
Loc  aimsir pearsa  agus  tugaid  déanmha  don  leabharsa. 

an  tiodal  laidne  tra  atá  ina  éadan  ionann  brigh  sin 

agus  an  ni  as  bolg  an  tsoláthair  le  gaodhlaib. 


Loc  do  Lonndain  mór  na  Saxan.  Aimsir  do  an  tan  ba  haois  do'n 
tighearna  mile  agus  ocht  gcéad  bliadhan  cheithre  fichid  a  dó  déag. 
Pearsa  dho  Stainndis  mac  an  Aodhaig  mheic  Dhiarmada  óig  úi  Ghráda 
do'n  treibh  luimnighig  is  gurab  ann  rugadh  i  nduithche  Mheic  Bhriain 
ua  gCuanach  ag  fiorbhun  chnuic  aoibhinn  Ghréine  do  shonnradh  .  clann 
Ghráda  iomorro  risa  ráidhtear  fós  ceinéal  nDúnghaile  craobh  iadsan  do 
chraobaib  shíl  Aodha  dá  bfuil  Mac  Conmara  agus  a  lán  .  agus  roinn  do 
dhál  Chais  i  dTuadhmumhain  síol  nAodha  féin  .i.  O  Gráda  (Ainéislis) 
mac  Muirchertaig  mheic  Edruth  meic  Mhaelmaith  mheic  Ghráda  (ó  a 
sloinnter  Grádaig)  mheic  Thresaig  mheic  Airt  mheic  Chuinn  mheic 
Fhollachtna  mheic  Chormaic  mheic  Shechnasaig  mheic  Fhlaithrí  mheic 
Ruadghusa  mheicFhodalbaig  mheic  Dhúnghaile  (ó  a  bfuil  an  ceinéal) 
mheic  Thiopraide  mheic  Fhorannáin  mheic  Fhionáin  mheic  Bhrénainn 
mheic  Eachach  mheic  Chaisín  mheic  Chais  (is  ann  choindrecait  uile  dál 
gCais)  mheic  Chonaill  eachluaith  mheic  Luighdeach  mhinn  mheic  Aon- 
ghusa  thirig  mheic  Fhirchuirb  mheic  Chormaic  chais  mheic  Oililla  óluim 
mheic  Eoghain  mhóir  dá  dtugthar  mogh  Nuadhat.  Tugaid  a  dheanma 
a  riachtanas  a  leasa  atá  isan  am  so  do  láthair  re  gach  neach  dá  anbfainne 
do  Ghaodlaib  do  chur  le  chéile  agus  feacadh  ar  a  lá  mbágha  do  thabairt 
go  dúthrachtach  d'fios  an  dtiocfadh  leo  blogh  ná  blúire  éigin  d'ealadhain 
agus  d'ollamnacht  na  sean  do  thárrtháil  feasda  gan  bádhadh  gan  buan- 
chailleamain  ós  anois  as  dol  i  ndéidhenaighe  do'n  ló  agus  an  teanga 
bhinn  mhátharda  beag  nach  tráighte. 

Monuar  iar  sin  ni  ar  thalamh  na  hEireann  ná  ar  shliocht  Ghaodail 
ghlais  mheic  Niuil  mheic  Fhéiniusa  fharrsaig  andiu  budh  dhócha  aon- 
dream  taidhbseach  agus  drithleoigín  dúile  aco  i  bfinnsgéalaidheacht  ná 
i  bfionnstaraidheacht  a  dtíre  .  ionnus  má  b'fior  do  Dháibhí  OBhrua- 
dair  dhá  chéad  bliadhan  6  shoin  ar  chan  sé  do  chloinn  Chonchonnacht 

SILVA   GADELICA. 


Betha  Chiardin  tSaighre. 

Beatisimus  episcopus  Ciaranus  sanctorum  Hibernie primogenitus 
.i.  is  é  an  tesbog  Ciarán  saighre  cédnaomh  do  geinedh  i  nEirinn 
agus  do'n  rann  tsiar  do  chúigedh  Laighen  é  re  a  nabarthar 
Osraighe .  agus  do  bhádar  Eirennaigh  ina  nainchn'ostaidthib 
agus  ina  ngeintlib  uile  san  aimsir  sin  .  agus  Laighne  do  b'ainm 
dá  athair  agus  ba  d'uaislib  na  nosraighech  é  .  agus  Liadain  ainm 
a  mháthar  agus  do'n  rann  tes  do'n  Mhumain  í  do  chorea  Laigde 
iar  gcinél.  agus  atchonnairc  a  mháthair  aisling  sul  ar  ghab  si 
Ciarán  ina  broinn  .i.  mar  do  thuitfedh  rélt  ina  bél  .  agus  d'innis 
an  aisling  do  dhraoithib  agus  do  lucht  iuil  na  haimsire  sin  agus 
adubradar  ria  :  bérair  mac  mirbhuilech  agus  bud  mhór  a  chlú 
agus  a  shubhailceda  go  deiredh  an  domain,  ina  dhiaid  sin  do 
geinedh  an  mac  naomtha  sin  .i.  Ciarán  agus  is  ann  rugadh  agus 
do  hoiledh  é  i  gcorca  Laigde  san  inis  re  a  nabartar  Cléire  .  agus 
go  firinnech  do  thoghaib  dia  i  mbroinn  a  mháthar  é.  ar  gclos  a 
anma  d'Eirinn  an  tan  sin  do  thionnscain  intinn  an  chrábaidh 
chrístaidhe  i  gCiarán  .  do  b'ingantach  go  mór  a  thúismigtheoiredha 
agus  gach  nech  eile  atchonnairc  é  ar  a  mhéid  do  ba  shubailcech 
a  ghnioma  .  ba  mhín  ó  nádúir  é  agus  do  ba  mhilis  comrádh  agus 
ba  chonách  tréithe  agus  ba  fhoirchedal  a  chomairle  .  agus  mar 
sin  do  gach  ni  eile  do  bhain  le  duine  naomtha  . 

Lá  éigin  dá  raib  sé  san  inis  adubramar  .i.  i  gCléire  is  ann 
dorigne  sé  tosach  a  mhirbuiledh  agus  ba  lenbh  óg  an  tan  sin  é. 
táinic  priochaigh  ós  a  chionn  san  aedhar  agus  do  thúirling  ina 
fhiadnaise  agus  do  thógaib  én  beg  do  bhi  ina  luighe  ar  a  neid  i 
bfiadnaise  Chiaráin  agus  rug  leis  gur  chréchtnaig  é.  do  ghab 
trócaire  Ciarán  do'n  én  bheg  agus  do  b'olc  leis  a  bheith  isan  riocht 
ina  raibhe  .  d'iompaidh  an  priochaigh  agus  d'fágaib  an  tén  i 
bfiadnaise  Chiaráin  agus  é  lethmarb  créchtnaighte  agus  do  ráidh 

Cíarán  ris  éirghidh  agus  bcith  slán  .  do  éirig  an  ten  agus  do 
chuaid  slán  ar  a  neid  le  grásaib  dé  . 

Deich  mbliadna  fiched  imorro  do  chaith  Ciarán  i  nEirinn  i 
naomthacht  agus  i  nimláine  chuirp  agus  anma  sul  do  baistedh  c 
óir  do  bhádar  Eircnnaig  ina  ngeintlib  mar  adubramar  .  gidedh  ar 
náitrebh  do'n  spirad  naomh  ina  sherbhóntaidhe  féin  i  gCiarán  do 
mhair  sé  i  gcrábhad  agus  i  mbésaib  foirbthe  an  chomfhaid  sin. 

Atchuala  sé  an  tan  sin  tuarasgabáil  an  chrábaidh  christaide  do 
bheith  san  Róim  ||  agus  do  fhágaib  Eire  agus  do  chuaid  do'n  Róim  . 
do  baistedh  é  san  Róim  is  do  múinedh  san  chreidiomh  chatoilice. 
do  bhi  ann  sin  fiche  bliadan  ag  léighedh  an  scriptiuir  dhiada  agus 
ag  tiomargan  a  lebhar  agus  ag  foghlaim  riaghlach  na  hegailse  . 
agus  mar  atchonnairc  an  pobal  rómhánach  egna  agus  glicas  era-- 
badh  agus  creidemh  an  tí  Chiaráin  do  hóirdnedh  isan  eglais  é. 
do  riacht  i  nEirinn  as  a  aithle  sin  agus  tarla  dho  ar  shlighe  na 
hldáille  Pátraic  áirdesbog  na  hEirenn  agus  ar  bfaicsin  a  chéile 
dhóib  .i.  do  mhuintir  dé  dorignedar  gáirdechas  is  subachas  mór . 
agus  ní  raibe  Pátraic  ina  esbog  an  tan  sin  gidedh  do  bhi  ina 
dhiaid . 

Celestinus  dorigne  espoc  de  agus  do  chuir  ann  sin  é  do  shen- 
móir  do  na  hEirennchaib  .  óir  gidh  do  bhádar  naoim  eile  roim 
Pátraic  i  nEirinn  do  choiméd  dia  a  maigistrecht  agus  a  háird- 
espocóidecht  dosan  nó  go  dtáinic  sé  .  agus  nír  chreidedar  a  rigthe 
ná  a  dtigernadha  tré  nech  eile  go  techt  do  . 

Adubairt  Pátraic  re  Ciarán  :  éirig  romham  i  nEirinn  is  do 
ghébair  tobar  i  gcóigcrích  an  rainn  tuaidh  agus  an  rainn  tes  di 
ina  medhón  agus  cumhdaig  mainistir  duit  ag  an  dtobar  sin  .  agus 
is  edh  as  ainm  do  uarán  .  is  ann  bhias  t'onóir  agus  t'eiséirgidh  go 
bráth.  do  fhregair  Ciarán  agus  adubairt  :  aithin  damsa  an  tinad 
a  bfuil  an  tobar  sin.  adubairt  Pátraic  ris  :  biaidh  an  tigerna 
maille  riot  agus  gluais  romhat  go  direch  agus  gabh  mo  chluiginse 
chugat  agus  biaidh  gan  labairt  go  roichir  an  tobar  adubramar  . 
agus  mar  roichir  é  laibheoraidh  an  cluigin  do  ghuth  sholusbhinn 
agus  aichneochair  mar  sin  an  tobar .  agus  i  gcionn  naoi  mbliadan 
fiched  lenfadsa  thu  gusan  ninad  sin  . 

Do  bhennaigedar  agus  do  phógadar  a  chéile  agus  táinic  Ciarán 
ina  shlighe  féin  dochum  Eirenn  is  do  an  Pátraic  isan  Iodáil.  do 
bhi  clog  Chiaráin  gan  labairt  nó  go  dtáinic  sé  chum  an  ionaid 
á  raibe  an  tobar  adubairt   Pátraic  .i.  uarán  .  óir  ar  dtecht  do 

Chiarán  i  nEirinn  do  dhíríg  día  é  chum  an  tobair  sin .  agus  arna 
rochtain  do  do  labair  an  cluigin  go  luath  do  ghuth  sholusghlan  . 
barcán  Chiaráin  adeirther  ris  .  atá  sé  anois  mar  chomartha  i 
bparóiste  agus  i  gcathraig  Chiaráin  agus  beirter  é  ar  fud  na 
dtiorthadh  ina  timchioll  chum  a  thabartha  mar  luighe  idir  n'ghaib 
i  bpéin  a  bfirinne  do  choiméd  .  beirter  fós  d'faghbáil  a  riachtanais 
a  leas  do  chomarbaib  mainistrech  Chiaráin  ||  chum  na  bpoiblech 
i  gcoitchinne  .  agus  is  ann  dorignedh  é  ag  Germanus  espoc  ag 
maighistir  Phátraic  agus  is  é  tug  do  Phátraic  é  . 

An  tobar  sin  adubramar  is  ann  atá  sé  i  gcóigcrích  dhá  rann 
Eirenn  .i.  Mumha  rann  teas  agus  ....  rann  tuaidh  .  gidedh  isan 
Mumain  atá  an  talam  re  a  nabarthar  Eile.  do  thionnscain  Ciarán 
áitrebhadh  mar  dhíthrebach  isan  ionad  so  .  óir  do  bhí  sé  ar 
dtimchelladh  do  choilltib  mora  an  tan  sin  .  agus  do  thinnscain 
ar  dtús  sella  beg  do  dhénam  d'obair  dheireoil  .  ann  sin  do  thinn- 
scain sé  mainistir  agus  cathair  fá  dheoid  maille  grásaib  dé  darab 
ainm  saighir  Chiaráin  ag  each  i  gcoitchinne.  an  tan  táinic  Ciarán 
ar  dtús  ann  sin  do  shuidh  ar  scáth  chroinn  agus  d'éirig  ó'n  dtaobh 
eile  do'n  chrann  tore  allta  róchuthaig  .  mar  atchonnairc  si  Ciarán 
do  theich  si  agus  d'iompaidh  an's  ina  serbhóntaidhe  chennsa 
dochum  Ciaráin  arna  dénamh  mín  ó  dhia  .  do  b'é  an  tore  cédna 
sin  céddeisciopal  agus  cédmhanach  do  bhí  ag  Ciarán  isan  ionad 
sin  .  do  chuaid  imorro  do'n  choill  agus  do  bhuain  slat  agus  tuighe 
idir  a  fiaclaib  mar  chongnam  chum  an  tsella.  ni  raibe  tra  duine 
i  bfochair  Chiaráin  an  tan  sin  óir  is  ina  aonar  óna  dheiscioplaib 
táinic  sé  chum  na  ditrebhachta  sin.  tángadar  iar  sin  ainmidthe 
éigciallda  chum  Chiaráin  as  gach  áird  a  rabadar  do'n  fhásach  .i. 
sionnach  agus  broc  mactire  agus  eilit .  agus  do  bhádar  cennsa 
do  Chiarán  agus  d'umhlaigedar  dá  thegasc  mar  mhanchaib  agus 
doghnidis  gach  ni  adeiredh  riu  . 

Lá  dá  dtáinic  an  sinnach  do  bhi  ainmhianach  celgach  mailisech 
chum  bróg  Ciaráin  :  agus  do  ghoid  iad  agus  do  shechain  an 
coimthionól  agus  do  chuaid  sé  roime  dá  uamhaidh  féin  agus  do 
shanntaig  na  bróga  d'ithe  ann  sin.  arna  fhoillsiugad  sin  do 
Chiarán  do  chuir  manach  eile  do  mhanchaib  a  mhuintire  .i.  an 
broc  ar  chionn  an  tsinnaig  dá  thabairt  gusan  ionad  gcédna  . 
táinic  an  broc  go  huaimh  an  tsinnaig  agus  do  fuair  ag  ithe  na 
mbróg  é  óir  d'uaidh  sé  a  gcluasa  agus  a  nialla.  do  choiméignig 
an  broc  é  im  thecht  leis  chum  na  mainistrech  agus  tángadar  im 

thráthnóna  go  Ciarán  agus  na  bróga  leo  .  do  ráidh  Ciarán  risan 
sinnach  :  a  bhráthair  créd  im  a  ndernais  an  ghadaighecht  úd  nár 
dhcgmhaiscch  do  mhanach  do  dhcnamh  .  agus  ní  rángais  a  leas 
súd  do  II  dhénam  óir  atá  uisge  nemmhailiscch  againn  isan  gcoit- 
chinne  agus  atá  biadh  mar  an  gcédna  .  dá  dtugadh  imorro  do 
nádúir  ort  gomadh  fherrde  let  feoil  do  chaithem  doghénfadh  dia 
dhuit  do  chroicennaib  na  gcrann  so  ad  thimchioll  i.  d'iarr  an 
sinnach  ann  sin  ar  Chiarán  loghadh  a  phecadh  agus  breithemnas 
aithrige  do  chengal  air  .  dorignedh  amlaid  agus  nir  ith  an  sinnach 
biadh  nó  go  bfuair  cead  ó  Chiarán  agus  do  bhí  fírénta  ó  shin 
amach  mar  chách  . 

Is  ina  dhiaid  sin  tángadar  a  dheiscipail  féin  dochum  Ciaráin 
maille  re  mórán  eile  .  is  do  thinnscain  ann  sin  manistir  dhellraig- 
thech  do  dhénam  agus  do  bhádar  na  hainmhinte  sin  ina  staid 
féin  ó  shoin  amach  i  bfochair  Chiaráin  óir  do  b'ait  leis  iad.  do 
fhás  iar  sin  an  creidem  crístaide  i  nEirinn  .  do  bhádar  triar  espoc 
rónaomtha  i  nErinn  ar  dtecht  do  Phátraic  innte  .i.  Ailbhe  imlig 
iubhair  agus  Braus  espoc  agus  Declán  ina  thir  agus  ina  dhúthaig 
féin  isna  déisib  Muman  .  agus  do  iompaig  an  tí  naom  Ciarán 
daoine  iomdha  dá  dhúthaig  do  Osraighib  chum  an  chreidim 
chatoilice  . 

Is  ina  dhiaidh  sin  táinic  an  táirdespoc  glórmhar  Pátraic  ó 
Celestinus  pápa  i  nEirinn  .  ba  lán  Eire  uile  do'n  chreidemh 
agus  do'n  bhaistedh  chrístaide  uaidhe.  táinic  iarum  ainder  chum 
Ciaráin  agus  dorigne  crístaidhe  dhi  agus  serbóntaidhe  fírinnech 
do  dhia  .  agus  do  chumdaig  Ciarán  di  sella  beg  onóirech  i  gcom- 
fhogus  do'n  mhainistir  .  agus  do  chruinnig  ógha  naomhta  eile 
ina  timchioll  agus  ba  dhíobsan  an  ógh  róscothamail  dar  b'ainm 
Bruinnech  agus  ba  hingen  tigerna  uasail  do"n  Mhumain  í  .  fa 
hinmhain  go  dil  is  go  díochra  le  máthair  Chiaráin  í  agus  ba 
dhalta  do  Liadain  í  agus  do  ba  shochrach  ó  bhésaib  í.  an  uair 
atchuala  imorro  taoisech  ua  bFiachrach  tuarascbáil  deilbe  na 
hingine  adubramar  táinic  maille  ceithirnib  mora  agus  rug  leis 
ar  éigin  í .  is  edh  do  b'ainm  do  Dioma  .  agus  do  bhi  si  aige  ina 
chaislén  re  haimsir  fhada  agus  do  chodail  ina  fochair  agus  do 
b'inmhain  leis  i  go  mór.  táinic  Ciarán  go  Dioma  d'iarraidh  na 
hingine  air  is  nir  aomh  Dioma  a  léigen  uadha  .  adubairt  fós 
nach  léigfedh  uaidh  ar  aonchor  i  munab  guth  corrghlaise  do 
dhúiseochadh   as   a  chodla   arna  mhárach  é  .  agus  do  b'aimsir 

geimhrid  an  tan  sin  agus  d'fer  snechta  mór  ann  agus  in  tinad  a 
raibhe  Ciarán  gona  dheiscioblaib  nír  fher  aonréd  do'n  tsnechta 
ann.  isan  maidin  arna  mhárach  gidh  do  bhi  sin  i  naghaidh 
nádúra  ||  do  labair  corrghlas  ar  mhullach  gach  aointighe  dá  raibhe 
san  dúnadh  .  mar  atchuala  Dioma  sin  táinic  go  luath  mar  a  raib 
Ciarán  .  do  luig  ar  a  ghlúinib  ina  fhiadnaisi  agus  do  léig  an  ingen 
uadha.  ba  thorrach  an  tan  sin  1'  agus  nír  mhaith  le  Ciarán  é  .  do 
chuir  fíoghair  na  croiche  césta  ar  medhón  na  hingine  agus  do 
chuaid  an  toirrches  ar  nemhni  agus  rug  leis  í  dá  sella  féin  re  a 
nabartar  ceall  Liadain  . 

Gidedh  do  bhi  Dioma  arna  chengal  i  ngrádh  na  hingine  go 
mór  agus  do  b'aithrech  leis  a  léigen  uadha  agus  táinic  arís  dá 
breith  leis  .  gidedh  dorigne  dia  do  réir  thola  thriair  .i.  Ciaráin 
agus  a  mháthar  naomtha  agus  na  hingine  féin  ag  techt  do'n 
bhaile  dhosan  go  bfuair  Bruinnech  bás  .  agus  ba  hole  le  Dioma 
sin  agus  adubairt  re  Ciarán  :  créd  far  mharbais  mo  bhen  phósta 
ar  sé  .  óir  nír  bh'aichnidh  dhi  fer  romham  agus  do  chenglas  dam 
i  mar  mhnaoi  phósta  .  agus  ar  an  adbhar  sin  ní  bhiaidh  th'áitrebh 
isan  inad  so  óir  cuirfedsa  as  tu.  adubairt  Ciarán  :  ní  uait  féin  fuilid 
na  comhachta  sin  óna  ndiongantá  sin  ná  ní  eile  .  acht  dia  ar 
dtabairt  comachta  dhuit  mar  scáile  thalmaidhe  an  fedh  bhus  áil 
leis  .  trid  sin  tra  ní  fhúigfedsa  m'inad  duit  acht  biad  ann  gidh 
[maith]  ole  letsa  é.  ótchuala  Dioma  sin  d'imthig  maille  re  feirg 
mhóir  agus  dorigne  bagar  ar  Chiarán.  agus  táinic  anfhochain  ó 
dhia  ar  Dhioma  i  ndiogail  a  aindlighidh  .  óir  an  tan  táinic  chum 
a  chaisléin  fuair  tré  theinidh  é  agus  a  raibe  ina  thimchioll  do 
thigthib  .  agus  do  bhi  mac  muirnech  aige  agus  do  dhermaid  isan 
tig  é  agus  é  ina  chodladh  i  lebaidh  Dhioma  .  agus  adubairt  a 
bhuime  do  ghuth  árd  arna  fhaicsin  di  nach  raibe  ar  chumus  do 
dhuine  a  fhurtacht  ó  na  teintib  :  bronnaim  thu  a  mhic  ghrádhaig 
do  Chiarán  tsaighre  agus  cuirim  ar  a  chomairce  thu  .  cid  tra 
acht  ar  dtuitim  do  na  teintib  agus  ar  bfuaradh  do  na  háitib  do 
frith  an  lenbh  ina  imshláine  mar  budh  ina  chodladh  do  bhiadh, 
amhail  atchonnairc  Dioma  sin  do  chuaidh  mar  a  raibe  Ciarán 
agus  an  tespoc  dar  b'ainm  Edus  leis  .  agus  do  ghab  broth  aithrige 
chuige  ó  Chiarán  agus  tug  a  dhias  mac  do  .i.  Donnchad  an  mac 
úd  do  shaor  féin  ó  na  teintib  agus  mac  eile  gona  siol  agus  gona 
sliocht  ina  ndiaidh  idir  mhainistir  is  chios  agus  adhlacan  .  agus 
d'iompaig  Dioma  dá  inad   féin   maille   re   gáirdechus   agus    re 

bennachtain  Chiaráin.  Ciarán  imorro  do  b'olc  lei's  a  dhalta  do 
dhul  a  chomluath  sin  do'n  tsaogal  .  agus  do  bhi  a  fhios  aige 
nach  diongnadh  Díoma  éigen  air  ó  shoin  suas  agus  do  chuaid 
mar  a  raibe  corp  na  hingine  agus  ||  dorigne  úrnaigthe  chum  dia 
ar  a  son  gur  éirig  si  ó  bhás  go  raibhe  aimsir  fhada  ina  bethaidh 
iar  sin  . 

Lá  eile  táinic  chum  Ciaráin  an  fedhmanach  do  bhi  aige  re 
haghaid  oibre  na  mainistrech  agus  adubhairt  :  atáid  muca  d'uires- 
baidh  orainn  ar  sé.  adubairt  Ciarán  :  amhail  dobheir  dia  gach 
ni  eile  dhúinn  dobhérfaidh  muca.  táinic  imorro  arna  mhárach 
cráin  rómhór  agus  dhá  mhuic  dhég  léi  dochum  na  saor  go 
dtángadar  muca  iomdha  uatha  iar  sin. 

Lá  eile  d'iarr  an  fer  cédna  caoirig  ar  Chiarán  .  adubairt  Ciarán  : 
an  té  tug  muca  dhúinn  bhérfaidh  caoirig  .  agus  ar  ndul  do'n 
fhedmanach  amach  atchonnairc  sé  ocht  gcaoirig  fiched  gela  ar 
an  bfaithche  ag  ithe  feoir  .  agus  tug  leis  iad  agus  tángadar  caoirig 
iomdha  uatha  . 

Do  bhi  fer  comhachtach  dar  bh'ainm  Fionntan  isan  talamh 
sin  agus  tug  leis  a  mhac  marb  dochum  Ciaráin  dá  aithbeochan  . 
Laogaire  ainm  an  mhic  .  agus  ar  ndénamh  úrnaigthedh  do 
Chiarán  chum  a  thigerna  d'éirig  an  mac  ó  bhás  agus'  do  mhair 
go  fada  iar  sin.  tug  an  fer  sin  do  Chiarán  ina  chumaoin  sin  an 
ferann  dar  bh'ainm  ráth  feráin  agus  dá  chomhorba  go  bráth  . 

Iar  sin  tra  táinic  Pátraic  senmóraidhe  na  nEirennach  go  rig 
Muman  go  hAonghus  mac  Nadfraoich  .  agus  do  chreid  do  dhia 
agus  do  Phátraic  is  do  bhaist  Pátraic  é  . 

Agus  táinic  an  tan  sin  nech  do  shiol  Duach  do  dhúthaig 
Osraighe  agus  do  mharb  sé  ech  Pátraic  dá  dheoin  féin  .  agus  do 
gabadh  le  muintir  an  rig  agus  do  cuiredh  i  gcuibrech  gan  fuirech 
rena  chur  chum  báis.  agus  do  ghuidhedar  a  charaid  Ciarán  ar  a 
shon  agus  táinic  chum  an  rig  agus  tug  saidhbres  óir  agus  airgid  do 
dá  chionn  agus  do  léigedh  saor  dá  dhúthaig  é  agus  ar  nimthecht 
do  do  chuaid  an  tionmhas  ar  nemhni .  agus  do  ghab  ferg  an  rig 
tn'd  sin  agus  do  ghairm  Ciarán  chuige  agus  d'fiarfaig  dhe  créd 
fá  dtug  faonmhaithes  do  .i.  neithe  bréige  ar  son  an  chiontaig  do 
bhi  aige.  adubairt  Ciarán  :  gach  uile  maithes  is  ó  nemhni  tángadar 
agus  is  i  nemhni  rachaid  .  agus  do  ghab  ferg  an  rig  agus  dorigne 
bagar  ar  Chiarán.  táinic  imorro  dighaltas  ó  dhia  dochum  an  rig 
óir  do  bainedh  a  radharc  de  fó  chédóir  is  do  thuit  chum  talman  i 

bfiadnaisi  cháich.  do  bhi  ar  an  láthair  an  tan  sin  Carthach  dalta 
do  Chiarán  agus  do  bhi  gaol  aige  risan  rig  agus  do  ghuidh  sé 
Ciarán  ar  a  shon  .  agus  táinic  do  ghuidhe  Charthaig  agus  mhóráin 
eile  gur  shoillsig  Ciarán  ||  a  shúile  do'n  rig  agus  gur  éirig  slán  . 
agus  is  amhlaid  do  conncas  [ms.  do  connarcas]  do  mhórán  do 
dhaoinib  go  raibe  an  ri  marb  agus  gur  b'é  a  aithbeochan  ó  bhás 
dorigne  Ciarán.  ar  néirgidh  do'n  rig  tug  almsana  iomda  do 
Chiarán  agus  tug  grása  do  dhia. 

Do  bhádar  crutairedha  maithe  ag  Aonghus  an  tan  sin  agus  fa 
cheolmar  iad  ag  gabáil  dána  agus  ag  seinm  a  gcrot  .  agus  do 
bhiodar  ag  siubal  lá  tré  Mhúscraighe  tire  i  gcóigedh  Muman  agus 
do  marbadh  ann  iad  ó  esgcáirdib  dhóib  .  agus  do  foilghedh  a  gcuirp 
i  loch  láim  risan  maigh  inar  marbadh  iad  agus  do  cuiredh  a  gcrota 
i  gcrann  ar  bhruach  an  locha  .  agus  ba  hole  le  hAongus  sin  agus 
do  b'olc  leis  nach  raibh  a  fhios  aige  cia  tharla  riu.  agus  do  bhi  a 
fhios  aige  Ciarán  do  bheith  lán  do  rath  an  spioraid  naoim  agus 
táinic  d'faghbáil  a  fhesa  uaidh  cia  tharla  risna  crutairedhaib  .  óir 
nír  bh'áil  leis  a  fhiarfaighidh  dá  dhraoi  ar  son  gur  ghab  sé  creidemh 
Crist  chuige.  is  é  ro  raid  Ciarán  ris  :  do  marbadh  do  chrutairedha 
go  folaigthech  ar  sé  agus  do  foilghedh  a  gcuirp  i  loch  láim  risan 
inad  ar  marbadh  iad  agus  do  crochadh  a  gcruite  (sic)  i  gcrann 
ar  bhruach  an  locha.  do  ghuid  an  rí  Ciarán  im  dhul  leis  dochum 
in  locha  innus  go  bfuighbhedh  a  gcuirp  rena  dtógbáil  .  do  chuadar 
chum  an  locha  agus  dorigne  Ciarán  trédhenas  innas  gomadh 
fhéidir  na  cuirp  do  thógbáil .  agus  ar  gen'ochnugadh  an  trédhenasa 
do  thercaig  uisge  an  locha  an  mhéid  sin  nach  raibe  folach  ar 
domhan  orra  .  do  tógbadh  iad  agus  rugadh  i  bfiadnaisi  Chiaráin 
iad  agus  dorigne  úrnaighte  chum  dia  gur  éirgedar  na  mairb  i 
bfiadnaisi  cháich  uile  amail  is  ina  gcodla  do  bheidis  .  agus  is  é 
nuimhir  do  bhádar  ochtar  agus  is  é  faid  do  bhádar  isan  loch  mi 
imlán.  do  ghabadar  chuca  a  gcruite  as  an  gcrann  amhail  do 
thegasc  Ciarán  dóib  agus  dorinset  ceol  toltanach  i  bfiadnaisi  in 
rig  agus  Chiaráin  agus  cháich  i  gcoitchinne  .  agus  do  bhi  an 
oired  sin  do  chaenbharraighe  isan  gceol  sin  gur  chodail  sochraid 
do  na  sluagaib  leis  agus  tugadh  glóire  agus  moladh  do  dhia  agus 
do  Chiarán  .  agus  an  loch  inar  báidhedh  iad  nír  fhás  uisge  ó 
shoin  suas  ann  acht  amháin  go  nabartar  mar  chuimniugad  na 
mirbhuile  sin  loch  na  gcrutairedh  ris.  agus  ar  ngabáil  bennachtan 
an  rig  agus  na  gcrutairedh  do  iompaig  Ciarán  dá  chathraig  féin. 

Lá  eile  do  bhi  maor  an  rig  .i.  Aonghus  ag  siubal  trfd  an 
dtalamh  dá  nabartar  Múscraighe  tire  táinic  tréad  muc  do  agus 
adubairt  rcna  mhuintir  muc  diobh  do  mharbad  .  do  mharbadar 
agus  rucsat  lco  í  fó'n  gcoill  ba  neasa  dhóib  dá  caithem  .  tarla 
dhóib  a  nesgearaid  is  do  mharbsat  an  maor  agus  fiche  fer  dá 
mhuintir  ar  bhruach  na  habhann  re  a  nabartar  an  Bhrosnach. 
arna  fhios  sin  do  Chiarán  do  guidedh  é  ||  óna  dhalta  ó'n  Carthach 
adubart  shuas  fa  bhráthair  do'n  rig  d'Aongus  nó  gomadh  mhac 
meic  do  é  agus  ó  dhaoinib  eile  go  ndechadaois  ar  chionn  chorp 
na  droinge  úd  dá  nadhlacan  ar  nach  ithedaois  bethadaig  allta 
iad  .  atchonnairc  Ciarán  ar  rochtain  na  gcorp  dóib  nár  leor  a  raibh 
do  shochraid  chum  iomchair  na  gcorp  gusan  eglais  agus  adubairt 
do  ghuth  mhor  :  i  nainm  ár  dtigherna  Iosa  Crist  éirgidh  a 
dhaoine  truagha  agus  tigidh  leamsa  .  d'éirgedar  i  gcédóir  agus 
an  tore  leo  agus  do  iompaig  chum  a  thigherna  féin  .i.  nech 
naomtha  dar  bh'ainm  Eochaid  agus  do  dhúthaig  an  tire  sin  féin 
[é]  .  agus  do  bhi  an  drong  sin  do  haithbeodhadh  ina  manchaib 
cráibthecha  ag  Ciarán  ó  shoin  suas  . 

Lá  eile  do  Chiarán  ag  siubhal  agus  tarla  muine  dho  ar  a  raib 
mórán  do  sméraib  .  agus  do  thuig  ó  na  fháidhemlacht  féin  go 
mbiadh  riachtanas  leisna  sméraib  agus  do  chuir  cumhdach  ina 
dtimchioll  [innus]  nach  bainfedh  fuacht  an  gheimridh  riu  .  agus 
do  b'intinn  do  dá  mbiadaois  go  cenn  bliadna  ann  sin  nach  budh 
mheisde  iad  munbudh  fherrde.  iar  sin  tra  do  hollmaigedh  fledh 
ag  taoisech  dá  mhuintir  do  rig  Mhuman  .i.  d'Aongus  .  Concraidh 
ri  Osraighe  ba  hé  in  taoisech  .  tangadar  do  chaithem  na  fleidhe 
an  ri  agus  a  righan  agus  sluag  iomda  leo  agus  do  b'i  aimsir  [ann] 
sin  i  ndiaidh  chásca.  tug  an  righan  grádh  do  Choncraid  ag  in 
bfleidh  sin  agus  do  ghuidh  é  im  luighe  léi  óir  ba  dhegdhelbda  go 
mór  é  .  agus  do  dhiult  Concraid  an  ni  sin.  iar  sin  do  léig  an 
righan  galar  fallsa  \leg.  bréige]  dá  hinsaighidh  innus  go  nanadh 
tar  éis  an  rig  san  mbaile  i  bfochair  Choncraidh  agus  adubairt  go 
mbiadh  slán  dá  bfuighbedh  si  sméra  re  a  nithedh  .  óir  nír  dhóig 
léi  gomadh  éidir  sméra  d'faghbáil  san  inbhuidh  sin.  ba  hegal 
imorro  le  Concraidh  a  beithse  san  mbaile  ar  son  an  rig  agus  do 
chuaid  mar  a  raibh  a  phátrún  féin  .i.  Ciarán  agus  do  fhoillsig  do 
gach  ni  dá  ndubramair  .  óir  is  do  pharráiste  Chiaráin  gach  aon 
mhagh  a  nOsraighib  .  agus  mar  chuala  Ciarán  sin  adubairt  :  do 
ghébhaidh  si  sméra  ar  sé  .  agus  do  chuaid  chum  an  mhuine  ar 

ar  fhágaib  na  sméra  i  gcumdach  isan  bfoghmar  roime  sin  agus 
tug  lán  soithig  leis  diob  agus  do  chuir  iad  chum  na  righaine  le 
Conchraid  agus  do  chaith  iad  agus  do  bhí  slán  .  óir  ní  raib  spéis 
aice  ann  do  láthair  .  agus  fa  bias  meala  do  bhf  ar  na  sméraib  sin 
ag  an  mbainn'gain  agus  ag  gach  nech  dar  chaith  iad.  do  thuig  si 
gur  mírbhuile  dorignedh  uirre  ó  Chiarán  .  agus  táinic  si  chuige 
agus  do  umhlaig  do  agus  do  admhaig  a  pecadha  agus  d'iarr 
maithmechas  .  tug  Ciarán  díolgadh  dhi  agus  tug  a  bhennacht  fós  |( 
agus  adubairt  Ciarán  :  ní  fhédaimse  do  shaoradh  ar  an  mbás  do 
gelladh  duit  .  óir  do  ghébair  féin  agus  Aongus  bás  i  naon  ló  i 
gcath  agus  doghéna  dia  trócaire  orraib.  Eithne  uathach  is-  f 
inghen  Chrimthainn  mheic  Enna  chinnselaig .  do  thairrngir  Pátraic 
sin  dóib  agus  dorighne  Ciarán  mar  an  gcédna  an  tan  sin  agus  ba 
fhior  sin  .  óir  do  thuit  Aongus  agus  an  righan  sin  i  gcath  chille 
hosnadh  ar  muigh  Fea  i  núibh  Fháilge  {sic)  le  Muirchertach  mac 
Erca  agus  le  hlollann  mac  Dúnlaing  rig  Laighen  agus  le  leith 
Chuinn.  is  é  lá  tugadh  an  cath  sin  an  tochtmadh  \\idus  do  mhi 
October  aois  an  tigerna  an  tan  sin  trí  bliadna  dég  ar  cheithre 
fichid  agus  cheithre  céd  bliadan.    bás  Patraic  an  bhliadain  chétna. 

Lá  eile  táinic  Pátraic  agus  Aongus  mac  Nadfraoich  maille  re 
sluag  mór  go  Saighir  mar  a  raib  Ciarán  agus  do  marbadh  ocht 
ndaimh  dóib  maille  re  biad  eile.  adubairt  nech  eile  re  Ciarán  :  gá 
tarbha  a  bfuil  do  bhiad  ann  so  do'n  imad  daoinedh  úd.  adubairt 
Ciarán  :  an  té  do  shásaimh  mórán  do  mhíltib  isin  bfásach  le  began 
aráin  agus  éisc  doghéna  sé  go  maith  gomadh  shásam  do  na 
sluagaibh  úd  an  began  bidh  so.  do  bhennaig  sé  a  thobar  féin 
agus  do  chlaochlaig  i  bfíon  é  .  agus  táinic  ó  ghrásaib  dé  agus 
Chiaráin  an  gcéin  do  b'áil  dá  raib  do  shluagaib  ann  sin  go  bfuar- 
adar  a  ndóithin  bidh  agus  fiona. 

Aimsir  eile  táinic  ri  Temrach  maille  re  nert  sluaig  do  ghabáil 
ghiall  bfer  Muman  agus  nír  bh'áil  le  hOilioll  rig  Chaisil  umladh 
do  thabairt  do  .  dorighne  móirthinól  ina  naghaid  agus  tángadar  i 
gcoinne  a  chéile  láim  re  cathair  Chiaráin  agus  do  b'áil  le  Ciarán 
síthcháin  do  dhénam  etorra  agus  nir  aomsat  sin  uaidh.  agus  do 
fuair  seisean  0  dhia  an  ní  nach  fuair  ó  na  daoinib  diomsacha  .  óir 
d'éirig  coill  mhór  re  hagaidh  na  Muimhnech  ag  dul  dóib  chum 
an  chatha  .  agus  d'éirig  sruth  na  Brosnaighe  tar  a  bruachaib  re 
hucht  leithe  Chuinn  innus  nár  láimh  nech  a  gabháil  .  agus  mar 
atchonnarcatar  na  mirbhuiledha  sin   do  ghabh   egla  iad.    agus 

d'iompaig  an  rí  ó'n  tsruth  sin  agus  do  imthig  dá  thír  ódchonnairc 
an  sruth  do  bhí  sodhola  dá  shluagaib  roime  sin  d'éirgidh  rompa. 
do  anadar  Muimnig  an  oidhche  sin  i  gcomharsanacht  chathrach 
Chiaráin  agus  do  chuir  Ciarán  mart  agus  muc  arna  hollmughad 
chum  an  rig  .  do  sásadh  an  sluag  uile  ó'n  mbiad  sin  agus  do 
f  hágsat  ||  fuighlech  agus  do  móradh  ainm  dé  agus  Ciaráin  tríd  sin 
ó  na  mirbhuilib  égsamhla  sin  . 

Aimsir  eile  tángadar  ceitheirne  mora  do  shladaidhthib  do  thirib 
eile  i  gcóigcrích  Muman  do  shladaighecht  agus  do  mharbadh 
dhaoinedh.  rug  duine  maith  do'n  Mhumain  orra  dar  bh'ainm 
Lonán  agus  do  ghabadar  na  díbfergaig  teichedh.  ótchonncadar 
nár  bh'féidir  dóib  dol  as  ar  aon  chor  do  ghuidhedar  Ciarán  im  a 
saoradh  ar  an  éigen  sin  .  agus  an  tan  ba  áil  le  Lonán  agus  lena 
mhuintir  a  ngabáil  sin  agus  a  marbadh  do  thuit  caor  theintidhe 
etorra  agus  na  sladaidhthe  .  do  ghab  egla  mhór  Lonán  agus  a 
mhuintir  agus  ni'r  lensat  tairis  sin  iat  agus  d'iompaigedar  chum  a 
nárais  fein.  d'aichnigedar  na  sladaidhthe  gurab  iad  mirbhuiledha 
Chiaráin  do  shaor  iad  .  tángadar  chuige  agus  d'innsedar  a  sgéla 
dho  .  agus  is  í  comairle  ar  ar  cinnedh  leo  aibídedha  crábaidh  do 
chur  iompa  agus  foghnamh  do  dhia  agus  do  Chiarán  ó  shoin 
amach  .  do  criochnaigedh  an  chomairle  sin  leo  agus  do  bhádar 
fó  láim  Chiaráin  i  ndeghoibrighthib  agus  i  gcrábhad  nó  go  bfuar- 
adar  bás. 

Lá  eile  táinic  gadaidhe  do  chóigedh  Laighen  agus  do  ghoid  bó 
rómhaith  do  bhí  ag  manchaib  Chiaráin  .  agus  is  edh  do  b'ainm 
do  Cairbre  .  agus  ag  dul  chum  sléibhe  Bladhma  dho  do  fher  ceo 
agus  dorchadas  do  innus  nár  léir  do  an  tslighe  agus  do  thuit  sé  i 
nabhainn  agus  do  báidhedh  é  .  d'iompaig  an  bhó  tar  ais  chum 
Ciaráin  agus  chum  na  manach  an's. 

Lá  eile  do  chuir  Ciarán  seisrech  damh  chum  a  bhuime  .i. 
Coinche  gan  nech  leo  do  threabhadh  dhi.  ó  rángadar  na  daimh 
chum  Coinche  d'aichin  gur  bh'é  Ciarán  do  chuir  chuice  iad  chum 
treabtha  agus  do  ba  fhada  an  tslighe  idir  Chiarán  agus  mhainistir 
Choinche  .i.  ros  bennchuir  .  óir  is  i  gcomarsanacht  na  mara  san 
rann  oirtherach  d'Eirinn  atá.  do  threabadar  na  daim  sin  uatha 
féin  agus  ar  gcriochnugadh  aimsire  an  treabtha  do  iompaigedar 
chum  Ciaráin  gan  nech  leo.  do  ghnáthaigedh  Ciarán  gach  aon 
oidche  nodlaice  iar  dtabairt  chomaoinech  dá  mhuintir  féin  i 
Saighir  dá  láim  féin  dol  go  mainistir  a  bhuime  go  ros  mbennchuir 

innus  go  dtugadh  sé  comaoin  chuirp  Chríost  dá  láim  féin  di .  agus 
do  iompaigedh  dá  mhainistir  féin  an  oidhche  chédna.  is  amlaid 
tra  thuigmíd  gur  b'é  dia  doghniodh  sin  amail  doghniodh  re 
hAbacus  a  thabairt  ó'n  Innia  .i.  óna  thír  féin  go  Caldea  agus  tar 
ais  aris  do'n  Innia  re  tamall  gerr  do  ló.  do  bhi  cloch  mhór  [ag] 
sancta  Coinche  ar  a  ngnáthaigedh  si  beith  ag  guidhe  agus  ag 
urnaighthe  chum  a  tigerna  tamall  ó'n  mainistir  i  dtráig  an 
mhara  agus  is  é  a  hainm  anois  ||  carraig  Choinche  .  do  tigdis  tonna 
an  mhara  ina  timchioll  go  minic  .  do  chuaid  Ciarán  lá  ar  an 
gcloich  sin  agus  do  shnáimh  ar  muir  agus  d'iompaig  aris  chum  a 
hionaid  féin  an  tan  ba  thoil  le  Ciarán  é  .  agus  ní  hiongnadh  sin 
óir  atá  scríobhta  :  mirabilis  Dens  in  Sanctis  snis  (Ps.  ijj)  edhon 
is  mirbuilech  dia  ina  naomhaibh. 

An  dalta  adubramar  beith  ag  Ciarán  .i.  Carthach  tug  sé  féin 
agus  ógh  do  mhuintir  Liadain  grádh  dochoimsech  dá  chéile  .  agus 
do  bhi  intinn  truaillighte  an  phecaidh  aco  agus  dorónsat  inad 
coinne  re  chéile  do  choiml/onadh  a  dtoile  .  agus  ar  ndul  dóib  san 
ionad  choinne  an  tan  do  b'áil  leo  luighe  do  chn'ochnugadh  a 
dtoile  do  thuit  caor  theinedh  etorra  agus  is  ar  éigin  do  chuadar 
as  gan  losgadh.  do  ghab  egla  mhór  iad  agus  nir  labradar  aon- 
fhocal  ar  mhéid  a  negla  .  do  iompaigedar  tar  ais  agus  do  dalladh 
an  ógh  sin  agus  do  bhi  dall  co  haimsir  a  báis  .  óir  nír  bh'ain- 
dligthech  an  breithemhnas  an  bhen  do  dhall  a  hintinn  féin  chum 
an  phecaidh  a  súile  do  dhalladh  ó  sholus  chorpordha.  do  ghab 
Carthach  breith  aithrighe  chuige  agus  do  chuaid  dá  oilithre 
iarum  agus  is  follus  naomthacht  Chiaráin  de  sin  .  óir  nír  bh'áil  le 
dia  go  bpecóchadaois  an  dhá  ógh  sin  do  bhi  ar  a  choiméd  .  óir 
do  bhfsean  deghoidech  go  mór  ag  coiméd  a  thréda. 

Tángadar  dís  bhráthar  dá  chéile  chum  Ciaráin  dá  chomair- 
liugadh  dol  dá  noilithre  i  ninadaib  imchiana  .  Odhrán  agus 
Medhrán  a  nanmanna  .  do  Mhúscraighe  thíre  dhóib  ó'n  mbaile 
re  a  nabarthar  Letrach.  ar  dtecht  dóib  go  Saighir  do  shanntaig 
an  dara  fer  díob  anmain  i  bfochair  Chiaráin  agus  do  b'é  sin 
Medhrán.  adubairt  Odhrán  :  ní  mar  sin  do  ghellais  a  bhráthair . 
agus  adubairt  re  Ciarán  gan  a  bhráthair  do  chongbáil  uaidh. 
adubairt  Ciarán  :  breithneochaidh  dia  edrainn  cia  againn  aga 
mbiaidh  sé  .  gabhadh  sé  an  lócharnn  so  ina  láimh  agus  cuiredh 
sé  a  anál  fúithe  agus  dá  lasaidh  an  lócharnn  anadh  agamsa  agus 
muna  lasaidh  éirgedh  letsa.   tugadh  do  an  lócharnn  ina  láimh 

agus  do  shéid  a  anál  fúithc  agus  do  las  i  gcédóir  agus  do  an 
Medhrán  ag  Cíarán  go  haimsir  a  bháis  i  naomthacht  mhóir  agus 
i  ndeghoibrcchaibh.  agus  adubairt  Ciarán  re  hOdhrán  :  adcirim 
riot  a  Odhráin  dá  gcuardaighidh  tu  an  domhan  gurab  ad  bhaile 
féin  i  Letrach  do  ghébair  bás  .  ar  an  adhbar  sin  iompaig  agus 
caith  t'aimsir  ann  óir  is  uait  ainmncochar  é  go  bráth.  ||  d'iompaig 
Odhrán  dá  bhaile  féin  tré  bhriathraib  Chiaráin  agus  dorigne  main- 
istir  onóireach  ann  agus  fa  mhór  a  shubailcedha  agus  a  naom- 
thacht .  agus  ar  ndénam  mírbuiledh  niomda  dho  mar  léghtar  ina 
bhethaid  féin  do  chuaid  dochum  nime  agus  do  fíoradh  briathra 
Chiaráin  .  óir  is  é  as  ainm  do'n  ionad  sin  .i.  letrach  Odhráin  . 

Do  bhí  ben  dar  bh'ainm  Eitill  ag  siubhal  lá  agus  tarla  leagadh 
dhi  gur  brisedh  a  cnámh  go  bfuair  bas.  d'aithbeoaig  Ciarán  i 
gcionn  trí  lá  í .  tug  sise  do  Chiarán  an  ferann  [ar]  ar  legadh  í .  is 
é  a  ainm  léim  Eitille  .  agus  tug  grása  do  dhia  agus  do  Chiarán  . 

Fedhmanach  do  mhuintiran  rig  dar  bh'ainm  Cennfhaoladh  :  do 
mharb  sé  Cronán  .i.  cara  do  Chiarán  .  do  aithbheoaigh  Ciarán  é 
agus  i  gcionn  an  seachtmadh  lá  dorigne  Ciarán  sin  i  nainm 
Chríost.  ar  mbeith  slán  do  i  bfiadnaise  cháich  adubairt  Ciarán  : 
an  té  do  mharb  thu  go  haindligthech  .i.  Cennfhaoladh  is  túsga 
muirbfither  é  féin  agus  loiscfither  a  chorp  isan  chaislén  re  a 
nabarthar  ráth  muighe  ó  éilech  {sic)  . 

Lá  eile  do  labair  rí  Muman  .i.  Oilioll  re  Ciarán  do  bhriathraibh 
gruama  agus  do  chuaid  go  bfeirg  mhóir  uaidh  .  agus  nír  chian 
iar  sin  go  ndernadh  an  rig  balb  go  raibh  ocht  lá  gan  labhra. 
táinic  go  Ciarán  agus  do  leag  é  féin  ina  f  hiadnaise  .  do  chionntaig 
é  féin  ina  aindligthib  agus  do  iarr  maithmechas  .  agus  arna 
thuigsin  do  Chiarán  go  raib  aithrighe  fhírinnech  aige  do  bhennaig 
a  thenga  gur  labair  go  hobann  do  ghuth  sholusghlan  .  agus  ar 
ngabáil  bhennachtan  Chiaráin  chuige  do  imthig  slán  dá  thig  agus 
do  mhédaig  ainm  dé  agus  Chiaráin  . 

Araile  d'oidche  do  chuaid  Ciarán  agus  oilithrech  dar  bh'ainm 
German  do  bhí  ina  fhochair  i  sruth  uisge  fhuair  agus  ar  mbeith 
go  fada  dhóib  ann  adubairt  German  :  ní  héidir  liomsa  a  Chiaráin 
fulang  nis  sia  isan  uisge.  do  chuir  Ciarán  sighin  na  croiche  césta 
ar  an  uisge  agus  do  chlaochlaig  mesarda  é  mar  theas  fothraicthe 
agus  do  bhádar  ag  moladh  dé  . 

Adubairt  Ciarán  :  a  Ghermáin  ar  sé  ticfaidh  aoighe  grádhach 
chugainn  amáirech  .i.  Carthach  mac  rig  Mhuman  mo  dhalta  féin 

do  chuires  dá  oilithre  ar  son  phecaidh  do  shantaig  sé  do  dhénam 
muna  dtoirmioscadh  dia  agus  mise  é  óir  nír  b'áil  liom  a  chrábadh  || 
agus  a  shaothar  do  mhilledh  dho  .  agus  atá  anois  ag  impódh  iar 
bfaghbáil  logha  ina  phecadhaib  agus  arna  ghlanadh  ó  choir  . 
gabsa  an  tiasc  sin  ad  thimchioll  go  mbiaidh  ar  chenn  mo  mheic 
ghrádhaigse.  do  ghab  German  iasc  mór  mar  adubairt  Ciáran  ris 
agus  arna  mhárach  táinic  Carthach  mar  adubairt  Ciarán  . 

Aimsir  eile  do  gabhadh  Ciarán  cluana  mheic  Nóis  leisan  rígh 
dar  bh'ainm  Furbaidhe  agus  do  cuiredh  i  gcuibrech  é  .  do  b'é  a 
adbar  sin  maithes  an  rig  do  bhí  ar  choiméd  Chiaráin  agus  tug 
Ciarán  mórán  de  do  bhochtaib  dé  ar  mbeith  [dho]  lán  do 
thrócaire.  lá  éigin  táinic  an  rí  mar  a  raibe  Ciarán  agus  adubairt 
ris  tré  adhbacht  :  dá  bfuighbinn  cheithre  bá  maola  cuirpdherga 
agus  cinn  gheala  orra  do  léigfinn  amach  thu.  adubairt  Ciarán  : 
is  tualang  dia  ris  sin  agus  léigse  mise  amach  dá  niarraidh  sin 
agus  muna  bfuighbed  iad  tiocfad  féin  arís  fád  bhreith.  do  scaoiledh 
do  Chiarán  ann  sin  agus  táinic  go  Saighir  mar  a  raibe  [an]  Ciarán 
eile  agus  d'innis  an  ni  sin  do  agus  do  bhádar  an  tan  sin  i  bfochair 
Chiaráin  an  dhá  Bhrénainn  .  ba  fhorbfaoiltech  leo  Ciarán  cluana 
do  thecht  agus  adubairt  rena  fhedhmanach  :  créd  do  ghébaid  na 
naoim  sin  anocht  re  caithiomh  .  adubairt  an  fedhmanach  nach 
raibe  biadh  aige  acht  feoil.  adubairt  Ciarán  :  ullmaig  go  luath 
an  ní  atá  agat.  ar  mbeith  beirbhte  do'n  fheoil  do  bhennaig 
Ciarán  í  agus  do  chlaochlaig  i  bfiadnaise  cháich  i  nola  agus  i 
niasc  i  bpraisig  agus  i  mbiadaib  égsamla  do  réir  a  thoile  féin  . 
agus  táinic  ó  ghrásaib  dé  gur  líonadh  soithighe  an  tighe  uile 
d'fíon  uasal  chum  coda  na  naom  adubramar.  do  bhí  manach 
astig  leis  nár  bh'áil  biadh  do  chaithemh  i  bfochair  na  naomh 
.i.  mac  Congair  agus  adubairt  nach  caithfedh  na  biadha  dorignedh 
do'n  fheoil.  adubairt  Ciarán  :  caithfir  feoil  isan  charghais  agus 
muirbfid  do  námhaid  thu  an  lá  chaithfios  tu  í  .  bainfer  do  chenn 
díot  is  ní  sheilbheochair  fiaithes  dé  .  is  nemchonáig  tra  chaithfios 
tu  do  bhetha  óir  cuirfir  th'aibíd  mhanaig  díot.  do  fióradh  imorro 
briathra  Chiaráin  óir  do  marbadh  eisean  i  ngar  do  shaighir 
Chiaráin  . 

Is  ann  sin  dorignedar  an  cethrar  naom  sin  .i.  an  dhá  Chiarán 
agus  an  dhá  Bhrénainn  cumann  etorra  féin  agus  idir  a  gcomh- 
arbaib  dá  néis  .  agus  ar  ngabáil  ceada  agus  bennachtan  na 
naom  sin  do  Chiarán  chluana  d'imthig  chum  na  slighe  agus  ni 

raibe  a  fhios  aigc  cá  rabhadar  na  ba  do  gheall  sé  do'n  ||  rig.  do 
chuaid  Ciarán  saighre  leis  tamall  do'n  tslighe  dá  shcoladh  agus 
tugsat  bennacht  dá  chéile.  adubairt  Ciarán  cluana  :  biodh  do 
thoradh  mo  bhennachtan  saidhbres  agus  imad  inmhasa  agus 
spréidhe  ad  bhaile  go  bráth.  adubairt  Ciarán  saighre  :  biodh 
saidhbres  egna  agus  crábaidh  do  bhrigh  mo  bhennachtan  at 
inadsa  choidche  .  agus  do  fioradh  na  briathra  sin  do  gach  leith. 
ar  dtecht  dóib  chum  an  átha  re  a  nabarthar  áth  salach  fuaradar 
ar  bhruach  na  habhann  cheithre  ba  maola  cennfhionna  .  adubairt 
Ciarán  cluana  :  an  bfaicir  mar  [tug]  dia  dhúinne  na  ba  d'iarr  an 
ri  orrainn  .  agus  do  dhelaigedar  arm  sin  re  chéile  ar  dtabairt 
ghrása  agus  mholta  do  dhia  agus  ar  ngabáil  bhennachtan  agus 
phóg  a  chéile  mar  chomartha  shithe  agus  ghrása.  do  iompaig 
senChiarán  go  saighir  agus  do  chuaid  [an]  Ciarán  eile  go  cluain . 
do  chuir  na  ba  chum  in  rig  agus  do  b'ingnad  leisan  rig  cinnus  do 
b'féidir  a  leithéidedha  sin  do  bhuaib  d'faghbáil  .  agus  ar  mbeith 
do  Chiarán  saor  óna  gheallamhain  do  chuadar  na  ba  ar  neimhni 
go  nár  frith  a  dtuarasgabáil  ó  shoin  a  lé.  do  thuig  an  ri  ann  sin 
gur  b'égcóir  a  nderna  re  Ciarán  . 

Do  bhí  i  mainistir  chluana  mhic  Nóis  leanbh  dar  bh'ainm 
Crithid  .  fa  amadánta  isna  deghoibrigthib  é  agus  fa  urchóidech 
isna  hoibrighthib  mailísecha  .  táinic  sé  go  saighir  Ciaráin  agus 
do  bhi  ann  seal  re  senChiarán.  do  aichin  Ciarán  gan  teine 
choisrectha  do  bhennaig  sé  an  chaise  roime  sin  do  mhúchadh  go 
cenn  bliadna  isan  mainistir  acht  a  bethugad  agus  a  coiméd  innte  . 
táinic  an  lenbh  adubramar  ar  furáilemh  an  diabhail  agus  do 
mhúch  dá  dheoin  an  teine.  adubairt  Ciarán  :  an  bfuil  a  fhios 
agaib  gur  mhúch  an  lenbh  mallaighte  re  a  nabarthar  Crithid 
cluana  an  teine  choisrectha  do  bhi  againn  .  tiocfaidh  dighaltas 
air  ann  oir  do  ghébaidh  sé  bás  amáirech.  ba  fhíor  sin  .  do 
mharbsat  na  meictíre  arna  mháirech  ar  an  bferann  amuich  [é] 
agus  do  fágbadh  ann  é  .  adubairt  Ciarán  :  ní  bhiaidh  teine  isan 
eglais  so  go  cáisc  muna  gcuiridh  dia  ann  I.  do  chuala  Ciarán 
cluana  go  bfuair  an  lenbh  bás  mar  sin  agus  táinic  go  luath  go 
Saighir  agus  do  gabadh  maille  re  honóir  mhóir  ann  é.  do  bhi 
teine  d'uiresbaidh  ar  an  mainistir  óir  ba  as  an  teinidh  choisrectha 
úd  do  hadaigthi  teine  gach  noidche  innte  agus  do  ghell  Ciarán 
nach  biadh  teine  go  cáisc  innte  muna  gcuiredh  dia  do  neimh  i  || 
tángadar  an  lá  sin  do'n  bhaile  aoigheda  .i.  Ciarán  cluana  agus 

a  chuidechta  agus  do  bhí  fuacht  mór  orra  óir  do  b'almsir 
shnechtamail  arm  .  do  chuaid  senChiarán  amach  agus  do  shin  a 
lámh  chum  dia  maille  re  húrnaigthib  diochra  .  do  thuit  caor 
theintidhe  ina  ucht  agus  do  iaidh  benn  a  bhruit  uimpe  agus  rug 
leis  [1]  do'n  tig  a  rabadar  na  haoighedha.  arna  ngoradh  dhóib 
do  hullmaigedh  suipéir  agus  ar  suidhe  dóib  dá  chaithemh  adubairt 
Ciarán  cluana  nach  caithfedh  biad  nó  [go]  bfuighbhedh  aisec 
an  leinb.  adubairt  senChiarán  :  atá  a  fhios  againn  gur  bh'i  sin 
do  thoisc  .  doghéna  dia  dhúinne  go  dtiocfadh  sé  ina  bhethaidh 
chugatsa  agus  caith  do  chuid  óir  atá  an  lenb  sin  chugainn.  táinic 
an  lenb  fá  bhréithir  Chiaráin  agus  arna  fhaicsin  dóib  tugsat 
grása  do  dhia  agus  dá  naomthacht  .  do  chaithset  a  gcuid  agus 
d'imthig  Ciarán  cluana  agus  a  lenb  leis  go  Cluain  ar  ngabáil 
bhennachtan  tsenChiaráin  . 

Lá  eile  táinic  bráthair  do  bhráithrib  Chiaráin  dar  bh'ainm 
Báithín  agus  do  mhúch  an  teine  arís  go  heisinnill  dá  aimdeoin  . 
dorigne  aithrighe  agus  do  ghab  absolóid.  táinic  an  lá  sin  Ruadhán 
lothra  ar  cuairt  do'n  bhaile  chum  Ciaráin  .  ni  raibe  teine  re  linn 
na  naoighedh  isan  mainistir  .  do  chuaid  Ciarán  chum  cloiche  do 
bhí  láim  ris  agus  do  bhennaig  i  .  do  las  an  chloch  i  gcédóir  agus 
do  ghab  Ciarán  an  chloch  chuige  idir  a  dhá  lámhaib  agus  rug 
leis  í  mar  sin  gusan  tig  a  rabadar  na  haoigheda.  mar  atchonnairc 
Ruadhán  sin  gona  dheiscioblaib  tucsat  glóir  agus  moladh  do  dhia 
agus  do  Chiarán  . 

An  bráthair  adubramar  .1".  Báithín  :  do  dhoirt  sé  soithech 
bainne  do  bhí  dá  iomchar  aige  agus  do  chuir  Ciarán  comartha 
na  croise  césta  ar  an  soithech  agus  do  bhí  lán  .  do  ghab  egla  an 
bráthair  do  dhoirt  an  bainne  agus  drong  eile  do  na  bráithrib  roim 
a  maighistir  roim  Chiarán  .  agus  do  daingnigedh  isan  gcreidiomh 
agus  isna  deghoibrigthib  dá  éisi . 

Do  bhí  Ciarán  lá  ag  dénamh  úrnaigthe  chum  a  thigerna  agus 
táinic  an  taingel  agus  d'foillsig  do  go  raib  aimsir  a  bháis  leth 
astig  do  láthair  ghirr  [ins.  gerr]  .  do  iarrsan  tri  hathchuinge  ar 
dhia  i  bfiadnaise  an  aingil  agus  do  fuair  sé  mar  do  iarr  ó'n 
aingeal  arna  ngealladh  dho  ó  dhia  :  an  ched  athchuinge  dhiob 
gach  nduine  do  hadhnaicfidhe  ina  chathair  agus  ina  reilig  féin 
gan  dóirse  ifrinn  d'iadhadh  orra  d'éis  laithi  an  bhrátha  .  an  dara 
hathchuinge  gidbé  dobhéradh  onóir  dá  ló  féin  gan  uiresbaidh 
saidbhresa  an  tsaoghail  do  bheith  air  agus  neamh  thall  do  .  an 

treas  athchuingc  ||  an  cine  dá  raibe  sé  féin  .i.  an  cine  osraighech 
agus  d'ar  phátrún  é  gan  chlaoidhe  i  gcath  go  bráth  ó  chine 
echtrannach  dá  dtiocfadh  go  haindligthech  do  ghabáil  a  ndúithche 
féin  orra  .  agus  gan  iadsan  do  dhul  do  dhénamh  ghabáltais  égcóir 
i  dtalam  eile  . 

An  nech  naomtha  so  d'ar  labramar  .1".  Ciarán  saighre  ba  mhór 
[a]  umhladh  in  gach  inad  agus  do  b'inmain  leis  an  scriptúir 
diadha  d'éistecht  agus  do  léghadh  agus  d'foghlaim  go  haimsir  a 
bháis.  agus  aithrister  go  raibh  sé  maille  re  naomhaib  Eirenn  ina 
aimsir  féin  ag  Findén  chluana  heraird  agus  go  ndeachaidh  i  naois 
fhoirbthe  agus  i  ndiadhacht  mhóir  isan  sgoil  sin  .  agus  go  nabar- 
thaoi  dalta  Finnéin  ris  mar  ráidhtí  le  naomaib  eile  Eirenn  .  agus 
ar  mbeith  dho  isan  aois  ársa  ocus  i  negna  mhóir  agus  arna 
mhunadh  go  foirbthe  mar  adubramar  agus  ina  esbog  onóirech 
do  ba  dhingbhála  leis  bheith  ag  foghlaim  agus  daoine  eile  aga 
dtegasg  uadha  do  ghradh  na  humhla  agus  na  hegna.  Ciarán 
imorro  óna  aois  dig  go  haimsir  a  bháis  nír  ibh  sé  deoch  óna  mbiadh 
sé  ar  meisge  agus  nír  ghab  édach  clúmhach  ná  bog  uime  agus  nir 
chaith  fledh  agus  nir  chodail  a  sháith  agus  nir  choimling  i  ninad 
ar  bith  tré  ól  na  daoinechta  .  agus  do  iompaig  sé  a  chine  féin  .i. 
an  cine  osraighech  chum  creidimh  agus  a  lán  do  dhaoinib  eile  .  do 
fiosraigedh  é  go  minic  ó  na  hainglib  agus  do  óirdnestar  nuimhir 
mhór  do  espocaib  agus  do  shagartaib  agus  do  ghrádhaib  eile 
na  heglaise.  do  thegaisc  an  taingel  tobar  onóireach  dho  agus 
slánaigther  mórán  do  ghalraib  agus  d'esláintib  ó'n  tobar  sin  .  is 
é  [a]  ainm  tobar  Ciaráin  . 

Tn'ocha  bliadan  do  chaith  Ciarán  ag  seirbhis  do  dhia  go 
dúthrachtach  roim  a  bhaistedh  .  agus  ar  mbeith  dho  arna  eslánu- 
gadh  ó'n  tsenndacht  agus  ó'n  teinnios  do  chomfhoicsedar  laithe 
a  bháis  do  .  agus  do  thogairm  chuige  a  phobal  agus  a  pharráistighe 
as  gach  áird  a  rabhadar  agus  do  bhennaig  iad.  do  aichin  dóib 
aichenta  dé  do  choiméd  agus  do  ghab  sácraimeint  na  heglaise 
chuige  ann  sin  idir  choraib  naom  an  tres  nonas  do  mhí  mhárta 
maille  re  síthcháin  Chn'ost  agus  do  léig  as  a  phobal  "uadha.  agus 
do  bhádar  deich  nespoic  fhiched  do  óirdnestar  féin  do  chead  dé 
ar  ndul  i  naon  oidche  ris  dochum  flaithis  dé  . 

Cn'och  do  bhethaidh  Chiaráin  .  iarna  sgriobhadh  le  Muiris 
O  Conchubhair  saor  loinge  a  gCorcach  {sic)  . 

Betha  Mholaise  Dhaimhinse  in  so. 

Araile  erlam  [ins.  erum]  uasal  adamra  somholta  [soerjcheiné- 

lach  dua  righradh  Eibhir  fhinn Chaisil  do 

chaithestar  a  colaind  i  nanáir  [in]  aondia  uilecumhachtaig  aga 
timtirecht  fecht  naon  .i.  Molaise  mór  mírbhuilech  mac  Nad- 
fráich  mheic  Barra  meic  Corbrainn  meic  Tuaisléin  meic  Degha 
meic  [Aedh]a  finn  meic  Eachach  meic  Lughdach  meic  Aen- 
ghusa  tirigh  meic  Nadfráich  meic  Chuirc  chaisil  meic  Lugh- 
dach meic  Oiliolla  flannbicc  meic  Fiachach  muilleathain  meic 
Eogain  mhóir  meic  Oiliolla  óluim  meic  Mogha  nuadhat  meic 
Mogha  néid  meic  Dheirg  meic  Deircc  meic  Enda  muncháimh 
meic  Lóich  mhóir  meic  Mofheibhis  meic  Echaid  faebarghlais 
meic  Duach  duinn  meic  Cairpri  ruiscl[etha]in  meic  Luigdech 
luaighne  meic  Indadhmair  meic  Nia  seghamain  meic  Adamair 
fholtcháin  meic  Firchuirp  meic  Moghacuirp  meic  Cobthaigh  cháim 
meic  Rechtaidh  rigdeirg  meic  Luighdech  laighi  meic  Echach 
meic  Oiliolla  finn  meic  Airt  imligh  meic  Luighdech  láimdheirg 
meic  Echach  uaircheis  meic  Luigh[d]ech  meic  Anradaig  meic 
Enda  deirg  meic  Duach  find  meic  Senda  inndarraidh  meic 
Breisn'gh  meic  Airt  imligh  meic  Feidhlimidh  meic  Rothechtaigh 
meic  Ruaain  n'goirligh  meic  Failbhe  ...(?)  meic  Cais  cétaicne 
meic  Aildergóid  meic  Muinemoin  meic  Cais  clotaigh  meic 
Iraraa(?)  meic  ....  meic  Arusa(?)  meic  Glais  meic  Nuadat 
deghláich(?)  meic  Echach  faebarglais  meic  Conmháil  meic  Eibhir 
fhind  meic  Míledh  espáine  meic  Bile  ||  meic  Breogain  meic  Bruta 
meic  Detha  meic  Erchadh  meic  Allsid  meic  Nuadhat  meic 
Nenuaill  meic  Eibhir  scuit  meic  Srú  meic  Esrú  meic  Gáidhil 
glais  meic  Niuil  meic  Féniusa  farrsaigh  meic  Bhuath  meic 
Mhaghog  meic  Iáfeth  meic  Laimhiach  meic  Mhatasaliam  meic 
Eonocc  meic  Iareth  meic  Malaleit  meic  Cáinen  meic  Enos  meic 
Sheth  meic  Adhaim  meic  DÉ  bhi  . 

Monoa  imorro  inghen  Midhlogha  do  chorea  Raighe  máthair 
in  Mholaisi  sin  .  ocus  gér  íséin  ann  ro  b'uasal  a  hincholnugad 
ar  comáiremh  a  geinealaigh  .  uair  ro  b'é  Feidhlimid  rigoirrderc 
rechtmar  mac  Tuathail  techtmair  áirdríg  Erenn  a  senathair  co 

sunnradhach  ocus  a  coll  fine  co  fiadhnach  .  dóigh  ámh  is  soiléir  co 
sighnighit  in  dá  ghlangheinelach  sin  re  [a]  ngnáthgabháil  gurab 
uasal  ro  hórdaighedh  co  huilidhe  in  Erinn  adhbar  in  árdnáim  as 
dá  áirdthellach  aircchais  Erenn  .i.  a  Caisiul  ocus  a  cáimhteamraig 
amail  asbert  in  file  gá  [fh]oirgell  : — 

U  asal  Mlaise  mirbuilech  .  mac  Nadfráich  ba  feart  fednaighi 
a  leth  ó  Caisiul  na  cét  .  a  leth  ní  brég  ó  Themraigh 

Do  thairrngir  imorro  Pádraic  prímda  paidirbhinn  in  daigh 
dherglasrach  iarthair  Eorpa  .i.  Molaise  mirbuilech  mac  Nadfráich 
tricha  bliadan  réna  gheinemhain  dá  táinic  in  prímfáidh  co  beinn 
osnadh  .  condebhairt  in  file  in  foirgeallsa  ag  fíradh  fháistine  in 
táilgind  : — 

M  ochen  aoighe  ilbuadhach  .  grian  gnáth  geanmnaidh  glansholusi 

credhal  cráibtech  coinnirclech  .  feichmheoir  féta  firinnech  || 
I     cionn  sesca  sáirbliadhan  .  geinfidh  Molaiss  mirbuilech  Í 

a  carnn  daire  bhairrbeannachtach  .  budh  feartach  in  fírchléirech 
N  óimh  Erenn  gan  imresain  .  is  a  rabhradh  beidid  sin  '• 

re  dichracht  a  dhúrchrábaid  .  ar  chruas  chreidme  inchathaichti 
B    eg  snima  isin  saoghalsa  .  mór  a  thoirt  na  thigerna 

bud  diles  do  induthar  .  ráidhim[se]  ris  is  mochean 

Atchonnairc  máthair  Mholaisi  imorro  aislinge  isin  oidhce  .i. 
secht  nubia  cumhra  d'fagbáil  di  ocus  in  tuball  déidhenach  do  gab 
ina  láim  díob  nír  tacmhaic  a  glac  é  re  [a]  mhét  .  andar  lé  m'r 
áille  in  tór  iná  in  tuball.  innisidh  dá  fior  in  aisling  sin  .  tuicimse 
sin  ámh  bar  in  fer  ocus  bérasa  gein  amhra  airegda  d'an  bud  lán 
beoil  fher  nErenn  de  ocus  cindfidh  ar  a  chomhdhine  . 

Cid  tra  acht  táinic  aimsir  asaide  mháthar  Molaisi  ocus  ro 
gabsat  idhna  hi .  adubairt  in  drái  fria  :  dá  fuirghe  do  ghein  gan 
a  breith  nó  go  turgabha  grian  amárach  bud  airderc  ocus  bud 
órdan  mór  mirbuilech  fírén  firuasal  ocus  bud  gein  sochair  shlánaigti 
iarthair  in  domain  in  deighgein  béra  a  ben  .  ocus  asbert  : — 

A  márach  dá  mbéra  mac  .  a  Mhonoa  bud  noem  co  neart  '■ 

bud  fer  co  nairbert  ar  tain  .  bud  airrdherc  ar  druim  domain 
B   ud  sgiath  ditin  do  gach  dreim  .  ar  phianaib  aidbli  iffeirnn  Í 

fear  gan  liamhain  is  gan  locht  .  a  riaghail  ni  bud  róbhog 
R  achaid  co  Róim  raith  na  rann  .  ar  maith  re  feraib  Ereann  Í 

dobéra  mar  chluin  anair  .  úir  ocus  seoid  co  suaichnidh  || 
B   ud  hé  in  ban  na  mbreth  ndlighidh  .  nach  maith  a  chain  ná  a  chinaidi 

ar  met  a  egna  ro  feas  .  biaidh  a  egla  in  gach  eolas 
M  ongénar  duit  a  bean  ban  .  is  tuic  in  ní  atá  id  dál  Í 

dá  rabais  ac  gleic  sin  cath  .  gan  breith  meic  cotí  amárach 

Do  fhuirigh  in  firdia  in  ghein  a  mbroinn  Monoa  gur  thúismi[g] 
inairiudh  bhairr  fó'n  leic  chloichi  ar  néirghi  ghréine  arnabárach 
ocus  tucad  chum  espuic  Eocho  cor  baistead  ocus  gur  beannaigcad  . 
ocus  is  éiséin  tuc  cétgrada  fair  iartain  .  amail  asbert  : — 

E  scop  Eocho  ainglidhe  .  ro  bhaist  Mlaise  mírbhuilech  Í 
uadh  ro  ghabh  gradha  co  fir  .  rí  na  rígh  de  sirbuidhech 

Ba  follus  tra  rath  in  spirait  náimh  i  coimitecht  Molaissi  .  uair 
do  labair  ocus  do  mhol  in  coimdhe  a  cionn  mhis  arna  bhreith  do 
comhailliudh  in  tsalmcetlaidh  amail  asbert  : — 

A  mail  asbert  salm  ex  ore  .  infantium  gan  time  Í 

i  cionn  mhis  ar  mbreith  Mholaissi  .  ro  mhol  rig  fraisi  finne 

Ní  shluicedh  biadh  inmar(?)  ná  biadh  eisinnraic  ná  cinél  gadai- 
ghechta  .  ocus  in  uair  ro  biadta  dá  aindeoin  ro  scéadh  fó  chétóir. 
acht  aonni  gach  forbairt  do  biodh  ar  cholaind  Mlaisi  do  biodh 
ar  a  umhla  ocus  ar  a  uaisle  ar  a  escas  ocus  ar  a  innracus  .  amail 
asbert  Cn'ost  : — 

I    n  tí  thóicébhus  é  féin  .  is  nach  dingne  each  do  réir  '• 
is  é  sin  bhus  ísel  ádhbaidh  .  is  é  bhus  fá  ghlas  a  péin 

D'óirdnigh  tra  Molaise  a  fhoghlaim  gur  ba  ecnaidh  airdeolach 
ocus  gur  ba  ceannmanach  mirbuiledh  .  ocus  ni  biodh  diles  etir 
acca  acht  inneoch  do  gheibhedh  dobeiredh  do  bochtaib  ocus  do  || 
dheiblénaibh  dé  ar  ghrádh  a  dhéntaidh  ocus  a  dhúilemhan  .  do 
dheismirecht  frisin  salmcetlaid  dicens  dispersit  dedid patiperibus : — 

A  r  dia  [dobheiredh]  do  bhochtaib  .  a  dhéirc  dhíchra  in  gach  tráth ' 
eolus  d'aineolchaib  ó  phortaib  .  édach  do  nochtaib  co  gnáth 

Feart  eile  do  fheartaibh  Molaisi  dar  cumuisc  manach  dá  man- 
chaibh  mein  ar  uisce  ocus  do  fuin  bairgin  ocus  ni  raibhe  teine 
aicce  ocus  do  acáin  re  Mlaise  sin  .  ocus  adubhairt  Mlaise  frisin 
manach  :  tuc  dá  athinne  leat  dam  .  ar  séin  tucadh  na  haithindedha 
chum  Mlaisi  ocus  do  leic  a  anál  fúthib  cor  lasadar  mar  lóchranna. 
ro  b'ingnadh  frisna  manchaibh  sin  ocus  ro  ba  maith  leo  cér 
b'ingnadh.  a  macu  inmhaine  ar  Mlaise  in  ni  as  doirbh  le  dáinibh 
is  soirbh  le  dia  .  amail  asbert : — 

D  á  creidi  co  diles  dligtech  .  gach  duine  do  dhia  na  ndúl  '■ 
biaidh  go  socair  do  gach  slighe  .  ri  nimhe  roichfidh  na  run 

Do  bhi  Molaise  mirbuilech  imorro  cethracha  laithi  in  charghais 
cona  manchaib  cin  mir  cen  digh  cin  bhiadh  ar  doman  do  tomailt 

acht  toirthi  crann  ocus  losa  ocus  luibhe  in  talmhan.  carghas  ele 
imorro  dó  .i.  cethracha  laithi  cona  manchaib  can  cenél  bídh  ar 
bith  acht  lán  boisi  in  cheallórach  do  ghrán  eorna  cacha  manaig 
ó'n  medhón  lái  co  araile  .  amail  asbert : — 

C  arghas  do  Mlaise  is  dá  mhanchaib  .  ar  tairtib  talmhan  is  crann  Í 
gan  bhiadh  dar  blais  duine  ar  doman  .  ar  oman  ruire  na  rann 

C  arghas  eile  dó  is  dá  mhanchaib  .  ar  grádh  in  coimdedh  roscari 
do  each  fior  diob  ba  cuit  ||  choissi  .  Ian  a  bhoissi  do  ghrán  ghlan 

B   a  beg  a  snfmh  isin  saogal .  ní  dhéndáis  adhlais  na  lag  ■ 

mór  brigh  a  tráth  ina  ndoirrthech  .  ar  grádh  in  coimdhedh  roscar 

Fecht  ann  dá  tángadar  dá  chlamh  ar  áighidhecht  co  Molaise 
inbhaidh  nach  raibhe  biadh  airithe  aige  ocus  do  gair  a  chellóir 
cuige  ocus  adubairt  fris  :  tabhair  a  sáith  do  dhig  ocus  do  bhiadh 
dóib  siud.  asbert  in  cellóir  :  ní  fuil  beag  ná  mór  in  bhidh  agum  . 
éirig  isin  cuiligh  ar  Molaise  risin  ceallóir  ocus  do  ghébha  innti  dá 
bairgin  cona  nannlann  ime  ocus  dá  órdain  éisc  ocus  dá  soitheach 
lán  do  bhainne.  téid  in  ceallóir  ocus  fuair  in  chuile  amail  asbert 
in  naomh  ocus  tuc  ar  séin  do  na  bochtaib  a  sáith  .  amail  asbert  :-— 

F  eacht  do  Mlaise  nár  mhian  báis  .  fear  rug  gan  braisi  co  bás  Í 

co  faca  chuici  dá  clamh  .  d'iarradar  ann  maith  dá  sás 
G  airis  in  ceallóir  gan  cin  .  do  raid  ris  tabair  dóib  biadí 

na  léic  uait  in  dana  bocht .  nó  co  nderna  anocht  a  riar 
N  ocho  né  a  riar  bud  lesc  learn  .  ar  in  ceallóir  thall  istaigh  '• 

acht  mo  beith  féin  gan  ith  bidh  .  do  iter  mo  righ  ar  nim 
E  irig  sin  cuilig  a  cheallóir  .  ar  Mlaise  na  tráth  nosdlighí 

do  ghébha  innti  fód  mhiadh  .  do  sháith  do  bhiadh  is  do  dhigh 
D  á  bairgin  nár  becc  re  mes  .  cona  nannlunn  feib  co  fir  Í 

dá  chuaic  loma  dá  mhes  éisc  .  fuair  ar  méis  ó  righ  na  rig 
B    iadhtair  aici  in  dana  bocht  .  do  bhiudh  parrdais  mar  budh  ||  dlecht! 

sáithigh  súntaigh  iat  is  buidhigh  .  dáibh  nochor  dhuilig  in  fecht 

Fecht  eile  do  fheraib  Erenn  fó  bhrón  bháis  ocus  éga  ina  nim- 
snímh  ó'n  bhuide  Conaill  ar  tabairt  áir  adbulmhóir  ar  dhegdháinib 
Erenn  dú  adbath  Diarmaid  ocus  Bláthmac  dá  n'gh  Erenn  ocus 
Feichin  fabair  ocus  Oilerán  inecna  ocus  mórán  do  maithib  Erenn  . 
co  ndechaidh  tar  áiremh  ocus  tar  innamail  tar  chéill  ocus  tar 
cuimhne  inneoch  adbath  ann  .  do  réir  droinge  duine  ar  leith  fer 
n Erenn  .  foirend  cá  rádh  is  dá  trian  fer  nErenn  fuair  bás  ann  .  co 
ndernsat  fir  Erenn  comhairle  cinnus  do  dingébtái  in  teidm  sin 
diob  ocus  is  edh  adubhradar  uile  troscadh  lái  co  noidhche  do 
dénam  re  Molaise  ocus  re  dia  dá  furtacht  ocus  dá  fóiridhin  .  amail 
asbert  in  file  : — 

tréidhenas  troiscthi  toghnamaigli  .  cinnet  comhlán  cinedha  .  tedhmanna 
tuath  tarrastair  .  maithi  Erenn  orthatha  .  aitcidh  ardnaom  órduinte  . 
mochen  Mlaise  mirbhuilech  .  is  de  tic  bar  trénchabair  .  císcháin  cinnte 
cuinnighidh  .  do  do  chind  bhar  cobartha  .  biaid  in  bhuidhe  becnertach  . 
ó'n  chredhal  cháid  chumhachtach  .  do  choraigh  dia  degchobhrach  .  a 
hErinn  in  taimsiugad  .  tréna  naomaib  niamghlana  .  doní  mór  do  mhir- 
builib  .  na  tuatha  co  toghnamach  .  tuirmet  trénas  tré[idenach] 

Cidh  trácht  troiscit  fir  Erenn  re  Molaise  ocus  troiscidh  Molaise 
rena  dhia  co  fuaradar  furtacht  ocus  fóiridhin  ó['n]  teidm  sin  . 
conadh  and  sin  tucadar  fir  Erenn  screball  as  gach  aontaigh  do 
Mholaise  acht  combiadh  triur  do  mhuintir  and  .  agh  tri  nglac 
0  gach  righ  thriucha  cét  ocus  ech  sliasta  gach  cúicedhaigh  ||  ocus 
each  righ  Erenn  ocus  a  catheirredh  .  a  comhailliudh  sin  gacha 
lughnasa  do  Molaise  ocus  dá  mhinnaib  ocus  dá  mhuinntir  co 
honórach  ina  diaidh  co  bráth  .  amail  asbert  in  file  : — 

T  ei[d]m  gubhamnach  ghalair  ghránna  .  tuc  díth  mhór  ar  feraib  Fail  '■ 

in  bhuide  Chonaill  chruaidchnedaig .  dogaing  mhór  d'feraib  's  do  mnáib 
D  á  trian  fer  nErenn  do  dhula  .  ro  b'adhbar  ecla  co  holl  ■ 

a  roibhe  beo  diob  na  mbethaid  .  bítís  ar  crethaib  gan  conn 
T  roiscid  re  mac  Nadfráich  fertaigh  .    re  Mlaise  ba  róghlan  run 

troiscidh  Mlaise  re  mac  Muire  .  do  cur  na  buide  for  cúl 
A  innséin  fuaradar  fir  Erenn  .  cobair  re  Mlaise  na  mionn  Í 

tucsat  do  Mhlaise  na  dhegaid  .  comha  gan  debaid  dá  chionn 
S    crepall  as  gach  aontaigh  uile  .  ar  fut  Erenn  comhall  ngnáth ' 

bó  nó  ech  ó  righ  gach  triucha  .  dith  air  dá  ndiulta  co  bráth 
E  ch  sliasta  ó  righ  gach  cuicidh  .  eirredh  ech  righ  Fotla  féin 

gacha  bliadna  comhall  fedhma  .  dóib  ar  son  in  tedhma  thréin 

Ar  séin  tángadar  mic  Decláin  d'  innsaigid  Molaise  condébert 
friu  sosscéla  do  sgn'bhunn  dó  .  ro  scríbhsat  inna  soscéla  uile  ré 
dhá  lá  co  naidhci  ocus  nir  dibadh  soillsi  sin  aidhci  dóibh  acht  a 
beith  amail  gach  lá  .  ro  móradh  mírbhuile  Molaise  trésan  fiort  \ms. 
ft]  sin  co  mór.  do  chuaidh  co  hiffern  ocus  cocholl  do  chroicnib 
broc  ime  .  ocus  is  uadh  ainmnighter  in  brocainech  .i.  mionn  maith 
do  mhinnaibh  Molaise  .  [ocus]  minleadbán  ina  láim  do  toghairm 
in  druith  .i.  Manann  ||  clamh  .  co  tuc  dia  do  a  hifernn  é  cona  tri 
caoca  comanmann  maille  fris  .  amail  asbert  an  file  : — 

T  ri  coeca  Manann  tuc  Mlaise  .  a  hiffernn  gan  bhréic  mbraissi  '• 
ac  toghairm  Mhanann  druith  dhil  .  ar  bhru  iffirnn  adhuathmair 

N  ír  léic  Manann  diobh  ar  cúl  .  co  tí  bráth  brethach  na  rún  Í 
beidit  can  chonus  gan  chol  .  gan  a  comus  ag  diabhal 

M  ór  in  onóir  tuc  dia  deas  .  do  Mhlaise  gan  ceilg  gan  chleas  '■ 
ba  maith  a  taradh  gach  dú  .  mar  do  chanadh  gach  caocú 

Arailc  laithc  do  bhi  Molaise  lomnocht  gá  fhothrucadh  i  nuisce 
ocus  cidh  do  biadh  a  oighredh  fair  ní  tairmisced  desim.  ni  lamadh 
dono  nech  a  dcchain  fó'n  samhla  sin  uair  ni  roibhe  acht  a  chra- 
cann  a[c]  lenmain  a  chnám  uair  ni  chaithedh  do  biadh  etir  re 
sechtmain  próind  énoidhchi  do  neoch  eile.  táinic  manach  dá 
mhanchaib  ina  cheann  .  nir  mhaith  le  Molaise  sin  ocus  asbert 
fris  :  ná  déna  aitherrach  ocus  déna  aithrighe  san  gnim  dorighnis  . 
doghén  dot  réirsiu  bhar  in  manach.  tairr  sin  uiscesiu  másedh 
bhar  Molaise.  rachad  imorro  bhar  in  manach  .  ocus  ni  fada  do 
bhói  in  manach  ann  in  tan  adubairt  re  Molaise  :  ni  fhuilngim 
in  tuisce  re  met  a  neimhe  ocus  a  fhuachta.  más  edh  sin  adeiri 
bhar  Molaise  tairr  san  uiscesiu  eile.  ar  séin  téid  in  manach  isin 
uisc[e]  sin  .  gairde  do  bhi  in  manach  ann  sin  do  bhi  dá  róthes 
leis  ocus  asbert  :  a  tigerna  tabair  cabhair  orm  uair  ni  fhuilngim 
na  docracha  so  .  ocus  is  follus  dam  rath  dé  it  choimidecht  ocus 
ni  dingnem  ar  sé  ni  dá  tairmiscfeá.  sénais  Molaise  in  tuisce  cor 
bo  mesraighthe  etir  fhuacht  ocus  tes  é.  ||  is  cinnte  ámh  cor  ba 
mesraighthe  na  dúile  do  Mholaise  do  réir  a  thoile  ocus  cor  ba 
humal  do  réir  a  aicenta  .  amail  asbert  in  file  : — 

D  úile  dé  ón  dúile  dé  .  ac  riar  Mlaisi  ba  glan  gné  '■ 

teine  talamh  aor  uisce  .  do'n  fhior  co  tuicse  réire 
S   oillse  séimh  ón  soillse  shéim  .  dobeiredh  dorcha  mar  ghréin  Í 

dogníodh  dorcha  do'n  ló  gheal  .  chum  righ  na  reabh  do  bhi  a  réim 
O  ighredh  ar  uisce  san  tsam  .  fiuchad  fair  san  ghamh  rosmúin  Í 

ní  léicenn  a  cara  i  péin  .  is  dá  réir  do  bhi  gach  dúil 

Oen  do  [ms.  oenna]  oidhci  do  Molaise  cona  mhanchaib  ac 
caithiumh  a  próinde  co  facadar  mullach  in  toigi  tré  theinid  is  é 
ar  máidium  a  lasrach  de  .  do  mhidhradar  na  manaigh  in  tech 
d'fágbáil  ar  ecla  a  loiscthe.  ac  etir  ar  Molaise  :  cromaidh  bhar 
cinn  ocus  fillidh  bar  nglúine  ocus  bidh  urlamh  chum  báis  ocus 
léicidh  etromsa  ocus  in  teine  ocus  ná  féchadh  nech  suas  uaibh. 
ocus  dorónsat  na  manaigh  mar  sin  ocus  ni  cian  do  bádar  ann  as  a 
aithli  in  tan  atrochair  féice  in  taighi  ar  lár  ina  fiadnaise  ocus  ni 
derna  in  teine  d'urchóid  friu  acht  sin.  tuicidh  a  bráithre  inmhaine 
bar  Molaise  gurob  follus  ac  dia  bar  foighide  ocus  is  meic  togha 
dé  sibh  .  ocus  éirgidh  suas  ocus  rodarsaor  dia  ó'n  teinidh  .  amail 
asbert : — 

D  á  raibhe  Mlaise  's  a  mhanaigh  .  ac  próindiugad  thall  na  thaigh  Í 
co  facadar  ann  ar  castadh  .  teine  ar  lasadh  thuas  na  thaigh 

F  uabrait  teichedh  ar  gach  ndorus  .  manaigh  mic  Nadfráich  na  fert  í 

co  ndebairt  Mlaise  riu  anaidh  .  ná  kimhaidh  dul  tar  mo  recht 
C  romaidh  bar  gcinn  do'n  righ  rathmar  .  léicidh  bar  nglúine  re  lárí 

saorfat  sibh  a  hucht  rígh  gréine  .  ar  comramaibh  phéine  is  phlágh  || 
C   reidit  uile  mar  adubairt  .  cuire  genmnaidh  ba  bee  glár  '■ 

ní  bert  bhréige  dóib  gan  chaire  .  gur  thoit  féige  in  taige  ar  lár 
D  o  traethadh  tennail  na  teinedh  .  Mlaise  do  begaigh  a  brigh  í 

creidit  na  manaigh  co  hanbail  .  cabair  d'faghbáil  dóib  ó'n  righ 
D  o  móradh  ainm  dé  do'n  dul  sin  .  mirbuilech  Mlaise  re  láí 

nír  caith  cuid  ocus  nir  thoirbir  .  nach  tuic  in  coimdid  mar  tá 

Feacht  oile  do  Mholaise  i  taigh  righ  maith  do  righaib  Erenn 
gur  ghabh  teine  isin  taigh  gu  nár  fétadh  a  anacal.  sénais  Molaise 
in  teach  ocus  sinis  a  lámha  fri  croisfhighill  ocus  nir  loisc  in  teine 
acht  tri  cleatha  istaig  .  ocus  is  é  ainm  an  inaidh  sin  aniu  druim 
cleathchóir  .  ocus  no  edhbair  an  ri  do  dhia  ocus  do  Mholaise  in 
tinadh  dá  éisi  co  bráth.  oen  do  lá  do  Molaise  co  tárla  senodh 
cléirech  do  ocus  do  bhi  leabhar  maith  slighedh  accuséin  ocus 
ro  b'áil  dosom  ni  do  scribeann  ass  ocus  ni  roibhe  peann  aigisium 
ocus  ni  roibhe  ag  in  \ius.  gun]  cuiteachta  .  atchonnairc  Molaise 
ealta  ar  eitealaigh  uasa  ocus  ro  shin  in  láimh  chuca  gur  thoit 
eite  cuige  uaithib  conadh  de  sin  ro  scribh  in  leabhar  as  a  aithle  . 
amail  asbert : — 

D  o  rat  in  ten  a  eiti  .  do  Mlaise  ba  cruaidh  creitmi  Í 
ódconnairc  dia  gur  ba  cóir  .  an  ni  do  iarr  na  onóir 

Feacht  dá  raibhe  Molaise  ac  imtheacht  i  cn'ch  Cairbri  ocus 
dream  dá  cléircib  maille  fris  co  faca  in  mnái  ac  bleoghon  ocus  do 
chuinnig  deoch  loma  dá  ghilla  fuirre  .  ocus  adubairt  in  ben  :  nocha 
do'n  gilla  amháin  dobérsa  in  bainne  acht  dúib  uile.  is  ferrson  ar 
Molaise.  masedh  a  thigerna  ar  in  bean  isam  bean  aimritsiu  cosé 
ocus  dénsa  furtacht  form  ocus  déna  ||  urnaighthi  learn  fá  ghein 
chloinne  do  thecmáil  damh.  gair  th'fear  dár  ninnsaighidh  másedh 
ar  Molaise  ocus  beiredh  mo  chopán  leis  dochum  in  tobair  ocus 
tabhradh  a  lán  uisci  fair  d'ár  ninnsaighidh.  iarsin  doberar  in 
tuisce  a  láim  Molaisi  ocus  sénais  ocus  credrais  in  tuisce  ocus  tuc 
do'n  mnái  dá  ibhe  .  bíodh  a  dheimin  agutsa  a  bean  bar  Molaise 
gur  bud  torrach  thu  ó  sho  amach  ocus  béra  mac  maith  mirbhuil- 
ech  noemhfheartach  fírén  .  budh  do  dobhéra  dia  dúilech  ocus 
noeimh  Erenn  uile  onóir  adhbhal  ocus  cadhas  comlán  .  ocus  budh 
mac  na  creatra  a  chétainm  ó'n  chreatra  ocus  ó'n  coisecrad  tucassa 
ar  in  uisce  .  ocus  budh  espoc  Finnachadh  firuasal  imorro  a  ainm 

bunaidh  co  bráth  .  ocus  mochensa  do  ocus  fáiltighim  fris  réna 

thcacht .  ocus  asbert  na  briathrasa  : — 

F  áiltighim  fis  ffrinneach  .  geinfidh  grian  ós  gnáthreannaibh  .  ticfa  sunn 
sái  sárbuadhach  .  mac  na  cretra  cumachtach  .  cétainm  cuingi  in  cruadh- 
cráibdcch  .  espoc  Finnchad  firfeartach  .  ainm  diles  in  dcghnóim  sin  . 
budh  ceall  earga  a  firarus  .  ceann  sléibhe  na  seinsligheadh  .  láich  ní 
lémha  a  lámhugad .  sluaigh  sirteoraigh  sochaide  .  ná  samhlait  a  sárugad . 
fágbaim  dóib  is  dá  fírfhoghlaib  .  can  a  beith  beo  oenbliadhain  .  ac 
fillcdh  na  fal 

Bennaighis  Molaise  espoc  Finnachadh  a  mbroinn  a  mháthar 
ann  séin  ocus  is  edh  do  ráidh  :  dobérad  nóim  Erenn  ocus  dúilemh 
na  ndúl  ar  séin  onóir  adhbhal  ocus  cadhas  ocus  comairce  dó  . 
ocus  budh  é  féin  in  cúicedh  árdnaom  ina  inadh  aca  imchoimét 
ocus  ac  comhall  gach  itchi  dá  sirfider  fair  ac  dighailt  a  sháraigthi 
ocus  ac  aithbhi  gach  uilc  ocus  gach  égcórach  dá  ndingintar  ||  fris  . 
gairdi  shoeghail  ocus  iffernn  dá  fhaghlaibh .  neamh  dá  chomarba 
acht  nach  coilleadh  a  chadhas  ocus  nach  bégochadh  a  chomada . 
amail  asbert : — 

G  ein  bhuadha  atá  id  bhroinn  a  bean  .  mochen  mac  na  credra  cáidh  Í 

béra  espoc  soer  co  soirbhes  .  do  toirrces  duit  ni  budh  náir 
I     cionn  sléibe  rebháin  róruaidh  .  conair  mhórshluaigh  ann  rosbiaí 

gér  in  leaba  ar  a  mbia  a  thaobh  .  foighénaidh  go  daor  do  dhia 
N  aeimh  Erenn  uile  as  gach  dú  .  ticfaidh  fá  chlú  caingean  cearti 

doghébhad  a  toil  gan  dimbladh  .  ó  espoc  Finnchadh  na  feart 
B   eidit  ule  mun  eo  fhuar  .  do'n  taobh  atuaidh  d'éis  a  tráth  ' 

tegaid  in  cuire  glan  glébhinn  .  ag  luadh  léighinn  mar  ba  gnáth 
T  uitfit  caora  in  bhile  bharrghlain  .  a  nochtaib  na  naomh  anuas  Í 

gabaidh  gach  aon  a  chaor  cródeirg  .  drem  nár  ghaol  comfeirg  ná  cruas 
I     arraim  oirbh  ar  espoc  Finnchadh  .  ascaidh  nach  doirbhide  dúibh  Í 

na  caora  do  chur  im  reilic  .  combudh  héndeirrit  gan  dltiigh 
D  obéram  duit  an  ni  iarrai  .  ascaidh  oirches  ní  saob  sleo  í 

cuirfimít  na  caora  cruinne  .  duit  gan  luinne  combudh  heo 
I    bhar  na  naomh  a  ainm  bunaidh  .  ainm  do  in  fertach  leithi  Cuinn  Í 

re  iarraidh  nocha  bia  in  adhbha  .  a  macsamhla  ar  tír  ná  ar  tuinn 
M  eath  na  dúthaig  do'n  tí  ledrus  .  úr  ibhair  na  naom  co  nert  '■ 

foclaim  co  teann  do  réir  riaghla  .  co  mbé  re  ceann  mbliadna  a  lecht 
C   úicer  do  bunadh  sin  bhaile  .  firnaoim  can  tatháir  ó  dhiaí 

ré  fhata  fhuirghios  dá  námaid  .  cé  thánaic  ann  ní  ba  lia 
B   eoith  Mlaise  ocus  Moedhóic  .  espoc  Finnchadh  cruimter  Fraoch  f 

fertaigh  ac  feichiumh  in  bhaile  .  dlechtaigh  gá  fhaire  ar  gach  saoth  || 
B  iaidh  in  naomh  fó'n  leic  ar  lasadh  .  ar  lár  in  bhaile  nosgeib  í 

nocha  lémthar  hé  re  hiomadh  .  mongenar  ionadh  nar  gein 

Cidh  trácht  ro  hairrdircedh  Molaise  .  ar  foirbtiugad  a  áisi  ocus 
ar  nairrdercugad  a  chreidme  ocus  a  chrábaid  a  ecna  ocus  a  eolais 

do  chuaidh  co  Finnén  cluana  iraird  amail  gach  abstal  ar  ceana 
cor  légh  in  sosgél  arm.  ar  sin  ro  ráidhset  na  habstail  fri  Finnén 
condechsadh  lá  gach  fear  diobh  d'innsaighidh  a  reiglesa  dá 
coisecradh  .  nochar  bh'áil  le  Finnén  séin  uair  senoír  é  ocus  asbert 
Finnén  :  raghadsa  frisin  naom  leanfus  mh'odhar  cidh  cuich  uaibh 
é.  scáilid  na  náimh  ar  séin  ocus  leanaidh  in  odhar  Molaise  ocus 
Nindidh  .  ocus  leanaidh  Finnén  cona  dhá  apstal  dec  iat  co 
Daiminis  ocus  do  bhádar  bliadain  ac  Molaise  ann  : — 

D  á  noemh  dec  do  hóirdnedh  thall  .  im  mo  Mlaise  san  caomcharni 

fó  nuimir  na  napstal  ndil  .  dia  mbadar  fo'n  dúilemhain 
C   oluim  Féichín  is  Cainnech  .  Maodhóc  in  lés  lánlainnech  í 

cruimther  cluana  cáidh  ro  cinn  .  ocus  espoc  mac  Cairthinn 
M  ochta  is  Tigernach  trén  .  espoc  ibhair  is  Beccán  Í 

Amain  inmhain  co  nglaine  .  ocus  Enna  ainglide 
M  omlaise  is  Arnain  án  .  espoc  ibhair  is  Beccán 

biathsat  na  habaidh  gan  gait  .  náim  in  cataigh  re  caocait 
M  laise  ó  mudh  Crist  ro  char  .  iatsan  ó  mudh  na  napstal  Í 

can  bréig  cinnset  gach  astar  .  dá  naom  dec  ro  taghastar 

Is  é  ro  bo  ri  ar  in  ferann  sin  in  tan  sin  Conall  derg  mac  Daimin  . 
adubairt  a  dhrái  frisséin  :  mina  innsaighe  Molaise  co  Daiminis  || 
ocus  mina  bháidhi  a  theine  anocht  is  é  bhus  tigerna  ar  in  crichse 
ocus  ar  in  loch  ar  a  fuil  .  ocus  is  é  a  comarba  ina  dheghaidh  bus 
mó  guth  ocus  neart  ocus  cadhas.  ar  séin  gabtar  a  eich  do  Chonall 
derg  ocus  táinic  roime  d'innsaighidh  Daiminnsi  ocus  do  eachlaisc 
co  dighair  iat  co  ráinic  cusin  inadh  frisanabar  omhna  gabtha  .  uair 
ro  gabadh  cosa  na  nech  ann  sin  co  nach  raibhe  caiscéim  imtechta 
acu  acht  ba  machtnugad  frisin  n'gh  sin  ocus  lá  mhuinntir .  ro  b'in- 
gnadh  ocus  ro  b'olc  leo  fós  ocus  asbert  óclách  dá  mhuinntir  frisin 
n'gh  :  sóither  cinn  na  nech  sair  ocus  dá  nimthighset  can  fhuirech  is 
duine  dé  Molaise  .  ro  sóadh  cinn  na  neach  sair  ocus  ro  imtighset 
fó  chétóir.  imthúsa  Chonaill  deirg  imorro  do  léic  [a]  oenar  na 
heich  ocus  ráinic  reime  dá  chois  dochum  Molaisi  .  ocus  tuc  in 
tethar  draighin  do  bhi  aice  ar  linn  in  tairbh  ocus  tarbh  bruithte 
ar  a  lár  cor  ling  in  tarbh  isin  loch  ocus  gur  báided  in  teathar  .  dá 
each  gheala  imorro  ro  bhádar  ag  in  righ  .  monga  ocus  scuaba 
corcra  forra  .  adbathatar  fó  chédóir.  do  ghabh  ecla  Conall  derg 
ann  séin  ocus  docuas  uadha  ar  ceann  Molaisi  ar  co  todhúiscedh  na 
heocha  a  bás  .  táinic  Molaise  ocus  tuc  na  heocha  chum  beathadh 
dorisi  ocus  ro  bo  maith  lasan  n'gh  séin.  dénam  cennach  anois  bar 
Molaise  :  dobérsa  a  hucht  mo  thigerna  righe  na  cn'chise  duit  féin 

ocus  dot  mhac  it  dhegaid  ocus  léic  damsa  in  ferannsa  forsatú  . 
asbert  in  ri :  nocha  beirim  a  bhuide  fritsa  mo  fcrann  féin  ocus 
ferann  m'athar  ocus  mo  sheanathar  romam  .  máseadh  sin  ráidhe 
bhar  Molaise  nir  ghabha  do  mhac  ná  duine  dot  shíol  co  bráth  || 
righe  in  fearainnsi  .  ro  shódh  Molaise  a  druim  fris  ocus  rucad  a 
shúile  a  cédóir  ó'n  rígh  .  imthúsa  in  rígh  imorro  is  dáine  do  bhí 
ina  chionn  ac  brcith  eolais  do  co  ráinic  a  theach.  ar  séin  dorighne 
fleidh  móir  ar  tinnenus  ocus  do  ionnlaic  do  Mholaise  í .  ocus  tuc 
an  fearann  do  léi  ocus  tuc  a  mainchine  co  bráth  as  a  aithle. 
dobeirimsi  a  hucht  mo  tigerna  ar  Molaise  do  shúile  slán  duit  ocus 
ní  ticfaidher  red  rath  ná  red  righe  féin  eiret  mhairi  .  ocus  is  cinnte 
nach  gébtar  righi  ót  shliocht  etir  .  amail  asbert : — 

T  arla  cagadh  cruaidh  gan  cert .  etir  Mlaise  na  móirfert  '■ 

dar  doghaing  each  celg  do'n  righ  .  is  Conall  derg  mac  Daimhín 
E  irg  ar  an  draoi  ro  chlaon  ciall  .  innsaigh  daimhinis  co  dian  í 

cuir  Mlaise  co  neamhfhann  tra  .  dot  ferann  is  dot  fhorba 
G  abthar  a  eich  do'n  righ  ruadh  .  nir  isligh  aithesc  an  druadh  Í 

ní  dá  tseomra  táinic  tra  .  co  ráinic  magh  gabhta 
G  abtar  cassa  na  neach  ann  sin  .  co  derb  ocus  co  deimin  f 

bátar  gan  tsegh  gan  tairm  tra  .  dar  lean  in  tainm  in  omhna 
S    óitear  cinn  na  neach  fo  dhes  .  ar  fer  dá  mhuinntir  gan  ches  '• 

dá  mbérat  raon  luath  mar  sin  .  is  é  in  naom  tuc  [a]  fhuath  oraib 
A  r  sódh  na  neach  socair  seang  .  ba  luaithi  iná  gaoth  tar  gleann ! 

lasin  rig  nir  mhaise  sin  .  do  bhi  Mlaise  ina  agaid 
M  arbtar  tarb  bruitter  ar  sin  .  ac  Conall  derg  co  deimhin  '• 

berar  na  ethar  leis  é  .  ar  lethan  locha  Eirne 
N  í  cian  dá  rabhadar  ann  .  in  tan  do  éirig  in  tarb  Í 

tuc  léim  láidir  ocus  car  .  nó  gur  bháidh  sin  in  teathar 
A  r  éicin  in  rígh  fó  thír  .  báidhter  an  muinntir  nár  mhín  '■ 

linn  in  tairbh  go  ngrinne  nglan  .  ainm  an  inaidh  ar  báidheadh 
D  á  each  gheala  co  folt  nderg  .  do  bádar  ac  righ  na  redg  Í 

gér  mhór  in  bed  mar  do  bhá  .  tiaghait  d'ég  san  ló  cétná 
A  r  séin  téit  Conall  na  cealg  .  co  Mlaise  gér  mhór  a  fhearg  Í 

a  náim  thaghaim  as  mo  thaigh  .  tabhair  ainim  im  eachaib 
D  obérsa  tré  dia  na  ndúl .  ainim  it  eachaibh  co  húr  í 

co  mbeit  na  srianaibh  mar  sain  .  fregair  mo  riar  na  degaid 
D  ogni  Mlaise  ba  maith  mod  .  fert  fiadhnach  gan  chlaon  gan  chor  Í 

éirgid  na  heich  suas  ar  sein  .  leor  a  luas  ar  in  láitheir 
D  énam  cennach  nach  bia  cealg  .  ar  Mlaise  re  Conall  ndearg ' 

righe  nErenn  duit 's  dot  shiol .  damsa  in  ferann  gan  imshniom 
A  sbert  Conall  atái  ar  báis  .  a  chléirigh  ní  chanai  gáis  í 

atái  ar  thí  thachair  go  trom  .  mh'athair  ro  bo  rígh  romham 
B  udh  rí  romam  in  rí  áig  .  ort  nocha  n[an]fa[m]  a  [dáil]  í 

....     ire  duit .  co  tidhlacad  rige    .... 
M  ásedh  sin  raidhe  co  .  .  .  ar  Mlaise    .... 

dot  shíol  nocha  bhia  afos  .  na  rig  budh  [o]r[t]  co  folios 

S    óais  Mlaise  a  dhruim  co  dian  .  re  Conall  nderg  ba  maith  sgiam  í 

fácbais  in  rig  gann  iartain  .  co  roibh  dall  ar  in  láthair 
D  aigh  adbatar  imaithber  oil  .  aeon  rig  gér  gharbh  comlonn  Í 

do  smuain  fá  thri  gan  taisi  thair  .  sith  re  Mlaise  gan  meabail 
D  orighne  flead  tall  na  thigh  .  rue  leis  dochum  an  cléirigh! 

do  shlécht  do'n  naom  innraic  ann  .  is  do  tinnlaic  do  in  fearann 
T  uc  a  mainchine  co  fir  .  do  Mhlaise  is  do  righ  na  rígh  Í  || 

tic  craidhe  in  chléirig  gan  cheilg  .  gur  réidig  as  [a]  ardfheirg 
D  o  slánaighedh  súile  in  righ  .  tucadh  do  cobair  co  fir  í 

ríghe  dó  féin  céin  budh  beo  .  is  gan  a  beith  cá  iarmhó 
O  chagadh  Mhlaise  na  mionn  .  nír  éirig  duine  dar  liom  '■ 

ba  leis  each  acra  re  la  .  is  gach  taccra  má  tarrla 

Feacht  naon  dia  tángadar  na  hapstail  co  hinis  coimhéta  ocus 
do  bhádar  adhaigh  gan  teinidh  ann  cor  fháidedar  mac  beag  do 
bhi  acu  ar  ceann  teinedh  co  hEdardhruim  co  tug  dá  aithinne  leis 
cor  báidhedh  é  féin  ocus  a  dhá  aithinne  .  do  siredh  ar  sin  in  mac 
beg  ocus  do  tógbadh  é  ocus  na  haithinne  dubha  ina  láimh.  do 
ghair  Molaise  tré  nert  a  tigerna  chum  bethadh  hé  ocus  táinic  a 
ainim  ann  in  uair  sin  .  ocus  tuc  a  anáil  fó  na  haithinnibh  dubha 
fliucha  co  ro  lasadar  mar  lóchrann.  ro  móradh  ainm  dé  ocus 
Molaise  de  sin  ocus  adbert  in  laid  : — 

T  ángadar  apstail  na  hErenn  .  maille  re  Mlaise  gan  tnúth  Í 

do  chantain  a  tráth  gan  toireth  .  co  hinis  coimet  coclú 
B  átar  i  tennta  can  teinidh  .  ba  mór  in  deiffir  sin  leo  í 

do  chuirset  mac  beg  gan  liamain  .  dá  hiarraid  mar  a  mbiad  beo 
F  uair  ac  ethardruim  na  náighedh  .  teinidh  ac  tarba  na  tréd  Í 

tuc  dá  aithinne  leis  uaithi  .  co  luaithi  amail  ro  fhéd 
D  o  bí  dá  thinneasnaighe  tháinic  .  i  neathar  bhiuc  báidhtir  é  '■ 

lá  co  noidhci  do  co  hanbháil .  can  a  fhaghbáil  de  ó  dheoin  dé 
A  r  sin  tic  Mlaise  can  meirtin  .  d'iarraidh  in  mhic  bhic  san  loch  Í 

fuair  a  cétóir  é  mar  chanaim  .  tuc  a  anaim  ann  co  moch 
A  ithinne  dubh  in  gach  deghláim  .  in  mhacaoimh  báidhigh  nar  bras  Í  || 

léicis  Mlaise  a  anáil  foillsigh  .  fiiithib  gur  shoillsigh  's  gur  las 
D  o  muinntir  mhic  Muire  móire  .  fer  na  fert  sin  in  gach  lá  • 

mairg  ro  thogh  in  duine  sines  .  a  mogh  diles  mar  atá 

Feacht  eile  do  Mholaise  i  nDaimhinis  can  bhiadh  aicci  ocus 
tángadar  áighidh  imdha  dá  innsaighidh  uair  ba  chonair  ghlamh 
ocus  áighedh  ocus  echtrann  é  .  ba  chonair  fós  bocht  ocus  nocht 
ocus  deiblén  ocus  dichumgach  .  gach  neach  nach  faghbadh  a 
chabhair  a  háin  eile  in  Erinn  ocus  do  nach  ticcedh  obair  ná 
humalóit  ná  hingaire  ticedh  fó  dheoidh  dochum  Molaisi  .  co 
cabradh  Molaise  é  ar  fhuacht  ar  ghorta  ar  itain  ar  ocarus.  acht 
aonn/ .  issedh  doróine  Molaise  re  áighedhaibh  ocus  re  bochtaib 

do'n  dul  sin  tuc  chuici  a  raibhe  i  nDaimhinis  do  sheanchoiredaib 
crfna  dubha  .  do  bhris  ocus  do  roinn  iad  ocus  tuc  do  chách  amail 
dobheircdh  [arán]  .  each  biadh  imorro  ba  háil  re  gach  nech  do- 
gníod  dá  chuit  do  na  coiredaib  é  .  each  nech  ris  ba  háil  ba  hétach 
fós  dóib  do  réir  a  meanman  ocus  a  naiceanta  .  amail  asbert : — 

D  aiminis  inis  na  ndamh  .  i  mbiodh  Mlaise  na  mórgradh  Í 

fecht  do'n  fhial  ecnaidh  gan  ghái  .  gan  biadh  aici  d'airithi 
T  ángadar  glamha  gruaide  .  ocus  coin  as  gach  cuaine  Í 

bochta  is  deibléna  dé  dhil  .  a  naoinfheacht  dá  innsaighid 
F   éghaidh  suas  ar  dhia  do  nim  .  mar  as  a  faghbadh  cabhairi 

ar  dhia  cumachtach  can  chair  .  fá  fhurtacht  isin  éicin 
C  oiredha  crina  in  bhaile  .  tuc  chuice  mar  a  raibhe  í 

do  bhris  do  roinn  ar  gach  leth  .  tuc  do  gach  droing  gan  deibech 
G  ach  aon  dá  tuc  a  cuid  diobh  .  do  réir  a  thoile  do  bíodh  Í 

etir  bhiadh  ||  is  étach  sin  .  ní  brégach  do  gach  buidhin 
T   uc  ann  rí  gréine  gile  .  do  Mlaise  na  mirbuile  '■ 

onóir  adhbhal  ba  fir  fis  .  dá  adhradh  i  ndaiminis 

Fecht  noen  dar  luidh  Molaise  co  mag  carna  dá  raibhe  fledh 
mhór  aeon  n'g  ac  Aodh  fáidhis  Molaise  a  ghilla  ocus  a  bhallán 
leis  do  chuincidh  leanna  ocus  bhidh  ocus  do  héradh  é  ocus  táinic 
mar  a  roibhe  Molaise  ocus  do  innis  dó  .  másedh  bhar  in  naom 
téighedh  in  fhledh  ar  neimhni  etir  lionn  ocus  bhiadh.  imthúsa  in 
righ  imorro  dorighnedh  uisce  searbh  da  lionn  ocus  otrach  brén 
dá  biadh.  táinic  in  rí  ocus  adubairt  :  crét  ro  mhill  in  fhledh.  ni 
annsa  bhar  in  rechtaire  :  táinic  gilla  Molaise  ann  so  ocus  do  érassa 
é  ma  lionn  ocus  ma  biad.  ole  an  gním  doróinis  bar  in  ri  ocus  in 
tinadhsa  do  ar  son  na  héra  tucais  fair  ocus  foghnadh  dó  co  bráth  . 
ocus  tucadh  Molaise  chucu  ocus  do  slécht  dó  in  ri  ocus  do  idbair 
in  ferann  dó.  do  beannaigh  Molaise  in  ferann  ocus  in  fhledh  ocus 
in  biadh  ocus  do  athnúidhigh  iat  gur  fleadh  dingbhála  do'n  righ 
ocus  do  Mholaise  féin  í  dá  éisi  .  amail  asbert  in  file : — 

M  agh  carna  conair  na  cét .  costarla  Mlaise  for  set  '■ 

doreincne  ar  righalaib  co  mbloid  .  do  shilad  creitme  is  cráboid 
F  ledh  ann  ar  inis  Aodha  .  do  bi  ac  Aodh  arna  caomhna  í 

in  tan  do  fhuair  deghfhóir  di  .  do  bhi  ac  fledhól  na  fleidhe 
E  irg  ar  Mlaise  ba  maith  mod  .  re  [a]  ghilla  go  céill  can  col  Í 

sir  ó'n  fleid  co  falláin  dam  .  lán  mo  bhalláin  is  biadhad 
A  r  séin  tucadh  deiredh  dó  .  do  ghilla  Mlaise  gan  ghó  Í 

tig  arna  éra  dá  thigh  .  gan  séna  chum  in  cléirigh  || 
L   inn  na  fleide  téigedh  dó  .  ar  Mlaise  ná  canadh  gó  Í 

in  biadh  man  docht  gach  duine  .  biaidh  na  otrach  éilnidhe 
I    n  tan  do  mhothaigh  in  ri .  in  fhledh  do  dhul  ar  neimhni  '■ 

bái  ac  tur  fhesa  thall  na  thaig  .  d'iarraidh  chlesa  dá  chabhair 

T   áinic  ann  rechtaire  in  righ  .  chucu  co  follus  co  fir  Í 

mar  do  ér  gilla  Mlaise  .  nír  fhégh  gan  a  innisi 
O   tharla  dhuit  an  gním  olc  .  éirg  ar  ceann  Mlaise  co  grot  '■ 

dús  co  faghbha  a  riar  ibhus  .  fo  [a]  mhiadh  féin  co  firfollus 
A  r  riaruga  in  chléirigh  cháidh  .  do  rad  in  fhleidh  fó  lionn  lain ' 

tucadh  dhó  gach  ni  do  thagh  .  dá  táinic  Mlaise  sa[n]  magh 

A  haithle  na  mirbuiledh  sin  dorigne  Mlaise  ar  fud  Erenn  is  { 
comhairle  doróine  Molaise  dul  do  Róimh  dús  co  scn'bha  a  beatha 
innti  ocus  co  tucadh  ní  dá  húir  ocus  dá  minnaibh  leis  dochum 
Erenn.  is  í  conair  do  chuaidh  do  Ferna  mhóir  Mhaodhóig  .  do 
foillsigedh  sin  a  cétóir  do  Mhaodóig  ocus  asbert  in  láidh  : — 

D  áil  dáimhe  chugainn  anocht  .  is  coinnemh  crábaid  co  beachti 

Mlaise  ro  shamhlaigh  in  séd  .  nach  can  báis  na  bréc  co  beacht 
C   oinneam  beg  as  mór  ar  nim  .  d'iarraidh  ecna  for  muir  sairi 

do  réimse  ricfad  co  Róim  .  do  icfat  fá  buaid  anair 
M  ása  ceat  re  righ  na  renn  .  gurub  les  dáibh  a  theacht  sunn  '• 

ocus  corub  ferrde  damh  .  ó'n  fhear  romchar  is  romchum 
M  ochean  do'n  bhán  nach  can  brég  .  fris  sech  each  ní  bhia  mo  mhóit  '■ 

anocht  budh  tóisech  d'ár  féis  .  m'itchese  leis  chum  gach  róit 
R  í  nimhe  cabhrus  each  ces  .  dogni  mo  les  mar  nach  náirí 

nocho  ceilenn  orm  a  rúin  .  is  é  rommúin  fá  gach  ndáil  || 

Ar  sin  imorro  ro  shoich  Molaise  co  Ferna  ocus  éirgis  Maodhóc 
ina  aghaidh  ocus  ferais  fáilti  fris  .  ocus  frestlais  Maodhóc  do  réir 
a  thoile  ocus  a  aicenta  ina  dhiaidh  sin  é  do  bhiudh  ocus  do  dhig 
do  lepaidh  ocus  do  dheirridius  cacha  comráidh  .  cor  aontaighedar 
in  dá  árdnaomh  sin  a  nitchi  ó  aoneolus  ac  atach  fo  chleith  :  each 
aon  do  beinneochadh  Molaise  comadh  beannaighthe  ó  Mhaodhóig 
é  .  ocus  gach  aon  do  mhailléchadh  Molaise  comadh  mhallaighthe 
ó  Mhaodhóig  é  et  e  contrario  .  ocus  cacha  fácbhála  dá  fáicfedh 
aonnaom  díobh  co  mbeidís  cá  comall.  ocus  dénsa  urnaighthi 
leamsa  bar  Molaise  corob  sochar  do'n  eclais  co  coitcheann  ocus 
do'n  Erinn  co  huilide  in  toiscsi  má  téighim.  ocus  adubhradar  in 
láidh  mbic  etorra  ann  : — 

A  ilim  th'itchi  a  Mhaodhóig  mhais  .  ar  each  ais  co  roicher  Róim  í 

tabair  co  torus  arís  .  ó  atámáit  nár  ndís  co  hóin 
D  uthraiccimsi  féin  dul  leat  .  a  Mlaise  na  feart  co  fíor  '• 

co  sirinn  co  teann  in  doman  .  learn  is  oman  rí  na  ríogh 
N  í  homhan  duit  etir  é  .  ar  Molaise  co  ngné  nglain  '■ 

m'ainimse  ar  comairci  th'anma  .  duit  budh  tarbha  mo  dhul  sair 
M  ina  dhechar  leat  ar  séd  .  ar  Maodhóc  na  céd  gan  chair  í 

a  ghein  shochairsi  na  trét .  ná  tréic  mhé  ar  tiacht  anair 
N  ocho  tréiciubh  etir  thú  .  ar  Mlaise  co  clú  is  co  cáil  Í 

bidhim  soinmech  séd  seirigh  .  ticfad  co  deimhin  it  dháil 

Ar  séin  téid  Molaise  tar  muir  dochum  na  Róma.  go  toirinis  || 
Martain  do  .  do  fuair  tempall  neimhidh  Martain  foriadhta  ocus 
oenchoimétaidhe  ó  dhia  fair  ocus  ó  Mhartain  cá  fheichium  .  do 
shir  Molaise  oslacadh  reimhe  .  ní  foislécc  etir  ar  in  coimátaidhe 
acht  oslaicedh  dia  ocus  Martain  romat  mása  chet  leo  .  ar  séin  do 
oslaicedar  na  secht  nglais  do  bhi  ar  in  dorus  a  noenar  ré  Molaise 
ocus  do  chuaidh  in  chomhla  ar  cúla  co  roibe  in  dorus  oslaicthe  . 
dorigne  Molaise  aiffrend  ann  ann  sin  do  dhia  ocus  do  Mhartain 
ocus  do  ghab  slighe  na  Rómha  chuigi  as  a  aithle.  mar  do  bhádar 
ann  araile  aidhci  in  tan  bói  Molaise  ac  próindiugad  co  facadar  in 
nathair  chuici  .  do  ghab  ecla  mhór  ocus  grain  each  reimpi  .  gairis 
Molaise  chuice  hi  ocus  minaighis  ní  do'n  arán  di  ocus  a  duaidh  é 
ocus  ro  ligh  a  bais  [as]  a  aithle  ocus  ní  derna  urchóit  do.  i  naraile 
laithi  aile  do  Mholaise  ac  imteacht  in  domain  thair  co  tarladar 
sáir  do  ac  dénum  a  ngresa  .  d'aigh  Molaise  aca  nincrechadh  uair 
nir  thaithin  leis  mar  do  bái  in  gres  .  do  éirgedar  na  saeir  d'inn- 
saighidh  Molaisi  ocus  tucsat  lámh  co  foiréignech  inn  .  ro  b'olc  le 
dia  sin  ocus  impóis  na  sáir  ar  cúla  ocus  gabais  a  lámha  ocus  a 
cosa  riu  .  ocus  leanaid  a  cossa  do  lár  ocus  téid  a  teangtha  uaithibh 
nó  go  nderna  Molaise  trócaire  orro  ocus  co  tug  a  ciall  ocus  a 
cétfadha  dóibh  chum  creidme  .  ocus  do  chreidset  co  dichra  as  [a] 
aithle  do  dhia  ocus  do  Molaise  ocus  táinic  rath  dé  orrtha  .  amail 
asbert : — \teasda  in  laoidJt\. 

Cidh  trácht  ro  shiacht  Molaise  co  Róim  i  fescar  trátha  nóna 
ocus  ro  dúnadh  in  cathair  roime  etir  ocus  ro  shir  oslucadh  ocus 
niroslaic  in  doirrseoir  roime .  ||  ocus  ro  bean  Molaise  fó  trí  baschrann 
for  chomla  na  cathrach.  táinic  tairmchrith  mór  ocus  torannchles 
ainnséin  isin  cathraigh  cor  gabh  ecla  adhbalmór  lucht  na  Rómha 
reimhi  ocus  adubhradar  gurab  é  in  laithe  brátha  .  ro  oslaic  imorro 
dorus  mór  na  Rómha  ocus  gach  uile  ni  ar  a  raba  glas  ocus  iadhadh 
san  mbaile  do  oslaicedar  a  naonar  uile  etir  medhón  ocus  imeall. 
téid  Molaise  san  Róim  ar  noslacadh  an  dorais  roime  mar  sin  . 
d'aig  innti  an  aidchi  sin  .  tinóilit  imorro  popal  na  Rómha  uile  co 
haoninadh  arna  bhárach  mar  a  rabha  pápa  na  Rómha  co  ro 
fhiarfaig  in  pápa  diobh  uile  i  naoninadh  :  an  fedabair  créd  in 
tairmchrith  mór  út  táinic  isin  Róim  frisar  ghab  ecla  each  co 
coitchenn.  táinic  in  doirrseoir  ocus  adubairt  séin  :  táinic  cléirech 
bánaightheach  mór  do  gháidhealaib  co  dorus  na  Rómha  i  fescur 
aidhci  iréir  in  tan  bádar  na  dóirrse  druidte  ocus  do  shir  oslacad 

ocus  ní  ro  oslaiceas  roime  .  ocus  cen  co  ro  oslaiceas  do  oslaic  dia 
roime.  tabair  chucainn  in  cléirech  góidhelach  sin  ar  abb  [na] 
Rómha.  ar  séin  tucadh  Molaise  dá  saighidh  ocus  do  feradh 
fáilti  fris  ocus  adubradh  fris  aiffreand  do  rádha  i  fiadhnaise  in 
phápa  ocus  lochia  na  Róma  uile.  mása  dhuine  dé  thusa  ar  siat 
faomhábha  in  feidhm  sin.  ní  roibhe  dícheall  dóibh  sin  ac  dimhicin 
Molaisi  ocus  aca  mhealladh  ocus  aca  dherbhadh.  téid  Molaise 
leo  co  haltóir  mhóir  Phedair  issin  Róimh  .  do  héidedh  in  altóir 
fó  chomhair  Mholaise  ann  sin  ocus  ni  tucadh  leabar  aiffrind  etir 
do  ocus  ní  tucad  crúisci  nó  clog  ||  .  do  éit  Molaise  imorro  é  féin 
an  uair  sin  ocus  atbert  nir  inaiffrind  in  altóir  i  nfécmais  in 
tréidhe  sin  .  adubradar  na  Rómhánaigh  :  tabradh  in  dia  dobeir 
gach  ni  dhuit  in  tréidhe  iarrai  óirne.  dearbadh  ormsa  séin  ar 
Molaise  ocus  atchluin  mo  tigernasa  ar  nim  é.  ocus  is  cuma  do 
bí  gá  rádha  ocus  do  thógaibh  a  dhá  láimh  suas  re  [a]  thigerna 
ocus  do  ghuidh  rígh  nime  má  chabair  do'n  chur  sin.  ódchuala 
dúilemh  na  ndúl  sin  do  chuir  leabhar  aiffrind  nár  mhór  ar  in 
altóir  .  do  chuir  crúisci  ocus  cloc  imaille  fris  .  ro  ba  maith  le 
Molaise  sin  ocus  doróine  aiffrend  ocus  idhbairt  idhan  ann  i  fiadh- 
naise in  phápa  ocus  na  Rómhánach  ar  cheana  .  ocus  doróine 
seanmhóir  as  a  aithle  gur  ghlan  gach  craidhe  i  raibhe  olc  ocus 
égcóir  ocus  aingidhecht  doneoch  dochuala  hi .  ocus  tuc  in  pápa 
ocus  a  dhá  chairtinoil  dec  ocus  a  roibhe  ann  sin  uile  beannacht 
ids  ocus  tucsat  grádh  a  nanma  do  uile  a  náinfheacht  tar  éis  in 
aiffrind  ocus  na  seanmóra  doróine.  ocus  asbert  Molaise  ann  séin  : 
cidh  dogéntar  frisin  tréidhesi  tuc  dia  ar  in  altóir.  beirsiu  do 
ragha  leat  diob  bar  in  pápa  uair  is  tu  as  mó  saothar  ocainn 
andiu.  bérat  ar  Molaise  in  soscéla  bee  út.  asbert  in  pápa  :  budh 
bee  a  ainm  tria  bithu  .  conadh  aire  sin  adberar  in  soscéla  beg 
Molaise  fris.  d'aigh  Molaise  fó  buaidh  áibhe  ocus  onóra  creitmhe 
ocus  crábaidh  ecna  ocus  eolais  .  ocus  ro  bói  athaidh  isin  Róim 
do'n  chur  sin  cor  scríbh  innti  inneoch  ráinic  a  les  do  reacht  ocus 
do  riaghail  ocus  do  gach  fios  nach  raibhe  roimhe  in  Erinn. 
táinic  do  réir  cetaighthe  in  phápa  ina  áirdleghóid  aireghda 
dochum  nErenn  as  a  aithle  .  ocus  in  tan  ||  táinic  dá  tigh  fuair 
in  clog  tucadh  ar  in  altóir  do  san  Róimh  ar  cráib  beithi  ocus 
do  fuair  in  crúisci  i  ninadh  eile  .  ocus  co  ba  tri  do  hinnlaicedh 
do'n  Róimh  eiséin  ocus  do  élodh  i  ndeghaidh  Molaisi  re  gach 
feacht  conadh  aire  sin  tucadh  in  téloidhech  fair,    tuc  leis  imorro 

eire  d'úir  na  Róma  ocus  taisi  Póil  ocus  Pedair  ocus  Luirint  ocus 
Clemint  ocus  Stcafáin  .  ocus  nt  do  folt  Mhuire  .  ocus  mudhorn 
Martain  .  ocus  mórán  do  thaisib  naomh  uasal  eile  .  ocus  ni  do 
thaisib  na  comarbad  naomda  doneoch  ro  hadhlaicedh  isin  Róim. 
ar  sin  tig  Molaise  co  hEirinn  .  do  foillsighedh  do  Mhaodhóic  sin 
ocus  asbert  na  briathrasa  and  : — 

M  ochean  Mlaise  mirbuilech  .  do  ruacht  Eirinn  ainglidhe  .  tarbhach  toisc 
in  tairrngeartaigh  .  ráinig  Róim  gan  fhreasabhradh  .  buaidh  co  bráth 
do'n  Banbasa  .  airbert  ordan  ainglide  .  ni  frith  cúis  dá  chronugad  .  idhna 
a  chuirp  's  a  cháinbésa  .  ecnaidh  urrlamh  irisech  .  geanmnaid  glórbinn 
gnáitheinig .  niamhda  naomhdha  neartchráibteach  .  dúrchráibteach  gan 
diumsaighe  .  ailitre  gan  aithrechus  .  áighe  uasal  acainne  .  do  Molaise 
is  mochean  . 

Ní  cian  diambói  Maodhóc  ann  as  a  aithle  sin  in  tan  táinic 
Molaise  co  Ferna  .  éirgis  Maodhóc  ina  aghaidh  ocus  fáiltighis 
fris  .  fiarfaigis  Maodhóc  a  imthechta  uile  do  Molaise  ó'n  ló  ro 
imthigh  a  hErinn  nó  co  tórracht  dorísi  .  innisidh  Molaise  do  uile 
mar  do  ghlé  isin  Róimh  ocus  in  gach  inadh  eile.  fácaibh  mo 
chuid  acamsa  do  na  haiscedhaibh  tucais  leat  ó'n  Róim  bar 
Maodhóg.  fáicfet  imorro  bar  Molaise  ocus  scáil  ucht  ||  do  chubail 
co  tucar  inn  duit  .  ar  séin  scáilis  Maodhóg  a  ucht  ocus  tairbiris 
Molaise  inn  .i.  ni  d'folt  Muire  .  ocus  mughdorn  Martain  .  ocus  ni 
do  thaisibh  Póil  ocus  Pedair  .  ocus  ni  do  thaisib  Luirint  ocus 
Cleminn  .  ocus  ni  do  thaisibh  Steafáin  mairtir .  ocus  ba  maith  re 
Maodhóic  na  taisi  naomhdha  sin  do  fhaicsin  ina  ucht  ocus  asbert 
re  Molaise  :  breac  go  maith  uait  mhé  anossa.  budh  breac  Mhao- 
dhóic  co  bráth  a  hainm  sin  bar  Molaise  ocus  budh  comlán  a 
cadhas  ocus  budh  imdha  a  fearta  .  ni  lémhthar  a  sárugad  .  ocus 
budh  gao[th]  derg  báis  do  shiol  Fergna  .  ocus  budh  teine  neimhe 
do  chlannaibh  Briain  uile  etir  tiar  ocus  toir  .  ocus  budh  dith  ocus 
budh  duinebádh  do  chlannaibh  Néill  nó  do  Oirgiallaib  gan  a  riar 
in  tan  teicémha  chucu  .  ocus  cumdaighter  co  maith  ocus  ni 
dleacht  acht  fer  graidh  gá  himchur  nó  neach  gan  éillnedh  etir  . 
ocus  asbert  in  láidh  ann  : — 

S    céla  Mlaisi  luaidhter  linn  .  ó'n  ló  ro  fhácaib  Erinn* 

Ac  taidhecht  ó'n  Róim  tarda  do  Molaise  araile  fer  naomh  .i. 
fer  comanma  do  féin  Molaise  ebhraide  ar  aonleic  cloichi  ar  lár  in 
mhara  .  is  ann  ro  chlaochla  Molaise  inadh  ocus  in  fer  sin  conid 

*  Et  reliqua  ocus  ni  leanmait  ni  is  mhó  do'n  láidh  óir  ni  uil  innti  acht  in 
ni  atá  roimpe  ocus  is  fearr  mar  tá  ná  na  dhrochdhán 

for  in  cloich  sin  táinic  Molaise  chum  nErenn  .  maraidh  fós  in 
cloch  sin  i  nDaiminis  do  derbadh  na  mirbhuiledh  sin  ocus  do 
cuimniugad  in  sceoil  sin.  cidh  trácht  ráinig  Molaise  co  Daimhinis 
ar  techt  ó'n  Róim  ocus  ro  annlaic  taisi  Póil  ocus  Pedair  ocus 
Luirint  mhairtir  ocus  Clemint  nae[i]m  ocus  Stefan  {sic)  martir 
ocus  Muire  ocus  naomh  na  Róma  ar  cheana  .  ocus  is  aire  tucsan 
na  taisi  ocus  na  hura  sin  illé  co  ná  budh  éicen  do  gáidhelaib 
dul  do  Róim  mina  dhechtáis  ||  tré  tromadbar  nó  mina  dhechad 
naomh  do  sgribeann  a  bheathadh  : — 

F  ó  frith  fearann  fuaramar  .  loch  lethan  ar  sliabh  achad  5 

róim  coitchenn  do  gáidelaib  .  domh[gh]nás  díles  dé  athar 
M  ór  in  buaid  do'n  reilic  bic  .  cibé  rosic  iarna  ghnáis  í 

dá  húir  each  gnúis  acht  co  niamtar  .  nocho  phiantar  iar  ndáil  bháis 
T  aissi  Pedair  ocus  Póil .  tuc  Mlaise  as  in  Róim  anairí 

is  é  tuc  fós  leis  a  nErinn  .  taisi  Clémint  atá  ar  nim 
D  á  mairtir  as  truimiu  dáil .  atá  ar  nim  náir  ac  rígh  reann  '• 

Lurint  is  Stefán  gan  braissi .  tuc  a  taisi  leis  dar  learn 
C  ach  taissi  noem  dá  fuair  tair  .  tuc  leis  can  cair  fíor  an  fáth  í 

atát  san  reilic  bic  go  himtheann  .  mochean  dogní  timcheall  tráth 
C  ach  aon  taghus  is  é  leo  .  reilec  bee  Mlaise  go  fíor  '■ 

i  pardhus  go  héimh  bias  a  anaim  .  mar  chanaim  do  réir  in  ríog 
R  óim  na  hEirenn  hi  as  gach  mudh  .  ní  dlug  do  saoradh  na  slógh  f 

a  cadhas  nocha  bia  críon  .  is  é  rí  na  ríogh  rosmór 

Ar  nannlucadh  na  taisi  naem  sin  do  Molaise  isin  reilic  bic 
amail  adubramar  nír  chian  dó  i  nDaiminis  in  tan  do  chuiredar 
na  hapstail  teachta  ar  a  ceand  ó  Teamraig  .  uair  is  í  sin  uair  ocus 
aimsear  do  bi  in  cagadh  ocus  in  coinflicht  mór  etir  Diarmaid 
mac  Cerbhaill  rig  Erenn  ocus  Ruadán  lothra  ocus  na  hapstail  ar 
chena  ar  son  a  sháraigthi  im  Aodh  nguaire  fa  n'g  Connacht .  uair 
rue  in  ri  Diarmaid  ó  Ruadán  ocus  ó  naomaib  Erenn  ar  éicin  é 
ocus  sé  ar  a  comairce  .  uair  Aedh  guaire  ri  Connacht  do  marbh 
Aodh  baclámh  gilla  Diarmada  mic  Cherbaill  gar  roime  uair  ro 
b'anait  leis  é.  ráinic  Molaise  co  hairm  i  rabadar  na  hapstail  ina 
puiblib  ar  faitchi  na  Temhrach  .  do  éirghedar  uile  ina  aghaidh  || 
ocus  do  chromadar  a  cinn  dó  ocus  do  suidhighedh  pupall  Mlaisi 
annséin  a  mesc  pupall  na  naomh  ar  chena.  is  é  cathugad  dognítís 
ocus  ri  Erenn  :  iadsan  a  hucht  a  naomdhachta  ocus  a  nurnaighti 
ocus  a  mirbhuiledh  ac  troscadh  [adhaigh]  .  ri  Erenn  imorro  a 
hucht  a  fhirinne  ocus  a  rechta  righ  ocus  a  chirt  flaithesa  ac 
troscadh  in  adhaigh  eile  ina  naghaidhsium.  oennaom  dec  conici 
sin  dóibh  gun  troscadh  .  a  dó  déc  ó  táinic  Molaise.   ocus  ro  b'iat 

árdnáim  na  hErcnn  na  habstail  sin  .  i .  Ruadhán  lothra  ocus 
Maodhóc  ferna  ocus  Féichín  fabair  .  Coluim  cille  ocus  Cainneach 
cráibdeach  ocus  Tigernach  chluana  eois  ocus  Enán  ainglide  ocus 
cruimtcr  Fraoch  .  Becán  mac  Culu  ocus  espoc  mac  Cairthinn  . 
seanMhochta  lughbaidh  Mochuda  cráibteach  ocus  Molaise  daim- 
innsi.  fescar  nóna  imorro  do  Mholaisi  co  Teamraig  ocus  in 
snechta  co  trom  ac  snigi  .  acht  is  iat  na  náim  do  bi  ac  troscadh  in 
aidhchi  sin  ocus  troiscis  Molaise  leo.  nir  léicedh  a  chórugad  ná 
cumsanadh  do  righ  Erenn  in  aidhchi  sin  ocus  nir  chodail  locadh 
ná  tinnabhrad  .  ocus  tarfas  do  leatromán  do  muintir  dé  nach  bid 
each  naidchi  ar  in  faithchi  ac  troscadh  ina  aghaidh.  fota  la 
Diarmaid  co  táinic  lá  .  ocus  ó  táinic  ba  neart  mór  na  dóirrsi  d'fos- 
lucadh  le  tighe  in  tsnechta.  éirghis  rí  Erenn  ocus  féghais  na 
puipli  uadha  ocus  is  amhlaid  ro  bátar  oengela  do  snechta  uile 
acht  pupall  Molaise  a  aonar  .  nir  adhair  sneachta  fairsium  itir 
ocus  nir  ghab  talam  sneachta  seacht  traigthe  ar  gach  leath  uadha. 
cia  atá  san  pupall  úd  nachar  ghab  in  sneachta  etir  bar  in  ri. 
Molaise  daimhinnsi  táinic  im  nóna  ané  ann  ar  each.  ||  is  do 
trascradh  ormsa  sin  bar  Diarmaid  ocus  is  trom  ro  cumaing  ni 
dam  aréir  in  bánaightheach  lacha  hEirne  .  ocus  is  teine  beo  for 
lasadh  .  ocus  dar  leinn  nir  dlig  laighi  formsa  uair  adbal  m'eire 
roimhe.  ocus  ar  a  chomairci  damhsa  ocus  ar  comair[ci]  righ  nime 
ocus  talman  dá  creidmit  leath  ar  leath.  foillsigter  do  Molaise  sin 
ocus  ro  bo  truagh  leis  .  ocus  dáil  rig  Erenn  d'acallaim  na  naom 
in  lá  sin  ocus  fuabraidh  Molaise  sith  eaturra  ocus  Ruadhán  ocus 
ni  ro  fét .  ocus  ó  nár  fét  tuc  Molaise  a  ragha  do  righ  Erenn  .i.  a 
saogal  do  timdibe  ocus  a  chorp  do  chrád  ocus  neamh  dá  anmain  . 
rige  ocus  oirechas  dá  shiol  co  bráth  ina  dhegaid  .  nó  fat  saoghail 
ocus  ifern  do  ocus  can  neach  dá  siol  do  gabáil  rige  ná  fhlaith- 
emhnais  dá  éisi  go  bruinne  brátha.  is  i  ragha  rue  in  ri  a  chorp  do 
chrád  ocus  a  shaogal  do  timdibe  .  neam  dá  anmain  ocus  airechas 
dá  shiol  ar  a  éisi.  do  chomaill  dia  co  maith  mar  sin  ocus  ar  a  shon 
sin  dlegait  clann  Colmáin  ocus  siol  Aodha  sláine  cíos  gacha  bliadna 
do  Molaise  in  gach  geimredh  go  gnáth  .  amail  asbert : — 

D  á  apstal  dec  innsi  Fail .  mór  a  ngráin  re  silledh  sluaigh '. 

is  dáibh  ba  treisi  fá  deiredh  .  is  iad  dobeiredh  gach  buaidh 
R  uadán  lothra  Maodóc  mais  .  Tigernach  nachar  tais  treoiri 

cruimter  Fraech  Cainneach  gan  ces  .  dognídís  mór  les  dá  ndeoin 
F   éichin  fabair  Coluim  cáidh  .  ba  mór  a  mbáidh  maith  a  mod  Í 

Enna  ainglidhe  co  náibh  .  espoc  mac  Cair  cian  ó  chol 

M  ochuta  cráibhteach  na  cros  .  dos  ditin  can  chur  ar  cúl  '• 

dias  naomhdha  gan  dochta  nedráin  .  Mochta  ocus  Becán  mac  Cúl  || 
F  áidhit  fesa  ar  ceann  Mlaise  .  dá  chur  ar  aonrian  riu  féin  Í 

i  naghaidh  in  righ  co  creitim  .  co  ngabadh  do  gleitin  géir 
I    nnsaighis  Mlaise  gan  meirten  .  co  ráinic  Teamraig  na  tres  Í 

éirgit  na  hapstail  na  aghaidh  .  ba  derbh  leo  a  cabair  dá  ces 
C  óraighter  pupall  in  prelait .  gairit  ó  puplaib  na  naomh  Í 

gabaidh  ina  aghaidh  ac  snechta  .  cor  ba  geal  teachta  gach  taobh 
E  irghis  in  ri  mucha  mhaitne  .  nochur  léicedh  taibredh  dhó  Í 

puipli  na  naom  garb  ro  gelta  .  lomnán  do  shnechta  for  ló 
C  idh  cian  do  bi  in  snechta  ac  snighe  .  pupall  Mlaise  nochor  gab  '■ 

do  thuic  in  ri  co  mba  ferta  .  óir  trén  ro  gealta  gach  mag 
D  o  ghabh  eacla  áirdrígh  Erenn  .  ré  Mlaise  táinic  na  dháilS 

do  shlécht  Diarmaid  dó  go  deimhin  .  ná  ceilidh  ar  feraib  Fail 
D  éana  síth  eatrum  a  áirdrí .  is  Ruadhán  in  reachta  móirí 

tusa  ni  claonfa  chum  lethtruim  .  réidhigh  eatruinn  mar  as  cóir 
T  uc  Mlaise  taircsi  fa  tulcoir  .  do  féimset  gach  ni  ro  raid  í 

do'n  chléiriuch  nír  chóir  a  comaidh  .  mór  a  domhain  d'feraibh  Fail 
S    uaill  nár  feargaigh[edh]  in  prímáit .  re  Ruadán  in  ghrema  chruaidh  '• 

acht  nír  scáil  aonta  gan  adnad  .  gér  claonta  Banba  gan  buaidh 
B  eir  do  ragha  saogal  suthain  .  ar  Mlaise  a  hucht  rig  na  rann  í 

gan  nech  dot  shíol  gébus  Eire  .  co  fior  thu  ar  lár  phéine  thall 
N  ó  oidhedh  anabaidh  urlam  .  neam  dhuit  righe  ar  do  shliocht  '• 

mar  sin  a  Dhiarmaid  adeirim  .  is  ni  cheilim  as  gach  ciort 
N  ocho  nfuirigh  etir  ormsa  .  sé  mo  rogha  neamh  na  naom  Í 

ritsa  nocho  bhia  mo  dheabaid  .  cé  rabh  ár  ndeghail  araon 
D  o  milledh  Temair  do'n  toisc  sin  .  ri  Erenn  do  chuaidh  ar  ceal  í 

atát  cealla  Ruadháin  ||  ródheirg  .  dá  choimfeirg  gan  sódh  re  seal 
S    íol  Aodha  sláine  is  clann  Colmáin  .  dlegait  riar  Mlaisi  re  lá.  í 

sé  do  fágaibh  mar  a  atchuala  .  dáibh  biathra  is  buadha  mar  tá 

Imthúsa  Mholaisi  imorro  ina  dheghaidh  sin  nir  an  etir  ar 
cathugad  na  Teamrach  maille  frisna  naomaibh  uair  ba  dímbáidh 
leis  Temair  do  dilsiugad  ocus  cathair  airechais  Erenn  do  chur  dá 
treoir  .  uair  do  bhi  a  fhios  aigi  comad  treisi  do  na  naomaibh  ná 
do  righ  Erenn  fó  dheoidh.  is  do'n  taisc  sin  tucadar  náim  Erenn 
ocus  fir  Erenn  airechas  na  mirbhailedh  ocus  céimennas  bfetr 
naomh  Erenn  uile  do  Molaise  .  uair  ni  anadh  ac  dénam  mírbuiledh 
ocus  ac  dith  mac  mallachtan  ocus  ac  tócbáil  fírén  ocus  ac  ben- 
nachadh  na  tuath  ocus  na  triucha  go  coitchenn  ar  fut  Erenn 
uile. 

Tainic  dochum  Daiminnsi  as  a  aithle  ocus  tarladar  dream  do 
na  macaib  ecalsa  do  ac  réidiugad  dres  ocus  draighen  .  ocus  do 
bhádar  ac  acáine  a  lám  ocus  a  cas  fris  uair  do  tolladar  deilg  iat . 
tucsan  a  chaba  a  cétóir  dóib  go  ndernad  lámanna  lógmara  do 

bloidh  de  amail  budh  leathar  suaiti  scingedórach  .  ocus  bróga 
tiugha  cairtighe  amail  leathar  súdaire  do'n  blaidh  eile  de. 

Isan  aimsir  sin  do  bádar  Dartraighe  ar  deiredh  na  hinnarba 
móire  miscnighe  tucadar  fós  Muimhnigh  forra  re  holcus  a  tigernais 
do  Chaisiul .  ocus  re  [a]  mhét  do  mharbhadar  do  huibh  Conaill 
gabra  .  ocus  ar  a  mhét  do  chongnadar  le  gallaib  ocus  le  geinntib 
i  ceann  gáidheal  ac  breith  eolais  cacha  cái  ocus  gacha  conair  do 
bítís  a  nescarait .  ocus  a  nécóir  ar  cheana.  conidh  aire  sin  do 
hinnarbadh  Dartraighe  dá  ferann  bunaidh  ocus  dá  lesc  lámha 
dílios  edhon  ||  .i.  triucha  cét  co  leith  a  seandúthchais  a  leith  Mogha 
.i.  ó  chéiti  ua  Cairpri  andes  co  huamha  in  fhómhorach  siar  ar  airer 
Chechtraighe  .  ocus  ó  abainn  na  heachraide  aniar  i  crichaibh  ua 
Conaill  gabra  co  loch  leithit  siar  i  crich  thoradh.  ocus  ceathracha 
bliadan  do  bádar  ar  innarba  ar  fut  Erenn  co  forlethan  ocus  cúic 
cét  fer  narmach  ba  hed  a  lion  .  ocus  ni  rabadar  milled  tri  mbliadan 
ar  aon  ferann  frisin  ré  sin  .  acht  do  bítís  ar  cor  ocus  ar  comairci 
guna  cúicedhachaib  re  hed  ocus  re  hathaidh  nó  co  ticed  a  cinta 
féin  friusom  .  nó  co  ticed  toirrse  in  chúicedhaigh  friu  ar  méd  an 
fearainn  do  súightís  chucu .  ocus  ar  a  ndighaire  ocus  ar  a  mburba  . 
ocus  ar  meinci  a  troit  ocus  a  tachar  i  coinnedaib  ocus  a  naonaighib 
ocus  in  gach  comdáil  ar  chena.  dognítis  féin  imorro  forbais  ocus 
foiréicin  ar  oirrighaibh  Erenn  ac  cosnam  a  ferann  ar  éicin  friu  . 
comba  héicin  dáibséin  a  casáid  ré  cáirdib  ocus  ré  comarsannaib  . 
ocus  is  a  Connachtaib  as  faiti  do  bádar  frisin  ré  sin  nó  gur 
milledar  féin  Connachta  umpu  ar  marbadh  rígh  Umhaill  dáib 
ocus  righ  Partraigi  i  naonló  ac  forbhaisi  for  iarthar  Connacht  nó 
co  ruacatar  tar  áth  luain  sair  i  Mide  iat.  do  shuidigedar  ann  sin 
ar  lár  Dealbna  .  do  éirgedar  Dealbna  ocus  iarthar  Mide  chuca 
gur  airgsedar  iad  .  ní  mó  ná  sgabhala  ráinic  oeninadh  acu  in 
uair  rucadar  Dartraighe  orra  ar  lár  Durmaighi .  tucadar  cath 
cobsaidh  cróda  ann  cor  meabaid  ar  Dealbna  {sic)  ocus  ar  iarthar 
Mhidhe  ocus  tucad  dergár  adbal  orra  ann.  do  shidaigheadar  || 
ar  cúla  re  Connachtaibh  ann  séin  ocus  do  ghabadar  Dealbna  ar 
éicin  re  tri  leithbliadnaibh  .  rángadar  a  séin  co  feraib  ceall .  do 
chosnadar  a  ferann  riuséin  re  hedh  ocus  re  hathaidh  .  ar  sin 
timaircset  fir  ceall  ocus  Dealbna  ocus  fir  Mide  dochum  Dartraigi 
nó  cor  airgsetar  iad  acht  suaill.  beirid  Dartraighe  orra  a  ndegaid 
a  mbó  .  tucsatar  cath  ann  sin  ar  fan  na  neach  frisa  ráidhter  fan 
in  ghribaigh  andiu  .  mebais  ar  Dhealbhnaib  ocus  ar  fheraib  ceall 

ann  .  teagar  ár  adbalmór  forra  ocus  fácbait  buar  Dartraighi.   do 
bhi  fili  imorro  ac  Dartraigib  ann  ocus  dorigne  láidh  ann  : — 

B  uadach  in  tres  tucsabair  .  a  clann  Eathach  na  naireri 

in  gach  réim  do  airgsebair  .  do  dergsabair  mór  ndaiger 
G  ach  cúicedh  ac  coiméirghi  .  ar  son  bar  catha  claidhmhig  '• 

ní  mó  iná  sibh  féin  rostuic  .  imad  uaibh  uilc  is  airlig 
B  ar  coinnmedh  i  Connachtaibh  .  do  fhuarabair  mór  creidim  '■ 

nir  sheachbaid  dáib  cranngail  cruaid  .  ó  loch  uair  co  ráith  fremainn 
R  Í  Umaill  ri  Partraighi  .  dáib  dorónsat  mór  suabach  í 

in  tan  d'fearsabair  riu  gleo  .  ni  deachaidh  leo  co  buadach 

Finit  do  bethaidh  Molaissi  ann  so  . 


Betha  Mhaighnenn  Chille  Mhaighnenn  in  so. 

Maignenn  ocus  Toa  ocus  Cobthach  ocus  Libréan  ceitri  meic 
Aoda  meic  Colgan  (sic)  meic  Tuathail  meic  Feidlimidh  meic 
Fiachra  meic  Colla  fó  crích  .  tuir  crábaid  in  tespoc  sin  ó  Shinainn 
co  beinn  Edair  .  ocus  soitheach  toga  ocus  ecna  ina  aimsir  .  ocus 
fer  ná  ro  raid  bréig  riam  ó  chionn  a  shecht  mbliadan  immach  . 
ocus  nir  shill  ar  mnái  riam  ina  hagaidh  ar  ecla  in  diabail  comai- 
dechta  do  fhaicsin  dó  . 

Fecht  dia  ndechaid  espacc  Maignenn  ar  céilide  co  tech  a  coiccle 
ocus  a  charad  .i.  bail  irroibhe  Lommán  locha  huair  imMidhi  . 
ocus  do  bói  cara  do  isin  baile  sin  ocus  coistidhe  dó  é.  is  amlaid 
abchonnairc  hé  ocus  dá  shreim  mora  fair  .  bidgais  i[n]  noem- 
chléirech  ac  faicsin  a  charat  ocus  is  edh  adubairt  :  Deo  gracias  ar 
sé  .i.  ar  dhia  a  buidhechas  sin  .  ocus  is  truagh  a  chara  mar  atá 
do  rose  ac  fanámat  fó'n  saegal  ocus  in  saegal  ac  fanámat  fútha  . 
ocus  trícha  bliadan  gusindinbuidsea  ótchonnarcsa  thú  .  ocus  dia 
nder[n]tá  mo  chomairlesea  gusandiu  do  choiséntái  do  chuit 
d'oighrecht  na  cathrach  nemda .  uair  in  ten  as  luga  ocus  as  seirbe 
glór  isin  cathair  nemda  is  áibhni  é  ocus  is  binne  iná  maitheas  na 
talman  uili  ar  Maignenn.  mu  chomairce  fort  a  chara  ar  sé  ocus 
dogén  do  chomhairle  ó  sunn  immach  .  ocus  gabais  Maighnenn  a 
chomairce  ar  dia  ocus  adubairt  ris  :  in  ni  bus  ole  let  do  dhénum 
rit  féin  ná  déna  é  re  nech  aile  ocus  gébhaid  dia  chuicci  thu  gé  atái 
isin  aimsir  déidenaig.  céilebrais  espoc  Maignenn  ocus  Lommán 
locha  huair  ocus  dogniat  oentaid  ocus  bennaigios  each  a  chéile 
díobh  . 

Ocus  dorighne  Maignenn  indinbuidh  sin  senmóirdo  Dhiarmaid 
mac  Fergusa  cerrbeoil  do  rig  Erenn.  mar  do  chuala  Lommán 
locha  huair  airdena  lái  brátha  ocus  cruaidbretha  na  trínóidi 
togaide  nuallais  ó  gul  árd  i  fiadnaise  in  righ  ocus  a  muintire  . 
mar  do  chualatar  muintir  in  rig  aithesca  ocus  cruaidbreatha  ocus 
cruadcomráidte  in  noemchléirig  do  scarsat  deichneabar  ar  fichit 
diob  risin  saegal  mbrécach  i  fiadnaisi  in  rig  .  ocus  dorighne  Diar- 
maid  mac  Fergusa  a  les  féin  re  dia  ó  shin  immach  ocus  tuc 
coibsena  ocus  almsana  mora  do  Maignenn  .i.  screball  ar  cech 
sróin  ocus  uinge  d'ór  ó  cech  ingin  táisig  do  gébadh  fer  .  nó  dámad 
ferr  lena  maoraib  in  dechealt  édaig  no  biad  impu  .  ocus  do  rat 
in  rí  damna  trostáin  ocus  damna  bhaichle  d'in  nór  fuair  i  comhadh 
ó  na  hallmarchaib  do.  ocus  fa  horderc  indinbuid  sin  senmóir 
Maignenn  illoch  uair  ocus  fós  a  chatach  ré  rig  Erenn  .  ocus  do 
rat  bennachtain  do  Diarmaid  ocus  dia  shiol  ina  dhiaid  ocus  atbert 
fris  :  misericordia  domini  super  uos  et  super  filios  uestros  .i.  co  ti 
trócaire  dé  fort  ocus  for  do  macaib. 

Feacht  dia  ndeachaid  easpoc  Maignenn  co  tech  Finnéin  muigi 
bile  bennaigios  each  a  céile  díob  ocus  éirgit  immach  im  espartain 
in  domnaig  .  ac  cluinsin  cluicc  indespartain  ||  dóib  nochtait  a 
cridedha  dochum  dia  ocus  mar  do  bátar  ann  atchonncatar  lina- 
nairt  altera  ar  dtiachtain  innuass  ar  tonngail  as  in  firmameint. 
tócca  lat  sin  a  Finnéin  ar  espoc  Maignenn  .  ná  habair  a  naem- 
espoic  ar  Finnén  is  frit  féin  as  cuibde  a  macasamla  sút  ocus  ni 
damsa  as  cosmail  .  biodh  [ms.  bith]  ocut.  dar  na  hainglib  ar 
espoc  Maignenn  nó  cu  fagarsa  ó  dia  a  macasamla  sút  ní  tóicébsa 
é.  sillid  ar  dia  in  dara  fecht  ocus  itchit  eturra  in  dara  linanairt  . 
ocus  mórthar  ainm  dé  trésin  mirbuile  ocus  dogniad  ilaige  mora 
ann  sin  ac  mórbuaid  a  crábaid  .  ocus  marait  na  linanarta  sin  beos. 

Fecht  naen  dia  táinic  maor  rig  Erenn  do  cuingi  cissa  for 
bhuime  [ms.  mbuime]  Maigninni  (sic)  ocus  é  i  cionn  a  tri  mbliadan 
in  nucht  a  mbuime  nir  gab  in  maor  in  ni  ro  dlig  ann  .  acht  in  ni 
nár  dlig  issedh  ro  shir,  do  guil  buime  Maignenn  nuall  mór  ocus 
é  féin  ina  hucht  .  téid  iar  sin  a  leth  choss  ocus  a  lethlámh  ocus  a 
lethshúil  ó'n  moer  .  éigios  indmaor  ocus  issed  atbert  :  atchonnarc 
aislingi  ar  sé  mar  do  beinn  cintach  re  huan  trócair  ocus  is  dóig 
Horn  is  é  in  lenab  fil  agut  in  tuan  trócair  .  ocus  dá  faghtái  dam  ó 
dia  furtacht  in  nainm  do  leinib  ni  thóigébainn  cís  fort  co  bráth 
ó  shunn  imach.   féchaidh  a  buime  forsin  mac  ocus  isedh  atbert  : 

a  meic  inmain  do  ricfed  a  leas  an  daidhbres  furtacht  d'fagbáil  ar 
si .  mar  do  chuala  in  leanab  briathra  a  buime  do  thógaib  a  roscc 
[ocus]  a  dí  láim  dochum  dia  etarbuass  ocus  fóirther  an  maer  fó 
cétóir  co  luath  .  éigter  astig  ocus  innister  curab  leanab  naom 
Maighnenn  .  conid  iat  sin  cétferta  Maignenn  . 

Fecht  naon  do  bi  reithe  caorach  ac  coimitecht  Maignenn  ocus 
induair  ba  siubal  dóib  no  imchuiredh  indreithe  leabar  irnaigthi 
Maignenn  .  ticc  araile  drochduine  dochum  Maignenn  ocus  do 
ghada  {sic)  in  réithe.  téid  Maignenn  cona  trí  nónbaraib  clérech  ar 
a  lorg  co  tech  indméirlig  .  sénaiss  indméirlech  for  minnaib  ocus 
for  láim  Maignenn  nachar  cintach  é  imman  reithe  .  do  bi  an 
reithe  i  pull  talman  i  tig  in  méirlig  coscartha  ocus  aroibe  ina  broinn 
arna  ithi  .  dorighne  dia  firta  follus  for  in  noemchléirech  cur  labair 
an  reithe  fós  isin  poll  iroibe  .  féchus  Maighnenn  ocus  a  trí  nón- 
bair  naomchléirech  suas  ar  dia  ocus  beirit  a  buidi  ris  mar  do 
médaig  a  mírbuile  féin.  imthús  imorro  in  mhéirlig  ro  benad  a 
radarc  as  a  rose  ocus  do  chuaid  a  lúth  as  a  cosaib  ocus  a  lámaib 
ocus  do  himred  anbforlonn  mór  for  a  chorp  uili  .  ocus  adubairt  ó 
guth  mór  :  mo  truaigi  mé  féin  im  phectach  .  ocus  ar  dia  frit  a 
Maignenn  ná  beir  nem  dim  budesta.  mar  do  chuala  Maignenn 
indpecthach  a[c]  gabáil  aithrigi  do  gab  báidh  ocus  trócaire  ocus 
dorighne  guidi  dichrai  co  dia  .  ocus  fuair  tria  rath  irnaigthi  ó  dia 
a  shúile  do  thecht  do'n  dall  ocus  a  cur  ina  inat  féin  aris.  rom- 
mórad  ainm  dé  ocus  Maignenn  trésin  mirbhuile  sin  etrl.  || 

Fecht  aile  dia  ndechaid  Maignenn  ar  cuairt  chrábaid  co  teach 
Mlaisi  lethghlinni  .i.  mac  Cairill  meic  Muiredhaig  muindeirg  . 
ocus  is  amhlaid  do  bói  Mblaise  ocus  tricha  galar  ina  churp  ocus 
é  a  cró  cumang  crábaid  .  ocus  is  amlaid  do  bi  ina  crois  ocus  a 
bél  re  lár  ocus  é  a[c]  cái  co  dichra  ocus  an  talam  fliuch  fái  ó  [a] 
déraib  aithrighi.  ar  dhia  rit  ar  Maignenn  innis  dam  cat  far  shiris 
ar  dhia  na  deich  ngalair  fichet  do  beith  it  chorp  .  inneosat  a 
noemespoic  ar  Mlaise  :  is  amlaid  taisbéntar  damsa  beith  ocus  mo 
pecadh  ina  laom  trém  chorp  .  ocus  is  amlaid  atú  commadh  maith 
lim  mo  phurgadóir  d'fagbáil  dam  ibhus  ocus  an  betha  shuthain 
thall  .  ocus  an  fedarais  a  Mhaignenn  mar  bhis  an  gráine  cruith- 
nechta  sul  [ms.  cr.  ria  sul]  cuirter  é  annsan  ithir  curob  éicin  a 
shuisdedh  ocus  a  bualadh  .  is  fó'n  innus  sin  as  maith  limsa  mo 
chorp  do  shuisdedh  do  na  galraib  sul  do  curthai  mhé  isin  uaidh  . 
ocus  atbert  Mulaise  :  a  bhuidhechas  ar  dhia  ar  sé  tusa  do  thecmáil 

chugumsa  rla  nég  dá  met  as  comfhogus  ég  damsa  festa  ar  sé  . 
ocus  cóirighse  co  maith  mhé  ar  dia  ocus  déna  órd  uaidhe  ocus 
adhlaici  dam.  dorighne  Maignenn  in  tórd  adlaici  sin  ocus  is  é 
sin  an  treas  adhlacadh  as  uaisle  dorignedh  an  Eirinn  .i.  Pádraicc 
i  ndún  dá  leth  nglass  ocus  Mochuda  a  ráithín  úi  Shuanaig  ocus 
Mlaise  iarna  adhnacadh  d'easpoc  Maignenn  . 

Feacht  naon  dia  ndechaid  espoc  Maignenn  in  bail  i  roibe 
Finnchú  brig  gobann  [ins.  gobo]  ocus  do  shir  leis  é  ar  cuairt  in 
Arainn  in  bail  i  roibe  edne  áro  ocus  tathaige  naom  Erenn  ocus 
naom  na  hEorpa  uili  ocus  ina  roibe  mórphopa  pápa.  luid  iar  sin 
Maignenn  in  Arainn  ocus  doróine  a  chatach  fria  naomu  Arann  . 
ocus  tánaic  aisti  iar  mbuaid  aitrigi  ocus  ailithri  ocus  a  trí  nónbair 
naomclérech  do  bí  ina  coimidecht  a  hArainn.  ocus  aidche  dóib  i 
comfhocus  Garmna  cin  biad  :  truag  dúinn  a  naemcléirig  ar  a 
mhuintir  re  Maignenn  nach  bfuilmid  anocht  i  Tamhlachta  mar  a 
fuigmís  sássadh  na  hoidchi  innocht  ocus  sinn  lonn.  ná  rádaid  a 
óca  ar  Maignenn  .  uair  furtachtaigi  dia  na  tróig  ocus  na  tréin 
ocus  ní  mó  fédus  sinni  d'furtacht  i  ninad  aili  inná  in  bail  atámm. 
nír  cian  dóib  ann  in  tan  do  chualadar  nuall  ocus  guth  gadair 
ocus  fiad  roime .  ocus  in  tan  ráinicc  i  gcomfhogus  na  naemcléirech 
rucasdair  baethléim  bidgamail  cur  bris  a  muinél  ina  fiadnaise  . 
Deo  grasias  ar  Maignenn  caithidh  co  mesarrda  ocus  beirid  a 
buidi  re  bar  cruthaigtheoir  a  febas  atáthar  rib  .  ocus  dognit 
muintir  Maignenn  amlaid  sin  ocus  rucsat  leo  a  fuigle  feola  ocus 
mar  sin  dóib  ac  siubal  co  táinic  aimsir  na  háine.  ar  dia  frit  ar 
fer  dia  muintir  fri  Maignenn  innis  dúinn  aithesca  ocus  senmóir 
na  háine  .  innisim  ar  sé  nach  fogain  in  áine  in  uair  shechaintear 
biad  fort  ||  nach  fagann  tu  in  biad  .  nó  áine  ar  uaill  ocus  ar  diomus 
fá  sechóntái  féin  biad  .  nó  áine  ar  shaint  do  choigill  do  bid  nó  do 
spréide  .  uair  ní  mó  dligios  nech  áine  an  bid  do  shechnadh  iná 
áine  an  beoil  ocus  na  locht  do  shechnadh  .  ocus  adeirim  rib  a 
tróga  ar  Maignenn  nach  mó  agrus  dia  na  hulca  dogní  iná  agrus 
sé  ar  duine  do  fédfadh  maith  do  dénum  ocus  gabus  uime  gan  a 
dénum  .  ocus  maircc  tra  ar  sé  dochí  na  hulca  aga  ndénum  ocus 
nach  imeaglaigenn  an  coimdi  tré  bithu  sir  . 

Fecht  aile  dia  ndechaid  Maighnenn  ar  chuairt  co  hairm  irraibe 
Maolruain  tamhlachta  [ms.  tablachta]  ocus  is  amlaid  fuair  ocus  sé 
ac  techt  a  tiprait  uisci  tar  éis  trí  caoca  salm  na  saltrach  do  [ms.  dé] 
gabáil  .  ocus  bennaighios  Maolruain  tré  umlacht  do'n  noemespoc 


so:  i]  Betha  Maignenn.  41 

[ms.  dondoem]  ocus  dogní  fáilti  mór  ris  ocus  tuc  páxa  dó  ocus 
do  raid  ris  :  tabair  th'aire  frim  a  chara  ar  sé.  cuiris  a  láim  tain's 
ocus  tuc  dealg  dronglanach  a  beinn  an  bruit  róinnig  do  bí  fá 
caomthach  a  cuirp  ocus  tuc  buille  ina  lethchíg  shoiscéla  ocus  ni 
táinic  fuil  a  hinat  in  deilg  acht  ruai[dh]teach  bee  .  ocus  ba  hé 
fáth  na  féchsana  sin  dá  innsin  do  espoc  Maignenn  nach  roibe 
diumus  i  curp  Maoilruain.  decimse  sin  ar  Maignenn  ocus  iss  ime 
thánacsa  d'fagbáil  procepta  crábaid  uaitse  ocus  d'iarraid  m'fáisit- 
neach  ocus  mo  glanta  óm  uilib  pecthaib  ocus  cintai  (sic),  ar  dia 
rit  ar  Maelruain  abair  th'fáisitin  colléic  [ms.  haisitin  colh.]. 
adeirim  rit  fá  tri  ar  sé  déna  trócaire  orm  .  innisim  duit  ar  sé 
nachar  léices  trátha  ná  huaire  riam  ina  [ms.  ann  a]  chéile  ó'n  ló 
ro  gabas  grada  form  .  ocus  innisim  duit  nachar  choilles  m'óigi 
ná  [ms.  inna]  mo  genmnaidecht  riam  0  in  ló  do  baistedh  mé  . 
ocus  nach  roba  riam  ó  adubrad  sacart  rim  én  lá  cin  aiffrend.  in 
dénai  obair  láime  ó  shaethar  do  chuirp  a  naemespoic  ar  Maelruain. 
ní  dénaim  obair  ná  saethair  ar  Maignenn  ocus  ni  dual  dam  a 
denam  do  leth  mo  lái  [ms.  molai].  truagh  sin  ar  Maelruain 
nír  éistessa  fáisitin  duine  riam  nach  dingnad  saothar  a  chuirp 
féin.  ocus  tabair  anóir  damsa  a  naemcléirig  ar  espoc  Maignenn. 
dobér  co  deimin  ar  Maelruain.  innisim  duitse  nár  chuires  dá 
chruaidi  breth  riam  ar  duine  dá  [ms.  ar  duin  tá]  tánaicc  chuccam 
nach  cuirfinn  ar  mo  chorp  féin  breth  bud  chruaidi  inássi' .  tánaic 
fecht  aile  chucam  ar  sé  mac  rig  Saxan  dá  fáisitin  ocus  d'iarraid 
aiccepta  crábaid  ocus  do  fiarfaiges  de  in  dénad  obair  láime  . 
adubairt  sin  nach  dénadh  ocus  adubartsa  nach  millfinn  recht  dé 
ocus  an  comairli  tuc  do  Adam  in  uair  adubairt  ris  a  bethugad  le 
saethar  a  láime  ocus  a  chuirp  ocus  dá  alius  féin  .  is  truagh  mo 
chuairtse  ocus  mo  céilide  do  beith  mar  sin  ar  easpoc  Maignenn. 
ni  truagh  ar  Maelruain  .  bud  orderc  fri  deiredh  ndomain  ac 
sáithib  ocus  ac  seinleabraib  do  turus  ocus  na  diamra  dogéntar 
uait.  teaccaisc  mé  ar  dia  frit  ar  espoc  Maignenn.  adeirim  rit 
ar  dia  cáin  pecadh  na  carat  ocus  na  comarsan  .  ocus  cuir  do 
smuaintigthi  a  ndia  ocus  ná  smuaintig  cara  ná  compánach  ór  ná 
airged  ná  taidhbsin  in  tsaegail  brégaig  .  acht  cuir  do  coibsena 
ocus  do  chroide  a  ndia  ocus  smuain  Muire  máthair  na  glóiri .  || 
ocus  smuaintig  na  fáiti  mora  .i.  in  dá  mórfáith  dég  i  timchioll 
Eoin  baisti .  ocus  in  dá  minfáith  i  timchioll  Abacúb  .  ocus  smuain- 
tig an  cetharsoiscél  [ms.  suigisc]  .  ocus  an  dá  espal  dég  .  ocus 

an  taen  deiscipal  dccc  bis  ina  ndaltaidhib  aid  .  ocus  an  macradh 
ina  cethairn  tigi  ac  an  rig  suthain  ocus  is  é  comharda  na  cetheirne 
tigi  sin  cross  óir  ina  nédan  ocus  cros  airgit  do  lcith  a  ndroma  . 
ocus  smuain  tig  na  nái  núird  ainglidi  ocus  áibnes  glóiri  na 
cathrach  nemda.  ocus  biaid  ratha  mora  for  do  chathair  comar- 
bais  ocus  do  gébair  an  glóir  marthanach  thall  .  ocus  is  í  sin  [mo] 
comairlesi  duit  a  naemespoic.  ocus  fós  biaid  ratha  mora  for  do 
chathair  comarbais  ocus  bud  hi  in  treass  teine  ar  a  mbiad  ratha 
a  nErinn  hi  .i.  tene  sheinnLianán  (sic)  cinn  mara  ocus  an  tene 
beo  bithbeo  bis  a  ninis  Muiredhaig  meic  Sédna  ocus  tene  espoic 
Maignenn  a  cill  Maignenn.  ocus  bud  tu  bus  breithem  brátha  fri 
láim  naomPátraicc  ocus  naem  Erenn  for  do  manchaib  ocus  for 
lucht  comaillti  do  timna  ó  thá  Sinann  co  fairgi. 

Ocus  do  righnedar  sin  a  cadach  ocus  do  fágadar  a  mallachtain 
ar  an  lucht  do  ticfa[dh]  tar  a  timna  .  ocus  fós  a  nguin  d'armaib 
loma  limtha  ocus  a  tabairt  a  nifern  Máilmantais  ocus  Sailemais 
ocus  Belsibub  .i.  na  cinn  tsluaig  as  luga  trócaire  a  nifern  .  ocus  a 
nanam  do  chur  a  nichtar  uaigi  ifirn. 

Ocus  fuair  espoc  Maighnenn  trí  hitcedha  ó  dia  ann  .i.  ána  ocus 
órdan  ocus  toicthi  for  an  lucht  do  riarfa[dh]  a  chlérig  ocus  a 
comarba  dia  éis  .  ocus  ro  fágaib  trí  fágbála  ag  lucht  ingrema  a 
thermainn  ocus  a  naemchathrach  féin  .i.  saegal  gearr  duthain 
ocus  scrioss  for  a  shliocht  .  an  talam  cin  torad  do  tabairt  dóib 
ocus  maircc  do  lucht  a  comairci  benus  céill  do  cabair  easpoic 
Maignenn  .  do  geib  se  ó  dia  dóib  an  atcuingi  cóir  sirit  air  ocus 
fot  saegail  abus  ocus  frecnarcas  na  glóire  marthanaige  tall  ocus 
talam  torrthach  .  ocus  cidbé  duine  lemad  inmain  espac  Maignenn 
comad  inmain  leisna  dáinib  é  .  ocus  cidbé  lemad  eagal  olc  do 
dénum  do  comad  eagal  leisna  dáinib  hé. 

Ocus  ac  so  ni  dia  tesmoltaib  easpoic  Maignenn  :  in  uair  do 
téigedh  dochum  próindtigi  nó  dochum  óla  digi  doghní[odh]  sé 
cúic  smuaintig[th]e  riasiu  do  promad  a  próind  nó  a  somultas  .  an 
cét  smuaintiugad  díob  cinnus  rucad  hé  ar  tús  ocus  a  deróile  táinic 
a  broinn  a  máthar  .  an  dara  smuaintiugad  diob  cinnus  rechus  a 
naimsir  a  hécentus  a  báis  .  ocus  in  tress  smuaintiugad  diob  mar 
berar  an  tanam  do  féchain  ifirn  .  in  cethramadh  smuaintiugad  mar 
téid  do  féchain  na  cathrach  nemdha  ar  teichem  co  mbérthaide  arís 
hé  ocus  is  móide  a  mídóchas  as  féin  é  .  an  cúicedh  smuaintiugad 
mar  doghni  earn  do  na  pectachaib  cromad  becán  coimseach 

iardain  .  ocus  a  deiredh  rena  manchaib  ||  inad  luirg  in  spirut  {sic) 
nóim  do  fágbáil  folam  ina  mbroinn  cin  an  biad  saegalta  do  dul 
ann  .  ocus  adeiredh  fó  trí  curab  buaile  arna  brath  an  saegal .  ocus 
féchaid  a  muintir  gradach  ar  sé  ocus  tabr[aid]  do  bar  núidh  dá 
ndiulta  sib  aitnedha  dia  cinnus  féchébus  sib  ar  dia  suas  ac  iarraid 
bar  nathcuingi  air  .  nó  cinnus  cluin[fios  dia]  bar  nuaill  nó  bar 
ndiprecóit  [ms.  nebrugoit]. 

Fecht  do  chuaid  espoc  Maignenn  ar  cuairt  do'n  bail  irroibe 
Moling  .  tucad  próind  ocus  tomaltas  chuca  [ms.  qk]  ocus  do 
bennaigedh  a  próind  do  réir  foircetail  .  atchonncamar  ar  fer  dia 
muintir  cross  ocus  adnacal  nua  an  diu  ar  sé  ocus  ni  fetarmar 
créd  do  hadnaiced  ann.  cá  háit  a  facabair  sin  ar  espoc  Maig- 
nenn. ard  fil  i  taob  berna  na  gáithi  ar  sé.  ni  faca  cross  riam 
nach  diongnainn  sléchtain  fó  trí  di  ar  espoc  Maignenn.  fácaid 
ém  a  próind  iarna  bennugad  ocus  gluaisis  roime  ocus  a  tri 
nónbair  naemchléirech  ina  coimidecht  .  ocus  ránaic  co  berna  na 
gáithi  ocus  do  bói  co  cian  ac  feichem  na  croissi  ocus  an  adnacail 
ocus  nir  labair  re  neach  ocus  nír  shlécht  do'n  chrois.  do  fiarfaig 
a  muinnter  de  cid  fodera  do  beith  ina  tocht  .  ni  ro  frecair  iad  . 
ar  fed  tri  nuaire  do  mar  sin  ocus  adubairt  ó  guth  min  cennais  : 
forchumal  fort  ar  sé  co  ninnisi  [ms.  co  ninnisedh]  cia  do  cuiredh 
isin  nadnacal  sin  .  cá  fáth  imm  nach  faca  an  cros  ocus  mé  ar 
ngabáil  láime  ria.  inneosadsa  sin  a  naemespoic  ar  an  tanam  aga 
freagra  ocus  ni  fagaim  anacal  otharcongal  .  geintlidhe  mise  ar 
sé  ocus  nir  fét  olc  riam  nach  derna  .  do  airginn  étréin  ocus 
am  tuillmech  buide  fri  trén  .  doghninn  ingreim  for  na  heacailsib 
anbfanna  ocus  do  fuaras  gáir  clog  ocus  caindell  ocus  mallachtain 
fírénach  ocus  fuaras  bás  cin  aithrigi  .  ocus  ní  fétfadais  feallsa- 
main  an  domain  a  innisin  leth  mo  péinne  acht  muna  innised  dia 
uilecumachtach .  ocus  is  aire  sin  a  naemespoic  nachar  lie  an  taingel 
coimidechta  do  bói  agad  m'faicsin  duit .  ocus  ar  dia  rit  a  naem- 
espoic guid  orm  ocus  tig  {sic)  do  trócaire  form,  ocus  féchus  suas 
ar  dia  iar  sin  .  atbert  a  aingel  coimidechta  fris  :  ná  tóg  fercc  dia 
ocus  ná  caith  th'aimsir  co  dímáin  ni  ass  mó  .  sléchtus  Maignenn 
fo  tri  ocus  impaidhios  for  cúla  isin  conair  c[etna]  in  bail  irroibe 
Moling  .  ocus  an  próind  do  bennaig  espoc  Maignenn  n[ir]  blais 
Moling  ná  a  coimtinól  di  co  tánaicsium  doridisi  .  [ecsjamail  sin 
a  naemcléirig  ar  Maignenn  ocus  cid  fodera  cin  an  biad  út  do 
caithem  .  nir  díngbála  sinn  dochum  a  chaithme  iar  mbennugad 

duitse.  ná  raid  a  fíreoin  ar  sé  .  uair  dá  mbeidis  naoim  Erenn 
aga  bennugad  ro  budh  tusa  a  diol  ocus  is  frit  ro  budh  cubaid  a 
caithem. 

Doghniad  a  naentaidh  ocus  a  cadach  iar  sin  ocus  imges  easpoc 
Maignenn  ocus  a  trí  nónbair  ocus  tegmus  do  b[eith]  ar  mearu- 
gad  in  aidci  sin  .  ocus  do  gab  ic  irnaigti  co  dkhra  dia  breith  o'n 
merugad  ocus  tarla  do  a  beith  a  teglach  irroibe  sochaidthe  mora  do 
dáinib  aniarmar[tacha].  ||  truagh  sin  ar  sé  gér  b'olc  an  merugad 
is  mesa  in  tsochaide  a  grain  ocus  [a]  briathra  anmianacha .  ocus  do 
fiarfaig  in  roib  inad  cunnail  a  ngar  do.  [do]  hinnseadh  do  bain- 
treabtach  bocht  deróil  do  beith  i  ngaire  .  ocus  do  chuaid  in  baile 
irroibe  in  baintreabtach  ocus  ba  fáilid  in  maintreabtach  {sic)  risin 
cuire  naom  atchonnairc  dá  hinnsaighidh  .  bennaigid  na  cléirig  di 
ocus  ligit  fútha  isin  maigin  ocus  molus  Maignenn  co  mór  in  conn- 
lacht  ocus  in  ciunas  .  is  mochen  bios  isin  bethaid  boicht  a  bfuili 
[ms.  fhbuil.]  ar  sé  acht  nár  budh  derólacht  aindeonachta  .  mad 
edh  ón  ni  moltar  isin  neclais  óir  cuirid  a  compánach  a  pecadh 
ocus  a  ndercáinedh. 

Eirgios  Maignenn  arna  mháirech  ocus  do  bí  féin  ocus  a  tri 
nónbair  ac  siubal  fedh  in  tsathairn  .  ocus  an  uair  tánaic  críoch  in 
domnaig  tarla  do'n  naemespoc  beith  ar  maig  réid  ocus  ligit 
futha  in  aidchi  sin  .  ocus  tarla  dóib  mórán  fleochaid  ocus  gáithi 
cruaide  codarsna  ar  fedh  na  haidchi  fuaire  flichi .  ocus  do  sháidh 
espoc  Maignenn  a  trosdán  cetharuillennach  ós  a  cionn  ocus  do 
sháidh  each  fer  dia  muinntir  a  croind  croma  a  timcioll  a  tros- 
dáinsium  .  ocus  do  thógaib  in  naemespoc  a  cochall  cethirbennach 
ós  cionn  a  cuire  clérech  ocus  dorighne  firta  co  follus  forsin  mbui- 
dhin  sin  .  gér  mór  doinenn  ocus  dertan  na  hoidci  ocus  cér  ba  lán 
each  linn  ocus  each  laithreach  nir  fer  bainne  di'n  doininn  for  na 
naema  (sic),  ocus  do  éirgedar  co  moch  isin  maidin  dia  luain  ocus 
fa  follus  na  firta  sin  dorighned  for  na  naemaib  ocus  rángadar  na 
mirbuile  sin  fó  Erinn  uile  . 

Do  thesmolta  (sic)  espoic  Maignenn  amail  do  bói  fá  thoicthi  : 
nír  ghlac  ór  ná  airged  ná  mital  re  a  nabarthar  monad  .  ocus  do 
rat  céile  dé  do  bí  a  cill  Maignenn  in  teisteamain  móirsi  fair 
ocus  issedh  atbert  :  Maignenn  firtach  .  nár  cintach  riam  re  mnái . 
Maignenn  fáthach  .  fer  lé  [an]  gnáthach  beith  ac  cái.  occus  as  a 
haithle  sin  ni  ro  raid  in  taenfhocal  fá  dhó  riam  ac  senmóir  .  ocus 
nír  fhác  senmóir  riam  nach  tibredh  duine  dochum  creidme.  ocus 

nír  shuid  riam  ar  gualaind  rig  nó  flatha  ar  teichem  co  ngébad 
méid  menman  .  ocus  do  thatháiredh  commór  anóir  na  rig  ocus 
na  tigernadh  trén  ocus  adubairt  cur  mairg  diana[dh]  sásad  anóir 
na  trén  ar  bfágbáil  [ms.  ar  fhagb.]  in  tsaegail  do  neoch.  occus  as 
a  haithli  sin  tánic  méirlech  ó  beinn  Edair  do  goid  bó  chlaimsigi 
cilli  [ms.  cidli]  Maighnenn  .  ocus  is  amlaid  do  bói  an  chloimsech 
ocus  bó  bithblecht  aici  no  sásad  boicht  ocus  lucht  miana  [ms. 
mia]  ocus  crithgallraig  .  fuair  si  fios  in  méirlig  ocus  do  chuaid 
ocus  a  héigem  eisti  in  bail  irroibe  easpoc  Maignenn  cona  coim- 
tinól  naom  ocus  clérech  .  ocus  do  inniss  dóib  co  serb  amail  ro 
hairged  Í  imon  naenboin  ocus  co  ro[ibhe]  féin  ac  dul  i  cáile  ocus 
a  tróigi  dá  brig  sin.  do  fergaigedh  commór  in  noemespoc  ocus 
a  chuire  clérech  imon  seel  sin  .  bentar  na  cluig  ocus  na  ceolána 
isin  baile  ocus  tucait  [ms.  ticit]  gáir  cloc  ocus  esgaine  ocus 
mallachtan  do'n  méirrlech.  assa  haithli  sin  ||  nir  labair  in  noem- 
espoc [ms.  indoemespoc]  ocus  do  bi  ina  thocht  gan  chor  do  chois 
ná  do  láim  ná  do  ball  dá  ballaib  .  ocus  do  labair  co  cunnail  assa 
haithli  sin  ocus  adubairt  gur  fóbair  a  bennacht  do  thabairt  do  n 
méirlech  do  bói  do  méit  a  grúigi  [ms.  gruaigi]  ris  ocus  ni  fuair 
naom  ná  fírén  uaid  itchi  ná  osna  do  tabairt  dó.  innis  a  fireoin  ar 
siat  crét  as  a  ndénai  sin.  inneosat  ar  sé  :  méit  mo  gruaigi  (sic)  ocus 
truime  mo  irbaide  ocus  cur  b'áil  Hum  ferg  dé  do  dúscad  dochum 
médaigthi  na  péinne  marthanaigi  thall  .  in  baile  nac  fagthar  [ms 
fagar]  cobair  ó  charait .  ocus  inn  bail  nach  fagann  naem  ná  fírén 
a  itge  ó  roiches  in  tanam  a  nglaic  Máilmanntais  a  nichtar  uaime 
ifrinn. 

Dobeirim  ó  sunn  amach  trf  tromgáirthi  do  lucht  mo  sháraigthi 
ocus  sáraigthi  mu  manach  .i.  iadad  a  súl  frisin  doman  do  charsat . 
ocus  iadad  na  cathrach  nemda  [ms.  nedmai]  riu  gan  beith  ar 
comas  a  fagbála  dóib  .  ocus  fágaim  dóib  bás  do  rinn  ac  lucht  mo 
sháraigthi  ocus  teirce  thoraid  for  a  comarb[aib]  dia  néis  amail 
atbert  Dáuid  isin  tsaltair  :  semen  impiorum  peripit  .i.  athcuingim 
ar  dia  in  lá  beid  in  dá  rígsuide  déc  i  sliab  Sióin  .  ocus  an  lá  beid 
na  ceithre  srotha  teinedh  imon  sliab  .  ocus  in  lá  beid  na  tri 
muinntira  ann  .i.  muinntir  uime  ocus  talman  ocus  ifrinn  .  comad 
bidba  báis  an  nifrenn  lucht  mo  sháraigthi.  lucht  mo  mórtha  ocus 
mo  ditin  comad  mé  féin  bus  breithem  brátha  forru  do  cet  Crist 
fri  láim  Pátraic. 

Ocus  bud  truag  ar  espoc  Maignenn  mar  aithrisit  na  croinici 

[ins.  cri]  ocus  na  scribenda  airde  na  cúic  lá  ndécc  ria  mbráth  ná 
bí  fir  feidil  fosaid  cunnail  ailgen  ainmnithach  indlá  sin  .  gen  grúig 
cin  gairbi  mic  dé  ris  ic  techt  co  taitneamach  i  coinde  a  chuirp  isin 
lá  sin  bail  na  biaidh  frithbert  ná  fóircenn.  maircc  tra  do  muintir 
Luxifir  tic  a  coinni  a  corp  cealgach  in  lá  sin  do  médachadh  a 
péinne  .  ocus  atberait  na  scribenda  curab  amlaid  sin  bit  mael 
círdub  gan  finna  cin  fiacla  .  ocus  dia  mbiadh  a  athair  nó  a  máthair 
nó  a  ben  phósta  cecha  taebha  [ms.  taemba]  de  ní  déchfad  forru 
acht  beith  fó  comcrith  ocus  a  aire  for  a  pectaib  ina  fiadnaise. 
ocus  ní  téid  duine  do  muintir  Luxifir  tri  muintir  Isu  acht  a 
mbeith  ina  [ms.  ana]  caire  cirdub  ar  leth  . 

Fáistine  espoic  Maignenn  co  ticfad  aimsir  a  mbeidis  na  hingina 
aithgéra  cin  urraim  [ms.  oirraim]  dia  máithrechaib .  ocus  commad 
immda  achmusán  do  na  dereóilib  .  ocus  senóire  cin  a  ngaire  . 
ocus  tuatha  cin  trócaire  .  ocus  escuip  écráibdeacha  .  ocus  breithe- 
main  chlaena  cholacha  .  ocus  anurraim  do  na  seinnseraib  .  ocus 
talam  cin  torad  .  ocus  sina  saeba  .  ocus  aimsera  anmesarrda  . 
ocus  mná  ubthacha  .  ocus  eclais  cin  tathaighi  .  ocus  croidhedha 
cealgacha  .  ocus  meabal  ac  médugad  .  ocus  aithnedha  cá  sárugad  . 
ocus  airde  lái  brátha  each  bliadain.    maircc  thátruig  in  aimsir  sin  . 

Fecht  naen  dia  ndeachaid  easpoc  Maignenn  ar  céilidi  co  háth 
luain  for  tráig  átha  luain  .  ocus  mar  do  chonnaircc  in  lobar  in 
naomespoc  uada  do  goir  comarc  adbalmór  ocus  atbert  fris  :  guid 
an  coimdi[dh]  cumachtach  ocus  cluin  no  nuall.  mar  atchuala 
[ms.  mairit  cual]  ||  in  naemespoc  sin  nochtaidh  a  chraide  dochum 
dia  ocus  féchaid  óssa  cionn  .  ocus  tánaic  a  trócaire  forsin  clam 
ocus  do  shir  uisce  ocus  innail  a  láma  féin  corp  in  lobair. 

Occus  ba  do  buad[aib]  in  naomespoic  sin  nach  dechaid  a  ninad 
riam  ina  mbiadh  cogad  nó  coinbliocht  ná  ti[c]fad  trócaire  ná 
truaighe  [ms.  truaidthi]  ar  a  naibéradh  ocus  nach  biadáis  sidaighthe 
résiu  nó  fhágad  iad  .  ocus  adeiredh  friu  co  buidemail  :  in  ni  do 
caitheadh  [ms.  do  caitheam]  do  bí  sé  agaib  .  ocus  in  ni  tucabair 
atá  sé  acaib  .  ocus  an  ni  do  thaiscebair  do  chuirebair  amuga. 
ocus  an  ni  fár  érabair  nech  co  hécóir  atáthar  agá  dígailt  foraib. 
mar  do  chluindís  na  tuatha  ocus  na  cinéla  sin  no  sídai[ghi]dís 
fó  chétóir.  adeireadh  fós  curab  é  in  treas  ni  dar  buideacha  dia 
isin  bith  .i.  grád  do  féin  ocus  dérca  troma  do  dénum  ocus  comall 
na  sidha  [ms.  sigai].  innis  dúinn  ar  mac  óigi  .i.  a  cionn  a  secht 
mbliadan  dia  muintir  ris  cinnus  dlegmaid  in  crábad  do  dénum  a 

naomespoic.  teirt  moch  ocus  nóin  fata  .  sáith  mic  bice  .  codla 
cimedha  amail  no  biadh  dochum  báis  .  imrádugad  minic  i  ndia  . 
cin  in  uair  do  legan  ina  chéile  cin  imrádugad  .  ilar  irnaighti  cech 
aen  aidchi  amail  bud  hi  [a]  aidce  déidhenach  .  ocus  bud  i  a 
críoch  déidh[e]nach  dá  cionn  sin  beith  cin  cn'ch  cin  foircionn 
annsa[n]  bethaid  suthain  thall  ocus  saegal  suthain  nemimsnimach  . 
ocus  cid  bé  millfios  na  timnada  sin  fúicfid  trí  neithe  .i.  ulad  mac 
molad. 

Ocus  do  bí  bés  ac  espoc  Maignenn  ní  roibe  nech  tri  huaire  ina 
coimidecht  riam  nach  tibred  taidbsi  do  cat  Í  an  spirat  do  biad 
ann  .  ocus  do  tuicedh  colluath  in  naingel  maith  nó  in  drochaingel 
do  biadh  ac  leanmain  cuirp  each  áin.  ocus  dorighne  foglaim 
dichra  [ins.  dichai]  ag  an  dá  aspal  dec  na  hErenn  ocus  [i]s  iat  so 
a  nanmanna  .i.  dá  Finnén  .  dá  Cholmán  .  Ciarán  .  Cainnech  .  Corn- 
gall  .  dá  Brénainn  .  Ruadán  .  Nindid  .  Mobí  mac  Natfráich  . 
conad  iat  sin  in  dá  árdnaem  déc  do  bí  in  nErinn  fn'  láim  Pátraic . 
ocus  do  b'iat  sin  fa  hoitedh[a]  crábaid  ocus  foircetail  fri  láim 
easpoic  Maignenn  .  ocus  do  bennaigedar  uili  é  in  each  foirbriugad 
crábaid  dar  cuimnig[e]ter  . 

Fecht  aile  dia  ndechaid  espoc  Maignenn  ar  cuairt  crábaid  in 
bail  arraibe  Mochuta  ráitín  ocus  do  fiarfaigh  Mochuta  de  :  cinnus 
atái  a  chara.  ní  fuilim  mar  do  bí  mé  .  ocus  ní  bia  mé  mar  atáim  . 
ocus  rachaid  mé  ar  neimní  budesta  .  ocus  adeirim  rit  a  Muchuta 
\ms.  ammuchutai]  cu  faca  duine  senórda  acá  iarraid  ar  a  chloinn 
beith  co  hinnraic  ocus  nachar  smachtaig  a  boill  ná  a  chétfada 
[féin]  ó  míbésaib  in  tsaegail. 

Dá  éis  sin  do  fiarfaigh  Mochuta  :  crét  dogénam  risindaes  ngráid 
coillis  a  ngráda.  inneosatsa  sin  do  ched  aingil  dé  ar  Maignenn  . 
ocus  adeirim  rit  ar  sé  cid  bé  sacart  coillis  a  ngrada  nó  a  genmnai- 
decht  curab  bidba  báis  do  dia  é  .  ocus  cidbé  ainder  mná  dobéra  || 
toil  do'n  fhior  gráid  is  inann  lim  ocus  a  beith  cin  sechna  fir  a  tri 
rannaib  in  domain  aicci  .  ocus  issé  [a]  adbar  sin  curab  dilis  do'n 
tsacart  siubal  indanóir  a  grád  a  tri  rannaib  in  domain  .  nó  dono 
deich  mile  fer  ós  áird  aicce  ocus  deich  cét  supra  [ms.  sa]  mile  . 
ocus  is  é  [a]  adbar  sin  deich  mile  leigión  do  ainglib  bis  ac 
coimidecht  cuirp  cacha  sacairt  geanmnaid  .  nó  dono  aenadall 
sacairt  .  ocus  is  é  [a]  adbar  sin  ar  a  beith  i  nail  tsuthain  amail 
Issu  for  an  naltóir  nainglidhi.  mairc  tra  ar  Maignenn  dianad 
frithi  in  bean  sin  d'éis  in  tsacairt  .  uair  is  cenn  a  labbán  ocus  is 

gael  re  nathair  neme  .  ocus  is  diultachad  [ms.  diultadach]  baistid 
ocus  creitme  ocus  crábaid  .  ocus  is  comaenta  fri  Lucifer  ocus 
Dathan  .  ocus  fri  hAipirón  ocus  Plutón  .  ocus  fri  Belsibub  .  ocus 
frisin  Maelmantais  .  ocus  frisin  cráin  círduib  .  ocus  fri  cennaib 
slóig  ifrinn  ar  chena  dul  ina  gnáis  nó  ina  caemtach  d'éis  in 
tsacairt  [ms.  in  shacairt].  conid  iad  sin  tesmolta  espoic  Maignenn 
fri  caradrad  na  mban  ocus  na  sacart  sin  . 

Innis  duinn  a  naemespoic  ar  Mochuta  cinnas  dlegar  in  ailitre 
do  dénum.  atáit  trí  hérnaile  ar  a  fácbann  nech  a  dúthchas  in 
uair  téid  ar  turus  na  hailitri .  ocus  atá  aenadbhar  as  a  faghann 
sé  in  cathair  nemda  ó  dia  ocus  is  é  so  sin  .i.  in  uair  scarus  nech 
ó  craide  ocus  ó  menmain  ocus  ó  cáindúthracht  fri  duailcib  in 
tsaegail  do  geib  sé  dia  co  dírech  fó'n  cuma  sin.  induair  téid 
ar  ailitri  ocus  bios  a  menma  for  a  cloinn  nó  for  a  mnái  nó  for  a 
ferann  ocus  beirios  do  rogain  iat  tar  dia  .  is  dímáineach  a  ailitre 
ocus  ni  fhagann  tarba  di  acht  imluad  cuirp  ocus  saethar  dímáin  . 
ár  is  bee  a  tarba  do  neoch  éirgi  assa  atharda  dúthchais  mina 
derna  in  ai[lithre]  dia  éis.  ocus  induair  do  chuaid  Abratham 
iriseach  ass[a]  atharda  dúthchais  do  rat  in  coimde  comairli  do 
ocus  is  í  comairle  tuc  :  ben  do  chéill  festa  dot  tir  ocus  dot  talam 
[ms.  dotir  ocus  dotal.]  ocus  ná  biodh  do  menma  ris  aris .  ocus  comad 
í  sin  comairle  an  aingil  collus  re  each  uile  dhuine  dá  ndingna 
ailitri  ocus  gan  bésa  an  tiri  irroibe  do  dénum  aríss  ar  fedh  a 
ailitri  ó  shed  cos  ná  lám  ná  chuirp.  ocus  trí  dénum  sobés  ocus 
uasalgníom  meissemnaighis  dia  each  aen  do'n  droing  daenna. 
fecht  aile  dogni  nech  ailitri  ocus  é  fén  ina  conmaide  ammeasc  a 
muintire  .i.  induair  do  geib  a  craide  leis  dochum  na  hailitri  ocus 
ní  léicenn  dochma  nó  daidbres  nó  muirigin  dó  dol  san  ailitri  iar 
fagáil  a  chraidi  leis  .  is  inann  do  sin  ocus  dul  co  leacaib  Pedair 
ocus  Póil  ocus  co  hadl[ac]ad  Crist  diamad  ann  do  triallad  ocus 
diamad  í  in  colann  no  bacad  ocus  do  gébad  eire  anma  na  hailitri 
uirre  féin.  dligid  each  crístaide  beith  fó  riagail  na  heclaisi  uair 
gabaid  in  congain  craidi  gairm  caendúthrachta  aeon  coimde 
certbrethach  .  ocus  issi  sin  in  cest  comráid  ocus  caradraid  do 
fiarfaighis  diom  .  || 

In  fetarais  a  Maignenn  ar  Mochuta  cuin  [tic  in]  roth  rámhach 
ac  tarrngaire  in  tsáebaigteoir  indErinn.  is  amlaid  tic  Ainticrist  : 
fer  trén  glicc  aimglicc  .i.  aimglicc  fri  dia  ocus  glic  fri  dénum  a 
aimlesa  féin  .  ocus  deirbshiur  dó  féin  a  máthair  ocus  ingen  doghni 

rena  hathair  é  .  ocus  aenclár  a  édan  uile  ocus  sé  meoir  ar  each 
coiss  dó  .  ocus  is  arnlaid  bios  ina  breithem  diandub  ocus  tomm 
gléliath  ina  édan  .  ocus  doghni  or  do  each  mitain  ocus  tódúiscid 
mairb  .  ocus  ní  bi'  trócaire  ina  aimsir  sin  nó  co  tic  Eli  ocus 
Enócc     .     .     .     [testa  ni  do  shuim  na  bethadh  so]. 


Betha  Chellaigh  chille  Alaidh  in  so. 

Ri  ro  ghab  for  Connachtu  .i.  Eogan  bél  mac  Cellaig  meic 
Oililla  muilt  meic  Nathi  meic  Fiachrach  meic  Echach  muig- 
medoin  .  ro  airced  each  cúiced  in  Erinn  ocus  ticced  co  mbuaid 
ocus  a  crech  leis  ocus  ni  beirthea  crech  uad  as  a  cúiced  uair  ba 
raen  remi  do  grés  .  ocus  in  tan  nach  beired  for  a  creich  dognithea 
crech  lessium  in  lá  sin  for  in  tir  a  mbeirthea  a  crech.  cid  diu  bat 
riaraig  do  Muimnig  ocus  Laignig  ocus  dognítís  tuillem  buide  friss 
ar  mbreith  a  mbuar  co  menic  dá  naindeoin. 

Acht  aenní  .  dorála  conblicht  mór  iter  Eogan  ocus  chlanna 
Néill  co  mbátar  in  dá  chúiced  i  cend  in  cúicid  .i.  Connachta  ocus 
Ulaid  .  acht  ni  ba  comlin  a  ndál  ór  nir  brissed  cath  for  Eogan 
bél  riam  ocus  nir  benad  de  .  ocus  ni  fhil  nuimir  for  menci  a 
chrech  ocus  a  chathréimenn  for  Conall  ocus  Eogan  ocus  Oirgialla. 
uair  ni  denta  lá  sída  céin  ba  beo  acht  a  gcrechadh  cacha  mis 
ocus  cacha  ráithi  ocus  a  gcur  fó  ghin  claidim.  ba  decair  ocus  ba 
doilig  lá  clannaib  Néill  beith  oc  fulang  anforráin  Eogain  bél 
ocus  cloinni  Fiachrach  ocus  Connachta  olehena  forru  .  conad  hi 
comairle  dorónsat  Ulaid  uli  do  thinól  ocus  crechsluaiged  do 
mórad  ocus  crich  Connacht  d'innsaigid. 

Dá  rig  bátar  forru  in  inbuid  sin  .i.  Fergus  ocus  Domnall  dá 
mac  Muircertaig  meic  Erca .  dorónsat  sin  crecha  mora  for  Con- 
nachtu co  ro  airgset  rompu  co  Muaid  co  léir  lángrind  ocus  bátar 
cúic  catha  do  shochraiti  oc  dénam  na  gcrech  sin  .  ro  triallad  tra 
tóraigecht  forru  ó  ghasraid  cloinni  Fiachrach  ocus  Chonnacht  ar 
chena  .  cér  b'ead  nir  benad  bó  dib  ocus  nir  maelad  forru  nó  co 
rue  lucht  tige  Eogain  ocus  a  mhuinter  forru  ic  drochat  martra. 
ocus  do  fásatar  sin  debaid  dichra  forru  nó  co  rue  Eogan  féin  forru 
beos  oc  sceichin  na  gáithe.    otchonnaircsium  tra  in  slóg  mór  do 

chuir  tcchta  do  lucht  éicsi  ocus  eladan  uad  co  Fergus  ocus  co 
Domnall  ocus  co  maithib  in  chúicid  archena  dá  rád  friu  in  chrech 
cona  hóige  d'fhácbáil  ocus  imthecht  imshlán  iarum  .  ocus  mina 
dernsatsom  sin  cath  do  fógradh  i  cétóir  forru.  tiagait  co  hairm  a 
mbói  Fergus  ocus  Domnall  co  maithib  Ulad  archena  ocus  sloinnit 
dóib  aithesc  Eogain  bél  .  nír  fhaemsat  aisiuc  itir  ar  ba  menmnach 
suilbir  iat  do  chur  in  chatha  ocus  a  gcrech  rompu  .  cúic  catha 
cloinni  Néill  ocus  Ulaid  ocus  Oirgialla  ann  sin  .  aenchath  adbal 
do  chloinn  Fhiachrach  ocus  dirmada  do  ghasradaib  in  chuicid 
archena  fá  Eogan  bél  mac  Cellaig. 

Tairlingis  Eogan  ann  sin  oc  éistecht  re  haithescu  a  fhiled  0 
chlannaib  Néill  in  uair  sin.  do  innisetar  do  comad  chath  a  choma 
do'n  turus  sin  ocus  nach  fuighbead  bó  ar  aba  in  chatha  do  chur. 
cid  tra  acht  do  éidetar  Connachta  iat  ocus  do  insaigetar  clanna 
Weill  co  hobann  éscaid  aniarmartach.  ótchonncatar  Ulaid  onchú 
Eogain  ocus  na  meirgeda  rue  a  gcrecha  co  menic  do  intótar  ocus 
do  ghráinetar  ocus  do  chrithnaigetar  dochum  a  chéili  co  tucad 
cath  Slicigh  eturru  ann  sin.  do  brissed  for  tuaiscert  Eirenn  in 
cath  sin  ocus  do  marbad  Fergus  ocus  Domnall  ann  ocus  do 
benad  beos  a  gcrech  diob  ocus  ár  dí-áirmithe  leiss  forru  .  ocus 
tromghontar  Eogan  bél  ann  con  ad  for  crannu  sleag  ro  himairced 
hé.  trí  tráth  do  beo  doréir  foirne  ocus  sechtmain  doréir  dreimi 
eili  .  maithe  in  chúicid  chuige  ocus  uada  .  adbal  diu  méid  a 
acáine  accu. 

Iar  sin  tra  ro  himred  lámu  for  in  rig  for  Eogan  co  mbi  ina 
chinnte  bás  d'fhaghbáil  do  .  ocus  bátar  clanna  Fiachrach  ica 
chomairle  friss  cia  ro  rigfatáis  ina  inad.  is  decair  atá  bar  ndáil 
ar  Eoghan  bél  :  atát  dá  mac  ocumsa  .i.  Cellach  in  cléirech  dalta 
Ciaráin  cluana  ocus  Muiredach  in  mac  óc  nach  inn'gtha  ar  a  dice 
co  sé  .  ocus  is  1  mo  chomairle  dib  insaigid  do  chluain  co  Ciarán 
airm  a  bfil  .  cuinchid  fair  ocus  cedaigid  dó  Cellach  do  léicean  lib 
dá  rigad  ó  nach  fil  adbar  rig  eili  ocaib  .  ocus  guidid  cu  mór  hé 
fá  in  adbar  sin.  iar  sin  atbert  Eogan  a  adnacal  ocus  a  gae  derg 
ina  láim  isin  mhuig  :  ocus  mh'aiged  for  in  tuaiscert  ocus  ar  taeb 
nairceat  .i.  ua  Fiachrach  ann  sút  .  ocus  in  oiret  rabursa  ocus 
mh'aiged  forrusom  ní  gébat  fri  cath  inaghaid  Connacht  ocus 
aigead  m'uaige  forru.  [ro  cuired]  budéin  innte  for  in  órdugud 
sin.  ro  comailned  co  fior  in  s[in  uile]  uair  each  inad  a  tecmad 
clanna  Néill  dá  chéili  ocus  Connacht[a  iar  sin  is]  ||  maidm  do 

[biodh  for  sluag]  cloinne  Néill  ocus  for  in  tuaiscert  ann  .  conid 
hi  comairle  dorónsat  clanna  Néill  ocus  tuaiscert  Eirenn  techt  co 
sluagud  mór  co  ráith  ua  Fiachrach  ocus  Eogan  do  thócbáil  ocus 
a  bhreith  leo  tar  Sligech  bud  thuaid  .  ocus  ro  hadnaicedh  hé 
thall  i  naenach  locha  Gile  ocus  a  bhél  fri  lár  .  .  . 

Acht  aenni  chena  .  táncatar  clanna  Fiachrach  mar  do  tecaisc 
Eogan  bél  dóib  dul  co  cluain  meic  Nóis  co  hairm  a  mbói  Ciarán 
oc  érnaigte  .  ocus  ó  ráncatar  ferais  Ciarán  fáilte  friu  ocus  cuiris  i 
tech  leptha  iat  .  ro  frestlad  co  maith  in  oidche  sin  iat .  do  innisetar 
do  Chiarán  a  dtosca  ocus  nír  fhaem  Ciarán  itir  a  dhalta  dóib. 
ocus  cin  cor  fhaem  do  ansatsom  in  dara  agaid  i  cluain  co  táinic 
Cellach  for  cuairt  chuca.  ro  aicletarsom  é  ocus  do  guidetar  um 
thecht  leo  ocus  do  fhaem  iarum  dul  leo  .  ocus  d'imthig  iarum 
abárach  cen  céilebrad  dá  oite  itir.  do  hinnised  do  Chiarán  sin  .i. 
a  dhalta  do  élód  uad  cen  comairle  frissium  .  má  d'imthig  ol  Ciarán 
nárab  soraid  do  in  roga  rue  ocus  beiread  mallachta  leisin  comairli 
doróine  .  ocus  gurab  drochdiach  bérus  fá  deoidh  ocus  gurab  bás 
do  rinn  nosbéra  .  fácbaim  fós  a  hucht  mo  thigerna  .i.  ri  nime 
ocus  talman  each  aen  fhúicbios  a  legend  choidche  gurab  bás  do 
rinn  bérus  can  chabair  can  chuntabairt  é.  dála  Cellaig  tra  berait 
clanna  Fiachrach  leo  é  co  tucsat  rige  ua  bFiachrach  dó  .i.  ó 
Ródhba  co  Códnaig.  bói  seal  innte  mar  sin  ocus  ni  ba  maith  lais 
a  bhetha  ótchuala  a  oite  dá  escaine. 

Is  amlaid  tra  bói  Guaire  mac  Colmáin  ann  sin  ar  néirghi  a 
nóis  ocus  a  einig  fá  Eirinn  ocus  úi  Fiachrach  Aidne  uli  aice  for 
ferannus  .  ocus  ni  ba  maith  eturra  i  cétóir  ina  bferannus  ocus 
adfess  forru  cor  ba  miscais  leo  a  chéile.  ocus  gér  b'ead  dorónsat 
coinne  ocus  comdáil  cor  shidhaighset  re  chéili  .  ocus  bói  celg  i 
cuit  Guaire  do'n  tshid  sin  uair  do  fhellsom  ar  Cellach  ocus  do 
marb  uli  each  aen  ar  a  rue  dá  muintir  ann  sin  .  do  chuaid  Cellach 
ocus  trí  nónbair  dá  muintir  fá  láimh  as  in  longport  amach. 

Dála  imorro  Cellaig  do  bói  bliadain  lán  fo  choill  as  a  aithli 
sin  nó  cor  lion  toirse  ocus  aithrechas  é  fóna  legend  d'fácbáil  ocus 
im  thuilleam  doróine  Ciarán  fair  .  co  mbói  oc  imaithber  fair  féin 
for  doilgi  leis  na  comairle  dorála  do.  is  mairg  damsa  ol  sé  dá 
tárla  in  chomairle  dar  thréices  mo  legend  ocus  mo  naemoite  ar 
thuatacht  in  tsaegail  dimbuain  truaigse  .  ut  dixit : — 

M  airg  thréicios  cléirchecht  ar  cheird  .  do  cherdaib  in  domnáin  deirgí 
mairg  tréicios  róghrád  dé  dil .  ar  ríge  in  domnáin  duthain 

M  airg  ghabus  arm  for  bithcti  .  mina  derna  aithrigéí 

ferr  do  ncoch  libair  bána  .  leisangabar  salmthrátha 
A  cht  cid  tnaith  in  ceard  gaiscid  .  bee  tuillim  is  mór  naistirí 

betha  bithsheng  beidhther  de  .  do  gabar  iffern  aiste 
D  iogha  cerdi  cerd  gaite  .  siblech  luigdech  luathbraide  Í 

acht  cid  maith  in  té  doní .  tar  a  héis  bud  drochduini 
I    s  mór  do  each  ulc  diob  sain  .  do  fuair  Cellach  mac  Eogain  í 

sechnad  cera  ó  cheirn  do  cheirn  .  ac  imthecht  le  droichcetheirn 
M  airg  tréicios  neam  naemda  naem  .  for  iffern  ndub  ndorcha  ndaer  Í 

a  Christ  a  choimsid  na  tres  .  in  mórchoimde  is  mairg  thréices 

Ocus  a  haithle  in  aithrechais  móir  sin  rosgab  Cellach  is  í 
comairle  doróine  na  trí  nónbair  bói  ina  fharrad  for  in  cocud 
imthecht  co  hairm  a  mbói  a  oite  .i.  Ciarán  cluana  .  ocus  ba 
hédána  leis  taeb  fri  Ciarán  arna  aimréir  roime  ocus  d'fuirig 
allamuig  do  chluain  nó  co  fuair  dreim  dá  chomdhaltaib  ocus  dá 
chléirchib  allamuig  do  chluain.  do  fersat  sin  fáilte  frissium  ocus 
do  phócsat  é  iarum  .  tánaic  isin  mbaile  leo  co  mbi  in  adaig  sin 
ann  cen  fhios  do  Chiarán  .  ocus  táncatar  maithe  in  tshámaid  leis 
arna  mhárach  co  hairm  a  mbói  Ciarán  d'iarraid  shída  ocus  trócaire 
air  ocus  sléchtais  dá  oite  ann  sin  .  acht  gér  mór  móit  Chiaráin  ris 
roime  do  fhaem  a  shíd  iarum  ocus  ba  haithrech  leis  in  escaine 
dorighne  fair,  a  meic  ol  sé  dá  bfédainn  do  chuirfinn  t'escaine  for 
cúlu  .  ocus  ó  nach  fédaim  nárab  misde  dia  fritsa  í  ocus  nirab 
lugaide  t'inad  for  neam  a  dénam  dam. 

Is  ann  sin  tánaic  rath  in  spirta  naeim  ocus  grád  na  trínóiti  i 
Cellach  ocus  atbert  fria  muintir  imthecht  ina  bfrithing  co  hairm 
a  mbói  Muiredach  a  dherbráthairsium  .  is  ann  bói  in  maccaem 
óc  in  tan  sin  i  tig  a  oite  .i.  rig  Luighne  .  biid  ina  fharrad  or 
Cellach  ocus  lenaid  do  do  ghrés  .  do  imthigset  rompu  mar  do 
thecaisc  Cellach  dóib  ocus'bátar  ina  muintir  oc  Muiredach  iarum. 

Imthúsa  Cellaig  tra  chromais  a  chenn  dochum  a  légind  co 
dichra  ocus  bói  oca  dénam  co  sanntach  friochnamach  .  ocus  each 
bisech  bói  for  a  légiund  bói  a  trí  coibéis  for  a  crábud  ocus  for  a 
déirc  ocus  for  a  ghenmnaigecht  ocus  for  a  dhegbésaib  archena. 
do  éirig  clú  a  crábaid  ||  for  Eirinn  .  tucsat  each  uli  comgrád  do 
ocus  ba  buidech  a  aite  .i.  Ciarán  de  uair  bói  doréir  a  chomairle. 
tucad  iarum  gráda  sacairt  fair  ocus  bói  fó  na  grádaib  sin  co  cian. 
ar  sin  táncatar  cléirig  a  airechta  féin  chuice  ocus  do  thogsat  é 
dochum  espocóiti  ocus  tucad  gráda  espuic  fair  ocus  cell  Alaidh 
do  chathraig  espuic  do  .  do  thathaig  in  espocóite  már  ocus  menci 
no  biodh  i  cluain  meic  Nóis  ná  ina  fhairchi  féin  .  acht  ní  bói  in 

Eirinn  aenduine  ba  mó  clú  einig  ocus  crábaid  ocus  cléirchechta 
oldás  ocus  frisa  mó  grád  aesa  eladan  .  ocus  no  biod  each  drong 
diob  ina  lenmain. 

Fecht  naen  ann  táinicsium  marcshluag  cléirech  for  cuairt 
espocóiti  co  cill  móir  Muaide.  is  ann  tárla  Guaire  mac  Colmáin 
in  lá  sin  i  nDúrlus  co  mórán  dá  aes  gráda  mar  aen  friss  .  do  bói 
Nár  mac  Guaire  a  mhac  ina  fharrad  ann  ocus  Nemed  mac  Firchoga 
dalta  nemelach  do  Ghuairiu.  adubairtsen  .i.  Nemed  fri  Guaire  : 
is  nemhmuinterda  miscnech  do  chuaid  Cellach  in  tespoc  sechainn. 
cuma  ón  ol  Guaire  cuirfetsa  techta  ina  dhiaidh  dá  rádha  fris 
techt  dom  acallaim  .  ocus  fóidis  fer  dá  aes  gráda  co  hairm  a 
mbói  Cellach  .  nóin  in  tsathairn  do  shunnrad  ann  sin.  atbert  in 
fer  sin  :  is  diumdach  Guaire  díot  ol  sé  tria  thecht  tairis  .  acht  tar 
anois  dia  acullaim.  ni  rach  tra  or  Cellach  :  is  esparta  ann  ocus  ni 
dénaim  tairmthecht  domnaig .  acht  doghén  mo  thrátha  ocus 
m'oiffrend  imáirech  ocus  mad  áil  dosom  ticed  dia  éistecht  ocus 
do  chomrád  frimsa  uair  is  gairit  uada  .  ocus  minab  áil  rachatsa 
dia  luain  airm  a  mbiasom  mad  áil  leis. 

Imthigis  a  thechtaire  co  hairm  a  mbi  Guaire  ocus  imat  na 
haithesca  ro  chan  Cellach  ro  innis  do  Ghuaire  .  ocus  atbert  beos 
gur  fhéimid  Cellach  techt  lais  ocus  do  innis  fair  co  nach  roibe 
grád  Guairi  itir  oc  Cellach.  téit  ferg  mór  trít  sin  i  nGuairiu  ocus 
atbert  frisin  techtaire  :  éirig  co  Cellach  ocus  fócair  do  m'ferannsa 
d'fhácbáil  anocht  ocus  mina  ndéna  loiscfither  in  chell  a  bfil  ina 
chenn  .  í  cona  muintir  uli.  iar  sin  téit  in  techtaire  cétna  co  Cellach 
ocus  nir  cheil  fair  aithesc  Guairi.  dia  etramsa  ocus  in  tanfhírén 
or  Cellach  .  ocus  gér  bh'ead  nir  fhác  in  baile  co  maitin  in  luain 
ocus  téit  as  sin  co  ráinic  oirer  locha  con  .  bói  iarum  adaig  ann 
sin  .  ráinic  iarum  cusin  loch  frisa  ráiter  claenloch  indiu  ocus  bói 
oc  décsain  in  lacha  co  bfaca  oilén  uad  immach  .i.  oilén  Etgair  a 
ainmsium  .  ocus  tádbas  do  timthirecht  aingel  co  mór  ós  cionn  in 
oiléin  sin.  téit  ann  as  a  aithle  cor  fhiarfaig  an  roibe  bendachad 
naem  ann.  atbertsat  co  nár  bendaig  naem  riam  ann.  is  fior  or 
Cellach  :  is  innte  atá  damsa  dithrubacht  do  dénam.  bátar  diu  a 
mhuinter  oc  fonómat  faeisium  ocus  trell  eile  oca  dhimolad  do 
smuaintiugud  anta  isin  oilén.  is  cinnte  anad  damsa  ann  bar 
Cellach  .  ocus  dénaidsi  imthecht  bar  Cellach  uair  is  imda  bar 
ninata  im  espocóitisea. 

Ba  head  sin  tra  dorónsat  cér  ba  lesc  leo  .  ro  fhácsat  Cellach 

ann  sin  ina  aenur  acht  cethrar  do  chléirchib  óca  ina  fhail  .i. 
Maelcróin  ocus  Macldálua  ocus  Maelsenaig  ocus  Macdeoraid 
ocus  comdhaltada  do  Chellach  beos  iatséni  .  bátar  diu  ó  init  co 
cáisc  oc  dénam  a  dtráth  ocus  a  nduthrachta  do  dia.  do  hairdercad 
fá  Eirinn  uli  .i.  Cellach  mac  Eogain  bél  in  tespoc  naem  do  beith 
i  ndíthrub  iar  bfácbáil  a  espocóiti  do.  táinic  tráth  na  case  ann 
sin  ocus  do  boi  Muiredach  mac  Eogain  bél  a  bráthair  oc  athaige 
co  menic  chuicesium  ocus  ní  dénad  ní  acht  doréir  comairli  Cellaig. 

Otchuala  Guaire  in  seel  sin  ro  lín  dásacht  ocus  miscais  Cellaig 
é  ocus  gér  b'olc  remi  eturru  ba  mesa  co  mór  dá  éissi  .  ór  ba  hecal 
lais  rige  do  ghabáil  do  Mhuiredach  tria  thecosc  Cellaig  a  bhráthar 
ocus  for  a  fhebus  féin  ocus  for  a  mhéit  ro  thuiced  cor  b'adbar 
rig  é  féisin.  bói  tra  Nar  mac  Guairi  ocus  Nemead  mac  Firchoga 
oca  fhuráil  co  sior  for  Guaire  Cellach  in  tepscop  naem  do  marbad 
ocus  do  bítís  oc  cumadh  mísceoil  itir  lá  ocus  oidche  do  Ghuaire 
for  Cellach.  do  chumsat  tra  celg  eturru  féin  .i.  Cellach  do  thoch- 
uiredh  chucu  ocus  neim  do  dénam  fá  a  chomair  .  uair  cér  fuath  le 
Guaire  é  nír  lainn  leis  airm  d'imirt  fair  ina  f  hiadnaise.  ba  hamlaid 
dorónsat .  do  chumsat  neim  fá  chomair  Chellaig  ocus  curthar 
techta  for  a  chenn  cosin  inis  a  mbói  for  a  loch  .  ocus  ro  aithniged 
díob  dia  bféimdhed  Cellach  tuidecht  a  rádha  fria  dhaltadaib 
techt  co  Guaire  co  ndernaitis  techtairecht  tairise  eturru  ocus 
Cellach  in  cléirech.  cid  tra  acht  ráncatar  na  techta  sin  co  hairm 
a  mbói  Cellach  ina  oilén  ocus  do  bendachtsat  do  ocus  sé  oc 
dénam  a  thráth  ann  sin  .  bendaigios  Cellach  dóibsium  .  adbertsat 
fris  corub  for  a  chend  táncatar  ó  Ghuaire  dochum  fledi  móiri  bói 
aice  fá  a  chomair  ocus  dá  acallaim  co  huaincech.  ni  rachsa  ann 
sin  festa  bar  Cellach  óir  ní  thréiciub  mo  thrátha  for  aba  fhledóil 
nó  múirne  dímáinighe  in  domnáin  duthain.  cin  in  chomairli  bar 
na  daltada  bátar  oc  Cellach  :  is  doirb  do  Ghuairiu  a  chreitem  do 
bheithsi  i  ndegaicniud  do  de  sin.  massad  ar  na  techta  léic  do 
dhaltada  linne  ocus  bud  buide  Guaire  diot  ocus  dosbérat  chucat 
each  comrád  ocus  each  comairli  deirrit  bias  aice  chucatsa.  ni 
bhacub  ocus  ní  fhuráiliub  forru  bar  Cellach.  oca  chloistecht  i 
cétóir  do  Maelcróin  ocus  do'n  triar  eili  do  insachsat  ina  gcethrar 
foraen  frisna  techtaib  co  hairm  a  mbói  Guaire  i  nDúrlus  .  ferais 
Guaire  fáilte  friu  ocus  ba  maith  ||  a  dtecht  chuige  .  do  frestlad  co 
friochnamach  iat  do  biad  ocus  dig. 

Oirecthar  iar  sin  tech  nóla  uaincech  fá  a  gcomair  co  tucad  in 


274  =  i]  Betha  Chellaigh.  55 

deoch  is  ferr  bói  isín  dúnad  chucu  inn  .  córaigther  dias  do  each 
táib  do  Ghuairiu  díob.  gelltar  iarum  comada  aidble  dóib  ar 
Chellach  do  thréicen  .i.  tir  nAmalgaid  uli  ocus  na  cetri  mná 
aentuma  dobertís  féin  isin  chúiced  cona  ndáithin  bó  ocus  each, 
do  nascad  dóib  for  cura  na  comada  sin  ocus  tucad  fós  a  ndáithin 
airm  uli  dóib.  bátar  ann  in  oidche  sin  ocus  d'fhaemsat  co  haen- 
tadach  for  cédlongad  Cellach  do  mharbad.  do  ghluaisetar  rompu 
ó  tá  sin  cu  loch  con  .  fuaratar  in  tethar  isin  inad  ar  fhácsat  é  co 
ráncatar  as  co  hairm  a  mbói  Cellach.  is  amlaid  bói  cona  shaltair 
ina  fhiadnaise  oc  gabáil  a  shalm  acht  ni  ro  labair  friu  .  no  táirnic 
do  a  shailm  do  gabáil  .  dercais  forru  iarum  co  bfaca  a  súile  for 
crith  ina  gcennaib  ocus  li  na  finghaile  forru  ann.  ole  bar  ngnee 
a  óca  bar  Cellach  :  ro  chlaechlobar  aicned  ar  ndul  uaimse  ocus 
dosbeirim  aichne  forraib  co  ro  fhaem  sib  mo  marbadsa  do 
Ghuairiu.  ni'r  shénsat  a  bhec  fris.  ole  in  chomairle  bar  eissium 
acht  ná  dénaid  bar  naimles  ni  bus  mó  ocus  do  gébthar  uaimse 
féin  comada  bus  ferr  díb  inás  ar  ghell  Guaire.  ni  diongnam  itir 
bar  iatsom  do  chomairlisi  a  Chellaig  or  ni  bfuighbimís  ár  ndion 
in  Eirinn  ar  Ghuaire  di  sin.  cuma  ro  bátar  oca  ráda  ocus  do 
sháidseat  a  slega  i  naenfecht  i  Cellach  .  ocus  ro  tharrangsat  leo 
iarum  dochum  in  ethair  é  ocus  do  chuirsium  a  shaltair  eturru 
ocus  a  chubal .  do  cóirgedsom  i  medón  in  ethair  ocus  dias  diobsom 
ina  thosach  co  ráncatar  cu  port  mar  sin  ocus  rucadarsom  fó 
diamair  in  fheda  móir  ocus  na  coille  é. 

Dar  lemsa  ám  a  óca  bar  Cellach  is  ole  dan'rib  in  comairle  do 
b'áil  lib  do  chn'ochnugud  .  ocus  do  gébthái  bar  ndi'on  i  cluain 
meic  Nóis  co  bráth  ar  Ghuaire  ocus  dámad  fherr  lib  dul  co 
Bláthmac  ocus  Diarmait  dá  mac  Aeda  sláine  ocatá  ríge  nEirenn 
tit  dixit  Cellach  : — 

A  oca  romuaimnigios  .  ole  uabar  ac  rig  nime  '■ 

cid  saeb  suidiugud  bar  súl .  is  mesa  run  bar  cride 
R  o  faemsabar  orumsa  .  cinnead  cruaid  nach  téit  taithlech  Í 

bud  fota  dib  a  dhimblad  .  fell  is  fingal  bud  aithrech 
C  id  sib  ni  sib  chreidimse  .  mharbus  misi  béim  mbraite  £ 

is  mó  as  loscad  sin  iaráig  .  acht  osnad  Chiaráin  m'aite 
C  id  ole  damsa  in  escaine  .  ni  shechnaim  martra  foram  • 

bud  í  in  phláig  dibse  is  a  bedg  .  in  lám  derg  d'imbert  oram 
A  tá  acum  airithe  .  nocho  nfil  a  macsamlai 

is  dlúith  fri  Crist  mo  chaingean  .  bud  neam  na  naingeal  m'adba 
C  innead  acaibse  ba  fhell  .  orum  réim  nachas  córa  '■ 

bás  do  rinn  do  bar  bfodbad  .  iffern  orlam  a  oca 

Is  dímáin  comairlc  dúinnc  fcsta  bar  iatsom  im  in  adbar  sin 
uair  ni  dingneam  fort  Í.  massa  bar  Cellach  tabraid  cáirde  na 
haidche  anocht  ar  dia  damsa.  dobéram  diu  acht  cid  lcsc  linn  a 
tabairt.  do  thócsat  na  cloidme  bátar  fó  a  nétaigib  i  bfolach  ocu. 
gabaid  ecla  mór  Cellach  oca  fhaicsin  sin.  do  shirset  iarum  in 
choill  co  bfuaratar  cuas  darach  innte  ocus  éndorus  cumang  fair 
ocus  do  cuired  Cellach  ann  anunn.  do  shuidsetsom  fá  in  ndorus 
oc  faire  Chellaig  co  matain  .  mar  sin  dóib  co  ham  deirid  oidche. 
tánaic  iarum  mian  codalta  dóibsium  co  ro  thuit  a  suan  trom 
forru  ann.  ni  ro  chotail  itir  Cellach  fri  himshnim  a  oideda  ocus 
bói  for  a  chumus  ann  sin  élód  dámad  áil  leis  .  ocus  atbert  ina 
mhcnmain  comad  drochchreidem  do  imgabáil  ar  thoicib  dé  bí. 
ocus  do  sháil  fós  co  mbértáisseom  fair  dá  ndernad  in  nélód  ór 
ba  seng  tróg  meirtnechsom  a  haithle  in  chorgais.  acht  bói  in 
matan  ann  sin  ac  soillsiugud  forru  .  druitidsium  in  dorus  ann  sin 
for  ecla  na  maitne  d'faicsin  do  for  Oman  in  báis.  is  olc  in  creidem 
dam  ol  sé  imgabáil  breithi  dé  ocus  Ciarán  m'oite  ar  ngellad  in 
bháisse  do  thecht  am  chenn.  cuma  do  oca  ráda  ocus  do  scáil  dorus 
in  crainn.  do  ghair  in  fiach  ocus  in  fhennóc  ocus  in  dreán  ocus 
na  heoin  archena  ann  sin  .  tánaic  diu  seirrfhiach  ibair  chluana  eo 
ocus  cú  ruad  droma  meic  Dáir  .i.  in  brécaire  no  bíodh  fá  port  na 
hinsi  do  ghrés.  is  fíor  tra  mh'aislinge  adaig  cétáine  do  chuaid  or 
Cellach  .i.  ceithre  coin  allta  dom  rébad  ocus  mo  bhreith  dóib 
triasin  raithnig  ocus  mo  thuitim  i  nallt  mór  ocus  cen  mh'éirghe 
itir  as  .  ut  dixit  in  láidsi  ||  : — 

I    s  mochean  in  maiten  ban  .  no  taed  for  lár  mar  lasán  í 

is  mochen  do'n  té  rusfói .  in  maiten  buadach  bithnái 
A  mhaiten  bhán  co  nuaille  .  a  shiur  na  gréine  gluaire  Í 

is  mochen  a  maiten  ban  .  foillsigios  orm  mo  lebrán 
A  tchi  aiged  each  tige  .  soillsigios  tuath  is  fine  '■ 

is  mochen  a  muinghel  mas  .  acainn  a  órcháin  amnas 
A  tbeir  frium  mo  lebrán  brec  .  ni  fhil  mo  shaegal  erchóirf 

Maelcróin  is  cóir  dam  a  uaman  .  é  tic  dom  bualad  fá  deoid 
A  eannach  ón  a  eannach  .  a  énín  bhratghlas  bhennach  Í 

léir  dam  forcla  do  mhana  .  nirsat  cara  do  Chellach 
A  fhiaich  dogni  in  ngragarnaig  .  másat  acaraig  a  eoin  Í 

ná  héirig  sunna  do'n  ráith  .  co  netha  do  sháith  dom  fheoil 
S   eirrfhiach  ibair  chluana  eo  .  freigéraid  co  garb  in  gleo  '• 

béraid  lán  a  ingan  nglas  .  riumsa  ni  bud  min  scéras 
I    n  sinnach  fil  sin  choill  chéir  .  freicéraid  co  luath  in  béim  Í 

ísaid  ni  dom  fhuil's  dom  fheoil  .  i  criochaib  uara  aineoil 

I    n  cú  ruadh  fil  isin  ráith  .  i  noirther  droma  meic  Dáir  Í 

tic  chucum  fri  head  nuaire  .  comad  táisech  caemchuaine 
A  tchonnarcsa  aislinge  .  adaig  cétaine  do  chuaidi 

coin  allta  dom  comtharraing  .  sair  siar  trésin  raithnig  ruaid 
A  tchonnarcsa  aislinge  .  mo  breith  dóibseom  i  ngleann  glas '. 

is  cethrar  acorn  breith  inn  .  andar  linn  nimthucsat  as 
A  tchonnarcsa  aislinge  .  mo  dhaltáin  dom  breith  dia  dtig  Í 

do  dáilsetar  formsa  dig  .  ocus  atibset  form  dig 
A  dreolláin  cusin  eirr  mail  .  is  truag  thairngirios  tu  in  láidh  Í 

masad  tánacais  dom  brath  .  's  do  tharraing  mo  shaegulrath 
C  id  fá  a  mbiad  dam  Macdeoraid  .  oc  fell  orm  ní  gním  dreolaid'. 

dá  derbráthair  m'athairse  .  ocus  athair  Meicdeoraid 
C  id  fá  a  mbiad  dam  Maeldálua  .  do  fhell  form  ocus  ni  gua  '■ 

dá  deirbsiair  mo  máthairse  .  ocus  máthair  Maeildálua 
C  id  fá  a  mbiad  dam  Maelsenaig  .  do  fhell  orm  isin  mebail  '■ 

dáig  is  macsom  d'fior  idan  .  Maelsenaig  mac  Maeilibair 
A  Maeilchróin  on  a  Maeilchróin  .  do  chinnis  gním  nár  ba  chóir  Í 

ní  léicfedh  mac  Eogain  t'éc  .  ar  deich  cét  do  thinnib  óir 
A  Maeilchróin  on  a  Maeilchróin  .  maith  do  ghabais  com  bithfeill  '■ 

do  gabais  ar  cend  tsaegail  .  do  gabais  ar  cend  iffeirn 
G  ach  séd  maith  do  geibinnse  .  ocus  each  óicech  sleman  í 

do  Maelchróin  dobeirinnse  .  co  ná  dernad  orm  mebal 
C  onamfiadusa  friumsa  .  mac  mór  Muire  ós  mo  chiunnsai 

rotfia  talam  rotfia  neam  .  duit  a  Cheallaig  is  mochean  . 

Ar  sin  tra  ro  tócbad  Cellach  accu  as  in  chrunn  amach  .  ocus 
ro  buail  Macdeoraid  i  tús  é  ocus  do  buail  Maeldálua  ocus  Mael- 
senaig ocus  Maelcróin  fá  deoidh  é  .  co  ro  marbsat  ann  sin  in 
tespoc  naem  .i.  Cellach  mac  Eogain  bél  .  ocus  táncatar  rompu  a 
haithli  a  noidi  ocus  a  dtigerna  ocus  a  naembráthar  do  mharbad 
co  ráncatar  airm  a  mbi  Guaire.  ba  faeilid  Guaire  friu  cin  cor 
choir  a  ndernsat. 

Táncatar  iarum  fiaich  ocus  fennóca  ocus  ethaite  na  coilkadh 
chuice  uli  amail  do  thairrngir  féin  dóib  ocus  aduadarsom  ní  dá 
fheoil  ocus  dá  fhuil.  each  ethaid  tra  aduaidh  bee  nó  mór  de 
atbathatarsom  fó  chétóir  a  mírbuil  dé  ocus  Cellaig. 

Dála  imorro  Muiredaig  meic  Eogain  bél  bráthar  Cellaig  in 
naemespuic  ránaic  in  lá  sin  d'fios  a  bráthar  mar  do  théiged  co 
menic  do  chomrád  ocus  do  chomairli  fris  .  ór  ní  dénad  ni  acht 
do  chomairli  Chellaig  .  ór  ba  hé  a  oite  múinte  ocus  a  bráthair  ocus 
a  athair  spirtálta  ule  é.  tánaic  diu  co  port  na  hinse  amail  ticed 
each  nuairi  acht  ní  chuala  comrád  ná  fáscad  gotha  Cellaig  thall 
isin  oilén  .  fuair  in  nethar  isin  purt  ocus  tiagat  isin  inse  ocus 
fuaratar  falam  i  .i.  cen  Chellach  itir  innte.    ráncatar  amach  co 

luath  ocus  tug  Muircdach  aichne  ótchuala  na  cléirig  óca  do  dul 
co  tech  Quairi  corub  é  Cellach  do  foirgled  forru  do  mharbad 
ann  sin.  ocus  is  í  slige  ránaicseom  co  hairm  a  mbói  in  choingelt 
itir  loch  con  ocus  loch  Cuilinn  .  ocus  d'éirig  onchú  neimi  for  in 
coingeilt  dóib  co  ro  marb  nónbar  dá  mhuintir  ina  fhiadnaise  ann 
sin.  cáinis  a  chomdhalta  .i.  Conall  mac  Eochaidh  eisium  trit  sin 
ocus  atbert  friss  cor  midlach  mac  rig  do  léic  a  mhuinter  do 
mharbad  do'n  bhéist  ina  fhiadnaise.  téit  Muiredach  iar  sin  for 
iarmoracht  na  piasta  .  foronfoisse  fá'n  loch  acht  ni'sfuair  do'n  cét 
fecht  1.  téit  in  tánaiste  .  ocus  in  tres  fecht  fuair  slicht  na  péiste  || 
ocus  ro  lean  í  as  in  loch  anis  conusfuair  ina  suan  í  ann  ocus  í  sái- 
thech.  sáidis  in  claidem  tríthe  co  lár.  rucside  a  léim  isin  loch  ocus 
in  claidem  aiste  .  lenais  Muiredach  í  for  a  lurg  cor  comraic  fria. 
créchtnaigther  co  mór  Muiredach  isin  gleod  sin  ocus  marbais  in 
Y>éis\.  post,  beiris  tra  a  cenn  di  for  tir  co  hairm  a  mbói  Conall  a 
chomdhalta  ocus  a  mhuinter  archena.  atbert  Conall  tra  :  is  cróda 
in  comrac  sin  dorónais  a  meic  .i.  cú  na  coingeilti  do  marbad 
ocus  bud  cúchoingelt  t'ainmsiu  de  sin.  conad  de  ro  lil  in  tainm  é 
.i.  cuchoingelt  do  ráda  fris. 

Táncatar  amach  iarum  co  ro  lensat  slicht  in  chóicir  for  fhut 
na  coillead  fásaig  .  do  lensat  co  fn'ochnamach  é  co  bfuaratar  a 
lorga  mar  ar  fhácsat  iat.  fior  sin  ol  Muiredhach  is  mar  amru 
tucad  na  lorgasa  do  marbad  Chellaig  ó  Ghuairiu  .  tréicid  na 
lorgasa  ol  sé  ocus  co  lenmáis  lorg  na  fedna.  ar  sin  dóib  for  a 
lurg  co  bfuaratar  in  crann  ocus  corp  Cellaig  ann  iar  nithe  de  do 
na  piastaib .  do  luid  co  mór  for  Muiredach  in  técht  sin  .  ut  dixit : — 

I    nmain  each  is  a  chorp  so  .  samlaim  rem  éc  in  tec  so  '• 

acht  dar  hum  is  lán  dá  fhuil .  corpán  Cellaig  meic  Eoguin 
F  arir  ni  bfuil  deirbshiur  dam  .  i  niaith  Eirenn  nó  Alban  í 

marb  m'athair  is  mo  máthair  .  domrat  dia  cen  derbráthair 
M  ina  bfuil  oc  Gelghéis  glain  .  nó  ac  Conall  mac  Eochaid  Í 

ní  fhetar  má  atá  ac  duine  .  m'einechras  ná  mh'inmuine 
A  loch  chlaein  on  a  loch  chlaein  .  festa  nocha  bfuil  do  mhaein  Í 

ó  nár  aincis  ar  a  ghuin  .  corpán  Cellaig  meic  Eoguin 
D  o  thréicis  cetharna  de  .  ar  salmchetla  co  soillse  '• 

do  thréicis  gnima  gaile  .  ar  leabraib  co  lánghlaine 
D  o  thréicis  tige  nóla  .  ar  aithighe  altera '. 

do  léicis  uait  cisa  a  fhir  .  tucais  grád  d'Isa  inmhain 
D  ofaeth  liumsa  Macdeoraid  .  i  ndigail  meic  airdeogain  '■ 

biaid  Macdeoraid  lán  dá  fhuil  .  do  cherb  mac  Eogain  inmhuin 
F  a  maith  a  chléirchecht  chrábaid  .  na  chill  álainn  iubránaig  í 

inmain  foltán  co  finne  .  is  corpán  co  ninmaine 


27s :  J]  Betha  Chellaigh.  59 

D  ofaeth  Maeldálua  dom  láim  .  i  ndígail  Chellaig  chnesbáin  '• 
ocLis  dofaeth  Maelsenaig  .  má  do  bhi  con  mórmhebail 
ar  Mhaelchróin  co  garb  dá  ghuin  .  dobérainn  ór  cid  inmhuin 

Iar  sin  do  thócsat  corp  Cellaig  leo  co  druim  mór  frisa  rafter 
turlach  acht  nir  léicset  muinter  turlaigh  a  adnacal  occa  for  ecla 
Guairi.  ráncatar  asséin  co  lis  Calláin  ocus  d'féimdigset  muinter 
cille  Calláin  a  adnacal  beos  for  ecla  Guairi  .  ba  hole  la  Coin- 
choingeilt  sin  ocus  atbert  co  ndigélad  forru  a  néradh  fair,  ni  cian 
tra  ó'n  chill  do  chuatar  ocus  Cellach  leo  in  tan  atchonncatar  in 
chell  tria  theinid  aird  .i.  do  nim  oca  loscad  ó  nár  léicset  corp 
Cellaig  innte  .  ocus  nisfil  áittreb  innte  dia  éis  co  bráth. 

A  mbátar  ann  iarum  atchonncatar  dá  dham  allaid  chucu  ocus 
fén  co  coimniurt  oca  imorchur  eturru  co  ránaicset  comárd  frisin 
corp  .  do  léicset  a  bfén  for  lár  immedón  na  ceitheirne  .  ingnad  lá 
each  inni  atcess  ocus  ba  subach  iat  ó'n  mírbuil  móir  dorigne  dia 
for  Cellach  in  naemespoc.  cuirit  iarum  in  corp  isin  cróchar  bí  for 
na  damu  allta  sin  .  iomaircset  tra  é  co  ráncatar  eiscrecha  aniar. 
atchonncatar  cell  ann  sin  ocus  durrthech  innte  .  do  léicset  na 
daim  in  corp  dib  i  ndorus  in  durrtige  .  do  bensat  cluig  na  cille 
uathaib  féin  ann  sin  .  táncatar  na  cléirig  ós  cionn  in  chuirp  co  ro 
fiarfachsat  cuich  é.  iarna  fhios  dóibseom  do  chansat  na  salmu 
co  sanntach  for  a  anmainsium  ós  cionn  a  uaige  ocus  a  adnacail. 
ocus  do  thórainn  cró  aingel  beos  do  nim  oc  onórugud  a  an  ma 
ocus  a  adnaicthe  i  talum.  tictis  tra  na  daim  sin  each  lae  co 
mbítís  oc  trebad  mar  na  damu  eili  .  tictis  d'éis  a  nair  each  nóna 
co  mbítís  oc  lige  uaige  Cellaig.  tánaic  Cúchoingelt  iar  sin  co 
mbói  ós  cionn  uaige  a  bhráthar  co  nepert : — 

T  ruag  toirrsech  atúsa  sunn  .  d'éis  mo  bhráthar  bói  im  chomunn  Í 
budesta  ní  rach  dá  thaig  .  ó'n  ló  ná  mair  mac  Eogain 

B  ud  ole  do'n  ti  ro  fell  fort  .  bud  fás  dá  éisi  a  ardport  i 
biaid  in  ti  rotletair  thair  .  for  lecaib  dorcha  diabail 

M  airg  dobeir  taeb  friu  cá  dtaig  .  fri  cloinn  Cholmáin  meic  Chobthaig  '• 
in  gnim  dorigne  Guaire  .  dombeir  fá  brón  bithtruaige 

Iar  sin  tra  tinólait  lucht  bága  ocus  caratraid  Cellaig  cu  Coin- 
coingelt  as  each  áird  do  Chonnachtaib  co  mba  hé  a  lin  uile  tri 
cét  bfear  narmach  i  naeninud.  is  í  tra  a  chomairle  ó  nach  fuair 
conair  chogaid  for  Guaire  dol  dó  co  Marcán  airm  a  mbói  .i.  ri  ua 
Maine  ocus  Medhraige  eisside  .  ór  bói  comairce  bliadna  aice  ó 
feraib  Erenn.  tuc  tra  Cúchoingelt  a  lám  ina  láim  sen  ocus  tuc 
Marcán  coinnmead  bliadna  dá  mhuintir .  ocus  bói  féin  i  tig  Marcáin 

frisin  ||  ré  sin  co  nonóir  móir  co  ncpert  Marcán  iar  mbliadain  : 
déna  imthccht  imbárach  a  Chúchoingelt .  acht  ni  doichell  dosbeir 
sin  do  ráda  fritsa  or  ni  lamait  oc  Guaire  do  chongbáil  nís  mó 
acainn  .  ut  dixit  Marcán  : — 

I    s  maith  do  thurus  im  thaig  .  a  Chúchoingelt  meic  Eogain  Í 

do  bhisech  atá  ar  tuili  .  a  meic  Eogain  fholtbuidi 
E  irig  reomat  imárach  .  tús  na  maitne  co  bágach  Í 

ocus  bi  bliadain  maille  .  oc  cloind  Aeda  meic  Sláine 
R  op  soirb  in  turus  téigi  .  a  meic  Eogain  co  bféili  Í 

ó  thig  Marcáin  co  réim  raith  .  do  thurus  budéin  as  maith 

Imthigit  rompu  iarum  a  dtrí  cét  tar  Sinainn  sair  co  ráncatar 
Temair  airm  a  mbói  Bláthmac  ocus  Diarmait  ruanaid  dá  mac 
Aeda  sláine  uair  is  accu  sin  bói  Eire  in  tan  sin.  ferthar  fáilte  friu 
iarum  .  do  coinnmead  iar  sin  muinter  Choncoingelt  for  thuathaib 
Breg  ocus  Mide  ocus  bói  budén  i  coimitecht  Bláthmaic  ocus 
drem  dá  aes  gráda  maille  fris  co  nonóir  adbail.  ingean  uallach 
aentuma  oc  Bláthmac  .i.  Aife  a  hainmside  co  tarla  suirghe  eturru 
ocus  Cúchoingelt  mac  Eogain  bél  ,  tucsat  araen  grád  díchra 
d'aroile  ocus  is  uathad  oca  mbi  fioss  a  suirge  ann  sin.  laa  ann 
dia  mbói  Cúchoingelt  oc  imbert  fidchille  ocus  tánaic  Aife  ingen 
Bláthmaic  ós  a  cionn  ocus  in  cluiche  oca  bhreith  for  Choin- 
coingelt .  tecascaid  si  bert  chluichi  for  a  hathair  ann.  rodfhéch 
Bláthmac  co  féig  fuirri  ocus  atbert  :  is  dichra  do  thecaiscis  form 
a  ingen  ol  sé  uair  rucais  in  cluiche  uaim  .  ocus  is  fior  suirge  etrat 
ocus  Cúchoingelt.  ni  cheilim  bar  isse.  mad  atmai  bar  Bláthmac 
cid  nár  chedaigebar  damsa.  ni  dernsam  cin  beos  ar  Cúchoingelt 
ocus  ni  dingneam  acht  dot  chetsa.  massad  bar  Bláthmac  ni 
thiciubsa  etraib  ocus  bar  ngrád  .  ocus  dusbér  duitsi  í  cid  iomda  fir 
oca  hiaraid  uair  is  dingbála  Hum  do  chliamain  tú.  do  fhaeidetar 
in  oidche  sin  iar  ndénam  a  mbainnse  ocus  ba  maith  eturru  fria 
head  naimsire  co  tarla  cáin  comráid  aen  d'oidche  ann  itir  Aife 
ocus  Cúchoingelt  co  nepert  si  frisseom  :  cid  maith  do  dhealb 
ocus  t'einech  is  mór  in  locht  duit  olcas  t'engnama  ocus  do  dhim- 
beodacht.  cid  dia  fil  acut  a  ingen  ar  Cúchoingelt.  atá  diu  ol  si 
ar  a  olcas  diglair  do  bráthair  ar  in  lucht  rotmarb.  fior  a  nabrai  a 
ingen  bar  Cúchoingelt  .  ba  nár  leis  tra  a  nepert  in  bean  fris  ann 
sin.  éirgis  co  moch  iarnabárach  ocus  cuirid  fios  folaig  uad  for 
cédaib  a  muintire  co  táncatar  as  each  áird  chuice  iarum  .  do 
éirigseom  eturru  as  in  baile  amach  .  tánaic  tra  Bláthmac  co 
maithib  in   dúnaid  dia  fhastad  acht  nir  fhaem   anad  fair,    do 

chuir  sin  brón  mór  for  Aife  co  mbói  oca  furáil  for  each  cen 
imthecht  do  léicean  do  Choinchoingelt  :  uair  dá  bfaicet  mná 
Connacht  é  dobérat  a  ngrád  dó  ocus  ni  fhaiciubsa  doridise  co 
bráth  .  ocus  ba  trom  lé  a  craide  ó  ar  chan  friss  ó  nár  fhét  a 
fhastad  .  ut  dixit : — 

A  ithrech  in  ni  do  ráides  .  fer  do  cháines  cen  cinaid  '■ 

ni  he  mac  dé  ro  deonaig  .  mac  Eogain  dochum  sibail 
R  omlín  i  cétóir  cuma  .  bisech  ni  bia  ar  mo  rónert  '■ 

ferr  lium  ná  beith  i  mBregmaig  .  dol  i  lenmain  Choncoingelt 
E  cal  lemsa  in  fer  fócrach  .  beirios  báire  ar  each  cuaini '. 

dá  ró  ina  thír  féin  timchell  .  a  bheith  fó  indell  Guairi 
N  í  dingén  áines  festa  .  ro  lion  cuma  mo  chraide  í 

táisce  mo  bás  cen  deibe  .  ná  le  nech  eile  laige 
D  ursan  a  thoisc  co  Temraig  .  fri  hainnrib  is  mín  maithmechi 

cid  éscaid  co  tir  nGuaiiri .  biaid  ar  nuairi  bhus  aithrech 

Imthúsa  Chonchoingelt  cona  muintir  ráncatar  siar  fó'n  samla 
sin  for  fut  tuath  mBreag  ocus  Mide  ocus  tar  Sinainn  for  fhut 
Connacht  co  tir  nAmalgaid  .i.  a  fhlesca  fírdúiche  féin  .  ocus  ba 
doirb  dóib  mar  do  bói  a  ndál  isin  chrích  i  cétóir  .i.  a  nimat  innus 
nár  fétsat  a  gcleith  ocus  cen  biad  ina  bfocus.  rucsan  eolas  iarum 
co  tech  ro  b'aithnid  do  reimi  i  ngliunn  meic  ú  Arann  tiar  co  ro 
thuillset  uili  ann  in  oidche  sin  .  ocus  tánaic  Cúchoingelt  a  aenar 
uathaib  do  chuardugud  na  críche  i  comfochraib.  ní  cian  tánaic 
in  tan  atchonnairc  in  mórthréd  muc  ocus  bí  cá  bfégad  co  bfaca 
torcc  trom  digna  ina  fhocus  ocus  tuc  urchar  slegi  ind  cor  marb  é. 
tánaic  an  muccaide  chuice  ina  rith  ocus  atbert  :  cid  imar  marbais 
in  muc  nach  leat  a  dhuine  ol  sé.  mian  a  marbtha  tánaic  dam  ar 
Cúchoingelt  uair  atá  acoras  form,  bud  aithrech  sin  ol  in  muccaide 
in  gním  dorónais.  druit  bee  chucainn  co  ndernsam  comrád  or 
Cúchoingelt.  bói  tra  in  gilla  oca  imgabáil  acht  ní  ránaic  leis  co 
mbiseom  for  cumas  Choncoingelt  cor  fhiarfaig  iarum  de  :  cuich 
na  mucasa  ol  sé  :  an  le  nech  isin  chrichse  iat.  ingnad  learn  ol  in 
muccaid  más  do  chrích  Olnégmacht  duitse  cen  a  fhios  acut  in 
chethrair  oea  fll  in  tírse  .i.  Maelcróin  ocus  Maeldálua  Maelsenaig 
ocus  Macdeoraid  ceitri  daltada  ||  Cellaig  meic  Eogain  bél  .  ór  do 
chuala  each  uile  is  uada  tucad  in  ferannsa  dóib. 

Is  fior  a  gcanai  bar  Cúchoingelt  .  ocus  bói  in  muccaid  co 
fn'ochnamach  oca  fhégad  Choncoingelt.  cid  dia  dtái  ocam 
shilled  mar  sin  bar  Cúchoingelt  más  fior  dam  ol  in  mucaid  is 
tu  Cúchoingelt  mac  Eogain  bél  cid  cian  ótchonnarc  roime  seo. 
is  deimin  in  aithne  bar  Cúchoingelt.   iadais  in  gilla  a  di  láim  itn 

a  bhrágait  iarum  co  tuc  tcora  póca  do.   in  tabraise  aichne  ormsa 
ol  in  mucaid.   ní  thabraim  fós  ar  Cúchoingelt.    mise  in  daltán 
bee  atchítheása  oc  Cellach  ocot  bhráthair  féin  bar  eisium  .  ocus 
atlóchur  do  dia  t'urmaise  formsa  i  tús  isin  chrichse  .  acht  an  fil 
ceithern  acut.    atát  diu  ar  Cuchoingelt  ocus  d'iarraid  bid  dóib 
tánacsa  ann  so.   cia  a  lion  ol  in  mucaid.   trí  cét  ar  galaib  énfhir 
ann  bar  Cúchoingelt.    ro  bee  dóib  sin  aen  muc  ol  sé  :  acht  tabairse 
eolas  dóib  chucumsa  co   mbérat  leo  cuit  na  cétoidche  do  na 
mucaib  .  or  is  it  fhailse  biad  ó  shunn  immach  ocus  atlóchur  do 
dia  t'faicsin  .  is  mise  stiurfus  tu  budesta  ol  in  gilla  isin  chrichse 
ocus  doghén  brath  na  c.n'che  duit  ocus  baegal  in  cethrair  rotmarb 
Cellach  do  bráthair  .  uair  atát  i  ndún  fhidne  ocus  bruiden  arna 
dénum  acu  ann  ocus  ceithri  dorais  fuirri  .i.  dorus  i  comair  each 
fhir  díob  .i.  Maeldálua  ocus  Maelsenaig  ocus  Maelcróin  ocus 
Macdeoraid  .  ór   bátar  a   noirechta   ina   nagaid  cusandiu  .  ocus 
bératsa  na  mucasa  chuca  for  banais  a  mbruidne  ocus  bert  luachra 
Hum  fbs  .  acht  marbaidsi  in  ni  as  lór  lib  diob  beos.   mise  leat  ar 
Cuchoingelt  ocus  is  mé  imoircios  do  bhert.  is  mochen  ol  in  mucaid. 
Ráncatar  rompu  fá'n  samlaid  sin  ocus  do  raid  Cuchoingelt  fria 
mhuintir  techt  ina  dhiaid  acht  co  ndorchaiged  agaid  forru  iar 
caithem  a  bpróinde  i  raenaib  diamra  dó-eolais  co  dun  fhidne. 
do  imthig  in  mucaid  do'n  dun  cona  mucaib  ocus  Cuchoingelt 
lais  cona  phurt  luachra  for  a  mhuin  ocus  a  ghaisced  i  nimfolach 
f<5  a  étach  uime  .  each  nech  diu  no  fhiarfaiged  do'n  mucaid  cia 
so  fó'n  mbert  issed  atbeiredsom  :  compánach  mucada  damsa  sin 
ol  sé.    ráncatar  muinter  Choncoingelt  iarum  iar  toitim  in  lái 
comfhocus  in  dunaid  acht  ni  ro  marbad  a  bhec  do  na  mucaib 
ann  sin  .  ocus  bátar  each  uili  oc  61  ocus  áines  ocus  dorus  ag  each 
fer  diobsom  cona  mhuintir  do'n  chethrar  bátar  innte.  téit  Cuchoin- 
gelt iarum  isin  mbruidin  ocus  étach  in  mucada  uime  cona  mhucaid 
maraen  friss  ocus  cuirid  a  bhert  de  for  lár  in  tige  .  suidit  araen  i 
mesc  in  lochia  frithólma  ocus  téit  Cuchoingelt  uadasom  for  lár  in 
tige.   tuc  in  mucaid  corn  co  nór  i  láim  Choncoingelt  conusib  dig 
móir  as  ocus  bói  co  fuirechair  oc  feichem  a  escarat  sechnón  in 
dúnaid.    atbertsom  tra  frisin  mucaid  :  ni  rachsa  diu  as  in  tigse 
amach  anocht .  acht  éirigse  for  cenn  ár  muintire  ocus  tabair  leat 
iat  uair  is  mescda  míchéillidh  na  slóigse  uili.   do  éirig  iarum  in 
mucaid  mar  do  thecaisc  Cuchoingelt  do  co  tuc  each  leis  cosin 
mbruidin.   acht  aenni .  nir  mothaiged  iatsom  do'n  turus  sin  co  ro 
lingset  na  ceithri  dóirse  i  naenfecht  anunn  isin  mbruidin  .  ocus 


276 : 2]  Bet  ha  Chellaigh.  63 

do  gabad  ann  occu  i  cétóir  in  cethrar  rosmarb  Cellach  mac 
Eogain  .i.  Maelcróin  ocus  Maeldálua  ocus  Maelsenaig  ocus  Mac- 
deoraid.  do  marbad  tra  a  naes  gráda  uili  umpu  ann  sin  ocus  do 
fócrad  do'n  airecht  anad  ina  ninadaib  oil  ocus  áinesa  ór  ba  carait 
do  Choinchoingelt  iatsom  uili.  suidis  Cuchoingelt  cona  mhuintir 
i  cumasc  cáich  co  mbátar  oc  ol  ocus  oc  áineas  co  madain  iar 
ndith  a  námat  do  éirigset  co  moch  iarnabárach  co  tucsat  aniar 
for  fut  in  tire  in  cethrar  sin  craipilte  co  ráncatar  dúrlas  nGuairi 
ocus  tar  lie  turscair  lám  dess  fria  Muaid  murghlóraig  athach  nár 
bh'fota  .  tucad  ceithri  suinn  fhota  remra  chuca  ocus  cuirthear 
iatsom  forru  sin  cor  ciorrad  a  mbaill  uili  diob  ocus  iat  beo  .  ocus 
do  crochad  a  gcolna  as  a  aithle  sin  ocus  do  riagad  iat  .  conad 
árd  na  riag  ainm  in  inaid  sin  dá  éisi .  ut  dixit : — 
I    s  inbaid  na  héchtasa  .  a  Chúchoingelt  meic  Eogain  5 

Maeldálua  is  Maelcróin  cain  .  Maelsenaig  is  Macdeoraid 
C  idead  éirlig  anabaid  .  is  a  gcolna  do  chrochad  £ 

a  dé  is  mochean  a  nimrád  .  is  dingbála  dóib  dochar 
N  ó  co  ti  in  bráth  béimennach  .  bud  fota  dóib  a  dhimblaid  Í 

a  nanmanna  co  diabal  .  a  riagad  sunn  is  inbaid 

A  haithli  in  chethrair  sin  do  chrochad  dóib  ránaic  Cúchoingelt 
roime  i  tir  Fhiachrach  co  ro  gab  bráigde  ocus  nert  forru  iar  ndith 
móráin  dia  ndáinib  .  ba  mór  tra  a  chlu  einig  ocus  engnama  iar 
sin  ocus  gér  mór  allad  Guairi  ba  hannsa  le  haes  cacha  dána  in 
Eirinn  Cúchoingelt  oldás.  cid  fil  ann  acht  ro  gab  Cuchoingelt 
rige  ua  nAmalgaid  ocus  ua  bFiachrach  in  tuaiscirt  uili  ann  sin 
ocus  Guaire  for  úib  Fiachrach  aidhne  theas.  do  ||  éirig  coinbhliocht 
cocaid  i  cétóir  itir  Guaire  ocus  Coinchoingelt .  acht  nír  budh  éidir 
a  fhaisnéis  a  mhét  d'ulc  ocus  d'anforrán  do  imred  Cuchoingelt 
for  Guaire  .  acht  ba  suail  ná  ro  chuirset  do  láthair  in  dá  oirecht 
eturru  ocus  forba  in  chóicid  archena. 

Is  amlaid  tra  bói  Gelghéis  ingen  Guairi  ina  lennán  grádach  do 
Choinchoingelt  or  ni  ro  fhaem  si  féis  le  fer  riam  for  a  grádsom. 
arna  toirrsiugud  do  leith  for  leith  do'n  chogad  .i.  Guaire  ocus 
Cuchoingelt  do  bi  Cuchoingelt  oc  iarraid  a  ingine  for  Guaire 
acht  nír  b'áil  le  Guaire  itir  a  tabairt  dosom  .  ocus  gér  b'ead  do 
fhaem  for  impidhib  ocus  erchosc  in  chocaid  .  is  amlaid  tra  do 
fhaem  ocus  é  budéin  do  dénum  a  mbainnse  ocus  Cuchoingelt  do 
techt  dia  thigsium.  ni  ro  fhaem  Cuchoingelt  itir  in  ni  sin  co 
mbátar  co  cian  immar  sin  oc  cui  chocaid  fria  céli  nó  cor  b'éicen 
do   Ghuairiu    fá   deoidh   do   dénam   dia   mhuintir  uile   Dúrlais 

aicc  fcin  .  ocus  iarna  thoirsiugud  mar  sin  do  hfdhlaíced  Gelgéis 
cu  Coincoingclt  co  mbói  co  grádach  eturru  ocus  ba  mór  ann 
clú  cinig  Choncoingelt  fá  Eirinn  uili  in  inbaid  sin  .  acht  gér  ba 
maithmechsom  do  mhuintir  Ghuairi  dobeiread  cella  in  tire  uili  i 
bfásach  ocus  ba  hole  lá  Guaire  in  ni  sin.  is  i  tra  celg  dosgni 
Guaire  ann  sin  tocht  co  hairm  a  mbói  Ciarán  cluana  mac  Nóis 
cona  chléir  ocus  a  fhuráil  for  Ciarán  dol  co  Coincoingelt  ocus 
a  thabairt  leis  dochum  shida  ocus  caratraid  .  do  gellad  rigi  beos 
friss  i  mbeol  Chiaráin  acht  co  tísad  i  tech  Guairi.  iar  sin  tra 
ránaic  Ciarán  co  hairm  a  mbói  Cúchoingelt  ocus  bói  ocá  fhuráil 
fair  cen  rige  Connacht  do  léicean  uad  ar  aba  thaebtha  fria  Guaire. 
ocus  bói  diu  Gelgéis  oca  fhuráil  fair  ór  bói  a  fhios  aice  nach 
roibe  celg  oc  Ciarán  ocus  do  sháil  beos  nach  dingnead  Guaire 
celg  fria  Ciarán.  do  fhaem  Cúchoingelt  dul  i  nagaid  a  aicenta 
le  Ciarán  ann  or  ba  hiomda  aen  oca  fhaslach  fair  .  ut  dixit : — 
L  ease  liumsa  dola  for  set .  acht  cé  triallaim  ann  fó  cét  í 

cidead  is  córa  dam  dul  .  cé  roiser  cin  co  roisiur 
A  tchonnarc  aislinge  nolc  .  muca  meic  Colmáin  dom  lot  • 

bud  ole  damsa  in  ni  bias  de  .  dá  bfiortha  in  aislinge 
A  tchonnarc  aislinge  nolc  .  muca  meic  Colmáin  dom  lot  Í 

má  dia  bfaghbainnse  bás  de  .  dá  fhios  ni  dingninn  leisce 
(Oidead  Choncoingelt  iarum  cen  fhaghbáil  ocus  ní  dár  ndeoin). 
A  haithle  na  laoidhe  sin  ránaic  Ciarán  in  cliar  ocus  Cúchoingelt 
go  dúrlas  Guaire  .  ro  freasdlad  ocus  ro  fritháiled  ann  iad  co  cenn 
teora  haidchedh  ocus  dorónad  cengal  ocus  caradradh  eidir  Guaire 
ocus  Coinchoingelt  i  bfiadnaisi  Chiaráin.  fágbhus  Ciarán  in  baile 
iar  sin  ocus  is  í  comairle  ar  ar  chinn  Guaire  co  grodúrlamh  ina 
dheoid  sin  fingal  aille  do  dénam  ar  a  bhráthair  ocus  ar  a  chliam- 
hain  ar  chétna  naem  Eirenn.  cid  tra  acht  do  cn'ochnaiged  in 
comairle  sin  le  Guaire  mac  Colmáin  meic  Echach  i  ndurlas 
Guairi  co  ro  básaiged  leis  Cúchoingelt  mac  Eogain  bél  do'n  chur 

sin ut  dixit : — 

F  ás  anocht  áittreb  Eogain  .  or  is  é  dia  do  deonaig  Í 

nír  fás  ó  shoin  crann  ná  clach  .  beid  esbadaig  na  fásach 
B  a  cend  degban  is  deorad  .  in  laechmilid  cen  leonad  '• 

ba  cend  ceithern  ocus  cliar  .  nir  b'ingnad  each  cá  chomriar 
M  aith  é  ac  cumdach  a  charat .  nir  ghell  aimless  escarat  Í 

laemscar  fá  innmas  d'filid  .  nir  ib  cuirm  i  cúltigib 
M  ian  leis  ceol  téd  in  each  than  .  ba  binn  leis  gotha  gadar  f 

mian  leis  sluag  mór  fá  medaib  .  nir  fhaem  61  ar  insedhaib 
T  an  rue  a  mháthair  cen  lén  .  ua  Oilella  Eogan  bél  Í 

do  bhíodh  risin  súlgorm  seng  .  bél  each  tuaithi  ina  thimchell 

A  ire  do  len  Eogan  be!  .  do  lennán  Chonnacht  ní  chél  Í 

bél  each  flatha  ina  lenub  .  ar  ó  Fiachrach  foltlebur 
I    cionn  a  sé  mbliadan  dec  .  do  ba  lór  do'n  mhac  a  mhét  Í 

ní  lámthai  ó  shoin  immach  .  crech  ná  faghal  ua  bFiachrach 
A  mhenma  ar  Mide  meic  Fhlainn  .  a  dhess  fri  ráith  mbuig  mBrénainn  í 

a  chain  re  Cruachain  cliaraig  .  a  escáin  re  hOirghiallaib 
M  ian  leis  Oirgialla  ána  .  do  chothugud  a  chána  í 

ocus  síol  Eogáin  d'argain  .  ocus  cose  a  chomardaig 
N  í  hé  do  biad  ná  do  bí .  ní  bud  uilli  iná  énmí  '• 

can  seolad  ar  tír  nó  ar  tuinn  .  do  chrechad  cheníl  Chonuill 
N  ír  fhácbadh  Eogan  in  áig  .  tar  es  ruaid  ba  ruac  dígáir  í 

boin  ac  ulltach  tiar  ná  tair  .  can  tabairt  i  Connachtaib 
G  abais  ferg  clanna  Néill  náir  .  líonaid  iat  borrfad  is  báig  í 

cor  aircset  ó  Drobháis  duinn  .  co  céis  collchailltig  Coruinn 
N  í  roibi  Eogan  ann  sin  .  acht  mad  becán  dá  mhuintirí 

coin  is  eich  is  mná  malla  .  i  nardbrug  úi  Oilealla 
M  ar  atchonnairc  na  crecha  .  cá  gcur  sin  sligid  secha  '■ 

téit  fúthaib  cuirid  na  gceann  .  mar  dham  ndásachtach  ndileann 
B  enais  a  chreich  do  chloinn  Néill .  gontar  rí  ó  bFiachrach  féiní 

co  fuair  bás  ar  tocht  dá  thaig  .  fás  anocht  áittreb  Eogain 
I    s  fás  áittreb  choemchellaig  .  arna  rubad  do  rennaibí 

ó  atbath  mac  Eogain  cen  acht .  dofaethsat  cella  Connacht 
I    s  fás  áittreb  coemchellaig  .  arna  ||  rubad  do  rennaibí 

I    s  fás  áittreb  Chonchoingelt .  dá  tucsat  tuatha  tromserc  í 

nsa  cró .  mar  .  .  niarmó 

I    ntí  ba  mó  tnúth  Muaidi  .  do  thuitim  le  gus  Guairi  '■ 

tróg  in  ní  a  dtarla  a  spéis  .  dursan  éistecht  fri  Gelghéis 
D  ia  m'fess  do  Chiarán  ó  chluain  .  ní  bfuighbed  in  noided  fuair 

is  Brénainn  in  chrábaid  ghlain  .  is  mac  Duach  ó  Chonnachtaib 
N  í  dechaid  lasin  tréda  .  co  tuc  athaidh  dá  néra  í 

co  ndernsat  fair  fri  denus  .  troscad  ocus  trédenus 
D  o  ráid  Géis  ós  in  ngruaid  nglain  .  fri  mac  nildelbach  nEogain  í 

in  dingéntása  féin  fell .  ar  einech  ardnaem  Eirenn 
D  ia  tintása  do  Guaire  .  Dúrlas  mínriascach  Muaide  '• 

ní  bud  dolta  duit  dá  thig  .  ar  einech  nóim  ná  neimid 
N  i  hinann  glicas  ná  gáis  .  ní  hinann  engnam  ná  áisí 

ní  hinann  buca  ná  báig  .  dáibse  is  do  chlannaib  Cholmáin 
D  ia  marbthar  mise  imbárach  .  bar  Cúchoingelt  comdálach  '■ 

rachat  oraib  ós  maith  lib  .  co  tech  meic  Cholmáin  chliaraig 
G  abait  umpa  co  héimid  .  Cúchoingelt  is  na  cléirigí 

co  ráncatar  uainn  co  cert .  co  Dúrlas  fá  Choinchoingelt 
G  ér  bfercach  Ciarán  ó  chluain  .  cér  bfertach  Brénainn  co  mbuaid  ■ 

nír  dhéch  mac  Colmáin  na  gcrech  .  do'n  chuire  chomhslán  chléirech 
A  r  sin  iurait  in  arcain  .  itir  fhán  ocus  ardaib  í 

co  bfuair  bás  mar  do  bí  i  ndán  .  le  cloinn  chúillebair  Cholmán 
E  scanait  é  can  fhuirech  .  na  naeim  sin  Guaire  guinech  í 

millseat  a  bhetha  is  a  bhás  .  co  bfuil  a  phort  folam  fás  [.  Finit  .J 

Stair  ar  Aed  bacldmh. 

Acd  baclám  gilla  gái  Diarmada  meic  Cerbeoil  ro  gabh  slaotán 
tromghalair  hé  ocus  ro  búi  bliadain  a  serg  sirgalair .  cu  bhfuair 
sláinti  iarum  co  ndeachaid  d'agallaimh  Dhiarmada  ocus  atbert 
fris  :  cinnus  atá  córachadh  do  smachta  ocus  do  shidha  frisin 
mbliadainsea  atúsa  im  luighi.  ní  airighimsi  turbhródh  fair  ar 
Diarmaid.  atá  ní  ar  a  bhfindubsa  sin  ar  Aed  baclám  .  ragatsa  ar 
sé  fiarlait  Eirenn  siardes  ocus  do»gáise  Horn  tarrsna  ar  bacánaibh 
mo  lámh  co  roisear  doras  gach  lis  in  Eirinn  ocus  co  rugar  in  gái 
tarrsna  thairsibh  .  ocus  finnfaidear  smacht  ocus  síthcháin  Eirenn 
tn't  sin. 

Do  riacht  imorro  Aedh  baclámh  ó  Themraig  a  cóicedh  Con- 
nacht  ocus  callaire  righ  Eirenn  leis  d'urfhógra  síthchána  Eirenn. 
co  ráinic  co  teach  Aedha  ghuaire  a  cenél  Fhéichín  i  crích  Mháine. 
is  amhlaid  ro  bháiside  ocus  sonnach  dergdharach  a  timchioll  a 
dhúine  ocus  tech  nua  aige  arna  dhénumh  ar  dáigh  baindsi  a 
mhná  .  ocus  do  chuala  sechtmain  roimh  Aed  baclámh  do  thecht 
a  bheith  chuige  ocus  do  uráil  an  sonnach  do  scáiledh  roimhe. 

Táinic  Aedh  baclámh  iarum  ocus  fearaidh  Aedh  guaire  fáilte 
friss  .  adubairt  Aedh  baclámh  an  teach  do  ghearradh  roimhe. 
órdaigh  féin  ar  Aedh  guaire  mar  as  áil  duit  a  ghearradh  .  ocus 
is  amhlaidh  adubhairt  tuc  béim  cloidhimh  dh'  Aedh  baclámh  cor 
ben  a  cenn  de. 

Ba  hé  tra  smacht  Eirenn  fá  an  am  sin  gébé  do  mharbadh 
duine  cen  chinaidh  ann  gan  crodh  ná  comha  do  ghabháil  tar  a 
chenn  acht  a  mharbadh  budhéin  .  acht  muna  órdaigedh  nó  muna 
cheadaigedh  ri  Eirenn  crodh  do  gabháil  ann. 

Ar  cluinsin  in  marbhtha  do  Dhiarmaid  do  chuir  a  ghlaslaith 
ocus  a  aes  fedma  d'innradh  ocus  d'argain  Aeda  guaire  .  ocus 
teichis  Aedh  guaire  co  hesbac  Seanán  ár  ba  hinann  máthair 
dhóibh.  téit  diu  easpac  Seanán  leis  cu  Ruadhán  lothra  ár  dá 
derbhshiair  do  Ruadhán  ro  oilestar  espac  Seanán  .  Cael  ocus 
Ruadhnait  a  nanmanna.  ocus  ni  fhuair  Aed  guaire  comairghi  ac 
Ruadhán  ||  cor  hinnarbadh  i  mBretnaib  é  co  raibhe  bliadain  innti. 
ocus  do  chuatar  muindter  Diarmada  dá  iarraidh  a  mBretnaibh 

gur  cuiredh  arís  co  Ruadhán  hé  .  ocus  téit  Diarmaid  féin  dá 
iarraidh  co  Ruadhán  gur  cuiread  a  poll  talman  ag  Ruadhán  hé 
frisa  ráidhter  poll  Ruadhán  aniu.  cuirid  Diarmaid  a  gilla  do 
shirthain  chuili  Ruadháin  dús  in  mbiadh  Aedh  guaire  innti  .  iar 
ndul  do'n  gilla  isin  chuili  dalltar  a  shúile  fó  chédáir.  ó  atconnaic 
Diarmaid  éséin  do  chuaidh  féin  isin  chuili  ocus  ní  fhuair  Aedh 
innti  .  ocus  do  fhiarfaig  do  Ruadhán  cia  áit  i  mbói  Aedh  guaire 
ár  dóigh  lais  ná  hebéradh  Ruadhán  brég.  ní  fhedar  ar  Ruadhán 
muna  fhuil  fó'n  tuiged  sin. 

Imthighis  Diarmaid  iar  sin  dia  thigh  .  ocus  cuimnighis  briathar 
an  cléirigh  ocus  impódhais  arís  ocus  tic  isin  recleis  .  ocus  atchi 
an  choinneall  oca  breith  cusan  inad  i  mbúi  Aedh  guaire  ocus 
cuiridh  gilla  gradha  dho  ar  cenn  Aedha  .  Donnán  donn  ainm  an 
gilla  .  ocus  tochlaid  in  bfalchus  [ms.  fhalcus]  ocus  in  lámh  ro  shin 
ar  cenn  Aedha  feoididh  in  lámh  co  ráinic  a  gualainn  .  ocus 
sléchtaidh  do  Ruadhán  iar  sin  ocus  anait  a  ndis  oca  ocus  atáit  a 
pull  [ms.  pup.]  Ruadháin  ó  shin  alé.  beiridh  Diarmaid  iardain 
Aedh  guaire  leis  gu  Temhraig. 

Téit  Ruadhán  co  seinBrénainn  birra  ocus  co  dá  easpal  dec  na 
hEirenn  .  ocus  tiagait  dibhlinaibh  a  ndegaid  Diarmada  co  Team- 
raig  ocus  troiscit  in  oidhchi  sin  ar  Diarmait  ocus  troiscios  Diarmaid 
orrosom  a  niurt  [ms.  nirt]  a  fhlatha  ocus  a  fhirinne.  tiaghait  dana 
écc  in  adaigh  sin  meic  dá  columan  dec  na  Temhrach  bátar  oc 
reachtaire  n'gh  Eirenn  .  ocus  todhúiscios  Ruadhán  iat  ar  madain 
iar  natach  anma  dé  do'n  rechtairiu  fris. 

Co  cenn  [bliadna]  dóib  amlaid  sin  i  ndorus  na  Temrach  fó  pupaill 
Ruadháin  re  sin  ocus  re  fleochadh  .  ocus  gach  re  nadaig  dhóibh 
gan  biadh  Diarmaid  ocus  na  cléirig  ac  troscadh  ar  a  chéile. 

Is  ann  do  bhi  Brenainn  mac  Findloga  in  tan  sin  oc  sirthain 
mara  ag  iarraidh  thire  tharrngaire  .  cor  fhoillsigh  in  taingeal  do 
dá  esbal  décc  na  hEirenn  do  bheith  a  ndorus  na  Temhra  og 
cathughadh  fria  n'gh  Eirenn  iar  sárachadh  Ruadháin  do.  táinic 
Brénainn  do'n  muir  gur  gab  port  a  ndún  rosarach  ocus  do  bhi 
ann  in  aghaidh  sin  ||  ocus  do  bennaigh  an  dun  iar  sin.  cid  tra  ó 
atchuala  Diarmaid  dáil  Brénainn  do  thecht  d'fóiridin  na  naemh 
ocus  na  cléirech  ro  ghabh  uaman  mór  hé  co  ndubhairt  frisna 
naemhaibh  :  dá  tucadh  sibh  damhsa  ar  sé  coeca  ech  súlghorm 
co  srianaib  órdha  dobérainn  Aedh  guaire  dháibh.  ra  siacht  co 
Brénainn  sin.    togairmios  Brénainn  coeca  rón  ocus  sódhais  iat  a 

ndcalbhaib  ech  ocus  do  chuir  roime  iat  co  faithchi  na  Temhrach. 
is  ann  sin  ro  fersat  na  cléirig  ocus  sluag  na  Temhrach  fáilti  re 
Brénainn  .  ocus  ro  ghabh  iar  sin  ag  innisi  dhocra  na  mara  dhóibh 
ocus  ba  binn  le  sluaghaibh  na  Temrach  innscne  Brénainn.  do 
fhiarfaig  Brénainn  iar  sin  do  Dhiarmaid  in  ngébad  crodh  ná 
comha  tar  ceann  Aedha  guaire.  gébatsa  ar  Diarmaid  in  coeca 
each  súlgorm  úd  acht  co  mbeither  fúthaibh  dhamh  ráithe  ocus 
bliadain.  tugadh  tra  in  eachradh  do  Dhiarmaid  ocus  ro  bói  in 
cléirech  friu  frisin  naimsir  sin  .  ocus  ro  coimhleangait  na  heich 
ar  faithchi  na  Temhrach  .  ocus  nir  lór  leisna  marcachaib  luas  na 
hechraide  gur  gabhsat  fleascadh  dá  neachlascaib  dhóib  co  ndea- 
chadar  ar  dásacht  .  ocus  nír  fétad  ní  dhóibh  nó  gu  tucsat  a  cinn 
fb'n  muir  guna  marcachaib  leo  co  nderna[dh]  róin  díobh  diblín- 
aibh.  feargaigter  Diarmaid  de  sin  ocus  do  chuaidh  a  Temhraig. 
ocus  do  hiadhadh  secht  leasa  na  Temhrach  air  gu  nach  tistais  na 
cléirig  a  Temraig  ar  nach  fácbhaitís  miscaidh  náid  drochfhácbhála 
innti. 

Bearar  iar  sin  biadh  ocus  lionn  dóib  ocus  lucht  freastail  ocus 
forchoiméta  forro  co  tairseadh  tomhaltas  ocus  caithemh  do  na 
cléirchib  ina  bhfiadhnaise.  tuc  tra  Brénainn  comairle  dóibsium 
in  agaid  sin  .i.  a  cochaill  do  bheith  uma  cennaibh  ocus  a  cuit 
bidh  ocus  lenna  do  leacan  tar  a  mbéalaibh  ina  mbrollaigibh  sis 
co  ria  thalmain  ocus  dorónsat  amhlaid  sin.  do  hinnisedh  do'n 
righ  tomaltas  bidh  ocus  leanna  do  dhénum  do  na  cléirchib. 
do  chaith  Diarmaid  biadh  in  oidhche  sin  ocus  traiscit  na  cléirig 
tré  ceilg  fair  in  agaid  sin. 

Atchonnairc  dono  ben  Diarmada  aislinge  .i.  Mughain  in  ben. 
ocus  ba  hi  so  in  aislinge  .  bile  dighainn  doislethan  |]  do  bheith  ar 
faithchi  na  Temhrach  ocus  aen  mhogh  dec  oca  immbualadh. 
ocus  gach  slisne  no  bendais  de  do  théighedh  ina  hinad  aris  ocus 
do  tháthaigeadh  fó  chédáir  .  co  riacht  in  taeinfer  fá  dheoidh  co 
tuc  builli  isin  mbile  gur  trascair  d'aeinbéim  .  ocus  atbert  in  fili  in 
láidh  :— 

A  tchonnaic  aislingi  ole  .  ben  righ  Temra  na  tromthorc  '• 

gé  do  rat  brón  is  bed  di  .  nír  fhéd  gan  a  hinnisi 
A  tchonnaic  bili  trén  tenn  .  do  ditnedh  eonu  Eirenn  '• 

ar  an  tulaig  gá  thuaghadh  .  is  curaid  gá  chommbualadh 
A  tchonnaic  fer  fá  hard  rath  .  ag  bualadh  bile  Themhrach  '• 

gur  lái  in  bile  do  bhuail  féin  .  ina  lighi  uaidh  d'aeinbhéim 
D  o  righ  Temhrach  gan  time  .  do  innis  a  haislinge  Í 

rue  do'n  mhnái  mhéirshing  gin  cleith  .  sái  na  hEirenn  a  firbreith 

I    s  iat  do  bhói  mon  mbili  .  in  dá  fher  dfréc  deinmnidi  Í 

mé  in  bile  ar  flaith  na  séd  slán  .  's  a  dá  naem  déc  um  Ruadhán  '■ 
I    s  misi  féin  ar  in  flaith  .  in  crann  far  iad  in  énlaith  S 

is  mé  in  bile  sochair  saer  .  dorochair  leisin  mórnaem 
A  Mhughain  éirigh  san  tech  .  a  raibhi  in  cumann  cráibdech  '■ 

cia  naem  dhiob  ro  throisg  istaigh  .  gu  min  cennas  is  fiarfaigh 
Máro  chaithset  na  naeim  ni .  do  fuair  a  fhios  in  táirdrí  Í 

gu  ná  ro  throisc  naem  istaigh  .  acht  mad  Ruadhán  saer  sochraidh 
M  or  ferg  meic  Cherbhaill  fá  crios  .  fá  troscadh  air  a  nainbhfiosi 

gé  biadh  fearg  a  ngruaidh  in  fhir  .  is  do'n  ceilg  fuair  a  oidhid 
D  o  budh  mhaith  lim  tene  istech  .  ar  ri  Eirenn  go  huaibrech: 

a  cléirigh  do  loscadh  leis  .  isin  troscadh  ra  throisceis 
T  usa  loiscfios  tene  thenn  .  istighsi  a  áirdrí  Eirenn  Í 

do  loiscedh  flaith  saer  na  slegh  .  is  ar  naemh  raith  dorinnedh 
D  obérsa  ar  Diarmaid  duilig  .  sódh  maith  ar  do  mhirbhuilib  ! 

an  atbert  in  ghég  dá  beol  .  is  becht  nár  fhéd  a  aithcheol 
D  o  fhógair  an  ri  gu  recht  .  do  na  hesbalaib  imthecht  Í 

do  fhregair  in  sámaid  sin  .  a  cánaib  is  a  caingnibh 
T  ugad  aigi  tene  istech  .  ar  nimthecht  uaid  na  cléirech  Í 

an  féice  cóir  cruinn  do  chuir  .  san  tuinn  ag  Bóinn  a  mBreguib 

Dála  Dhiarmada  meic  Cherbaill  a  haithle  na  haislingi  sin  ro 
éirigh  mochtráth  gu  cuala  na  cléirig  ag  salmghabáil  .  ocus  do 
chuaidh  isin  tech  a  rabhadar.  truagh  ámh  ar  Diarmaid  in  gleo 
inndlighthech  do  fhersabhair  frimsa  .  uair  maith  na  hEirend 
iarraimsi  ocus  a  smacht  ocus  a  reacht  n'ghi  do  choimhéd  .  cocad 
dna  eisith  ocus  dunorcain  ||  na  hEirenn  iarrthaisi.  uair  dia  féin 
dobeir  gradha  flatha  ocus  fírénaig  ocus  firbreathaigthe  do  neoch 
.i.  gu  rabh  coimhét  a  fhirinne  ocus  a  fhlaithi  ocus  a  fhlaith- 
emhnasa  aige  .  ár  is  edh  dleghar  do  rígh  trócaire  co  ndlúthadh 
reachta  do  beith  aige  .  ocus  sith  do  thuathaibh  .  ocus  géill  a 
nglasaibh  .  ocus  furtacht  truagh  .  ocus  báthadh  bidhbhadh  .  ocus 
dichur  in  éithig  .  ár  mina  derna  nech  réir  righ  nimhe  ibhus  ni 
gabhthar  taithlech  thall  uadha.  ocus  tusa  a  Ruadháin  ar  Diar- 
maid is  tromhat  táinic  lot  ocus  leadradh  mu  righisea  ocus 
mh'fhirinne  re  dia  .  ocus  ailimsi  dia  gurab  í  th'fhairchesea  cét- 
fhairche  dhiultfaider  a  nEirinn  .  ocus  gurab  é  cétneimheadh  frisa 
tégar.  atbert  Ruadhán  :  gurab  túsca  dhech  do  fhlaithessa  ar 
neiffni  ocus  ni  ro  gabha  mac  ná  ua  dhuit  i  Temraig  tria  bithu. 
atbert  Diarmaid  :  gurab  bithfásach  do  cheallsa.  atbert  Ruadhán 
ro  b'fásach  Temhair  tria  bhithu  sir.  asbert  Diarmaid  :  easbaidh 
bhaill  dot  ballaib  ortsa  gin  techt  lat  fó  thalmain  .  easbaidh  do 
leathshúla  ort  fós  ar  sé.    drochaighidh  fhiadhnach  ortsa  ré  néc  ar 

Ruadhán  .  ocus  gurab  fortail  do  namhait  fort  .  ociis  an  tsliasait 
n;i  ro  thócbhais  romhamsa  fria  coimhéirghi  gu  cirrthar  a  rannaibh 
hi.  atbcrt  Diarmaid  :  an  ní  um  atá  ár  nimresan  beiridhsi  lib  hé. 
ocus  gu  rabh  éighem  it  cill  gacha  nóna  a  Ruadháin  .  ocus  gid 
síthcháin  d'fearaibh  Eirenn  gurab  sithcagadh  do  cheallsa.  ocus 
comhalltar  sin  ó  shin  illé. 

Ocus  ro  ghaibh  aithrechas  Diarmaid  co  mór  um  coimhfheirg 
frisna  cléirchib  .  ocus  ro  chan  an  láidh  so  sis : — 

M  airg  thachrus  fri  clérchib  cell .  mairg  nostriallann  tenn  fri  tenni 

dá  rabh  Teamair  co  fás  fan  .  dom  deabaidh  ocus  Ruadhán 
M  airg  chuiris  cath  gan  chóra  .  fri  marcachaib  gach  nóna'- 

ní  thicfa  taithlech  do'n  dáil  .  budh  aithrech  a  nímarbáig 
I    s  misi  ro  búi  ar  in  ciort  .  gia  romairgset  is  tria  fhiorti 

gia  biadh  fir  talman  am  thigh  .  isat  calma  na  cléirigh 
D  ia  bhudhéin  dobeir  ratha  .  ocus  grádha  árdfhlatha  ; 

is  dílgadach  ac  día  a  bhreth  .  gach  fírbreathach  fírénach 
I    atsom  roghabh  na  salma  .  is  aire  dhóibh  as  calma  ; 

romcuirset  gin  cáirdí  di .  do  chrich  Banbha  bruachairdi 
L   ease  dho  tachar  tul  i  tul  .  frisin  eaclais  roni  dlugh ! 

nenaidh  co  bráth  ina  ucht .  gan  Temair  ifia  primhpurt 
B  anbha  gidh  bladhach  in  ben  .  ric  a  leas  féis  le  deíghfer  Í 

nocha  conair  bórd  go  col .  in  tórd  hach  bi  ag  bithlongodh  [| 
C   léirigh  romcuirset  fá  dhi  .  do  crích  Fódla  fonnáibhni  í 

nighfid  a  mbróga  na  tigh  .  na  ríghóga  inndírigh 
D  íthfaider  a  fhairche  ind  .  cacfait  coin  ina  caeimchill  '• 

a  mbaili  Ruadáin  na  ráth  .  beidhit  éigme  in  gach  éntráth 
A  ir  rom  dilsigh  ri  nimhe  .  mac  maith  Muire  inghine '. 

ó  ro  ghabhsat  in  cuire  .  salma  arda  escuine 
C   ath  re  clérchib  mairg  do  chuir  .  do  bud  ferr  a  breith  na  fhuil  Í 

nocha  nfdigbhe  giallus  as  .  is  mairg  triallus  na  tacras 
B  iaidh  Temair  na  aithli  sin  .  i  rechtaibh  uile  inndlighidh  S 

budh  mesaiti  cádhas  cáich  .  gan.áras  isín  ríghráith 
M  una  derntar  réir  mheic  dé  .  co  nimut  a  trócaire  • 

ní  gébhthar  flaitheas  a  fhir  .  gibé  thachrus  fri  cléirchibh 
B  iaidh  gan  buachail  inis  Fáil  .  déis  nuachair  mhaith  dá  fácbháil  í 

rí  mar  mhisi  sunna  dna  .  ní  tháinic  ís  ní  thicfa 
N  ochar  aisces  duire  riamh  .  gémad  imdha  a  sheoit  's  a  bhiadh ! 

nír  maithes  a  olc  do  trén  .  ocus  nír  airges  éitrén 
N  ocha  rucas  crodh  a  cill .  ó  ro  gabhas  Banba  bind  '■ 

ní  riacht  mo  choinneam  dia  tigh  .  gé  romoirgseat  na  cléirigh 
D  ingna  Eirenn  ard  a  mbladh  .  imon  lia  Fáil  rá  fégadh  í 

a  mbeith  i  fás  is  a  fán  .  is  edh  sin  ro  geall  Ruadhán 
T  emair  gan  tech  gan  teinid  .  tar  mh'  éissi  co  lainndeimhin  Í 

misi  do  loscad  am  lios  .  imam  troscad  tré  ainbhfios 
R  uadhán  lothra  ba  lia  óir  .  Brénainn  in  sruith  's  a[n]  senóir  Í 

ro  mhillset  ar  mbein  a  cluic  .  troscad  Eirenn  ar  Diarmuid 

R  uadhán  lothra  garbh  atá  .  frimsa  is  fri  Temair  ro  Id  '■ 

nocho  lincl  a  buaidh  amuigh  .  ár  gcath  cruaid  frisna  salmuibh 

G  id  olc  dhamsa  bhudh  olc  dhó  .  Eire  dar  m'éisse  fá  brón  í 
fátha  a  dhíghla  is  mór  an  béd  .  in  recht  rígda  gin  choimhét 

I     s  misi  ro  búi  ar  in  cóir ,  is  iatsom  ar  an  écóir  Í 

gia  romdilsigh  dia  do  nim  .  is  mairg  thachrus  fri  cléirchib  || 


Feachtas  do  Diarmaid  mac  Cerbhaill  ro  bhátar  in  taos  adhm- 
olta  oc  molad  an  riogh  ocus  a  thsidha  ocus  a  shoibhéss.  ro  búi 
Aedh  dubh  mac  Araidhi  ar  bélaibh  Bhic  mheic  Dhé  .  Diarmaid 
imorro  ro  mharbh  in  tAraidhe  do  Ulltaib  ocus  ro  gab  for  altromh 
(sic)  a  mheic  .i.  Aedha  duibh.  dixit  Bee  :  atchiusa  an  coin  gcona- 
mhail  loitfios  an  siodh  saineamhail.  a  Bhicc  ol  Aedh  dubh  cissi 
cú.  bés  bhudh  tu  ol  Bee.  caide  amae  ol  Diarmaid.  ni  annsa  ol 
Becc  :  in  lámhsa  Aodha  duib  issí  dobéra  dhigh  tonnaigh  dot 
bheolsa  a  tigh  Bhanbháin  ocus  Bhainbhsighi  .  ocus  léne  aonroisne 
imut  ocus  brat  aonchaerach  .  ocus  coirm  aongráinne  it  churn  .  ocus 
saill  mhuice  ná  ro  dóiththe  for  do  mhéis.  niconbiasom  ||  indEire 
ol  Diarmaid  céin  bhaam  beosa.  a  mharbadh  ol  each,  nitó  ol 
Diarmaid  :  dlomhfaider  imorro  a  hEirinn.  dlomhthar  iar  sin  an 
tAodh  dubh  i  cn'ch  nAlpan. 

Laa  nann  do  Dhiarmaid  confaca  in  laech  isin  tech  :  can  do 
dhechadhais  ol  Diarmaid.  ni  do  nach  céin  ol  sé  :  tar  leamsa  co 
tormhula  oidhche  naeighighechta  learn,  maith  ol  Diarmaid  :  apair 
fri  Mughain.  ni  raghsa  ol  si  for  cuiredh  céin  baam  beo.  tiaghait 
ar  [a]  ái  sin  la  Banbán  do  ráith  Bhic.  ó  do  eisetar  iarum  confa- 
catar  ógmhnái  gcaeimh  gcruthaig  co  ndeigherriudh  seacha  for 
lár  an  tighi.  can  do'n  mhnái  ol  Diarmaid.  inghen  damsa  ol 
Banbán.  maith  a  ben  ol  Banbán  fria  inghin  :  in  fil  étach  lat  do 
Dhiarmaid.  fil  éimh  ol  in  ben.  dobeir  léinid  as  in  criol  ocus 
brat  ocus  nosgeibh  uime.  is  maith  an  léne  ol  each,  is  maith  ol 
Banbhán  in  léne  aenroisne  .  inghen  imtholtach  linne  an  inghen 
út  is  í  doróine  aonroisne  do  chur  co  nderna  scuap  dhe  cu  mba 
imaire  a  sennath.  is  maith  an  brat  ol  each,  is  maith  ol  Banbán  : 
d'olainn  aencaerach  dorónta.  tucad  iar  sin  biadh  ocus  lionn 
dóibh.  is  maith  an  tsaill  ol  each,  maith  ol  Banbán  :  do  shaill 
mhuice  ná  ro  dóiththe.  cindus  on  ol  siat  ni  annsa  ol  sé  :  muca 
ro  bátar  áinidhi  .  ro  gabhtha  scena  dháibh  co  tuctha  a  noire 
eisdibh  ité  beo  ocus  cu  ro  biathta.    is  maith  an  chuirm  ol  each. 

maith  ol  BanbAn  madh  do  chuirm  aongráinne  .  lá  do  chuadhassa 
amach  do  décsain  an  arathair  ro  mharbhas  ferán  eidhinn  .  frith 
gráinne  ina  eccán  .  niconfeas  cidh  arbhar  .  ro  laadh  i  ciond  imaire 
co  tudhchaidh  serrmhir  dhe  i  seannath  .  conadh  é  a  arbhar  ocus 
a  choirm  ann  so. 

Dondéca  iar  sin  Diarmaid  suas  :  is  nua  ar  sé  íchtar  an  tighi 
ocus  ní  ba  hócc  a  uachtar.  fechtas  do  chuamarne  ol  Banbhán  a 
gcurachaibh  do  ghabháil  éisc  cu  bhfacamar  clethe  an  tighi 
chugainn  forsin  fairrgi  .  dorónadh  leamsa  tech  fá  an  gclethe 
sin.  is  fior  ol  Diarmaid  :  féice  mo  thighisi  sút  ro  cuired  ocumsa 
isin  mhuir  .  ocus  issed  ro  gheallsat  naeibh  Eirenn  damsa  ná 
fuigbinn  bás  nó  gu  mbeidis  na  derbairdhe  sin  uili  dham  .  ocus 
comad  fó  fhéice  mo  thighi  féin  foghébhainn  bás  .  ocus  is  airi 
sin  do  chuiressa  an  féice  úd  isin  muir.  ocus  in  fégadh  doróine 
Diarmaid  darsan  bhféice  adchonnaic  indailbin  ceinnderg  find 
og  ingheilt  .  ocus  ba  geis  dosom  sin.  ticidh  romainn  immach  ol 
Diarmaid.  nitó  ol  Aodh  dubh  mac  Suibhne  iar  toidhecht  do  a 
hAlbain  iarna  innarba  do  Dhiarmaid  ocus  iar  tabhairt  dimhiadha 
do  a  naonach  Tailltenn. 

Gabhthar  an  teach  for  Diarmaid  ocus  loiscter  an  tech  fair, 
ocus  doghnisium  aithrighi  ndichra  ocus  fogeibh  bás  .  ocus  téit 
dochum  nime  iar  faghbáil  na  péne  sin  abhus  amail  ro  gheall 
Brénainn  do  Fhlann  mainisdrech  .  ut  dixit : — 

A  ed  dubh  mac  Suibhne  na  Sreath  .  ba  rí  Ulad  airmitneach  Í 
is  é  sin  gan  diamair  daill .  do  marbh  Diarmaid  mac  Cerbhaill 

.  Fin  it . 


Aided  Diarmada  meic  Fergusa  cerrbeoil  in  so  amail 
ispert  leabar  Sligig. 

Dia  mbúi  Diarmait  mac  Fergusa  ceirrbeoill  for  loingius  ó 
Thuathal  maelgarb  for  loch  rib  ocus  for  Sinainn  .  isin  aimsir  sin 
tra  [ms.  trath]  do  luid  Ciarán  mac  in  tshaoir  do  gabáil  a  mainist- 
rech  co  druimm  tibrat  áit  a  fil  cluain  mace  Nóis  inniudh.  ochtar 
for  loch  do  théigedh  (.i.  do  chuaid)  Ciarán  ocus  dá  chét  dec  for 
tir.   ataiter  teni  oc  na  cléirchib. 

Is  ann  búi  Diarmaid  ina  loingius  ic  snám  dá  eon  for  Sinainn 

.i.  dá  én  ro  marb  Nár  mac  Finnchad  mice  Conaill  cernaigh  for 
gualainn  Eistine  banfhéinnedha  \ins.  b-fheinnighi]  ann  conad 
de  ráiter  snám  dá  én.  atbertsat  a  dráidhi  fri  Diarmait  :  in  ní 
dia  fataigter  in  teni  út  anocht  ní  báidfigter  ar  siat.  bud  hinnoss  ón 
or  Diarmait  oc  tiachtain  na  luingsi  co  port  ngrencha  áitt  a 
bfuil  tipra  Fhingin  andiu  [ms.  innidh]. 

Is  ann  sin  búi  in  clérech  ic  sádhud  eculsa  in  tan  sin.  cissi 
hopair  dogní  or  Diarmait.  eglais  beg  do  chumtach  ol  Ciarán. 
cumma  dono  gid  edh  a  hainm  ar  Diarmait  :  eclais  bee.  said  in 
cleith  lium  ol  Ciarán  fri  Diarmait  :  ocus  léic  mo  lám  uas  do  láim 
ocus  biaid  do  lámsa  ocus  do  righi  for  feraib  Erenn  sul  bus 
tráthsa  nach  noirrther.  cinnus  dogéntar  ón  ar  Diarmait  :  ár  atá 
Tuathal  i  righi  nErenn  ocus  atúsa  for  innarba.  is  folaidh  dia  in 
nísin  ol  Ciarán.  luidh  Mael  mór  ú  hArgata  comalta  Diarmata 
co  hairmm  immbúi  Tuathal  oc  grellaigh  eilti  fri  ross  ech  inairdes 
ocus  ro  sáidh  in  ||  tsleg  immbruinni  Thuathail  co  farcaib  cin  an- 
main  .  marbtar  dono  Moel  mór  fó  chétóir  inn  conad  de  ráiter 
echtra  Máil  móir  .  do  conallaib  Murtemne  dono  Moel  mór  .  rop  é 
sin  in  tress  comalta  do  Diarmaid  .i.  Luchta  átha  ferna  ocus 
Enna  mac  ú  Laigsi  in  dá  comalta  ali.  ro  n'gsat  iarum  fir  Eirenn 
in  ti  Diarmaid  siu  ro  bo  cenn  sechtmaini. 

Dogníther  mórdáil  Uisnig  la  Diarmait  ocus  la  firu  Erenn  um 
beltaine  .  ár  roptar  iat  trí  harddála  Erenn  issin  aimsir  sin  .i.  dál 
Uisnig  um  beltaine  .  ocus  aenach  Taillten  im  lugnassa  .  ocus 
féiss  Temrach  im  shamfhuin  .  ocus  cid  bé  no  ticedh  tairrsib  sin 
ó  feraib  Erenn  ba  bidba  báis  in  ti  no  milledh  in  cáin  sin.  ticc 
fiss  ó  Diarmait  co  Ciarán  do  techt  isin  dáil  .  ocus  ticc  féin  co  cnoc 
mBracáin  ina  agaid  ocus  búi  i  comnaide  and  .  conad  de  sin 
dogarar  tilach  na  comnaide.  luid  iarum  Ciarán  dia  shaighid. 
cid  fil  and  tra  ar  Diarmait  :  ár  is  ann  so  ro  cétcomraicseam  iar 
ngabáil  ríghe  damsa  triat  bennachtainsi  in  mag  so  amail  atá  cona 
damaib  ocus  cona  buaib  duitsi  a  fót  fri  haltóir.  bái  náma  do'n 
n'gh  isin  magh  .i.  Flann  find  mace  Díma  ó  a  ráiter  telach  Díma  nó 
tilach  Fhloinn  .  loiscter  a  thech  oc  an  n'gh  ocus  gontar  astigh  é. 
luid  in  tóglaech  i  ndabaig  fotraiccthi  búi  isin  tigh  conad  innti 
fuair  bás.  is  luath  tánacais  tar  do  thimna  ar  Ciarán  fri  Diarmait 
^r  sárgud  mun  ferann  tucais  dúind  .  cid  fil  ann  tra  ar  sé  acht  ni 
benubsa  ||  nem  ná  talam  fort  féin  ná  for  do  clainn  .  acht  in  aidhed 
[ms.  aig.]  do  fuair  sin  letsa  bid  si  sin  aidhed  do  gébasa  .i .  guin  ocus 

bádud  ocus  losccad.  atagat  a  chlérigh  ar  Diarmaid  do  óighriar 
duit.  nítóol  in  clcrcch  :  in  turchur  tuccassa  [ms.  tucusa]  rotngona 
de  mina  tcgba  samlaid.  conad  de  do  rat  bás  Diarmata  amail  ro 
tarrngairedh. 

Lotar  diblinaib  in  ri  ocus  in  clérech  i  comdáil  fer  nErenn  co 
hUisniuch  ocus  bátur  coicdighis  ann.  dusfic  tart  mór  dóib  isin 
dáil  gur  bo  guasacht  dá  ndaoinib  ocus  gur  bó  marb  a  cetri  co  mór. 
lotar  iarum  a  muinigin  Chiaráin  im  fhurtacht  dóib.  dogni  Ciarán 
irnaigthi  ocus  tic  flechad  ann  sin  dofarcaib  dá  pn'mglaisi  dec  an 
Erinn  i  comarta  na  mirbaile  .  conid  de  sin  dlighis  Ciarán  in 
chána  choitcinn  fó  Erinn.  ro  slécht  Diarmait  do  Chiarán  ann  sin 
a  fiadnaise  fer  nErenn  ocus  do  rat  a  maincine  ocus  mainchini  a 
chlainni  do  tré  bithu. 

Búi  dono  Ciarán  i  naenach  Taillten  im  lugnasa  iar  sin  ocus 
doróine  firta  imda  ann  ocus  mirbaili  aidhble  [ms.  aible],  is  and  sin 
imorro  dorónad  in  firtsa  .i.  duine  tuc  luigi  néithig  fó  láim  Ciaráin 
co  raibi  bainne  aillsi  for  a  muinél  condechaid  a  chenn  de  .  co 
mbái  i  fiadnaisi  fer  nErenn  oc  imtecht  ocus  sé  gan  chenn  isind- 
aenoch  .  conad  é  sin  in  bacucc  búi  i  gcluain  fri  tréimsi  fota  .i. 
fri  ré  secht  mbliadan  oc  na  manchaib.  bói  Diarmait  iar  sin  i 
ríghi  nErenn  fri  ré  fota.  ||  ocus  ní  tánic  isna  haimseraib  sin  rí  bud 
áiniu  ná  bud  óirdnigi  ná  bud  ferr  cruth  nó  delb  nó  ergna  nó 
innscni  nó  ríge  innás. 

Fechtas  do  Diarmait  i  Temraig  oc  fiedugud  .  Mugain  ingen 
Concraidh  mheic  Duach  do  Eoghanacht  chaissil  for  a  láim  .i. 
máthair  Aedha  mheic  Diarmata  .  torrach  annsin  dono  for  Aedh 
sláine  .  do  lotar  dono  ammach  forsin  faithchi  in  lion  ro  bátar  oc  in 
ól  dia  ninnfhuaradh.  ambátar  ann  confhaccatar  cucu  [ins.  qq]  ua 
Diarmata  isin  faithchi  .i.  Suibne  mac  Colmain  móir.  cét  marcach 
ro  b'é  a  lion  .  tii  dubglass[a]  co  lúbáin  (sic)  airccit  imm  leith  in 
dirma  ocus  lenna  corccra  imman  lith  anaill  co  corrtaraib  óir 
ocus  arccait  .  eich  dubglasa  fó  leith  in  tslóig .  gabra  geala  fó'n  leith 
ale  .  caeca  mílcon  co  slapradaib  créduma  forro  .  scéith  copra- 
dacha  foraib  uile.  amail  do  riacht  Suibne  issin  airecht  géisis  brú 
na  mná  .i.  Mugaine  co  clos  fá'n  airecht  uili.  cid  so  a  ben  ol 
Diarmaid  :  in  ar  an  ngilla  atá  th'  aire,  ní  tú  in  fáid  ol  Becc  mac 
Dé  :  atá  fáid  occut.  finntasa  dono  ar  Diarmaid  órot  fáid.  rot- 
fetarsa  dono  or  Becc  :  in  mac  fil  i  mbroinn  na  mná  is  é  muirfius 
in  gilla  nucut.    ba  fior  son  .  ro  marb   Aed   sláini  Suibne.    ro 

fhácaibsen  mac  .1*.  Conall  mac  Suibne  conad  é  sin  ro  marb  Aed 

sláini  doridisi  .  is  de  ro  chet  in  rann  : — 

N  í  fo  airmirt  in  araile  .  do  na  hócaib  a  tuirme  ■ 

Conall  rombith  Aed  sláini  .  Aed  sláini  rombíth  Suibne 

.i.  Conall  mac  Suibni  issé  ||  ro  marb  Aed  sláine  oc  loch  semdidhe. 
Aed  gustan  comalta  Conaill  is  é  ro  marb  Aedh  buidhe  ri  Teftha 
a  mbruidin  dá  choco  ocus  Aedh  róin  ri  ua  Foilghe  i  noenló. 
conid  í  cétfhingal  clainni  Colmáin  ocus  sil  Aedha  sláini  ann  sin 
.i.  Aedh  sláine  do  marbad  abráthar.i.  Suibne  mic  Colmáin  .  ocus 
mac  Suibni  .i.  Conall  dia  marbad  som  ann  sin. 

In  Becc  mac  Dé  sin  dana  is  é  fáid  as  ferr  bái  ina  aimsir  .  is  é 
adubairt  frisin  triar  iar  tiachtain  dóib  a  dúnadh  Themrach  amach. 
maith  thra  ol  in  triar  :  Becc  chugainn  amne  .  abéram  fris  .  fochen 
a  Bice,  maith  ar  Becc.  cia  hairet  beithir  isin  dúnad  ol  fer  diob. 
cia  doimne  in  abann  ol  araile.  cia  tige  na  sailli  a  mbliadna  ol  in 
tres  fer.  pas  go  tóin  amarach  ar  Beg.  is  é  ro  aiglestar  in  naen- 
mhur  ocus  dobert  aenaithesc  dóib  gonusícc  na  noe  naithesca.  is 
é  dono  ro  ráidh  fri  Diarmait  mac  Cerpaill  isin  Temraig  dia 
mbátar  in  taes  admolta  ag  molad  in  righ  ocus  a  shidha  ocus 
a  shobés  .  ro  bói  Aed  dubh  mac  Suibne  mac  rig  dál  nAraidhi  for 
bélaib  Bic  meic  Dé  .  ocus  Diarmait  ro  marb  in  Suibne  sin  ocus  ro 
gab  Diarmait  in  mac  for  altrum  .i .  Aedh  dub  mac  Suibni  .  conde- 
bairt  Bee  :  atchiusa  in  coin  conamail  loitfios  in  sid  sainemail.  a 
Bic  cia  cu  ar  Aodh.  cú  ruad  cú  áirithe  bés  is  tú  ol  Bee  [ins.  hipic 
ciae  quo  araoth  qur.  quairie  pes  is  tua  alpec].  caide  amae  ol  Diar- 
mait. ni  annsa.  in  lámsa  amne  Aodha  duib  ar  Bee  :  is  é  dobéra 
dhigh  thondaigh  it  beola  a  tigh  ||  Banbáin  brughaid  ocus  léne 
oenroisni  immut  ocusbratt  oenchaerach .  ocus  cuirmm  oenghráinne 
it  curn  .  ocus  saill  muicci  ná  ro  genair  for  do  méis .  ocus  issi  ochtach 
in  tighi  .i.  féicc  thuitfios  it  chenn  iar  th'  airlech  ód  naimtib.  Aedh 
dub  do  marbad  or  each,  nató  ol  Diarmait  :  acht  dlomfaiter  do 
as  indErinn  amach  chena  ocus  ní  taidheolla  céin  barn  beosa. 
cuirter  iar  sin  Aedh  dub  i  cn'ch  nAlban  for  innarba  la  Diarmait. 
ocus  nír  léiced  indErinn  iartain  céin  bái  Diarmait  i  n'ghi. 

Bái  tra  cáin  ocus  smacht  ocus  recht  Diarmata  fó  Erinn  co 
coitchenn  .  bátar  a  maeir  ocus  a  rechtaireda  ocus  a  fhianna  for 
coinnmedh  sechnón  [ms.  sethnon]  Erenn.  lotar  i  cn'ch  Connacht 
in  inbaid  sin  máir  ocus  baccláim  ocus  callaire  [ms.  cuallaire]  in 
righ  i  mailli  fris  .  ocus  is  éisidéin  no  biodh  [ins.  bith]  ic  irfhócra 

rompo  do'n  tigh  dia  téighdís  for  oedhoighecht  (sic)  .  is  amlaid 
dogniodh  in  callaire  a  irfócra  .i.  dorus  in  bali  ocus  in  chaisteoill 
a  rachtáis  a  minugud  rempu  ocus  contoigecht  gái  Diarmata 
tarsno  inn  .  ní  lámtha  la  hómun  indrig  cin  a  dhénum  sin  rompo. 
diabal  imorro  is  é  ro  ling  isin  challaire  do  fhasluch  in  uilcc  sin 
fair  ar  dáigh  cu  ro  fhásad  olcc  budh  mó  de. 

Lotar  fecht  ann  do  thegh  Aedha  guaire  i  crich  Maine  i  Con- 
nachtaib  ocus  rop  égen  a  chaistiall  sin  do  brisiud  rempo  ocus  ria 
ngái  in  rig.  rusgab  iarum  ferg  in  ti  Aedh  ocus  marbus  gilla  in 
gái  . i.  in  callaire  .  ocus  do  chóid  for  teichem  Diarmata  iar  sin  i 
crích  Músgraidi  for  comaircci  espoic  Senaigh  .  ár  dá  derbshiair 
máthair  espoic  Senaigh  ocus  máthair  Aedha  guairi.  ||  tánicc 
espoc  Senach  leis  iar  sin  co  Ruadhán  lotra  ocus  do  rat  ar  cho- 
mairce  Ruadáin  é.  dá  shiair  ro  bátar  oc  Ruadán  .i.  Coel  ocus 
Ruadhnat  .  ocus  is  iat  sin  ro  oil  espoc  Senach  [tns.  Senaidh].  ro 
hidhnaiccedh  imorro  Aedh  guaire  la  Ruadán  co  Bretnu  ár  ni  ro 
f  hét  beith  indErind  la  Diarmait.  bái  iarum  do  méd  smachta  Diar- 
mata ocus  a  neirt  for  chách  co  nár  fhét  beth  in  Albain  ná  i 
mBretnaib  oca .  co  tánic  indErinn  doridissi  co  Ruadán  gur  foil- 
gedh  i  talmain  oc  Ruadán.  is  ann  búi  Ruadán  in  tan  sin  áit  a  fuil 
poll  Ruadáin  innidh.  ro  hinnised  do  Diarmait  Aedh  guaire  do  toi- 
gecht  co  hErinn  doridisiocus  a  beith  i  bhfoluchi  talmain  ocRuadán. 

Luid  Diarmait  iarum  do  shaighid  Ruadáin  iar  sin  ocus  ro 
chuir  a  ara  carpait  uadh  do  thabairt  Aedho  guairi  ar  écin  amach 
ó  Ruadán  .  do  chóid  imorro  in  gilla  isin  regies  ocus  berar  a  ruscc 
uadh  fó  cétóir.  rosgab  ferg  imorro  in  ri  de  sin  ocus  tánicc  féissin 
co  hairm  ambúi  Ruadán  ocus  ro  fiarfaig  do  Ruadán  cia  hairm 
ambui  Aedh  guaire  .  ár  ro  fhidir  ná  habrad  Ruadán  brég.  ní 
fhetarsa  or  Ruadán  cia  hairmm  atá  acht  minab  fil  fout  áit  atái. 
do  chóid  in  ri  ass  in  regies  amach  iartain  ocus  ni  tard  dia  óidh 
andébairt  in  clérech.  ro  athchuimnig  ann  sin  ina  menmain  andé- 
bairt  Ruadán  ocus  forfetair  conad  i  talmain  fói  ro  búi  Oed 
guaire.  tánicc  Diarmait  doridisi  issin  regies  ocus  atchonnaircc 
in  choinnill  for  adhnad  issin  talmain  fói  áit  ambúi  Oedh  guaire. 
ocus  ro  chuir  Diarmait  fer  dia  muir  .i.  Donnán  a  ainm  do  shaigid 
Aedha  .  ocus  ro  gab  for  tochuilt  in  talman  fair  ocus  ro  benad  || 
a  sedh  fó  chétóir  as  a  lámaib.  tánicc  co  Ruadán  iar  sin  ocus  ro 
shlécht  dó  ocus  ro  slécht  in  fer  do  dallad  remi .  ocus  ro  bátar  a  fail 
Ruadáin  iar  sin  ocus  is  iat  ata  naeim  a  poll   Ruadáin  inidh. 

tánic  dono  Diarmait  féisin  issin  rigles  .  ocus  do  rat  féin  Oedh 
guairi  as  in  talmain  ocus  is  é  sin  poll  Ruadáin  aniud.  ructha 
laisin  righ  Oedh  a  forcomul  co  Temraig  co  ro  crochta  oca  é  isin 
glés  doróine. 

Do  chóidh  Ruadhán  co  Brénainn  mbirra  ar  sin  dia  breth  i 
ndeoidh  a  chomaircci  ocus  lotar  diblinaib  co  Temraig  .  bátar  iar 
sin  ac  iarair  a  comairci  ar  in  righ  .  ispertsom  nár  dlecht  do'n 
eglais  comairce  do  dénum  forsin  ti  no  millfed  in  recht  n'gda  .  ár 
búi  sárugud  dé  ocus  daoine  ann.  ro  gabsat  na  cléirigh  iar  sin 
salmu  escaine  ocus  ro  bensat  a  cluco  forsin  righ.  atbathatar  dá 
mac  righ  dec  i  noenuair  i  Temraig  indoidhci  sin  .i.  dá  dalta  dec 
do'n  righ  .  táncatar  a  naidedha  do  shaidin  na  cléirech  ocus  bátar 
ocá  [ins.  oco  a]  nertugud  im  tathbeoghugud  na  mac.  rogniset 
irnaighthi  ocus  ro  tathbeogadh  na  mice. 

Bliadain  lán  dóib  iar  sin  oc  escaini  Diarmata  ocus  oc  imirt 
mirbul  fair .  ocus  dobeired  Diarmait  firt  for  araile  dóib.  nir 
chuimgiset  iarum  nach  ní  dó  nó  cor  gellsat  nem  do'n  ferthigis 
conaprad  fria  Diarmait  na  cléirig  do  chaithem  [ins.  chathaim]  a 
cotach.  luid  in  feirtighis  co  Diarmait  ocus  innisid  dó  na  cléirig 
ac  caithem  a  cota  .  conad  amlaid  sin  fuaratar  boeghal  troiscci 
fair,  atchi  Diarmait  aislingthi  in  oidhci  sin  .i.  crann  mór  do 
beith  i  Temraig  ocus  a  barr  do  rochtain  co  neola  nime  ocus  a 
fhoscudh  tar  Erinn  uili.  atchi  caecait  [ms.  .1.]  ngall  ocus  dá  gall 
aireghda  atorro  ac  tescad  in  croinn  || .  ocus  each  ni  no  bendáis  de 
no  ícadhsom  fó  cétóir  cur  chuirset  [in]  oenfecht  eisim  o'n  chrann 
ocus  cur  trascuirset  é  .  conad  é  fuaim  in  chroinn  ac  tuitim  ro 
dúisig  eisim.  fior  on  ol  Diarmait :  misi  in  crann  ocus  is  iat  na 
gaill  oca  letradh  na  cléirigh  oc  timdibe  mo  shaegail  .  ocus  is  leo 
ro  thuitessa  [ms.  thuitisa]. 

Atracht  in  rí  iarna  márach  ocus  do  chóid  co  hairmm  a  rabatar 
na  cléirig.  ole  a  ndernsabair  ar  sé  mo  fhlaithessa  [ms.  fhlaithiusa] 
do  lot  ar  bithin  dam  oc  diten  na  firinni  .  cid  fil  ann  ar  Diarmait 
corop  si  cétfairche  millter  indErinn  t'fhairchese  a  Ruadáin  .  ocus 
do  mhanaig  dot  f  hácbál.  gu  rab  scith  lim  co  luath  ar  do  n'gise  ar 
Ruadán.  bud  fás  do  chathairse  a  Ruadáin  ar  Diarmait  ocus 
toichélait  mucca  a  reilci.  bud  fás  Temair  dono  ol  Ruadán  ocus 
ní  bia  áitreb  co  bráth  innti.  go  rab  aithis  for  do  chorpsa  ol  Diar- 
mait .  ocus  ro  mebaidh  lethroscc  Ruadáin  fó  cétóir.  go  ro  cirrtar 
do  chorpsa  ó  naimdib  ar  Ruadán  .  ocus  co  ro  scáilter  do  boill  ó 

chcile  co  ná  fagbaitcr  i  nocninad.  go  ti  tore  allaid  dono  ar  Diar- 
mait  co  10  thochla  in  tilaig  inadnadhnaiccfiter  co  ro  scáilter  do 
thaissi  .  ocus  co  rab  conuall  con  allta  fót  reilic  gach  nóna  ocus 
cigem  gacha  etarthratha  innti  .  ocus  nárab  [ms.  nar  rab]  iat  a 
manaig  fcin  áitrébait  innti.  in  glún  ná  ro  tócbadh  remomsa  dono 
ar  Ruadán  ná  ro  hadhnaicter  frit  chorpsa  é.  is  ann  sin  atchuingid 
Ruadán  in  dubthemell  isin  tellaig  co  r\á  bia  dé  do  chlethi  i 
Temraig  co  bráth. 

Is  ann  sin  ro  bái  Diarmait  oc  déchsain  chleithi  in  tighi.  is  bidba 
duit  ||  in  cleithe  úcut  ciadonéchnagtar  or  Ruadán  :  is  é  in  cleithe 
sin  dobibar  it  étan  iar  do  chláidedh  do  allmarchaib.  t'óigriar  duit 
a  chléirig  ar  sé.  lecar  in  cimid  dóib  ass  iar  sin  ocus  dogniat  sid. 
conad  ann  aspert  Diarmait  in  so  : — 

M  airg  thochrus  fri  cléirchib  cell  .  mairg  nó  iarrann  tenn  i  tenn  '• 
biaid  Temair  de  co  fás  fan  .  dom  thocharsa  ocus  Ruadhán 

Olc  a  ndernsabair  a  chliarcha  ar  sé  mo  fhlaithessa  do  milliudh. 
ár  ni  bia  Eire  issna  haimseraib  déidhencha  [ms.  déigenco]  ní 
bus  ferr  anás  amail  ro  búi  anossa  .  acht  cidh  fil  ann  ar  sé  acht 
co  ndernat  drochriga  ocus  rigdamnada  [ms.  domno]  ocus  cuit- 
chetharna  coinnmed  for  bar  cellaibse  ann  sin  .  ocus  gurab  iat  féin 
benfus  a  mbróga  diob  in  bar  tighib  ocus  ni  raibe  do  chumang 
acaib  a  gcur  uaib. 

Lotar  na  cléirig  dia  tigh  ocus  a  cimidh  leo  co  ráncatar  poll 
Ruadáin  .  ocus  atchiat  tn'cha  ech  ndubghlass  co  ndealbaib  derr- 
scaighthecha  forro  oc  tiachtain  ass  in  muir  cucu  ocus  do  radsat 
do'n  righ  iat  .  ocus  ro  fromad  iat  imm  a  rith  ocus  robtar  luatha 
iat .  ocus  do  chótar  na  heich  issin  riocht  cétna  doridissi  bail  as  a 
táncatar.   batar  sidaigh  iar  sin  Diarmait  ocus  na  cléirig. 

A  mbúi  Diarmait  i  narali  oidhci  ocus  atchi  dias  dia  shaighid. 
andar  leiss  écosc  cléirigh  forsin  dara  fer  ocus  écoscc  láich  for 
araile.  tecait  dia  shaigid  ocus  benait  a  miond  rig  de  ocus  dog- 
niat mionn  cechtar  de  .  ocus  bui  a  leth  o[c]  each  fior  dib  ocus 
rannat  atorro  amlaid  sin  .  tiaghait  uadh  la  sodhain.  diuchrus 
Diarmait  as  a  chotlud  iar  sin  ocus  innissid  a  fhis.  fior  ol  Bee 
mac  Dé  ocus  ar  Cáiridh  mac  Finnchaeime  .i.  fili  Diarmato  :  atá 
lindi  breth  th'aislingi  duit  .  táirnic  do  fhlaithes  ||  ar  sé  ocus  is 
deired  dot  righe  ocus  do  bith  do  greimm  flatha  festo  for  Erinn 
.i.  roinn  etir  chill  ocus  tuaith  issedh  bias  ann  festa  .  ocus  issedh 
tirchanus  roinn  do  minn  n'gsa.i.  roinn  fhlaitheasa  [ms.  ruinnd 

flaithisa]  Erenn  etir  thuaith  ocus  eglais  .  acht  chena  ar  sé  tiuccfo 
aimser  bus  doer  eglaiss  do  thuaith  co  ná  bia  neimtheas  egulsa 
acht  a  beith  fo  chuinnmedh  cáich  .  tiuccfa  dono  olcc  do'n  tuaith 
ann  sin  co  commuirfi  do'n  mac  ocus  do'n  athair  ocus  do'n  bráthair 
fri  araili  coma[dh]  derga  airmm  cáich  as  a  fuilib  .  conbebaid 
talam  ocus  mess  crann  ocus  torad  uisci  tria  ainfhíor  cáich. 

Dogníter  féiss  Temrach  la  Diarmait  iarsin.  marbaid  Curnán 
mac  Oedho  mic  Echach  tirmcharna  0  [a]  fuilit  síol  Máilruain  la 
Connachto  duine  ocon  fleidh  .  ocus  luid  for  comairce  dá  mac 
Muirchertaigh  mic  Ercca  .i.  Fergus  ocus  Domnall.  cuirit  sin  ar 
comairce  Choluim  chilli  é.  marbthar  oc  an  rígh  é  a  cinaidh  a 
écóra.  sóait  Connachtaig  for  Diarmait  a  cinaid  mic  in  righ  do 
marbadh  .i.  Churnáin.  luid  Diarmait  do  innrad  Connacht  co 
ránicc  cúil  sibrinne  .i.  a  ngar  do  dreimne.  tinólaid  Colum  cilli  ú 
Néill  in  tuaisceirt  do  dighail  a  chomairci  for  Diarmait.  tecait 
leis  dono  Fergus  ocus  Domnall  dá  mac  Muirchertaigh  mic  Ercca. 
ocus  Ainmire  mac  Sédna  rí  chiniuil  Conaill  .  ocus  Nindidh  mac 
Duach  .  ocus  Aed  mac  Echach  tirmcharna  co  Connachtaib  laiss. 
doghní  tra  Fraechán  mac  Tenesáin  drái  Diarmata  airbri  druadh 
etir  in  dá  shluagh  .  is  ann  atbert  Colum  cilli  :  a  dia  cid  nach 
ndingma  itir  in  ceo  ciachsa  in  Erind  ||  ar  lion  in  tslóigh  do  boing 
bretha  diob : — 

S   lóigh  do  ching  a  timchioll  chairn  .  's  macán  bithi  nodusmairn  '• 

is  é  mo  drái  ní  méra  .  mac  dé  is  ferr  nach  congéna 
I    s  álainn  ferus  alluag  .  gá  [mbíth]  Baetán  rissin  sluag  Í 

fola  Baetán  fuilt  buidhi  .  bérad  a  héraic  fuirri 

Ticc  Tuatán  mac  Dímáin  mac  Sharáin  mic  Chormaicc  mic 
Eogain  mic  Néill  ocus  cuiridh  in  airbri  ndruadh  tar  a  chiond 
ocus  lingid  tairsi  .  ocus  benaiss  in  gái  do'n  leth  anaill  inn  ocus 
marbtar  é  .  ocus  is  hé  oeinfer  namá  ránicc  bás  do  muir  Choluim 
chilli,  muidhidh  for  Diarmait  iar  sin.  isfri  féine  ndremain  ar 
Colum  cilli  .  conad  de  ro  lil  in  ainm  ann  .i.  cúil  dremne  no 
dreimféne. 

Luidh  Diarmait  co  Temraig  ocus  aspert  fri  Beg  doridisi  :  a 
fhioss  deimin  cissi  haidhed  nombérad.  aspert  Beg  :  ni  cunnta- 
bairt  son  : — 

C  ichse  a  Temair  .  tar  fert  .  a  fert  fogamraig  .  a  fód  .  a  muir  .  for  iláthaib 
Bóinne .  seoch  lecco  mic  Mani .  for  Sadhb .  for  Sadhbrann  .  seoch  Fhor- 
brech  .  for  carnn  dreimni .  for  Dollad  .  for  Daboll .  for  Daibline  .  for 
Caliainn  .  for  Macho  .  for  Torainn  .  for  Aiss  .  for  Foidhne  .  etir  Chall- 

ainn  ocus  loch  .  do  fomna  Déissi .  do  lith  áinfir  .  foilcfid  Macha  do 
chenn  .  atcifi  bu  bairrne  .  iba  dhigh  do  duirb  .  génaid  fer  dub  tuath- 
chaech  muicc  nduib  a  ceandaib  mucc  .  cichsi  domni  .  atcí  éclaind  fó 
mindaib  .  íba  brachdig  oenghráinne  a  ráith  Bic  .  ann  notcurthar  a 
Diarmait. 

Mo   fhlaith    dom    éisi   cia  cruth  ambia  ol   Diarmait.   is  ann 

cachain  Bee  so  || : — 

O  lc  bith  aromthá  .  daera  fir  .  saera  mná  .  mess  fás  .  fidh  cáin  .  olec 
bláth  .  ili  gáith  .  samh  fliuch  .  ith  nglass  .  immat  buar  .  terc  ass  .  midh- 
buidh  tromm  in  gach  tir  .  caeil  tuircc  .  uilec  rig  .  fior  nolec  .  guin 
gnáth  .  bith  crion  .  lion  ráth  .  atiat  flaithi  dodufiucfat  .  ó  Niall  co 
Niall  .  ó  bruidhi  co  bruidhi  .  Niall  i  muir  .  Niall  i  nguin  .  Niall  i 
tein  .  Niall  dia  .  Niall  fuba  in  each  naidhigh  .  iar  coscradh  Ailigh. 

Tabar  chucainn  ár  ndráithe  \ms.  ndraidhiu]  ar  Diarmait  co 
finnam  an  inann  ní  contirchanat  dúinn  ocus  Becc.  amarus 
dogni  foromsa  ol  Becc.  luidh  Bee  as  iarum  tria  luinne  ocus 
ainnseirrg  ó  Diarmait  .  sluag  már  ina  deoidh  oc  cuincid  fháistine 
fair  .  conacca  Colum  cilli  ar  a  chionn  .  bennachais  dó.  is  amra 
in  fháistine  ar  Colum  cilli  :  is  0  dia  atá  in  fioss  mórsa  tucad 
duit.  atlóchamar  do  dia  ol  Becc.  in  fetarais  lá  do  báis  féin  ar 
Colum  cille.  rotfetar  ám  a  chléirig  ar  Bee  :  atát  secht  mbliadna 
dom  shoegal.  is  amra  sin  ar  Colum  cilli  dia  ndéntar  friss  .  má 
fior  dono  or  Colum  cilli.  ni  fior  or  Bee :  ni  fil  acht  secht 
miosa  dom  shaegul.  iss  maith  más  fior  or  Colum  cilli.  ni  fior 
ar  Bee  :  ni  fil  acht  secht  nuaire  in  lái  dom  shaegul  .  comman 
ocus  sacarbic  dom  co  luath.  is  iar  sin  ro  berr  in  cléirech  é  ocus 
do  rat  commun  ocus  sacarfic  do  ocus  do  chuaid  dochum  nimi. 
ro  bói  i  tarrngairiu  do  Bhiuc  trí  góa  \ms.  do  big  .3.*  goo]  do 
radha  ria  techt  do  écaib  .  ar  nidébairt  gaoi  riam  gusan  uair  sin. 
ar  oenlus  iarum  do  dechaid  |]  Colum  cilli  ar  a  chionnsom  .  ár  ro 
fhitir  a  ég  isin  ló  sin  fó  chétóir. 

Tuccaid  iar  sin  a  dráithe  gu  Diarmait  ocus  ro  fhiarfaig  diob 
cissi  bás  no  ragad.  marbodh  ol  in  cétna  drái  :  ocus  léne  oen- 
roisne  ocus  brat  d'olainn  oenchoerach  bias  umat  a  naidhci  do 
báis.  uruso  Hum  a  sechna  ol  Diarmait.  bádhud  ol  in  drái  ali  : 
ocus  cuirmm  oengráinde  rusfáidfe  in  adhaigh  sin.  losccud  ol  in 
tress  drái  :  ocus  saill  muicci  ná  ro  genair  issedh  bias  for  do  méis. 
is  écsamail  [ms.  exsamail]  sin  ar  Diarmait. 

Luid  Diarmait  iar  sin  for  a  cuairt  rigi  deissil  Erenn .  ár  iss  amlaid 
no  caithedh  ri  Temrach  Erinn  .i.  a  Temraig  illaighnib  .  ocus  a 
sidéin  a  Murrain  .  ocus  as  sin  i  Connachtaib  .ocus  for  cóicedh 

Ulad  fó  deoidh  .  contoirched  co  Temraig  i  gcionn  úidhe  na 
bliadna  forsin  samfuin  do  fritháilim  na  samhna  ocus  fer  nErenn 
im  féiss  Temrach. 

Dia  mbái  Diarmait  laa  nann  forsinn  cuairt  sin  confaco  in 
laech  cuice  issintech.  can  do  dechais  or  Diarmait.  ni  do  chéin 
ar  sé.  tair  liumsa  ol  in  tóglaech  co  tórmala  adhaigh  noeghoid- 
hechta  Hum.  maith  ol  Diarmait :  abair  fri  Mugain.  nitó  ar 
Mugain  :  ni  raghatsa  [ms.  radhatso]  for  cuiredh  [ins.  cuirith] 
céin  bam  beo  .  ocus  is  tar  mo  shárughad  dia  nisairsi  {sic)  ár  is 
drochscél  duit  tocht  for  cuiredh. 

Téit  Diarmait  la  Banbán  do  ráith  bice,  ó  ro  deissedar  ann 
issin  tigh  confaccatar  ógmnái  gcoeim  co  nerrad  nderrscaighthe 
istech.  can  do'n  mnái  ol  Diarmaid.  inghen  damsa  ol  Banbán 
ocus  fáidfidh  latsa  innocht  ar  ulccaib  ri  Mughain  [ms.  ria 
Mumain]  ór  ná  tánicc  liumsa.  is  maith  Hum  or  Diarmait.  derg- 
aiter  [ms.  degoiter]  leabaidh  dóib  co  róisc  taisealbadh  bid.  || 

Maith  a  ben  ol  Banbán  fria  a  ingin  :  in  fil  étach  lat  do'n  n'gh. 
fil  ol  indingen.  dobeir  léne  as  in  crieol  (sic)  ocus  [bra]t  .  ocus 
nusgaib  in  ri  uimmi.  is  maith  in  léne  or  each,  is  dingbhála  [ms. 
dinmalo]  duit  ol  Banbán  in  léne  oenruaissni  .  ingen  imthol- 
tanach  Hum  inningen  uccut  .  issí  dorinne  [innjoenróissne  do  chur 
co  nderna  scuab  de  .  comlán  immaire  eiséin.  is  maith  in  brat  or 
each,    is  maith  ol  Banbán  :  d'olainn  oenchaerach  dorónad. 

Tucad  iar  sin  biadh  ocus  lionn  dóib.  is  maith  in  tsaill  [ms. 
in  shaill]  muici  nad  ro  genair  or  Banbán.  cinnus  or  Diarmait. 
ni  annsa  .  muc[a]  ainighi  ro  gabtha  scena  dóib  co  tucta  a  noircc 
cistip  até  beoa  ocus  gurro  biata.  is  maith  in  choirm  ar  each,  iss 
maith  or  Banbán  :  is  coirmm  oengráindi.  laa  do  chuadassa 
[ms.  chódusao]  amach  do  deiscin  m'arathair  ocus  ro  marbas  ferán 
eighinn  frith  grainne  ina  egán  ocus  ni  fess  cid  arbar.  ro  laad  i 
cionn  imaire  co  tucadh  serrmir  de  .  ro  cuiredh  iarum  conad  é  a 
arbar  ocus  a  chuirmm  in  so  [ms.  ann  so]. 

Ro  déch  iar  sin  Diarmait  suas.  is  nua  iochtar  in  tighi  ar 
Diarmait  ocus  ni  hóg  a  uachtar.  fechtas  do  chuamarne  [ms.  co- 
marne]  ar  Banbán  i  curchaib  do  gabáil  éisc  conaccamar  cleithe 
in  tige  cugainn  do'n  fairge  .  dorónad  liumsa  ar  a  ingantus  tech 
de.  is  fior  olse  Diarmaid  :  dobretha  fáistini  Big  ocus  na  ndruadh 
dom  oidhidse  ocus  dobretha  aithrigi  co  léir  .  is  é  so  mo  techsa  ar 
Diarmait  .  amach  dun  a  óga  ol  sé.    lais  sin  [ms.  laisin]  lingidsium 

féisin  do  dul  amach.  Ace  .  is  Í  so  do  shligc  \jns.  shligid]  ar  Acd 
dub  a  ndorus  in  tighi  ac  tabairt  in  gái  ina  bruinni  co  ro  éimid  a 
druim  trfd.  sóaidh  issin  tech  iar  sin  .  gabsat  ||  Ulaid  amuig 
immon  tech  ocus  loisctcr  iarum  in  tech  form  .  luidsium  in  ti 
Diarmaid  issin  dabaigh  chormma  co  ro  thuit  féicce  in  tighi  ina 
chionn  [ins.  en.]  comba  marb  de. 

Marbtar  ocus  loiscter  corp  in  righ  ann  a  négmais  a  chind. 
dobretha  iar  sin  a  chend  ocus  a  thaissi  co  cluain  mac  Nóis  cor 
hadhnaicedh  isin  chlaoin  ferta  nó  isin  céiti  .  ár  is  ann  ro  thogh 
féin  a  adnacal  in  tan  do  throiscc  i  neglais  bice  dia  ro  hiccadh 
do'n  chenngalur  iar  fertain  a  throsci  fri  noemaib  Erenn  ocus  iar 
néimded  a  icca  co  riacht  sin.    is  do'n  aidhid  so  ro  canadh  so  : — 

I    ndóin  dítin  i  ráith  Bic  .  dith  Diarmata  fa  muirici 
dibdath  flatha  ilar  cath  .  mairg  fairccfi  a  imbrath. 

Conid  í  aidhed  [ms.  ag.]  Diarmata  mic  Cerbaill  in  so  .i.  cerr- 
ball  .i.  cerrbeol  .i.  bél  cerr. 

.  Finit . 


Genemain  Aeda  sldne  in  so  sios. 

Temair  na  rig  issí  ba  domhgnás  díles  do  each  rig  no  gebed 
Erinn  .  ár  ba  choitchenn  dosom  cára  ocus  smachta  ocus  ciosa  fer 
nErenn  do  conici  sin.  ba  choitchenn  dana  do  feraib  Erenn  tiach- 
tain  as  each  áird  co  Temraig  do  chaithium  féissi  Temrach  ar 
cech  samain  .  ár  ba  hiat  dá  chomthinól  no  bítís  oc  feraib  Erenn 
.i.  féis  Temra  cecha  samna  ár  ba  híside  cáisc  na  ngente  .  ocus 
oenach  Tailten  cech  lugnasaid.  cech  smacht  imorro  ocus  cech 
recht  no  órdaigthea  ó  feraib  Erenn  in  nechtar  diob  sin  ní  láimthea 
a  sárugud  co  dtísed  [fcs.  thísed]  áige  na  bliadna  sin. 

Bái  tra  móraenach  mór  fecht  ann  i  Tailltin  la  goedelu.  issé 
imorro  ba  ri  for  Erinn  in  tucht  sin  Diarmait  mac  Fergusa 
cherrbeoil.  ro  hórdaigit  tra  fir  Erenn  for  foradaib  indoenaig  .i. 
each  ar  miadaib  ocus  dánaib  ocus  dlestanus  ann  amail  ba  ghnáth 
cossin.  bái  dana  forad  ar  leith  oc  na  mnáib  im  dá  sétig  indn'g. 
ba  hiat  rigna  bátar  i  fail  Diarmata  in  tan  sin  .i.  Mairenn  mael 
ocus  Mugain  ingen  Chonchraid  maic  Duach  duinn  do  feraib 
Muman.    bái   tnúth  mór  oc  Mugain   fri    Mairinn  .  ocus  asbert 

Mugain  frisin  mbancháinti  dobérad  a  breith  féín  di  diambérad  a 
mionn  óir  do  chiunn  na  rígna  .  ár  is  amlaid  bói  Mairenn  cen  folt 
conid  mionn  rígna  no  bíod  oc  foloch  a  lochta.  tánic  tra  in  ban- 
cháinte  co  airm  i  mbúi  Mairenn  ocus  bói  oc  tothlugud  neich 
fuirri.  asbert  in  rígan  ná  bái  aicci.  biaid  ocut  so  or  si  oc  tarraing 
in  chathbairr  órda  dia  ciunn.  dia  ocus  Chiarán  risside  imorro  or 
Mairenn  oc  tabairt  a  dá  lám  má  cenn.  ní  thárnic  imorro  do 
neoch  isin  tsluag  dercad  fuirri  in  tan  ro  siacht  áth  a  dá  hiomdadh 
in  folt  fann  flescach  fbrorda  ro  asair  fuirri  tria  nert  Chiaráin. 
machthaigit  in  slog  in  mirbail  ocus  ba  maith  leo  cen  meblugud 
na  n'gna.  tucu  dia  friss  or  Mairenn  (.i.  fri  Mugain)  corotimderg- 
thar  inn  i  fiadnaisi  fer  nEirenn  .  ocus  ro  fíorad  ón.  || 

Bói  Mugain  iar  sin  i  fail  Diarmata  ocus  si  aimrit  .  ba  thoirsech 
Mugain  deside  ár  ro  midair  in  ri  a  trécad  uile  .  ocus  dana  ba 
thoirsi  léisi  inna  mná  aile  bátar  con  rig  iatsaide  oc  breith  clainne 
.i.  Eithne  ingen  Brénainn  daill  do  chonmaicnib  cúili  talad  in 
tsainred  .  ba  híside  máthair  Cholmáin  móir  .  ocus  Breo  ingen 
Cholmáin  maic  Nemáin  ó  dún  suane  máthair  Cholmáin  bic.  ba 
brónach  tra  Mugain  de  sin  .i.  a  bith  cen  mac  cen  ingin  ocus  in 
ri  oc  fulmaisi  a  léicthi. 

Dorála  Finnén  maigi  bili  i  mBregaib  ocus  espoc  Aed  mac 
Brio,  tank  in  rigan  dia  saigid  ocus  bói  oc  etargudi  na  clérech 
im  furtacht  di.  ro  bennach  Finnén  ocus  epscop  Aed  usee  ocus 
tuc  di  coneissib  .  ocus  ba  torrach  si  deside.  issed  trá  ro  uc  si  do'n 
toirrchius  sain  uan.  am  mairgsea  desuide  or  Mugain  .i.  cethir  do 
chompert  dam  .  ár  nipam  com  chirtisea  do  neoch  as  a  aithli.  ni 
hed  bias  ann  or  Finnén  acht  bud  chosecrad  dot  bhroinn  a  ni  sin 
.i.  intsamail  induain  nemlochtaig  ro  hedprad  dar  cenn  in  chineda 
doenna. 

Ro  bennach  in  clérech  dan'ssi  usee  di  ocus  ba  torrach  si  desuide. 
ro  chompir  annsuide  bratán  airgdide.  am  mairgsea  de  seo  ar  si : 
is  mesti  trá  damsa  inandéni  a  chlérig  .  uair  bud  ardairc  ic  feraib 
Erenn  an  dá  geinsea  ocus  nimthasa  maith  disiu.  ni  hed  bias  ann 
or  in  clérech  acht  bératsa  in  mbratán  airgdide  ocus  dogénaiter 
methla  lim  de  .  ocus  bérasa  mac  dá  chiunn  ocus  forbéra  a  brái- 
thriu  .  ocus  bud  lia  ri  uad  for  Erinn  andás  ó  na  maccaib  aile. 
maith  lem  or  Mugain  acht  coro  cómaltar  frim  na  ráidi.  comalltar 
or  in  clérech. 

Dogní  iarum  Finnén  ocus  epscop  Aedh  beus  bennachad  na 

rigna  ocus  bcnnachad  in  tsil  no  genfed  uadi  .  ocus  atnaig  usee 
ina  chuach  ocus  atnaig  do'n  rigain  .  ocus  ibis  ocus  fothraicis  ass. 
10  toirrched  trá  in  rigan  de  sin  ocus  beirid  mac  ocus  rop  éside 
Acd  sláne.  maith  tra  in  gen  ro  compred  ann  .i.  Aed  sláini.  at 
maithi  a  chland  .i.  fir  Breg  .i.  im  ghart  im  allud  im  ordan  .  im 
chruas  im  chána  im  forlámus  .  im  dirgi  im  dretlacht  im  toinnci. 
im  órd  im  brugas  im  buici  .  im  ghnáis  im  alaidh  im  sotlatus  .  im 
blad  im  báig  im  chridhechairi  .  im  chruth  im  chéill  im  ergna. 
im  muad  im  maithius  im  roithinchi.  ár  rop  é  in  sithbe  óir  dar  in 
clár  findruini  siol  Aeda  sláni  dar  Bregmag  .  ár  each  maith  [ocus 
each]  mórtheglach  mórecarthach  doneoch  as  uilliu  cech  maith  is 
co  Aed  sláne  cutromaigter  [iat]  .  ||  conid  do  chuimniugud  in 
gnima  sin  ocus  dia  thaiscid  i  cuimni  do  chách  ro  chan  in  senchaid 
in  so  .i.  Flann  mainistrech  : — 

M  ugain  ingen  Chonchraid  chain  .  maic  Duach  do'n  Desmumain  '• 

ro  chren  fialgharta  cen  faill .  ben  Diarmata  maic  Cherbaill 
C   achtsus  rósacht  indrígain  .  ba  fó  salt  co  fírdígail  '■ 

uair  ná  tarmaltad  a  suth  .  co  tarmartad  a  lécud 
A  nn  dolluid  ba  gialltach  gnia  .  ua  féig  in  fiatach  Finnia  '■ 

[co]  rath  Bregmaige  co  mblait .  co  ár  ndegduine  co  Diarmait 
D  olluid  dochum  in  rig  ruaid  .  cen  dochunn  is  cen  dimbuaid  '■ 

ná  bad  ann  ba  chathalt  blad  .  ann  rodnanacht  in  rigan 
R  áidis  fris  ránic  a  les  .  ni  no  iccad  a  ances  Í 

dia  chlói  bud  gell  co  nglicce  .  ár  bói  trell  i  naimrite 
R  odusbennach  Finnia  féig  .  combad  chennach  dia  coemréir  Í 

as  a  chuach  forodail  dig  .  do'n  mnái  forráin  étrochtghil 
I    arom  ba  hálacht  Mugain  .  slánalt  rodia  sam  subaid  '■ 

combert  uan  nár  ba  deilm  di  .  nár  ba  dual  do  deilb  duini 
D  e  ro  dubaig  dar  gruad  nglan  .  Mugain  maith  in  mórrígan  Í 

ferr  lé  a  fethim  cen  chlaind  chirt  .  indá  cethir  do  choimpirt 
N  á  sireclaig  de  ar  dia  .  ar  in  firecnaid  Finnia  í 

taraill  cosecrad  do  bronn  .  in  tuan  álainn  étrochtoll 
I    aram  ba  hálacht  in  ben  .  ropo  máralt  áirmiten  í 
é  maccán  ro  lamnad  de  '.  bratán  algan  airgdide 
E  dprais  do  Finnia  fonnghlan  .  ar  in  dia  dia  fégfognad  '■ 

a  bratán  ós  brí  cia  pé  .  is  maccán  dí  dia  éssé 
D  ognith  la  Finnbarr  fuaim  nglan  .  cumtach  dindmall  daigfethal  '■ 

ba  blathdál  cen  brón  cepé  .  do  bratán  mór  Mugainé 
C  ompert  Mugain  mó  each  claind  .  do  macc  chóir  chubaid  Cherbaill  '■ 

iarom  ós  roen  ruamach  ré  .  in  nAed  saer  sluagach  sláné 
S    egait  for  nert  fótla  fia  .  feib  dodarairngert  Finnia  '■ 
glana  glórda  im  gním  nglé  .  clanna  móra  Mugainé 
I    s  í  seo  cen  bétblaid  mbrath  .  cétfaid  araile  senchad  '■ 
cona  ollaltaib  cen  ail  .  ba  do  Chonnachtaib  Mugain 

.  Finit  . 

Araile  bái  [ms  baidh]  Diarmaid  mac  Aedha  sláíne  a  righe 
nErenn  ocus  Crimhthann  mac  Aedha  a  dhalta  i  ngiallacht  fria 
láimh  ó  Laighnibh.  luidhsium  [ms.  lydh]  ocus  Crimthann  a  dhalta 
lá  ann  co  háth  truim  ocus  a  nilfaebhar  leo  ocus  énghilla  .  co 
facadar  an  aonmhnái  tar  an  áth  aniar  i  carput  .  áilliu  iná  gach 
ben  do  mnáibh  an  betha.  canas  tánaccais  a  ingen  or  Diarmaid. 
ni  a  céin  or  in  ingen.  cidh  dotbeir  [ms.  dobeir]  i  nuaithe  or  Diar- 
maid. ac  cuinchid  [ms.  achuinch-]  cruithnechta  or  in  ben.  foghé- 
bha  acum  or  Diarmaid.  ni  obam  or  in  ben.  tuc  iar  sin  an  mnái 
lais  co  Temraigh  combái  ina  coemlebaidh.  can  do'n  mnái  a  Dhiar- 
mait  or  each,  ni  innisiubh  [ms.  ni  innisibh]  or  Diarmaid.  is  bee 
a  fhola  or  each,    budh  é  a  hainm  or  na  dráithe  :  becfola. 

Tuc  an  ben  iar  sin  grádh  do  dhalta  an  n'gh  .i.  do  Crimhthann 
mac  Aedha  tar  cenn  Diarmada  ocus  ro  gabh  for  a  guidhe  fria  ré 
fhoda.  adubairt  dono  an  gilla  do  róised  ar  a  cenn  co  cluain  dá 
chaillech  um  tráth  teirte  dia  domnaigh  dia  breith  ar  aithed  .  acht 
chena  ro  thoirmisc  a  mhuinnter  uime  ben  n'gh  Erenn  do  breith 
for  élódh. 

Eirgis  iar  sin  madan  mochthráth  [ms.  mochráth]  dia  domnaigh 
ó  Dhiarmaid.  cia  leth  in  mochéirge  a  bean  or  Diarmaid.  do  chlu- 
ain  dá  chaillech  or  inningen.  cidh  ón  or  Diarmaid.  do  fhrecair 
an  ingen  :  ocht  léinte  co  nimdénum  óir  ocus  ocht  ndeilgne  lain- 
ecair  ocus  trí  mhind  óir  ro  fáccas  accá  taiscedh  innte.  ná  érigh 
dia  domnaigh  dia  niarraidh  or  Diarmait  áir  ni  maith  aister  domn- 
aigh. neich  liumsa  or  an  bhen  ár  is  deimin  co  nimtheochad.  ni 
budh  uaim  [ms.  ba  huaim]  or  Diarmaid. 

Luidh  si  dono  ocus  a  hinilt  a  Temraigh  budhess  co  Duibtir 
laigen  .  ocus  dorála  for  merughadh  [ms.  merudha]  ann  iad  co 
haidhche  co  faccadar  an  cuan  con  allaidh  chucu  [ms.  qq]  san 
sléibh  .  ocus  téidsidhe  i  crand  ar  a  teichem  ocus  ethaid  na  coin  a 
hinilt  .  ocus  nir  chian  di  san  crand  co  faccaidh  in  teinidh  for  lár 
na  cailledh.  luidh  si  dochum  na  tineadh  co  faccaidh  an  tóclách  || 
fá  cáime  cruth  sa[n]  chruinne  itir  arm  ocus  deichealt  icon  teinid 

ocus  suidhid  ina  farradh.  emarccus  (sic)  an  tócclách  fuirre  ocus 
nir  labhair  fria  .  ocus  ni  tuc  aghidh  fuirre  nó  co  tairnicc  dó  fuine 
an  tuirc  allaid  bói  oga.  dorighne  bromuc  dia  muicc  ocus  innlaidh 
a  lámha  ocus  luidh  ó'n  teinidh  conuige  in  loch,  luidh  si  ina 
diaidh.  téid  an  tóglách  ina  luing  ocus  isse  lais.  imrit  iar  sin  co 
ráncadar  co  hinis  [ms.  innis]  nuráird  nóibhinn  ocus  tiaghaid  isin 
ríghthoigh  rómhór  [ms.  romóir]  ró-álainn  ocus  ni  roibe  nech  ann 
for  a  cionn.  caithid  [ms.  cathaid]  biadha  écsamla  iar  sin  ocus 
midh  somblasda.  luidhid  iar  sin  a  ndis  a  nénimdhaidh  ocus  nir 
impo  fria  co  madain  [ms.  madan]  ocus  ni  ro  shaethraigh  [ms. 
shaeraigh]  fria. 

An  tan  táinic  an  maidin  adchualadar  an  gairm  [ms.  gairmh] 
.i.  tarr  amach  a  Flainn  for  an  guth.  táncadar  na  fir  .  éirgidsium 
iar  sin  ocus  geibid  a  ghaiscedh  .  luid  si  dá  féchain  co  dorus 
na  cathrach  [ms.  krc]  co  faccaidh  an  triar  comaesa  comdhel- 
bha  comcródha  fairisem  .  atchonnairc  dono  cethrar  [ms.  .iiii.]  ele 
do'n  dara  leith  fo  a  narmghaiscedh.  cathaigit  iar  sin  co  ferrdha 
feramail  an  tochtar  sin  .i.  cethrar  do  gach  leith  .  tucsum  iar  sin  a 
chethrar  [ms.  cethrar]  maidm  ar  in  cet[hr]ar  ele  .  acht  cena  attor- 
cradar  bonn  re  bonn  can  anmain  marb  acht  eisem  a  aenar  [ms. 
isem  aenar]  ocus  luidh  iar  sin  isin  cathraigh  anunn.  buaidh 
th'einigh  duit  ol  si  :  is  laechdha  [ms.  laechaidhe]  in  gm'om  doró- 
nais.  ro  budh  maith  cena  bar  esen  diamadh  fri  naimdibh  no 
ferfainn.  can  do  na  hóccaibh  or  sise.  mic  bráthar  damsa  an  cetrar 
úd  bói  am  aigid  .  trí  derbráithre  dam  an  triur  ele.  cidh  ro  cosain 
frit  ol  an  ben.  an  innsese  or  sé.  cia  ainm  na  hinnsise  or  sise.  innis 
Fedaigh  mic  an  daill  ol  sé.  can  duitse  or  seise  can  féis  liumsa. 
ar  m'olcus  do  nuachar  duitsi  a  haithle  rígh  Erenn  d'fágbáil  duit 
ar  in  tóclách  ocus  nách  Hum  fén  antoilén  .  ocus  mad  Hum  ragad 
ar  do  cennsa  ocus  biair  d'oenmnái  agum  ||  má  maith  let  .  ocus 
imthigh  [ms.  imidh]  do'n  chursa  dochum  an  righ  ocus  atá  th'inilt 
imslán  can  bed  can  baeghal  a  mbun  an  chrainn  chétna  .  ocus  ra- 
ghadsa  do  bar  nidhnacul  co  Temraigh. 

Ro  gabhsat  rompu  iar  sin  co  Temraigh  .  ocus  an  tan  ro  siacht 
sise  tech  an  righ  is  ann  bhói  Diarmaid  ac  érge  as  a  lebaid  isan 
domnach  cétna.  nir  cóir  duit  ámh  in  domnach  do  thoirimtecht 
tar  sárughadh  [ms.  sarudh]  dé.    ni  dernas  itir  ol  seise. 

Amail  do  bátar  ann  confaccadar  cethrar  maccléirech  ac  toid- 
hecht  astech.   cidh  fodera  dibh  an  domnach  do  thoirimthecht 

or  in  ri  [ms.  righ].  cedughadh  ár  sruithe  ar  na  cléirigh  .1.  Mol- 
aise  daiminnsi  ro  fái  sinne  chugatsa.  ocus  is  edh  fodera  dóibh 
.i.  colamhan  do  mhuintir  Daiminnsi  ro  bói  ac  mochéirge  a  bhó  co 
faccaidh  an  tochtar  coemócclách  cumdhachta  fó  armghaisgedh 
ac  cathugad  fria  aroile  .  ocus  ro  marbh  each  diobh  a  chéile  isin 
cath  acht  éinfer  namá .  ocus  ro  adhnaicc  Molaise  in  móirseser  ele 
ocus  do  fhácsat  acainne  ere  déise  di  or  ocus  airgiod  [ms.  airgid] 
doneoch  bói  fó  a  mbráighdibh  ocus  fá  a  lámhaibh  ocus  fá  a  nar- 
maibh  .  ocus  is  aire  táncamairne  co  fesairse  do  chuid  féin  do'n 
innmus  sin.  ac  [ins.  ach]  etir  ón  ar  in  ri  :  a  ni  tuc  dia  dosum  ni 
chuidemsa  fair  é  .  acht  déntar  cumdach  minn  ocus  fethal  do'n  ór 
sin  ocus  do'n  airgiod.  ocus  is  edh  on  ro  comailledh  .  conidh  do'n 
ór  sin  do  cumdaigedh  serin  Molaise  ocus  a  bachall. 

Ro  innsedar  iar  sin  na  maccléirigh  do'n  righ  co  roibe  in  righan 
ar  láthair  in  chatha  ac  marbad  in  chatha  uile.  ro  hédaighedh  in 
ri  de  ocus  adbert  fri  Becfola  toidhecht  tar  a  hais  co  Flann  ua 
Fedhaigh.  do  érigh  co  héscaidh  iar  sin  ocus  do  chuaidh  ina  fri- 
thing  co  Flann  ocus  ni  ro  scarsat  riam. 

.  Fin  it . 


Imthecht  Caenchomraic. 


Easpac  uasal  ra  bhái  i  cluain  meic  nóis  Caenchomrac  a  ainm. 
ocus  Mochta  a  ainm  ar  tus  .  mac  óighi  hé  ocus  comarba  dé  ocus 
dá  oilitre  do  chóidh  co  cluain.  ba  mór  tra  a  airmitin  ocus  a 
chadhas  i  cluain  .  ár  ro  fhinnad  ó  dia  gach  aen  diobh  no  gheibedh 
bás  in  fuighbed  fochraic  nó  in  fuighbedh  pian  .  ocus  no  indisedh 
do  chách  in  bliadain  do  gheibedh  bás  in  ráithi  déidhenach  do'n 
bliadhain  a  imthús.  ba  mór  lais  iarum  a  airbhidin  i  cluain  ocus 
táinic  co  hinis  éndaim  for  loch  ri  ocus  a  oilitri  do  dénamh  innte. 
ar  ba  huaigneach  leis  hi  fria  hórd  ocus  oifreann  ocus  irnaighthi. 

Bátar  dream  úrnaightheach  do  mhanchaib  ina  fharradh  innti 
ocus  no  theighidis  for  tir  immach  ar  cenn  almsan  ocus  primh- 
idin  i  Tethbha  .  ár  do  bátar  fir  Tethba  i  ngéillsine  mhóir  dhó  .i. 
cét  ore  ocus  cét  laegh  ocus  cét  uan  ocus  bairgen  cacha  loisdi 
ocus  screapall  gacha  caithreach  .  ocus  nach  rachadh  a  nár  tar 
nónbar  acht  co  mbeidis  fo  screapall  dosom  .  amail  isbert: — 

A  tlóchur  dom  righ  .  fir  Tebtha  dia  tir  .  nir  gonadh  nech  dhibh  .  n(  ro 
gonsat  nech.  ||  adcirimsi  fribh  .  ní  ba  bréc  in  bágh  .  mad  dia  luaitti 
mhé  .  budh  nónbar  bar  nár. 

Ocus  dono  for  sé  gid  sochaide  bés  in  bar  tograim  giamba 
huathad  dáib  acht  co  nderntai  m'imrádhsa  raghthai  slán  .  dia 
nebairt  : — 

N  ónbar  a  Tethba  thíri  .  fri  cét  mile  do  mhilib  '■ 

dénat  Caenchomrac  dh'imrád  .  ragat  im  slán  dia  tirib 

N  í  bérat  buidne  a  mbuadha  .  do  shluaga  domon  cia  í 
acht  co  mbiat  cum  fhognumsa  .  is  m'foghnamsa  do  dhia 

Do  bisium  amlaid  sin  itir  chluain  ocus  inis  éndoim  seal,  fecht 
dia  mbúi  i  ninis  éndoim  lotar  na  manaig  imach  .  luidh  Eogan 
ocus  Ecertach  dá  mac  Aedhacán  {sic)  d'ib  Maine  dá  bronn- 
dalta  in  cléirigh  co  ráncatar  sliabh  Liatroma  a  nib  Maine,  is 
ann  bátar  í  Fhannáin  oc  seilg  isin  tsléibh  .  ocus  ro  mharbhsat 
drécht  do  mhucaibh  allaid  ann  ocus  do  ratsat  banbh  do  na 
cléirchib  dhiobh  .  ocus  tucsat  leo  dia  tigh  é  ocus  ra  chuirset 
forsin  gabail  i  cionn  na  teined.  ocus  mar  do  bi  in  cléireach  ac 
gabáil  a  shalm  co  facaidh  in  fer  mór  chuigi  ó  bhun  na  tuinne  as 
in  loch,  bennachais  do'n  cléireach  ocus  bennachais  in  cléireach 
dosom.  is  maith  ar  sé  no  freicéradh  in  tí  atá  forsin  ngabhail  i 
cionn  na  teined  thú  ocus  no  gébad  salma  let.  crét  sin  itir  ón  ar 
Caenchomrac.  ni  annsa  ar  sé  :  mainistir  fil  lindi  fó'n  lochsa  this, 
ár  ni  doilghi  lasin  coimdhi  áitrebh  dháine  fó  na  huiscibh  iná  isna 
hinadaib  aili  .  ocus  dorónsat  macaeim  na  mainisdreach  imarbhas 
cu  ro  cuirit  imach  i  riocht  muc  ocus  curob  iat  ro  marbadh  aniugh 
i  sléib  Liatroma  .  ocus  aen  diobh  sin  in  ti  fil  forsin  ngabhail  i 
cionn  na  teined.  ocus  is  misi  a  athair  collaidhe  ocus  ac  so  a 
shaltair  am  láim  ocus  dobeirim  duitsi  i.  saltair  na  muici  atbeir- 
thi  fria  iarum  ocus  ra  mhair  fri  ré  fada  i  cluain  meic  Nóis.  in 
banbh  dono  idbeirthi  fri  hEogan  ocus  ba  hé  sin  in  banb  fri 
beol  tuirc.  ocus  cedaighis  Caencomhrac  dosom  a  breith  leis  dia 
adhnacul.  cidh  duit  a  cléirigh  ar  sé  nach  tice  limsa  d'fégad  na 
mainistrech  atá  fó'n  lochsa  tís.  ragat  ar  Caencomrac.  lotar  a 
ndís  fó'n  loch  ocus  tiagat  isin  mainistir  .  ocus  tic  Caenchomrac 
ó'n  tráth  co  araili  innti  .  ocus  tic  arna  bhárach  dia  tigh  ocus  sé 
lán  do  thurrscur  in  locha.  ocus  do  thathaigedh  co  minic  fó'n 
loch  ocus  ní  bíodh  dícleith  dó  uirre  ó  sin  imach  céin  ba  beo. 

Tictís  cléirigh  locha  rí  gach  dardáin  case  co  hinis  éndoim  do 


24,b  \  2]  Tesmolad  Cormaic.  89 

shaigidh  Chaenchomraic  fó  daigin  ola  do  choisercadh  dhóibh 
ocus  dogníodhsom  órd  ocus  oifrenn  ocus  coisercadh  ola  ocus 
próicept  dóibh.  ba  gnáth  fledhugad  isin  ló  sin  iar  nurd  ocus 
iar  naifreann  .  doberar  iarum  lionn  ocus  biad  do  na  cléirchib 
amail  dobeirthi  do  ghrés  .  luid  Caencomhrac  uaithib  imach  ocus 
tuc  \ms.  tic]  úrmór  in  lái  na  nécmais  .  ocus  tic  dia  saigid  iar  sin 
isin  teach  i  mbátar  ic  próinniugad  ocus  bennachais  dóibh  ocus 
bennachais  each  dosom  ó'n  mudh  cétna.  atcí  na  miasa  lán  do 
shaill  aca  icá  tomailt  ocus  gabais  for  a  cairiugad  im  tomailt  na 
sailli  isin  corgais  ocus  do  rat  cúrsachad  mór  forra  .  ocus  ro  ghab 
ferg  ocus  lonnas  dermair  é  co  nár  fétsat  fégad  ina  agaidh  fri 
ruitnech  na  diadachta  búi  ina  gnúis.  teichit  na  cléirig  roime  ocus 
rongabh[astar]  Caencomrac  imach  uatha  ocus  ní  facas  ó  sin  illé. 
ocus  ni  fes  in  fó  loch  do  chóidh  do  áitribh  isin  mainistir  co 
bfoghnum  do  dhia  ocus  do  .  .  .  ocus  fri  forbannuibh  ársata. 
nó  in  aingil  rucsat  a  ainim  dochum  nime.  ocus  nir  chaithset 
sruithi  gaeidel  feoil  isin  caplait  ina  aithle  sin. 

.  Finit . 


Teasmolad  Corbmaic  úi  Cuinn  ocus  Finn  meic 
Cumhaill  sunn. 

Airdrigh  uasal  óirbítnech  ro  gab  uas  Erinn  .i.  Cormac  mac 
Airt  meic  Cuinn  cétcathaig.  búisim  iarum  cetrachat  bliadan  irri- 
ghi  Erenn  iarmóthá  na  dá  bliadain  do  gobsat  Ulaid  .i.  Fergus 
duibdédach  bliadain  ocus  Eochaid  gonnat  bliadain  eile.  ro  athri- 
ghsat  Ulaid  Cormac  fá  dhó.  do  bói  dono  in  Cormac  cétna  sin 
cetri  misa  for  esbaid  óna  muir  ocus  ni  fes  cia  leth  in  ro  luidh  nó 
co  tánic  fésin  ocus  gurro  innis  a  echtra. 

Ni  rabi  iarum  isin  domon  ri  ro  bo  samalta  fri  Cormac  acht 
Solum  mac  Dáuid  ar  áine  a  ecna  is  ar  saibris  a  fhlatha  .  ar  ni 
rug  Cormac  breth  riam  gan  teora  hailgi  breithi  occa  .i.  ail  aignid 
ghaeisi  ocus  ail  fhásaig  breth  ocus  ail  bai  bias  .  conad  do  réir 
egna  ocus  eolusa  na  mbreth  sin  doberthai  in  laegh  i  gcinn  hi 
ráithi  re  ré  Cormaic.  miach  dá  gach  immuiri  ina  ré.  laeghleogha 
na  colpacha  ina  ré.    gach  aband  acht  co  roiched  glún  do  geibthi 

bratán  in  gach  aenmogall  isin  lín  inti  ré  linn.  Ian  a  srebuinn  do 
nús  ag  in  boin  ina  re.  do  barr  meoir  do  cnuasaighthi  in  mil  ina 
ré  arna  fcrtain  do  nim  tria  firinne  fhlatha  Corbmaic.  is  re  linn 
nach  faightai  soithighe  do'n  lemnacht  .  ar  no  bídís  na  ba  oc  siled 
a  loma  gan  anadh. 

Ba  samolta  iarum  fri  hOctafin  Aughust  in  righ  sin  ar  an  ni  no 
iccadh  gach  aen  cis  cesarda  as  a  dúthchus  .  is  amlaid  sin  do 
iccadh  gach  aen  an  cis  r/gha  fri  Corbmac  as  a  inad  dúthchais. 
ar  nir  ben  Cormac  a  dúthchas  do  nech  riam. 

NÍ  rabi  iarum  isin  domun  ri  ro  bo  cosmuil  fri  Corbmac  .  ar  is 
é  ba  ferr  cruth  ocus  dealb  ocus  deichealt  .  itir  méid  ocus  choire 
ocus  chóimi  ocus  chutrumma  .  itir  rosg  .  ar  do  bátar  secht  meic 
imlesan  i  cechtar  a  dá  shúilsim  (sic)  amail  atfet  Senuath  égis. 
conebert : — 

D  eochair  álainn  aturo  .  na  ndis  brec  sroin  bil  '• 
cetri  meic  dec  imlesan  .  hi  suilib  in  fir 

Is  é  [nár]  ba  fann  ar  ái  ngáisi  ocus  aladh  ocus  urlabra  .  itir 
gnim  ocus  gaisced  .  itir  righe  ocus  forlámus  .  itir  chéill  ocus 
tidhnacal  .  itir  eirred  ocus  arm  ocus  áine  ocus  imadh  ocus  ordan 
itir  gnáis  ocus  chinél  .  dorinne  tir  tairrngiri  d'Erinn  ina  ré  .i.  gan 
goid  .  gan  broid  .  gan  foiréigin  .  gan  faire  .  gan  ingaire  .  gan  ceist 
bidh  nó  étaigh  ar  duine. 

Beg  tra  do  tesmoltaib  Corbmaic  inn  sin  .  ar  ní  fédann  duine 
acht  mina  tecuscad  aingel  é  a  ninnisin  uile.  ba  mór  tra  a  smacht- 
som  ocus  a  cumachta  for  feruib  Erenn  .  ar  ni  lomhadh  nech 
d'feruib  Erenn  beth  dimaein  ||  acht  mina  beth  ag  dénum  amsaine 
la  Corbmac. 

Is  he  iarum  ba  tóisech  teglaig  ocus  amhusgilla  con  la  Corbmac 
.i.  Finn  mac  Cumaill  .  ar  is  1  cethern  is  ferr  la  righ  Erenn  do  grés 
a  gilla  con.  ni  tuc  a  lám  a  láim  tigerna  riam  óglaech  bud  ferr 
iná  Finn  .  uair  ba  hóglaech  ar  ógláchus  .  ocus  ba  brugaid  ar 
brughachus  .  ocus  ba  ri  ar  righacht  .  ocus  ba  laech  ar  laechacht. 
ba  hamus  ar  amsaine  .  ocus  ba  riniadh  ar  nert .  ar  is  fri  Finn 
samhailter  gach  riniadh  ó  hoin  gusinniudh.  ba  coitcenn  iarum 
d'Finn  sechnóin  Erenn  ag  seilg  ocus  oc  fiadhach  re  ceithirn 
in  rig. 

Is  ann  imorro  is  mó  ro  búi  airisim  Finn  a  nAlmuin  laigen. 
iar  luighi  imorro  fhoirbtechto  ocus  arsaidhechta  ar  Find  ocus  ar 
ndith  Corbmaic  do  bidh  ina  gnáthcomnaidhe  i  nAlmuin  acht 

mina  thísadh  do  tadhall  eisti.  is  hi  fa  banchéli  d'Finn  .i.  Smirgad 
ingen  Fatha  canann  .  banfáidh  ocus  banfisidh  isidhe  .  ocus  is  í  ro 
ráidh  re  Finn  in  tan  no  ibadh  digh  a  hadhaircc  goma  deiredh 
saeghail  do  .  co  nach  ibedsum  deoch  a  corn  ó  shoin  imach  acht 
is  a  cuachaib  do  ibedh  digh  iarom. 

Luid  Finn  lá  ann  a  hAlmain  gonustarrla  a  nadarccaib  iuchbad 
i  náib  failge  .  conusfuair  tibro  isin  tulaig  gur  ibh  deoch  as  in 
tibrait.  ocus  do  chuir  a  órduin  fó  déd  fis  gur  can  tria  teinm 
laegha  .  gur  foillsiged  do  cn'ch  a  hsaegail  ocus  a  betha  do  techt. 
conid  ann  ro  ráidh  na  rainnsi  sis  : — 

T  ánic  in  tairrngeri  d'Finn  .  nemed  do  linn  folai  digh  Í 

a  dul  tar  sruth  ségda  slóigh  .  d'féis  le  ingin  móir  meic  Lir 
N  eim  a  hadhairc  uathmar  sruth  .  romsái  mo  cruth  comall  nglan  '■ 

ro  derg  mo  croidhi  's  mo  cri  .  is  fuil  ní  fós  dam 
A  dibis  digh  do'n  linn  nglais  .  do  ibis  neim  nuall  namnais  Í 

is  demin  lim  ó  so  imach  .  bidh  é  in  sásad  déighinach 
D  ar  lim  ni  hi  in  deoch  do  rad  .  in  lá  ar  brú  inbir  abrat  ■ 

as  in  escra  airgid  báin  .  Aine  ingen  Manannáin 
N  Í  hi  in  deoch  milis  midh  cuill  .  tuc  dam  ingen  meic  meic  Cuindi 

maiden  moch  ro  dergad  drech  .  Diarmada  i  ninis  dairbrech 
N  í  hi  in  deoch  ler  canadh  ceoil  .  dam  ar  brú  shescinn  uairbeoil  Í 

diar  dáilsit  orm  buidhnib  bann  .  dá  ingin  Conáin  chualann 
N  í  hi  in  deoch  gan  damna  duilb  .  do  rad  dam  Sadb  ingen  Buidbi 

cona  feraib  for  femin  .  conamfargaib  fo  themil 
N  í  hi  in  deoch  milis  medha  .  in  lá  ar  brú  inbir  bera  Í 

is  demin  tánic  mo  lá  .  is  gnim  uathmar  armothá 
Docomlui  iarum  Finn  iar  sin  go  ránic  ||  druim  Bregh.  bátar 
iarum  anbfolta  d'Finn  ocus  do'n  féin  isin  tir  sin  .  ar  is  leisim  do- 
rochair  Uirgrend  do  luaighnib  Temrach.  ocus  ro  tinóilset  Lua- 
ighne  iarum  .  ocus  tri  meic  Uirgrend  ocus  Aichlech  mór  mac 
Duibrenn  .i.  mac  in  tres  fir  do  macuib  Uirgrend.  fertar  iarum 
cath  amhnas  édtrócar  fortrén  ferrda  fíchdo  feramail  aturru  .  gur 
chuimnigh  each  dib  a  nanbfolto  hi  céin  ocus  hi  fogus  diaraili  ann 
sin.  ag  Breaa  for  Bóinn  is  ann  tucad  in  cath  sin  .  ocus  ro  bás  co 
fada  isin  imguin  gur  bo  mór  a  nuile  diblínaib.  ro  sráinedh  imorro 
in  cath  for  Fhind  ocus  dorochair  ann.  Aichlech  mac  Duibrend  is 
leis  do  thuit  Finn  ocus  is  é  rosdíchend  é  .  conid  do  cuimniugud  in 
gnima  sin  ocus  do  breith  na  naineolach  for  fiss  ro  chan  in  sen- 
chaid  in  rann  so  : — 

M  órchath  Brea  na  ngnim  ngrinn  .  fersad  Luaighni  is  fiana  Finni 

dith  na  feini  isin  chath  .  ocus  Luaighni  co  coscrach 
A  nn  do  cirrbad  ríniadh  réil  .  Finr  mac  Cumaill  co  mórméin  '• 
dia  mbeidis  in  fhian  for  leth  .  nocho  tuitfedh  la  hAichlech 

A  dhbol  in  gním  tairpthcch  tenn  .  dorónsat  trii  meic  Uirgrendi    ' 
dith  na  bfian  fa  mór  amach  .  guin  in  ríniad  sa  mórchath 

Is  hi  sin  iarom  aghaidh  Finn  iar  firinni  senchusa  amail  atfiad- 
hait  na  hcolaig  .  acht  cena  is  éxamail  forchanuid  a  bunadhus. 
atberad  foirend  dib  is  do  corca  Oiche  ua  Fighinti  do  .  adberaid 
arali  ocus  is  fir  sin  comad  do  ib  Tairrsigh  ua  Failgi  do  ocus 
gomadh  do  aithechthuathaib  iadsighe  .  amail  atbert  Maelmura 
isin  cronic  :  sé  cinedha  nach  do  muir  Breoghuin  gébus  maighin. 
Garbraide  hsucca  .  úi  Thairrsigh  .  Galeon  laigen. 

Issed  imorro  adberait  Laigin  comad  innua  do  Nuadaidd  nccht 
Finn  .  ocus  is  i  so  a  ghenelach  .i.  Finn  mac  Cumaill  meic  Sual- 
taigh  meic  Báiscni  meic  Nuadhat  necht 

Conid  iad  tesmolta  Cormaic  ocus  agaid  Finn  sin. 

.  Fin  it . 


Air  em  muintiri  Finn. 


Airem  muintiri  Finn  in  so  .i.  dechnemar  ocus  secht  fichit 
rífhéinnidh  a  lín  .  co  trí  nónbaruib  laech  la  gach  fior  dib  sin. 
co  ngiallcerdacht  leo  feib  búi  la  Coinculainn  isin  aimsir  hi  raibi. 
gan  crodh  do  ghabáil  na  sárugud  .  gan  duini  d'éra  im  shéd  ná 
im  biadh  .  gan  teitheadh  ré  nónbur  laech  do  gach  fir  dib. 

Ní  gabthái  fer  dib  sin  isin  bféin  nó  a  mórdáil  Uisnigh  ||  [nó  a] 
nóenach  Taillten  nó  a  féis  Temroch  nó  go  tucdais  [a]  naitri  ocus 
a  máitri  a  tuatha  ocus  a  finedha  [slána]  tairrsib  cidh  in  uair  sin 
do  mui[bfit]he  iad  gan  a  nagra  .  ar  dáigh  ná  beith  a  súil  [re  ne]ch 
eli  dá  ndighuilt  acht  iad  fén.  ocus  cid  iad  [som]  do  derna  mór- 
olca  gan  aithi  ar  a  mui[nter]aib. 

Ní  gabthái  fer  dib  so  co  mbo  rífili  dá  leabar  dec  na  filidhechta. 
ni  gabtha  fer  dib  fós  co  nderntái  latharlog  mór  co  roiched  fillidh 
a  uathróigi  .  ocus  no  chuirthe  (sic)  ann  é  ocus  a  sciath  les  ocus 
fad  láime  do  chronn  chuill  .  [ocus  nójnbar  [laejch  iar  sin  chuigi 
co  nái  sleguib  leo  ocus  deich  [n]imuiri  atturru  co  ndibruigidís  i 
nóinfecht  é  .  ocus  dá  ngontai  thairis  sin  é  ni  gabtai  a  bfianoigecht. 

Ní  gabtái  fós  fer  dib  so  co  nderntai  fuiltfighi  fair  ocus  go 
cuirthi  trí  feduib  Erenn  ina  rith  é  co  tigdisim  uili  ina  diaid  ar 

eiccill  a  gona  .  ocus  ní  bidh  aturro  acht  in  craeb  do  ega.  dá 
rugta  fair  do  gontai  é  ocus  ni  gabthai  iar  sin  .  da  crithnaidhidis 
a  airm  ina  láimh  ní  gabtai.  dá  tucad  craeb  isin  choill  ní  dá 
fholt  as  a  fhige  ní  mó  no  ghabtai.  dá  minaigedh  crand  crín  fá 
a  chois  ní  gabtái.  mina  lingedh  tar  crann  bud  comard  r[e  a] 
édan  ocus  mina  cromad  fó  cradd  bu[d  coma]r[d]  rena  glún  ni 
gabtai  é.  ocus  mina  tucad  in  dealg  as  a  chois  dá  ingin  gan 
toirm[esc]  a  retha  uime  ni  gabtai  a  bfianaigecht  é.  ocus  dá 
ndernadh  sin  uili  fa  do  muir  Finn  é. 

Maith  tra  in  fer  agá  rabatar  in  f  hian  sin  .  ar  nob  é  in  secht- 
mad  rí  ro  búi  for  Eirinn  é  .i.  cúig  ri  na  gcóiged  .  ocus  ri  Eirenn. 
ocus  eisim  in  sechtmad  rígh  fri  láim  ri  Eirenn  etc. 

Dá  chúlcoimétaidi  Finn  .i.  Nóenelach  ocus  Raer  ua  in  gairb. 
dá  maer  a  chon  .i.  Crimthan  ocus  Connla  cass.  a  rannaire  .i. 
Catluan  mac  Crimthain.  táisech  a  comóil  .i.  Core  mac  Suain. 
a  trí  dáilemuin  .i.  Diarmait  ua  Duibne  ocus  Failléne  ocus  Colla 
mac  Cáilti.  a  dá  tháisech  tellaig  .i.  Cáilti  ocus  Glanna.  a  dá  fer 
dergaithe  a  leptha  .i.  Adhmoll  ocus  [mac  Neri].  a  dá  fer  dec 
chiuil  .i.  Fergus  finbél  .  Fianu  .  Bran  .  dá  Réidhe  .  Nuadho  ocus 
Aithirne  aghmar  ocus  .  .  .  Flann  ocus  Aedh  airdcheolach.  || 
Cobthach  ocus  Cethern.  a  liaig  .i.  Lerthuili.  a  dá  sithealcoimé- 
daighi  .i.  Braen  ocus  Cellach  muel.  a  berrthóir  .i.  Scannal.  a 
círtóir  .i.  Daelgus.  a  ara  carpait  .i.  Rinnchú.  a  dá  tháisech 
marcsluagh  .i.  Aena  ocus  Becán.  a  trénfer  .i.  Urcraidhe  ua 
Bregaidhe.  a  seisir  dóirseor  .i.  Cuchaire  ocus  Bresal  borr  .  Finn- 
chadh  ocus  Mac  dá  fer  .  Imchadh  ocus  Aithech  mac  Aithech 
bail,  a  saer  .i.  Donngus.  a  goba.i.  Collán.  a  cerd  .i.  Congurán. 
a  chornuiri  .i.  Cúlaing  ocus  Cúchuailgni.  a  dá  fáidh  .i.  Dirinn 
ocus  Mac  reith.  a  tinnmedóir  .i.  Cuinnscleo.  a  chainnleoir  .i. 
Cudamh.  a  dá  fer  imchuir  sleighi  .i.  .  .  .  ocus  Uadhgarb. 
a  fer  imchuir  scéithi  .i.  Railbe  .  ocus  araile. 

.  Fin  it . 

Agallamh  na  Senarach  in  so. 

Ar  tabairt  chatha  Chomair  ocus  chatha  Ghabra  ocus  chatha 
Ollarbha  ocus  ar  ndíthiugad  na  féinni  .  ro  scáilset  iar  sin  ina 
ndrongaib  ocus  ina  mbuidnib  fó  Eirinn  co  nár  mhair  re  hainm  na 
huaire  sin  diob  acht  mad  dá  óclách  mhaithe  do  deiredh  na  féinne 
.i.  Oisin  mac  Finn  ocus  Cáilte  mac  Crunnchon  mhic  Rónáin  ar 
scith  a  lúith  ocus  a  lámhaig  .  ocus  dá  naonbar  óclách  mar  aon  riu 
[ms.  rú].  ocus  táncatar  in  dá  naonbar  laoch  sin  a  himlib  shléibe 
Fuait  fonnscothaig  foithremail  co  lugbartaib  bána  amach  .  risan- 
abar  Lugbadh  isin  tan  so  .  ocus  do  bhádar  co  dubach  domenm- 
nach  ann  re  mined  néll  nóna  in  oidchi  sin. 

Is  ann  sin  adubairt  Cáilte  re  hOisin  :  maith  a  anam  a  Oisín  cá 
conair  no  rachmáis  ria  ndeoid  laoi  d'iarraid  áighedechta  na  hoid- 
chi  so.  ni  fhetar  ar  Oisín  ó  nach  mairenn  do  shenaib  na  féinne 
ocus  do  shenmuinntir  Fhinn  mhic  Chumaill  acht  triar  amháin  .i. 
mise  ocus  tusa  á  Cháilte  .  ocus  Cámha  in  bhanfhlaith  ocus  in 
banchoimétaid  ro  búi  ac  coimét  Fhinn  mhic  Chumaill  o'n  uair  fa 
macaem  é  gusin  laithe  a  fuair  bás.  dligmít  féis  dithat  na  haidche 
so  di  ar  Cáilte  .  uair  ní  éiter  a  riomh  ná  a  aisnéis  in  mhéit  ro 
thoirbir  in  flaithféinnid  Fionn  disi  do  shétaib  ocus  do  mháinib  re 
taob  in  tres  set  as  ferr  fuair  Fionn  riam  do  thabairt  di  .i.  in  tan- 
ghalach  .  cornn  tuc  Moriath  ingen  rig  Gréc  do  Fhiunn  ocus  tuc 
Fionn  do  Chámha. 

Ocus  fuaradar  féiss  na  hoidche  sin  ac  Cámha  .  ocus  ro  fiarfaig 
diob  a  nanmanna  ocus  ro  innsetar  di  .  ocus  ro  chái  ann  sin  frasa 
díchra  dér  .  ocus  ro  fiarfaigset  scéla  d'aroile  ainnséin.  ocus  tán- 
catar  iar  sin  isin  tech  leptha  ro  hórdaiged  dóib  .  ocus  ro  bói  in 
bhanfhlaith  .i.  Cámha  ac  órdugad  a  cothach  .i.  nua  cacha  bidh 
ocus  sen  cacha  dighi  do  thabairt  dóib  .  uair  ro  b'aithnid  dissi  mar 
do  biadtai  a  samlasum  .  ocus  ro  b'aithnid  di  fóss  in  ni  bud  dao- 
ithin  d'Oisin  ocus  do  Cháilte  co  mink  roime  sin.  ocus  ro  éirig  si 
co  hanbfann  [ms.  anmfhann]  étláith  ocus  ro  búi  ac  imrád  na 
féinne  ocus  Fhinn  mic  Cumaill  .  ocus  táin[ic  si]  tar  imrád  Oscair 
mhic  Oisin-.  ocus  tar  mac  Lugdach  .  ocus  tar  chath  [Gabra  ocus 
aroile]  .  ocus  ro  muidh  tocht  mór  orrosum  uime  sin. 

[Is  ann  sin  ad]ubairt  Cáilte  :  ní  doilge  linne  sin  anois  iná  mar  || 
as  éicin  dúinn  in  dá  nónbar  atámait  do  deired  na  muinntire  móire 
maithe  sin  do  scarad  ocus  do  scáiled  ó  chéile.  ro  frecair  Oisín 
sin  :  dar  mo  bhréithir  ámh  ar  sé  ní  fhuil  innamsa  níth  ná  nert  ina 
ndegaid  sin  .  ocus  gérsat  calma  na  ferógláig  ro  cháisetar  co  dubach 
dobrónach  domenmnach  maraon  risan  mbanfhlaith  \ins.  mban- 
laith]  .i.  re  Cámha.  tucad  a  ndaoithin  dighe  ocus  míre  dhóib  ocus 
ro  bátar  teora  lá  ocus  teora  oidche  ann  sin  .  ocus  do  chéilebairset 
do  Chámha  iar  sin  ocus  ro  raid  Oisín  : — 

I    s  toirrsech  indiu  Cámha  .  dorála  i  ciunn  a  snámhaí 
Cámha  gan  mac  is  gan  ua  .  dorála  conad  senrua 

Is  ann  sin  táncatar  rompu  ass  an  bhaile  imach  ar  an  bfaitche 
bféraig  .  ocus  gniset  comairle  ann  sin  ocus  is  í  comairle  dorónad 
accu  ann  scarad  re  chéile  .  ocus  ba  scarad  cuirp  re  hanmain  a 
scarad.  ocus  dorinset  amlaid  sin  .  uair  do  chuaid  Oisin  co  sid 
ochta  cleithig  bhail  a  raibe  a  mháthair  .i.  Bla  inghen  Deirc  dhian- 
scothaig  .  ocus  téit  Cáilte  roime  co  hinnber  mBic  loingsig  i  mBre- 
gaib  risaráidter  mainistir  droichid  átha  isin  tan  so  .i.  Becloingsech 
mac  Airist  atorchair  ann  .i.  mac  rig  Rómán  táinic  do  ghabáil 
Eirenn  co  rusbáid  tonn  tuile  ann  é  .  ocus  do  linn  Fheic  ar  Bóind 
bhánsrothaig  .  ocus  tar  senbregmaigbhudhes  .  ocus  coráithdroma 
deirc  áit  arraibe  Pátraic  mac  Alprainn. 

Is  ann  sin  do  bói  Pátraic  ac  cantain  na  canóine  coimdeta  .  ocus 
ac  etarmolad  in  dúileman  .  ocus  ac  bendachad  na  rátha  arroibe 
Fionn  mac  Cumaill  .i.  ráith  droma  deirc.  ocus  atconncatar  na 
cléirig  dá  ninnsaigid  iatsum  .  ocus  ro  ghab  grain  ocus  egla  iat 
roim  na  feraib  mora  cona  conaib  mora  leo  .  uair  nír  lucht  coimré 
ná  comaimsire  dhóib  iat. 

Is  ann  sin  do  éirig  in  teo  flaithemnais  ocus  in  tuaithne  air- 
echais  ocus  in  taingel  talmaide  .i.  Pátraic  mac  Alprainn  .i.  apstal 
na  ngaoidel  .  ocus  gabus  in  tesriat  do  chrothad  uisce  choisrectha 
ar  na  feraib  mora  .  uair  ro  búi  mile  léighionn  do  demnaib  uas  a 
cennaib  conic  in  lá  sin  .  ocus  do  chuatar  na  demhna  i  cnocaib 
ocus  i  scalpaib  ocus  i  nimlib  na  criche  ocus  indorba  uatha  ar  each 
leth  .  ocus  do  shuidedar  na  fir  mhóra  ina  dhegaid  sin. 

Maith  a  m'anam  ar  Pátraic  [cia]  comainm  thu  a  ócláig  ré 
Cáilte.  Cá[ilte]  mac  Crundchon  mic  [Rónáin]  mise  ar  sé.  ro 
bádar  [na  cléirig]  ||  ac  ingantus  mhór  acá  féghad  re  tréimhse  chian 


96  In  Agallamh.  [159^:2 

ocus  ni  roiched  acht  co  tana  a  tháib  nó  co  formna  a  ghualann  in 
fer  ba  mó  do  na  cléirchib  do'n  fior  diob  sin  ocus  iat  ina  suide. 

Athchuingid  do  b'áil  liumsa  d'iarraid  ort  a  Cháilte  ar  Pátraic. 
dá  raib  ocumsa  do  niurt  nó  do  chumung  sin  do  ghébthar  ar  Cáilte. 
ocus  abair  cid  edh  í.  topar  fíruisci  d'fagbáil  inár  bfocus  ann  so 
assa  bfétfamáis  tuatha  Bregh  ocus  Midhe  ocus  Uisnig  do  baisted 
ar  Pátraic.  atá  ocumsa  dhuitse  sin  a  uasail  ocus  a  fhireoin  ar 
Cáilte  .  ocus  táncatar  rompu  tar  cladh  na  rátha  a[mach]  ocus  ro 
gabsum  lám  Pátraic  ina  láim  ocus  atchonncatar  in  lochtobar  grinn 
glainide  ina  bfiadnaise.  ocus  ba  hadbar  leo  met  ocus  reime  in 
bhilair  ocus  indfochlachta  ro  bói  fair  .  ocus  do  bói  ac  tabairt  a 
thesta  ocus  a  thuarascbála  ocus  adubairt  Cáilte  in  laoid  ann  : — 

A  thobair  trága  dhá  bhan  .  álainn  do  bhilar  barrghlan ' 

ó  ro  tréiged  do  chnuas  ort  .  nír  léiced  fás  dot  fhochlocht 
D  o  bhric  ód  bruachaib  amach  .  do  mhuca  allta  it  fhásach  Í 

doimh  do  chrega  chain  selga  .  do  láig  breca  broinnderga 
D  o  mhes  ós  bharraib  do  chrann  .  t'iasc  i  ninnberaib  th'  abann  Í 

álaind  lí  do  ghlas  ngedhair  .  a  ghlas  uaine  fhoithremhail 
I    s  uait  do  chuadar  in  fhian  .  dar  marbad  Coinchenn  coimfialf 

dar  cuired  ár  féinne  Finn  .  isin  madain  ós  maolghlinn 
U  ait  do  chuaid  Fathad  na  bfled  .  ba  laoch  do  fhuilnged  imned  '• 

dá  bfuair  rath  in  talman  toir  .  dar  marbad  i  cath  chlároig 
T  áinic  ós  cionn  in  tobair  .  Blaoi  ingen  Deirc  dhianscothaig  '• 

gol  ard  con  atha  aicci  .  dar  cuired  cath  confaiti 
A  [r]  marbad  chon  ocus  fer  .  ar  nathchuma  laoch  láinghel  Í 

co  cuala  glaod  Gharaid  ghlain  .  adaig  re  taob  in  topair 

Maith  ar  Pátraic  :  in  táinic  ár  próind  ocus  ár  tomaltas  chucainn 
fós.  táinic  ón  ar  espac  Sechnall.  roinn  ár  próind  ar  Pátraic  .  ocus 
tabair  a  leth  do'n  naonbar  óclách  mór  \ins.  mhór]  út  d'iarsma  na 
féinne.  is  ann  sin  ro  éirgedar  a  espoic  ocus  a  shacairt  ocus  a 
salmchétlaid  ocus  ro  choisrecsat  in  biad  ocus  ro  tho[muls]at  a 
lórdóthain  bid  ocus  lenna  |)  amail  ba  les  anraa  dóib. 

Is  ann  sin  adubairt  Pátraic  :  nár  maith  in  tigerna  acá  rababh- 
airse  [ins.  rabhuirsi]  .i.  Fionn  mac  Cumaill  .  ocus  ro  ráidh  Cáilte 
in  formolad  bee  so  ann  sin  : — 

D  ámad  ór  in  duille  donn  .  chuirios  di  in  caill  5 
dámad  airget  in  gheltonn  .  ro  thidlaicfed  Fionn 

Cia  ro  choimét  sibse  mar  sin  ar  Pátraic  in  bar  mbethaid  .  ocus 
ro  frecair  Cáilte  .i.  fírinne  inár  croidhedaib  ocus  nert  inár  lámaib 
ocus  comall  inár  tengtaib. 

Maith  a  m'anam  a  Cháilte  ar  Pátraic  :  a  rabadar  cuirnn  ináit 

copána  ínáit  bleideda  buis  ocus  bánóir  isna  tigib  arrabais  riam 
romainn  .  ocus  frecrais  Cáilte  sin  :  is  edh  do  búi  i  tig  mo  thig- 
erna  do  chornnaib  : — 

D  á  chornn  dec  ocus  trí  cét  .  do  chornnaib  co  nór  ac  Fionn  Í 
mar  do  éirgidís  do'n  dáil .  ba  hadbal  a  lain  do'n  lionn 

Munbud  coll  crábaid  ocus  munbud  mainnechtnaige  urnaigte 
ocus  munbud  tréigen  acallma  rig  nime  ocus  talman  dúinn  ro  bo 
gairit  linn  t'acallaimse  a  ócláich  ar  Pátraic. 

Do  bí  Cáilte  ac  innisin  na  triath  ocus  na  tigernad  acá  rab- 
atar  .  ocus  adbert  in  laid  : — 

C  uirnn  ro  bhátar  i  tig  Fhinn  .  is  mebair  linn  a  nanmann  í 

macalla  is  grugán  gann  .  cornn  na  mban  ocus  adhmall 
M  acám  na  corn  corn  Aillbe  .  co  nochtaib  aidble  uile  í 

ac  an  tsluag  ó  láim  do  láim  .  moille  a  tráig  Lná  a  thuile 
A  dharcán  corn  bói  ac  Diarmáit  .  dobeirthea  a  fialghoit  do  mhaáibí 

ól  dá  fer  ndéc  fá  chethair  .  dar  mo  bethaid  ba  hé  a  lán 
D  á  chorn  mhic  Lugach  in  láich  .  órsholus  odhrán  indóirí 

órsholus  inmain  fer  forlán  .  scarad  nech  re  comrád  cóir 
M  ar  do  éirgimís  do'n  comól .  i  teglach  Finn  ba  hárd  blad  í 

macalla  am  láimsi  budéin  .  mudhán  ac  Diarmait  ro  char 

grugán  i  láim  Finn  na  féinne  .  a  corn  féine  i  láim  na  mban 
D  eoch  dá  fichet  i  macalla  .  deoch  trí  fichet  corn  na  mban  '• 

deoch  cheithri  fichet  immudán  .  deoch  cét  laoch  i  ngrugán  ghlan 
T  amgasta  corn  Oscair  áin  .  is  leis  do  éirgedh  do'n  dáil  í 

ba  minn  súla  slóig  tar  ler  .  ris  ro  tibed  mór  ningen 
L  escach  ba  leor  a  áille  .  corn  Aillinne  co  náineí 

Fionn  ro  tidlaic  dá  bélaib  .  i  láim  Gotháin  gheilméraig 
I    arla  ba  lór  a  shuarca  .  do  cuiredh  na  caomchu[acha]  '■  \\ 

Fionn  do  rat  i  tig  nóla  .  do  Dubán  mac  Dubnóna 
F  er  uaine  corn  do  bhí  ac  Finn  .  dobeirmís  linn  tar  gach  lerf 

dá  mbeth  ac  61  nir  bho  dithat  .  do  bhiad  ann  ól  tríchat  fer 
I    séas  lugha  bhói  nár  comól  .  a  meic  Chalpuirn  itam  tig  '■ 

fer  tuillid  corn  Ghlais  meic  Gathail .  a  luag  agaib  nocho  nfil 
D  obrón  re  feraib  ba  cáid  .  corn  meic  Rethi  co  mórghráin  '■ 

miste  leo  beith  i  tig  Finn  .  in  tan  no  bithea  i  cromghlind 
B  rec  derg  ba  mór  a  chaire  .  corn  Cháilte  go  caemghlaine  Í 

uime  tuc  Fionn  in  tres  trén  .  na  torchair  Lughaid  tri  rem 
C  enn  álainn  corn  rig  Alban  .  ris  téigmís  fardul  fedai 

corn  in  rígfhéinnid  Rónán  .  as  nibhmís  mórán  meda 
F  er  mar  Fhionn  ní  thic  co  bráth  .  ní  thabair  fáth  ar  foglaib  '■ 

ri  ar  doman  gá  mbiad  a  muirn  .  is  samail  cuirn  dá  chornaib 

Adrae  buaid  ocus  bennacht  a  Cháilte  ar  Pátraic  :  is  urgairdi- 
ugad  menman  ocus  aicenta  dhúinn  sin  .  ocus  innis  óirscél  eile 
dhúinn.    inneosat  ón  ar  Cáilte  ocus  abair  gá  scél  as  áil  duit.    in 

rabatar  eich  nó  echrada  acaib  isin  féinn.  do  bátar  imorro  ar 
Cáiltc  :  trí  caoca  serrach  aenlárach  \111s.  lára]  ocus  aeineich.  cánas 
ar  frith  sin  ar  Pátraic.    adér  frit  a  fhirinne  a  anam  ar  Cáilte : — 

Oclách  do  búi  ac  Fionn  .i.  Artúir  mac  Béine  [ins.  benne]  brit 
ocus  ba  hcdh  a  lion  trí  naenbair.  ocus  dorónadh  sclg  beinne 
hEdair  le  Fionn  .  ocus  ba  tuillmech  toirtech  in  tselg  soin  .  ocus 
do  scáilset  dá  conaib  ocus  do  shuid  Fionn  i  earn  in  fhéinnedha 
idir  beinn  Edair  ocus  muir  .  ocus  ba  maith  lais  a  menma  ag 
éisdecht  re  raibheedaig  na  ndam  ndíscir  ndásachtach  acá  lúth- 
marbad  do  chonaib  na  féinne. 

Is  ann  dorala  d'Artúir  mac  Béine  brit  beith  ac  coiméd  in  mara 
idir  an  [fijadach  ocus  muir  co  nach  snáimdís  in  [damhrad]  uatha. 
ocus  mar  do  bhí  Artúir  amuich  ||  i  cionn  in  chuain  atchonnaic  tri 
coin  do  chonaib  Finn  .i.  Bran  ocus  Sceolaing  ocus  Adhnuall. 
ecus  is  1  comairle  ar  ar  chinn  Artúir  .i.  é  féin  ocus  a  tri  nónbair 
do  imthecht  tar  muir  ocus  na  coin  sin  do  breith  leis  ina  tír  féin. 
ocus  do  crichnaigedh  in  comairle  sin.  dóig  ám  do  chuadarsom 
tar  muinchionn  mara  ocus  na  tri  coin  sin  leo  .  ocus  ro  gabsat  cuan 
ocus  calad  ac  innber  mara  gaimiach  i  crich  Bretan  .  ocus  tiagat  a 
tir  ocus  lotar  rompa  co  sliab  Lodáin  meic  Lir  ocus  dorónad  selg 
in  tsléibe  sin  acu. 

Dála  na  féinne  iar  sin  tairnic  leo  a  bfiadach  ocus  a  bfianchoscar 
do  dhénam  ocus  roghabsat  longport  ag  beinn  Edair  meic  Etgaeith 
in  féinneda  .  ocus  ro  háirmit  coin  tigi  Finn  ann  sin  amail  ba 
ghnáth  aca  .  ocus  ba  himda  a  coinsium  amail  atbert  an  file : — 

A  irem  craeibe  ar  conaib  Finn  .  cona  chuanart  bláith  bhithbinn  Í 
tri  cét  gadhar  comall  nglé  .  ocus  dá  cét  gaidhriné 

Ba  mór  do  dháinib  acá  rabatar  sin  ar  Pátraic.    is  fíor  ám  duitsi 

sin  ar  Cáilte  ór  ba  hé  so  in  lion  no  bhiod  i  tig  Finn  : — 

T  ri  capca  ro  búi  i  tig  Finn  .  do  tháisechaib  fiann  fírghrinn  '• 
is  tri  cét  gilla  gráda  .  dhá  chét  dalta  dingbála 

Ar  náirem  na  gcon  frith  móiresbha  forro  .i.  Bran  ocus  Sceolan 
ocus  Adnuall  ocus  ro  hinnsed  d'Fionn.  sirther  ar  sé  tri  catha  na 
féinne  .  ocus  gia  ro  siredh  ni  frith  na  coin. 

Is  ann  sin  tucad  loingsithal  bánóir  chum  Finn  ocus  ro  nig  a 
ghnúis  n'gda  ocus  tuc  a  órdóig  fo  a  dét  fis  .  ocus  do  faillsiged 
fírinne  dó  ocus  adubairt :  rue  mac  rig  Bretan  bar  coin  uaib  .  ocus 
toghaid  nónbar  do  dhul  dá  niarraid.  ocus  ro  toghad  amlaid  ocus 
ba  hiat  so  a  nanmanna  .i.  Diarmaid  mac  Duinn  meic  Donnchada 

meic  Dhubáin  do  ernaib  Muman  andeas  [ms.  aneas]  ocus  Goll 

mac  Mórna.    in  mac  rig  Goll  nó  in  mac  ógláich  ar  Pátraic.    mac 

rig  ar  Cáilte  .  ocus  atbert : — 

M  ac  Taidg  meic  Mórna  do'n  maig  .  mac  Faeláin  mac  Feradaigi 
mac  Fiacha  meic  Airt  do'n  maig  .  meic  Muiredaig  meic  E[chaid] 

ocus  Caol  cródha  cétghuinech  ua  Nemhna  [.i.  cur]  ||  conáich  co 
neim  ro  búi  ac  Fionn  .  ocus  ba  hi  so  neim  ro  bái  fair  .  ór  nir  dhiu- 
braic  a  lám  urchar  nimroill  riam  ocus  nir  fuiledh  a  lám  ar  dhuine 
riam  nach  bud  [ms.  bhudh]  marb  ria  cionn  nómaide  .  ocus  Oisin 
mac  Finn  in  té  nár  ér  duine  riam  acht  gu  mbiad  cenn  re  caithem 
neith  aigi  ocus  cosa  re  himtecht.  is  mór  in  teisd  sin  a  Cháilte  ar 
Pátraic.  is  fi'or  cid  sin  ar  Cáilte  .  ocus  adubairt : — 
N  ír  ér  Oisin  duine  riam  .  im  ór  ná  im  aircet  ná  im  biad ' 
ní  mó  do  chuinnig  ni  ar  nech  .  gémad  inríg  a  oinech 

ocus  Oscar  mac  Oisin  .  i.  in  mac  rig  ba  ferr  lúth  ocus  lámach  ro 
bái  i  nEirinn  .  ocus  Ferdoman  mac  Buidhb  derg  meic  in  Daghda. 
ocus  Raighne  roisclethan  mac  Finn  .  ocus  Cuinche  corcairderg 
mac  Finn  .  ocus  Glas  mac  áincherda  Bera  .  ocus  mac  Lugach. 
ocus  mise  féin  ar  Cáilte.  ocus  ba  hi  ár  cétfaid  dinn  féin  a  naemh- 
Pátraic  co  nach  raibe  ó  Theprofáne  co  garrdha  na  nlsperda  i 
nairrther  in  domain  ceithri  cét  laech  nach  dingébmáis  i  láthair 
chatha  ocus  chomlainn  .  óir  ni  raibe  guala  gan  gelsciath  .  ná  cenn 
gan  cathbarr  .  ná  desdorn  gan  dá  manáis  móirlebra.  ocus  luidsem 
romainn  fó'n  réim  sin  co  ráncamar  sliab  Lodáin  meic  Lir  .  ocus 
nir  chian  dúinn  ann  co  cualamar  comrád  na  bfer  ag  dénam  shelga 
ar  in  muig. 

Dála  Artúir  meic  Béine  brit  do  eisid  ina  dhuma  shelga  ann  sin 
cona  mhuintir.  innsaigter  linne  iat  co  hathlamh  ocus  ro  mharb- 
sam  muintir  Artuir  uile  .  ocus  iadhusrOscar  a  dá  láim  um  Artúir 
ocus  ainicios  é  .  ocus  tucsam  ár  tri  coin  linn,  ocus  déchain  ro 
dhéc  Goll  mac  Mórna  secha  confaca  in  tech  bocóidech  dubghorm 
co  srian  co  cumdach  oir  fria  .  ocus  in  décsain  ro  dhéc  dá  láimh  clí 
confaca  in  nech  ndonn  ndóghab[á]la  ocus  srian  línaide  láingel 
d'airget  aith[legtha]  fria  co  mbéilgib  óir  fris  .  ocus  g[abus  G]oll 
in  tech  sin  ocus  cuiris  í  i  láim  ||  Oisin  ocus  cuiris  Oisin  illáim 
Diarmada  i  Dhuibne.  ocus  táncamar  romainn  iar  mbuaid  coscair 
ocus  commáidme  ocus  cinn  na  tri  naonbar  linn  .  ocus  ár  coin  ocus 
ár  neich  ocus  Artúir  féin  i  láim  .  co  hairm  ambúi  Fionn  co  senmag 
nelta  nEdair.   ocus  táncamar  ar  in  pubaill  arraibe  in  rigfeinnid 

ocus  atbert  Cáiltc  :  do  ratsamar  Artúir  linn  .  conderna  a  cura  re 
Fionn  comba  óglách  d'Fionn  iar  soin  cusin  laithe  luid  d'écaib. 
ocus  tucsam  in  dá  nech  sin  d'Fionn  .i.  in  feirech  ocus  in  bainech. 
ocus  is  dá  siol  sin  do  bí  echrad  na  féinne  uile  .  ór  nir  chlcchtsat 
eich  co  sin.  ocus  rue  in  bainech  ocht  tairberta  ocus  ocht  serraig 
gacha  tairberta  .  ocus  tucad  do  drongaib  ocus  do  dhegdáinib  na 
féinne  na  serraig  sin  ocus  dorónta  carpaid  acu  iar  sin. 

Adrae  buaid  ocus  bennacht  a  Cháilte  ar  Pátraic  ocus  innis 
dúinn  anmanna  na  triath  ocus  na  tréinfer  acá  rabadar  na  heich 
sin.    conad  ann  asbert  Cáilte  ocá  innisi : — 
A  ithnid  dam  eich  na  féinne  .  gibé  adéradh  re  chéile  Í 

in  uair  thiced  in  sluag  seng  .  co  haenach  Tailltenn  taeibsheng 
I    n  coinchenn  Eochaid  meic  Lir  .  in  aignech  Diarmada  dil  Í 

in  coscrach  Finnchaid  na  gcath  .  in  gormlasrach  meic  Lugach 
I    n  badb  ac  mac  Lugach  lán  .  éirim  cruthach  ag  Conán  '■ 

ben  mhanann  tucad  tar  muir  .  do  bi  ac  Fionn  bhán  ua  Breasuil 
I    n  échtach  Oscair  co  nágh  .  in  dubluirgnech  ag  Donnání 

midbach  mairg  is  seal  fo  caill  .  is  fer  baeth  ag  mac  Sidhmaill 
F  rancán  ocus  lúth  re  srian  .  dá  ech  tháisig  scuir  na  bfiann  Í 
lúth  ac  Scuirin  codhnaib  gal  .  is  fraechán  ac  Dubdruman 
G  err  in  óir  gerr  in  arcait  .  maraen  do  chinndis  carpaid  Í 
dá  ech  do  bin  ag  Aillmi  ann  .  ag  ingin  airdrig  Eireann 
D  ub  esa  is  dub  tuinne  .  dá  ech  Aenguis  angluinne  Í 

Cáilte  is  Oisin  amach  .  maraen  téigdís  gach  naenach 
E  ch  Guill  meic  Mórna  do'n  muig  .  fer  fairi  do  búi  i  maenmhuig  '■ 

tan  do  léicthe  ar  sliab  no  ar  maig  .  fá  comhluath  r[e  gaeith]  nerraig 
E   ch  dá  nach  dechaid  ni  riam  .  do  choin  [ná  do  mhíol]  ná  d'fiad  '• 

conchenn  do  bhi ||  tucad  a  tirib  Saxan 

A  n  glas  gaillmhe  mór  in  mod  .  ferr  ná  cét  ech  a  haenor  Í 

do  bhi  ac  Fionn  in  crotha  buain  .  i  mbrollach  gacha  mórshluaig 
C  etra  fichit  is  dá  cét .  ocus  mile  nocha  brécí. 

d'feraib  tri  nech  fáth  co  lí  -  i  marcshluag  Fhinn  almhaini 

Adrae  buaid  ocus  bennacht  a  Cháilte  ar  Pátraic :  is  gairdiugad 
menman  ocus  aicenta  duinn  sin  acht  minbhud  coll  crábaid  ocus 
minbhud  mainnechtnaighe  urnaighthe  dhúinn  é. 

Ocus  do  bátar  ann  sin  co  táinic  maiden  arna  márach.  ocus 
gabais  Pátraic  a  eirred  uime  ocus  táinic  ar  in  faitche  amach  .  ocus 
tri  fichit  sacart  ocus  tri  fichit  sailmchétlaid  ocus  tri  fichit  naeim- 
escub  ina  fharrad  ac  siled  creidme  ocus  crábaid  sechnón  Eirenn. 
ocus  do  riachtadar  a  dhá  aingel  fhorcoiméda  chum  Pátraic  ann 
sin  .i.  Aibelán  ocus  Solusbrethach  .  ocus  fiafraighios  diob  in  bud 
moid  le  rig  nime  ocus  talman  beith  dosom  ag  éisdecht  re  scéla  na 
féinne.    frecrait  na  haingil  dosom  co  comnart  cubaid  :  a  anam  a 

naeimchléirigh  ar  siat  ní  mó  iná  trian  a  seel  innisit  na  senlaeich 
út  ar  dáig  dermait  ocus  díchuimne  .  ocus  scríbthar  letsa  i  támlor- 
gaib  filed  ocus  i  mbriatraib  ollaman  .  or  bud  gairdiugad  do  dron- 
gaib  ocus  do  degdáinib  deirid  aimsire  éisdecht  frisna  scélaib  sin. 
ocus  do  imtigset  na  haingil  iar  sin. 

Is  ann  sin  do  cuas  ó  Pátraic  ar  cenn  Cailte  ocus  tucad  dá 
innsaigid  é  in  nónbar  óclaech  do  bí .  ocus  ba  hiat  so  a  nanmanna 
.i.  Failbe  mac  Flainn  .  ocus  Eogan  airmderg  mac  rig  Ulad  .  ocus 
Flann  mac  Fergusa  mac  rig  cenéil  Conaill  .  ocus  Conal  coscarach 
mac  Aengusa  mac  rig  Connacht  .  ocus  Scannlán  mac  Aililla  meic 
rig  Osraige  .  ocus  Baedán  mac  Gairb  mac  rig  corco  Duibne  .  ocus 
Luaimnech  linn  mac  rig  érna  Muman  .  ocus  Aed  lethderg  mac 
Eogain  meic  rig  Tuadmuman  .  ocus  Failbe  ocus  Uanchenn  dá 
mac  rig  dháil  nAraide  atuaid  .  ocus  Fulartach  mac  Fingin  mac 
rig  tuath  mBreg  ocus  Midi. 

[In]  bfedabair  cid  fá  tucad  dom  acallaim  sib  do'n  [chu]r  so  ar 
Pátraic.  ní  fhedamar  imorro  ar  Cáilte.  ar  dáig  ||  co  ro  shléchtad 
sib  do  shoiscéla  rig  nime  ocus  talman  .i.  in  fírdia  forórda.  is  ann 
sin  tucad  tonn  baitse  Crist  tairsib  ac  Pátraic  i  gcionn  baitse  ocus 
creidme  bfer  nEirenn. 

Is  ann  sin  tuc  Cáilte  a  láim  secha  i  comrad  a  scéith  .  ocus  tuc- 
astar  lia  druimnech  dergóir  arrabatar  tri  caeca  uinge  do  Pátraic 
ar  baisted  in  nónbair  do  bhí.  tuarastal  déidenach  na  flatha  Finn 
damsa  sin  ar  Cáilte  do  raith  mh'anmasa  ocus  do  raith  anma  in 
rígféinneda  duitse  a  Phátraic.  ocus  issed  do  ghabad  in  lia  do 
Phátraic  ó  bhárr  a  meoir  medoín  co  mullach  a  ghualann  .  ocus  do 
bhi  ferchubat  ar  lethet  ocus  ar  reime  innti  .  ocus  do  cuired  in  tor 
sin  ar  finncheolánaib  tráth  in  táilchinn  ocus  ar  saltrachaib  ocus  ar 
lebraib  aiffrind  [ins.  aithfrinn]. 

Maith  a  anam  a  Cháilte  ar  Pátraic  :  gá  selg  as  ferr  fuaradar  in 
fhiann  riam  i  nEirinn  nó  i  nAlbain.  selg  Arann  ar  Cáilte.  cáit  a 
bfuil  in  ferann  sin  ar  Pátraic.  idir  Albain  ocus  Cruithentuaith 
\ins.  tuath]  ar  Cáilte  .  ocus  tri  catha  na  féinne  téighmísne  laithe 
mis  trogain  risaráidter  in  lugnasad  .  ocus  do  gheibmís  ár  lórda- 
ethain  selga  ann  no  go  ngairedh  in  chái  do  barraib  biled  i  nEirinn. 
ocus  binne  iná  gach  ceol  éisdecht  re  binnghothaib  a  hénlaithe  ag 
éirge  do  thonnaib  ocus  d'aireraib  na  hinnse  .i.  tri  caeca  ealta  bítís 
ina  timchioll  co  taitnem  gacha  datha  idir  gorm  ocus  uaine  ocus 
glas  ocus  buide  .  ocus  do  raid  Cáilte  in  laid  : — 

A  rann  na  naighed  nimda  .  tadall  fairge  re  a  formnai 

ailén  a  mbiadta  buidne  .  druimne  a  ndergtar  gái  gorma 
O  ighe  baetha  ar  a  bennaib  .  monainn  mhaetha  ar  a  mongaib  • 

uisce  fuar  ina  haibhnib  .  mes  ar  a  dairghib  donnaib 
M  iolchoin  innti  is  gadair  .  sméra  is  áirne  dubdroigin ' 

dlúith  a  fraigred  re  fedhaib  .  doim  ac  dedhail  má  doirib 
D  ioglaim  corcra  ar  a  cairrcib  .  fér  gan  locht  ar  a  lergaib  Í 

ós  a  creca  cain  cumhdaig  .  surdghail  laeig  breca  ac  bedgaig 
M  in  a  mag  méith  a  muca  .  suairc  [a  guirt  seel  as  creidte]  || 

a  cnó  ar  barraib  a  fidcholl .  seolad  na  sithlong  seice 
A  ibinn  dóib  ó  ticc  soinenn  .  brie  fá  bruachaib  a  habann  ' 

fregrait  fáilinn  má  fionnall  .  áibinn  gach  ionam  Arann 

Adrae  buaid  ocus  bennachtain  a  anam  a  Cháilte  ar  Pátraic  :  is 
tairise  linn  do  scéla  ocus  tu  féin  budhesta. 

Is  ann  sin  adchonnaic  Pátraic  dúnad  ocus  degárus  uaid  gach 
ndirech.  cia  in  baile  úd  a  Cháilte  ar  Pátraic.  baile  as  uaibrecha 
arrabadhas  i  nEirinn  ná  i  nAlbain  sút  ar  Cáilte.  cia  do  búi  ann 
ar  Pátraic.  trí  meic  Luigdech  minn  meic  Aengusa  .i.  tri  meic  righ 
Eirenn  .  Ruidhe  ocus  Fiacha  ocus  Eochaid  a  nanmanna.  crét  tuc 
dóibsium  in  maithes  mór  sin  ar  Pátraic. 

Fecht  naen  dá  táncatar  d'agallaim  a  nathar  co  fert  na  ndruad 
fria  Temraig  aniartuaid  :  cánasa  táncabair  a  óca  ar  s'é.  a  hechlais 
banghuba  andes  [ms.  anes]  ar  siat  a  tig  ár  mbuime  ocus  ár  naide. 
cid  ro  imluaid  sib  a  óca  ar  ri  Eirenn.  d'iarraid  criche  ocus  ferainn 
ortsa  ar  siat.  do  bhi  in  ri  ina  thosd  re  hed  ocus  adubairt :  ni 
hathair  ar  sé  tuc  crích  ná  ferann  damsa  acht  mo  rath  féin  ocus 
mo  ruithendacht  .  ocus  ní  thibér  ferann  dáibse  acht  cosnaid  féin 
ferann  dáib.  is  ann  sin  do  éirgedarsum  eirge  athlaim  aeinfir  ocus 
tángatar  rompa  go  faidche  in  brogha  ocus  do  eisetar  ann  gan  nech 
ina  bfarrad.  cid  as  comairle  lib  anocht  ar  Ruide.  is  comairle  linn 
ar  a  bráithre  troscad  do  dhénam  re  tuatha  dé  danann  re  rath 
criche  ocus  forba  ocus  ferainn  ocus  re  maithes  máinech  móradbal 
d'fagbáil  uatha.  ocus  nír  chian  dóib  ann  sin  co  facadar  in  tóclách 
suairc  sidhamail  dá  ninnsaigid  .  bennaighis  do  macaib  rig  Eirenn 
ocus  frecraitsium  fó'n  samla  cétna.  can  duit  a  ógláich  ar  iat  ocus 
canas  tice.  as  in  brugh  brecsholus  i  comfocraib  dúib  ar  in  tóclách. 
carsat  comainm  a  ócláich  bar  iatsomh.  Bodb  derg  mac  [in  D]a- 
ghda  mise  ar  sé  .  ocus  ro  foillsigedh  [do  thuathaib  dé]  danann  bar 
tiachtainse  do  throscad  ||  sunn  anocht  re  ferann  ocus  re  mórrath. 
ocus  ticid  lemsa  a  óca.  ocus  do  éirgedar  i  naenfecht  ocus  do 
chuadar  isin  mbrug  .  ocus  tucad  próind  dóib  ocus  nír  chaithset. 

do  fiafraig  Bodb  díob  cid  um  nár  chaithset  biad.  ri  Eirenn  ar  siat 
ár  nathair  féin  dár  nérad  um  crích  ocus  um  ferann  .  ocus  ni  fhuil 
acht  dá  airecht  chudrama  i  nEirinn  .i.  meic  Miled  ocus  tuatha 
dédanann  .  ocus  táncamarne  d'innsaigid  in  dara  hairecht  diob  sin. 

Is  ann  sin  do  chuadar  tuatha  dé  danann  i  comairle  .  ocus  is  é 
ba  huaisle  ocus  ba  hoiregda  [ins.  huir-da]  isin  comairle  sin  .i. 
Midhair  mongbuide  mac  in  Dagda  .  ocus  adubairt  :  tabraid  tri 
mná  dóib  súd  ar  sé  .  ór  is  ó  mnáib  do  gabar  rath  nó  amhrath. 
ocus  tucad  tri  hingena  Midair  dóib  .i.  Doirenn  ocus  Aiffe  ocus 
Aillbe.  abair  a  Bhuidb  ar  Midhair  cid  dobérthar  dóib  sút.  adér 
ar  Bodb  :  tri  caoca  mac  rig  atámaid  isin  tsid  so  .  tabar  tri  caoca 
uinge  do  dergór  ó  gach  mac  rig  dhiob  sin  dóib  .  ocus  tri  caoca 
édach  uaimse  dóib  ar  Bodb  co  saine  gacha  datha.  ascaidh  uaimse 
dóib  ar  Aed  mac  Aeda  na  nabusach  a  cnuc  ardmulla  amuich  do'n 
muir  risanabar  Rachlainn  isin  tansa  .i.  macám  tuath  dé  danann 
sin  .  corn  ocus  dabhach  uaimse  dóib  ar  sé  .  ocus  in  dabach  do 
lionad  d'uisce  eocharghorm  ocus  doghéna  mid  soóla  somescda  de. 
ocus  sáile  serbdhomain  do  chur  isin  corn  doghéna  fíon  i  cétóir  de. 
ascaid  uaimse  dhóib  ar  Lir  sida  Finnachaid  .i.  tri  caoca  cloidhem 
ocus  tri  caóca  sleg  seimnech  sithfoda.  ascaid  uaimse  dhóib  ar 
Aengus  óg  mac  in  Dagda  .i.  dúnad  ocus  dingna  ocus  baile  rigda 
rómhór  co  sonnadaib  sithárda  ocus  co  ngrianánaib  gleorda  glain- 
ide  ocus  co  tigib  rinnradharcacha  rómhóra  isin  ninad  bus  áil  dóib 
.i.  idir  ráith  Chobthaig  ocus  Temair  {sic),  ascaid  uaimse  dhóib 
ar  Aine  ingen  Modairn  .i.  banchóic  atá  acum  ocus  geis  di  nech 
d'éradh  fá  bhiad  .  ór  doghéba  ni  mar  dobhéra  u[aithi].  ascaid 
uaimse  dhóib  ar  Bodhb  derg  :  airpéit[idh  maith  atá  acum  .i.]  ||  fer 
tuinne  mac  Troghain  a  ainm  .  ocus  ruidhb  arna  ruachtad  ocus  mná 
re  gúrlámnad  ocus  milid  arna  mochledrad  do  choidéldáis  frisin 
ceol  sirrechtach  doghni  [ms.  doni]  .  ocus  ní  mó  as  airfitid  do'n 
dúnad  ambí  inás  do  lucht  na  cn'che.  ocus  do  bhátar  re  teora  lá 
cona  noidchib  isin  tsid. 

Ocus  adubairt  Aengus  riu  tri  habla  a  fidh  omna  do  breith  leo 
.1.  aball  fó  bláth  ocus  aball  ac  tuitim  a  blátha  ocus  aball  abaid. 
ocus  do  chuadar  chum  in  dúnaid  iar  sin  ocus  do  bátar  tri  caoca 
bliad[an]  ann  nó  go  ndechaid  dith  ar  na  rigaib  sin  .  ocus  do  chuatar 
ar  cúla  chum  tuaithe  dé  danann  tréna  clemhnus  ocus  do  ansat  ann 
ó  sin  amach  .  ocus  is  é  sin  in  dun  do  fhiarfaigis  diom  a  Phátraic 
ar  Cáilte : — 

Cáílte  cccinit. 
T  n  thuile  on  tri  thuile  .  ticed  a  dún  árd  Ruidc  Í 

tuilc  ógán  tuile  ech  .  tuile  miolchon  mac  Luigdech 
T  ri  ceola  on  tri  ccola  .  ac  rigaib  seghda  ar  sodhain  '■ 

ceol  crot  ceol  timpán  co  mblaid  .  dórd  Fir  tuinne  meic  Troghain 
T  rí  gáire  ón  tri  gáire  .  bhíodh  [ms.  bidh]  ann  gan  uair  fá  terca! 

gáir  cechnata  dá  faidche  .  gáir  graifne  is  gáir  erca 
T  rí  gáire  ón  tri  gáire  .  gáir  a  muc  ndornmar  ndega  '■ 

gáir  a  shluaig  ós  blai  bruidne  .  gáir  niuirne  is  gáir  mheda 
T  ri  cnuasa  on  tri  cnuasa  .  bitis  ann  uas  a  slataib  f 

cnuas  ac  tuitim  foram  ngnáth  .  crann  fó  bláth  is  crann  abaid 
T  ri  meic  forfhácaib  Lugaid  .  gérsat  ruladh  a  bfedma  Í 

Ruide  mac  Luigdech  lethain  .  Echaid  is  Fiacha  ferda 
D  obhérsa  teisd  ar  Echaid  .  nach  dechaid  traighid  inadmai 

ní  bíodh  gan  airfítiud  gnáth  .  ní  bíodh  tráth  gan  ól  carma 
D  obérsa  teisd  ar  Fhiachaid  .  gérsat  ruladh  a  fhaglai 

nocha  nebert  guth  bud  ró  .  is  ni  bhiodh  bud  mó  calma 
D  obérsa  teisd  ar  Ruide  .  custicdis  na  tri  thuile  '■ 

nár  érastar  nech  um  ni .  is  nár  iarr  ni  ar  dhuine 
T  riocha  ruírech  trícha  triath  .  trícha  nía  ba  foramh  ríí 

ba  hé  lion  a  sluaig  cátaig  .  trícha  do  chétaib  fá  tri 

Adrae  buaid  ocus  bennachtain  a  Cháilte  ar  Pátraic  is  urgairdi- 
ugad  menman  ocus  aicenta  dhúinn  sin. 

Ocus  nir  chian  dóib  [ann  co]  facadar  in  taenóclách  andes  gach 
ndírech  dá  ninn[saigid  co  ndeghéc]usc.  brat  corcra  uime.  delg 
óir  isin  bhrut  .  [léine  d]o  shida  bhuide  re  grian  a  chnis  .  urtlach  |j 
do  chnóib  corra  cennbhuide  ocus  d'ablaib  áille  órbhuide  leis 
ocus  cuiris  ar  lár  i  fiadnaise  Pátraic.  canasa  tucais  in  cnuasach  a 
mhacáim  ar  Pátraic.  a  fidh  gégálainn  gaible  ar  eisium.  carsat 
comainmsiu  a  ógláich  ar  Pátraic.  Falartach  mac  Ferghusa  mise 
ar  sé.  cid  as  duthchas  duit  ar  Pátraic.  n'ge  thuath  rnBreg  ocus 
Mide  ocus  Déise  temrach  as  duthchas  dam  ar  in  tóclách  .  ocus 
foghlaid  ocus  díbergach  mhé.  cia  ara  ndéne  foghail  ar  Pátraic. 
derbbráthair  dam  féin  .  Becan  mac  Fergusa.  do  dhuthchas  duit  co 
gairit  ar  Pátraic.  foirchenn  air  a  naeimchléirig  ar  an  tóclách.  isin 
bliadain  atám  ar  Pátraic  :  canasa  tucais  in  cnuas.  ro  fedarsa  ám 
ar  Cáilte  cáit  as  a  tucad  .  is  a  ros  meic  Treoin  i  fid  gaibhle  anall. 
ocus  lubghort  selga  é  do  bhí  ag  óclách  grádha  d'Fionn  mac 
Cumaill  .i.  mac  Lugach  láidir  láinéchtach.  maith  a  anam  ar 
Pátraic :  is  ann  sin  atá  fer  grádha  dom  mhuinntirse  .i.  Oessán 
mac  rig  Alban  .  ocus  sacart  méisi  damsa  é.  lubghort  selga  do'n 
fhéinn  sin  ar  Cáilte  .  ocus  in  tráth  ticed  dochma  shelga  do'n 
fhéinn  idir  Eirinn  ocus  Albain  do  gheibdfs  a  ndaethain  selga  re 
teora  lá  ocus  re  teora  aidche  i  ros  meic  Treoin  : — . 

Cáilte  cecinit. 
C   luain  cesáin  ro  clos  amach  .  cus  tathaigedh  mac  Lugach  '■ 

ba  ros  meic  Treoin  foram  ngrinn  .  fria  ré  thuidechta  in  táilchinn 
G  id  cantar  na  sailm  fá  sech  .  i  cluain  cesáin  na  cléirech  '■ 

dochonnac  in  cluain  cremaig  .  fó  damraid  ruaid  róirebaig 
G  é  atá  léighenn  uas  in  linn  .  do  bí  tan  nár  bo  toill  cill  í 

ba  fót  abla  is  snáma  a  sruth  .  adba  cána  in  chluain  chremuch 
T  áinic  in  tarrngaire  áig  .  táilginn  trebsat  cluain  cesáin  '■ 

adubairt  Fionn  fial  failgech  .  cumad  neimed  naemainglech 
M  einic  sinn  's  ár  coin  fá  sech  .  i  ndiaid  dhamrad  nóc  nuaibrech 

ár  laeich  ár  ngadhair  co  huain  .  ac  faghail  um  an  caemchluain 
T   rí  fichit  rigan  go  recht  .  bátar  acum  i  naoinfecht  '■ 

doghninn  a  lesa  uile  .  fa  mé  in  clesach  cluanuide 

Gá  tráth  do  ló  ann  anois  ar  Pátraic.  is  fogus  d'aghaid  ann  bar 
Beneoin.  in  táinic  ar  próind  fós  chuca[inn  ar  Pátraic]  ||  ní  tháinic 
ón  ar  Beneoin.  a  anam  a  naemPhátraic  ar  Fulartach  mac  Ferg- 
usa  dobhérainnse  eolus  duit  in  bhaile  a  bfuigbitheá  [ms.  ifhuigh- 
bhithea]  próind  ocus  tomaltas  anocht.  cá  hinad  sin  ar  Pátraic.  i 
tig  Becain  mo  bhráthar  féin  i  tuathaib  Breg  ocus  Mide. 

Ocus  luidset  cléirig  roim  Pátraic  co  tech  Becain  .  ocus  is 
amlaid  ro  bóiséin  ocus  ocht  fichit  finnairge  aige  ocus  érais  um 
biad  iat  .  ocus  táinig  Benén  ocus  na  cléirig  ar  cúl  ocus  inniset 
scéla  do  Phátraic.  ís  ced  liomsa  ar  Pátraic  a  bfuil  aigesium  do 
chrudh  ocus  do  mhuinntir  gan  élaidthech  i  mbethaid  amárach 
dhíob.   ocus  ro  fíorad  an  ní  sin  .  ut  dixit  Patricius  : — 

B  ecan  ón  is  ón  Becan  .  nírab  ilar  a  tredan  f 

oiret  rabh  grian  ar  deseal .  nírab  séise  dóibh  Becan 

is  ann  sin  ro  shluic  in  talam  uile  i  naeinfecht  Becan  cona  mhui- 
nntir ocus  cona  mhaithius  idir  mhiol  ocus  dhuine.  féis  dithat  na 
haidche  [ins.  haighthi]  anocht  uaimse  duit  a  naeimchléirig  ar 
Fulartach  mac  Fergusa  .i.  nái  mbai  fichet  atá  ac  biathad  mo 
cheitheirne  acum  anallana  ar  fogail  ocus  ar  díbfeir[g].  rige  uaimse 
duitse  ó  mhedón  lái  amárach  ar  Pátraic  ocus  dot  shíol  ad  dhegaid 
no  go  ticthe  risin  eclais  .  ocus  do  cuired  Becan  i  talum  mar  sin 
ocus  dofuc  Pátraic  rige  d'Fulartach. 

Is  ann  sin  ro  fhiarfaig  Pátraic  do  Cháilte  :  cá  lion  mbráthar  do 
bí  ac  Fionn.  do  bátar  dá  bráthair  aige  ar  Cáilte  .i.  Fithal  ocus 
Dithran  : — 

Cáilte  cecinit. 

D  iamair  ár  senchaidi  sunn  .  na  tri  meic  do  bhi  ag  Cumuli  '• 
Fionn  ocus  Dith[ran  na  bfled]  .  ocus  Fithal  na  bfiled 

Cia  dar  mac  mac  Lugach  ro  fhiarfaiges  diot  [ins.  did]  aréir  ar 
Pátraic.  ro  bud  ceist  ar  nech  eile  sin  ar  Cáilte  ocus  ni  hedh 
orumsa  :  m[ac]  do  Daire  derg  mac  Finn  ar  Cáilte  ocus  do  Lugaig 
ingin  Finn  .i.  ingen  díles  aindiles  do  bhi  ac  Fionn  ocus  tucsat  in 
bantracht  uile  luighe  cor  ingen  diles  d'Fionn  [in  ingen]  .  co  com- 
raic  a  derbbráthair  féin  ria  iar  [nól  fleide  r]ia  i  Tcmair  luachra 
ocus  dorigne  ||  in  mac  sin  ria  .i.  mac  Lugach.  ocus  in  agaid  rucad 
an  mac  táinic  Fionn  ocus  trí  catha  na  féinne  do'n  bhaile  ocus 
athair  in  mheic  .i.  Daire  derg  .  co  Temhair  luachra  .  ocus  do  hinni- 
sedh  dóib  sin.  is  gáine  learn  ar  Fionn  ór  as  mac  rucad  ann  .  ocus 
dámad  ingen  ro  bud  olc  a  breith  disi  dá  derbbráthair. 

Adrae  buaid  ocus  bennacht  a  rígféinnid  ar  each  :  is  buadach  in 

tainm  tucais  air  .i.  Gáine  .  amail  asbert  in  file  : — 

G  aeine  ainm  meic  Lugach  luinn  .  Daire  a  athair  ós  gach  druing  Í 
Cumaighe  ainm  meic  rethe  .  Briun  a  athair  dairethe 

Tucadh  i  nucht  Finn  in  mac  iar  sin  .  ocus  tuc  Fionn  i  nuchd 
Moingfhinne  ingine  Dubáin  .i.  bainchéile  d'Fionn  .  ocus  is  i  ro 
thócaib  ochd  cét  sciatharmach  do'n  fhéinn  .ocus  ro  ail  in  mac  sin 
cur  ba  slán  a  dhá  bliadain  dec.  ocus  tuc  a  dhaethain  airm  ocus 
éidid  do  ann  ocus  táinic  roime  co  carraic  conluain  co  cenn  sléibe 
Smóil  meic  Edlecair  risanabar  sliab  Bladma  andiu  .  airm  arraibe 
Fionn  ocus  in  fhiann.  ocus  táinic  i  bfiadnaise  na  flatha  Finn  ocus 
ferais  Fionn  fírcháine  bfáilte  fris  .  ocus  dorigne  in  mac  a  coraid- 
echt  ocus  a  mhuinnterdhas  [ms.  mhuinnterus]  re  Fionn  ocus  tuc 
a  láim  i  láim  Finn  .  ocus  do  bhi  re  bliadain  isin  féinn  ocus  dorigne 
liosdacht  mhór  risin  féinn  in  bliadain  sin  ocus  ní  mó  iná  fine 
naenbair  do'n  fhéinn  ro  soichedh  [do]  ghuin  muicci  nó  fhiada 
ocun  gilla  sin  re  taeib  bhuailte  a  gcon  ocus  a  ngillanraide. 

Is  ann  sin  tángatar  in  fiann  co  ros  in  fhéinneda  ar  brú  locha 
línide  Léin  tes  .  ocus  ar  rochtain  [ms.  arochtain]  do  tri  cathaib  na 
féinne  conice  [ms.  connuice]  sin  dorónsat  casáit  meic  Lugach  re 
Fionn  .  ocus  adubratar  tri  catha  na  Féinne  :  do  rogha  duit  sinne 
acut  nó  mac  Lugach  a  aenar. 

Is  ann  sin  tucad  mac  Lugach  d'agallaim  Finn  ocus  do  fhiarfaig 
de :  maith  a  anam  a  mheic  Lugach  ar  Finn  gá  hole  dor[ignis] 
risin  féinn  in  tan  atá  do  miscais  aco  uile.  dobeirim  dom  bréithir 
ar  sé  nach  [fuil  fios]  a  bfochuinn  munab  olc  leo  [clesa]  ||  lúid  nó 
lámaig  do  dhénam  damsa  etorra. 

Is  ann  sin  tuc  in  flaithféinnid  comairle  do  mac  Lugach  ocus  do 

bhí  buaid  ar  a  chomhairlesium  .  ocus  do  mhair  in  comairle  sin  ag 
mac  Lugach  .  ocus  atbert  Fionn  : — 

A  meic  Lugach  tolaib  snas  .  más  e  th'órd  an  tócláchas  Í 

corbat  sidaig  teglach  tréin  .  gurbat  duilig  i  ndroibhéil 
N  á  buail  do  choin  gan  chinaid  .  ná  lí  do  mhnái  co  finnairí 

ná  ben  re  genaide  i  cath  .  gid  meraige  a  mheic  Lugach 
N  á  himderg  duine  mad  cáid  .  ná  héirig  re  himarbáigí 

náratarraic  imale  .  ar  amaid  ná  ar  drochduine 
D  á  trian  do  mhíne  re  mnáib  .  is  re  hechlachaib  úrláirí 

re  haes  dána  dénta  duan  .  nárbat  dian  re  daescarshluag 
N  á  geibh  tosach  leptha  de  .  ret  t'aes  cumtha  is  comairle '- 

imghaib  luige  claen  is  col .  ná  haem  uile  th'fiadhugod 
N  á  habairse  bréithir  móir  .  ná  habair  nach  tibre  chóir  í 

<5r  is  nár  a  rád  co  tenn  .  muna  fédtar  a  chomall 
N  á  ro  tréice  do  ruire  .  in  chéin  bheir  ar  bithbuide  í 

ar  ór  ná  ar  shéd  ar  bithcé  .  ná  tréicse  do  chomairce 
N  ár  écnaigi  co  ferda  .  a  mhuintir  re  tigerna  í 

ór  ní  hobair  duine  maith  .  écnach  a  shluaig  re  prímflaith 
N  árbat  buainscélach  brégach  .  nárbat  labar  luathbédach ' 

gérsat  imda  do  ghartha  .  nírsat  bidba  oireachta' 
N  írsat  siblech  thige  nóil  .  nársat  ingnech  ar  shenóirí 

in  dáil  adcluine  is  í  in  cóir  .  ná  ben  re  duine  nderóil 
N  ársad  diultadach  um  biad  .  nárab  cumthach  duit  ainfhial  í 

nárad  furáil  féin  ar  flaith  .  ná  hécnaiged  gach  nárdfhlaith 
L  en  dot  édach  len  dot  arm  .  résiu  thair  an  gleo  glasgharb  í 

ná  déna  díbe  fád  rath  .  len  [d]o'n  mine  a  mheic  Lugach 

[Adra]e  buaid  ocus  bennachtain  ar  Pátraic  is  maith  in  seel  sin 
[d'inni]sis  dúinn  .  ocus  cáidhe  Brocán  scn'bnaid.  [sunn]  a  naeim- 
chléirigh  ar  Brocán.  scn'btar  ||  an  scél  út  lat  .  ocus  dorigne  Brocán 
i  cétóir. 

Is  ann  sin  ro  fiarfaig  Pátraic  do  Cháilte  in  rabatar  airfitig 
acaibse  isin  féinn.  do  bhí  imorro  ar  Cáilte  in  ténairfítech  as  ferr 
do  bí  i  nEirinn  ná  i  nAlbain.  cá  hainm  séin  ar  Pátraic.  Cnú 
deróil  ar  Cáilte.  cáit  a  frith  é  ar  Pátraic.  eidir  chrota  chliach 
ocus  sid  ban  bfionn  tes  ar  Cáilte.  crét  a  thuarascbáil.  ceitri  duirn 
Finn  do  bí  ina  áirdi  ocus  tri  duirn  do  isin  crann  chiuil  do  shein- 
nedh  .  ocus  airfitig  thuaithe  dé  danann  dorigne  tnúth  ris. 

Luid  Fionn  in  lá  sin  co  sid  ban  fionn  siar  do  sheilg  ocus  d'fiadach 
ocus  suidis  ar  in  bfirt  fótbaig  ann  sin.  sillis  iarum  in  flaithféinnid 
secha  confacca  in  fer  bee  ac  sefnad  ocus  ac  sáirsheinm  a  chruite  ar 
in  bfód  \ms.  in  fhod]  ina  fhochair  .  ocus  is  amlaid  ro  búi  ocus  folt 
fada  fionnbuide  co  clár  a  dhá  les  fair,  ocus  ar  faicsin  Finn  dó 
táinic  dá  innsaigid  ocus  tuc  a  láim  ina  láim  .  ór  is  é  céd  duine 

tárla  do  ó  ar  tuidecht  as  in  tsíd  amach.  ocus  ro  búi  oc  seinm  a 
chruite  i  fiadnaise  Finn  nó  go  táncatar  in  fhiann  .  ocus  ar  techt 
dóib  atchualatar  in  ceol  sirrechtach  side,  maith  a  anam  a  Fhinn 
ar  an  fhiann  :  is  é  sút  in  tres  turchairthe  as  ferr  fuarais  riam.  ocus 
do  bi  ac  Fionn  nó  go  fuair  bás  .  ocus  adubairt  Cáilte  in  laid  : — 

A  bac  do  fuair  Fionn  ferda .  do  bi  d'febus  a  mhebra  '• 

gach  a  cluinedh  tiar  is  tair  .  do  biodh  aige  do  mebair 
C  nú  deróil  a  ainm  in  fhir  .  i  nEirinn  nir  anaithnid  '• 

inmain  leinbin  fa  glic  nglóir  .  dar  ba  comainm  Cnú  deróil 
I    nneosat  dáib  fáth  gan  locht  .  mar  do  fuair  Fionn  in  taboc  ■ 

ba  gein  shochair  do  frith  ann  .  énmac  Logha  meic  Eithleann 
D  o  bámar  i  farrad  Finn  .  idir  chrota  is  shléib  ban  finn  Í 

co  cualamar  ceol  gan  chol  .  ar  an  bfót  inár  bfarrod 
D  o  bámar  ag  éisdecht  ris  .  a  cheol  nir  [ba  fáth]  néislis  í 

beg  nachar  chuir  sinn  n[ár  suan]  .  in  ceol  sirrechtach  sirbhuan 
A  nn  sin  atbert  [co  nglaine] .  ||  Fionn  mac  Cumaill  almaine  '• 

canas  ticise  a  fir  bhic  .  sheinnios  in  cruit  co  caeimglic 
T  ánacas  a  sid  ban  fionn  .  áit  a  nebar  med  is  lionn  Í 

is  do  tháncas  lem  co  becht .  do  beith  trell  ad  chomaidecht 
D  o  ghéba  seoit  is  máine  .  is  or  derg  is  degdáine ' 

ór  thaitnid  frim  do  dhála  .  doghéba  mo  lánghráda 
D  o  rad  a  láim  i  láim  Finn  .  ann  sin  ro  ba  subach  sinn  Í 

is  tucmaid  é  linn  alé  .  do  ba  caem  ár  turchairthe 
C   etra  duirn  i  náirde  in  fhir  .  trí  duirn  ina  chruit  chaeimdhil  Í 

mór  tairm  na  bláithe  buige  .  binn  fogar  na  caemchruite 
D  o  ratad  chuige  maille  .  cúic  óirfítig  na  féinne  '■ 

cur  fhoglaimset  ceol  side  .  thall  ó  Chnái  go  caeimline 
D  iob  sin  mac  Senaig  maille  .  Senach  ocus  dá  Dhaigre  '• 

dorónsat  foglaim  co  hán  .  ocus  doróine  Cuán 
B  a  cheisd  le  Fionn  na  féinne  .  a  abac  gan  bainchéile  '• 

ór  nir  áil  do'n  fhior  chróda  .  na  mná  remra  rómhóra 
A  dubairt  Fionn  in  flaith  m[or]  .  co  tibredh  aircet  is  or : 

do'n  ti  uainn  do  fhionnfadh  sain  .  i  nEirinn  ben  a  chosmail 
A  dubairt  Sci  mac  Eogain  .  óglách  co  naicniud  leomain  '■ 

inneosat  is  scél  ága  .  baile  a  fuil  a  dhingbála 
B  eir  mo  bennacht  éirg  dod  thoig  .  a  mheic  Eogain  a  Mumoin  Í 

ocus  innis  dúinn  tré  spéis  .  in  crich  a  bfuil  re  aisnéis 
R  oich  co  tech  Duinn  i  Mumain  .  a  Fhinn  chróda  chomramaigí 

atá  ann  is  oirfidh  dait .  ingen  dar  comainm  Bláthnait 
A  nn  sin  ro  triallsam  co  trie  .  is  flaith  na  fiann  faebairglic '. 

co  tech  nDuinn  d'iarraid  na  nana  .  ba  móide  sin  ár  menmá 
F  uaramar  Bláthnait  san  tsiod  .  tucamar  linn  i  co  fíor  Í 

ro  fháiset  tall  istig  mhóir  .  Bláthnait  ocus  Cnú  deróil 
T  ucmait  uinge  d'ór  gach  fhir  .  in  lin  do  bámar  d'fiannaib  í 

i  coibche  na  mná  gan  locht .  do  ratadh  [ann]  do'n  nabhoc 
C  etra  duirn  ináirde  in  fhir  .  ||  tri  duirn  ina  chruit  chaeimghili 

áirde  in  ben  inás  in  fer  .  inmain  lánama  láimghel 

L   ámdha  in  domain  aeon  mnái  .  imirt  óir  aircit  gan  gái  '■ 

Iasin  bfer  fa  mór  in  modh  .  slóig  in  domain  d'áirphéiteodh 
N  í  raibe  rígan  san  féinn  .  ná  táisech  ná  flaith  co  céill  '■ 

nach  tuc  grád  ocus  máine  .  do'n  lánamhain  lánnáide 
M  ar  do  thiced  doinenn  dúr  .  ar  in  bféinn  fa  rigda  rún  '■ 

do  bítis  ac  Fionn  fó  a  bhrat  .  Bláthnait  ocus  in  tabac 
I    n  tan  ticed  maith  do'n  fhéinn  .  ní  cheiled  Bláthnait  co  céill  '■ 

in  tan  do  thiced  dóib  ole  .  ní  cheiled  orra  in  taboc 
N  ocha  nfuil  ceol  ar  talmain  .  inneoch  bud  mhian  le  menmain  '■ 

nár  shuaill  fogar  i  tig  oil  .  acht  a  canadh  Cnú  deróil 
T   ri  turchairthe  as  ferr  fuair  riam  .  Fionn  in  flaithféinnid  firfial  '■ 

Bran  ocus  Sceolan  gan  locht  .  Bláthnait  araen  's  an  taboc 

Nír  chian  dóib  as  a  haithle  co  facadar  in  móirsheiser  gilladh 
mór  dá  ninnsaigid.  canas  táncabair  a  óca  ar  Pátraic  ocus  cia  sib 
féin.  ó  Eogan  leithderg  mac  Aengusa  ó  rig  dá  chóiced  Muman 
táncamar  ar  do  chennsa  a  naemhPádraic.  rachmaitne  ann  sin  ar 
Pátraic  ár  dlegar  mar  a  bfuigter  na  mainchesa  a  ngabáil  ann. 
crét  dogéna  sinne  in  nónbar  óclách  so  ar  Cáilte.  fáilte  mhís  ocus 
ráithe  ocus  bliadna  im  fharradsa  dháib  ar  Pátraic. 

Is  ann  sin  táinic  Pátraic  roime  ocus  is  i  slige  tháinic  i  bfiodh 
[ins.  bhfhigh]  gaible  .  ocus  i  ndruim  criad  risaráidter  cell  dara  isin 
tansa  .  ocus  tar  sruithlinn  ar  Dermagh  .  ocus  tar  Berba  .  ocus  i 
tóchar  Léige  ingine  Cuarnatan  airm  i  torchair  Liagh  .  i  senmag 
Roichet  ingine  Déin  meic  Dilenn  risaráidter  mag  ruad  Roichet .  i 
senmhag  neo  risaráidter  mag  láighise  [ins.  láissi]  .  tar  [in  bFeoir] 
niucharbhradánaig  ocus  d'achadh  bó  ba  .  .  .  .  trénbhuillig 
risaráidter  achad  .  .  .  .  ||  i  sligid  Dhála  meic  ú  mhóir  .  ocus 
do  ros  in  churad  re  [a]  nabar  ros  caemálainn  cré  .  ocus  láim  dhes 
re  lathaig  bó  Lodáin  meic  Lir  risaráidter  clár  daire  mhóir  .  ocus 
do  chorrócaib  cnámchoille  .  ocus  do  chuillenn  ua  cuanach  siar  in 
baile  atorchair  Cuillenn  mac  Mórna  le  Fionn  .  ocus  do  léim  in 
fhéinneda  .  ocus  d'aenach  Cuile  mná  Nechtain  re  [a]nabar  aenach 
sétach  senchlochair  .  ocus  do  chenn  fhebrat  \ins.  abrat]  sléibe  cáin 
bud  dhes  .  ocus  do  thulaigh  na  féinne  re  [a]  nabar  ard  Pátraic 
isin  tan  so  .  áit  a  mbái  Eogan  leithderg  mac  Aengusa  rí  dhá 
cóiced  Muman  co  maithib  in  dá  choked  Muman  uime. 

Is  ann  sin  do  scáiled  a  phuball  tar  Pátraic  .  ocus  táinic  ri 
Muman  co  maithib  a  muinntire  ocus  tuc  a  cenn  i  nucht  Pátraic 
ocus  ro  shlécht  do.  ocus  ro  búisium  sechtmain  ann  sin  ac  to- 
dhúscad  mharb  ocus  ac  slánugad  dháine  ngalair  ocus  esláinte 
ocus  gacha  haincesa  ar  chena. 

Is  ann  sin  tucad  a  bhreith  féin  do  Phátraic.  ocus  táinic  Eogan 
leithderg  roime  co  rosaig  na  rig  dá  dúnad  féin  .  ocus  do  chuatar 
maithe  Muman  dá  ndúintib  ocus  dá  ndegbhailtib  iar  sin. 

Maith  a  anam  a  Cháilte  ar  Pátraic  :  crét  uma  tucad  fionntulach 
ar  an  tulaig  so  atámaid.  adér  frit  a  fhírinne  ar  Cáilte  :  as  so  do 
chuamarne  tri  catha  na  féinne  do  tabairt  catha  fionntrágha  .  ocus 
tucad  ár  slega  dár  ninnsaigid  ocus  tucad  fethána  fithnais  do 
chrannaib  ár  sleg.  ocus  ro  dhéch  Fionn  in  tulaig  uime  ocus  adu- 
bairt :  is  fionn  in  tulach  .  ocus  gá  ferr  ainm  dá  mbiadh  [ins.  mbia] 
uirre  iná  fionntulach  : — 

Cáilte  cecinit. 
A    thulach  árd  áibinnsi  .  cus  ticdís  fianna  fionna  Í 

fa  ghnáth  longphort  lánadbal  .  ort  is  gasrad  ghlanghiolla 
B    a  hi  ár  cuit  re  comáirim  .  ticmís  ard  maige  mine  Í 

sméra  sciamhda  scechaire  .  cnó  do  chollaib  Cinntfre 
[M  aejtháin  [drisse]  dealgnaige  .  gasáin  creama  gan  [cin]aid 

do  [chaithjmis  gach  belltaine  .  buinnéin  bláithe  [barr]  biorair 
E    oin  a  doirib  diamaire  ||  ro  soichtís  fulacht  féinneí 

togmaill  breca  a  Berramain  .  nit  breca  a  bennaib  sléibe 
B    ratáin  luatha  a  Linnmhuine  .  escanna  Sinna  sóire  '■ 
cailig  fheda  fhidrinne  .  dobráin  a  diamraib  Dóile 
I     ascach  mara  muiride  .  a  críochaib  Bái  is  Béire : 

medbán  Fáide  fírghlaine  .  duilesc  a  cuanaib  Cléire 
S     nam  na  loingse  lochaige  .  fa  meinic  le  mac  Lugach  '• 
ticmis  sluag  is  sochaide  .  ar  do  thaeb  thall  a  thulach 
M   eise  is  Oisín  ollbladach  .  téighmís  i  corraib  curach  Í 
fuaras  gaibhte  glasmara  .  i  timchioll  tonn  is  tulach 

Ocus  is  as  so  do  chuamarne  do  chur  chatha  fionntrágha  .  ocus 
atchonncamar  óclách  do  mhuinntir  Finn  d'ár  ninnsaigid  .i.  Cael 
cródha  cédghuinech  ua  Nemnainn.  can  as  a  tánacais  a  Chaeil  ar 
Fionn.  as  in  brug  braenach  atuaid  ar  Cael.  crét  d'iarrais  ann  ar 
Fionn.  d'acallaim  Muirinne  ingine  Deirg  no  muime  féin.  cid  a 
adbar  sin  ar  Fionn.  ar  bhithin  leannáin  tsidhe  ocus  ardnuachair 
ocus  toraid  [ins.  torad]  aislinge  .i.  Crédhe  ingen  Cairbre  cnesbháin 
ingen  rig  Ciarraige  luachra.  in  bfedrais  a  Chaeil  ar  Fionn  conid  í 
sin  bainmhealltóir  ban  Eirenn  .  ór  is  terc  set  maith  i  nEirinn  nár 
bréc  chum  a  dúnaid  ocus  a  deghárais.  ocus  in  fidir  tu  gá  comha 
iarrus  ar  chách  ar  Cael.  do  fhedar  ar  Fionn  .i.  gibé  agá  mbiadh 
do  dhán  nó  d'filidecht  duan  do  dénam  di  .  ocus  tuarascbáil  a  cuach 
ocus  a  corn  ocus  a  cupad  ocus  a  hian  ocus  a  háirdleastar  ocus  a 
rígthech  rómhór.  atá  urlam  acumsa  arna  tabairt  dam  ó  Muirinn 
ingin  Deirg  óm  buime  féin. 

Ocus  do  áilsighemar  \ins.  áilsedhmar]  in  cath  do'n  ndula  sin 
[ms.  donuladh  sin]  .  ocus  táncamar  romainn  tar  trebaib  cnoc  ocus 
carrac  ocus  tulach  co  loch  cuire  i  niarthur  Eirenn  .  ocus  táncamar 
co  dorus  in  tsida  ocus  do  chansam  in  dórd  fiansa  re  crannaib  ár 
sleg  nur[ard]  nórchrái  [ms.  norcrai].  ocus  do  éirgedar  ingena 
macdachta  [mongbuide]  ||  ar  sceimealbórdaibgrianán  .  ocus  táinic 
Crede  d'ár  nacallaim  ocus  tri  caoca  do  mhnáib  uimpi.  ocus  do 
raid  in  flaithféinnid  ria  :  is  dod  thoghasa  ocus  dod  thochmarc 
tháncamarne  ar  sé.  fiarfaigios  an  ingen  cia  dar  áil  a  tochmarc. 
do  Chael  chróda  chétghuinech  ua  Neamhnainn  do  mac  rig  Lai- 
gen  anair.  do  chualamar  a  scéla  ar  an  ingen  gen  go  facamar  é. 
ocus  in  bfuil  aige  mo  dhuan  damsa.  atá  imorro  ar  Cael  .  ocus 
do  éirig  ocus  do  ghab  a  dhuan : — 

T  urus  acam  dia  háine  .  gé  dech  isam  fíráige  Í 

co  tech  Créide  ní  sním  suail  .  re  hucht  in  tsléibe  anoirtuaid 
A  tá  i  cinned  dam  dul  ann  .  go  Créide  i  cíchaib  Anann  í 

co  rabar  ann  fo  dhecraib  .  cetra  lá  is  leithsechtmain 
A  ibinn  in  tech  inatá  .  idir  fhira  is  maca  is  mnáí 

idir  dhruidh  ocus  aes  ceoil  .  idir  dháilemh  is  dhóirseoir 
I    dir  gilla  scuir  nach  sceinn  .  ocus  ronnaire  re  roinn  Í 

atá  a  comus  sin  uile  .  ag  Créide  fhinn  fholtbhuide 
B   ud  áibinn  damsa  ina  dun  .  idir  cholcaid  ocus  chlúm  '■ 

mad  áil  do  Chréide  ro  clos  .  bud  áibinn  dam  mo  thuros 
S    ithal  aici  a  sil  sugh  subh  .  as  dogniedh  a  blai  dhubh  '■ 

dabcha  glaine  gairdhesca  .  cupáin  aici  is  caeimescra 
A  dath  amar  dath  an  aeil .  coilcid  eturra  is  aein  Í 

sida  etorra  is  brat  gorm  .  dergór  eturra  is  glanchorn 
A  grianán  ac  loch  cuire  .  d'arcat  ocus  d'ór  bhuide  ■ 

tuige  druimnech  gan  dochma  .  d'eitib  donna  is  dergchorcra 
D  á  ursain  uainide  adchi .  a  comla  ní  dochraid  í  '■ 

aircet  échta  cian  ro  chlos  .  in  crann  búi  ina  fordoros 
C  atháir  Chréide  dot  láim  chlí .  ba  suarca  isa  suarca  i' 

casair  uirre  d'ór  Elpa  .  fá  chosaib  a  caeimleptha 
L  eba  luchair  na  line  .  mil  ós  cionn  na  catháire  Í 

dorónad  ac  tuile  thair  .  [d'ór]  bhuide  is  do  lie  logmair 
L  eba  eile  dod  láim  dheis  .  d'ór  is  d'aircet  gan  éisleis  Í 

co  pubaill  co  [mbriocht  mb]uga  .  co  caemshlataib  créduma  || 
I    n  teghlach  atá  ina  tig  .  is  dóib  as  áibne  ro  chin  í 

nidat  glasa  slima  a  mbruit .  at  casa  finna  a  forfhuilt 
D  o  choidéldais  fir  ghona  .  cona  taescaib  tromfhola  Í 

re  hénaib  side  ac  sianán  .  ós  bhórdaib  a  glanghrianán 
M  adam  buidechsa  do'n  mhnái  .  do  Chréide  dá  ngairenn  cái  '• 

méraid  ní  bus  lia  a  láide  .  mad  dá  ndíla  a  commáine 
M  ad  áil  le  hingin  Cairbre  .  nídamcuirfe  ar  chóir  cháirde  ■ 

co  nabra  féin  rim  abhus  .  is  mo  mhóirchen  dod  thurus 

C  éd  traigedh  i  tigh  Crdide  .  ó'n  chuirr  guroich  a  chéileí 

is  fiche  traigedh  tomhais  .  a  leithct  a  dcgdhorais 
A  hudhnacht  is  a  tuighe  .  d'eitibh  én  ngorm  is  mbuidhe' 

a  hurscar  thair  ac  tobar  .  do  ghlain  is  do  charmocal 
C  etra  huaithne  um  gach  leabaid  .  d'ór  is  d'airced  coimecairi 

gem  glaine  i  cionn  gach  uaithne  .  nidat  cenna  anshuairce 
D  abhach  ann  do  chruan  fhlatha  .  a  sileann  sugh  suarcbrachai 

abhall  6s  cionn  na  daibche  .  co  nimat  a  tromthairthe 
I    n  uair  liontar  corn  Créide  .  do  mhidh  na  dabcha  déine  '■ 

tuitid  isin  corn  co  cert .  na  cethra  habla  i  naeinfecht 
A  n  cethrar  út  do  háirmedh  .  éirghit  isin  frithdháilemh  f 

tabrat  do'n  cethrar  anunn  .  deoch  gach  fhir  ocus  abull 
I    n  tí  gá  táit  sin  uile  .  idir  tráigh  ocus  tuile  Í 

rue  Créide  a  tulchaib  tri  mbenn  .  edh  urchair  do  mnáibh  Eirenn 
L  áidh  sunn  chuice  ni  crodh  cas  .  ni  greas  luighthe  co  luathbras  Í 

co  Créide  cruthaig  abhus  .  bud  luchair  léi  mo  thurus 

Is  ann  sin  ro  fháietar  in  lánama  sin  ar  féis  leaptha  ocus 
láimdhergaithe  .  ocus  do  bátar  ann  re  secht  laithib  ag  61  ocus 
ag  áibhnes  gan  esbhaidh  bhídh  ná  leanna  ná  leasaighthe  orainn 
acht  mad  inmedh  eile  a[r  Fionn]  .i.  allmharaigh  do  bheith  ac 
fionntráigh  .  ocus  tuc  an  inghen  eirredh  díleas  dingbhála  [do 
gach]  aen  díob  fó  leith  ocus  do  tiomnfamar  céilebhradh  dá 
chéile].  II 

Ticeadh  an  inghen  linn  ar  Fionn  co  bfionnam  cia  uainn  dá 
mbiaidh  [ins.  mbia]  maith  no  saith  do'n  ndula  so.  ocus  rucastar 
an  ingen  dréchta  mora  do  chrudh  lé  do  fritháilimh  a  naesa  gal- 
air  ocus  othrais  .  ocus  is  í  an  ingen  rosbiath  d'as  ocus  d'firleamh- 
nacht  iat  céin  ro  bás  ag  cur  in  chatha  .  ocus  is  ina  tigh  do  bhítís 
lucht  icce  ocus  othrasa  na  féinne.  ocus  mar  do  chinn  an  ingen 
ar  mhnáib  na  féinne  um  thidhnacul  set  ocus  máine  do  chinn- 
esdar  a  fer  i  ngail  ocus  i  ngaisciudh  ar  tri  cathaib  na  féinne 
isin  cath  sin.  ocus  fa  bét  in  ní  dorónad  lá  déidhenach  in  chatha 
.i.  bádad  Caeil  .  ocus  do  bhádar  bethadaig  eile  ocus  comsaegal 
acu  re  Cael.  ocus  tuc  in  tonn  amuig  arna  bhádud  é  .  ocus  do 
riacht  an  ingen  ocus  maithe  na  féinne  dá  innsaigid  .  ocus  do 
tócbad  leo  é  cusin  tráig  ndeiscertaig  leth  andes  d'fionntráig  conad 
tráig  Caeil  ainm  na  trága  ó  sin  ilé  ocus  fert  Caeil. 

Táinic  an  inghen  ocus  do  shin  re  [a]  thaeib  i  ocus  dorigne 
nuallghuba  ocus  toirrse  mhór.  cidh  dhamsa  ol  si  gan  bás  d'fa- 
gháil  do  chumaid  mo  chéile  in  tan  atát  na  fiadmhila  foluaimnecha 
ac  fagáil  bháis  dá  chumaid.    ocus  atbert  Créide : — 

G  éisid  cuan  ón  géisid  cuan  .  ós  buinne  ruad  rinn  dá  bhárc  í 

bádad  laeich  locha  dhá  chonn  .  is  ed  cháinios  tonn  re  trácht 
L  uinche  corr  on  luinche  corr  .  i  seiscean  droma  dá  trén  '■ 

sisi  ni  aincenn  a  bí .  coinfhiad  dá  li  ar  ti  a  hén 
T  ruag  an  fháid  ón  truag  an  fháid  .  dogní  in  smólach  i  ndruim  chain  ; 

ocus  ni  nemthruaige  in  scol  .  dogni  in  Ion  i  leitir  laeig 
T  ruag  an  tséis  on  truag  an  tséis  .  dogni  in  damh  i  ndruim  dhá  léis  '• 

marb  eilit  droma  silenn  .  géisid  dam  dilenn  dá  héis 
B  a  saeth  liom  ón  ba  saeth  liom  .  bás  in  laeich  do  luiged  liomi 

[mac  na]  mná  a  doire  dhá  dhos  .  a  bheith  [is  t]ros  fá  a  chionn 
[S  aeth  liom]  Cael  on  saeth  liom  Cael  .  do  beith  i  riocht  mairb  rem  thaebi  || 

tonn  do  thecht  tar  a  thaeb  gel .  issed  rommer  met  a  aeb 
T  ruag  in  gháir  ón  truag  in  gháir  .  dogni  tonn  tráchta  re  tráig '. 

ó  do  bháid  fer  seghda  saer  .  saeth  lem  Cael  do  dul  na  dáil 
T  ruag  in  fuaim  on  truag  in  fuaim  .  dogni  in  tonn  risin  trácht  tuaidí 

ag  cennghail  um  charraic  chain  .  ag  cáined  Chaeil  ó  do  chuaid 
T  ruag  in  tres  ón  truag  in  tres  .  dogni  in  tonn  risin  trácht  tes  ; 

mise  do  dechaid  mo  ré  .  mesaide  mo  ghné  ro  fes 
C  aince  corr  on  caince  corr  .  dogni  tonn  trom  tulcha  léis  • 

mise  nocha  nfuil  mo  mháin  .  ó  rommáid  an  scél  romgéis 
O  do  báided  mac  Crimthain  .  nocha  nfuil  m'inmhain  dá  éis  '■ 

is  mór  triath  do  thuit  le  a  láimh  .  a  sciath  i  ló  gáidh  nír  ghéis 

Ocus  do  shin  an  ingen  re  taeb  Chaeil  ocus  fuair  bás  dá 
chumaid.  ocus  do  hadlaiced  iat  araen  i  naeinfhert  ann  sin  .  ocus 
is  mise  féin  ar  Cáilte  ro  tócaib  in  lia  fil  os  a  lige  conad  fert  Caeil 
ocus  Créide  aderar  ris. 

Adrae  buaid  ocus  bennachtain  a  Cháilte  ar  Pátraic  :  is  maith  in 
seel  d'innisis  .  ocus  cáidhe  Brocán  scribnaide.  sunna  ar  Brocán. 
scn'btar  lat  gach  ar  chan  Cáilte  .  ocus  do  scribadh. 

Nír  chian  dóib  iar  sin  co  facadar  in  dírim  degshluaig  dá  ninn- 
saigid  ocus  amdhabach  do  sciathaib  donnchorcra  ina  nuirthim- 
chioll  ocus  fidneimhed  do  shlegaib  urárda  órchrái  re  guaillib 
dóib.  ocus  táncatar  isin  phupaill  arraibe  Pátraic  .  ocus  tucastar  a 
tigerna  a  chenn  i  nucht  naemPádraic  ócus  ro  shléchtsat  do.  cia 
thu  féin  a  ógláich  ar  Pátraic.  Bran  mac  Deirg  mise  ar  in  tóglách  : 
mac  rig  Muman.  cid  um  a  tánacais  alé  ar  Pátraic.  fiannaigecht 
do  b'áil  dam  d'foglaim  a  naeimchléirig  .  ór  [do  chuala]  óclách  do 
mhuintir  Fhinn  do  [bheith  i]t  farradsa  ocus  do  b'áil  lem  [fog- 
laim]  ||  dúird  fiansa  do  dénam  aige. 

Atchluini  sút  a  anam  a  Cháilte  ar  Pátraic.  atchluinim  ar  eisium. 
maith  a  Bhrain  ar  Cáilte  :  cinnus  dogníthí  féin  fiadach.  iadmait 
mon  tulaig  nó  mon  earn  nó  mon  caill  maigshléibe  .  ocus  bímít  re 
hedh  in  chaemlái  i  ndegaid  an  fhiadraidh  ocus  marbmait  fiad 

fccht  ann  ocus  fecht  ailc  téit  uainn.  ro  cháiestar  Cáilte  ann  sin  i 
bfiadnai.se  Pátraic  co  dérach  dobrónach  cor  bo  fliuch  bldi  ocus 
bruinne  dho. 

Is  ann  sin  ro  éirig  Pátraic  ocus  Cáilte  in  Hon  ro  bhátar  do 
shluagaib  co  cenn  fhcbhrat  sléibe  cáin  suas  .  ocus  is  amlaid  do 
bhi  suidiugad  an  inaid  sin  arráncatar  trí  glennta  imon  sléib  ocus 
loch  eturfa  .  loch  bó  a  ainm  .  ocus  osmetal  ainm  in  tsléibc  .  ocus 
cnoc  na  haeirc  allaniar  do'n  loch  .  ocus  finninis  ainm  in  chnuic 
airtheraig  .  ocus  cnoc  maine  ainm  in  chnuicsea.  ocus  ann  so  do 
bhi  in  brécaire  daimh  .i.  liath  [ins.  luath]  na  tri  mbenn  .  ocus 
téiged  ó'n  féinn  idir  choin  ocus  duine  re  ré  secht  mbliadan  fichet. 
ocus  ro  marb  óclách  do'n  fhéinn  é  ocus  is  mise  in  tóclách. 

Ocus  do  éirig  Cáilte  iar  sin  ocus  do  chóraig  a  mhuintir  immon 
loch  anair  ocus  aniar  andes  ocus  atuaid  .  ocus  deisidh  Pátraic  ina 
shuide  conad  suide  Pádraie  ainm  an  inaid  sin  i  cenn  fhebhrat  sléibe 
cáin.  ocus  tócbais  Cáilte  a  shuasán  selga  ocus  fiadaig  ocus  fian- 
choscair  ós  áird  ann  sin  .  ocus  ro  léicestar  a  tri  barannghlaeda 
badbda  as  .  co  nach  raibe  i  comfhocraib  ná  i  coimnesa  dho 
had  fódilmain  i  maig  ná  i  móin  ná  i  maigshléib  ná  i  coill  gan 
techt  ina  ruamannaib  róretha  co  ndechsat  dá  ninfhuarad  tar  éis  a 
naistir  illoch  bn'gach  bó  ina  bfiadnaise  .  cor  ghab  grain  ocus  egla 
ocus  uaman  iat  resin  fidhrén  ocus  resin  fothram  adbal  sin  .i.  re 
damaib  alltaide  ocus  re  heilltib  ruada  róimhera  ocus  re  torcaib 
taebtroma  .  ocus  ní  mór  nach  muirbfidís  [i  cétóir]  iat  le  fad  a 
retha  ocus  le  scís  anála.  |]  ocus  ro  leth  in  sluag  imon  loch  .  ocus 
ní  dhechaid  éloidech  beo  as  do'n  tseilg.  ocus  do  roinnset  in 
tselg  .  ocus  ráncatar  ocht  cét  chum  ronna  acu.  tabar  dechmad 
in  fhiadaig  dúinn  ar  Beneoin.  nír  éscaid  le  Bran  mac  Deirg  in 
chuid  ráinic  do  féin  do  roinn  re  nech. 

Gabus  galar  ina  {ins.  ana]  broinn  mac  rig  Muman.  do  lám  air 
so  a  naeimchléirig  ar  Bran,  dar  mo  bréithir  ar  Cáilte  nó  go  tarda 
a  luach  uait  ní  raga.  gá  luagh  ar  Bran,  uair  as  at  broinn  atá  in 
galar  táirr  gacha  bó  ocus  gacha  muice  ocus  gacha  caerach  uait  do 
Pátraic  do'n  naeimeclais  co  bráth.  dobérsa  sin  ar  Bran  ocus  dobéra 
mo  mhac  am  diaid  .  ocus  do  chuaid  sin  i  ngnáthugad  ac  feraib 
Eirenn  0  sin  imach  .  tuc  iar  sin  Pátraic  a  láim  ar  broinn  Brain 
meic  Dheirg  ocus  ba  slán  fó  cétóir. 

Imthecht  againn  budest[a]  ar  Cáilte.  gá  conair  sin  ar  Pátraic. 
is  cumain  lemsa  a  naemPátraic  nach  lémdáis  sluag  náit  sochaide 
suide  ar  na  tri  tulchaibse  le  ceisd  tuaithe  dé  danann  : — 

Cáilte  cecinit. 
C  umhain  lemsa  tri  tulcha  .  atáit  gan  aes  gan  urchrai 

do  reithed  Hath  na  tri  mbenn  .  ó  atá  imell  co  himell 
C  umain  lemsa  tri  cella  .  robsat  dúine  deigthenna  '■ 

nf  biodh  guth  cluic  inntib  tball  .  meince  snaidm  druad  na  timcheall 
I    s  Cáilte  féin  m'fírainmse  .  robsam  cenn  féinne  finne  Í 

nocha  dénmais  dighairse  .  ac  tairimthecht  an  glinne 
N  í  fhuilnged  Fionn  fiannamail  .  in  tan  ro  bhúi  ina  bethaidi 

bennán  baeth  ac  búiredaig  .  ós  cionn  a  longphuirt  lethain 
M  ise  is  Flann  mac  Failbe  .  dergmais  mór  laech  do  laigne  ' 

is  í  so  mo  chubhus  tra  .  mór  cath  asam  cumainsea 

Ocus  imthigid  in  sluag  cona  noirib  selga  forro. 

Déchain  ro  déch  Cáilte  dá  láim  chlí  do'n  tsléib  conacca  dúnad 
ocus  degbaile.  mo  chubus  ámh  ar  s[é]  nír  aithnid  dúinn  dúnad 
ann  su[t]  .  ocus  dénam  chum  in  bhaile  a[nunn]  ar  sé. 

Ia[r  sain]  ||  táncatar  rompa  chum  an  dúnaid  ocus  ro  b'ingnad 
leo  gan  slóig  gan  sochaide  d'faicsin  ann  acht  naenbar  banmhogad 
ocus  triar  fermhogad.  tángatarsom  i  ngrianán  deirrit  do  bhí  isin 
bhaile  ocus  dá  mnái  isin  grianán  ocus  siat  ac  cái  ocus  ac  toirrse. 
ocus  ro  fladhaiged  ocus  ro  fritháiled  iat  .  ocus  ro  benad  a  nerrada 
aistir  ocus  imthechta  dhíob  .  ocus  do  fiafraig  Cáilte  díob  cia  an 
dúnad  .  dúnad  dá  mac  rig  fher  muigi  so  .  Lochán  ocus  Eogan  a 
nanmanna.  cid  um  a  bfuiltí  dubach  dobrónach  ar  Cáilte.  a  adhbar 
againn  ar  iatsan  :  ag  dís  derbbráthar  atámaid  ocus  dá  deirbsiair 
sinn  féin  .  ocus  do  chuatar  ár  fir  do  thabairt  ban  anocht  ocus  ní 
fhuil  d'ár  bfuirechne  isin  dúnad  acht  co  toirset  ár  bfir  ocus  mná 
nuaa  leo.  ocus  déchain  ro  déch  Cáilte  secha  i  niarthar  na  bruidne 
confaca  in  ríglia  cloiche  ro  bái  ag  óclách  grádha  d'Fionn  .i.  ac 
Senach  mac  Mhaeilchró  do  shenmuinntir  Fhinn  meic  Chumaill. 
ocus  is  amhlaid  ro  bái  in  lia  sin  ocus  inneoch  thuc  Fionn  do 
thuarasdal  do  .i.  trí  caoca  uinge  d'ór  ocus  trí  caoca  uinge  d'aircet 
ocus  tri  caoca  uinge  d'fionndruine  ar  ndúnad  in  lia  cloiche  sin 
impa. 

Is  ann  sin  adubairt  Cáilte  risna  mnáib  :  gá  luag  dobérad  sib  dam 
dá  ndernainn  bar  bfurtacht  ocus  bar  bfbiridin  ocus  dá  tucainn  bar 
bfir  féin  chugaib  ar  gcúl.  dá  mbiad  [ins.  mbeth]  ar  doman  againn 
luag  bud  áil  let  ar  siat  dobérmáis  duit  é.  atá  imorro  ar  Cáilte  :  in 
n'glia  cloiche  út  i  nimell  na  bruidne.  dursan  duit  a  rád  ar  siat  .  or 
do  bhátar  mórshochraide  na  críche  agá  córugad  isin  baile  adtá. 
ocus  ro  búi  a  nobair  ina  [ms.  ana]  córugad  ann  gia  ro  fhédtása 
at  aenar  ní  dhi.    mise  féin  as   mellta  dhe  sin  ar  Cáilte  muna 

bfédar  [ins.  fhédur].   rachaid  uainn  duitse  sin  co  mbennachtain 
ar  na  mná. 

Táinicsium  iar  sin  as  in  mbaile  amach  ocus  tuc  lán  a  glaice 
deise  do  losaib  side  sainemla  leis  do  b'aithnid  do  ag  rignaib  ocus 
ag  rómhnáib  na  féinne  .  ocus  tucas[dar  do]  na  mnáib  ocus  ro 
fhothraicset  iat  as  [na  losaib]  sin  .  ocus  tuc  sin  a  ngrádh  ar  a 
bferaib  fcin  [cor  léicsct  ar  c]úla  arís  na  mná  thucsat  leo  ||  .  ocus 
tugad  an  lia  dhosan  ocus  atbert  Cáilte : — 

A  lia  bhelaig  átha  hi  (ocus  araile). 

Ocus  do  bhí  Cáilte  annsin  maighin  sin  ocus  [ro  fjrestlad  ocus 
ro  fritháiled  co  maith  é  .  ocus  do  [é]irig  d[o]  mochtráth  arna 
mhárach  ocus  tuc  ta[rraing  do'n]  lie  chuige  do  lár  thalman. 

Ocus  táncatar  rompa  co  finntulaig  risanabar  árd  Patraic  andiu 
airm  arraibe  Pátraic  .  ocus  do  fiarfaig  Pátraic  :  cáit  a  rabadais 
aréir  a  Cháilte  .  ocus  ro  innis  do  in  scél  ó  thus  co  deiredh.  ocus 
nir  cian  do  bátar  ann  co  bfacatar  in  móirsheiser  dá  ninnsaigid  : 
can  as  a  táncabair  a  óga  ar  Pátraic.  a  cúiged  Connacht  atuaid  ar 
iatsan.  cid  ro  imluaid  sib  ar  Pátraic.  ar  do  chennsa  0  mhaithib 
Connacht  a  naeimchléirig  d'ár  mbreith  ar  do  shoiscéla  idir  fhior 
is  mnái.    adubairt  Pátraic  :  ní  cóir  fuirech  ar  an  eclais  gan  a  siled. 

Do  gluais  Pátraic  cona  muinntir  ocus  táncatar  rompa  andes  tré 
medhón  Muraan  .  ocus  do  Luimnech  nuladh  .  ocus  i  [fio]dh  na 
cuan  re  [a]  nabar  in  chretalach  .  ocus  i  sliab  oidid  [ins.  uighi]  in 
rig  .  ocus  i  sliab  Echtge  ingine  Nuadhát  \ms.  nuadha]  aircetláim. 
ocus  do  chuaille  Chepáin  i  nEchtge  airm  a  torchair  Cepán 
mac  Mórna  .  ocus  do  loch  na  bó  girre  risanabar  loch  Gréine 
ingine  Finn,  ocus  i  mbreicthir  risanabar  tir  Maine  isin  tan  so. 
ocus  do  loch  linnghaeth  re  a  nabar  loch  cróine.  is  ann  sin  ro  búi 
Muiredach  mór  mac  Finachta  ri  Connacht  ar  cionn  Pátraic  .  ocus 
ro  srethad  a  phupall  ós  Pátraic  cona  chléirchib  .  ocus  luidset 
maithe  chúigid  Chonnacht  chuige  ann  sin  .  ocus  sléchtait  do 
Phátraic  ocus  tucsat  a  cinn  ina  ucht. 

Dála  Pátraic  imorro  táiníc  amach  as  in  pupaill  ocus  suidis  ar 
an  bfirt  fótbaig  .  ocus  luid  Cáilte  leis  ocus  ráidis  :  ann  so  a  anam  a 
naemPatraic  tucastar  Oscar  a  chétchath.  gá  hadbar  bái  aige  ar 
Pátraic.  ni  annsa  ar  Cáilte  :  um  Néim  ingin  Aeda  duinn  meic 
Fergusa  flnn  ingin  rig  [Ulad]  ro  snadhmad  d'Aed  mac  Fhidaig 
meic  [Fhionntain  ocus  tucadh]  í  do  mac  rig  Connacht  .  ocus  ni 
raibhe  sé  lion  catha  ||  d'Oscar  ná  do'n  fhéinn  nó  gur  sired  uaidh 

sochraide  shlóig  ar  Chormac  ua  Chuinn  ar  rig  Eirenn.  ocus  do 
chuir  Cormac  ceithre  cúicid  Eirenn  lais  do  thabairt  chatha  do'n 
fhéinn  .  ocus  do  radad  an  cath  imon  ningin  isin  maigin  sin  .  ocus 
ba  hiat  so  céitghníma  Oscair  isin  cath  sin  amail  adubairt  Fionn :- — 

E  irig  suas  a  Oscair  .  ro  fes  is  tu  in  bunad 

gid  lór  méid  na  ndaighfer  .  dingaibh  dinn  cét  curad 
éirig  trítha  is  tarrsa  .  gursat  maela  a  méide 
geib  sciath  engach  uaine  .  geib  cloidem  co  ngéire 
geib  sciath  is  geib  slega  .  o'n  arm  niad  rotruba 
geib  lúirig  rotmela  .  nár  maided  do  thuba 
is  mór  an  gniom  damsa  .  i  bfiadnaise  fhiadan 
derlagadh  mo  náidhen  .  i  cionn  a  nái  mbliadan 
ni  thicfa  is  ní  tháinic  .  bhud  fherr  lám  na  luige 
is  ni  fhuil  crann  sleige  .  as  sia  do  ria  i  nduine 
mairg  gus  tibre  a  shide  .  le  cloidem  go  ngéire 
ó  thic  ferg  a  láime  .  an  fhírghairg  ar  néirge 

Is  ann  asbert  Cáilte: — 

C  éitghníma  Oscair  co  mbuaid  .  ri  Ulad  gusan  narduailli 

ocus  ri  Laigen  gan  acht  .  ocus  rí  cróda  Connacht 
I    s  dorála  chuige  iar  soin  .  Aed  mac  Fhidaig  meic  Fhionntoin  Í 

ocus  fácbais  é  gan  chenn  .  ní  gnáth  an  comhrac  coimthenn 
A  ed  donn  mac  Fergusa  finn  .  ri  Ulad  gusan  imrinn  Í 

a  los  scéith  is  cloidim  cruaid  .  do  marb  Oscar  i  naenuair 
B  aedán  mac  Firnairb  co  nim  .  do  ba  ri  lonn  do  Laignib  '■ 

do  mharb  gér  lór  a  cruaide  .  re  hathlad  na  haenuaire 
A  chomdalta  caem  crionda  .  Oscar  álainn  inríogda  í 

Linne  mac  Ligne  go  nglonn  .  do  mharb  Oscar  i  nimroll 
T  áinic  d'féchain  in  chatha  .  Niamh  an  édaig  ildathai 

mebhais  in  cath  ina  cenn  .  marbtar  in  rígan  róithenn 
A  deirimse  ritsa  dhe  .  a  Phádraic  co  bfirinnei 

ro  ba  mór  a  recht  riogda  .  nir  ba  chert  a  chéitghníoma 

Adrae  buaid  ocus  bennachtain  a  Cháilte  ar  Pátraic  ocus  caidhe 
Brocán  .  scríb[tar  in]  scél  út  lat  gombud  gairdiugad  ||  do  fhlaithib 
deirid  domain  é  .  ocus  do  scríb  Brocán. 

Maith  a  anam  a  Cháilte  ar  Pátraic  :  cia  in  fertsa  ar  in  tulaig  ar 
atám.  ni  annsa  ar  Cáilte  :  óclách  d'fiannaib  Eirenn  fuair  bás  ann 
so  .i.  Airnélach  mac  Adhmalláin  mac  rig  Laigen.  ocus  táinic  fer 
dána  le  duain  do  ann  so  ocus  do  ghab  a  dhuan  :  maith  a  anam  a 
fhir  dhána  ar  eisiumh  léic  cáirde  dam  nó  go  rabat  mo  sheoit  ocus 
m'innmusa  am  fharrad.  dar  mo  bhréithir  ámh  ar  an  fer  dána  ni 
léiciub  gan  do  ghlámad  ocus  t'aerad  isin  ló  andiu  munbam  \111s. 
munbá  am]  buidech.  mar  atchualasom  [ins.  seom]  sin  tug  a 
aigid  re  talmain  ocus  nir  thócaib  a  ghnúis  nó  go  bfuair  bás  do 

náire  .  ocus  do  múircdh  in  tulach  thonnghlas  so  air  ocus  ro 
tócbad  a  lia  ós  a  chionn  .  gurab  ris  atá  do  dhruimse  a  naemh- 
Phádraic.  nemh  uaimsc  dho  ar  Pátraic  i  lógh  a  náire  .  ocus  a 
thabairt  a  péin.  ocus  táinic  a  anam  a  péin  isin  uair  sin  go  raibc 
ina  cholum  ghel  ar  in  cairthe  cloichc  ós  cionn  Pátraic. 

Cia  atá  isin  chionnsa  thes  do'n  tulaig  a  Cháilte  ar  Pátraic. 
Sálbhuide  mac  Fcidhlecair  mac  rig  Muman  fuair  bás  ann  i  nde- 
gaid  fhiada  side  .  tricha  con  ocus  tn'cha  gilla  ocus  tn'cha  óclach. 
ocus  ro  múiredh  in  tulach  orro  .  nt  dixit  Cáilte  : — 

A  tá  isin  chionnsa  thes  .  mac  Sálbuide  na  néices  '• 

ní  háirimthi  mar  mháin  bhic  .  caoca  conghlann  fionnaircit 

Do  bud  maith  linn  ar  Benén  na  seoit  sin  d'faghbáil.  foghéba- 
sa  sin  ar  Cáilte  .  ocus  ro  oslaic  in  fert  ocus  do  bhí  lán  crainn  a 
shleigi  d'failghib  ann.  tucais  nemh  ar  a  náire  do'n  fhior  0  chian- 
aib  ar  Beneoin  ocus  tabair  nemh  ar  a  shédaib  do'n  óclách  eile  úd. 
dobérthar  ar  Pátraic. 

Is  ann  sin  do  fhiarfaig  Pátraic  do  Cháilte  :  créd  do  díthaig  sib 
uile  in  bar  bféinn  ar  sé.  in  dá  chath  tucsam  fá  deired  ar  Cáilte  .i. 
cath  gabra  ocus  cath  ollarba.  tri  catha  do  chuamarne  do  chur 
chatha  innbir  ollarba  ocus  ní  thóracht  acht  sé  cét  uainn  as  .  ocus 
nir  cheis  menma  Fhinn  ar  an  bféinn  riam  co  sin  i  gcath  ná  i 
gcomhlonn.  ocus  tuc  dá  úidh  an  uair  sin  esbada  na  triath  ocus 
na  tigernad  ocus  na  curad  ocus  na  caithm/led  ocus  an  aesa  grada 
do  thuit  isna  c[athaib  sin] : — 

F  innaidh  dun  in  lion  atám  .  ní  meisde  nech  uaib  [a  rád]  '■ 

co  finnam  sunn  lith  go  ngal  .  in  lia  dhúinn  n[á  dhóib  sin  chath]  || 
E  cóir  d'Fathan  tachair  frim  .  mór  lá  ro  leasaiged  lim  '■ 

ni  do  deoin  Luigdech  meic  Con  .  do  thaichérad  frim  Fathon 
I    s  lesc  liom  tachar  do'n  tres  .  giamad  lim  no  ricthe  a  les  '■ 

mo  chéim  as  céim  co  nglaine  .  go  dubthor  dháil  nAraide 
O  chtar  is  sé  fichit  fer  .  doneoch  ba  dingbála  dam  Í 

do  marbad  ag  árd  abla  .  fá  Donnghus  mac  Lánamna 
T  rí  cét  cath  do  chuir  in  f hiann  .  itir  tuaid  is  tes  is  tiar  Í 

nochar  chuirset  riam  co  sé  .  énchath  as  mó  égcáiné 
A  n  lucht  sin  do  chuadar  dinn  .  no  dhingébdais  a  dhá  lín  í 

andiu  dá  mairdís  ar  magh  .  ní  hé  Fathan  nach  finnfadh 

Adrae  buaid  ocus  bennachtain  a  Cháilte  ar  Pátraic. 

Is  ann  sin  ro  fiarfaig  Cainén  mac  Failbe  meic  Fhergusa  meic 
Eogain  mhóir  do  Cháilte  :  cáit  ar  marbad  Oilill  ólom  mac  mogha 
Nuadhat.   freagrais  Cáilte  sin  :  marb  é  do  chróbainne  chumad  i 

mulluch  sléibi  Claire  thes  .  ocus  is  marb  Sadb  ingen  Chuinn  do 
chumaid  a  meic  mórghrádaig  .i.  meic  con  i  Temraig  ar  Cáiltc. 
cáit  ar  marbad  Ferchis  mac  Comáin  éices  ar  Cainén.  urchar  ar 
sé  tuc  Ael  mac  Dergdhuib  do  bhior  chruaid  chuilinn  i  mullach 
sléibe  crot  do  dham  allaid  gur  mharb  Fairchis  de.  ocus  secht 
meic  áille  Aililla  ar  Cainén  :  cáit  a  fuaradar  bás.  Béine  brit  ros- 
mughaig  iat  i  cath  mhór  mhuige  Mucrama  ria  mórshochraide 
meic  Con.  áth  íssel  ar  mag  minadbul  cid  diatá  ar  Cainén.  Connla 
derg  a  cnuc  dhen  ro  ghonasdar  Fiacha  muillethan  mac  Eogain 
ann  .  ocus  áth  tuisel  de  sin  é  .  ocus  atbert: — 

A  th  tuisil  ainm  an  átha  .  do  chách  as  fios  firf hatha  '■ 

tuisel  tuc  Connla  cnuic  dhen  .  ar  Fiacha  maith  muillethan 

Ocus  cath  samna  ar  Cainén  :  cia  lasa  tugadh  ocus  cia  thorchair 
ann.  Cormac  cas  mac  Aililla  óluim  tucastar  é  d'Eochaid  abh- 
ratruad  do  rig  Ulad  atuaid  .  ocus  do  thuit  ann  Eochaid  abratruad. 
ocus  do  buailed  Cormac  cas  ann  .  ocus  ro  búi  trí  bliadna  déc  ocá 
leighius  ocus  a  inchinn  [ac  si]led  ocus  sé  i  rige  Muman  ris  sin. 
ocus  dorónad  dúnad  [ocus  degbaijle  aige  ac  dún  ar  sléib  .  ocus 
is  amlaid  ro  bái  [in  dúnad  s]in  ocus  lochtopar  grinn  glainide  ar 
lár  an  [dúnaid]  .  ocus  dorónad  rígthech  rómhór  aige  imon  ||  tip- 
rait  .  ocus  ro  sáidhit  trí  liagána  cloiche  uimpe  ocus  ro  suidiged 
leabaid  in  rig  ocus  a  cenn  siar  idir  na  tri  huaitbnib  cloiche  sin. 
ocus  óclách  gráda  dá  mhuintir  ag  tabairt  uisce  a  cuach  nó  as 
sithal  ima  cenn.  ocus  fuair  bás  iar  sin  ann  gur  cuired  fó  f  hochlad- 
aib  talman  é  isin  dun  sin  .  ocus  is  de  sin  atá  dun  tri  liacc  d'ainm 
fair  ar  Cáilte  .  ocus  is  é  sin  in  seel  ro  fhiarfaigis  diom  a  Chainéin 
ar  Cáilte  .  ocus  adubairt  Cáilte  in  laid: — ■ 

A  ibinn  gid  in  diinsa  thair  .  risanabar  dun  eochair : 

is  áibne  fós  o  thic  lá  .  luige  Sadba  is  Oilillá 
M  arb  Sadb  do  chumaid  meic  Con  .  rogaeth  Ferchis  d'aenurchori 

do'n  fhairinn  ina  fharrad  .  marb  Ailill  do  thámghalar 
B   a  marb  Eogan  mór  gan  meth  .  i  cath  Mucrama  maeithnech  '■ 

borrshlat  ro  las  ó  ghnímaib  .  marb  Cormac  cas  d'fuillidhain 
G  oin  Fiacha  muillethain  mas  .  meic  Eogain  go  nairechas  ■ 

lór  a  sholma  ro  bái  tan  .  ro  gaet  Connla  ac  áth  lethan 
C  ath  samhna  ro  ládh  ann  sain  .  ann  ba  raen  madma  ar  Ulltaib  • 

do  buailed  Cormac  san  cath  .  do  marbad  ri  na  nUlltach 
T  ángadar  a  chneda  ris  .  re  mac  rig  fega  fidhlis  • 

gilla  nár  ba  dimbuan  blad  .  usee  infhuar  no  fhóiread 
G  ach  lá  do  théiged  fó'n  es  .  mac  Oililla  Cormac  cas  Í 

an  les  dia  mbi  do  ba  ghar  .  dul  fo  es  maigc  mórghlan 

D  o  Iuid  as  co  dun  ar  sléib  .  co  dun  a  athar  budéin : 

ro  sáidtea  trí  liaga  lais  .  d'ionnfhuarad  a  chinn  chaemchais 

D  o  na  trl  liacaib  atciat .  aderar  ris  dún  trf  liac  '■ 

is  é  a  ainm  ó  sin  alé  .  tar  éis  Chormaic  chinn  chlairé 

M  arb  mac  rig  Muman  iar  soin  .  do  chncdaib  is  d'fuillídoin  Í 
ro  adhnacht  san  dun  glan  grinn  .  i  leabaid  ionnfhuair  áibinn 

Dála  Mhuiredaig  meic  Fhinnachta  rig  Connacht  ro  bói  mac 
grádach  aige  .1*.  Aed  mac  Muiredaig.  ocus  ro  fuacrad  imáin  ac 
macraid  chóicid  Ch[onnacht]  in  tan  sin  ocus  rue  Aed  mac  Muir- 
edaig sé  [báireda]  ar  an  macraid  gan  nech  dá  chuid[iugad.  ||  ocus 
ro  shuidestar  iar  sin  .  ocus  ro  ghab  slaedán  tiughmaine  tromghal- 
air  é  ocus  fuair  bás  ann  sin.  ocus  ro  hinnisedh  dá  mhuinntir  sin 
ocus  dá  mháthair  .i.  Aife  ingin  rig  Ulad  .  ocus  dorónad  nuallghu- 
ba  mór  ag  mnáib  an  chóicid  do  bhás  in  macáim  sin  .  ocus  adu- 
bairt  a  mháthair  a  thabairt  i  nucht  in  táilchinn  .i.  in  ti  dar  thidlaic 
dia  Eire  uile  ocus  comas  lesaigte  cháich  innti.  is  imdergad  mór 
lemsa  sin  ar  ri  Chonnacht  munbud  \ins.  bhudh]  deoin  do  féin  é. 

Is  ann  sin  do  cuas  ar  chenn  Pátraic  as  in  pubaill  arraibe  ri  Chon- 
nacht cona  slógaib  .  ocus  in  mac  marb  ann  ocus  brat  corrtharach 
thairis  ocus  culpait  chaem  chorcarda  ina  thimchioll.  ocus  adu- 
bairt  a  mháthair  ocus  a  tri  comdhaltada  ocus  a  deirbshiur  cumad 
marb  dá  chumaid  iat  .  ocus  ótchuala  naemPátraic  sin  ba  truag 
lais  ocus  táinic  a  chraide  forro. 

Is  ann  sin  tucad  loingsithal  bhánóir  chum  an  chléirig  ocus  a 
lán  d'uisce  innti  .  ocus  coisercaidh  in  tuisce  ocus  tucadh  i  cuach 
féta  fionnaircit  an  tuisce.  ocus  éirghis  an  naemchléirech  ocus 
tócbais  in  chulpait  caeim  corcorda  .  ocus  tuc  tri  bainne  do'n  uisce 
i  rribél  Aeda  meic  Mhuiredaig  .  ocus  in  tres  loim  tuc  ina  bheol  ro 
éirig  óghslán  ocus  tuc  a  láim  dara  agaid  ocus  do  éirig  as  an  im- 
dhaid  amach.  ocus  ba  subach  somenmnach  na  slóig  de  sin  .  ocus  do 
chreitset  do  dia  .  ocus  tucsat  a  cinn  i  nucht  Pátraic  .  ocus  tucsat 
a  comas  ó  bhiuc  go  mór  do.  ocus  do  bádar  ann  sin  re  hedh  na 
hoidche  [ins.  hoighthi]  sin  .  ocus  ro  fhácbatar  in  baile  arna 
mhárach.  ocus  táncatar  na  slóig  uile  rompa  i  ngannmagh  ris- 
anabar  magh  Finn  isin  tan  so  .  ocus  i  tóchar  an  bhanchuire  re  a 
ráidter  tóchar  Finn  isin  tan  so  .  ocus  lám  dhes  re  ros  na  fingaile 
re  anabar  ros  comáin  isin  tan  so  .i.  nái  meic  Uair  meic  Idhais 
ocus  ro  marbsat  a  chéile  ann  conad  de  aderar  ros  na  fingaile  ris. 
ocus  do  ráith  Ghlais  re  anabar  ráith  Brenainn.  ocus  ro  sáided 
pupall  rig  Chonnacht  ann  sin  .  ocus  do  riacht  Pátraic  ocus  Cáilte 

ocus  ro  shuidset  ar  an  firt  fótbaig  ós  or  na  rátha  .  [ocus  táinjic  rí 
Chonnacht  co  lion  a  shlóig  ocus  suidit  i  farrad  ||  Pátraic  ocus 
Cáilte. 

Is  ann  sin  ro  fhiarfaig  Muiredach  mac  Finnachta  do  Cháilte  : 
cid  diatá  ráth  Ghlais  \ins.  ráith]  ar  in  ráithsi.  adérsa  rit  ar  Cáilte  : 
Glas  mac  Dreacain  mac  rig  Lochlainn  táinic  cúic  catha  fichet  do 
ghabáil  rige  nEirenn  (sic)  .  ocus  is  ann  tángatar  go  cathair  Dhaim 
dilenn  risanabaf  dún  rosarach  .  ocus  is  ann  bái  Fionn  mac 
Cumaill  i  nAlmain  laigen  in  tan  sin.  do  fiafraig  Muiredach  do 
Cháilte  :  cid  fá  tucad  Almha  uirre.  freagrais  Cáilte  :  óclách  do 
thuaith  dé  danann  do  bi  isin  brug  braenach  brecsholus  .  Bracan 
a  ainm  .  ocus  do  bí  ingen  i  nóighe  aige  .  Alma  a  hainm.  ocus 
tucastar  Cumall  mac  Trénmhóir  Í  .  ocus  ba  marb  do  bhreith 
mheic  do  Chumall  í  ocus  ro  múired  in  tulach  tonnghlas  so 
thairrsi  .  gurab  uaithi  ainmnigter  an  tulach  .  ocus  tulach  na 
faircsena  a  hainm  co  sin.  nó  Alma  ainm  an  ti  ro  ghab  re  linn 
Neimid.  nó  dana  Nuada  drái  doróine  dun  ocus  dingna  ann 
ocus  do  ghab  almain  do'n  dun  .  cunad  de  atá  Alma,  ocus 
adubairt  Cáilte: — 

A  lma  laigen  lios  na  fian  .  baile  ar  ghnáthaig  Fionn  fírfial  f 

atá  sunn  do  réir  gach  shin  .  an  ni  dia  fuil  in  tainmsin 
A  lma  ainm  an  fhir  do  ghab  .  re  linn  Neimid  co  nertbladi 

marb  thall  san  tulaig  uaine  .  do  thám  obunn  énuaire 
O  clách  d'feraib  bolg  nár  bhaeth  .  Iuchna  ba  hainm  do'n  óclaechí 

ba  lán  an  dun  tiar  is  tair  .  dá  éidib  is  dá  almaib 
L  uidset  a  táinte  le  tart .  d'ól  uisce  chum  na  tiprat  '• 

glecsat  le  trumu  a  tarta  .  gur  fhácsat  a  nadarca 
D'  adarcaib  na  mbó  mbrec  mbán  .  ro  f  hágsat  imon  uarán  Í 

is  de  fhuil  ann  sunna  na  .  adarc  bó  adbal  Iuchna 
C  óic  ingena  ac  Iuchna  ard  .  con  óclách  ghasda  gléghargí 

is  uathaib  sin  leth  i  fat  .  gach  ferann  mar  do  ghabsat 
C   armann  i  carmann  nach  mín  .  gá  mbítís  báird  [sel]  combrígí 

ben  Trega  ina  thig  treorach  .  [nir  bh'i]  ben  ná  haithgeonadh 
M  ag  life  [ar  li  an  óir]  .  ||  gun  ógmhnái  gasda  gelmhóir  Í 

dar  lem  ni  senchas  soeb  so  .  san  cuiced  ingen  Almo 
N  uada  drái  ba  gilla  garg  .  dorónad  lais  dún  dronard  Í 

i  nAlmain  go  ngloine  ngrinn  .  do  shonnach  a  dhúin  díghainn 
A  einghel  an  dun  dreimnib  drenn  .  mar  do  ghabadh  ael  Eirenn  '• 

do'n  almain  tuc  ó  a  thaig  .  is  de  atá  Alma  ar  Almain 

Is  maith  do  hinnisis  an  seel  sin  a  Cháilte  ar  Muiredach  mac 
Finnachta. 

Is  ann  do  bámarne  ann  sin  ar  Cáilte  i  nAlmain  laigen  ocus 

ráinic  fios  na  loingse  sin  chugainn  .  ocus  is  Í  tuc  an  fios  sin  léi 
[ms.  lc]  Sprédh  aithinne  ingen  Mughna  mucraesaig  bainechlach 
rig  Eirenn.  ocus  do  gairmcd  a  bhainechlach  chum  Finn  do  thinól 
ocus  do  thoichcsdal  fhiann  Eirenn  ocus  Alban  .  ocus  do  thinóil 
Cormac  ua  Cuinn  tuatha  Temra  ocus  buidne  Bregh  ocus  mór- 
shochraide  bfer  n Eirenn  .  ocus  táncatar  cúic  catha  fichet  cusan 
mag  so.  ocus  dorónad  crannchar  (sic)  idir  in  bféinn  ocus  aes  na 
trebhaire  cia  díob  dá  roised  do  thabairt  an  chatha  do  na  hallmar- 
chaib  .  ocus  ro  siacht  do'n  fhéinn  in  cath  do  thabairt  ar  tús. 
tucad  in  cath  gach  lái  co  cenn  sechtmaine  ocus  ro  marbad  cúic 
cét  dec  d'allmarchaib  ocus  d'éirenchaib  .  ocus  tucad  in  mórchath 
iar  sin  ocus  torchair  Glas  le  [Fionn]  mac  Cumaill  ocus  torchratar 
a  secht  meic  leisin  féinn.  ocus  trí  caoca  óclách  do  chuamairne 
mar  aen  re  Fionn  do  chur  in  chatha  .  sin  ocus  do  thuit  caoca 
laech  la  gach  nech  uainn.  ocus  do  chuamarne  triar  óclách  do'n 
fhéinn  mar  aen  re  Fionn  isin  phupaill  arraibe  Glas  mac  Dregain 
ocus  fuaramar  nái  nuaitne  óir  ann  .  ocus  an  tuaitne  ba  lugha 
díob  ba  chommór  re  cuing  nimechtair.  ocus  ro  fholchamar  isin 
móin  ruaidse  do'n  taeib  tuaid  do'n  ráith  iat  .  ocus  do  cuiredh 
Glas  mac  Dreacain  f<5  thalmain  ann  so  .  conad  uaidhe  atá  ráth 
Glais  ar  in  ráith  so. 

Adrae  buaid  ocus  bennachtain  a  Cháilte  ar  Pátraic  :  is  maith  an 
seel  do  innisis  duinn  ocus  scribtar  an  scél  út  lat  a  Brocáin  .  ocus 
do  scríb  Brogán.  ocus  do  bádar  ann  sin  re  hedh  na  haidche  sin 
ocus  do  éirghetar  co  moch  arna  mhárach  [ocus  tjáncatar  rompa  i 
ré  carpait  Fergusa  fris[ar]áidter  imaire  meic  Chonrach  isin  tan 
so  .  ocus  do  chnuc  [na]  rig  frisanabar  uarán  nGarad.  ocus  do 
gabad  ||  sosad  ocus  longphort  leo  ann  ocus  do  srethad  a  phuball 
tar  Pátraic  .  ocus  do  chan  a  thrátha  ann  sin  ocus  do  bennaig  an 
tulach  taebálainn  togaide  ocus  do  raid  :  bud  hi  so  an  tochtmad 
relec  dhéc  bhus  dile  lem  i  nEirinn.  is  edh  as  doilge  ar  ri  Chon- 
nacht  gan  uisce  i  comfochraib  di.  mad  deoin  do'n  dúilemain  ar 
Pátraic  biaid  uisce  ann  so. 

Is  ann  sin  adracht  Pátraic  .  ocus  benn  cairrge  adchonnaic  i 
nimeal  in  bhaile  táinic  dá  hinnsaigid  .  ocus  sáidhis  a  throsdán  isin 
carraic  gur  ben  re  grian  ocus  re  grinnell  gur  mebadar  tri  sreba 
d'uisce  eocharghorm  as  in  carraic.  fácbála  ar  in  tiprait  a  naem- 
Pátraic  ar  Beneoin.  coimge  go  cenn  nómaide  do  gach  nech  ibios 
a  huisce  ar  Pátraic  .  ocus  uisce  Eirenn  uile  do  dhiobugad  fó  tri  re 


i68í:i]  In  Agallamh.  123 

deired  an  domain  tré  mhóid  in  dúileman  ocus  Eire  do  leasugad 
as  in  tipraitsi  .  ocus  in  tuiscese  fó  trí  do  thabairt  chum  duine  ocus 
ni  fhuil  aincis  nach  fóirfe. 

Innis  scél  dúinn  a  Cháilte  ar  Pátraic.  innésat  ar  Cáilte  scél  im 
a  tarmairt  fianna  Eirenn  etir  choin  ocus  duine  do  mharbad  ar  an 
tulaigsi  adtái  .i.  Guaire  goll  ocus  Flaithes  faebrach  dá  ghilla 
imairchthe  fidchle  Finn  .  ocus  táinic  óclách  d'imirt  fhidchle  re 
Guaire  ar  an  tulaigsi  .i.  Fionn  ban  mac  Bresail  mac  rig  Laigen. 
imératsa  gell  friut  ar  Guaire  goll.  crét  in  gell  ar  Fionn.  tri  uinge 
d'ór  ó  chechtur  againn  ar  Guaire.  ocus  is  amlaid  do  bi  Fionn 
ban  is  é  an  tres  fidchellach  as  ferr  do  bí  isin  féinn  é  .i.  Fionn  mac 
Cumaill  ocus  Diarmait  ó  Duibne  ocus  Flaithes  faebrach  gilla  na 
fidchle.  ocus  do  imredar  an  dias  sin  re  trí  lá  ocus  ni  rue  Guaire 
énchluiche  ris  sin  ocus  do  thuit  a  ghell  uadha  .  ocus  tucastar  ail 
ocus  aithis  ar  an  óclách  eile  ocus  adubairt  nár  ghilla  i  ngillaigecht 
é  .  ocus  nár  óclách  i  nócláchus  .  ocus  nár  ghaiscedach  i  ngaisced. 
ocus  tócbus  Fionn  ban  in  láim  ocus  tuc  dorn  do  Ghuaire  co  tuc 
trí  cláirfhiacla  as  a  charpat  uachtarach  .  ocus  do  tarla  ina  luighe 
ar  chlár  na  fidchle.  innister  [sin  d'Fionn]  ocus  adubairt  Fionn 
ban  [cona  mhuintir  do  mharbad].  dom  bhréithir  ar  Oisin  ni 
muirbfider  acht  ra[chaid  i  mbreith]  Cháilte  ocus  Diarmata  1 
Dhuibne  ocus  Fher[gusa  fhinnbeoil  .i.]  ||  ollaim  na  féinne  duitse 
a  Fhinn.  ocus  rucsat  an  triar  sin  a  mbreith  .i.  áit  a  gcomraicfise 
ocus  gilla  Finn  bháin  tabairse  dorn  do  .  ocus  rachaid  ascaid  duitse 
leis  .i.  uinge  d'ór  ó  gach  tháisech  féinne  d'fiannaib  Eirenn  .  ocus 
dorónad  sid  amlaid  sin  acu. 

Ocus  i  cionn  fichet  bliadan  tángamar  go  coill  coiméda  i  cn'ch 
ua  Tairrsigh  laigen  risaráidter  druim  criadh  isin  tan  so.  ocus  do 
chuadar  an  fhiann  do  sheilg  .  ocus  do  fhácbatar  óclách  do'n 
fhéinn  ac  coiméd  in  banntrochta  dar  bo  comainm  Garad  mac 
Mórna  .  ocus  is  amlaid  do  bhi  Garad  ann  sin  ar  techt  urmhóir 
a  aeise  ocus  ar  marbad  a  bhráithrech.  ocus  adubratar  na  mná 
risseom  :  maith  a  anam  a  Gharaid  in  áil  letsa  fidchell  d'imirt 
frinne.  ni  háil  imorro  ar  eisium.  cid  ón  ar  an  banntracht.  láithe 
naen  do  bámarne  ac  tulaig  na  rig  ocus  ag  loch  an  eoin  i  cúiced 
Chonnacht  .  ocus  do  innis  an  scél  dóib  ocus  is  é  so  é  a  naem- 
Pátraic.  ocus  adubairt  ben  diob  nach  uime  do  fácbad  Garad 
inár  farradne  do  dhénam  theined  dúinn  ocus  d'imirt  fidchle  rinn. 
uair  do  chuaid  ar  a  lúth  ocus  ar  a  lámach  ocus  luighe  aeise  dho 

in  luighc  adtá.  d'ár  mbréithir  ar  Garad  is  glór  ban  mbidbad  sin. 
ocus  gid  fada  do  beinnse  i  coimlcnmain  na  féinne  nírsat  caraid 
bunaid  damsa  iat. 

Is  ann  sin  ro  addá  theinid  móir  isin  mbruidin  ocus  ro  dhúin 
na  secht  ndorais  búi  uirre  .  ocus  táinic  féin  amach  ocus  tuc  a  airm 
leis  .  ocus  adubairt  riusan  an  senrann : — 

A  mhná  áille  féinne  Finn  .  imridse  féin  bar  bfidchill  Í 

sibse  sósar  in  rig  ghlic  .  mise  senóir  sen  m'imirt 
B  ruth  aeise  orm  snas  ár  sin  .  am  comaes  re  bar  naithrib  '• 

is  áithe  each  ndelg  as  so  .  im  chomaeis  ár  comchluicheo 
C  umain  lim  lá  ag  loch  an  eoin  .  ní  maith  senóir  gan  seinsceoil  Í 

dá  tarmairt  a  nár  uile  .  tré  imarbháig  énchluiche 
D  o  bí  Guaire  gilla  Finn  .  ag  fáithimirt  ar  fidchill  í 

ocus  Fionn  ban  mac  Bresail .  dá  tarla  dóib  imresain 
D  o  b'ferr  [d'imertach]  Finn  bán  .  iná  Guaire  a  glais  bemann  '■ 

rue  Fionn  ban  cetra  cluiche  .  ni  rue  Guaire  [acht  énchluiche] 
[F  ásaid  ferg  mhór]  i  nGuaire  .  re  mac  Bresail  bratuaine  '■ 

do  raid  ole  [daririb  ris  .  tré]na  beirt  ndírig  ndilis  || 
B  a  mór  imnáire  Fhinn  báin  .  is  tócbaid  go  luath  in  láim  '■ 

gur  ben  tar  bél  Guaire  gloin  .  dorn  ó  mhac  bhuadach  Bhresoil 
E  irgit  suas  an  fhiann  amra  .  fhial  oscarda  fhírchalma  Í 

saeth  leo  gilla  na  flatha  .  do  bhualad  tré  drochfatha 
E  irgit  suas  fianna  Finn  bháin  .  is  fiann  mheic  Chumaill  d'énláim  '• 

fiann  Cháilte  fiann  Chonáin  chain  .  fiann  Oisin  fiann  Fherdomain 
I    s  ann  adubairt  Fionn  féin  .  déch  amuich  a  mheic  mhóirthréin  '■ 

cid  má  fuil  ferg  na  féinne  .  crét  adbar  a  coiméirge 
G  uaire  do  ghillasa  a  Fhinn  .  óclách  do  bí  fót  fhidchill  Í 

ni  maith  in  tadbar  dá  fuil .  a  marbad  do  mhac  Bhresuil 
G  abtar  mac  Bresail  ar  Fionn  .  ná  gabtar  comha  dá  chionn  '■ 

ni  bud  comairce  dho  dhe  .  Diarmait  Oisín  ná  Caoilte 
D  ar  do  láim  a  Fhinn  go  nglóir  .  dar  th'uaisle  is  dar  th'onóir  '■ 

ni  muirbfiter  mac  Bresail .  ó  tarla  ina  imreasain 
A  athair  oiris  gut  chéill  .  a  mheic  Chumaill  ar  Oiséin  '• 

breth  direch  as  dú  do  fhlaith  .  is  ni  briathar  bhaegalbhraith 
G  id  sinne  no  biadh  gan  chose  .  díotsa  dlegar  ár  tecosc  '■ 

tabair  fód  déid  fis  do  mhér  .  ná  beir  luaithbreith  ar  leithscél 
G  abtar  Faelchu  mac  Fir  chruim  .  gilla  meic  Bhresail  bharrthruim  '• 

mad  do  marbsan  Guaire  glan  .  marbtar  latsa  féin  Faelchon 
T  iagmait  i  ndegaid  Fhinn  bháin  .  ó  mac  Chumaill  einechnáirí 

co  tucsam  mac  mBresail  linn  .  co  rígféinnid  fhiann  Eirinn 
D  o  fhiafraig  Fionn  d'Fionn  aile  .  Fionn  mac  Cumaill  almaine  '• 

créd  má  raibe  do  Ghuaire  .  ar  nimthecht  ar  nanbhuaine 
G  uaire  do  ghilla  a  Fhinn  .  bachlach  do  bí  fád  fhidchill  ■ 

táinic  tri  maitne  muiche  .  romgrennaig  fá  enchluiche 
R  ucas  cetra  cluche  ann  sain  .  ar  Ghuaire  mac  Bheobertaigi 

romloisc  in  uair  fa  lonn  leis  .  tré  fheirg  ocus  tuc  aitheis 

0  rat  orum  aithis  tenn  .  i  bfiadnaise  fhiann  Eirenn  Í 
nirbam  gilla  nirbam  laech  .  tan  ba  hairc  nirbam  óclaech 

T  ócbaim  mo  láim  ndírig  ndeis  .  nocha  ndernas  ann  éisleis '. 

do  radas  dorn  dar  a  bhél  .  ní  innisim  acht  fírscél 
B  ennacht  do'n  láim  do  rat  do  .  ar  Oisín  ní  him[argó]í 

do  ghillasa  a  Fhinn  na  flath  .  ní  gan  fáth  [frith  a  marbadh] 
M  una  maithi  in  dorn  co  daith  .  icfaiter  lit  a  [rígflaith] í 

rotfia  screbal  óir  gach  fhir  .  olc  dia  [mbítheá  gan  chluinsin]  || 
D  óig  dámad  maith  letsa  sin  .  a  nolc  do  chose  ót  ghillib  '■ 

Guaire  Comán  Saltrán  seng  .  ag  imdergad  fiann  Eirenn 
G  uaire  do  imderg  Fionn  ban  .  Glas  d'imdergad  do  Chomán  : 

mó  gach  scél  Saltrán  solam  .  do  rád  uile  re  Ferdoman 
F  ionn  mac  Bresail  ó  ráith  chró  .  mad  thuc  dorn  dod  ghillasó  '• 

tabair  a  fhlaith  na  corn  cain  .  dorn  do  gilla  mheic  Bhresail 
B  eir  mo  bhennacht  éirg  dot  thaig  .  ar  Fionn  re  Fionn  mac  Bresail ' 

luach  a  ndubairt  Guaire  féin  .  dligid  sáirbriathar  sáirbéim 

1  s  í  ascaid  iarraim  ort  .  a  fhlaith  na  fiann  faebarnocht  Í 
nárab  bés  ó  andiu  co  bráth  .  gilla  d'fuigell  re  hóclách 

T  ucsam  luighe  lám  do  láim  .  fiann  meic  Cumaill  einechnáir  Í 
nach  lémadh  beith  i  bféinn  Fhinn  .  gilla  nach  tibredh  uirrim 

M  ise  as  gilla  dháib  anocht  .  urraim  uaim  dáib  a  bhanntrochti 
tucas  fóm  bhréithir  dhegláich  .  nach  trotfainn  re  hingenráidh 

G  id  cian  do  bheimis  maile  .  a  bhanntracht  Fhinn  almaine  Í 
céin  bus  cumain  lim  rem  lá  .  ní  imérsa  rib  a  mhná 

Adrae  buaid  ocus  bennachtain  a  Cháilte  ar  Pátraic:  is  maith 
an  fios  ocus  an  forus  sin  do  innisis. 

Ocus  do  éirghetar  in  slógh  rompu  do  charn  Fhraeich  meic 
Fhiodhaig  ocus  táinic  Pátraic  suas  isin  cnuc.  maith  a  anam  a 
Cháilte  ar  Pátraic:  ar  chreidebairse  do  rig  nime  ocus  talman  nó 
an  fedabair  a  beith  ann  etir.  frecraidh  Cáilte  sin :  ro  fitir  in  flaith- 
féinnid  ar  Cáilte  .  ór  ba  drái  ocus  ba  fáid  ocus  ba  flaith  é.  ocus 
do  thuicemarne  uile  co  raibhe  dia  ann  tré  urchra  aenoidche  ad- 
chonncamar.  crét  an  urchra  sin  ar  Pátraic.  teglach  mór  bái  ag  rig 
Eirenn  ac  Cormac  mac  Airt  .  deich  bfichit  mac  rig  ba  hedh  a  lion 
ocus  ní  bái  duine  diob  sin  acht  mac  rig  ocus  rigna  .  ocus  ac  ros 
na  rig  fri  áth  [na  Bóinne]  anoirthuaid  no  bítís.  crét  in  ros  éiséin 
ar  Pátraic.  ros  cailledh  ar  Cáilte  ocus  mile  do  chenél  gacha  crainn 
ann  .  ocus  do  bi  rigbruiden  rómór  ann  ag  na  macaib  rig  sin  ocus 
ní  déntái  acht  a  cuid  do  thidlacad  ó  Themraig  dóib.  ocus  do 
bádar  iar  nól  ocus  iar  náibnes  agaid  ann  .  ocus  ro  dérgat  a  nim- 
daidhe  dóib  [ocus  d]o  bátar  ann  re  hedh  na  hoidche  sin. 

Is  ann  sin  [tái]nic  prímrechtaire  na  Temrach  .i.  Binnde  .  .  . 
d'agallaim  meic  rig  Eirenn  do  bi  isin  bruidin.   [do  hoscladh  r]oime 

in  tech  ocus  is  amlaid  do  bátar  ||  marbh  uile  .  ocus  do  thuicemar 
as  sin  go  raibe  in  fírdhia  forórda  ann  .i.  in  nech  acá  raibe  comus 
ocus  cumachta  orainn  uile  .  ocus  atbert  Cáilte  : — 
B  aile  na  rig  ros  Temrach  .  ann  ba  meinic  mórtheglach  '• 

ba  himda  sluag  is  groige  .  ar  a  thaeb  go  tonnghloine 
D  eich  bfichit  mac  rig  ba  ráin  .  do  bí  san  teglach  tromnáir  Í 
an  coimlíon  cétna  do  mnáib  .  do  bi  san  tulaig  thonnbháin 
N  í  fada  urchra  mar  soin  .  a  Phádraic  uasail  idhoin  S 
iar  ndul  uile  as  maile  .  in  slóg  do  bí  i  nénbhaile 

Ocus  do  hadlaiccdh  isin  tulaig  sin  na  deich  bfichit  fer  ocus  ná 
deich  bfichit  ban  sin  .  conid  cnoc  an  áir  ainm  in  chnuic  ó  sin  alé. 
ocus  dála  na  cailledh  arrabatar  ro  shluic  an  talam  fána  comair  in 
ros  uile  .  ocus  ro  thuicsem  rig  nime  ocus  talman  trit  sin  ar  Cáilte. 

Adrae  buaid  ocus  bennachtain  a  Cháilte  ar  Pátraic. 

Is  ann  sin  adubairt  Cáilte  :  is  mithigh  damsa  imthecht  amárach 
a  anam  a  naemPátraic.  crét  um  a  nimthighi  ar  Pátraic.  d'iarraid 
cnoc  ocus  céitedh  [ins.  céite]  ocus  dingnadh  an  bhaile  arrabatar 
mo  choicli  ocus  mo  chomdhaltada  ocus  in  flaithféinnid  ocus 
maithe  fiann  Eirenn  am  fhochair  .  ór  is  fada  lim  beith  i  naeininad. 
ocus  do  bátar  ann  in  agaid  sin  .  ocus  do  éirig  in  slóg  uile  ocus  do 
éirigh  Cailte  ocus  tuc  a  chenn  i  nucht  Pátraic  .  ocus  adubairt 
Pátraic  :  nemh  uaimse  duit  gibé  inad  i  muich  nó  i  tigh  angébha 
dia  lámh  ort. 

Is  ann  sin  do  éirig  Muiredach  mac  Finnachta  ri  Chonnacht 
roime  d'imluad  a  rige  ocus  a  fhlaithesa  .  ocus  táinic  Pátraic  roime 
do  shiolad  chreitme  ocus  chrábaid  ocus  do  dhichur  deman  ocus 
druad  a  hEirinn  .  ocus  do  thócbáil  naem  ocus  fhírén  ocus  cros 
ocus  ultadh  ocus  altóiredh  .  ocus  do  thairnemh  idhal  ocus  arracht 
ocus  eladhan  ndráidhechta. 

Dála  Cháilte  imorro  ráinic  roime  bud  thuaid  co  lethanmagh 
luirg  in  Dagda  .  ocus  tar  coirrléim  na  féinne  risaráidter  es  meic 
Néira  (sic)  isin  tan  so  .  ocus  i  sliab  seghsa  ua  Eibric  bud  tuaid. 
ocus  i  mbernaidh  na  cét  risaráidter  céis  Chorainn  .  ocus  i  clár- 
machaire  in 'Chorainn  amach. 

Ocus  is  ann  sin  atchualadar  in  fidhrén  adbal  dá  ninnsaigid. 
ocus  déchain  [dá  dtuc]  Cáilte  secha  co  bfacaid  [ms.  fhacaidh]  na 
nái  n[daim  discre]  alltaide  .  ocus  rucsat  nái  nur[chair  dóib  || 
gur]  marbsat  na  nái  ndaim  go  raibe  cuid  na  haidche  acu.  ocus 
do  thócbatar  orro  iat  ocus  tucait  co  hes  meic  Modhairn  re  ana- 
bar  es  dara  .  ocus  i  crich  in  chosnama  re  anabar  cn'ch  Chairbre. 

ocus  do  rinn  Ebha  ingine  Geibhtine  meic  Mórn a  áit  ar  bháid 
[ms.  bhaith]  tonn  tuile  í  .  ocus  do  druim  deirg.  re  anabar  druim 
cliabh  .  ocus  d'áth  in  chomraic  re  anabar  áth  doim  ghlais.  ocus 
luidset  as  sin  rompo  co  lecht  na  muice  áit  ar  marb  an  muc  Diar- 
mait  ó  Duibne  .  ocus  go  mullach  na  tulcha  áit  adtá  [7ns.  ita] 
lebadh  Dhiarmada.  ocus  do  chuir  Cáilte  a  arma  re  lár  ann  ocus 
do  luig  ar  lecht  ocus  ar  lighe  a  chomdalta  .  ocus  ro  cháiestar  déra 
falcmara  fírtruaga  gur  bo  fliuch  blái  ocus  bruinne  dho  .  ocus  adu- 
bairt  :  truag  ám  mar  do  chuaid  mo  chomdalta  uaim.  ocus  do  bátar 
ann  ó  medón  lái  co  crích  fuinid  nóna  :  truagh  sin  a  cháirde  ar  sé 
ní  bud  dúthracht  limsa  dul  ó'n  lighese  co  bráth  do  chumhaid 
Dhiarmata  ocus  a  chloinne.  cid  ón  ar  Failbe  :  in  rabatar  meic  ag 
Diarmait.   do  bátar  imorro  ar  Cáilte  ocus  ac  so  a  nanmanna: — 

A  nmann  mac  nDiarmata  duinn  .  re  hingin  Chonnaic  í  Chuinn  Í 
.     .     .     chad  is  Illann  is  Uath  .  Selbach  Scrcach  is  Iruath 

Ocus  in  táth  daim  glais  sin  adubramar  is  ann  do  chomraic 
Cáilte  coscair  rig  re  Dithramach  mac  in  Scáil  meic  Eogain  mac 
rig  Muman  ocus  mac  máthar  d'Fionn  é  .  ocus  atbert  Cáilte: — 

D  o  chuirset  comlann  co  cruaid  .  i  fiadnaise  in  tslóig  mhóir  mhais  '■ 
tócaibset  fidbad  ra  feirg  .  ar  in  leirg  ós  áth  daim  ghlais 

C   áilte  ro  dhiubraic  ar  tús  .  in  sleig  tré  dlús  gaiscid  grinn  Í 
nír  mhó  iná  a  cur  as  a  láim  .  in  uair  tarla  an  tsleg  dig  inn 

A  lám  dhes  is  a  chos  chlé  .  do  bhen  do  Dhíthramach  dhiani 
a  cenn  do  fdc  Cdilte  cruaid  .  do'n  tdib  atuaid  do  dhruim  chliab 

Ocus  lotar  rompo  go  coill  na  mbuiden  re  anabar  coill  Muadh- 
natan  .  ocus  tar  beinn  Gulbain  guirt  mheic  Mhaeilghairb  .  ocus 
go  garbros  re  anabar  daire  na  damraide  .  ocus  dogniat  fianbhoth 
fairsing  fulactaidh  ann  ocus  do  dhíonadar  í  do  sheisc  barrghláis 
buinghil  [ocus  doghniset  a]  fornasc  .  ocus  dorónad  inneonad  || 
ocus  fulachtad  leo  ann.  in  bfuil  uisce  i  nimfogus  duinn  ar  fer 
díob.  atá  ám  ar  Cáilte  .i.  tipra  Oisin.  is  dorcha  an  adhaig  ar 
na  hócláich.  ní  damsa  as  dorcha  ar  Cáilte  .  uair  ni  fhuil  inadh 
as  a  tabar  lán  énchuaich  a  haill  ná  a  habhainn  i  cúic  ollchóiged- 
aib  Eirenn  nacham  eolach  itir  lá  ocus  oidche.  ocus  ro  gab  cuach 
airgididhe  \ms.  airghidhi]  isin  dara  láim  do  ocus  a  shlega  crainn- 
remra  cródhaingne  isin  láim  araill  ocus  táinic  roime  dochum  na 
tiprat.  ocus  atchuala  in  mblaisechtaig  ocus  in  mbuaidirt  ar  an 
uisce  .  ocus  is  edh  búi  ann  tore  taeiblebar  ag  61  an  uisce.  ocus 
tucastar  a  mhér  i  suainem  na  sleige  seimnige  sodiubraicthe  .  ocus 

tuc  urchar  do'n  mhuic  corosmarb  .  ocus  rue  leis  ar  a  mhuin  ocus 
in  cuach  ina  láim. 

Ocus  do  bátar  ann  re  hedh  na  haidche  sin  .  ocus  tángatar  rom- 
pu  arna  márach  tar  es  ruaid  mheic  Mhodairn  .  ocus  co  sid  Aeda 
esa  ruaid  .  ocus  ar  tiachtain  dóib  ann  atchiat  in  tóclách  ar  an 
tulaig  tonnghlais  ar  a  cionn  ocus  brat  corcra  corrtharach  uime. 
ocus  delg  aircit  isin  brut  os  a  bruinne  .  ocus  geilsciath  co  tuaig- 
míolaib  óir  dheirg  fair  .  ocus  cuachsnaidm  ar  a  fholt  .  ocus  dá 
choin  shelga  ar  slabradaib  sníomacha  senaircit  ina  láim  .  ocus 
airm  tréna  tromglasa  ina  láim.  ocus  ar  rochtain  do  Cháilte  dhá 
innsaigid  toirbiris  teora  póg  co  dil  is'  co  dichra  dho  ocus  suidhis 
ar  in  firt  ina  fhochair.  cia  thusa  a  ócláich  ar  Cáilte.  Derg  dian- 
scóthach  mac  Eogain  a  tuathaib  Uisnig  amuich  .  do  chomdalta 
budéin.  cinnus  atá  do  betha  ag  muintir  do  mháthar  ar  Cáilte. 
ní  fil  ní  i  nuiresbaid  dúinn  do  biudh  ná  d'étach  ar  an  tóglách. 
ocus  ba  hiat  triar  as  mesa  betha  búi  isin  féinn  .i.  Ligairne  licon. 
ocus  Semenn  sacaire  .  ocus  Bee  gilla  na  mbromhac  .  ocus  ro  bud 
fherr  limsa  beith  ina  mbethaid  sin  iná  beith  isin  bethaid  a  fuilim 
isin  tsidh.  gid  uathad  duitse  oc  seilg  andiu  ar  Cáilte  atchonnarcsa 
thu  co  mórbhuidnech  i  comar  trí  nuiscedh  tes  áit  a  comraic  Siuir 
ocus  Beoir  ocus  Berba  .  cúic  cét  déc  óclách  ocus  cúic  cét  déc  gilla 
ocus  cúic  cét  dec  ban  .  ocus  atbert: — 

U  athad  selga  sin  a  Dheirg  .  do  scarais  red  tféinn  's  ret  sheilg  Í 
in  at  eolach  comall  nglé  .  i  noidhedaib  na  féinné 

A  m  eolachsa  linib  gal .  gach  baile  a  torchratari  || 

gé  bhiadh  i  sidh  mo  chú  chain  .  fuil  mo  menma  ar  na  fiannaib 

N  ocha  rabhasa  fós  riam  .  toir  ná  tuaid  ná  tes  ná  thiar  Í 
baile  bud  ghairde  rem  ghal .  ná  ina  mesc  gémad  uathad 

Maith  a  anam  a  Dheirg  cia  do'n  féinn  atá  isin  firt  fótbaig  ar 
atám  ar  Cáilte.  is  mise  ocus  tusa  ro  adhlaic  é  ar  Derg  :  cóir  gia 
bhiadh  a  fhios  acam  .  ocus  atbert : — 

C  uinnscleo  gilla  mac  Ainnscleo  .  rosfoirrged  fira  i  fuirrsceo ' 

naenbar  fó  dairbre  nduillech  .  foirrgedh  in  cuingedh  duinnscleo 
C   uinnscleo  gér  bhaeth  nir  bhriathrach  .  do  ba  laech  i  1<5  luaithchrech  '■ 
áit  a  tollta  scéith  breca  .  nochar  é  in  tegal  uaimhnech 

Cia  risanderna  an  rith  dian  doilig  a  Dheirg  ar  Cáilte.  risan  ech 
ndubh  ro  bái  ac  Dil  mac  dá  crec  ar  Derg: — 

E  ch  dubh  ac  Dil  mac  dá  crec  .  in  gach  cluiche  ro  chuirset  '• 
ocon  carraic  ós  loch  gair  .  rue  trí  lánbhuada  an  aenaig 

Gá  tech  arrabamar  in  adhaig  sin  a  Cháilte  ar  Derg.   i  tigh 

Catháir  meic  Ailella  ar  Cáilte  ar  mbreith  Finn  ocus  na  féinne 
leis  ar  cuiredh.  ocus  do  bámar  teora  lá  ocus  teora  hoidche  i  tig 
Catháir  gan  uiresbaid  bídh  ná  lenna  ná  leasaigte  ar  ár  sluagaib. 
in  tucsam  ni  dho  a  Cháilte  ar  Derg.  tuc  Fionn  ar  Cáilte  trí  cét  bó 
ocus  trí  cét  brat  ocus  trí  cét  uinge  d'ór  .  ocus  adubairt  Cáilte: — 

T  rí  cét  bó  is  trí  cét  brat  .  trí  cét  cloidem  ba  comnart  '■ 
do  rad  Fionn  fiach  a  lenna  .  do  Chatháir  mac  Ailella 

Cia  tuc  in  tech  dub  d'Fionn  ar  Derg  :  an  é  Dil  mac  dá  [c]reca 
nó  an  é  Catháir  mac  Ailella.  Fiacha  muillethan  mac  Eogain  ar 
Cáilte  .  ocus  adubairt  : — 

A  c  súd  duitse  in  tech  dub  dian  .  ar  Fiacha  re  flaith  na  fian  í 
ac  sút  mo  chloidem  go  mblaid  .  ocus  ech  uaim  dot  araid 

L  uid  Fionn  d'imluad  a[n]  eich  duib  .  gusin  tráig  ós  Berramuin  Í 
is  teichimse  di  fó  trí .  ór  bam  luaithe  iná  gach  ni 

ocus  luid  an  tech  go  cenn  iartharach  na  [trá]ga  ocus  fuair  bás 
ann  do  ghal  retha  .  conad  tráig  in  [eich]  duib  ainm  na  trága  ocus 
tráig  Berramain  a  hainm  co  sin. 

[Deiredh  lái  atá]  ann  ar  Cáilte  ór  do  chuadar  neoil  áille  étrochta 
an  lái  as  ocus  táncatar  damalta  dorcha  ||  na  haidche  chucainn. 

Is  ann  sin  táinic  Derg  dianscothach  roime  isin  sid  anunn  d'ur- 
fhuigell  Cháilte  re  hllbrec  esa  ruaid  ocus  re  hAed  minbrec  mac  an 
Dagda  .  ocus  do  innis  a  imacallaim  re  Cáilte  ó  do  riacht  chuice 
co  haes  na  huaire  sin.  a  thabairt  isin  sid  ar  siat  .  or  do  chualamar 
a  einech  ocus  a  engnam.  ocus  luid  Derg  ar  a  chionn  ocus  rue 
leis  é  cona  mhuintir  ocus  ro  [suidigedh]  iat  ina  ninadaib  dilse 
dingbála  isin  tsid.  ba  hi  sin  aimser  dorála  cocad  mór  idir  Lir 
sida  Finnachaid  ocus  Ilbrec  esa  ruaid.  ocus  ticedh  én  co  ngob 
iarnaide  ocus  co  nerr  teinedh  ar  fuindeoig  ordaide  isin  tsid  .  ocus 
do  chrothadh  é  gacha  nóna  ann  co  nach  fácbadh  claidem  ar  cenn- 
adairt  ná  sciath  ar  delgain  ná  sleig  ar  aidhlinn  gan  lecadh  i  cenn 
lochia  in  tsida.  ocus  do  bitis  lucht  an  tsída  ocá  dhiubracad  .  ocus 
is  edh  do  thecmadh  ar  cenn  mheic  nó  mhná  nó  dhalta  do  lucht 
in  tsida.  ocus  ro  hecradh  a  tech  nóla  in  adhaig  sin  aca  .  ocus 
do  riacht  in  tén  cédna  chuca  ocus  doróine  in  taidmilledh  cédna. 
ocus  do  bádar  lucht  in  tsida  gá  dhiubracad  ocus  nir  chuimngedar 
a  bee  do.  cia  fot  atá  in  ten  mar  sút  ar  Cáilte.  ré  bliadna  anosa 
ar  Derg  0  ro  gabsam  cocad  ocus  lucht  an  tsida  aile. 

Is  ann  sin  tuc  Cáilte  a  láim  i  comradh  a  scéith  .  ocus  flesc 
umaidhe  bái  aige  ocus  tuc  urchar  do'n  eon  di  co  rusmarb  co  tarla 

ar  lár  in  tsida  chuca  é.  in  ndcrna  ncch  riam  lámach  bud  fhcrr 
iná  sin  ar  Ilbrcc.  in  raibe  isin  féinn  ar  Aed  minbrec  esa  ruaid 
ncch  bhud  commaith  lámach  fritsa.  báigimse  mo  bhréithir  ris 
ar  Cáilte  nár  ba  chóir  do  neoch  sech  araile  diob  bocasach  do 
dhénam  .  ór  do  bi  a  lórdhaethain  lúidh  ocus  lámaig  in  gach  fhior 
diob  ocus  do  bi  innamsa  dno  ar  Cáilte. 

Is  ann  sin  tuc  Ilbrec  a  hum  sccha  suas  ocus  tucastar  gái  áith 
uillennghlas  dá  haidhlinn  ocus  tuc  i  láim  Cáilte  í  :  dccha  lat  a 
anam  a  Cháilte  cia  in  tslcg  sin  ocus  cia  d'fhiannaib  Eirenn  ocá 
raibe.  ro  benastar  Cáilte  a  foirtched  ocus  a  hinchasnaide  do'n 
tsleig  .  ocus  do  bátar  trícha  semann  d'ór  thíre  Aráibe  [ar  a  chró 

]     sleg  Fiachach  meic  Chongha    [.     .     .     in  tsleg 

sin  .  ocus  is  trithe]  ||  do  ghab  Fionn  mac  Cumaill  righe  fiann 
Eirenn  ar  tús  .  ocus  a  síd  fhéruaine  Fhinnachaid  tucad  i.  ocus 
Aillén  mac  Midhna  do  tuathaib  dé  danann  do  tigedh  ó  charn 
Fhinnachaid  atuaid  co  Temraig  .  ocus  is  amlaid  ticed  ocus  tim- 
pán  ciuil  ina  láim  ocus  do  chodlad  gach  nech  atcluined  é  .  ocus 
do  chuiredh  ainnséin  cairche  teined  as  a  bheol.  ocus  ticedh  co 
Temraig  i  líthláithe  na  samhna  gacha  bliadna  ocus  do  sheinnedh 
a  thimpán  ocus  do  chodladáis  each  risin  ceol  side  dogniodh 
\ins.  do  nith].  ocus  do  shéidedh  a  anáil  fó'n  cairche  teined  ocus 
no  loiscedh  Temair  cona  turrscar  gacha  bliadna  amlaid  sin  fri 
ré  tri  mbliadan  fichet.  ocus  ba  si  sin  aimser  a  tucadh  cath 
Cnucha  .  ocus  do  thuit  Cumall  mac  Trénmhóir  ann  .  ocus  do 
fhácaib  ben  torrach  dá  éis  .i.  Muirne  mhunchaem  ingen  Taidg 
meic  Nuadat. 

Ar  ndith  Chumaill  tugad  rígféinnidecht  Eirenn  do  Gholl  mór- 
ghlonnach  mac  Mórna  ocus  do  bi  deich  mbliadna  aige.  rucad 
iarum  mac  do  Chumall  .i.  Fionn  .  ocus  do  bi  ar  foghail  ocus  ar 
dibfeirg  co  cenn  a  dheich  mbliadan.  ocus  dorónad  féis  na  Temra 
isin  dechmad  bliadain  le  Conn  cétchathach  .  ocus  amail  bátar 
fir  Eirenn  ag  61  ocus  ag  áibnes  i  tig  mhór  midchuarta  nir 
rathaigset  ni  no  gur  riachd  in  maccám  óg  ildelbach  chucu. 
ocus  ro  shuidestar  i  bfiadnaise  Chuinn  chétchathaig  ocus  Ghuill 
meic  Mórna  co  maithib  fhiann  Eirenn  uime  isin  tig.  ocus  ba  do 
bhuadaib  féise  na  Temra  ná  lámadh  nech  fala  ná  frithfala  do 
thabairt  fri  ré  caeicdigse  ar  mhis  .  airet  bite  ag  ól  féise  na  Temra. 
ro  dhéch  rí  Eirenn  in  macám  .  dóig  nir  aithnid  do  é  ná  do  nech 
ele  dá  raibe  isin  bruidin. 

Is  ann  sin  do  riacht  a  chorn  dála  go  rig  Eirenn  .  ocus  tuc  i  láim 
in  macaeim  é  ocus  do  fiarfaig  cuich  in  macaem.  is  mise  Fionn 
mac  Cumaill  ar  an  macaem  :  mac  do'n  óclách  ocá  mbái  rige  na 
féinne  anallana  .  ocus  tánac  do  dhénum  mo  mhuinterdhais  ritsa  a 
ri  Eirenn.  mac  carat  ocus  fir  gráda  thu  a  mhacaeim  [ar  Conn], 
ocus  do  éirig  in  macaem  ocus  dorigne  a  chora[igecht  ocus  a 
mhuinterdas  fri]  rig  Eirenn.  ocus  gabus  Conn  ar  lethláim  é  || 
ocus  tic  ar  gualainn  Airt  meic  Chuinn  .  ocus  do  gabsat  ag  ól 
ocus  ag  áibnes  re  hedh  is  re  hathaid. 

Is  ann  sin  adracht  ri  Eirenn  re  beinn  mbláthcháin  mbuabaill 
do  bí  ina  láim  ocus  adubairt  :  dá  bfaghainn  agaib  a  fhira  Eirenn 
nech  do  choimétfadh  Temair  go  tráth  éirge  do  ló  amárach  gan  a 
loscad  d'Aillén  mac  Midna  dobhérainn  a  dhúthchas  do  gémad 
beg  gémad  mór  é.  do  éistetar  imorro  fir  Eirenn  co  tái  tostadhach 
ris  sin  .  uair  no  choidéldáis  mná  co  nidhnaib  ocus  laeich  ledartha 
[ins.  leadairthe]  risin  ceol  sirrechtach  side  ocus  risin  ngadán 
nglésta  nguithbinn  do  chanadh  in  fer  soinemail  side  no  loiscedh 
Temair  gacha  bliadna. 

Is  ann  sin  do  éirig  Fionn  ocus  adubairt  re  rig  Eirenn  :  créd 
bus  cuir  ocus  bus  tennta  damsa  tar  do  chenn  im  a  chomhall  sin. 
cóicedaig  Eirenn  ar  Conn  .  ocus  Cithruad  cona  dráithib.  ocus 
tugaid  uile  isin  coraigecht  ocus  gabus  Fionn  do  láim  Temair 
cona  turrscar  do  choimét  go  tráth  éirge  arna  mhárach.  ocus 
do  bí  óclách  grádha  do  Chumall  i  comhaidecht  rig  Eirenn  .i. 
Fiacha  mac  Conga,  maith  a  mhacaeim  ar  Fiacha  :  cá  luaigidecht 
dobérthá  damsa  dá  fagainn  sleg  neimnech  duit  ocus  nir  diubraic- 
edh  urchar  nimroill  riam  di.  gá  luach  chuingi  oram  ar  Fionn. 
gid  beg  mór  do  rath  ghéba  do  lám  dhes  a  trian  damsa  ocus 
trian  do  chocair  ocus  do  chomairle.  ragaid  duit  ar  Fionn  .  ocus 
naidm  air  fó  a  bhréithir.  is  ann  do  raid  Fiacha  :  mar  atchluinfi 
in  ceol  side  ocus  an  timpán  téitbhinn  ocus  an  fedán  fogharbinn 
ben  a  cumdach  do  chenn  na  cráisige  ocus  tabair  red  tédan  nó  re 
ball  eile  dot  ballaib  .  ocus  ní  léicfe  grain  na  sleige  neime  codlad 
fort. 

Is  ann  sin  do  éirig  Fionn  i  fiadnaise  fher  nEirenn  do  choiméd 
Temrach  .  ocus  tuc  Fiacha  mac  Congha  sciath  ocus  sleg  do  gan 
fhios  do  mhacaib  Mórna  ná  do  neoch  eile  dá  raibe  i  tig  Themra 
ocus  tárla  roime  mar  sin  i  timchell  na  Temra.  ocus  nir  chian  do 
go  cuala  in  ceol  sirrechtach  .  ocus  tuc  slinn  na  sleige  ocus  a  for- 

grain  re  a  cdan  .  ocus  gabaid  Aillén  ac  scinm  a  thimpáin  ||  nó  gur 
chuir  each  ina  codlad  mar  do  chlccht  .  ocus  léicid  iar  sin  a  chairce 
tcined  as  a  bheol  do  loscad  na  Temrach.  ocus  chuirios  Fionn  in 
brat  corcra  corrtharach  búi  uime  i  nagaid  in  chairche  .  ocus  tuitid 
anuas  isin  aicr  co  rue  in  cairche  in  brat  ceithirfhillte  sé  láma 
fichct  i  talmain  .  conad  árd  na  teinedh  ainm  in  áird  ocus  conad 
glenn  in  bhruit  ainm  an  ghlcnna.  mar  do  rathaig  Aillén  mac 
Midhna  a  dhráidecht  do  mhilled  uime  táinic  tar  a  ais  d'innsaigid 
sida  Finnachaid  ocus  go  mullach  sléibe  Fuait.  ocus  lenus  Fionn 
é  co  earn  Finnachaid  .  ocus  mar  do  bí  Aillén  ac  dul  tar  dorus  an 
tsida  anunn  tuc  Finn  [mér]  i  suainemh  na  sleige  ocus  tuc  urchar 
ágmar  urmaisnech  co  tarla  í  mullach  a  dhroma  i  nAillén  gur 
chuir  a  chroide  ina  lia  dubfola  tar  a  bhél  .  ocus  rosdichenn  Fionn 
é  ocus  tuc  in  cenn  for  cúla  co  Temraig  ocus  do  chuir  ar  chuaille 
bhadbda  .  ocus  do  bi  ann  co  héirge  gréine  ós  áirdib  ocus  ós  inn- 
beraib  an  talman.  táinic  iarum  a  mháthair  co  hAillén  ocus  tuc 
tres  ar  thoirrse  ocus  do  chuaid  d'iarraid  legha  dho: — 

T  oirche  a  bainliaig  immar  tá  .  do  gaet  Aillén  mac  Midhna  '■ 

do  shleig  Fiacha  meic  Congha  .  do'n  brat  bodbda  do'n  birgha 
U  chán  adrochair  Aillén  .  táncatar  a  trí  tonna  '■ 

atá  sunn  fuil  a  chroidhe  .  mar  aen  is  smior  a  dhroma 
U  chán  adrochair  Aillén  .  sídhaide  beinne  Boirche  ' 

anois  táirnic  a  mhaillnéil .  a  Boirche  a  bainliaig  toirche 
U  ch  ba  suairc  on  uch  ba  shuairc  .  Aillén  mac  Midhna  a  sléib  Fuait  '• 

co  fa  nái  ro  loisc  Temair  .  ar  gach  nardblaid  ba  hi  a  chuairt 

Is  ann  sin  do  éirgetar  fir  Eirenn  uile  um  a  rig  ar  faidche  na 
Temrach  airm  ambúi  Fionn.  atchi  a  ri  ar  Fionn  cenn  an  fir  do 
loisced  Temair  ocus  a  fhedán  ocus  a  thimpán  ocus  a  chairche 
ciuil  .  ocus  dar  lem  do  saeradh  Temair  cona  turrscar. 

Is  ann  sin  do  lionadh  láthair  leo  ocus  do  cruthaigedh  comairle 
ocus  is  í  comairle  do  críochnaiged  acu  rígféinnidecht  Eirenn  do 
tabairt  d'Fionn.  maith  a  anam  a  Ghuill  mheic  Mórna  ar  Conn 
cédchathach  :  [cá  ro]gha  duit  Eire  d'fácbáil  nó  do  lám  do  thab- 
airt  i  láim  Finn,  [beirim  bjréithir  ar  Goll  is  í  mo  lám  dobér  i 
láim  Finn. 

Is  ann  [sin  imorro  táinic]  a  nert  isin  sen  ocus  isin  soladh  .  ocus 
do  éirgetar  [maithe  na]  féinne  ocus  tucsat  a  láma  i  láim  Finn  || 
ocus  tuc  Goll  mac  Mórna  rompa  comad  lugaide  an  náire  le 
nech  eile  do'n  fhéinn  a  tabairt.  ocus  do  bi  Fionn  isin  rige  sin 
ar  Cáilte  nó  go  bfuair  bás  ocus  aidhed  i  naill  in  bhruic  i  luachair 

degaid.  ocus  an  tsleg  dobeirise  am  láímse  a  Ilbric  is  di  dorónad 
an  gniom  sochair  sin  d'Eirinn  .  ocus  is  léi  fuair  Fionn  gach  rath 
riam  .  ocus  birgha  ainm  bunaidh  na  sleige.  coimét  acut  in  tsleg 
a  Cháilte  ar  Ilbrec  go  finnam  in  ticfa  Lir  do  dhigailt  a  e[oin] 
orainn. 

Is  ann  sin  ro  tócbait  a  cuirn  ocus  a  cupada  .  ocus  do  bátar  ac 
61  ocus  ac  áibnes  ocus  ac  urgairdiugad  [menjman  ocus  aicenta. 
maith  a  anam  a  Cháilte  ar  Ilbrec  :  c[ia  dá  tibre]  comus  in  chatha 
dá  ti  Lir  do  dhigailt  a  eoin  orainn.  do'n  tí  dá  tabradh  Fionn 
comus  a  chatha  .i.  do  Derg  dhianscothach  ann  sút.  in  geibe  do 
láim  sút  a  Deirg  ar  lucht  in  ts/de.  gabaim  cona  shochar  cona 
dhochar  ar  Derg  .  ocus  do  bádar  amlaid  in  adhaig  sin.  ocus  nir 
chian  dóib  ar  matain  go  cualatar  séitfedach  na  nech  .  ocus  cul- 
gaire  na  carpat  .  ocus  glonnbéimnech  na  sciath  .  ocus  tairm  in 
mhórslóig.  ocus  táncadar  mon  sid  .  ocus  táncas  as  in  síd  dá 
fhégad  gá  lion  do  bádar  .  ocus  is  edh  do  bádar  trí  catha  cródha 
commóra.  pudhar  lemsa  ar  Aedh  minbrec  andingéntar  ann  sin 
.i.  bás  ocus  aidhed  d'faghbáil  dúinn  ocus  ár  sídbrug  do  beith  ag 
cloinn  Lir  sida  Finnachaid.  nach  fedrais  a  Aedh  ar  Cáilte  go  téit 
an  tréntorc  allaid  ó  chonaib  ocus  0  chuanartaib  .  ocus  in  tan 
ghabus  a  bedg  inbúirid  an  damh  allaid  téit  imshlán  o  chonaib 
mar  an  cédna  .  gá  comlann  as  doilge  lib  isin  cath  ar  Cáilte.  in 
fer  as  ferr  engnam  do  thuathaib  dé  danann  ar  siat  .i.  Lir  sida 
Finnachaid.  an  ní  fá  tucassa  láim  in  gach  cath  riam  ar  Cáilte  .i. 
in  comlann  as  ferr  do  bhiadh  ann  do  fritháiliomh  ní  léiciub  andiu 
re  lár  é.  ocus  caidhe  do  chomlannsa  dhúinn  a  Dheirg  ar  siat.  gá 
comlann  as  doilge  lib  ina  dhegaid  sút  ar  Derg.  Donn  ocus  Dubh 
ar  iatsom.  dingébatsa  iat  araen  ar  Derg.  ocus  do  éirgedar  sluaig 
in  tsída  amach  i  naeinfecht  chum  in  chatha.  ocus  do  diubraic 
each  a  chéile  dhíob  do  shaigdib  [sochaith]m[e]  .  ocus  do  gháib 
bega  birgheda  .  ocus  do  [laignib]  lethanghlasa  .  ocus  do  chlochaib 
m[óra]  ||  ó  sholustráth  éirge  do  ló  co  medón  lái.  ocus  do  chomraic 
Cáilte  ocus  Lir  sida  Finnachaidh  co  fuilech  fóbartach  ocus  tor- 
chair  Lir  i  cn'ch  in  chomraic  le  Cáilte.  is  ann  sin  do  gabsat  an 
dias  deglaoch  .i.  Dubh  ocus  Donn  dá  mac  Eirrge  anghlonnaig 
.  .  .  .  ac  coimét  an  chatha  .  ocus  is  amlaid  ro  chuirset  an 
gliaid  .i.  Dubh  i  tosach  na  dirma  ocus  Donn  re  degfheichium 
ina  diaid.  ocus  atchonnairc  sin  Derg  dianscothach  .  ocus  tuc  a 
choirrmhér  i  suainemh  na  sleige  ocus  tuc  urchar  ágmar  do'n  fhior 

ba  ncsa  do  gur  bhris  a  dhruim  ar  dó  ocus  go  tárla  i  compar  cléib 
an  fir  ba  sia  uaid  go  torchratar  do'n  aenurchar.  is  ann  asbert 
Ilbrcc: — 

D  orochair  Lir  le  Cáilte  .  ocus  ní  gníom  nach  máidteí 

dorochair  Bonn  ocus  Dub  .  le  mac  Eogain  d'aenurchur 
D  o  mhinaig  in  cath  bud  tuaid  .  ar  Lir  co  méit  a  mhórsluaig  '■ 
ní  dhechaid  díob  do'n  muig  as  .  acht  éntriar  co  ndeigeolas 

Ocus  táncatar  rompa  isin  sid  iar  mbuaid  coscair  ocus  com- 
máidme  ocus  do  gabsad  nert  ocus  forlámus  ar  shid  Finnachaid  as 
a  haithle  sin  riam.  do  shleg  duit  a  Ilbric  ar  Cáilte.  nír  chomadh- 
as  duit  a  rád  rim  ar  Ilbrec  .  ór  gin  go  mbiadh  d'arm  im  Lir  acht 
an  tsleg  sin  is  duitse  do  rachadh  .  ór  comarba  díles  dingbála  di 
thu.    ocus  do  bátar  teora  lá  ocus  teora  adaig  isin  sid  iar  sin. 

Maith  a  anam  a  Cháilte  ar  Ilbrec  esa  Ruaidh  :  cia  airm 
anderna  Fionn  creidem  no  in  derna  riam  ar  sé.  doróine  ón 
ar  Cáilte.  cáit  anderna  ocus  crét  adbar  a  dénma  ar  Ilbrec.  i 
ndruim  ndiamair  risanabar  druim  dá  én  ar  in  Sionainn  .  ocus  ba 
hé  adbar  in  creitme  arbitin  Finnine  ingine  Buidb  ro  mharb  a 
céile  féin  .i.  Conán  .  ocus  ro  mharb  each  a  céile  díob  .i.  Conán 
ocus  Ferdhoman.  ocus  do  riacht  an  fhiann  co  fiodh  nénaig  re 
[a]nabar  druim  ndiamair  isin  tansa  .  ocus  tucadh  loingsithal  bán- 
óir  do  shaigid  Fhinn  .  ocus  do  innail  a  ghelghlaca  ocus  do  chuir 
in  tuisce  eocharghorm  im  a  ghnuis  .  ocus  tuc  a  ordain  fó  a  dhét 
fis  .  ocus  do  faillsigedh  fior  do  ocus  do  ceiledh  gái  fair  .  ocus  do 
faillsigedh  do  go  ticfad  in  táilchenn  tabartach  re  deired  domain, 
ocus  go  ngébadh  tech  ar  leth  Eirenn  .i.  Ciarán  mac  an  tsaeir. 
ocus  adubairt  Cáilte  : — 

I    nmain  cell     .     .     .     mach  .  dias  fó  eochair  na  habann  5 
mac  .  bud  anacal  mór  nanam  || 

Ocus  do  riacht  flos  an  chomraic  sin  chucainn  conice  sin  .  ocus 
dorigne  Fionn  in  creidemsa  ann  ocus  fuair  nemh  trit : — 

M  airg  féinnid  atchuala  in  seel .  ar  techt  dúinn  co  snám  dá  én  i 

aided  Conáin  mhaeil  do'n  mhaig  .  ocus  aided  Fherdomain 
D  ruim  ndiamair  on  druim  ndiamair  .  a  ainm  so  cusna  fiannaib  '• 

druim  nénaig  ó  sin  alé  .  d'énach  Fhinn  is  na  féinné 
I    s  amra  in  gein  bertar  ann  .  do  deoin  ruire  na  róchlann  Í 

mac  dingbála  rig  nime  .  aingil  ocá  fhurnaide 
B  ud  eiside  Ciarán  cáidh  .  is  é  bérar  san  rígráith  í 

gébaid  leth  Eirenn  maille  .  mac  in  tsaeir  a  Muirtheimne 
R  achait  foghlaid  a  chille  .  bás  obann  do  ruaidrinne  •' 

crechad  is  riagad  gan  rath  .  ocus  iffern  iochtarach 

A  deirimse  ribse  de  .  is  fior  dam  in  fháitsineí 

creidim  athair  ocus  mac  .  is  spirat  naem  i  naeinfeacht 

S   áilim  flaithes  rig  nime  .  as  ferr  iná  gach  fine  Í 
in  ri  romcuir  ar  cairde  .  nímléicfe  fó  bithmairge 

Do  bátar  isin  tsid  iar  sin  go  cenn  cáicdigis  ar  mis.  is  mithig 
dúinn  imthecht  ar  Cáilte  ór  atámait  re  hathaid  abus.  bennacht  dé 
ocus  dáine  abus  ort  ar  lucht  an  tsida  .  ocus  gid  choidche  bud  áil  duit 
bcith  acainn  foghébthá.  ocus  ac  súd  ar  Ubrec  ós  imthecht  dogni 
nái  nédaige  h'gda  lennmhaisecha  .  ocus  nái  scéith  .  ocus  nái  slega. 
ocus  nái  cloidim  inntláis  órdaide  .  ocus  nái  coin  caeimshelga  duit. 
ocus  do  thimnadar  céileabrad  .  ocus  do  fhácbatar  bennachtain 
ocus  rucsat  buidechas  .  ocus  gér  bfada  an  cath  sin  ba  fhoide  le 
Derg  ndianscothach  [scarad]  le  [a]  choigle  ocus  le  a  chomdalta 
budéin  .  ór  nir  faide  leis  in  lá  do  scar  re  Fionn  ocus  risin  féinn 
iná  in  lá  sin. 

Táinic  roime  Cáilte  ocus  in  naenbar  nóclách  sin  ocus  do  bí  i 
sliab  cuire  .  ocus  i  sliab  Cairbre  .  ocus  i  sliab  céide  bud  tuaid. 
ocus  do  chathair  daim  deirg.  ocus  nir  chian  do  bátar  ann  co 
facadar  in  dias  niamda  ndathálainn  ar  a  cionn  isin  earn  .i.  óclách 
álainn  ocus  rígan  a  comaeise  ina  fharrad.  fiarfaigis  an  tóclách 
scéla  do  Cháilte  ocus  do  innis  Cáilte  a  scéla  do  :  do  mhuintir 
Fhinn  meic  Chumaill  dam  ocus  Cáilte  mac  Rónáin  m'ainm  .  gá 
comainm  thusa  a  ócláich  ar  Cáilte.  Eoghan  flathbrughaid  m'ainm 
ar  sé  ocus  do  shenmhuintir  Chairbre  lifechair  mheic  Chormaic 
dam  .  ocus  Becnait  banbhrugaid  ainm  [na]  mná  maithesi  ocus 
comaeis  damsa  ocus  disi  ocus  is  slán  deich  bfichit  bliadan 
dúinn  araen.  na[ch  raibe]  ||  maithes  móradbal  acatsa  a  ócláich 
ar  Cáilte.  ro  bói  imorro  ar  Eogan  .  ár  ni  raibe  0  es  ruaid 
mheic  Mhodairn  go  cnoc  in  fhomorach  bud  tuaid  re  anabar 
Torach  thuaiscirt  Eirenn  nach  raibe  fionnairge  gach  re  mbaile 
nó  gach  tres  baile  diob  acam.  cid  ro  diobaidh  sin  ar  Cáilte. 
torathar  táide  ocus  fomor  fírghrána  ocus  mac  miraith  ro  mhill 
Fionn  ocus  ro  chaith  na  secht  triucha  cét  comlána  co  ná  fil  nech 
re  gabáil  forba  ná  ferainn  .  co  ro  fhásaig  uile  arna  ndithiugadsom. 
ocus  ro  diobaidh  ocus  ro  airg  mise  dana  acht  ocht  fichit  fionn- 
airge do  deired  mo  mhaithesa  ocum.  cáit  ambí  in  fer  sin  ar  Cáilte. 
carrac  comdaingen  cloiche  atá  rinn  atuaid  ar  an  cuan  coimlethan 
is  ann  bhios.  ocus  beirid  lán  a  luinge  leis  a  triur  muintire  .  ocus 
comlann  ceithre  cét  é  féin  .  ocus  comlann   trí  cét  a  chú  .  ocus 

comlann  trí  cót  a  ingen  .  ocus  ní  chumngann  ncch  ní  dóib.  cáit 
a  ticsium  isin  cuan  ar  Cáilte.  risin  mbaile  aniartuaid  amne  ar 
Eogan.  do  bádar  ann  re  hedh  na  hoidche  sin  ocus  ro  frestladh 
ocus  ro  frithóiledh  do  gach  leith  iat. 

Do  éirig  Cáilte  a  oenar  co  moch  arna  mhárach  .  ocus  ro  ghab 
a  sciath  ocus  a  chloidem  ocus  a  dhá  shleig  .  ocus  táinic  roime 
cusin  carraic  ndithoghlaide  do  thaeib  an  chuain  .  ocus  do  bi  re 
hedh  ocus  re  hathaid  ann  co  facaid  in  curach  dá  innsaigid  ocus 
triar  isin  curach  .i.  madra  gairbfionnach  glasodhar  ocus  slabrad 
agarb  iarnaide  im  a  bhrágait  .  ocus  scailp  ingine  maeile  duibe  fa 
cosmail  re  beinn  cairrge  do  chéin  í  i  tosach  in  churaig  ocus  birgha 
imdaingen  iarnaide  ina  láim  .  ocus  in  teathach  i  ndeired  in  chur- 
aig. ocus  do  gabsat  cuan  ocus  calad  i  comfocus  do  Cháilte  .  ocus 
do  gab  grain  ocus  egla  Cáilte  rompa.  adubairt  an  fer  mór  re  a 
ingin  :  oslaic  do'n  choin  ar  sé  ocus  léic  chum  in  aenduine  móir  út 
í  co  ro  luinge  a  lórdhaethain  de  ré  ndul  ar  fecht  ocus  ar  turus. 
ocus  ro  oslaic  an  ingen  do'n  choin  .  ocus  gabus  grain  ocus  egla 
Cáilte  roimpi  nár  ghab  riam  i  cath  ná  i  comlann  .  ocus  adubairt  : 
mo  dhúilem  ocus  mo  tháilgenn  uaimse  in  bar  [njagaid  ar  Cáilte. 
ocus  gothnait  umaide  bo  bi  aige  ro  di[ubraic  r]oth  nurchair  di 
chum  na  con  co  tarla  in  dara  [cenn  do'n  bhio]r  isin  carpat  uacht- 
arach  ocus  in  cenn  [eile  isin  carpat]  íochtarach  co  rosdúin  a 
glomar  .  [ocus  do  thuit  as  in  curach  cojmad  i  ndomain  in  mara 
fuair  bás  ||  ocus  do  chuir  in  tonn  i  tír  í  iar  sin.  táncatar  an  dias 
eile  i  tir  ar  amus  Cháilte  ocus  do  chomraicset  co  dána  dúrchroidech 
ris  .  ocus  tuc  an  ingen  trícha  gon  ó  ladhair  a  choise  co  a  úrla  air. 
ocus  tuc  Cáilte  béim  cloidim  di  gur  léic  a  habach  ocus  a  hinathar 
aisdi.  ocus  ro  dhánaig  ocus  ro  dhichraig  in  comrac  risin  bfer  mór. 
ocus  dorigne  trí  hóirdne  de  ocus  ba  hi  in  tres  órda  díob  a  chenn. 
ocus  do  ben  a  tri  cinnu  diob  ocus  tuc  leis  iat  chum  na  bruidne. 
do  éirig  Eogan  ocus  muinter  Cáilte  ocus  tucsat  aithne  ar  na 
cennaib  sin  ocus  ro  altaigset  in  gniom  .  ocus  suidis  Cáilte  co 
hanbfann  étlaith  ocus  ro  thuitset  taise  ocus  táimnélla  fair,  ocus 
tucadh  lossa  ícce  dá  innsaigid  ocus  bái  re  hedh  caicdigis  acá 
leighius  co  ndernad  sleman  sláinchréchtach  de. 

Imthecht  acainn  amárach  ar  Cáilte  ocus  bennacht  fhácmaid 
acaibse.  ocus  ro  thimnadar  céilebrad  d'Eogan  ocus  táncatar 
rompa  as  sin  co  tulaig  na  céd  risaráidter  tulach  dá  ech  isin 
tansa.   ocus  do  chúillios  na  féinne  bud  tuaid  .  ocus  do  churrach 

na  milchon  re  anabar  currach  cuan  .  ocus  do  bhoith  chnó  bud 
tuaid  áit  ar  thaispén  an  éigse  cenn  do  Lugh  lámfada  mac  Eith- 
lenn  .  ocus  in  baile  arrucadh  Colum  cille  mac  Feidlimid  \ins.  feil-] 
ocus  do  dhoire  Guill  bud  tuaid.  ocus  ac  toidecht  dóib  dar  bórd 
in  daire  amach  co  facadar  in  taenóclách  ocus  a  dhruim  re  cairthe 
comdaingen  cloiche  .  ocus  brat  corrtharach  uime  ocus  delg  óir 
isin  brut  ós  a  bruinne  .  ocus  inar  maethsróil  uime  ocus  dá  choin 
caeimselga  ina  láim  .  cuanart  gadar  ina  fhiadnaise.  bennachais 
Cáilte  do'n  óclách  ocus  freagrais  in  tóclách  in  bennachad.  cia 
danad  muinter  sibse  ar  in  tóclách.  ní  mharann  ár  triath  ná  ár 
tigerna  .i.  Fionn  mac  Cumaill  ar  Cáilte. 

Is  ann  sin  ro  cháiesdar  an  tóclách  déra  falcmara  fírtruaga  gur 
ba  fliuch  blaei  ocus  bruinne  do.  cia  thusa  amlaid  a  ócláig  ar 
Cáilte.  doghén  mo  shlonnad  duitse  ar  eisium  :  Donn  mac  Aeda 
mheic  Gharaid  mheic  Mórna  mise.  do  ba  mhaith  th'athair  ar 
Cáeilte  .  ocus  adubairt: — 

R  o  b'é  in  brighach  buanbladach  .  do  b'é  in  féinnid  fírghalachí 
do  b'é  in  ghég  toraid  co  mblaid  .  re  fogail  séd  in  domain 

Maith  a  anam  a  Cháilte  ar  Donn  :  in  fuil  sleg  m'athar  acutsa. 
atá  cid  a  sciath  ocus  a  chloidem  ar  Cáilte.  [ar  fior]  do  ghaile 
ocus  do  ghaiscid  frit  ar  Donn  innis  d[amhsa  in  tadbar]  bunaid 
umar  marbad  é.  inneos[atsa  sin  duit  ar  Cáilte  ór  isam]  |j  meb- 
rach  ann. 

Dubdithre  rígféinnid  fhiann  Osraige  do  mharbad  dot  shen- 
athairse  do  Gharad  mhac  Mórna.  ocus  carrac  Guill  do  ghabáil 
ar  Goll  mac  Mórna  thiar  .  ocus  trí  catha  na  féinne  do  beith  ac 
forbhaise  fair  go  cenn  caeicdigis  ar  mhis  ann  .  ocus  a  bheith 
nái  naidche  gan  biad  ocus  scithlim  do  dul  ar  a  lúth  ocus  ar  a 
lámach.  ocus  dul  do  mac  Smaile  mhac  Duibdithre  anunn  isin 
carraic  ocus  Goll  do  díchennadh  i  fiadnaise  fhiann  Eirenn.  ocus 
tuc  leis  in  cenn  d'innsaighid  Fhinn.  ocus  do  bi  th'athairse  ag 
iarraid  dligid  ocus  córa  ar  mac  Smaile  .i.  inneoch  ro  bui  idir  rig 
ocus  óclách  do  tabairt  do  : — 

Cáilte  cecinit. 
A  dubairt  nach  tibredh  cóir  .  do'n  Aed  fhinnghel  ba  mór  ágí 
acht  dobéradh  corp  re  corp  .  in  gach  olc  dorigne  a  lám 

Ocus  adubairt  th'athairse  coimdhilse  do  léicen  etorra  ocus  mac 
Smaile.  dobérsa  comha  duit  a  Aed  ar  mac  Smaile.  gá  comha 
sin  ar  Aed.   dobér  ar  eisium  da  shleig  Guill  meic  Mórna  .  ocus 

sciath  Cairill  í  Chonbroin  .  ocus  corn  Duibdithrc  .  ocus  cloidcm 
Muirinne  macha  do  bi  ac  Goll  .  ocus  muince  sclga  Sigmaill  .  ocus 
mise  ar  Cáilte  do  chuaid  lcisin  techtairecht  .  dia  nebrad  in  laid: — 

T  iagat  techta  uainn  co  hAed  .  ráidhid  risin  ségainn  saer  Í 

ar  gelladh  do  tolaib  gal  .  co  brách  nocha  coiméltar 
T  arga  do  muince  selga  .  tucad  d'Fionn  assith  Nenntaf 

gan  cor  dno  i  bfiadh  tar  cladh  .  nocha  téit  gan  a  mharbadh 
T  arga  sciath  Cairill  co  mbloid  .  do  biodh  air  isin  imghoin  '■ 

suairc  in  set  in  sciath  scenmda  .  grain  céd  ar  a  tigerna 
T  arga  do  in  cloidem  catha  .  do  biodh  ac  Muirinn  macha  Í 

targa  fós  corn  Duibdithre  .  gid  do  bádhas  gá  dhicleith 

gell  caeca  mogadh  tar  muir  .  atá  d'ór  ina  bórduib 
T  arga  dhá  sleig  monar  nglé  .  co  crannaib  ruis  róbuidé  '■ 

gid  beg  a  fuile  nó  a  loit .  is  marb  gach  duine  a  tiagoit 
O  cus  gé  thargassa  sain  .  nir  gabsat  clanna  Garaid  ■ 

ar  imad  a  slóg  má  sech  .  na  mac  mór  fialgharg  fuilech 
D  o  faeth  le  cloinn  Mórna  muill .  Finntan  ferrda  a  fedaib  cúill  Í 

Banbh  Sinna  Sciathbrec  in  áig  .  ocus  Finn  mór  mac  Cuáin 
S   irit  ar  mac  Lugach  lonn  .  a  éraic  ór  do  gon  Goll  '• 

is  ar  Cháilte  in  airm  ghéir  ghloin  .  's  ar    .     .     .  .     a  luachoir 
[O  clách  do  thuai]th  Temra  breg  .  do  fer  cuinnscleo  re  Goll  ngel  Í 

maelgorm  ||  san  tres  ferda  in  roinn  .  dar  ainm  Flaithes  fíráloinn 
D  á  mbeitís  trí  caoca  mac  .  ag  Goll  gasda  na  ngelghlac  ■ 

nír  bó  annsa  le  a  chloinn  chain  .  ná  limsa  mo  dhegathair 
M'athairse  Dubdithre  dian  .  féinnid  forusda  fírfhialí 

nir  chlos  a  écnach  i  cath  .  fa  maith  a  lúth  's  a  lámach 
R  áidh  risna  feraib  ní  gó  .  uaim  ní  bérat  ní  bhus  mó  Í 

nái  céd  is  a  ndruim  re  feart .  isin  tulaig  a  tiagat 

Ar  fior  do  ghaile  ocus  do  ghaiscid  a  Cháilte  ar  Donn  tabair 
armghaisced  m'athar  dam.  dobér  imorro  ar  Cailte  :  dóig  ba  fialnár 
fria  hathchuingid  é  féin.  ocus  tuc  Cáilte  armghaisced  a  athar  uile 
do.  tabair  eolus  dúinn  anosa  a  Dhuinn  ar  Cáilte.  cia  hairm  a  sire 
eolus  a  rigféinnid  ar  Donn.  do  tig  Conaill  meic  Néill  rig  ceneoil 
Conaill : — 

Cáilte  cecinit. 
A  Dhuinn  tabair  eolus  dun  .  gan  mairg  ocus  gan  mhírún  5 

ór  atái  at  aenar  maille  .  tar  éis  th'féinne  is  th'fairne 
D  o  chuadar  as  meic  Morna  .  adbar  bróin  is  bithdogra  '■ 

deich  céd  laech  ba  hedh  a  lin  .  do  b'é  in  toirecht  gan  imsnim 
A  deirimse  ribse  de  .  bud  fior  gach  a  ráidemne  '■ 

re  taeib  óir  is  arcait  uill .  foghéba  sin  uaim  a  Dhuinn 

Ragatsa  romatsa  ann  sin  ar  Donn  .  uair  derbbhráthair  mo 
mháthar  é  ocus  is  é  so  oilesdar  mé  .  ocus  gid  aigesium  atá  in  rige 
is  acamsa  atá  a  tóthacht.    ocus  do  ghab  Donn  a  arma  ocus  táinic 

roime  co  tech  Conaill  co  dún  na  mbarc.  innis  scéla  dhúinn  a 
Dhuinn  ar  Conall  mac  Néill.  do  innis  Donn  mar  tuc  Cáilte  na 
hairm  dó  féin  ocus  a  beith  ar  sligid  chum  in  rig.  do  gébasom 
sin  ar  Conall  ór  as  do  leith  Cuinn  do  ocus  ar  anderna  féin 
do  maith.  ro  thaidbsen  Donn  na  hairm  ocus  na  hilfhaebair  tuc 
Cáilte  do.  is  0  degdhuine  ar  in  tairecht  frith  na  haisceda  út.  is 
degdhuine  imorro  ar  Conall  .  ór  ni  dubrad  mac  ócláich  re  duine 
bud  fherr  inás.  ocus  mar  atconncus  Cáilte  chum  in  dúnaid  do 
éirig  Conall  co  maithib  a  shlóig  ocus  a  mhuintire  d'ferthain  fáilte 
re  Cáilte  .  ocus  suidis  Cáilte  ar  in  earn  i  ndorus  in  dúin  ocus 
suidhit  in  sluag  uime. 

Do  fiarfaig  Conall  do  Cháilte  crét  ima  tucad  earn  Gairb  daire 
ar  in  earn  so.  do  fregair  Cáilte  in  cesd  sin  ór  is  aige  do  bi  a  fios  : 
óclách  gráda  d'Fionn  mac  Cumaill  do  bói  ann  so  ar  Cáilte  .i. 
Garb  daire  mac  Aengusa  mac  rig  Muman  andes  .  ocus  do  bói  oc 
dénum  shelga  laithe  [noen]  ann  so  ocus  do  marb  tri  caoca  dam 
ocus  tri  caoca  eilit  ocus  [tri  caoca  tore],  ocus  atconncadar  lucht 
na  criche  ocus  an  [fherainn  é]  ||  .  ocus  ro  lingset  chuige  ocus 
rucsat  a  fhiadach  ocus  a  shelg  uada  ocus  torchratar  tri  céd  óclách 
leis.  ocus  do  iadsat  lucht  in  tire  uime  ocus  dorónsat  abhall  im 
rennaib  de  ocus  do  mharbsat  é  .  ocus  do  riachtsamne  tri  catha 
na  féinne  dia  dhigailt  ocus  do  fholmaigsem  an  crich  ocus  an 
ferann  ocus  do  marbsam  tri  riga  in  tire  .  ocus  do  éladar  drong 
eile  i  nailénaib  díob: — 

M  arbtar  Garb  daire  ar  in  tráig  .  le  cenél  Eogain  imláin  í 
do  marbsam  caoca  laech  de  .  sunn  i  ndigail  Gairb  daire 

Ocus  is  é  atá  isin  charnsa  cona  armghaisced  .  ocus  is  aige  ro 
búi  slabradh  Logha  mheic  Eithlenn  do  bíod  ac  coiméd  brágat 
mac  Míled  ocus  tuaithe  dé  danann  aige.  ro  bud  maith  linn  ar 
Conall  na  hairm  d'faghbáil.  mad  maith  ar  Cáilte  tochailter  in 
earn  anosa.  ni  hedh  ar  Conall  acht  tochailter  amárach  é  .  ór 
adaig  ann  ocus  61  ocus  áibhnes  dogéntar  acainn  anocht  .  ocus 
tángatar  rompa  isin  mbruidin  móir  ocus  tucad  Cáilte  cona  muin- 
tir  i  tech  ndeirrit  ndiamair  ocus  ro  fritháiledh  iat  co  maith.  is  í 
fa  bainchéile  do  Chonall  Bébionn  ingen  Mhuiredaig  mheic  Finn- 
achta  ingen  rig  Chonnacht.  maith  a  ingen  ar  Conall  :  fad  gairit 
bias  Cáilte  ibhus  tabar  próind  deich  céd  gach  lái  dho  .  ocus 
cuirter  ocht  fichit  bó  i  férghurt  ghabála  ina  urchomair  ocus  a 
mbleghan  gach  noidche  do. 

Do  bádar  ann  re  hcdh  na  hoidchc  sin  ocus  adrachtadar  arna 
mhárach  co  earn  Gairb  dairc  .  ocus  ro  tochladh  in  cam  ocus  frith 
slabrad  Logha  mheic  Eithlenn  .  ocus  frith  in  sciath  imlán  amail 
tucadh  re  [a]  thacib  é.  tucadh  na  hairm  anios  ocus  tucadh  in 
cenn  .  ocus  in  fer  fa  mó  do'n  tsluag  do  thoilledh  ina  suide  ar 
lár  cinn  in  ócláich.  is  mór  in  cenn  a  anam  a  Cháilte  ar  Conall. 
fa  mór  ocus  fa  maith  in  ti  ar  a  raibe  ar  Cáilte  .  ocus  tuc  Cáilte 
na  hairm  do  Chonall  ocus  do  bi  in  slabrad  aige  féin  do  thabairt 
do  naemPátraic  .  ocus  do  múiredh  in  fert  iar  sin. 

Is  ann  sin  ro  fhiarfaig  Conall  mac  Néill  do  Cháilte  :  atá  ailén 
ar  ár  comhair  ar  in  muir  amuig  ocus  dúnad  ann  ocus  adlacad 
mór  annséin  .  ocus  ní  fhedamar  crét  dá  fuil.  ro  cháiestar  Cáilte 
acá  chluinsin  sin.  ar  fíor  do  ghaile  ocus  do  ghaiscid  tarsa  linne 
dá  fhégain  ar  Conall.  dar  mo  bhréithir  ámh  ar  Cáilte  is  é  sin  in 
tres  inadh  i  nEirinn  [nár  bh'Jáil  limsa  d'faicsin  tar  éis  na  muintire 
do  bi  ann  .  gidedh  [rachad]  letsa  amárach  ann. 

Anaid  in  adaig  sin  isin  dúnad.  [ocus  éirgit]  arna  mhárach 
Conall  ocus  a  ben  ocus  sluag  in  baile  uile  [ocus  ba  mhédugad] 
menman  ocus  aicenta  leo  Cáilte  .  ocus  táncatar  ||  rompa  chum  an 
dúnaid  anunn  ocus  ro  suidh  Cáilte  ar  in  fert  bói  isin  dúnad. 
secht  fichit  traigh  do  Chonall  i  fad  in  ferta  ocus  ocht  traigthe 
fichet  ina  leithet.  maith  a  anam  a  Cháilte  ar  Conall  :  ni  hinganta 
limsa  ní  dá  faca  riam  iná  in  fertsa  .  ocus  innis  dúinn  cia  isa  [ins. 
ciasa]  fert  so.  adér  frit  a  fhírinne  ar  Cáilte  ,i.  fert  an  cethramad 
ben  as  ferr  do  luigh  le  fer  i  naenaimsir  fria.  cia  na  cetra  mná  sin 
ar  Conall.  Sadb  ingen  Chuinn  chédchathaig  ar  Cáilte  .  ocus 
Eithne  ollardha  ingen  Chatháir  [ms.  catair]  mhóir  .  ocus  Aillbhe 
ghruaidbrec  ingen  Chormaic  .  ocus  ben  in  lechta  so  .i.  Berrach 
brec  ingen  Chais  chuailgne  ingen  rig  Ulad  atuaid  .  bainchéile 
ghrádach  Fhinn  mheic  Chumaill.  ocus  mad  do  bhi  maithes 
d'imarcraidh  i  mnái  díob  sin  is  inntisi  do  bi.  is  ina  tig  do  biod 
in  táighe  ó  luan  taite  samna  co  luan  taite  nimbuile  ocus  a  rogha 
do  imthecht  nó  anadh  ó  sin  amach.  ocus  in  duine  nach  faghadh 
a  dhaethain  airm  nó  édaig  do  geibedh  uaithi  a  lórdhaethain. 
adbar  a  hoidheda  ar  Conall.  atá  liumsa  duit  ar  Cáilte  :  máthair 
ocus  athair  Ghuill  meic  Mórna  ro  oileasdar  i .  ocus  ni  raibe 
banchomdalta  acusom  acht  si.  ocus  ro  chuinnig  Fionn  ar  a 
hathair  i  ocus  adubairt  nach  tibredh  d'Fionn  i  munbud  deoin  do 
Gholl  mac  Mórna.    ocus  siris  Fionn  ar  Goll  a  chomdalta  ocus 

adubairt  Goll  :  fuil  coma  ar  a  tibrinn  í  .i.  gan  a  lécun  tré  bithu. 
ocus  a  beith  ina  tres  ben  acut .  ocus  gan  a  héradh  urn  ní  dá 
cuinnighfe  fort,  dobérthar  uile  ar  Fionn.  cia  bhus  cuir  dúinn  ar 
Goll.  do  rogha  cuir  ar  Fionn  .  ocus  tuc  Fionn  a  tri  comdaltada 
féin  i  coraigecht  fria  .i.  Daighre  ocus  Garadh  ocus  Conán.  ocus 
do  bi  ac  Fionn  co  rue  tri  meic  do  .i.  Faelán  ocus  Aedh  bee  ocus 
Uillenn  faebairdherg  .  ocus  do  bi  ina  mnái  grádhaig  ac  Fionn  nó 
go  ndechadar  a  comdaltada  .i.  clanna  Mórna  ar  foghail  ocus  ar 
dibfeirg  ar  Fionn  .  deich  céd  ar  fhicit  céd  óclách  a  lion  .  amail 
do  ráidh  Cáilte  in  rann : — 

D  eich  céd  ar  fichit  cét  ann  .  lion  clainne  Mórna  miadchlann  Í 
cúig  céd  déc  ó  shin  amach  .  lion  a  rig  is  a  táisech 

Lotar  meic  Mórna  co  daire  tarbgha  i  cúiced  Connacht  .  ocus 
rucsat  tri  catha  na  féinne  orro  ann  résin  do  éirgetar  as  a  long- 
phort  amach  .  ocus  ro  thuitset  cúig  fhir  dhéc  digraise  degharm- 
acha  do  mhacaib  Mhórna  isin  daire.  ocus  adracht  iar  sin  in 
mílid  mórchalma  .i.  Goll  mac  Mórna  ocus  tuc  sciath  tar  lorg. 
ocus  nír  fhédsamne  a  bhec  dóib  ó  ro  ghab  Goll  sciath  fair,  ocus 
dorónsat  clanna  Mórna  comairle  gan  nech  isa  caradrad  do  biadh 
re  Fionn  ocus  risin  féinn  do  léicen  as  cen  marbad  uile.  ocus  is  é 
tuc  in  comairle  sin  Conán  mael  mac  Mórna  .  ár  b[a]  ||  debhtach 
muinntire  ocus  ba  himchasáidech  slóig  ocus  sochaide  é.  tángatar 
meic  Mórna  rompa  cusin  faidche  férghlaissi  ocus  do  bádar  gá 
brethnugad  cid  doghéndais  re  Berraig  brie  re  a  comdalta  budéin. 
ocus  adubratar  coma  do  tabairt  di  .i.  a  seoid  ocus  a  máine  ocus  a 
innmusa  do  bhreith  di  léi  ocus  Fionn  d'fácbáil  ocus  nach  bud 
ecal  di  iatsom.  truag  sin  ar  si  :  an  é  m'olcsa  do  b'áil  dúib  do 
dénam  a  chomdaltada  chroidhe.  is  é  imorro  ar  siat.  adubairt  an 
ingen  :  ní  tréiciubsa  ar  si  mo  chéile  ocus  mo  chédmhuintir  ocus 
mo  chaeimlennán  oraibse  eitir. 

Do  éirgedar  meic  Mórna  in  cathgrinne  do  bádar  chum  an 
baile  .  ocus  tuc  each  a  lám  illáim  a  chéile  imon  mbaile  ocus  do 
chuirset  teinid  gacha  háirde  ann.  adracht  in  rigan  ocus  tricha  do 
bhanntracht  léi  as  in  mbaile  amach  .  ocus  do  chonnaic  Art  mac 
Mórna  i  do  sceimel  an  dúnaid  ac  dul  ar  in  ngeltrácht  ngainmidhe 
amach  chum  a  luinge  .  ocus  tuc  a  mhér  i  suainem  na  sleige  ocus 
tuc  urchar  di.  ocus  atchualaid  in  rigan  fidhrén  na  sleige  .  ocus 
impóis  a  haghaid  ar  an  sleig  co  tárla  ina  huchd  ocus  ina  hurbru- 
inne  gur  bhris  a  druim  ar  dhó  co  fuair  bás.    ocus  rucad  suas  iar 

sin  lena  muintir  fcin  í  ar  nargain  an  dúnaid  ocus  ro  hadhnacht 
isin  fhiortsa  ar  Cáiltc  ocus  adubairt: — 

B  errach  brec  on  Berrach  brec  .  ingen  Chais  chuailgne  mo  sherc  Í 

do  ba  rigan  fhuilt  buidhe  .  fa  ben  diola  degduine 
D  o  marbadh  í  forsin  tráig  .  do  b'é  sin  in  gníom  nár  cháir  '• 

do  ratad  teine  ina  dun  .  do  b'i  in  fhagal  co  mírún 
T  rí  céd  sciath  ina  tig  thall .  trí  céd  brannubh  is  fidcheall  Í 

is  trí  céd  bléidhe  re  hól  .  frisatabartha  dergór 
N  ochar  ér  si  duine  riam  .  fa  maith  a  cruth  is  a  ciall  Í 

in  bhaile  atá  a  lecht  co  mblaid  .  frisaráidter  fert  Berraig 

Ocus  atá  fúibse  sunn  ar  Cáilte  in  ben  isa  fert  ocus  isa  scéla  sin. 

Adracht  Cáilte  iar  sin  ocus  tuc  láim  risin  mbaile  bud  tuaid 
ocus  táncadar  each  ina  dhiaid  .  ocus  tuc  a  láim  ar  lia  cloiche  búi 
as  slis  in  dúnaid  amach.  a  fhira  ar  sé  gabaid  lethchenn  na  cloiche 
ocus  léicidh  damsa  in  cenn  eile.  ocus  tángatar  na  slóig  dá  hinn- 
saigid  ocus  nír  fhétsat  ní  dhi.  cáit  a  fil  Donn  mac  Aeda  meic 
Garaid  ar  Cáilte,  sunn  ar  Donn.  éirig  am  agaid  ór  mac  curad 
ocus  caithmiled  thu  .  ocus  dá  faghainn  édáil  fó'n  cloich  dobér- 
ainn  [a  tri]an  duit.  do  éirgetar  araen  ocus  tucsat  srengtharraing 
ba[dbda]  uirre  .  ocus  ro  tharrngsat  co  lonn  ocus  co  láidir  í  go- 
[roschuirset  re  lár  is  re]  lántalmain.  adrae  buaid  ocus  bennachtain 
a  Dhuinn  ar  [Cáilte :  is  ferr  do  chongnam  amáin]  iná  congnam 
ceineoil  Chonaill  [uile  .  ocus  cáit  a  fuil  Conall  ocus  in  n'g]an  ocus 
Donn  ar  Cáilte.  ||  sunn  ar  siat.  éirgid  isin  uaim  anonn  ar  Cáilte. 
ocus  atáit  trí  dabcha  innti  .i.  dabach  óir  .  ocus  dabach  arcait. 
ocus  dabach  lán  do  chuachaib  ocus  do  chornaib  ocus  do  chupa- 
daib.  ocus  ná  tabraidh  do  na  sédaib  damsa  acht  in  craebghlasach 
cloidem  sliasta  Finn  ocus  escra  láma  Finn  co  tucar  do  Phátraic 
iat  .  ór  atát  trí  caoca  uinge  d'ór  ocus  tri  caoca  uinge  d'airget  ocus 
tri  caoca  gem  glainide  ina  coimecar.  do  chuadar  a  triur  isin 
uaim  ocus  tucsat  a  noireda  leo  do  gach  mhaith  diob  sin  .  ocus 
téit  in  sluag  uile  isin  nuaim  ocus  tucsat  a  lórdhaethain  leo  co 
nach  raibe  fine  nónbair  diob  gan  a  lórdhaethain  d'ór  ocus  d'airget. 

Is  ann  sin  táinic  a  charpat  chum  Conaill.  éirc  isin  carpat  a 
Cháilte  ar  Conall.  ricim  a  les  ar  Cáilte  ór  am  scith  isin  oirechtus. 
ocus  do  chuatar  isin  carpat.  do  ghreis  Conall  brod  forsin  echraid 
siar  co  tráig  conbice  .  ocus  do  f  hiarfaig  Conall :  cid  fá  tucadh  tráig 
conbice  ar  in  tráigse  a  Cháilte.  ní  annsa  ar  Cáilte  :  cú  grádach 
do  bí  ac  Fionn  .  conbec  a  hainm  .  ocus  in  fiad  frisaléicthi  í  ní 
fagadh  a  dhíon  i  nEirinn  nó  go  tabradh  i  cenn  con  ocus  gilladh 

fiann  Eirenn  .  ocus  nír  luig  cú  i  naeinlebaid  re  Fionn  riamh  acht 
si.  ocus  is  ann  so  do  báidh  Goll  mac  Mórna  í  .  ocus  do  chuir  tonn 
tuile  fo  thir  ann  so  í  co  fuil  fó'n  earn  nglas  adchí  i  cionn  na  trága. 
ocus  atbert  Cáilte: — 

T  ruagh  lem  oided  conbice  .  conbec  ba  lór  a  gloine '. 
ni  fhaca  bud  chroibghlice  .  i  ndiaid  mhuice  ná  oige 

S   aeth  lem  oided  conbice  .  conbec  in  gotha  gairge  í 

ni  fhaca  bud  chroibghlice  .  ac  marbad  claim  gan  cairde 

S  aeth  lem  oided  conbice  .  ós  tonnaib  árda  uaine  '■ 
a  hoided  ba  chomraime  .  a  bás  fa  lór  a  thruaige 
Táncatar  rompa  co  dun  na  mbarc  in  adaig  sin  .  ocus  adubairt 
Conall  re  Cáilte  arna  márach  :  atá  druim  i  comfocraib  dúinn  ann 
so  .  druim  Náir  a  ainm  .  ocus  atá  muc  ann  ocus  ni  fhédaid  coin 
náit  dáine  ni  di.  do  bádassa  lá  ar  Cáilte  ocus  ro  b'fiadhaide  mé. 
ocus  cáit  a  fuil  Donn  mac  Mórna  ar  Cáilte.  sunn  ar  Donn.  geib 
th'arma  co  ndechmais  d'fiadach  na  muice  in  lion  féinne  atám. 
gluaisit  rompa  isin  druim  anunn  ocus  atciat  in  muic  ann  ocus  nái 
fiacla  as  gach  carpat  di  .  ocus  ro  scréch  in  muc  ac  faicsin  na  con 
ocus  na  fer  mór  ocus  do  ghab  grain  ocus  egla  iatsom  roimpi. 
lcacar  eadramsa  ocus  in  muic  ar  Donn  .  ór  cuma  mo  bhetha  no 
mo  bás.  ascaidh  churad  chuingi  ar  Cáilte.  ocus  do  innsaig  Donn 
in  muic  .  ocus  ac  drut  do'n  muic  chuige  tuc  Cáilte  sádadh  sleige 
uirre  co  riacht  ó'n  ascaill  co  araili  di  co  t[orchair  in  muc]  leo  fb'n 
ninnus  sin.  ocus  nír  fhédsat  a  breith  as  [co  táinic]  slóg  Conaill 
ar  a  cenn  .  ocus  tucad  i  fiad[naise  Chonaill  1.  is]  mór  in  muc  ar 
Conall.  is  fi'or  ar  Cáilte  :  [is  i  in  muc]  slángha  í  ocus  is  um  a 
leithéit  [sin  tárla  cocad  ocus  imresain]  cloinne  Mórna  ocus  cloinne 
Baeiscne. 

Ocus  nír  chian  [dóib  co  facatar]  ||  in  móirsheiser  chucu.  canas- 
táncabair  a  óga  ar  Conall  mac  Néill.  táncamar  ar  siat  ó  Phádraic 
mhac  Chalpuirn  ocus  ó  Oisín  mac  Finn  ocus  ó  Dhiarmaid  mac 
Cherbaill  ar  do  chennsa  ocus  ar  chenn  Cháilte.  ni  héitir  limsa 
dhul  ann  andiu  d'éis  mo  shelga  .  ocus  éirigse  ann  a  Chonaill  ar 
Cáilte  ocus  beir  let  na  haisceda  út  .i.  in  tescra  do  bi  ac  Fionn  do 
Phátraic  .  ocus  in  craebghlasach  cloidem  Finn  do  Diarmait  mac 
Cerbaill  do  rig  Eirenn  .  ocus  in  muc  do  marbad  ann  do  rig  Eirenn. 
ór  is  i  so  in  mhuc  shlángha  ocus  co  faicit  each  i  ocus  co  roinne 
ri  Ejrenn  dóib  i  idir  mhaith  ocus  shaith.  dorónad  uile  mar  sin 
ocus  tucad  in  cloidem  i  láim  Duinn  mheic  Aedha  mheic  Ghar- 
aidh  mheic  Mhórna.    a  sochar  ocus  a  dochar  in  chloidim  ort  a 

ghilla  ar  Cáilte  nó  go  ria  co  rig  Eirenn.  ocus  tuc  Conall  féin  in 
tcscra  leis  do  Phátraic  ocus  tucsat  na  mogaid  an  muic  lco  .  ocus 
lotar  rompa  co  ráncadar  cnoc  uachtair  Erca  re  anabar  Uisnech 
isin  tan  so.  ocus  ar  rochtain  dóib  ann  is  ann  do  bói  Pátraic  i 
mullach  Uisnech  ocus  Diarmait  mac  Cerbaill  ar  a  láim  ndeis. 
ocus  Oisin  mac  Finn  ar  a  láim  clí .  ocus  Muiredach  mac  Finn- 
achta  ri  Connacht  for  a  láimséin  .  ocus  Eochaid  leithderg  ri 
Laighen  ar  a  láimhséin  .  ocus  Eoghan  derg  mac  Aenghusa  rí  dá 
cóiced  Muma  ar  láim  rig  Eirenn. 

Táinic  Conall  mac  Néill  iar  sin  ocus  tuc  a  chenn  i  nucht 
Pátraic  ocus  do  shlécht  do.  tar  sunn  a  Chonaill  ar  Diarmait.  i 
bfiadnaise  Pátraic  biat  ar  Conall  gurab  é  bias  ós  mo  chionn  i 
nim  ocus  i  talmain.  n'ge  uaimse  duit  ar  Pátraic  ocus  tricha  rig 
dot  shiol  i  n'ge  .  mo  chathair  ocus  m'abdaine  duit  fós  ocus  in- 
neoch  foghéb  ó  chóic  ollchóicedaib  Eirenn  do  chaithem  acat. 

Tuc  Conall  an  tescra  óir  i  láim  Pátraic.  do  chara  féin  Cáilte 
mac  Rónáin  tuc  in  aiscidh  sin  duit  ar  Conall.  is  cara  dar  mo 
bhréithir  ar  Pátraic  .  ocus  tuc  Pátraic  secha  i  láim  rig  Eirenn  é. 
ocus  do  bhi  ri  Eirenn  acá  fhégad  co  fada  ocus  adubairt  :  ni 
facamar  riam  set  bud  ferr  iná  in  tescra  .  ocus  dégha  let  a  Oisin 
cia  acá  raibe.  acam  athair  féin  ar  Oisin  :  ac  Fionn  mac  Cumaill. 
ocus  tuc  do  bainchéile  do  .i.  Berrach  brec  ingen  Chais  chuailgne. 
is  í  ro  marbsat  meic  Mórna.  ocus  is  deimin  lemsa  ar  Oisin  in  ti 
fuair  so  co  fuair  sé  in  set  eile  as  ferr  do  bí  i  nEirinn  ná  i  nAlbain. 
[ocus  cá  bfuil  in]  craebghlasach  cloidem  Finn,  atá  acamsa  sunn 
ar  Conall  [do  ri]g  Eirenn  .  ocus  is  maith  in  aithne  tucais.  éirig 
[a  Dhuinn]  ocus  tuc  in  cloidem  do  rig  Eirenn  ór  is  do  tuc  Cáilte 
[é  .  ocus  tuc  Donn]  in  cloidem  illáim  Oisin  ocus  ba  lán  glac  || 
Dhuinn  do  dornchla  in  chloidim.  ingnad  lim  ar  Oisin  do  ghlac 
do  lionadh  do'n  chloidem  .  or  nir  lion  glac  riamh  acht  glac  fhir 
do  chloinn  Bhaeiscni  nó  do  chloinn  Mórna.  can  duit  a  ghilla  ar  ri 
Eirenn.  Donn  mac  Aeda  mheic  Gharaid  mheic  Mhórna  mise.  dar 
mo  bhréithir  ar  Oisin  do  ba  mhaith  th'athair  ocus  do  shenathair. 
ocus  tuc  an  cloidem  illáim  rig  Eirenn.  caide  dece  an  chloidim  a 
ri  Eirenn  ar  Donn.  cá  dece  shire  ol  in  ri.  n'gfeinnidecht  Eirenn 
amail  bái  ag  derbbhráthair  mo  shenathar.  mad  cet  le  hOisin  ocus 
le  Cáilte  ragaid  duit.  is  ced  ámh  ar  Oisin  .  ór  is  é  mo  chetsa.  ced 
Cáilte  .  ocus  is  dúthchas  do  Dhonn  í  ór  ro  ghabsat  secht  riga 
uime  n'gfeinnidecht  Eirenn  ocus  Alban.   is  amlaid  dobeirim  duit 

1  ar  an  rí  gan  chi'os  gan  chánachus  óir  ná  aírcit  do  tabairt  duit 
aisdí  amail  tucad  do  gach  rígféinnid  romat .  acht  comus  selga 
ocus  fiadaig  Eirenn  duit.  ocus  do  ghabsom  cuir  ocus  tennta  ann 
sin  .  ocus  do  bí  secht  mbliadan  fichet  i  rígféinnidecht  Eirenn 
ocus  Alban  nó  gur  marb  Dubh  mac  Dolair  i  cath  cuire  thall  i 
nAlbain  é. 

Tucadh  iarum  in  mhuc  i  fiadnaise  rig  Eirenn.  ac  sin  ar  Conall 
in  muc  ro  marb  Cáilte  ocus  Donn  .  ocus  tuc  Cáilte  duitse  í  dá 
roinn  ar  feraib  Eirenn  ar  dáig  cumad  coimghe  dóib  a  cuid  do'n 
muic  slángha  do  rochtain  dóib.  ocus  do  roinn  rí  Eirenn  in  mhuc 
do  na  ci'iig  cathaib  fichet  bátar  fir  Eirenn  i  nUisnech  gurbat 
subach  sobrónach  uile  iat.  ocus  ba  hi  sin  muc  shlánga  dhéiden- 
ach  do  roinnedh  idir  feraib  Eirenn. 

Is  ann  sin  adubairt  Conall  mór  mac  Néill  re  rig  Eirenn  :  cá 
breth  as  áil  letsa  do  breith  ar  Cháilte  dá  tí  dot  innsaigid.  próind 
deich  céd  óclách  do  ol  in  ri  ocus  ocht  fichit  bó  do  chur  i  férghurt 
gabála  ocus  a  thabairt  do  ré  luige  ocus  dá  chomdalta  d'Oisin. 
ocus  do  bátar  ann  in  adhaig  sin  co  harabárach. 

Dála  Cháilte  imorro  do  gabadh  eich  Chonaill  do  ocus  do  hinn- 
ledh  a  charpat  ocus  táinic  roime  i  fosmhullach  sléibe  Fuait .  ocus 
do  chaerthann  ban  fionn  re  anabar  caerthann  cluana  dá  dham. 
ocus  d'árd  in  ghaiscid  atuaid  frisaráidter  fochaird  Muirtheimne 
bhaile  anderna  Cúchulainn  in  foicherd  gaiscid  ar  sluaiged  tána 
bó  Cuailgne  .  ocus  d'áth  na  carpat  bud  tuaid  re  anabar  áth  Guill. 
ocus  d'echlaisc  ech  Conculainn  re  anabar  lighe  in  léith  Macha 
[eitir]  dun  dealgain  ocus  muir  .  ocus  do  sliab  na  con  [risaráidter] 
sliab  Bregh. 

Is  í  sin  aes  ocus  uair  ro  ghab  [Diarmait]  ||  mac  Cerbaill  mull- 
ach  Uisnech  ocus  maithe  bfer  (sic)  n  Eirenn  ina  fharrad  ann  .  ocus 
do  fhiarfaig  in  raibe  uisce  i  comfhocraib  do.  ni  fhuil  ar  each, 
do  chualaid  Oisin  sin  ocus  atbert  :  sithal  dam  ar  sé  co  ndechainn 
d'iarraidh  uisce.  gilla  let  ar  Diarmait.  ní  thicfa  gilla  ná  óclách 
ar  Oisin. 

Adracht  Oisin  ocus  do  chuir  in  cain  cinn  frithroisc  for  a  lurg 
co  nach  fecad  nech  i  longphurt  fher  nEirenn  é  .  ocus  ráinic 
d'innsaigid  na  tiprat  .i.  in  fhinnlescach  tipra  Uisnech  .  ocus  ó 
thucadh  cath  Gabra  ni  fhuair  nech  d'feraib  Eirenn  i  co  sin.  ocus 
ráinic  Oisin  co  griantrácht  an  tobair  ocus  atchonnaic  na  hocht 
néicne  áille  eochairbreca  ann  .  or  do  bi  do  dhiamair  an  inaid  nár 

ccal  leosom  ni  ann  .  ocus  benais  ocht  ngais  bhiroir  ocus  ocht 
ngais  fothlachta  .  ocus  tuc  in  tsithal  fó'n  tiprait  ocus  tuc  lais  na 
hocht  mbratáin  bco  ac  baeithlcimnech  isin  tsithail  ocus  na  gais 
birair  ocus  fhothlachta  ar  a  huachtar  .  ocus  táinic  roime  co  hUis- 
ncch  amlaid  sin  ocus  tuc  in  tsithal  i  fiadnaise  rig  Eirenn.  ocus 
ba  hingnad  le  each  sin  .  ocus  do  théiged  glún  Diarmada  i  mbun 
gach  gaisc  diob.  a  roinn  sút  ar  dhó  ar  Diarmaid  ocus  a  leth  do 
Phátraic  ocus  a  leth  aile  dúinne.  ni  hamlaid  ar  Pátraic  ór  lia 
dáibse  .  ocus  roinnter  ar  tri  iat  ocus  tabar  a  trian  do'n  neclais  ór 
is  í  sin  a  cuit  féin  .  ocus  dorónad  amlaid.  maith  a  ri  Eirenn  ar 
Pátraic  :  ná  benadh  in  dias  út  do  chuid  nime  díotsa.  cid  éséin 
a  naemPátraic  ol  Diarmaid.  a  mhéd  dobeiri  dot  úidh  iat  ar 
Pátraic. 

Dála  Cháilte  do  riachtséin  co  faidche  in  bhroga  atuaid  .  tar  féig 
ar  Bóinn  bhántsrothaig  .  ocus  lámh  des  re  cnoc  Tlachtga  .  ocus 
lámh  clé  re  cnoc  Tailltenn  ingine  Magmóir  .  ocus  i  rót  na  carpat 
suas  i  mullach  Uisnech  bhaile  irrabadar  fir  Eirenn.  toirlingid 
Cáilte  isin  aenach  ocus  táinic  mar  a  raibe  Pátraic  .  ocus  táirnios 
do  ocus  tuc  a  chenn  i  nucht  Patraic.  éirgis  athlaech  do  mhuintir 
Phátraic  roime  .i.  Muchua  mac  Lonáin  .  maith  a  anam  a  Cháilte 
ar  Pátraic  :  innis  dúinn  cuich  é  Muchua  .  ocus  atbert  Cáilte: — 

[M  uchua]  mac  Lonáin  na  lenn  .  meic  Senaigh  ar  nach  sáidhfem  '■ 

meic  Aenghusa  in  ghregha  ghuirm  ....     meic  Blait  brecduirn 
M  eic  Aedáin  meic     .     .     Fhergais  .  meic  Chinaetha  meic  Fhiachaid  '■ 
[ meic]  Mhuiredaig  meic  Eogain 

Crét  fuil  acamsa  ||  ar  Muchua  acht  do  chuimhnedsa  i  nocht 
tráthaib  na  hecailse. 

Alléra  aníos  ar  mo  ghualainnse  a  Cháilte  ar  Diarmaid.  ni 
fer  gualainn  rig  mé  ar  Cáilte  acht  fer  fiadnaise  rig  ór  mac 
ócláich  mé  ocus  ferr  in  té  atá  ar  do  ghualainn  innúsa.  dom 
bhréithir  fris  ar  Oisin  nach  rue  ben  i  comaimsir  frit  i  nEirinn 
nech  dar  choir  a  rádh  gur  ferr  é  iná  thusa. 

Is  ann  sin  ro  fersat  fir  Eirenn  fáilte  re  Cáilte  ocus  ferais  in  ri 
fáilte  fó  tri  ris  .  ocus  tuc  Cáilte  teora  póc  d'Oisín  ocus  suidhis  ar 
a  lethláim.  lán  duirn  do  bhiror  ocus  d'fothlacht  búi  i  láim  Oisin 
tuc  i  láim  Cháilte.  birar  ocus  fothlacht  na  Fleisce  so  ar  Cáilte 
ocus  in  fuarais  iasc  innti.  fuaras  ocht  maigre  ar  Oisin  ocus  atá 
in  tochtmadh  maighre  acainn  araen  diob.    dar  mo  bhréithir  ar 

Cáilte  ní  roibe  mo  chuitse  riam  illáim  mná  ná  fhir  bud  annsa  lim 
innáise. 

Is  ann  sin  tuc  Cáilte  a  láim  i  comradh  a  scéith  ocus  tuc  slabrad 
línide  Logha  mheic  Eithlenn  ar  lár  ina  bfiadnaise.  i  earn  Gairb 
daire  fuarais  in  slabrad  a  Cháilte  ar  Oisin.  is  ann  co  deimin  ar 
Cáilte  ocus  tuc  Cáilte  do  rig  Eirenn  in  slabrad.  ocus  cúic  catha 
fichet  búi  in  sluag  ocus  do  thicedh  ina  timchioll  .  ocus  ocht  cét 
óclách  do  thoilledh  ann  ocus  dúnad  ar  in  cétfer  díob  ocus  gan 
chomus  a  oslaicthe  nó  go  noslaiced  in  cétfher. 

Is  ann  adubairt  in  ri :  maith  a  Cháilte  ba  maith  in  cethrar 
bátar  i  nEirinn  i  naenaimsir  .i.  Cormac  mac  Airt  ocus  Fionn 
ocus  Cairbre  lifeachair  ocus  Oisin.  ba  maith  in  tóclách  Cormac 
ar  Cáilte  ocus  do  b'aithnid  do  chách  maithes  Finn  .  ocus  atbert 
Cáilte : — 

D  ia  tísadh  fó  bhreith  dála  .  a  mhac  chuige  's  a  náma  '• 
ba  do  maithib  line  do  .  eturra  ní  bhéradh  gó 

Ocus  a  Cháilte  ar  Diarmaid  inar  fherr  Cormac  iná  Fionn  ocus 

inar  fherr  Cairbre  iná  Oisin. 

D  ar  in  rig  fhuil  ós  mo  chionn  .  nir  fherr  Cormac  iná  Fionn  í 
's  nir  mesa  Oisin  co  mblaid  .  iná  Cairbre  lifechair 

Is  ann  do  fhiarfaig  Eochaid  lethderg  ri  Laigen  do  Cháilte  : 
crét  fodera  d'Fionn  ocus  do'n  fhéinn  gan  in  péisd  atá  acainn  i 
nglenn  ruis  enaig  do  mharbad  sech  gach  narracht  eile  dar  dhi- 
chuir  sib  a  hEirinn.  issed  fodera  sin  ar  Cáilte  in  cetramad  rann 
d'inchinn  Mesgedra  í  .  ocus  ro  sluic  in  talam  ann  í  co  nderna 
péisd  adbal  di.  ocus  ní  raibe  i  ndán  dúinne  a  marbad  nó  go 
tóirsedh  in  táilchenn  .  ocus  deiscibal  dá  mhuintir  chenglus  d'aen 
shifinn  luachra  ar  deiredh  na  haimsire  1  .  ocus  biaidh  isin  cengal 
soin  co  ti  in  [bráth].  cid  uma  téigdís  an  fiann  dá  marbad  féin 
[ocus  do  mharbad  a  con]  ar  an  loch  sin  do'n  phéisd.  lennán  sid[e 
ro  búi  ac  Fionn]  .i.  Uaine  ingen  Modhairn  ocus  tuc  Fionn 
éradh  [di  fá'n]  imat  d'ilrechtaib  a  téigedh  si  [ór  ni  raibe  bethad- 
ach]  ||  ná  téigedh  si  riocht.  ocus  táncatar  an  fhiann  laithe  naen 
ar  in  earn  ós  cionn  in  locha  sin  .  ocus  táinic  in  fiad  amach  ar  in 
loch  ocus  do  lensamne  ar  in  loch  é  .  ocus  do  éirig  in  péisd  dúinn 
ocus  do  marb  céd  cú  ocus  céd  fer  acainn.  ocus  do  fiafraigessa 
d'Fionn  in  linn  taethsadh  in  phéisd  .  ocus  dámad  edh  co  cuirmis 
fria  ocus  co  ndíglaimís  ar  muintir  uirre.  ocus  tuc  Fionn  a  ordain 
fó  a  dhéid  fis  ocus  do  foillsiged  fíor  fáitsine  do  ocus  atbert : — 

G  lcnn  rois  enaig  bud  fior  clam  .  bud  binn  guth  cluic  ami  nach  tani 

gé  biadh  fó  damaib  ruada  .  robsat  ile  a  árdbhuada 
R  o  ghab  in  doincnn  dubad  .  ni  soinenn  acht  ar  selaib  '• 

do  gab  an  talam  trothall  .  do  ghab  cochall  ccnn  enaig 
E  nach  féinne  fadb  fulaib  .  im  rulaib  garb  re  conaibi 

siat  srotha  elta  enaig  .  rian  tredain  terca  trogain 
C   rotholl  féinne  fuath  curraig  .  ós  duillib  ruada  rinnibi 

sceo  gaeithe  ceo  tar  glennaib  .  ós  rengaib  lebra  ar  linnib 
C   oscrach  atchiusa  in  muirbig  .  rose  drecoin  brath  tar  buidnibi 

taebuainc  taithnem  taidlib  .  biaid  ac  Caimgin  i  cuibrech 
M  uirbech  lonn  locha  enaig  .  tonn  na  degaid  adraidhei 

sisi  ac  slaidhe  na  féinne  .  óic  na  féinne  gá  slaidhe 
D  eich  mbliadna  for  dá  bhliadain  .  a  hocht  riagail  ar  relaig  '• 

ar  dá  cét  dec  set  saeire  .  cusan  áine  far  genair 
L   och  nenaig  adba  elad  .  scith  cen  fhianna  ina  fharradi 

táilginn  contaghfat  imme  .  bud  binne  canfat  amhar 
L   och  nenaig  adba  ela  .  dinn  mbera  idir  dá  broine  '■ 

enach  troghain  blái  théite  .  óthá  in  céite  co  aroile 
G  lenn  enaig  idir  dá  shléib  .  is  é  as  áille  atchonnarc  riam  i 

abhann  dá  loch  ar  a  lár  .  is  in  lán  do'n  leith  aniar 
B  ud  adba  ailithrech  uar  .  bud  adba  truag  ná  bud  tenn  í 

bud  adhnacht  rig  cenn  i  cionn  .  ticfa  Caeimgein  isin  glionn 

Cid  tra  acht  ní  héidir  áirem  inneoch  ro  innisetar  do  dénam 
dóib  féin  ocus  do  mhaithib  na  féinne  do  mhóirghníomaib  gaile 
ocus  gaiscid  re  taeb  dhinnsenchais  each  cnuic  ocus  each  ferainn 
ro  fhiarfaigedar  fir  Eirenn  diob. 

Is  ann  sin  táinic  Trénbhrugaid  mac  Treoin  .i.  flathbrugaid 
cétach  comramach  do  rig  Eirenn  ocus  trí  caoca  fer  mór  ina 
fharrad  .  ocus  faiderán  firghorm  urn  gach  fer  diob  .  ocus  léinte 
líghda  láinghela  iompaib  .  ocus  tri  caoca  gaballorg  ina  lámaib. 
bennaigid  do  rig  Eirenn  ocus  frecraissium  iat.  atá  fledh  mór 
acainn  duit  [a  ri  ar  sia]t  .i.  nái  bfichit  dabach  do  mhiodh  .  ocus 
deich  bfichit  dabach  do  chuirm  ghlain  [ghabáltjaig  .  cona  ndae- 
thain  do  biadaib  ilarda  écsamla  [leo.  ocus  tucsat  in  b]iad  ocus  in 
lionn  leo  do'n  rig  .  do  fiarfaig  ri  Eirenn  d'Oisin  [in  maraen  re 
maitjhib  Eirenn  raghthaise  do'n  tech  oil  ocus  áibnesa  [mar 
chác]h.  ár  cuid  bídh  ocus  lenna  ar  leith  dúinn  ar  Oisín  ||  ór  ni 
lucht  coimdhíne  ná  comaimsire  dúinn  na  dáine  anois.  cá  lion 
atáithe  ar  in  ri.  dá  naenbar  ar  Oisin  .i.  naenbar  damsa  ocus 
naenbar  dom  chomdalta  do  Cháilte.  fiche  dabach  cona  ndaeth- 
ain  bídh  dáib  ol  in  ri.  maith  a  ri  ar  Cáilte  :  ná  cutramaigse  sinn 
do  biudh  ná  do  lionn  .  or  in  tan  dobértha  deich  ndabcha  damsa 

tricha  dabach  bud  chóir  d'  Oisin.  do  chaithset  in  adaig  sin  co 
subach  somhenmnach  gan  uiresbaid  bid  ná  dige. 

Do  éirgedar  na  slóig  arna  mhárach  .  ocus  do  cuiredh  a  pupall 
tar  rig  Eirenn  isin  tulaig  ocus  nír  léiced  acht  rí  nó  rigdamna 
isin  pupaill.  ocus  tucad  Pátraic  cona  chléirchib  isin  dara  leith 
do'n  phubaill  ocus  nír  léiced  acht  escop  nó  sacart  nó  mac  ochta 
do  rig  nime  ocus  talman  isin  leith  irraibe  Pátraic.  suidhis  Oisin 
i  fiadnaise  Pátraic  ocus  Cáilte  i  fiadnaise  rig  Eirenn.  cia  acaib  as 
sine  ol  in  rí.  mise  ar  Cáilte  ór  tricha  bliadain  ba  slán  dam  in  tan 
rucad  Oisin  ocus  secht  mbliadna  dec  do  am  leabaidse  .  ocus  as 
mo  thig  ro  ghab  fhéinn  ocus  fhoirinn. 

Is  ann  sin  do  fiarfaig  ri  Eirenn  :  cá  lion  do  rigaib  Eirenn  lasa- 
tucad  ferann  do'n  fhéinn.  fregrais  Cáilte  sin  or  do  bái  a  fhios 
aige  :  ri  ro  gabastar  Eirinn  .i.  Feradach  fechtnach  ocus  do  bátar 
dá  mac  aige  .i.  Tuathal  ocus  Fiacha  .  ocus  fuair  Feradach  bás 
ocus  do  roinnset  a  dhá  mhac  Eirinn  etorra  .i.  a  seoit  ocus  a 
máine  ocus  a  hinnmasa  a  buar  ocus  a  bótháinte  a  dúinte  ocus  a 
dingnada  do'n  dara  fer  .  a  halla  ocus  a  hinnbera  a  mes  ocus  a 
morthorad  a  héicneda  áille  eochairbhreca  a  fiadach  ocus  a  fian- 
choscar  do'n  fhior  aile.  cáit  andernsat  in  roinn  sin  ar  Diarmait. 
imon  cnoc  so  ar  a  fuilmit  inár  suidhe  ar  Cáilte.  ni  samalta  in  dá 
roinn  sin.  ar  maithe  bfer  (sic)  nEirenn.  cia  diob  roinn  bud  ferr 
libse  ar  Oisin.  a  fleda  ocus  a  tige  ocus  a  maithes  ar  chena  ar 
siat.  in  roinn  bud  mesa  leosan  ar  Cáilte  is  i  bud  ferr  linne.  ráidh 
ocus  innis  a  fi'nnne  sút  a  Cháilte  ar  Oisin  .  ocus  asbertsom : — 

R  aid  a  Cháilte  cid  dia  fil .  mór  neoluis  ré  fhiarfaigid  Í 

céd  roinn  Eirenn  leth  ar  leth  .  do  gach  crich  fil  in  Uisnech 
C  ia  do  rat  fhcrann  do'n  fhéin  .  in  abrai  frim  a  Oiséin  Í 

cia  do  scar  re  gillacht  con  .  cia  rosdíol  fá  thuarasdol 
M  ebair  lim  in  ni  dia  fuil .  a  meic  ingine  in  Deirg  druin '. 

o[r]  lesaig  Fiacha  in  féin  .  curio  tréiged  thu  a  Oisein 
D  eich  mbliadna  do  flaithius  mhaith  .  duitse  a  Oisin  a  r[ígfhlaith]  í 

.     .     .     .     Breg  fa  thuaid  in  féin  .  co  ro  tréicset  tu  [a  Oiséin] 
D  egmac  Feradaig  dar  Horn  .  dar  ba  c[omainm  Fiacha  fionn]  || 

Eithne  ingen  Daire  dhuib  .  in  mhórrígan  a  máthuir 
F  eradach  is  Fiacha  finn  .  roinnset  Eirinn  tinn  i  tinn  Í 

bátar  fir  Eirenn  co  mbladh  .  gan  chogad  gan  chomardadh 
R  uc  do  rogha  in  mac  ba  só  .  beith  re  féinn  ní  himargó  '■ 

aibne  fásaige  feda  .  ocus  alia  is  innbera 
R  o  gab  Feradach  dar  lem  .  airdrige  ar  fheraib  Eirenn  Í 

a  fleda  a  toirthe  a  taige  .  a  táinte  's  a  rebraide 


1 5°  In  Agallamh.  [175  b  ■.  2 

R  ige  Feradaig  ba  maith  .  cor  thuit  le  Mál  in  mórfhlaith  Í 

ba  thásc  rig  do  ruamnad  gail  .  bás  na  flatha  Feradaig 
L  uid  Fiacha  i  Temraig  co  rath  .  ó  dorochair  Feradach  £ 

gabus  ncrt  Eirenn  uile  .  ar  Mál  mór  mac  Rochruide 
I    ar  sin  do  rat  Fiacha  in  féin  .  do  Mórna  gusin  mórmhéiní 

cethrar  dóibséin  dreimne  gal  .  ina  diaid  ro  gabsatar 
M  órna  mac  Cairbre  co  ngus.  .  deich  mbliadna  do  i  náirdchennus  £ 

a  deich  do  Gharad  dar  lem  .  nó  gur  scarad  re  [a]  chaeimchenn 
D  aigre  mac  Garaid  co  ngus  .  cúig  bliadna  dho  i  noirechus  £ 

áiremh  secht  mbliadan  gan  brath  .  Donn  mac  Mórna  in  déidenach 
E  ochaid  mac  Marcadha  anair  .  ri  fhiann  Eirenn  a  hUlltaibi 

bliadain  co  leith  a  line  .  ós  fiannaib  i  náirdríge 
C  as  mac  Cannan  cruaid  a  gail  .  éinbliadain  aige  a  hUlltaibi 

Dubán  a  mac  monar  ngrinn  .  dá  bliadain  aige  áirmim 
G  absat  a  Mumain  miad  celg  .  Liath  luachra  is  Labrad  láimdherg  Í 

deich  mbliadain  dóib  líth  nár  ghann  .  do  macaib  aithech  Arann 
T  rénmhór  ua  Báiscne  fa  bale  .  ba  hua  do  Shétna  shithbací 

senathair  Finn  segda  in  roinn  .  athair  Cumaill  is  Crimhoill 
T  arraid  Trénmhór  trén  a  bháid  .  fianna  Eirenn  i  naendáil  i 

do  rígsat  é  tuaid  is  tes  .  secht  mbliadna  dec  a  reimes 
D  o  gab  Amhall  cruaid  a  neim  .  a  los  scéith  ocus  claideim 

rige  fá  tuc  tricha  cath  .  scannlach  congalach  cocthach  £ 

secht  mbliadna  dho  sunna  dna  .  co  torchair  i  cath  cnucha 
A  r  sin  gabsat  meic  Mórna  .  ar  brón  is  ar  bithdógra  '■ 

tricha  laech  ba  mór  a  mblad  .  im  Daigre  im  Gholl  im  Gharad 
G  oil  mór  fa  milid  i  cath  .  mac  do'n  Mhórna  dhéidenach  £ 

deich  mbliadna  do  líth  nár  ghann  .  i  náirdríge  fiann  Eirenn 
A  r  sin  ro  gab  in  teo  óir  .  Fionn  mac  Cumaill  mac  Trénmóir  £ 

[ár]  tabartach  saer  sluagach  .  ár  sái  amra  ilbhuadach 
[D  á  cét  b]liadan  co  mbláithe  .  ocus  tricha  gan  tláithe  £ 

saegal  [Finn  ba  fa]da  in  ré  .  co  torchair  gá  léim  aeisé 
[N  a  secht  rig  dec]  as  derb  lem  .  do  gab  rige  fhiann  Eirenn  í 

ferr  [Fionn  ináit  sin  ui]le  .  caithmílid  árd  Almuine  || 
C  úiger  druad  ba  dám  duilig  .  as  ferr  tharaill  thir  bfuinid  '• 

is  mebair  liomsa  co  becht .  a  naisnéis  ina  ndráidecht 
B  a  diob  Baghna  a  sid  Baghna  .  is  Cathfad  drái  degamhra  £ 

Stocán  mac  Cuirc  chédaig  chaeim  .  Moghruith  is  Fionn  a  formaeil 
C  úiger  legh  ba  lith  namra  .  as  ferr  tharaill  thir  mBanba  £ 

gid  cian  atúsa  dá  néis  .  isam  eolach  na  bfaisnéis 
M  iach  is  Oirbedh  dálaib  drécht .  ocus  a  nathair  Diancéchtí 

Gabrán  liaig  tar  muir  anair  .  Fionn  féin  ó  Báiscne  barrghlain 
C  úiger  filed  uasal  drem  .  as  ferr  tharaill  iath  nEirenn  • 

is  mebair  limsa  co  becht .  a  bfaisnéis  na  bfilidecht 
C  airbre  file  fuair  dar  ler  .  Amairgin  innse  Gaeidel  £ 

Fercheirtne  re  Labraid  lore  .  Moghruith  is  Fionn  faebarnocht 
C  úiger  ba  gaeithe  um  céill  ngrinn  .  do  bhí  i  naeintig  i  nEirinn  £ 

Fithal  is  Flaithri  a  mhac  .  Aillmhe  is  Cairbre  is  Cormac 
I    n  cheisd  do  chuirdís  tré  chéill  .  prap  ro  fhuaslacadh  Fionn  féin  '■ 
in  cheisd  dogniodh  Fionn  na  fledh  .  nech  do'n  chúiger  ni  chuimgedh 

C  úiger  laech  luaidios  ferga  .  as  ferr  tharaill  iath  nElga  '■ 

bud  gairbe  gniom  ocus  glonn  .  bud  ghairge  i  cath  's  i  comhlonn 
L  ugh  mac  Céin  meic  Cháinte  anall  .  Cúchulainn  ocus  Conalli 

Lugaid  lagha  lám  ar  ghoil  .  Fionn  féin  ó  Báiscne  barrghloin 
C  úiger  as  féile  frith  riam  .  bud  ferr  um  brat  is  um  biad  Í 

do  chinedh  na  nGaeidhel  nglé  .  maith  ro  chaithset  a  máiné 
L  ugh  mac  Ethne  Aengus  án  .  Cúchulainn  ba  laechda  lámí 

Conaire  caem  cruth  nár  chlaei  .  Fionn  mac  Lugach  ar  aenchaei 
C  úiger  flatha  fiorthar  lem  .  as  ferr  tharaill  iath  nEirenn  '■ 

is  mebair  lemsa  co  beacht  .  faisnéis  ina  flaithemlacht 
E  iremón  mac  Míled  móir  .  Ughaine  d'éis  Eiremóin  í 

Aengus  tuirmhech  ba  trén  gail  .  Conn  cédchathach  Fionn  fortail 
L  aech  ar  ghairbe  is  ar  ghniom  lonn  .  ocus  óclaech  ar  chumonn  Í 

cléirech  ar  phróicept  mheic  dhé  .  ocus  flaith  ar  fhírinné 
N  Í  fhedar  locht  ar  fhéinn  Fhinn  .  dar  in  rig  fhuil  os  mo  chinn  Í 

acht  a  dhé  tadhaill  talman  .  gan  in  mac  do  mhóradrad 
N  Í  mharat  in  mhuinter  mhaith  .  ni  mharann  Fionn  in  firfhlaithf 

ni  fhuil  in  cuire  ina  thig  .  mon  ruire  mon  rígfhéinnid 
F  err  a  sretha  iná  gach  sreth  .  ferr  ná  gach  triath  a  táisech  í 

met  a  con  ocus  a  bfer  .  met  a  sciath  is  a  cl[oidem] 
B  a  ri  ba  fáid  ba  file  .  ba  triath  co  mé[t  móirfhine]  í 

ár  ndrái  is  ár  fisid  's  ár  fáid  .  fa  bhinn  li[nn  gach  ar  imráid] 
G  id  mór  lib  mo  theisd  ar  Fionn  .  dar  in  rí[g  fuil  ós  mo  chionn]  ■ 

ferrsom  fó  thrí  comall  nglé  .  gid  m[ór  lib  anabraimsé]  || 
C   o  fa  secht  do  chreit  in  ri .  Fionn  mac  Cumaill  almhainii 

in  sechtmad  fecht  ro  bói  ar  fás  .  is  de  táinic  a  thiugbhás 
L  eth  Mogha  ag  Eogan  do  bói  .  Trénmór  is  ré  láim  ro  bói  '• 

mac  do  Chairioll  chnuic  in  scáil  .  fa  binn  leis  gach  ni  do  raid 

Adrae  buaid  ocus  bennachtain  a  Cháilte  ar  Diarmaid  mac  Cer- 
baill  .  ocus  cáit  a  fuilet  sáithe  ocus  senchaide  Eirenn.  scríbtar  i 
támlorcaib  filed  .  ocus  i  slechtaib  suad  .  ocus  i  mbriathraib  olla- 
man  .  combeire  each  a  chuid  lais  dá  chn'ch  ocus  dá  fherann  do 
gach  fhios  ocus  do  gach  fhorus  ocus  do  gach  dhinnsenchus  ocus 
do  na  gniomaib  gaile  ocus  gaiscid  do  innis  Cáilte  ocus  Oisin  .  ocus 
dognith  amlaid. 

Is  ann  sin  ro  fhiarfaig  Fionn  mac  Faebairdheirg  mac  rig  ua 
Ceinnselaig  do  Cháilte  :  crét  fodera  in  giusach  Fhinn  naeim  ocus 
fíreoin  acá  hadhrad  sech  gach  ninad  aile  isin  crich.  fregrais 
Cáilte  sin  ocus  atbert  :  lubghort  selga  d'Fionn  1  .  ocus  in  tan 
nach  faghdais  in  fiann  i  cúiged  ledarthach  Laigen  óthá  inneoin 
maige  femen  co  beinn  Edair  a  ndaeithin  selga  do  gheibdis  isin 
ghiusaig  Finn. 

Maith  a  Cháilte  ar  Fionn  mac  Faebair  :  crét  imanabar  áth  ferna 
frisin  áth  atá  ar  lár  na  giusaige.    fregrais  Oisin  sin  :  Goll  mac 

Mórna  ro  mharbastar  Fcrna  mac  Cairill  ann  .  car  foglaide  cloinne 
Mórna  ocus  mac  rig  na  nDcise  andes  é  ocus  óclách  gráda 
d'Fionn  é  .  ocus  arna  chur  fó  fhochladaib  talman  tuc  Fionn 
a  órdain  fó  a  déd  fis  ocus  ro  foillsiged  fírinne  do  ocus  adubairt : 
mogenar  duit  a  Fherna  mheic  Chairill  ro  hadhlaiced  isin  inad 
adtái  .  ór  mór  do  chcolánaib  céilebartha  ocus  d'finnlcbraib  tráth 
ocus  d'edhbairt  chuirp  in  choimded  dogéntar  uasat .  ut  dixit: — 

A  th  Fema  ón  áth  Ferna  .  áit  a  mbiaid  Maedóc  febda  í 

andiu  gid  imda  a  chuana  .  bud  imda  a  dhuana  nemda 
A  th  Ferna  na  feorainne  .  bud  febda  in  fer  acá  mbia' 

dá  róiset  ann  anmcharait  .  bat  imfhoicse  do  dia 
D  o  ria  Moedhóc  muinterach  .  tar  áth  Finnghlaise  fiaí 

bud  croimchinn  rostairceba  .  bud  roibchinn  duine  dia 
D  o  ria  Moedhóc  muinterach  .  maise  gréine  tar  cithu  í 

do  ria  mac  na  rétlainne  .  rétla  bhuada  tré  bhithu 
[C  i]dh  é  in  tinad  óirdnide  .  ambít  fianna  fá  fulacht  '■ 

do  ria  Moedóc  muinterach  .  mochen  rí  dánad  tulach 
[B  ud  é]  in  tore  trén  tulchainim  .  bud  í  in  lasar  borb  brátha  í 

[do  ria]  Moedóc  muinterach  .  bud  tonn  tar  ilar  átha  || 

Maith  ámh  sin  ar  Fionn  mac  Faebair  .  ocus  atá  ceisd  aile  acam 
as  áil  dam  d'fhiarfaigid  dhíot  a  Cháilte.  abair  ar  Cáilte.  baile  atá 
acainn  arm  so  i  comrac  in  dá  cúiced  .i.  comar  ollbhuidnech  na  trí 
nuisced  áit  i  comraic  Siuir  ocus  Beoir  ocus  Berbha  .  ros  mbroc 
ainm  in  baile  sin  ocus  do  b'áil  liomsa  a  fhios  d'fagbáil  uaitse  cia 
fá  raibe  in  dúnad  fil  ann. 

Dá  óclách  gráda  d'Fionn  búi  ann  .i.  Cellach  braenbile  ocus 
Muling  luath  do  chóiced  Laigen  ocus  do  bádar  dá  chéd  óclách 
ocus  dá  chéd  gilla  ocus  dá  chéd  con  ag  cechtarnae.  ocus  gid  iat 
trí  catha  na  féinne  ro  sirthea  fa  terc  ann  dias  bud  ferr  lúth  ocus 
lámach  innáitsium.  ocus  do  bói  maith  eile  inntib  fós  .  ór  is  ina 
tighib  ro  bíodh  in  fhiann  re  bliadain  gan  teirce  bídh  ná  lenna. 
ingnad  linn  ar  Fionn  mac  Faebair  usee  in  baile  sin  ina  árd  ocus 
a  sruth  ina  all  ocus  fbiridh  gach  galar  risambenann.  adbar  in 
raith  sin  ar  Cáilte  :  is  é  sin  cédusce  ro  bhennachsat  aingil  dé 
i  nEirinn  ocus  is  é  usee  déidenach  beos  .  ocus  Táidiu  ainm  na 
habann.  ocus  do  bádar  in  dá  óclách  sin  ann  nó  go  ndechadar 
meic  Mórna  ar  foghail  .  ocus  nir  rathaigset  adaig  nann  nó  gur 
gabsat  meic  Mórna  anair  ocus  aniar  imon  mbaile  acu.  ocus  do 
bádar  teora  lá  ocus  teora  adhaig  ac  dul  ar  in  mbaile  ocus  nir 
fhédsat  ní  dho  ris  sin  .  ocus  i  cionn  in  tres  lá  fuaradar  baegal 

teined  do  chur  ann  .  ocus  do  loiscedh  ocus  do  hairgedh  in  baile 
leo  ocus  ni  terna  ben  ná  fer  díob  gan  marbad  nó  gan  loscad. 
ocus  mar  tháinic  leo  in  baile  d'innradh  ocus  d'argain  tángatar 
rompa  tar  scairbh  innbir  dubghlaise  tar  Berbha  siar  ar  sodhain. 
ocus  ráncamarne  trí  catha  na  féinne  chum  in  bhaile  ann  sin  gin 
gur  chabair  dóib  sin  é.  ocus  suidis  Fionn  ocus  tri  catha  fiann 
Eirenn  ar  faidche  in  dúnaid  .  ocus  ro  cháiestar  co  dérach  dobrón- 
ach  ór  ni  minic  dorignedh  riamh  guin  ba  dhoilge  lasin  féinn  iná 
sin.  ocus  tucad  loingshithal  bánóir  chum  na  flatha  Finn  .  ocus  ro 
ionnail  a  láma  .  ocus  tuc  usee  ima  ghnúis  ríghda  róálainn  .  ocus 
tuc  a  órdain  fó  a  dhéd  fis.  ocus  in  tres  fios  as  mó  ro  foill- 
sigedh  do  riamh  is  ann  sin  ro  foillsigedh  do  é  .  ocus  adubairt : 
cethra  fáide  togaide  thicfat  tar  m'éisse  i  nEirinn  [ocus  do  rig] 
nime  ocus  talman  doghénat  a  bfáitsine  ocus  [a  bfoirchedal]  ||. 
ocus  ticfa  in  cethramad  fer  diob  .i.  Moling  mac  Faeláin  meic 
Feradaig  meic  Fidghai  .  ocus  cath  chuirfider  re  deired  naimsire 
i  nEirinn  .i.  cath  muige  ráth  .  ocus  Suibne  geilt  tic  as  in  cath  sin 
is  annsan  bhailese  muirbhfiter  é  ocus  aidhlécthar.  ocus  ben 
d'feraib  Muman  máthair  in  chléirig  sin  .  ocus  ní  lémat  fir  Mu- 
man  ole  in  baile  sin  do  dhénam  .  ocus  adubairt  Fionn : — 

R  os  mbroc  aniu  is  conair  chuan  .  romhuir  ruad  itir  dá  all  '• 

cian  gair  co  tóirset  naeim  ann  .  Moling  ainm  inti  isa  ceall 
T  aeide  chorrach  chaimlinntech  .  ar  or  chairrge  is  lia .' 

do  roichet  sunn  sochaide  .  dá  noilithre  ar  dhia 
D  o  roichfe  in  fer  foluaimnech  .  atuaid  a  muig  rath '. 

bud  gairdiugad  do'n  chléirech  .  maidin  co  me'd  rath 
T  ech  Moling  mheic  Fhaeláin  .  mheic  Fheradaig  fhinn  Í 

uinge  d'ór  [dherg]  ó  [gach]  nech  .  ar  a  thech  na  chill 
B  ennán  Moling  luachair  .  bentar  isna  tráthaib  '■ 

ní  lémad  laeich  Luimnig  .  ben  muimnech  a  máthair 
T  icfat  fir  Chualann  atuaid  .  forbha  a  sluaig  co  soich  an  chill  Í 

ó  shoin  amach  co  bráth  mbecht  .  bud  ferr  sa  ferr  tech  Moling 
A  deirimse  rib  reime  .  bud  fior  dam  in  fháitseine  Í 

geibh  re  hanmain  Fhinn  ibhos  .  tarrngaire  Moling  do'n  ros 

Is  ann  sin  adubairt  ri  Eirenn  re  Pátraic  :  is  mithig  damsa  dul 
co  Temraig  budesta  ocus  in  ticthise  lem  a  shenórcha.  ni  riagam 
ar  siat  co  cenn  mbliadna. 

Is  ann  sin  adubairt  Eochaid  lethderg  ri  Laigen  :  bératsa  Oisín 
lem  frisin  mbliadain  so  ar  sé  co  dun  Liamna  lennchacime  ingine 
Dobráin  dubthaire.    bératsa  Cáilte  lem  ar  Conall  mór  mac  Néill 

co  dun  na  mbarc  bud  tuaid  risin  mbliadain  so.  bératsa  Pátraic 
lem  ar  Diarmaid  mac  Cerbaill  co  Temraig  do  bhaitsed  ocus  do 
bhennachad  ocus  d'órdugad  fer  nEirenn  ina  chert  ocus  ina  riag- 
ail  féin. 

Ro  scáilset  fir  Eirenn  ann  sin  chum  a  críoch  féin  co  ro  chom- 
raicset  i  cionn  bliadna  i  Temraig  .  curab  í  acallaim  na  senórach 
aeon  cairthe  i  mulluch  Uisnech  in  sin  ocus  gach  ar  chansat  d'fios 
ocus  d'eolus  d'feraib  Eirenn  ó  sin  amach. 

Dála  Cháilte  imorro  ro  éirigséin  roime  mar  aen  re  Conall  mac 
Néill  co  ráith  Artrach  bud  tuaid  i  cn'ch  ceneoil  Chonaill  .  ocus  do 
éirgetar  [ingena  mine]  macdachta  mongbhuide  ocus  meic  beca 
brat[uaine  in]  dúnaid  d'ferthain  fáilte  re  Cáilte  .  ocus  do  bádar  || 
ac  ól  ocus  ac  áibnes  nó  gur  éirig  grian  asa  cercail  teinntide  cor 
lionastar  alia  ocus  esa  ocus  innbera  in  talman. 

Ocus  táinic  Cáilte  ocus  Conall  co  maithib  a  muintire  as  in 
mbaile  amach  ocus  do  fiarfaig  Conall  :  cidh  fó  tucad  ráith  Artrach 
ar  in  ráith  sin  ocus  ráith  Mongaig  ar  in  ráithse  tuaid  ocus  lios  na 
néices  ar  in  lios  so  thes.  frecrais  Cáilte  sin  :  tri  meic  do  bádar  ag 
Bodb  derg  mac  in  Dagda  isin  brug  brecsholus  .i.  Artrach  ocus 
Aed  álainn  ocus  Aengus  .  ocus  tarla  imresan  etorra  ocus  a  nathair 
féin.  maith  a  mhacu  ar  Bodb  derg  :  fácbaidse  damsa  tuatha  dé 
danann  ocus  imthigidh  chum  n'gh  Eirenn  chum  Cormaic  úi 
Chuinn.  atá  adbar  fá'n  cóir  duib  tuatha  dé  danann  d'fácbáil  .  ór 
ni  fhuil  do  chrích  ná  d'ferunn  acu  a  fulang  féin  ocus  fulang  a  fuil 
do  mhaithius  ag  Artrach  .  ocus  is  lia  dAengus  mac  Buidb  iná  do 
thuathaib  dé  danann  uile  idir  ghilla  ocus  óclách  .  ocus  is  lia 
dAed  álainn  éices  iná  do  chliaraib  Eirenn  ocus  Alban. 

Is  ann  sin  táncadar  tri  meic  Bhuidb  co  Cormac  ocus  fiarfaigios 
diob  cidh  ro  ghluais  iat.  ár  nathair  féin  do  fhógair  a  tuathaib  dé 
danann  sinn  ocus  táncamar  d'iarraid  ferainn  ortsa.  foghébthaise 
sin  ar  Cormac  :  dobérsa  dúib  ceithre  triucha  na  gairbthire  frisa- 
ráidter  tír  Conaill  andiu.  ocus  do  bi  in  mac  ba  sine  diob .  i .  Artrach 
ocus  bruiden  secht  ndoras  aige  ocus  muchen  ré  gach  ndáim.  ro 
bói  Aenghus  ilchlesach  i  ráith  Mongaig  ocus  macu  rig  Eirenn 
ocus  Alban  ac  foghlaim  lámaig  aige.  do  bi  Aed  álainn  i  lios  na 
néices  ocus  cliara  Eirenn  ocus  Alban  ina  fharrad  ann.  ocus  tn'cha 
bliadan  ro  chaithset  do  fhlaithius  Chormaic  nó  go  fuair  bás  ac 
ráith  Speláin  i  mBregaib  .  ocus  táncatarsom  for  cula  doridisi  co 
tuatha  dé  danann  .  ocus  ba  lios  ballach  breicdherg  in  lios  so  do 

chnóib  caema  cennchorcra  coillide  ocus  d'ablaib  áille  órbhuide 
gidh  ráith  ruad  andiu : — 

Cáilte  cecinit. 
I    s  ruad  andiu  ráith  Artrach  .  gér  bó  ráith  óg  ilarmach  í 
solus  bud  des  is  bud  tuaid  .  in  ráithse  co  nilar  bhuaid 
I    n  chloch  so  leth  tuaid  do'n  lios  .  sochaide  fuil  na  hainbfios  í 

trí  caoca  uinge  fó  trí .  fuil  fó  a  bruinne  i  comhnaidí 
A  inm  na  rátha  rinn  atuaid  .  degráith  Mongaig  in  m[órshluaig]  '■ 
is  gairit  uaithi  bud  dhes  .  co  ráith  Aeda  na  n[éices] 

Cáit  a  fuil  in  chloch  fó  bfuil  in  tór  ocus  in  ta[rcat  ar  Conall].  || 
ni  hi  in  chloch  as  doilig  d'faghbáil  ar  Cáilte  acht  a  tabairt  a  tal- 
main.  ni  doilig  on  ar  Conall  ag  éirge  co  ceithre  céd  fer  ocus 
tucsat  a  láma  i  naeinfecht  mon  cloich  dá  tarraing  a  talmain. 
ocus  ní  raibe  tarba  isin  trénfheidm  ór  nír  fhétsat  a  bhec  di.  ni 
fhuil  fer  cabartha  ná  tócbála  eire  acainn  anos  ar  Cáilte  ac  tabairt 
shádhaidh  do  chenn  a  shleige  fúithi  cor  thócaib  í  dia  háit.  ocus 
tuc  láim  i  ninad  na  cloiche  ocus  tuc  lia  Finn  meic  Chumaill  as. 
ambátar  trí  caoca  uinge  d'airget  ocus  tri  caoca  uinge  do  dhergór 
ocus  tri  caoca  slabrad  órda  ocus  claidem  catha.  roinn  na  seoit  a 
Cháilte  ar  Conall.  in  claidem  ocus  an  slabrad  duitse  ar  Cáilte 
ocus  in  lia  dergóir  do  naemhPátraic  ór  is  é  lia  creitme  ocus  irse 
na  ngaeidhel  é. 

Is  ann  sin  do  raid  Conall  :  filet  tri  tulcha  acainn  ann  so  ocus 
ni  fhedamar  cidh  dia  fuilit  na  hanmanna  atá  orra.  lecht  na 
laechraide  ar  thulaig  diob  .  ocus  tulach  in  bhanchuire  ar  thulaig 
eile  .  ocus  lecht  na  macraide  ainm  in  tres  tulach  .  ocus  tipra  as  in 
tulaig  sin  ocus  abann  aisdi  ocus  glaise  na  fer  a  hainm  séin.  ben 
tuc  Fionn  ar  Cáilte  .i.  Sadhb  ingen  Buidb  deirg  mheic  in  Dagda 
ocus  ro  sirestar  coibche  air  .i.  leth  féise  ocus  leth  édála  do  thabairt 
di.  ocus  ba  hé  adbar  a  iarrata  sin  or  is  terc  mad  do  bí  0  innsib 
Teprofane  co  garrdha  na  nlsperdha  ben  bud  fherr  oldás.  ocus  ro 
naidmedh  d'Fionn  i  ac  sid  ar  Femen  re  anabar  sid  ban  fionn  isin 
tansa.  ocus  arna  naidm  do  do  chuaid  ar  sliochtlorg  chloinne 
Mórna  ro  bái  ar  fogail  ocus  ar  dibfeirg  fair  co  tóracht  conicce  an 
ráithse  .i.  ráith  Artrach  .  ocus  do  gabadh  sosad  ocus  longphort 
aige  ann  so  ocus  do  raid  re  Ferdoman  mac  Buidb  re  bráthair  na 
hingine  :  is  fada  le  Saidb  ingin  Buidb  atúsa  amuig  .  ocus  adéra  is 
ail  ocus  aithis  ocus  éislis  tucassa  uirre  re  bliadain  innosa  .  ocus 
techta  as  cóir  damsa  do  chur  ar  a  cenn  ocus  cia  as  córa  do  chur 
ar  a  cenn  ar  Fionn.    a  cethrar  comdaltadh  féin  .i.  Conaing  ocus 


156  In  Agallamh.  [177 :  2 

Cathal  dá  mac  rig  Mumhan  .  ocus  Cathal  ocus  Crimthann  dá 
mac  rig  Laigen.  ocus  is  iat  sin  ccthrar  as  dilc  léisi  i  nEirinn. 
ocus  in  tráth  nach  biodh  ben  i  lcbaidh  Fhinn  is  iatsan  do  biodh 
ina  fh[ar]rad.  ocus  cia  uaib  a  fhiora  rachus  ar  cenn  na  hinghinc 
ar  Fionn.  sinne  ann  ar  dá  mac  rig  Muman  .i.  Conaing  ||  ocus 
Cathal  .  ór  is  inár  cn'ch  ocus  inár  bferunn  atá  ocus  is  í  as  dile 
ocus  as  dócha  linn  do  mhnáib  Eirenn.  ocus  táncatar  rompa  tri 
cot  ocus  ceithre  cét  gilla  cona  conaib  co  sid  ban  fionn  .  ocus  tiagat 
isin  sid  solusmhór  anunn  ocus  ferthar  fíorcháine  fáilte  friu  gan 
meing  gan  mhebail  ocus  tucad  dóib  nua  gacha  bidh  ocus  sen 
gacha  dige.  ocus  do  bátar  ann  teora  lá  cona  noidchib  ocus  do 
ráidhset  iar  sin  :  is  ar  do  chennsa  táncamar  ó  Fhionn  mhac 
Chumaill.    cidh  fil  ann  ar  an  ingen  acht  dul  dá  innsaigid. 

Is  ann  sin  ro  ghabsat  in  banntracht  a  neirreda  ocus  a  nédaige 
aisdir  ocus  imthechta  impaib  .  céd  ingen  rig  ocus  táisech  co 
nédaigib  gacha  datha  .  ocus  táncatar  conice  in  tulaigse  ocus  do 
scuirit  a  neich  ocus  ro  gheltsad  fér  .  is  ann  do  ghab  iota  mhór 
an  ingin  ocus  in  banntracht  uile.  ni  haithnid  dam  uisce  ann  so  i 
comfhochraibh  ar  Conaing  mac  Duibh  meic  Aenghusa  tirigh 
mac  righ  Muman  .  ocus  in  righlia  cloiche  ro  bhói  i  mulluch  na 
tulcha  tucsat  feidm  ferdha  gacha  fir  uirre  gur  chuirset  as  a  tuinide 
in  tromchloch  ocus  ro  moidh  lochthopar  grinn  glainide  as  a 
hinad.  is  feramhail  ro  tochladh  in  tuisce  ar  an  inghen  ocus  cá 
ferr  ainm  dá  mbiadh  uirre  iná  glaise  na  bfer  .  ocus  atibhset  a  lór- 
dhaethain  do'n  uisce.  dála  Fhinn  do  ghellabhair  do  beith  ann  so 
ar  an  inghen.  dar  ár  mbréithir  ar  siat  is  ann  so  do  ghell  beith 
ocus  atá  a  fhios  acainn  is  i  ndegaidh  chloinne  Mórna  do  chuaidh 
i  cúicedh  ollbhladach  Ulad  ocus  co  bennaibh  Boirche  .  ocus  nir 
chian  dóibh  co  facadar  in  luaithgrinne  áigh  ocus  iorghaile  atuaidh 
gach  ndírech  arrabhatar  ocht  cét  óclach.  in  aithentai  sút  ar 
Sadbh.  aithnimit  ar  Conaing  :  Goll  mórghlonnach  mac  Mórna 
sút  ocus  is  d'ár  ninnsaighidne  thic  .  ocus  do  cuired  an  ingen  ina 
carpat  leo. 

Is  ann  sin  adubairt  Goll  :  in  aithentai  na  fir  út.  aithnimit  ar 
Conán  mac  Mórna  :  dá  mac  Duib  meic  Aengusa  tirigh  dá  mac 
righ  Muman  .  ocus  dá  fer  gráda  d'Fionn  mhac  Chumaill  iat. 

Is  ann  sin  tucsat  muintir  Finn  glún  re  gliaidh  ocus  aghaidh  re 
hiorghail  do  Gholl  cona  mhuintir  ocus  ro  dhiubhraic  each  a 
chéile   dhíobh .  cidh   tra  adrochratar   ceithre   céd    fer   narmach 

ninchomlainn  do  mhacaib  Mórna  le  muintir  Finn  ocus  adroch- 
ratarsom  féin  gan  éladhach  i  mb[ethaid  díobh]  .  dála  in  banchuire 
tucsat  a  naighthe  ||  [re  lár  ocus  fuairset  bás  d'uathbás  in]  chatha. 
conid  de  atá  tulach  in  bhanchuire  [ar]  in  tulaigsi  ar  Cáilte. 

Is  ann  sin  táinic  Fionn  ocus  trí  catha  na  [fjéinne  conice  so 
ocus  atchonncatar  in  tár  .  dála  dhá  mac  rígh  Laigen  táncatar  isin 
tulaig  ocus  tucsat  a  mbeoil  re  lár  ocus  fuaradar  bás  do  chumaidh 
a  comdhaltadh.  atchonnaic  Fionn  sin  ocus  do  thoitset  a  airm  as 
a  lámhaibh  ocus  ro  cháiestar  frasa  falcmara  fiortruagha  cur  bho 
fliuch  blái  ocus  bruinne  dho  ocus  ro  cháiset  in  fhiann  uile  .  ocus 
atbert  Fionn  :  is  mairg  ar  sé  ro  soichsedh  co  tech  Cuinn  chétchath- 
aig  co  sidh  Liamhna  leannchaeime  .  ocus  is  olc  in  seel  inneostar 
do  Dubh  mac  Aengusa  tirig  do  rígh  dá  chóiced  Muman  bhudh 
dhes  co  cathair  sléibe  Claire  ocus  co  himlibh  sléibe  Cua  .  ocus  is 
olc  in  seel  ro  sia  co  Bodhb  nderg  co  sidh  ban  fionn  budh  dhes  .i. 
bás  a  ingine. 

Ocus  ro  éirig  Fionn  iar  sin  ocus  ro  fégadh  an  tár  aige  ocus  ni 
fhuair  Sadhb  .  do  éirghedar  in  fiann  ocus  do  chuiredar  na  ceithre 
cét  sin  do  mhuintir  Fhinn  fó  fhochladaib  talman  ocus  is  amhlaid 
fogeibthe  gach  fer  do  mhuintir  Fhinn  ocus  fer  do  mhacaib  Mórna 
marbh  fái  .  ocus  ro  scn'badh  a  nanmanna  oghaim  uasda  ocus  ro 
feradh  a  cluiche  cáintech  .  gurab  de  atá  cnoc  na  laechraide  ar  in 
cnoc  so  ocus  tulach  in  bhanchuire  ar  in  cnoc  aile  so  .  ocus  ard  na 
macraide  ar  in  cnoc  so  thuaidh  ó  mhacaib  righ  Laigen  do  cuiredh 
fó  thalam  ann  .  ocus  is  é  sin  a  Chonaill  an  ni  ro  fiarfaighis  diom 
ar  Cáilte. 

Is  ann  [sin]  do  fiarfaig  Conall  do  Cháilte  :  in  rabhatar  gesa  for 
Fionn  .  do  b'imdha  iat  ar  Cáilte  ocus  ní  hiat  táinic  ris  .  ocus  do 
gab  crith  ocus  uróman  mór  Fionn  ar  cur  na  macraide  sin  fo 
talam  .  tit  dixit: — 

T  ruag  an  gniom  on  truag  an  gníomh  .  dá  mac  Duibh  dá  mac  an  ríogh  Í 

ceithre  céd  gilla  Ocus  con  .  adrochratar  gan  imrol 
M  or  in  scél  ón  mór  in  scél  .  im  ráith  Artrach  imat  dér  '■ 

bás  Conaing  ocus  Cathail  .  do  beith  um  cenn  aenachaid 
G  lais  na  bfer  on  glais  na  bfer  .  budh  é  in  topar  suthain  sen  '■ 

budh  urdraic  in  seel  ag  each  .  méraidh  cotí  bráth  na  mbráth 
G  an  imthechd  maidne  i  móin  Bregh  .  gan  teichem  re  dáim  fhiledhí 

gan  fhéis  adhaig  ac  dún  ráth  .  gan  tuarasdal  dá  nóglách 
[G]  an  féis  re  hingin  Buidb  deirg  .  fescor  as  faide  tar  leirg  Í 

gan  imthecht  [sidha  ar  fe]men  .  re  daighir  nua  ndeirgteined 


1 58  In  Agallamh.  [1776  -.  2;  178 : 1 

[N  (  ro  dliiult  re  duinc]  riam  .  fa  maith  a  chruth  is  a  chialli 

[d'ulc  nó  do  mhaith  mjonar  nglé  .  Fionn  mac  Cumaill  almhainé  || 

B  ás  Cathail  is  Crimthainn  chais  .  atáit  fó'n  tulaig  tonnghlais  Í 
cia  do  chonnaic  tes  ná  tuaid  .  samail  a  náir  re  hénuair 

D  o  marbad  Fionn  na  féinne  .  ac  tabairt  a  laeichléime  Í 

uch  do  bhris  mo  chroide  ar  tri .  do  chuir  mo  nert  ar  neimhni 

Adrae  buaid  ocus  bennachtain  a  Cháilte  ar  Conall  :  is  mór  an 
fios  ocus  in  forus  do  fhácbais  acainn  re  innisin  do  lucht  deirid  na 
haimsire. 

Táncadar  isin  mbaile  anunn  ar  sin  ocus  do  bádar  ac  ól  ocus  ac 
áibnes  co  tráth  cumsanta.  éirgis  Cáilte  arna  mhárach  ocus  tiom- 
nas  céilebrad  do  Chonall  derg  mac  Néill  ocus  dá  muintir  uile 
ocus  adubairt :  is  mithig  damsa  imthecht  illeth  naile  fesda.  ocus 
téit  roime  sair  co  loch  in  daim  dheirg  an  lá  sin  i  ndáil  nAraidhe. 
co  hairm  a  mbádar  dá  chruimter  uaisle  do  mhuintir  Phátraic  .i. 
Colmán  éala  ocus  Eoganán  ocus  siat  ac  gabáil  na  canóine  caeime 
coimdeta  ocus  ac  edarmholad  in  dúileman. 

Is  ann  sin  tángatar  tri  meic  ecalsa  do  mhuintir  na  cléirech 
ocus  do  chuirset  a  curach  amach  do  gabáil  éisc  ocus  siat  ag 
dénam  a  nuird  ocus  a  tráth  .  ocus  atchonnaic  Cáilte  iat  ocus  ro 
bói  ocá  néisdecht  .  ocus  adubairt: — 

B  a  hannam  lá  hó  mo  chinn  .  éisdecht  re  léigenn  láinbinn  í 
ba  mheince  liom  ro  bói  tan  .  éisdecht  re  dórdán  degbhan 

G  ébé  nech  ocá  mbiadh  penn  .  fada  do  biadh  gá  scríbenn  í 
gid  truag  mar  atám  abus  .  is  mór  d'ingantaib  fhuarus 

M  all  mo  thuras  ó  thráig  Lí  .  fada  atú  gá  fhúrnaidí  í 

liubair  léighinn  mór  in  mod  .  a  néisdecht  liom  ba  hannom 

Is  ann  sin  táinic  Colmán  éala  ocus  Eoganán  amach  ocus 
adchonncadar  na  fir  mhóra  ocus  na  coin  mora  ina  lámaib.  is 
fior  ar  Colmán  :  is  é  Cáilte  sút  .  ocus  do  mhuintir  Fhinn  é  ocus 
do  mhuintir  Phátraic  fós  do.  a  thabairt  isin  oilén  d'ár  ninnsaigid 
ar  siat  .  ocus  tucait  ocus  ro  cuirit  i  tech  ndiamair  ndeirrit  ocus 
tucadh  sen  gacha  lenna  dói[b]  ann  ocus  nua  gach  bidh. 

Ocus  ó  tháirnic  dóib  a  próind  ocus  a  t[om]altas  do  fhiarfaig 
Colmán  do  Cháilte  :  crét  má  tucad  loch  daim  dheirg  ar  in  loch 
so.  fregrais  Cáilte  sin  :  d[am]  derg  ar  sé  ro  bói  i  leslercaib  luachra 
lionn[bh]ra[enaige]  thes  ocus  téigedh  d'feraib  ocus  do  chonaib 
na  [féinne]  fecht  fó  tri  gacha  bliadna  .  ocus  ro  lensat  a  m[bliadna 
é]  ||  conice  so.  tarthamairne  cethrar  do'n  fhéinn  air  .i.  Diarmaid 
ua  Duibne  ocus  mac  Lugach  ocus  Glas  mac  éincherda  Beirre. 

ocus  is  mise  ba  nesa  do  ac  techt  chum  in  átha  so.  ocus  do 
chaithsem  ár  cethra  slegha  i  néinfhecht  fris  ocus  dorochair  linn, 
ocus  tarrassa  in  dara  congna  dhe  ocus  tarraidh  Diarmait  in  congna 
aile  .  ocus  rue  leis  co  Temair  luachra  d'innsaigid  Fhinn.  ocus 
tuc  Fionn  bun  in  chongna  ar  in  traighid  ocus  do  bi  an  benn 
uachtarach  de  ar  a  bhaithis  .  ocus  is  é  nech  ba  mhó  do'n  fhéinn 
hé.  ocus  ro  fhácbassa  in  congna  aile  i  cionn  na  hinnsesea 
ocus  dámad  sholus  dam  is  dóig  co  mbérainn  eolus  air  .  ocus 
adubairt: — 

I    n  loch  so  loch  in  daim  deirg  .  co  a  táncamar  lerg  do  leirgi 

bud  é  a  ainm  ó  sin  amach  .  co  ti  an  dine  déidenach 
M  ad  sholus  damsa  co  fir  .  is  mad  lethan  tar  gach  tír  í 

dobérsa  dháib  ar  an  lár  .  in  congna  ocus  sé  comlán 
I    n  cethrar  lodmar  aniar  .  a  crích  Muman  na  móirghiall  '■ 

ba  maith  ár  lúth  is  ár  cloth  .  nó  go  ráncamar  in  loch 

Adrae  buaid  ocus  bennachtain  a  Cháilte  ar  Colmán  is  mór  in 
fios  ocus  an  fireolus  do  mharthain  ac  nech.  décha  lat  a  mheic 
ecalsa  ar  Cáilte  ar  éirig  in  tésca  ina  phupaill  aerda.  ro  éirig  ar  in 
mac  ecalsa  :  conad  comsholus  muir  ocus  tir  de.  is  ann  ro  éirig 
Cáilte  i  cúil  iartharaig  in  oiléin  .  ocus  tuc  a  láim  síos  isin  mbru- 
ach  ocus  tuc  leis  anios  in  congna  ocus  léicid  ar  lár  in  tige  irra- 
batar  na  cléirig. 

Is  é  ba  ri  Ulad  in  tan  sin  Eochaid  foebairdherg  mac  Firghlinne. 
ocus  do  bói  i  comfhocus  dóibsium  i  tulaig  na  narm  re  anabar 
mag  ráth.  ocus  do  éirig  Colmán  ocus  Eoghanán  co  moch  sé 
meic  ecalsa  .  ocus  rucsat  an  congna  leo  dá  thaidbsenad  do  rig 
Ulad  ocus  d'Ulltaib  ar  chena  .  dá  chéd  fer  narmach  dóib  ann. 
tuc  in  mac  ecalsa  in  congna  i  fiadnaise  in  rig  ocus  ro  thuillfitis 
uile  fria  doininn  ocus  derdan  fái.  cia  fhuair  in  congna  ol  in  ri 
ocus  cáit  a  frith,  i  loch  daim  dheirg  fuair  Cáilte  é  ar  siat.  mo- 
chen  damsa  ar  sé  dia  tóirsedh  dom  innsaigid  .  ór  do  fhúicfedh 
senchus  gacha  criche  ocus  gacha  céite  ocus  eidirdheiliugad  gacha 
[tir]e  acainn. 

Dála  na  cléirech  tángatar  ar  cúl  dochum  [in  oiléin]  ocus  ro 
fácaibset  in  congna  ac  rig  Ulad.  [maith]  a  anam  a  Cholmáin  ar 
Cáilte  :  crét  adbar  na  [nocht  trá]th  út  chum  anéirgenn  sibse  etir 
lá  ocus  adhaig.  ||  mór  a  nadbar  ar  Colmán  .i.  ocht  caire  atá  ac 
lenmain  chuirp  ocus  anma  gach  duine  ocus  diolait  na  hocht 
trátha  sin  iat  .  ocus  adubairt  Colmán : — 

N  a  hocht  cairc  colnaidc  .  congeiltet  co  griani 

na  hocht  trátha  togaidc  .  dá  ndiochur  co  dian 
P  rfmh  fria  craes  nach  coimsidc  .  tert  fria  feirg  na  fáth  í 

mcdón  lái  suairc  soillside  .  uainn  re  hétradh  ngnáth 
N  óin  i  nagaid  noccabair  .  ar  brú  talman  teinn  '■ 

esbarta  shuairc  shocamail  .  uainn  re  toirrse  teinn 
C  oimpléid  re  sníom  scchmallach  .  óir  is  comroinn  chóirí 

iarmeirgc  fhuar  lcthrannach  .  re  máidhmige  móir 
M  aiden  mheic  clhd  dhilgcdhaig  .  fria  ndiumas  ndaor  ndrochtí 

curomsoera  a  rig  bhrethaig  .  a  Isa  ar  na  hocht 

Adrae  buaid  ocus  bennachtain  a  Cholmáin  ar  Cáilte  :  is  maith 
ro  fhuaslaicis  in  cheisd  sin  .  ocus  cid  damsa  ar  Cáilte  gan  na 
hocht  trátha  sin  do  thathaigid  ó  ro  fhuirig  dia  mhé  i  comaimsir 
friu. 

Is  ann  sin  ro  f  hiarfaig  Colmán  do  Cháilte  :  crét  má  nabar  tipra 
in  bhanntrachta  risin  tipraitse  i  cionn  in  locha.  fregrais  Cáilte 
sin  :  Niamh  ingen  Aengusa  tírig  ingen  ríg  Muman  luid  ar  aithed 
le  hOisín  mac  Finn  ó  thá  dún  na  mbarc  i  cóiced  Muman  conice 
an  tipraitsea  .  ocus  do  bí  Oisín  ina  farrad  ann  caeicdigis  ar  mís  ac 
dénam  selga  ocus  fiadaig  cúigid  Ulad  .  ocus  ticedh  an  ingen 
trícha  ban  gacha  maitne  d'ionnmad  a  lám  ocus  a  ngnúisedh  as  an 
uisce  neocharghormsa. 

Do  chuir  co  mór  ar  rig  Muman  a  ingen  d'élúdh  le  hOisín. 
ocus  do  tinóiledh  dá  chúiged  Muman  leis  cúic  catha  cróda  com- 
móra  ocus  tángatar  i  niarmoracht  na  féinne  conice  so.  do  bí 
Niamh  cona  banntracht  ac  ionnlat  ocun  tiprait  in  tan  sin  ocus 
atchonncatar  na  cuic  catha  ar  an  tulaig  ós  a  cionn.  truag  sin  ar 
an  ingen  :  mogenar  do  ghébadh  bás  ocus  aided  sul  dochichsedh  a 
oide  ocus  a  athair  acus  a  trí  derbbráithre  ocus  maithe  Muman 
amlaid  sin  [i].  ocus  tuc  a  gnúis  re  lár  ocus  fuair  bás  ann  an 
tricha  ban  do  bi .  ocus  do  ch[uaid]  a  craide  ina  lia  dubfola  tar  a 
b[él  amach  .  conid  cnoc]  in  áir  ainm  na  tulcha  ó  s[in  alé  .  ocus 
adubairt  Cáilte] : — 

A  tá  san  cnuc  in  rigan  .  s[ochaide  rissa  dígaljí 
cnoc  an  áir  ó  sin  alé  .  baile  cháich  na  chomnaidé 

Otchonncadar  dá  cúiged  Muman  bás  na  hingenraide  adubairt 
ri  Muman  :  is  olc  amus  Oisin  ocus  na  féinne  orainn.  ocus  adu- 
bairt rena  bhainechlach  .i.  re  Muirinn  ingin  Muirisce  dul  ar  amus 
Finn  ocus  cath  d'fócradh  air.  téit  in  echlach  roimpe  co  ráith 
cinn  con  i  ndáil  Araide  airm  ambái  an  fhiann.    fiarfaigis  Fionn 

scéla  di  ocus  do  innis  in  echlach  a  toisc  do.  ro  b'annamh  sin 
cusandiu  ar  Fionn  cath  d'fuacradh  oramsa  .  ocus  éirig  a  Gharb- 
chrónáin  ocus  abair  risin  féinn  éirge  chum  in  chatha.  táinic 
Garbchrónán  amach  ós  longphort  na  féinne  ocus  ro  léic  a  thri 
barannghlaeda  badbda  co  clos  ar  lár  longphuirt  na  féinne  .  ocus 
do  fregradar  an  fhiann  uair  forfedatar  co  raibe  deithber  mhór 
air.  ocus  ro  éirgedar  an  fhiann  ocus  ro  hinnledh  cath  cróda  acu. 
ocus  do  fhiarfaigset  d'Fionn  crét  adbar  in  chatha  ocus  do  innis 
Fionn  dóib  .  is  ann  adubairt  Fergus  finnbhél  file  na  féinne  re 
Fionn  :  a  rígfhéinnid  ní  fhuil  fíor  catha  acatsa  do  thabairt 
chatha  do  rig  Muman  i  folaid  a  ingine  as  marb  acat. 

Is  ann  sin  do  cengladh  comairle  ag  Fionn  ocus  ag  maithib  na 
féinne  ocus  atbert  Fionn  re  Smirgait  ingin  Abhartaig  :  abair  re 
hAengus  tirech  ocus  re  maithib  Muman  dobérsa  breith  Cormaic  úi 
Chuinn  ocus  Eithne  ollardha  ingine  Chatháir  mhóir  ocus  Chith- 
ruaid  mheic  Fhirchaecait  dóib.  do  imthig  an  echlach  ocus  do 
shlonn  a  haithesc  .  gébthar  ol  Aengus  dá  tuctar  cuir  ocus  tennta 
fris.  cia  na  cuir  chuingi  ar  Smiorgait.  mac  an  fir  doróine  olc  friom 
•  i.  Oscar  mac  Oisin  .  ocus  Ferdhoman  mac  Buidhb  deirg  mheic  in 
Daghda  .  ocus  Diarmaid  mac  Duinn  mheic  Donnchada.  faemais 
Fionn  sin  ocus  do  chuadar  diblinaib  co  Temraig  .  ocus  is  í  breth 
rucadh  dóib  an  ingen  do  thócbáil  as  in  tulaig  irraibe  ocus  a  cur  i 
meidh  .  ocus  a  comthrom  d'ór  ocus  a  comthrom  aile  d'arcat  ina 
héraic  do  rig  Muman  .  ocus  ér[aic  ar  leith  i]n  gach  ingin  rig  ocus 
táisig  thorchair  ann.  [cinnus  roinnfe]mait  an  éraic  út  a  fianna 
Eirenn  [ar  Fionn.  a]  trian  ó  chloinn  Báiscne  ar  siat  |j  ocus  a  dhá 
trian  uainne  inár  bfiannaib.  gurab  í  sin  ar  Cáilte  éinéraic  do  ronn 
Fionn  ar  an  féinn  .  ocus  is  é  sin  an  seel  do  fhiarfaigis  diom  a 
Cholmáin  ar  Cáilte. 

Is  ann  sin  do  chuir  Eochaid  faebairdherg  mac  Firghlinne 
techta  ar  cenn  Cháilte  ó  ráith  Aine  co  loch  daim  deirg.  timnus 
Cáilte  céilebradh  do  Cholmán  ocus  d'Eoganán  .  ocus  gellsat  na 
cléirig  nemh  dosom  ocus  a  écnairc  do  ghabáil  ocus  rig  nime  ocus 
talman  do  ghuide  dia  raith.  luid  Cáilte  i  carpat  rig  Ulad  co 
ráith  Aine  i  nairrthiur  Ulad  airm  ambátar  uaisle  na  nUlltach 
ima  rig.  ba  huasal  ocus  ba  hóirdnide  an  ti  Eochaid  faebairdherg. 
ár  ni  aircedh  nech  cen  choir  ocus  ni  bhenadh  a  bhunad  cenéil 
féin  do  neoch. 

Tri  catha  imorro  ba  hedh  a  lion  in  lá  sin.    do  riacht  Cáilte 

chuca  iarum  ocus  tairrlingidh  as  in  carput  .  ocus  ferais  ri  Ulad 
cona  shluagaib  fáilte  co  fn'ochnamach  fris.  maith  a  anam  a 
Cháilte  ol  in  rí  :  gá  ferr  dúinn  ní  dá  fiafrócham  díot  iná  senchas 
na  rátha  so  .i.  ráith  Aine.    atá  acamsa  ar  Cáilte  in  ní  diatá: — 

Aine  ingen  Modhairn  ingen  rig  Alban  anall  ocus  do  bádar  fir 
Alban  agá  rádh  ria  :  cid  dtáise  a  rígan  cen  féis  la  fer  maith  i 
nAlbain  nó  in  nEirinn.  adubairt  an  ingen  nach  raibe  inntib  sin 
fer  bud  dingbála  léi  acht  Fionn  mac  Cumaill.  adclos  d'Fionn  sin 
ocus  adubairt  re  Fionn  fer  in  champair  ocus  re  Rónán  ríghóclách 
dá  rígfhéinnidh  Alban  dul  dá  tochmharc  ar  a  hathair.  gá  coma 
bérmait  linn  ar  iatsom.  comas  a  fil  i  nEirinn  ocus  i  nAlbain 
acamsa  di  ar  Fionn.  maith  a  rígfhéinnid  ar  siat  :  dias  gráda  dod 
ghnáthmuintir  féin  linn  combud  móide  chreitfios  an  rígan  sinn. 
do  raid  Fionn  friumsa  ocus  fria  mac  Lugach  dul  leo  :  ocus  gidh 
mór  gébthaise  foraib  dobérsa  di  é. 

Luidsem  romainn  an  cethrar  saeróclách  sin  co  dún  mónaidh  i 
nAlbain  ocus  tucadh  i  tech  ndiamair  sinn  .  ocus  do  riachd 
Modharn  rí  Alban  isin  tech  ocus  Aine  a  ingen  aroen  fris.  do 
fhiarfaig  ár  bfecht  ocus  ár  turus  dinne  ocus  ro  slonnsam  do  ár 
naithesc.  atcluine  sút  a  ingen  ol  in  rí :  in  fer  as  ferr  i  nEirinn 
ocus  i  nAlbain  dod  chuin[gid].  fáifetsa  lais  ar  an  ingen  .  ocus  ro 
naidmedh  in  [ingen]  d'Fionn  mac  Cumaill  ocus  gach  ni  do  shir 
si  ar  Fionn  do  thab[airt  di].  ||  ocus  táncamarne  ocus  an  ingen 
linn  dochum  nEirenn  co  nilar  gacha  maithesa  léi  chum  na  ráth- 
asa  itám  .  ocus  do  riacht  Fionn  co  tri  cathaib  na  féinne  inár 
coinne  ocus  inár  comdháil  ó  Themair  luachra  conice  in  ráithsea. 
ocus  dorónad  dúnad  ocus  degbhaile  ocus  grianán  aice  ann  .  ocus 
do  frithóil  ocus  do  fresdail  si  tri  catha  na  féinne  re  bliadain  ann 
gan  uiresbaid  bídh  ná  lenna  orro  re  taeb  ár  náigedh. 

I  cionn  bliadna  adubairt  mac  Lugach  re  Fionn  :  is  lór  latsa 
do  chrich  ocus  d'ferann  Aine  ingen  Modhairnn.  dar  mo  bhréithir 
a  meic  Lugach  ar  Fionn  ní  fhetarsa  créd  do  shirfinn  i  nEirinn 
ná  i  nAlbain  nach  faghait  in  fiann  i  tig  Aine.  ocus  do  bi  in 
rigan  sin  co  cenn  secht  mbliadan  ina  degaid  sin  ag  Fionn  ocus 
do  bi  buidechas  bfer  nEirenn  ocus  bfer  nAlban  fuirre  ris  sin. 
ocus  rue  dá  mac  d'Fionn  .i.  Aedh  bee  ocus  Illann  faebairdherg. 
ocus  marb  isi  do  bhreith  Aeda  ar  Cáilte: — 

Cáilte  cecinit. 
F  alamh  andiu  ráith  Aine  .  a  cuirdís  óic  ilgháire  í 
fa  meinic  slóig  is  groige  .  ar  a  taeb  co  tonnghloine 

T  rí  cét  rígan  isin  lios  .  sochaide  atá  ina  ainbfios  '■ 
ocus  trí  céd  fer  gráda  .  trí  céd  dalta  dingbála 

F  err  in  ben  iná  gach  ben  .  do  bi  d'imat  a  háighed  '■ 
as  marb  uile  sin  maile  .  gurro  fholmaig  in  baile 

Ocus  do  cuiredh  fó  fhochladaib  talman  ann  so  í  ar  Cáilte. 
ocus  ro  tócbadh  a  lia  ós  a  lige  .  ocus  ro  feradh  a  cluiche  cáintech. 
ocus  do  scn'badh  a  hainm  ogaim. 

Adrae  buaid  ocus  bennachtain  a  Cháilte  ar  ri  Ulad  :  is  maith 
in  seel  do  innisis  dúinn  .  ocus  scribtar  lib  in  scél  út  i  támlorgaib 
filed  ocus  i  lechtaib  fiann. 

Is  ann  sin  do  luid  ri  Ulad  cona  shlógaib  roime  co  ráith  na 
sciath  ós  cionn  tráchta  rómhir  Rudraide  .  tonn  Rudraide  isin 
tansa.  ocus  táncatar  isin  ndúnad  anunn  ocus  tugadh  tech  deirrit 
diamair  do  Cháilte  ann  .  ocus  ro  frithóiledh  co  maith  ocus  tucadh 
in  baile  ar  a  chomus  0  bhiuc  co  mór. 

Is  ann  do  fiarfaig  ri  Ulad  do  Cháilte  :  atáit  dá  fhert  ar  tráig 
Rudraide  ann  so  ocus  cidh  dia  fuilet.  dá  mhac  d'Aedh  mhac 
Fidhaig  mheic  Fionntain  do  rig  Chonnacht  do  hadlaicedh  ann. 
ocus  ba  hionmain  le  Fionn  [ocus]  lasin  féinn  uile  iat .  ocus  do 
b'é  adbar  a  ngráda  dóib  [uair]  ní  raibe  do  theirce  ná  d'imad 
eladan  ag  nech  [do  rajchadh  uathaibseom  gan  ni  .  ocus  ní  biodh 
i  ndebhaid  [re  Fionn  ocus  risin  féinn  nach]  síodhaigdís  re  blia- 
dain.  ocus  comlann  céd  óclách  ||  cechtar  díob  ar  Cáilte  ocus  bud 
dá  mhac  dhingbála  do  Chormac  mhac  Airt  nó  d'Fionn  iat  .  secht 
mbliadna  dhéc  dóib  isin  féinn.  fecht  dana  do  riacht  Fionn  ocus 
tri  catha  na  féinne  co  tráig  Rudraide  ann  so  ar  móirsheilg  Eirenn 
ocus  adubairt  Fionn  foraire  ocus  forchoimét  do  dénamh  .  uair 
dias  mac  rig  cona  muintir  dogniodh  foraire  Finn  ocus  na  féinne 
gach  noidche.  ocus  ráinic  in  foraire  in  adaig  sin  do  dá  mhacaib 
rig  Chonnacht  .i.  Art  ocus  Eogan  .  ocus  do  éirgedar  ceithre  céd 
óclách  ocus  ceithre  céd  gilla  ocus  táncatar  co  cenn  na  trága  so. 
ocus  nír  chian  dóib  ann  in  tan  táncatar  dá  rig  do  rigaib  Lochlann 
atuaid  .i.  Conus  ocus  Conmhael  a  nanmanna  ar  marbadh  a  nathar 
d'Fionn  mhac  Chumaill  i  cath  droma  deirg  thall  i  nAlbain.  ocus 
do  riachtadar  in  dá  rig  sin  dá  chath  cróda  cutruma  cosin  tráigse 
do  dhigailt  a  nathar  ar  Fionn  .  ocus  atchonncatar  na  ceithre  céd 
sciatharmach  urlam  ar  an  trácht  ar  a  cionn.  ocus  is  amlaid  bói 
Art  mac  rig  Chonnacht  ocus  gái  neimnech  áith  uillennghlas 
aige    tucasdar    Fionn    do    bliadain    roime    sin  .  in    órlasrach    a 

hainm  .  ocus  slegh  aile  fós  tucasdar  Fionn  d'Eogan  .  in  mun- 
derg  a  hainm. 

Is  ann  sin  ro  fiafraigset  na  hallmaraig  cia  do  bói  ac  coiméd  na 
trága.  adubairt  Art  curab  do  mhuintir  Fhinn  iat.  mochen  ar  siat 
do  ghébadh  in  coimlion  so  dá  mhuintir .  ór  ní  rachaidh  éladach  i 
mbethaidh  díb.  má  frith  drem  i  mbaegal  diob  riam  ar  Art  ni 
sinne  frith,  ocus  táncatar  na  slóig  i  tir  ocus  ba  mór  in  tanfhor- 
lann  do  na  hocht  céd  óclách  in  dá  chath  cróda  cutruma  d'fulang. 
ocus  ro  chumaisc  an  imghuin  ocus  in  timbhualad  ó  fhuined  nél 
nóna  co  medhón  oidche.  ba.  hi  sin  uair  a  facaidh  Fionn  fis  ocus 
is  edh  atchonnaic  :  dá  rón  glasa  ag  diul  a  dhá  chíoch.  ro  mhús- 
cail  in  flaithféinnid  :  cáit  a  fuil  Fergus  finnbhél  ar  sé.  sunn  ar 
Fergus  :  crét  atchonnarcais.  dá  rón  mhuiride  ac  diul  mo  dhá 
chíoch.  dá  mhac  rig  Chonnacht  do  chuiris  d'forchoimét  na  féinne 
anocht  atáit  i  nécomlann  ag  allmarchaib  ar  in  file,  éirgidh  a 
fhira  ar  Fionn  :  is  fior  anabair  an  file,  ocus  do  éirgetar  in  fiann 
i  naeinfhechd  ocus  i  naenuair  ocus  táncatar  co  tráig  Rudraige. 
ocus  ní  fhuaradar  beo  [dá  bféinn  féin]  acht  dá  mhac  rig  Chonn- 
acht ocus  irse  a  sciath  ima  mbraigdib  .  ocus  ní  mó  do  bi  fer  do 
na  ||  hallmarchaib  beo.  ocus  is  amlaid  frith  dá  mhac  rig  Chonn- 
acht ocus  a  cuirp  i  crólinntibh  ocus  a  scéith  ocus  a  slega  gá 
congbáil  ina  sesamh  .  ocus  nir  dingaibset  dias  riam  do'n  fhéinn 
comlann  mar  sin.  luidset  in  fhiann  ocus  ro  airgset  na  longa  do 
bói  ac  na  lochlannchaib  ocus  do  tairrngedh  i  tir  leo  iat  .  ocus  do 
cuired  dá  mhac  rig  Lochlainn  fó  fhochlaidib  talman  .i.  Conus 
ocus  Conmhael.  ba  marb  dá  mhac  rig  Chonnacht  i  cétóir  .  ocus 
tócbat  an  fhiann  suas  ós  cionn  tuinne  Rudraige  ann  so  [iat]  ar 
Cáilte  ocus  ro  fhiarfaig  Fionn  diob  :  in  bud  inleighis  sib  a  cháirde 
ar  sé.  dursan  duit  a  rád  ar  siat  ocus  febas  th'aithne  .  ór  ráncatar 
nái  cét  laech  um  gach  fer  uainn  .  ocus  adrochradarsom  ocus 
torchramarne  dana.  ocus  déntar  ár  bfert  ocus  tócaibter  ár  lia 
ós  ár  lige  .  ocus  na  hairm  dá  ndernsam  maith  ar  siat  ocus 
tucaisse  i  tuarasdal  dúinn  adlaicter  iat  maraen  rinn.  ocus  do 
dheilig  anam  re  corp  dóib  ocus  ro  cuirit  a  ndís  bráthar  fó  fhoch- 
laidib talman  ann  sin  .  ocus  is  Í  sin  an  chúis  ima  roibe  a  mbladh 
ocus  a  nós  dia  néise. 

Ar  fior  do  ghaile  ocus  do  ghaisgid  riot  a  Cháilte  ar  Eochaid 
faebairdherg  tabair  na  hairm  duinn  as  in  fiort  fótbaig  aníos.  is 
lesc  lemsa  sin  ar  Cáilte  ar  son  Fhinn  mheic  Chumaill  ocus  na 

muintire  móire  maithe  ro  adhlaic  iat  .  ocus  do  ghébthaise  iat. 
ocus  do  éirgetar  ocus  do  oslaicset  an  fert  ocus  tucsat  na  hairm 
ass  .i.  in  órlasrach  ocus  in  munnderg  .  ocus  tucadh  in  dara  slegh 
diob  d'Aengus  do  mhac  rig  Ulad  .  ocus  in  órlasrach  ag  rig  Ulad 
féin.  conid  cath  trága  Rudraige  ainm  in  chatha  sin  ocus  tallann 
do  thallannaib  na  fiannaigechta.  ocus  do  cuiredh  isin  bfiort  iar 
sin  iat  ocus  ro  tócbadh  a  lia  <5s  a  lige. 

Adrae  buaid  ocus  bennachtain  a  Cháilte  ar  ri  Ulad  :  is  mór 
in  teolus  do  fhácbais  acainn.  ocus  táncadar  isin  dúnad  anunn 
ocus  ro  hegradh  tech  nóla  aca  ocus  do  bádar  co  subach  ann  in 
adaig  sin. 

Cáilte  imorro  robói  crotbhall  sádhaile  ocus  senórdachta  air  in 
lá  sin  .  ocus  táinic  ri  Ulad  ar  a  amus  ocus  suidis  ar  an  imdaid 
ina  fharrad.  cinnus  atáthar  acat  andiu  a  anam  a  rígfhéinnid  ar 
sé.  dá  bfaghainn  selg  ocus  fiadach  beinne  [Boirrche  do]  dénamh 
dam  is  féirrde  do  bheinn.  [do  ghéba  imorro  o]l  in  ri.  ocus  no 
tionólaid  a  choin  ||  ocus  a  chuanarta  chuige  ocus  luid  co  beinn 
Boirche  bud  tuaid  ocus  luid  Cáilte  leis  .  ocus  do  órdaig  Cáilte  in 
tselg  in  lá  sin  innus  co  tabradh  in  fer  in  coinéill  i  láim  araile  ó 
ethaig  co  tuinn  tuile  bud  tuaid  i  náird  thuaiscirt  beinne  Boirche. 

Is  ann  imorro  do  bói  Cáilte  ocus  ri  Ulad  ar  thuinn  tuile  ac 
móirdhéchsain  in  mhara  amach  .  ocus  atchiat  an  ingin  macaemda 
ar  in  tuinn  imuig  ocus  si  ag  cúlshnám  ocus  ac  taebshnám  ocus  ac 
traighirshnám.  ocus  ro  shuid  ar  in  tuinn  ina  bfiadnaise  mar  do 
shuidedh  ar  thulaig  nó  ar  charraic  ocus  ro  thócaib  a  cenn  ocus 
adubairt  :  nach  é  Cáilte  mac  Rónáin  sút  ar  an  ingen.  is  mé  go 
deimin  ar  Cáilte.  is  mór  lá  atchonncamar  thu  ar  in  carraic  sin  i 
bfarrad  in  fhir  as  ferr  do  bói  i  nEirinn  ocus  i  nAlbain  .i.  Fhinn 
mheic  Chumaill.  cia  thusa  amlaid  a  ingen  ar  Cáilte.  Lí  bhán 
ingen  Echach  mheic  Eogain  mheic  Ailella  mise  ar  si .  ocus  atú 
cét  bliadan  ar  an  uisce  ocus  nír  thócbas  cenn  do  neoch  0  do 
chuaid  in  flaithféinnid  cusandiu  .  ocus  issedh  fodera  dam  cenn 
do  thócbáil  andiu  Cáilte  d'faicsin.  ina  dhegaid  sin  tángatar  na 
fiada  amach  isin  mhuir  ar  teiched  roim  na  conaib.  iasacht  do'n 
tsleig  dam  a  Cháilte  ar  Lí  bhán  co  marbar  na  fiada  di  ocus  co 
cuirer  ar  tír  suas  dáib  iat.  ocus  tuc  Cáilte  in  coscaraig  ina  láim 
ocus  do  mharb  na  fiada  di  .  ocus  in  tselg  as  mó  dorigne  Fionn 
riam  isin  ninad  sin  ba  chommór  ria  in  tselg  sin  doróine  Cáilte 
ocus  ri  Ulad  an  lá  soin.   dála  na  hingine  iar  sin  ro  dhiubraic  a 

shleig  chum  Cáilte  suas  ar  tir  ocus  do  imthig  féin  uathaib.  ocus 
innisid  eolaig  co  ráinic  muc  ocus  agh  ocus  eilid  do  gach  cúicer 
d'Ulltaib  in  lá  sin  .  ocus  ráinic  trícha  fiad  fó  dhilmain  do  rig 
Ulad  ocus  do  Cháilte.  ocus  tángatar  rompa  co  ráith  na  sciath  re 
anabar  ráith  imill  isin  tan  so  .  conad  í  selg  beinne  Boirche  ocus 
imacallamh  Lí  báine  ocus  Cháilte  conice  sin.  . 

Táncatar  anunn  isin  ráith  ocus  ro  córaigedh  tech  oil  ocus 
áibnesa  acu.  ocus  adchonnaic  Cáilte  red  ro  b'ingnad  leis  isin  tig 
nóla  .i.  ingen  min  mongbhuide  isin  fhochla  fhéinned  ac  tidnacul 
shét  ocus  mháine  ar  son  ar  gabadh  do  dhán  ocus  d'eladain  istig. 
ro  fiarfarg  Cáilte  do  rig  Ulad  :  cia  an  ingen  dá  tabar  in  miad 
ocus  in  mhóranáir  s[in  seoch]  chách.  ingen  ócláig  damsa  ar  ri 
Ulad  ocus  ní  fh[uil  dá]  ||  shiol  i  mbethaid  acht  an  ingen  .  ocus  is 
amlaid  atá  an  ningen  a  Cháilte  ar  ri  Ulad  ocus  lethrann  aice 
ocus  ni  faghann  i  nEirinn  nech  doghni  lethrann  diles  do. 
adubairt  Cáilte  :  ní  fer  dána  mise  ocus  gab  a  ingen  an  leth- 
rann. ocus  adubairt  an  ingen  an  lethrann  ocus  adubairt  Cáilte 
ina  dhegaid : — 

D  ún  fir  dhuib  on  dun  fir  dhuib  .  is  é  in  dúnad  fó  atá  ár  bfuil  '• 
dixit  Cáilte. 
do  chuadar  as  uile  in  fhian  .  ni  marann  fial  ar  a  fuin 

Ocus  do  chuir  Cáilte  in  corn  as  a  láim  ocus  do  cháiesdar  déra 
falcmara  firtruaga  gumba  fliuch  blái  uas  bruinne  do.  ciall  in 
rainn  a  anam  a  Cháilte  ol  in  ri.  atá  acamsa  a  chiall  ar  Cáilte. 
ocus  dursan  dam  a  tharrachtain  in  ni  diatá.  ocus  in  fedraisse  a 
ri  Ulad  in  cethrar  as  ferr  einech  ro  bói  i  nEirinn  ocus  i  nAlbain 
i  coimré  ocus  i  comaimsir  friu  .i.  Fionn  mac  Cumaill  ocus  a  mhac 
Oisin  .  ocus  Dub  mac  Treoin  ann  so  do  Ulltaib  ocus  a  mhac  féin 
Fial  mac  Duib.  ocus  ro  bói  oinech  d'imarcraid  acu  sin  .  ór  dá 
tuctha  arroibe  i  nEirinn  ocus  i  nAlbain  dóib  ro  thidnaicfidis  acht 
go  bfaghdais  nech  do  iarrfadh  orro  hé.  ocus  ba  truag  lá  Cormac 
ocus  lá  Fionn  in  toinech  sin  do  bheith  acu  ocus  gan  maithes 
móradbal  acu  do  dhíolfadh  é. 

Is  ann  sin  tángatar  fir  Eirenn  fecht  co  hoenach  Tailltenn  tri 
catha  na  féinne  ocus  aes  na  trebhaire  uile  .  ocus  do  riachd  ann 
Dub  mac  Treoin  ocus  a  mhac  Fial  mac  Duib  ocus  ro  shuidset  i 
fiadnaise  rig  Eirenn  .  ocus  nir  aithnid  do  rig  Eirenn  iat  co  sin 
acht  a  cluinsin.  is  é  ro  búi  ar  ghualainn  Chormaic  Fionn  mac 
Cumaill  .  ocus  Oisin  ar   láim    Fhinn  .  ocus  Cairbre   lifechair  ar 

láim  aile  Chormaic.  maith  a  anam  a  Chormaic  ar  Fionn  :  in 
aithnid  duitse  in  tóclách  atá  it  fhiadnaise.  ni  haitnid  ámh  ar 
Cormac.  Dub  mac  Treoin  do  chóiced  Ulad  atuaid  ocus  a  mhac 
Fial  mac  Duib.  inné  sút  ar  Cormac  in  tóclách  daidbir  déidenach 
ar  a  gcluinmit  imrád.  is  é  imorro  ar  Fionn.  ro  fhiarfaig  Cormac  : 
caide  Fial  mac  Duib.  ac  so  am  fharrad  é  ar  Dub.  cid  fodera  in 
teinech  atá  acaib  idir  athair  ocus  mhac  ocus  sib  in  bhar  macaib 
óclách.  truag  sin  a  uasail  ocus  a  áirdrí  ar  Fial  :  dar  linn  dá 
tucmais  eitech  nó  éradh  ar  nech  do  ghébmais  bás  edir  athair  is 
mhac.  truag  dáib  a  fhira  Eirenn  ar  Cairbre  [lifech]air  ocus  ar 
Oisin  gan  furtacht  ocus  fóiridin  do  thabairt  [ar  D]ub  mac  Treoin 
ocus  ar  a  mhac.  adubairt  Cormac  ocus  Fionn  ocus  maithe  [fer 
nEirenn] :  dobéramne  in  fhóiridin  aderthaise  orro  ||  ór  is  re  feraib 
Eirenn  caithfider  a  tibérthar  dóib.  dobérsa  ar  Cormac  cét  do 
gach  crudh  gacha  bliadna  dóib.  dobérsa  in  coibhéis  cédna  ar 
Fionn  gacha  bliadna  dóib  .  ocus  do  ghellsat  maithe  bhfer  (sic) 
nEirenn  mórmaithes  eile  dóib.  ocus  táinic  Dub  mac  Treoin 
roime  chum  a  dhúnaid  féin  ocus  ro  bói  ag  caithiumh  in  maithesa 
sin  ann  co  cenn  secht  mbliadan  ndéc  .  ocus  ní  héitir  áirem  an- 
dernsat  do  mhaith  risin  ré  sin  nó  go  táinic  toirrchim  ocus  tubaisd 
chuige  ar  faidche  a  dhúnaid  féin  adaig  ann  .i.  marcslóg  sirrecht- 
ach  side  do  thoidecht  co  ráith  Duib  .  ocus  do  fhiarfaigedar  cia  in 
baile.  adubairt  nech  friu  :  baile  Duib  meic  Treoin  so  .  in  aenóc- 
láig  as  ferr  oinech  do  mhacaib  Miled  ocus  do  thuaith  dé  danann. 
adubairt  fer  diob  :  is  truag  gan  fer  a  fresdail  acainne  do  thuaith 
dé  danann  .  ocus  ro  ghabastar  fer  di'ob  sleg  neimnech  bói  aige 
ocus  tuc  buille  do  Dhub  i  nodhur  a  chiche  co  rusmarb.  ocus 
gabus  Fial  a  mhac  a  inadh  fri  ré  deich  mbliadan  ocus  tri  fichet. 
maith  a  anam  a  ingen  ar  Cáilte  :  gá  caradrad  do  bói  duitse 
friusan  in  tan  ro  fiarfaigis  in  seel  diomsa.  ingen  do'n  nóclách 
déidenach  sin  mise  ar  si  .i.  d'Fial  mhac  Dhuib  .  ocus  ni  mharann 
do'n  mhuintir  mhóir  sin  adchonnacais  acht  mad  mise  [am]  aonur. 
ocus  aire  sin  a  anam  a  Cháilte  tuc  ri  Ulad  comus  a  shét  ocus  a 
mháine  damsa  re  tidlacad.  gá  comainm  thu  ar  Cáilte.  Uaine 
ingen  Féil  ar  sisi.  cubaid  do  rig  Ulad  ar  Cáilte  comus  a  shét 
ocus  a  mháine  duitse  re  a  tidlacad. 

Is  ann  sin  adubairt  ri  Ulad  re  a  mhac  .i.  re  hAengus  mac 
Eochadha  :  tabair  an  ingin  út  do  mhnái  a  anam  a  Aenguis  .  uair 
ni  fhuigbe  tu  i  cóiced  aile  in  nEirinn  ben  as  ferr  scéla  athar  ocus 

senathar  innás.  ocus  tuc  in  tóclách  hi  iar  sin  ocus  do  bói  d'aen- 
mhnái  aige  oiret  ro  ba  beo.  ocus  do  bádar  ac  ol  ocus  ag  áibnes 
co  cenn  trí  lá  ina  dhegaid  sin. 

Is  ann  atbert  ri  Ulad  re  Cáilte  :  ro  bud  maith  lemsa  dula 
d'fiadach  ocus  d'fianchoscar  co  forad  na  féinne  ann  so.  ocus  do 
éirgedar  co  moch  arna  mhárach  trf  catha  co  forad  na  féinne  ocus 
Cáilte  maraen  friu  .  ocus  ar  rochtain  dóib  ann  táncat[ar  na 
maithe]  ocus  Cáilte  isin  lios  mór  búi  ann  [ocus  atchonnairc 
Cáilte]  ||  an  tinad  soin  ocus  adubairt  :  sochaide  ámh  ar  sé  ro 
dioladh  do'n  tellach  so  d'iotaidh  ocus  d'ocaras  ocus  do  dhán  ocus 
d'eladain  ac  Fionn  mac  Cumaill.  ocus  suidis  ri  Ulad  ann  sin  ocus 
Cáilte  ocus  maithe  Ulad  .  ocus  ni  cian  do  bátar  ann  co  facadar  in 
scolóc  dá  ninnsaigid  ocus  brat  álainn  uaine  ocus  delg  aircit  ann. 
ocus  léine  do  shida  buide  re  a  chnes  .  ocus  inar  maethsróill  tairrsi 
anechtair  .  ocus  timpán  togaide  ar  a  mhuin.  canas  tice  a  scolóc 
ar  ri  Ulad.  a  sidh  Buidb  deirg  meic  in  Dagda  a  deisciurt  Eirenn. 
cid  rotimluaid  andes  nó  cia  thu  féin  ól  in  ri.  Cas  corach  mac 
Cainchinne  mac  ollaman  do  thuaith  dé  danann  mise  ar  sé  ocus 
damhna  ollaman  mé  féin  .  ocus  is  edh  romimluaid  d'foglaim 
fhesa  ocus  fhireoluis  ocus  scélaigechta  ocus  móirghníom  ngaiscid 
na  féinne  ó  Cháilte  mhac  Rónáin.  ocus  do  ghab  a  thimpán  ocus 
doróine  ceol  ocus  airphéited  dóib  gur  chuir  i  suan  codalta  iat. 
maith  a  anam  a  Cháilte  gá  fregradh  dobeiri  orm  ar  Cas  corach. 
gach  ni  dá  táncais  [d']iarraid  d'fagháil  duit .  ocus  dá  rabh  acat 
fein  d'eladain  ocus  d'inntliucht  gach  hi  dorónsat  in  fiann  do 
ghniomaib  gaile  ocus  gaiscid  d'foglaim.  ocus  ro  bói  óclách  isin 
bhailese  .i.  Fionn  mac  Cumaill  ocus  do  bud  mór  do  chrodh  ocus 
do  thuarasdalsa  uada  ar  th'airpéited  cid  falam  andiu  .  ocus  atbert 
Cáilte:— 

F  orad  na  fiann  fás  anocht .  gus  ticed  Fionn  faebarnocht  f 

do  bhás  na  flatha  gan  bhrón  .  as  fás  Alma  uasalmhór 
N  í  mharat  in  mhuinter  mhaith  .  ni  marann  Fionn  in  fírflaith  Í 

ni  fhuil  in  cuire  gan  chleith  .  ná  ruire  mon  rígféinneidh 
I    s  marb  uile  fianna  Finn  .  gé  do  chuadar  glinn  do  glinni 

truag  in  betha  beith  mar  táim  .  tar  éis  Diarmada  is  Chonáin 
D'  éis  Ghuill  meic  Mórna  do'n  maig  .  ocus  Oilella  chétaigí 

iar  ndith  Eogain  in  ghái  ghlais  .  ocus  Chonaill  do'n  chétfhrais 
A  deirimse  rib  reime  .  is  fíor  inaráidheimne  Í 

is  mór  ár  nesbada  thall .  gan  Dubh  dirma  ac  tech  drumann 
A  r  ndith  na  cuire  is  na  cét .  is  truag  nach  ann  fuaras  éc  '• 

iarna  ndul  a  hor  i  nor  .  gér  ba  [chomlán  in  fo]rod 

[Is  ann  sin  tuc]  Cáilte  dá  úidh  ocus  dá  aire  esbada  na  [cur]ad 
ocus  na  ndrongbhuiden  ||  mór  idir  a  raibe  .  ocus  ro  cháiesdar  co 
truag  toirrsech  gur  ba  fliuch  blái  ocus  bruinne  do.  ocus  táncatar 
amach  as  sin  co  tulaig  an  tn'r  ocus  ro  shuidset  ann  ri  Ulad  ocus 
Cáilte  ocus  each  ar  chena. 

Is  álainn  in  tulach  a  Cháilte  ar  ri  Ulad  ocus  crét  má  tucadh 
tulach  in  trir  uirre  .  ocus  abhann  déise  ar  an  abainnsea  .  ocus 
lecht  cinn  chon  ar  in  lecht  út  tall,  innésat  duit  ar  Cáilte  gen  gub 
nua  in  ní  diatá  .  ocus  ni  ba  sen  mise  in  tan  ro  lenadar  na  han- 
manna  sin  iat: — 

Ri  ro  bói  ar  Albain  .i.  Iruath  mac  Ailpin  ocus  do  bádar  trí 
hingena  aige  .  Muiresc  ocus  Aife  ocus  Aillbhe  a  nanmanna  .  ocus 
tucsat  grád  do  thriar  óclách  i  fiannaib  Eirenn  .i.  do  tri  macaib 
éincherda  Beirre  .i.  Gér  ocus  Glas  ocus  Gaba  .  ocus  tucsat  na 
hócláig  sin  grád  dóibsium  ocus  ro  bói  coimsherc  re  fichit  bliadan 
eturra.  ocus  do  éladar  na  mná  fecht  ann  ocus  táncadar  cusin 
tulaig  so  .  ocus  ro  thuit  a  toirrchim  suain  ocus  codalta  orra  ann 
so,  ba  hi  sin  uair  ocus  aimser  do  cuiredh  bruiden  uathmar  ré 
Fionn  mac  Cumaill  ac  mac  Meiccon  meic  Maicniadh  i  cúiced 
Laigen  .  ocus  ni  fuil  áiremh  ac  filedaib  a  torchair  do'n  fhéinn 
ann  ocus  do  mhuintir  Fathad  canann.  ocus  dorochratar  ann  dana 
na  tri  géraite  gaiscid  sin  .i.  tri  meic  éincherda  Beirre.  dála  in 
trir  ingen  do  mhúsgladar  as  a  cotlud  .  ocus  dochonncadar  triar 
óclách  do'n  fhéinn  dá  ninnsaigid  ocus  ro  fhiarfaigedar  scéla  diob. 
ocus  innisit  an  bruiden  do  tabairt  ocus  ár  na  féinne  do  chur  ann 
ocus  tri  meic  éincherda  Beirre  do  thuitim.  is  ann  sin  dorónsat  na 
hingena  a  nuall  ocus  toirrse  isin  tulaigsi  .  ocus  fuaradar  bás  ann 
do  chumaid  an  trirse.  ocus  do  bádar  dá  derbchomdalta  ag  na 
hingenaib  sin  .i.  dá  mhac  rig  Catt  atuaid  .  Uillenn  ocus  Eochaid 
a  nanmanna  .  ocus  dorónsat  airbert  tenn  treorach  i  ndiaid  a  com- 
daltadh  co  riachtsat  cusin  nabainnsi  ocus  ro  thuil  in  abann  friu. 
ocus  atchonncadar  na  hétaige  iubhlaide  ingantacha  do'n  leith  aile 
ocus  táncadar  isin  áth  co  ródhána  curro  bháid  tuile  na  habann 
iat  .  ocus  is  iat  atá  fó'n  dá  fhert  glasa  út  for  ur  in  átha. 

Lecht  cinn  chon  dana  ar  Cáilte  :  cú  grádach  ro  bói  ag  Fionn 
mac  Cumaill  .  Adhnuaill  a  hainm  .  ocus  dorála  ar  sechrán  ocus 
ar  merugad  í  ó'n  bruidin  bud  tuaid  .  ocus  ro  shir  Eirinn  fó  tri 
co  tóracht  in  táth  so  ocus  tuc  a  [tri]  donala  aisdi  ann  so  ocus 
fuair  bás  ann  .  conad  [uaithi  sin]  atá  lecht  cinn  chon  ocus  is  í 

sin  a  anam  a  ri  Ulad  [ar  Cáiltc]  an  tres  cú  as  ferr  fuair  Fionn 
ria[m. 

Dála]  imorro  dá  rígféinnedh  Ulad  .i.  Goll  gulbain  ocus  C[as 
cuailgnc]  ||  do  bádar  ac  seilg  ocus  ag  fiadach  in  mhuigese  .  ocus 
adchonncatar  na  tri  hingena  mongbhuide  ocus  siat  marb  ar  an 
tulaig  co  saíne  étaig  gacha  datha  impaib  .  ocus  do  bádar  gá 
nécáine  co  fada  ocus  ro  chuirset  fó  thalam  a  triur  derbshethar. 
ocus  táncadar  sísd  isin  náth  ocus  atchiat  an  dias  óclách  ann  arna 
mbádudh  ocus  ro  chuirset  fó  fhóitib  talman  iat  fós  ar  Cáilte. 

Céilebraidh  Cáilte  do  rig  Ulad  iar  sin  ocus  táinic  roime  i 
nétnaib  cnoc  ocus  carrac  go  fosmhullach  sléibe  Fuait  féruaine. 
co  caerthann  cluana  dá  damh  ocus  co  rót  na  carbat .  áit  ar  chuir- 
set Ulaid  a  carpait  uathaib  ac  dul  i  ndegaid  catha  gairide  ocus 
ilghairide.  ocus  ar  rochtain  do  conice  sin  is  ann  dorála  naem- 
Pátraic  co  rae  na  carpat  a  tri  caoca  espoc  ocus  a  tri  caoca  sacart 
ocus  a  tri  caoca  deochan  ocus  a  tri  caoca  sailmchetlaid  .  ocus  ro 
shuidset  ann  ocus  ro  bái  Pátraic  ac  dénam  a  tráth  ocus  ac  etar- 
mholad  andúileman.  is  ann  do  riacht  Cáilte  cona  naenbar  féinned 
ocus  Cas  corach  mac  Cainchinne  in  táirphídech  chuca  .  ocus  ro  fer- 
sat  fáilte  re  Cáilte  .  ocus  do  bádar  na  cléirig  ac  fiafraigid  seel  de 
ocus  do  innis  a  imthechta  risin  mbliadainsi  dóib. 

Caide  Brogán  scríbnaid  ar  Pátraic.  sunn  ar  Brogán.  scribtar 
ocus  lesaighter  lat  gach  ar  chan  Cáilte  ó  do  delaig  rinne  ocon 
cairthe  i  mulluch  Uisnech  co  ham  na  huairesea. 

Maith  a  anam  ar  Pátraic  :  cia  in  macaem  cennchas  álainn 
abhradghorm  úd  at  fharrad  ocus  in  crann  ciuil  aige.  Cas  corach 
mac  Cainchinne  súd  ar  Cáilte  mac  áirfítid  thuaithe  dé  danann. 
ocus  táinic  d'foglaim  fhesa  ocus  fiannaigechta  chugamsa.  maith 
in  chonair  tháinic  ar  Pátraic  .  ocus  a  Cháilte  ar  Pátraic  ro  fuir- 
gedh  re  maithius  mór  thusa  .i.  re  haimsir  creidme  ocus  naem 
ocus  fhírén  ocus  re  beith  i  muinnterdus  rig  neime  ocus  thalman. 
ocus  can  dúinn  a  Chais  choraig  ní  dod  dhán  ocus  dot  eladhain 
féin.  dogéntar  imorro  ar  Cas  corach  ocus  ni  derna  romat  riam  do 
neoch  darab  ferr  lem  a  dénam  iná  duitse  [a]  naeimchléirig.  ocus 
do  ghab  a  thimpán  ocus  do  ghlés  [é  ocus  do]  sheinnesdar  cairche 
ciuil  uirre  .  ocus  ni  [chualajdar  na  cléirig  a  choimmbinn  riam 
acht  mad  [claiscetajl  na  canóine  coimdeta  ocus  eadarmholad  || 
rig  nime  ocus  talman.  ocus  do  thuit  a  toirrchim  suain  ocus 
codalta  ar  na  cléirchib  lasin  ceol  sirrechtach  side  .  ocus  ó  tháir- 

nic  lais  a  áirphíted  do  dhénam  do  iarr  luach  a  áirfítid  ar  Pátraic. 
gá  luach  shire  a  anam  ar  Pátraic.  nem  dam  féin  ar  sé  óir  is  é 
luach  as  ferr  arm  .  ocus  rath  ar  m'eladain  ocus  ar  lucht  m'eladan 
am  dhegaid.  nemh  duit  ar  Pátraic  ocus  gurab  1  an  tres  elada  ar 
a  fagaibh  nech  a  lesachad  fria  deired  i  nEirinn  1  .  ocus  gid  mór 
in  doichell  bias  ré  fer  th'eladan  acht  co  nderna  áirphíted  ocus  co 
ninnise  scéla  gan  doichell  roime  ar  Pátraic  .  ocus  fer  leptha  rig 
tré  bithu  ret  th'eladain  ocus  soirbes  dóib  acht  nach  dernat  leisce. 
ocus  ro  chuirsium  a  chrann  ciuil  ina  choiméd. 

Maith  an  elada  sin  dorónais  dúinn  ar  Brogán.  is  maith  imorro 
ar  Pátraic  muna  biadh  sianargan  in  brechta  side  ann  .  ocus  ni 
fhuil  ni  bud  chosmaile  re  ceol  nime  innás  muna  bhiadh  sin  ar 
Pátraic.  má  atá  ceol  i  nimh  ar  Broccán  cid  nach  biadh  i  talmain. 
ocus  ni  cóir  amlaid  in  táirfíted  do  dhichur  ar  Brogan.  ni  abraim 
ar  Pátraic  acht  gan  róchreidem  do. 

Ni  cian  do  bátar  ann  co  facadar  aenóclách  forusda  finnliath  dá 
ninnsaigid  .  brat  corcra  uime  ocus  delg  óir  ann  .  ocus  cloidem 
órdaide  im  a  bhrágait  .  ocus  lorg  fhionnchuill  isin  dara  láim  do. 
ocus  tuc  a  chenn  i  nucht  Phátraic  ocus  sléchtus  dho.  cá  com- 
ainm  thu  a  ócláich  ar  Pátraic.  Eogan  ardbrugaid  m'ainm  ar  in 
tóclách  .  ocus  do  mhuintir  rig  Eirenn  dam  .i.  Diarmada  meic 
Cherbaill.  in  acatsa  atclos  dúinn  in  maithes  mór  do  beith  ar 
Pátraic.  is  acam  ar  eisium.  in  adaig  anocht  ar  do  sheilb  ar 
epscop  Soicheill  .i.  prímronnaire  Pátraic.  gá  hadaig  anocht  ar 
Eogan  ardbrugaid.  adaig  shamna  ar  Pátraic.  dogébtai  fáilte 
acamsa  ó  anocht  co  hadaig  belltaine  in  lion  atáthai  itir  áigedaib 
ocus  muintir.  is  méith  in  manach  fuair  in  cléirech  ar  Beneoin. 
ragaid  d'fognam  na  Macha  bud  thuaid  ar  Pátraic  .  ocus  mása 
mhéith  bud  edh  a  mhac  ocus  a  ua  ina  dhegaid.  gá  bferr  ainm  dá 
mbiadh  orra  ar  Beneoin  ináit  úi  mhéith  Macha. 

Is  ann  sin  adchonncatar  an  caoca  fer  [mór  dá  ninn]saigid  ocus 
deilge  iarnaidhe  ina  mbrataib.  cuich  [iat  sin  ar  Pátraic].  mo 
bhrugaidese  ocus  mo  bhiat[aigse  ar  Eogan  || .  ocus]  do  shléchtsat 
do  Phátraic  uile.  bar  mbeomhaicne  ocus  bar  marbmaicne  do'n 
Mhacha  co  bráth  ar  Pátraic. 

Is  ann  sin  ro  fherasdar  troimshnechta  ocus  aincis  fhuardachta 
ar  an  coked  uile  co  roichedh  formnada  fir  ocus  feirtse  carpat  .  co 
nderna  gaidshniom  do  barr  na  fidbaide  forruaide  co  nach  fétaitis 
dáine  imthecht  ann. 

Is  ann  adubairt  Cáilte  :  inam  ar  sé  do  dhamaib  allaide  ocus 
d'eilltib  dul  i  nionnaib  cnoc  ocus  carrac  anosa  .  ocus  inam  éigned 
do  dhul  i  cuasaib  bruach  .  ocus  adubairt  an  laid : — 

I    s  fuar  geimred  adracht  gaeth  .  éirgidh  dam  discir  dergbaeth  5 

nocha  te  anocht  in  sliab  slán  .  gé  biadh  dam  dian  ag  dórdán 
N  ( thabair  a  thaeb  re  lár  .  dam  sléibe  cairn  na  comdhálí 

ní  luga  atchluin  ceol  cuaine  .  dam  cinn  Echtge  innfhuaire 
M  ise  Cáilte  is  Diarmaid  donn  .  ocus  Oscar  áith  étromí 

no  choistmis  re  ceol  cuaine  .  deired  aidche  adfuaire 
I    s  maith  chodlus  in  dam  donn  .  fuil  is  a  chnes  re  coronni 

mar  do  biadh  fá  thuinn  tuaide  .  deired  oidche  innfuaire 
A  ndiu  isam  senóir  sen  .  ní  aithnim  acht  becán  ferí 

ro  chroithinn  coirrshleig  co  cruaid  .  i  madain  oighrid  innfuair 
A  tlóchur  do  rig  nime  .  do  mhac  Mhuire  ingine  Í 

dobeirinn  mór  sochd  ar  sluag  .  geber  anocht  co  hadfuar 

Is  mithig  dúinn  imthecht  ar  Eogan  d'ár  ndúnad  ocus  d'ár 
ndegbaile  .  ocus  do  éirgetar  rompa  ocus  atchonncatar  an  dúnad 
ar  a  cionn  ocus  tucadh  in  baile  ar  a  cumus  féin  ar  rochtain  dóib. 
ocus  tucadh  Cáilte  cona  muintir  i  ngrianán  ndeirrit  ndiamair 
ocus  do  bádar  ann  sin  teora  lá  ocus  teora  aidche  ac  <51  ocus  ac 
áibnes  acht  in  comfad  do  bítís  na  cléirig  ac  dénam  a  núird  ocus 
a  tráth  ocus  ac  edarmolad  in  duileman. 

Is  ann  sin  táinic  Eogan  ardbhrugaid  d'acallaim  Phátraic  ocus 
do  bói  gá  innisi  do  gan  uisce  do  beith  i  comfochraib  dóib  .  ór  ba 
scíth  dáine  ag  [tabair]t  uisce  chum  an  baile  sin  .  ocus  ingnad  mar 
do  [bi  in  baile]  sin  in  lá  sin  ina  latharpholl  talman  [uair  is  amlaid 
tar]la  sliab  uime  anunn  ocus  anall  [ocus  gan  dorus  air  acht  in 
dorus]  ar  a  ticte  amach  ||  ocus  nach  fétfaitís  fir  dhomain  foghail 
ná  dibferg  air  cémad  áil  leo.  do  fhiarfaig  Pátraic  d'Eogan  :  in 
bfuarabar  sliocht  sluaig  ná  sochaide  romaib  isin  mbaile.  fuara- 
mar  ar  Eogan  sleg  ocus  cloidem  ocus  iarnlestar  ann.  do  gébtar 
a  fhios  sin  ac  Cáilte  ar  Pátraic  .  ocus  docuas  ar  chenn  Cháilte  ocus 
tucadh  d'innsaigid  Pátraic  é. 

Maith  a  anam  a  Cháilte  ar  Pátraic  :  in  fuil  a  fhios  acat  cia  do 
bói  isin  bailese  ria  nEogan.  urusa  damsa  a  fhios  do  beith  agam 
ar  Cáilte  .  ór  is  mé  in  tochtmad  fer  do  bi  ac  tabairt  in  bhailese 
do'n  fhior  dá  tuc  Fionn  mac  Cumaill  é  .i.  aenóclách  dorigne  a 
mhuinnterdas  ar  éicin  riam  re  Fionn  .i.  Conán  mac  in  léith 
Luachra  aniar.  ocus  dorála  do  olc  mór  do  dhénam  re  Fionn  .i. 
cú  ocus  gilla  ocus  óclách  do  mharbad  ó'n  tsamhfuin  co  araile 
do'n  fhéinn  .  re  taeb  an  tres  duine  as  ferr  do  bi  do  chlannaib 

Rónáin  do  mharbad  .i.  Aedh  rind  mac  Rónáin  cona  tri  macaib 
.i.  Aedh  ocus  Eogan  ocus  Eobran.  ocus  do  riacht  in  flaithféinnid 
co  earn  Luigdech  thiar  i  cóiced  Muman  .  ocus  ar  suide  do  ann 
iar  ndénam  shelga  do  riacht  Conán  dá  innsaigid  do  leith  a  chúil 
ocus  do  ghabastar  tar  a  f  hormna  ocus  tar  a  armghaisced  in  flaith- 
féinnid  gan  rathugad  do.  aithnis  Fionn  in  té  dongabastar  amlaid 
sin.  cid  as  áil  duit  a  Chonáin  ar  Fionn.  mo  chor  ocus  mo 
mhuinnterdas  ocus  mo  thairise  do  dhénam  friutsa  .  ór  atú  secht 
mbliadna  ac  foghail  ocus  ac  dibfeirg  ort  ocus  ni  fhuil  fulang 
th'feirgese  acam.  gid  mise  rotgabadh  ar  Fionn  atá  dá  mhét  d'ulc 
ocus  d'écóir  dorónais  ar  fiannaib  Eirenn  nach  sáilim  do  ghabáil 
dóib  chum  sída.  acht  go  ngabasa  mé  a  rígféinnid  léic  edram 
ocus  fianna  Eirenn  ar  Conán.  gébat  ámh  ar  Fionn  gid  coraigecht 
ar  éicin  dam  .  ocus  do  ghab  Fionn  é  ocus  dorigne  a  chor  ocus  a 
mhuinnterdas  ris.  ocus  do  riachtadar  an  fhiann  ina  ndrongaib 
ocus  ina  mbuidnib  dá  ninnsaigid  .  ocus  ba  hingnad  la  gach 
ndroing  thiced  ann  in  dias  as  mó  ba  námait  i  nEirinn  ocus  i 
nAlbain  d'faicsin  i  naeininad. 

Maith  a  Chonáin  ar  an  fhiann  :  cid  fil  acat  dúinn  in[ár]  mór- 
olcaib.  fregrus  Conán  co  comnart  sin  :  gach  [guais]  ocus  gach 
éicin  ocus  gach  morolc  do  ria  chucaib  cui[ridh  mise  i]na  chenn 
ar  Conán  .  acht  dá  toitersa  ann  [léicidhse]  oram  bar  bfalta  ocus 
mina  thoiter  ann  [curab  oramsa]  ||  bias  a  nós  ocus  a  orrdarcas. 
dar  ár  mbréithir  ámh  ar  Oisín  ní  tucad  dúinn  riam  coma  bud 
ferr  linn  iná  sin  .  ocus  dorónad  sídh  re  Conán  ann  sin. 

Cá  Hon  atái  do  mhuinntir  a  Chonáin  ar  Fionn.  cúic  cét  óclách 
ocus  cúic  cét  gilla  ocus  cúic  cét  con  ar  sé.  ó  atái  in  coimlíon  sin 
ar  Fionn  sir  féin  Eirinn  ocus  in  triucha  cét  thoghfus  tu  féin  innti 
dobérsa  duit  é.  ocus  do  luidsemne  ochtar  óclách  leis  ar  Cáilte 
conice  in  mbailese  atám  .  ocus  ni  raibe  tairise  ag  Conán  gia  ro 
gabsat  in  fian  é  chum  sída  nó  go  táinic  do'n  bhailese.  ocus 
ótchonnairc  in  bailese  cur  ba  dún  diamair  daingen  dothoglaide  é 
tucasdar  grád  do  .  ocus  táinic  lion  a  shlóig  ocus  a  muinntire  ocus 
do  gabadh  in  bailese  leis  fria  ré  triocha  bliadan  .  ocus  gach  cath 
ocus  gach  comrac  thiced  chum  na  féinne  fris  sin  ro  dhingbadsom 
tosach  gacha  comraic  diob. 

Crét  aided  in  Chonáin  sin  ar  Pátraic.  an  cethramad  fer  ar 
Cáilte  fuair  bás  re  hadhart  do'n  fhéinn  é  .i.  cruimh  neime  do 
ghab  ina  chiunn  ocus  fuair  bás  ó'n  tráth  co  araile. 

Créd  ro  b'uisce  do  ann  so  ar  Pátraic.  tipra  fíoruisce  atá  san 
baile  so  ar  Cáilte.  is  diamair  an  tinad  atá  ar  Eogan  ór  ni  fagh- 
mait  ar  lár  talman  i.  is  uathad  do'n  fhéinn  d'ar  eolach  í  ar  Cáilte 
nó  gur  urmais  aenóclach  díob  uirre  .  ocus  nó  gur  urmaisessa  ina 
dhegaid  ocus  gur  urmais  fer  in  bhaile  féin  iar  sin.  cia  in  chétóclách 
ar  Pátraic.  Aedh  mac  Finn  ar  Cáilte  .  ocus  adeirim  nach  raibe 
inad  as  a  tuc  duine  lán  bleidhe  nó  escra  a  haill  nó  a  habainn  nó 
a  hinnber  nó  a  hinad  dithogla  i  nEirinn  nach  béradsom  eolus  i 
medón  oidche  ann  .  ocus  rucastar  eolus  gusin  tiprait  atá  san 
bailese.  ocus  is  ann  atá  an  tipra  ar  Cáilte  i  sliosbórd  na  cairrge 
cennghairbe  cloiche  ocus  faircle  comdaingen  comdluthta  cloiche 
uirre  .  ocus  mór  lá  fuair  Smirgat  ocus  Derdubh  [a  djuibsléib  1. 
ocus  atbert : — 

[E  ol  dam]  tipra  san  leith  thes  .  doghéna  dáib  bar  ndeigles  '• 

[ann  atá]  dúib  for  a  lár  .  uisce  eocharghorm  imslán 
[N  í  biaid  uisce]  ocon  dun  .  atbert  Eogan  gan  mhírúní  || 

mina  cabra  ri  nime  .  mac  maith  Muire  min[ghile] 
R  oba  mhaith  m'engnam  san  chath  .  i  nagaid  na  nallm[arach]  '■ 

ro  thuitset  limsa  fó  thri .  caoca  fer  co  caeime  li 
S   mirgat  ingen  Fathaig  fhéil .  ocus  Derdhub  a  duibsléib ' 

inmain  dias  téiged  i  fad  .  do'n  fhéinn  do  brath  a  námad 
R  o  bo  mé  in  Cáilte  co  cruth  .  sochaide  dá  tucas  uch  5 

dá  ro  tbinóiles  dom  rith  .  lánamain  gach  fiada  ar  bith 
M  aith  in  muinter  muinter  Finn  .  mairg  fhuil  dá  néis  i  nEirinn  '• 

mór  mbeodachta  in  buiden  bras  .  is  mór  niath  ambói  a  neolas 

Dul  anois  ar  Pátraic  ocus  in  tipra  d'faghbáil.  is  egal  lem  a 
fagbáil  ar  Cáilte  .  ór  naenbar  curad  no  bhíod  ac  tócbáil  a  faircle 
di  ocus  in  coimlíon  cétna  gá  chur  uirre  an's  .  ocus  is  egal  Horn 
uisce  na  tiprat  do  bhádad  in  bhaile  ár  Cáilte.  is  tualaing  dia  a 
dháil  mar  bhus  cóir  ar  Pátraic.  do  éirig  Cáilte  ocus  do  éirgedar- 
sum  leis  .  ocus  n'glia  cloiche  ro  bói  asslios  in  bhaile  amach  iadhus 
Cáilte  a  dhá  láim  uimpi  ocus  tairngis  chuige  í  co  táinic  rod- 
bhuinne  róimher  d'uisce  eocharghorm  fhírálainn  as  in  carraic  go 
raibe  a[c]  dianbhádad  an  baile.  ann  sin  tócbus  Pátraic  an  láim 
caeim  credhail  ro  fhóired  gach  nairc  ocus  gach  nainches  frisa 
tabrad  í  .  ocus  sluicter  in  tuisce  ar  cul  doridise  isin  sliab  ocus  isin 
charraic  chétna  co  nach  raibe  acht  lán  baise  Phátraic  ac  snighe 
aisdi  amach  do'n  uisce.  bas  Pátraic  ainm  na  tiprat  budesta  ar 
Beneoin.  is  ced  lem  a  beith  amlaid  sin  ar  Pátraic  nó  go  nderntar 
finghal  acá  duthaigh  isin  baile  re  deired  naimsire. 

Táncadar  ar  in  faidche  imach  Pátraic  ocus  Cáilte  ocus  an  lion 

do  bátar  ísin  dúnad.  ocus  nír  chían  dóib  co  facadar  aenóclách 
dá  ninnsaigid  .  ocus  is  amlaid  ro  bói  an  tóclách  sin  acus  léine  do 
shída  bhuide  ré  chnes  ocus  brat  álainn  uaine  uime  .  delg  óir  isin 
brut  ós  a  bruinne.  cia  thusa  a  anam  a  ócláich  ar  Cáilte.  Aedh 
mac  Aedha  na  nabasach  a  cnuc  árdmulla  amuigh  do'n  mhuir 
risanabar  rachlainn  (nó  rachrainn)  isin  tansa  ocus  macaem  tuaithe 
dé  danann  uile  [mise]  .  ocus  d'fiarfaigid  neith  díotsa  thán[ac 
anois].  crét  ro  b'áil  d'fiarfaigid  díom  [a  ócláich  ar  Cáilte.  ||  ní 
túsga  n]í  dá  fiafróchainn  díot  iná  cid  fá  tucad  earn  Manannáin 
ar  an  earn  so. 

Oclách  do  thuaith  dé  danann  ar  Cáilte  .i.  Aillén  mac  Eogabail 
tuc  grád  do  mhnái  Mhanannáin  mheic  Lir  .  ocus  tuc  derbshiur 
Ailléin  grád  do  Mhanannán  .i.  Aine  ingen  Eogabail  .  ocus  ba 
hannsa  le  Manannán  í  iná  in  drong  dhaenda.  is  ann  sin  ro  fhiar- 
faig  Aine  dá  bráthair  .i.  dAillén  :  cid  ar  sí  ro  thráig  in  delb  rígda 
rómhór  do  bói  fort,  dar  ár  mbréithir  ámh  a  ingen  ar  Aillén  ni' 
fhuil  do'n  droing  daenda  nech  dá  ninnésmais  sin  acht  mad  thusa 
at  aenur  .  ocus  do  innis  di  :  grád  tucas  ar  sé  d'Uchtdeilb  ingin 
Aengusa  finn  do  mhnái  Mhanannáin.  am  láimse  atá  a  fhóiridin 
sin  ar  Aine  .  ór  tuc  Manannán  grád  damsa  ocus  dá  tucasom  a 
mnái  duitse  fóifetsa  lais  tar  cenn  furtachta  d'faghbáil  duitse. 
ocus  táncadar  rompa  ar  Cáilte  .i.  Aillén  ocus  Aine  conice  in 
tulaigsea  .  ocus  do  riacht  Manannán  ocus  a  bainchéile  lais.  ocus 
ro  shuid  Aine  ar  láim  deis  Mhanannáin  ocus  tairbiris  teora  póg 
ndil  ndiochra  do  .  ocus  ro  fhiarfaig  each  scéla  dá  chéile  díob. 
mar  afchonnairc  ben  Manannáin  Aillén  tuc  grád  do.  is  ann  sin 
adubairt  Pátraic  :  is  gabhlánach  in  scélaigecht  sin  .i.  siur  Ailléin 
meic  Eogabail  do  thabairt  gráda  do  Manannán  ocus  ben  Manann- 
áin  do  thabairt  gráda  dAillén  .  conad  de  sin  atá  in  tseinbriathar  : 
gablánach  in  rét  an  scélaigecht.  ocus  tuc  Manannán  a  mhnái 
féin  dAillén  mac  Eogabail  ocus  tuc  féin  Aine  siur  Ailléin  .  ocus 
is  iat  sin  a  anam  a  Aed  ar  Cáilte  in  dá  cheisd  do  fiarfaigis  diom. 
ocus  do  bátar  isin  baile  sin  re  hedh  sechtmaine  .  ocus  do 
thiomnadar  céilebrad  d'Eogan  ardbhrugaid  ocus  tuc  Pátraic  nemh 
do  ar  a  nderna  dá  réir. 

Is  ann  sin  táncadar  rompa  co  glenn  in  scáil  soir  risanabar 
muinnter  Dhiugra  isin  tan  so  .  áit  arraibe  Pátraic  i  ndaeire  ac 
Milchoin  mac  úi  Buain  ac  rig  dhál  nAraide  .  ocus  atchiat  cell 
shuthach  ar  a  cionn  ocus  triocha  mac  necalsa  innti  ac  edarmholad 

in  dúileman  co  diochra.  ocus  ac  déchsain  dóib  do'n  taeib  eile 
secha  atchiat  in  cell  [ocus  caemghort]  cluana  re  a  taeib.  do  rig 
nime  [ocus  talman  atlóchjamar  ar  Cáilte  :  ro  b'adhba  slóg  ||  ocus 
sochaide  sin  gid  inat  naem  ocus  fírén  anosa.  cia  do'n  fhéinn  do 
bí  isin  baile  út  ar  Pátraic.  Raigne  roisclethan  mac  Finn  isin  dara 
baile  diob  ocus  Caince  corcarderg  mac  Finn  isin  baile  eile  ar 
Cáilte  .  ocus  do  marbsat  clanna  Mórna  Raigne  mac  Finn  conad 
uada  atá  mag  Raigne  .  ocus  ro  marbsat  in  mac  aile  conad  uada 
atá  sliab  Caince. 

Ocus  nir  chian  do  bátar  ann  co  facadar  ingin  min  macdachta 
mongbhuide  dá  ninnsaigid  .  ocus  suidis  ar  in  fiort  fbtbaig.  cia 
thusa  a  ingen  ar  Pátraic.  Edáin  fholtfionn  ingen  Baedáin  mise 
ar  si :  ingen  rig  dáil  nAraide.  cid  um  a  táncais  a  ingen  ar 
Pátraic.  do  thabairt  ár  mbeomaicne  ocus  ár  marbmaicne  duitse 
a  naemPátraic  ar  an  ingen  .  ór  ní  fhuil  dom  shíol  beo  acht  mé 
féin  ocus  mo  dherbbráthair.  ocus  tuc  a  láim  etorra  ocus  a  léinid 
ocus  tuc  caoca  bruth  óir  ocus  caoca  bruth  aircit  arraibe  caoca 
uinge  d'aircet  ocus  caoca  uinge  d'ór  ina  screbal  soiscéla  do 
Phátraic  .  ocus  do  shlécht  do.  gá  ainm  atá  ar  do  bhráthair  a 
ingen  ar  Pátraic.  Loingsech  mac  Baedáin  ar  inningen.  r/ge 
nEirenn  uaimse  do  ar  Pátraic  ocus  triur  dia  shíol  i  ríge  dia  éis. 
gach  ni  bias  acainne  d'Eirinn  co  bráth  duitse  a  naeimchléirig  ar 
an  ingen  .  ocus  do  chéilebair  dóib  iar  sin  ocus  do  bádar  ar  in 
tulaig  re  hathaid  tar  éis  na  hingine. 

Ocus  do  bí  óclách  comaidechta  do  Mhuiredach  mac  Finnachta 
do  rig  Chonnacht  i  farrad  Pátraic  .i.  Core  mac  Dairine  mac  rig 
chorea  Dhuibne.  fiafraigid  ro  b'áil  lem  do  dénam  díot  a  anam  a 
Cháilte  ar  Core  :  cid  im  a  nabar  tonn  Chliodna  ocus  tonn  Téide 
risin  tuinn  aile.  óclách  gráda  do  bí  ac  Fionn  ar  Cáilte  .i.  Ciabhán 
mac  Eochaid  imdheirg  mac  rig  Ulad  atuaid  .  ocus  is  amlaid  ro 
bói  in  tóclách  sin  in  derrscugad  bheirios  ésca  ina  ollchóiged  dec 
do  rétlannaib  nime  rue  in  tóclách  ar  chruth  ocus  ar  dheilb 
do  mhacaib  rig  ocus  táisech  in  domain,  ocus  ro  ghab  toirrse 
fianna  Eirenn  reime  ocus  ba  hé  adbar  a  toirrse  ni  raibe  ac  fior 
ná  gan  fer  isin  féinn  ben  nach  tuc  grádh  do  .  ocus  ro  dhiult 
Fionn  roime  ocus  gia  ro  dhiult  ro  ba  lesc  leis  acht  ecal  lais 
fianna  Eirenn  do  ar  met  a  néda.  ocus  táinic  roime  co  tráig  an 
chairn  renabar  tráig  na  tréinfher  i  cúiced  Ulad  idir  dhún  Sobh- 
airce  ocus  muir  .  ocus  atchonnairc  curach  cennárd  cóil[deiridh] 

créduma  ann  .  ocus  dá  ghilla  óga  isin  churach  ocus  tuig[nech] 
forra  co  formnaib  a  ngualann.  bennachais  C[iabhán  dóib]  ||  ocus 
fregraitsium  do.  cia  sib  a  ócu  ar  Ciabán.  Lodán  mac  rig  na 
\\India  mise  ar  fer  diob  .  ocus  Eolus  mac  rig  na  Gréige  in  fer  eile 
ut  .  ocus  ro  ghluais  tonn  sinn  ar  sé  ocus  ro  imáin  gaeth  ocus 
ní  fhedamar  gá  críoch  nó  cinél  do'n  doman  idtám.  in  ti  le  a 
mbud  áil  siubal  mara  lib  ar  Ciabán  in  tibredh  sib  cumaid  do'n 
churach  do.  dámad  at  aenar  duit  dobhérmais  ar  siat.  maith  a 
Chiabáin  ar  a  muinnter  :  an  í  Eire  as  áil  duit  d'fácbáil.  is  í  ámh 
ar  eisium  .  ór  ní  faghaim  mo  dhíon  ná  mo  chomairce  innti.  ocus 
táinic  isin  churach  ocus  do  thiomain  céilebrad  dá  mhuinntir  .  ocus 
do  bádar  co  dubach  domhenmnach  ocus  ba  scarad  cuirp  re  han- 
main  leo  scarad  fris.  ocus  dorónsat  a  caradrad  Ciabhán  ocus  na 
hócláich  do  bi  san  churach. 

Is  ann  sin  ro  éirgetar  tonna  gela  gáirechtacha  dóib  comba 
cudrama  re  sliab  gach  mórthonn  mhuiride  diob  .  ocus  na  héic- 
neda  áille  eochairbhreca  no  biodh  re  grian  ocus  re  gainimh  co 
mbítís  re  sliosbhórdaib  in  churaig  aca  .  gur  ghab  grain  ocus  egla 
ocus  urómhan  iatsom  roime  sin.  dar  ár  mbréithir  ámh  ar  Ciabán 
dámad  ar  tír  do  bheimís  dochoisénmais  sinn  féin  illáthair  chatha 
ocus  chomlainn  co  maith.  ocus  do  bádar  isin  móiréicin  sin  nó  go 
facadar  aenóclách  dá  ninnsaigid  ocus  ech  dubghlas  fái  ocus  srian 
óir  fria  .  nái  tonna  fó  mhuir  do  ocus  in  dechmad  tonn  do  éirged 
ar  a  huachtar  ocus  ní  bha  fliuch  blái  ná  bruinne  do.  do  fhiarfaig 
in  tóclách  díobsom  cia  luach  dobhérad  sib  do'n  ti  do  fhóirfed  sib 
ó'n  móiréicin  sin.  in  bfil  inár  láim  in  luach  shirter  orainn  ar  iat. 
atá  ámh  ar  in  tóclách  :  bar  mbeith  féin  ar  chor  ocus  ar  muinn- 
terdus  in  ti  no  fhóirfed  sib.  ro  aemsatsom  sin  ocus  tucsat  a  láma 
i  láim  indócláich. 

Is  ann  sin  tuc  in  tóclách  chuice  as  in  churach  iat  ina  triur  ar 
an  ech  .  ocus  do  bi  an  curach  ar  taebshnám  re  slios  an  eich  co 
rángatar  cuan  ocus  calad  i  tir  tharrngaire  .  ocus  ro  thóirrlingedar 
ann  sin  ocus  táncatar  co  loch  luchra  ocus  co  cathair  Manannáin. 
ocus  táirnic  tech  nóla  do  shuidhechan  rompa  [ocus  r]o  frestladh 
ocus  ro  frithóiledh  iat  a  cethrar  óclách  ina  [dhegaid]  sin.  ocus  ro 
tócbait  a  cuirn  ocus  a  cuaich  ocus  a  cupada  .  [ocus  ro  eijrgedar 
gilli  áille  abradghorma  re  bennaib  [bláthjchaema  buabaill  .  ocus 
ro  seinnit  leo  timpána  ||  téitbhinne  ocus  cruite  nuaibhinne  nái- 
thédacha  co  tarrl[a]  in  tech  ina  chairche  chiuil. 

Is  ann  sin  ro  éirgetar  bachlaig  shrubfada  shálfada  sheiredchaela 
ruadmhaela  rionntacha  do  bíodh  ag  dénam  cles  ocus  cluichcd  i  tig 
Mhanannáin.  ocus  ba  hé  so  cles  dogníodais  .i.  nái  mbunnsacha 
biorghaise  do  ghabáil  ocus  a  ndiubracad  co  féice  ocus  co  formna 
na  bruidnc  ar  lcthchois  ocus  ar  lethláim  ocus  a  ngabáil  do  fó'n 
cuma  cétna.  ocus  is  uime  dognidis  sin  d'imdhergad  shaerchlann 
soicheincoil  tictis  a  criochaib  ciana  comaithche.  ocus  dorigne  in 
adhaig  sin  a  chles  fcib  dogni'od  roime  .  ocus  táinic  d'innsaigid 
Chiabáin  chasmongaig  ocus  tuc  na  nái  mbunnsacha  ina  láim  .  ór 
is  é  ba  ferr  delb  ocus  toichim  ocus  tuarascbáil  do  bói  do  thua- 
thaib  dé  danann  ocus  do  mhacaib  Míled  i  tigh  Mhanannáin.  do 
éirig  Ciabán  ocus  dorigne  in  cles  i  fiadnaise  Mhanannáin  ocus 
mhaithedh  tire  tarrngaire  mar  bud  é  bud  aenfoghlaim  do  riam. 
ocus  tuc  illáim  Eoluis  mheic  rig  Ghréc  ocus  doróine  co  hathlam 
urmaisnech  .  ocus  tuc  secha  in  cles  illáim  Lodáin  [mheic]  rig  na 
\\India  ocus  dorigne  fo'n  cuma  cétna. 

Bái  tra  prímollamh  ac  Manannán  i  tir  tarrngaire  .i.  Libhra 
pn'mliaig  .  ocus  do  bádar  trí  hingena  aige  .i.  Cliodhna  ocus  Aife 
ocus  Etáin  fhoiltfionn  .  ocus  ba  hiat  sin  tri  taisceda  genais  ocus 
aentamha  tuaithe  dé  danann  ocus  nír  ecal  ní  dá  marbadh  acht 
gái  cró  na  genmnaidechta  .  ocus  tucsat  in  naenuair  grád  do'n 
triar  sin  ocus  do  chinnset  élód  leo  isin  caemlaithe  bud  nesa  dóib. 
ocus  táncatar  co  caladphort  i  coinne  an  trír  ócláich  sin  .  ocus 
táinic  Lodán  mac  rig  na  hlnnia  ocus  Eolus  mac  rig  Ghréc  i 
naenchurach  .  ocus  táinic  Ciabán  mac  Echach  imdeirg  ocus  Cliod- 
na  i  curach  naile  .  ocus  seolait  rompa  óthá  sin  co  tráig  Théite 
ingine  Ragamnach  i  ndeisciurt  Eirenn.  ocus  is  uime  tucad  tráig 
Téite  uirre  .i.  Téite  bhrec  ingen  Ragamnach  do  dhul  ann  do 
chluiche  tuinne  ocus  tri  caoca  ingen  léi  cor  báidedh  ann  iat. 
gurab  de  atá  tráig  Théite. 

Dála  Chiabáin  meic  Echach  imdeirg  ro  ghabastar  cuan  ocus 
calad  ar  in  tráig  cédna  .  ocus  luid  do  sheil[g  ocus  do  fhiadach] 
fó'n  chrích  ba  choimnesa  do  ocus  [táinic  in  tonn]  amuich  dochum 
Clíodna  [ocus  ro  báidedh  í  ann]  ||  .  conad  uaithi  atá  tonn  Chlíod- 
na  uirre.  ocus  táncadar  teglach  tige  Mhanannáin  ina  degaid  .i. 
Ildathach  ocus  a  dhá  mac  ar  tabairt  gráda  do'n  ingin  .  ocus  ro 
báidit  ar  in  tráig  cédna  .  amail  asbert  Cáilte: — 

C   lídna  cheinnfionn  buan  in  béd  .  ar  in  tráig  táinic  a  héc  ■ 
damna  dá  mátbair  beith  marb  .  in  ní  dá  tárla  in  senanm 

D  á  ndernad  in  taenach  de  .  ag  lucht  tire  tarrngaire  '■ 

is  é  rue  a  mnái  tré  cheilg  .  Ciabán  mac  Echach  imdeirg 
R  igan  in  aenaig  thall  tra  .  ingen  dar  comainm  Clidna  '■ 

tar  an  ler  lethan  longach  .  rue  leis  Ciabán  casmongach 
R  o  fhácaib  í  arin  tuinn  .  luid  uaithi  ar  echtra  nédtruimí 

d'iarraid  shelga  monar  mas  .  téit  Ciabán  fó'n  bfiodh  bfoltchas 
T  áinic  in  tonn  tar  a  éis  .  do  Chiabán  nír  ba  degghréis  '■ 

móirghním  ba  dimda  linne  .  bádad  Clidna  ceinnfhinne 
T  onn  dúine  Téite  na  triath  .  is  é  ainm  ro  bói  ar  in  iathi 

nó  gur  bháid  in  tonn  sin  tra  .  in  ben  dar  comainm  Clidna 
L   echt  Téite  isin  tráigsi  thuaid  .  acaib  i  mesc  in  mórshluaigí 

lecht  Clidna  isin  leith  bud  dhes  .  re  sith  Duirn  buide  buinges 
F  liuchtar  folt  in  Duirn  buide  .  a  tonnaib  in  tromthuile  í 

gid  imda  doneoch  fhuil  ann  .  is  i  Clidna  nosbáideann 
C  aoca  long  lotar  tar  sál  .  teglach  tige  Mhanannáin  '■ 

nochar  b'i  in  chongaib  gan  ghnái  .  báidter  ar  tonnaib  Clídnái 
I    Idathach  is  a  dhá  mac  .  báidter  in  triar  ac  tochmarci 

mairg  do  adhar  in  long  dna  .  nachasanaic  tonn  Clidna 

Is  ann  sin  do  riacht  Ciabán  casmhongach  d'ár  nionnsaigid  co 
druim  nAsail  mheic  ú  Mhóir  .  ocus  isin  oidche  sin  ba  marb 
Eochaid  imderg  ri  Ulad  ocus  do  rígasdar  Fionn  Ciabán  cas- 
mongach i  rige  nUlad  tar  éis  a  athar  .  ocus  is  é  sin  a  Chuirc 
mheic  Dhaire  in  scél  d'fiarfaigis  díom  ar  Cáilte. 

Ina  dhiaid  sin  do  éirgedar  na  slóig  co  ráith  Mhedba  ocus 
Pátraic  maraen  rú.  cia  in  Mhedb  ó  nabar  in  ráith  so  a  Cháilte  ar 
Pátraic.  Medhb  ingen  Echach  feidhlig  ar  Cáilte.  an  é  so  do  ba 
baile  bunaid  di  ar  Pátraic.  ní  hé  etir  ar  Cáilte  .  acht  fá  lithlaithe 
na  samna  ticedh  d'acallaim  a  druad  ocus  a  filed  ann  dús  cid  no 
biadh  ar  mhaith  nó  ar  shaith  di  an  bliadain  sin.  ocus  is  amlaid 
thiced  si  ina  nái  cairptib  ann.  nái  carbait  roimpi  ocus  nái  carpait 
ina  diaid  ocus  nái  carbait  cechtar  do  díb  leithib  di.  crét  um  a 
ndénad  si  sin  ar  Pátraic.  co  nach  róisedh  braenscóit  na  conaire 
ocus  glomarchinn  [na  hechraide]  ocus  co  nach  salchadais  na 
dechelta  [nuaghlanja.   adbar  subachais  sin  ar  Pátraic.  || 

Caide  ainm  an  achaid  so  a  Cháilte  ar  Pátraic.  gort  in  fhos- 
dóidh  ar  Cáilte.  crét  in  fosdódh  ar  Pátraic.  óclách  d'Fionn 
tarmairt  imthecht  uad  ar  bithin  a  thuarasdail  .  ór  fada  leis  co 
ráinic  do  .i.  Druimderg  dána  mac  Duibdechelt  do  Chonnachtaib 
ann  so.  ocus  táncadar  trí  catha  na  féinne  dá  fhostód  ocus  nír 
thairis  acu  .  ocus  do  riachd  Fionn  dá  fhostód  ór  bádar  buada  ar 
a  fhostód  ócláig  .  ocus  ba  do  na  buadaib  sin  acht  go  ndernadh 
Fionn  tri  rainn  do  comad  sidach  iarum  .  ocus  atbert  Fionn: — 

N  2 


i  So  In  Agallamh.  [184:1 

T  u  sin  a  Dhruimdeirg  dhana  .  a  uirdeirc  na  hurbágaí 
gé  tís  uaim  aniu  co  mblad  .  is  cétlad  dúinn  céilebrad 
D  o  ratas  duit  oc  ráith  chró  .  trí  caoca  uinge  i  nénlo  '■ 

lán  mo  chuaich  i  cam  Ruide  .  d'aircet  ocus  d'ór  bhuide 
I    n  cumain  lat  ac  ráith  nAi  .  dá  fuaramar  an  dá  mhnái  '■ 
ocus  aduamar  na  cná  .  mise  ann  ocus  tusá 
Is  ann  sin  do  éirig  in  sluag  uile  co  ros  na  hechraide  re  a  nabar 
ail  fionn.    ocus  is  uime  adertai  ros  na  hechraide  ris  .i.  in  tan  do 
bítís  cúiccdaig  Eirenn  oc  ol  i  Cruachain  is  ann  do  bítís  a  neich 
ocus  a  nechrada  i  lubghortaib  gabála. 

Adrae  buaid  ocus  bennacht  a  Cháilte  ar  Pátraic  :  is  mór  in 
teolus  sin  acut. 

Ocus  nir  chian  do  bhátar  ann  co  facadar  in  aenmnái  dá  ninn- 
saigid  ocus  brat  uaine  uimpi  .  ocus  léine  maethsróill  ria  a  cnes. 
ocus  niamlann  d'ór  buide  re  a  hédan.  canas  táncais  a  ingen  ar 
Cáilte.  a  huaim  Chruachna  ar  an  ingen.  cia  thu  a  anam  a  ingen 
ar  Cáilte.  Scothniam  ingen  Buidb  deirg  mheic  in  Dagda  mise  ar 
si.  cid  rotimluaid  illé  ar  Cáilte.  d'iarraid  mo  chaibche  ortsa  ar  an 
ingen  .  ór  do  ghellais  uair  éicin  dam  i.  crét  tuc  ortsa  gan  techt 
dá  hiarraid  co  earn  Cáiredha  thes  i  cúiced  Laigen  or  is  ann  do 
gelladh  a  fagháil  duit.  neimfirinnech  adeiri  sin  ar  si  ocus  in 
cleiliugad  thucadh  ó  chéile  orainn.  ingnad  linn  mar  atchiam  sib 
ar  Pátraic  .i.  an  ingen  co  hoc  ilehrothach  ocus  tusa  a  Cháilte  ad 
shenóir  chríonchrothach  chróinliath.  neimingnad  in  ni  sin  ar 
Cáilte  .  ór  ní  lucht  coimdhíne  ná  comaimsire  sinn  .  do  thuathaib 
dé  danann  isi  ocus  neimirchradach  iatséin  ocus  suthain  a  saegal. 
ocus  mise  do  mhacaib  Miled  ocus  dimbuan  irchradach  iat.  tabair 
fregrad  ar  in  mnái  a  Cháilte  ar  Pátraic.  dobér  imorro  ar  Cáilte. 
ocus  do  éirig  roime  co  earn  soghradach  re  Cruachain  aniarthuaid 
ocus  tuc  a  uillinn  cli  risin  earn  ocus  do  chuir  secha  é  .  ocus  tuc 
a  láim  fó'n  earn  ocus  tuc  in  lugbordach  aníos  .i.  crannóc  tucadh 
i  c[omair  chisa  ocus]  chánachais  d'Fionn  mhac  Chumaill  ocus  tuc 
Fionn  ina  thuarasdal  do  Choná[n  mhael]  mhac  Mhórna  .  ocus  do 
fholaig  Conán  isin  earn  Í.  ocus  is  am[laid]  ||  do  bói  in  chrannóc 
ocus  a  lán  d'ór  innti  .  ocus  tuc  Cáilte  ina  coibche  do'n  ingin  i.  is 
gairit  o'n  tsligid  ocus  ó  ré  na  carbat  fuarais  sin  a  Cháilte  ar 
Pátraic.   ocus  adubairt  Cáilte: — 

D  áine  bátar  sunn  co  sé  .  saeire  aidble  a  ninnile  ■ 

nocha  sochaide  rusgaib  .  cincub  cian  ó  shligedaib 
A  tá  folach  i  sléib  Fuait  .  do  chuirfedh  Eirinn  má  cuairt  ■ 
trí  cét  uinge  do'n  or  dherg  .  maraen  is  an  duille  derg 

A  táit  cetra  dabcha  óir  .  i  fírmhullach  sléibe  smóil  '■ 
in  dabach  as  luga  díb  .  fairsing  ndéise  cumang  trir 

A  deirimse  ritsa  de  .    a  niheic  Chalpruin  co  naeime  '■ 
go  mairit  na  hinnmusa  .  is  nach  mairit  na  dáine 

Ar  ndénam  a  thráth  ocus  a  úird  ocus  a  aiffrind  do  Phátraic 
tucad  Cáilte  chuige  ocus  do  fhiarfaig  de  :  crét  fá  tucad  glenn  na 
caillige  ar  an  nglenn  so  thios.  aen  do  ló  do  bi  Fionn  ocus  in 
fhiann  ann  so  ocus  atchonncamar  amait  chaillige  corrluirgnige 
cirdhuibe  chucainn  .  ocus  ghrennaigios  sinn  um  choimling  do 
dhénam  ria  ocus  a  ngnáithgell  ó'n  fhéinn  uime  sin  .  ocus  ba  hiat 
gellta  do  snaidmedh  ann  a  chenn  do  bhein  do'n  aen  do  fúicfide 
ann.  ocus  do  rithsamne  triar  do'n  fhéinn  ria  .i.  Oisin  ocus  Diar- 
maid  ua  Duibne  ocus  mise  .  ocus  do  rithamar  co  háth  mór  re  a 
nabar  áth  mogha  isin  tan  so  .  ocus  is  mise  fa  túsca  ac  dul  tar  in 
áth  siar  ar  Cáilte.  ocus  d'impódhas  i  nagaid  na  caillige  aniar 
ocus  tucas  béim  cloidim  di  gur  chuires  a  cenn  dá  colainn  .  ocus 
is  uaithi  ainmnigter  an  glenn  ó  sin  alé.  ocus  táncatar  isin  mbaile 
anunn  iar  sin  ocus  do  bennachad  acu  é  .  ocus  do  bí  légeon  d'ain- 
glib  ós  a  chionn  arna  bhennachad  .  ocus  do  bádar  ann  iar  sin  co 
cenn  caeicdigise  ar  mis. 

Araile  laithe  dóibsium  isin  dú  sin  co  facadar  in  taenóclách  dá 
ninnsaigid  ocus  ba  maith  a  dhelb  ocus  a  dheise.  cia  thusa  a  mhac- 
aeim  ar  Pátraic.  Aedh  mac  Echach  leithdeirg  mise  ar  sé :  mac 
rig  Laigen  andes  .  ocus  imáin  dorónad  acainn  ac  sid  Liamna 
lennchaeime  ocus  do  bi  m'athairse  ocus  mo  mháthair  i  fiadnaise 
na  himána  .i.  Bébionn  ingen  Chuain  mheic  Fhionntain  ingen  rig 
Chonnacht  .  ocus  ni  fhuil  gein  cloinne  aca  acht  mise  am  aenar. 
ocus  [rucjassa  secht  cluiche  ar  in  macraid.  ocus  in  cluiche  d[éid- 
enach  rujcas  is  ann  domriachtsat  in  dá  mhnái  ocus  [dá  bhrat 
uaine]  umpaib  .  ocus  dá  ingin  Buidb  deirg  meic  in  [Dagda  iat  .i. 
Slad  ocus]  Mumain  a  nanmanna  .  ocus  ghabsat  lám  [cacha  mná 
dam]  ocus  rucsat  leo  mé  chum  in  bhroga  ||  bhrecsholuis  .  co  fuilet 
mo  mhuinnter  gom  chained  tar  m'éise  re  tri  bliadnaib  ocus  lucht 
in  tsída  acum  lesugad  ó  sin  illé  nó  go  fuaras  etirbhaegal  in  tsida 
aréir  .  ocus  táncamar  tri  caoca  macám  amach  ar  in  faidche  as  in 
sid.  is  ann  tucassa  dom  aire  in  móiréicin  irraba  ac  lucht  in 
tsida  .  ocus  tánac  am  rith  ó'n  brug  conice  so  dot  innsaigidse  a 
naemPátraic.  bud  chomairce  ámh  duitse  sin  innus  nach  bia  a 
nertsom  ná  a  cumachta  fort. 

Is  arm  asbert  Cáilte  re  Pátraic  :  is  mithig  dúinn  dul  i  cóiced 
Laigen  bud  des  ocus  a  mhac  do  breith  do  rig  Laigen  ocus  creidcm 
do  shiolad  ann  ocus  mainchesa  do  ghabáil.  cáit  a  fuil  Cas  corach 
mac  Cainchinnc  .  sunn  a  naeimchléirig  ar  in  táirfídech.  bíodh  mac 
rig  Laigen  i  naeinlebaid  ocus  i  naenchumaid  nó  go  rísem  cóiced 
Laigen.' 

Táncatar  rompa  iar  sin  d'innsaigid  chóicid  Laigen  ocus  rán- 
catar  co  fert  Raeirinne  ingine  Rónáin  ruaid  ar  laechmachaire 
Laigen  .  ocus  innisid  Cáilte  dóib  cid  fá  tucad  in  tainm  sin  ar  in 
fert :  aeinndeirbshiur  ro  bhói  acamsa  ar  sé  .  Raeiriu  a  hainm. 
ocus  ba  ben  do  Gholl  mhac  Mhórna  í  ocus  marb  do  bhreith 
mheic  ar  an  tulaig  so  í  ocus  marb  in  mac  léi  .  ocus  do  b'áil 
lemsa  ascaid  d'iarraid  ort  a  naemPátraic  ar  Cáilte.  cia  ascaid 
sin  a  anam  a  Cháilte  ar  Pátraic.  mo  dheirbshiur  do  thabairt  a 
pianaib  ór  tarrassa  do  mhuinnterdas  ocus  do  ghráda.  do  mháth- 
air  ocus  t'athair  ocus  do  thigerna  Fionn  mac  Cumaill  do  thabairt 
a  pianaib  ortsa  ar  Pátraic  mása  maith  le  dia  é.  ro  altaig  Cáilte 
sin  do  dhia  ocus  do'n  táilgenn  .  conad  í  sin  étáil  as  ferr  fuair 
Cáilte  riam.  ocus  tángatar  rompa  iar  sin  co  earn  na  curad  re  a 
nabar  in  gharbthanach  i  núib  Muiredaig  isin  tan  so. 

Innis  dúinn  a  Cháilte  ar  Pátraic  cid  fá  tucad  in  gharbthanach 
ar  an  inadsa.  fregrais  Cáilte  sin  :  airdri  ro  ghabastar  Eirinn  .i. 
Tuathal  techtmar  mac  Fiachach  fionnolaig  mheic  Feradaig  finn- 
fhechtnaig  .  ocus  is  é  in  Tuathal  sin  do  bhen  a  cinn  do  chúiced- 
achaib  Eirenn  .  curab  uime  adubrad  Tuathal  techtmar  fris  ó'n 
techtad  thucastar  ar  Eirinn  ocus  ó'n  techtad  thuc  ar  chóigedachib 
na  hEirenn  re  Temraig  na  rig  dá  foghnam.  do  bádar  dna  dá 
ingin  soinemla  aige  .i.  Fithir  ocus  Dairine  [a  nanmjanna  .  ocus 
táinic  rí  Laigen  d'iarraid  in[gine  diob]  .i.  Eochaid  mac  Eochaid 
ainchinn.  do  fhiarfaig  [ri  Eirenn  :  cá  hingen]  do  na  hingenaib 
as  áil  duit.  F[ithir  ar  ri  Laigen].  ||  adubairt  ri  Eirenn  ná  tibredh 
in  sóiser  amach  i  fiadnaise  in  tsinnsir  .  ocus  tucad  Dairine  ingen 
Tuathail  do  rig  Laigen  ocus  tuc  cét  do  gach  crudh  ina  tionnscra. 
ocus  ro  bói  bliadain  aige  isan  bailese  .  ocus  nir  inmain  leis  i.  ocus 
do  chum  cheilg  ocus  eladain  aige  féin  ina  imdaidh  adaig  nann  .i. 
ingen  rig  Eirenn  do  bhreith  co  lár  in  fheda  diamair  .  ocus  a 
shlechtad  uimpe  ocus  tech  deirrit  diamair  do  dhénam  di  ocus 
naenbar  comdhalta  do  bí  aice  léi  .  ocus  a  rád  a  héc  ann.  do 
gabad  a  eich  do'n   rig  ocus  do  hinnled  a  charbat  ocus  táinic 

d'agallaim  rig  Eirenn  co  Temraig  .  ocus  do  fhiarfaig  in  ri  scéla 
de.  scéla  oka  ar  ri  Laigen  :  an  ingen  tucaisse  dúinn  a  héc  aréir 
againn.  cid  um  a  tángaisse  dom  innsaigidse  ar  Tuathal  .  ór  ni 
chualasa  seel  as  doilge  lem  iná  in  seel  sin.  tánacsa  d'iarraid  na 
hingine  aile  ort  ar  ri  Laigen  .  ór  ní  háil  dam  scarad  red  charadrad. 
dar  mo  bhréithir  ar  ri  Eirenn  ní  thaidbsenann  sáime  ná  subaige 
damsa  m'ingen  do  tabairt  duit.  ni  hacamsa  do  bi  cumus  a  hanma 
ar  ri  Laigen.  ocus  tucadh  an  ingin  aile  dosom  ar  Cáilte  .  ocus 
tuc  leis  cusin  mbailese  Í  ocus  amail  do  riacht  an  ingen  do'n  baile 
is  ann  do  bói  a  siur  isin  tig  ar  a  cionn  : — 

Cáilte  cecinit. 
T  uc  Fithir  a  bél  re  lár  .  nír  é  in  caradrad  comlán  í 

gur  brised  a  croide  ar  tri  .  ar  ndul  dia  niort  ar  neimni 

Ocus  ótchonnairc  an  ingen  aile  sin  fuair  bás  do  chumaid  a 
sethar : — 

F   ithir  ocus  Dairine  .  dá  ingin  Tuathail  tsubaigi 
marb  Fithir  do  nairine  .  marb  Dairine  dia  cumaid 

Ocus  dorónad  a  tanach  ann  so  ac  rig  Laigen  ocus  asbert  an 
ri  :  is  garb  in  tanach  ar  sé  .  conad  uada  atá  garbthanach  ar  an 
inad  so.  ocus  do  cuirit  maraen  annsa[n]  bfiort  fbtbaigsea  a  naem- 
Pátraic  ar  Cáilte. 

Adrae  buaid  ocus  bennachtain  a  anam  a  Cháilte  ar  Pátraic  is 
maith  in  seel  sin. 

Is  ann  sin  atchonncatar  férbrugh  gabála  i  nimfhocus  dóib. 
ocus  aenmhacaem  soichim  sainemail  ann  ocus  tri  caoca  ech  ina 
fhiadnaise  isin  férghurt.  tic  Pátraic  chum  in  mhacaeim  ocus 
éirgios  in  macaem  reime.  uaitne  rig  umat  a  mhacaeim  ar  Pátraic 
ocus  ac  fer  th'inaid  ad  [dhegaid]  .  ocus  gá  chomainm  thu  ar 
Pátraic.  Muiredach  mac  [Tuathail]  mheic  Fhionnachta  mac  rig 
in  tirese  mé  [ar  in  macaejm.  cia  in  dúnad  úd  atchiam  ar  Pátraic. 
[dúnad  brugaid]  do  mhuinntir  rig  Laigen  ar  Muiredach  :  ||  Cos- 
crach  na  cét  a  ainm.  crét  fá  a  nabar  in  tainm  sin  ris  ar  Pátraic. 
ni  fédtar  a  crodh  ináit  a  alma  d'áirem  nó  go  náirmher  ar  chédaib 
iat.  in  bfuigem  féis  na  hoidche  anocht  ann  ar  Pátraic.  doghéba  ar 
in  macaem  .  ór  is  coimsech  ocus  is  cumasach  mise  isin  baile  ocus 
ni  fhuil  óclách  in  bhaile  féin  ann.  ocus  táncatar  chum  an  baile 
ocus  do  chuir  in  macaem  Pátraic  cona  mhuinntir  isin  n'gthech 
rómhór  ro  bói  isin  baile  ocus  dorónad  a  numalfhósaic  ann. 

Dála  Cháilte  luid  roime  co  cloich  na  narm  illeith  thes  do'n 

dúnad  .  in  bailc  a  ndéndais  in  fhiann  a  nairm  do  bhleith  gacha 
bliadna  re  riglia  cloiche.  ocus  ro  cháiesdar  déra  fírtruaga  falcmara 
ann  sin  ós  cionn  na  cloiche  ag  cuimniugad  na  muinntire  móire 
maithe  do  bí  maraen  fris  ós  cionn  na  cloiche  sin  co  minic.  ocus 
nir  chian  do  bi  ann  co  facaid  aenóclách  dá  innsaigid  ocus  brat 
corcra  uime  ocus  delg  óir  isin  brut  .  ocus  delb  degduine  fair  ocus 
fofamh  flatha  lais  ocus  folt  caem  cas  fair  .  ocus  nír  rathaig  Cáilte 
é  nó  gur  shuid  ar  lethcenn  in  lia  ina  fharrad.  carsat  comainm  a 
ócláich  ar  Cáilte.  Coscrach  na  cét  m'ainm  ar  sé  .  ocus  in  tusa 
m'aithnese  ar  in  tóclách.  cia  th'aithne  ar  Cáilte.  dar  lemsa  ar 
Coscrach  is  tu  Cáilte  mac  Rónáin.  is  fíor  curab  mé  ar  Cáilte. 
maith  lem  do  thecmáil  chucam  ar  Coscrach.  cid  ón  ar  Cáilte. 
atáit  nái  seisrecha  fichet  agam  ar  Coscrach  .  ocus  in  tan  as  inam 
buana  in  trebaire  tecaidh  fiad  imdhiscir  alltaide  ocus  loitidh  ocus 
millidh  uile  co  nach  bí  tarba  duinne  di  .  ocus  ar  fior  do  ghaile 
ocus  do  ghaiscid  fritsa  a  anam  a  Cháilte  ar  Coscrach  na  cét  tabair 
furtacht  ocus  fóiridin  orum  im  dingbáil  in  daim  sin  diom.  in  tan 
do  bádassa  am  lúth  ocus  am  lathar  ar  Cáilte  do  dhingébainn  sin 
diotsa. 

Is  ann  sin  atchonncatar  in  luathgrinne  dig  ocus  írghaile  dá 
ninnsaigid  ocus  fidneimed  do  shlegaib  urárda  re  a  nguaillib  ocus 
amdhabach  do  sciathaib  donna  deilighte  forro.  cuich  súd  a  anam 
a  Choscraig  ar  Cáilte.  Tuathal  mac  Fionnachta  ri  in  tirese  ar 
Coscrach  .  ocus  do  shuid  in  t[óclách]  ar  in  faidche  ar  a  rabadar. 

Is  ann  do  r[áid  Cáilte]  re  Coscrach  :  dá  fagthá  techta  co  [cluain 
cáin]  na  fairche  i  cóiced  Muman  co  daire  [na  finghaile  .  ocus] 
atát  mo  shecht  liona  fiadaigse  ann  [sin.  ocus  do  chuadar  na]  || 
techta  ar  a  cenn  ocus  tucsat  na  líona  leo  dá  ninnsaigid  .  ocus  ro 
chóraig  Cáilte  in  tselg  sin  ocus  ro  chóraig  tiugh  na  bfer  ocus 
imat  na  con  in  teolus  do  shaeil  in  damh  do  thoidecht  ocus  do 
chóraig  a  lionta  fiadaig  ar  alltaib  ocus  ar  esaib  ocus  ar  innberaib 
in  fherainn.  ocus  do  riacht  in  fiad  mór  dá  ninnsaigid  mar  a  ticed 
gacha  bliadna  .  ocus  atchonnairc  Cáilte  in  dam  allaid  ac  tuidecht 
co  háth  in  daim  ar  Sláine  ocus  ghabus  in  coscraig  .i.  a  shleg 
ocus  tuc  rot  nurchair  do'n  damh  ocus  sé  ag  lenmain  isin  lion  co 
tarla  fat  láime  laeich  do  chrunn  na  sleige  trit.  andar  liomsa  ro 
dergad  ar  in  ndamh  ar  Coscrach  .  gunad  áth  dergtha  in  daim  a 
ainm  0  sin  anall.  ocus  rucsat  a  dhruim  co  druim  lethan  re  a 
nabar  druim  nderg  na  damraide  isin  tan  so.    maith  do  thoisc  d'ár 

ninnsaigid  a  Cháilte  ar  Coscrach  na  cét  .  ocus  táncadar  chum  in 
dúnaid  mar  a  raibe  naemPátraic.  ocus  do  rat  Coscrach  a  chenn 
i  nucht  Pátraic  ocus  tucsat  a  shecht  meic  ocus  a  shecht  ningena 
mar  in  cétna  ocus  ro  shléchtsat  do  .  ór  tárladar  a  dhá  les  do  in 
adaig  sin  .i.  Pátraic  do  les  a  anma  ocus  Cáilte  d'anacul  a  arbha 
.i.  do  mharbad  in  daim  ro  bói  oc  fogail  air.  ocus  do  bátar  ag  ól 
ocus  ac  áibnes  in  adaig  sin  .  ocus  do  ruacht  in  slóg  uile  arna 
mhárach  ocus  naemPátraic  ar  faidche  in  dúnaid  amach. 

Is  ann  sin  ro  fhiarfaig  Coscrach  na  cét  do  Cháilte  :  crét  fá 
tucad  cloch  na  narm  ar  in  cairthe  comdaingen  cloichese.  is  í  sin 
ar  Cáilte  in  chloch  risa  meildis  in  fhiann  a  nairm  illaithe  na 
samna  gacha  bliadna  .  ocus  ar  in  cloich  sin  ro  bói  in  smachdcom- 
artha  sida  as  ferr  do  bí  i  nEirinn  ocus  i  nAlbain  fria  reimhes 
Cuinn  ocus  Airt  ocus  Cormaic  ocus  Cairbre  lifechair  .i.  fail 
druimnech  dergóir  arrabadar  ochd  fichit  uinge  do  dhergór  .  ocus 
poll  trésin  coirthesea  ocus  sisi  trésin  poll,  ocus  do  bi  d'febus 
rige  na  riog  sin  nach  lámadh  nech  a  breith  leis  .  ocus  do  bi 
d'febus  fhesa  na  ndruad  co  nach  lámtha  a  gluasacht  ocus  ac 
smacht  na  riog  {sic),  ocus  do  chuadar  as  na  rioga  sin  co  tóracht 
Cairbre  lifechair  mac  Cormaic  .  ocus  do  thuit  Cairbre  i  cath 
Gabra  ocus  luidsemne  in  deired  féinne  do  bámar  cosin  náth  so 
ar  [Cáilte]  .  ocus  ro  impaidhessa  in  cairthe  ocus  tucas  in  leth  ro 
bói  [tsuajs  de  sios  co  bfuil  amail  atchíthise.  dá  feicmis  [in  poll] 
ocus  in  comartha  do  chreitfimis  sin  ar  in  slóg.  léicidse  cáirde 
damsa  ar  Cáilte  co  ro  thócbar  in  leth  ||  atá  sios  di  co  rabh  suas. 
ór  deinmnedach  in  rét  in  gaeidel.  conad  de  sin  atá  deinmnedach 
in  raet  in  gaeidel.  ocus  do  éirgetar  uile  i  naeinfecht  dá  hinnsaigid 
in  lion  ro  bádar  ocus  nír  fhétsat  a  bhec  di.  do  riacht  Cáilte  iarum 
ocus  tuc  a  dhá  rigidh  uimpi  ocus  tuc  a  talam  i .  ocus  is  amlaid 
ro  bói  ocus  a  fail  óir  fá'n  poll  íochtarach  di  co  facadar  each  uile  i. 
luid  Cáilte  chum  na  falach  ocus  roinnios  ar  dhó  i .  ocus  tuc  a  leth 
do  Phátraic  ocus  a  leth  ele  do  lucht  in  baile  arrabadar  .  conad 
cluain  fhalach  ainm  in  baile  sin  ó  sin  illé  .  ocus  lia  na  narm  ainm 
in  lia  sin  .  ocus  atbert  Cáilte  in  rann  : — 

M  ór  sleg  dá  ndéntar  pudar  .  ocus  cloidem  caemchurad  Í 
ro  liomtha  linn  risin  lia  .  sunn  a  Choscraig  in  gach  dia 

Adrae  buaid  ocus  bennachtain  a  Cháilte  ar  Pátraic  :  is  maith 
in  senchas  do  innisis  duinn. 

Is  ann  sin  do  gabad  a  eich  ocus  do  hinnled  a  charbat  do, 

Choscrach  na  cot  .  ocus  táinic  roimc  d'agallaim  rig  Laigen  .i. 
Eochaid  leithderg  co  druim  lethan  Laegaire  meic  Ugaine  soir  go 
ninnisedh  scéla  Cáilte  dóib.  is  mór  mo  dhiomda  ort  a  Choscraig 
ar  ri  Laigen  gan  a  innisi  dam  Cáilte  do  bheith  acat. 

Is  ann  sin  adracht  ri  Laigen  tri  catha  mora  d'innsaigid  Phátraic 
ocus  Cháilte  co  ráith  mhóir  maighe  Fea  re  a  nabar  ráith  mhóir 
ar  machaire  Laigen  isin  tan  so.  ocus  suidis  naemPátraic  cona 
mhuinntir  í  ndorus  na  rátha  conad  suide  Pátraic  ainm  an  ionaid. 
ocus  suidis  ri  Laigen  lion  a  shlóig  .  ocus  tuc  a  chenn  i  nucht 
Phátraic  ocus  a  chomus  ó  bhiuc  go  mór  do.  gia  thánacsa  dot 
innsaigid  a  anam  a  naemPátraic  ar  ri  Laigen  ro  bói  deifir  mhór 
orainn  anallana  .i.  cath  ro  fhógair  Aillill  mac  Scannláin  mheic 
Dhúngaile  ri  na  nDéise  orainn  i  caillidh  in  chosnama  re  a  nabar 
mag  Raigne  .  ocus  do  léices  in  crich  do  loscad  dó  ocus  tánac  do 
dhénam  do  riarasa  ocus  dot  acallaim.  relecc  riog  nEirenn  agut 
ina  inadh  ar  Pátraic  acht  co  tis  timchell  na  leicesea  aratúsa  am 
shuide  .  ocus  adubairt  Cáilte  : — 

A  tá  lee  ina  luige  .  ac  druim  lethan  Laeguire  '■ 

maidm  ré  rig  Laigen  na  ler  .  dá  ti  in  daigfer  na  [dheisel] 

[Is]  ced  Horn  ar  Pátraic  in  bhaile  atá  a[r  maig  Raigne]  a 
shlucad  do'n  talam  ann  .  ocus  dor[ónad  amlaid  i  cétóir]  ||  ór  do 
shluie  in  talam  é  tré  bhréithir  naemPátraic  ocus  gan  nert  do 
ghabáil  d'fior  a  inaidh  ar  rig  Laigen. 

Is  ann  sin  adubairt  ri  Laigen  :  mo  mhóirchen  do  thiachtain 
a  anam  a  Cháilte  gid  ar  th'agaid  féin  do  thísdá  .  ocus  dú  duit 
toidecht  ór  Eithne  ingen  Taidg  do  mháthair.  ocus  innis  duinn  a 
rígfhéinnid  crét  fá  tucad  tipra  na  scaidheirce  ar  in  tiprait  atá  i 
ndorus  na  rátha  acainn.  Scáithderc  ingen  Chumaill  ro  báidedh 
innti  ac  déchain  na  smirdrise  locha  lurgan  .  curob  eisdi  sin  do 
éirig  loch  linide  linnuar  lurgan  .  co  ro  lethasdar  óthá  in  corraball 
i  cionn  sléibe  Smóil  meic  Eidlecair  re  a  nabar  sliab  Bladma  isin 
tansa  connice  so  .  ocus  ro  bói  ac  lethnachad  tar  in  cúiced  uile. 
ocus  is  ann  sin  doróine  Fionn  in  airbert  trén  togaide  as  ferr 
dorigne  nech  riam  ná  iarum  .i.  in  sugmaire  a  tir  na  hlndia .  ocus 
na  dráithe  a  tir  na  hAlmáine  .  ocus  na  banghaiscedacha  a  tirib 
Saxan  ocus  Franc  .  go  ro  shúigedar  in  loch  linide  linnfuar  sin. 

Ro  ba  hurdraic  in  chéitfhiann  sin  Fhinn  ar  ri  Laigen.  nir 
mhesa  gach  fer  díb  iná  gach  fer  uainne  acht  gan  a  tarrachtain 
i  coimré  ná  i  comaimsir  dúibse.    ocus  is  edh  ba  ghairdiugad 

d'aedairib  ocus  do  bhuachaillib  beith  ac  tinól  a  nairm  ocus  a 
nédaig  ann  so  .  tri  catha  na  féinne  .i.  Fionn  mac  Cumaill  ocus 
Ferdhoman  mac  Imomain  ó  láthraig  cáin  do  chúiced  Ghailian. 
ar  fior  do  ghaile  ocus  do  ghaiscid  frit  a  Cháilte  ar  Eochaid  leith- 
derg  rí  Laigen  innis  dúinn  ina  ndrongaib  ocus  ina  ndiormaib 
inneoch  ro  bháid  in  smirdris  locha  lurgan  dib.  ocus  adubairt 
Cáilte  :— 

Faelán  fionnlocha  aniar  a  cúiced  Chonnacht  .  ocus  Aengus 
ocus  Dobarchú  a  cúiced  Laigen  .  Druimdherg  daire  ocus  Dubh 
dá  dét  a  cenél  Chonaill  atuaid  .  Iubar  ocus  Aicher  ocus  Aedh 
ocus  Art  ceitri  rig  caille  in  chosnama  re  a  nabar  Osraige  isin 
tansa  .  Cairell  ocus  Caicher  ocus  Cormac  ocus  Caemh  cheitri 
meic  rig  dál  nAraide  atuaid  .  Maine  ocus  Art  ocus  Aralt  tri  meic 
rig  Alban  anall  .  Eobhran  ocus  Aed  ocus  Eogan  tri  meic  rig 
Bretan  .  Uai  ri  lie  ocus  a  dhá  mhac  .i.  Cerda  ocus  Cernabrocc 
dá  rig  innse  Ghall  [atuaid]  .  Diure  ocus  Barrae  ocus  Idae  tri 
meic  rig  [tuaiscirt]  Lochlann  .  Luath  ocus  Innell  ocus  Eogan  tri 
[rig  mairtinje  Muman  aniar  .  Glas  ocus  Delga  [ocus  Duibne 
tri  meic]  rig  thuath  mBreg  ocus  Mide  .  |]  Illann  ocus  Aed  ocus 
Eoganán  tri  meic  rig  chenéil  Eogain  atuaid  .  Samaisc  ocus 
Artúr  ocus  Inbeir  tri  meic  rig  ghallghaeidel  anall  .  conad  iat  sin 
anmanna  na  triath  ocus  na  tigernad  ocus  na  bfer  bferainn  \jns. 
feruinn]  do  bháid  in  smirdris  do  chéidféinn  Fhinn  mheic  Chum- 
aill.  ocus  gid  do  chuaid  ar  mo  lúth  ocus  ar  mo  lámach  tarras 
in  magsa  gur  ba  loch  línide  linnuar  é  ocus  ro  ba  ghlas  gleorda  a 
uisce  .  ocus  atbert : — 

U  isce  glaise  gleoraige  .  féth  snaise  fuaim  niubraige  '■ 

étach  fiallaig  ó'n  gaire  .  ac  brécad  mhac  ingaire 
D  eich  fir  deich  fichit  deich  cét  .  issed  a  fhior  is  ní  brég  '■ 

do  laechraid  loinn  lathar  ndil .  marb  is  ni  do  chloinn  éinfir 
B  ertsa  mo  chubus  co  grian  .  in  gach  cath  andecha  riam  Í 

co  nár  mharbassa  ann  de  .  acht  mac  rig  nó  ródhuine 
D  o  sgáil  mo  dhelb  is  mo  dhath  .  am  mall  meta  mirbiollach  í 

do  chuaid  mo  chiall  is  mo  chruth  .  co  nach  marann  diom  acht  m'uch 

Is  ann  sin  tucsomh  dá  úid  is  dá  aire  a  bheith  i  nécmais  a 
fhéinne  ocus  a  fhóirne  ocus  a  fhirmhuinntire  ocus  i  nesbaid  a 
lúith  ocus  a  lámaig  in  lá  sin  .  ocus  dorigne  toirrse  móir  ann  sin. 
maith  a  anam  a  Cháilte  ar  Pátraic  :  nír  chóir  duit  toirrse  do 
dhénam  .  ár  ferr  do  dhluigse  ocus  do  dhíol  innáit  sin  uile  .i. 
mise  do  tharrachtain  duit  ocus  maithes  an  fhírdia  fhorórda  .i. 

creidem  ocus  crábad  ocus  croisfhigill  sech  gach  nech  aile  do'n 
fhéinn. 

Is  ann  sin  táinig  deired  in  lái  ocus  urthosach  na  hoidche  dá 
ninnsaigid  .  ocus  adubairt  Coscrach  na  cét  re  rig  Laigen  :  atá 
fled  mhórcháin  agamsa  duit  ar  sé  .i.  ocht  fichit  dabach  do  chuirm 
sho-óla  shomblasda.  ni  tucad  damsa  riam  ar  ri  Laigen  fled  darab 
buidige  mé  iná  sin.  ocus  táncatar  rompa  chum  na  fleide  in  lion 
do  bátar  do  shluagaib  ocus  do  chléirchib  um  naemPátraic  isin 
dunad  anunn. 

Is  ann  sin  ro  éirgedar  dáilem  re  dáil  ocus  dórrsaid  re  dóirrseo- 
racht  ocus  ronnaire  re  roinn  .  ocus  ro  benait  a  ceinnbheca  dá 
ndabchaib  dilse  deirgiubair  leo  .  ocus  do  éirgetar  maccaeim  re 
hescradaib  bánóir  .  ocus  ro  forscáiled  biad  ocus  lionn  do  chách  i 
coitchinne. 

Is  ann  sin  adubairt  ri  Laigen  re  Pátraic  :  nach  facamarne  óirfí- 
dech  acaibse.  atchonnarcais  imorro  ar  Pátraic  [.i.  Cas]  corach 
mac  Cainchinne  atá  ac  dénam  fhogl[ama]  fhesa  ocus  eolais  ag 
Cáilte.  caide  mac  [na  tráth  ar  Pátraic].  sunna  a  naeimchléirig 
ar  in  mac  egals[a.  do  dhuit  a]mach  ar  sé  .  ocus  ticedh  Aed  mac 
E[chach  lethdeirg]  ||  mac  rig  Laigen  fá  thimpán  Chais  choraig 
let  ocus  cochall  ciarlebar  uime.  ocus  do  ratadh  amlaid  sin  chum 
Pátraic  ocus  chum  rig  Laigen  é. 

Is  ann  sin  ro  sheinnesdar  Cas  corach  a  thimpán  ocus  tuc 
nuallargan  side  fuirri  .  ocus  is  amlaid  innister  co  coidéldais  fir 
ghonta  risin  ceol  sirrechtach  side  dorigne  dóib.  tucad  iarum 
seoit  ocus  máine  do'n  áirfídech  ocus  dobeiredsom  illáim  an  ghilla 
ocus  dobeired  in  gilla  do  chách.  cia  díob  sút  as  ferr  oinech  ar 
each  .i.  in  lucht  dobeir  na  seoit  nó  in  táirfídech  nó  an  gilla.  is 
ferr  oinech  in  ghilla  ar  ri  Laigen  .  ór  is  é  dobeir  do  chách  gach 
ni  do  gheib.  gach  ni  do  ghébsa  tabradhsom  amach  é  .  ór  ni  ac 
iarraid  édála  atúsa  i  farrad  in  táilchinn  ocus  Cháilte  acht  do 
dhénam  fhesa  ocus  fhoglama  ac  Cáilte  ocus  d'faghbáil  nime 
dom  anmain  ó  Phátraic.  cáit  a  fuarais  in  gilla  a  anam  a  áirfídig 
ar  ri  Laigen  as  ferr  oinech  innái  féin.  i  cóiced  Ulad  tuaid  ar 
Cas  corach.  gá  hainm  é  ar  ri  Laigen.  gilla  fuaramar  ar  an  táir- 
fídech  ná  fes  ainm  ná  máthair  ná  athair  do. 

Is  ann  sin  adracht  ri  Laigen  re  beinn  mbuabaill  bái  ina  láim 
ocus  adubairt :  maith  a  anam  a  naemPátraic  .  dá  rabamarne  ac 
sid  Liamna  lennchaeime  ocus  do  riachtsat  chugainn  dá  ingin 

mine  mongbuide  ocus  rucsat  leo  m'aenmhacsa  do  lár  an  aenaig. 
ocus  ni  fhedamar  in  i  firmamint  suas  rucsat  é  nó  in  i  talam  sios. 
ocus  is  gaeth  re  héinbhile  mise  tar  éis  m'aeinmheic  .  ocus  atúsa 
ina  uiresbaid  ó  sin  illé  nach  fedar  isin  doman  a  dhiol.  ocus  do 
bud  maith  lem  fios  a  bhí  nó  a  mhairb  d'fagháil  uaibse  a  naem- 
Pátraic.  mad  deoin  do'n  dúilemain  do  gébthar  a  fhios  duitse  ar 
Pátraic.  ocus  do  bádar  ann  co  tráth  éirge  arna  mhárach  nó  gur 
éirig  grian  as  a  cercaill  teinntide. 

Is  ann  adubairt  ri  Laigen  re  Pátraic  :  maith  lemsa  ar  sé  dula 
do  sheilg  ocus  d'fiadach  co  tulaig  in  mháil  soir  ar  machaire 
Laigen  .  ocus  is  cóir  duitse  tuidecht  linn  uair  is  gairde  duit  é  iná 
beith  isin  baile  ór  ticfait  slóig  ocus  sochaide  Laigen  d'ár  ninn- 
saigid  ann.  is  ann  sin  do  éirgedar  dá  drongbuidin  mora  leo  .i. 
[buiden]  re  crábud  ocus  creidium  um  Pátraic  .  ocus  buiden  aile 
[re  gm'm]radaib  gaile  ocus  gaiscid  fhiann  Eirenn  um  Cháilte 
mac  Rónáin  [ocus  um  rig  Laigen]  .  ocus  táncatar  rompa  co  tulaig 
in  mháil  [ar  machaire  Laigen]. 

Is  ann  sin  ro  fiarfaig  ri  Laigen  do  Cháilte  ||  :  crét  fá  tugad 
tulach  in  mháil  ar  ar  tulaigsi  ocus  cnoc  Aife  ar  an  cnoc  so  thios. 
airdri  ro  ghabastar  rige  nAlban  .i.  Aiel  mac  Domnaill  dubloingsig 
ocus  ro  bói  mac  aige  .i.  Mál  mac  Aieil  ocus  do  bí  bainchéile  aige 
.i.  Aife  ingen  Ailbh  meic  Scoa  ingen  rig  Lochlann  atuaid.  ocus 
do  bí  dúnad  ocus  degbaile  ac  Mál  ac  rinn  ruis  i  nAlbain  ocus  do 
bídís  ugdair  ocus  ollamain  ocus  aes  dána  fer  nEirenn  ac  tathaige 
uainne  ann  .  ocus  do  bídís  na  hollamain  sin  ac  innisin  tesda  Finn 
ocus  na  féinne  i  fiadnaise  Mháil  ocus  ingine  rig  Lochlann.  ocus 
do  bói  óclách  do  mhuinntir  Fhinn  .i.  mac  Lugach  .  ocus  a  ndéntai 
do  dhán  mholta  d'Fionn  eitir  Eirinn  ocus  Albain  dognithea 
formolad  meic  Lugach  d'innisin  ann.  cíd  tra  ótchuala  ingen  rig 
Lochlann  na  móirthesda  dobeirtís  ugdair  ocus  ollamain  ar  mac 
Lugach  tucasdar  grád  do  ar  a  scélaib. 

Is  ann  sin  do  chuaid  Mál  mac  Aieil  do  dhénam  shelga  shléibe 
móir  monaid  in  nAlbain  trí  cét  óclách  a  lion,  ocus  dorigne  an 
ingen  comairle  ina  grianán  tar  a  éis  .i.  naenbar  derbchomdaltad 
búi  aice  do  bhreith  di  léi  d'innsaigid  Eirenn  .  ocus  táncatar 
rompa  tar  moing  mara  in  naenbar  ban  sin  co  beinn  Edair  meic 
Edghaeith  in  fhéinneda  .  ocus  táncatar  i  tir  in  naenbar  ban  ocus 
in  rigan  in  dechmad. 

Ba  hé  sin  lá  dorónad  selg  beinne  Edair  .  ocus  ba  hé  fad  na 

selga  sin  óthá  goirtin  tige  Mcillc  mhcic  Lurgan  luime  i  cionn 
slcibe  Bladma  co  bcinn  Edair.  ocus  is  ann  ro  bói  Fionn  ina 
shuide  shclga  ocus  a  dhalta  caem  carthanach  ina  fharrad  .i. 
Duibrinn  mac  rig  cheneoil  Eogain  atuaid : — 

Cáilte  cecinit. 
D  uibrinn  donn  dénta  an  chomlainn  .  minic  ghairmim  um  chuirmlinn  '• 
mo  dhaltán  búilid  béilchert  .  mo  chroide  in  déinmech  Duibrinn 

Ocus  do  bi  in  macám  ag  móirdhégad  uime  ar  gach  leth  co 
nfacaid  in  aenluing  ag  gabáil  isin  cuantráig  ina  fhiadnaise  .  ocus 
ri'gan  roscmhálla  ar  laei  na  luinge  ocus  naenbar  ban  ina  farrad. 
ocus  tángatar  co  hairm  ambái  Fionn  co  nimat  gacha  maithesa 
doneoch  tucsat  leo  ocus  suidis  Aife  ar  lethláim  Finn,  sillis  in 
flaithféinnid  fuir[re  ocus  fiarfaigis]  scéla  di  .  ocus  do  innis  an 
ingen  a  [himthús  ó  thus]  co  deired  do  .i.  a  tuidecht  tar  m[uir 
d'innsaigid]  meic  Lugach  ar  tabairt  gráda  [do.  ferais  Fionn 
fáilte  ria  ann  sin]  ||  uair  fogus  a  charadrad  do'n  ti  chum  a  táinicc 
.i.  mac  a  mheic  ocus  a  ingine. 

Táirnic  iarum  an  tselg  ocus  táncadar  maithe  na  féinne  ina 
ndrongaib  ocus  ina  mbuidnib  do  shaigid  Fhinn  ocus  do  fhiarfaig 
gach  drong  ticed  ann  cia  in  rigan.  ocus  do  innis  Fionn  dóib  a 
hainm  ocus  a  slonnad  ocus  in  toisc  uma  táinic  d'innsaigid  Eirenn. 
mochen  táinic  a  turus  ar  siat .  ór  ní  fhuil  i  nEirinn  ná  i  nAlbain 
fer  as  ferr  iná  in  fer  chum  a  táinic  achtmad  in  flaith  Fionn. 

Do  mhac  Lugach  imorro  ráinic  selg  iarthair  shléibe  Bladma 
in  lá  sin  .  ocus  do  riachd  fá  dheoid  chucainn  in  lion  ro  bói.  ro 
srethad  a  phupall  tar  Fionn  ocus  tucad  an  ingen  ocus  maithe  na 
féinne  isin  pupaill  .  ocus  táinic  mac  Lugach  ocus  suidis  ar  gual- 
ainn  in  rígféinneda  ocus  an  ingen  ar  in  láim  araill  d'Fionn.  fiar- 
faigios  mac  Lugach  an  ingin  mar  do  fiarfaigedar  each  ar  chena 
ocus  do  innis  Fionn  tuirthechta  na  hingine  ó  thus  co  deired  : 
chucatsa  táinic  si  ar  Fionn  .  ocus  ac  so  as  mo  láimse  it  láim  Í 
ocus  a  cath  ocus  a  congal  .  ocus  ni  bud  thruime  ortsa  sin  oldás 
ar  an  féinn  uile.  ocus  táinic  Fionn  co  hAlmain  in  agaid  sin  ocus 
tri  catha  na  féinne  ocus  an  ingen  leo  cona  banntracht .  ocus  ro 
fhóiset  in  agaid  sin  mac  Lugach  ocus  an  ingen.  do  bi  aige  re 
mis  ocus  re  bliadain  gan  iarmoracht .  ocus  do  bámarne  tri  catha 
na  féinne  ar  an  tulaigsi  ar  Cáilte  ocus  nir  chian  duinn  co  facamar 
na  tri  catha  cróda  commóra  d'ár  ninnsaigid  .  ocus  do  fiafraigemar 
cia  do  bói  ann.    atá  ar  siat  Mál  mac  Aieil  mheic  Domnaill  dub- 

loingsig  do  dhigail  a  mhná  ar  [in]  féinn.    maith  in  tráth  táinic  ar 
Fionn  in  tan  atámne  uile  i  naeininad. 

Is  ann  sin  adrachtadar  na  catha  chum  a  chéile  .  ocus  adracht 
Aiel  mac  Domnaill  dubloingsig  ocus  ro  ghab  a  arma  ocus  táinic 
fó  dheich  trésin  féinn  ocus  torchair  cét  laech  leis  re  gach  fecht 
diob  sin.  ocus  ro  chomraic  ocus  mac  Lugach  ar  lár  in  chatha. 
ocus  tuc  gach  nech  díob  cetra  céimenna  chum  araile  tar  braigdib 
na  sleg  slemanchruaid  .  ocus  ro  ghab  each  diob  i  cennaib  a  chéile 
do  na  claidmib  claislethna  .  ocus  gid  cian  [gairit  ro]  bás  gun 
comrac  sin  adrochair  Mál  le  mac  Lugach  [ocus  ro  cuired  fá] 
thalam  isin  tulaigsi  ar  Cáilte  .  ocus  atbert: — 

[I    s  i  so  tula]ch  an  mháil  .  is  tulach  diambói  [mór  náir]í 

[bá]tar  laeich  ann  i  fuilib  .  ocus  nert  i  laechbuillib  || 
S    echt  fichit  long  do  lod  Mál  .  tar  in  sáile  solusbhán  ■ 

ní  dhechaid  diob  na  mbethaid  .  acht  mad  foirenn  aenethair 
L  os  scéith  is  cloidim  catha  .  ocus  édaig  ildathaí 

ba  chalma  Mál  tar  in  muir  .  ba  laechda  a  lám  i  niorghuil 
M  or  nail  ocus  ninber  nán  .  mór  nabhann  is  mór  sruthán  Í 

mór  cor  mór  pudhar  mór  nuch  .  nó  go  táinic  in  tuluch 

Conad  uada  sin  átá  tulach  in  mail  ar  in  tulaig  sin  ocus  cath 
tulcha  in  mháil  .  ocus  tulach  Aife  ainm  na  tulcha  so  thios  ar 
Cáilte  ór  is  fuirre  bái  an  ingen  céin  ro  bás  ac  tabairt  in  chatha. 
ocus  do  bói  ac  mac  Lugach  ó  sin  amach  conad  í  fa  máthair 
chloinne  do. 

Is  ann  sin  ro  éirig  Pátraic  ocus  in  slóg  uile  i  naeinfecht  do'n 
tulaig  for  a  rabadar  ocus  luidset  rompa  co  tulaig  na  fiad  allaniar 
do'n  tulaig  sin  .  ocus  atchonnaic  Cáilte  dá  ráith  do  bói  um 
thulaig  na  fiad  .i.  ráith  Speláin  ocus  ráith  in  mháil.  is  mór  in 
dana  ráith  a  anam  a  Cháilte  ar  ri  Laigen  .  ocus  cia  ro  bói  inntib. 
dá  brugaid  do  rig  Eirenn  .i.  do  Chormac  ua  Chuinn  ar  Cáilte  .  is 
inntib  sin  do  bítís  braigde  Eirenn  ó  laithe  mhis  trogain  risanabar 
in  Lugnasad  co  laithe  na  samna  gacha  bliadna  acá  mbiathad  ac 
Beccán  bóaire  ocus  ac  Spelán  mac  Dubáin  con  dá  brughaid  sin. 

Is  ann  sin  atchonncatar  tulaig  aile  i  fogus  dóib.  cid  um  a 
tucad  caeilesna  ar  in  tulaigsi  a  Cháilte  ar  ri  Laigen.  is  mebair 
lemsa  sin  ar  Cáilte  :  Milid  mac  Trechosaig  anoir  mac  rig  in 
domain  móir  táinic  trí  caoca  óclách  do  ghabáil  ríge  nEirenn. 
ocus  do  bói  ac  iarraid  braiget  ar  Fionn  mac  Cumaill  .  ocus  adu- 
bairt  Fionn  ní  thibred  gilla  ná  aitire  do'n  choimlion  sin  do 
dháinib  in  domain  uile.   ocus  ro  fhógair  Milid  comrac  éinfir  ar 

Fionn  ocus  ro  éirgessa  dna  ar  Cáilte  .  ór  ro  bói  dingbáil  deigfir 
innam  in  lá  sin  .  ocus  torchairsium  lem  ar  scis  chomraic  ar  Cáilte. 
ocus  do  bí  dá  fhebus  le  feraib  Eirenn  a  thuitim  co  tugad  ni  de 
gach  tulcha  airegda  .  ocus  ro  fácbad  dá  chaeilesna  de  ar  in  tul- 
aigsi  conad  de  atá  in  tainm  sin. 

Ocus  táncatar  rompa  as  sin  co  ráith  mhóir  mhaige  fea  co 
dúnad  rig  Laigen.  ocus  ro  hecrad  tech  nóla  in  adaig  sin  ag  in 
rig  .  ocus  adubairt  a  thimpán  do  thabairt  do  Chas  chorach  mac 
Cainchinne  [co]  ndernad  áirfíted  do  na  slógaib.  tabrad  in  gill[a 
fuarjamar  ar  Pátraic  .i.  a  ghilla  féin  a  thimpán  do.  ocus  tuc  in 
[gilla  in]  timpán  leis  ocus  tuc  illáim  an  áirfídig  é  .  ocus  [ro  ghab 
Cas  corach]  an  timpán  ina  láim.  || 

Is  ann  do  ghab  teine  i  féice  an  tige  .  ocus  ro  bói  each  oc  fégad 
na  teined  i  naeinfecht  ocus  ro  fhóbair  in  táirfídech  a  thimpán  do 
chur  as  a  láim  ina  choimét.  adubairt  a  ghilla  fris  :  ná  tairmisced 
thu  dot  eladain  ná  dot  áirfíded  .  ocus  léic  damsa  in  tech  d'fbiridin. 
ocus  lia  cloiche  ro  bói  i  líonscóid  a  léined  con  gilla  ro  dhiubraic 
rod  nurchair  di  co  rue  in  teine  ocus  in  féice  tar  sonnaigib  sithárda 
in  baile  imach  .  conad  árd  féice  ainm  an  inaid  ó  sin  illé.  buaid 
lámaig  ort  a  mheic  ar  Pátraic  .  ocus  buaid  roinne  ocus  buaid 
coscair.  do  ráidset  lucht  in  tige  uile  ni  fhacamar  riam  ag  áirfídech 
ar  siat  gilla  bud  ferr  lúth  ná  lámach  ná  einech  iná  an  gilla  úd. 
ocus  do  bádar  ann  sin  co  harabárach  .  ocus  do  éirgedar  na  slóig 
ocus  naemPátraic  ocus  do  chuadar  ar  chnuc  na  rig  re  a  nabar 
Maistiu  .  ocus  suidis  Pátraic  ann.  dála  rig  Laigen  imorro  do 
córaiged  selg  ocus  fiadach  lais  isin  inadh  re  a  nabar  árd  na 
macraide  isin  tan  so  .  ocus  árd  scol  a  chomainm  anois  .  ocus  co 
lios  na  mórrígna  re  a  nabar  Maistiu.  ocus  ni  raibe  do  mhuinntir 
Phátraic  ina  fharrad  ocon  tseilg  sin  acht  an  táirfídech  ocus  a 
ghilla  .  ocus  ni  riacht  nech  do  mhuinntir  rig  Laigen  cédghuin 
mhuice  ná  áige  ag  an  áirfídech  ocus  acá  ghilla  .  ocus  ni  dernad  ó 
do  chuadar  in  fhiann  selg  bud  toirthige  iná  in  tselg  sin. 

Is  ann  sin  do  éirig  Pátraic  ocus  doróine  próicept  ocus  senmóir 
do  chách.  ocus  tucsat  cúiced  Laigen  trian  a  cloinne  ocus  trian  a 
nionnmais  do  naemPátraic  .  conad  cnoc  na  dechmaide  ainm  in 
chnuic  ó  sin  anall  .  ocus  mag  in  trin  ainm  in  muige  .  ocus  árd  in 
phróicepta  ainm  an  áird  anderna  Pátraic  in  próicept. 

Is  ann  ro  ghab  íta  mhór  Pátraic  a  haithle  na  senmóra.  ocus 
atchonncatar  baile  i  fogus  dóib  ,  tech  cruinn  ainm  in  baile  .  ocus 

fled  mhór  urlam  ann  .  ocus  ro  cuinged  deoch  do  Phátraic  ar  fhior 
i.i  baile  .  Maelán  mac  Dubáin  eiside  .  ocus  érais  Pátraic  um  dig 
do'n  fhleid  sin.  ocus  lonnaigter  in  fírén  risin  leochaill  ocus  adu- 
bairt  :  ní  rabh  gein  meic  ná  ingine  acut  a  Mhaeláin  .  ocus  ná 
rabh  fer  fine  ná  aicme  .  ocus  ni  roibe  dna. 

[Do  chujadar  na  slóig  rompa  iar  sin  co  hard  Cuillinn  i  mach- 
aire  [Laigen]  ocus  ro  bádar  ac  déchain  na  haille  ocus  na  habann 
[uaithib  ocus]  áirde  Cuanaide.  is  ann  sin  ro  fiarfaig  ri  [Laigen  do 
Cháilte  :]  crét  fá  tucad  árd  Cuanaide  ar  an  áird  ||  rinn  anall  ocus 
árd  Cuillinn  ar  an  inad  so.  ro  cháiesdar  Cáilte  ann  sin  co  truag 
toirrsech  ocus  adubairt  :  aenchomdalta  ro  bói  acumsa  ann  so  .i. 
Cuanaide  mac  Linn  meic  Faebair  mac  rig  Laigen  .  ocus  nir  bo 
deigben  a  máthair  .i.  Cuillinn  ingen  Dubtaig.  ocus  do  bámarne 
ar  Cáilte  ar  sliochtlorg  cloinne  Mórna  ocus  do  riachtamar  do 
ghillib  óca  éidedecha  fhiann  Eirenn  tri  caoca  sciatharmach  ann 
so  .  ocus  ni  raibe  guala  gan  gheilsciath  ná  cenn  gan  chathbarr. 
ocus  adubartsa  re  Cael  cróda  cédghuinech  ua  Nemnainn  in  lorg 
do  lenmain.  ocus  do  éirig  in  tóclách  sin  ar  in  sliocht  conice 
in  mbaile  irraibe  in  bhanmuilleoir  .  ocus  atchonnaic  in  gilla 
6c  abratghorm  i  farrad  na  mná  ocá.  hacallaim  .  ocus  léine  do 
shróll  rig  ria  chnes  ocus  brat  ciumsach  corcarghlan  uime  ocus 
delg  óir  isin  brut  .  ocus  sé  ina  shuide  ar  sceimelbórd  in  léib- 
inn  ina  farrad.  a  dheigmeic  ar  Cuillinn  déna  imthecht  bud- 
esta  .  ór  ni  hinad  duit  beith  gum  acallaimsi  ann  so.  ocus  do 
riachtadar  clannmaicne  Mórna  tar  an  áth  ocus  tar  an  abainn. 
ocus  bidbada  bunaid  d'Fionn  iat.  ocus  luid  Cael  cróda  chucainn 
ar  Cáilte  ocus  do  hinnised  dúinn  in  seel  sin  .  ocus  ro  éirgemar  i 
naeinfecht  éirge  athlam  éinfir  ocus  do  riachtsam  dá  innsaigid 
ocus  ni  tucsam  aithne  fair  .i.  ar  Chuanaide  mac  Linn  [meic] 
Fhaebafr  ar  mo  chomaltasa.  ro  impasom  a  agaid  óirn  ocus  táinic 
fecht  fó  tri  tromhainn  .  ocus  in  tres  fecht  táinic  tuc  urchar  sleige 
damsa  co  ndechaid  tria  adhám  ghlún  .  ocus  gach  cnoc  ocus  gach 
carrac  frisa  riothaimse  ar  sé  iarsma  na  sleige  sin  tic  friom.  ocus 
tucassa  urchor  dosom  co  tarla  tar  brollach  a  inair  gur  dhúirbris 
a  dhruim  ar  dhó  ann  .  ocus  ba  marb  ocun  árd  út  tall  é  conad 
árd  Cuanaide  aderar  fris. 

Táncatar  rompa  in  slóg  ocus  Pátraic  maraen  friu  co  ráith  móir 
mhoige  fea  .  ocus  táncadar  isin  degbaile  anunn  ocus  do  bádar  ag 
61  ocus  ag  áinius  ann  re  hathaid.    tabar  do  thimpán  duit  a  Chais 

choraig  ar  ri  Laigen  .  ocus  tucasdar  a  ghilla  a  thimpán  do.  is 
ann  [sin  adubairt]  Bcbionn  ingen  Chobáin  ingcn  rig  Chonnacht: 
[ingnad  liom]  ar  si  in  cochall  ciairlebar  úd  [um  chenn  ghilla]  in 
airfidig  gan  a  bhein  de  [illó  ná  i  noidche].  ||  gá  fios  nach  cenn 
ainmhe  fhuil  air  ar  ri  Laigen  .  acht  gach  ball  atchiamne  de  ni 
fhuil  esba  delba  air. 

Is  ann  adubairt  Eochaid  lethderg  ri  Laigen  re  Cáilte:  atá 
crann  sleige  acum  ocus  is  áil  dam  cetri  fithsnaise  do  thabairt 
duitse  fair  .  or  atchuala  nach  roibe  i  nEirinn  ná  i  nAlbain  crann- 
aide  bud  fherr  anáisiu.  adeirim  friut  ar  Cáilte  in  crann  sleige 
nach  fétdais  fir  Eirenn  do  dénam  as  mise  ro  fhédad  ni  de.  ocus 
tucad  in  crann  i  láim  Cáilte  ocus  dorigne  a  shnaide  co  dingbála 
co  nach  raibe  i  nEirinn  ná  i  nAlbain  crann  bud  ferr  dénam  inás. 
déna  ionnsma  na  sleige  anois  ar  ri  Laigen  .  ocus  tucad  in  tsleg  i 
láim  Cháilte.  ocus  tucasdar  a  chois  re  colba  comdaingen  in 
tige  ocus  sáidis  cenn  na  sleige  isin  colba  .  ocus  ro  ghab  féin 
crann  na  sleige  ina  láim  ocus  tucasdar  rot  nurchair  dochum  in 
chinn  ocus  aimsig  é  co  comnart  co  tarla  ina  halt  ocus  ina  hinad 
choir  amail  no  biadh  aimser  fhada  ina  hionnsma.  ag  so  do  shleg 
duit  a  anam  a  ri  Laigen  ar  Cáilte.  gabus  in  ri  an  sleig  ocus  maith 
ro  bói.  adhám  ech  ocus  mo  charpat  duit  a  Cháilte  ar  ri  Laigen  : 
fiach  ionnsma  na  sleige.  conad  iat  sin  dá  ech  ocus  carpat  for  a 
raba  Cáilte  fá  dheired  i  nEirinn  .  Err  ocus  Innell  anmann  in  dá 
ech  sin. 

Ro  búi  imorro  in  tsleg  illáim  in  rig  ocus  ro  bói  ocá  sírfhégad 
ocus  ba  dhoilig  mhór  leis  gan  chomorba  meic  lais  ina  hurchomair. 
ocus  ro  mhebadar  déra  uiscide  dar  a  ghruaidib.  fiafraigis  naem- 
Pátraic  de  cid  um  a  nderna  in  toirrse  sin.  a  hadbar  agam  ol  sé. 
crét  in  tadbar  ol  Pátraic.  a  los  in  mheic  adubart  friut  roime  so 
ar  in  ri  :  gan  chomarba  dílios  dingbála  acum  do'n  tsleig  sin  ro 
innsmasdar  Cáilte  dam.  maith  ar  Pátraic  :  tabar  illáim  ghilla  in 
airfidig  co  fesam  in  ba  lán  a  ghlac  dá  hinnsma  ocus  dá  cró.  tucad 
in  tsleg  illáim  an  ghilla  ocus  ro  bhog  ocus  ro  bhertaig  i  co  lán- 
chalma.  ben  diot  do  chochall  ciairlebar  budesta  ar  Pátraic  ocus 
domhela  sleig  th'athar.  ocus  ro  ben  [in  gilla  a  chojchall  de  ocus 
ni  raibe  ann  nech  [nach  tuc]  aithne  fair,  is  taisced  deig[chléirig 
dar  ár]  mbréithir  ar  in  toirecht.  ocus  a  naemPátraic  ||  ar  ri  Laigen 
ná  bíodh  comus  tuaithe  dé  danann  ar  an  mac  0  ro  oilis  ocus  ro 
altromais  é  cusandiu.   an  bás  ro  órdaig  ri  nime  ocus  talman  isé 

foghéba  ar  Pátraic.  is  ann  sin  ro  éirgedar  sluag  ocus  sochaide  in 
dúnaid  ocus  dorónsat  a  cura  ocus  a  muinnteras  frisin  macaem  co 
raibe  deich  céd  do  shluag  im  thráth  éirge  arna  márach. 

Tángatar  rompa  in  sluag  uile  ocus  Pátraic  immaraen  friu 
ocus  luid  Cáilte  isin  charpat  tuc  ri  Laigen  do  .  ocus  táncadar 
rompa  co  hard  fostada  na  féinne  amach  tar  Sláine  ocus  tairlingid 
Cáilte  as  in  carpat  ann  sin  ocus  ro  srethad  selg  leo.  maith  a 
Cháilte  ar  ri  Laigen  :  crét  fá  tucad  árd  fostada  na  féinne  ar  an 
árd  so.    is  mebair  liomsa  ar  Cáilte  gingub  nua  in  ní  diatá : — 

Laithe  naen  táinic  Fionn  mac  Cumaill  ocus  tri  catha  na  féinne 
cusin  náthsa  .  ocus  mar  do  bámar  ann  inár  suide  ar  Cáilte  co 
facamar  indaeiningin  ar  an  cloich  cuirr  ós  cionn  in  átha  thall. 
inar  sróill  ocus  brat  uaine  impi  .  ocus  delg  óir  isin  brut  .  ocus 
mionn  óir  i  comartha  rígna  ós  a  cenn  ocus  adubairt  :  ticedh 
aenóclách  acaib  a  fhianna  Eirenn  dom  acallaim.  luid  diu  Sciath 
brec  mac  Dathcháin  dá  hacallaim  :  cia  as  áil  duit  ar  sé.  Fionn 
mac  Cumaill  ar  si.  luid  Fionn  chum  an  átha  d'agallaim  na 
hingine  :  cia  thu  a  ingen  ar  Fionn  ocus  cid  as  áil  duit.  Dairenn 
ingen  Bhuidb  deirg  mheic  in  Dagda  misi  ar  si  .  ocus  d'  féis  letsa 
thánac  tar  cenn  tionnscra  ocus  tirfhocraice.  crét  tinnscra  ar 
Fionn.  coraigecht  aenmhná  re  bliadain  dam  ar  an  ingen  ocus 
leth  féise  do  ghrés.  ní  thabraimse  sin  ar  Fionn  do  mhnái  do 
mhnáib  in  domain  ocus  ní  thibér  duitsi  dna. 

Is  ann  sin  tucasdar  an  ingen  cuach  fionnarcait  as  a  coim  ocus 
a  lán  do  mid  so-óla  ann  ocus  tuc  illáim  Finn,  crét  so  a  ingen 
ar  Fionn.  mid  so-ola  somescda  ar  si.  ocus  ba  geis  d'Fionn  fled 
d'obad  ocus  gabus  in  cuach  ocus  ibis  dig  as  ocus  ar  nól  na  dige 
do  ro  mescbuaidred  é  .  ocus  tucasdar  a  agaid  ar  in  féinn  ocus 
gach  ok  ocus  gach  ainim  ocus  gach  lén  catha  do  fidir  ar  gach  fer 
diob  ro  thuib  ina  nagaid  lasin  mescad  tuc  an  ingen  air. 

Is  ann  sin  do  éirgedar  maithe  fiann  Eirenn  ocus  ro  fácbadar  in 
maigin  do  .i.  gach  nech  diob  do  [dhul  dochum]  a  fhorba  ocus  a 
fherainn  .  ocus  nír  fácbad  ar  in  tulaig  sin  [arsa  Cáilte]  acht  mad 
mise  ocus  Fionn.  is  ann  sin  ro  éirges  [i  ndiaid]  na  féinne  ocus 
adubart  :  a  fhiora  ná  fá[cbaid  bar  triath]  ||  ocus  bar  tigerna  tré 
mhilled  mhná  sírrachtaige  side  fair  .  ocus  fecht  ar  a  dhó  dhéc  ro 
thiomsaiges  iat  ocus  ro  thiomairces  ar  an  tulaigsi.  ocus  ó  tháinic 
deired  do'n  16  ocus  tosach  do'n  oidche  do  chuaid  a  neim  do  teng- 
aid  Fhinn  ocus  in  fecht  déidenach  do  fhosdas  iat  táinic  a  chiall 

ocus  a  chuimne  do  ocus  do  b'ferr  lais  toitim  im  a  arm  ghaiscid 
ocus  bás  d'fagháil  iná  beith  bco.  ocus  is  é  sin  in  dara  lá  as  mó 
fuaras  d'ulc  riam  ar  Cáilte  :  in  lá  sin  ac  fosdad  na  féinne  ocus  in 
lá  ro  fhuaslaices  Fionn  ó  Chormac  in  tan  tucas  in  choirrimirce 
do.   conad  árd  in  fhostada  ocus  áth  in  fhosdada  iat  0  sin  illé. 

Cáilte  cecinit. 
A  th  fosduda  féinne  Finn  .  adér  rib  co  háith  imrinn .' 

is  é  a  ainm  ó  sin  alé  .  áth  fostada  na  féinné 
B  ás  Conaing  ocus  Cathail  .  dorála  um  chenn  aenachaid  Í 

torchratar  do'n  tsluag  iar  sin  .  Bran  is  Bresal  na  mbráithrib 
A  tá  i  senghabair  na  sreath  .  Flann  ocus  Fionn  fionnabhrach  í 

Aedh  ocus  Congal  cliodna  .  siat  araen  fá  aendiongna 
F   a  mór  esba  féinne  Finn  .  ar  ndul  dóib  a  hiubairghlinni 

mó  a  nesba  i  cionn  trachta  .  cath  fiothnasach  fionntrachta 
A  r  nesba  i  cath  monaid  .  ar  ndith  Deiccill  an  dolaidi 

ar  marbad  Failbe  mheic  Mhain  .  ocus  Meirge  ina  fhochraib 
A  r  nesba  i  cath  Clidhna  .  dá  táinic  rinn  a  idhnai 

ar  marbad  cét  fer  fo  tri  .  do  laechraid  fa  leor  luinni 
■  C  etri  nái  créchta  is  nái  céd  .  inneoch  dar  sháilessa  ég' 

gid  fada  bias  gá  rim  de  .  ní  horra  atá  m'éccaine 
A  deirimse  ribse  de  .  is  fíor  anaráidemne  '■ 

gé  bhiadh  mo  chroide  ina  mhairg  .  is  maith  do  anas  gun  aird 

Is  mór  d'ulc  ocus  do  chathaib  ocus  do  chomracaib  frith  ann 
sin  a  anam  a  Cháilte  ar  Eochaid  lethderg  mac  Aengusa  fhinn 
ri  Laigen.  ni  hedh  tic  andiu  frinn  diob  sin  ar  Cáilte  achtmad 
cn'ne  ocus  senórdacht. 

Is  ann  sin  táncadar  rompa  in  sluag  ocus  Pátraic  maraen  riu  tar 
duibfid  re  a  nabar  fid  dorcha  .  ocus  co  sliab  na  mban  re  a  nabar 
sliab  Aige  mheic  Ugaine  .  ocus  táncadar  i  mullach  in  tsléibe  suas 
ocus  do  bádar  re  hathaid  ina  suide  ann. 

Do  fhiarfaig  ri  Laigen  do  Cháilte  :  crét  in  sliab  so  ocus  in 
tinad  atám  ar  sé.  [s]liab  so  ar  Cáilte  ocus  sidbrug  ann  .  ocus  ni 
fhuair  nech  riam  é  [acht  Fionn]  seiser  óclách  .i.  baethlaeg  álainn 
alltaide  [do  dúijsced  dúinn  ar  Cáilte  ac  Toraig  tuaiscirt  [Eirenn 
ocus  do]  lensamne  é  seiser  óclách  ó  Thoraig  conice  an  [sliab  so 
.i.  co  sliab  Aige  mheic  Ugaine]  .  ocus  tucastar  in  laeg  a  chenn 
i  talam  ann  so  ||  ocus  ni  fhedamarne  cia  leth  do  chuaid.  ocus  ro 
ferastar  troimshnechta  mór  ann  co  nderna  gaidshnim  do  bharr 
na  fidbaide  .  ocus  rue  ár  lúth  ocus  ár  lathar  uainn  met  na  doin- 
inne  ocus  na  derdaine  táinic  ann  .  ocus  a  dubairt  Fionn  friomsa  : 
a  Cháilte  in  fagha  díden  dúinn  ar  in  doininn  anocht.  ocus  tucassa 
bertugad  orum  tar  uillinn  in  tsléibe  bud  dhes  .  ocus  in  déchain  ro 

déchas  secham  co  faca  in  síd  solusmór  co  nilar  chuach  ocus 
chorn  ocus  chupad.  ocus  do  bhádas  athaid  i  ndorus  in  tsída  ocá 
dhéchain  ocus  do  smuaines  cinnus  dogénainn  re  dula  isin  síd 
d'fiafraigid  scél  in  tsída  nó  in  d'innsaigid  Fhinn  cona  uathad 
féinne  no  raghainn  .  ocus  is  í  comairle  ar  ar  chinnes  do  chuadas 
isin  síd  anunn  .  ocus  do  shuides  i  catháir  ghlainide  ar  lár  in  tsída 
ocus  do  déchas  in  tech  umam  ocus  atchonnac  ochtar  ar  fhichit 
óclách  isin  dara  leth  do'n  tig  ocus  ben  chaemchruthach  ar 
ghualainn  gach  fir  díob  .  ocus  seiser  ingen  mín  mongbuide  isin 
leth  aile  do'n  tig  ocus  tuignech  pudraille  forro  co  formnaib  a 
ngualann.  ingen  mhín  mhongbuide  i  catháir  for  laechlár  in  tsída 
ocus  cruit  ina  láim  ocus  sí  acá  sefnad  ocus  acá  si'rsheinm  .  ocus 
gach  uair  do  ghabad  laid  dobeirthe  corn  di  co  nibed  dig  as  .  ocus 
dobeired  in  corn  illáim  in  f  hir  dobeired  di  é  ocus  do  bídíssium  ag 
áines  uimpi. 

Dam  th'umalfósaic  a  anam  a  Cháilte  ar  an  ingen.  ní  démh  etir 
ar  mise  ór  atá  dáni  as  ferr  iná  mé  féin  am  fharrad  .i.  Fionn  mac 
Cumaill  .  ocus  do  b'áil  lais  féis  na  hoidche  anocht  d'fagháil  isin 
sidh  so.  adubairt  óclách  in  tsída  :  éirgse  a  anam  a  Cháilte  ar 
chenn  Finn  .  or  nir  dhiultsumh  re  duine  ina  thig  féin  ocus  ni 
dhiultfaider  acainne  dosum  .  ocus  do  chuadassa  ar  chenn  Finn, 
is  fada  atái  inár  nécmais  a  Cháilte  ar  Fionn  .  ór  ó'n  ló  ro  ghabas 
airm  laeich  am  láim  ni  fhuaras  adaig  as  mó  do  chuir  oram  iná  in 
adaig  anocht. 

Táncamar  iarum  isin  sídh  solusmór  in  seiser  sciatharmach  do 
bámar  ar  Cáilte  .i.  Fionn  ocus  mé  féin  ocus  Diarmaid  ó  Duibne 
ocus  Oisin  ocus  Oscar  ocus  mac  Lugach.  ocus  ro  shuidsem  ar 
cholba  chiuil  isin  tsid  ocus  táinic  [ingen  mhin  mhacdachta 
mhongjbuide  d'umalfósa[ic  dúinn  ar  Cáilte  .  ocus  tuc  in  ingen 
sinn]  i  catháir  gleorda  gl[ainide  ar  laechlár  in  tsida]  ||  ocus  tugad 
nua  gacha  bid  ocus  sen  gacha  dige  dúinn.  ocus  in  uair  táirnic  ár 
naithgéire  ocus  ar  níota  do  chose  is  ann  adubairt  in  flaithféinnid  : 
cia  agaib  dá  fiafrócham  scéla.  fiafraig  do'n  tí  darab  áil  duit  ar  in 
tóclách  ba  mhó  diob.  cia  thusa  a  anam  a  ócláich  ar  Fionn  .  ór  ni 
fhedarsa  in  oiretsa  do  dháinib  i  nEirinn  gan  a  naithne  acam.  an 
tochtar  ar  fhichit  óclách  út  atchi'  isin  tsídh  inann  máthair  ocus 
athair  dóib  .  ocus  claim  do  Mhidair  mhongbuide  mac  in  Dagda  iat 
ar  in  tóclách  .  ocus  Fionnchaem  ingen  rig  shida  monaid  anair 
ár  máthair.   ocus  dorónad  tinól  ocus  tóichesdal  tuaithe  dé  dan- 

ann  tn'cha  bliadan  cusin  lá  amárach  ac  tabairt  ríge  thuaithe  dé 
danann  do  Bhodb  dherg  mhac  in  Dagda  aeon  brug  braenach 
brecsholus.  ocus  do  bói  oc  cuingid  braghat  orainne  an  Hon 
bráthar  so  atám  ocus  adubramar  nó  go  tucdais  tuatha  dé  danann 
braigde  do  nach  tibremis  féin. 

Is  ann  sin  adubairt  Bodb  derg  re  Midair  .i.  re  ár  nathairne  : 
muna  chuire  do  chlann  uait  múirfimitne  do  shid  ort.  ocus 
táncamarne  amach  ar  in  tóclách  in  tochtar  for  fhichit  bráthar  so 
d'  iarraid  inaid  shida  ocus  do  shiremar  Eirinn  nó  go  fuaramar 
an  tinad  diamair  deirritsea  ocus  atámuid  ann  ó  sin  alé  ar  Donn 
mac  Midir.  ocus  ochtar  ar  fhichit  derbbráthar  atám  sunn  .  ocus 
deich  cét  óclách  la  gach  fer  uainn  ocus  ro  diobaigtea  uile  sin 
acht  in  tochtar  ar  fichit  atámaid  do  chloinn  aenathar  ocus  aen- 
mháthar.  cinnus  dibaigter  sib  ar  Fionn.  tuátha  dé  danann  do 
thecht  fó  trí  gacha  bliadna  do  thabairt  chatha  ar  an  fhaitche 
fhéraigsi  imuich  dúinn.  cia  in  fert  foda  nua  atchonncamar  ar 
in  faitche  amuig  ar  Fionn.  fert  Dianghalaig  drái  sin  ar  an 
tóclách  :  drái  maith  ro  bói  ac  tuathaib  dé  danann  .  ocus  is  é  sin 
an  esbaid  as  mó  tucad  orro  ar  Donn  mac  Midir.  cia  do  marb  é 
ar  Fionn.  mise  do  marb  é  ar  Donn.  caide  an  esbaid  aile  ar 
[Fionn.  ijnneoch  ro  bói  do  shédaib  ocus  mháinib  ocus  [d'inn- 
musaib]  etir  chornaib  ocus  chuachaib  ocus  bhleidib  [buis  ocus 
bánóir]  ac  tuathaib  dé  danann  tucsam  linn  i  [naeinfecht  uaithi]b. 
caide  an  tres  [esbaid  ar  Fionn.  .i.  Fethnaid]  ingen  Fhidaige  ar 
Donn  [mac  Midir  banáirfítech  thuaithe  dé  danann  .i.]  a  ceol  ocus 
a  niontlás  |]  menman  uile  sin  .  ocus  atá  a  ndáil  sunn  amárach  do 
thabairt  chatha  dúinne  ocus  ni  fhuilmitne  do  lion  chatha  acht 
an  tochtar  ar  fhichit  derbráthar  atám  ina  nagaidsium.  ocus  ro 
rathaigsem  ár  mbeith  i  mbaegal  in  nuathad  ocus  i  nécomlann. 
ocus  ro  chuirsem  an  ingin  maeil  út  ar  do  chennsa  co  Toraig 
thuaiscirt  Eirenn  i  riocht  baethlaeig  allaid  ocus  ro  lenabairse  é 
cusan  sid  so.  ocus  in  macaem  út  atchithi  ocus  in  brat  uaine 
immpi  ac  innail  is  í  do  chuaid  ar  bar  cenn  .  ocus  in  leth  falam 
atchithise  do'n  tsid  ar  Donn  inad  in  tslóig  ro  marbsat  tuatha  dé 
danann  éséin. 

Ocus  do  bádar  ac  ól  ocus  ag  áinius  in  adaig  sin.  ocus  mar  do 
éirgedar  adubairt  Donn  mac  Midir  re  Fionn  :  tairse  lemsa  ar  in 
faitche  co  faice  tu  in  bhaile  a  cuirmitne  ocus  tuatha  dé  danann 
cath  gacha  bliadna.    ocus  táncadar  amach  ocus  do  bádar  ac  fcgad 

na  fert  ocus  na  lecht.  conice  so  atá  dáil  tuaithe  dé  danann 
chucainne  ar  Donn.  cia  diol  as  a  dáil  atá  chucaib  ar  Fionn 
Bodb  derg  cona  secht  macaib  .  ocus  Aengus  oc  mac  in  Dagda 
cona  secht  macaib  .  ocus  Fionnbarr  medha  siuil  cona  secht 
macaib  dec  .  ocus  Lir  sida  Fionnachaid  cona  secht  macaib  fichet 
ocus  cona  clannmaicne  ar  chena.  Tadg  mac  Nuadhat  a  sid 
álainn  Almaine  .  Donn  ailéin  ocus  Donn  dabhaige  .  ocus  in  dá 
Glas  a  sid  Glais  i  crich  Osraige  .  ocus  Dobrán  dubthaire  a  sid 
Liamna  lennchaeime  i  cúiged  Laigen  .  ocus  Aed  ailéin  a  Rach- 
rainn  atuaid  .  ocus  Ferai  mac  Eogabail  ocus  Aillén  mac  Eogab- 
ail  ocus  Lu  mac  Eogabail  ocus  Fainnle  mac  Eogabail  a  sid 
Eogabail  a  Mumain  .  ocus  Cian  ocus  Cobán  ocus  Conn  tri  meic 
rig  sida  monaid  anall  a  hAlbain  .  ocus  Aed  minbrec  esa  ruaid 
cona  secht  macaib  .  ocus  clann  na  mórrígna  ingine  Ernmais  cona 
seiser  ar  fhichit  banghaiscedach  .  ocus  in  dá  Luath  a  Lifenmaig 
[a  maig  Life]  .  ocus  Bratán  ocus  Baillghel  ocus  Aball  roisc  a  sid 
ochta  chleitig  a  Bregmaig  .  ocus  Cathal  ocus  Caithre  ocus  Catar- 
nach  a  sid  dhroma  dheirg  a  crich  cheineoil  Chonaill  atuaid  .  Derg 
ocus  Drecan  a  sid  beinne  Edair  anair  .  Bodb  derg  féin  cona  mhóir- 
theglach  .i.  deich  fir  ocus  deich  fichit  ocus  deich  cét  .  conad  iat 
sin  na  [flajtha  ocus  na  tigernada  ferainn  do  thuathaib  dé  danann 
tec[ait  do]  thocailt  ár  sida  orainn  gacha  bliadna. 

Ocus  tá[naic  Fionn  i]sin  sid  ocus  do  innis  Fionn  dá  mhuintir 
sin  .  ocus  a  [aes  chumtha  ar]  sé  is  mór  éicen  ocus  anfhórlann 
s[oithber  ocus  .  .  .  na  muintire  acá]  fuilmit  .  ocus  dorála  i 
móir[éicin  sibse]  ||  ocus  muna  dernam  maith  acár  cosnam  féin  is 
cuntabairt  nech  d'ár  féinn  ná  d'ár  foirinn  d'faicsin  dúinn.  cáit  a 
facaisse  a  anam  a  Fhinn  ár  ndroichengnam  in  tan  atái  ac  tabairt 
rabhaid  dúinn.  dobeirimse  mo  bréithir  ar  Fionn  dá  sirinnse  in 
doman  uile  nach  biadh  óman  ná  ecla  oram  ocus  in  coimlíon  so 
d'fiannaib  Eirenn  am  fharrad  .  ocus  do  bádar  ann  co  tráth  éirge 
do  ló  arna  mhárach.  ocus  do  éirgedar  lucht  in  tsída  amach  ocus 
Fionn  cona  seiser  óclách  maraen  friu.  maith  a  Dhuinn  ar  Fionn 
in  i  ló  nó  i  noidche  theccait  tuatha  dé  danann  chugaib.  i  com- 
dáil  na  hoidche  ar  Donn  mac  Midir  comad  truimide  in  fhogail 
dogéndais.    ocus  do  bádar  ann  co  táinic  adaig. 

Ocus  adubairt  Fionn  :  imthiged  nech  acaib  ar  in  faitche  ocus 
dénaid  foraire  ocus  forchbimét  dúinn  nach  tísat  tuatha  dé  danann 
chucainn  gan  fhios  gan  fhorchlaisdin  dúinn.    ocus  ní  himchian 

do  bi  fcr  na  foraire  ann  co  facaid  na  cúig  catha  cróda  cudrama 
dá  innsaigid.  dar  lcmsa  ar  fer  na  foraire  is  imda  curaid  ocus 
caithmilid  um  fhert  in  druad  anosa .  ocus  is  comlann  curad 
istráthsa  iat  .  ocus  atbert  Fionn: — 

C  omlann  lacch  im  fhert  in  druad  .  co  nilar  sleg  rinnghér  ruad '. 

erctha  ruibne  rád  amne  .  fil  i  tosach  na  buidne 
I    mthiged  Diarmaid  imach  .  is  Oisín  caem  comramach  f 

is  mac  Lugach  re  gníom  glé  .  is  Oscar  re  hursclaidé 
R  o  líonsat  slóig  in  ráith  mbáin  .  rachatsa  is  Cáilte  ina  ndáil  í 

ocus  rachmait  uile  imach  .  immaraen  is  in  teglach 
N  a  tri  caeca  co  bha  tri .  do  laechraid  as  calma  i  clíí 

dingébat  díob  gach  re  bfer  .  do'n  tslóg  as  calma  coimmer 
A  deirimse  fribse  de  .  bud  fhíor  anaráidemne  '■ 

dá  rús  in  cath  cróda  crom  .  mébaid  roraam  in  comlonn 

Cáit  a  bfuil  Oscar  anosa  ar  Fionn.  sunn  a  anam  a  rígféinnid 
ar  Oscar,  déna  calma  andiu  i  cath  thuaithe  dé  danann  .  ocus 
dénad  Diarmaid  ocus  mac  Lugach.  mise  ocus  Cáilte  ocus  Oisin 
as  sine  acaib  ocus  léicidh  deired  in  chatha  dúinn  ocus  aincidh 
meic  Midir  dúinn  isin  chath  in  tuathad  bráthar  atáit  .  ocus  fell  ar 
einech  ocus  ar  inchaib  dúinne  [ol]c  d'fagháil  dóib  ó  tháncamar 
chuca. 

Is  ann  sin  [do  rat]samne  in  cath  ar  Cáilte  ó  fhuin  néll  nóna 
[co  críojchaib  na  maidne  muiche  arna  mhárach.  acht  [aenni 
chena  b]a  hi  esba  thuaithe  dé  danann  isin  chath  sin  deich  f[ir 
ocus]  deich  fichit  ||  ocus  deich  cét. 

Is  ann  sin  aduba[irt  Bodb  derg  ocus  Midir  ocus  Fionnjbarr  : 
cinnus  [dogénam  risin  nár  so  ar]  siat.  tabrad  Lir  sida  [Fionn- 
chaid  comairle]  dúinn  ór  is  é  as  sine  acainn.  dobérsa  ar  Lir 
com]airle  dáib  .  beiredh  each  [a  carait  ocus  a  comaltada  ocus]  a 
meic  ocus  a  mbráithre  leo  dá  sid[aib  ocus  tabar  múr]  teined  do'n 
dara  taeb  uainn  ocus  tabar  múr  uisce  [do'n]  taeb  aile.  ocus  iar 
sin  ro  thócbadar  tuatha  dé  danann  leo  an  lecht  lige  sin  ocus  nir 
fhácbadar  ní  ar  a  tairisfedh  in  brainén  do'n  ár  sin  tucsat  lucht  in 
tsida  orra. 

Táinic  tra  Fionn  ocus  clann  Midir  isin  sid  anunn  co  créchtach 
cróilinntech  .  ocus  do  bói  triur  co  lánolc  acainn  ar  Cáilte  .i.  mac 
Lugach  ocus  Oscar  ocus  Diarmait.  ocus  táncatar  tuatha  dé 
danann  fo  tri  risin  mbliadain  sin  d'innsaigid  an  tsída  chétna  ocus 
tri  catha  tucsamne  dóib  frisin  mbliadain  sin  .  ocus  ro  b'é  ár 
nesbaid  uatha  ar  Cáilte  Conn   cruthach  mac   Midir.    ocus   gid 

sinne  ro  b'ainicnech  sinn  ó'n  chath  dhéidenach  .  ór  ro  luig  for 
Oscar  ocus  for  Diarmaid  neim  ocus  fórlann  in  chatha  .  gurab 
lúbáin  fhionnchuill  ro  bói  oc  imfhulang  a  nédaig  tharrsa  ina 
cosairlebaid  chró.  ocus  luidsemne  amach  ar  in  faitche  in  cethrar 
óclách  slán  ro  bámar  ocus  a  dubairt  Oisin  :  is  olc  in  turus  tánca- 
mar  co  síd  meic  Midir  d'fácbáil  mo  mheicse  ocus  mo  chomdalta. 
mairg  dna  ar  mac  Lugach  dobéradh  aighid  ar  in  féinn  ar  fácbáil 
Oscair  ocus  Diarmada  .  ór  ni'  raibe  ac  congbáil  in  fhianghaiscid 
dias  bud  fherr  ináit.  gibé  dobéra  ar  Fionn  ní  mise  dobéra  .  ocus 
do  riacht  Donn  mac  Midir  chugainn.  maith  a  anam  a  Dhuinn 
ar  Fionn  in  fil  a  fhios  ná  a  eolus  agat  in  ni  ro  icfadh  na  fir  út. 
ní  haithnid  dam  ar  Donn  acht  éinliaig  fil  ac  tuaith  dé  danann. 
ocus  munar  tescadh  smior  a  ndroma  do  gébthar  furtacht  ocus 
fóiridin  ré  nómaide  uada  combad  slemain  sláinchréchtach  iat. 
cinnus  do  ghébmais  é  ar  Fionn  ór  ní  caraid  bunaid  dúinne  in 
lucht  acatá.  mochtráth  do  laithe  [ar]  Donn  ticsiumh  as  in  brug 
amach  do  thi[nól  losa]  ice  co  tairthedh  fó  lionnbraen  [na  maitne 
iat].  faghaibse  damsa  a  Dhuinn  [ar  Cáilte  nech  dobéra]  aithne 
ar  in  liaig  sin  ocus  [ticfa  a  beo  nó  a  marb  liomsa].  || 

Is  ann  sin  adracht  Aedh  mac  Midir  ocus  Flann  fuilech  mac 
Midir  :  tar  romainn  a  anam  a  Cháilte  ar  iatsom.  ocus  tángatar 
rompa  co  faitche  in  broga  braenaig  .  ocus  in  tan  ráncadar  ad- 
chonncadar  flesc  gilla  óic  éidedhaig  go  mbrat  d'olainn  na  nos- 
mholt  a  tír  trédaig  tairrngire  ocus  lán  iochtair  a  bhrait  aice  do 
losaib  leigis  ocus  íocshláinte  dá  cur  i  cnedaib  ocus  i  créchtaib  in 
lochia  ro  loited  isin  chath  do  thuaith  dé  danann.  cia  sút  a  Aedh 
ar  Cáilte.  is  é  súd  in  tóclách  dá  táncamar  iarraid  ar  Aedh  .  ocus 
frithóilidh  co  maith  é  co  nach  dechad  uaib  isin  sid.  ocus  do 
rithsam  i  naenuair  ris  ar  Cáilte  ocus  tarrassa  ar  fhormna  é  .  ocus 
tucsam  linn  é  óthá  sin  co  háth  fostada  na  féinne  ar  Sláine  ar 
laechmachaire  Laigen  .  ocus  ro  éirig  fédh  fia  umainn  co  nár  léir 
sinn.  ocus  in  uair  ráncamar  in  tulaig  ós  in  áth  adchonncamar  in 
cethrar  ocus  cethra  bruit  chorcra  corrtharacha  impaib  .  ocus  cetra 
cloidme  órduirn  ina  lámaib  .  ocus  cetra  coin  caeimshelga  acu. 
ocus  nír  léir  dóib  sinne  trésin  fédh  fia  ro  bói  umainn  ocus  ba  léir 
dúinne  iatsom.  ocus  is  iat  bói  ann  dá  mac  Fhinn  .i.  Caince 
corcairderg  ocus  Raigne  .  ocus  mo  dhá  mac  .i.  Colla  ocus  Faelán. 
ocus  ba  hé  a  comrád  .i.  esbaid  Fhinn  mheic  Chumaill  a  triatha 
ocus  a  tigerna  risin  mbliadain  sin  orra.    ocus  atchualasa  ar  Cáilte 

comrád  mo  dhéise  mhac  ocus  dá  mac  Finn  ocus  ba  truag  Horn  a 
nacallam  .  ocus  adubratar  :  cid  dogénat  fianna  Eirenn  bodesta 
gan  triath  ocus  gan  tigerna  acu  ar  Raighne  roisclethan.  ni  fuil 
acu  ar  Colla  mac  Cáilte  acht  dula  do  Themraig  ocus  scáiled  do 
dénam  ina  dhegaid  nó  rígféinnid  do  dénam  acu  féin  ann.  ocus 
ro  cháisct  na  meic  sin  co  trom  taidbsech  d'esbaid  a  dhá  nathar 
ocus  a  tigerna.  ocus  tángamarne  uathaib  ar  Cáilte  nó  go  ránca- 
mar  co  loch  dhá  én  re  a  nabar  sliab  Aige  meic  Ugaine  [isin  tan 
so  .  ocus  [tánca]mar  isin  sid  anunn  ocus  ferais  Fionn  ocus  Donn 
mac  [Midir  fáilte  re]  Libhra  liaig  ocus  ro  taispénad  [Oscar  ocus 
Diarmaid  d]o.  ac  sin  ar  Donn  dá  bráthair  [dam  .  ocus  déch  let 
in]  bud  inothrais  iat  nó  [in  bud  inleighis.  ocus  dé]chaid  in  liaig 
iat  ocus  atbert  :  ||  is  inleighis  iat  mad  maith  mo  luach  leighisse. 
bud  maith  ámh  ar  Cáilte  .  ocus  cá  fod  beiter  acá  leighios.  ré 
nómaide  ar  Libra  pn'mliaig.  dogébasa  ar  Cáilte  luach  maith  .i. 
th'anam  do  léicen  duit  .  ocus  muna  térnat  na  hóic  Iat  ar  Cáilte 
benfaidh  mo  lámsa  do  chenn  diot.  ocus  dorigne  in  liaig  a  leiges 
ocus  a  lesugad  ré  nómaide  cur  bo  slemain  sláinchréchtach  iat. 

Ocus  ina  dhegaid  sin  táinic  gilla  0  Chormac  mhac  Airt  0  rig 
Eirenn  ar  chenn  na  féinne  co  hAlmain  ar  nesbaid  a  triatha  ocus 
a  tigerna  Fhinn  mheic  Chumaill  dá  ndul  le  Cormac  d'ól  féise  na 
Temrach.  ocus  do  riachtsat  fianna  Eirenn  co  himlán  idir  fhior 
is  mhnái  idir  ghilla  is  óclách  is  áirfídech  co  fert  na  ndruad  ar 
fhaitche  na  Temrach. 

Is  ann  sin  ro  shuid  Goll  mac  Mórna  ar  lethláim  rig  Eirenn 
ocus  ro  shuidset  coigedaig  Eirenn  cona  sochraide  i  Temraig.  is 
mór  bar  nesbaid  a  fhianna  Eirenn  ar  Cormac  .i.  bar  triath  ocus 
bar  tigerna  Fionn  mac  Cumaill.  is  mór  imorro  ar  Goll  mac 
Mórna.  is  mór  ar  Cormac  .  uair  tri  hesbada  cudrama  tucad  ar 
Eirinn  roime  so  ar  sé  .i.  Lugh  ocus  Conn  ocus  Conaire  .  ocus  is 
í  so  in  cethramad  esbaid  as  mó  thucad  ar  Eirinn.  gá  hionnrámh 
no  sdiurad  dobeirise  ar  in  féinn  anosa  a  Chormaic  ar  Goll  mac 
Mórna.  dobheirim  imorro  ar  Cormac  comus  fiadhaig  ocus  fian- 
choscair  Eirenn  duitse  a  Ghuill  co  fesdar  in  esbaid  do  bhunad 
d'Fhionn  .  ocus  roga  selga  do  chloinn  Bháiscne  ocus  do  chlann- 
maicne  Fhinn  uaitse  risin  mbliadainse  .  ocus  ro  aemsat  fianna 
Eirenn  sin.  ni  thiciubsa  re  Fionn  um  rígféinnidecht  [ar  Goll]  nó 
go  mbiasom  tri  bliadna  d'esbaid  for  each  ocus  go  nach  rabh  súil 
duine  d'feraib  Eirenn  fris. 

Is  ann  sin  do  raid  Aillbe  ghruaidbrec  re  Cormac  :  cinnus 
dogénat  fionnbhanntracht  Finn  .i.  na  secht  rigna  dec  so.  dogén- 
tar  grianán  deirrit  degdaingen  do  gach  mnái  fó  leith  díob  gona 
banntracht  re  mis  ocus  ráithe  ocus  bliadain  no  go  fionntar  beo  nó 
marb  Finn  .  ocus  a  lórdhaethin  [bid]  ocus  lenna  dóib  fris  sin. 

Is  ann  sin  tucsat  áirfítig  Fhinn  a  nagaid  ar  Chormac  .i.  Daigre 
mac  Mórna  .  ocus  Der  ua  Daigre  .  ocus  Senach  ua  Daigre  .  ocus 
Suanach  mac  Senaig  .  ocus  Su[anach]  mac  Seinchinn  senscélaide 
Finn  mheic  Chumaill  .  ocus  is  é  as  [binne  do]  ghab  timpán  ina 
láim  i  nEirinn  ná  i  n[Albain  .  ocus  Cnú]  deróil  in  tabach  ocus 
Bláthnait  a  bhen.  fregrais  [Cormac  dóib  ocus  atbert  :  |j  maith 
Horn]  bar  mbeith  i  Temraig  ar  sé  .  ocus  lethdliged  uaimse  dúib 
ocus  coibéis  in  tuarasdail  dobeired  Fionn  dáib  dobérsa. 

Do  riacht  Fergus  finnbhél  file  na  féinne  dá  ninnsaigid  .  deich 
cét  imorro  ba  hedh  a  lion  d'filedaib  ocus  d'aes  dána.  prímsorr- 
dhan  Eirenn  acamsa  dáib  ar  Cormac  .i.  ó  thuinn  Chliodna  co 
tuinn  Rudraige. 

Táinic  iar  sin  meidhescal  Finn  im  Garbchrónán  táisech  na 
ngilladh  mór.  tabair  úid  orainn  a  Chormaic  ar  siat.  dobeirim 
ar  Cormac  óthá  áth  lethan  lóiche  aniar  co  beinn  Edair  mheic 
Edgáith  sair  do  shorrdhan  dáib. 

As  a  aithle  sin  táncadar  rompa  i  Temraig  .  ocus  táinic  Cormac 
i  tech  mór  midchuarta  .  ocus  do  córaiged  gach  nech  ar  dualgus  a 
athar  ocus  a  shenathar  aige  ann.  ocus  tucad  Goll  mac  Mórna  i 
ninad  rígféinneda  aige  ann  .  ocus  Eithne  ollamdha  ingen  Chath- 
áir  mhóir  i  ninad  n'gna  .  ocus  Aillbe  ghruaidbrec  ar  a  láimside. 
ocus  Maiginis  ingen  Gharaid  ghlúnduib  ar  láim  Aillbe  ocus  each 
ar  dhánaib  ocus  ar  dhualgus  ó  sin  amach  .  ocus  ro  forscáiled  biad 
ocus  ro  dáiled  dig  orro  iar  sin. 

Is  ann  sin  ro  éirig  Cormac  re  beinn  mbláith  mbuabaill  bói  ina 
láim  ocus  adubairt  :  maith  a  fhiru  Eirenn  dá  bfaghad  nech  uaib 
i  ndionn  nó  i  ndiamair  nó  i  ndroibhel  no  i  nail  nó  i  ninnber  nó 
i  nabainn  nó  i  sid  do  shidbhrogaib  Eirenn  nó  Alban  scéla  Finn 
dúinn. 

Is  ann  sin  do  fregair  Bernghal  bóchétach  a  heochairimlib 
sléibe  Fuait  atuaid  ocus  flathbrugaid  do  rig  Eirenn  é  :  in  lá  tháinic 
atuaid  in  flaithféinnid  i  ndegaid  an  fiada  side  in  seiser  óclách  ro 
bói  ocus  do  rat  in  sleig  neimnig  náith  nuillennghlais  am  láimsea 
ocus  muince  con  ocus  adubairt  frium  a  marthain  acum  nó  go 

comraicmis  i  naenmhaigin.  ocus  tuc  Berngal  í  láim  Chormaic  in 
tsleig  ocus  in  muince  .  ocus  tuc  Cormac  i  láim  Ghuill  ocus  do 
bádar  acá  fégad  .  ocus  adubairt  Cormac  :  is  esbaid  mhór  d'feraib 
Eirenn  in  fer  isa  sleg  ocus  isa  muince  so  .  ocus  ro  fiarfaig 
Cormac  do'n  óclách  in  rabadar  coin  ac  Fionn  [nó]  ag  in  muintir 
ro  bói  ina  fharrad.  do  bádar  ar  in  brugaid.  [cá]  coin  súd  a  Ghuill 
ar  Cormac.  Bran  ocus  Sceolang  [i  lá]im  Fhinn  ar  Goll  .  Adnuaill 
ocus  Féruaine  i  láim  [Oisín  .  Ia]rratach  ocus  Fosdadh  i  láim 
Oscair.  Baeth  [ocus  Buide]  i  láim  Dhiarmata.  Brec  ocus  Luath 
ocus  Láinbhinn  [i  láim  Cháilte]  .  Conuall  ocus  Comrith  i  láim 
mheic  Lugach.  || 

Caide  Fergus  finnbhél  ar  Cormac.  sunna  a  uasail  ocus  a  airdri 
ar  Fergus,  in  fidir  gá  fad  0  t[esta]  in  flaithféinnid  uainn.  is 
mebair  Horn  ar  in  file  :  mi  ocus  ráithe  ocus  bliadain  ó  tesda  sé. 
ocus  adubairt  Fergus: — 

A  irem  Finn  in  fedh  dia  fuil .  sechtmain  tri  mis  ar  bliadain  '• 

mithig  andiu  d'fiannaib  Fail  .  deiliugad  uile  d'énláim 
R  áithe  ar  mis  is  bliadain  .  ó  thesda  fer  in  fiadaig  Í 

ó  do  chuaid  [amuga]  an  ri .  Fionn  mac  Cumaill  almaini 
M  ór  an  esbaid  mac  Lugach  .  in  tóclách  segainn  subach ' 

ocus  Oscar  luaidedh  gail .  is  Oisín  álainn  ionnmain 
M  ór  an  esbaid  Diarmaid  donn  .  dalta  na  fiann  ba  forlonn  • 

Cáilte  is  Fionn  ferda  na  fir  .  mór  an  esbaid  re  a  náirim 

Is  ann  adubairt  ri  Eirenn  :  is  mór  an  esbaid  ar  sé  .  ór  ni  hi  ár 
menma  fuil  re  faghbáil  in  tseisir  sin  as  ferr  ro  bái  i  nEirinn  ocus 
i  nAlbain  .  ocus  a  Chithruaid  ar  Cormac  is  mór  do  shédaib  ocus 
do  mháinib  ocus  d'ionnmasaib  thucasdar  in  fiaithféinnid  duit 
cen  co  ninnisi  dúinn  in  beo  nó  in  marb  é.  is  beo  in  flaithféinnid 
ar  Cithruad  .  ocus  mise  do  dhénam  sceoil  fair  nochu  dingén  ór 
ni  ferrde  lais  féin  seel  do  dhénam  fair,  ba  fáilid  each  uile  deside 
ár  ro  fhedatar  each  ni  ro  thirchan  Cithruad  riam  co  táinic.  foir- 
chenn  fair  sin  ar  Cormac.  in  adaig  dhéidenach  d'féis  na  Temrach 
adchichfider  in  flaithféinnid  ag  61  ar  Cithruad  mac  Firchaecait. 
gurab  ceisd  sin  ar  imacallaim  na  senórach  cá  fad  bói  Fionn  i  sid 
dhá  én.  ocus  ina  dhegaid  sin  ar  Cáilte  bámar  isin  tsíd  frisin 
caicdigis  ar  mhis  ro  bás  ac  ól  féise  na  Temrach  nó  gur  ghabsam 
braigde  tuaithe  dé  danann  do  Dhonn  mhac  Mhidir.  ocus  ní  mó 
no  chaithdis  fianna  Eirenn  aes  na  trebhaire  ináit  tuatha  dé 
danann  0  sin  amach. 

In  am  ro  bói  Cáilte  oc  innisi  in  sceoil  sin  d'Eochaid  lethderg 

do  rig  Laigen  co  facadar  aenóclách  dá  ninnsaigid  ocus  léine  do 
shról  rig  ria  chnes  ocus  inar  maethsróill  tairsi  dianechtair  .  brat 
corcra  corrtharach  uim  delg  óir  isin  brut  os  a  bhruinne  .  clai[dem 
órdhuirn]  ina  láim  ocus  cathbarr  óir  imma  [chenn  .  ocus  is  é]  do 
bói  ann  Donn  mac  Midir.  ocus  tuc  a  [chenn  i  nucht]  Phátraic 
ocus  tuc  comas  tuaithe  dé  danann  do  ocus  [ro  shléchtsat  uile  do 
Phátraic]  .  ocus  tuc  Donn  mac  Midir  féis  [dithat  na  hoidche  sin 
do  Phátraic  cona  mhuintir].  ||  ocus  dá  éise  sin  táncatar  in  sluag 
uile  ocus  Pátraic  maraen  riu  co  ráith  móir  mhaige  fea  .  ocus  an 
oidche  sin  do  riachtadar  fesa  0  rig  Mhuman  ar  chenn  naem- 
Phátraic  co  mbiadh  ar  a  shoiscéla.  ocus  timnais  Pátraic  céilebrad 
[do  rig  Laigen  ocus]  do  mhaithib  a  mhuinntire  ocus  a  chriche 
uile.  ocus  táncatar  rompa  óthá  sin  co  lios  na  laechraide  re  a 
nabar  caisel  na  rig  isin  tan  so. 

Is  ann  sin  táinic  Eogan  lethderg  mac  Aengusa  rí  dá  cóiced 
Muman  co  sluagaib  mora  uime  i  coinne  naemPhátraic  .  ocus  ro 
shléchtsat  maithe  Muman  uile  do  ocus  tucsat  a  cn'ch  ocus  a 
maithes  uile  ar  a  chomus.  screbal  soiscéla  do  naemPhátraic  a  ri 
Mhuman  ar  Beneoin.  cá  screbal  sin  a  chléirig  ol  in  ri.  crioch 
ocus  ferann  do  ar  Beineoin.  .in  baile  so  ar  ri  Muman  d'fognum 
do  co  bráth  ocus  dá  mhuinntir  ina  diaid.  cinnus  dobérar  dúinn 
sin  ar  Beineoin.  mar  so  ol  in  ri :  toidecht  do  Phátraic  ar  leic  na 
cét  ocus  inneoch  dochichfe  do  mhin  Mhuman  ar  gach  leith  do 
beith  aige.  ocus  táinic  Pátraic  ar  lie  na  céd  ocus  do  éirig  in 
ghrian  re  hagaid  in  naeimchléirig  cumba  sholus  do  ar  gach  leith. 
ocus  amail  tuc  Pátraic  a  chois  ar  in  leic  ro  éirig  légeon  ocus  mile 
do  dhemnaib  a  bennaib  na  cloiche  amach  co  ndechadar  i  naier 
ocus  i  firmamint  ar  teichium  naemPhátraic.  bennaigios  Pátraic 
in  cloich  iar  sin  ocus  fácbus  buaid  comairle  do  dénam  di  ocus 
bennachtain  fuirre  ocus  aingel  dé  gacha  tráthnóna  acá  tairm- 
thecht  .  ocus  troscad  do  rig  Mhuman  naenbar  mac  firflatha 
fuirre  ocus  an  itche  chuingios  d'faghbáil  do  .  ocus  in  tres  teine 
beo  ar  a  mbia  rath  fá  dheired  i  nEirinn  i. 

Is  ann  sin  fherais  ri  Muman  fáilte  re  Cáilte  ocus  ferait  maithe 
Muman  ar  chena.  a  anam  a  Cháilte  ar  ri  Muman  crét  fá  tucad 
lee  na  cét  ar  in  leicsi.  am  mebrachsa  in  ní  diatá  ar  Cailte  .  ór  ni 
roibe  fios  nime  riam  acainne  nó  gur  shuid  Fionn  ar  in  cloich  sin 
ocus  co  tuc  a  órdain  fá  chéd  fó  a  dhét  fis  ocus  co  ro  foillsiged  nim 
ocus  talam  do  .  ocus  creidem  an  fhírdia  fhorórda  ocus  do  thoid- 

echtsa  d'innsaigid  Eirenn  a  tháilcinn  ar  Cáilte  .  ocus  naeim  ocus 
fircoin  ocus  creidem  crosa  ocus  crábaid  innte.  cia  doróine  dúnad 
ann  so  ar  tús  ar  ri  Muman.  Fiacha  muillcthan  [mac  Eogain  ar 
Cáilte]  ocus  do  bói  trícha  bliadan  i  ríge  dá  cuiccd  [Muman  ocus 
is  ljais  dorónad  cladh  daingen  [im  in  mbaile  so]  ocus  ro  bói  i 
nárus  ann  .  ut  dixit  Pátraic  ||: — 

I    n  chlochsa  a  hainm  cloch  na  cét .  sochaide  bhias  uimpe  ac  étí 

bud  inad  crábaid  is  cros  .  d'aithle  gach  áruis  fhuaros 
C  aisel  cenn  Eirenn  uile  .  benn  im  a  téigenn  teine  '■ 

inad  a  frith  fios  nime  .  ní  ró  a  chios  do  rig  eile 
B  ud  maith  mo  chell  istir  thuaid  .  i  crich  Chonnacht  in  chathsluaig  ■ 

dá  fuiciub  ann  glan  a  li .  mo  bhretha  co  caemghlaini 
M  o  bhailese  i  crich  nUlad  .  is  lem  chraide  bhus  cuman  Í 

beimid  is  bud  ghlan  ár  lí .  triar  álainn  i  naenbhaili 
D  eich  fir  deich  fichit  deich  cét  .  is  é  a  fhior  is  nocha  brég  '• 

is  é  ghébus  mo  chell  chain  .  d'abaib  ocus  d'fírénaib 
G  ébtar  sailm  gébtar  créda  .  paidrecha  is  soiscéla  '■ 

gébtar  sailm  sunna  co  moch  .  imon  cam  i  fil  in  chloch 

Adrae  buaid  ocus  bennachtain  a  naemPhátraic  ar  ri  Muman  : 
is  maith  in  fios  tucabar  duinn  maraen. 

Ocus  do  bádar  na  slóig  uile  ann  sin  nó  gur  éirig  grian  as  a 
circaill  teinntide  ocus  cur  lion  dá  soillse  in  doman.  ocus  lodar 
rompa  as  sin  co  ráithín  na  niongnad  siar  armag  feimin  .  ocus  do 
shuidestar  ri  Muman  isin  dara  cenn  do'n  ráith  co  maithib  Muman 
uime  .  ocus  suidis  naemPhátraic  ocus  Cáilte  isin  chionn  aile  na 
rátha. 

Is  ann  sin  do  fiarfaig  ri  Muman  do  Cháilte  :  crét  fá  tucad  ráithín 
na  ningnad  ar  in  ráith  so  .  conad  ann  asbert  Cáilte  in  rann: — 

I    ngnad  turchairthe  fuair  Fionn  .  ar  in  ráithsea  ar  a  chionn  '• 
in  triar  fer  ba  chaeime  i  cliu  .  ocus  aenchú  etorrú 

Laithe  naen  ar  Caeilte  dá  táncamarne  trí  catha  na  féinne 
conice  in  tulaigsi  ocus  atchonncamar  in  triar  óclách  ar  ár  cionn 
ocus  aenchú  aca  .  ocus  ni  raibe  isin  doman  dath  nach  roibe  ar  in 
coin  ocus  do  bói  aidble  mhéide  fuirre  sech  na  conaib  eile.  ro 
shuidset  na  hócláig  i  fiadnaise  Finn,  cánas  táncabar  a  óca  ar 
Fionn.  as  in  Iruaith  móir  anair  ar  iatsom.  cid  um  a  táncabar  ar 
Fionn.  do  dhénam  ár  cuir  ocus  ár  muinnterdais  friotsa  ar  iat. 
cia  maith  bias  dúinne  in  bar  mbeithse  acainn  ar  Fionn.  an  triur 
atám  atá  feidm  ar  leith  ac  gach  fior  acainn.  gá  feidm  sin  ar 
Fionn.  dingébatsa  faire  fiann  [Eirenn  ocus  Alban]  ar  fer  diob. 
each  feidm  catha  ocus  comlainn  teic[ebus]  chum  na  féinne  ar  in 

dara  fer  dingébatsa  díob  [ocus  bid]  uile  ina  tost,  dingébatsa  ar 
in  tres  fer  gach  doithber  theicémus  chum*  mo  thigerna  ocus  gach 
ní  d[ogéntar]  d'athcuingid  air  do  gébtar  uaimse  é  .  ocus  [dála  na 
con  ar  in  tóclách]  in  comfad  bias  fiad  i  nEirinn  dingé[baid  si]  || 
gach  re  nadaig  d'fiannaib  Eirenn  ocus  dingébatsa  in  adaig  aile. 
crét  shirfidi  orainn  ar  Fionn  ocus  bar  mbeith  acainn  amlaid  sin. 
trí  comtha  dúinn  ar  iatsom  .i.  gan  nech  do  thecht  chum  ar  long- 
phuirt  ó  thicfus  adaig  tré  bithu  do  chian  ná  d'focus  .  ocus  gan  a 
bhec  ná  a  mhór  do  chomroinn  do  thabairt  dúinn  tré  bithu  .  ocus 
diogha  selga  dúinn  ó  fhiannaib  Eirenn.  ar  bar  cubhus  rib  ar 
Fionn  crét  um  a  sirenn  sib  gan  nech  do  bar  faicsin  ó  thic  adaig. 
atá  adbar  acainn  ar  siat  ocus  ná  sir  ni  aile  orainn  gid  fada  gairit 
bhiam  ar  aeinrian  .  ocus  in  triar  óclách  so  atám  ar  siat  bid  in  tres 
fer  acainn  marb  gach  tres  noidche  ocus  is  uime  sin  nach  áil  linn 
nech  d'ár  bfaicsin  .  ocus  bfomaitne  ac  faire  an  fhir  sin.  ocus  ba 
gheis  d'Fionn  marb  d'faicsin  acht  muna  marbdais  airm  é  .  ocus 
no  biodh  a  fhóiridin  sin  i  comfochraib  ac  Fionn  ar  Cáilte  .1". 
toidecht  timchell  na  rátha  so. 

Is  ann  sin  do  riacht  móirseiser  aesa  dána  co  Fionn  do  mhuin- 
tir  Chithruaid  mheic  Airim  mheic  Fhirchaegait  do  chuingedh 
duaise  duaine  .i.  trf  caeca  uinge  d'ór  ocus  tri  caeca  uinge  d'airced 
do  breith  co  Temraig  do  Chithruad.  dogébtar  againne  a  fhóiridin 
sin  ar  Scannal  ua  Liathan  .i.  óclách  gráda  d'Fionn.  maith  a  aes 
dána  ar  na  hócláich  :  in  ferr  lib  duais  bar  nduaine  d'faghbáil 
anocht  iná  amárach.    is  lór  linn  amárach  ar  in  taes  dána. 

Is  ann  sin  tángadar  in  triar  óclách  sin  co  lepa  in  chon  ó  ráithín 
na  ningnad  amach  .  ocus  ro  scéesdar  in  cú  ina  fiadnaise  tri  caeca 
uinge  d'ór  ocus  tri  caeca  uinge  d'aircet  ocus  tucadh  do'n  aes 
dána  sin  ocus  ro  imthigset. 

Is  ann  sin  adubairt  Fionn  :  cinnus  dogénat  tri  catha  na  féinne 
anocht  gan  uisce  aca  .  is  ann  adubairt  óclách  díobsom  :  cá  mhét 
corn  comaidechta  atá  ac  Fionn.  dá  chorn  déc  ocus  trí  cét  .  amail 
atbert  Caeilte: — 

D  á  corn  dec  ocus  tri  cét  .  do  chornaib  co  nór  ac  Fionn  Í 
tan  no  tócaibthea  do'n  dáil  .  ba  hadbal  a  lain  do'n  lionn 

Tabair  na  cuirn  am  láimse  ar  in  tóglách  .  ocus  gibé  ní  dobérar 
inntib  ibidhse  é.  ocus  ro  lion  in  tóglach  fó  tri  na  cuirn  dóib. 
ocus  ba  mesc  medharcháin  iat  do'n  tres  fecht  ro  lion  iat.  ingnad 
ámh  ar  Fionn  in  córugad  fleidesi.   gurab  lios  ná  fleide  ainm  in 

lesa  a  tucad  d'Fionn  í .  ocus  lebadh  in  chon  ainm  [na]  leptha. 
ocus  is  uime  sin  ar  Cáilte  tucad  ráithín  [na  ni]ngnad  ar  in  ráith- 
ínsca  ocus  ráith  chinn  chon  ar  in  [raithin]  ailesea.  ocus  do  bádar 
re  bliadain  isin  féinn  mar  sin.  || 

Is  ann  sin  táinic  Eogan  leithderg  mac  Aengusa  meic  Nat- 
fraeich  roime  ocus  Pátraic  maraen  ris  ocus  Cáilte  co  ráith  cinn 
chon  i  ndeisccrt  maige  feimen  ocus  co  lios  in  bhanntrachta  bud 
dhes.  ocus  ro  shuid  in  sluag  uile  ar  in  ráith  .  ocus  suidis  Cáilte  i 
fiadnaise  rig  Muman  ocus  fiarfaigios  in  rí  :  cid  fá  tucad  ráith  cinn 
chon  ar  in  ráith  so  ocus  lios  in  bhanntrachta  ar  in  lios  so.  flath- 
brugaid  cétach  ro  bói  ann  so  ar  Caeilte  :  Cellach  mac  Duib  déd. 
ocus  in  uair  ro  h[áirimthea]  a  sheoid  ocus  a  mháine  isedh  no 
bíodh  [lán  laechjmuige  feimen  aige  .  ocus  ni  raibe  isin  doman 
duine  ba  mhó  cuid  dibhe  ocus  leochuillechta  inás.  ocus  tánga- 
marne  tríchat  sciatharmach  um  rígféinnid  Eirenn  ocus  Alban  ar 
ndénum  shelga  shléibe  Cua  dhúinn  ocus  ro  shuidsem  ar  cholba- 
daib  ciuil  ann  .  [ocus  sul]  táirnic  fósaic  do  dhénam  dúinn  tuc  fer 
an  tige  ail  ocus  aithis  ar  gach  fer  fo  leith  uainn  cenmothá  Fionn. 

Is  ann  sin  ro  labair  fer  borb  do'n  fhéinn  ris  .i.  Cuinnscleo  mac 
Ainnscleo  mac  rig  Bretan  anair  ocus  adubairt  :  is  mer  in  scemh 
cinn  chon  dobeir  in  taithech  ar  fhiannaib  Eirenn  ar  sé.  tarrais 
buadfhocal  anma  air  ar  Fionn  :  léic  cenn  con  air. 

Ocus  crét  fá  tucad  ráith  in  bhanntrachta  ar  in  ráithsi  ar  ri 
Muman.  ni  annsa  ar  Cáilte  :  caeca  ban  ngresa  as  ferr  do  bói  i 
nEirinn  do  thinóil  in  flaithféinnid  d'innsaigid  na  rátha  so  fá 
chomair  erraidh  ocus  édaig  do  dhénam  d'fiannaib  Eirenn  .  ocus 
tuc  a  cennus  sin  uile  d'ingin  rig  Bretan  d'ar  ba  chomainm  Der- 
goda  bainchéile  Oscair  mheic  Oisin.  ocus  do  bádar  ré  fada  do 
bliadnaib  isin  bailese  .  conad  uatha  atá  ráith  in  bhanntrachta  ar 
in  ráithsi. 

Crét  in  cairthe  comdaingen  cloiche  út  ar  lár  na  rátha  ar  ri 
Muman.  caindelbra  in  bhanntrachta  ar  Cáilte  .  ór  nír  bh'áil  leo 
teine  acht  fó  tri  san  bhliadain  ar  ná  róisedh  smál  ná  denngar  ná 
dethach  na  teined  iat  féin  ináit  a  nédach.  ocus  do  bádar  isin 
bhaile  re  tréimse  do  bhliadnaib  ac  dénam  lámda  ocus  ac  córugad 
éd[aig  do'n  fhéinn]  .  ocus  do  bói  gairdiugad  mór  cun  [mbann- 
tracht  sin]  .i.  tri  ingena  rig  ó  Cein[nselaig  .i.  Fionnchas]  ocus 
Fionndruine  ocus  Finningen  [a  nanmanna]  ||  ocus  timpán  bee 
acu   cona  leithrinn   aircit  ocus   cona  dheilgib  óir  bhuide  .  ocus 

mná  re  gúrlámnad   no  choidéldais  frisin  ceol  sirrechtach  side 
dognitis  in  triur  ingen  sin  do'n  bhanntracht. 

Crét  in  dá  fhert  mora  so  atchiam  a  Cháilte  ar  rf  Muman.  in 
triar  óclách  doróine  a  muinnterdas  ac  ráithín  na  ningnad  re 
Fionn  ocus  in  cú  aca  is  iat  ro  marb  in  dá  óclách  as  a  ferta  sin  .i. 
Donn  ocus  Dubán  dá  mac  rig  Ulad  atuaid.  cinnus  adrochratar 
ar  ri  Muman.  a  mbeithsium  i  ninad  ar  leith  ó'n  féinn  ar  Caeilte 
ocus  a  cú  i  medón  etorra  .  ocus  ó  thiced  in  adaig  do  bíodh  múr 
teined  impaib  co  nach  [lájmadh  nech  a  bfégad  etir.  ocus  do 
bádar  dá  mhac  rig  Ulad  ac  foraire  fhiann  Eirenn  ocus  Alban  in 
adaig  sin  .  ocus  táncatar  fó  tri  i  timchioll  na  féinne  ocus  in  tres 
fecht  táncatar  atchonncadar  in  múr  teined  .  ocus  adubairt  Donn 
mac  rig  Ulad  :  ingnad  mar  atáit  in  triar  óclách  ocus  a  cú  etorra 
re  bliadain  innosa  .  ór  ro  fhógradar  gan  nech  do  dhul  dá  bfégad 
ó  thicfad  adaig.  ocus  tángadar  meic  rig  Ulad  dá  ninnsaigid 
trésin  múr  teined  anunn  .  ocus  ó  ráncadar  tucsat  a  nairm  re  a 
nais  ocus  do  bádar  ac  fégad  in  trír  óclách  ocus  na  con  .  ocus  in 
chú  rómór  do  biodh  gach  lái  aca  oc  seilg  nír  mhó  iná  crannchú 
bhios  ac  rígain  nó  ac  ródhuine  an  uair  sin  i .  ocus  óclách  diobsom 
ocus  cloidem  áith  urnocht  ina  láim  ac  coimét  na  con  .  ocus  óclách 
aile  diob  ocus  cuach  fionnaircit  aige  re  bél  na  con  .  ocus  roga 
gacha  lenna  no  shired  gach  fer  diob  is  ed  do  chuired  in  chú  tar  a 
bél  isin  chuach. 

Is  ann  adubairt  óclách  diobsom  frisin  coin  :  maith  a  uasail 
ocus  a  fhireoin  a  fhermaic  .  mothaig  lat  in  brath  tugad  ó  Fhionn 
fort,  is  ann  sin  do  chraith  in  chú  a  herball  co  táinic  gaeth 
dhoilbte  dhráidechta  co  ro  thuitset  a  scéith  dá  nguaillib  ocus  a 
slega  as  a  lámaib  ocus  a  cloidme  dá  slesaib  co  rabadar  isin  múr 
teined  ina  bfiadnaise.  ocus  ro  marbsat  na  hógláig  sin  dá  mac 
[rig  U]lad  .  ocus  ro  impó  in  cú  ar  marbad  na  bfer  [ocus  tuc  a 
haná]l  fúthaib  co  nderna  min  ocus  luaith  [diob  co  nach  fn']th  fuil 
ná  feoil  ná  cnáim  [diob.  ocus  is]  iat  sin  ar  Cáilte  in  dá  fhert  [ro 
fhiarfaigis  diom  .  ocus  gibé]  ro  oislécadh  orra  ||  ni  fhuigbedh  a 
bheg  inntib  acht  mad  a  lán  úire  ocus  gainme. 

Nír  innisis  dúinn  riam  ar  ri  Muman  seel  as  inganta  ocus  as 
diamra  iná  sin  a  Cháilte  .  ocus  crét  in  sonn  árd  út  do  thaeib  in 
chairthe  thall  isin  ráith.  tuarasdal  in  bhanchuire  ó  Fhionn  gacha 
bliadna  sin  ar  Cáilte  .  ocus  Oscar  mac  Oisin  do  fholaig  é  .i.  deich 
bfichit  uinge  d'ór  fó  tri  .  ocus  is  ann  do  fholaig  é  fó  bhun  an 

chairthe  sin.  ocus  do  éirig  in  sluag  ocus  ro  oslaicset  fair  ocus 
tucsat  in  tor  as  .  ocus  tucad  a  trian  do  rig  Muman  .  ocus  a  trian 
do  Phátraic  ocus  do  Cháiltc  .  ocus  in  trian  aile  do  na  cléirchib. 
maraid  an  tór  ar  Cáilte  ocus  ni  mhar  in  flaithféinnid  ná  Oscar 
dosfolaig  .  ocus  adubairt  Cáilte: — 

M  araid  andiu  ráith  chinn  chon  .  gan  aille  gan  imreson  í 

is  ni  mharann  mo  ruire  .  Fionn  mac  Cumaill  almuine 
M  araid  arm  lia  na  rátha  .  cusa  ticmis  gach  trátha  ■ 

is  maraid  in  tor  derg  dron  .  ocus  ni  mharann  Oscor 
O  ided  Dhuinn  is  Dhubáin  dil  .  fuaradar  bás  anaithnidí 

do  bói  sinne  gá  niarraid  .  sechtmain  ar  mis  ar  bliadain 
T  impán  bee  ro  boi  ac  na  mnáib  .  cona  leithrinn  airgid  bháin  • 

cona  dheilgib  óir  buide  .  cona  thédaib  fionndruine 
C  aeca  lebadh  istig  thall  .  caeca  corn  caeca  fidcheall  '■ 

caeca  uinge  d'ór  dherg  dhron  .  gacha  bliadna  a  tuarasdol 

Dála  an  trír  óclách  sin  a  anam  a  Cháilte  in  acaibse  do  bádar 
as  a  haithle  nó  in  uaib  do  chuadar.  is  acainn  do  bádar  nó  go 
ndernad  becbhuidne  do  thrí  cathaib  na  féinne  .i.  naenbar  ac 
ráithín  na  naenbar  ar  laechmachaire  Laigen  .  ocus  ráinic  non- 
bar  óclách  ocus  nónbar  gilladh  in  gach  énbhaile  i  nEirinn 
d'iarraidh  dá  mac  rig  Ulad  adrochradar  le  macaib  rig  na 
hlruaithe  anair. 

Dála  imorro  Finn  meic  Chumaill  ráinic  roime  co  Temair 
luachra  ar  scáiled  na  féinne  do  .  ocus  ní  raibe  do'n  fhéinn  ina 
fharrad  acht  daescarshluag  ocus  gilli  [ms.  gille]  fhedma  na 
féinne. 

Dála  na  naenbar  sin  dorigne  Fionn  d'fiannaib  Eirenn  d'iarraid 
dhá  mac  rig  Ulad  táncadar  co  Temair  luachra  in  naenadaig 
d'innsaigid  Fhinn  gan  fhios  a  mbí  ná  a  mairb  na  fer  sin  leo. 

Dála  Pátraic  imorro  ocus  rig  Muman  tángatar  secha  bud 
dhes  co  beinn  mbáin  in  retha  idir  shléib  chlaire  ocus  sléib  crot. 
ocus  ro  shuid  [Pátraic]  ocus  na  slóig  uile  ann  sin  ocus  do  fiarfaig 
ri  Muman  do  Cháilte  [crét]  fá  tucad  benn  bhán  in  retha  ar  in 
mbeinn  [sin  .  ocus  frecrais  Cáilte  sin]: — 

Fecht  noen  dá  raibe  Fionn  ar  in  tulaigsi  ocus  at[chonncadar] 

in  mnái  ar  a  cionn  forsin  tulaig  .  brat  c[orcra  || 

[ann  so  bud  choir  sencJias  na  beinne  agus  fochann  báis  Etáine 
fuiltfhinne  .  an  nl  dá  bfuil  Cuillenn  ó  gcuanach  .  agus  ni  do  thurus 

Bhébhionn  ingJiine  Threoin  d'ionnsaigid  Fhinn\ 

ámh  ar  Goll  ni  fhaca  ocus  ni  fhaca  nech  aile.    ocus  tuc  in  ingen 

an  láim  lebairghil  amach  as  a  coim  ocus  do  bádar  trf  failghe  óir 
uimpi  ocus  dá  fhalaig  imon  láim  aile  .  ocus  ba  choimremar  re 
cuing  nimcchtraig  gach  fail  díob.  scéla  as  cóir  d'fiafraigid  di  ar 
Goll.  cinnus  ro  fédfaidhe  eiséin  ar  Fionn  muna  éirgemne  inár 
sesum  .  ocus  is  cuntabairt  dá  cluine  sinn  mar  sin. 

Is  ann  sin  ro  éirgetar  in  slóig  uile  ina  sesum  do  chomrád  ocus 
d'imacallaim  ria  ocus  ro  éirig  sisi  maraen  friu.  suidh  a  ingen  ar 
Fionn  ocus  tuc  th'uillinn  frisin  tulaig  mad  áil  ni  do  chluinsin 
dúinne  uait.  tuc  iar  sin  a  taeb  risin  tulaig  ocus  ro  fiarfaig  in 
flaithféinnid  scéla  di  .  cia  tir  as  a  táinic  ocus  cia  hi  féin.  a  tir  na 
ningen  aniar  mar  a  fuinidh  grian  .  ocus  ingen  rig  an  tire  sin  mé 
féin.  cá  hainm  thu  a  ingen  ar  Fionn.  Bébionn  ingen  Treoin 
m'ainm  ar  si.  crét  um  a  tucadh  tir  na  ningen  ar  in  tir  sin  ar 
Fionn.  ni  fhuil  d'feraib  innte  ar  an  ingen  acht  m'athairse  cona 
thri  macaib  .  ocus  nái  ningena  ocus  secht  bfichit  do  geinedh 
uada  conad  aire  sin  aderar  tir  na  ningen  risin  tir  sin.  cá  tir  as 
nesa  di  sin  ar  Fionn.  tir  na  fer  ar  si.  cia  as  rí  fuirriséin  ar  Fionn. 
Cétach  croidherg  ar  si.  ocus  ocht  meic  fichet  do  mhacaib  aige 
féin  ocus  aeningen.  ocus  tucad  mise  do  mhac  do  .i.  Aedh  álainn 
mac  Chédaig  chroideirg  .  ocus  fá  thri  tucad  mise  do  ocus  ro 
élaidhes  fá  thri  uada  .  ocus  is  í  so  in  tres  uair  díob.  crét  tuc  eolus 
in  tire  seo  duit  ar  Fionn.  triur  iascairedh  do  ghluais  gaeth  as  in 
tírsi  d'ár  ninnsaigid  ocus  ro  innisedar  scéla  in  tire  seo  dhúinn 
ocus  adubradar  óclách  maith  do  beith  innti  .i.  Fionn  mac  Cum- 
aill  .  ocus  mása  thusa  in  tóclách  sin  ar  si  tánacsa  dot  innsaigid 
dom  bheith  ar  do  chomairce.  ocus  do  bhenastar  a  lámainn  di 
ocus  tuc  a  láim  i  láim  Finn,  maith  a  ingen  ar  Fionn  :  tabair  do 
lám  i  láim  Guill  mheic  Mhórna  .  ór  ni  córa  duit  do  char  ná  do 
chomairche  re  hénóclách  [i]  nEirinn  iná  risin  óclách  sin.  tuc 
iarum  an  ingen  [a  lájim  illáim  Guill  ocus  doróine  a  car  ocus  a 
com[airche]  fris. 

Is  ann  sin  adchonncadar  dam  im[dhíscir]  alltaide  dá  ninnsaigid 
ocus  araile  do  chonaib  [na  féinne]  ina  dhegaid.  léicidh  a  oenar 
do'n  dam  ||  ar  Fionn  ór  ni  taeb  re  seilg  ár  gcon  dobéram  anocht 
acht  toeb  re  hóclách  éicin  d'fiannaib  Eirenn  .  ocuscáit  a  fil  Fionn 
mac  Cuain  ar  Fionn.  sunn  ar  mac  Cuain.  éirig  romainn  dod  thig 
ocus  déntar  ár  frestal  ocus  ár  fritháilem  let  anocht.  comáin 
dúinn  ni  do  thabairt  duitse  ar  Fionn  mac  Cuain  .  ór  atát  ocht 
bfichit   fionnairghe   acamsa  i  leslergaib  luachra  ocus  is  diotsa 

tarras  iat  uilc.  ocus  ba  do  bhuadaib  Fhinn  mheic  Chumaill  gid 
mór  dobéradh  do  neoch  nár  mháidestar  illó  ná  i  noidche  fair,  is 
ann  sin  do  éirig  Fionn  mac  Cuain  d'innsaigid  a  dhúnaid  riasin 
féinn. 

Dála  na  hingene  ro  bhenastar  a  cathbarr  caem  clochórda  dá 
cionn  ocus  ro  scáil  a  folt  fionnchas  forórda  im  a  cenn  ina  shecht 
fichtib  dual  .  ocus  ba  hingnad  le  each  uile  méd  in  fuilt  arna 
scáiledh.  is  ann  sin  adubairt  Fionn  :  a  mhóirdhé  adhartha  bud 
mór  in  tingnad  lá  Cormac  ua  Cuinn  ocus  le  hEithne  ollamda  ingin 
Chathaeir  mhóir  ocus  le  fionnbanntracht  na  féinne  Bébionn  ingen 
Treoin  d'faicsin  .  maith  a  ingen  ar  Fionn  :  in  beg  letsa  comroinn 
deich  gcét  do  thabairt  duit.  sillis  an  ingen  forsin  abhac  .i.  Cnú 
dcireoil  bái  ac  seinm  cruite  i  fiadnaise  Finn  :  gid  bee  mór  ar  si 
dobérasa  do  chomroinn  do'n  fhior  bhec  ut  ac  sefnad  na  cruite  ni 
bee  liomsa  a  ordail  fris. 

Is  ann  sin  ro  chuindig  an  ingen  digh  ar  Fhionn.  cáit  a  fll 
Saltrán  sálfhada  ar  Fionn.  sunn  a  rígfhéinnid  ar  in  gilla.  tuc 
let  lán  chuaich  smera  puill  d'uisce  in  átha  út  .  ól  trí  nónbar  do'n 
fhéinn  isin  chuach.  tuc  in  gilla  leis  lán  in  chuaich  ocus  tuc  illáim 
na  hingine  .  ocus  ro  dhoirt  an  ingen  ar  a  bois  ndeis  in  tuisce  ocus 
atibh  tri  bolgama  as  .  ocus  ro  thócaib  a  bois  ocus  ro  chraith  in 
tuisce  ar  in  slo[g]  cur  mhebaid  a  ngáire  orro  ocus  ar  in  ingin 
[féin  leo].  ar  do  chubuis  frit  a  ingen  ar  Fionn  cid  tuc  or[t  gan] 
an  tuisce  d'ól  as  in  chuach.  n[ir  ibessa]  ni  a  lestar  riam  ar  si 
acht  a  l[estar]  a  mbiadh  imdhénam  óir  nó  air[cit  ris.  ocus  in 
déchain  ro  dhéchassa]  thoram  ar  Cáilte  [atchonnarc]  aenóclách 
mór  d'ár  ninnsaigid  [ocus  gér  mhór  in  ingen]  ||  ba  mhó  eisium. 
tuignech  pudraille  fair  do  thiced  tar  ormnaib  a  ghualann  .  gan 
ulchain  fair  .  ocus  dá  mbeidis  fir  dhomain  d'aentaeib  ni  fuigthe 
diob  nech  bud  áille  inás.  brat  uaine  ime  ocus  delg  óir  isin  bhrut 
ocus  léine  do  shról  rig  re  a  chnes  .  sciath  craebchorcra  fair, 
claidem  órdhuirn  for  a  chliu  .  sleg  chrannremar  churata  ina 
láim. 

Is  ann  sin  ro  dhéch  in  slóg  uile  air  ocus  uathad  ag[ainn  acht] 
fir  ghaiscid  nár  ghab  grain  ocus  egla  reime.  [ocus]  ro  bói  aicnedh 
maith  ac  Fionn  ar  Caeilte  or  nir  ghab  egla  roim  dhuine  riam  é 
illó  ná  i  noidche  .  ocus  is  edh  ro  raid  an  rígféinnid  :  ná  labradh 
gilla  ná  gaiscedach  acaib  .  ocus  ná  gluaisedh  nech  as  a  inad. 
ocus  in  aithnenn  nech  agaib  in  tóclach  út  ar  Fionn.   aithnimse 

ar  an  ingen  :  is  é  sút  in  fer  ar  a  tánacsa  teichem  .  ocus  do  éirig 
an  ingen  ocus  ro  shuid  idir  Fhionn  ocus  Gholl.  do  riacht  an 
tóclách  d'ár  ninnsaigid  ocus  in  ní  ro  bói  i  menmain  indócláig  ní 
raibe  in  naicned  dúinne  eiséic.  mar  táinic  áirde  i  náirde  re  Fionn 
ocus  re  Goll  ro  thócaib  in  sleig  ocus  tuc  sádhad  sanntach  sotal- 
bhorb  ar  an  ingin  co  mbói  fot  láime  laeich  do  chrunn  na  sleige 
do'n  leith  aniar  di  .  ocus  ro  tharraing  in  sleig  ocus  táinic  roime 
tar  in  slóg  amach.  atchíthi  súd  a  fhira  ar  Fionn  .  ocus  ná  biodh 
a  mhenma  frisin  fiannaigecht  inti  nach  aithfe  in  ainicin  út  ar  an 
óclách. 

Is  ann  sin  ro  éirgemarne  ar  Cáilte  trí  catha  na  féinne  i  naein- 
fecht  co  nár  fácbadh  ar  in  tulaig  acht  triur  .i.  Fionn  ocus  Goll 
ocus  in  bhen  beoghonta.    ocus  gabmait  uile  i  ndiaid  an  ócláig  co 
ráith  na  macraide  re  anabar  ráith  na  caerach  i  laechmachaire  Li 
tes  .  ocus   do   chorcaig  maige   Ulad  siar  áit  arrabadar  Ulaid   i 
longphurt  i  forbhaise  ar  chathair  na  claenrátha  d'ar  mharbsat 
Coinrái   mac  [Dair]e  .  ocus  do  láthair  luinge  síos   áit   ambítís 
[longa  cjloinne  Degaid  .  ocus  d'innbiur  labarthuinne  re  hEirinn 
[aniar  .i.]  Labar  ingen  Míled  esbáine  do  báidhed  ann   [nó  ro 
labair  tjonn  re  tir  ann  .  ocus  do  thiprait  in  [laeich  leisc  s]iar  ar 
tráig  Li  meic  Oidhremail  .  [ocus  do  rinn  chán]a  in  baile  i  tab- 
raitis  na  [hallmaraig  a  cíos  cánachais  do  Choinjrái  mhac  Dhaire  || 
gacha  bliadna.    ocus  tuc  a  agaid  ar  in  cuan  coimlethan  [amach] 
ocus  do  bámairne  cethrar  óclách  i  comfochraib  do  ar  Cáilte  .i. 
Diarmaid   ó    Duibne  .  ocus    Glas    mac   éincherda   Beirre  .  ocus 
Oscar   mac    Oisin  .  ocus  ba   mise   in    cethramad.    ocus   tucsam 
agaid  ar  na  tonnaib  amach  .  ocus  tucassa  side  retha  rinnluaith 
ina  dhiaid  .  ocus  tucas  sreo  nurchair  do  co  tárla  in  tsleg  i  niris  a 
scéith  ocus  ina  ghualainn  chli  co  tárla  in  sciath  ar  in  tuinn  sios. 
ocus  do  frithóilessa  in  sciath  am  láim  chli.    ocus  tucsomh  a  láim 
ndeis  do  bhein  na  sleige  as  .  ocus  rucassa  ar  in    sleig  bái   ina 
chléláim  ocus  ro  siacht  lem  i.    ocus  in  tráth  do  fhuabras  a  dhiub- 
racad  dá  shleig  féin  tárla  remhar  na  tonn  ocus  domhain  in  mhara 
edram  ocus  é.    ocus  mar  do  bámar  gá  shírfhégad  adchonncamar 
in  luing  lánmhóir  aniar  d'ár  ninnsaigid  ocus  dias  acá  himramh. 
ocus  do  chuaidsium   isin  luing  inár  bfiadnaise  \ins.  fhiadnuise] 
ocus  ni  fhedamarne  cia  leth  do  chuadar  uainn.    ocus  do  riacht- 
samne  aniar  conicce  in  tulaigsi  ar  Caeilte  tri  catha  na  féinne. 
ocus  ro  fiarfaig  Fionn  scéla  dinn  ocus  do  innisessa  do  .  ocus  ro 

chuirscm  na  hairm  ar  lár  i  fiadnaise  Fhinn.  maith  ámh  na  hairm 
sin  ar  an  ingen  :  in  tsleg  darab  ainm  in  torannchlesach  ocus  an 
donnchracbach  in  sciath.  maith  a  Fhinn  ar  an  ingen  :  déntar 
m'fert  ocus  m'adhnacal  co  maith  .  ór  is  ar  do  chomairche  ocus  ar 
th'oinech  fuaras  bás  .  ocus  is  chugat  tánac  i  nEirinn.  ocus 
tucastar  a  failghe  do'n  aes  dána  .1".  do  Chnái  dheireoil  ocus  do 
Bhláthnait  ocus  do  Dhaighre  cruitire.  ocus  ro  dhclaig  anam  re 
corp  di  ocus  do  cuiredh  fo  thalam  í  ann  so  .  ocus  is  uaithi  tucad 
druim  na  mná  mairbe  ar  an  druimsc  a  ri  Muman  ar  Cáilte. 

Ocus  daire  in  chocair  cid  diatá  ar  ri  Muman.  an  cethrar  atchua- 
ladhais  Horn  ac  ráithín  na  ningnad  . i.  in  triar  óclách  ocus  in  cú 
ro  chocradar  in  fhiann  a  marbad  ann  so.  cá  fochainn  cocair  búi 
aca  orro  ocus  siat  acu  féin  ar  ri  Muman.  nir  thuicset  in  córugad 
nó  in  tionnramh  tucsat  forro  .i.  longphort  ar  leith  acu  ocus  múr 
teined  ar  lasad  impaib  ocus  gan  nech  dá  faicsin  isin  mur  teined 
sin  co  tráth  éirge  arna  bárach.  ocus  adubairt  Fionn  :  ní  háil 
liomsa  a  marbad  etir  .  ár  [triur]  as  fen*  lúth  ocus  lámach  d'feraib 
domain  iat  .  [ocus  atáit]  trí  heladhna  acu  ocus  ní  cóir  a  marbad 
[illos  na]  neladan  sin  .i.  fir  dhomain  do  beith  [i  ngalur  ocus  i 
nesláinte]  ocus  in  tres  fer  diob  do  ch[ur  losa  ris  ||  .  .  .  ;  .  . 
\deiredh  in  scéilse  annas  .  agus  echtra  tri  mac  Uair  mhic  Indaist 
dá  bfuil  rdithin  na  sénaigechta  .  agus  sen  na  nén  do  na  gortaib. 
agus  tosach  scéil  bhreithe  Phátraic  ar  A  Minn  ilchrothaig  agus  rig 

Chonnacht .  sin  suim  na  hesbadJi  so] 

is  mé  ar  an  ingen.  is  maith  do  dhelb  ocus  t'imdhell  ar  Pátraic. 
ocus  crét  chongbus  sib  i  rinn  bar  crotha  ocus  bar  ndelba  mar  sin. 
gach  aen  ro  búi  ac  ól  fleide  Goibhnenn  acainn  ar  si  ni  thic  saeth 
ná  galar  friu  .  ocus  a  naemPátraic  crét  do  breth  orumsa  ocus  ar 
rig  Chonnacht.  is  maith  í  ar  Pátraic  .  ro  chinnestar  do  dhia  ocus 
damsa  ar  Pátraic  beith  ar  aenmhnái  cengailte  ocus  ni  fhuil  acainn 
dul  tar  in  cinnedh  sin.  ocus  mise  dno  ar  an  ingen  crét  doghén 
budhesta.  dul  dot  thig  ocus  dot  shid  ar  Pátraic  .  ocus  mad  túsca 
ingen  rig  Laigen  innáisiu  do  beithsi  d'aenmhnái  ag  in  bfior  [ins. 
agonfhir]  dá  tucais  sere  ó  shin  amach.  ocus  dá  tucairsi  aidmilledh 
lái  ná  aidche  ar  an  rig  ná  ar  a  mhnái  ar  Pátraic  millfetsa  thusa 
co  ná  bud  áil  let  mháthair  ná  let  athair  ná  let  toide  th'faicsin. 
ocus  adubairt  Pátraic: — 

A  Aillinn  a  fhialchorcra  .  a  ingen  maith  Bhuidb  '• 
ni  dhechub  duit  iarmarta  .  taet  romat  cót  chuirm 

N  ir  bho  eolus  sidchaire  .  toidecht  co  beinn  mbailb  '■ 

nir  bho  einech  firgadair  .  rachaid  duit  in  phailm 
B  ud  chaem  ar  ár  comairce  .  an  ingen  do  chéin  Í 

soiscéla  Chríost  chomachtaig  .  d'ár  coimét  ar  phéin 
B  ennaigimse  in  cóicedsa  .  óm  chonn  is  óm  chéill  í 

co  nach  loitet  allmaraig  .  co  millet  bodéin 
N  á  déna  dún  tabarta  .  a  íngen  mhín  mhas  Í 

éirig  is  beir  bennachtain  .  is  imthig  fá  bhlas 

An  Í  sin  dáil  cinnte  fhuil  agat  ar  an  ingen  :  gan  mo  thabairtsi 
do'n  rig  céin  bhias  in  bhen  út  aige.  is  1  imorro  ar  Pátraic.  crét 
fhuil  ann  a  naeimchléirig  ar  an  ingen  acht  ar  fhior  do  bhréithre 
friut  mad  túsca  ben  in  rig  innúsa  mo  thabairtsi  do'n  rig.  adeirim 
i  fiadnaise  m'fírinne  ar  Pátraic  mad  túsca  co  tibérthar  thusa  do. 

Is  ann  sin  ro  cháiesdar  an  ingen  co  falcmar  fi'orthruag.  is 
inmain  let  mise  ar  an  ri.  is  inmain  ámh  ar  an  ingen.  ni  fhuil 
do'n  droing  daenda  nech  as  annsa  lemsa  innáisi  ol  in  ri  acht  ná 
hétaim  techt  tar  slánaigecht  ocus  tar  sénadh  in  táilchinn  ocus  in 
fhirdia.  ocus  adracht  an  ingen  chum  a  sída  nó  go  tabar  in  seel 
fuirmhed  doridise  fuirri. 

Do  bói  iarum  Pátraic  ocus  Cáilte  ocus  in  slóg  isin  dú  sin  teora 
lá  cona  noidchib  .  ocus  tángadar  rompa  co  fert  [Fjiadmhóir  ar 
machaire  in  scáil  renabar  magh  [n  Aei]  mhallghuba  ocus  ro  shuid- 
etar  in  sluag  uile  ann  ocus  [suidjis  Pátraic  .  conid  suide  Pátraic 
ainm  an  inaid  sin. 

[Is  ann  sin]  ro  fherastar  ri  Connacht  fáilte  roim  Cháilte  ocus 
do  [fiarfaig  de  :  crjét  im  a  tucad  fert  Fiadmóir  ar  an  ||  .  .  .  . 
\tosach  echtra  Fhiadhmóir  mine  Airist  go  JiEirinn  d'iarraidk  Aei 

inghine  Fhinn  mhic  Chumaill  bud  dliual  ann  sd\ 

ocus  do  bámar  ar  an  comrac  sin  6  fhuine  nél  nóna  co  matain 
arna  mhárach  co  rabadar  ár  [cuirp]  i  crólinntib  fola.  ar  ái  tra  is 
sinne  ba  choscarach  isin  chomrac  .  ocus  ro  bensam  a  tri  cinn  do 
na  curadaib  ocus  do  chogramar  comairle  .i.  na  tri  cinn  sin  do 
breith  linn  ocus  techt  tar  ais  .  ocus  ro  locamar  in  comairle  sin 
ocus  ro  impaidhsem  chum  na  loingse  ar  in  tráig.  ocus  ro  mharb- 
sam  ceithre  cét  óclách  díob  inár  cétchuinnscleo  chatha  .  ocus  ro 
dháil[set  na  tri]  catha  orainn  ocus  do  bámar  oc  cathugad  riu  [re 
hed]  in  chaemlaithe  choidche.  ocus  in  uair  adcho[nncadar]  a 
tréinfhir  do  thuitim  ro  mebaid  [díob]  chum  a  long  ocus  a  lúth- 
barc  .  ocus  táncamarne  co  créchtach  cróilinntech  as. 

Is  ann  sin  ro  ghab  egla  in   fiaithféinnid  as  ár  [losne  ocus] 

adubairt :  éirgidh  a  fhianna  Eirenn  ar  sé  [i  ndegaid]  an  trir 
óclách  do  chuaid  uaib.  ocus  in  tráth  do  éirgedar  in  fhiann  ina 
tri  cathaib  cengailte  is  ann  do  riachtamarne  cusin  tulaigsi  chuca 
ocus  do  chuirsem  na  tri  cinn  ar  lár  i  fiadnaise  Finn,  ocus  is  mise 
ar  Cáilte  ro  mharb  Fiadmór.  ocus  Diarmaid  ro  marb  Circall. 
ocus  Oscar  ro  marb  Congna.  ocus  tucad  na  tri  cinn  sin  ar  na  tri 
tulchaib  sin  gurab  uatha  atáit  na  hanmanna  sin  orro  .  conad  cath 
trágha  Eothaile  ainm  in  chatha  sin  isin  fiannaigecht. 

Adrae  buaid  ocus  bennachtain  a  Cháilte  ar  ri  Connacht  .  ocus 
dámad  áil  duit  seoit  ocus  máine  dobérmais  duit.  is  ferrde  thusa 
a  taircsin  ar  Cáilte  ocus  ni  ricimse  a  les  iat. 

Is  ann  sin  táncadar  na  slóig  rompa  co  breicshliab  renabar  sliab 
formaeile  ocus  co  suide  Finn  i  mulluch  in  tsléibe  .  ocus  mar  do 
shuidetar  ann  ro  .cháiesdar  Cáilte  ac  fégad  an  inaid  ambiodh 
Fionn  ina  shuide.  crét  dobeir  cái  fort  a  anam  a  Cháilte  ar  ri 
Connacht  :  in  ac  faicsin  an  inaid  ambiodh  Fionn  ina  shuide  .i. 
formaeile  na  fiann.  is  edh  imorro  ar  Cáilte  .  uair  rogha  selga  na 
gnáithféinne  in  sliabsa  .i.  loch  na  neillted  renabar  loch  formaeile. 
ocus  cluain  na  damraide  renabar  cell  tulach  isin  tan  so  .  ocus 
baile  sin  Conáin  mhaeil  mheic  Mhórna  .  ocus  ros  na  macraide 
renabar  innairm  .  baile  a[mbítís  drong]  d'echaib  na  féinne  .  ocus 
dún  Shaltráin  shálfada  [risaráidter]  cell  Cháimín  ar  Shucu  .  ocus 
co  móin  [na  fostada]  renabar  móin  [in  tjachair  .  ocus  go  car[raic 
in  fhomorach]  renabar  [dun]  mór  isin  tansa.  || 

Ro  fhiarfaig  ri  Connacht  do  Cháilte  :  can  d'Fionn  mhac  Chum- 
aill.  do  Laignib  ar  Cáilte  .i.  de  úib  Tairrsig  nó  a  glaise  Bolgáin. 
ocus  adubairt  Cáilte  :  Fionn  mac  Cumaill  mheic  Thréduirn  mheic 
Chairbre  gharbshróin  mheic  Fhiachach  fóbhric  de  úib  Failge. 
can  dá  mháthair  ar  ri  Chonnacht.  Muirne  munchaem  ingen 
Taidg  mheic  Nuadat  do  thuaith  dé  danann  .  ocus  ro  b'é  sin  in 
cúicedh  gaiscedach  as  ferr  do  ghab  sciath  ocus  cloidem  i  nEirinn. 
ocus  in  lámh  tairbherta  séd  ocus  máine  ocus  mórthuarasdail  iar- 
thair  thuaiscirt  in  betha  .  [ocus  in  tres]  fer  as  ferr  taraill  inis  na 
ngaeidel  .  ocus  in  tí  nár  dhiult  re  nech  riam  acht  co  mbiadh  cenn 
re  ca[ithem]  neich  aige  ocus  cosa  re  himthecht  .  ocus  nár  dhéch 
dar  a  ais  riam  ar  ná  hapradh  nech  dá  [mbiadh]  ina  dhegaid 
comad  egla  do  bhiadh  fair  ar  Cáilte. 

Caide  anmanna  na  gnáithféinne  ar  ri  Connacht.  Fionn  mac 
Cumaill  ar  Cáilte  .  Oisín  cona  chetra  macaib  .i.  Oscar  ocus  Oisin 

ocus  Echtach  ocus  Ulach  .  Raighne  roisclethan  mac  Finn  ocus 
Caine  corcairdherg  mac  Finn  ocus  Uillenn  faebairdherg  mac  Finn 
ocus  Faelán  feramail  mac  Finn  ocus  Aed  bee  mac  Finn  .  Fionn 
mór  mac  Cuain  mheic  Mhurchada  n'gfeinnid  fbiann  Muman. 
Fionn  mac  Temenáin  rígféinnid  na  déise  Muman  .  Fionn  mac 
Casúrla  n'gfeinnid  thuath  mBregh  ocus  Mide  .  Fionn  mac  Urgna 
rígfhéinnid  cheineoil  Chonaill  .  Fionn  mac  Fogaith  ocus  Fionn 
mac  Abratruaid  dá  n'gfeinnid  dáil  nAraide  atuaid  .  Fionn  ban 
ua  Bresail  n'gfeinnid  ó  Ceinnselaig  .  Fionn  fer  in  champair  n'g- 
feinnid Alban  .  Goll  gulbain  ocus  Cas  cuailgne  dá  n'gfeinnid 
fhiann  Ulad  .  trí  meic  Degóic  .i.  Fed  ocus  Faeidh  ocus  Foscadh. 
trí  meic  éincherda  Beirre  .i.  Glas  Gér  ocus  Gubha  .  Cáilte  mac 
Rónáin  ocus  a  dhá  mac  .i.  Faelán  ocus  Colla  .  Goth  gaeithe  mac 
Rónáin  .  is  é  [bhíodh]  urchar  saighde  roim  an  féinn  in  tan  ro 
[thacrajd  a  rith  féin  do  .  Legán  luath  [a  luachair]  aniar  .  is  é  no 
beiredh  na  heillte  [d'edruth  amail]  dobeired  each  a  bhai  dilse. 
D[iarmait  ó]  Duibne  d'feraib  Muman  ar  ná  [raibe  scis  cos]  ná 
luas  anála  ná  scis  [maige  na  taige  riam  .  ocus  mac  Lugach]  lonn 
láidir  [.i.  soermacám  fhiann  Eirenn  ocus  Alban  ocus  aidhle]nn  || 
ghaiscid  na  fiannaigechta  uile  .  ocus  Bran  bee  ó  Buacacháin  .i. 
rígrechtaire  fiann  Eirenn  ocus  Alban  .  Scannal  ua  Liatháin 
táisech  macám  fiann  Eirenn  ocus  Alban  .  Sciath  brec  mac 
Dathcháin  saerfher  cluiche  fiann  Eirenn  .  Goll  mór  mac  Mórna 
cona  dhá  tríocha  derbbráthar  ocus  cona  chúic  cét  déc  d'aen- 
maicne  .  ocus  tri  fir  in  chairche  ó  eochairimlib  sléibe  Fuait  ocus 
tri  cairche  ciuil  acu  ocus  iat  ocá  chur  i  nucht  a  chéile  ocus  ni 
bhíodh  duad  ná  decair  ar  nech  in  tan  atchluinedh  in  ceol  sin. 
caidhét  anmanna  na  nóclách  sin  ar  ri  Chonnacht.  Luath  ocus 
Léitmech  ocus  Lánláidir  ar  Cáilte  ocus  do'n  ghnáithféinn  iat. 
conad  iat  sin  anmanna  na  triath  ocus  na  tigernad  ocus  na  fer 
ferainn  do  bi  ac  Fionn  ocus  do  bhiathad  ina  lios  féin  fó  thrí 
gacha  bliadna  é  ocus  ro  chanad  in  dórdfiansa  .  conad  iat  sin  a  ri 
Chonnacht  ar  Caeilte  na  cesda  ro  fiarfaigis  diom.  ocus  ro  thuit- 
siumh  ar  in  tulaig  i  támh  ocus  i  taise  .  ocus  do  bói  teora  lá  ocus 
teora  aidche  iar  sin  gan  tuailnges  aisdir  ná  imthechta  a  haithle 
a  choicled  ocus  a  chomaltad.  is  ann  sin  do  gabad  longport  ac  rig 
Chonnacht  ann  sin  ocus  dorónad  fothracad  acu  do  Cháilte. 

Ocus  táncadar  rompa  iar  sin  co  cluain   na  ndamh  ré  nabar 
cluain  imdhergta  isin  tan  so  .  ocus  ro  gabsat  longport  ann  ocus 

do  bennaig  Pátraic  in  baile  .  ocus  do  fiarfaig  ri  Chonnacht  do 
Cháilte  crét  fá  tucad  cluain  dam  ar  an  inad  so  ocus  cluain 
imdcrgtha  ar  in  cluainse: — 

Turchairthe  sclga  fuair  Fionn  ocus  trf  catha  na  féinne  ann 
so  .i.  dam  gacha  déise  d'fiannaib  Eirenn  ocus  tri  daim  d'Fionn. 
ocus  is  uime  sin  tucad  cluain  dam  ar  an  inad  so.  ocus  is  uime 
thucad  cluain  imdergta  fair  .i.  in  tan  do  bádar  clanna  Mórna  ac 
foghail  ar  Fionn  nir  rathaigedar  an  tinam  do  bádar  ar  a  cuid 
ocus  a  comroinn  ina  bfiadnaise  co  táncamarne  imon  ndruimse 
iompaib.  is  ann  adubairt  Goll  mac  Mórna  :  is  mór  an  timdergad 
tucsat  na  fir  dúinn  ar  sé.  bud  chluain  imdergta  a  h[ainm]  bud- 
esta  ar  Conán  mael  mac  Mórna.  ocus  a  maith  ni  dhligmit  do 
cheilt  ar  chlannaib  Mórna  ar  Caeilte  .  [acht]  táinic  in  cipe  trom 
trénlaid[ir  tré  lár]  chatha  na  féinne  amach  ocus  ni  riacht  f[uiliu- 
gad  ná]  fóirdergad  uainne  orro  .  ocus  ro  [shuidemar  ac  na  teinn- 

tib  ann  so]  ocus  tucad  [sithal  bánóir  chum  Finn  || 

\deiredh  an  sgéilse  chluana  imdhergtha  thesta  ann  so  .  agns  sgéal 
Raduibh  mhic  Dhuibh  agns  Aeife  deirge  inghine  rig  Chonnacht. 
doichell  Tigernaig  mhic  Chuinn  roim  Phátraic  agns  an  ni  dá  bfuil 
ráth  Chais  agus  ráth  Chonaill  .i.  dá  mhac  rig  chinéil  Chonaill 
agus  tobar  Pdtraic  .  dibirt  na  naoi  natnaidedh  do  Phdtraic  go 
hinis  serine  ar  fhionnloch  chera  .  fochain  turuis  Chaoilte  go  hes 
ntaid  agus  a  rochtain  ardtús  i  siodh  dhumha  iluighnib  Chonnacht. 
agus  loinges  Gairb  agus  Eoluis  .  i.  dd  mac  rig  Lochlainn  agus  Bé 
drecain  inghine  Ioruaith  go  JiEirinn  do  chur  in  chathasa  inár 

ndéidJi\ 

[is  ann  sin  ro  fhiarfaig  Cas  corach  mac  Cainchinde  do  thuaith  dé 
danann  in]  bfuil  sciath  cadat  comdaingen  [cruaid  acaib]  damsa 
ar  sé.  atá  acamsa  ar  Donn  mac  Midir.  [tabair]  damsa  é  ar  Cas 
corach  .  ocus  tucad  do  in  sciath  ocus  [do  ga]b  in  cloideb  ina  láim. 
ocus  táinic  roime  [mar]  a  raibe  in  banghaiscedach  ac  faire  ocus 
ac  forchoimét  a  loingse.  crét  tu  féin  a  mhacáim  ar  si.  do  chom- 
rac  friotsa  tánac  ar  sé.  gusandiu  riam  ar  an  banghaiscedach  nir 
chomrac  duine  ná  déise  misi  ocus  ba  mheince  lem  m'egla  ar  chath 
chróda  chudrama  .  ocus  tusa  a  mhacaeim  is  becht  nach  fuarais 
inad  isin  doman  in  tráth  tánacais  do  chomrac  friumsa.  ar  a  ái 
sin  ro  chomraicset  co  fuilech  fóbartach  co  tuc  cechtar  diob  trio- 
cha  credit  nadbal  ninothrais  ar  a  chéile.  táinic  iarum  in  macám 
ina  timchioll  co  trie  ocus  co  tinnesnach  ocus  ro  ghab  acá  hairrlech 

ocus  tarraid  béim  baegail  tar  bile  in  scéith  fuirre  cur  bhen  a  cenn 
di  .  ocus  tuc  in  cenn  leis  d'innsaigid  thuaithe  dé  danann  ocus 
adubairt  Caeilte  in  rann : — 

D  o  mharb  Cas  corach  na  cét  .  an  ingin  ní  himerbrégí 
ro  fácaib  í  forsin  [tr]áig  .  is  cubar  ina  comdáil 

Mór  an  gníom  dorónais  a  mhacáim  ar  an  loinges  lochlannach 
.i.  in  trén  ro  bái  againn  ocus  ro  dhiongbad  gach  éicin  dinn  do 
mharbad  inár  bfiadnaise. 

Is  ann  sin  ro  rigsat  an  loinges  Eolus  bráthair  in  rig  ocus  tán- 
catar  i  tír  d'fócrad  chatha  ar  tuaith  dé  danann.  dobéram  ar  tuatha 
dé  danann  .  ór  is  usa  sa  chách  linn  cath  do  tabairt  dóib. 

Is  ann  sin  atracht  Fer  maise  mac  Eogabail  mochtráth  do  ló 
résiu  ro  éirig  nech  do'n  tsluag  ocus  ro  ghab  in  fogha  foghablach 
ina  láim  .  ocus  is  uime  adeirthi  fogha  fogabhlach  fris  .i.  cúic 
gabhla  no  bhiodh  ar  gach  taeb  de  ocus  corrána  ar  gach  taeb 
diob  sin  .  co  tescfad  gach  corrán  díob  fionna  i  naghaid  shrotha. 
a  mo  dhee  ar  in  macám  cá  delb  duine  Eolus.  óclách  as  caeime 
ocus  as  cruthaige  d'feraib  domain  ar  in  fer  bói  ina  fharrad.  ná 
héirc  i  nimchiana  uaim  ar  in  macám  .  acht  bí  ac  múnad  eolais 
dam. 

Is  ann  sin  ro  ghabustar  Eolus  a  eirred  comlainn  ocus  catha 
uime  ocus  a  armghaisced  [ina]  láim  .  ocus  táinic  ar  sceimelbórd 
na  luinge  imach.  ac  sút  [a  mhacá]im  in  fer  gá  dtái  iarraid  [orm 
do  mhúnad  duit  ocus  in  mionn  óir  fá  a  chenn  ocus  in  scjiath 
croiderg  fair  ocus  [in  tétach  engach  uaine  uime.  |]  is  ann  sin 
tucsomh  a  chos  re  taca  na  talman]  ocus  tuc  a  mhér  i  suainem 
an  fhaga  .  ocus  tuc  urchar  do  co  tarla  i  mbile  in  scéith  ocus  cur 
bhris  a  dhruim  isin  deglaech  ocus  gur  chuir  a  chraide  ina  chaeip 
chró  tar  a  bhél  gur  ghab  rinn  in  fagha  bórd  na  luinge  trit.  cid 
tra  ótchonncatar  in  loinges  lochlannach  in  triur  sin  ar  tuitim  ro 
dhiultsat  in  cath  ocus  ro  imthigset  dá  tír  féin  .  ocus  adubairt 
Caeilte  in  rann  : — 

I    s  fáilid  lucht  in  tsida  .  dar  linn  ní  conair  chisaS 

a  toidecht  dóib  ó'n  chath  chas  .  gan  esbaid  gan  imarbas 

Ocus  ro  horrdraiced  fó  Eirinn  in  triur  sin  do  thuitim  .  ocus  ba 
hamra  le  tuaith  dé  danann  ocus  le  feraib  Eirenn  in  gniom  sin  .i. 
in  drem  thiced  gacha  tres  bliadain  dá  nargain  is  dá  nionnrad  a 
tuitim  leisin  triur  sin. 

Cáit  a  fuil  Eogan  fáid  ar  Caeilte.   sunn  ar  sé.   faghaib  a  fhios 

ocus  a  fhireolus  damsa  fot  mo  shaegail  .  ór  is  crotbhall  senórach 
mé  ocus  is  deired  aeise  ocus  aimsire  dam.  is  ann  asbert  Eogan 
in  rann: — 

S   echt  mbliadna  déc  ó'n  ló  andiu  .  duit  a  Chaeilte  co  caemchlúí 
co  taethais  ac  linn  Temrach  .  gid  docair  leisin  teglach 

Adrae  buaid  ocus  bennachtain  a  Eogain  ar  Caeilte  :  is  inann 
in  fháitsine  sin  ocus  in  fháitsine  doróine  mo  thriath  ocus  mo 
thigerna  ocus  m'oide  caem  carthanach  damsa  .i.  Fionn.  cá  sae- 
gal  ar  siat  adeir  Eogan  do  beith  agat.  secht  mbliadna  dec  ar 
Caeilte.  bud  fior  sin  ar  siat  .  ór  ni  dhubairtsium  saegal  do  beith 
riam  ac  nech  nach  ticfadh  do  .  ocus  do  bí  ocá  innisi  rómhór  do 
bliadnaib  co  tuitfedh  in  triur  út  libse  do  na  harmaib  sin. 

Is  ann  adubairt  Caeilte  :  maith  ámh  a  lucht  in  tsidha  in 
toisc  frisatánacsa  chucaib  déntar  mo  leighes  lib  .  ór  tucas  logh 
mo  leighis  dáib  .  in  sochar  as  mó  dorónad  dúib  riam  is  mise 
doróine  dúib  é.  is  fíor  ám  a  dhénam  duit  ar  siat .  ocus  doghéntar 
linne  sóud  crotha  ocus  delba  duitse  co  rabhais  (sic)  fó  lúth  ocus 
lánchoibled  .  ocus  saermhacámdacht  tuaithe  dé  danann  duit  leis 
sin.  truag  sin  ar  Caeilte  :  mise  do  ghabáil  deilbe  dráidechta 
umam  ní  ghéb  etir  .  acht  in  delb  tuc  mo  dhéntaid  ocus  mo 
dhuilem  orum  .i.  in  fírdhia  forórda  ocus  iris  creidim  ocus  crab- 
aid  in  táilchinn  an  ti  tarras  i  nEirinn.  guth  fiorlaeich  ocus  fior- 
[ghaiscedaig]  sin  ar  tuatha  dé  danann  .  ocus  is  maith  in  ní  ráidhi. 
cá[irde  iarrmait  um]at  leighes  ar  siat.  créd  ad[bar  na  cáirde  ar 
Cáilte.  [ocus  atbertatar  :  ]  ||  trí  fiaich  tecait  chucainn  atuaid  gacha 
bliadna  .  ocus  in  uair  bit  macrad  in  tsída  oc  immáin  tóirnid  ar 
in  macraid  ocus  beirit  fer  gacha  fiaich  leo  diob  gach  agaid  samhna 
ar  Ilbrec.  ocus  do  bádar  ann  go  táinic  lá  cona  lánsoillse  ocus 
d'éirgedar  tuatha  dé  danann  i  fiadnaise  na  himána  .  ocus  tucad 
fidchell  gacha  seisir  dóib  .  ocus  brannabh  gacha  cúicir  .  ocus 
timpán  gach  deichenbair  .  ocus  cruit  gacha  cét  .  ocus  cuislenna 
féige  forbartacha  gach  nónbair. 

Is  ann  sin  atchonncatar  na  tri  fiaich  a  himdhomain  in  mhara 
atuaid  cor  thúrnsat  ar  in  mbile  mbuada  bói  forsin  faidche  mar 
dognítís  roime  ocus  ro  léicset  tri  grécha  doilghe  duaibsecha 
eisdib  .  ocus  dámad  díor  mairb  a  talmain  no  fuilt  do  chennaib 
dáined  dobhérdais  na  tri  scrécha  sin  .  gur  mhescbuaidersat  in 
slóg  uile. 

Is  ann  ro  ghab  Cas  corach  mac  Cainchinne  fer  d'feraib  na 

fidchle  ocus  tucastar  urchar  d'fiach  diob  co  tarla  ina  bheol  ocus 
ina  bhragait  corusmarb.  ro  dhiubraic  imorro  Fer  maise  mac 
Eogabail  fiach  aile  dhiob  ocus  nosmarb  .  ocus  rosdiubhraic 
Caeilte  in  tres  fiach  ocus  do  mharb  fó'n  chuma  chétna.  ocus 
adubairt  Cáilte  :  adrochradar  na  heoin  ocus  déntar  mo  leigessa 
bodesta.  adubradar  lucht  in  tsida  :  nach  fedrais  a  Cháilte  glifit 
mór  i  lenmain  tuaithe  dé  danann  fada  anois.  cá  glifit  sin  ar 
Cáilte.  trí  meic  rig  Ulad  atuaid  .i.  Conn  ocus  Congal  ocus  Colla 
atáit  ac  fogail  forro  .  ocus  tecait  chugainn  gacha  bliadna  ar  Ilbrec 
d'iarraid  érca  Echach  mundeirg  rig  Ulad  a  senathar  ro  mharbsat 
tuatha  dé  danann  i  cath  trága  Baile  tuaid  .  ocus  sirit  comrac  tn'r 
gacha  sída  i  nEirinn  gacha  bliadna.  ocus  ni  coimthenn  in  comrac 
sin  ar  Ilbrec  .  or  in  triur  théit  uainne  isin  chomrac  marbtar  iat  ocus 
térnait  in  triar  bráthar  as  .  ocus  do  lucht  in  tsida  soichios  isin 
bliadainsi  comrac  do  dénam  friu.  ba  hann  imorro  do  bidis  meic 
rig  Ulad  i  mbennaib  Boirche  i  cúiced  Ulad  thoir  a  haithle  a 
fogla  ocus  a  ndibfeirce  ar  thuaith  dé  danann  gacha  bliadna. 

Is  ann  sin  adubairt  mac  diob  [cá  síd]  as  linn  a  mbliadna  d'inn- 
saigid.  sidh  Ilbhric  esa[ruaid  ar  na  bjráithre.  atá  óclách  do 
mhuintir  Fhinn  mheic  Chumaill  isin  [tsid  sin  ar  fer]  diob  .  ocus 
dias  macámh  [ina  farrad  ocus  do  bud  imgabhta  each  nath  ocus 
each  néislinn  dóib  .  ]  ||  ocus  adéraitsium  dá  ndernamne  [imghab- 
áil  in  tsi]da  sin  is  ar  a  nadh  ocus  ar  a  néislinn  féin  [dogénamais], 
do  bádar  ann  in  agaid  sin  .  ocus  ro  dhaingnigedar  a  [nairm  ocus] 
a  nilfhaebair  ocus  do  riachtsat  co  moch  arna  m[árach  co]  hes 
ruaid  .  ocus  táncadar  lucht  in  tsida  amach  ar  [in  faidche]  ocus 
táinic  Cáilte  ocus  a  dhias  macám  leo.  in  iat  sút  ar  [Cáilte]  in 
triar  thic  do  bar  ninnsaigid.  is  iat  co  deimhin  ar  iatsom.  is  maith 
delb  ocus  indell  na  bfer  ar  Cáilte. 

Maith  a  fhira  ar  Cáilte  :  cá  fad  atáithi  ac  comrac  re  tuaith  dé 
danann.  atámaid  cét  bliadan  ar  iatsom  .  ocus  marbmaid  triar 
gacha  bliadna  diob.  mad  dogníthi  ro  dhíoglabair  fá  thri  bar 
senathair  forro  .  ocus  dá  comraicthi  ar  Cáilte  is  sibse  thuitfios 
ór  as  sibse  atá  for  an  écóir.  dobéramne  coma  dúib  ar  Ilbrec  as 
gach  sid  i  nEirinn  .i.  fiche  uinge  d'ór  ocus  fiche  uinge  d'aircet 
ocus  each  do  thabairt  shlána  dá  chéile.  gébhmaid  sin  ar  siat. 
ocus  tucad  sin  dóib  ocus  do  imthigset  iarum. 

Mo  leigessa  do  dhénam  budesta  ar  Cáilte  .  ór  is  mithig  lem  é. 
cáit  a  fuil  Bébionn  ingen  Elcmair  ar  [Ilbrec]  sunna  ar  an  ingen. 

beir  let  Cáiltc  mac  Rónáin  i  ninad  diam[air]  ocus  déntar  a  leiges 
ocus  a  lesugad  co  maith  acut  ór  ro  dingaib  sé  fogail  ocus  dibfeirg 
do  thuaith  dé  danann  ocus  d'feraib  Eirenn  .  ocus  dénadh  Cas 
corach  mac  Cainchinne  ceol  ocus  áirf[ited]  do  ocus  biodh  Fer 
maise  mac  Eogabail  ac  foraire  ocus  ac  forchoimét  ocus  ac  frith- 
áilcm  do. 

Ocus  táinic  Bébionn  roimpe  i  tech  na  narm  ocus  a  dá  mac 
maraen  ria.  ocus  dorónad  lebad  luchair  leigis  do  Cháilte  isin  tig 
sin  .  ocus  tucad  loingshithal  bánóir  ar  amus  na  hingine  ocus  a 
lán  d'uisce  innte.  ocus  tucasdar  lathamar  glaine  dá  hinnsaigid 
ocus  tuc  na  losa  inn  ocus  ro  minaig  iat  ar  an  uisce  .  ocus  tuc  in 
tsithal  illáim  Cháilte  ocus  ibios  dig  móir  eisti.  ar  nól  na  dige  do 
ro  scéestar  scéith  uaine  .  a  inghen  ar  Cáilte  crét  in  bharamail 
fhuil  agat  disi.  [gaeithe]  cró  na  nes  ocus  na  nabhann  ocus  na 
ninber  ocus  na  selg  mochtráth  rogníthe  latsa  sin  ar  si .  ocus  ibh 
d[ig]  aile. 

Ocus  ibios  Caeilte  ocus  scéios  cróbhainne  [scéithe]  ruaide  .  ocus 
crét  in  sc[éith  sin  a  ingen  ar  Cáilte.  crólinnte]  neime  na  sl[eg 
ocus  na  faebar  tucad  ort  isna  comraicib  irrabais  riam. 

Ocus  ibios  dig  aile]  aiste  ocus  scéithidsium  scéith  círdhuib.  ||  cá 
baramail  do  biadh  di  sin  a  ingen  ar  Caeilte.  cumha  [do  chjoicled 
ocus  do  chomdaltad  ocus  do  thriatha  ocus  do  thigerna  Fhinn 
mheic  Chumaill  sin  .  ocus  ibh  in  cethramad  deoch. 

Ocus  ro  ibh  ocus  ro  scéesdar  scéith  buidhe  iarum.  crét  in 
scéith  sin  a  ingen  ar  Caeilte.  coiméta  ocus  fuibrechta  do  neime 
ocus  do  ghái  chró  doneoch  ro  bói  innat  innallana  .  ocus  ibh  in 
loim  ro  fhácbais  innte  ar  an  ingen.  is  lesc  lemsa  sin  ar  Cáilte  ór 
ni  fhuaras  i  cath  ná  i  cliathad  ná  i  comlann  ni  as  decra  lem  iná 
ahól. 

Ar  a  ái  sin  atibsium  .  ocus  scéios  scéith  co  nilbhrechtugad 
gacha  datha  innte.  crét  in  seel  sin  a  ingen  ar  Caeilte.  cumasc 
gacha  retha  ocus  gacha  róneirt  ocus  gacha  hengnama  dorignis  i 
nagaid  gacha  céite  ocus  gacha  cnuic  ocus  gacha  cairrge  .  ocus 
dath  fola  fhuil  ar  a  huachtar  crólige  do  chuirp  ocus  do  cholna 
féin  sin  ocus  issed  as  nesa  do  shláinte  é.  ocus  tuc  an  ingen  báig- 
linn  lemnachta  do  ocus  atibh  .  ocus  ro  bói  anbfann  imeslán 
d'aithle  na  scéthrach  sin  re  teora  lá  ocus  teora  aidche. 

Dar  liomsa  a  anam  a  Cháilte  ar  an  ingen  fuarais  furtacht  ocus 
fóiridin.   fuaras  ám  ar  Cáilte  acht  met  trebhlaide  mo  chinn  ac 

toidecht  frium.  dogéntar  folcad  Flainn  ingine  Flidaise  duitse  ar 
Bébionn  .  ocus  gach  cenn  ar  a  tabar  é  ní  tic  teinnes  ná  maelad 
cinn  na  esbaid  radairc  ris  .  ocus  dorónad  an  leiges  soin  dosom  re 
hedh  ocus  re  hathaid.  ocus  dorónsat  lucht  in  tsída  trena  díob  dá 
fios  ocus  dá  urgairdiugad  .  trian  dá  maithib  ocus  dá  móruaislib. 
trian  aile  dá  macaemaib  .  trian  aile  d'ingenraid  ocus  d'ollamnaib 
fad  gairit  do  biadh  ina  lebaid  leigis.  ocus  gach  turchairte  selga 
nó  fiadaig  fogeibdis  lucht  in  tsida  dobeirte  do  Chaeilte  é. 

Bái  iarum  an  ingen  ocus  a  dá  mac  ocus  Cas  corach  mac  Cain- 
chinne  ocus  Fer  maise  mac  Eogabail  ac  61  ocus  ac  áibnes  i 
fochair  Cháilte  go  cualadar  in  fogar  ocus  in  cairche  ciuil  chucu  ó 
es  ruaid  mheic  Mhodairn  .  ocus  do  thréicfed  nech  ilcheola  in 
domain  ar  in  ceol  sin.  ocus  cuiritseom  na  cruite  i  cernaib  na 
colbhad  ocus  tecait  uile  amach  .  ocus  ba  hingnad  le  Caeilte  sin 
ocus  tuc  dá  úid  ocus  dá  aire  ann  sin  beith  i  nécmais  a  lúith  ocus 
a  lámaig  ocus  a  lánchoiblid  :  ocus  mór  do  bhoirbghleoaib  badbda 
ocus  d'irghalaib  ocus  do  thosaigib  cath  chum  a  roichinnse  ocus 
ná  fuil  do  nert  ná  do  thracht  inam  dul  amach  maraen  re  each 
andiu  .  ocus  ro  mháidset  déra  dar  a  ghruaidib. 

Do  riachtsat  lucht  in  tsidha  amuigh  a  haithle  in  chiuil  do 
chluinsin  ocus  ro  fhiarfaig  Caeilte  scéla  díob  :  ocus  crét  in  cair- 
che ciuil  ||  atchualamar  ar  sé.  Uainebhu[ide  a  sid  DJuirn  bhuide 
andes  ó  thuinn  Chliod[na  ocus  énlaith]  thíre  tarrngaire  ina 
farrad  .  ocus  ba  [háirfitech]  tire  tarrngaire  uile  1.  ocus  a  mbliadna 
is  [léi  techt]  d'innsaigid  in  tsida  so  ocus  bliadain  gacha  sida  ar 
an  ingen  .  ocus  táncadar  isin  sid  anunn  iar  sin  ocus  táinic  in 
énlaith  gur  shuidset  ar  chorraib  ocus  ar  cholbadaib  an  tsida. 
ocus  táinic  trícha  én  diob  i  tech  na  narm  in  bhaile  ambói  Caeilte 
ocus  do  ghabsat  cliar  istig.  ro  ghab  Cascorach  a  thimpán 
ocus  gach  adhbann  ro  sheinned  ro  ghabdais  in  énlaith  leis.  is 
mór  gceol  do  chualamar  ar  Caeilte  ocus  ni  chualamar  ceol  a 
chommaith  sin. 

Ann  sin  dorónadh  folcad  Flainn  ingine  Flidaise  dosom  ocus 
esbaid  amairc  ná  éistechta  ná  fuilt  ni  rabha  air  in  céin  ro  ba  beo 
ocus  ba  slemain  sláinchréchtach  .  ocus  adubairt  :  in  tadbar  ocus 
in  fhochain  im  a  tánacsa  do  leigios  mo  choise  déntar  é  budesta. 
dogéntar  isin  madain  amárach  ar  an  ingen. 

Is  ann  sin  tuc  si  dá  fhedán  Binne  ingine  Modairn  d'innsaigid 
Chaeilte  .  ocus  ro  shúigestar  banmogh  fedán  diob  ocus  ro  shúig- 

estar  fermogh  fcdán  aile  co  nár  fhácbadar  esláinte  ná  galar  ná 
gái  cró  ina  chois  ná  tucsat  eisti  cur  ba  shlán  slemainchréchtach 
iar  sin.  ocus  do  bátar  ann  re  teora  lá  ocus  re  teora  oidche  d'aithle 
in  leigis. 

Is  ann  sin  do  éirgedar  lucht  in  tsída  amach  [co]  or  esa  maid 
ocus  ro  bensat  a  nédaige  díob  ocus  do  [chuadjar  ar  an  es  do 
shnám  .  ocus  adubairt  Cáilte  :  crét  damsa  gan  dul  do  shnám  ór 
táirnic  mo  shláinte  dam  .  ocus  doróine  a  mhescad  ar  an  uisce 
ann  sin.  ocus  táncatar  isin  sid  anunn  iar  sin  ocus  ro  hecrad  tech 
nóla  acu  in  oidche  sin  .  ocus  do  bói  Caeilte  ac  céilebrad  dóib 
ocus  ac  breith  buidechais  a  leigis  :  ór  am  slemain  sláinchréchtach 
ar  sé  ocus  bennacht  foraibse  .  ocus  atbert : — 

B  endacht  ar  lucht  in  tsída  .  ídir  rigna  is  riga  '■ 

an  bithslán  do'n  chuire  chas  .  fuaras  uile  a  nócláchas 

M  aith  mo  thurus  isin  tsíod  .  dá  fuaras  ann  mid  is  fíon  Í 
febas  a  fer  's  a  mban  de  .  binne  ceol  a  n[énlaithe] 

B  endacht  ar  Bhébinn  gan  chiaich  .  ingen  Elcmair  mo  bhainnliaigh  '• 
is  maith  a  ciall  is  a  cruth  .  fácbaim  ibhus  mo  bhenducht 

Dar  ár  mbréithir  ám  ar  lucht  in  tsída  ní  fhacamar  riam  óclách 
bud  fherr  innáisiu  ar  tonnchlár  [talman  .  ||  ocus  dar  linn  nir]  ferr 
Fionn  féin  innái.  t[ruag  dono]  ar  Cáilte  :  dámad  é  Fionn  bud 
a[marc  díjbse  dobérad  sib  in  drong  dhaenda  uile  [air gan  a  faisjnéis. 
ocus  is  mithigh  damsa  imthecht  ocus  bennacht  foraibse.  atá  dáil 
bfer  [nEirenn  i]  cionn  bliadna  do  Themraig  .  ocus  ní  fhédaimse 
gan  [dul  d'a]callaim  mo  choicle  ocus  mo  chomdalta  .i.  Oisin 
[mheic  Finn]  .  ocus  tré  fhorchongra  in  táilchinn  form  do  aithin 
[diom  dul]  ann  ocus  maithe  bfer  nEirenn  i  naeininadh  [d'inni- 
sin]  móirghníom  ngaile  ocus  ngaiscid  na  féinne  [ocus  Finn  mheic] 
Chumaill  ocus  mhaithedh  fer  nEirenn  ar  chena  dá  lesugad  [d'ug- 
dar]aib  ocus  d'ollamnaib  co  deired  aimsire.  fil  cabair  [again]ne 
duit  ar  an  ingen.  cá  cabair  sin  ar  Caeilte.  deoch  [chuimn]igthe 
céille  d'innlacad  dúinne  duit  co  Temraig  .  co  nach  tarla  duit  es 
na  abann  ná  innber  [ná]  cath  ná  comlann  nach  bia  i  cuimne  acat. 
is  furtacht  firmhuintire  ocus  carat  ar  Caeilte  .  ocus  dá  mbiadh 
againn  ni  bud  áil  duib  do  ghébadh  sib  uainn  é. 

Is  mór  in  chomáin  tucais  dúinn  ar  Bébionn  .i.  dingbáil  in 
lochia  ro  bói  ac  fogail  ocus  ac  dibfeirg  orainn  gacha  sechtmad 
bliadain  .  ocus  atá  léine  asnadach  órsnáith  acamsa  duit  ocus  ni 
ghéba  turbródh  thu  eisdi  etir  .  ocus  brat  ciumsach  corcarghlan 
d'olainn  tire  [tarrngaire]  anall  cona  ciumais  órbhuide  ocus  som- 


i96í:2]  In  Agallamh.  225 

aise  [gacha  dá]la  ocus  gacha  oirechtais  ar  in  tí  umambia.  [ocus 
aisced  shjádhail  shenórach  duit  ar  sí  .i.  dubhán  .  ocus  [aiccill  mac 
m]ogha  a  chomainm  ar  sí  .  ocus  ní  chuirf[eása  i  nes  ná  i  ninnber 
n]á  i  nabainn  é  ar  a  ticfadh  [dilmain  ná  folam.  cinnus  dogénasa]  a 
Fhir  mhaise  meic  Eogabail  ar  Cáilte.  [dogén]  beith  isin  tsíd  so  ar 
eisium  nó  go  nderntar  féis  Temrach  ocus  go  mberar  lem  gach  ní 
do  ghell  Bébionn  duitse.  ocus  tusa  a  Chais  choraig  cid  dogénair. 
dul  letsa  ar  Cas  corach  d'foglaim  fhesa  ocus  fhíreolais  nó  go 
ndeiligid  fir  Eirenn  i  Temraig.  ocus  ro  thimnadar  céilebrad  do 
lucht  in  tsída  ocus  táncadar  co  cnoc  in  nuaill  imach  .  ocus  tucsat 
lucht  in  tsída  nuall  mór  ann  sin  ac  deiliugad  re  Caeilte  conad 
cnoc  in  nuaill  a  ainm  ó  sin  illé.  ní  thiciubsa  arís  do'n  bhailese  ar 
Cáilte  nó  go  tí  in  bráth  [ocus  tiuglaijthe  in  betha. 

Ocus  tángatar  rompu  co  hes  na  fingaile  re  a  nabar  es  Crónáin 
meic  in  bhailb  isin  tan  so  .  [uair  móirsheiser  derbbráthjar  do 
bádar  ann  ocus  tárla  etorra  |j  im  an  nes  \ms.  ummonnes]  curro 
marb  [cách  a  chéile  díob  .  conid  uaithib  sin]  atá  es  na  fingaile 
fair,  ocus  ro  mharastar  a  nathair  [dia]  néis  .i.  Crónán  mac  in 
bhailb  .  ocus  ticed  conice  so  ocus  [dojgníodh  Crónán  accáinedh 
a  mhac  ocus  ro  moidh  a  chroide  [ina]  chliab  agaid  nann  .  conad 
uada  atá  es  Crónáin. 

Ocus  nír  chian  dóib  co  táncadar  neoil  deirid  lái  chuca  .  ocus 
tecait  rompa  ó'n  es  ocus  atchiat  fer  mór  ar  tulaig  ar  a  cionn  ocus 
ro  shuidset  ina  fharrad.  canas  táncabair  ar  in  tóclách.  innisit  do 
a  nainm  ocus  a  slonnad  ocus  a  tuirthechta.  cuich  thusa  ar  iat. 
Bláthmac  bóaire  mise  ar  sé  ó  eochairimlib  sléibe  luga  ó  chúil 
radhairc  frisanabar  cúil  ó  bFinn  isin  tan  so.  áigidecht  na  hoidche 
anocht  do  b'áil  linne  d'fagháil  uait  ar  Cáilte  .  ocus  fer  ba  mhó 
doichell  ocus  dibe  bói  i  nEirinn  in  tóclách  sin.  dá  tucadh  sib 
luach  damsa  dobérainn  féis  ocus  fritháilem  na  hoidche  anocht 
dáib.  cá  luach  sin  ar  Cáilte.  trí  cairtheda  cloch  atá  i  cionn  mo 
bhaile  .  cairtheda  an  trir  aderar  friu  ocus  ní  fhedamar  cia  ó 
sloinnter  iat.    do  fhedarsa  duit  ar  Cáilte  ór  isam  mebrach  ann : — 

Oclách  maith  no  bói  i  fiannaib  Eirenn  .i.  Fionn  ban  ua  Bres- 
ail  ocus  do  chlannaib  Báiscne  do  .  ocus  do  bádar  trí  hingena 
soinemla  aige  .  ocus  ni  raibe  do  chlannaib  Báiscne  acht  mad 
triar  fer  a  chommaith  .i.  Fionn  ocus  Oscar  ocus  Oisin.  ocus 
do  bádar  tréde  ac  na  mnáib  sin  i  nagaid  mhaithesa  na  fer  sin 
ór  ro  chinnset  ar'  mnáib  Eirenn  i  ndruine  ocus  i  ndeglámdha 

ocus  ni  raibc  i  nEirinn  triur  ban  ba  ferr  dclb  ináit.  ór  édach 
dígraise  dathálainn  dobeired  ncch  leis  i  nacnach  Thaillten  nó  i 
mórdháil  Uisnech  nó  ar  féis  Temrach  ocus  ni  ba  áil  le  nech 
acht  in  tédach  doghnítis  na  mná  sin  .  ocus  adubairt  Fionn  friu: 
a  ingena  ar  sé  ná  dénaidh  féis  le  feraib  acht  na  fir  dá  tibersa  sib 
ocus  dá  tibrit  fianna  Eirenn.  ocus  do  bádarsom  le  bréithir  na 
Hatha  Finn  i  nAlmain  laigen  amlaid  sin  re  hed  ocus  re  hathaid. 
co  táncatar  triar  do  chlannaib  Mórna  sech  carraic  na  hAlmaine 
ocus  co  facadar  na  hingena  ag  dénam  a  ndruinechais  ar  charraic 
Almaine  anairtuaid.  ocus  táncadar  in  triar  óclách  sin  .i.  Conán 
ocus  Art  ocus  Meccon  a  nanmanna  .  ocus  adubradar  :  is  maith  an 
baegal  échta  út  ar  Fionn  ocus  ar  chlannaib  Báiscne  .  ór  ni  fhuil 
diob  acht  Fionn  ocus  Oisin  ocus  Oscar  triur  as  ferr  iná  in  triur  út. 
ocus  ro  gabsat  na  mná  ocus  tucsat  leo  iad  cusin  tulaig  [so]  ||  in 
bhaile  arraibe  Goll  ocus  a  mbráithre.  canas  tugad  na  bainchi- 
meda  ar  Goll.  a  hAlmain  laigen  ar  in  ben  ba  sine  dhiob.  adbar 
sida  do  dhénam  risin  féinn  sin  ar  Goll.  dar  ár  mbréithir  ám  ar 
Conán  ni  do  dénam  shida  friu  tucsam  linn  iat  acht  dá  marbad  in 
bar  fiadnaisese.  ár  mallacht  ar  in  ti  mhuirbfios  iat  ar  Goll  .  ocus 
sinn  do  beith  i  fiadnaise  a  marbtha  ni  bhiam  etir. 

Is  ann  sin  do  éirgetar  clanna  Mórna  i  naeinfecht  do'n  tulaig 
acht  in  seiser  sin.  ocus  adubradar  na  hingena  :  in  é  ár  marbadne 
as  áil  dúib.  is  é  imorro  ar  Conán.  dobéramne  comha  mhaith 
dáib  ar  na  mná  .i.  gach  olc  ocus  gach  écóir  dorónabair  re  Fionn 
ocus  risin  féinn  riam  a  maithem  dáib  .  ocus  sid  do  dénam  edraib. 
ocus  ár  mbeith  féin  do  mhnáib  acaib.  ocus  nir  damad  dóibsium 
etir  in  ni  sin  .  ocus  tucsat  trí  béimenna  dóib  gur  bhensat  a  tri 
cinn  diob  .  ocus  do  cuired  fó  thalmain  ann  so  iat  co  fuilit  fó  na 
tri  cairthibsea  ocus  conad  uatha  ainmnigter  iat  .  Etáin  ocus  Aife 
ecus  Aillbe  a  nanmanna. 

Adrae  buaid  ocus  bennachtain  a  Cháilte  ar  in  tóclách  :  is 
maith  in  fios  dam  féin  sin  ocus  dom  mhac  ocus  dom  ua  .  ocus 
rachaid  fáilte  na  tri  noidchesea  dáib  ar  in  senchas  sin. 

Ocus  táncadar  rompa  co  lios  na  mban  i  cúil  radairc  rénabar 
cúil  ó  bFinn  .  ocus  táncadar  isin  dúnad  anunn  ocus  ro  fritháiled 
co  maith  in  oidche  sin  iat.  ocus  tuc  in  tóclách  a  lán  i  mbeinn 
bhuabaill  as  in  dabaig  mheda  bói  aige  do  Cháilte  ocus  adubairt  : 
in  dabach  duit  a  Cháilte  .  ocus  gid  re  bliadain  bud  áil  let  beith 
bus  doghéba.  adrae  bennacht  ar  Cáilte  ocus  ni  bhiam  acht  anocht. 

máisedh  ar  in  tóclách  atá  ní  eile  acam  ré  fhiarfaigid  díot  .  crét  fá 
tucad  lios  na  mban  ar  in  lios  so. 

Naenbar  derbsethar  do  mhnáib  tuaithe  dé  danann  táinic  ann  i 
coinne  naenbair  óclách  d'fiannaib  Eirenn  .  ocus  ar  techt  dóib  ann 
so  ro  urmhaisetar  clanna  Mórna  orro  ocus  ro  mharbsat  iat  ar 
dtecht  i  coinne  in  nónbair  sin  do'n  fhéinn  .  conad  uatha  atá  lios 
na  mban  ar  an  inad  so  ar  Cáilte.  ocus  do  bádar  ann  sin  in  agaid 
sin  .  ocus  ro  thimnadar  céilebrad  arna  márach  ocus  fácbait  benn- 
achtain. 

Táncatar  rompa  co  earn  na  fingaile  rénabar  dumha  na  con. 
ocus  ac  techt  isin  tulaig  dóib  atchiat  nónbar  ban  mínálainn  ar  a 
cionn  ocus  n'gan  chaemchruthach  etorra  ar  medón.  ||  léine  do  shról 
rig  [re  a  cnes  .  ocus  inar  maeth]sróil  tairrsi  dia[nechtair  ocus  brat 
colpadach]  corcra  uimpi  ocus  de[lg  óir  isin  mbrat  <5s  a  bruinne. 
ocus  ann  sin  ro  éirig]  an  ingen  ac  faicsin  Cháilte  ocus  ro  [thair- 
bir  póic]  do.  cia  thu  a  ingen  ar  Cáilte.  E[chna  ingen  Muir]edaig 
mac  Finnachta  mis[i  ar  in  ingen  .i.  ingen]  rig  Chonnacht.  ocus 
is  amlaid  do  bátar  ocus  fidchell  acu  acá  himirt  [ocus  baiglenn]  do 
mhid  sho-óla  acu  acá  hól  ocus  [benn  bláthcháin]  bhuabaill  ar 
uachtar  na  banglinne  .  ocus  in  tan  do  tháirsed  in  cluiche  do  breith 
do  ibdis  dig  ocus  dognídís  ól  ocus  áibnes.  ocus  is  amlaid  do 
biodh  in  ingen  sin  ocus  tri  buada  fuirre  .  ór  ba  do  mhnáib  glica 
in  domain  di  ocus  in  té  dá  tabradh  comairle  do  biodh  conách 
ocus  airmitiu  \ins.  airmheidi]  air  as  a  haithle.  c[áit]  a  rabadhais 
aréir  a  anam  a  Cháilte  ar  an  ingen.  i  tig  Bláithmeic  bóaire  i 
cúil  radairc  thíos  [i]  luighne  Chonnacht.  dia  do  bhetha  ar  an 
ingen  :  is  i  do  chonair  féin  tánacais  .  ocus  gab  ar  si  in  dara  cenn 
do'n  fhidchill  .  ocus  gabaidh  Cáilte  in  fhidchill  ina  ucht.  fada 
uada  ar  sé  nár  imressa  fidchill. 

[Is  ann  sin  tar]  éis  a  himerta  trell  do  chuirset  in  fhidchill 
uadaib  .  ocus  atchonncadar  tri  dúinte  i  nimfhocus  dóib  ocus  do 
fhiarfaig  Cáilte  do'n  ingin  :  cia  na  dúin  sin.  acamsa  dorónad  ar 
si.  is  ac  degmhnái  dorónaid  ar  Cáilte.  crét  in  tairfídech  út  at 
fharrad  a  Cháilte  ar  an  ingen.  Cas  corach  mac  Cainchinne 
airfidech  tuaithe  dé  danann  uile  ar  Cáilte  .  ocus  in  tairfidech  as 
ferr  i  nEirinn  ocus  i  nAlbain.  is  maith  a  dhelb  ar  an  ingen  mása 
maith  a  airfíted.  dar  ár  mbréithir  ám  ar  Cáilte  gid  maith  a  dhelb 
is  ferr  a  airfided.  gab  do  thimpán  a  ócláich  ar  si  .  ocus  ro  ghab 
ocus   ro  bói  acá  shefnad  ocus  acá  shaeirsheinm.   tuc  iarum   an 

in  gen  in  dá  fhalaig  bhói  imma  lámaib  do  :  adrae  buaid  ocus 
bcnnachtain  a  ingcn  ar  Cas  corach  ocus  ni  ricimse  a  les  iat  .  ocus 
n(  thibér  do  neoch  eile  iat  as  fcrr  lem  innáisi  féin  ocus  bennacht 
duitse  lco. 

Ba  dheired  do'n  ló  ann  sin  .  ocus  táncadar  do'n  dun  fa  [nesa] 
dóib  do  na  trí  dúnaib  sin  ocus  tucad  i  tech  ndeirrid  ndiamair  iat. 
ocus  d'éirig  Etrom  mac  Lugair  a  [haite  na]  hingine  ocus  ferus 
fáilte  roim  Cháilte  ocus  do  [riacht  ||  in  ingen  istech  ina  degaid 
sin  ocus]  do  bádar  ag  ol  ocus  ag  [áibnes  mar  sin.  maith  a 
mh'anam  a  Cháilte]  ar  an  ingen  :  crét  im  a  [tucad  earn  na  fingai]le 
ar  in  earn  so  ocus  duma  [na  con  ar  in  d]uma  so  amuig.  Ben 
mhe[bla]  ingen  Rónáin  bandrái  do  thuaith  dé  [danann  ocus 
tucas]dar  grád  d'Fionn  mhac  Chumaill  .  ocus  adu[bairt  Fionn] 
ní  thibred  bandrái  choidche  \ins.  choighthe]  [in  comfad]  dogébad 
ben  eile  isin  doman.  ocus  do  [riachtad]ar  coin  léicthe  Finn 
conice  so  tri  caeca  cú  [ocus  tuc  an  ingen]  a  hanáil  fúthaib  gur 
chuir  isin  duma  [iat  ar]  ulcai  re  Fionn  .  conad  de  atá  duma  na  con 
[air  so  ar  sé.  ocus]  earn  na  fingaile  ar  an  ingen  :  cid  dia  bfuil. 
[Lámh  lu]ath  mac  Cumaisc  dhebtha  mheic  Dhénta  chom[lainn 
d]o  lucht  in  tire  so  é  .  ocus  in  comlann  thiced  [dochum]  rig 
nEirenn  {sic)  .i.  Art  ocus  Cormac  ocus  Cairbre  eisium  ocus  a 
[athair  ocus  a]  shenathair  dogniodh  gach  comlann  díob  i  cionn  a 
chéile. 

[Is]  ann  sin  do  bí  óclách  i  nduibthir  ocus  i  nduibh[fiodh  ocus  i] 
sléib  Guaire  rénabar  sliab  Cairbre  .  Borbchú  mac  [Trénlámaig] 
ainm  in  ócláich  ocus  do  bói  ingen  aice  .  Niam  a  [hainm  .]  ocus 
nónbar  derbbráthar  ro  bói  ac  Láim  luaith  [ocus  táinic]  gach  fer  fó 
leith  diob  d'iarraid  na  hingine  ar  Borbchoin  .  [ocus  is  edh  a]deired 
gach  fer  diob  :  muirbfimit  thu  féin  ocus  do  mheic  i  naeinfecht 
muna  tuca  th'ingin  dúinn.  ocus  issedh  a[deired]  Borbchu  re  gach 
bfer  fó  leith  diob  ar  egla  a  mharbta  :  rachaid  duitse  1. 

Is  ann  sin  adubairt  Lám  [luath]  laithe  naen  ann  ar  in  tulaigsi : 
in  fior  sibse  a  bhráithre  ar  sé  d'iarraid  na  mná  ro  shiressa  ar 
Borbchoin.  is  fior  ar  siat.  is  ann  táinic  idha  [éta]  dá  innsaigid 
ocus  ro  éirig  ocus  ro  ghab  a  chlaidem  ocus  tuc  [béim]  do'n 
bhráthair  ba  nesa  do  gur  mharb  é  .  ocus  in  [móirsheiser]  derb- 
bráthar  do  bádar  tucsat  a  mbeoil  re  [lár  ac  faic]sin  na  fingaile 
ocus  fuaradar  bás  do  chumaid  [a  mbráthar.  ocus]  do  cuired  isin 
earn  so  iat .  conad  uatha  atá  earn  na  fingaile  a  ingen  ar  Cáilte. 

conad  ina  inad  sin  dorigne[sium  buidechas  naemPhátraic]  i 
Temraig  ocus  adubairt  co  ngébad  [do  chlaidem  fair]  féin  acht  co 
nabradh  Pátraic  ris  é. 

[Adrae  buaid  ocus  bennacht  a  mh'anam  a  Cháilte  ar]  an  ingen 
is  mór  in  [fios  ocus  in  fireolus  do  fhácbais  againn]  .  ocus  in  fidir 
tusa  a  Cháilte  [ar  in  ingen  uiresbaid  fil  ormsa  ocus  ni  faghbaim] 
a  furtacht.  ||  cá  hesbaid  sin  ar  Cáilte.  ceinnesláinte  thic  formsa 
ocus  ni  fhuil  uisce  acainn  i  fogus  dúinn  dá  ionnuarad  .  ór  do 
gheibim  furtacht  in  tan  chuirim  uisce  ar  mo  chenn.  cáit  a  fuil 
Cas  corach  mac  Cainchinne  ar  Cáilte.  sunna  ar  sé.  éirig  amach 
chum  na  tioprat  ocus  beir  in  tuisce  coiserctha  so  let  ocus  craith 
ar  in  tiprait  é  .  ocus  rachaid  in  fiad  dráidechta  atá  uirre  di  ocus 
foighénaid  do  gach  nech  .  ocus  tipra  Aillbe  gruaidbhrice  ingine 
Chormaic  in  tipra  sin.  do  éirig  Cas  corach  ocus  rue  leis  amach 
an  tuisce  coisercta  ocus  chraithios  ar  in  tiprait  ocus  tadbaidh  do 
chách  í.  fiach  do  shoichle  duit  a  ingen  ar  Cáilte  in  tipra  d'fog- 
nam  duit  ocus  do  lucht  na  criche.  ocus  ro  bói  in  tipra  soin  ac 
fognam  dóib  nó  go  ndernsat  dá  rig  ro  ghab  ar  chúiced  Chonn- 
acht  finghal  etorra  féin  .  Aedh  ocus  Eogan  a  nanmanna  .  ocus 
do  marbad  Eogan  le  hAedh  ag  lie  in  fhomorach  rénabar  lie 
Gnathail  isin  tan  so.  ocus  in  agaid  sin  ar  Cáilte  tucad  na  tri 
hesbada  is  mó  thucad  ar  chóiced  Chonnacht  riam  .i.  in  tes  do 
thiced  ó  innber  na  fer  rénabar  in  Mhuaid  isin  tan  so  do  thrágad. 
ocus  in  lán  mára  do  thiced  as  in  muir  ammach  ar  in  ngaillim 
ocus  co  mbiodh  lesugad  in  chóicid  air  gacha  bliadna  do  thrágad 
in  adaig  chédna  .  ocus  in  tipra  so  fos  .i.  tipra  Aillbe. 

Imthecht  as  linn  amárach  ar  Cáilte  .  ocus  ni  thucassa  mo 
chenn  i  tech  mhná  bud  ferr  innáisiu.  rét  soidheithfirech  do  b'áil 
lem  d'flarfaigid  dhíot  ré  nimthecht  a  anam  a  Cháilte  ar  an  ingen. 
cá  ni  sin  ar  Cáilte.  cuich  in  tairfídech  út  it  tfarradsa  ocus  cia  a 
mháthair  nó  a  athair.  Cas  corach  mac  Cainchinne  ar  Cáilte  : 
mac  ollaman  tuaithe  dé  danann  ocus  ollam  é  féin  .  ocus  Bébionn 
ingen  Elcmair  in  bhroga  a  mháthair.  dursan  dono  ar  an  ingen 
nach  mac  do  Bhodb  nó  d'Aengus  nó  do  Thadg  mhac  Nuadat  é. 
créd  ón  a  ingen  ar  Caeilte.  grád  trom  taidbsech  tucas  do  ar  si 
ocus  ni  thucas  grád  do  neoch  roime  riam.  ni  bud  ferr  nech  diob 
sin  fá  deired  inássom  ar  Caeilte  tré  bhreith  naemPhátraic  co 
mbia  ollamnacht  Eirenn  aige  fá  deired  .  ocus  cuirfidh  tuatha  dé 
danann  i  nédnaib  cnoc  ocus  carrac  acht  muna  fhaice  trú  tadall 

talman  do  thaidbred  achtmad  in  tairfidech  so.  caidhe  th'aicned 
uime  sút  a  Chais  choraig  ar  Cáilte.  is  é  mh'aicned  ar  Cas  nach 
faca  do  mhnáib  in  domain  riam  ben  bud  ferr  lem  inás  an  ingen 
lit.  c[rct  do]bcir  oraib  gan  chomacntugad  ar  Cáilte.  do[t  dheo- 
insc  ocus  dot  chomairle  ar  in  ingen] 

ocus  dorónad  selg  sléibe  gam  ocus  sléibe  na  seghsa  ua  Eibric  ocus 
clármhachaire  in  Chorainn  chladhuaine  ac  Fionn  .  ocus  do  rith 
in  gilla  i  ndegaid  fhiada  ann  co  tárla  a  shleg  féin  for  forfholum 
a  chléib  co  ndechaid  fot  lámha  laeich  do  chrunn  ruad  róremur  a 
shleige  féin  trít.  ocus  táncamar  trí  catha  na  féinne  dá  innsaigid 
ocus  do  bói  nái  noidche  ina  bhethaid  ac  taircsin  a  leigis  acainn. 
ocus  fuair  bás  iar  sin  ocus  do  muired  in  tulach  thonnghlas  so 
air: — 

Fionn  cecmii  in  rann. 
T  ruag  a  Eolair  ilchrothach  .  a  chur  chróda  chomramach  Í 
fuil  do  chuirp  ina  era  thécht  .  do  shil  tar  credit  confadach 

Ocus  cnoc  in  eolais  ainm  eile  do  ar  Cáilte.  crét  in  teolas  sin  ar 
Pátraic.  Coinnillsciath  drái  do  mhuintir  Fhinn  do  bi  ac  cailleo- 
racht  ar  nélaib  na  firmaimeinte  i  fiadnaise  Fhinn  :  ac  sút  ar  sé  in 
bhaile  a  cuirfider  bruiden  re  Fathad  canann  mac  Meccon  mheic 
Mhaicniad.    atchiu  ám  sin  ar  Fionn  ocus  atbert: — 

A  tchiu  tri  neola  co  nim  .  a  Choindilscéith  os  bruidin  í 

abair  re  each  mása  cet  .  tucair  cá  fáth  má  fuilet 
A  tchiu  nél  glan  amar  ghloin  .  fil  ós  bruidin  béllethoin  '• 

biaid  triath  dáma  taile  in  mod  .  caile  na  sciath  [ocá]  scoltod 
A  tchiu  nél  glas  gellus  brón  .  fuil  etorra  i  ceirtmhedón  '• 

ticfa  mian  na  mbadb  do'n  bhert .  niam  na  narm  acá  nimert 
N  él  derg  nach  deirge  crú  glan  .  atchiu  ann  ar  a  nuachtar  '• 

mad  cath  bud  fatha  feirge  .  dath  na  fala  foirdheirge 
T  arngairit  curpu  do  chrád  .  ocus  díth  mórshlóg  mochtráth  '■ 

a  rí  chliach  atgeoin  gach  lá  .  na  trí  neoil  ciach  atchiusá 
A  Choindilscéith  abair  sin  .  gach  ní  gá  d[tú]  i  sraithid  '■ 

ná  ceil  ar  do  thriath  mar  tá  .  na  tri  neoil  chiach  atchiusá 

Iar  sin  tra  do  chuadar  co  Temraig  ocus  do  innis  i  fiadnaise 
fher  nEirenn  Cáilte  ocus  Oisin  ocus  do  lesaiged  gach  ni  adub- 
ratar  ac  ollamnaib  Eirenn. 

Adrae  buaid  ocus  bennachtain  a  uaisle  ar  fir  Eirenn  :  gin  go 
mbiadh  d'fios  ná  d'eolus  i  nEirinn  acht  ar  fhácsabair  acu  anois 
ro  bud  thionóilte  d'feraib  Eirenn  i  naeininad  dá  fhagáil. 

Is  ann  sin  do  éirig  Cas  corach  mac  Cainchinne  ocus  adubairt : 

a  anam  a  Cháilte  is  mithig  damsa  imthecht  festa  ocus  bennacht 
gacha  dalta  fortsa.  bennacht  gacha  haide  ocá  raibe  dalta  ortsa 
ar  Cáilte  .  ór  is  tu  as  ferr  eladha  atchonnarc  riam.  is  ann  adu- 
bairt  [ri  Eirenn  .i.]  Diarmait  mac  Cerbaill  :  ollamnacht  Eirenn  || 
uaimse  duit  in  comfad  rabursa  ina  n'ge. 

Is  í  sin  uair  ocus  aimser  táncadar  trí  naenbair  d'iarsma  na 
féinne  do  bí  i  farrad  [Cháilte]  ar  in  tulaig  leith  aniar  do  Themraig 
ocus  tucsat  dá  núid  ocus  dá  naire  beith  i  nécmais  allúith  ocus  a 
lathair  ocus  a  lánchoiblid  ocus  gan  a  beith  do  rath  ná  d'aire  orro 
nech  do  beith  ac  comrád  friu.  ocus  tucsat  a  mbeoil  re  lár  isin 
tulaig  ocus  fuaradar  bás  ann  ocus  do  cuired  fo  thalmain  na 
tulcha  iat  .  conad  cnoc  na  nónbar  ainm  in  chnuic  dá  néis. 

Truag  ám  sin  ar  Oisin  :  issed  sin  ro  mharastar  d'iarsma  na 
muintire  móire  maithe  do  bi  ac  Fionn  mac  Cumaill  ocus  acainn. 
ocus  do  bádar  na  senóire  co  toirrsech  truag  in  lá  sin  tar  éis  na 
nónbar  soin  ó  nár  mharastar  do  thri  cathaib  na  féinne  achtmad 
Oisin  ocus  Cáilte  ocus  iatsom  .  ocus  do  bádar  fir  Eirenn  uile  ina 
tosd  ga[n  fer]  do  labairt  re  chéile  díob  ar  a  mhéid  do  chuir  orro 
a  ndernsat  na  senóire  do  thoirrse  tar  éis  a  bféinne  ocus  a  bfior- 
mhuinntire.   ocus  adubairt  Oisin : — 

I    n  bfuil  sunn  nech  ro  fheised  .  gémad  fhann  gémad  eisel  '• 
in  bhaile  ar  fácbad  cuach  Finn  .  ina  aénar  i  croimghlinn 

NÍ  rabasa  riam  ar  Cáilte  lá  nach  bud  éscaid  lem  labra  fritsa  a 
Oisin  achtmad  andiu  .  ocus  adbert  Cáilte: — 

A  tá  sunn  nech  ro  fheised  .  mar  ar  impó  Fionn  deisel  '■ 

in  baile  idtá  san  nglinn  nglais  .  ni  fholaig  acht  fedh  fiothnais 
Oisin  cecinit. 

I    n  fil  sunn  nech  ro  fheised  .  gémad  fann  cémad  eisel ; 
cia  do  rat  cenn  Churraig  chain  .  isin  chnuc  ós  Bodhamair 

Tusa  do  bhen  a  chenn  de  ar  Cáilte  .  ocus  t'athair  do  loit  é. 

ocus  mise  ro  mhúir  in  cnoc  air : — 

Cáilte  dixit. 
R  ucas  Horn  an  cenn  iar  sain  .  cusin  cnuc  ós  Bodamairí 
co  bfil  ann  ó  sin  illé  .  isin  chnuc  na  chomnaidé 

Ocus  in  cumain  letsa  a  anam  ar  Oisin  cia  ro  diubraic  Goll 
mac  Mórna  maiden  ós  beluch  ngabhráin.  mise  ro  dhiubraic  é  ar 
Cáilte  :  gur  chuir  an  cathbarr  óir  do  bói  uma  chenn  de  ocus  co 
rue  coimremar  crainn  na  sleige  dá  fheoil  de.  uallach  ro  gabad 
aiges[ium  ar]  Oisin  :  gér  ba  mór  in  chned  [ro  ghab]  ||  in  cathbarr 

uma  chenn  ocus  ro  ghab  a  airm  ina  láim  ocus  adubairt  ré  bhráit- 
rib  nach  raibe  poinn  [náire]  air.    ocus  ad[ubairt  Oisin : — 
I    n  fil]  sunn  [nech]  ro  fheised  (ocus  araile) 

[Is]  ann  [sin]  ro  fiarfaig  rí  Eirenn  diobsom  :  cia  do  mharb 
Cairbre  lifechair  mac  Cormaic  i  cath  [Gabr]a.  Oscar  mac  [Oisin] 
do  marb  6  ar  Cáilte.  [a  fhirin]ne  as  maith  a  anam  ar  Oisin.  c[ia 
chen]a  [ro  marb  é]  ar  Diarmait.  Orlám  rí  fotharta  [andes  ar 
Oisin]  .i.  óclách  ro  bói  acamsa  [ocus  gom  athair  rom]am.  ocus 
Oscar  ar  Diarmait :  cia  [rosmarb.  aen]urchar  Cairbre  mheic  Chor- 
maic  ros[marb  ar  0]isin.  ocus  mac  Lugach  ar  Diarmait  :  cia 
[rosmarb]  isin  chath  chédna.  Bresal  mac  [Eirge  mac]  rig  ghall- 
ghaeidel  [anall  .  ocus  táisech  teglaig  rig]  Eirenn  é.   ba  mór   .   .  . 

[Ocus  ro  b'  i  sin  adaig  dé]idenach  [féise]  Temrach  ocus  do 
[bádar  ac  61  ocus  ac  áibnes  ann  an  oidche  sin  .]  ocus  do  éirgetar 
[na  slóig]  arna  mhárach. 

[Is  ann]  sin  tra  ro  scáilset  fir  Eirenn  dá  [criochaib  ocus]  dá 
[cúic]edaib  féin  ocus  dá  ninadaib  bunaid.  [ocus  atracht  ri]  Eirenn 
ann  sin  ocus  táinic  co  lie  na  ndru[ad  fri  Temraig  anair  tuaid 
ocus]  Bébionn  .i.  ingen  Al[aisc  meic  Aengusa  ingen]  rig  Alban 
a  bhen  .  ocus  do  [labair  léi  ocus  issed  atbert  :  is  áil  Horn]  ar 
sé  dul  ar  [saerchuairt]  Eirenn  .  ocus  is  áil  lem  do  bheithsi  [i 
Temraig  oc  fritháilium]  na  senórach  ar  ná  ria  [oil  ná  aithis] 
mise  ó  fheraib  [Eirenn].  dogéntar  [a  réir  mar  óirdéchairse 
ocus  m]ar  adérait  [féin  ar  in  ri]gan.  [ocus  táncatar]  maraen 
isin  tech  [irrabadar  n]a  senóire  .i.  [Oisin]  ocus  Cáilte  ocus  do 
[innis  in  rí]  dóib  in  sin.  ocus  is  amlaid  ro  búi  [Oisin  issé] 
fer  ba  fhialnáraige  ro  bói  i  nEirinn  [é  .  ocus  adubairt :  ní  ham- 
laid]  dogéntar  a  uas[ail  ocus  a  rig  .  acht  biodh]  do  bainch[éile 
it]  fh[arrad  féin  ocus  aithin  do'n  r]echtaire  [sinne.  máissedh  ar 
in  ri]  tabar  [in  rechtaire  chucai]nn  .  ocus  tucad  é  féin  [ocus 
a  bhen  ann  ocus  atbert  in  ri]  friu  :  ac  so  mar  [órdaigim  dúib 
biathad  n]a  senórach  sunn  [.i.  secht  bfichit  ba  do  chur  i  bfér- 
ghurt  ghabá]la  ocus  a  mblegun  [sin  dóib  each  n oidche.  ocus 
próind  deich  cét  ó]  fh[eraib  Eirenn]  |]  dóib  .  a  lionn  ocus  a  loim 
i  Temraig  ocus  a  fothracad  gach  re  lá  ocus  esrad  úrluachra  ina 
lepthaib  .  ocus  co  ná  táir  deired  in  lenna  d'ól  in  tan  bhias  in 
lionn  nua  urlamh  acu.  ocus  atáit  secht  meic  acat  a  rechtaire  ol 
in  ri .  ocus  muirbfider  acam  iat  ocus  tusa  leo  dá  rabh  ní  i  nuires- 
baid  dóib. 

Adubairt  Oisín  :  nír  inganta  lige  indabhaic  i  Temraig  dá  tictis 
fir  Eirenn  uile  dá  fhégad  inás  ár  mbeithne  acár  naithne  do  Mhael 
mhuirír  mhac  nDubáin  rechtaire  na  Temrach  ocus  do  Chuarnait 
ingin  Bhecáin  bóaire  dá  mhnái. 

Crét  éiséin  in  tabac  a  anam  a  Oisín  ar  rí  Eirenn.  turchairthe 
flatha  fuair  Conn  cédchathach  ar  Oisín  .  ocus  trí  duirn  Chuinn 
chédchathaig  ina  áirde  ocus  isé  fidchellach  ocus  brannaidhe  as 
ferr  do  bói  i  nEirinn  é  .  ocus  uile  ghallra  in  domain  do  bheith  ar 
nech  acht  co  tucad  a  láim  air  do  fhóirfed  .  ocus  fir  Eirenn  do 
beith  i  láthair  chatha  ocus  chomraic  dogénadsan  síd  eturra.  ocus 
cloch  ro  bói  sunna  i  Temraig  ar  Oisin  is  uirre  sin  ro  bói  a  lepaid. 
ocus  ba  hingnad  dála  a  leptha  ar  Oisin  .i.  in  fer  ba  mhó  d'feraib 
Eirenn  do  biodh  a  choimse  i  lepaid  in  abaic  .  ocus  in  náidhe  ba 
lugha  dogheibthea  ni  biodh  acht  a  coimse  innti.  ocus  ba  hé  sin 
ocus  in  lia  fail  bói  i  Temraig  dá  ingnad  na  Temrach. 

Cá  ningnad  ro  bói  ar  in  lia  fail  ar  Diarmaid  mac  Cerbaill  .  gach 
aen  ar  a  mbiadh  leithbriathar  d'feraib  Eirenn  ar  Oisin  dobeirthea 
ar  in  leic  sin  é  ocus  dámad  díles  é  gile  ocus  deirge  dogniodh 
do  .  ocus  a  chur  ar  in  lia  fail  ocus  dámad  aindíles  é  ball  dub  do 
beith  i  ninad  suaichnid  fair,  ocus  in  tan  ticedh  ri  Eirenn  fuirre 
do  ghéised  in  lee  fái  co  frecraitis  pn'mthonna  Eirenn  í  .1".  tonn 
Chliodhna  ocus  tonn  tuaidhe  ocus  tonn  Rudraige.  ocus  in  tan 
ticed  rí  cóicid  fuirre  ro  bhúired  in  lee  fái.  ocus  in  tan  téigedh 
ben  aimrit  fuirre  drúcht  dubfhola  no  mhaidedh  treimpi  .  ocus  in 
tan  téiged  ben  do  b  .  .  .  ticed  braen  alaid  trithe.  [ocus  cia 
ro  thócaib]  in  lee  sin  nó  rue  a  hEirinn  í  ar  Diarmaid  mac  [Cerb- 
aill].  óclách  mórmhenmach  ro  ghab  n'ge || 

\_gan  chriochnugad  mar  sin\ 


Aided  Echach  maic  Maireda  in  so. 

Ri  maith  ro  gab  Muma  .i.  Mairid  mac  Caireda  .  bátar  dá  mac 
maithi  leis  .i.  Eochaid  ocus  Rib.  Eibliu  imorro  ingen  Guairi  a 
bruig  maic  indóc  is  í  ba  ben  do  Máirid.  ro  laeside  menmain  for 
a  maccsom  .i.  for  Eochaid  .  is  ó'ndEiblinn  sin  dana  ainmnigter 
sliab  nEiblinne.  bái  si  tra  oc  tothlugud  in  gilli  fri  ré  ciana  .  ro 
lái  si  trá  fo  deoid  áilges  fairsium  co  tudchad  for  aithed  léi.    asbert 

imorro  Rib  fria'bráthair'arambérad  leis  in  mnái  siu  no  biadh  fó 
aithis  ocus  no  ragadsom  a  tfr  leis.  dobert  iarom  Eochaid  Eiblinn 
leis  for  aithed  ocus  tic  Rib  leo  .  deich  cét  allíon  do  feraib  .  is 
amlaid  táncatar  co  nétaib  ocus  co  nalmaib  leo.  asbertatar  a 
ndrúid  friusom  connach  i  noeninud  bói  i  ndán  dóib  orba  do 
gabáil  .  scarait  iarom  oc  beluch  dá  liac.  luid  Rib  siar  co  tfr 
cluichi  Midir  ocus  in  maic  die  (.i.  mag  finn).  ||  luid  Midir  chucu 
ocus^capall  cengalta  oci  co  srathair  fair  iar  marbad  dosom  a 
neochu  remi  .  doberatsom  a  crod  uili  fair  co  rue  leo  co  tici  mag 
nArbthen  .i.  áit  i  fil  loch  ri  indiu.  laigid  in  gerrán  occo  ann  sin 
ocus  sioblais  a  fual  cor  ba  thipra  .  conid  é  sin  tank  tairsibsium  iar 
sin  corosbáid  uile  conid  é  loch  ri.  luid  dana  Eocho  co  ránic  in 
mbruig  maic  indóc.  tánic  fer  mór  chuca  ocus  dlomaid  dóib  as 
indferunn  ocus  ni  densat  fair,  marbaid  in  fer  dana  a  neochu  uili 
indaidchi  sin.  tic  in  fer  cétna  ar  a  bárach  ocus  asbert  friu  :  mair- 
fedsa  far  ndoeine  uili  innocht  for  sé  mini  fágthai  in  tfr  forsatáithi. 
dorignis  mór  d'ulc  frinn  chena  for  Eochaid  ár  neich  uili  do  mar- 
bad,  cia  bad  áil  dún  techt  ní  étam  dul  cen  eochu.  dobeir  Oengus 
ech  mór  dóib  ocus  cuirit  a  crod  uili  fair  .  ocus  asbert  friu  cen  scor 
indeich  ocus  ar  ná  léictis  airisem  dó  ar  nár  sioblad  a  fual  ar  ná 
bad  fochonn  báis  dóib.  imthigit  iar  sin  dia  domnaig  isin  mis 
medónaig  indfogomair  co  ráncatar  liathmuine  in  Ultaib.  tecait 
uili  dia  saightin  indeich  ocus  benait  a  crod  uili  de  i  noenfecht 
ocus  ní  ro  sói  nech  dib  aiged  indeich  in  frithlorg.  silis  in  tech 
oco  iar  sin  combo  thipra.  dogni  Eocho  iar  sin  tech  immon 
tiprait  ocus  comla  fuirri  ocus  oenben  ocá  haithigid.  ro  chosain 
Eocho  lethrigi  nUlad  iar  sin  fri  Muiredach  mac  Fiachach  finn- 
amnais. 

Fecht  ann  trá  ná  ro  iad  in  ben  in  tiprait  atráracht  linn  muini 
dar  liathmuine  ocus  ro  báided  Eocho  cona  chlaind  ann  acht  Liban 
ocus  Conaing  ocus  Curnán  óinmit  .  is  ó'n  Chonaing  sin  dana  ro 
chinset  dál  mBuain  ocus  dál  Sailne.  bái  trá  Curnán  oc  taircetul 
dóib  indlocha  do  thiachtain  táirsib  conid  ann  asbertsom : — 

T  icid  ticid  .  gebid  faebra  .  snáidid  ethra  .  ticfa  muine  dar  liathmuine 
collethlia  .  báidfider  Airiu  ocus  Conaing  sin  linn  lethain  .  snái  sair  siar 
sanchan  tar  each  trethain. 

Fir  ón  dosom  sin  .  ár  ro  bói  Líban  trí  chét  bliadan  ar  fut  in 
mara  ocus  a  oirce  irricht  dobráin  ina  diaid  each  conair  no  théiged 
can  scarad  fria  etir  do  grés  .  conid  si  féin  no  innis  a  himthechta 

do  Beoán  mac  Inli  dia  ra  gab  í  ina  linaib  .  conid  ann  sin  ro  chan 
si  inna  briatra  sis  iarom : —  || 

F  ó  loch  Echach  adba  dam  .  ard  in  sceng  dron  dringed  graig  í 

erdálta  fó  bruinnib  bare  .  tonn  mo  thuige  tracht  mo  fraig 
D  úil  echnat  indairmairP  .  ní  gnáth  brónán  forsuidi  '■ 

is  mairg  frisatibi  gen  .  in  ben  di  thonnaib2  tuili 
F  ossad  a  tonn  medrach  menn  .  mandra  sál  fri  ainbthe  hír3  Í 

tairinn  di  etan  do  fraig4  .  nomléic  bicatam  do  thir 
A  stu  di  etan  fort  cinn  .  cian  ó  ra  ét  locha  linn  '■ 

trí  chét  bliadan  ó  atú  sunn  .  ó  báite  ann  Eocho  finn 
I    mda  imned  in  cech  dú  .  ní  mád  chin  dun  mac  na  mnáí 

mag  imbítís  dronga  ech  .  conid  ethair  immará 
T  ipra  maic  Maireda  mais  .  benaid  frais  fri  hadba  nuis  '• 

allinn  láichnech  lethan  glais  .  imma  téged  each  dia  chuis 
D  iambá  fó  linn  locha  lain  .  imrórdus  rig  richid  ráin  Í 

ateoch6  in  nathair  as  naem  .  atlóchur  braen  batais  báin 
B  ása  inón  biasta  noil .  ro  snáideas  muir  medrach  menn  '• 

domfuc  tonn  ós  letha  linn  .  irricht  iaich  acht  mo  chenn 
C  iapsa  duine  ciapsa  bled  .  romcharsat  mail  maigi  Bregi 

nír  ba  lesainm  bása  lí .  romanacht  rí  rethes  Ier 
M  áré  matan  matan  mairt .  ní  fuar  ethar  ní  fuar  bairc  Í 

is  ann  dolluid  ba  scél  nglé  .  linn  muini  dar  liathmuiné 
F  ó  mo  matan  do  maig  cecht .  son  forcetal  immomracht  '• 

siachtsam  doinenn  ocus  uacht  .  domruacht  tonn  fri  trethantracht 
M'oenarán  im  romra  ró  .  ro  snó  fairrci  garba  glenn  í 

mé  muc  mara  méthas  tonn  .  baithium  anfud  milach  menn 
A  rdomneat  anfud  uar  .  fri  uar  fairrci  duilgi  fál  Í 

murbrúcht  locha  Echach  áin  .  cenid  mé  in  muirgelt  már 
D  orairngert  Curnán  cét  gal .  in  scélsa  do  deochad  dún  Í 

tipra  ro  bói  inár  tig  .  issí  noncuirfed  dar  múr 
F  ota  mo  chomnaide  sunn  .  amail  romórdaig  mo  rí  Í 

mar  romchertaig  dia  do  nim  .  ar  cinn  indfir  Brénainn  bí 
N  á  téig  a  Brénainn  ná  téig  .  conidarlasar  do  léir  í 

innis  dam  ar  dia  do  nim  .  cia  rí  dofil  for  loch  Léin 
A  tbertsa  frit  ní  rád  mer  .  is  rí  Fiachna  formna  gil  í 

nothecht  aichnid  ó  mac  dé  .  inné  do  dechaid  do  nim 
F  oimtiu  do  chách  crád  maic  de  .  dáig  issé  connic  each  ní  í 

co  síd  na  naem  násad  nán  .  dia  már  mided  ar  each  ní 
N  ír  bo  mé  in  muirgeilt  már  .  nír  bo  mé  in  traignech  thrén  í 

blaisiu  maigri  matan  moch  .  fó  loch  Echach  adba  én 
M  ithig  damsa  dul  for  eel .  scarad  frim  etal  bes  ní  rom  í 

blaisiu  maigri  matan  moch  .  fó  loch  Echach  adba  dom 
G  uidim  Brénainn  tria  bith  sir  .  i  céin  beo  fó  linnib  ló  í 

cobair  fír  a  cuilche  chiar  .  romain  co  cian  fuinche  fó  || 
T  ipra  maic  Maireda  maiss  .  for  linn  laiss  lodomar  dó  í 

uasu  immi  roas  muir  .  ocus  is  tír  i  fuil  fó 

1  .i.  do'n  topur        2  .i.  in  tipra        3  .i.  fírinni        4  .i .  tabair  th'aigid  form 
5  .i.  atchim 

Issed  sin  dana  as  mó  ro  scáil  Ultu  fó  Eirinn  tomadm  locha 
Echach  fó  thír  .  do  ratad  dana  ainm  do  Liban  iarna  baisted  .i. 
Muirgein  .i.  gein  mara  .  a  lleth  ina  bratán  ro  bói  ocus  allcth  naill 
ina  duine  .  is  disi  ro  chet  in  senchaid  na  runnusa: — 
M  uirgein  is  gein  co  mbuadaib  .  ingen  Echach  imuallaigi 

do  chuaid  sech  cisu  co  cert .  cé  do  rat  Isu  inanrecht 
R  o  char  in  ben  secech  treib  .  Liban  ingen  indfir  sein  Í 

ro  airbir  bith  fó'n  tsruth  trom  .  nó  co  tard  guth  do  Cholom 
A  llos  a  lin  is  a  chrainn  .  Beoán  iascaire  Chomgaill  Í 

dosrat  iarna  taistel  tair  .  co  ro  baisted  indabaig 
I    ngnad  in  richt  as  bái  lus  .  dia  dorigne  in  firt  follus  f 

a  drech  abbán  cerr  bo  cacht  .  alleth  do  bratán  bitbalc 
D  ia  nebart  carais  maeda  .  Oengus  ua  Aiblen  aebda  í 
moe  mo  dia  is  ada  sein  .  gein  mór  in  mara  muirgein 

Liban  trá  ocus  Airiu  dá  ingin  Echach  finn  maic  Maireda.  ro 
báided  Airiu  ben  Curnáin  ann  .  atbath  dana  Curnán  dia  cumaid- 
side.    inde  cam  Curnáin  nominatur .  airec  Curnáin  ann  sin. 

Bliadain  lán  trá  do  Liban  ina  grianán  fó'n  loch  ocus  a  mesán 
ina  farrud  ann  ocus  dia  ocá  anacul  ar  uiscib  locha  hEchach. 
conerbairt  si  inaraile  ló  ann  :  a  choimde  for  si  mogenair  no 
biad  irriucht  na  mbratán  combeth  sechnón  in  mara  for  comsnám 
friu.  ro  sóied  si  iar  sin  irriucht  bratáin  ocus  ro  sóied  a  hoirce 
irriucht  dobráin  co  mbiod  ina  degaidsi  fo  na  uiscib  ocus  fó  na 
muirib  each  conair  no  imthiged  si  for  each  náird  .  co  raibe  si  ó 
aimsir  Echach  maic  Maireda  co  aimsir  Comgaill  bennchair  fó'n 
ninnas  sin. 

Ro  lái  Comgall  uaid  Beoán  mac  Innli  ó  thig  Dabeoc  co  Róim 
do  acallaim  Grigair  for  cenn  uird  ocus  riagla.  in  tan  imorro  ro 
bátar  lucht  curaig  Beoáin  oc  imram  forsindfairrci  co  cualatar 
célebrad  aingel  fó'n  churuch  .  co  ro  iarfaig  Beoán  :  cid  diatá  in 
célebradsa  for  sé.  messi  dogni  for  Liban.  cia  thusa  ar  Beoán. 
Liban  ingen  Echach  maic  Maireda  missi  for  si.  cid  fodera 
duit  bith  amlaid  sin  ar  eisium.  attú  tri  chét  bliadan  fó'ndfairrci 
for  si .  ocus  is  dó  tánac  ||  dia  innisin  duitsiu  mo  dála  chucutsa 
siar  co  inber  Ollorba  .  ocus  fritháilter  misi  acaibse  for  naemaib 
dáil  Araide  isindlósa  i  ciunn  bliadna  .  ocus  abairsiu  fri  Comgall 
ocus  frisna  naemaib  olehena  in  sein.  ni  ebur  sin  for  Beoán  acht 
mini  thucthar  a  log  dam.  cia  log  conaigi  ol  isi.  t'adnacal 
ocumsa  féin  im  mainistir.  rotfiasu  sin  trá  ol  isi.  tánic  Beoán 
anair  iar  sin  ocus  ro  innis  do  Chomgall  ocus  do  na  cléirchib 
olehena  scéla  na  muirgeilti. 

Tánic  in  bliadain  ass  fói  sin  ocus  ro  inniltea  na  liona  ocus  ro 
gabad  si  illion  Fergusa  a  Miliuc.  tucad  co  tír  í  iar  sin  ocus  ba 
ingnad  a  tuarascbáil  ocus  a  delb  .  táncatar  sochaidi  dia  deiscin 
ocus  si  isindethur  ocus  uisce  impi  ann. 

Ro  bói  tóisech  ua  Conaing  ann  cuma  cháich  ocus  brat  corcra 
imi.  ro  bói  si  dana  ocá  sirdeiscinside.  ro  iarfacht  in  tóclaech  di : 
masa  th'aire  téit  do'n  brut  for  sé  rotfiia.  ac  for  si  :  ní  hairi  atú  cá 
deiscin  etir  .  acht  brat  corcra  ro  bói  im  Eochaid  in  lá  ro  báided  é. 
rath  fortsa  dana  for  si  ocus  for  fiur  t'inaid  ina  log  sin  .  ocus  nirab 
éicen  iarfaigid  fir  t'inaid  do  grés  in  each  airiucht  imbia. 

Tánic  laech  forgráinni  dub  mór  ocus  ro  marbsaide  a  mesánsa. 
forácaib  si  dosaide  ocus  dia  thuaith  a  ngaisced  for  a  notraigib 
ocus  can  a  nuile  do  dígail  dóib  nó  co  ro  troisctís  aiccisi.  slécht- 
aid  in  tóclaech  di  iar  sin. 

Ro  bói  iarom  imcosnam  impisi.  asbert  Comgall  ro  ba  leis  í  ár 
is  ina  ferunn  ro  gabad  í .  asbert  dana  Fergus  ro  ba  leis  í  ár  is 
ina  lion  tarras  Í.  ro  raid  Beoán  dana  cor  ba  leis  í  ár  ro  gell  féin  do. 
ro  troiscset  uili  inna  náim  sin  trá  co  rucad  dia  breith  etorro  ima 
nimresain. 

Asbert  in  taingel  friaraile  nduine  ann  :  ticfat  dá  dam  allaid 
imbárach  for  sé  a  carnn  Airenn  .  ocus  tabraidse  in  carpat  foraib 
for  sé  ocus  in  leth  bertait  sin  í  léicidse  dóib.  táncatar  na  daim 
arna  bárach  amail  ro  thingell  in  taingel  ocus  rucsat  í  co  tech 
Dabeoc.  tucsat  na  cléirig  a  roga  di  iar  sin  .i.  a  baisted  ocus  a 
tocht  dochum  nimi  fó  chétóir  isinduair  sin  .  nó  a  fuirech  in  comfot 
cétna  ocus  a  techt  dochum  nimi  iar  sírsaeglaib.  issé  roga  rue  si  || 
a  éitsecht  ann  sin.  ro  baist  Comgall  i  ocus  issé  ainm  do  rat  di 
Muirgein  .i.  gein  in  mara  nó  Muirgeilt  .i.  geilt  in  mara.  ainm 
naill  di  dana  Fuinche. 

Dogniter  dana  ferta  ocus  mírbhaili  tréthisi  ann  sin  ocus  atá 
amail  each  naemóig  cononóir  ocus  conairmitin  amail  doridnacht 
dia  di  innim. 

.  Finit . 

\Echtra  rig  thuaithe  luchra  is  lupracán  go  hEmhain  agus 
fochonn  báis  Fherghusa  mhic  Léide  rig  Ulad  siosana] 

Rí  fírén  forglide  firbrethach  ro  gabastair  flaithes  ocus  forlám- 
as  for  clannaib  rathmara  Rudraige  .i.  Fergus  mac  Léite  mhic 
Rudraige  .  is  iad  fa  churaid  ocus  ba  chathmhilid  aige  .i.  Eirgenn 
ocus  Aimirgin  iurtunach  .  ocus  Conna  buide  mac  Iliach  .  ocus 
Dubán  mac  Luigdech. 

Dorónad  fled  mór  lasin  rig  sin  [injnemain  Macha  gur  bo 
hullam  inchaithme  ocus  gur  bo  solum  solesaigte  i.  is  í  sin  uair 
ocus  aimsir  dorigned  fled  ac  rig  thuaithe  luchra  ocus  lupracánach 
.i.  Iubd[án]  mac  Abdáin.  ba  hiat  soanmanna  na  cathmíled  bátar 
ag  Iubdán  .i.  Conán  mac  Ruichid  .  ocus  Gerrchu  mac  Gairid. 
ocus  Rigbec  mac  Róbic  .  ocus  Luiccin  mac  Luiccid  .  ocus  Glúnán 
mac  Gabairn  .  ocus  Febal  mac  Feoirnin  .  ocus  Cinnbec  mac  Gnu- 
main,  ocus  Brigbec  mac  Buain  .  ocus  Bran  mac  Luain  .  ocus 
Mether  mac  Mintáin. 

Tucad  trénfer  tuaithe  luchra  ocus  lupracán  chucu  .i.  Glómhar 
mac  Glaiss  mic  Glomraide  .  ocus  fa  hi  trénferdacht  dogníodh  in 
fothannán  do  trascairt  d'óenbuille  ocus  do  biodh  feidm  in  dá  fer 
dec  acasan  ag  trascairt  in  fir  sin.  tucad  tánaiste  in  rig  chucu  .i. 
Bee  mac  Bic  .  ocus  tuccad  ollam  in  rig  ocus  a  fer  dána  .i.  Eisirt 
mac  Bic  mic  Buaidgeine  ocus  maithe  thuaithe  luchra  ocus  lupra 
ar  chena. 

Do  cóirged  in  tech  nóla  sin  aco  ar  dánaib  ocus  ar  dligtenas. 
tuccad  Iubdán  ar  slios  in  tige  nóla  [ocus  a]  bainchéile  ar  a 
ghualainn  .i.  Bébó  .  ocus  a  ollam  ar  in  gualainn  aile  do  .  ocus 
tucad  Bee  mac  Bice  ar  in  slios  rig  araill  ar  agaid  Iubdáin  ocus 
maithe  na  táisech  uime  .  tucad  trénfer  in  rig  .i.  Glómar  mac 
Glais  mic  Glomraide  i  nursainn  in  tige.  ro  benad  a  gcinnbecca 
dá  ndabchaib  iar  sin  ocus  is  amlaid  ro  bátar  na  dabcha  sin  ocus 
siad  donna  ar  lí  dergiubair.  ro  éirgedar  dáilemain  re  dáil  ocus 
rannairi  re  roinn  acu  ocus  ro  dáiled  lionn  sen  suain  somblasta  for 
na  sluagaib  comtar  mescta  medharchain  iat  [leth]  ar  leth. 

Is  ann  sin  ro  éirig  a  náirdrí  ocus  a  cenn  comairle  .i.  Iubdán 
leisin  corn  mbrec  .  éirgis  Bee  mac  [B]ic  do'n  tslios  rig  i  nagaid 

Iubdáin  dá  onórugud  ocus  ro  ba  sochomráid  Iubdán  :  in  facabair 
riam  rig  bud  ferr  iná  mise.  ni  facamar  ar  siat.  in  facabair  riam 
[tréjnfer  bud  ferr  iná  mo  trénfer.  ni  facamar  ar  siat.  in  facabair 
riam  curad  ná  cathmilid  bud  ferr  iná  a  fuil  [sin]  tigse  inocht. 
dar  ár  mbréithir  ar  siat  ni  fhacamar.  do[beirim]  dom  bréithir  ris 
ar  Iubdán  co  mbud  doilig  braigde  [ná  br]aite  do  breith  ar  éicin 
as  in  tigse  innocht  ar  ||  febus  a  churad  ocus  a  chathmiled  .  ar  imat 
a  tech  ocus  a  trénfer  .  ocus  le  himat  a  rigdamnad  merborb 
merláidir  midhachda.  ro  tibestair  Eisirt  .i.  ollam  in  rig  a  gháire 
acá  chlos  sin  .  fiafraigis  Iubdán  de  :  cad  fá  ndernais  in  gáire  sin  a 
Eisirt  ar  sé.  is  aithnid  dam  ar  in  tollam  énchúiged  d'  Eirinn  ocus 
dobérad  énfer  díob  géill  ocus  braigde  ó  na  ceithre  cathaib  atáise 
do  thuathaib  luchra.  gabtar  lib  in  tollam  ar  Iubdán  co  ndigailter 
a  mórbriathra  fair  .  ocus  dorónad  amlaid.  bud  olcc  duitse  in 
gabáil  sin  a  Iubdáin  ar  Eisirt  .  ár  biairse  féin  cúig  bliadna  i  láim 
i  nemain  Macha  i  nic  na  gabála  ocus  ni  tiucfair  as  nó  co  fácbair 
rogha  do  shét  ocus  do  maoined  .  ocus  is  ar  son  na  gabála  sin 
tuitfios  Cobtach  cas  mac  rig  Muman  ocus  Eochaid  mac  Néid 
mac  rig  Laigen  .  ocus  rachadsa  féin  co  tech  Ferguis  mic  Léite 
ocus  bet  san  chorn  ar  eocharsnám  ocus  is  bee  nach  báidfiter  mé 
ann  .  ocus  atb[ert]: — 

F  led  mór  inocht  i  nEmain  .  ok  do  mnáib  í  ole  d'feraib  '• 

gé  atáit  slóig  co  subach  de  .  bud  brónach  [djubach  doirche 
R  achadsa  co  hEmain  de  .  co  tech  Ferguis  mic  Léite  '■ 

in  tráth  bias  each  ac  in  61  .  bet  san  chorn  ar  eocharsnóm 
I    s  trit  thuitfios  Cobthach  cas  .  mac  rig  Muman  móramnasí 

is  Eochaid  mac  Néid  connim  .  gid  é  as  áirdríg  ar  Laignib 
B  eirse  bliadain  it  chimid  .  cot  choimét  ac  gairbgillib  ■ 

tré  gabáil  Eisirt  iar  sin  .  tré  bithin  na  fleide  sin 

Olc  in  gabáil  sin  dorinnis  ormsa  a  airdrig  ar  Eisirt  .  ocus  tabair 
cáirde  trí  lá  ocus  tri  naidche  damsa  co  ndechainn  co  hemain 
Macha  co  tech  Ferguis  mic  Léite  .  ocus  dá  fagar  comartha  su- 
aichnid  ar  a  tiubartháise  aithne  co  fuil  in  firinne  acorn  co  tucar 
lem  é  .  ocus  muna  tucar  dénaidse  in  ni  bus  áil  lib  rim.  is  ann 
sin  ro  scáiled  d'Eisirt  .  ocus  ro  éirig  ocus  ro  gabastair  léine  do 
maethsról  mínétrocht  ré  a  gheilcnes  .  ocus  inar  finnchlechtach 
forórda  tairsi  sin  imuig  inechtur  .  ocus  brat  corcra  corrtharach 
imálainn  lebarboc  do  chorcair  tire  na  finn  cona  ciumais  do  bánór 
brioc  .  ocus  a  dá  bróic  áille  fhinndruine  co  forniamad  óir  itir  a 
troigtib  ocus  talam  .  ocus  a  fhlesc  fhileta  fhinndruine  .  ocus  a 

chochallbrat  sróill  .  ocus  táníc  reime  i  nathgairit  gacha  sliged 
ocus  gacha  heoluis  ocus  ni  haitrister  a  imtecht  co  ránic  co  hcmain 
Macha  .  ocus  ro  chroith  a  fhlesc  fhileta  fhiled  i  ndorus  in  baile 
ocus  do  chuala  in  dóirseoir  in  fuaim  sin  ocus  tánic  imach  ocus  do 
chonnairc  in  fer  bee  beoda  bithálainn  ocus  do  roiched  fér  séta 
slim  glas  na  faitche  co  a  glún  ocus  co  remar  a  sliasta  do.  ocus 
ro  gab  ingnad  in  dóirseoir  acá  faicsin  ocus  ||  do  chuaid  in 
dóirseoir  istech  ocus  ro  innis  d'Fergus  ocus  do'n  tsluag  .  ocus 
issed  adeirdis  :  in  luga  é  iná  Aedh.  ollam  Ulad  in  tAedh  sin 
ocus  abac  é  ocus  do  bfodh  ar  basaib  na  fer  mór.  dar  mo 
bréithir  ar  in  dóirseoir  do  thuillfed  sé  ar  bois  Aedha.  ocus 
rucsat  in  sluag  breisim  i  naenfecht  dá  féchain  ár  ba  fata  le  gach 
naen  aca  co  faiced  é  ocus  arna  faicsin  co  labrad  ris.  dorigned 
cumus  da  gach  leith  de  d'feraib  ocus  do  mnáib.  atbert  Eisirt  :  a 
daeine  mora  ar  sé  ná  lenaidh  bar  nanála  coirpte  coimgerra  dun. 
acht  léicid  in  fer  beg  út  as  luga  agaib  chucum  ocus  cid  beg 
acaibse  é  do  bud  mór  san  crich  ina  mbimse.  ocus  rue  Aedh 
éiges  ar  a  bais  leis  sin  tech  mór  é.  ro  fiarfaig  Fergus  sc[él]a  de 
cuich  é  féin.  Eisirt  mac  Big  mic  Buaidgeine  mise  ar  sé  :  ollam 
ocus  fili  ocus  éiges  tuaithe  luchra  ocus  lupracán. 

Is  ann  sin  ro  bátar  na  sluaig  ac  caithem  na  flede  ocus  tánic 
in  dáilem  leisin  corn  go  Fergus  :  tabair  do'n  fior  bee  chucum  ar 
Fergus,  ni  chaithiubsa  bar  mbiad  ocus  ni  hib  bar  lionn  ar 
Eisirt.  dar  ár  mbréithir  ar  Fergus  óir  asat  fer  seguinn  fochuid- 
bithe  is  cóir  do  chur  isin  chorn  gumad  coimdes  duit  in  lionn  d'ól 
umat  do  gach  leith.  ocus  acá  chloistecht  sin  do'n  dáilemain  do 
iad  a  glaic  uime  ocus  do  theilg  san  chorn  é  co  raibe  ar  snám  ar 
uachtar  in  chuirn.  mo  chubus  ám  ar  Eisirt  a  ollamna  Ulad  is 
mór  d'fios  ocus  d'eolus  do  ricfed  sib  a  les  d'fagáil  uaim  gé  licthí 
mo  bádud.  tucad  am'os  iarsin  ocus  do  niamghlanad  do  bréitib 
búilide  brecsróil  ocus  do  léintib  sainemla  sídaide  é.  fiarfaigis 
Fergus  de  :  cad  é  in  col  adubrais  ó  chianaib  fá  nach  caithfeá  ár 
mbiad.  inneosatsa  ar  Eisirt  an  ni  muna  ti  t'fergsa  rium.  ni  ticfa 
ar  Fergus  ocus  slonn  lim  [gacjh  ergh[aire]  .  ocus  atbert  Eisirt 
in  laid: — 

A  Ferguis  nadfergaigter  .  re  briatraib  féige  filed  '• 

coi[sc]  do  glór  ndúr  ndergnertech  .  ná  hérig  l[im]  gan  dlig[ed] 

A  fir  bic  na  hairide  .  is  do  thene  bis  dithach  '■ 
no  in  imthigi  aininne  .  for  in  linn  ag  inethach 


3i :  2]  Aidedh  Ferghusa.  241 

M  ása  rimsa  bertaigi  .  bretha  forglide  fíra  í 

usa  i  ngnáis  mná  in  rechtairi  .  do  dalta  i  ngnáis  na  rígna 
N  a  mná  finna  fáthacha  .  gé  b'edh  d'febus  a  ndelba  '■ 

na  ríg  garba  gnáthacha  .  ní  horra  bios  a  menma 
A  Éisirt  nit  lenbaide  .  is  fer  fíre  rotermuis  í 

a  shúil  mall  ||  gan  ainmide  .  nocho  bia  rit  ferg  Ferguis. 

D[ar  ár]  mbréithir  ar  Fergus  is  fíor  mo  chuidse  de  sin  .  [uair  is 
fíor  co  mbímjse  ag  mnái  in  rechtaire  ocus  is  dóchaide  lium  in 
chuid  [eile]  do  beith  ina  fhírinne  de.  caithfetsa  bar  mbiadsa 
festa  ar  Eisirt  ó  do  atmhaig  tusa  in  tolc  .  ocus  ná  déna  arís  é. 
ocus  do  bí  Eisir[t  go]  subach  somenmach  ocus  adubairt  sé  : 
dorignessa  duan  dom  tigerna  féin  ocus  dámad  áil  libse  [do] 
ghébainn  dáib  í.  is  binn  linn  éistecht  ria  ar  Fergus  ,  ocus 
atbert : — 

I    ubdán  mac  Abdáin  .  rí  buadach  blaithbinn  '■ 

[rí  m]uige  line  .  rí  muige  faithlinn 
G  uth  gluair  áib  uma  .  gruaid  chaeir  dath  fala  ■ 

rose  séim  sruth  meda  .  dath  ela  uan  aba 
T  ensum  sluag  buide  .  roinn  buar  is  boeighe  í 

gort  congabair  buide  .  dia  uidhe  oeidhe 
F  er  dara  fonn  fiadach  .  tonn  fledartach  laemrach  í 

cenn  na  sluag  srianach  .  miadach  mór  maenach 
B  ró  dianmarcc  drechda  .  na  srianmarc  sruthra  ■ 

barr  fraechmin  d'afost .  ar  laechraid  luchra 
N  a  hainndiada  áille  .  na  bainndiada  buideí 

bar  r[í]  saer  slat  caeille  .  Iubdán  na  finne  fuide 
M  eoir  bar  chorn  cherblán  .  osnad  trom  [tiuglán]  f 

mian  ban  sere  fort  dán    ....     [s]erc  Iubdán 

A  haithle  na  láide  [sin]  do  egratar  na  hUlltaig  é  d'ilimad 
gacha  maithes[a  gur  ba]  comárd  ocus  fer  mór  díob  gach  earn  do 
bí  do  gach  [ní]  de.  mo  chubus  ám  ar  Eisirt  is  frecra  degdáined 
sin  ocus  gided  berid  féin  in  maithes  úd  lib  .  da[r  lim  ni]  ricimse 
a  les  ris  ár  ni  fuil  aenduine  acom  thigerna  gan  maithes  co  leor 
aice.  dobermáit  dár  [mb]réithir  ar  siat  dá  tucmáis  ár  mná  duit 
ocus  ar  crodh  u[ainn]  nach  bérmáisne  én  rét  uait  de  .  ocus  a  tuca- 
mar  ní  béram.  a  ollamna  ocus  a  éigse  Ulad  ar  Eisirt  roinnid 
sút .  ocus  bíodh  a  dá  trian  agaibse  ocus  tabraid  in  trian  aile 
d'ec[hlach]aib  ocus  d'oblóraib  Ulad.  ocus  do  bí  Eisirt  i  nEmain 
co  cenn  trí  lá  ocus  trí  naidce  .  ocus  do  timain  céilebrad  d'Fergus 
ocus  do  maithib  Ulad.  ragatsa  let  ar  Aedh  .i.  ollam  Ulad  ocus 
a  fer  dána  .  ocus  do  bíodh  i  nucht  no  i  coim  gacha  deglaeich  aca 
ocus  fa  fomóir  é  i  farrad  Eisirt  ocus  do  bíodhsom  ar  bais  Aedha. 

R 

ní  mcsc  déra  rit  ar  Eisirt  dul  lím  .  óir  gémad  mait  dogentái  ort 
[dérfá]  gur  gcllad  duit  í  dá  niarrainnse  lium  thu  .  ocus  dá  ndern- 
tar  ort  í  ocus  gan  a  gellad  duit  bud  buidcch  thu. 

Ro  imgetar  in  dá  éiges  sin  rompo  a  hemain  ||  Macha  ocus  ba 
mó  coiscéim  Aeda  :  is  olc  siublus  tusa  a  Eisirt  ar  Aedh.  rue 
Eisirt  urracht  retha  co  mbúi  urchar  saigde  roim  Aedh  .  atorra  sin 
atá  in  choir  ar  Aedh.  dar  ár  mbréithir  ar  Eisirt  issed  sin  do 
chuala  do'n  chóir  acá  ráda  acaib  ó  atú  faraib. 

Tángatar  rompo  co  tráig  na  tréinfer  i  nUlltaib  .  créd  dogénam 
anois  ar  Aedh.  in  muir  d'imthecht  tar  a  doimnib  ar  Eisirt.  ni 
roichiubsa  co  brách  de  sin  ar  Aedh.  ingnam  a  rochtain  damsa 
ocus  gan  a  rochtain  duitse  ar  Eisirt  .  ocus  dorigne  Aedh  laid 
ocus  do  f hregair  Eisirt  é : — 

A  Eisirt  fhéil .  cá  dluidh  dogén  .  risin  muir  móir 

gaeth  dom  breith  sis  .  do'n  tuinn  gan  tlás 

dá  ndech  suas  .  do  gébar  bás 
E  ch  Iubdáin  fhinn  .  ticfa  ar  do  chenn 

éirigse  air  .  tar  romuir  menn 

ech  maith  ní  bréc  .  séd  bios  ag  rig 

is  commaith  \\  .  itir  muir  is  tir 

ech  buide  bláith  .  rodbéra  leis 

an  fair  gan  meirg  .  is  eirg  dá  fheis 

Ni  fada  ro  bátar  ann  co  facatar  in  foluaimnech  tar  bárr  uacht- 
air  na  tonn  chuco  .  fair  a  chol  ocus  a  dhuabais  ar  Aedh.  créd 
dochí  ar  Eisirt  in  miol  mongruad  muige  ar  Aedh.  ní  hé  ar 
Eisirt .  acht  ech  Iubdáin  ac  techt  ar  do  chennsa  sin.  ocus  is 
amlaid  do  bi  ocus  dá  súil  gríbda  glanshoillse  glóir  ina  ciunn. 
ocus  mong  chóemálainn  chorcarglan  uirri  .  ocus  cetra  cosa  uaine 
fái  .  ocus  erball  gnáthchas  go  [hijmlebair  fair  .  ocus  niam  órda 
ardcherdach  uirri  .  ocus  srian  óir  druimnig  ria.  ocus  do  chuaidh 
Eisirt  ar  a  muin  .  tarr  anios  a  Aedh  ar  Eisirt.  ac  a  ollamain  ar 
Aedh  :  ní  fuil  écht  do  choite  féin  inti.  ná  dénasa  cesacht  uirri  a 
Aedh  ar  Eisirt  .  ár  gé  atá  tromdacht  na  hecna  innatsa  béraid  si 
sinn  araen  léi.  ocus  do  chuadar  aroen  uirri  tar  barruachtar  na 
tonn  ocus  tar  laechmuinchinn  na  fairge  ocus  tar  imdomnaib  in 
aigéin  go  rángatar  gan  brón  gan  bádhad  co  mag  faithlinn  .  ocus 
ro  bátar  tuatha  luchra  i  noenach  ar  a  gcionn.  Eisirt  chucainn  ar 
siat  .  ocus  fomóir  farais.  is  ann  sin  tánic  Iubdán  i  gcuinne  Eisirt 
ocus  do  rat  póig  do  .  a  ollamain  ar  sé  cid  ima  tucais  in  fomóir  út 
chucainn  dar  marbad.    ní  fomóir  é  ar  Eisirt  .  acht  ollam  Ulad 

ocus  a  fer  dána  ocus  abhac  in  rig  sút  .  ocus  is  é  sút  duine  as  lnga 
sin  tír  asa  tánic.  dóig  bí  sút  i  nochtaib  na  bfer  mór  ann  ocus  i 
mbasaib  amail  do  biadh  lenb  .  ocus  gidedh  rictíse  a  les  bar  coim- 
ét  fair,  cá  hainm  sút  ar  siad.  Aedh  éiges  ||  a  ainm  ar  Eisirt. 
uch  is  mór  a  fhir  t'athach  ar  siat  sin. 

Is  ann  sin  atbert  Eisirt  ré  hlubdán  :  cuirimse  gesa  nach  fuilngid 
firlaeich  ortsa  a  Iubdáin  co  ndechairse  féin  d'féchain  in  tire  asa 
tángamarne  .  ocus  gomad  tu  cét  duine  fecmhus  ar  tús  in  lite 
coimded  dorigned  do  rig  Ulad  inocht.  is  ann  sin  tánic  Iubdán 
co  dobrónach  domenmnach  d'accallaim  a  mná  .i.  Bé  bó  .  ocus  ro 
innis  di  a  chur  fó  gesaib  d'Eisirt  ocus  adubairt  ré  techt  leis. 
rachad  ar  si .  ocus  égcóir  a  ndernais  ar  si  .i.  gabáil  Eisirt. 

Ocus  do  chuatar  araen  ar  in  ech  mbuide  Iubdán  ocus  Bé  bó 
ocus  tángatar  rompo  co  hemain  Macha  in  oidche  sin  ocus  do 
chuatar  sin  mbaile  inonn  gan  mothugud.  sir  in  baile  a  Iubdáin 
ar  Bé  bó  do'n  litin  adubairt  Eisirt  ocus  imgem  sul  éirgius  lucht 
in  baile.  cid  tra  acht  do  chuatar  sin  mbruidin  istech  ocus  fuar- 
atar  coire  mór  na  hEmna  ocus  fuighell  liten  na  sluag  ann  .  ocus 
do  chuaid  Iubdán  chuice  ocus  ní  ránic  do  lár  é.  éirig  ar  t'ech  ar 
Bé  bó  ocus  éirig  do'n  ech  ar  bórd  in  choire.  ocus  dorignesium 
sin  ocus  ní  ránic  a  lám  cos  na  léige  airgid  do  bi  san  choire  ár  ba 
gerr  in  lám  ocus  ba  fata  sis  in  lite  .  ocus  sínedh  dá  tuc  sis  sciorr- 
uis  a  chos  gur  thuit  isin  choire  co  ránic  a  imlinn  ann.  mar  do 
beitis  gemla  iairn  in  betha  fái  is  amlaid  ro  cenglad  ocus  ro  cuib- 
riged  itir  chois  ocus  láim  é.  is  fata  atái  a  fhir  duib  ar  Bé  bó  .  ár 
is  amlaid  ro  búi  Iubdán  ocus  folt  cas  cirdhub  fair  ocus  ba  giliter 
ocus  uan  tuinne  a  chnes  .  ba  deirge  iná  corcrán  caille  a  dhá 
gruaid.  fuilt  chasa  fhionnbuide  bátar  ar  thuaith  luchra  uile  acht 
eisium  amain  ocus  is  uime  sin  adertái  fer  dub  ris.  ocus  atbert  Bé 
bó  ocus  do  frecair  Iubdán  1: — 

A  fhir  dhuib  ón  a  fir  duib  .  is  mór  in  gábad  i  fuil '. 

is  gabtha  indiu  in  gabar  ban  .  óir  is  dolar  lán  in  muir 

A  bhen  fhionn  on  a  ben  fionn  .  romfost  geimel  do'n  lánlionn '. 
ní  lecair  mé  chum  mo  shlóg  .  nó  co  tucar  ór  dom  chionn 

A  Bé  bó  ón  a  Bé  bó  .  tánic  matain  imthig  dó  Í 

do  len  mo  chos  is  tuir  taeis  .  atáisi  ar  baeis  a  Bé  bó 

B  riathar  bil  on  briatbar  bil  .  do  radaisse  thall  got  thigi 

co  nach  fastfadh  nech  fó  ghréin  .  munbud  deoin  let  féin  a  fhir 

B  riathar  bil  on  briathar  bil .  do  ratassa  thall  gum  tig  i 
betsa  bliadain  línib  lá  .  gan  faicsin  dam  mná  ná  fir 

Imthig  a  Bé  bó  ar  Iubdán  ocus  beir  in  echsa  let  d'innsaigid 

tuaithc  luchra.  n;i  habairse  sin  ar  Bé  bó  :  dáig  nocho  nimtheoch- 
adsa  uaitse  go  bráth  co  faicer  cá  réim  ||  bias  ortsa.  ro  éirigsetar 
sluaig  in  baile  iarsin  ocus  fuaratar  Iubdán  san  coire  liten  ocus  nár 
b'éitir  do  a  fhágbáil  .  ocus  ro  léigset  na  sluaig  a  niolach  gáire  ós 
áird  acá  fhaicsin  fó'n  innus  sin  .  ocus  ro  tógbadar  as  in  coire 
iarsin  Iubdán  ocus  rucatar  leo  mar  a  raibe  Fergus  é.  mo  chubus 
ám  ar  Fergus  ní  hé  siut  in  fer  beg  do  bi  ann  so  roime  .  uair  folt 
fionn  do  bi  ar  in  fer  mbec  roime  ocus  casair  círdub  atá  air  siut. 
cé  thusa  féin  a  fhir  bhic  ar  Fergus  :  nó  cá  tír  asa  tángais.  do 
thuathaib  luchra  dam  ar  sé  .  ocus  is  mé  as  ri  orra  sin  ocus  Iubdán 
m'ainm  .  ocus  ben  dam  in  ben  úd  atchíthi'se  im  fochair  .  ocus  is 
í  as  baintigerna  ar  thuathaib  luchra  ocus  Bé  bó  a  hainm  .  ocus  ni 
dubartsa  brég  riam  ar  Iubdán.  aspert  Fergus  :  berar  sút  imach  i 
gcenn  in  gairbteglaig  ocus  coimétaidh  co  maith  é.  rugad  Iubdán 
immach  iarum  ocus  ro  fágbad  Bé  bó  istig  i  fochair  Fergusa  ocus 
tuc  Fergus  grád  dermhár  di  ocus  do  comriacht  ria.  ocus  in  uair 
ro  búi  Fergus  ic  comriachtain  ria  tug  lám  ar  mullach  a  cinn  ocus 
ro  fhiarfaig  in  rigan  de  cid  imar  chuir  in  lám  ar  a  bathais. 
ingnam  Hum  ar  sé  in  ball  ferrda  ina  bfuilit  secht  nduirn  ocus  gan 
innatsa  acht  tri  duirn  gan  a  dhul  trét  chenn  sechtair  .  ocus  is 
uime  sin  do  chuires  mo  lám  ar  do  chenn.  léigas  alé  a  Ferguis  ar 
si :  is  mór  ní  súigios  lesrach  banscaile. 

Tánic  Iubdán  istech  irraibe  Fergus  iar  sin.  do  chuadassa  got 
mnái  a  Iubdáin  ar  Fergus,  maith  lési  sin  ar  Iubdán.  do  chuad- 
assa aris  ar  Fergus,  maith  letsa  sin  ar  Iubdán.  do  chuadas 
in  tres  uair  ar  Fergus,  maith  lib  aroen  ar  Ibdán.  do  chuadas 
in  cethramad  uair  ar  Fergus,  cac  innti  festa  ar  Iubdán.  ocus 
mad  áilt  maith  do  dénum  orumsa  a  Ferguis  ar  Iubdán  ná  léig 
atorra  so  mé  .  ár  dogénait  anála  na  bfer  mórsa  coirpthe  diom 
ocus  dobérsa  mo  bréithir  duit  no  gomad  deoin  let  féin  ocus  le 
hUlltaib  é  nach  rach  uaib  co  bráth.  dá  sáilinnse  sin  ar  Fergus  ni 
beitheása  itir  in  ngairbtheglach.  ní  thánacsa  tar  mo  bréithir  riam 
ar  Iubdán  ocus  ni  ticfat  co  bráth.  is  ann  sin  rugad  Iubdán  i 
seomra  deirit  degmaisech  do  bí  ag  Fergus  ocus  ||  ro  hórdaiged 
gilla  gráda  d'Fergus  ina  fhocair  dá  [frijthálam.  is  maith  in  tara- 
culsa  ar  Iubdán  :  ocus  gidedh  is  ferr  m'araculsa  féin  iná  é  .  ocus 
do  raid  in  laid : — 

A  racul  fil  acamsa  .  san  talmain  atua  '■ 

in  dara  leth  de  d'ór  derg  .  airget  in  leth  fil  fua 

A  fordorus  d'fionndruine  .  is  a  tairrsech  d'uma  f 

is  d'eitib  én  bfionnbuide  .  dar  Hum  fil  a  thuga 
A  chainnelbra  órdaide  .  mon  cainnill  is  lór  glaine  '■ 

co  ngeim  do  lig  loghmaire  .  i  certlár  in  taige 
A  cht  mise  is  an  airdrigan  .  ni  fuil  nech  uainn  fó  duibei 

teglach  ann  gan  arrsaidecht  .  folta  barren  asa  buide 
F  ichellach  gan  oenduine  .  dáma  maith  ann  gan  tachori 

ré  fer  ná  ré  mnái  dá  dhul  .  ní  gabtar  in  taracul 

Do  bí  Fer  dédh  .i.  in  gilla  tened  ac  fadódh  teined  i  fiadnuise 
Iubdáin  ocus  do  chuir  feithlenn  fó  chrand  uirri  maille  cinél  gacha 
crainn  eile  .  ocus  atbert  Iubdán  :  ná  loisc  ríg  na  gcrann  ar  sé  uair 
ní  dlegar  a  loscad  .  ocus  a  Fhir  déd  dá  nderntá  mo  chomairlese 
ní  biadh  gábad  mara  ná  tire  ort .  ocus  atbert  in  laid  ann : — 
A  fhir  fhadós  teine  .  ac  Fergus  na  fledi 

ar  muir  ná  ar  tir  .  na  loisc  rig  na  fed 
A  irdri  feda  Fail  .  im  nach  gnáth  sreth  sluaig  Í 

ni  fann  in  feidm  riog  .  sniom  im  gach  crann  cruaid 
D  á  loisce  in  fid  fann  .  bud  mana  gréch  nglonn  Í 

ro  sia  gábad  renn  .  nó  bádad  trén  tonn 
N  á  loisc  aball  án  .  na  ngéc  faroll  faen  Í 

fid  man  gnáth  bláth  bán  .  lám  cháich  na  cenn  chaem 
D  eorad  draigen  dúr  .  fid  nach  loiscenn  saer  I 

gáirid  elta  én  .  tréna  chorp  cid  cael 
N  á  loisc  sailig  sáir  .  fid  deimin  na  nduan  f 

beich  na  bláth  ac  deol .  mian  cáich  in  cró  caem 
C  aerthann  fid  na  ndruad  .  loisc  caemchrann  na  gcaer  Í 

sechain  in  fid  fann  .  na  loisc  in  call  caem 
U  innsenn  dorcha  a  dath  .  fid  luaite  na  ndroch  Í 

echlasc  lám  lucht  ech  .  a  cruth  ac  cládh  chath 
C  rom  feda  déin  dris  .  loisc  féin  in  ngéir  nglaisí 

fennaid  gerraid  cois  .  srengaid  nech  ar  ais 
B  ruth  feda  dair  úr  .  ó  nach  gnáth  nech  séim  '■  || 

tinn  cenn  tfs  ó  a  dhúil .  tinn  súil  ó  a  ghrís  ghéir 
N  a  fern  urbadb  fheda  .  in  crann  as  teo  i  ngliaidf 

lose  go  derb  do  deoin  .  in  fhern  is  in  sciaig 
[C  uijlenn  loisc  a  úr  .  cuilenn  loisc  a  crion  ' 

gach  crann  ar  bith  becht .  cuilenn  as  dech  diob 
[T]  rom  dana  ruse  ruad  .  crann  fírghona  iar  fíor  í 

loisc  co  mbeidh  na  gual  .  eich  na  sluag  a  siod 
C  id  na  fharrad  faen  .  béithe  ba  blad  buan  í 

loisc  go  deimin  derb  .  cainnle  na  mbalg  mbuan 
[L]  éig  síos  madat  maith  .  crithach  ruad  na  rith  '■ 

loisc  co  mall  co  moch  .  crann  's  a  barr  ar  crith 
[S]  innser  feda  fois  .  ibar  na  fled  fis  '• 

déna  ris  anois  .  dabcha  donna  dis 
[D]a  nderntá  mo  thoil  .  a  Fhir  déedh  dili 

dot  anam  dot  chorp  .  ni  bud  ole  a  fhir 

Do  bisium  isin  baile  mar  sin  ocus  saerchoimét  air  .  ocus  ba 
hurgairdiugud  menman  ocus  aicenta  leisna  hUlltachaib  beith 
acá  fheichem  ocus  ag  éistecht  a  briathar. 

Lá  ann  do  chuaid  Iubdán  co  tech  in  banntrachta  ocus  siat 
ag  dénum  fhoilcthe  ocus  fhothraicthe  ocus  ac  slemainchiorad  a 
gcinn  tibis  Iubdán  a  gen  gháire  uime  sin.  cad  fá  ndernais  in 
gaire  sin  a  Iubdáin  ar  Fergus,  is  fada  ó'n  chrécht  in  tionnrach 
ar  Iubdán.  créd  tuicter  trít  sin  ar  Fergus,  a  gcinn  dognid  na 
mná  d'folcad  ocus  do  friochnam  ar  son  a  tón  ar  Iubdán  .  ár  is 
tíos  atá  in  crécht  ocus  tuas  atá  in  folcad  ocus  in  fothrugud  .i.  na 
cinn  dá  nige  ocus  dá  sgiamghlanad. 

Uair  ann  do  chuaid  Iubdán  co  tech  amhais  d'amsaib  in  rig 
ocus  bróga  nuada  aige  agá  ngabáil  uime  .  ocus  ro  bi  ag  techt  ar 
thanacht  bonnadhad  a  bróg  ocus  ag  cesacht  orra.  dorigne  Iubdán 
gáire  uime  sin.  cad  fá  ndernais  in  gáire  sin  a  Iubdáin  ar  Fergus, 
adbar  gáire  dam  ar  Iubdán  in  fer  úd  ac  cesacht  ar  thanacht  a 
bróg  ocus  ni  chesann  ar  a  shaegal  .  ar  gid  tana  na  bróga  úd  ní 
chaithfidseom  iad.  ocus  ro  b  'fíor  d'Iubdán  sin  .  uair  do  chom- 
raic  in  fer  sin  ocus  fer  eile  do  muir  Fhergusa  re  chéile  ocus  ro 
marbsat  a  céile  ||  ré  noidce. 

Lá  eile  do  bi  fer  do'n  teglach  ag  buain  brodh  d'édach  a  mná 
ocus  dorigne  Iubdán  gáire.  cad  fá  ndernais  in  gáire  sin  a  Iub- 
dáin  ar  Fergus,  maith  adbar  mo  gáire  ar  Iubdán  :  in  fer  úd 
benus  na  brodha  d'édach  a  mná  a  marbad  bud  cóir  do  .  uair 
fúithe  do  bi  in  tétach  úd  co  trátsa  ocus  fer  eile  ag  dul  uirri. 

Lá  eile  do  bátar  in  teglach  ag  imrád  gach  neich  co  ndéndáis  é 
ocus  ní  dubratar  má  áil  le  dia  .  ocus  do  rigne  Iubdán  gáire  umpu 
ocus  dorigne  in  laid : — 

L  abraid  duine  .  innisid  dia  '• 

meithel  ceithel  dóib  gach  ní .  léigid  mar  do  fhidir  dia 
A  irdri  na  ndiila  .  ro  bud  cóir  gach  ni  ro  termuis  Í 

ri  na  rig  ro  fhidir  .  gach  a  sirim  ort  a  Ferguis 
S   illed  súla  .  saeghal  gach  duine  cid  amnus  Í 
gid  mac  riog  .  nocho  nfitir  in  fior  labrus 

Cid  tracht  do  bi  Iubdán  i  nEmain  mar  sin  nó  go  tángatar 
tuatha  luchra  secht  catha  commóra  dá  iarraid  co  faitche  na 
hEmna  .  ocus  ni  rug  nech  díb  imarcrad  ó  chéile  d'áirde  iná  do 
méit.  ocus  tánic  Fergus  ocus  maithe  Ulad  amach  dá  nagallam 
ocus  adubratar  re  Fergus  :  tabair  ár  rig  dúinn  rena  fhuasglad  ar 
siat  ocus  dobéram  luach  maith  dá  chiunn.    cá  luach  sin  ar  Fergus. 

dobéram  ar  siat  in  mag  mórsa  na  hEmna  fá  bróin  chruithnechta 
gacha  bliadna  gan  tsíol  gan  trebad.  ní  thiubarsa  Iubdán  ar 
Fergus,  dogénamne  foghal  ortsa  innocht  ar  siat.  crét  í  in  fhogal 
ar  Fergus,  léigfemáid  laeig  Ulad  co  a  máithrecha  co  nach  fuigter 
díol  énnaoidhen  amáin  do  luim  nó  do  lemnacht  i  gcóiged  Ulad 
ar  maitin.  bud  é  sin  bhus  lib  ar  Fergus  ocus  ni  bud  hé  Iubdán. 
ocus  dorignetarsan  in  fogal  in  oidce  sin  .  ocus  tángatar  ar  maitin 
ar  faitche  na  hEmna  ocus  do  bátar  ag  iarraid  Iubdáin  ocus  co 
neiseochataeis  gach  ni  dar  milletar  .  ocus  adubairt  Fergus  nach 
tiubradh.  dogénamne  dígaltas  eile  inocht  ar  siat.  cá  dígaltas  sin 
ar  Fergus,  cacfam  i  nesaib  ocus  i  ninberaib  in  chóigid.  ||  fogal  beg 
sin  ar  Fergus  .  conid  de  sin  atá  in  senfocal  .i.  cac  i  tibraid.  ni 
fuigtíse  Iubdán  ar  a  shon  sin  ar  Fergus,  ocus  dorónsat  amlaid 
ocus  tángatar  in  tres  lá  co  hEmain  ocus  do  iarratar  Iubdán.  ni 
tiubar  ar  Fergus,  dogénamne  dígaltas  eile  ar  siat.  cá  digaltas  sin 
ar  Fergus,  loiscfemait  átha  ocus  muilte  in  chúigid  inocht.  ni 
bfuigtíse  Iubdán.  ro  imthigetar  rompo  ocus  dorignetar  mar  do 
gellatar  ocus  tángatar  in  cetramad  lá  co  hEmain  ocus  do  iarratar 
Iubdán.  ni  thiubar  ar  Fergus,  dogénamne  digaltas  ortsa.  cá 
digaltas  sin  ar  Fergus,  gerrfam  a  gcinn  do  diasaib  in  chúigid 
inocht.  ni  fuigtí  Iubdán  ar  a  shon  sin  ar  Fergus,  ocus  dorónsat 
sin  ocus  tángatar  in  cúiged  lá  co  hEmain  ocus  do  biodar  ag  iarr- 
aid Iubdáin.  ni  thiubar  ar  Fergus,  dogénamne  digaltas  eile 
ortsa.  cá  digaltas  sin  ar  Fergus,  berrfam  fuilt  bar  mban  ocus 
bar  bfer  co  mbeid  fó  méla  ocus  fó  aithis  co  brách.  dar  mo  bréithir 
ar  Fergus  dá  ndéntáise  sin  muirbfetsa  Iubdán. 

Ni  hedh  sin  as  cóir  ann  ar  Iubdán  .  acht  ligter  mise  féin  amach 
dá  nagallaim  ocus  dá  rád  riu  imtecht  ocus  ar  milletar  do  lesugud. 
ocus  do  léiged  eisen  imach  dá  ninnsaigid.  mar  do  chonncatarsan 
chucta  é  do  léigetar  ilgáire  mora  ós  áird  ár  ba  deimin  leo  gurab 
leo  do  cedaiged  dosum  dul.  a  oes  chomtha  ar  Iubdán  dénaid 
imtecht  ár  ni  ligter  mise  lib  .  ocus  lesaigid  ar  millebar  ocus  ná 
millid  ní  as  mó  .  ocus  dá  milltí  muirbfiter  mise.  doimthigetarsam 
co  dubach  dobrónach  ocus  dorigne  fer  díob  in  laid  ag  imtecht: — 

F  ogal  uainne  ort  inocht .  a  Ferguis  co  nimat  port  '■ 

benfam  a  gcinn  dot  diasaib  .  ni  bud  ferrde  dod  miasaib 

R  o  loiscsem  bar  nátha  de  .  is  ro  millsem  bar  muille  '■ 

ro  léigsem  bar  laeig  co  becht  .  dochum  a  mbuair  i  noinfecht 

T  escfamait  folta  bar  fer  .  ocus  folta  bar  ningen  í 
ni  ba  maise  bar  norba  .  bud  é  deired  ár  foirla 

('.  urab  ban  bar  nech  co  hág  .  a  rí  Ulad  óg  óghslán  í 

gurab  corcra  a  heirred  ann  .  in  uair  bes  i  cath  nó  i  comhlann 

N  Í  rotgaba  in  tesbach  oil .  ni  rodgaba  in  galar  bronn ' 
nidria  in  galar  súl  i  bfus  .  's  ni  ar  do  ghrád  a  Fergus.  || 

M  ana  biadh  Iubdán  i  bfus  .  ar  a  chumus  ac  Fergus  Í 
ro  bud  olc  diultad  gan  ail .  mar  dogénmais  ár  bfogail 

Dénaid  imtecht  fesda  ar  Iubclán  .  uair  do  tairrngir  Eisirt  damsa 
nach  rachainn  as  ro  co  fágainn  roga  mo  shét.  ocus  do  bí  Iubdán 
i  nEmain  co  cenn  bliadna  acht  becán  .  ocus  adubairt  Iubdán  re 
Fergus  :  beir  énroga  mo  shétsa  ocus  ni  dligi  mo  chongbáil  ni  as 
sia  iná  a  ndernais  .  ocus  is  maith  mo  sheoit  ar  sé  ocus  ro  gab  ac 
áirem  na  set  ocus  atbert  in  laid  ann: — 

B  eir  mo  ghó  ón  beir  mo  ghó  .  a  Ferguis  d'an  bidba  bró  '■ 

comlann  céd  i  cathaib  í .  fágaid  rí  fó  rennaib  ró 
B  eir  mo  sciath  ón  beir  mo  sciath  .  a  Ferguis  is  maith  in  fiach  í 

nocha  gontar  ar  a  scáth  .  ógán  go  bráth  ná  fer  liath 
M  o  chlaidem  on  mo  chlaidem  .  i  leith  re  claidem  catha  '• 

nocho  nfuil  i  ninis  fail .  séd  as  ferr  illáim  fhlatha 
B  eir  mo  bhrat  ón  beir  mo  brat .  is  gé  beire  lat  is  nua  '• 

a  Ferguis  is  maith  in  brat .  méraid  dod  mac  is  dot  ua 
M  o  léine  ón  mo  léine  .  gé  beth  thall  ina  hinne  '■ 

ben  athar  mo  shenathar  .  a  láma  is  iat  dorinne 
B  eir  mo  chrios  ón  beir  mo  chrios  .  ór  is  airged  iarna  bfios  '■ 

galar  ní  géba  nech  as  .  in  cnes  tar  a  mbia  mo  crios 
M  o  chathbarr  on  mo  chathbarr  .  nocha  nfuil  séd  as  cóime  '• 

gach  én  gébus  má  baithis  .  ní  bia  fó  aithis  móile 
B  eir  m'inar  on  beir  m'inar  .  édach  sídamail  socuirí 

gid  cét  bliadan  bés  um  nech  .  nocha  mistide  a  chorcuir 
M  o  chaire  on  mo  chaire  .  maith  in  set  ar  a  ghaire  '■ 

bud  biad  dingbála  flatha  .  gid  clocha  dech  im  chaire 
M  o  dhabach  on  mo  dabach  .  illeith  re  ndabaig  ndeise  í 

téit  i  noesaib  co  fo  tri .  gach  oen  fhothraigios  eiste 
B  eir  mo  mhell  on  beir  mo  mell .  ni  beri  lat  set  as  ferri 

illó  chomlainn  chatha  glinn  .  dideonaid  nái  gcinn  mot  chenn 
B  eir  m'echlasc  ón  beir  m'echlasc  .  echlasc  in  eich  bláith  buide  • 

féchaid  mná  in  domain  do  ghnúis  .  is  fort  bés  a  ndruis  uile 
M  o  thimpán  co  téidbinne  .  a  himlib  mara  rodain  '• 

atá  i  mbun  a  leitrinne  .  airfided  ban  in  domain 
A  rann  glésta  mo  thimpáin  .  gidbé  dá  tegma  i  mboegal  • 

gingob  é  in  fer  dána  ifus  .  is  oirfidech  é  a  oenar  || 
U  ch  is  binn  a  baegalán  .  ocus  is  caem  a  chédail  '• 

mar  sinnios  a  haenarán  .  gan  mér  ar  théid  dá  thédaib 
M  o  dheimes  ón  mo  deimes  .  dorigne  goba  barráin  '■ 

gach  aen  ghabus  ina  láim  .  do  geibid  uile  lennáin 
M  o  shnáthad  ón  mo  snáthad  .  dorigned  d'ór  in  enaig  '■ 

dá  ngabad  mullscóid  muilech  .  do  bud  druinech  na  degaid 

B  eir  dá  muic  dom  mucaibse  .  méraid  duit  go  lá  t'éga  í 
a  marbad  gach  énoidche  .  's  a  mbeith  beo  sa  tráth  chétna 

M'aghastar  ón  m'agastar  .  gid  bé  do  biadh  re  hédáil  í 

gid  bó  dhub  chuiredh  nech  ionn  .  do  bud  bó  fhionn  i  gcédáir 

B  eir  m'asa  ón  beir  m'asa  .  bróga  finndruine  go  feib  í 
cuma  imthig  muir  is  tír  .  is  mongenar  rí  rosbeir 

Beir  th'énroga  seoid  díob  a  Ferguis  ar  Iubdán  ocus  léig  mise 
ass. 

Is  í  sin  uair  ocus  aimsir  a  dtánic  Aedh  éiges  dá  echtra.    ocus  ro 
bátar  ollamain   Ulad  ag  fiarfaigid  scél  de  tige  Iubdáin  ocus  a 
teglaig  ocus  tuaithe  luchra  uile  .  ocus  do  bí  Aedh  agá  innisin  sin 
dóib  ocus  ag  tabairt  a  tuarascbála  .  ocus  atbert  in  láid : — ■ 
I    ngnad  echtra  ingnad  echtra  .  romégla  uaib  ar  filedaib  í 

co  sídbrug  slóig  co  sídbrug  slóig  .  go  rígraid  móir  go  bfinnferaib 
D  á  dorus  dég  dá  dorus  dég  .  ar  in  treib  tolgmóir  toebsoluis  í 

go  mormair  móir  go  mormair  móir  .  co  gcomlaid  óir  gach  oendoruis 
D  erg  is  buide  derg  is  buide  .  is  uaine  glas  gorm  rochoilcte  í 

cumachta  cian  cumachta  cian  .  fulachta  fian  is  fothroigte 
A  léibinn  bláith  a  léibinn  bláith  .  do  blaeisg  uighe  Iruaithe  énugha  '• 

colba  glaine  colba  glaine  .  colba  airgitt  is  crédumha 
S   ída  is  sróll  sída  is  sróll .  sréin  is  buabae  is  birtenga  '• 

cumachta  cian  cumachta  cian  .  fulachta  fian  is  fichella 
S  gélaigecht  ann  sgélaigecht  ann  .  gach  lá  do  biodh  is  fiannaigecht  '• 

duanaigecht  ann  colbaigecht  ciuil .  cornairecht  chiuin  is  cliaraigecht 
R  í  uasal  é  rí  uasal  é  .  Iubdán  mac  Abdaein  echbuide  '• 

gan  deilb  do  chlód  gan  deilb  do  chlód  .  gan  fheidm  go  mór  ar  ercnuide 
I    ngena  ann  ingena  ann  .  ag  snám  locha  go  lérgluine  '• 

go  nétach  sróill  go  nétach  sróill .  go  slabrad  óir  gach  énduine 
A  mais  in  rig  amais  in  rig  .  go  trillsib  folt  cas  chaemshalais  '■ 

fir  fhinna  fhois  fir  fhinna  fhois  .  tuilledh  ar  bhois  gach  aenamais 
B  é  bó  binn  bláith  Bé  bó  binn  bláith  .  rígan  lubdáin  na  tromtuileí 

ní  bí  ||  in  gég  gel  ní  bí  in  gég  gel .  gan  trí  chét  ben  na  banchuire 
B  anntrocht  Bé  bó  banntrocht  Bé  bó  .  beg  luaidid  d'olc  nó  d'ardfolaid  £ 

rógela  a  cuirp  rógela  a  cuirp  .  soichid  a  fuilt  go  fadbronnaib 
O  11am  in  rig  ollam  in  rig  .  Eisirt  mac  Big  meic  Buaidgine  '• 

rosg  nguba  ngorm  rosg  nguba  ngorm  .  luga  ná  dorn  in  duainire 
B  en  in  éigis  ben  in  éigis  .  ba  maith  gach  ni  ro  adradh  si  Í 

ben  álainn  uill  ben  álainn  uill .  im  lámainn  chuirr  do  chadladh  si  £ 
D  áilem  in  rig  dáilem  in  rig  .  maith  in  fer  comtha  cuirmthige  '• 

inmain  Ferór  inmain  Ferór  .  do  bí  i  medón  mo  muinchille 
T  rénfer  in  rig  trénfer  in  rig  .  Glómar  mac  Glais  mic  Glomruide '. 

in  glonnmar  garg  in  glonnmar  garg  .  taeth  fothannán  ard  d'aenbuille 
S  echt  ngéise  dég  secht  ngéise  dég  .  im  uchtsa  do'n  lucht  cumtha  sin  Í 

cetrar  im  chrios  cetrar  im  chrios  .  is  fer  gan  fhios  im  ulchainse 
A  deirdis  rim  adeirdis  rim  .  óig  is  ánrada  in  tsíodasain  Í 

guth  na  slóg  saer  guth  na  slog  saer  .  uch  is  mór  Aedh  a  fhiorathaig 

S   í  sin  m'echtra  si  sin  m'echtra  .  a  meic  Léicle  na  móirfidbadí 
a  Fherguis  fhéil  a  Fherguis  fhéil .  domtánic  inné  móiringnad 

Is  ann  sin  rug  Fergus  roga  na  set  sin  Iubdáin  ocus  is  i  roga 
rug  sé  .1.  bróga  Iubdáin.  is  do  chéilebair  sé  d'  Fergus  ocus  do 
maithib  Ulad  uile  iarsin  ocus  ro  fhág  sé  bennacht  aca  ocus  rug 
bennacht  uatha  .  ocus  fa  cumach  Ulltaig  ina  diaid.  ni  hair  aith- 
rister  in  sgél  festa. 

Dála  Fergusa  imorro  is  uime  rug  sé  na  bróga  do  rogain  .  lá  dá 
rála  sé  ocus  óglách  dá  muir  ag  siubal  láim  re  loch  Rudraige  ocus 
do  chuatar  isin  loch  dá  fothrugud  ocus  mothaigis  in  péist  ro  búi 
isin  loch  iad  .i.  in  tsinech  locha  Rudraige  .  ocus  croithis  í  gur  ba 
hanfad  agarb  anbáil  in  loch  uile  ocus  éirgis  suas  ina  stuaig  shes- 
maig  shírgránda  gur  ba  commór  í  ocus  sduag  nime  i  naer  .  dochon- 
catarsan  chucu  í  ocus  snámaid  in  loch  cum  tire  .  ocus  snámaid 
sisi  ina  ndiaid  go  trén  tinnesnach  gur  ba  chosmail  re  buinne 
mborbruad  ndilenn  in  dá  buinne  bátar  ima  taebaib.  léigis  Fergus 
a  óglaech  roime  chum  tire  .  gur  ben  anál  na  péiste  re  Fergus  co 
nderna  cam  siabartha  saebsúilech  de  gur  ||  chamastar  óna  bél  co 
clais  a  chúil  é  .  ocus  ni  raibe  a  fhios  aige  féin  a  beith  amlaid  sin. 
ocus  nír  lám  nech  a  fhiarfaigid  de  cad  dorigne  sin  ris  ocus  nir 
lámad  scáthán  do  thabairt  i  nóintig  ris. 

Cid  tra  acht  innisis  in  tóglaech  dá  mnái  féin  sin  ocus  innisis  in 
ben  do'n  rigain  do  mnái  Fergusa  é  .  go  tarla  itir  in  rig  ocus  in 
rígain  tré  imremim  fothraicthe  go  tuc  in  ri  dorn  di  gur  bris  fiacail 
ina  ciunn.  gabais  ferg  in  rigain  ocus  adubairt :  do  bud  chóra  duit 
ar  si  a  digailt  ar  in  sinig  locha  Rudraige  do  cham  do  bél  go  clais 
do  chúil  iná  báinghníma  ban  do  dhénum.  tucad  scáthán  d'inn- 
saigid  Fergusa  iarum  ocus  do  féch  é  féin  ocus  adubairt  :  is  fior 
don  mnái  a  ndubairt  si  ar  sé  .  ocus  is  i  in  péist  tuc  in  diol  so 
orumsa  .  conad  uime  sin  rug  Fergus  na  bróga  do  rogain  tar 
shédaib  Iubdáin  uile. 

Ro  tinólad  cúiced  Ulad  uile  le  Fergus  iarsin  cona  longaib  ocus 
allaeidengaib  co  loch  Rudraige  ocus  ro  chuirset  a  longa  ar  in 
loch  .  ocus  mar  rángatar  amach  ar  lár  medóin  in  locha  ro  éirig 
in  phéist  ocus  ro  chroith  i  co  hagarb  ainiarmartach  co  nderna 
brioscbruar  do  na  huile  longaib  .  cor  ba  chommin  ocus  barrgar 
crann  gcrion  fó  chosaib  echraide  gach  long  diob  gur  báithed  uile 
iad  sul  rángatar  tír  .  ocus  adubairt   Fergus  re   hUlltaib  :  anaid 

ann  so  ar  sé  ocus  suidid  uile  go  faicti  cá  réim  dogénsa  ocus  in 
péist  ar  a  chéle. 

Is  ann  sin  ro  gab  Fergus  bróga  Iubdáin  uime  ocus  lingis  isin 
loch  ina  stuaig  niamda  neimmertnaig  cum  na  péiste.  ótchuala  in 
péist  fothrom  in  rígmíled  ro  nocht  a  fiacla  amail  coin  re  luirg 
ocus  do  lonnraig  a  súile  mar  dá  ríchoinnill  ar  lasad  .  ocus  ro 
garbglés  go  grod  a  géiringne  .  ocus  ro  stuag  go  stuagamail  a 
stuagmuinél  .  ocus  ro  nasc  go  laemda  a  lipada  .  ocus  ro  mael  co 
mímaisech  a  motharchluasa  .  ocus  ro  éirig  gruaim  gráinemail 
glémer  uirre.  ro  ba  mairg  duine  ar  doman  dá  raibe  i  ndán  beith 
i  noirchill  chomraic  na  péiste  sin  .  ár  ba  hárracht  cennmór  cláir- 
fhiaclach  í.  is  amlaid  ro  búi  in  torathar  trén  tailc  tinnesnach  || 
sin  ocus  í  cíorach  cennmór  cláirfhiaclach  mongach  gránda  gairb- 
fhinnfadach  goiblethan  garb  glennshúilech  .  ocus  trí  caeca  cos 
cruaid  coimlethan  as  gach  tóeb  di  .  ocus  trí  caeca  ionga  frith- 
bacánach  ar  gach  nénchois  .  ocus  corp  cosnamach  coimremar 
aici  .  motharchluasa  móra  mímaisecha  lé  ocus  fiacla  anarrachta 
áithe  aici.  fá  duibe  iná  gual  nó  druimne  daeil  a  glúine  .  trí 
chaeca  traig  a  háirde  in  uair  do  shíned  í.  fa  chruinne  iná  aball 
in  uair  do  chrapad  ocus  ba  chommór  ré  cnoc  airdsléibe  airegda 
aitenngairbe  {sic)  .  ocus  doconnairc  in  rí  in  péist  ocus  ro  innsaig 
í  go  urlam  obann  ocus  dorigne  in  rosgad  ann : — 

F  í  domtánic  célmaine  .  cóiged  Ulad  ollbladhach  .  sinech  shármór 
shogherrtha  .  loch  Rugraide  rithestar  .  ochna  ré  creich  ngnáthferge. 
comlann  catha  commaeides  .  asa  ána  órdaide  .  eirred  echraide  ég- 
comlainn  .  treise  triath  tuinithe  .  barca  tarbith  brúidestair  .  echna  re 
sluag  sírfhégad  .  beit  gan  rig  re  róchathaib  .  asa  Iubdáin  áilimse. 
ag  airlech  in  arrachta  .  coimsig  cruth  a  coimferge  .  dotaeth  in  mbéist 
mbithadbail .  dom  éid  is  dom  mórbuillib  .  cian  ómtanic  fí 

Iarsin  ro  éirigset  ar  lár  in  locha  ocus  ro  chrithnaigset  in  loch 
go  rabatar  na  héicneda  eochargorma  ag  bidgléimnech  tar  bruach- 
aib  in  locha  .  dóig  ní  fuaratar  inad  comnaide  sin  loch  uair  do  bí 
gainem  fionntrachta  in  locha  ar  a  uachtar.  in  dara  ham  ba 
gilither  iná  lemnacht  in  loch  .  in  tres  am  ba  chubar  forderg  fola 
in  loch  uile.  is  ann  sin  ro  éirig  in  péist  ós  cionn  in  locha  ináirde 
amail  rígdair  rómóir  ar  teichem  roim  Fergus  .  ocus  gabuis  in  rig- 
mílid  comnert  comtrén  comchruaid  uirri  do  brathbuillib  mera 
móraibsecha  co  torchair  leis  .  co  nderna  óirdne  coimgherra  di 
leisin  claidem  do  bi  ina  láim  .i.  in  caladcholg  .  in  claidem  as  ferr 
do  bi  in  Erinn  in  uair  sin  .  ocus  tuc  craide  na  péiste  lais  go  port 

in  locha  mar  a  rabatar  Ulltaig.  ocus  gid  eisium  dono  nirsat  luga 
a  chréchta  .  ár  nír  ba  tuille  criathar  iná  a  chnes.  ocus  tuc  in  péist 
fiacail  do  go  tuc  dubfhuil  a  chraide  amach  .  ocus  is  suaill  má  do 
fhéd  labairt  ocus  tuc  a  osnad  as.  ocus  gér  b'iad  Ulaid  dono  nir 
ba  sám  dóib  ag  féchain  in  chomlainn  sin  .  ocus  ||  issed  adeirdis 
dámad  ar  tir  do  choimreogdáis  .i.  rí  Ulad  ocus  in  péist  gomad 
maith  do  choiseonatáis  é  .  conad  ann  sin  dorigne  Fergus  in  laid: — 

U  chbadach  mo  chraide  inocht .  is  trén  ro  cirrbad  mo  chorp  Í 

do  luid  co  trén  trém  chraide  .  péist  locha  ruaid  Rudraige 
A  sa  Iubdáin  tuc  mé  as  .  gan  mo  bádad  do'n  gai  glas  Í 

do'n  chaladcholg  is  dom  gó  .  diob  dorignes  in  cruaidgleo 
R  o  diglas  ba  mór  in  blad  .  ar  in  sinig  mo  shiabrad  Í 

ferr  Hum  bás  dom  breith  a  fhir  .  inás  mo  bheith  fo  ainim 
A  illin  ingen  Echach  uill .  domrad  i  náit  nécomluinn  í 

in  tecasc  tuc  damsa  Iubdán  .  nocha  liumsa  nach  uchbád 

Iarsin  atbert  Fergus  :  fuarassa  bás  a  Ulta  ar  sé  .  ocus  taiscid 
in  claidem  so  nó  go  ti  tigerna  a  dingbála  féin  do  Ultaib  im 
degaidse  ocus  bud  Fergus  a  ainm  .i.  Fergus  mac  Rosa  ruaid. 
ro  bátar  tra  Ultaig  go  huchbadach  égcáintech  ós  cionn  Fergusa. 
ocus  tánic  Aedh  éiges  .i.  fili  in  rig  os  a  chionn  ocus  do  bí  agá 
égcáined  .  ocus  dorigne  in  rann  ocus  do  fhrecair  Fergus  é: — 

C  laidter  lib  fert  Fergusa  .  in  áirdríg  móir  meic  Leite  '• 
mór  in  bed  a  marbadsan  .  tré  briathraib  baethmná  beice 

T  aiscter  lib  in  cloidem  so  .  arm  dá  ndingantar  ernmas  '• 
ticfaid  sunn  im  degaidse  .  fer  dámad  comainm  Fergas 

C  oimédaidh  in  cloidemsa  .  nach  ruga  uaib  nech  eile  í 
go  bráth  bud  é  mo  diol  de  .  techt  tar  sgél  in  chloideimse 

Ro  sgar  a  anam  ré  chorp  d'Fergus  iar  sin  .  is  do  claided  a  fert 
ocus  do  scribad  a  ainm  ogaim  ocus  dorigned  a  chluiche  cáintech. 
ocus  is  ó  na  hulltaib  cloch  dorónsat  Ulaid  agá  chained  gairter 
Ulltaig  diob. 

Conid  iad  imtechta  tuaithe  luchra  ocus  aided  Fergus  conuige 
sin. 

.  Finit . 

Geinemain  Cormaic  tia  Chuinn  in  so  síos. 

Luid  Art  mac  Cuinn  chétchathaig  do  thabairt  chatha  Mhuc- 
rama  i  nagaid  Mheiccon.  issed  luid  co  mórsluagaib  fer  nErenn 
dar  Sionainn  siar.  ro  fer  diu  a  áigidecht  in  aidche  riasin  cath  i 
tig  Uilc  acha  in  gabann.  bátar  míthurusa  ocus  drochráidte  inn- 
aidche  sin  aco.  bái  Olc  acha  gá  radha  fri  hArt  nár  b'iomaircide 
ocus  nár  coimde  do  cath  do  thabairt  do  Maccon  ná  do  Eogan 
mac  Aililla  úluim  .  ocus  ro  b'olc  a  fola  fris  ár  ro  dlig  Lugaid 
fiacha  de.  cá  met  do  chloind  fácbaisiu  ar  in  gaba  ria  hArt.  ni 
fhedar  ar  Art  acht  oenmac  nam má.  róbec  sin  ar  sé  .  faei  lam 
ingeinse  anocht  a  Airt  ol  in  gaba  .  ár  atá  i  tairrngire  damhsa 
ordan  mór  do  geinemain  uaim.  ba  fíor  ón  .  ba  mór  in  tordan  .i. 
Cormac  mac  Airt  meic  Chuinn  chétchathaig. 

Fáidid  iarum  in  ri  la  hEtain  ingin  Uilc  acha  in  aidche  sin  .  is 
ann  concoimpert  Cormaic.  asbert  Art  ria  no  bérad  mac  ocus  ro 
bad  rig  ar  Eirinn  é.  is  ann  adfed  di  each  folach  forfolaich  dia 
tharbugud  in  meic  .  ocus  asbert  ria  no  muirbfide  arna  mhárach. 
ocus  céilebraid  di  iar  sin  ocus  asbet  ria  :  beir  do  mac  let  for 
altrom  co  a  charaid  do  Chonnachtaib  .i.  Lugna  fertrí  i  Corann. 
marbtar  in  ri  iarum  isin  chath  amail  adfed  féin. 

Ba  torrach  diu  Etan  ocus  táinic  for  menmain  di  dul  co  tech 
Lugna  fertri  comad  ann  no  túismed  in  gein  búi  fó  a  bruinne. 
luid  ima  carput  iarum  ocus  oenben  léi  do  saigid  Lugna  sin  Chor- 
ann.  ó  ráinic  iarum  in  tir  do  fea  cara  alia  man  ocus  tairblingis 
as  a  carput  ocus  arsisbis  mac.  luid  in  inailt  ocus  benaid  fidnaig 
fúithi  .  conid  de  atá  Fidnacha  i  Corann.  do  chuaid  torrainn- 
breisim  isinnaer  lá  gein  in  meic  .  asbert  Lugna  oc  cloistecht  in 
delma: — 

D  elm  .  torann  .  gein  rig  .  tórmach  netha  .  dibad  ngua  .  for  mac  náine. 
eras  céille  .  adnad  fir  .  dubad  nach  innsce  .  ticfa  ith  sceo  blicht 
d'echtra  Airt  do  thig  Uilc  is  do  gein  a  meic  móir  adfet  nem  fáilte 
suba  .  ár  bud  sognasaig  soacallma  in  mál  mór  is  in  mac  dororba 
nem  a  chommáidem  .  diadrocht  cor  ndelma 

Fior  ar  Lugna  :  is  é  mac  na  firfiatha  Cormac  mac  Airt  ro 

genair  anosa  .  ocus  tiagam  for  a  iarair  ar  sé  ór  is  riom  ro  herbad 
a  choimét  comad  infhorba. 

Ro  chodail  imorro  Etan  a  haithle  na  seola  ocus  erbus  risin 
inailt  coimét  in  meic  co  róised  leo  imthecht.  cotlus  dono  in 
inailt  .  ocus  do  roich  chucu  mactire  ocus  beirid  in  mac  léi  co 
hairm  a  mbádar  a  cuiléin  ocus  cusin  uamaid  cloiche  fil  i  cionn 
cráibige  ocon  achail  i  side  Chormaic  andiu.  diuchtrais  in  ben 
iarsuidiu  ocus  dobeir  a  mairg  eisti  ór  nach  uair  in  mac.  do  roich 
diu  Lugna  chuici  ocus  imbafoacht  díob  cid  diambátar.  ráidis  in 
ingen  fris  uile  .  conid  dia  saigid  féin  do  deochaid  ár  is  fris  ro 
herbad  in  mac  d'altrom.  beirid  Lugna  leis  iar  sin  dia  tig  in 
mnái  .  ocus  asbert  cébé  ro  gébad  do  fios  nó  forus  forsin  mac  co 
tiubrad  a  itche  féin  do. 

Bái  Grec  mac  Arodh  inaroile  1<5  oc  cuartugud  in  ferainn  conus- 
tarla  forsin  uamaid  co  facaid  na  cuiléna  oc  áine  i  ndorus  na 
huama  ocus  in  blaicne  meic  etorro  for  a  láma.  fior  or  sé.  luid 
iarum  co  hairm  irroibe  Lugna  ocus  naiscis  fair  a  choma  dá  fagh- 
bad  do  mac  in  rig.  faemus  Lugna  in  ni  sin  .  conid  de  do  radad 
do  in  ferann  forsatát  Grecraige  .  log  faghbála  Chormaic  do 
Ghrec.  lotar  iar  sin  Lugna  ocus  Grec  cusin  uamaid  ocus  do 
benad  leo  in  mac  ocus  na  cuiléna  eisti.  conid  ann  ro  chachain 
Lugna  in  so  oc  tairchetail  do: — 

M  ochen  Cuinn  comarba  buadach  firfios  firinne  ina  ciurt  fri  dála  deich- 
bire  .  bud  ergnaid  ngáise  .  bud  sobraide  .  bud  saitech  .  bud  féinnid. 
bud  gartaid  .  bud  sognasaid  sofer  .  bud  mer  a  mórgníma  .  bud  fómám 
mided  ar  dil  sluagaib  cengat  each  .  bud  fíorfáid  finnchlesa  fri  hulu 
errudu  diambia  diobad  a  ruirech  róruanaid  .  conleicfi  loinges  diam- 
bia  at  esbaid  fria  ré  nae  mis  .  fiorfaid  caipthiug  condathrinne  bodb- 
ada  .  ardibiba  sluaga  dia  luaignib  .  concertfa  claenrecht  for  iathu 
Banba .  biaid  airecht  fer  nEirenn  mag  concoicerthar  a  mórbretha 
isin  innse  so  co  foirchenn  in  betha  .  cuirfid  Banba  a  brón  digairse 
dia  inorba  in  ruire  rothaigthe  .  bud  rig  Temrach  co  bo  tri .  conbeba- 
bat  siabra  iar  caithem  cethrachad  [mbliadan]  irrige  for  cathair  cro- 
ainn  .  conanebrad  fris  Temair  a  Chuinn  comarba  is  mochen 

Ailter  iar  sin  in  mac  ac  Lughna  ||  ocus  ní  lámhtai  a  lonnugud 
fria  escáirdib  a  athar.  ba  hingelt  dono  súl  sochaide  diu  in  mac 
.i.  etir  dheilb  ocus  dheichelt  ocus  chóire  ocus  chutruma  ocus 
urlabra  ocus  áinius  ocus  mhaise  ocus  mhiadamlacht  ocus  bhruth 
ocus  bhrig  ocus  bharann.  is  é  ainm  dobeirthea  do  diu  Lugna 
.i.  corpmac  irriocht  forfhácaib  Art  a  thabairt  fair. 

Báiseom  Cormac  ocus  meic  [Lugna]  firtri  .i.  Ochomon  ocus 

Nathnach  oc  áine  fecht  ann.  buailisseom  fer  diob.  fa  or  eside  : 
rombuail  in  fer  nach  fes  eland  ná  cenél  acht  a  bheith  tuirigein 
cen  athair.  luid  Cormac  iarum  fá  bhrónduba  co  hairm  imbái 
Lugna  ocus  chanus  fris  a  imcháined.  ní  fíor  sin  or  Lugna  :  is  tu 
mac  na  firflatha  .i.  mac  Airt  meic  Chuinn  chétchathaig  ocus  is 
duit  atá  i  tairrngire  stiuir  t'athar  do  luamairecht  .  ár  ní  bia  ith 
ná  blicht  ná  mes  na  murthorad  ná  síon  i  cóire  céin  rabaisiu  i 
Temraig  i  tigernus.  tiagam  dono  ol  Cormac  coroilem  airneolus 
i  tig  ár  nathar  i  Temraig.    tiagam  dono  ar  Lugna. 

Lotar  iarum  .i.  Lugna  ocus  Cormac  cona  chonaib  ocus  firchúl 
leis  do  chethairnib  bátar  i  Corann  ó  aimsir  Echach  aireman 
conici  sin  .  oir  is  iad  ro  marb  Eochaid  airem  .i.  cios  trom  do- 
beirthea  forro.  is  iad  sin  firchúl  Breg  andiu  .i.  is  iad  lotar  do 
chomaidecht  lais. 

Tiagait  diu  co  rángatar  Temraig  .  ocus  feraid  fáilte  friu  ocus 
gabaid  Cormac  0  mud  dhaltasa.  bái  banbrugaid  i  Temraig  in 
inbaid  sin  .i.  Bennaidh.  lotar  a  caeraigechta  conduadar  glaisin 
na  n'gna  .  berar  in  riar  co  Lugaid.  aspertside  na  cáirig  i  nic  na 
glaisne  do'n  rigain.  ac  ol  Cormac  :  leor  lomrad  na  caerach  i  lom- 
rad  na  glaisne  ár  faide  diblinaib.  is  í  in  fhirbreth  or  each  :  is  é 
mac  na  firflatha  rue  in  bhreith.  luid  fó'n  all  leth  do'n  tig  irrucad 
in  ghúbreith  .  méraid  samlaid  co  bráth  .  conid  sin  claenfherta 
Temrach. 

Ní  ba  maith  imorro  rige  Meiccon.  dlomsad  fir  Eirenn  do 
iarum  ocus  doberaid  rige  do  Chormac.  ba  lán  in  bith  do  gach 
maith  iar  sin  céin  bái  Cormac  beo.  bádar  imorro  a  choin  la 
Cormac  iartain  .  ocus  isedh  fodera  in  cadhas  mór  bái  la  Cormac 
for  conaib  .i.  a  oilemain  do  chonaib. 

Conrochd  dono  in  Temair  do  athnúidedh  lais  amail  nach  roibe 
roime  itir  tige  ocus  chluidhe  ocus  chumdaige  olehena  .  itir  laech- 
tigib  ocus  ghrianánaib  ocus  tige  talman.  ba  maith  tra  bái  Eire 
fri  linn  in  rig  sin.  ní  féta  uisceda  abann  dol  fri  sliomrad  a  héisc. 
ní  féta  a  caillte  co  hurusa  d'imthecht  fri  himad  a  mesa  .  ni  ba 
réid  imthecht  a  maighed  fria  himad  a  mela  iarna  tidnocol  do 
nim  tria  fhirinne  a  flaithesa  .  nosfóirfed  do  biud  ocus  do  shásad 
a  dháined  imad  a  fiaidmhiol  cen  co  bedh  arna  buain  aco. 

Bái  Cormac  iar  sin  ina  rige  i  Temraig  ocus  is  leis  conrothacht 
iar  sin  in  cumdach  as  airegda  dorónad  riam  i  Temraig.  ocus  nir 
scarad  fri  flaithemnus  é  ce  tháncus  fris  0  Ultaib  .  co  fuair  bás  i 

ráith  Speláin  in  brugaid  hicheiltech  dia  ro  len  cnám  bradáin  ina 
bhraigid  ro  fuined  triasin  cruithnecht  do  radad  do  .  conid  de  a  bás. 
Isedh  ro  fácaib  Cormac  acá  aes  gráda  ocus  do  aithin  dá  aes 
gráda  a  adnocul  isin  brug  ár  nír  b'inann  dia  ro  adair  sin  ocus  in 
lucht  ro  hadnaiced  isin  brug  .  ocus  asbert  a  adnocol  i  ros  na  rig 
ocus  a  agaid  sair  each  ndírech  fri  turcbáil  ngréine  .  dia  nebairt: — 

D  lom  mac  Airt  iath  meic  moch  guid  fod  fair  i  ros  na  rig  .  bertha  le 
slóg  na  mbrug  mbreg  conerracht  re  ucht  Boann  brig. 

.  Finit .  Amen  .  Finit. 


\Echtra  Laegaire  meic  Chrimthainn  go  magh  mell  in  so.~\ 

Bátar  Connachta  fecht  ann  i  ndáil  oc  énloch  for  maig  Ai. 
Crimthann  cas  ba  ri  Connacht  in  tan  sin.  ansat  in  aidche  sin 
isin  dáil  .  atrachtadar  matan  mhoch  arna  mhárach  confhacatar 
an  fer  chuca  triasin  ciaich  .  brat  corcra  cóicdiabail  imbe  .  dá 
shleig  coicrinn  ina  láim  .  sciath  co  mbuaile  óir  fair  .  claidem 
órdhuirn  for  a  chrios  .  mong  órbhuide  dar  a  ais. 

Tabraid  fáilte  do'n  fhior  dothoet  chucaib  for  Laegaire  líbhán 
mac  Crimthainn  .  macsein  as  áiniumh  búi  la  Connachta.  fochen 
do'n  loech  ||  nátaithgenmar  ol  Laegaire.  is  buide  lem  ol  sé.  cid 
im  a  tudchais  ol  Laegaire.  do  chuingid  shochraite  ol  sé.  can 
duit  ol  Loegaire.  do  feraib  sida  dam  or  sé  :  Fiachna  mac  Retach 
mo  ainm.  mo  ben  rosfucadh  dom  chionn  .i.  rosfuc  Eochaid  mac 
Sail,  dorochairside  liomsa  i  raei  chatha  co  ndechside  co  mac 
bráthar  do  .i.  co  Goll  mac  Duilb  rí  dhúine  muige  mell.  do 
radassa  secht  catha  dho  ocus  ro  mebhatar  form  uile  .  forfuacrad 
cath  linn  inndiu  ocus  do  chuingid  chabartha  do  deochadassa 
ocus  dobér  urrann  argait  ocus  urrann  óir  do  gach  aoinfher  dia- 
nad  áil  do  chionn  techta  lem.   lasodain  imsói  uadaib. 

Is  mebal  dúib  or  Loegaire  cen  chabair  indfhir  út.  forfhuab- 
airside  coecat  lóech  ina  dhiaid  .  gabaidside  reimib  fó'n  loch, 
gabaitsium  dono  ina  dhiaid.  atchonncadar  in  dúnad  ar  a  gcionn 
agus  in  cath  agaid  i  nagaid  .  téitsium  rempa  co  ráinic  a  dhúnad 

.i.  Fiachna  mac  Retach  confhacatar  na  dá  cath  i  suide.  maith 
tra  ol  Loegaire  :  coindriocubsa  frisin  tóisech  anall  coecat  loech. 
rottioncubsa  ar  Goll  mac  Duilb. 

Imustuaircet  a  ndib  coecdaib  .  do  luid  Loegaire  as  i  mbethaid 
cona  choecait  iar  tuitim  Ghuill  cona  choecait  ime  .  máidid  in 
cath  reimib  iar  sin  co  ro  laadh  a  nár. 

Cáit  idtá  in  ben  or  Loegaire.  atá  i  ndúnad  muige  mell  or 
Fiachna  ocus  in  tsluaig  uimpe.  anaid  sunn  contorossa  ocus  mo 
choeca  ol  Loegaire.  ||  luid  Loegaire  iarom  co  dun  ad  muige  mell. 
ro  bás  imorro  ac  gabáil  in  dúine.  bud  bee  tarba  or  Loegaire  : 
dorochair  bar  ri  ocus  dorochratar  bar  coeim  .  léicid  in  mnái 
immach  ocus  tabar  slán  dúib  thairis.  dogníther  ón  .  is  ann  asbert 
ac  tuidecht  immach  .i.  osnad  ingine  Echach  amlabair. 

Luid  Loegaire  iar  sin  co  tard  a  láim  illáim  Fhiachna  .  ocus  ro 
fóided  re  Loegaire  in  aidche  sin  .i.  Der  gréine  ingen  Fiachna 
ocus  [tucjad  coecait  ban  dá  chaecait  laech  ocus  anaid  leo  co  cenn 
mbliadna.  tiagamne  d'fios  scél  ár  tire  ol  Loegaire.  dia  tisaid 
doridise  ol  Fiachna  beirid  eocha  lib  ocus  ná  túirlingid  díob. 

Dogníther  ón.  tiagat  co  ráncatar  in  taenach  .  bátar  Connachta 
ann  sin  oc  cáined  in  fhiallaig  remráidte  i  cionn  na  bliadna  con- 
dasairnectar  ós  a  cionn.  ro  lingset  Connachta  d'fáilte  friu.  ná 
toeit  or  Laegaire  :  do  chéilebrad  dúib  do  dechamar.  nachamfá- 
gaib  ar  Crimthann  :  rige  Chonnacht  duit  .  a  nór  ocus  a  narcat  a 
neich  ocus  a  sréin  ocus  a  mná  coema  dot  réir  ocus  nachamfácaib. 

Iar  sin  ro  sói  uaidib  isin  sid  doridise  condofil  i  leithrige  in 
tsida  fri  Fiachna  mac  Retach  ocus  ingen  Fiachna  ina  fharrad 
ocus  ní  tháinic  as  fós. 

.  Finit . 


[  Tóraighecht  in  ghilla  dhecair  ocus  a  chapaill  in  so] 

Ri  uasal  oirderc  ro  ghaib  flaithes  ocus  forflaithemnas  for  Eirinn 
fecht  naill  .i.  Cormac  mac  Airt  mac  [Chuinn]  chétchathaig  .  ocus 
do  bi  Eire  co  rathmar  riagalta  ocus  co  sona  síthchánta  ocus  co 
saidbir  somaoinech  le  linn  in  tréinríg  sin.  ocus  nir  b'iongnad  a 
beith  amlaid  sin  .  óir  fa  bhrugaid  ar  bhrugachas  ocus  fa  fhile  ar 
fhilidecht  ocus  fa  ri  ar  rigamlacht  in  Cormac  sin. 

s 

Do  bi  Fionn  mac  Cumaill  mhic  Thrénmóir  úi  Bhaoiscne  i 
náirdchennas  ar  fhiannaib  Eirenn  le  linn  in  tréinríg  sin  .i.  Cor- 
mac  in  táirdrí  ocus  rig  na  gcúiced  ocus  in  rígféinnid  .  ocus  do  b'é 
Fionn  in  sechtmad  ri  do  háirimti  in  Eirinn  in  tan  sin. 

Ba  mhór  tuillme  ocus  tuarastal  Fhinn  ocus  na  féinne  in  tan  sin 
.i.  baile  in  gach  tuaith  ocus  cethrama  in  gach  baile  .  coilén  con 
nó  gadhair  ann  in  gach  tech  0  shamain  co  belltaine  ocus  mórán 
sochar  eile  nach  áirmither  ann  so.  ocus  gér  mhór  na  sochair  iad 
sin  fa  mhó  co  mór  na  duaidh  ocus  na  dochair  do  bi  ar  Fionn 
ocus  ar  fiannaib  Eirenn  ina  dhiaid  .  mar  atá  cose  [ocus]  dichur 
danar  ocus  allmarach  gada  ocus  díbfeirge  0  Eirinn  ||  maille  le  gach 
ole  eile  ar  chena  .  innus  gur  mhór  d'olc  ocus  d'imshniom  do 
gheibdis  in  fhiann  ac  cosnamh  Eirenn  mar  foillsigter  ann  so. 

Laithe  nann  dá  raibe  Fionn  ocus  fianna  Eirenn  in  Almain 
lethanmhóir  Laigen  ac  ól  fleidhe  meiscemhla  medharchaoine 
samhna  .  ocus  do  bátar  maithe  ocus  móruaisle  féinne  Eirenn 
ina  fharrad  in  tan  sin  .  ro  fhiarfaig  Fionn  díob  inar  mithig  dóib 
dul  do  sheilg  ocus  do  shírfíadach.  óir  is  é  fa  ghnáth  le  Fionn 
ocus  le  fiannaib  Eirenn  in  bhliadain  do  chaithem  .i.  0  bhelltaine 
co  samain  le  fiadach  ocus  le  fianchoscar  .  ocus  ó  shamain  co 
belltaine  [le]  coimét  cinnte  comchoitchenn  ar  fheraib  Eirenn. 

Cid  tra  acht  do  cinnedh  as  a  haithle  sin  dul  do  chommórad  na 
seilge  móire  sin  aco  .  ocus  is  é  inad  fá  ndechadar  dá  dénamh  .i. 
fá  dhá  chúiced  mórdhálacha  Muman.  do  ghluaisedar  iarum  i 
nathgairid  gacha  conaire  0  Almain  co  ráncatar  crích  ó  mBuilc. 
co  lár  bfer  gcell  ocus  co  brosnaig  Bladhma  .  ocus  co  dá  sliab  dec 
Eiblinne  .  ocus  co  cnámchoill  mic  Raighne  .  ocus  co  drom  coll- 
choille  re  a  ráidter  Aine  cliach  in  tan  so. 

Do  srethad  ocus  do  sraonad  in  tselg  le  Fionn  ocus  le  fiannaib 
Eirenn  fá  imlib  na  foraoise  risa  ráidter  [fir]  muighe  indiu  .  ocus 
fá  dhiamraib  dorcha  ocus  fá  fherannaib  aimréide  ocus  fá  chrio- 
chaib  caoináille  caoinréide  ocus  fá  shléibtib  urárda  Desmuman 
risa  ráidter  ||  luachair  Dhegaid  indiu  .  fá  shliab  chaomálainn  chrot 
ocus  fá  thulchaib  mínáille  [sléibe]  muice  .  ocus  fá  chríochaib  oirer- 
míne  na  Siuire  srebhuaine  .  ocus  fá  mhagaib  féruaine  fírghlasa 
Feimen  ocus  fá  Dhéisechaib  urárda  agarba  aimréide  Eithne  .  ocus 
as  sin  co  belach  ngormchoilltech  nGabráin. 

Cid  tra  acht  ní  raib  fidh  ná  mag  ná  móirshliab  in  dá  chúiced 
Muman   nach  raibe  taoisech  naonbair  ac  fiadach  ocus  ac  fian- 

choscar  ac  srethad  ocus  ac  sraonad  na  seilge  amlaid  sin.  is  ann 
sin  do  shuid  Fionn  ina  dhuma  sheilge  ocus  d'fanadar  drem  do  na 
deglaochaib  ina  fhochair  .i.  Oisín  mac  Finn  .  Oscar  mac  Oisín. 
Goll  mac  Mórna  .  Art  mórbhuillech  mac  Mórna  .  Sciath  brec 
mac  Dathchaoin  .i.  fer  iomchair  scéithe  Fhinn  .  na  tri  Bailbh  ó'n 
mboirinn  tri  meic  aoincherda  Beirre  .  Caoilte  mac  Rónáin  .  Diar- 
mait  détsholus  ó  Duibne  .  Liathán  luath  ó  luachair  Dhegaid. 
Conán  [maol]  mac  Mórna  .i.  fer  aithise  ocus  milabartha  na 
féinne .  ocus  Fionn  [ban]  mac  Bresail.  acht  atá  ní  chena  fa 
bhinn  le  Fionn  ocus  le  fiannaib  Eirenn  guth  ocus  glám  na 
ngadhar  .  ocus  glaodhach  groidmher  na  ngasradh  .  ocus  tormán 
na  dtréinfher  .  fedghail  ocus  fírgháir  na  féinne  isna  foraoisib  ocus 
isna  fásaib  ina  dtimchioll. 

Is  ann  sin  ro  fiarfaig  Fionn  do'n  druing  sin  do  bhi  ina  fhochair 
cia  do  rachad  d'faire  ocus  d'forchoimét  na  tulcha.  ||  do  frecair 
Fionn  ban  mac  Bresail  úi  Bhaoiscne  do'n  n'gféinnid  ocus  adubairt 
co  rachad  féin  ann.  ann  sin  tuc  Fionn  bán  lám  tapaid  deglaoich 
tar  a  lethanarmaib  ocus  do  ghluais  roime  co  hard  na  tulcha. 
ocus  ro  ghaib  ac  féchain  uada  ar  gach  taobh  de  [mar  atá]  soir 
siar  ba  dhes  is  ba  thuaid  .  ocus  nir  chian  do  in  tan  atchonnairc 
sin  náird  anair  gach  ndírech  dá  innsaigid  in  fomór  ferrda  fir- 
ghránda  .  ocus  in  dúil  diablaide  dodelba  .  ocus  in  mogh  modarda 
misciamach.  ocus  is  amlaid  ro  bi  ocus  sciath  dron  dubh  dath- 
ghránda  doilbir  ar  stuaigleirg  a  dhroma  .  ocus  cloidem  claislethan 
glainbhéimnech  ar  a  chroisshliasaid  chírdhuib  chli .  ocus  dhá 
shleig  shénta  shlinnlethna  nár  tógbad  cian  d'aimsir  roime  sin  i 
naimsir  throda  ná  thegmála  rena  ghualainn  amach  .  brat  briste 
bogshnáithech  ar  uachtar  a  eirrid  ocus  a  éidid  .  ocus  ba  dhuibe 
iná  gual  gobhann  arna  bhádad  i  nuisce  fhuar  oigreta  each  aighe 
de.  capall  modarda  misciamach  cretlom  le  caoildeired  liath 
lúdartha  fannchosach  ocus  aghastar  agarb  iarnaide  uirre  ocus 
é  acá  tarraing  ina  dhiaid  .  ocus  ba  hingnad  mór  nach  dtairrngedh 
a  cenn  as  a  caomcholainn  nó  as  a  muinél  le  each  tarraing  dá 
dtugadh  do'n  aghastar  agarb  iarnaide  ac  iarraidh  aistir  ocus 
imthechta  do  bhuain  aiste.  ocus  ba  mhó  iná  sin  in  tingantus 
nach  tairrngedh  sise  na  láma  fada  sithremra  do  bi  ac  in  bfer  mór 
as  ||  chompar  a  chléib  le  each  stad  ocus  le  each  fuirech  dá  ndénadh 
uaid  ac  dul  tar  a  hais.  ocus  ba  shamail  re  tormán  tuinne  trén- 
móire  each  buille  bailcbhrígmar  buanláidir  dá  mbuailedh  in  fer 

mói'  do'n  luirgfhersaid  iarainn  ar  in  gcapall  ac  iarraid  aistir  ocus 
imthechta  do  bhuain  aiste.  ocus  arna  fhaicsin  sin  d'Fionn  bhán 
mhac  Bhresail  do  thuic  aige  féin  nár  chóir  a  lcithéid  sin  d'ech- 
trannach  ná  d'allmarach  do  léigen  gan  fhios  ar  Fhionn  ocus  ar 
fhiannaib  Eircnn  .  ocus  do  ghluais  roime  ina  chéimennaib  trén- 
luatha  ocus  ina  ghaisib  cosluatha  nó  go  ráinic  Fionn  ocus  fianna 
Eircnn  .  ocus  adubairt  in  laoidh: — 

N  a  dee  dot  bennachad  a  Finn  .  a  fir  in  chomráid  chnesdaí 

táncas  féin  dot  ghrésachtsa  .  mar  do  bí  oram  egla 
C  rét  fár  fágbais  t'foraire  .  a  Finn  bháin  an  [re]  droichscél  '• 

crét  as  fáth  dot  chorrachad  .  fár  léigis  díot  do  choimét 
D  úil  co  ndroichdeilb  ndiablaide  .  as  mó  grain  do'n  druing  daondai 

ac  tiacht  cusna  fiannaibse  .  atá  le  siubal  saothrach 
E  ch  modarda  misciamach  .  ina  diaid  cen  chéim  deithnis '. 

agastar  agarb  iarrainn  .  atá  ar  chenn  in  eich  sin 
D  á  shleig  shéta  shenlethna  .  atá  aige  dá  nimchar  Í 

is  lorg  d'iarrann  aithleghta  .  a  chloidem  cruaid  le  ciorrbad 

ag  so  fáth  mo  dheithnisse  .  ni  thiocfainn  co  tráthnóna  || 

A  haithle  na  laoide  sin  atchonncadar  in  fer  mór  dá  ninnsaigid 
ocus  gér  gherr  uatha  é  is  fada  do  bi  ac  techt  ar  okas  a  aistir  ocus 
a  imthechta  .  ocus  do  bhennaig  d'Fionn  in  tráth  tháinic  dá  láthair 
ocus  do  chrom  a  chenn  ocus  do  fhill  a  ghlún  ocus  tuc  comartha 
umla  d'Fionn.  tócbus  Fionn  a  lám  os  a  chionn  ocus  tuc  ced 
aithisc  ocus  uirghill  do  ocus  fhiarfaigios  Fionn  scéla  de  .  cia 
d'folaib  uaisle  nó  anuaisle  in  domain  mhóir  thu  ar  Fionn.  adu- 
bairt seisen  nach  raib  a  fhios  sin  aige  cia  dhíobsan  é  .  acht  aonni 
amháin  gur  bfomór  é  do  bi  ag  siubal  ar  n'gaib  certbhrethacha  na 
cristaigechta  ag  iarraid  tuillme  ocus  tuarastail  i  ngell  air  féin 
ocus  co  gcuala  nár  eitig  Fionn  duine  ar  thuarastal  ariam.  ni 
dherna  go  deimin  ar  Fionn  ocus  ní  mó  eiteochaid  sé  thusa.  créd 
dobeir  gan  ghilla  thu  a  fhir  mhóir  ar  Fionn.  is  maith  in  tadhbar 
ar  in  fer  mór  óir  ni  fhuil  sin  doman  ni  as  decra  Horn  iná  gilla  do 
bheith  agam  .  óir  is  próinn  trí  céd  fer  do  bhiad  ocus  do  thomaltus 
fhognus  dam  co  cenn  do  16  .  ocus  is  beg  Horn  sin  dam  féin  ocus  is 
mór  Horn  gilla  ina  thimchioll  agam.  masadh  créd  é  in  tainm  atá 
ort  ar  Fionn.  atá  orm  in  gilla  decair  ar  sé.  créd  fár  tugad  in 
gilla  decair  ort  ar  Fionn.  is  maith  in  tadbar  ar  in  fer  mór  .  óir  ni 
fhuil  isin  doman  ni  as  decra  liom  iná  aonni  ||  do  les  mo  thigerna 
ná  aonduine  agá  mbím  do  dénam.  a  Chonáin  mic  Mórna  ar  in  fer 
mór  cia  as  mó  tuarastal  marcaig  sin  bféinn  nó  tuarastal  coiside. 

is  mó  tuarastal  marcaig  ar  Conán  .  óir  atá  dá  oired  risin  gcoiside 
ag  in  marcach.  cuirim  a  fhiadnaise  ortsa  a  Chonáin  gurab  mar- 
each  mé  ocus  co  bfuil  ech  agam  ocus  fós  gurab  ar  marcaigecht  do 
bhíos  ag  techt  i  gcionn  na  féinne  .  a  Fhinn  mhic  Chumaill  ar  in  fer 
mór  léigfed  féin  mo  ech  amach  ar  do  chomairchese  ocus  ar  chom- 
airce  na  féinne  i  bfochair  echrad  na  féinne.  léig  ar  Fionn.  tairrn- 
gios  in  fer  mór  in  tagastar  agarb  iarnaide  do  bí  rena  ech  ocus  do 
ghluais  sí  roimpe  ina  céimennaib  trénluatha  retha  nó  go  ráinic 
echrad  na  féinne  .  ocus  do  ghaib  dá  ledrad  ocus  dá  luathmarbad. 
ocus  do  bhained  in  tsúil  do  ghreim  as  ech  ocus  do  bhained  a 
chluais  do  ghreim  do'n  dara  capall  ocus  do  bhrised  cos  eich  eile. 
tabair  th'ech  let  a  fhir  mhóir  ar  Conán  :  ranna  nime  ocus  talman 
i  gcoraigecht  orm  muna  mbiadh  mar  do  léigis  amach  ar  chom- 
airce  Fhinn  ocus  na  féinne  í  co  léigfinn  a  hinchinn  tré  fhuinneog- 
aib  a  cinn  ocus  a  cennmhullaig  amach  .  ocus  cid  imda  droch- 
thurchartha  do  fuair  Fionn  i  nEirinn  ariam  ni  bfuair  turchair  ba 
mhesa  iná  thusa.  ranna  nime  ocus  talman  i  gcoraigecht  ormsa 
ar  in  fer  mór  má  thugaimse  liom  í  .  óir  ni  fuil  gilla  dogenadh 
gillaigecht  dam  ocus  ni  hobair  liom  féin  m'ech  do  beith  im  ||  láim 
agam. 

Eirgios  Conán  mac  Mórna  in  tan  sin  ocus  ghlacus  an  tagastar 
agarb  iarnaide  ocus  chuirios  re  hech  in  fir  móir  é  .  ocus  tuc  leis 
mar  a  raib  Fionn  ocus  fianna  Eirenn  í  ocus  do  bi  i  bfad  ina  láim 
aige.  a  Chonáin  mic  Mórna  ar  Fionn  ní  ghéillfeá  gillaigecht  do 
dénam  do  dhuine  bud  ferr  iná  in  fer  mór  i  bfiannaigecht  .  ocus 
dá  ndéntá  mo  chomairlese  is  é  ní  dogentá  dul  ar  ech  in  fir  móir 
ocus  cnuic  is  cabháin  ocus  maga  minscothacha  do  chuartugad 
léi  nó  co  mbristeá  a  croide  ina  cliab  tré  ar  mharb  si  do  echraid 
na  féinne.  eirgios  Conán  in  tan  sin  ocus  tuc  echléim  ar  ech  in  fir 
móir  ocus  bhuailios  a  dhá  sháil  co  dian  ocus  co  dichellach  uirre 
ocus  nir  chorraig  ech  in  fir  móir  leis  sin.  aithgnim  in  ni  sin  atá 
uirre  ar  Fionn  :  nó  co  bfaghbaid  si  comtrom  a  marcaig  féin  do 
daoinib  uirre  ni  bfoghabtar  aister  aiste.  do  chuadar  tri  fir  dég 
d'fiannaib  Eirenn  ar  chúla  Chonáin  ar  ech  in  fir  móir  ocus  luigios 
futha  ocus  eirgios  aris.  mesaim  gurab  ag  magad  is  ag  fonomaid 
atáthaoi  faoi  mo  ech  ocus  ni  saor  mé  féin  uaib  mar  in  gcédna. 
ocus  is  mairg  dam  do  chaithfedh  in  chuid  eile  dom  bhliadain 
agat  a  Fhinn  do  raid  in  fer  mór  ocus  in  mhéid  so  do  bar  sgige 
d'faicsin  in  chéd  lá  .  ocus  aithgnim  gur  teist  bhréige  do  chuaid 

ort   ocus  biad  ag  imthecht   uait .  ocus  adubairt   in   laoid   mar 
lenus  || : — 

B  iadsa  anois  ac  delachad  .  riot  a  Finn  is  ret  fiannaib  '■ 

ni  bfuil  ann  acht  merachad  .  do  laoch  tuidecht  dot  iarraid 
D  o  muinter  cid  mórdálach  .  a  Finn  mic  Chumaill  chrechaigi 

ní  mérad  it  ócláchas  .  ni  anfa  in  gilla  decair 
G  id  do  chuaid  do  degtáscsa  .  a  Finn  ar  fed  na  talman  Í 

is  edh  ort  nach  gceilimse  .  do  chlú  éirgenn  gan  adbar 
G  uth  orainn  ná  tabairse  .  ná  himthig  uainn  fá  dólás  '■ 

luigim  fá  na  harmaibse  .  nár  chailles  riam  ar  óclách 
D  á  bfantása  im  farradsa  .  fedh  bliadna  a  ghilla  decair  '■ 

dobérainn  cen  charrachad  .  ar  ghellas  duit  na  degaid 
D  á  mbud  gan  do'n  bliadainse  .  a  Finn  acht  aon  lá  beith  ánn  Í 

ni  anfainn  it  fiannaibse  .  tré  a  ndernsat  orm  do  braflang 
C  uirim  suas  dot  muinterdas  .  a  Finn  cid  maith  do  fregradsa  '• 

sin  bféinn  ó  nár  fuilngebar  .  ag  imthecht  uaibse  biadsa 

Eirgios  in  fer  mór  a  haithle  na  laoide  sin  co  meta  mfthapaid 
ocus  co  hanbfann  atuirsech  nó  gur  chuir  tulach  idir  é  féin  ocus 
fhianna  Eirenn  .  ocus  ar  ndul  tar  binn  áird  na  tulcha  do  tógaib 
ós  mellaib  a  mhás  co  lánárd  .  ocus  do  ghluais  roime  mar  luas 
áinle  nó  feirbe  nó  mar  shíde  gaoithe  glóraige  ag  dul  tar  cenn 
machaire  nó  móirshléibe  i  medón  mísa  márta  .  ba  hé  sin  trebar- 
luas  déine  ocus  digaire  in  torainn  tennretha  do  bí  leisin  bfior  mór 
ag  fágbáil  na  tulcha. 

Mar  atchonnairc  ech  in  fir  móir  a  tigerna  ag  imthecht  uaithe 
nir  fuilnged  sin  léithe  .  ||  gé  gur  mór  a  heire  ocus  a  hualach  do 
ghluais  roimpe  ina  buinne  retha  róghéir  i  ndiaid  a  tigerna  .  ocus 
mar  atchonnairc  Fionn  ocus  na  fianna  na  tri  fir  dég  sin  ar  chúia 
Chonáin  mhic  Mhórna  ar  ech  in  fir  móir  ocus  Í  ar  siubal  do 
scredadar  le  gáir  fonomaid  faoi.  ocus  mar  atchonnairc  Conán  nach 
raibhe  ar  a  chumus  túirling  d'ech  in  fir  móir  do  scred  ocus  do 
screch  ar  Fhionn  ocus  ar  fhiannaib  Eirenn  fá  gan  é  féin  do  léigen 
leisin  bfer  mór  fírghránda  aduathmar  nár  bfes  cá  chlann  ná  cinél 
do  .  ocus  do  ghaib  dá  naithisiugad  ocus  dá  nimdergad.  nél  marb 
ós  uisce  ort  a  Fhinn  ar  Conán  :  mac  moghad  nó  ladrainn  na  fola 
anuaisle  bud  mhesa  iná  thu  féin  do  mhac  athar  is  máthar  do 
bhuain  do  chinn  is  do  choiméta  bethad  dhiot  muna  lenair  sinn 
ocus  gidbé  iath  nó  inse  nó  oilén  i  mbéraid  in  fer  mór  sinn  ár 
dtabairt  let  co  hEirinn  arís.  éirgios  Fionn  ocus  fianna  na  hEirenn 
in  tráth  sin  .  ocus  do  lenadar  in  gilla  decair  tar  maoilinn  gacha 
mórchnuic  .  ocus  co  hisle  gacha  glenna  .  ocus  tar   snám  gacha 

hinbir  .  ocus  co  sliab  lánaoibinn  luachra  .  ocus  co  tulaig  na  sen- 
ghaoithe  risa  ráidter  berna  chabair  .  ocus  co  crich  corca  Dhuibne. 
ocus  tuc  in  gilla  decair  a  agaid  roime  gach  ndirech  dochum  na 
fairrge  falcmaire  firdhoimne  ocus  tar  sálmhuir  srebuaine  .  ocus 
bheirios  Liagán  ||  luaimnech  0  luachair  Degaid  a  dá  láim  i  nerball 
eich  in  ghilla  dhecair  ocus  do  mes  a  tarraing  chuige  i  ndiaid  a 
fuilt  ocus  a  sithfinnaid  ocus  in  lucht  sin  do  bi  uirre  do  chongbáil. 
tuc  sise  suinnedh  láidir  lánchalma  do  Liagán  luaimnech  ocus 
thairrngios  i  mbél  mara  ocus  mórfairrge  amach  é  .  ocus  ghrem- 
aigios  Liagán  luaimnech  d'erball  eich  in  ghilla  in  uair  sin  .  ocus 
do  bi  in  fhairrge  ina  maoltonnaib  móráibsecha  ag  éirghe  ina 
ndiaid  ocus  ina  tráig  ghainme  rompa  in  gach  áit  ina  ngébdaois. 

Ba  himshniomach  le  Fionn  na  cúig  fir  dég  sin  dá  mhuintir  do 
bhreith  uaid  ocus  é  féin  d'fágbáil  fá  ghesaib.  créd  dogenam  anois 
ar  Oisín  re  Fionn.  créd  dogenmaois  acht  ár  muintir  do  lenmain 
ocus  gidbé  iath  nó  inse  nó  oilén  i  mbérfaid  in  fer  mór  iad  a 
dtabairt  linn  ar  ais  nó  ar  éigen  co  hEirinn  arís.  créd  dogénam 
gan  luing  ar  Oisín  nó  luathbarc  againn.  atá  ar  Fionn  gur  fhág- 
badar  tuatha  dé  danann  do  bhuadaib  ar  chloinn  Ghaodail  ghlais 
mic  Niuil  mic  Fhéiniusa  farsaid  gidbé  aca  re  a  mbiadh  gnóithe 
le  hEirinn  d'fágbáil  [acht]  dul  co  beinn  Edair  ocus  gidbé  lion  do 
rachadh  leis  ann  co  bfuigdís  a  sáith  do  luing  nó  do  luathbaic 
ann. 

Fhéchus  Fionn  do  thaob  na  fairrge  in  tan  sin  ocus  atchonnairc 
dias  gaisgedach  sin  ||  chonair  chuige  ba  mhó  do  mhiledaib  ocus  ba 
láidre  do  laochaib  ocus  ba  chalma  do  churaib  .  ocus  sciath 
druimnech  dathálainn  ar  stuaigleirg  a  dhroma  ag  in  gcédfer  díob 
co  ndeilb  leoman  ocus  onchon  ocus  griob  ingantach  arna  mbuain 
ocus  arna  mbechttarraing  innte.  colg  toirtemail  trénbuillech  cru- 
adloinnerda  lánáibsech  ar  shliasaid  a  choise  cli .  ocus  dá  mhan- 
aois  móirremra  rena  ghualainn  .  ocus  brat  buanchorcra  uime  ocus 
delg  óir  sin  mbrot  os  a  bhruinne  .  flesc  ingantach  fhionndruine 
ima  chenn  ocus  ór  fá  gach  cois  de  ocus  a  leithéid  sin  d'innioll  ar 
in  dara  fer  .  ocus  ni  fada  in  comnaide  dorignedar  co  dtáncatar  do 
láthair  ocus  do  chromadar  a  gcinn  ocus  do  fhilledar  a  nglúine 
ocus  tucatar  comartha  umla  d'Fionn.  tócbus  Fionn  a  lám  ós  a 
gcionn  ocus  tuc  ced  aithisc  ocus  úirghill  dóib  .  fiarfaigios  Fionn 
scéla  díob  cia  d'folaib  uaisle  nó  anuaisle  in  domain  dóib.  adu- 
bradar  gur  chlann  do  rig  na  hlnnia  iat  ocus  gurab  é  fáth  a 

dturais  co  hEirinn  .1".  ar  thi  beith  bliadain  ar  thuillem  ocus  ar 
thuarastal  Fhinn  in  Eirinn  .  ocus  co  gcualamar  nach  bfuil  in 
Eirinn  duine  bud  ghlice  iná  é  .  ocus  breith  do  breith  idir  na  cerda 
do  bí  aca.  créd  na  cerda  atá  agaib  ar  Fionn.  atá  agam  do  cheird 
ar  in  chétfer  acasan  .i.  tuag  saoir  ||  ocus  cranntabaill  .  ocus  dá 
bfuighbinn  deich  gcéd  fiched  d'feraib  Eirenn  ar  aon  láthair  dog- 
enainn  a  sáith  do  luing  nó  do  luathbarc  dóib  le  tri  builledaib 
dom  thuaig  do  bhualad  isin  gcranntabaill  .  ocus  ni  iarrfainn  do 
chuidiugad  orra  acht  a  gcinn  do  chromad  in  fedh  do  bheinn  ag 
bualad  na  dtri  builled  sin.  is  maith  in  cherd  sin  ar  Fionn  .  créd 
í  in  cherd  atá  ag  in  bfer  eile  úd  ar  Fionn.  atá  agamsa  do  cheird 
arsa  in  dara  fer  co  mbérainn  lorg  na  crannlachan  naoi  nimaireda 
ocus  naoi  neitreda  nó  co  mbérainn  ina  lebaid  ocus  ina  hinad 
uirre  .  ocus  is  comthrom  dobeirim  sin  ar  muir  ocus  ar  tir.  maith 
an  cherd  ar  Fionn.  ocus  bud  mhór  ár  bfeidm  orraib  dá  dtuct- 
áidhse  congnam  lorgairechta  dúinn.  créd  dorucad  uait  ar  fer 
diobsan.  innsios  Fionn  scéla  in  ghilla  dhecair  dóib  ó  thus  co 
deired.  créd  na  hanmanna  atá  oraib  ar  Fionn.  atá  orm  Ferad- 
ach  firchalma  mac  rig  na  hlnnia  ar  in  cétfer  díob. 

Is  ann  sin  do  chromadar- fianna  Eirenn  a  gcinn  .  ocus  éirgios 
Feradach  firchalma  in  tráth  sin  ocus  bhuailios  tri  builleda  do'n 
tuaig  do  bi  aige  sin  gcranntabaill  co  nderna  ciumsa  in  chuain 
ocus  in  chaladphuirt  lán  do  longaib  ocus  do  luathbarcaib.  créd 
doghenam  d'iomad  na  long  úd  ar  Fionn.  dogenam  a  gcur  ar 
neimhni  ar  Feradach  acht  in  méit  ar  a  mbeidh  feidm  ||  agatsa. 

Eirgios  Caoilte  in  tráth  sin  ocus  do  léig  tri  glaoda  mora  mór- 
áibsecha  as  ocus  atchualatar  fianna  Eirenn  sin  in  gach  áird 
irrabatar.  ocus  do  shaoiledar  gurab  i  nairc  nó  i  néigen  do  bi 
Fionn  ocus  in  chuid  eile  d'fiannaib  Eirenn  ag  echtrannaib  nó  ag 
allmarchaib  .  ocus  do  ghluaisetar  rompa  ina  gconlánaib  bega 
bélscaoilte  co  ráncatar  clochán  cinn  chait  i  niarthar  chorea 
Dhuibne.  ocus  fiarfaigios  fianna  Eirenn  scéla  d'Fionn  créd  in 
téigen  nó  in  tuathbás  doruc  air  in  uair  do  tharraing  as  a  láith- 
rechaib  léicthe  ocus  as  a  bforaoisib  fiadaig  ocus  as  a  ninnellaib 
selga  iat.  innsios  Fionn  scéla  in  ghilla  dhecair  0  thus  co  deired 
dóib. 

Is  ann  sin  do  chuaid  Fionn  ocus  Oisin  i  gcomairle  etorra  féin 
ocus  is  é  atconncus  dóib  ó  nach  rucad  acht  cúig  fir  dég  dá  muin- 
tir  ó  Fhionn  é  féin  ocus  cúig  fir  dég  eile  do  dhul  dá  lorgairecht 

ocus  Oisín  d'fácbáil  i  gcennas  na  féinne  ag  coimét  na  hEirenn. 
ocus  do  chum  Oisin  ocus  Fionn  in  laoidh : — 

T  usa  ar  écht  ac  imthecht  .  a  Fhinn  a  armruaid  fhuilig  '■ 

do  thoidecht  illuing  lebair  .  co  hoirecht  in  fhuinn  fhuinid 
T  usa  uainn  ag  anamain  .  i  ndáil  in  tslóig  cen  ailbéim  Í 

a  dhuis  diona  in  degshlóig  .  is  a  ruisc  mhíonla  mhaillréid 
E  cht  ort  a  Fhinn  almaine  .  écht  as  oirches  ort  d'fógra  Í 

iompádh  isin  chuan  chétna  .  co  tí  fionnchlár  fuar  Fódla  || 
T  usa  uainn  ac  anamain  .  ní  bfuil  céim  nach  bud  usa  Í 

cé  do  chuaid  do  chlú  chatha  .  is  derb  co  racha  tusa 

A  haithle  na  laoide  sin  do  desaiged  long  luchtmar  lánáibsech 
d'Fionn  ocus  dá  mhuintir  .  ocus  do  cuired  biad  i  ninad  a  chaithme 
ocus  ór  i  ninad  a  bhronnta  innte  .  ocus  do  shuidetar  na  hóicfir 
arrachta  sin  ocus  na  curada  caomchalma  ar  shlesaib  ocus  ar 
bhórdaib  na  luinge  ina  rabatar  .  [ocus  do  ghabatar]  na  ráma  fada 
slislethna  sithrigne  ina  ndóidib  détla  dóidlethna  doleointe  .  ocus 
dorignetar  imram  tinnesnach  trénláidir  tar  crioslachaib  na  fairrge 
falcmaire  firdhoimne  .  ocus  tar  glenntaib  na  mara  móraidbéile 
mellghruamda  .  ocus  tar  glenntaib  druimlethna  drechduba  dian- 
luatha  in  chuain  chraoislebair  chubarbháin. 

Is  ann  sin  d'éirig  in  fhairrge  ina  huathbás  ingantach  blaoisc- 
ghéimnech  .  ocus  ina  bróintib  borba  brecuallacha  baothtroma. 
ocus  ina  cnocaib  corracha  camthacha  cennghruamda  .  ocus  ina 
bruachaib  dorcha  duba  doscaoilte  .  ocus  ina  tonnaib  craoislethna 
cnisghela  .  ocus  ina  maoilennaib  mongruada  mera  míchéillide. 
ocus  ina  srothaib  gáibthecha  glaisimda  .  ocus  ina  linntib  lucht- 
mara  lethangharba  li-uaine.  ba  cheol  codalta  ocus  ba  mhoch- 
chorrugad  maidne  d'Fionn  ocus  dá  mhuintir  beith  ac  éistecht  re 
coicetal  na  mara  mongruaide  mórfairsinge  ac  crónán  ocus  ac 
congháir  ocus  ac  ||  coimdecht  le  slesaib  is  le  bórdaib  na  luinge 
irrabatar. 

Trí  lá  ocus  teora  oidche  d'Fionn  ocus  dá  mhuintir  nach  bfac- 
atar  taob  críche  innse  ná  oiléin.  i  gcionn  na  ré  sin  éirgios  fer  do 
mhuintir  Fhinn  i  gcorr  tosaig  na  luinge  ocus  atchonnairc  garbalt 
glasmhór  uaidh  .  ocus  do  sporadar  in  long  d'innsaigid  na  haille 
sin  .  ocus  fuaratar  carraic  cerchaille  comdhaingen  ar  bhruach  na 
haille  ocus  ba  shleimhne  iná  mong  escuinne  i  niochtar  aibhne  a 
slesa  .  ocus  fuaratar  lorg  in  ghilla  dhecair  ac  dul  d'innsaigid  na 
cairrge  ocus  ní  bfuaratar  aonlorg  acá  fácbáil.  do  labair  Fergus 
finnbheoil  ollam  Fhinn  in  tráth  sin  ocus  atbert  :  is  meta  ocus  is 

mithreorach  do  theichis  a  Dhiarmaid  úi  Dhuibne  ar  sé  .  óir  is  ac 
Manannán  mórchomachtach  mac  Lir  dorignis  foglaim  ocus  oile- 
main  i  dtir  thairrngire  i  gcriochaib  na  gcuan  .  ocus  ac  Aongus  óc 
mac  in  Daghda  do  bechtmhúined  thu  .  ocus  is  égcóir  nach  bfuil 
cuid  dá  ngoil  ná  dá  ngaisced  agat  ocus  Fionn  is  a  mhuintir 
dobhreith  i  nagaid  na  buinne  nó  na  cairrgesi.  dergtar  fá  ghnúis 
Dhiarmada  a  haithle  na  mbriathar  sin  ocus  bheirios  ar  chrannaib 
buada  Manannáin  do  bi  aige  .  ocus  ar  naithdergad  do  Dhiarmaid 
do  éirig  do  léim  ocus  do  chlesaib  goile  ós  crannaib  a  chraoisech 
nó  gur  ghaib  lán  a  dhá  bonn  do'n  talam  tromfhódach  ar  bhruach 
na  fairrge.  fhéchus  mac  úi  ||  Dhuibne  faoi  sios  ar  Fhionn  ocus  ar  a 
mhuintir  ocus  cémad  mhian  leis  dul  síos  nír  fhét  Fionn  ná  a 
mhuintir  do  bhreith  suas.  fhácbus  mac  úi  Dhuibne  in  charraic 
ina  dhiaid  ocus  ni  fada  do  chuaid  in  uair  atchonnairc  in  fiodh 
fásaig  foithremail .  ocus  na  coillte  díona  dosmhóra  duillebair 
as  mó  fuaim  srotha  foghar  gaoithe  glór  én  ocus  dórd  bech  dar 
shiubal  ariam.  do  bhi  mac  úi  Dhuibne  ac  siubal  in  mhaige  anoir 
is  aniar  andes  ocus  adtuaid  ocus  féchain  dá  dtuc  sé  uaid  atchonn- 
airc in  bile  flescach  foithgégach  ar  in  maig  .  ocus  carraic  commór 
cloiche  ac  in  mbile  .  ocus  benn  bláithgér  buabaill  ar  bheinn  na 
cairrce  .  ocus  tiobraid  álainn  fíruisce  fá  bhun  na  cairrce.  ocus  do 
bi  tart  ocus  tiormlach  ar  mac  úi  Dhuibne  i  ndiaid  shiubail  na 
mara  ocus  do  b'áil  leis  lán  na  beinne  buabaill  d'uisce  na  tiobrad 
d'ól  ocus  chromus  uirre  .  ocus  atchualaid  in  torann  ocus  in  trostán 
mór  dá  innsaigid.  tuicios  mac  úi  Dhuibne  gur  do  ghesaib  na 
tiobraide  gan  aonbhraon  dá  huisce  d'ól  .  ocus  [ar  a  aoi  atbert] 
ólfad  mo  dhóithin  de. 

Ni  fada  ina  dhiaid  sin  do  mhac  úi  Dhuibne  in  tan  atchonnairc 
in  gruagach  chuige  ocus  innell  ocus  agaid  iorgaile  air  .  ocus  ni 
bennugad  dorigne  do  mhac  úi  Dhuibne  in  tráth  táinic  do  láthair 
acht  achmasán  ainiarmartach  do  thabairt  do  .  ocus  adubairt  gur 
b'égcóir  do  beith  ac  siubal  a  fhoraoise  ocus  a  fhásaig  ocus  ac  ol 
a  choda  uisce.  tuc  mac  ui  Dhuibne  ocus  ||  in  gruagach  agaid  ar  a 
chéile  co  dásachtach  ocus  co  nimnech  míchéillide  .  ocus  co  calma 
curata  .  ocus  co  fraochmar  foirniata  .  co  rabatar  ac  frestal  ocus  ac 
fritheolam  a  chéile  do  bhuilledaib  gáibthecha  gérluatha  ocus  do 
bhéimennaib  borba  nó  co  rue  nóin  ocus  deired  lae  orra.  ocus  ba 
mhithid  leisin  ngruagach  delugad  re  comrac  mhic  úi  Dhuibne 
ocus  tuc  a  thennléim  i  niochtar  na  tiobraide  uaid  .  ocus  ba  him- 

shniomach  le  mac  úi  Dhuibne  a  chéile  comraíc  do  dhelugad  leis 
mar  sin.  féchus  mac  úi  Dhuibne  na  ceithre  hárda  ocus  atchon- 
nairc  elba  fiad  ac  gabáil  na  foraoise  .  ocus  dhruidios  ina  gcoinne 
ocus  tuc  roth  nurchair  ar  in  naigh  allaid  ba  choimnesa  do  gur  léic 
a  habach  ocus  a  hinathar  co  lár.  ocus  tuc  leis  í  ocus  bheirios  ten- 
lach  teined  amach  .  ocus  dorigne  mac  úi  Dhuibne  teine  thrén- 
mór  ocus  dorigne  aigeda  beca  bélscaoilte  d'feoil  na  haige  ocus 
chuirios  ar  beraib  fada  fionnchuill  iat  .  ocus  ithios  a  sháith  d'feoil 
na  haige  in  oidche  sin  ocus  d'uisce  na  tiobraide  le  chéile. 

Mhúsclus  mac  úi  Dhuibne  co  moch  arna  mhárach  ocus  fuair 
in  gruagach  ac  in  tiobraid  roime.  dar  Horn  féin  a  mhic  úi 
Dhuibne  ar  in  gruagach  nir  leor  let  siubal  mo  fhoraoise  ná  mo 
fhásaig  do  bheith  agat  gan  fiadach  mo  fhoraoise.  acht  chena 
tucatar  goin  sin  ngoin  ocus  buille  sin  mbuille  ocus  sáthad  sin 
tsáthad  dá  chéile  nó  co  rue  nóin  ocus  deired  lae  orra.  ||  trí  lá  ocus 
teora  oidche  do  mhac  úi  Dhuibne  ocus  do'n  ghruagach  ac  comrac 
re  chéile  ocus  agh  imdhiscir  allta  gacha  hoidche  ac  mac  úi 
Dhuibne.  ar  in  lá  déidenach  do'n  chomrac  tuc  in  gruagach  a 
thennléim  ó  mhac  úi  Dhuibne  d'innsaigid  na  tibraide  .  dob  áil  le 
mac  úi  Dhuibne  lám  do  chur  fá  brágaid  in  ghruagaig  ocus  do 
chuatar  faoi  in  tibraid  re  chéile.  fácbus  in  gruagach  mac  úi 
Dhuibne  ar  ndul  faoi  in  tibraid  .  lenus  mac  úi  Dhuibne  in 
gruagach  ar  bfácbáil  na  tibraide  ina  dhiaid  ocus  fuair  in  mag 
mínscothach  fairsing  mórálainn  roime  .  ocus  in  chathair  rigda 
rómhaisech  ar  lár  in  maige  .  ocus  tiug  slóig  ocus  sochaide  ar 
fhaitche  in  longphuirt.  ocus  mar  atchonncatar  siubal  ac  mac  úi 
Dhuibne  ar  in  ngruagach  do  léicetar  rod  rig  ocus  conair  coitchenn 
do  nó  co  ndechaid  tar  dorus  in  dúnaid  istech  .  ocus  do  dhruidetar 
dóirse  na  bruidne  air  ocus  tucatar  na  slóig  sin  agaid  ar  mac  úi 
Dhuibne.  ocus  ní  ar  metacht  ná  ar  milaochas  do  chuaid  sin  do 
mhac  úi  Dhuibne.  óir  do  chuaid  fútha  ocus  tn'tha  ocus  tarsa  mar 
do  gébadh  sebac  tré  mhineltaib  .  nó  mar  fhaolchoin  tré  thrét 
caorach  .  nó  mar  thrénbuinne  shrotha  shaobháird  ac  dul  tar  faill 
mara  nó  mórfairrge  acá  sírledrad  ac  marbad  ocus  ac  mórmú- 
chad  na  slóg  sin  .  co  ndechatar  fá  fhedaib  fásaig  fírdaingne  na 
cn'che  ocus  in  chuid  eile  tar  dorus  in  dúnaid  istech  aca  ocus  do 
dhruidetar  dóirse  na  bruidne  ocus  na  cathrach  ina  ndiaid.  ||  ocus 
luigios  mac  ui  Dhuibne  ar  in  maig  ocus  do  bi  co  cnedhach 
créchtach  crólintech  a  haithle  na  troda  trénmóire  sin. 

Táinic  gruagach  láidir  lánchalma  chuige  ocus  buailios  do 
phreib  do  leith  a  dhroma  é.  músclus  mac  úi  Dhuibne  ocus  tuc  a 
lám  tapaid  laoich  tar  a  armaib.  foill  ort  a  mhic  úi  Dhuibne  ar  in 
gruagach  :  ni  do  dénam  díthe  ná  dochair  duit  táncas  chugat  acht 
dá  innsin  duit  gurab  olc  in  tinad  suain  ocus  sírchodalta  i  bfuilir 
ar  faitche  do  bhiodbad  ocus  th'esgcarad  .  ocus  tar  liomsa  is  do 
ghébair  inadh  suain  ocus  codalta  as  ferr  iná  sin  duit.  lenus  mac 
úi  Dhuibne  in  gruagach  ocus  do  chuatar  i  bfad  ocus  i  gcéin  as 
sin  .  ocus  fuaratar  cathair  cennárd  ar  a  gcionn  .  ocus  tri  caogaid 
laoch  lánchalma  sin  gcathraig  cona  ndiol  do  mhnáib  banamla 
maraon  re  hócmnaoi  déitgil  goirmdercaig  glaicminla  malachduib 
ar  slios  na  cathrach  sin  ocus  brat  sróil  ina  timchioll  .  ocus  inar 
engach  órsnáithech  impe  .  calla  bláithcert  banrígna  im  a  cionn. 
do  ferad  fírchaoin  fáilte  re  mac  úi  Dhuibne  ina  ainm  ocus  ina 
shloinne  féin  .  do  cuired  mac  úi  Dhuibe  i  nadhbaid  íocshláinte  do 
bi  sin  chathraig  .  ocus  do  cuired  luibe  uaisle  ina  chnedhaib  ocus 
ina  chréchtaib  ocus  ba  slemain  sláinchréchtach  é.  ocus  do  suided 
búird  ocus  binnseda  na  cathrach  .  ocus  m'r  cuired  ísel  i  ninad  in 
uasail  ná  uasal  i  ninad  in  isil  acht  gach  aon  ina  inad  imchubaid 
do  réir  a  uaisle  ocus  a  atharda  ocus  a  eladan  ar  na  bórdaib  sin. 
tucad  biada  ||  saora  sochaithme  chuca  ocus  deocha  blasta  brig- 
mara  .  ocus  tucatar  in  chétshel  do'n  oidche  re  hoi  .  in  dara  sel  re 
ceol  ocus  re  haoibnes  ocus  urghairdiugad  menman  ocus  aicenta. 
tucatar  in  tres  shel  re  suan  ocus  re  sirchotlad  do  dénam  nó  gur 
éirig  in  ghrian  ina  circhaill  teintide  os  cionn  na  talman  trom- 
fódaige  arna  mhárach. 

Trí  lá  ocus  teora  oidche  do  mhac  úi  Dhuibne  sin  gcathraig 
ocus  in  fled  as  ferr  dá  bfuair  ariam  acá  tabairt  do.  fiarfaigios 
mac  úi  Dhuibne  i  gcionn  na  haimsire  sin  cia  hi  in  chathair  nó  cia 
in  chrioch  ina  raib  nó  cia  ba  chenn  uirre.  adubairt  in  gruagach 
gurab  í  sin  tír  fá  thuinn  .  ocus  gurab  é  rí  thíre  fá  thuinn  in  fer  sin 
do  bí  ac  comrac  ris  .  ocus  gurab  gruagach  na  tibraide  ba  fhorainm 
gaiscid  do  .  ocus  gurab  náma  ocus  esgcara  láime  deirge  do  féin  é. 
innsios  do  mhac  úi  Dhuibne  mar  in  gcétna  gurab  é  féin  gruagach 
in  ghaiscid  .  ocus  co  raib  bliadain  ar  thuillem  ocus  ar  thuarastal 
Finn  mhic  Chumaill  in  Eirinn  ocus  nár  chuir  tairis  bliadain  ba 
haite  leis  iná  i.  fiarfaigios  gruagach  in  ghaiscid  scéla  do  mhac  úi 
Dhuibne  créd  in  siubal  nó  in  timthecht  do  bi  roime.  innsios  mac 
ui  Dhuibne  scéla  Finn  ocus  in  ghilla  dhecair  do  ó  thus  co  deired. 

Acht  [atá  ní]  chena  in  uair  ba  fhada  le  Fionn  ocus  lena 
mhuintir  ||  mac  úi  Dhuibne  do  beith  ina  nécmais  dorignedar 
dréimreda  do  thétaib  na  luinge  i  nagaid  na  beinne  ocus  na 
cairrge  ar  lorg  mic  ui  Dhuibne.  do  fuair  Fionn  ocus  a  mhuintir 
fuigell  feola  mhic  úi  Dhuibne  ocus  ní  dhuaid  fuigell  feola  dá 
raib  aige  ariam.  féchus  Fionn  do  gach  leith  de  ocus  atchonn- 
airc  marcach  sin  maig  dá  innsaigid  ocus  stéd  dubdhonn  dathál- 
ainn  faoi  shrian  degmaisech  dergóir  ria.  bennaigios  d'Fhionn  in 
tráth  tánaic  do  láthair  .  ocus  do  chrom  a  chenn  ocus  tuc  teora 
póc  do  ocus  iarrus  é  leis  dá  árus.  do  chuatar  i  bfad  ocus  i  gcéin 
as  sin  ocus  fuaratar  longport  lethanmór  lánarmach  rompa  ocus 
tiug  slóig  ar  faitche  in  dúna.  trí  lá  ocus  teora  oidche  d'Fionn  ocus 
dá  mhuintir  sin  dun  sin  ocus  in  fhled  as  ferr  dá  bfuair  ariam  acá 
degthabairt  dóib.  fiarfaigios  Fionn  i  gcionn  na  haimsire  sin  cia 
hi  in  chathair  nó  in  chn'och  ina  raibe.  adubairt  gurab  í  sin  cn'och 
na  Sorcha  ocus  gurab  é  féin  rí  na  Sorcha  .  ocus  co  raib  bliadain 
ar  thuillem  ocus  ar  thuarastal  Finn  in  Eirinn  ocus  nár  chuir 
thairis  bliadain  ba  haite  leis  iná  i. 

Do  commórad  lá  aonaig  ocus  árdoirechtais  le  Fionn  ocus  le 
rig  na  Sorcha  in  uair  sin  ocus  atchonncatar  bainechlach  ag  techt 
sin  aonach  dá  ninnsaigid  .i.  bainghilla  turais.  Fiarfaigios  in  ri 
scéla  di.  adubairt  sise  co  raib  scéla  aice  .i.  co  rabatar  ciumsa  in 
chuain  ocus  in  chaladpuirt  ||  lán  do  luathbarcaib  .  slóig  ar  fad  na 
tire  ocus  [iat]  ac  dénam  édála  na  críche.  aithgnimse  sin  ar  ri  na 
Sorcha  .  áirdrí  Gréc  atá  ann  ar  sé  ac  dénam  ghabáltais  ar  fedh  in 
domain  .  ocus  do  b'áil  leis  in  doman  mór  do  chur  fá  smacht  ocus 
fá  chios  do  féin  ocus  gabaidh  in  chn'chse  mar  gach  crich  eile. 
féchus  ri  na  Sorcha  ar  Fionn  in  uair  sin  ocus  do  thuic  Fionn 
aige  féin  gurab  ag  iarraid  chabartha  ocus  chuidigte  air  féin  do  bi 
in  ri.  gaibimse  cosnam  ocus  coimét  na  cn'chese  orm  ar  Fionn  nó 
co  bfácbad  í. 

Eirgios  Fionn  ocus  a  mhuinter  ocus  ri  na  Sorcha  ocus  do 
lenadar  in  sluag  sin  .  ocus  tucatar  ár  féinned  ocus  feróglách  orra 
ocus  dorignedar  sceolanga  scainnerda  scélbhuaidertha  díob  .  ocus 
elta  imeclach  édtualaing  .  ocus  ní  mó  iná  lucht  scéil  d'innsin 
do  léicetar  as  diob.  do  labair  áirdrí  Gréc  in  uair  sin  ocus  is  é 
adubairt :  cia  dorigne  in  dianmarbad  út  ar  mo  mhuintir.  adubairt- 
sen  nach  gcualaid  énréd  do  ghoil  ná  do  ghaisced  fer  nEirenn  ar 
marthain  nó  ar  mórchuimne  ariam  roime  sin  .  ocus  co  ndibeorad 

sé  sliocht  nGaodail  ghlais  mhic  Niuil  mhic  Fhéniusa  farsaid  as 
Eirinn  co  deod  ocus  co  deired  in  domain,  is  ann  sin  do  thógaib 
Fionn  ocus  ri  na  Sorcha  puball  uaine  ilchrothach  ós  comair 
choblaig  áirdríg  Ghréc  .  is  Í  in  phuball  irraibe  Goll  mac  Mórna 
ocus  Oscar  mac  Oisin  puball  fa  choimnesa  dóib  do  shlógaib  na 
criche. 

Do  labair  áirdrí  Ghréc  in  tráth  sin  ||  ocus  is  é  ro  raid  :  cia  do 
ghébainn  do  dhigail  maslaid  ocus  marbtha  mo  mhuintire  ar  Fionn 
ocus  ar  rig  na  Sorcha.  do  ghébair  mise  ar  mac  áirdríg  Frangc. 
ghluaisios  roime  ac  tinól  a  thromteglaig  ocus  tuc  agaid  ar  in 
bpupaill  irraibe  Fionn  ocus  ri  na  Sorcha  .  ocus  mar  atchonnairc 
Goll  mac  Mórna  sin  éirgios  ina  choinne  ocus  ina  chomairchios. 
crét  sin  do  b'áil  let  do  dénam  a  Ghuill  ar  Oscar,  do  b'áil  Horn 
comrac  in  lae  andiu  do  dénam  ar  son  Fhinn  ar  Goll.  ná  dén  ar 
Oscar  .  oir  is  í  do  lám  as  mó  do  fíonnad  i  gcathaib  ocus  i  gcom- 
lannaib  ocus  léic  damsa  comrac  in  lae  aniu  do  dénam  ar  son 
Fhinn.  tuc  Goll  ced  in  chomraic  d'Oscar  ocus  tuc  Oscar  ocus 
mac  áirdríg  Franc  agaid  ar  a  chéile  in  tan  sin  mar  dhá  dhrecan 
ar  dhásacht  .  no  mar  dhá  ruadbuinne  lasrach  lethanmóire  .  nó 
mar  dhá  thuinn  robarta  róghéire  ac  dul  tar  bennaib  cairrce  .  ba  hi 
sin  teist  ocus  tuarascbáil  na  déise  deglaoch  sin. 

Do  éirig  Goll  mac  Mórna  ar  gcengal  a  chuirp  ina  chaithéided 
ocus  tuc  ruathar  léidmech  lánchalma  faobrach  fuiltech  foirniata 
borb  tréinbheoda  coimnertmar  nemheclach  fá  mhuintir  ocus  fá 
mhóirtheglach  mic  rig  Franc  nó  co  nderna  duille  siabartha 
sechránach  soghluaiste  díob  .  gur  fágbad  cinn  gan  cholna  ocus 
cuirp  gan  anmanna  ocus  mná  gan  feraib  ocus  máithrecha  gan 
mhacaib  do'n  mhórruathar  sin.  || 

Is  ann  sin  do  dhlúthaig  Oscar  armghlonnach  áthasach  ar 
dichennad  ocus  ar  tabairt  aididh  ar  mac  rig  Franc  .  ocus  arna 
dhichennad  do  fillios  ar  Gholl  ocus  chuidigios  leis  in  méit  nár 
marb  do  mhuintir  ocus  do  theglach  mhic  rig  Franc  do  marbad. 
ocus  do  chroith  cenn  mic  rig  Franc  i  bfiadnaise  choblaig  áirdríg 
Ghréc  .  ocus  do  léicetar  gáir  coscair  ocus  commaoidte  re  Fionn 
ocus  rena  mhuintir  ocus  gáir  dubachais  ocus  domenman  re 
muintir  coblaig  áirdn'g  Ghréc. 

Do  labair  rí  Ghréc  fá'n  am  sain  ocus  is  é  ro  raid  :  cia  do  géb- 
ainn  do  digail  mo  mhaslaid  ocus  maslaid  mo  mhuintire  ar  Fionn 
ocus  ar  rig  na  Sorcha.    do  gébair  mise  arsa  in  macám  mór  mac 

rig  na  hAfraice.  gluaisios  roime  collion  a  shlóig  cus[in  bpupaill 
irraibe]  ri  na  Sorcha.  mar  atchonncatar  clann  rig  na  hlnnia  sain 
do  éirgetar  ina  choinne.  crét  do  b'áil  lib  do  dénam  ar  Fionn.  do 
b'áil  linn  comrac  in  laoi  andiu  do  dénam  ar  do  shonsa  ar  Fera- 
dach  firchalma  mac  rig  na  hlnnia.  ní  dénfair  ar  Fionn  óir  ní 
bfuiltí  sel  comraic  ar  mo  thuarastal.  luighim  fóm  armaib  goile 
ocus  gaiscid  nach  biam  ni  bud  fhaide  ar  do  thuillem  ná  ar  do 
thuarastal  muna  dtugair  ced  comraic  dúinn  ar  iatsan.  is  ann  sin 
do  éirgetar  na  huaithneda  coimchliste  catha  .  ocus  na  honchoin 
oirbertacha  ||  .  ocus  tucatar  in  gleo  gáibthech  gráinemail  ocus  in 
úirlech  aduathmar  ainiarmartach  ocus  in  torann  trénmór  dá 
chéile  .  gur  bhrisetar  craoisecha  crannremra  cinnderga  crófhair- 
singa  ocus  gur  scaoiled  a  gcathbairr  chunna  cherdamla  re  tuar- 
gain  ocus  re  tinnios  na  dtrénlaoch  sain,  imthúsa  chloinne  rig  na 
hlnnia  do  dichennad  in  macám  mór  mac  rig  na  hAfraice  leo  i 
bfiadnaise  na  sluag  sin  .  ocus  chraithios  [Feradach]  in  cenn  i 
bfiadnaise  chatha  áirdríg  Gréc.  do  léicetar  gáir  coscair  ocus  com- 
maoidme  re  Fionn  ocus  rena  mhuintir  ocus  gáir  dubachais  ocus 
domenman  re  muintir  áirdríg  Gréc. 

Do  labair  áirdrí  Grec  in  uair  sin  ocus  is  é  ro  raid  :  cia  do 
gébainn  do  digail  maslaid  mo  mhuintire  ar  Fionn  ocus  ar  rig  na 
Sorcha.  do  gébair  mise  ar  mac  áirdríg  Gréc  féin  .  óir  dobérad 
cúig  fir  déc  liom  do  chomrac  risna  cúig  feraib  déc  atáit  ac  Fionn 
ocus  dobérad  féin  cenn  Finn  chugat  ocus  dobéraid  each  fer  dom 
mhuintir  cenn  fir  dá  mhuintir  leis. 

Do  bí  ingen  óc  aontuma  ac  ríg  Gréc  .i.  Taise  thaoibghel  a 
hainm  .  ocus  amail  téit  in  mhuir  ós  na  srothaib  ocus  in  tSinann 
ós  na  haibnib  ocus  iolar  ós  in  énlaith  is  amlaid  do  chuaid  ar 
dheilb  ar  áilne  ocus  ar  fhaicsin  tar  mnáib  na  cruinne  .  ocus  tuc 
grád  écmaise  d'Fionn  ||  ar  méit  a  theiste  ocus  a  thuarascbála  ar 
fedh  in  domain,  ocus  iarrus  mar  athcuingid  ar  in  rig  í  féin  do 
léicen  d'féchain  in  chomraic  sin  dp  bí  itir  Fhionn  ocus  a  derb- 
bráthair.   tuc  in  ri  in  ced  sin  di  ocus  rue  a  cumal  coimdechta  léi. 

Is  ann  sin  tuc  mac  áirdríg  Ghréc  agaid  ar  in  bpupaill  irraibe 
Fionn  ocus  ri  na  Sorcha.  aithgnim  so  ar  Fionn  :  comrac  énfir  do 
b'áil  le  mac  airdríg  Grec  d'faghbáil  uaimse  .i.  é  féin  do  chomrac 
liomsa  ocus  fer  dom  muintir  do  chomrac  leisin  bfior  dá  mhuintir- 
sen.  is  ann  sin  tuc  Fionn  ocus  mac  áirdríg  Ghréc  agaid  ar  a 
chéile  mar  dá  leoman  lánchalma  .  nó  mar  dá  nathair  nime  ar 

naimdenus  .  nó  mar  dá  ghrib  ingnecha  ina  ngaisib  casluatha  nó 
cor  chrithnaig  in  talam  tromfhódach  fána  gcosa  ocus  gur  theil- 
getar  a  gcuilg  comdírecha  á  ndóidib  ocus  á  nglacaib  re  deithnios 
ocus  le  degbualad  na  déise  deglaoch  sin  gur  clos  i  naltaib  ocus 
i  nimchianaib  iat.  is  ann  sin  tuc  Fionn  béim  toirtemail  trénbu- 
illech  do  mhac  rig  Gréc  gur  dhiubraic  a  chenn  dá  cholainn  ocus 
dá  chaolmuinél  do'n  bhéim  sin.  do  léiced  gáir  coscair  ocus 
commaoidme  le  Fionn  ocus  lena  mhuintir  .  ocus  gáir  dubachais 
ocus  domenman  le  muintir  choblaig  áirdríg  Gréc.  is  ann  sin  do  || 
tócbad  a  lia  ós  a  lecht  ocus  do  scribad  a  nanmanna  i  nogaim  ós 
cionn  each  énfir  díob  .  ocus  cé  mór  in  grád  tuc  Taise  thaoibgel 
d' Fionn  roime  sin  tuc  a  shecht  noiret  do  ghrád  do  le  linn  a 
derbbráthar  do  marbad  .  ocus  chuirios  techtairecht  ós  isel  dochum 
Finn  dá  furáil  féin  air  ocus  ba  luthgáirech  láinintinnech  re  Fionn 
sin. 

Elaigios  Taise  thaoibgel  in  oidche  sin  dochum  Finn  ocus 
músclus  in  rí  arna  mhárach  ocus  atrubrad  leis  Taise  thaoibgel 
d'élódh  dochum  Finn,  nír  chaoin  sé  díth  a  mhuintire  acht  Taise 
thaoibgel  ocus  adubairt  gidbé  dobéradh  chuige  ó  Fionn  í  co 
dtiubradh  seoid  ocus  maoine  do.  do  labair  taóisech  teglaig  do 
mhuintir  in  rig  ocus  is  é  adubairt  :  comaill  damsa  a  ndubrais 
ocus  dá  gcomallair  dobérad  in  ingen  chugat  ó  Fionn  .  óir  atá 
craob  derscnaigte  álainn  agam  ocus  dá  bfuighbinn  slóig  in 
domain  ar  aonláthair  do  chuirfinn  ina  dtoirchim  suain  ocus 
sirchodalta  iat  re  foghar  mo  chraoibe  do  chrothad  ós  a  gcomair. 
gluaisios  in  taoisech  teglaig  ocus  tuc  agaid  ar  in  bpupaill  irraibe 
Fionn  ocus  ri  na  Sorcha  .  ocus  chroithios  in  chraob  ós  a  gcomair 
ocus  do  chuir  ina  dtoirchim  suain  ocus  sirchodalta  iat  ocus 
ghoidios  Taise  taoibghel  in  oidche  sin.  ocus  is  é  comairle  dorig- 
ned  le  rig  ||  Gréc  ó  rucad  Taise  taoibghel  chuige  arís  gan  ni  bud 
mó  dá  mhuintir  do  marbad  le  Fionn  .  ocus  do  chuaid  roime  co 
críochaib  na  Gréice. 

Chrithnaigios  Fionn  arna  mhárach  Taise  thaoibgel  d'élódh 
ocus  do  bi  co  dubach  domenmnach  i  ndiaid  ingine  in  rig.  a 
Fhinn  ar  ri  na  Sorcha  ná  bíodh  dubachas  ná  domenma  ort  do 
chumaid  na  hingine  .  óir  rachadsa  co  dtiug  slóig  let  co  cn'ochaib 
na  Gréice  ocus  dobéram  ingen  rig  Gréc  linn  ar  ais  nó  ar  éicin. 
ocus  adubairt  in  laoid : — 

B  uadach  sin  a  mhic  Chumaill  .  fuaras  doilges  ó'n  debhaid  • 

ar  mbreith  buada  do  bidbad  .  ingnad  do  bheith  it  bethaid 
S    lóig  na  Gréice  co  dtuille  .  do  bátar  uile  ar  th'agaidi 

acht  triar  ocus  tri  cetrair  .  nocha  raib  d'fedain  agaib 
L  etsa  is  led  becán  buidne  .  a  mhic  Chumaill  na  mórslógí 

duitse  ba  bee  in  pudar  .  ri  na  gcurad  do  chlaochlód 
A  onmac  áirdríg  in  domain  .  do  fuair  aided  ret  armaib  '■ 

le  do  muintir  as  a  aithle  .  do  thuitset  maithe  in  chablaig 
[T  aise  taoibgel  do  breith  uait  .  do'n  áirdríg  saidbir  sluagach]? 

fá'n  gcás  ná  bí  co  dubach  .  biaid  do  thuras  co  buadach 

A  haíthle  na  laoide  sin  do  commóradh  lá  aonaig  ocus  árd- 
oirechtais  le  Fionn  ocus  le  ríg  na  Sorcha  .  ocus  atchonncatar  na 
bratacha  bláithbreca  ||  breclíomtha  ocus  na  meirgeda  maothsróil 
ocus  na  glaschloidhme  comrigne  catha  re  guailnib  na  gcurad 
ocus  na  gcathmíled  .  doireda  dlútha  dianmóra  do  shlegaib  séta 
sithrigne  ós  a  gcennaib  .  ocus  Diarmait  détsholais  ó  Duibne 
dtosach  na  fedhna  fírmóire  sin.  aithgnios  Fionn  é  ocus  chuirios 
Fergus  finnbheoil  chuige  dá  fhiarfaigid  de  cia  in  elada  sin  .  nó 
cia  in  chuidechta  irraibe  .  nó  in  bfuair  scéla  a  mhuintire  chuige. 
adubairt  seisen  gurab  é  sin  gruagach  in  ghaiscid  .  ocus  gur 
fhoillsig  do  tréna  eladain  draoidechta  gurab  é  Abartach  mac 
Allchaid  tuc  na  cúic  fir  déc  sin  ó  Fhionn  co  tír  tairrngire.  is  í 
comairle  dorigned  le  Fionn  ó  do  rue  mac  úi  Dhuibne  ar  Gholl 
ocus  ar  Oscar  a  gcur  co  críochaib  na  Gréice  ar  chenn  ingine  in 
n'g  ocus  Fergus  do  chur  do  maoidem  a  néchta  ocus  a  náthasa 
leo  .  ocus  é  féin  ocus  in  chuid  eile  dá  mhuintir  do  dhul  co  tir 
tairrngire  ocus  gidbé  aca  bud  luaithe  ann  fuirech  leisin  gcuid 
eile. 

Is  ann  sin  do  desaiged  long  luchtmar  lánáibsech  d'Fionn  ocus 
dá  mhuintir  ocus  ní  haithrister  scélaigecht  orra  nó  co  rabatar  í  dtír 
tairrngire.  ocus  atchonncatar  in  taonach  ocus  in  tárdoirechtas 
irraibe  Abartach  ||  mac  Allchaid  .  ocus  chuirios  Fionn  techtairecht 
chuige  d'iarraid  a  mhuintire  air  nó  cath  do  thabairt  do.  is  é  com- 
airle dorigned  le  hAbartach  aisioc  a  mhuintire  do  thabairt  d'Fionn 
ocus  a  bhreth  féin  do  thabairt  do  ina  mhaslaocus  ina  mhóirsiubal. 
ocus  rue  Fionn  abhaile  dá  longport  féin  ocus  do  bi  in  fhled  as  ferr 
dá  bfuair  Fionn  ariam  acá  degtabairt  do  ann  .  ocus  fhanus  Fionn  i 
dtir  tairrngire  nó  co  mbérfaitís  Goll  ocus  Oscar  air. 

Do  desaiged  long  luchtmar  lánáibsech  bhennchorr  bhláth- 
daingen  do  Gholl   ocus  d'Oscar  .  ocus   tucatar  cúl   le   tir  ocus 

T 

agaid  do  mhuir  ocus  do  chiumsaib  na  bóchna  brecuaine  is  do 
bhennaib  fergacha  fiarghruamda  fuairfhliucha  na  fairrge.  ocus 
do  ghluaisetar  rompa  co  láidir  saothrach  siubalghrod  co  rabatar 
ac  éistecht  re  faoidh  na  muc  mara  ocus  na  murduchan  ocus  re 
piastaib  ingantacha  na  haibéise  gur  ghabatar  cuan  ocus  calad- 
phort  i  gcríochaib  na  Gréice  glanáilne.  ocus  do  thairrngetar  a 
long  i  dtír  i  ninad  nár  fhét  tonn  a  tuarcain  ná  a  minroinn  ná 
carraic  a  combrised  .  ocus  atchonncatar  uatha  cathair  na  haithne 
isin  nGréic.  ocus  ar  ndul  ar  tír  dóib  fuaratar  aodhaireda  na 
cúirte  ocus  cethra  na  cn'che.  d'fiarfaigetar  scéla  do  na  haod- 
airedaib  cia  hainm  in  chathair  atchonncatar  .  nó  cia  ||  hi  in  chri- 
och  ina  raibe  .  nó  cia  ba  chenn  uirre.  d'fiarfaigetar  na  haod- 
airedha  diobsan  in  i  nglenntaib  diamra  doeolais  rucad  iat  in 
uair  nach  raibh  fios  na  cathrach  sin  ná  a  hainm  aca  .  ocus  adu- 
bradar  gurab  í  sin  cathair  na  haithne  isin  nGréic  .  ocus  nach 
raibhe  isin  doman  cathair  ba  lia  lám  láidir  laoch  ocus  curad  ocus 
dronga  dianmóra  le  goil  ocus  gaisced  iná  1.  crét  dogénam  anois 
ar  Oscar  re  Goll.  crét  dogénmaois  ar  Goll  acht  dul  isin  gcath- 
raig  ocus  Taise  taoibgel  do  tabairt  linn  ar  ais  nó  ar  éicen.  ni 
dénfam  ar  Fergus  finnbeoil  :  tabraidse  fighe  cethardualach  ar  bar 
bfolt  ocus  innsid  gurab  fileda  faobracha  focailcherta  sib  atá  ar 
siubal  ar  rígaib  corónta  certbrethacha  na  crístaidechta.  crét 
dogénam  ar  Goll  dá  niarrthar  elada  orrainn.  dogénadsa  elada  ar 
bar  son  ar  Fergus  finnbeoil.  dorignetar  amlaid  sin  .  ocus  do 
ghluaisetar  rompa  dochum  in  dúna  ocus  do  bhuailetar  béim 
fleisce  fri  fárdorus  na  cathrach.  ocus  adubairt  in  dóirseoir  nach 
raibhe  in  ri  sin  mbaile  .  co  ndechaid  sé  dochum  seilge  ocus  nach 
raibhe  istig  acht  Taise  taoibgel  ocus  a  cumal  coimdechta  .  ocus 
nach  dticfad  aonduine  ||  ina  cionn  nó  co  dticfad  in  ri  abaile. 

Táinic  in  ri  ocus  do  commórad  selg  móráibsech  leis  .  ba  chenn- 
derg  coin  ba  láimderg  laoich  ocus  ba  chenntrom  gillanrad 
ocus  gairbteglach  in  rig  i  ndiaid  na  seilge  tromtorrthaige  sin. 
bennaigit  do'n  rig  ocus  fiarfaigios  in  ri  scéla  diob  ocus  rue  leis 
istech  co  cathraig  na  haithne  iat  .  ocus  aithgnios  Taise  taoibgel 
iat  ocus  nir  labair  riu.  ocus  in  tráth  táinic  am  codalta  ocus  suain 
chuca  iarrus  Taise  taoibgel  in  taos  eladan  anaithnid  sin  do  léicen 
léi  féin  dochum  scélaigechta  do  dénam  léi  .  ocus  do  chuatar  i 
néntseomra  ocus  do  léicetar  a  naithgne  dochum  a  chéile  .  ocus 
fhiarfaigios  Fergus  di  crét  in  tinnell  i  nélóchad  si  dochum  Finn 

aris.  adubairt  sisi  co  rachadh  in  rí  dochum  na  seilge  cétna  arna 
mhárach  ocus  co  nélóchad  féin  le  Goll  ocus  le  hOscar  d'innsaigid 
na  luinge  ó  a  dtáncatar.  do  chuaid  in  ri  dochum  na  seilge  ocus 
élaigios  Taise  thaoibgel  le  Goll  ocus  le  hOscar  co  rabatar  i  dtír 
tairrngire  .  ocus  ótchonnairc  Fionn  in  cúicer  sin  uada  tuc  bara- 
mail  aithgne  dóib  ocus  adubairt  gur  b'inmain  leis  na  daoine  re 
a  saimeoladh  iat  .i.  Goll  ocus  Oscar  |j  .  Fergus  finnbeoil  .  Taise 
taoibgel  ocus  a  cumal  coimdechta. 

In  uair  rucatar  a  mhuinter  uile  ar  Fionn  adubairt  Abartach 
mac  Allchaid  le  Fionn  a  bhreth  féin  do  bhreith  ina  mhasla  ocus 
ina  móirshiubal.  adubairt  Fionn  co  léicfedh  sé  in  tuarastal  do 
ghell  sé  d' Abartach  ocus  in  bhreth  i  nagaid  a  chéile.  ní  fhuil 
maith  damsa  ann  sin  ar  Abartach  ocus  fer  aithise  ocus  mila- 
bartha  na  féinne  mar  atá  Conán  mac  Mórna  gan  a  bhreith  féin 
do  tabairt  do.  renna  nime  i  gcoraigecht  ormsa  ar  Conán  nach 
bud  réid  mise  muna  bfuigbed  sin.  ghellus  Abartach  sin  do 
Chonán  .  ocus  is  í  breth  rue  Conán  ar  Abartach  na  ceithre  mná 
dec  do  b'ferr  i  dtir  tairrngire  do  tabairt  leis  re  cois  a  mhná  féin. 
ocus  a  bhen  féin  do  chur  i  nerball  eich  in  ghilla  dhecair  mar  do 
bí  Liagán  luaimnech  ó  luachair  dhegaid  .  ocus  na  ceitre  mná  dec 
eile  sin  dá  mhuntir  [ac  marcaigecht  uirre]  nó  co  mbiadh  i  niar- 
thar  chorea  Dhuibne. 

Ocus  biodh  a  f  hios  agat  nach  ór  ná  airget  tuc  Conán  do  bhreith 
acht  amail  mar  adubramar  .i.  na  ceitre  ||  mná  dec  do  b'ferr  i  dtir 
tairrngire  do  tabairt  leis  mar  aon  le  mnaoi  Abartaig  .  ocus  ben 
Abartaig  do  chur  i  nerball  in  eich  mar  do  bí  Liagán  luaimnech. 
ocus  na  ceitre  mná  dec  eile  do  chur  ar  marcaigecht  mar  do  bi 
seisen  ocus  in  chuid  eile  dá  mhuintir  nó  co  mbeidís  i  gclochán 
chinn  chait  i  niarthar  chorea  Dhuibne. 

Ag  sin  do  mhuintir  a  Fhinn  ar  Abartach  .  féchus  Fionn  do 
each  taob  de  ocus  ní  fhaca  sé  Abartach  shíos  ná  shuas.  ocus  rue 
Fionn  Taise  taoibgel  leis  co  hAlmain  lethanmóir  Laigen  ocus 
dorigensat  banais  na  déise  sin. 

Gurab  í  sin  tóraigecht  ocus  echtra  in  ghilla  dhecair  0  thus  co 
deired. 

.  Finit . 


T  2 

[Ecktra  in  chetharnaig  chaoilriabaig  no  chetharnaig  úi 
Dhomnaill  do  réir  dhruinge] 

Lá  dá  raibh  O  Domnaill  i  mbél  átha  Senaig  .i.  Aodh  dub  mac 
Aodha  ruaid  mic  Néill  ghairb  mic  Thoirdelbaig  in  fhiona  ag 
caithem  fleide  ocus  fésta  ocus  maithe  ocus  móruaisle  a  thire  ocus 
a  thalman  maraon  ris  .  do  fritheolad  ocus  do  frestlad  iat  le  nua 
gacha  bid  ocus  le  sen  gacha  dige  ar  chena.  ocus  in  tráth  fa  subach 
sáthach  somhenmnach  each  uile  i  gcoitchinne  is  ann  do  labair 
gallóglách  do  mhuintir  ui  Dhomnaill  ocus  is  edh  ro  raid  :  dar 
slán  dé  ar  sé  ní  fuil  as  so  go  múr  tige  rig  Grég  tech  as  ferr  iná 
in  tech  so  .  ná  dís  ar  fhichit  as  binne  iná  in  dis  ar  fichit  atá 
sin  tech  so  .  mar  atá  Conán  maolruad  O  Raithbertaig  .  Diarmaid 
O  Gillagáin  .  Cormac  O  Ciaragáin  .  Tadhg  O  Crugadáin  .  ocus 
muinter  eile  nach  náirmither  sonn. 

Ar  in  gcomrád  sin  dóib  atchonncadar  chuca  in  cetharnach 
caoilriabach  ocus  in  tuisge  ac  plibarnaig  ina  bhrógaib  .  ocus 
barr  a  dá  cluas  tréna  shenfuan  .  ocus  leth  a  chloidim  nochtaithe 
i  dtaob  shiar  dá  thóin  .  ocus  tri  gaethe  boga  bunloiscthe  chuilinn 
ina  ||  dhesláim  aige.  go  mbennaigid  dia  duit  a  úi  Dhomnaill  ar 
sé.  go  mbennaigid  dia  duitse  ar  O  Domnaill  .  cá  thaob  as  a 
dtángais  a  óglaoich  anaithnid  ar  sé.  i  ndún  monaidh  i  mbaile 
rig  Alban  do  chodlas  aréir  ar  in  cetharnach  :  bím  lá  in  He  .  lá  i 
gcionn  tire  .  lá  i  Manainn  .  lá  i  Rachlainn  .  ocus  lá  eile  ar  fionn- 
charn  na  foraire  i  sliab  Fuait  .  ocus  is  duine  siofóidech  suairc 
siubail  mé  ocus  agatsa  atáim  anois  a  úi  Dhomnaill  ar  sé.  goirter 
chugam  in  dóirseoir  ar  O  Domnaill.  tánic  in  dóirseoir  do  láthair  : 
an  tusa  do  léig  in  fer  so  istech  ar  O  Domnaill.  ní  mé  ar  in 
dóirseoir  ocus  ni  fhacas  ariam  roime  so  é.  léig  thort  é  a  úi 
Dhomnaill  ar  in  cetharnach  .  óir  ni  usa  linn  techt  istech  iná  dul 
immach  in  tan  as  áil  linn  féin.  suidh  sios  ar  O  Domnaill.  suid- 
fed  nó  ni  shuidfed  ar  in  cetharnach  .  óir  ní  dhénaim  ni  ar  bith 
acht  mar  as  áil  liom  féin.  d'éist  O  Domnaill  fris  gan  fregrad  do 
óir  b'ingnad  leis  cá  cinél  duine  bhiadh  ann  do  thicfadh  istech 
isin  dúnad  gan  dóirseoir  ná  nech  eile  dá  fhaicsin  ag  in  dorus  nó 

go  dtárla  ar  lár  árais  úi  Dhomuaill  .  ocus  do  bhádar  in  lucht 
eladan  go  gérshúilech  ag  féchain  fair.  || 

Seinn  port  ceoil  dúinn  a  Chonáin  mhaolruaid  úi  Raithbertaig 
ar  in  cetharnach  .  do  sheinn  Conán  maolruad  port  ceoil  ar 
chomairle  in  chetharnaig.  seinn  port  dúinn  a  Dhiarmaid  úi 
Ghillagáin  ar  in  cetharnach  .  sheinnios  Diarmaid  duan  ocus 
degcheol  do.  seinnidh  ceol  dúinn  a  Chormaic  úi  Chiaragáin  ocus 
a  Thaidg  úi  Chrugadáin  ar  in  cetharnach  .  ocus  do  sheinnedar 
na  fir  sin1  fraischeol  do'n  chetharnach. 

Acht  chena  do  sheinnedar  na  saoithe  sin  uile  cuir  ocus  puirt 
sligtecha  siublacha  taigenta  taitnemacha  ocus  cuislenna  ceoil- 
bhinne  cruite  .  go  gcuirfidis  daoine  ina  gcodlad  le  fuaim  in  cheoil 
shirbinn  shide  do  sheinnset.  dar  trí  slánaib  dé  a  úi  Dhomnaill  ar 
in  cetharnach  ó  do  chualas  tuairisc  na  muintire  bhi  re  seinnim 
gach  uilc  .  mar  bhi  lucht  eladan  Bhelsibub  Abiron  ocus  na  prinn- 
sada  puiblidhe  (sic)  ag  imirt  na  niarann  ocus  na  nórd  i  bfíríochtar 
ifrinn  .  ni  chualas  doicheol  as  mó  iná  do  mhuintir  ar  sé. 

Is  ann  sin  do  rug  in  cetharnach  ar  in  gcláirsig  ocus  do  sheinn 
sé  cuir  ocus  puirt  shligtecha  siublacha  taigerta  taitnemacha  ocus 
cuislenna  ceoilbinne  cruite  .  go  ||  gcuirfide  mná  ré  nidnaib  .  ocus 
fir  ghonta  .  ocus  laoich  arna  ledrad  .  ocus  curada  arna  gcrécht- 
nugad  .  ocus  aos  galair  ocus  géresláinte  in  domain  i  dtoirchim 
suain  ocus  sirchodalta  le  foghar  in  cheoil  firbhinn  side  do  sheinn 
sé  in  tan  sin.  dar  slán  dé  ar  O  Domnail  ó  do  chualas  tuairisc  na 
muintire  bhios  re  seinnim  ceoil  side  isna  cnocaib  ocus  isin  talam 
fuinn  shios  .  mar  bhi  Fergus  fionn  mac  Forgaide  .  ocus  Sennach 
O  Doirge  .  ocus  Suanach  mac  Senaig  .  ocus  scológ  chille  cuilinn. 
ocus  bacach  beinne  Boirche  .  ós  iat  do  chuired  daoine  chum 
codalta  ocus  daoine  chum  gola  ocus  drong  eile  chum  gáire  .  ni 
chualas  ceol  bud  bhinne  iná  do  cheol  óir  is  duine  róbhinn  tu  ar 
O  Domnaill.   bím  lá  binn  is  lá  serb  ar  in  cetharnach.   éirig  suas 

1  Eg.  164,/.  148: — do  shinneadair  na  saoithe  mora  sin  cuir  agus  puirt  agus 
adhbhann  ciuil  agus  silteacha  seanma  agus  cuislionna  ted  bhinne  tiaghur  dar 
mo  bhriathair  air  an  cearnach  ó  do  chual-  fn.  tuairasgabhail  bheilsibub  agus 
abírón  agus  shatain  dhamhloid  agus  sop  seit  agus  athuinne  agus  prions- 
dubha  dorcha  puiblidhe  dubhneallaibh  iochtair  ifrinn  ní  chuala  fein  ceol  ba 
mhesa  no  sibhse  sinn  féin  raod  dhuinn  air  ó  domhnaill  do  dhéan  no  ní  dhéan 
air  an  cearnach  oir  ni  dhenad  acht  mur  as  áil  liom  fn,  leg. : —  .  .  . 
adbanna  ciuil  ocus  slighte  siltecha  senma  ocus  cuislenna  teidbinne  taidhiuire 
.     .     .     agus  prionnsada  duba  dorcha  pobail  duibnélaig    .     .     . 

a  chetharnaig  ar  in  fer  fritheolta  ocus  suid  i  gcumaid  ocus  i 
gcuimhrinn  úi  Dhomnaill  .  óir  atá  sé  ag  tabairt  cuire  dhuit.  ni 
rachad  ar  in  cetharnach  .  óir  ni  bhiad  acht  mar  chrochaire 
ghránda  dhénfadh  ealada  do  dhaoinib  maithe.  ar  in  adbar  sin 
ni  rachad  tairis  so  suas  acht  cuiridis  a  maith  chugam  anuas  más 
mian  leo.  ocus  ann  sin  do  chuiredar  inar  ocus  atán  ocus  léine 
riabach  ocus  matal  ||  leisin  bfer  fritheolta  dochum  in  chetharnaig. 
sin  culaid  do  chuir  O  Domnaill  chugat  ar  sé.  ní  háil  Horn  í  ar  in 
cetharnach  .  óir  ni  beidh  aonni  le  maoidem  ag  in  duine  maith 
orm  go  bráth. 

Is  ann  sin  do  chuiredar  fiche  marcach  arna  gcengal  i  narm 
ocus  i  néided  ar  gach  leith  do'n  dorus  immuig  .  ocus  os  a  chionn 
sin  fiche  gallóglách  ar  gach  taob  de  dá  choimét  istig  ocus  immuig 
im  dhóirsib  in  dúin  .  óir  do  brethnaigedar  nár  ba  dhuine  saogalta 
é.  créd  do  áil  lib  riu  sút  ar  in  cetharnach.  dob  áil  linn  tusa  do 
choimét  ar  O  Domnaill.  dar  trí  slána  dé  ar  in  cetharnach  cé 
maith  sibse  is  bar  gcoimét  ni  hagaib  do  chaithfed  mo  phróinn 
amárach.  a  dhé  cá  heile  ar  O  Domnaill.  i  gcnoc  Aine  ar  in 
cetharnach  :  dá  mhíle  dég  ó  Luimneeh  amach  áit  i  bfuil  Seaan 
mac  an  iarla  i  nDesmumain.  dar  slán  dé  ar  gallóglách  díob  dá 
bfagainn  thu  ac  cur  aonchuir  díot  go  maidin  dogénfainn  mell 
comchruinn  ar  lár  le  cúl  tuaige  díot. 

Is  ann  sin  tug  in  cetharnach  lám  fó'n  gcláirsig  ocus  do  sheinn 
cuir  ocus  puirt  ocus  cuislenna  ciuil  go  gcuirfide  fir  ghonta  .  ocus 
mná  ré  nidnaib  .  ocus  aos  othair  ocus  géresláinte  in  domain  ina 
gcodlad  le  fogar  in  cheoil  chaoinbinn  tside  do  sheinn  sé.  cá 
bfuiltí  II  a  ghallóglácha  ar  in  cetharnach  :  so  chugaib  immach  mé 
ocus  dénaidh  gérchoimét  nó  biad  ar  siubal  uaib.  mar  do  chuala 
in  chétghallóglách  na  briathra  sin  ro  éirig  ina  shesam  ocus  do 
thóg  a  thuag  ocus  do  bhuail  in  fer  fa  nesa  do  gur  thresgair  go 
lár  é.  ótchonnairc  each  imroll  urchair  in  fhir  do  thógbadar  uile 
a  dtuaga  go  fíochmar  fírnimnech  i  nagaid  in  chetharnaig  le 
béimennaib  bríogmara  ar  amus  a  chinn  .  gidedh  is  ar  fer  aca 
féin  do  tharla  gach  buille  diob  sin.  is  amlaid  do  chuir  in  ceth- 
arnach na  gallógláig  ag  gabáil  do  chúlaib  tuag  ar  a  chéile  idir 
mharcach  ocus  ghallóglách  co  rabadar  uile  ina  gcosair  chró. 
táinic  in  cetharnach  gan  fuiliugad  gan  foirdergad  fair  d'innsaigid 
in  dóirseora  ocus  adubairt  fris  fiche  bó  ocus  cethrama  d'ferann 
tsaor  d'faghbáil  ó  O  Dhomnaill  do  chionn  a  mhuintire  d'aithbeo- 

ugad  :  ocus  cuimil  in  luibsi  ar  sé  do  charbaid  uachtaraig  gach 
fir  diob  ocus  éireochaid  slán  arís.  dorigne  in  dóirseoir  amail 
thegasg  in  cetharnach  do  .  ocus  fuair  in  fiche  bó  ocus  in  cheth- 
rama  ferainn  0  O  nDomnaill  ar  son  a  mhuintire  d'aithbeougad. 

Tárla  Seaan  mac  in  iarla  .i.  iarla  Desmuman  in  tráth  sin  i 
naonach  ocus  i  nárdoirechtus  ar  faitche  a  dhúna  ocus  a  dheg- 
baile  ||  féin.  féchain  dá  dtug  tairis  atchonnairc  sé  in  cetharnach 
caoilriabach  chuige  ocus  leth  a  chloidim  nochtaithe  i  dtaob 
shiar  de  .  ocus  a  shenbróga  lán  d'uisge  ag  fedalaig  uime  .  ocus 
barr  a  dá  cluas  tréna  shenfuan  .  ocus  bonnsach  bogloiscthe  ina 
láim  aige.  go  mbennaigid  dia  duit  ar  in  cetharnach.  go  mben- 
naigid  dia  duitse  ar  Seaan  mac  in  iarla  .  cánas  a  dtángais  a 
óglaoich  ar  sé.  i  dtig  úi  Dhomnaill  i  mbél  átha  senaig  do  chod- 
las  aréir  ar  in  cetharnach  .  i  ndún  monaid  i  mbaile  rig  Alban  do 
chodlas  in  oidche  roime  sin  .  ocus  ann  so  agat  anocht  a  mhic  in 
iarla  ar  sé.  cá  hainm  atá  ort  ar  mac  in  iarla.  Dubhartán  O 
Dubhartáin  m'ainm  is  mo  shloinned  ar  in  cetharnach.  cá  slige 
ar  ghabais  chugainn  a  Dhubartáin  ar  Seaan.  d'es  ruaid  mhic 
Modhairn  frisa  ráidter  Sligech  ocus  go  céis  caomálainn  Corainn. 
ó'n  gCorann  go  coirrshliab  na  seghsa  ocus  go  máig  luirg  in 
Dagda  .  ocus  do  leth  taoib  Chruachna  maige  hAoi  .  ocus  do 
mhaig  mhucraime  .  do  chriochaib  ua  gConaill  ghabra  ocus  go 
soiche  thusa  anois  a  Sheaain  mhic  in  iarla  ar  sé.  tugad  Dubartán 
istech  ocus  d'ól  deoch  ocus  ro  niamghlan  ||  a  chosa  .  ocus  do  bi 
ina  chodlad  go  tráth  éirge  do'n  ghréin  arna  mhárach. 

Táinic  Seaan  mac  in  iarla  ar  cuairt  chuige  fb'n  am  sin  .  ocus 
do  labair  sé  leis  go  min  muinterda  ocus  issedh  adubairt  :  dar 
Horn  is  fada  do  chodlad  .  ocus  ní  hingnad  duit  é  óir  do  b'fada  do 
shiubal  andé  .  acht  do  chualas  go  rabais  tréigthech  ar  lebraib 
ocus  ar  chláirsig  ocus  bud  maith  liom  do  chloisdin  ar  maidin  ar 
Seaan.  atáimse  róthréigthech  isna  heladnaib  sin  go  deimin  ar  in 
cetharnach.  tugad  lebar  chuige  ocus  nír  léig  aonfhocal  .  tugad 
cláirsech  dá  innsaigid  ocus  nir  sheinn  aonphort.  is  cosmail  go 
ndechaid  do  cheol  is  do  léigenn  uait  ar  Seaan  mac  in  iarla  .  ocus 
ar  in  adbar  sin  dorignes  rann  duit1 : — 

1  ms. : — dubhartán  ó  dubhartáin  .  nach  leighenn  aon  lebhar  ar  dia  is  mór 
an  clú  .  nach  bfuil  maith  ina  mhebair  Eg.  164,  f.  131  b: — a  dia  is  mór  an 
chliu  .  nach  leighionn  le  lebhair  dubhartán  ó  dubhartán  .  sgan  aonfhocal  do 
mheabhair  Eg.  166,  f.  10 : — duartán  ó  duartán  .  ní  leighenn  s£  lebhar  a 
dhiadh  is  mór  a  chloigenn  .  is  gan  aon  fhocall  age  do  mheabhair 

U  ch  a  dhia  is  mór  in  clú  .  nach  léighenn  line  lebair  '■ 
Dubartán  O  Dubartáin  .  's  gan  aonfhocal  do  mhebair 

Mar  do  chuala  Dubartán  é  féin  dá  chained  ocus  dá  imdergad 
dorug  sé  ar  shenlebar  shenchais  Sheaain  mic  in  iarla  ocus  do  léig 
sé  síos  go  stuama  stuidértha  blasta  binnbriathrach  é.  dorug  ar 
in  gcláirsig  iarum  ocus  do  sheinn  sé  fraischeol  caoinbhinn  cuis- 
lennach  co  gcuirfedh  aos  galair  ocus  géresláinte  in  domain 
dochum  |)  suain  ocus  sírchodalta  re  fogar  in  chaoincheoil  téit- 
bhinn  tsíde  do  sheinn  sé.  is  fírbhinn  in  fer  eladan  tu  a  Dhub- 
artáin  ar  Seaan  mac  in  iarla.   bím  lá  binn  is  lá  serb  ar  Dubartán. 

D'éis  medóin  lae  d'éirig  Seaan  mac  in  iarla  immach  ar  chnoc 
Aine  ocus  Dubartán  maraon  ris  .  an  rabais  ar  in  gcnoc  so  riam 
roime  so  a  Dhubartáin  ar  Seaan.  do  bhádas  ar  Dubartán  maraon 
re  duine  maith  ar  a  ndechaid  clu  selga  ocus  fiadaig  ocus  fian- 
choscair  inallód  .  mar  do  bi  Fionn  mac  Cumaill1  mic  Thrénmóir 
mic  Bhaoiscne  mic  Fhiacha  saidbir  mic  Brie  mic  Dhairne  duinn 
mic  Dhegaid.  do  bádar  na  móirféinneda  ann  .i.  Oisin  mac  Finn 
ocus  Raigne  mac  Finn  .  ocus  Oscar  mac  Oisin  .  ocus  Glúndubh 
ocus  in  Dubchosach  beinne  gulbain  .  ocus  in  Dubthuath  .  ocus 
Art  mac  Mórna  .  ocus  Goll  .  ocus  Conán  .  ocus  Beith  barrghlas 
mac  Mórna  maille  ris.  do  suided  in  tselg  fá'n  gcnoc  so  ocus  do 
cuiredh  mil  muige  re  mullaigib  .  ocus  sinnaig  ar  sechrán  .  ocus 
bruic  a  broclasaib  .  ocus  eoin  ar  eitiollaig  .  ocus  laoig  arna  lua- 
ghail  linn,  ocus  do  ghabamar  ag  éistecht  re  mongáir  na  miled 
ocus  re  sniom  na  slabrad  .  ocus  re  gothaib  na  ngadar  .  ocus  re 
grésacht  na  ngillanrad  .  co  ndechaid  fiad  ballach2  báinderg  ann 
so  siar  reomainn  ocus  do  bi  ilar  datha  ann.  do  ||  léig  Fionn  a 
iallchoin  dá  innsaigid  .i.  Bran  ceoilbhinn  in  chú  ghel  ocus  in 

1  Eg.  164,  f.  152: — Fionn  mac  Cumaill  mic  Trénmhóir  úi  Bhaoiscne  mic 
Fiacha  saidbir  mic  Brie  mic  Daire  duinn  mic  Deghaid  .  do  bhi  mac  Finn 
ann  .i.  Oisin  mac  Finn  ocus  Cairell  a  mhac  agus  Roighne  roisclethan  mac 
Fhinn  agus  Diarmaid  ó  Duibhne  agus  Oscar  mac  Oisin  Garadh  glúndubh 
Dubbchosach  agus  Dubhach  Art  mór  Goll  Conan  agus  Beithi  barrgheal  mac 
Mórna  fairis  ann 

2  Ibid. : — do  cuiredh  fiadh  ballach  báinderg  siar  ann  so  romhainn  ocus  do 
bhi  iolradh  gacha  datha  innte  .  do  léig  Fionn  mac  Cumaill  iallchoin  do  bhi 
aigi  léithe  .i.  sithlear  in  chú  ghel  ocus  in  chú  chruadlethan  ocus  mac  an 
truim  ocus  léim  tar  luachair  ocus  do  chuadar  na  coin  ann  ag  dul  tar  in 
maoilinn  sin  siar  .  fhéchus  Seaan  mac  in  iarla  do'n  taobh  shiar  de  [ocus]  sios 
ná  suas  soir  ná  siar  budh  dhes  ná  budh  thuaid  ní  fhacaid  sé  in  cethernach 
ocus  ni  fios  do  cáit  i  ndechaid  uadh  d'árdaibh  in  domhain 

chú  chrón  Enán  .  ocus  mac  in  truim  ar  léimnech  luath  tar 
[sliab]  luachra  siar.1  fhéchus  Seaan  mac  in  iarla  thairis  ó  thaob 
dhes  co  tuaidh  ocus  ni  fheca  sé  in  cetharnach  .  ocus  nír  bfis  do 
cá  háird  do  áirdib  in  domain  ar  ghab  sé  uaidh. 

Tárla  fá'n  am  sin  duine  maith  do  laignechaib  .1.  Mac  Eochaid 
ollam  re  dán  ocus  a  chos  briste  le  ré  ocht  sechtmained  dég  ag 
siled  a  choda  smera  ocus  fola  co  féig  fírfuiltech  .  nár  bféidir  táth 
ná  leiges  d'fagbáil  di  ocus  dá  fer  dég  do  laignib  ocus  do  tháith- 
legaib  do  b'ferr  i  laignechaib  aige  ar  fed  na  ré  sin.  atchonnairc 
Mac  Eochaid  in  tóglach  caoilriabach  dá  innsaigid  ocus  fuan- 
bratán  uime  ocus  lebar  ina  láim  ocus  dórdán  abráin  dá  ghabáil 
aige.  go  mbennaigid  dia  duit  a  Mhic  Eochaid  ar  in  cetharnach. 
go  mbennaigid  dia  duitse  ar  Mac  Eochaid  .  cá  háit  as  a  dtángais 
a  óglaoich  ar  sé.  i  dtig  Sheaain  mic  iarla  Desmuman  do  chodlas 
aréir  ar  sé  .  i  dtig  ui  Dhomnaill  i  mbél  átha  senaig  do  chodlas  in 
oidche  roime  sin.  i  nOilech  na  rig  do  rugad  mé.  bím  lá  in  He  .  lá 
i  gcionn  tire  .  lá  i  Manann  .  lá  i  Rachlainn  ||  ocus  lá  eile  ar  fionn- 
charn  na  foraire  i  sliab  Fuait  .  óir  is  duine  siublach  suarach  saob- 
nósach  mé.  cá  helada  duit  ar  Mac  Eochaid.  adbar  legha  mé  ar 
in  cetharnach.  cá  hainm  atá  ort  ar  Mac  Eochaid.  Cathal  O  Céin 
m'ainm  is  mo  shloinned  .  ocus  dá  léigfeása  in  doichell  ocus  in 
ghorta  ocus  in  droichbés  atá  innat  díot  do  leigesfainn  do  chos 
atá  sin  innam  gan  amrus  ar  Mac  Eochaid  nó  go  nibim  tri  deocha 
ocus  is  cuma  Horn  crét  dogni  each  0  shoin  immach.  an  léigfir 
in  doichell  is  in  ghorta  diot  ar  mo  chomairle  ar  Cathal  O  Céin. 
léigfed  chena  ar  Mac  Eochaidh.  tug  Cathal  O  Céin  luib  ice  im- 
mach is  do  chuimil  do  chois  Mhic  Eochaid  í  :  éirig  suas  a  Mhic 
Eochaid  go  bfaicem  an  bfuil  ruith  agat.  d'éirig  Mac  Eochaid 
ina  shesam  ocus  tug  sginned  immach  fá  imell  in  mhachaire  ocus 
each  ina  dhiaid  le  huathbás  .  gur  fhágaib  sé  in  dá  liaig  dég  do 
thorad  a  retha. 

Dorignes  do  leiges  a  Mhic  Eochaid  ar  in  cetharnach  .  ocus 
má  gni  tu  doichell  ná  gortad  as  so  suas  ticfad  chugat  ocus  brisfed 
in  chos  sin  do  leigised  liom  .  ocus  ní  hé  sin  amain  acht  in  chos 

1  Eg.  166,/.  10  b: — tar  sliabh  luachra  siar  agus  dar  liom  ar  se  do  chloinim 
anois  caismirt  na  bhfer  thionnall  agus  fead  ghair  na  bhfear  fiadhach  luightha 
na  laochradh  agus  maoidhebhna  bhfear  oglaech  ar  na  morchonaibh  agus  dar 
liom  do  chim  an  fiagh  ag  gabhaill  an  niar  agus  an  fhiann  inna  dheigh  agus 
an  conhart  ar  mirre  agus  ar  dasacht  inna  dhiadh  féachas  s.  mac  an  iarla 

eile  .  ocus  ni  leigisfid  lega  na  bfiann  tu  as  sin  suas.  ní  dhén  ar 
Mac  Eochaid  .  ocus  atá  ingen  álainn  agamsa  ocus  dobérfad 
duitse  Í  ocus  trí  cét  bó  is  trí  cét  capall  ||  is  trí  cét  caora  is  trí  cét 
muc  léithe  .  ocus  biad  féin  am  chliamain  mhaith  agat.  maith  sin 
ar  Cathal  O  Céin  :  má  atá  si  glan  nó  má  atá  si  gránda  beidh  si 
agam. 

Do  chuir  mac  Eochaid  fled  mhór  dá  hollmugad  is  dá  comm- 
órad  do  Chathal  O  Chéin  .  ocus  in  tan  fa  hollam  in  fhled  is  ba 
hinchaithme  in  chuirm  thógbus  Cathal  O  Céin  air  is  nir  luaithe 
mi'ol  mongruad  lá  márta  iná  Cathal  ag  dul  tar  maoilinn  in  chnuic 
bi  ar  agaid  in  bhaile.  táinic  in  fer  fritheolta  chum  Mic  Eochaid 
ocus  issé  adubairt :  in  liaig  út  bi  agat  ó  hUlltaib  dá  ngoirter 
Cathal  O  Céin  .  ni  luaithe  in  miol  mongruad  dá  ngoirter  in  gerr- 
fhiad  iná  eisen  ag  dul  tar  maoilinn  in  chnuic  út  thall  .  is  ann  sin 
dorigne  Mac  Eochaid  in  rann  mar  lenus:1 — 

I    n  liaig  a  hUlltaib  inmain  .  mar  is  inmain  Ulltaig  féin  '• 
mac  in  athar  ó'n  áird  tuaid  .  ni  mairg  fuair  Cathal  O  Céin 

Ghluaisios  Cathal  O  Céin  ocus  ní  derna  fos  ná  frithainsem  nó 
go  raib  i  Sligech.  ocus  is  í  sin  tráth  ocus  uair  fá  a  raibe  O  Con- 
chobair  ag  dul  do  dígail  chléibín  na  caillige  connachtaige  forsin 
gcaillig  muimnig  .  ocus  ar  mbeith  do  ag  imthecht  atchonnairc  || 
in  cetharnach  caoilriabach  chuige.  go  mbennaigid  dia  duit  a 
úi  Choncobair  ar  in  cetharnach.  go  mbennaigid  dia  duitse  ar  O 
Conchobair  .  ocus  cá  háit  arrabais  anois  ar  sé.  do  bios  aréir  i 
lagan  Laigen  i  dtig  Mhic  Eochaid  .  ocus  do  bios  in  oidche  roime 
sin  dá  mile  déc  ó  Luimnech  i  gcnoc  Aine  i  dtig  Sheaain  mhic 
iarla  Desmuman  .  do  bios  in  oidche  roime  sin  i  dtig  úi  Dhom- 
naill i  mbél  átha  senaig  .  ocus  i  ndún  monaid  i  mbaile  rig  Alban 
in  oidche  roime  sin.  i  nOilech  na  rig  do  rugad  mé.  bím  lá  in  He 
ocus  lá  i  gcionn  tire  .  lá  i  Manann  ocus  lá  i  Rachlainn  ocus  lá 
eile  ar  fionncharn  na  foraire  i  sliab  Fuait  .  óir  is  duine  suarach 
siublach  saobnósach  mé.  cá  hainm  atá  ort  ar  O  Conchobair. 
Gilla  dé  as  ainm  damsa  ar  sé  .  créd  ghluaisios  sib  as  bhaile  ar 

ms.  liaigh  ó  hulltaibh  inmhain  .  mar  is  inmhain  olltaig  féin  a  mhic  an 
athar  ó'n  áird  shoir  .  ni  mairg  fuair  cathal  ó  céin  Eg.  164,/.  11  b:  liagh  ó 
olltaib  inmhain  .  liagh  mar  as  inmhain  olltaigh  féin  mac  an  athar  ó'n  áird 
tuaid  mo  mhairg  do  fuair  cathal  ó  céin  Eg.  166,/.  153  b:  liaigh  a  hulltaib 
inmhain  .  liaigh  mar  is  inmhain  ulltaig  féin  mac  an  athara  ó'n  áird  tuaid  .  ni 
mairg  a  fuair  cathal  ó  céin 

Gilla  dé.  dochum  catha  i  nagaid  na  muimnech  do  thiagaim  ar 
O  Conchobair.  dá  bfoisteochad  sib  mise  do  rachainn  lib  ar  Gilla 
dé.  dar  mo  bhréithir  ar  cetharnach  do  mhuintir  úi  Chonchobair 
ní  hé  amáin  nach  bfoisteochamaois  thu  acht  ní  ghébmaois  cenn- 
ach  ná  cumha  is  do  leithéid  do  beith  linn,  ní  libse  do  rachainn 
ar  Gilla  dé  acht  le  hO  Conchobair  .  ocus  do  bféidir  |)  nach  misde 
d'O  Chonchobair  mise  beith  leis.  crét  as  cennach  duit  a  Ghilla  dé 
ar  O  Conchobair.  ni  iarraim  acht  gan  lethchuma  do  dénam  orm 
ar  sé  in  fedh  bím  friut.   doghébair  sin  ar  O  Conchobair. 

Do  ghluaisetar  rompa  tar  Sinainn  siar  ocus  fir  Chonnacht  uile 
i  naonréim  go  dtugadar  sgeimell  trí  lá  i  ndiaid  a  chéile  i  mesg 
muimnech  agá  slad  ocus  ag  breith  leo  gach  ni  ba  hinaistir  .  ocus 
ag  cruinnechad  a  mbó  is  a  gcapall  is  a  dtréd  co  haoninad.  fua- 
radar  tri  ba  breca  ocus  tarb  maol  na  caillige  muimnige  ocus  tug  O 
Conchobair  iat  sin  do'n  chaillig  chonnachtaig  i  ndigail  a  cléibín. 
nír  bfada  dóib  ag  timáin  na  creiche  co  bfacadar  gasrad  dá 
cúiged  Muman  ac  tóraigecht  i  ndiaid  a  dtána.  is  ann  sin  táinic 
in  Gilla  dé  do  láthair  úi  Chonchobair  ocus  tuc  a  rogha  do  in 
chrech  do  thimáin  nó  in  tóir  do  chosg.  adubairt  O  Conchobair 
gur  b'ferr  leis  in  tóir  do  chosg.  fillios  in  Gilla  dé  ar  in  tóir  ocus 
boga  ocus  ceithre  saigde  fichet  leis  .  ocus  nír  léig  aonurchar  nár 
thuit  naoi  naonbair  do  mhuimnechaib  leis  innus  nár  fhan  aon- 
duine  fó  fhad  ghona  urchair  shaigde  do  .  ocus  dá  ||  ndechadaois 
fir  Chonnacht  uile  i  dtimchioll  aonfhichet  bó  díob  ní  bhérfadaois 
fad  urchair  shaigde  leo  iat. 

Ann  sin  do  chuir  O  Conchobair  iarraid  ar  Ghilla  dé  ocus  adub- 
airt fris  in  chrech  do  thimáin.  fhregrus  in  Gilla  dé  sin  co  hobann 
is  do  chuaid  i  dtimchioll  na  creiche  mar  luas  áinle  .  corro  thinóil 
ocus  cor  thimáin  iat  uile  do  dhruim  degretha  co  mbátar  i  bfad  as 
amarc  fer  Muman.  mar  atchonncatar  na  muimnig  in  Gilla  dé  ac 
tabairt  a  chúil  dóib  do  deifrigetar  i  ndiaid  fher  gConnacht  co 
mbátar  agá  marbad  gan  choigilt .  innus  gurab  éigen  do'n  Ghilla 
dé  filled  ar  in  tóir  aris. 

Mar  sin  do  ina  rith  itir  in  tóir  ocus  in  chreich  nó  co  ráncatar 
tar  Sinainn  aniar  .  ocus  ó  shoin  co  Sligech  ocus  co  dúnad  úi 
Chonchobair.  téid  O  Conchobair  istech  roim  chách  .  tugad  deoch 
ina  láim  ocus  nir  chuimnig  ar  in  ngilla  dé  nó  gur  ibh  i.  tic  in 
gilla  dé  do  láthair  úi  Chonchobair  ocus  adubairt  co  raibe  ac 
gabáil  a  cheda  aige  .  ocus  nir  maith  le  hO  Conchobair  sin  ocus 

adubairt  co  dtiobrad  a  bhreith  féin  do  ar  son  in  lethóil  dá  nderna 
sé  fair  im  in  dig  sin.  adubairt  in  gilla  dé  nach  ngébadh  sin  uada 
ocus  nach  bfuireochad  ||  ni  bud  sia  .  ocus  adubairt  co  nderna 
rann  im  in  adbar  sin1 : — 

L  ethchuma  ar  Ghilla  dé  .  ní  cuibe  do'n  té  dogníí 

issedh  innsimse  do'n  fhlaith  .  ni  maith  in  breth  rue  in  ri 

N  í  mise  nach  ndechaid  leo  .  ar  cenn  na  mbó  co  tráig  Li  ' 
in  té  do  choiscfedh  in  tóir  .  ni  breth  choir  a  bheith  cen  ni 

D  á  mbiainnse  is  Murchad  mac  Briain  .  ac  gabáil  giall  bó  is  crechf 
tobach  cisa  in  domain  móir  .  ni  thiubrainn  do  acht  a  leth 

Féchain  dá  dtuc  O  Conchobar  tairis  nir  bfios  do  cá  háird  do 
áirdib  in  domain  ar  ghab  in  gilla  dé  uada. 

Tárla  fá'n  am  sin  Tadg  O  Cellaig  i  naonach  lánoirechtais  a 
dúin  ocus  a  degbaile  féin.  atchonnairc  in  cetharnach  caoilriab- 
ach  dá  innsaigid  ocus  leth  a  chloidim  nocht  do'n  taob  shiar  de 
ocus  barr  a  dá  cluas  tréna  shenfuan  ocus  senbróga  lán  d'uisge  ac 
fedalaig  uime.  go  mbennaigid  dia  dib  ar  in  cetharnach  .  do 
frecradh  é  mar  in  gcétna.  cá  háit  irrabais  anois  ar  Tadg  O 
Cellaig.  i  dtig  úi  Choncobair  shligig  do  chodlas  aréir  ar  in 
cetharnach  .  ocus  i  dtig  Mhic  Eochaid  i  lagan  Laigen  in  oidche 
roime  sin  .  ocus  i  dtig  Sheaain  mhic  in  iarla  in  oidche  roime  sin. 
i  dtig  úi  Dhomnaill  i  mbél  átha  Senaig  roime  sin  ocus  i  mbaile 
rig  Alban  roime  sin.  ||  i  nOilech  na  rig  do  rugad  mé.  bím  lá  in 
He  is  lá  i  gcionn  tire  .  lá  i  Manann  ocus  lá  i  Rachlainn  .  ocus  lá 
ar  fionncharn  na  foraire  i  sliab  Fuait  .  ocus  is  duine  siublach 
suarach  seafóidech  mé.  crét  as  elada  duit  ar  Tadg  O  Cellaig. 
clesaide  maith  mé  ar  in  cetharnach  .  ocus  dá  dtucthása  cúig 
marga  dam  dogénainn  cles  duit.    dobérsa  ar  Tadg.   chuirios  in 

1  ms. : — Leathchuma  ar  ghiolla  dé  .  ni  cuibhe  don  té  do  ni  innsighimse  don 
fhlaith  .  nach  maith  an  bhreith  do  rug  an  righ  Misi  neoch  a  ndeachaidh  le. 
ar  chionn  a  bho  go  tráigh  lí  an  té  do  choisgfedh  an  tóir  .  nir  bhreith  choir  a 
bheith  gan  digh  Dá  mbiainnse  is  muirech  mac  briain  .  ag  gabháil  giall  bó  is 
crech  ag  tobhach  ciosa  an  domhain  móir  .  ni  thiubruinn  do  acht  a  leth  Eg. 
164,/.  157  b: — Leathchuma  ar  ghilla  dé  .  neamhehumaoin  don  té  do  ni  innis 
uaim  don  fhlaith  .  ni  maith  in  bhreith  do  thug  an  righ  Ni  mise  nach  ndech- 
aid leo  .  ar  ceann  na  mó  go  trágh  lí  gidh  bé  do  choisgfedh  an  tóir  .  ni  breith 
choir  bheith  gan  ni  Dá  mbeinnsi  is  murchadh  mac  briain  .  gabháil  giall  sa 
dénamh  creach  aig  tógbháil  chísa  an  domhain  mhóir  .  ni  tiubhrainn  se  dho 
acht  a  leith  Eg.  i66,f.  12  b: — Ni  misie  nach  decha  leo  .  andhiagh  na  mbhó 
go  tráiligh  ge  bé  do  choiscéach  an  tóir  .  nir  bhreach  cóir  do  bheith  gan  aon 
ní  Dá  mbeinnse  mar  cháich  .  agus  mhic  briain  agabhail  giall  agus  dennadh 
créach  ag  tógbhaill  ciosa  an  doumhuin  mór  ni  thuabharing  do  acht  a  leath 

cetharnach  trí  simne  ar  a  bhois  ocus  adubairt  co  gcuirfedh  in 
tsimin  medóin  as  le  séideoig  ocus  co  bfúicfedh  in  dá  shimin 
foirimellacha  ann.  déntar  sin  let  ar  O  Cellaig.  chuirios  in  ceth- 
arnach barr  a  dhá  meor  ar  in  dá  shimin  do  b'foide  ó  a  chéile 
díob  ocus  do  shéid  in  tsimin  medóin  dá  bhois.  ag  sút  cles  agat 
a  Thaidg  úi  Chellaig  ar  in  cetharnach.  dar  mo  chubais  ni  hole  in 
cles  ar  O  Cellaig.  nár  raib  maith  ó  dhia  ac  fer  a  dhénta  arsa 
cetharnach  do  mhuintir  ui  Chellaig  .  ocus  dá  dtucthása  leth  na 
gcúig  marg  út  damsa  dogénainn  in  cles  út.  dén  in  cles  út  sin  nós 
chétna  ar  in  cetharnach  caoilriabach  ocus  dobérad  leith  na  gcúig 
marg  út  duit.  do  chuir  in  tóglách  trí  simne  ar  lár  a  dhernann 
ocus  do  chuir  barr  a  dhá  meor  ar  in  dá  shimin  leithimellacha 
ocus  tuc  séided  do'n  tsimin  láir  co  ndechaid  barr  a  dha  ||  meor 
tré  chlár  a  dhernann  immach  ar  chúl  a  láime.  ob  ob  a  dhuine  ar 
an  clesaide  caoilriabach  :  is  mistuama  in  cles  sin  dorignis  ocus 
ni  mar  sin  dorignes  féin  .  acht  chena  ó  chaillis  in  tairget  dogénsa 
do  leiges.  chuimlios  in  clesaide  luib  ice  do'n  láim  corbo  slán  i 
gcétóir  i. 

A  Thaidg  úi  Chellaig  ar  in  clesaide  dá  dtucthá  cúig  marga 
eile  dam  dogénainn  cles  eile  duit.  cia  in  cles  sain  ar  Tadhg. 
do  bhogfainn  mo  letchluas  ar  mo  letchionn  ocus  do  bhiadh  in 
letchluas  eile  ina  comnaide  ar  in  clesaide.  dén  sin  dúinn  ar  O 
Cellaig.  chuirios  in  clesaide  a  lám  suas  is  do  rue  ar  a  letchluais 
ocus  do  bhog  ar  a  lethcionn  i.  dar  go  deimin  is  maith  in  cles  ar 
Tadhg  O  Cellaig.  nár  raib  maith  agatsa  ar  cetharnach  úi  Chell- 
aig .  ocus  munab  é  in  donas  orm  dogénainn  féin  in  cles  út. 
ó  sháraig  in  cles  eile  thu  arsa  in  cetharnach  caoilriabach  dén 
in  cles  út  anois.  do  chuir  in  tóclách  a  lám  suas  ocus  do  bhog  a 
chluais  ar  a  lethcionn  co  dtáinic  in  chluas  ó'n  letchionn  leis.  is 
mithapaid  in  cetharnach  so  agat  a  Thaidg  ar  in  clesaide  .  dóig  ni 
mar  sút  dognímse  in  cles  .  acht  chena  dogénad  a  leiges  ocus  dá 
dtucthá  cúig  marga  eile  dham  dogénainn  cles  eile  duit.  ||  doberad 
ar  Tadhg. 

Tuc  in  clesaide  ceirtle  sida  immach  as  a  mhála  chlesaidechta 
ocus  tuc  urchar  ináirde  de  co  ndechaid  i  nél  in  aieoir  .  ocus  tuc 
gerrfiad  immach  as  in  mála  chétna  ocus  d'imthig  in  gerrfiad  ina 
rith  suas  ar  in  tsnáithe  .  ocus  tuc  cú  bhec  ocus  do  léig  i  ndiaid  in 
gerrfiaid  i  ocus  do  bi  si  ac  tafann  co  binn  ar  a  lorg  .  tuc  gilla  bee 
immach  as  in  mála  chétna  ocus  adubairt  leis  dul  suas  ar  in 

tsnáithe  indiaid  na  con  ocus  in  gerrfiaid  .  tuc  óigben  álainn  inn- 
ellta  immach  as  mhála  eile  do  bhi  aige  ocus  adubairt  léithe  in 
gilla  ocus  in  chú  do  lenmain1  ocus  in  gerrfiad  do  chaomnad  gan 
maslad  ó'n  gcoin.  do  rith  in  óigben  ina  dhiaid  co  luath  ocus  do 
b'aoibinn  le  Tadg  O  Chellaig  beith  ac  amarc  ina  ndiaid  ocus  ac 
éistecht  re  sestán  na  selga  co  ndechatar  suas  sin  nél  as  aithne  co 
léir. 

Do  bátar  sel  fata  ina  dtost  iar  sin  co  ndubairt  in  clesaide  :  is 
ecal  lim  ar  sé  co  bfuil  drochchor  gá  dhénam  ann  sút  tuas  .  ocus  má 
atá  ní  rachaid  cen  dígail.  crét  sin  ar  Tadg  O  Cellaig.  atá  ar  in 
clesaide  co  mbiadh  in  chú  ac  ithe  in  gerrfiaid  ocus  in  gilla  ac  dul 
chum  na  mná.  bud  dual  sin  féin  ar  Tadg.  tairrngios  in  tsnáithe 
iarsin  ocus  ||  fuair  in  gilla  itir  dá  chois  na  mná  ocus  in  chu  ac 
creim  chnám  in  gerrfiaid.  línus  ferg  mór  in  clesaide  cor  tharraing 
a  chloidem  ocus  tuc  buille  ina  mhuinél  do'n  ghilla  cor  theilg  a 
chenn  dá  cholainn.  adubairt  Tadg  O  Cellaig  nár  maith  leis 
gním  chom  michubaisech  sin  cá  dhénam  ina  fhiadnaise  féin.  má 
ghoillenn  sé  ortsa  mar  sin  ar  in  clesaide  is  furus  limsa  a  lesugud 
is  do  rue  ar  in  gcenn  ocus  tuc  urchar  de  ar  in  gcolainn  ocus 
d'éirig  in  gilla  ina  shesam  ocus  do  leith  a  dhroma  do  bi  a  agaid. 
do  b'ferr  do  beith  gan  anam  iná  beo  mar  sin  ar  Tadg  O  Cell- 
aig. arna  chlos  sin  do'n  chlesaide  do  rue  ar  in  ngilla  ocus  d'imp- 
aig  in  cenn  ar  in  gcaoi  choir  air  ocus  d'fág2  slán  é  mar  do  bi 
roime  .  ocus  dorigne  in  rann : — 

1  Eg.  164,  f.  ijg  b : — adubairt  léi  an  giolla  agus  an  chú  ocus  an  gearrfhiadh 
do  lenmhain  .  dorine  an  bhen  sin  ocus  bhi  tamall  eile  mar  sin  ocus  adubhairt 
go  raibhe  egla  air  go  raibhe  a  ghiolla  páirteach  rena  mhnaoi  agus  go  raibhe 
an  chu  ag  ithe  an  ghearrfhiadha  .  tairrngios  an  tsnáithe  leis  anuas 

2  ms. : — dobheir  began  dobheir  mórán  .  dobheir  na  fithche  marg  dobheir  beo 
fer  gan  anmain .  mian  gach  righ  ar  talmhain  tadhg  Eg.  ibid: — d'fágslán  é  mar 
do  bhi  roime  .  acht  a  ui  chellaigh  ar  an  clesaidhe  d'fág  mo  ghiolla  mo  bhen  féin 
torrach  agus  is  é  toirrcheas  atá  aice  mac  agus  tabhairse  luach  oileamhna  an 
mhic  sin  uait .  béra  ar  tadhg  .  tug  tadhg  cúig  mairg  do'n  toirrchios  do  bhi  a 
mbroinn  mhná  an  chleasaidhe  .  a  thaidhg  úi  cheallaigh  ar  an  cleasaidhe  sin 
beann  do  bhruit  go  náirmhed  féin  mo  chuid  airgid  .  do  shin  ocus  d'áirimh 
an  cleasaidhe  a  cuid  airgid  agus  fuair  sé  fichid  mairg  aige  .i.  cúig  mairg  le 
gach  cleas  agus  cúig  mairg  do'n  toirrchios  sin  do  bhi  a  mbroinn  a  mhná  .  a 
thaidhg  ui  cheallaigh  ar  an  cleasaidhe  rinne  mé  rann  duit .  dar  mo  bhréithir 
maith  é  ar  tadhg  .  dobeir  beagán  dobeir  mórán  dobeir  fós  na  fiche  mairg 
dobeir  ni  d'fear  gan  anmain  .  mian  gach  righ  ar  talmain  tadhg  Eg.  /66, 
f.  14: — do  bheir  morann  do  beir  begann  do  bheir  fos  an  fhithcid  mharg  do 
bheir  uaim  dfer  gan  anim  lé  mian  mo  croidhe  ar  talmhuin  thaidhg 

D  obeir  began  dobeir  mórán  .  is  dobeir  in  fichid  marg  '■ 

dobeir  beo  fer  gan  anmain  .  mian  gach  rig  ar  talmain  Tadg 

Féchain  dá  dtuc  Tadg  O  Cellaig  dá  leth  taoib  nir  b'fios  do 
cá  háird  do  áirdib  in  domain  do  gab  in  clesaide. 

Fled  do  commórad  i  dtig  rig  Laigen  fb'n  am  sain  ocus  || 
atchonncatar  in  cetharnach  caoilriabach  chuca  ocus  in  tuisge  ac 
fedalaig  ina  senbrógaib  ocus  barr  a  chloidim  nochtaithe  do'n 
taob  tiar  de.  co  mbennaigid  dia  dib  ar  in  cetharnach.  co  mbenn- 
aigid  dia  duitse  ar  ri  Laigen  ocus  cánas  a  dtáncais  chucainn  arsa 
in  rí.  ó  thig  Taidg  úi  Chellaig  tháncas  anois  .  i  dtig  úi  Chonchob- 
air  i  Sligech  in  oidche  roime  sin.  in  Oilech  na  rig  do  rucad  mé. 
bím  lá  in  He  is  lá  i  cionn  tire  .  lá  i  Manann  lá  i  Rachlainn  is  lá 
eile  ar  fionncharn  na  foraire  i  sliab  Fuait  .  duine  siublach  suar- 
ach  siofóidech  mé  ar  in  cetharnach.  cá  hainm  atá  ort  ar  ri 
Laigen.    gilla  decair  as  ainm  dam  ar  sé. 

Do  bátar  sé  fir  dec  re  seinm  tét  i  dtig  rig  Laigen  in  tráth  sain, 
dobeirim  mo  briathar  ar  in  gilla  decair  ó  chualas  féin  torann  na 
nórd  i  niochtar  ifrinn  ni  chuala  comolcas  bar  ceoil  ar  sé.  a 
chladaire  smertha  arsa  in  fer  fa  harrachta  do'n  aos  tét  is  olc  as 
fiu  thusa  sin  do  rád  linn,  co  deimin  adeirim  letsa  ar  in  gilla 
decair  cé  doilig  dul  tarsna  cúig  feraib  dec  sin  eile  le  docheol  is 
tusa  féin  bheir  barr  seirbe  orra  uile.  do  thóg  in  fer  tét  a  chloi- 
dem  is  do  bhuail1  in  ||  gilla  decair  i  mullach  a  bathaise  ocus  dar 
leis  féin  dorigne  dá  leith  certa  dá  chionn  .  ocus  is  amlaid  tarla  do 
ionad  ar  bhain  in  buille  dhe  féin  ina  chenn  co  nderna  dá  leith 
de  .  ocus  in  méit  do  roiched  do'n  aos  tét  chuice  do  bhuailed  gach 
aon  díob  lán  a  láime  fair  ocus  ar  each  aon  díob  féin  do  bi  in 
buille  fá  deoid. 

Is  ann  sin  d'fógair  ri  Laigen  de  chuid  dá  derbchomdaltadaib 
féin  in  drochduine  sin  do  breith  leo  ocus  a  chrochad.  do  rucadar 
air  ocus  do  chrochadar  é  dar  leo  féin  .  ocus  ar  filled  dóib  do  láthair 
in  rig  fuaratar  in  gilla  decair  rompa  istig.  nach  tu  d'fágbamar 
crochta  sin  chroich  ar  siat.  féch  sin  ar  in  cetharnach  .  d'féchatar 
sin  ocus  frith  in  derbchomdalta  fa  hannsa  le  rig  Laigen  crochta 

1  Eg.  166,/.  14  b : — agus  dar  leis  f-  gur  bhuail  an  giolladh  decarach  a  mullach 
amhathais  ocus  do  shiol  go  ndearna  2h  leith  2h  chenn  as  amhl-  do  bhi  as  ar 
f-  do  bhual  se  an  ii  bhuille  agus  do  reinn  se  2h  leith  2h  cheann  f-  leg. : — 
agus  dar  leis  féin  gur  bhuail  an  giolla  decair  i  mullach  a  bhathaise  agus  do 
shaoil  go  ndearna  dhá  leith  dhá  chenn  [acht]  is  amhlaidh  do  bhi  is  air  féin  do 
bhuail  sé  an  dá  bhuille  agus  dorigne  se  dhá  leith  dhá  cheann  féin 

i  náit  in  ghilla  decair.  dorignedh  in  cles  sin  fó  trí  leisin  ngilla 
decair  cor  crochad  triur  do  derbchomdaltadaib  in  rig  ina  áitsen 
ocus  cor  marbad  urmór  a  aosa  eladan. 

D'fan  in  cetharnach  i  tig  rig  Laigen  can  buidechas  co  tráth 
éirge  gréine  arna  márach.  do  chuaid  do  láthair  in  rig  ar  maidin 
ocus  adubairt  :  a  ri  Laigen  ar  sé  do  chuires  cuid  dot  mhuintir 
chum  báis  aréir  ocus  fúicfed  slán  agat  féin  arís  iat.  ||  is  maith 
liom  sin  ar  in  rí.  d'fácaib  in  gilla  decair  muintir  in  rig  slán  ocus 
rue  ar  chláirsig  ocus  do  sheinn  cuir  ocus  puirt  shiublacha  binne 
sidhe  co  gcuirfedh  aos  galair  ocus  géresláinte  in  domain  i  dtoirr- 
chim  suain  ocus  sirchodalta  re  fuaim  in  cheoil  fhirbinn  shiabartha 
do  sheinn  sé  in  tan  sain,  amharc  dá  dtuc  in  ri  tairis  ar  a  lucht 
chiuil  féin  nír  bfios  do  cá  ndechaid  in  gilla  decair  uaidh.  ocus  ni 
comnaide  ná  fosad  dorigne  corráinic  co  [cill]  scire1  co  tig  Sheaain 

1  ms. : — go  sgire  go  tigh  cheasam  ui  domain  Eg.  164,  f.  161  b: — ocus  d'im- 
thig  féin  roime  go  ráinig  cill  sgire  go  tigh  sheaain  úi  dhomnalláin  ocus  tugadh 
meadar  bainne  reamhair  ocus  mias  d'ubhla  fiadhaine  chuige  ocus  chaith  a 
lórdhaothin  díobh  ocus  ghluaisios  as  a  bfiadhnaisi  ocus  ní  fios  cáit  a  ndech- 
aid uatha  ó  shoin  alé  .  conadh  é  sin  sgéal  in  cheatharnaig  chaoilriabhaig  .i. 
ceatharnach  ui  domhnaill  conuige  sin  Eg.  166,  f.  ij: — do  thearrngn  sé  luibh 
do  bhi  age  amach  as  a  mhála  cleasiacht  agus  do  choimmill  sé  an  luibh  do 
charrabad  uachtarach  .gca.  fer  dhíobh  agus  déruigadh  slainn  mar  do  bhidar 
riomhe  sin  riomh  .  agus  do  ghluais  uatha  amach  as  a  mhbfennuise  agus  ni 
dharnna  stád  na  caomhni  no  go  ndecha  go  teach  cheann  í  dhornainn  ocus 
tugabh  meadair  bhainne  ramhair  5ge  agus  miadhs  dubhadhla  fiainn  agus  dith 
a  leor  dhaoichuint  feinn  diobh  agus  do  ghhiis  6  amach  as  a  mhbfiannuisa  gan 
chead  gan  cheluirra  dhoibh  agus  do  ghluias  se  riomhe  na  dhia  deannaraith 
ar  ghléis  nar  bhfes  ff  cá  hard  dardaibh  in  domhuinn  mhóir  do  ghaibh  se 
uatha  acht  immacht  gan  tuarraighe  ag  sin  dhiobhse  cuard  slanmhnainn  mc 
lir  do  thuatha  dé  dd  á  sé  do  bhi  ar  siubhaill  mar  súid  an  nfher  chleasiachta 
agus  a  nfer  aillaoidh  deoirrachta  is  draoidhchta  ar  gc  uile  dhuinne  no  go  dár 
fá  dhearrh  gur  uimme  sé  uainn  gan  aguinn  acht  a  thuaraiscg  mar  uimme  gach 
draoidhtheoir  ocus  aillaoidóir  dá  raibh  an  riomh  agus  mar  sin  an  nfiainn 
agus  gc  draim  dá  dáinig  ó  hoinn  agus  dá  dtuicfa  go  bráich  agus  sinni  leo  na 
nia  ar  na  sgiobha  le  próinnsias  ó  mullune  ó  shráid  an  dreatheid  an  fidhthui 
lá  donn  mhaoi  dheannach  á  nóibhar  1740  leg. : — do  tharraing  sé  luib  do  bi 
aige  amach  as  a  mhála  clesaigechta  ocus  do  chuimil  sé  an  luib  do  charbad 
uachtarach  gacha  fir  diob  ocus  d'éirghedh  slán  mar  do  biodar  roime  sin 
riam  .  ni  derna  stad  ná  comnaide  nó  go  ndechaid  go  tech  Sheaain  í  Dhomn- 
alláin  agus  tugad  medair  bainne  remair  chuige  agus  mias  d'abla  fiadaine  agus 
d'ith  a  leordaoithin  féin  diob  agus  do  ghluais  sé  amach  as  a  bfiadnaise  gan 
ched  gan  chéilebrad  dóib  .  agus  do  ghluais  sé  roime  ina  diaid  i  dtennaruith  ar 
ghlés  nár  bh'fes  dóib  cá  háird  d'áirdib  in  domain  móir  do  ghaib  sé  uatha 
acht  a  imthecht  gan  tuairisg  .  ag  sin  díbse  cuaird  Mhanannáin  mhic  Lir  do 
thuathaib  dé  danann  ós  é  do  bíodh  ar  siubal  mar  súd  ina  fher  chlesaigechta 

úi  Dhomnalláin  .  ocus  tucatar  medar  bainne  remair  ocus  mias 
do  ablaib  fiadaine  chuice  ocus  do  chaith  a  leordóithin  díob.  ocus 
do  ghluais  as  a  bfiadnaise  can  fios  dóib  cá  háird  ar  ghab  sé 
uatha  .  ocus  ní  chuala  a  bhec  do  scélaib  in  chetharnaig  chaoil- 
riabaig  ó  shoin  a  leith. 

.  Finit . 


Ag  so  tnrus  Caoil  an  iarainn  meic  rig  na  Tesdille  go 

hEirinn  agus  chom  mífhortúnach  is  d'éirig 

a  shiubal  leis. 

Lá  aonaíg  ocus  árdoirechtais  do  commóradh  le  Fionn  mac 
Cumaill  mhic  Airt  mic  Thrénmóir  úi  Bhaoiscne  le  secht  gcath- 
aib  na  féinne  ocus  le  secht  gcathaib  na  gnáithféinne  ac  beinn 
Edair  mhic  Edgaoithe.  súil  dá  dtugadar  tar  muir  ocus  tar 
mórfhairrge  co  bfacadar  in  long  luchtmar  lánáidbsech  fána  láin- 
réim  seoil  sin  bfairrge  anoir  co  láindírech  dá  nionnsaigid  .  innell 
cogaid  ocus  cointinne  uirre.  ocus  ni'r  chian  dóib  in  tan  atchonn- 
arcadar  in  taonóglách  mór  míleta  merchalma  ac  éirghe  d'urlann- 
aib  a  shleg  ocus  do  chrannaib  a  chraoisech  nó  gur  ghab  leithed  a 
dhá  bonn  do'n  tráig  ghelghainmide.  lúirech  líomtha  lánmhaisech 
air  .  éidedh  daingen  dobhriste  uime  .  sciath  donnálainn  ós  áird  a 
ghualann  .  clogad  cruaidiarainn  fána  chenn  .  cloidem  claislethan 
cuilgdhírech  ar  a  thaob  chlí  .  a  dhá  shleig  chrainnremra  chróna 
ghéra  ina  dhá  dhorn  .  brat  sciamach  scáirléide  fána  ghuailnib 
ocus  delg  óir  loiscthe  ina  lethanbrollach. 

Táinic  i  láthair  Fhinn  ocus  na  féinne  ar  in  innell  ocus  ar  in 
órdugad  sin  .  ocus  do  labair  Fionn  ocus  is  edh  adubairt  :  cia  thu 
a  ghaiscedaig  d'folaib  uaisle  nó  anuaisle  in  domain  .  nó  cia  háird 
do  na  ceithre  hárdaib  inar  ghabais  chucainn.    Caol  an  iarainn  as 

agus  ina  fher  eladhadóirechta  agus  draoidechta  ar  gach  uile  dhuine  nó  go 
dtárla  fá  deired  gur  imthig  sé  uainn  gan  againn  acht  a  thuairisg  mar  imthig 
gach  draoidedóir  agus  gach  eladadóir  dá  raibh  ann  riam  agus  mar  sin  don 
fhéinn  agus  gach  drem  dá  dtáinig  ó  shoin  agus  dá  dtiocfaid  go  bráth  agus 
sinne  leo  ina  diaid.  arna  sgríobad  le  Próinsias  O  Maoildúin  ó  shráid  an 
droichid  an  fichmedh  lá  do  mhí  dhéidenaig  an  fhogmair  1740. 

ainm  damsa  .  mac  rig  na  Tesáille  .  ocus  in  mhéit  do  shiublas 
do'n  chruinne  ó  d'fágbas  mo  thír  féin  conice  so  nír  fhágbas 
ionnta  innse  ná  oilén  gan  chur  fá  áirdchíos  mo  chloidim  ocus 
fám  láim  féin  .  ocus  is  é  as  mian  liom  áirdchíos  ocus  cennas  na 
hEirenn  do  breith  liom  do'n  dulsa.  ni  chualamar  ariam  laoch 
ocus  ni  fhacamar  gaiscedach  nach  bfuightide  fer  dá  chlaochlód 
in  Eirinn  ar  Conán.  ni  fuil  acht  glór  óinmide  ocusamadáin  acam 
ad  ghlórsa  a  Chonáin  ar  Caol  .  óir  dá  raibe  a  bfuair  bás  le  secht 
mbliadnaib  do  na  fiannaib  i  gcionn  a  mairenn  díob  dobérainnse 
braon  báis  ocus  begshaogail  orra  uile  i  naonló  amain,  acht  chena 
dogénad  ni  as  réide  iná  sin  lib  .  má  gheibtidh  iomorro  in  bar 
mesc  aonlaoch  amáin  bérus  barr  ormsa  do  rith  ná  do  chomrac  ná 
do  chorraigecht  ni  dhénad  ni  as  mó  buaidertha  ná  trioblóide  do 
chur  oraibse  ná  ar  nech  eile  acht  filledh  tar  m'ais  dom  chrích  féin 
arís.  maisedh  in  gilla  turuis  atá  againne  ar  Fionn  .  mar  atá 
Caoilte  mac  Rónáin  .  ni  fuil  sé  sin  mbaile  in  tan  so  ocus  dá 
mbiadh  do  chaithfed  sé  rith  letsa.  ocus  más  duine  thu  a  ghais- 
cedaig  ar  sé  fhanfus  i  bfarrad  na  féinne  nó  dogénus  caradrad 
ocus  comall  leo  co  dtéighedsa  ar  chenn  Chaoilte  co  Temair  na  rig 
muna  bfaghbad  ann  sin  é  dogébad  go  derbtha  i  gcéis  Chorainn 
na  bfiann  é.    déntar  amlaid  ar  Caol, 

Is  ann  sin  do  ghluais  Fionn  sin  mbelach  ocus  ni  cian  do 
chuaid  in  tan  tarla  ar  choill  aimréid  dorcha  ocus  bóthar  firdomh- 
ain  méise  ag  gabáil  tré  chertlár  na  mórchoille  sin.  ni  cian  do 
chuaid  innte  in  tan  tecmaic  ar  in  ndúil  diablaide  droichdeilbe 
ocus  in  narrachtach  éigciallach  ocus  in  fiadfathach  ||  cretbuide 
cnáimremar  ocus  cóta  fada  lachtna  co  colpa  a  dhá  cos  sios  air. 
ba  shamalta  re  crann  seoil  luinge  lán  móire  gach  cos  faoi  ag 
iomchur  chuirp  aimriagalta  in  fhir  móir  .  ocus  ba  shamalta  re 
taob  báid  bronnfhairsing  gach  bróg  do'n  dá  bhroig  do  bí  fá 
chrúba  crotacha  caimingnecha  in  fathaig  .  ocus  leithed  méise 
pétair  d'íochtar  dhóibe  buide  ar  in  gcóta  lachtna  do  bi  ar  in  bfer 
mór  .  ocus  gach  coiscéim  dá  siublad  do  bhuailedh  in  tiochtar 
dóibe  buide  sin  colpada  a  dhá  cos  innus  go  mbainedh  fuaim  asta 
dochloisfide  láinmhile  ferainn  uada  .  ocus  gach  uair  dá  dtógbadh 
a  chos  do  scárdadh  lán  bairille  do'n  ghrellaig  suas  fána  mhásaib 
ocus  fána  chorp  cretbuide  air.  do  ghab  Fionn  ag  féchain  ar  in 
bfer  mór  ar  fedh  tamaill  fhada  óir  ni  fhacaid  a  shamailsen  riam 
roime  .  ocus  do  bi  ac  siubal  roime  sin  tslige  no  gur  labair  in  fer 

is  co  ndubairt :  crét  é  in  raon  siubail  ná  sechráin  so  do  bain  duit 
a  Fhinn  mic  Chumaill  ar  sé  at  aonar  ocus  at  aonracht  gan  duine 
d'fiannaib  Eirenn  at  fochair.  atá  ar  Fionn  do  mhéit  mo  bhuaid- 
ertha  ocus  mo  thrioblóide  nach  bfuil  faill  acam  ar  sin  d'innsin 
duit  .  ocus  dá  mbiadh  gan  maith  acam  ann.  muna  ninnsi  dam  é 
ar  in  fer  mór  beir  fána  dholaid  ocus  fána  dhígbáil  co  bráth. 
maisedh  ar  Fionn  más  éicen  dam  sin  d'innsin  duit  biodh  a  fhios 
acat  gurab  é  Caol  an  iarainn  mac  rig  na  Tesáille  tháinic  istech 
co  beinn  Edair  mic  Edgaoithe  sin  medón  lae  indiu  ac  gabáil 
áirdchíosa  is  áirdchennais  Eirenn  acht  muna  bfagbadh  aonlaoch 
amáin  bérus  buaid  air  do  rith  do  chomrac  nó  do  chorraigecht. 
cad  as  mian  daoib  do  dhénam  ar  in  fer  mór .  óir  is  aichnid 
damsa  go  maith  é  ocus  ní  fuil  énní  dá  ndubairt  in  laoch  sin  nach 
dtic  leis  a  choimlionad  .  ocus  dogénad  ár  bfer  ocus  bferóclách  do 
thabairt  ar  in  bféinn  go  huilide.  is  mian  liom  ar  Fionn  dol  ar 
chenn  Chaoilte  co  Temair  na  rig  .  ocus  muna  bfagbad  ann  sin  é 
dogébad  go  derbhta  i  gcéis  Chorainn  na  bfiann  é  innus  co 
mbenfadh  gell  retha  do'n  laoch  út.  maisedh  ar  in  fer  mór  is 
duine  gan  rígacht  tu  más  é  Caoilte  mac  Rónáin  do  chrann  bag- 
air,  ni  fhedarsa  tra  cad  dogénad  ar  Fionn.  atá  a  fhios  sain 
agamsa  ar  in  fer  mór  :  dá  nglacfá  liomsa  dar  mo  mhionna  do 
bhainfinn  gell  retha  do'n  laoch  út.  mesaimse  ar  Fionn  co  bfuil 
do  dhíchell  le  dénam  acat  do  chóta  is  do  bhróga  mora  d'iomchur 
aoinleithmile  amain  d'ferann  sin  16  ocus  gan  dul  i  ngell  retha 
risin  laoch  út.  dar  go  deimin  muna  mbainedsa  dhe  é  ni  bainfidh 
fer  d'feraib  Eirenn  ar  in  fer  mór.  déntar  amlaid  ar  Fionn  .  acht 
crét  as  ainm  duit.    bodach  in  chóta  lachtna  as  ainm  dam  ar  sé. 

Ann  sin  fillios  Fionn  ocus  bodach  in  chóta  lachtna  tar  a  nais 
ocus  ni  haithrister  a  naister  ná  a  nimthecht  nó  co  ráncatar  co 
beinn  Edair  mic  Edgaoithe. 

Is  ann  sin  do  chruinnigedar  fianna  Eirenn  uile  i  dtimchioll  in 
fhir  móir  uair  ni  fhacatar  a  shamail  riam  roime.  táinic  Caol  in 
iarainn  do  láthair  ocus  d'fiarfaig  an  tuc  Fionn  leis  in  fer  do 
rithfedh  ris  féin  .  ocus  adubairt  Fionn  co  dtuc  ocus  do  thesbáin 
do  é.  ar  bfaicsin  in  bhodaig  do  Chaol  adubairt  nach  rithfedh 
r^na  leithéid  do  bhodach  smertha  choidche.  arna  chloistin  sin 
do'n  bhodach  dorigne  glámrad  garb  gáire  ocus  adubairt :  is 
mellta  ataoi  dom  thaobsa  a  ghaiscedaig  ar  sé  .  ocus  tabair  dam 
fios   na  scribe  rithfios  tu  ocus  muna  rithedsa  sin    riotsa   ocus 

tuillcd  más  é  do  thoil  é  is  lctsa  brcith  ||  in  ghill.  ní  háil  dam  ni 
bud  lugha  iná  trí  fichid  mile  do  scn'b  retha  do  beith  reomam  ar 
Caol.  is  maith  mar  tharla  ar  in  fer  mór  :  trí  fichid  mile  go  cinnte 
ó  beinn  Edair  mic  Edgaoithc  co  sliab  luachra  na  Muman  .  ocus 
muna  rithedsa  sin  riotsa  ocus  tuilled  más  é  do  thoil  é  is  letsa 
breith  in  ghill.  déntar  amlaid  ar  Caol.  maisedh  ar  bodach  in 
chóta  lachtna  is  é  ni  as  cóir  dúinn  do  dhénam  gluasacht  siar  co 
sliab  luachra  na  Muman  ocus  comnaide  na  hoidche  inocht  do 
dhénam  ann  innus  co  mbiam  réid  do  chum  ár  naistir  ocus  ár 
nimthechta  ar  a  márach. 

Is  ann  sin  do  ghluais  in  dias  deglaoch  sin  .  mar  atá  Caol  an 
iarainn  mac  rig  na  Tesáille  ocus  bodach  in  chóta  lachtna  .  ocus 
ni  haithrister  a  nimthús  co  ráncatar  sliab  luachra  na  Muman  ac 
dul  faoi  do'n  ghréin.  is  ann  sin  do  labair  in  bodach  ocus  is  é 
adubairt  :  a  Chaoil  in  iarainn  ar  sé  is  cóir  dúinn  árus  toige  nó 
botháin  do  dhénam  bhias  ós  ár  gcionn  inocht.  dar  go  derbta  ni 
rachad  do  dhénam  toige  ar  shliab  luachra  na  Muman  mar  ghell 
ar  chomnaide  aonoidche  is  gan  'súil  agam  re  techt  tar  m'ais  lem 
16  arís.  déntar  amlaid  ar  in  bodach  .  acht  má  thic  liomsa  árus 
toige  nó  boithe  do  dhénam  is  fada  uada  immach  bhias  each  aon 
nach  dtiubradh  a  chongnam  dochum  a  dhénta. 

Is  ann  sin  do  ghluais  in  bodach  fá'n  gcoill  aimréid  dorcha  ba 
choimnesa  do  .  ocus  ní  stad  ná  mórchomnaide  dorigne  nó  gur 
shnaidm  sé  ceithre  cúpla  fiched  do  móradhmad  ocus  co  dtuc  leis 
iat  fóna  ndíol  taobán  gcoille  ocus  d'úrluachair  in  tsléibe  do'n 
ualach  sin  .  ocus  gur  chuir  tech  fada  fairsing  ina  shesam  fó 
dhíon  ocus  fó  thégar.  ina  diaid  sin  do  chuir  mórthorc  móradbal 
móirtheined  d'úrach  ocus  do  chn'onach  na  coille  ar  úrlár  in  lóistín 
sin  ocus  do  labair  in  dara  huair  le  Caol  :  más  duine  thu  thiocfus 
liomsa  d'fiadach  ar  bith  fó  na  coilltib  so.  ní  fios  damsa  é  ar 
Caol  .  ocus  dá  mb'edh  ni  led  leithéidse  do  rachainn  d'emhnad. 

Is  ann  sin  do  ghluais  in  bodach  fb'n  choill  aimréid  dorcha  ba 
choimnesa  do  .  ocus  ni  cian  do  chuaid  innte  in  tan  do  mhúscail 
sé  scaoth  muc  bfiadhain  .  ocus  do  ghab  i  naghaid  na  scaoithe 
ocus  in  tore  ba  threise  atchonnairc  sé  do  scar  risin  scaoith  ocus 
do  len  i  réim  gacha  conaire  ocus  gacha  diamrach  é  gur  sháraig 
le  tréine  retha  ocus  saothair  é.  do  thrascair  co  lár  ocus  co  lánta- 
lam  é  .  do  chóirig  co  glan  degthapaid  é  .  ocus  do  chuir  i  gcionn 
na  teinedh  lánmóire  sin  dá  róstadh  é  ocus  glés  iompóidh  ar  na 

beraib  sin  uathaib  féin.  is  ann  sin  do  ghluais  in  bodach  ocus  ni 
stad  ná  mórchomnaide  dorigne  co  toigh  mbarúin  innse  úi  Chuinn 
do  bi  deich  mile  fichet  ó  shliab  luachra  .  ocus  tuc  leis  dá  bairille 
fíona  dá  méis  pétair  ocus  arraibe  d'arán  ollmaighte  sin  tech. 
bórd  ocus  cathaoir  .  ocus  tuc  leis  do'n  ualach  sin  iat  corráinic  co 
sliab  luachra  na  Muman  tar  a  ais  .  ocus  do  fuair  a  chuid  feola 
rósta  roime.  do  chuir  leth  an  tuirc  leth  an  aráin  ocus  bairille 
fiona  i  noirchill  na  maitne  .  ocus  do  chuir  leth  aile  ar  bórd  faoi 
féin.  do  suid  sios  co  sadhail  sochma  .  d'uaid  a  leordóithin  bídh 
ocus  d'ól  bairille  fiona  ina  chorp  sios  ina  dhiaid.  do  chroith  lán- 
bhrat  luachra  ar  úrlár  in  lóistín  sin  .  ocus  do  bi  ina  thoirrchim 
shuain  ocus  shírchodalta  nó  gur  éirig  grian  lántsoillsech  arna 
márach  ocus  co  dtáinic  chuige  Caol  an  iarainn  do  bi  in  oidche 
sin  ar  taob  in  tsléibe  gan  biad  gan  dig  ocus  gur  mhúscail  as  a 
chodlad  é  .  ocus  adubairt  :  éirig  a  bhodaig  ar  sé  is  mithig  dúinn 
dol  dochum  ár  naistir  ocus  ár  nimthechta  ||  festa.  Is  ann  sin  do 
múscail  in  bodach  ocus  do  chuimil  bos  dá  shúilib  ocus  adubairt : 
atá  uair  dom  chodlad  gan  dénam  agam  go  fóill  .  acht  ós  deifir 
atá  ortsa  dobeirim  mo  thoil  duit  beith  ac  imthecht  ocus  biadsa 
ad  dhiaid  gan  amrus. 

Is  ann  sin  do  ghluais  Caol  roime  sin  tslige  ocus  ni  raibe  gan 
móiregla  air  fb'n  nemshuim  atchonnairc  ac  in  mbodach  acá 
dénam  de.  acht  in  tan  do  chodail  in  bodach  a  leordóithin  d'éirig 
ina  shuide  .  d'ionnail  a  agaid  ocus  a  láma  .  do  chuir  biad  ar  bórd 
faoi  .  do  suid  sios  go  sadhail  sochma  ocus  d'uaid  leth  in  tuirc 
leth  in  aráin  ocus  d'ol  bairille  fiona  ina  chorp  sios  ina  dhiaid. 

Is  ann  sin  d'éirig  in  bodach  ocus  do  chuir  cnáma  na  muice  co 
bailech  i  mbeinn  a  chóta  lachtna  .  do  ghluais  roime  mar  luas 
áinle  nó  ferbóige  nó  mar  ghal  ghaoithe  ruaide  mhárta  ac  gabáil 
fó  mhaoilinn  chnuic  nó  chairrge  cennghairbe  nó  co  rue  Caol  in 
iarainn  istech.  ocus  do  theilg  cnáma  na  muice  tarrsna  sin  tslige 
roime  ocus  adubairt  :  a  Chaoil  in  iarainn  ar  sé  féch  in  bfuigtheá 
creinnt  ar  bith  ar  na  cnámaib  sin  .  óir  is  derb  co  bfuilir  lán  d'ocrus 
ar  mbeith  ar  sléib  luachra  na  Muman  aréir  ad  throscad.  do 
chrochad  dogébthá  a  bhodaig  ar  Caol  sul  rachainnse  ag  iarraid 
bhid  ar  na  cnámaib  do  bis  ac  creinnt  led  chraoisfhiaclaib.  maised 
ar  in  bodach  ni  mór  duit  cor  siubail  do  chur  ort  bhus  ferr  iná 
chuiris  co  fóill. 

Is  ann   sin  do  ghluais  in  bodach  ina  réim  siubail  amail  do 

rachadh  i  bfírgheilt  ghlinnc  nó  co  ndechaid  deich  mile  fiched  dá 
shlige  do'n  scrib  sin.  is  ann  sin  do  ghab  in  bodach  ac  ithe  smér 
do  na  driseogaib  do  bí  ar  dá  thaob  in  bhelaig  nó  in  bhóthair  co 
dtáinic  chuige  ann  sin  Caol  in  iarainn  co  ndubairt :  a  bhodaig  ar 
sé  atáit  trí  mile  fichet  as  so  siar  in  áit  i  bfaca  beinn  dod  chóta 
lachtna  casta  fó  bhrágaid  tuim  ocus  benn  aile  fá  bhrágaid  tuim 
deich  mile  uadh  sin  siar.  in  iat  benna  mo  chótasa  ar  in  bodach 
ac  féchain  síos  air  féin.  is  iad  co  deimin  ar  Caol.  maisedh  ar  in 
bodach  is  é  as  cóir  duitse  do  dhénam  fuirech  ann  so  ac  ithe  smér 
co  bfilledsa  ocus  benna  mo  chóta  do  thabairt  liom.  is  derb  nach 
ndénfad  ar  Caol.   déntar  amlaid  ar  in  bodach. 

Is  ann  sin  do  ghluais  Caol  roime  ocus  fillios  in  bodach  co 
bfuair  benna  a  chóta  mar  adubairt  Caol  .  do  suid  ocus  do  tharr- 
aing  immach  a  shnáthaid  is  a  shnáithe  gur  fhuaig  ina  náit  féin 
iat  arís  .  is  ann  sin  fillios  in  bodach  tar  a  ais.  ni  fada  do  chuaid 
Caol  in  tan  rue  air  ocus  adubairt  leis  :  a  Chaoil  ar  sé  is  cóir  duit 
cor  siubail  do  chur  ort  bhus  ferr  iná  mar  do  chuiris  fós  más  mian 
let  áirdchíos  na  hEirenn  do  breith  let  mar  adubrais  chena  .  óir  ni 
biadsa  ac  filledh  tar  m'ais  festa. 

Is  ann  sin  do  ghluais  in  bodach  mar  luas  áinle  nó  ferbóige  nó 
mar  ghal  ghaoithe  ruaide  mhárta  ac  gabáil  fo  mhaoilinn  chnuic 
no  chairrge  cennghairbe  amail  is  go  rachad  i  bfirgheilt  ghlinne. 
corop  é  sin  tréinréim  ruathair  shiubail  do  bí  fá'n  mbodach  co 
ndechaid  fó  mhaoilinn  chnuic  do  bí  fó  chúig  mile  do  bheinn 
Edair  mic  Edgaoithe.  is  ann  sin  do  chrom  an  bodach  ac  ithe 
smér  do  na  driseogaib  co  nderna  sac  sughlíonta  de  féin.  cid  tra 
acht  chuirios  an  bodach  a  chóta  lachtna  de  .  ocus  do  tharraing 
immach  a  shnáthaid  ocus  d'fuaig  a  chóta  co  nderna  mála  fada 
fairsing  firdhomain  de.  lionus  in  bodach  a  chóta  co  bél  do  na 
sméraib  ocus  do  chuimil  a  lán  díob  dá  chroicionn  co  raibe  chom 
dub  re  gual  gobann.  do  thógaib  in  bodach  in  tualach  smér  sin  ar 
a  ghualainn  ocus  do  ghluais  roime  co  talcanta  ||  traigésga  ac 
innsaigid  bheinne  Edair. 

Is  amlaid  do  bi  Fionn  ocus  in  fhiann  co  coitchenn  lán  do 
mhóiregla  gurab  é  Caol  in  iarainn  do  bi  i  dtosach  .  óir  do  chuir- 
etar  uile  a  muinigin  i  mbodach  in  chóta  lachtna  is  gan  fhios  ar 
bith  aca  cia  ar  bh'é.  do  bi  techtaire  áirithe  ag  Fionn  immuich  ar 
mullach  na  tulcha  d'féchain  cia  aca  do'n  lucht  retha  do  bi  i  dtús. 
ar  bfaicsin  in  bhodaig  do  do  chuaid  istech  ocus  d'innis  Fionn  co 

raibe  Caol  ac  techt  i  mbél  ín  róid  ocus  in  bodach  marb  ar  a 
ghualainn.  culaidh  airm  ocus  éididh  ar  Fionn  do'n  té  dobérus 
chucainn  scéla  as  ferr  iná  súd.  do  chuaid  in  dara  techtaire  im- 
mach  ocus  d'aithin  gurab  é  in  bodach  do  bí  ann.  do  chruinn- 
igetar  fianna  Eirenn  uile  co  ró  luthgáirech  i  dtimchioll  in  bhodaig 
ocus  d'fiarfaigetar  scéla  de.  atáit  scéla  maithe  acam  dúib  ar  sé. 
acht  atá  do  mhéit  m'ocrais  nach  bfédaim  a  gcraobscaoiled  nó  go 
nithed  mo  dhóithin  mine  loiscréin  ocus  sméra  le  chéile  .  tucas 
féin  [na  sméra  Horn  ocus  tabraidse]  mo  dhóithin  mine  loiscréin 
dam.  is  ann  sin  do  scarad  brat  mór  ar  in  mbeinn  fá'n  mbodach 
ocus  earn  mine  loiscréin  ina  chertlár  .  ocus  do  dhoirt  in  bodach  a 
tsac  smér  ar  fud  na  mine  ocus  do  chrom  ac  ithe  fó  thenn. 

Ní  cian  dóib  in  tan  atchonnarcatar  Caol  i  mbél  in  róid  ocus  a 
lám  i  ndornchur  a  chloidim  ocus  a  dhá  shúil  ar  derglasad  ina 
chenn  ocus  é  réid  le  dul  fá'n  bféinn  dá  gcoscairt  ocus  dá 
gcnáimgherrad.  ar  bfaicsin  Chaoil  ar  an  órdugad  sin  do'n  bho- 
dach  thócbus  lán  a  chráige  do'n  mhin  ocus  do  na  sméraib  ocus 
thucus  urchur  nertmar  ar  Chaol  di'ob  gur  chuir  a  chenn  fedh 
maith  ferainn  óna  chorp.  rithios  in  bodach  mar  a  raib  in  cenn 
ocus  tucus  in  dara  urchur  de  d'innsaigid  na  colna  gur  dhaingnig 
é  chom  daingen  is  do  bi  riam  .  acht  is  amlaid  do  bi  a  agaid  ar  a 
dhruim  ocus  a  chúl  ar  a  bhrollach.  do  rith  in  bodach  mar  a  raib 
Caol  ocus  do  bhuail  compar  a  chléib  ocus  a  chuirp  go  hathlam 
sin  talam  ocus  do  chengail  co  cruaid  docrach  doscaoilte  é  ocus 
adubairt  :  a  Chaoil  ar  sé  nár  dhrochbaramlach  duit  a  rádh  co 
mbiadh  áirdchíos  ocus  áirdchennas  na  hEirenn  let  do'n  dul  so. 
acht  ni  biaidh  lena  rádh  re  fiannaib  Eirenn  co  dtiubradaois  braon 
mbáis  nó  mbegshaogail  d'aonlaoch  amain  is  gan  nech  aige  acht  é 
féin  dá  chosaint  .  ocus  más  duine  thu  bhérfus  grian  ocus  ésca  i 
dtacaidecht  le  cios  na  Tesáille  gacha  bliadna  red  ló  do  chur  fo 
dhéin  Fhinn  ocus  fhiann  Eirenn  biaid  t'anam  let  ar  in  dóig  i 
bfuilir  anois.  tuc  Caol  grian  ocus  ésca  i  dtacaidecht  rissin  do 
choimlionad  gacha  bliadna  rena  16.  ann  sin  beirios  in  bodach  ar 
barr  láime  ar  Chaol  ocus  treoraigios  dochum  a  luinge  é  ocus 
chuirios  ina  shuide  innte  é.  ina  dhiaid  sin  bhuailios  in  bodach 
preb  i  ndeired  na  luinge  ocus  chuirios  secht  léige  ar  fairrge 
immach  do'n  phreib  sin  i. 

Ag  sin  mar  d'éirig  a  thurus  le  Caol  in  iarainn  mac  rig  na 
Tesáille  .  a  léigen  a  bhaile  ar  ghlés  óinmide  ocus  amadáin  ocus 

gan  do  nert  aige  buille  do  bhualad  i  gcath  ná  i  gcruadchomrac 
rena  ló  arís.  fillios  in  bodach  tar  a  ais  mar  a  raibh  Fionn  ocus 
fianna  Eirenn  ocus  d'innis  dóib  gurab  é  síogaidhe  rátha  Chruachan 
tháinic  dá  bfuascailt  as  in  ngéibionn  irrabatar.  is  ann  sin  dorigne 
Fionn  fleid  ocus  fésta  lae  ocus  bliadna  do'n  tsíogaide. 

Gurab  é  sin  echtra  Chaoil  in  iarainn  mic  rfg  na  Tesáille  ocus 
bhodaig  in  chóta  lachtna  conice  sin. 

.  Finit . 


\Leighes  coise  Chéin  mheic  Mhaeilmuaid  mheic 
Bhriain  síosana] 

Laithe  naen  do  chuadar  máir  Bhriain  bhoraime  mhic  Cheinn- 
éidid  do  thógbáil  a  chíosa  ocus  a  chánachais  in  Iarmumain 
ocus  rángadar  co  tegh  í  Chrónagáin  choireille  ocus  ní  roibe 
O  Crónagáin  féin  san  bhaile  .  ocus  óglách  do  Chian  mac  Maeil- 
muaid  O  Crónagáin. 

Ocus  d'fiarfaig  ben  i  Chrónagáin  cé  hiad  féin.  máir  rig  Eirenn 
ar  siad.  cé  as  rí  ar  Eirinn  ar  ben  í  Chrónagáin.  Brian  mac 
Ceinnéidid  ar  iadsan  .  ocus  ac  tógbáil  chíosa  ocus  chánachais 
atámaidne.  nocha  tucamarne  cíos  do  dhuine  riam  ocus.ní  thiub- 
ram  dosan.  ocus  do  imthigedar  na  máir  co  cenn  corad  mar  a 
roibe  Brian  ocus  maithe  dháil  gCais  .  ocus  do  bi  fled  mór  ag 
Brian  agá  tabairt  d'feraib  Eirenn  ocus  do  innsedar  na  máir  an 
esonóir  tuc  ben  í  Chrónagáin  choireille  dóib.  ocus  do  fhedarsa 
mar  dogéntar  sin  ar  Brian  :  rachadsa  sul  sgáilfid  fir  Eirenn  uaim 
do  dhígailt  m'esonóra  ar  O  Chrónagáin.  is  oirchis  sin  ar  maithe 
dháil  gCais  uile  .  ocus  do  ghluaisedar  rompa  co  coireill  í  Chrón- 
agáin  ocus  do  loiscedar  in  triucha  cét  fa  choimnesa  do  .  ocus  ni 
roibe  O  Crónagáin  san  bhaile. 

Ocus  dá  éise  sin  do  len  ben  í  Chrónagáin  iad  ocus  fuair  si 
Brian  ocus  maithe  dál  gCais  ar  deired  na  crech  .  ocus  do  bendaig 
dóib  ocus  do  fregair  Brian  í .  ocus  adubairt  si :  a  Bhriain  is 
écóir  dogní  tu  na  crecha  so  orainn  óir  ní  tucamar  cios  do  dhuine 
riam  .  óir  an  tigerna  atá  orainn  nír  bhoin  sé  cios  dinn  riam.  cé 
hé  sin  ar  Brian.   Cian  mac  Maeilmuaid  ocus  óglách  duitse  é. 

masadh  ar  isi  tabair  achuinge  dam  féin  a  Bhriain.  dobér  ar 
Brian,  masad  ar  isi  tabair  mo  choin  beca  ocus  mo  cháirig  dam. 
dar  mo  chubais  is  achuinge  mhná  maithe  sin  ar  Briain  ocus 
doghébairsi  sin  .  ocus  éirig  a  Chéin  mhic  Mathgamna  ocus  fasdó 
each  ní  ar  a  mbérair  do  na  crechaib  ocus  tabair  di  siud  iad 
d'febus  a  huirchill  .  ocus  ticedh  O  Crónagáin  am  degaidse  co 
cenn  corad  ocus  dogéba  sé  a  chrecha  uile  nó  a  néraic. 

Ocus  ina  ||  diaid  sin  táinic  O  Crónagáin  ocus  do  desaig  é  do 
dhul  i  ndiaid  Bhriain  dá  fer  dég  ocus  édach  odhar  can  ucadh 
umpu  uile  .  ocus  do  ghluaisedar  rompa  co  sliab  na  luachra.  ocus 
dochonnaic  O  Crónagáin  cú  chuige  ocus  a  leth  gel  ocus  a  leth 
eile  uaine  .  ocus  do  ghab  í  ocus  do  chuir  slabrad  i  cédóir  uirre. 
ocus  do  chuaid  co  cenn  corad  ocus  ro  fer  Brian  fáilte  ris  O  Crón- 
agáin  ocus  do  shir  O  Crónagáin  achuinge  ar  Brian,  dogébthar 
sin  ar  Brian  .  ocus  do  éirig  O  Crónacáin  :  masad  ar  O  Crónagáin 
tabair  an  tseisrech  ngadar  mbec  tuc  ri  Frangc  duit  damsa.  dogé- 
bair  ar  Brian,  ocus  do  éirig  O  Crónagáin  co  moch  arna  máirech 
ocus  ag  imtecht  do  tarla  Murchad  mac  Briain  do  ocus  adubairt 
ris  can  imtecht  nó  co  fagadh  sé  a  chrecha  .  ocus  adubairt 
O  Crónagáin  gur  ferr  leis  a  fuair  iná  maithes  Eirenn  uile. 

Ocus  do  ghluais  roime  co  sliab  luachra  .  ocus  do  gluais  in 
gadar  miol  muige  ocus  do  lig.O  Crónacáin  in  cú  do'n  mhiol  ocus 
do  len  in  cu  in  miol  .  ocus  do  suidh  O  Crónagáin  féin  ocus 
adubradar  a  muinnter  co  nimtheochdais  féin  ocus  nach  anfadais 
ris.  ocus  is  gairid  do  bí  O  Crónagáin  ann  an  tan  atchonnaic  in 
miol  chuige  ocus  in  gadar  ocus  in  cú  ris  .  ocus  ba  ghairid  idir  in 
choin  ocus  in  ghadar  ocus  in  miol.  ocus  do  luid  in  miol  i  nucht 
í  Chrónagáin  ocus  adubairt  :  comairce  so  a  i  Chrónagáin  .  ocus 
dorigned  macám  maisech  mná  do'n  mhíol.  dogébthar  sin  ar 
O  Crónacáin  .  ocus  adubairt  in  macám  co  tiubrad  in  achuinge  ba 
[maith]  leis  O  Crónagáin  do  :  ocus  tarr  lium  féin  anocht  ar  in 
ingen.  ocus  do  chuaid  i  sídbrug  álainn  ocus  do  bí  lánamain 
aesda  astoig  ar  a  cenn  .  ocus  do  chaithedar  biad  ocus  deoch 
ocus  do  cóirged  imdaid  ocus  airdlebaid  d'O  Chrónagáin  .  ocus 
adubairt  risin  macám  dul  roime  san  lebaid  ocus  gurob  í  sin  in 
achuinge  do  iarrfadh  sé  uile  uirri.  ocus  adubairt  sisi  gér  lesg 
léi  co  coimélladh  si  sin  .  ocus  adubairt  in  lánamain  aesda  gur 
fada  leo  féin  sin  ocus  nach  fedadar  nach  ag  Brian  do  bi  in 
éirge  sin. 

Ocus  dá  éise  sin  do  éirig  O  Crónagáin  ocus  in  macám  mná 
arna  máirech  ocus  do  gluaisedar  rompa  co  coireill  í  Chrónagáin. 
ocus  ag  dul  do'n  baile  dóib  tarda  óclách  dóib  ocus  d'innis 
d'O  Chrónagáin  co  tesda  a  bhen.  ocus  dá  éise  sin  ||  dochonnaic 
O  Crónacáin  hallada  ocus  tige  mora  ina  baile  ocus  do  b'ingnad  leis 
sin.  ocus  do  bi  in  ben  sin  aige  co  cenn  tri  mbliadan  .  ocus  do  bi 
O  Crónagáin  ag  techt  ar  a  agaid  aris  innus  co  roibe  sé  marc- 
shluag  mór  ocus  dáine  imda.  ocus  adubairt  nach  roibe  locht  air 
acht  énlocht  .  ocus  do  iarfaig  a  ben  de  cad  é  in  ténlocht.  adubairt 
seisen  can  fleid  do  tabairt  do  rig  Eirenn  .  ocus  adubairt  sisi  nach 
ráinic  a  les  ocus  co  cualaid  Brian  a  áirem  ocus  a  bladh  .  ocus  adu- 
bairt seisen  nach  gébadh  can  a  tabairt  do.  ocus  do  ullmaig  fled 
do  Brian  .  ocus  do  chuaid  féin  co  cenn  corad  ocus  tuc  Brian  leis 
ocus  maithe  fer  n Eirenn  co  coireill  .  ocus  do  bátar  co  cenn  trí  lá 
san  bhaile  ar  chain  fresdail  ocus  fritheoilte.  ocus  tuc  Brian  ocus 
Murchad  mac  Brian  grádh  a  nanma  di  .i.  do  mnái  í  Chrónagáin. 
ocus  do  bo  bee  sin  ag  féchain  in  gráda  tuc  Cian  mac  Maeilmuaid 
di.  ocus  do  éirig  Brian  i  cionn  in  ceithre  lá  d'imtecht.  ocus 
adubairt  O  Crónagáin  gur  b'olc  leis  Brian  d'imtecht  an  oidche 
sin  .  ocus  adubairt  a  ben  nár  misde  imtecht  do  ligen  dóib  ocus 
nach  fuighidis  i  nEirinn  fled  bhud  fherr  iná  fled  tri  la  co  noidche. 
ocus  adubairt  O  Crónacáin  nach  léigfed  sé  uadh  Brian  an  lá  sin 
ocus  anaid  isin  bhaile  in  oidche  sin  .  ocus  adubairt  Cian  co  nding- 
nadh  féin  frithólam  in  oidche  sin.  ocus  do  suidh  O  Crónagáin 
ocus  do  bi  Cian  ocus  ben  í  Chrónagáin  ocus  adubairt  Cian  re 
mnái  í  Chrónagáin  co  tuc  sé  grád  rómór  di  ocus  gur  b'áil  leis 
beith  aice  .  ocus  adubairt  sisi  nach  biadh  sé  aici  co  bráth.  ocus 
do  éirig  Cian  ocus  do  leg  i .  ocus  do  éigh  sisi  ocus  dorigned  láir 
mór  groidhe  di.  ocus  do  léig  si  chum  in  doruis  í .  ocus  rue  Cian 
ar  chois  deirid  uirri  .  ocus  do  thóg  sisi  in  cos  eile  ocus  do  bhuail 
si  Cian  ar  a  chois  ocus  do  bris  in  cos  ocus  d'imthig  féin  roimpi. 

Ocus  d'éirgedar  na  sluaig  arna  máirech  dá  tigib  ocus  d'imthig 
Cian  co  hinnis  Céin  .  ocus  do  bí  sé  bliadain  i  nothras  a  choise  nár 
fédadar  legha  a  snadhmad  ná  énraed  dá  nimh  do  buain  aiste. 
ocus  an  lá  i  cionn  bliadna  ar  ndul  do  muinntir  Chéin  chum 
aifrinn  táinic  macám  istech  ocus  do  suidh  i  farrad  Chéin  .  ocus 
d'fiafraig  Cian  de  cá  roibe  sé  ag  aifrionn.  do  bhádasa  i  cathair 
Rémais  na  rig  san  Fraingc  ar  sé.  mór  an  tingnad  adeiri  ar 
Cian.   dochonnac  ||  ingnadh  ba  mó  inásé  ar  in  macám.    cad  é 

féin  ar  Cian.  mac  derbráthar  duitse  mé  féin  a  Chéin  .  ocus  do  bi 
lennán  side  agum  i  cnoc  grafann  ocus  tucassa  grádh  d'ingin  rig 
na  Déise  tar  a  cenn  .  ocus  do  chuir  sisi  fó  ghesaib  mise  muna 
fágainn  Eire  ocus  an  tan  do  ghrádóchainn  na  dáine  gurab  ann 
sin  do  fúicfinn  iat  .  ocus  do  chuadassa  san  Fraingc  ocus  do 
ghrádaigedar  a  maithe  uile  mé.  ocus  ar  ghrád  t'einig  a  macáim 
cala  an  tingnad  adubrais  co  trásda.  inneosadsa  duit  sin  ar  in 
macám  :  do  chuadassa  co  tegh  rig  na  Dreolainne  ocus  do  bi 
ingen  álainn  aentama  ag  rig  na  Dreolainne.  ocus  tánacsa  san 
Fraingc  aris  ocus  do  bi  ri  Frangc  can  mnái  aige  ocus  d'fiarfaig 
diomsa  an  roibe  brath  mná  agum  do  rig  Frangc.  ocus  adubartsa 
co  roibe  ingen  rig  na  Dreollainne  i  naentama  ocus  gur  maith  in 
ben  do  i  .  ocus  nár  fhogain  dosan  a  hiarraid  nó  co  ndernadh 
crecha  ocus  airce  ar  dtús.  ocus  do  ghluaisios  ri  Frangc  co  ráinic 
an  Dreollainne  .  ocus  do  loisc  in  crích  i  cédóir.  ocus  do  chuad- 
assa co  dúnad  rig  na  Dreollainne  ocus  d'fiarfaig  ri  na  Dreollainne 
diomsa  :  cuich  iad  na  mórsluaig  so  .  ocus  adubart  gurob  é  ri  Frangc 
ag  techt  d'iarraid  a  ingine  sin.  dobérainnse  m'ingen  do  ocus  gan 
é  féin  dá  hiarraid.  ocus  do  innisessa  in  fregra  sin  do  rig  Frangc 
ocus  adubart  ris  can  seoid  ná  máine  do  gabáil  0  rig  na  Dreoll- 
ainne acht  na  ceithre  mogha  fiched  do  bi  aige  ocus  na  ceithre 
ridireda  fiched  bhíos  agá  choiméd  .  ocus  fuair  sé  sin.  ocus  tuc  ri 
Frangc  in  ben  leis  ocus  na  moga  ocus  na  ridireda  san  Fraingc. 
ocus  dá  éise  sin  do  chuadassa  amach  ar  faitche  an  dúnaid  ocus 
dochonnac  chugum  dá  manach  dég  ocus  nái  moga  .  ocus  tuag 
sháirse  ag  each  mogh  diob  ocus  ultán  i  nucht  an  manaig  mhóir. 
ocus  adubairt  an  manach  mor  do  bi  ann  :  maith  an  tinadh  do 
dhénum  mainisdrech  .  ocus  do  fosgail  a  ucht  ocus  do  chuir 
mesóga  ann  sin  ocus  tángadar  ina  ndarachaib  mora  .  ocus  dorig- 
nedar  na  sáir  clára  diob  i  cédóir.  ocus  dorignedar  na  manaig  ael 
ocus  dorignedar  mainisdir  mór  ocus  do  bádar  ag  dénum  a  tráth. 
ocus  do  chuadassa  farrú  ocus  do  benadar  cluic  ocus  adubradar 
riumsa  ||  dul  ar  chenn  rig  Frangc.  do  chuadas  ocus  tucas  rig 
Frangc  Hum  ocus  a  ben  ocus  táncamarsan  mainisdir  .  ocus  táinic 
an  manach  mór  inár  coinne  ocus  do  shlécht  do  rig  Frangc  ocus 
dá  mnái  .  ocus  do  fiarfaig  do  rig  Frangc  anar  misde  leis  in  main- 
isdir do  dénum.  ocus  adubairt  ri  Frangc  gur  maith  leis  a  dénum 
ocus  co  tiubradh  congnam  di  .  ocus  is  é  congnam  tuc  di  triucha 
céd  ocus  tuc  a  ben  triucha  céd  eile.   masad  ar  in  manach  mór 

bíse  farumsa  anocht  ar  bhanais  mo  mainisdrech  .  ocus  táinic  rí 
Frangc  ocus  maithe  na  Fraingce  chucu  ocus  do  fresdlad  ocus  do 
frithólad  iad  co  maith  .  ocus  do  cuired  rig  Frangc  ocus  a  ben 
ocus  iarla  na  comairle  ocus  a  mná  (sic)  i  nacntseomra  .  ocus  do 
b'inmain  leo  sin  a  mná.  ag  éirge  do'n  rig  ni  fuair  a  ben  farais 
ocus  d'fiarfaig  d'iarla  na  comairle  an  roibe  a  ben  farais  ocus 
adubairt  iarla  na  comairle  nach  roibe  a  ben  farais  .  ocus  is  é 
inadh  arrabadar  ann  sin  ina  seomradaib  féin.  ocus  tángamarne 
a  ndúnad  rig  Frangc  d'iarraid  na  mainisdrech  ocus  ni  fuaramar. 
ocus  an  tinadh  arroibe  si  ni  fuaramar  crann  ná  clár  ná  cloch 
ann  acht  faitche  coimréid  ocus  rucad  a  mná  uathasan.  ocus 
a  Chéin  mic  Maeilmuaid  ar  macám  in  fhagháin  is  mó  d'ing- 
nad  sin  iná  mo  beith  féin  ag  aifrionn  i  farrad  rig  Frangc  ó  chia- 
naib  i  cathair  Rémais  na  rig  ocus  mo  beith  ann  so  anois.  is  céd 
mó  arsa  Cian.  masad  ar  macám  in  fagháin  is  do  do  leighius 
tánacsa  .  ocus  do  chuir  in  macám  urbruith  sios. 

Ar  [ghrád]  t'einig  ar  Cian  cinnus  do  chuadar  na  mná  sin. 
inneosad  duit  ar  macám  in  fhagáin  :  do  lenassa  ben  rig  Frangc 
ocus  tesda  in  tiarrla  do  chumaid  a  mná.  ocus  ránacsa  san  Gréic 
ocus  tarla  duine  dam  ocus  do  bhás  ag  fiarfaigid  seel  de  .  ocus 
adubairtsen  co  facaid  i  cionn  bliadna  roime  sin  cethrar  ar  fichid 
do  manchaib  ocus  eich  fútha  .  ocus  nach  fidir  car  ghabadar  0 
shoin  anuas.  ocus  do  bádassa  bliadain  ac  siubal  .  ocus  i  cionn 
bliadna  tarda  dúnad  dam  ocus  do  bádassa  ag  fiarfaigid  a  seel, 
ocus  adubradarsan  |]  co  facadar  ceithre  bráthair  fiched  ar  echaib 
i  cionn  bliadna  roime  sin.  ocus  do  ghluais  mise  ocus  do  bád- 
assa  bliadain  ar  fud  Gréige  .  ocus  i  cionn  bliadna  tarda  dúnad 
rígda  romór  dam  ocus  adubradar  rium  co  facadar  ceithre  fichid 
do  macámaib  óga  ocus  dias  ban  acu.  ocus  d'innsedar  dam  gurab 
é  mac  rig  na  Sorcha  do  bi  ann.  ocus  dar  do  láimse  féin  a  Chéin 
nir  anassa  co  ránac  dúnad  rig  na  Sorcha  .  ocus  do  chuadassa  san 
ghrianán  arrabadar  na  mná.  ocus  táinic  mac  rig  na  Sorcha  san 
ghrianán  ocus  ro  fer  fáilte  riumsa  .  ocus  do  shir  mise  ben  rig 
Frangc  ocus  ben  iarla  na  comairle  .  ocus  adubairtsen  co  fuighinn 
ocus  nár  chiontaig  fer  ria  0  shoin.  ocus  adubairt  gurab  é  adbar 
fá  rue  leis  iad  róméd  in  ghráda  do  bí  agá  feraib  féin  dóib.  ocus 
do  shiressa  iodhlacad  air  .  ocus  do  chuir  seisen  a  derbráthair 
féin  liumsa  .i.  fer  an  bruit  lachtna  .i.  an  lám  as  ferr  do  bi  san 
doman  ina  égmais  féin.  ocus  do  ghluaisessa  féin  le  fer  an  bruit 

lachtna  ocus  na  mná  .  ocus  rue  oidche  orainn  i  cédóír  ocus  adu- 
bartsa  co  rachainn  i  farrad  mhná  an  iarla  .  ocus  adubairt  fer  an 
bruit  lachtna  dá  ndechainn  go  rachadh  féin  i  farrad  mná  rig 
Frangc.  ocus  an  uair  dochualassa  sin  ní  dechasa  i  farrad  mná  an 
iarla. 

Ocus  rángamar  arna  márach  co  dúnad  an  impir  almánaig  {sic). 
ocus  do  bi  ingen  ag  an  impir  ocus  ni  roibe  san  doman  ben  do 
b'annsa  liumsa  inásí  ocus  fós  do  bi  sisi  damsa  mar  sin.  ocus  do 
éirgemar  arna  máirech  ocus  do  ghluaisemar  ó'n  bhaile  .  ocus 
adubairt  fer  an  bruit  lachtna  gur  fág  sé  dermad  san  bhaile  .  ocus 
d'inntódh  do'n  bhaile  ocus  tuc  leis  ingen  in  impir  dá  nainndeoin 
ocus  do  marb  mórán  do  na  halmáinechaib  ocus  rue  orainn  i 
cétóir.  ocus  rángamar  san  Fraingc  an  oidche  sin  .  ocus  do  chuad- 
assa  i  farrad  mná  an  iarla  ocus  do  chuaid  fer  an  bruit  lachtna  i 
farrad  ingene  in  impir  .  ocus  dar  do  láimse  féin  a  Chéin  do  b'olc 
liumsa  sin.  ocus  do  chuadassa  i  farrad  mhná  an  iarla  {sic)  ocus 
adubairt  fer  an  bruit  lachtna  gur  ionnlaic  sé  sinn  san  Fraingc 
ocus  co  nimtheochad  sé  féin  ocus  co  mbéradh  a  bhen  ||  leis.  ocus 
do  chomraicemar  ocus  do  benassa  a  chenn  deisen  .  ocus  tucassa 
a  bhen  féin  do  rig  Frangc  ocus  d'ionnlaices  ben  an  iarla  dá  tig. 
ocus  d'imthigessa  ocus  rucassa  ingen  an  impir  Hum  co  hoilénaib 
rig  innse  Ore  .  ocus  do  bádassa  trí  bliadna  ann  ocus  rue  si  triur 
mac  dam  risin  ré  sin  .  ocus  rucadar  triur  iarladh  lochlannach  leo 
iad  dá  noilemain. 

Ocus  doclos  fae  sin  macám  an  bruit  lachtna  do  thuitim  liumsa 
ocus  tángadar  sluaig  mic  rig  na  Sorcha  dom  iarraidse  san 
Fraingc.  ocus  do  loiscedar  criocha  na  Fraingce  ocus  dorignedar 
airgthe  ocus  crecha  ocus  do  marbadar  rig  Frangc  ó  nach  fuara- 
dar  mise  ann.  ocus  tángadar  trí  mic  iarla  na  comairle  san  oilén 
arrabassa  dom  iarraidse  rem  marbad  tn't  mar  dorignessa  mic  rena 
máthair  .  ocus  dar  do  láimse  féin  a  Chéin  do  marbassa  ina  triur 
iad  ocus  a  sluag  fós.  ocus  d  eirges  arna  máirech  ocus  do  b'áil 
Hum  imthecht  ocus  an  toilén  d'fágbáil  .  ocus  tarda  coblach  mór 
dam  ar  chuan  an  oiléin  .  ocus  dochonnac  curach  chugum  ocus 
macám  mór  mileta  as  amach  ocus  glún  dub  aige.  ocus  táinic  mar 
a  rabassa  ocus  mo  ben  .  ocus  tuc  aithne  ar  ingen  an  impir  ocus 
tuc  póc  di  ocus  d'fiarfaig  dimsa  cad  é  a  gael  dam  .  ocus  adubartsa 
gurab  i  mo  bhen  i.  ocus  adubairt  macám  an  ghlúin  duib  nár  b'í. 
óir  is  é  macám  as  áille  dochonnac  riam  é  acht  glún  dub  do  beith 

aige.  OCUS  do  chomraicessa  ocus  macám  an  ghlúin  duib  fá  cenn 
sin  .i.  fó  chenn  na  mná  .  ocus  ar  mbrised  ár  narm  dúinn  tucamar 
cuir  diana  trice  tinnesnacha  dá  chéile  .  ocus  is  deimin  gur  chen- 
gail  macám  an  ghlúin  duib  mise  ocus  rue  mo  bhen  uaim  .  ocus 
do  bádassa  bliadain  san  oilén  sin  cengailte  .  ocus  tángadar  triur 
iarlad  lochlannach  noch  rue  mo  thriur  mac  leo  uaim  dá  noilemain 
chugum  ocus  is  iaefsin  do  sgáil  díomsa.  ocus  dofágassaan  toilén 
ocus  do  bádassa  ag  siubal  tire  ocus  mé  ar  merugud  re  bliadain 
innti  .  ocus  is  é  inadh  a  roibe  mé  i  cionn  na  bliadna  an  tinadh  ar 
fagas  mo  long,  ocus  do  ||  chuadassa  innti  ocus  tarrla  i  noilén  mé 
ocus  ni  roibe  do  dháinib  san  oilén  acht  aen  ingen  álainn  aentama. 
ocus  do  bádassa  bliadain  ann  ocus  rue  in  ingen  mac  dam  i  cionn 
na  bliadna  ocus  do  fágas  í  ainnséin.  ocus  is  fada  do  bádas  ag 
siubal  ocus  tarrla  i  ndeired  lái  mé  indúnad  rígda  rómór  .  ocus 
do  ligessa  mo  shleg  ar  lár  ocus  is  é  inadh  a  tarrla  am  throig  féin 
ocus  do  chuaid  trithe  go  lár  .  ocus  do  bhádassa  bliadain  i  nothrus 
mo  choise  san  dúnad  sin  .  ocus  tucad  [lega]  ocus  fisiceda  dom 
leigius  ocus  fa  móide  mo  nimh  a  nderrnadar  dam.  ocus  i  cionn 
na  bliadna  táinic  macám  ingine  chugum  ocus  tuc  ultán  losrad  léi 
ocus  do  chuir  ceirin  re  mo  chois  de  ocus  do  bádassa  slán  dá  éise. 
ocus  dúnad  rig  Ore  an  dúnad  sin  ocus  ingen  do  rig  innse  hOrc 
issi  .  ocus  a  Chéin  is  í  sin  in  ceirin  tucassa  féin  chugudsa.  ocus 
do  cuired  um  chois  Céin  i  ocus  do  bí  slán.  ocus  dogén  féin  anois 
imtecht  ar  macám  in  fagáin.  ar  ghrád  t'einig  ná  déna  fós  ocus 
innis  tuilled  dot  imthechtaib  dam  .  ocus  ni  tiucfaid  lucht  an 
aifrinn  fós  chugainn. 

Inneosad  fós  ar  macám  an  fagáin  :  do  ghluais  mise  lá  ocus 
ránac  i  criochaib  Lochlann  .  ocus  tarrla  triur  macám  donn  deg- 
dhénmusach  dam  ocus  stéda  mera  fútha  .  ocus  do  fiarfaigedar 
díomsa  cé  mé  féin.  ocus  adubartsa  gurab  mé  féin  macám  an 
fagáin  .  ocus  adubradar  na  macáim  gur  mic  damsa  iad  féin  óir 
do  b'iad  sin  an  triur  mac  rue  ingen  an  impir  dam  .  ocus  tángadar 
ina  triur  liumsa  d'iarraid  macáim  an  ghlúin  duib.  ocus  adubartsa 
riusan  cuid  do'n  doman  do  gabáil  .  ocus  do  gabamar  inadh  coinne 
re  chéile  i  noirther  an  domain  ocus  gébé  againn  chum  a  teigé- 
madh  macám  an  ghlúna  dhuib  a  mharbad  do  dénum. 

Ocus  do  ghluaises  romam  trit  an  Gréig  ocus  do  chriochaib  na 
Sorcha.  ocus  do  bádassa  ac  dul  sech  dúnad  rig  na  Sorcha  ocus 
tarrla  óclách  dam  .  ocus  adubartsa  ris  a  ráda  re  mac  rig  na  Sorcha 

nach  rabas  féin  am  manach  riam  ocus  nár  dhelbas  mainistir 
bréige  trí  egla  duine  ||  riam.  ocus  nir  innis  in  tóglách  sin  an 
oidche  sin  ocus  d'innis  arna  máirech.  ocus  d'aithin  mac  rig  na 
Sorcha  gurab  mise  adubairt  sin  .  ocus  do  chuir  sé  nái  moga  dom 
iarraidse  fó'n  doman. 

Ocus  do  ghluaises  ocus  do  bádassa  ar  merugud  ocus  tarrla 
macám  dam  ocus  sdéd  mer  fae  .  ocus  adubairt  rium  gur  mór  an 
merugud  ar  a  rabassa  .  ocus  adubairt  co  mbéradh  féin  eolus  dam. 
ocus  do  ghab  mo  lám  ina  láim  ocus  do  bádassa  aige  in  lá  sin 
agum  tarraing  i  ndegaid  a  eich  .  ocus  do  chuir  i  ndúnad  mé  ocus 
do  bádassa  bliadain  ann  ó'n  calann  co  chéile  nár  fédas  a  fhácbáil. 
ocus  ní  roibe  énduine  san  dúnad  sin  acht  méféin  am  aenar  .  ocus 
do  b'imda  biad  ocus  deoch  san  dúnad  sin.  ocus  i  cionn  na  bliadna 
táinic  in  macám  chugum  ocus  rue  leis  mé  coruige  an  tinadh  a 
fuair  sé  mé  roime  .  ocus  adubairt  rium  nach  bérad  sé  d'eolus  dam 
acht  sin  ocus  do  fág  mé.  ocus  do  ghluais  mise  romam  a  Chéin 
co  dubach  dobrónach  dérach  .  ocus  dochonnac  romum  san  slige 
cethrar  ridired  ar  echaib  ocus  ultaig  óir  acu  .  ocus  do  fiarfaiges 
cé  hiat  féin  ocus  adubradar  gurab  iad  féin  máir  macáim  an  ghlúna 
duib.  ocus  dar  do  láimse  féin  a  Chéin  do  marbas  in  cethrar  sin. 
ocus  do  ghluaises  romum  ocus  tarrla  abann  mór  orum  ocus  aith- 
ech  mór  ag  an  abainn  .  ocus  do  léigessa  d'innsaigid  na  mara  mé. 
ocus  adubairt  an  taithech  dá  ngabthái  sligthe  in  betha  romum 
mar  do  gabad  an  tslige  sin  nach  mór  do  shligtib  in  betha  dogé- 
bainn  co  bráth.  ocus  adubartsa  rissen  in  tslige  d'fágbáil  ocus 
adubairt  in  taithech  nach  fágfadh.  ocus  do  chomraicessa  ocus  in 
taithech  ocus  do  thuit  in  taithech  liumsa  .  ocus  do  bádassa  blia- 
dain re  hagaid  na  gabla  mara  sin.  ocus  i  cionn  na  bliadna  sin 
rángas  táirsi  ar  éigen  ocus  is  bee  nár  marb  si  mé. 

Ocus  do  ghluaises  romum  ocus  dochonnac  dunad  ocus  degárus 
mór  uaim  .  ocus  tucas  aithne  gurab  é  dúnad  an  macáim  ghlúna 
duib  é.  ocus  ||  dorignessa  fianboth  ar  faitche  an  dúnaid  ocus 
dochonncadar  maithe  ocus  móruaisle  an  bhaile  mé  .  ocus  do  cuired 
laech  láidir  láncalma  chugum  d'fiarfaigid  scél  diom.  ocus  dar  do 
láimse  féin  a  Chéin  do  tuit  an  laech  sin  liumsa  .  ocus  dar  do 
láimse  fós  a  Chéin  do  thuitedar  trí  cét  laech  diob  liumsa  sul 
táinic  tráth  nóna.  ocus  ina  degaid  sin  dochonnac  macám  óg  éidigte 
chugum  ocus  écosc  filed  air  ocus  errad  filed  uime  .  ocus  d'fiarfaig 
diomsa  car  b'ainm  mé  ocus  adubartsa  gurab  mé  féin  macám  an 

fagáitl  .  ocus  adubairtscn  gur  mac  damsa  é  féin  ocus  do  b'ingnad 
liumsa  sin.  ocus  d'fiarfaig  mise  cá  roibe  an  dias  mac  eile  .  ocus 
adubairt  seisen  co  fuaradar  bás  ocus  nach  ac  cathugud  ná  ac 
comrac  fuaradar  an  bás  sin  .  ocus  d'innis  nár  adhlaic  iad.  ocus 
d'innis  sé  dam  co  roibe  sé  féin  ar  tuarastal  ac  macám  an  ghlúna 
duib.  ocus  do  fiarfaigessa  de  an  facaid  sé  a  máthair  .i.  ingen  an 
impir  .  ocus  adubairtsen  co  facaid  ocus  nach  tug  aithne  air  .  ocus 
do  fiarfaiges  anar  imthig  comrac  nó  cathugud  air  féin  i  farrad 
macáim  an  ghlúna  duib  ocus  adubairtsen  gur  imthig.  ocus  adu- 
bairt gur  marb  sé  derbráthair  do  macám  an  ghlúna  duib  ar  muir 
an  scáil :  ocus  is  do  died  macáim  an  ghlúna  duib  do  marbas  é. 
ocus  d'innis  dam  mar  do  gab  sé  tigernas  ar  ghruagach  an  ghlenna. 
ocus  dar  do  láimse  a  Chéin  adubartsa  rissen  dul  istech  ocus  a 
innsin  d'ingin  an  impir  gur  mé  féin  do  bi  ann.  ocus  d'innis  gurab 
é  féin  an  tres  mac  do  rue  si  do  macám  an  fagáin  ocus  co  roibe  sé 
féin  ar  in  faitche  .  ocus  do  gab  lúthgáir  mór  ingen  an  impir  trit 
sin  ocus  do  chuir  si  próinn  céd  do  biad  ocus  do  dig  chugum  .  ocus 
do  bádassa  féin  ocus  mo  mac  i  farrad  a  chéile  an  oidche  sin.  ocus 
do  éirgemar  co  moch  arna  máirech  ocus  adubartsa  rissen  dul  san 
dúnad  ocus  a  innsin  do  macám  an  ghlúna  duib  gurab  mé  féin  do 
bi  ann  ocus  a  innsin  gur  mac  dam  é  féin.  ocus  d'innis  an  macám 
sin.  ocus  dar  do  láimse  féin  a  Chéin  do  bádassa  féin  ocus  mo 
mac  re  bliadain  ann  sin  .  ocus  do  marbmáis  dias  gach  laei  ocus 
do  marbmáis  cethrar  laeithe  eile  do  shluagaib  na  Gaethlaige. 
ocus  i  cionn  na  bliadna  dochonncamar  chugainn  dias  macám 
ocus  do  innsedar  scéla  dúinn  ||  ocus  do  fiarfaigedar  scéla  dinn. 
ocus  d'innisessa  dóib  gur  mé  féin  macám  an  fagáin  ocus  gur  mac 
dam  do  bi  am  fochair.  masad  ar  iadsan  is  dias  mac  duit  sinne. 
ocus  d'fiarfaigessa  diob  cinnus  fuaradar  bás.  ní  edamar  ar  iadsan 
cinnus  fuaramar  bás  ná  cinnus  fuaramar  betha  fós  .  acht  do  haith- 
beoaiged  sinn.  ocus  d'innis  mise  mo  ghnímrad  féin  ocus  gnimrad 
in  macáim  .  ocus  adubradarsan  co  coiscfidis  feidm  catha  dinn  re 
bliadain  eile  .  ocus  dorignedar  sin.  ocus  i  cionn  an  dara  bliadain 
do  bámar  ár  cethrar  co  hanfann  ocus  dochonncamar  sluaig  imda 
ac  techt  i  tir  san  cuan  .  ocus  issedh  do  bi  ann  sin  .i.  nái  moga 
noch  do  chuir  mac  rig  na  Sorcha  dom  iarraidse.  ocus  dochonn- 
camar do'n  leith  ele  dinn  macám  as  ferr  cruth  ocus  delb  ocus 
innell  dá  facamar  riam  conuige  in  lá  sin  .  ocus  táinic  mar  a  raba- 
mairne  ocus  d'fiarfaig  cé  sinn  féin  .  ocus  d'innis  mise  gurab  mé 

féin  macám  an  fagáin  ocus  gur  triur  mac  dam  do  bí  farum  .  ocus 
adubairt  seisen  gur  mac  damsa  é  féin  .  ocus  adubairt  mise  má 
b'edh  co  naitheonainn  féin  ar  na  comarthaib  noch  dobérad  seisen 
dam.  ocus  is  deimin  ar  in  macám  gurab  mac  duitse  ocus  d'ingin 
rig  innse  Ore  fós  mé  .  ocus  is  é  m'ainm  fós  macám  in  uaignesa. 
ocus  ó'n  oilén  a  rugad  mé  ainmnigter  mé  .i.  oilén  in  uaignesa  as 
ainm  dó  .  ocus  is  mór  do  siubal  dorónas  fos  got  iarraidse.  ocus 
lá  dá  rabas  ag  siubal  i  cn'ochaib  na  Sorcha  ocus  do  bádassa  ag 
dul  re  taeb  dúnaid  rig  na  Sorcha  ocus  d'fiarfaigedar  cé  mé  ocus 
d'innisessa  gurab  mé  macám  an  uaignesa  .  ocus  fos  d'innisessa 
gur  mac  do  macám  in  fagáin  mé  .  ocus  táinic  mac  rig  na  Sorcha 
amach  ocus  do  chomraic  riumsa  ocus  do  tuit  sé  liumsa. 

Ocus  dá  éis  sin  a  Chéin  d'innis  mise  mo  ghnímrad  féin  ocus 
gnímrad  na  macám  risin  dá  bliadain  .  ocus  adubairt  macám  in 
uaignesa  co  coiscfedh  sé  féin  comrac  bliadna  dinne.  ocus  d'inn- 
saig  sé  na  sluaig  ocus  do  marb  sé  na  nái  moga  .  ocus  do  bí  sé  re 
bliadain  ac  cathugud  ocus  ac  sirmarbad  na  sluag  .  ocus  dar  do 
láimse  féin  a  Chéin  do  tuitedar  leis  uile  fó  deired  .  ocus  dar  do 
láimse  fós  a  Chéin  do  chomraic  macám  in  uaignesa  ocus  macám 
an  ghlúna  duib  re  chéle  ocus  ni  dernad  riam  aenchomrac  ba  ferr 
iná  sin  .  ocus  do  tuit  macám  an  ghlúna  duib  le  macám  an  uaig- 
nesa. ||  ocus  dar  do  láimse  a  Chéin  do  lingemarne  fae  in  dúnad 
dá  éise  sin  ocus  tucamarne  ingen  an  impir  linn  ocus  is  i  sin  ben 
atá  agum  ó  shoin  aleith.  ocus  dogénsa  imtecht  fesda  a  Chéin. 
ocus  atáid  na  mic  sin  co  himresnach  ac  cennairc  re  chéile  d'éis 
an  domain  do  gabáil  dóib  .  óir  ní  háil  leo  tigernas  do  macám  in 
uaignesa  ar  son  febais  a  máthar  féin  ocus  ar  son  gurab  sine  iad 
féin  .  ocus  gidhed  is  ferr  gaisged  macáim  in  uaignesa  ocus  is  cróda 
é  iná  na  macáim  sin  eile  .  ocus  imtheochadsa  anois  a  Chéin  do 
réidiugud  aturru  .  ocus  gurab  soraid  duitse  ocus  dar  liumsa  is  maith 
atá  do  chos  anois  .  uair  is  do  do  leigius  tánacsa. 

Ocus  ac  sin  leiges  choise  Chéin  conuige  sin  et  reliqua  .  ocus  mé 
féin  mac  .  ccc  . 

.  Finit . 

\_Bruidhen  chéise  in  Chorainn  mar  leanus] 

Selg  fiadach  ocus  fianchoscairt  do  commórad  le  Fionn  mac 
Cumaill  mic  Airt  mic  Thrénmóir  úi  Bhaeiscne  le  fiannaib  glan- 
áilne  gaedhal  fó  chríochaib  caemáilne  in  Chorainn  .  ocus  fá 
thuathaib  lánmhaisecha  Luighne  .  ocus  fó  chríochaib  Bréifne. 
ocus  fó  ghlenntaib  daingne  doeolais  Dalláin  .  ocus  fó  chríochaib 
cnuastorthacha  Chairbre  .  ocus  fó  choilltib  comdhaingne  Chon- 
chobair  .  ocus  fó  magaib  réide  rófhairsinge  Chonaille. 

Is  ann  sin  do  suidh  Fionn  mac  Cumaill  ina  dhuma  shelga  i 
mullach  chéise  áirde  in  Chorainn  .  ocus  níor  fhan  i  bfochair 
Fhinn  in  tan  sin  acht  a  dhá  choin  .i.  Bran  ocus  Sceolaing  ocus 
Conán  mael  mac  Mórna.  ocus  ba  binn  le  Fionn  in  sel  sin  beith 
ac  feithem  is  ac  éistecht  gotha  na  ngadhar  ocus  glaedh  nglan 
ngrennmar  na  ngasradh  .  luadhaile  na  laechradh  lánlúthmar 
ocus  tormáin  na  dtréinfher  ocus  fedgaire  na  féinne  fá  fhoraoisib 
fiadha  fásaig  na  cn'che  .  gur  ba  chlos  do  na  cóigcríochaib  ba 
choimnesa  dóib  na  gártha  selga  do  léicetar.  innus  gur  cuired  || 
fiada  as  fhásaigib  .  ocus  miolta  ar  mullaigib  .  ocus  sionnaig  ar 
sechrán  .  ocus  bruic  as  bhroclasaib  .  ocus  éin  ar  eitiollaig  .  ocus 
do  léicedh  gach  cú  fhergach  fhírneimnech  dá  héill  fá'n  tulaig 
fá'n  am  sin. 

Cid  tra  acht  is  é  triath  do  bi  ar  chéis  in  Chorainn  in  tan  sin  .i. 
Conarán  mac  Imideil  taeisech  do  thuaith  dé  danann  .  ocus  mar 
do  chualaid  sestán  sechránach  ar  na  conaib  adubairt  rena  thri 
ingenaib  gránda  [is  iat]  lán  do  dhraeidecht  dul  do  dhigail  in 
fhiadaig  ar  Fhionn  in  rígfhéinnid.  do  chuatar  na  hingena  co 
dorus  na  huama  do  bi  ar  in  tulaig  ocus  do  shuidetar  i  bfochair  a 
chéile  .  ocus  do  chuiretar  trí  hiarnadha  geinntlide  gesrógacha  ar 
tri  cuaillib  fiarchama  chuillinn  ocus  do  bádar  acá  dtochardad 
ar  tuathal  i  ndorus  na  huamha.  ní  cian  dóib  amlaid  sin  in  tan 
táinic  Fionn  ocus  Conán  ar  ur  na  huama  co  bfacatar  na  tri  caill- 
echa  róghránda  ina  suide  ac  in  obair  sin  i  ndorus  na  huama.  a 
dtri  fuilt  fhiorgarba  forscaeilte  forru  .  a  sé  súile  siltecha  caeir- 
dherga  leo  .  a  dtri  beoil  duba  drochchuma  .  ocus  fiacla  fírghéra 

fírneimnecha  fóchama  i  gcarbaid  gach  drochmná  díob  .  ocus  a 
dtrí  muinéil  chnámaltacha  ac  congbáil  a  gcenn  ar  na  laech- 
chaillechaib  sin  || .  a  sé  láma  lánf  hada  leo  .  ocus  ba  shamail  re  had- 
airc  buinremair  barrchaeil  buabail  each  ionga  fhíorgránda  fher- 
chonta  bhí  ar  each  mér  díob  .  ocus  sé  cosa  fóchama  foltchlúm- 
acha  caeilméracha  fytha  .  ocus  trí  coigéla  cruaidghéra  ina  lámaib 
leo. 

Do  chuaid  Fionn  ocus  Conán  triasna  hiarnada  d'féchain  na 
gcaillech  .  ocus  táinic  crith  in  bháis  forru  cor  chaillset  a  nert  i 
gcétóir  ocus  cor  cenglad  co  daingen  doscaeilte  iat  leisna  caille- 
chaib  calma  sin.  táinic  dias  eile  do'n  fhéinn  ocus  clann  Nemh- 
nainn  maraen  riu  .  ocus  tiagait  triasna  hiarnada  mar  a  raibe 
Fionn  ocus  Conán  ocus  do  chaillset  a  mbrig  ocus  do  cenglad  i 
gcuibrech  chruaid  leisna  caillechaib  cétna  iat.  ocus  d'iomchratar 
na  curada  leo  isin  uamaidh  istech  as  a  aithle. 

Nír  chian  dóib  in  tan  sin  co  dtáinic  Oscar  ocus  mac  Lugach 
do  láthair  ocus  maithe  ocus  móruaisle  chlann  mBaeiscne  leo. 
táncatar  clanna  Mórna  fós  do  láthair  .  ocus  ar  bfaicsin  na  niarnad 
nir  fhan  nert  mná  seolta  i  naen  díob.  táncatar  clanna  Chorcráin 
do  láthair  .  ocus  ótchonncatar  na  hiarnada  do  chuaid  a  ngoil  ocus 
a  ngaisced  ar  gcúl  mar  in  ||  gcétna.  acht  chena  do  cenglad  clanna 
Smóil  ocus  in  fhiann  uile  itir  isel  is  uasal  .  co  rucatar  na  caillecha 
leo  iat  ina  gcimedaib  crepailte  cruadchuibrighte  i  bpollaib  duib- 
dhiamra  ocus  i  ndroibhelaib  dorcha  doeolais. 

Cid  tra  acht  do  b'iomda  glám  chon  i  ndorus  na  huama  ac 
iarraid  a  dtriath  is  a  dtigernad  tar  éis  a  nimthechta  ocus  a  naistir. 
ocus  do  b'imda  fiadh  créchtach  cnáimgerrtha  ocus  muc  allta 
arna  mbuanmharbad  .  ocus  bruic  beoraebtha  ocus  miolta  mon- 
gruada  muige  arna  móirbhreogad  ar  thaeb  na  tulcha  ar  gcengal 
na  druinge  do  bí  acá  niomchar  conice  sin. 

Is  ann  sin  táncatar  na  mná  mora  mileta  merchalma  sin  do- 
chum  na  háite  irrabatar  in  fhiann  cengailte  ocus  trj  cloidhme 
cruada  claislethna  ina  lámaib  leo.  ocus  d'féchatar  uatha  ar  each 
taeb  d'fios  a  bfaicfidís  aenfer  ná  taistelach  slige  d'fiannaib  Eirenn 
co  dtiubrataeis  bás  ocus  buanoidhed  dóib  .  ocus  ó  nach  bfuaratar 
sin  do  b'áil  leo  dul  istech  sin  mbruidin  do  choscairt  ocus  do 
chnáimgherrad  na  féinne  can  choigilt. 

Nir  chian  dóib  amlaid  sin  co  bfacatar  in  taenóclaech  mór 
mileta  merchalma  déitghel  ||  degcherdach  chucu  .  ocus  do  b'é  sin 

in  lcoman  lúthmar  láinfergach  ocus  in  confadh  catha  ocus  in 
lóchrann  loinnerdha  lá  na  híorghaile  .i.  Goll  móirmhenmnach 
mac  Mórna  mic  Chormaic  mic  Maghtain  mic  Gharaid  ghlúnduib 
mic  Aeda  dhuanaig  mic  Aeda  chinn  chlaire  mic  Chonaill  mic 
Shaidbe  (sic)  mic  Cheit  mic  Mágach  mic  Chairbre  rig  Chonnacht. 
ocus  arna  fhaicsin  do  na  trí  mnáib  duba  duaibsecha  droichdel- 
bacha  sin  táncatar  co  prap  ina  choinne  ocus  do  fheratar  gleo 
gáibthech  gér  gráinémail  re  aroile.  cid  tra  acht  do  fergadh  in 
curad  co  fioradbal  ocus  do  gab  do  builledaib  buanbásacha  ocus 
do  béimennaib  borba  for  na  fiadmhnáib  fíochmara  fíorghránda 
sin  .  gur  thógaib  a  chloidem  claislethan  cuilgdhirech  ocus  dobeir 
béim  bithnertmar  do  na  harrachtaib  bhi  ar  a  agaid  .i.  Caemóg 
chruadchomlannach  ocus  Cuillenn  chennruad  .  co  nderna  sé 
oirdnecha  certchomtroma  commóra  díob  do'n  aeinbhéim  sin. 
ocus  ba  hé  sin  in  tres  bhuille  as  mó  tucad  in  Eirinn  ariam  .i. 
buille  tuc  Fergus  mac  Rosa  [ruaid]  i  gcath  mórthána  bó  Cuail- 
gne  inar  gherr  sé  na  teora  maela  Mide  d'aeinbéim  .  ocus  buille 
Chonaill  ||  chernaig  do  Chet  mac  Mágach  .  ocus  in  buille  so 
Ghuill  mic  Mhórna  d'ar  marb  sé  Caemóg  ocus  Cuillenn  cenn- 
ruad  dá  ingin  Chonaráin  mic  Imideil. 

Is  ann  sin  d'iad  sinnser  chloinne  Chonaráin  a  lám  i  dtimchioll 
Ghuill  do  leith  a  dhroma  .i.  Iaran  ní  Chonaráin  an  fedh  do  bí  sé 
ac  dichennad  na  déise  eile.  iompaigios  Goll  fria  dá  haimdheoin 
ocus  iadus  a  dhá  láim  lebhra  lánfhada  ina  timchiollsa  .  co  dtuc- 
atar  coraigecht  cróda  glacláidir  boirbnertmar  dá  chéile  re  hedh 
na  huaire  sin  .  co  dtuc  Goll  aenchor  curata  calma  do'n  chaillig 
cor  thrascair  co  lár  ocus  co  lántalam  í.  ocus  chenglus  co  daingen 
doscaeilte  do  iallach  scéithe  í .  ocus  nochtus  a  chloidem  iarum  do 
choscairt  ocus  do  chnáimgherrad  na  caillige  co  ndubairt  si :  a 
laeich  nár  leonad  ocus  a  thréinfir  nár  thim  ariam  i  gcath  ná  i 
gcomlann  cuirim  mo  chorp  ocus  m'anam  ar  chomairce  do  ghoile 
ocus  do  ghaiscid  .  ocus  bud  ferr  Fionn  ocus  in  fhiann  duit  ar  in 
chaillech  co  himlán  gan  fuiliugad  gan  foirdhergad  ar  aennech 
diob  .  ocus  luigim  fá  na  déib  dá  nadhraim  co  gcoimlionfad  duit 
anabraim. 

Is  ann  sin  scaeilios  in  rígmhílid  do'n  chaillig  ocus  téit  rompu 
as  a  aithle  cusin  gcnoc  irrabatar  ||  in  fiann  cengailte  cruadchuib- 
rigte  ocus  Fionn  maraen  riu  .  co  ndubairt  Goll  :  scaeilter  d'Fer- 
gus   fhinnbeoil   ocus  do   aes   eladan   na  féinne   ar   dtus  .  ocus 

scaeilter  d'Fionrt  Ocus  d'Oisín  ocus  do  naei  macaib  fichet  Mórna 
ocus  do'n  fhéinn  co  coitchenn  ó  shoin  immach.  do  scaeil  in 
chaillech  díob  amlaid  sin  .  d'éirgetar  in  fhiann  co  hobann  imm- 
ach as  in  uaim  iar  sin  ocus  do  shuidetar  re  taeb  na  tulcha.  do 
fhéch  Fergus  finnbheoil  file  na  bfiann  ar  Gholl  ocus  do  gab  dá 
admolad  fó'n  ngniom  dorigne. 

Nír  chian  dóib  mar  sin  co  bfacatar  chucu  in  dúil  duaibsech 
doidelbach  ocus  in  tarrachtach  éigciallaide  .i.  senchaillech  chnap- 
ach  chuislennchruaid  rengach  ocus  co  nanfadh  mionabhall  n  > 
móráirne  ar  each  ruibe  do  na  mailghib  garba  glaisliatha  do  bi 
uirri  .  súile  siltecha  ar  lasad  ina  cenn  .  srón  mór  ghorm  ghlais- 
lethan  ós  ur  a  sreingbheoil  duib  duaibsig  dhroichdelbaig  .  ocus 
gairbegar  gránda  d'fiaclaib  coganta  ina  craeisbhél.  láma  caela 
cruadchuislennacha  ocus  iongain  fada  ferchonta  firneimnecha 
fuirre  .  éidedh  daingen  doibhriste  uimpi  .  cloidem  claislethan 
coilgdirech  rena  sliasait  .  ocus  sciath  mór  míleta  ós  áird  a 
droma.  || 

Táinic  sí  i  bfiadnaise  Fhinn  fó'n  gcuma  sin  ocus  do  chuir  fó 
ghesaib  é  fána  sáith  do  chomrac  aeinfir  do  thabairt  di.  adubairt 
Fionn  re  hOisín  :  éirig  a  mic  ar  sé  ocus  cosc  dúinn  in  tarracht 
caillige  úd  .  ní  fétaim  ar  Oisín  tar  éis  a  bfuaras  d'olc  ocus  do 
maslugad  ó  na  caillechaib  chena  .  ocus  is  í  so  Iarnan  ní  Chonar- 
áin  ac  tiacht  do  díogail  a  sethrach.  ocus  is  amlaid  do  diult  Oisín 
ocus  Oscar  .  ocus  Conán  .  ocus  mac  Lugach  .  ocus  Diarmait  ó 
Duibne  .  ocus  Caeilte  mac  Remain  .  ocus  Cairell  .  ocus  maithe  na 
féinne  [olehena]  comrac  na  caillige  do  dénum  .  co  ndubairt 
Fionn  co  rachadh  féin  do  chomrac  ria.  is  ann  sin  adubairt  Goll 
mac  Morna  :  a  Fhinn  ar  sé  ní  cubaid  duit  comrac  caillige  .  ocus 
rachadsa  do  chomrac  ria  óir  is  ann  derbtar  in  cara  in  uair  as 
mó  in  téicen. 

Is  ann  sin  d'éirig  Goll  co  grodúrlam  i  gcomdáil  na  caillige. 
ocus  dorigne  comrac  mer  menmnach  míleta  mórdálach  ocus  gleo 
díscir  dásachtach  can  fios  time  ná  tláis  ac  cechtar  diob  ar  a 
chéile.  cid  tra  acht  chuirios  Goll  a  lám  i  gcuibrech  a  scéithe  ocus 
tuc  a  cholg  neimnech  immach  .  co  dtuc  rot  nurchair  di  gan 
chaime  gan  chlaenad  gur  chuir  tré  [chobrad  a]  scéithe  [|  ocus 
tré  chroide  na  caillige  do'n  taeb  thall  é.  is  amlaid  torchair  an 
chaillech  ar  in  láthair  sin. 

Do  chuaid  Goll  iar  sin  co  céis  in  Chorainn  iar  marbad  thn'r 

ingen  gConaráin  mic  Imideil  .  ocus  dorigne  doighir  doinnderg 
lasrach  do'n  bhruidin  ocus  tuc  na  huile  mhaithesa  fuair  innti 
d'fiannaib  Eirenn.  tuc  Fionn  iar  sin  a  ingen  féin  do  Gholl  .i. 
Caem  chneisghel  .  ocus  is  í  rue  in  mac  oirderc  do  .i.  Fed  mac 
Guill  mic  Mórna  .  ocus  do  marbad  leisin  bféinn  é  i  gcionn  a 
shecht  mbliadan  ndéc  ar  in  ráith  chétna. 

Conid  í  sin  bruiden  chéise  Chorainn  [conice  sin]. 

.  Finit . 


\Fotha  chatha  mhucrama  ocus  foe konn  oidheda  Lugaid 
meic  chon  in  so] 

Ailill  ólom  mac  moga  Nuadat  do  shiol  Eibir  meic  Miled 
espáin.  rí  Muman  didiu  in  tAilill.  Sadb  ingen  Chuinn  chét- 
chathaig  leis.  tri  meic  di  Eogan  mac  Aililla  ocus  Cian  mac 
Aililla  ocus  Cormac  mac  Aililla  .  diatát  Eoganacht  ocus  Cianacht 
ocus  dáil  Cais.  dalta  dana  do  Ailill  ocus  Saidb  Lugaid  mac  con 
do  chorco  lóigde  .  for  oenghlun  ocus  oenchich  ro  alta  ocus  Eogan 
mac  Aililla. 

Luid  Ailill  iarum  aidchi  samna  do  recare  a  ech  i  nAine 
chliach  .  dérgaither  dó  istiolaig  .  ro  lomad  in  tiolach  innaidchi 
sin  ocus  ní  fes  cia  roslom.  fecht  fó  dí  dó  fb'n  innas  sin  .  ba 
ingnad  leisseom.  fóidis  techta  uad  co  Ferches  mac  Commáin 
éices  ro  bái  immairg  Laigen  .  faith  side  ocus  féinnid.  dolluid  side 
dia  acallaim.  tiagait  a  ndis  aidchi  samna  issin  tiolaig  .  anaid 
Ailill  istiolaig  .  bái  Ferches  frie  anechtair.  dofuit  didiu  cotlud  for 
Ailill  oc  coistecht  fri  fogeilt  na  cethra.  dollotar  as  in  tsid  ocus 
Eogabal  mac  Durgabail  ri  in  tsida  ina  ndiaid  .  ocus  Aine  ingen 
Eogabail  ocus  timpán  creda  ina  láim  ocá  sheinm  dó  ar  a  bélaib. 
atraig  dó  in  Ferches  co  tabairt  buille  dó  .  ro  roith  Eogabal  reime 
issa  sid.  atnuarat  Ferches  di  gái  mór  corroemid  a  druim  trit  in 
tan  donnanic  co  Ailill.  condránic  side  frisinningin.  eiret  ro  bui 
issuidiu  ro  den  in  ben  a  ó  co  ná  farcaib  feoil  ná  crocann  fair  ocus 
co  ná  ro  assair  fair  riam  ó'nduair  sin  .  conid  Ailill  ólom  a  ainm  ó 
shoin.  ole  ro  bábair  frim  ar  indAine  :  mo  shárugud  ocus  marbad 
m'athar  .  notsháraigiubsa  ind  .i.  noconfáicébsa  athgabáil  lat  in 

tan  immoscéram.  ainm  na  ingine  sin  fil  for  in  tiolaig  .i.  Aine 
chliach.  bruig  rig  didiu  domsod  indAililla  i  comfocus  do'n  Máig 
.i.  uisce  mór  .  is  de  asbert  in  file: — 

U  isce  Máige  céin  bad  sruth  .  bad  Iustai  ||  cen  fursunduÚV 
fo  bith  dothaet  sech  thoeb  lis  .  Aedáin  meic  Melláin  éicis 

Luid  dna  fecht  aile  Eogan  mac  Aililla  ocus  Lugaid  mac  con 
.i.  a  chomalta  co  hArt  mac  Cuinn  dia  mbái  for  cuairt  Chonnacht 
do  thabairt  ech  ocus  srian  uad  .i.  bráthair  máthar  do  Eogan.  oc 
techt  dóib  sech  ammag  co  cualatar  in  ceol  issin  dus  ibair  ro  búi 
óssindes.  berait  leo  co  hAilill  aridisi  .i.  in  fer  thucsat  assin  dus 
ár  bátar  oc  imresain  imme  corrucad  aib  breith  dóib.  fer  bee  .  tri 
thét  ina  thimpán.  cia  t'ainm.  Fer  fi  mac  Eogabail.  cid  dobrintái 
or  Ailill.  atám  oc  imresain  im  in  fersa.  cinnas  fir  so.  timpánach 
maith.  seinnter  dun  a  cheol  or  Ailill.  dogéntar  or  sé.  ro  sheph- 
ainn  dóib  dna  goltraige  conadcorastar  i  ngol  ocus  i  cói  ocus 
derchóiniud  .  ro  ges  dó  anad  de.  ro  sheinn  dna  gentraige  conad- 
corastar i  ngen  ngáire  acht  naptar  ecnai  a  scaim.  ro  sephainn 
dóib  dna  suantraige  condacorastar  i  suan  ó'n  tráth  co  araile. 
atrullaiseom  iarsuidiu  alleth  dia  tudchaid  ocus  forácaib  droich- 
imdel  eturru  ár  ba  sirsan  leis. 

Atragat  iarsuidiu  :  beir  breith  dun  a  Ailill.  bee  torbai  or 
Ailill  :  cid  atrubartbair  in  tan  frith  in  fer.  atrubartsa  or  Lugaid  : 
lem  a  cheol.  atrubartsa  ar  Eogan  :  is  lem  in  ceolaid.  is  fior  or 
Ailill  :  la  Eogan  in  fer.  is  droichbreth  or  Lugaid.  fior  dam  or 
Ailill.  ni  fior  or  Lugaid  :  ní  gnáth  fior  fort  beolu.  ní  tú  as  cóir  dia 
chairiugud  or  Eogan  :  aithech  samlut.  bad  aithech  samlumsa  or 
Lugaid  loimérus  a  cenn  sin  diotsa  ocus  sailtérus  fort  lecain. 
cinnas  dogéntasu  or  Eogan.  irrói  chatha  or  Lugaid  :  allaasa  i 
ciunn  mis  dotéis  co  comairsem  i  ciunn  abrat.  ba  fior  son  imorro. 
coindrecat  dia  mis  each  cona  shochraite  co  mbátar  na  dá  idna 
aigid  i  naigid. 

Luid  dna  la  mac  con  isin  cath  a  aite  .i.  Lugaid  lágamacmoga 
Nuadat.  is  and  luid  mac  con  imacallaim  fria  drúith.  Dodera  a 
ainmside  .  do  dairinib  dó  in  tainriuth  .  comchosmail  crotha  ocus 
delba  in  drúth  fri  mac  con.  maith  or  Lugaid  :  fóicéraid  Eogan 
comrac  déise  formsa  innosa  ocus  donscéra  a  bruth  mac  indrig 
ocus  a  adbar  ocus  ua  araile.  nimataet  fort  beolu  ar  in  drúth  :  at 
lomthrú.  regatsa  ar  a  chenn  ar  in  drúth  ocus  do  mionnsa  for  mo 
chiunn  ocus  t'eirred  imum  conerbara  each  is  tusu  dothaet  and. 

má  beith  ni  iarum  toitim  damsa  notbeirsiu  as  fó  chétóir  .  ár 
atbéra  each  is  tusu  dofaeth  and  ocus  mebais  in  cath  iarsuidiu. 
biaid  imorro  Eogan  oc  do  chuingidsiu  sechnón  in  chatha  .  dia 
naicéra  iarum  do  cholpthasu  notgignether  ón.  ||  dognither  on. 
marbthair  in  drúth.  ro  fitir  imorro  Eogan  nár  bu  é  Lugaid  ro 
marb.  fecaid  for  a  iarmoracht  iar  sain,  ro  mebaid  in  cath  or 
each  :  dorochair  Lugaid.  ba  fíor  són  .  máidid  for  Lugaid.  at- 
chondairc  didiu  Eogan  dá  cholptha  Lugaid  trésin  sluag  amail 
snechta  noenaidche  ar  thaitnemchi  a  dá  cholptha  .  ro  raith  Eogan 
ina  diaid  co  tarlaic  irchor  fair  conidnécmaing  ina  ghairr  .  is  de 
atá  brén  gairr  forndortai.  in  ránic  in  terchor  ol  sé.  máidid  iar 
sain  .  is  de  ro  chet : — 

C  ath  chinn  ebrat  ro  mebaid  .  for  mac  con  chétaib  acan  Í 
ciunn  secht  mbliadan  ni  duibel .  do  fich  mucrama  matan 

amail  ba  fior  son. 

Ni  ro  fhét  Lugaid  beith  in  Erinn  iar  sain  la  Eogan  .  co  ndech- 
aid  reime  in  Albain  for  teiched  ocus  noconfes  cairet  ro  chuaid. 
ro  chuaid  Lugaid  lága  (.i.  láigine  mór  no  bíod  ina  láim)  la  mac 
con  .  trí  nónbair  dóib  nammá.  issed  didiu  do  chuatar  corrig 
n  Alban  .  dosrionchoisc  iarum  Lugaid  co  mór  a  muintir  ar  ná  bad 
baeglach  no  beitis  .i.  ar  ná  tuctha  aichne  forru  .  ar  dáig  ná  ro 
marbtáis  la  rig  n Alban  ar  rig  nEirenn  .i.  Art  mac  Cuinn.  ocus 
asbert  mac  con  fria  muintir  ar  a  ndernad  each  diob  riar  araile 
amail  bad  ri  each  fer  diob  dialailiu  .  ocus  dna  conná  abrad  nech 
a  ainm  féin  frissium.  fáilid  friu  imorro  ri  Alban.  nocondernsat  a 
slonnud  ocus  noconfes  can  dóib  acht  a  mbeith  do  ghaedelaib. 
muc  ocus  ag  each  nóna  dóib  i  tech  fó  leith  co  cenn  mbliadna.  ba 
hingnad  iarum  lasin  rig  febas  a  ndelba  ocus  a  nairechas  ocus  a 
nengnama  etir  brisiud  catha  ocus  imairec  ocus  chomlainn  .  ocus 
buaid  noenaig  ocus  chluiche  ocus  chéite  .  ocus  imbert  brandub 
ocus  buanbaig  ocus  fidchille  .  ocus  nadraibe  taeisech  forru  in 
tsainriuth. 

Laa  and  didiu  búi  Lugaid  oc  imbert  fidchille  frisin  rig  cona- 
catar  fer  écosca  ingnaid  chucu  istech.  can  do'n  fhiur  ucut  ar  in 
ri.  de  ghaedelaib  ol  sé.  cia  dán  airbere  ar  in  ri.  éicse  ol  sé. 
scéla  fer  nEirenn  lat  ar  in  ri :  in  maith  flaith  Airt  meic  Cuinn. 
is  maith  ol  sé  :  ni  thánic  in  Eirinn  riam  flaith  samlaid.  cia  as  ri 
Muman  ar  in  ri.  Eogan  mac  Aililla  ol  sé  .  ár  is  senóir  a  athair: 
ocus  Lugaid  mac  con  ar  in  ri.    niconfessa  a  imthechta  iarna  inn- 

arbud  do  Eogan  mac  Aililla.  mór  Hach  ón  ar  in  ri :  mairg  Eire 
ar  a  testa  .  ocus  ceinél  Lugaid  ar  in  ri  cinnas  atá.  nísfil  ammaith 
ol  sé  :  acht  i  ndaeire  ocus  i  ndochraite  ocus  i  cumalacht  do  Eogan. 
amail  ro  chuala  Lugaid  ón  bátar  fir  óir  ocus  argait  ina  láim. 
dobert  a  mér  for  dís  fá  thriar  diob  condaforlaig  in  tairinech  búi 
ar  a  bélaib.  donéca  in  ri .  ell  chondalba  dotic  ale  or  in  ri :  is  lói 
atchuas  a  seel,  luid  Lugaid  immach  lasodain.  maith  a  ócu  ar  in 
ri :  is  é  Lugaid  téite  immach  .  atchiusa  ||  issindábairt  doringne. 
comgairther  fer  aile  dó  arna  bárach  ocus  adfiadar  a  scél  cétna  dó 
is  í  indábairt  chétna  dogénai  side,  is  fíor  ar  in  ri :  issé  Lugaid  in 
so  ocus  is  ar  m'ómunsa  nachasloinnet.  doberthar  tra  múin  impu 
co  fesamar  .  berar  muc  ocus  ag  for  a  cois  dóib  ocus  apar  friu 
ammuinter  féin  dá  nirgnum  dóib.  foscichret  i  crannchor  iarum. 
fáicébthair  Lugaid  fris  anechtair  .  forcomoso  frisin  ferthaigis. 
do  chuaidseom  imorro  i  crannchor  indurgnama.  maith  or  in  ri 
frisin  ferthaigis  :  fionnta  cia  as  tóisech  fodla  ocus  arandéntar 
bélaib.  ní  búi  ann  ón  acht  in  rechtaire  a  oenur.  fior  or  in  ri  : 
marbaid  dam  dreim  de  lochdaib.  dobeir  imorro  luch  for  cuib- 
renn  cech  fhir  díob  issí  derg  cona  fionn  ocus  doberar  ar  a 
mbélaib  .  ocus  atrubrad  friu  co  mairbfitís  mani  éstáis  na  lochtha. 
imma  dóib  .  ro  bántá  co  mór  iar  sain  .  noco  tucad  chucu  riam 
ainceis  bud  doilgiu  leo.  cinnas  atát  or  in  rí.  atát  ina  mbruc  ocus 
ammiasa  ina  fiadnaisi.  is  broc  Muman  dar  miasa  ón  ar  in  ri :  apar 
friu  mairbfiter  mani  éssait.  nip  sen  ó  a  timarnad  or  Lugaid  la 
tabairt  na  lochad  inna  beolu  .  in  ri  ocá  deiscin.  dosmberat  na  fir 
uile  lasodain  .  búi  fer  dobrónach  diob  no  scéad  la  tabairt  erbaill 
nallochad  dia  bélaib.  colg  dart  bráigit  or  Lugaid  :  issithe  lochad 
co  alios,  sluicid  iarum  erball  nallochad.  dogniat  ni  airiut  or  in 
ri  ó'n  dorus.  dognimse  errosom  dna  or  Lugaid.  in  tusu  in 
Lugaid  or  in  ri.  issed  mo  ainm  or  Lugaid.  fochen  duit  ám  or  in 
ri :  cid  dia  rotdichlis  fhormsa.  ar  th'ómun  ar  Lugaid.  do  dígél- 
ainnse  th'osnaidsiu  cosindiu  dianotfesainn.  domairsedsa  cobair 
cid  indiu  or  Lugaid.  rotbia  imorro  cobair  or  in  ri :  ri  Alban 
atomchomnaicse  .  ingen  rig  Bretan  mo  máthair  .  ingen  rig  Saxan 
mo  ben  .  nosbérsa  lat  uile  fri  digail  th'osnaide.  am  buidech  de  or 
Lugaid.  dosnuc  didiu  in  toenfher  for  oensluagud  uile  in  muin- 
tirse.  an  ro  bái  iarum  di  longaib  ocus  libarnaib  ocus  bárcaib  i 
nairiur  Saxan  ocus  Bretan  tarchomlátha  co  mbátar  i  purt  rig  i 

nAlba  ocus  todlach  mór  di  churachaib  leo.  asberatsom  ba  hoen- 
droichct  bai  etir  Eirinn  ocus  Albain  di  churchaib. 

Dolluid  Lugaid  didiu  cossindarba  ocus  cossin  tromsluag  mór 
sain  do  digail  a  ainchridi  for  firu  Eirenn.  nir  bo  ghor  in  mac 
dosnuc.  ro  indretar  diu  in  Eirinn  co  ro  giallsat  sochaide  mór 
díob  dó  .  ocus  nístarraid  debaid  corráncatar  ||  mag  mucríma  i 
crích  óc  mbethrae  fri  Aidne  atuaid  .  ó  áth  chliath  dna  sathuaid. 

Mag  mucrima  didiu  .i.  muca  geintlechta  do  dechatar  a  huaim 
Chruachna.  dorus  iffirn  na  hEirenn  sin.  is  eisti  dna  tánic  in 
teillén  tréchenn  ro  fhásaig  Eirinn  .  conid  ro  marb  Amairgene 
athair  Conaill  cernaig  ar  ghalaib  oenfhir  ar  bélaib  Ulad  uili.  is 
eisti  dna  do  dechatar  indénlaith  chruan  co  ro  chrionsat  in  Eirinn 
nach  ní  taidlitis  a  nanála  condaromarbsat  Ulaid  dna  as  táiblib. 
is  eisti  iarum  do  dechatar  na  mucasa.  nach  ní  immathéigtís  co 
cenn  secht  mbliadan  ní  ásad  arbar  ná  fér  ná  duille  tn't  .  baile 
irrímtís  ní  antáis  ann  acht  no  théigtís  i  tuaith  aile  dia  nirmastá 
arrím.  ní  rímtís  fó  chomlíon  .i.  atát  a  trí  ann  ar  in  fer  .  is  mó  a 
secht  ar  araile  .  atát  a  nói  ann  ol  araile  .  oenmuc  déc  .  trí  muca 
déc  .  attróithe  arrím  fó'ndinnas  sain.  forfhéimditís  dna  a  nguin. 
ár  dia  ndiubairgtís  ní  arthraigtís.  fecht  ann  didiu  luid  Medb 
Chruachan  ocus  Ailill  dia  rím  .i.  immaig  mucríma.  ro  rímthea 
leo  iarum  .  ro  búi  Medb  ina  carput  .  ro  leblaing  muc  di'ob  tarsin 
carpat.  is  imarcraid  in  muc  sain  a  Medb  or  each,  ni  bud  hi  seo 
ol  Medb  la  gabáil  a  colptha  na  muice  .  corroemid  a  croicenn 
for  a  hétan  condafargaib  dna  in  crocann  ina  láim  cossin  cholpdu 
ocus  noconfes  cia  deochatar  ó'nduair  sin.  is  de  sin  atá  mag 
mucrima. 

Rolléiced  tra  do  mac  con  indred  na  hEirenn  corránic  mag 
mucrima  i  nairthiur  Chonnacht.  is  mithich  ol  Art  mac  Cuinn 
debaid  do  na  feraib.  mithig  imorro  ar  Eogan  mac  Aililla.  luid 
dna  Eogan  alia  ria  sin  co  Dil  mac  ú  Chreca  di  Osairgib  ro  búi  i 
ndruim  Dil  .  drúi  side  is  é  dall.  tair  liomsa  or  Eogan  do  shinn- 
ath  na  fer  ocus  dia  ndichetal.  maith  or  sé  :  regasa  lat  abaid  a 
athair  ol  a  ingen.  ben  oentama  ón  .i.  Moncha  ingen  Dil.  a  ingen 
ba  hara  dó.  amail  ro  siachtadar  mag  cliach  atgeoin  imorro  in 
drúi  for  labrad  Eogain  ropad  trú.  maith  a  Eogain  ar  in  drui  :  in 
fácbaisiu  iartaige.  ní  mór  itir  ar  Eogan.  maith  ám  a  ingen  ar 
Dil  :  fói  la  Eogan  dus  in  biad  ríge  Muman  uaimse  co  bráth. 

dérgaiter  do'n  lánamain.  maith  a  ngein  concoimpred  ann  .i. 
Fiacha  muillethan  mac  Eogain. 

Lesainm  dna  dósom  fiacha  .i.  fer  dá  liach  .i.  alládorónad  marb- 
thair  a  athair  arna  bárach  .  alia  rucad  marb  a  máthair  alia  sin. 
liach  dna  cechtarnái  díob  sin  conid  de  sin  ráiter  fer  dá  liach. 
Fiacha  muillethan  dna  is  de  ro  ainmniged  .i.  |j  rosgabsat  idain 
Moncha  ingen  Dil  oc  áth  nemthenn  for  Siuir.  olc  ná  bad  matain 
imbárach  notassáitither  ar  a  athair  .  dia  mbad  ann  ar  in  drui 
forbiad  Eirinn  a  ngein  co  bráth.  fíor  ám  or  si  :  acht  mani  thi 
triam  thaebu  ni  tharga  nach  conair  aile.  téit  uaidib  issin  nuisce. 
cloch  fil  immedón  indátha  dosléice  impe.  cotomgaib  or  si.  búi 
issin  tuinide  sin  co  tráth  teirt  arna  bárach.  is  mithig  tra  ol  a 
hathair.  do  scuiredar  tar  a  cenn  .  atbailet  a  beoil.  ro  lethai 
didiu  cenn  inna  nóiden  forsin  chloich  conid  de  ro  bói  Fiacha 
muillethain  fair  .  athair  Eoganachta  uile. 

Luid  tra  Art  mac  Cuinn  dar  Sinainn  siar  co  mórshluagaib  fer 
nEirenn  imme  .  dogenai  Olc  acha  .i.  goba  di  Chonnachtaib  a 
oeigedacht  innaidchi  riasin  chath.  bátar  é  dna  a  imráitiside  : 
is  trom  in  dámsa  donuc  mac  con  cucaib  .  bad  amnas  dombúirfet 
cucaib  in  damradsa  Bretan  ocus  Alban  .  ni  fil  ammenmain  for 
teiched  ár  is  fota  a  teiched  co  sléibe  Elpa  araill  diob.  is  olc  dna 
a  fhola  indfir  lastiagar  issin  cath  .  dligid  Lugaid  fiachu  de  di'n 
chursa.  cia  met  di  chlaind  forácbaisiu  a  Airt  ol  sé.  oenmac  ar 
Art.  róbec  ám  or  sé  :  fói  la  m'inginse  (.i.  Achtan  a  hainm)  in- 
nocht  a  Airt  .  atá  i  tairngire  damsa  ordan  mór  do  gheinemain 
uaimse.  ba  fior  son  .  ba  mór  a  nordan  .i.  Cormac  mac  Airt  meic 
Chuinn.  fóid  lé  innaidchi  sin  .  is  ann  ro  coimpred  Cormac.  asbert 
fria  nobérad  mac  ocus  ropad  ri  Eirenn  in  mac  sin.  is  ann  atchuaid 
di  each  folach  forfholaig  dá  tharmnugud  do'n  mac  sin.  ocus 
asbert  nó  mairbfide  arna  bárach  .  ocus  céilebraid  di  ocus  asbert 
fria  arambérad  a  mac  dá  altrom  co  a  charaitseom  de  Chonnacht- 
aib .  ocus  luid  dochum  in  chatha  arna  bárach. 

Batar  erlama  imorro  la  Lugaid  a  chomairli  .i.  do  chuaid  leth  a 
fianlaig  uad  i  talmain  .i.  dognithe  derc  do'n  chétfóit  ocus  cliatha 
tairsiu  .  no  briste  in  gae  ar  bulg  ocus  a  rinn  trésin  cléith.  áit  ón 
irraibe  úire  fer  nEirenn.  coimrigthe  dna  cos  in  ghaeidil  di  chois 
indalbanaig  ar  ná  digsitís  na  gaeidil  for  teiched  .  ocus  dá  bretnach 
im  ghaedel.  ro  suidigthe  tra  na  dá  indna  do  chechtar  na  dá  leithe. 
na  rig  dna  ro  bátar  i  nairenuch  in  chatha  .i.  Lugaid  mac  con  ocus 

Lugaid  lága  ocus  Béinne  brit  i  nairenuch  in  dala  indna  .  Art  mac 
Cuinn  ocus  Eogan  mac  Aililla  ocus  Corbchacht  mac  Aililla  i 
nairenuch  in  chatha  aile.  forruacart  imorro  Lugaid  comrac  déise 
for  Eogan.  asbert  Eogan  nadragad  ina  aigid  do'n  chur  sain  ár 
batar  olca  a  fholaid  fris.  asbert  dna  Lugaid  ná  bad  drúth  dar  a 
chenn  di'n  chur  sain  cia  dofóitsed  .  ár  rop  fherr  leis  coin  fer 
nEirenn  d'á  ithi  oldás  buith  fria  thir  anechtair  ni  bad  shire.  || 

Ba  dub  imorro  in  taer  uasaibseom  colléic  do  na  demnaib  oc 
irnaide  na  nanman  truag  dia  tarrung  dochum  iffirn.  acht  dá 
aingel  amáin  ní  bátar  ann  .  os  chiunn  Airt  imorro  no  bítísside 
each  leth  imatéiged  issin  tsluag  fó  bith  fir  naicnid  na  fiorflatha. 

Is  ann  tra  forfópart  cechtar  na  dá  ergal  dochum  araile.  amnas 
imorro  in  gres  rollásat  for  cechtar  na  dá  leithe  .  amainsi  na  taidb- 
sin  ro  bátar  ann  .i.  finn-nél  na  cailce  ocus  indaeil  dochum  inna  nél 
asnaib  sciathaib  ocus  asnaib  bocóitib  ocá  nesorgain  de  fhaebraib 
na  claideb  ocus  de  imfhaebraib  na  ngae  ocus  na  saiget  iarna  ndeg- 
ursclugud  do  na  curadaib  .  ocus  béimnech  ocus  brioscbruar  na- 
mbocóiti  iarna  truastad  de  na  colgaib  ocus  di  na  buirnib  .  in 
tairbrech  di  na  diubairgthib  na  narm  .  in  toescach  ocus  in  tions- 
aitin  na  fola  ocus  na  cró  a  ballaib  na  néclann  ocus  tré  thoebu  na 
miled.  is  amlaid  imorro  ro  bátar  na  dá  Lugaid  sechnón  in 
chatha  amail  bite  mathgamna  etir  banbraid  ac  fápo  each  fhir  ar 
nuair  uaidib  .  cathbarr  cíorach  má  chenn  cechtarnái  ocus  luirech 
iairn  imbe  ocus  claideb  mór  ina  láim.  immusrubartatar  forsna 
sluagaib  co  ro  thrascratar  ilchéta  díob.  fó'n  cosmailius  cétna  ro 
bói  Eogan  mac  Aililla  ocus  Corbchacht  mac  Aililla  as  indleith 
aile.  bá  tnúthach  ocus  ba  hinfhir  in  comracsa  condráncatar  fir 
Eirenn  ocus  Alban  .i.  is  bee  nach  saltrad  each  fer  for  cosaib  a 
chéile  ocondimthuargain.  in  tan  tra  ro  bátar  ciunn  ar  chiunn  no 
gonta  in  fer  as  in  talmain  dia  dib  culadaib  condacuired  dar  cenn. 
atosrerachtatar  dóib  as  in  talmain  fir  Alban  co  ro  iadsat  impu. 
máidid  iarum  for  Art  mac  Cuinn  co  feraib  Eirenn  co  ro  laad  a 
nár.  sades  ro  merhaid  in  maidm  do  áth  chliath  i  crích  óc  mbethra. 
atá  a  notharlaige  frisinnáth  atuaid  .i.  secht  meic  Aililla  óluim. 
atá  dna  turloch  Airt  airm  i  tall  Lugaid  lága  mac  moga  Nuadat  a 
chenn  de  forsin  chloich  fil  i  turloch  .i.  in  tan  rombúi  Béinne  brit 
oc  béim  a  chinn  de  Eogan  mac  Aililla  donarraid  Lugaid  lága.  is 
ann  asbert  ár  rangab  ell  chondailbe  :  ó  a  dib  nguaillib  suas  ataco- 
maing  Béinne  .i.  íselbéim  benus  Béinne  .  ardbéim  benus  Béinne. 

dothaet  mo  recht  as  a  riocht  béimenn  benus  Béinne  brit.  dobert 
béim  lasodain  do  Béinne  dar  a  muinél  co  mbúi  a  chenn  for 
bruinni  Eogain.  donairthe  mac  con  oca  sain  .  olc  indimbeirt 
sochraiti  sin  a  Lugaid  ar  sé.  cuma  duit  or  Lugaid  :  dobérsa 
cenn  rig  Eirenn  duit  ||  innosa  tar  a  éissi.  luid  i  naigid  in  madma 
sathuaid  arridisi  co  comairnic  fri  Art  conid  ro  marb  ocus  déc- 
maing  a  chenn  de  .  is  de  atá  turloch  Airt  i  crích  óc  mbethra. 

Gabais  Lugaid  mac  con  iarsain  ríge  nEirenn  ar  éicin  co  mbúi 
i  Temraig  secht  mbliadna  lána  .  ocus  gabais  Chormac  mac  Airt 
ina  ucht  i  naltrom. 

Beo  imorro  Ailill  ólom  beus  ocus  ba  hé  a  annacul: — ■ 
I    t  crina  indiu  mo  chrúi  .  nisfeithet  meic  ná  húi '. 
is  é  mo  thimna  cen  on  .  atbiur  i  ngra  do  mac  con 

Ba  hé  a  annacol  meic  con  i  ndéid  a  drúith : — 

N  í  éla  gáire  .  ó  luid  Dadera 

fó  bíthin  it  máigine  .  dar  éis  drutháin  Dáirine 

Ba  hé  a  hannacol  Saidbe  ingine  Chuinn  chétchathaig: — 

M  airg  damsa  de  mairg  do  chliu  .  dia  frith  fer  fith  ina  eu  Í 
is  de  docer  Art  mac  Cuinn  .  ocus  secht  meic  mo  Uluim 

M  airg  damsa  de  mairg  do  chliu  .  dia  frith  fer  fith  ina  eu  í 
foder  écomlann  do  Art  .  ocer  lige  do  Chorbchacht 

Fecht  and  didiu  dofeotar  caercha  glaisin  na  rígna  indi  Lugaid. 
táncas  irréir  meic  con.  atbeirim  or  mac  con  na  cáirig  ind.  ro 
bói  Cormac  ina  mac  bee  for  dérgud  ina  fharrad  .  ace  adaeteac  or 
sé  :  bad  córu  lomrad  na  cáirech  illomrad  na  glaisne  .  ár  ásfaid  in 
glaisen  .  ásfaid  indolann  forsnaib  cáirib.  is  í  indfhírbreth  ón  or 
each  :  is  é  dna  mac  na  fiorflatha  rodfuc.  lais  sin  focheird  leth  in 
taige  fó'n  aill  .i.  in  leth  irrucad  in  gúbreth  .  méraid  co  bráth  fó'n 
innas  sain  .i.  in  chloenfherta  Temrach  .  is  do  sin  ro  cet: — 
R  o  hue  Lugaid  laechda  eo  .  gubreth  i  ceo  cruth  atchiu  '■ 
maraid  dó  ó  shein  co  bráth  .  cloen  indráth  di'ndleith  adiu 

Bliadain  do  iar  sain  irrígu  i  Temraig  ocus  ní  thánic  fér  tria 
thalmain  ná  duille  tré  fhidbaid  ná  gráinne  i  narbur.  rondlomsat 
didiu  fir  Eirenn  as  a  n'gu  ár  ropo  anflaith.  luid  siar  iarum  co 
mórimirge  dia  thír.  ni  dechaid  imorro  Lugaid  lága  leis  :  áit  or 
sé  i  tuithchedsa  frim  bráthair  fót  bíthinsiu  ocus  i  ndernas  fingal 
noco  riocub  arithisi  .  dombér  i  ndiol  do  mac  indrig  ro  marbas. 
co  bo  thri  didiu  nonaithned  mac  con  do  Chormac  ocus  tintád 
fris  beus  .  céilebrais  dó  iarum.   issed  luid  siar  co  Ailill  .i.  dia  goirig- 

ud  .  luid  illcs  cucai  .  dobeir  Sadb  a  dí  láim  má  bráigit.  ná  éirg 
a  maccáin  or  si :  is  olc  in  fer  cosa  téigi  .  ní  dílgedach.  fochen  ón 
or  Ailill  :  tair  chucum  tra  commaragba  dun  .  co  ndernair  athair 
diomsa  ocus  co  ndernarsa  mac  díotsu  ||  ár  ná  filet  macu  lium 
dom  ghaire.  dobeir  iarum  lecain  fri  lecain  dó  .  donarraill  imorro 
co  fiacail  fidba  ro  bói  ina  chiunn  ina  lecain.  rotánic  ale  or  sé  ocus 
docóinfe  colléic.  luid  uad  immach  lasodain  .  is  and  immaránic 
fri  Saidb.    fé  ón  or  si  ocá  déicisiu: — 

I    s  é  forgab  dia  tuit  ri .  ro  géguin  fiacail  fidbiii  ; 
ro  gab  suainiud  do  delbad  .  bá  diorsan  in  céilebrad 

Ba  fior  son. 

Tar  éisi  didiu  tánic  Ferches  mac  Commáin  co  hAilill.  fé  a 
Fheirchis  or  Ailill :  i  ndiaid  Lugaid  duit .  ré  ciunn  trí  tráth  ro 
legai  leithchenn  Lugaid.  luid  Ferches  ina  diaid.  ro  siachtsom  a 
thir  i  suidiu  .  do  rat  a  druim  ri  coirthi  isin  tsluag.  conacatar  ni 
in  Ferches.  nachalléicid  illé  for  Lugaid.  sciathaigit  indfhir 
eturru.  dosléici  chuice  darsin  sluag  connecmaing  ina  étan  co  ro 
recart  in  coirthe  fris  aniar  corosecai  cen  anmain.  luid  Ferches 
imorro  résin  sluag  issinnes  co  tochrad  casnaide  a  ghaei  dóib 
forsinnuisce  .  is  de  atá  es  Ferchis  .  is  do  sein  atbeired  Sadb  ingen 
Chuind: — 

M  airg  damsa  de  mairg  indiu  .  dia  frith  fer  fíth  inna  éu  '■ 
issed  nombéra  do  don  .  irchor  Ferchis  for  mac  con 

Is  and  asbert  Ailill : — 

T  richa  bliadan  mad  cose  .  opsa  senóir  dímellte  '■ 

condomdersaig  as  mo  ches  .  erchor  meic  Chommáin  éices 

Gabais  Ailill  iarsain  n'ge  Muman  secht  mbliadna.    cath  maige 

mucrima  in  sin  i  torchair  Art  mac  Cuinn  ocus  secht  meic  Aililla 

co  nár  fer  nEirenn  impu  .  dia  nerbrad: — 

M  atan  maige  mucrima  .  ina  dtoetsat  rig  ile  '• 

ba  diorsan  do  Art  mac  Chuinn  .  isoin  adbaill  in  slige 

Asberat  imorro  araile  ro  bái  Lugaid  mac  con  tn'cha  bliadan 
irrige  nEirenn  .  unde  dicitur: — 

G  abais  mac  con  tir  mBanba  .  each  leth  co  glasmuir  ngléidenn  '• 
tricha  bliadan  án  nalann  .  ro  bói  irrígu  Eirenn 

.  Fin  it . 

\Cath  Chrionna  in  seel  so  sfos  mar  lenus] 

Bái  rí  amra  for  Eirinn  .i.  [Cormac]  ua  Cuinn.  búi  rí  for  Ullt- 
aib  in  [injbaid  sin  .i.  Fergus  duibdéd[ach].  bátar  dá  bhráthair  la 
Fergus  .i.  Fergus  foiltlebar  ocus  Fergus  teine  fó  Bregu.  is  ann 
búi  tech  Cormaic  i  Temraig  in  tan  sin  .  ocus  tech  gach  áirdríg 
in  Eirinn  ar  daigin  féise  Temrach  do  dénom  .i.  caeicdiges  ria 
samfuin  .  ocus  laithe  na  samna  .  ocus  caeicdiges  iarum.  is  aire 
no  thinóldais  cacha  samna  ár  is  ann  ba  haipche  mes  ocus  toirthe 
dóib.  is  aire  dogníthe  féis  Temrach  .  uair  in  smacht  dognítís  fir 
Eirenn  ann  ní  lámtha  techt  tairis  nó  go  comraictís  i  cionn  bliadna 
doridisi  .  ocus  in  ti  no  ticed  thairis  ba  herfuacarthach  0  fheraib 
Eirenn. 

Do  lotar  diu  Ulltaig  do  tomailt  féise  Temrach  ocus  mórthinól 
leo  .  ocus  fáidit  techta  rempa  d'fios  a  tige  féin  ocus  do  décsain  na 
Temrach.  is  amlaid  iarum  fuaratar  a  tech  gan  tuigid  gan  técar 
iarna  scáiled  ocus  iarna  chethrugad  do  chethraib  ocus  do  chonaib 
in  n'gbhaile.  impóidit  na  techta  ocus  asbertadar  nár  bó  inndola 
isin  tech  .  ocus  asbertsat  nach  bái  Cormac  i  Temraig  acht  uathad. 
do  lotar  Ulaid  iar  sin  in  oenchomairle  co  fesdais  cid  dogéndais. 
is  í  comairle  dorónsat  idna  catha  do  dhénom  dóib  ocus  dul  ar 
amus  Chormaic  .  doberat  iarum  fesa  co  Cormac  do  thecht  ar  a 
gcionn  ocus  idna  catha  etorra.  ní  búi  imorro  Cormac  lion  catha 
dóib  .  acht  issed  doróine  a  nimgabáil.  ocus  do  luid  siar  a  Temraig 
ocus  lotar  a  aes  grada  chuige  .  ocus  aspert  friu  cia  comairle  dogén- 
dais  ocus  cia  hairm  as  a  cuindigfedh  sochraite.  is  ann  aspert 
Cesarnn  file  Cormaic: — 

A  Chormaic  mina  cara  cathbuadach  cuindig  do'n  Mumain  mílid  trén  tolc 
tigernai  bérus  uruath  neccraite  uait  .  ná  caith  comarbas  daim  do  cid 
soer  mag  rige  rois  .  ar  nárab  rath  Cuinn  comardad  cin  comarbus  necht 

Aspert  Cormac  iarum  mad  inann  comairle  dobéra  Cairpre  ocus 
do  rat  Cesarnn  is  í  dogén.    is  ann  ispert  Coirpre: — 

C  unla  a  mo  chaemchormaic  ||  .  .  .  d  duit  fri  fecht  echtra  .  .  . 
diamba  crinna  comh  .  .  .  tarngarar  bud  bert  .  .  .  im  mo 
bráthair  ronascar  .  .  .  riar  fine,  ol  as  mac  meic  ...  aid 
comarba  .  nir  bo  tláith  innsaigti  .  nimbes  ómnech  étuailgnech  .  nír  bo 
dersaid  derchaeintech  .  ni  bebais  liac  dia  tionnscra  tochluchud  co  tuctha 
lat  in  caithmilid  do'n  Mhumain 

Tadg  éím  mac  Céin  meic  Aililla  óluim  is  é  dobeir  cath  Crinnai 
ocus  is  do  atá  i  tarrngaire  a  thabairt  .  ocus  mac  ingine  Chuinn  a 
athair  .  ocus  éirigsiu  bu  dhes  co  Tadg  ocus  tabair  dó  gach  ni 
cuindigfios  fort  ar  thecht  lat  do  thabairt  in  chatha. 

Do  dechaid  iarum  Cormac  co  tech  Aililla  óluim  ocus  ro  fáilt- 
niged  co  mór  fris  arm.  is  aire  éimh  do  ruachtamar  ar  Cormac  do 
chuingid  bar  fáiltesea.  fagébasa  sin  ol  iatsom  .i.  ar  Cormac  cas 
mac  Oililla  óluim  ocus  ar  Fiacha  muillethan  mac  Eogain  ocus  ar 
Oilill  féisin  .  uair  isat  sin  roptar  comorbai  do  Oilioll  in  tan  sin 
.i.  Cormac  ocus  Fiacha  muillethan  .  ocus  is  etorra  ro  rann  a 
fherann  .  ár  nír  ba  héidir  leis  bodéin  a  fhollamnacht  .i.  each  re 
cáille  do  Cormac  ocus  in  cáille  eile  do  Fhiacha  do'n  ferunn  ó'n 
náth  chliath  co  a  chéile  .  ocus  bái  Tadg  mac  Céin  i  n'gdamnacht 
etorra. 

Dorónsat  comairle  iarum  etorra  .i.  Oilill  ocus  Cormac  cas  ocus 
Fiacha  muillethan  ocus  is  ed  ro  chinnset  .i.  eolas  do  thabairt  ria 
Cormac  co  hairm  i  fuigbedh  Lugaid  lága  do  dhul  lais  bud  thuaid 
do  thabairt  in  chatha.  do  lotar  iar  sin  co  hairm  i  mbái  Lughaid 
lága  .  ocus  is  ann  búiside  san  Etharlaíg  conusuaradar  ann  gá 
fhothracad  ocus  sé  díairm.  dogniat  imorro  trí  timchuarta  diob 
ina  thimchioll  má  cuairt  .  ocus  tic  Cormac  cuige  ocus  nochtus  a 
chloidem  uas  a  chionn  ocus  atbert  fris  :  bás  uasat  a  Lugaid.  bás 
uaim  do  chionn  mo  bháis  ol  Lughaid.  do  chenn  diot  a  Lugaid 
ar  Cormac.  cenn  uaim  tar  cenn  mo  chinn  ar  Lugaid.  ní  ghébsa 
ón  ar  Cormac  minba  cenn  rig  i  gcath.  doberthar  in  ni  sin  ar 
Lugaid.  ||  ní  ghébsa  or  Cormac  me[nbud  chenn  Fergusa]  duib- 
dédaig  rig  Ulad.  [fogébasa  sin  ar  Lugaid.  tabair  t]hoinech  inn  ar 
Cormac.  [dobeirim]  ar  sé.  tócbaid  Lugaid  [a  chenn]  iar  sin  ocus 
asbert  :  nir  bud  slá[n  duit]  t'inchoisc  .  comairle  in  tsenchoma[irlig 
i]n  sin  .  sech  rop  ole  a  thosach  dun  ocus  bud  ole  a  dheired. 
iar  sin  tra  téit  Cormac  co  Tadg  ocus  ro  fher  Tadg  fáilte  mhór 
fris.  conad  ann  sin  asbert  Cormac  fria  Tadg  :  a  ua  Shadba  ingine 
Chuinn  chétchathaig  tar  do  dingbáil  dochraite  dinn  uair  is  duit 
tairngertar  a  dingbáil  dinn.  ní  ragsa  éim  ol  Tadg  do  thabairt 
chatha  Chrinna  .  ár  ni  diom  dlegar  .  ocus  nocha  nar  m'ferunn 
áitigter  ann  .  ocus  nocha  né  mo  thellach  trebtar.  is  ann  asbert 
Cormac  :  féch  cia  uainn  diar  bud  tócha  in  rannsa  Chuinn  do 
chosnam  .  is  ua  Saidbe  ingine  Chuinn  tusa  a  Taidg  .  ocus  dia  ro 
faghbainnse  m'fherann  dobertha  duitse  nanimthigfedh  do  charpat 

ó'n  uair  nó  brisfithe  in  cath  co  hoidche  ocus  dot  cheinél  co  bráth 
ocus  do  thuarastal  rá  taeib  .  ocus  ni  fil  againn  acht  ár  gcáirdes 
do  slonnud  friotsa  co  tarta  foirnn  in  furtacht  as  uaisle  dúinn  .i. 
Temair  do  chosnam.  ní  gébsa  éim  do  láim  in  ni  sin  ocus  ni  ragh 
do  cath  fria  hUlltaib.  is  ann  asbert  Cormac  : — 
Slán  Cuinn  céilebrad  (ocus  araile). 
Táinic  Tadg  iarum  la  Cormac  ocus  dorónad  fiad  mór  fris 
conattuil  Tadg  tromchodlad  ocus  contarfas  brinnu  ocus  tairchetal 
neith  búi  ar  chionn  do.  ocus  bái  Cormac  cin  chodlad  oc  éístecht 
fris  .  et  dixit  Tadg : — ■ 

M  ár  ngal  már  ngrís  már  ngaes  .  már  nindtech  nécomlainn  .  doraecar 
baes  .  mór  faebar  fultana  ronar  cailg  .  mór  troch  tall  tromadbal  doria- 
dat  mairg  .  mór  colann  coillfider  .  fuamnaigfiter  sluaig  .  dia  tibra  tét- 
béimenn  .  an  claidem  cruaid  (ocus  araile) 

Iar  cantain  na  láide  sin  do  dhuiscestar  Tadg  ocus  atbert  ||  a 
láim  dar  a  agaid  ocus  aspert  :  is  mithig  dúinn  ascnam  do  thabairt 
in  chatha.    is  mithig  éim  ar  Cormac  .  ocus  ro  chan  in  laid : — 

N  a  brinna  on  na  brinna  .  dogni  Tadc  ria  cath  Crinna  Í 

beitit  mair  de  fó  fhaebraib  .  is  fuil  tar  taebaib  gilla 
M  airg  d'Ultaib  on  mairg  d'Ultaib  .  tachar  friomsa  fó'n  cuchtair 

tucsam  sochraiti  srethghlain  .  a  Mumain  lethain  luchtmair 
N  a  curaid  on  na  curaid  .  tucas  Horn  as  in  Mumain  Í 

beitit  mná  de  fó  achán  .  ocus  biaidh  athár  Ulaid 
C  uirp  fhaena  on  cuirp  faena  .  beit  i  Crinna  cin  chaema 

issed  innocht  atchuala  .  ocus  bud  ruada  raena 
C  ath  Chrinna  on  cath  Chrinna  .  cuirfios  Tadg  caoca  ngilla' 

do  shlonn  Cesamn  is  Cairbre  .  ó'n  bfior  a  nairde  a  brinna 

Táncatar  iar  sin  co  Crinna  ocus  atbert  Tadg  fri  Cormac  :  tair 
slóig  do  chur  in  chatha  uair  nach  tánacsa  acht  uathad  bee  dm 
thir  .i.  caeca  caithmiled  ocus  tn'ochat  rig  ocus  Lugaid  lága  ocus  me 
badéisin.  ni  thibérsa  ámh  sochraite  lat  do  thabairt  in  chatha  ar 
Cormac  .  acht  tabairse  dilse  mo  chriche  ocus  m'ferainn  féin  damsa 
ocus  dobér  féin  an  cath  .  nó  tabairse  in  cath  an  lion  tánacais  ocus 
beir  t'ferann  amail  dorarngaired  duit  co  bráth.  dorigne  iarum  Tadg 
cath  dia  mhuintir  .  ocus  do  rat  a  ghille  uime  fadéisin  i  tosach  in 
chatha  .  ocus  do  rat  a  óclaecha  i  medón  an  chatha .  ocus  do  rat  a 
Hatha  fá  deoid.  uair  as  é  bés  ro  búi  in  Eirinn  co  sin  alléith  i 
tosach  .  ocus  a  nóclaecha  i  medón  .  ocus  a  ngille  fá  deoid  .  ocus  is 
aire  dognithe  an  ni  sin  oc  feraib  Eirenn  co  ro  chaithed  each  ni  dia 
saegul  féin.  is  aire  iarum  do  rat  Tadg  a  ghille  i  tosach  in  chatha 
ar  nachasgabadh  imecla  oc  faicsin  na  liath  do  letradh  ina  bfiiad- 

naise.  dogniat  imorro  Ulaid  cath  diob  ann  sin  .  ocus  doberat  a 
Hatha  i  tosach  .  ocus  a  nóclaecha  i  medón  .  ocus  a  ngille  fá  deoid. 
dothoet  iarum  Cormac  co  Lugaid  lága  :  a  briathar  ra  cech  flaith 
ocus  ra  cech  fírénach  ar  sé  .  cenn  rig  i  cath  damsa  uait  i  néraic 
chinn  mh'athar  ro  marbais  i  cath  Mucraime  .  ocus  curab  é  cenn 
Fergusa  duibdédaig  rig  Ulad.  ||  dobretha  duitse  sin  ar  Lugaid. 

Is  ann  sin  do  choiméirgetar  na  catha  d'innsaigid  araile.  fos- 
cuirset  Ulaid  bedga  baeise  diob  gur  chrithnaig  in  talam  fá 
chosaib  na  curad  .  co  ro  máidesdar  dá  ngroigib  allmarda  éiciall- 
aide  for  dreimne  ocus  dásacht  le  meirblide  na  renn  faebrach 
forderg  forórda  .  ocus  le  béimnig  na  sciath  cródhonn  catha  .  ocus 
le  sesdán  na  sleg  slinnghel  sithremar  .  ocus  le  dronghaire  na 
lúirech  trebar  taitnemach.  is  ann  sin  ro  thuitset  léith  Ulad  ocus 
gille  Muman  comthuitim. 

Do  riacht  Lugaid  iarum  trésin  cath  co  Fergus  ocus  ro  imir  a 
barainn  for  na  slógaib  nó  go  ráinic  é  .  ocus  ro  ledradsom  co  mór 
de  séin  ocus  geibid  chuige  cenn  Fergusa  ocus  nos  benann  de  .  ocus 
do  luid  lasin  cenn  co  hairm  imbói  Cormac  ocus  asbert  fris  :  ac  so 
a  Chormaic  cenn  rig  i  cath  amail  ro  gellas  duit  .i.  cenn  Fergusa 
duibdédaig.  bennacht  do  ghaile  ocus  do  ghaiscid  fort  a  Lugaid  ar 
Cormac  :  ni  ferr  lem  cenn  in  rig  do  thabairt  dam  inás  cenn  a  dherb- 
bráthar.  in  edh  dorála  ann  ar  Lugaid.  is  edh  éicin  ar  Cormac. 
doberat  Ulaid  ríge  fó  chétóir  do  Fhergus  fhoiltlebar  ocus  doberat 
cathbarr  an  rig  im  a  chenn  ocus  gairter  gairm  rig  de  ac  Ulltaib 
ocus  doberat  cath  for  a  seilb.  maith  tra  a  Lugaid  ar  Cormac  :  in 
ni  dorarngartaissiu  damsa  .  cenn  rig  i  cath  do  rochtain  damsa  uait. 
is  réil  duit  innosa  nach  é  cenn  in  rig  .  uair  atchiam  in  rig  beos 
ocus  a  chathbarr  im  a  chenn.  is  menann  diu  or  Lugaid  :  cuiridh 
supa  sesca  am  chréchtaib  dús  in  caemhsainn  ni  do'n  Fhergus  út. 
dotoet  ara  Cormaic  chuige  ocus  dobert  na  supa  ina  chréchtaib 
co  núrlainn  a  ghái  féisin  .  ocus  rossoich  fó'n  sluag  fó'n  innus  sin. 
is  ann  sin  dorála  do  Thadg  ocus  d'Fergus  foiltlebar  comrac  ocus 
dia  nóclaechaib.  do  luid  Lugaid  secha  triasin  cath  do  shaigid 
Fhergusa  ocus  do  bein  a  chinn  de  amail  dorairngert  ||  .  ocus  ro 
chomtuitset  na  hócláich  anair  ocus  aniar  comtuitim  ocus  búi 
Tadg  beos  ina  shesam.  do  luid  Fergus  co  hairm  in  ro  marbad 
a  bráthair  ocus  luid  Lugaid  ina  diaid  .  ocus  do  chomraic  dóib 
co  tall  Lugaid  a  chenn  de  forsan  chloich  chétna  i  tall  a  chenn 
dia  bráthair.    ocus  dofuit  a  chathbarr  dia  chionn  forsin  chloich 

ocus  dobreth  Lugaid  a  chenn  ocus  a  falaig  leís  co  Cormac  ocus 
atbert  fris :  cenn  rig  i  cath  duit  a  Chormaic.  buaid  th'einig 
ocus  th'anma  duit  a  Lugaid  ar  Cormac  :  ní  ferr  linn  cenn 
in  rig  inás  in  cenn  do  ratais  dúinn.  cid  ón  nat  é  cenn  in  rig 
é.  nat  é  imorro  ar  Cormac.  fiorsum  ar  Lugaid.  fíor  ón  ar 
Cormac.  fég  lat  a  gille  innosa  ar  Lugaid  cinnus  coindrecait 
na  catha  nó  in  fil  Tadg  ina  shesam  beos.  atá  imorro  ol  in 
gilla.  cid  dogniat  innosa  ar  sé.  atáit  ol  in  gilla  na  laeich  liatha 
aniar  ic  saigid  na  ngilla  sair.  tabraid  bioc  supa  am  chréchtaib 
co  ro  láar  mo  bhúrach  mbáis  for  Ulltaib  maille  ra  liathaib 
Muman.  ro  gart  gairm  rig  la  hUlltaib  d'Fergus  teine  fó  Breg- 
aib  ocus  tucad  cathbarr  an  rig  imbe .  ocus  lotar  gilli  Ulad 
uime  do  thabairt  in  chatha.  do  lotar  diu  léith  Mhuman  im  Tadg 
ocus  im  Lugaid  do'n  leith  eile  do  thabairt  in  chatha  ocus  ferthar 
cath  amhnas  etorra.  máidid  for  gillib  Ulad  ocus  marbthar  Fergus 
teine  fo  Brega  .  ocus  benaid  Lugaid  a  chenn  de  forsin  leic  chétna 
beos  ocus  dobreth  lais  co  Cormac.  is  edh  imorro  aránaic  Cormac 
Deilenn  drái  do  thabairt  ina  inadh  rig  .  ár  rongeib  Oman  ria 
Lugaid.  is  edh  imorro  do  raid  Deilenn  nach  rachadh  nó  go 
tuctha  saeire  a  cheineoil  do  .  culaiti  Brega.  dobertar  sin  duit  ar 
Cormac.  do  luid  diu  Deilenn  isin  inad  rigda  ocus  geibid  cathbarr 
in  rig  ima  chenn.  dothoet  imorrro  Lugaid  ocus  cenn  in  Fergusa 
déidenaig  ina  láim  aramus  Chormaic  .  ocus  do  rat  urchar  ar  amus 
Chormaic  do'n  chionn  co  rusmarb  Deilenn  .i.  i  riocht  Chormaic.  || 
ocus  sáiter  a  lia  ann  sin  conad  de  atá  duma  Deilenn. 

Dothoet  iarum  Cormac  co  Lugaid  ocus  atbert  fris  :  ni  maith 
romba  dam  a  Lugaid  oc  marbad  mo  dhruad.  ní  hé  rob  áil  dam 
do  mharbad  ar  Lugaid  acht  tu  féin.   is  ann  asbert  in  file: — 

F  or  an  aenlic  oc  ráith  chró  .  ortta  na  trí  Fergusó  Í 
coneibirt  Cormac  maile  .  nir  cheiledar  a  laide 

Co  cuala  Lugaid  in  gáir  mór  fris  atuaid  :  cia  gáir  dochluinim 
innosa  a  ghilla  ar  Lugaid.  gáir  fher  Muman  i  ndiaid  in  madma 
ar  in  gilla.  in  tan  búi  ann  co  cuala  in  tromgháir  ina  nagaid 
anair.  cia  gáir  so  anair  a  ghilla  or  Lugaid.  gáir  Ulad  oc  inntúdh 
i  nagaid  in  chatha  ar  an  gilla.   is  ann  atbert  Cormac: — 

E  irig  a  Lugaid  nach  lac  .  d'innsaigid  Echach  gunnati 

ocus  adhail  mar  adraig  .  i  cenn  an  mail  a  Mumain 
E  ochaid  gunnat  is  gniom  laeich  .  nocho  monar  macaeim  maeithi 

is  Oman  do  Tadg  romcar  .  in  fer  árd  dá  aithletrad 

M  airg  cusambcir  ruathar  ring .  Eochaid  gunnat  as  garb  gníomí 

ní  roich  cét  i  cenn  catha  .  i  nagaid  in  ardflatha 
M  ithig  duit  fóiridin  Taidg  .  éirig  a  Lugaid  lángairgí 

gidat  beoguin  narbaidh  nim  .  a  meic  Eoguin  is  éirig 

Is  fior  ar  Lugaid  :  is  Eochaid  gunnat  do  dcchaid  innosa  isin 
chath  ocus  ní  fuil  fer  afrithólma  mina  n'sarsachuige  .  ár  ni  hobair 
gille  óic  amulchaig  iarna  chréchtnugad  ocus  iarna  atchuma  frithá- 
lam  in  onchon  sain  .  ocus  in  beg  dom  anmain  fil  indam  is  frissium 
conméltar  é  ar  Lugaid.  adraig  suas  iar  sin  ocus  téit  co  hairm  i 
rabatar  each  ac  cur  in  chatha  ocus  fechtair  cath  eturra  .  ocus  ó 
thairnic  dóib  a  nairm  uile  do  chaithem  nocha  dénadh  in  fer  diob 
acht  inathar  araile  do  tharraing  cona  láim  .  conad  de  atá  áth  an 
inathair  fri  Crinna  anair  tuaid. 

Máidid  for  Ulltaib  iar  sin  .  ocus  atberat  aineolaig  Eochaid 
gunnat  do  mharbad  do  Lugaid  isin  chath  sin  ocus  ni  fior  son. 
ro  bristea  secht  catha  ||  isin  ló  sin  for  Ulltaib  .i.  cath  Crinna. 
cath  rátha  cró  .  cath  aircetrois  .  cath  conachaid  .  cath  sithbiu. 
cath  átha  an  inathair  .  cath  droma  fuait. 

Doberat  iar  sin  Ultu  rige  do  Eirnemach  ocus  doberat  cath  for 
a  sheilbh  i  sithbiu  .  ocus  máidid  forro  ocus  marbtar  ann  Erne- 
mach.  do  lotar  iar  sin  co  haircetros  ocus  ferait  cath  ann  .  ocus 
máidid  forro  iar  marbad  a  rig  ann.  lotar  as  sin  co  conachad. 
ocus  mar  in  cétna  co  druim  fuait  .  ocus  nir  lenad  secha  sin  iat. 

Dothoet  Tadg  iar  sin  co  Cormac  iar  mbrised  in  chatha.  an  ni 
do  gellad  damsa  .i.  a  timchellfad  mo  charpat  co  haidche  iar  cur 
in  chatha  a  thabairt  damsa.  dobertar  duitse  in  ni  sin  ar  Cormac. 
doberar  carpat  Cormaic  ocus  a  ara  .i.  Maeldóit  do  breith  eolais 
do  in  conair  no  ragadh  .  ocus  asbert  Cormac  fria  Maeldóit  :  a 
ghilla  ar  sé  in  tan  bias  Tadg  ina  niul  tucsa  agaid  in  charpait  sair. 
cia  log  doberthar  damsa  aire  sin  ol  in  gilla.  saeire  do  chlainne 
ocus  do  cheineoil  co  bráth  or  Cormac  ocus  ná  tuc  Tailltiu  ná 
Temair  do  Thadg.  dogéntar  in  ni  sin  ar  an  gilla.  dothoet  Tadg 
iar  sin  timchell  a  fherainn  .  ocus  issedh  dogm'odh  an  gilla  in  tan 
ba  nél  do  Thadg  agaid  na  nech  ocus  in  charpait  d'impód  sair 
doridise.  an  tan  imorro  no  dhúisced  Tadg  no  impoidedh  in  gilla 
siar  aigid  na  nech.  do  riachtsat  co  habainn  Life  fó'n  innus  sin 
ocus  ro  b'fescar  dóib  :  maith  tra  a  ghilla  ar  Tadg  :  cia  habann  so. 
Life  éim  or  in  gilla.  in  tucsam  Themraig  ocus  Taillte  linn  a 
ghiila  or  sé.    ni  thucsam  or  an  gilla.    in  tucsam  cechtar  diob  or 

Tadg.  ni  tucsam  ar  an  gilla.  olc  tra  in  ni  sin  or  Tadg  .  ocus  ni 
ghéba  greim  duitse  in  ni  ar  a  ndernais  in  aithrecadsa.  benaid 
Tadg  a  chlaidem  as  a  thruaill  ocus  dogni  teora  bloga  do  Mhael- 
dóit  isin  inad  sin  .  conid  iat  sin  cnuic  Máildóit  oc  abainn  Life  ó 
sin  allé. 

Luid  Tadg  iar  sin  co  Temraig  ||  do  chuinchid  a  leigis  co 
Cormac.  dogéntar  imorro  do  leiges  ar  Cormac  .  ocus  doberthar 
lega  chucat.  doberar  iarum  lega  co  Tadg  ocus  co  Lugaid  lága 
ocus  doberar  cechtar  diob  i  tech  fo  leith  .  ocus  gelltar  luaigidecht 
mór  do  na  legaib  ar  neim  ocus  ar  dhaela  ocus  ar  cholg  do  thab- 
airt  ina  créchtaib  ocus  ina  náladaib  dia  mudhugad  ocus  dia 
marbad.  ocus  is  é  fáth  ar  ro  deiliged  cechtar  de  i  tech  fó  leith  ar 
dáig  ná  haictís  na  hécóire  dobertha  i  taoib  araile  diob.  ro  bátar 
imorro  fó'n  ninnus  sin  corbat  dithre  acht  bee.  berar  iarum  fios  ó 
Tadg  bud  des  co  síol  nOililla  óluim  .i.  co  Cormac  cas  ocus  co 
Fiacha  muillethan  mac  Eogain  do  thabairt  legh  dóib  chuige  dia 
fhios  in  bud  inleigis  é.  luid  Cormac  co  mbái  oc  agallaim  Luig- 
dech  lága  .  uair  forfhidir  nach  bad  beo  Lugaid.  is  ann  asbert 
Cormac  :  ar  do  ghail  ocus  ar  do  ghaisced  a  Lugaid  ar  sé  uair 
nach  saeili  do  betha  innosa  abair  frium  citne  abarta  dorigne  mo 
athair  .i.  Art  mac  Cuinn  ocá  mharbad  duitse  ocus  oc  bein  a  chinn 
de.  fogébasa  a  fhios  sin  ar  Lugaid  :  ro  bebraig  amail  bhoc  .  ro 
búirestar  amail  tarb  .  ro  iachtastar  amail  mnái.  ocus  is  aire  do 
raid  Lugaid  sin  óir  ba  dóig  lais  Cormac  dia  mharbad  .  ár  ba  ferr 
lais  bás  d'fagbáil  oldás  beith  mar  do  bói.  táinic  fere  ocus  luinne 
iar  sin  do  Lugaid  ocus  ro  lion  at  ocus  infisiu  é  ar  in  ni  ro  fiafraig 
Cormac  de  .  ocus  ro  sceinnset  a  ghói  cró  as  ann  suide  ocus  inaraibe 
do  dhaelaib  ocus  do  bhiasdaib  ina  mhedón  co  rabatar  ar  an 
achad  ina  fhiadnaise  triasin  feirc  táinic  do.  ocus  rongab  nertlic 
ina  láim  dochum  Cormaic  co  ro  imgaib  Cormac  roime.  ro  diub- 
raicsium  rot  nurchair  do'n  chloich  co  ndechaid  comfhod  ||  fir  i 
talmain  .  conid  é  fatha  térnóidh  Luigdech  do'n  chur  sain,  do 
riachtsat  iar  sain  na  lega  andes  co  Tadg  dús  in  bad  inleigis  é.  ba 
héinirt  ocus  ba  diachrach  ro  bás  oicesium  co  cualadar  na  lega 
tarsin  tech  imach  in  cnet  búi  ann.  cnet  galair  so  ar  fer  diob  ocun 
rig.  cnet  do  rinn  ol  araile.  cnet  do  miol  beo  ar  an  tres  fer.  ric  a 
les  a  leiges  ol  siat. 

Tiagait  iar  sin  na  lega  isin  tech  i  mbui  Tadg  ocus  fásaigter  in 
tech  impa.    ní  calma  atáthar  ann  sin  ol  siat.    ní  calma  éim  or 

Tadg.  is  menann  diu  ol  in  liaig  ni  bad  fer  do  leith  Chuinn  bérus 
do  bhuaid  acht  mad  meise.  is  ferr  limsa  ar  Tadg  mo  buaid  do 
breith  duitse  iná  do  leith  Cuinn.  dotoetsat  na  lega  iar  sin  co 
Tadg  ocus  fásaigter  in  tech  impa  co  ná  búi  ann  acht  Tadg  ocus 
na  lega.  ocus  séitter  builc  gabann  acu  fó'n  coltar  cur  bo  derg. 
ocus  doberar  fuasmhad  de  ar  amus  bronn  Taidg  co  ro  sceirt 
úrmór  a  raibe  ann  do  bhiastaib  ocus  dhaelaib  ocus  do  gháib 
cró  ocus  do  each  ulc  archena  co  rabatar  ar  lár  i  fiadnaise  cháich. 
doberar  fó  trí  an  innus  sin  ar  amus  a  bhronn  co  nár  fhácaib  cnet 
ná  galar  ann  .  co  mba  slán  iar  sin.  marbus  Tadg  tra  na  lega  tuc 
na  biasta  ina  mhedón. 

Dothoet  Tadg  iar  sin  bud  des  dia  thig  .  ocus  triallus  Cormac 
gan  in  ferann  do  thabairt  do  co  ro  thinnscain  Tadg  do  thabairt 
chatha  do  Chormac  im  a  ferann.  conid  í  comairle  doróine  Cor- 
mac dilse  a  ferainn  co  bráth  do  thabairt  do  amail  dorarngair. 
ocus  is  amlaid  bias  co  bráth. 

.  Finit . 


Echtra  mac  Echack  muigmedoin. 

Bai  ri  amra  airegda  for  Eirinn  .i.  Eochaid  muigmedóin.  bádar 
cóig  meic  aige  .  Brian  .  Ailill  .  Fiachra  .  Fergus  .  Niall.  Moing- 
fionn  ingen  Fidhaig  máthair  Briain  ocus  Fiachrach  ocus  Fergusa 
ocus  Aililla.  Cairenn  chasdub  ingen  Saxaill  bailb  ri  Saxan 
máthair  Néill.  ba  miscais  laisin  mrigain  in  ti  Niall  .  ár  dar  a  cenn 
dorigne  in  rí  ria  Cairinn  é.  ba  mór  dono  dochraite  Chairinne  oc 
in  rigain  .  ocus  ba  hé  méid  na  dochraiti  corba  héicin  di  uisce  na 
Temrach  do  tharraing  do  leith  ocus  each  cumal  ar  a  riar  ina 
hagaid.  ocus  in  tan  ro  bo  torrach  Í  for  Niall  ba  héicen  di  sein  uile 
ar  dáig  co  neipledh  in  lenab  ina  broinn. 

Ráinic  tra  co  ham  túismeda  di  ocus  ar  a  ái  nir  scar  di'n  fognam. 
rue  si  iar  sin  mac  forsin  faidche  na  Temrach  ocus  si  fo  leith  ina 
dromlaig  .  ocus  nír  lám  in  mac  do  ghabáil  chuici  do  lár  acht  ro 
fácaib  isin  inad  sin  fó  na  hethaidib  .  ocus  nír  lám  nech  d'feraib 
Eirenn  a  breith  leis  ar  uamain  Moingfínni  .  ár  ba  mór  a  huaminsi 
for  each,   táinic  Tórna  éices  iar  sin  ar  lár  na  faidche  ocus  atchon- 

dairc  in  náidin  a  aenur  ocus  na  hethaideda  ocá  fhuabairt  .  ro  gab 
tra  Tórna  in  mac  ina  ucht  ocus  ro  faillsig  do  each  ni  do  biadh  iar 
sin  .  conebert: — 

M  ochen  áigedán  .  bad  é  Niall  noeigiallach  .  rusfit  ria  re  tuir  .  mórfaidter 
maige  .  sráinfiter  geill  .  firfiter  catha  .  taebfota  Temrach  .  diinadach 
femenmuigi  .  costadach  maenmaigi  .  áirmítnech  ármar  .  airsid  Life, 
glúinfionn  Codail  .  secht  mbliadna  fichet  .  fallamnaigtech  Eirenn. 
ocus  bad  uada  email  co  bráth  .  ár  ba  maith  in  tinnscetal  ocus  in  forba 
Forghal  foltgharb  .  co  nebailt  i  niarnóin  dia  satarnn  uas  muir  icht  iarna 
geognad  d'Eochaid  mac  Enna  ceinnselaig 

Rue  Tórna  leis  iar  sin  in  mac  ocus  ronalt  .  ocus  ní  táinic 
Tórna  ná  a  dhalta  co  Temraig  iar  sin  corbo  inrige  in  mac.  táinic 
iar  sin  ocus  Niall  co  Temraig  .  is  ann  tarla  Cairenn  dóib  oc  tab- 
airt  uisce  do  Temraig.  asbert  Niall  fria  iar  sin  :  léic  a  aenur  in 
fognam  ol  sé.  ní  lámaim  ol  sisi  frisin  rigain.  ni  bia  mo  máthair 
ol  sé  oc  fognam  ocus  mé  mo  mac  rig  Eirenn.  do  rad  leis  iar  sin 
í  co  Temraig  ocus  do  chuir  édach  corcardu  uimpi. 

Ro  gab  ferg  in  n'gan  ocus  ba  hole  léi  sin.  ba  hé  rádh  fer 
nEirenn  ann  sin  bad  é  Niall  bus  rí  taréis  a  athar  .  conid  iarsin  ro 
raid  Moingfionn  re  hEochaid  :  beir  breith  itir  do  macaib  ol  si 
cia  díob  gébus  t'forba.  ní  bér  ol  sé  .  acht  béraid  Sithchenn  drái. 
ro  fáided  iarsin  co  Sithchenn  cosin  ngabainn  bái  i  Temraig  .  ocus 
ba  fáid  amra  side,  ro  loisc  iar  sin  in  gaba  in  cherdcha  forro  .  do 
riacht  Niall  immach  ocus  in  inneoin  cona  ciop  leis  .  Niall  co 
fortamlaidh  ar  in  drái  ocus  bud  inneoin  fothamail  é  co  bráth. 
do  riacht  Brian  ocus  tuc  na  húird  leis  .  Brian  do  bar  cathráib  ol 
in  drái.  do  riacht  Fiachra  derb  corma  ocus  na  builg  lais  .  far 
sciam  ocus  far  ndán  la  Fiachra  ol  in  drái.  do  riacht  Ailill  ocus  in 
comra  a  mbádar  leis  .  Ailill  da  bar  ndigail  ol  in  drái.  do  rocht 
Fergus  ocus  cual  crionaig  lais  ocus  crann  iubair  innti  .  Fergus 
cn'on  ol  in  drái.  ba  fíor  ón  .  ár  ni  maith  síol  Fergusa  cenmothá 
aen  .i.  Cairech  dergan  eland  Bairinn  .  conid  de  sin  atá  maide  iub- 
air i  cuail  crionaig.   conid  dia  foirgell  sin  rochan  in  senchaid : — 

C  óig  meic  Echach  Niall  inneoin  .  ollBrian  órd  fri  tuargain  fíorí 

Ailill  comrar  gái  fri  fine  .  Fiachra  side  Fergus  crion 
I    s  lá  Fiachra  61  corma  .  is  lá  hAilill  gái  bodba  '■ 

is  lá  Brian  tocht  isin  chath  .  is  lá  Niall  intinn  arrad 

Ro  ba  trom  tra  la  Moingfinn  an  ni  sin  .  connebairt  fria  mac- 
aib :  trodaidse  ar  si  bar  cethrar  mac  co  ti  Niall  da  bar  nedrain 

ocus  marbaid  é.  trodait  iarum.  ferr  damsa  a  nedargain  ol  Niall. 
nathó  ol  Tórna.  ba  sidaig  meic  Moingfinni  .  conid  de  sin  atá  in 
senfocal. 

Ro  raid  diu  Moingfionn  ná  biad  ar  in  mbreith  sin.  ro  fáidedh 
co  Sithchenn  cétna  iat  d'iarraid  arm  .  dollotar  iarum  cosin 
ngobainn  ocus  doróine  sé  arma  dóib  .  ocus  in  tarm  as  derscaigthe 
bái  diob  do  rad  illáim  Néill  ocus  ro  thidnaic  na  hairm  ar  chena 
do  na  macaíb  aile.  éirgid  festa  do  selgad  ocus  fromaid  far  narma 
ar  in  goba. 

Do  chuatar  iartain  na  meic  ocus  dorónsat  selgad  .  dosrálatar 
for  merugud  iar  sain  co  fada  iar  niadad  do  gach  leith  umpu.  ó 
ro  ansat  do'n  merugud  ro  fadaigset  teinid  dóib  .  ocus  ro  fuinset 
ni  do'n  tseilg  dóib  ocus  ro  thomailset  comdar  dóithenaich.  bátar 
i  tart  mór  ocus  i  niotaid  iar  sin  de'ndfulacht  .  tiagar  d'iarraid 
uisce  againn  ar  siad.  rachadsa  ar  Fergus,  do  luid  in  gilla  d'iarr- 
aid uisce  conustarla  dochum  topair  .  ocus  faghbus  sentuinne  oc 
coimét  in  topair.  is  amlaid  bái  in  chaillech  comba  duibiter  gual 
each  nalt  ocus  each  naighe  di  ó  mullach  co  talam  .  ba  samalta  re 
herboll  fiaideich  in  mong  ghlas  gháisechtach  bái  tria  chleith  a  cenn- 
mullaich  .  conselgad  glaisgég  darach  fo  breith  dia  corrán  glais- 
fhiacla  bái  ina  cionn  co  roiched  a  hó  .  súile  duba  dethaige  léi. 
srón  cham  chluasach  .  medón  féithech  brec  bainnech  ingalair  léi. 
ocus  luirgne  fiara  fochama  is  iat  adbronnach  lethantsluaistech  .  is 
í  glúnmar  glaisingnech.  ba  grain  tra  tuarascbáil  na  caillige. 
amlaid  sin  ol  in  gilla.  is  amlaid  éicin  ol  si.  in  ac  coimét  in 
topair  ||  atái  ol  in  gilla.  issed  ol  si.  in  cedaigi  damsa  ni  do'n  uisce 
dobreith  lim  ol  sé.  cedaigim  ol  si  acht  conomthí  aenphóc  dom 
lecain  duit.  nathó  ol  seiseom.  ni  berar  uisce  uaim  ol  sisi.  dob- 
eirim  mo  briathar  ol  seisem  conid  taesca  no  eibélainn  d'íotaid 
iná  dobérainn  póc  duit.  do  luid  iarsin  in  gilla  co  hairm  irrabadar 
a  bhráithre  ocus  ro  raid  riu  nach  fuair  uisce. 

Do  luid  Oilill  d'iarraid  uisce  .  ocus  do  rála  cosin  topar  cétna 
ocus  ro  ob  póc  ar  in  caillig  .  ocus  rosaicen  uisce  ocus  ni  ro  ataim 
in  topar  d'faghbáil. 

Do  luid  Brian  sinnser  na  mac  iar  sin  d'iarraid  uisce  ocus  do 
rála  forsin  topar  cétna  .  ocus  ro  ob  póc  forsin  tsendtuinn  ocus 
rosaicen  uisce. 

Do  luid  Fiachra  .  ocus  ro  fuair  in  tobar  ocus  in  caillech  ocus 
ro  iarr  uisce.   dobér  ol  si  ocus  tug  póc  dam  do.   dobeir  inn  póice 

uad  di.  inntadhall  Temrach  duitsiu  ar  si.  ba  fíor  ón  .  ro  gab  dias 
dá  shiolsom  rige  nErenn  .i.  Dathi  ocus  Ailill  molt  ocus  nir  gab 
nech  do  siol  na  mac  eile  .i.  Brian  .  Ailill  .  Fergus,  ro  sái  tra  cen 
uisce. 

Do  luid  Niall  d'iarraid  uisce  ocus  do  rála  forsin  topar  cétna. 
uisce  damsa  a  ben  ar  sé.  dobér  ar  si  ocus  tuc  póic  dam.  luigfed 
la  taeb  póice  do  tabairt  fria  taeb.  tairnidh  uirri  iarsin  ocus  dobeir 
póc  di.  in  tan  imorro  ro  sill  fuirri  iar  sin  ni  raibe  ar  doman  ingen 
bud  cháime  toichim  ná  tuarascbáil  inásí.  ba  samalta  ria  deiredh 
snechta  i  claidib  each  nalt  0  chionn  co  bonn  di .  rigte  remra 
rígnaide  léi  .  méra  séta  sithlebra  .  colpada  dirge  datháille  léi  .  dá 
mhaelasa  fhionndruine  etir  a  troigtib  mine  maeithgela  .  ocus 
lánbhrat  lomarda  lánchorcra  uimpe  .  bretnais  ghelairgid  i  tiom- 
thach  in  bhruit  .  fiacla  niamda  niamanda  léi  .  ocus  rose  raegnaide 
rómór  .  ocus  bél  partaingderg.  is  ilrechtach  sin  a  bhen  ar  in  mac. 
fior  on  ar  si.  cia  thusa  or  in  mac.  misi  in  flaithes  or  si.  agus 
asbert  in  so: — 

A  r{  Temra  is  mé  in  flaithes  .  adbér  rit  a  mórmaithesS 

dot  shiol  go  bráth  uas  gach  claind  .  is  é  in  fáth  fíor  fá  a  nabraim 
L  et  gart  is  céim  garg  fri  gail .  ni  chaemsat  fir  t'fulachtain  f 

bat  teinn  treorach  ma  cli  amach  .  bat  cend  cróda  comramach 
B  ud  let  Temair  taidlech  tenn  .  is  forlámas  fer  nEirenn  Í 

do  chland  ní  scérthar  fria  rath  .  acht  aendias  do  tsiol  Fhiachrach 
F  ir  Muman  cid  cróda  i  cath  .  scérthar  friu  flaithes  Temrach  Í 

on  mo  ghuide  brat  cen  bi .  ni  ghab  diob  Eire  acht  aenri 

Eirgid  do  saigid  do  bráithrech  or  si  festa  ocus  beir  uisce  lat. 
ocus  chena  bud  lat  ocus  lat  chlaind  co  bráth  in  rige  ocus  in  for- 
lámas  cenmothá  dias  do  shiol  Fiachrach  .i.  Dathi  ocus  Ailill  molt, 
ocus  aenrig  a  Mumain  .i.  Brian  boroma.  cen  fresabra  na  n'ga  sin 
uile.  ocus  amail  adcondarcais  missi  co  gránda  conda  aduathmar 
ar  tús  ocus  álainn  fá  deoid  is  amlaid  sin  in  flaithes  .  uair  ni 
fogabar  é  cen  chath  ocus  cen  chongala  .  álainn  maisech  imorro  ri 
neiche  fó  deoid.  acht  chena  ná  tabairse  in  tuisce  dot  bráithrib  co 
tucat  aisceda  duit  .i.  co  tucat  a  sinnseracht  duit  ocus  co  ro  togba 
th'arm  edh  láime  uas  a  narmaibseom.  dogéntar  amlaid  ol  in 
gilla. 

Céilebrais  in  gilla  iar  sin  di  ecus  beirid  uisce  dá  bráithrib. 
ocus  ni  tarad  dóib  co  tucsat  do  each  coma  ro  iarr  forro  amail  ro 
thecaisc  in  ingen  é.  fonaiscid  forro  iarum  cen  tiachtain  fris  féin 
ná  fria  chloind  co  bráth. 

Lotar  iar  sin  co  Temraig.  ro  tógaibset  iarum  a  narmu  .  ocus 
ro  tógaib  Niall  edh  láime  laeich  uastu.  deisetar  ina  suide  ocus 
Niall  i  medón  etorro.  ro  fiarfaig  in  rí  scéla  díob  iar  sin.  ro  freg- 
air  Niall  ocus  ro  innis  a  imtechta  .  ocus  amail  ro  chuadar  d'iarr- 
aid  uisce  ocus  amail  ro  ládar  .ar  in  topar  ocus  cosin  mnái  .  ocus 
amail  ro  thairrngirside  dóib.  cid  fodera  nach  é  in  sinnser  innisios 
na  scéla  for  Moingfionn  .i.  Brian,  do  radsam  ár  sinnseracht  do 
Niall  ocus  ár  rige  in  cétfhecht  dar  cenn  uisce  ar  siat.  do  radsaid 
do  ghrés  ar  Sithchenn  .  ár  bud  leis  ocus  le  a  chloind  chaidchi  in 
forlámas  ocus  rige  nEirenn  <5'n  uairse  immach.  ba  fíor  ón  dono. 
ár  nir  gab  nech  eile  rige  nEirenn  ó  Niall  allé  acht  nech  no  ua 
cosin  tolgbuillech  Uisnig  .i.  Maelsechlainn  mac  Domnaill  acht 
mina  gabad  co  fresabra  .  ár  ro  gab  Fiachra  a  húib  Néill  in  deis- 
cirt  nó  in  tuaiscirt  .i.  deichnebar  Conaill  ocus  sé  rig  dég  Eogain 
amail  adfed: — 

I    s  eol  dam  in  lion  ro  ghab  .  Eirinn  ó  Niall  na  nárdghal '. 
6  flaith  Laegaire  mad  chin  .  cusin  tolgbuillech  Uisnig 

L  aegaire  is  a  mac  ní  chél .  Diarmaid  ocus  Tuathal  trén  '■ 
nónbar  Aeda  sláine  sláin  .  's  mórsheiser  cloindi  Cholmáin 

S   e  rígte  dég  Eogain  aird  .  deichnebar  Conaill  cruadghairg  Í 
do  fhuair  Niall  fri  soirthe  seoin  .  rige  choidche  a  cheineoil 

.  Fhlit . 


Aided  Crimthainn  meic  Fidaig  ocus  tri  mac  Echach 
muigmedóin  .i.  Brian  .  Ailill .  Fiachra. 

RÍ  uasal  airmitnech  ro  gab  rige  nErenn  fecht  naill  .i.  Eochaid 
muigmedóin  mac  Muiredaig  thírig.  bái  banchéile  a  dingbála 
lais  .i.  Mongfionn  ingen  Fidaig.  bertsaide  ceithre  meic  d'Eochaid. 
Brian  ocus  Fiachra  .  Ailill  ocus  Fergus  a  nanmanna.  atchi  a 
máthair  aislingthe  dóib  .  ba  hi  in  aislingte  a  ndul  i  ndelbaib  ceitre 
con  .i.  Brian  i  ndeilb  leomain  ocus  Fiachra  i  riocht  miolchon. 
Ailill  i  ndeilb  gadair  ocus  Fergus  i  ndeilb  madaid.  no  bídís  iarum 
oc  imsrengail  ocus  oc  coinghleic  etorro.  sráinis  in  míolchú  for  in 
leoman  each  re  fecht  i  tosach  .  fortamlaid  in  leoman  ann  sein  forsin 
triur  eile  ocus  adnaigit  co  deaith  ocus  co  riarach  cen  chrithorcain 
do.   innisid  Moingfionn  do  Sitchenn  drái  in  fis.   fior  ar  in  drái :  bud 

leoman  láimtenach  lonnainscech  Brian  ocus  a  síol  dia  éis  .  ocus 
bat  irgal  neime  fergaib  cáich  .  ocus  batidura  ag  fulang  imfoch- 
aide  cháich  forro.  bud  cuaig  ocus  bud  tairchill  diu  Fiachra  dia 
éis  .  consela  for  Brian  .  consela  diu  Brian  fairseom  .  téid  cirghala 
ocus  imsherga  etorro  ocus  rannfaider  in  rige  each  re  fecht  itir  a 
clannaib  .  acht  chena  fortamlaid  síol  mBriain  fá  deired  for  clann- 
aib  na  mac  eile  combo  leo  anaenur  in  tairechas.  bud  gadar  taf- 
ainn  imorro  Ailill  oc  iarraid  ocus  oc  cosnam  crioch  macdata  dia 
bráitrib.  Fergus  imorro  ní  bái  acht  broc  a  siolsaide  aithech. 
ocus  is  bee  cid  dia  festar  a  cheinél. 

Marb  Eochaid  iardtain  .  bái  diu  imchosnam  dermair  im  forba 
Echach  itir  a  cóic  macaib  .i.  Niall  ina  aenur  di'n  dara  leith  ocus 
ceithre  meic  Moingfinne  do'n  leith  eile.  issedh  tra  ní  arráinic 
Moingfionn  ó  nach  fuair  chena  in  n'ge  dá  mac  .i.  do  Brian  .  ár  ba 
héside  a  lennán  dia  claind  .  a  aslach  for  feraib  Eirenn  tria 
impide  ocus  tria  cherd  ndráidechta  .  ár  ba  heolach  side  in  each 
cerd  ndráidechta  ocus  aimidechta  .  in  n'ge  dia  bráithrib  fó  bithin 
co  ro  cuired  si  Brian  tar  muir  dia  foglaim  in  milte  ocus  comad 
gaiscedach  amra  iardtain  fri  cosnum  na  n'ge. 

Luid  iarum  Brian  dar  muir  .  ocus  ro  foglaim  suithe  oc  Senoll 
mac  Ongai  i  tuaisccert  Alban  corba  treorach  in  gach  cerd  gaiscid 
ocus  engnama.  iar  forbad  iarum  a  fogloma  in  ti  Brian  i  cionn 
secht  mbliadan  do  dechaid  anair  iar  sin.  fer  donn  taile  tarbda  co 
sonairte  ballraid  .  co  nert  nónbair  .  co  comdheise  engnama  ó  a 
díb  lámaib  in  ti  Brian. 

Bái  Crimthann  irn'ge  nEirenn  beos.  ba  saeth  la  Moingfinn 
nach  é  Brian  ba  rig.  luid  diu  Crimthann  for  cuairt  n'ge  in  Albain. 
ár  is  amlaid  ro  chinged  ri  Temrach  for  a  cuairt  rige  .i.  i  Temraig 
i  cóiced  nGailian  .  ocus  a  sein  for  dá  chóiced  Muman  .  i  cóiced 
Olnécmacht  i  sennath  .  a  sein  i  cóiced  Ulad  .  in  Albain  a  suidiu. 
gabsad  iarum  meic  Moingfinne  foirnert  ocus  forlámas  for  forba 
Crimthainn.  [táinicsen]  anair  iarum  iarna  chloistin  sin  ocus  ro 
thinóil  slóig  ocus  sochraiteda  leis  i  Connachtaib  do  innarbad 
mac  a  shethar  as  a  n'ge  .  cechaing  iarum  cor  gab  longport  oc 
Muaid  oc  Connachtaib.  imorgenair  comairle  iarum  la  Moingfinn. 
ocus  is  í  comairle  arriacht  fled  do  tbargad  aici  dia  bráitrib  i  ninis 
Dornnghlais  for  Muaid  ua  nAmalgaid  .  ocus  a  bráthair  do  ghairm 
chuici  ann  amail  bud  do  sith  fria  macaib  .  ocus  neim  do  dháil 
fair  ann  fó  dáig  na  rige  do  Bhriaa,. 

Tic  ||  diu  Moingfionn  iarum  do  thaig  a  bráthar .  ocus  doróine 
síth  ceilge  etorro  ocus  a  clainn  ocus  beirid  léi  a  bráthair  do 
saigid  na  fleide.  ó  ro  scaich  iarum  tesbénad  na  fleide  dobert 
Moingfionn  copán  neime  illáim  a  bráthar.  nocho  nib  ar  Crim- 
thann  nó  co  nebasa  ar  tús.  ibid  Moingfionn  dig  ocus  ibid  Crim- 
thann  iarum.  atbail  iarum  Moingfionn  aidche  samna  do  sonnrad. 
conid  si  aided  Moingfinnebansidaide.  conid  de  garar  féil  Moing- 
finne  frisin  samain  ocon  daescarshluag  .  ár  ba  chumachtach  side 
ocus  bantuathaid  céin  bái  i  colainn  .  conid  de  cuindgit  mná  ocus 
daescarsluag  itcheda  aidche  samna  fuirri. 

Tic  Crimthann  atuaid  iartain  do  fascnam  a  chriche  bhunaid 
.i.  fer  Muman  co  ráinic  sliab  suide  in  rig  co  nerbailt  ann  sin. 
conid  de  sin  garar  fert  Crimthainn.  do  chuaid  Fidach  a  athair 
ocus  a  máthair  ocus  a  muime  conice  in  baile  i  nerbailt  Crimthann. 
ocus  feraid  nemféile  truag  ann  ocus  atbatatar  a  triur  isin  maigin 
sin  .  conid  de  ro  chet  in  senchaid  so: — 

F  ertán  Crimthainn  cid  diatá  .  sloinnid  sruithe  senchasá' 

mac  Fidaig  do  bi  a  rúine  .  i  tilaig  in  phrímdúine 
G  abus  Crimthann  ríge  rail  .  i  focus  i  neitirchéin  Í 

for  iath  mBanba  co  mbladaib  .  ro  bo  dhamna  mórghalair 

0  lc  le  Moingfinn  co  fáthaib  .  ríge  do  beith  cá  bráthairí 
ferr  léi  ríge  each  tire  .  cá  mac  féin  is  áirdríge 

L  ennán  Moingfinne  dia  cloinn  .  Brian  mac  Echach  imáloinn  Í 
is  do  ro  b'  áil  di  tria  fell  .  righe  nEirenn  co  coitchenn 

D  ogníther  aici  fledh  mór  .  oc  Moingfinn  inna  mórslógh  '■ 
co  ro  dáiled  dig  thonnaich  .  for  mac  fidaig  fiorghlonnaich 

1  s  desen  tug  Moingfionn  dig  .  illáim  Crimthainn  meic  fidaig  Í 
ni  rosib  Crimthann  in  lionn  .  no  co  rosib  in  Moingfionn 

I    bis  Moingfionn  copán  cóir  .  is  ibis  Crimthann  na  deoid! 

cia  rob  [marb]  in  fer  do'n  lionn  .  is  de  sin  ba  marb  Moingfionn 
I    ar  sin  tic  Crimthann  atuaid  .  tar  crích  Connacht  claidebruaid  Í 

rob  é  fod  a  cháirde  ann  .  adbath  i  fertán  Crimthann 
A  r  sin  tic  máthair  in  rig  .  iar  toirse  ocus  iar  nimsnim  '• 

dogniat  a  hathaig  ar  sár  .  in  chathairse  man  fertán 
A  r  sin  tic  Fidach  andes  .  in  senóir  oide  ár  néces  '• 

ó  do  ró  in  earn  ar  chrád  .  ann  is  marb  ocon  bfertán 
A  cht  cid  earn  Ferchair  in  dú  .  fil  forsin  charnsa  itú  • 

mad  dia  féghta  slechta  naill .  mó  as  ainm  do  fert  Crimthainn 
A  r  sin  táinic  buime  in  rig  .  ocus  nir  lugu  a  hímsním  Í 

is  ni  fil  acht  carnn  namá  .  ó'n  cam  conice  in  fertán 

Ni  ro  fogain  tra  ni  do  Moingfinn  in  celg  sin  dorad  im  a  bráth- 
air  ocus  bás  do  thoga  di  féin  ar  dáig  comad  é  Brian  bud  ri  ar  a 
héissi  .  ár  is  é  Niall  náigiallach  ro  gab  rige  nEirenn  ar  éis  Crim- 

thainn.   acht  chena  is  é  Brian  ba  tuairgnid  catha  fria  láimsiden  ac 
tócbáil  ghiall  ocus  chánadh  do  as  each  tir. 

Gabus  Brian  iarsin  rige  cuigid  Chonnacht  .  gabus  Fiachra  diu 
ó  charn  Feradaig  co  mag  mucrama.  bai  imchosnam  ocus  tnúth 
mór  eitir  Brian  ocus  Fiachra  de  sin  co  fás  cocad  etorro.  doberar 
cath  damchluana  etorro  ocus  máidid  for  Nathi  ocus  for  a  athair. 
ocus  éloid  Nathi  as  ocus  gabar  Fiachra  ann  ocus  idnaicter  co 
Temraig  illáim  Néill  a  bráthar  é.  fásaid  árdchocad  mór  deside 
eitir  Nathi  ocus  Bhrian  arís  .  is  ann  bái  a  longport  ac  damchluain 
i  núib  Briuin  seola  i  nocus  conmaicne  cuile  .  Nathí  co  clannaib 
Fiachra  i  nAidhne  i  nagaid  Bhriain.  doberar  a  dhrái  co  Brian  .i. 
Drithliu  drái  .  ocus  fiarfaigis  de  cinnus  no  biadh  imscaradh  a 
cocaid  ocus  Nathi.  asbert  in  drái  comad  é  Nathi  bud  choscrach. 
ocus  co  ngébadh  ríge  co  sliab  nEalpa.  doberar  a  chlann  co  Brian 
ocus  bendachus  iad  .  ocus  asbert  friu  comad  é  Eichen  a  sinser  bud 
rí  dóib  dá  éisseom.  ceithre  meic  fichet  ro  bátar  oc  Brian  .  dia 
nebairt  in  file: — 

B  rian  mac  Echach  muigmedóin  .  is  maith  a  chlann  can  chaite  í 
cliar  dhrechach  nár  dhuibderóil  .  ceithre  meic  Fiachrach  aice 

D  ái  galach  fial  foirglide  .  do  chuaid  a  chlann  i  lithed  Í 
ferr  in  taenmac  oirdnide  .  ná  na  ceithre  meic  fichet 

Bendachus  diu  in  sósar  co  mór  .i.  Dái  galach  .  ocus  ro  tharrn- 
gair  do  comad  uad  in  rige.  tic  Nathi  co  nidnaib  catha  lais  do 
saigid  Bhriain  áit  i  mbái  uathad  ina  longpurt  ocus  ferthar  cuib- 
leng  angbaid  etorro  .  ocus  sráinter  for  Brian  ann  sin  cath  dam- 
chluana ocus  lentar  Brian  as  in  chath  co  tulchaib  Domnaill.  ocus 
marbus  Crimthann  mac  Enna  cheinnselaich  é  .  ocus  marbus  Enna 
emalach  mac  Briain  Crimthann  fó  chétóir.  ocus  adnaicther  Brian 
isin  maigin  sin.  tic  iarum  Beaedh  rois  cairn  iar  céin  móir  iartain 
ocus  beirid  taise  Briain  co  ros  cairn  leis  co  ro  adnocht  iad  i  ros 
caim  .  conid  de  atá  otharlige  Briain  andiu.  marbtar  diu  Drithliu 
drái  for  brú  fionnlocha  conid  uad  ainmnigter  aenach  nDrithliud. 
conid  dfob  sin  ro  chet  in  senchaid : — 

G  abus  Brian  rige  rebach  .  for  leith  Chuind  chaem  chomramachi 
ba  maith  cadhus  leithe  Chuind  .  uair  ná  ro  mair  ua  Oluim 

I    cionn  chúic  mbliadan  mbuada  .  re  bris  in  cath  damchluana  '• 
ro  mebaid  for  Nathi  in  cath  .  is  ar  Fiachra  mac  Echach 

G  abtar  Fiachra  isin  tres  .  berar  co  Temraig  soirdes  í 
cur  cinned  ri  nEirenn  de  .  a  breith  imon  mbráthairse 

I    s  de  sin  ro  fás  can  brath  .  cocad  ||  Briain  is  clann  Fiachrach  Í 

is  de  ro  slecht  ro  chuala  .  for  Brian  degcath  damchluana 
M  aith  in  dias  adrochair  ann  .  in  ri  as  rígdamna  Eirenn  Í 

do  feill  na  fer  imon  nglenn  .  is  de  atá  aenach  nDrithlenn 
B  rian  badna  bertad  agraid  .  mac  Echach  meic  Muiredaigi 

laech  do  Laignib  ro  chuala  .  rombí  i  cath  damchluana 
I    s  di'n  sceol  sin  ferrde  de  .  do  chóid  Fiachra  co  rígeí 

's  comad  tuairgnid  catha  amain  .  imon  rige  do  ghabáil 

Léigid  Niall  náigiallach  im  Fiachra  a  geimil  ann  sin  ocus 
dobeir  n'ge  Connacht  do  .  ocus  is  é  ba  tuairgnid  catha  fri  láim 
Néill  iar  sin  oc  tobach  giall  co  Temraig.  berar  Fiachra  ocus  mac 
Amalgaid  meic  Fiachrach  féisin  i  ngiallnus  illáim  Néill  .  conid  i 
ngiallnus  i  Temraig  as  marb  Fiachra  mac  Nathi .  conid  uad  úi 
Fhiachrach  cúile  fabair  i  Mide. 

Lotar  tra  meic  Echach  .i.  Fiachra  ocus  Ailill  do  thobach 
chána  ocus  ghiall  i  Mumain  co  sluag  ocus  co  sochraite  dermair. 
tiagait  rompo  co  Caenrige  ua  Cairpre.  tinóilit  iarum  fir  Muman 
ina  nagaid  im  Eochaid  mac  Crimthainn  móir  meic  Fidaig  ocus  im 
Maige  mescorach  co  nidnaib  catha  inagaid  Fiachrach.  ba  maith 
ám  in  tí  custáncas  ann  sin  .i.  Fiachra.  ba  laech  ar  ghaisced  .  ba 
coichertaid  catha  ocus  tire  ar  gháis  .  ba  rigda  ar  dheilb  .i.  laech 
foltfionn  lebar  co  mbenadh  braine  a  dhá  imdadh  .  conid  de 
dogarar  Fiachra  foltshnáithech  de.  doberait  iarum  fir  Muman 
cath  do  i  Caenraige  ocus  gonuis  Maide  mescorach  co  hamnas 
Fiachra  isin  chath.  atchi  iarum  in  cath  for  feraib  Muman  ocus 
for  Ernadaib  ann  sin  tria  nert  imbualta  ocus  láiter  ár  forro. 
dobeir  iarum  Fiachra  caecait  giall  amMumain  leis  ocus  dobeir  a 
láncháin  .  ocus  luid  reime  iartain  do  fascnam  co  Temraig. 

In  tan  iarum  do  rocht  forraig  i  nuib  meic  Uais  mide  atbath 
Fiachra  dá  ghuin  ann  sin.  ro  claided  a  lecht .  ocus  ro  laiged  a 
fhert  .  ocus  ro  hadnad  a  chluiche  caeintech  .  ocus  ro  scribad  a 
ainm  ogaim.  ocus  ro  hadnaiced  na  géill  tucad  andes  ocus  siat 
beoa  im  fhert  Fiachrach  comba  hail  for  Mumain  do  ghrés  ocus  co 
mbudh  inchomrama  forro.  issed  adberaid  each  fer  oca  cá  cur  beo 
i  talmain  :  is  for  uch  dogm'ther  na  fertasa  ar  each,  bud  é  a  ainm 
ar  in  drái  :  forrach  .  conid  do  foirghell  na  ngniomsa  ro  chan  in 
sedchaid  :— 

M  aicne  Echach  ard  a  nglé  .  im  Niall  im  chánaid  carné  Í 
im  Fergus  frosaib  rinne  .  im  tri  macaib  Mongfinne 

M  aith  for  Fiachra  feochair  gal  .  dar  bo  mac  Dathí  talchari 
is  Brian  ar  Banba  brollach  .  ocus  Ailill  anghlonnach 

A  ichre  triri  rotangal  .  mairbtis  im  chrich  do  Chrimthann  '• 

gab  a  chrich  in  gcéin  bái  thair  .  for  cuairt  ardríg  i  nAlbain 
A  ilill  is  Brian  breo  dreman  .  is  Fiachra  fionn  foiltlebari 

rannsat  Banba  bailc  tola  .  trí  cuibrenna  commóra 
D  echaing  cucu  Crimthann  cas  .  conuaill  confíor  conermas  Í 

is  cachtsais  each  colaech  lais  .  i  ninis  dualaig  Dornghlais 
D  o  luid  máthair  mac  nEchach  .  in  brig  Moingfionn  mórbrethachí 

gaid  cairdine  co  nglinne  .  do  rig  daigrech  Dairine 
D  obert  6  brú  na  hinnse  .  dochum  dige  domillse  '■ 

do  cher  mac  meic  Daire  de  .  do  thonnaig  truim  treimside 
M  ár  in  gniom  dogein  tria  gus  .  bráthair  Daire  tria  diumus  Í 

bad  é  ferta  fáth  co  fi  .  cath  cruaid  curad  Caenraigi 
G  ae  do  Fiachra  fer  togach  .  maidse  Maide  mescorach  '■ 

ba  hé  treise  do  ghell  guin  .  do  slog  droma  Eogabuil 
E  o  dega  deirg    ...     a  dreich  meic  meic  Muiredaig  (tírig)í 

nír  bo  thriamain  cér  bo  thru  .  tuc  a  Mumain  máirghiallú 
M  eic  na  fer  fichsatar  cath  .  fri  Fiachraidh  frisin  tirathi 

fil  cúic  deich  díob  dái  fri  dái  .  im  fert  Fiachrach  i  forrái 
C  ethrar  do  síol  Bhreogain  bháin  .  ro  líonsat  Eirinn  imláiní 

Eiber  is  Lugaid  nár  lag  .  is  Eiremón  in  tardmac 

Táncatar  fir  Muman  iartain  aniar  iar  cloistin  éga  Fiachrach. 
ocus  gabtar  Ailill  la  hEochaid  mac  Crimthainn  meic  Fidaig  lá 
rig  nEirenn.  ba  folaich  lá  firu  Muman  in  ni  sin  uair  badóig  dóib 
do  tegmáil  chucu  mac  na  mná  do  marb  a  tigerna  .  ár  rosaigedh 
in  fer  sin  a  nenghresa  fri  cn'ocha  echtranda  .  ocus  ro  innsaig  giall 
cáich  .  ocus  do  rat  iathu  Eirenn  ocus  Alban  fo  smachtflaithes 
Muman.  dognither  guin  galann  ann  sin  d' Ailill  .  conid  amlaid 
sin  fuair  bás.  bái  cocad  mór  etorro  fri  ré  ciana  iar  sin  cona  fotha 
do  chosnum  in  ferainn  forsatáit  aniu  sin  .  ocus  conid  iat  sin  fotha 
chocaid  Chonnacht  ocus  fer  Muman  iartain  ocus  each  imfhorráin 
forgeinset  etorro  .  conid  de  asbert  in  senchaid : — 

T  ri  meic  Echach  na  ngniom  ngrinn  .  Fiachra  is  Brian  is  Ailill  í 
docher  Fiachra  iar  ngleo  i  ngail  .  do  ghuin  Mhaige  mhescoraig 

0  c  dun  Daire  dabroc  thall  .  ro  geognad  Brian  na  mbladbann  Í 
fuair  Ailill  ni  congair  cain  .  dig  tonnaich  lá  hairdEochaid 

1  s  iat  sin  aideda  in  trír  .  uallaich  árdghasta  im  árdbríg  Í 
gníom  árd  na  comlonn  tiar  thair  .  nir  forlonn  ar  in  triar  sain 

Lugaid  mend  mac  Aengusa  tirig  meic  Firchorp  is  é  ro  gab  ar 
éicin  ferann  Tuadmuman  ar  tús  .  ocus  is  de  sin  ráidter  gairb- 
fherann  claidim  Luigdech  láimdeirg  ár  is  iat  dá  ferann  do 
chosainset  fir  Muman  ar  éicin  .i.  ferann  Osraige  i  néraic  Edirsceoil 
ro  marbsat  Laigin  .  ocus  ferann  Tuadmuman  i  néraic  Chrim- 
thainn  meic  Fidaig.    acht  chena  ni  dlegait  sin  ar  a  dlistenus  sin 

ár  is  do  chúiced  Chonnacht  iar  ndligiud  roinne  chóicid  in  ferainn 
sin  Tuadmuma  .  ár  is  ó  Luimnech  co  Drobaeis  é. 

Conid  aided  Crimthainn  meic  Fidaig  ocus  Moingfinne  ocus  tri 
mac  Echdach  muigmedóin  .  Fiachra  .  Brian  .  Ailill  in  sin. 

.  Fin  it . 


Bruiden  bheg  na  hAlmaine. 

Fledh  mhedarchaein  mhóradbal  do  commórad  le  Fionn  mac 
Cumaill  mic  Thrénmóir  úi  Bhaeiscne  in  Almhain  lethanmóir 
Laigen  .  ocus  in  tan  ba  hollamh  ionchaithme  in  fhled  táncatar 
maithe  ocus  móruaisle  na  féinne  dá  caithem.  ocus  is  iat  do 
b'uaisle  ocus  do  b'onóraige  díob  i  nagaid  Fhinn  .i.  Goll  grenn- 
mar  gníméchtach  mac  Mórna  .  Oisín  fírghlic  fírnimhnech  mac 
Finn  .  Oscar  anghlonnach  mac  Oisin  .  mac  láimechtach  Lugach. 
Diarmait  drechsolus  ua  Duibne  ocus  Caeilte  mac  Rónáin  .  ocus 
clanna  gusmara  Duibdhiorma  .  ocus  clanna  Smóil  .  ocus  aicme 
Duib  dá  boirenn  .  ocus  Goll  gulban  .  in  Corr  cosluath  ocus  a 
chlann  .i.  Conn  .  Donn  .  Aedh  .  ocus  Anacán  .  Iobhar  áirdéch- 
tach  mac  Criomthainn  chróda  choscartaig  ocus  dias  mhac  do  rig 
Laigen  .  ocus  fa  daltada  d'Fionn  iat  araen  .  ocus  Coirell  coscar- 
tach  ua  Conbroin.  táncatar  dochum  na  fleide  dias  mhac  do  rig 
Alban  ocus  dronga  diandásachtacha  ||  do  macaib  rig  ocus  rouais- 
ledh  in  domain  maille  friu. 

Acht  atá  ní  chena  táncatar  fianna  Eirenn  uile  ann  ocus  do 
shuid  Fionn  isin  fhochla  féinneda  [ar  lár]  na  bruidne  .  ocus  do 
suidh  Goll  grennmar  mac  M<3rna  isin  fochla  féinneda  eile  .  ocus 
maithe  a  muintire  féin  fó  gach  aen  acu.  ocus  do  suid  gach  aen 
acu  ó  shoin  amach  do  réir  a  nuaisle  ocus  a  natharda  ina  ionad 
chinnte  comadhais  féin  amail  fa  ghnáth  in  each  áit  ocus  each 
aimsir  roime  sin  dóib. 

Is  ann  sin  d'éirgetar  fedhmanaig  go  fíoraichbéil  re  frestal  ocus 
re  friothólam  na  bruidne  .  ocus  do  ghlacatar  cuirn  chlochbua- 
dacha  co  nemannaib  glanáilne  gloine  ocus  co  gcerdacht  chruith- 
niamda  for  each  escar  loinnerda  láinghrésach  lánálainn  díob  .  ocus 
do  dáiled  deocha  garga  gabáiltecha  do  lenntaibréide  rómhilse  do 

na  deglaochaib  sin.,  ocus  d'éirig  grenn  ina  ngiollanraid  .  mire 
ocus  menma  ina  míledaib  .  mine  ocus  macántas  ina  mnáib  .  fios 
ocus  fáistine  ina  bfiledaib. 

Is  ann  sin  ro  éirig  bollscaire  co  cert  comathlam  ocus  do  chroith 
slabrad  acarb  iarnaide  do  chose  mogad  ocus  ladronn  .  ocus  do 
chroith  slabrad  sínte  senaircit  do  chose  maithed  ocus  móruasal 
na  féinne  ocus  aeis  dána  ar  chena  .  ocus  d'éistetar  each  co  taei 
tostadach.  ||  ocus  do  éirig  Fergus  finnbeoil  .i.  file  Finn  ocus  na 
féinne  ocus  do  gab  duana  ocus  dréchta  ocus  degdhána  a  shen 
ocus  a  shinser  i  bfiadnaise  Fhinn  mic  Chumaill.  ocus  do  dhiol 
Fionn  ocus  Oisin  .  Oscar  ocus  mac  Lugach  .  in  file  co  fforaichbéil 
do  uaisle  cacha  maeine  ocus  cacha  maithesa.  ocus  do  chuaid  iar 
sin  i  bfiadnaise  Ghuill  mic  Mhórna  .  ocus  adubairt  bruidne  ocus 
toghla  .  tána  ocus  tochmarca  a  shen  ocus  a  shinser  do  .  innus 
cor  ba  subach  soimenmnach  meic  Mórna  ó  na  heladnaib  sin. 

Is  ann  sin  adubairt  Goll  :  cá  hionad  i  bfuil  m'echlach  féin  ar 
sé.  atáim  sunn  a  rígfhéinnid  ar  si.  ar  thucais  mo  chíos  láime  ó 
Lochlannchaib  chucum  ar  sé.  tucas  co  derbta  ar  si .  ocus  arna 
rádh  sin  di  ro  éirig  co  prap  príméscaid  ocus  do  léic  mar  thort 
mhuice  móraichbéile  nó  mar  eire  laeich  láidir  mherchalma  do  or 
álainn  aithlegtha  ar  lár  na  bruidne  i  bfiadnaise  Ghuill  .  ocus  do 
scaeil  in  cumdach  do  bi  ac  imditen  in  chiosa  sin  ocus  do  léic  na 
seoit  saera  somaisecha  ar  lár  i  bfiadnaise  na  bruidne  sin.  ocus  do 
diol  Goll  Fergus  mar  ba  gnáth  leis  .  ocus  ni  raibe  file  fiosach  foc- 
ailghér  .  ná  degfher  duasmhór  dána  .  ná  cruitire  ceoilbhinn  ||  .  ná 
senchaide  seolta  snuadhfoclach  .  ná  aenduine  re  heladain  do 
Eirennchaib  ná  d'Albanchaib  dá  raibe  i  mbruidin  na  hAlmaine 
in  oidche  sin  nach  dtuc  Goll  comaein  óir  nó  aircit  nó  iolmaeine 
do  each  aen  díob. 

Is  ann  sin  do  labair  Fionn  ocus  adubairt  :  a  Ghuill  ar  sé  cá 
fada  atá  in  cíos  út  acutsa  ar  Lochlannchaib  ocus  mo  chíos  féin 
orra  .  ocus  co  bfuil  laech  ac  coimét  mo  chiosa  is  mo  chána  .  mo 
fiadaig  ocus  mo  fhianchoscair  innte.  ocus  is  é  in  laech  sin  .i. 
Ciarán  mac  Lathairne  .  ocus  is  curad  cruadchomlannach  in 
tréinfher  sin  ocus  atáit  deich  gcét  laech  lánchalma  ar  a  theglach 
féin. 

Is  ann  sin  do  labair  Goll  le  mac  Cumaill  .  óir  do  thuic  sé  co 
raib  ferg  ocus  format  ac  Fionn  fris  .  ocus  adubairt  :  a  Fhinn  ar  sé 
is  fada  atá  in  cios  sin  acumsa  ar  Lochlannchaib  ó'n  uair  do  chuir 

th'athairse  cocad  ocus  cuinnsclco  orm  .  ocus  do  chuaid  ri  Eirenn 
cona  chóicedachaib  im  agaidse  le  Cumall  ocus  do  b'éicen  dam 
Eire  d'fácbáil  dóib.  ocus  do  ghluaises  romam  co  Bretain  .  ocus 
do  gabad  in  chrioch  sin  liom  ocus  do  marbas  in  rig  féin  ocus  do 
chuires  ár  ar  a  mhuintir  .  ocus  do  chuir  Cumall  as  sin  mé.  tiagaim 
as  sin  co  Fionnlochlanncha  ocus  do  thuit  ri  fionnlochlainn  liom 
maille  rena  theglach  .  ocus  ||  do  chuir  Cumall  as  sin  mé.  ocus 
táncas  as  sin  co  hAlbain  ocus  do  thuit  ri  Alban  liom  .  ocus  do 
chuir  Cumall  as  sin  mé.  táncas  as  sin  co  Saxain  ocus  do  thuit  ri 
Saxan  liom  maille  rena  teglach  .  ocus  do  chuir  Cumall  as  sin  mé. 
ocus  táncas  co  cath  Cnuca  ocus  do  thuit  t'athair  liom  ánn  .  ocus 
is  í  sin  uair  i  fuarassa  in  cíos  út  ó  Lochlannchaib  ar  Goll.  ocus 
tucas  thusa  féin  liom  ar  ndul  co  dúnad  rig  Lochlainn  ocus  do 
chúic  fir  dec  maraen  riot  .  ocus  ben  rig  Lochlainn  iar  dtabairt 
grádha  duit  ocus  do  beith  ar  láim  i  gcarcair  thalman  ar  fedh 
bliadna  .  ocus  lá  cinnte  acu  dochum  báis  d'imirt  ort  féin  ocus  ar 
do  mhuintir.  ocus  dar  do  láimse  a  Fhinn  do  chuadassa  co  dúnad 
rig  Lochlainn  ocus  do  marbas  in  rig  féin  .i.  Eogan  mór .  ocus  do 
chuires  ár  a  mhuintire  ocus  do  bhenas  a  nór  ocus  a  naircet 
diob.  ocus  d'facbas  rig  ar  Lochlannchaib  .i.  Tine  tréinnertmar 
mac  Trioscaill  ocus  do  naisces  cios  dam  féin  ar  Lochlannchaib. 
ocus  ac  sút  é  ar  Goll.  ocus  a  Fhinn  ar  sé  ní  cíos  láime  atá  acutsa 
orra  acht  rígféinnidecht  ocus  maerchoiméta  atá  acut  innte  .  ocus 
ní  mhillfedsa  sin  iomat.  ocus  a  Fhinn  ar  sé  ná  bíse  ac  tnúth 
liomsa  fá'n  gcíos  út .  óir  dá  bfaghbainn  ní  bud  mhó  iná  sin  is 
duitse  ocus  d'feraib  Eirenn  dobérainn  é. 

Is  ann  sin  do  fregair  Fionn  co  fergach  ||  fírniata  ocus  adubairt  : 
a  Ghuill  ar  sé  ro  admais  as  in  scél  sin  co  dtáncais  ó  chathair  na 
Beirbe  co  Cnucha  ocus  cor  marbais  m'athairse  ann  sin  .  ocus  is 
dána  duit  sin  d'insin  damsa  ar  Fionn.  dar  do  láimse  ar  Goll  dá 
dtucthása  esonóir  dam  mar  thuc  t'athair  is  é  in  díol  cétna  dobér- 
ainn  ort  mar  thucas  ar  Chumall.  a  Ghuill  ar  Fionn  do  bud  maith 
m'acfainnse  ar  gan  sin  do  léicen  let  .  óir  cét  féinned  fíorchalma 
atá  ar  mo  theglach  i  nagaid  each  aein  dá  bfuil  ar  do  theglachsa. 
mar  sin  do  bi  t'athair  ar  Goll  ocus  do  dhioglassa  m'esonóir  fair, 
ocus  dogénainn  mar  in  gcétna  fortsa  dá  dtuillteá  uaim  é. 

Do  labair  Cairell  cneisghel  ua  Baeiscne  ocus  adubairt  :  a  Ghuill 
ar  sé  is  iomda  fer  do  choiscis  i  dteglach  Fhinn  mic  Chumaill.  do 
labair  Conán  mael  mallachtach  mac  Morna  ac  rád  :  luigim  fám 

armgaiscid  ar  sé  nach  raibe  Goll  ariam  dá  laghad  muinter  do 
biadh  aige  nach  mbiadh  fer  ocus  cét  ar  a  theglach  ocus  co 
gcoiscfedh  gach  aen  acu  thusa.  in  díobsan  tusa  a  Chonáin 
chlaenchaintig  chennluim  ar  Cairell.  is  díob  a  Chairill  chiaraig 
chréchtingnig  chnesbhrogaig  bhecnertaig  ar  Conán  .  ocus  do 
rachainn  dá  shuidem  ortsa  co  raib  in  égcóir  ac  Fionn.  || 

Is  ann  sin  d'éirig  Cairell  ocus  do  buail  dorn  dána  dásachtach 
ar  Chonán.  ocus  ní  hurramach  do  frecrad  sin  ac  Conán  .  óir  do 
buail  in  dara  dorn  ar  Chairell  i  gcertlár  a  étain  ocus  a  fhiacal. 
acht  atá  ní  chena  tucatar  sáidhte  seingmhera  sárluatha  firnim- 
necha  i  gcorpaib  ocus  i  gcnesaib  a  chéile  .  cor  ba  buanraebtha 
bruinne  ocus  brollaige  na  ndeglaech  sin  ó'n  móirghleo  sin. 

Is  ann  sin  ro  éirig  dá  mac  Oscair  mic  Oisin  .i.  Echtach  ocus 
Iollann  .  ocus  dorignetar  léibenna  dlútha  doscaeilte  dá  sciathaib 
ina  dtimchioll  ocus  tucatar  sáidte  doimhne  doleighis  ar  Chonán 
isin  chomlann.  arna  fhaicsin  sin  do  dhá  mac  Ghuill  mic  Mórna 
.i.  Conán  do  bheith  isin  éicin  sin  .  ro  éirgetar  ocus  do  ghoinset 
clann  Oscair  isin  iorghail. 

Is  ann  sin  do  éirig  in  leoman  láidir  lánchalma  ocus  in  drecan 
dian  dásachtach  doedranda  .i.  Oscar  anghlonnach  mac  Oisin. 
ocus  do  chuir  a  chulaid  álainn  óir  fána  chaemchorp  .i.  scaball 
cuanda  cerdamail  fána  mhuinél  .  ocus  a  sciath  mór  míleta  ar  a 
láim  chlí .  ocus  a  chloidem  cruaid  cuilgdirech  isin  láim  aroile  do 
ocus  do  chuaid  co  rachtmar  róaicentach  d'furtacht  a  chloinne 
ocus  Chairill  a  bráthar.  cidedh  nior  nocht  a  chloidem  ||  .  acht  do 
ghab  dá  órdúrladhaib  .i.  órd  in  each  láim  do  isin  ghroidghleo 
sin.  adubairt  Conán  re  hOscar  :  dobeirim  a  bhuide  risna  déib  do 
thecmáil  i  gcóir  chomlainn  friom  a  Oscair  ar  sé  .  óir  snígfed 
snáithe  do  shaegail. 

Is  ann  sin  do  chomraic  Oscar  ocus  Conán  re  chéile  .  ocus  do 
b'é  cn'och  a  ndála  gur  claeidhed  Conán  ocus  gur  bhain  Oscar 
osnad  égcomlainn  as.  d'féch  Conán  ar  Art  oc  mac  Mórna  .  ocus 
d'éirig  in  mílid  mórárrachtach  Art  óc  ocus  do  goinedh  Oscar 
leis.  nior  fuilngedh  sin  le  hOisín  fíorláidir  mac  Finn  ocus  do 
goined  Art  óc  leis.  ro  éirig  Garbfoltach  mac  Mórna  ocus  do 
goined  Oisin  leis.  ro  éirig  mac  Lugach  calma  ocus  do  chuir  a 
chulaid  catha  ocus  cruadchomraic  uime  ocus  do  goined  Garb- 
foltach leis.  ro  éirig  Garadh  uchtlethan  mac  Mórna  ocus  do 
goined  mac  Lugach  leis. 

Z  2 

Is  ann  sin  ro  éirig  Faelán  mac  Finn  cona  thrí  cét  bráthar 
maraen  fris  ocus  do  chuaid  co  láidir  lánchalma  isin  chomrac 
ocus  do  cuired  meic  Mórna  dá  náitib  uile  leis. 

Is  ann  sin  do  éirig  in  leoman  lánchalma .  ocus  in  milid 
mórdhálach  móirmenmnach  .  ocus  in  drecan  dian  dásachtach. 
ocus  in  bheithir  bharramail  .  ocus  in  barann  buaintiodlaicech. 
ocus  in  ursa  iorghaile .  ocus  in  colamhan  cruadchomlannach 
cocaid  .i.  Goll  grennmar  ||  gn/méchtach  gruadchorcra  glainmen- 
mnach  mac  Mórna  .  ocus  do  ghab  a  chulaid  catha  ocus  comlainn 
uime  .i.  scaball  sciamda  scoithbregh  im  a  mhuinél  .  ocus  a  chotún 
caemchadásach  ciumaisghel  im  a  chaeimchneis  .  ocus  a  chloidem 
rinnghér  ródhaingen  sobhuailte  ina  dhorn  doinningnech  .  ocus  a 
sciath  mór  míleta  bocóitech  ar  a  láim  chlí.  ocus  do  chuaid  co 
dána  dásachtach  dochoiscthe  fó'n  mbruidin  .  ocus  níor  fhác 
tápar  tromlasrach  ná  lóchrann  loinnerda  lántsólus  isin  mór- 
bhruidin  can  múchad  .  ná  bórd  can  blogha  beca  bélscaeilte  do 
dénam  díob. 

Is  ann  sin  do  ghoir  Fionn  a  chaismirt  catha  .i.  a  seal  coille  co 
congáirech  .  ocus  adubairt  re  fiannaib  Eirenn  meic  Mórna  do 
múchad  ocus  do  marbad  can  choigilt. 

Is  ann  sin  dorignetar  fianna  Eirenn  léibenna  dlútha  daingne 
doscaeilte  dá  sciathaib  ina  dtimchioll  .  ocus  do  chuaid  Fionn  i 
dtosach  na  dtréinfer  sin  ocus  do  ghabatar  ac  cnáimgherrad  a 
chéile  can  choigilt.  is  ann  sin  do  ghab  fiuchad  feirge  Goll  .  ocus 
dorigne  sciath  daingen  doibhriste  de  féin  ar  scáth  a  mhuintire. 
is  ann  sin  fá  fiochmar  na  trénbuidne  ocus  na  sárflatha  .  ocus  fa 
mer  na  milid  .  ocus  fa  lionmar  na  laechrada  .  ocus  fa  chréchtach  || 
na  caithmílid  ó'n  gcath  nertmar  nemcharthannach  nimnech  tuc- 
sat  na  fiorlaeich  sin  dá  chéile.  do  b'iomda  ann  sin  fuil  ac  siled 
ina  srothaib  re  slesaib  na  saerchlann  .  ocus  cnedha  doimne  do- 
leighis  forsin  ndruing  díobhálaig  doedranda  sin.  do  b'olc  in  áit 
do  dhuine  anbfann  eslán  .  nó  do  mhnaoi  mhíonla  mhéirlebair. 
nó  do  shenóir  aesda  chianarrsa  beith  i  mbruidin  bic  na  hAlmaine 
in  oidche  sin  ac  éistecht  re  hosnada  óg  ocus  sen  .  isel  ocus  uasal. 
co  hesbadach  anbfann  égcruaid  dá  núirled  ocus  dá  nathchumad. 
ocus  do  bátar  ar  in  aiste  sin  ó  thosach  oidche  co  héirge  gréine 
arna  márach  can  choigil  dá  chéile. 

Is  ann  sin  ro  éirig  in  file  fáthach  focailghér  ocus  in  degfer 
duasmhór  dána   i.  Fergus  finnbheoil  .  ocus  aes  eladna  na  féinne 

maraen  fris  .  ocus  do  ghabatar  a  nduana  ocus  a  ndegdánta  ocus 
a  ndréchta  degmholta  do  na  laechradaib  sin  dochum  a  gcoiscthe 
ocus  a  gcennsaigthe. 

Iar  sin  do  scuiretar  dá  núirliugad  ocus  dá  nathchumad  re  ceol 
na  bfiled  .  ocus  do  léicetar  a  narma  re  lár  ocus  ro  thócbatar  na 
filid  na  harma  ocus  do  ghabatar  gréim  réidtig  etorra.  ocus  adu- 
bairt  Fionn  nach  ||  ndénfadh  síth  re  clannaib  Mórna  co  bfuigbedh 
breith  ríg  Eirenn  .  ocus  Aillbhe  ingine  Chormaic  mic  Airt  mic 
Chuinn  chétchathaig  .  ocus  Chairbre  lifechair  .1".  rígdamhna  Eir- 
enn .  ocus  breith  Fithail  ocus  Flaithrí  .  ocus  barr  na  breithe  do 
beith  ac  Fionntan  mac  Bóchna  .  ocus  adubairt  Goll  co  dtiubradh 
sin  do.  ocus  do  chuiretar  coraigecht  na  bfiled  orra  araen  fó 
anmain  i  mbun  na  sithe  sin  .  ocus  do  dhaingnigetar  lá  áirithe  .i. 
caeicdigis  ó'n  ló  sin  ar  faidche  na  Temrach. 

Do  féchad  uiresbada  na  féinne  in  tan  sin  ocus  is  é  do  b'esbadh 
do  mhuintir  Fhinn  .i.  aenchét  dec  d'feraib  is  do  mhnáib.  ocus  do 
b'iomda  rígain  rathmar  róuasal  .  ocus  ainder  álainn  ilchrothach. 
ocus  maigden  mhionla  mhilisbriathrach  .  ocus  laech  lánchalma 
léidmech  ar  dtuitim  ann  sin.  ocus  do  b'iomda  srón  arna  crécht- 
nugad  .  ocus  súil  arna  hathchumad  .  cluas  arna  ciorrbugad  ocus 
cos  arna  cnáimgherrad  .  ocus  lám  ar  ledrad  .  ocus  corp  arna 
ciorrbad  .  ocus  taeh  arna  tollad  ac  in  ndruing  do  bi  beo  do 
mhuintir  Fhinn  mic  Chumaill  in  tan  sin. 

Imthusa  Ghuill  ocus  a  dhegmuinntire  .i.  clanna  Mórna  níor  || 
thestaig  uatha  acht  aenfer  dec  d'feraib  ocus  caeca  ban  .  ocus  ni 
hé  marbad  na  mban  dorigned  acht  éc  dóib  re  huaman  ocus  re 
hecla.  ocus  do  cuired  dá  leighios  gach  aen  do  ba  inleighis  diob. 
ocus  dorigned  ferta  fiordhoimne  fótfairsinge  do'n  méit  do  mar- 
badh  diob  ar  gach  leith. 

Iar  sin  do  glanadh  in  móirthech  sin  na  hAlmaine  ocus  do  suid 
each  aen  acu  do  réir  a  uaisle  ocus  a  atharda.  ceithre  lá  déc  dóib 
ar  in  órdugad  sin  .  ocus  i  gcionn  na  ré  ocus  na  haimsire  sin  téidit 
co  Temair  .  ocus  do  suid  Cormac  ocus  Cairbre  .  Aillbe  ocus 
Fithal  .  Flaithri  ocus  Fionntan  mac  Bóchna  i  nionad  bhreithem- 
nais.  ocus  do  chuaid  Fionn  i  gcionn  a  seel  d'innsin  ar  dtús  .  ocus 
a  dubairt  Goll  :  a  Fhinn  ar  sé  ní  duit  dobérmaeis  innsin  na  seel 
do  biadh  etrainn  .  óir  dogéntása  fírinne  do'n  bhréic  ocus  bréc 
do'n  fhírinne  im  agaidse.  ocus  tabram  araen  innsin  ár  seel 
d'Fergus  .  ocus  luiged  fóna  dhéib  fírinne  do  dhénam  etrainn. 

Do  aentaíg  Fionn  sin  ocus  tuc  Fergus  daingniugad  fó'n  bfir- 
inne  do  dénam  .  ocus  ro  innis  gurab  é  Cairell  do  bhuail  dorn  ar 
Chonán  ó  thus  .  ocus  co  dtáncatar  dias  mac  Guill  do  chobair 
Chonáin  ||  ocus  co  dtáinic  Oscar  d'furtacht  a  mhuintire  féin.  ocus 
leissin  gur  éirgetar  fianna  Eirenn  ocus  clanna  Mórna  i  nagaid  a 
chéile  .  ocus  gur  ghabatar  ac  cnáimgherrad  a  chéile  can  choigil  0 
thus  na  hoidche  co  héirge  gréine  arna  márach  .  ocus  gurab  iat 
esbada  muintire  Finn  mic  Chumaill  risin  ré  sin  .1.  aenchét  dec 
d'feraib  ocus  do  mhnáib  .  ocus  aenfer  dec  d'feraib  is  caeca  ban 
esbada  cloinne  Mórna  .  ocus  fós  co  raibe  in  iomad  esbadach  diob 
ó'n  ruathar  sin  leith  ar  leith. 

Is  iongnad  Horn  laghad  díthe  chloinne  Mórna  ar  Cormac. 
ocus  in  méit  do  bi  ina  nagaid.  adubairt  Fergus  gurab  é  Goll  do 
chuaid  ar  scáth  a  scéithe  ar  a  mhuintir  féin  .  ocus  is  iat  sin  scéla 
na  bruidne  sin  a  ri  Eirenn  ar  Fergus,  adubairt  Flaithri :  einech- 
lann  do  chlannaib  Mórna  ar  sé  ós  orra  do  tosaiged  in  tadbar.  ni 
breith  mhic  ollaman  sin  ar  Cormac  .  óir  dleghaid  each  óclaech 
urraim  dá  thigerna.  is  fior  sin  isin  mbánbhualad  ar  Flaithri .  ocus 
ni  hedh  i  ndortad  na  fola.  adubairt  Fithal  :  saermaid  clanna 
Mórna  can  einechlann  do  thabairt  uatha  os  orra  do  tosaiged  in 
tadbar  .  ocus  fós  saermaid  Fionn  ar  méit  a  esbadh  can  einechlann 
do  thabairt  uada.  adubairt  Fionntan  mac  Bóchna  :  ||  is  breith 
mic  ollaman  sin  ar  sé  .  ocus  do  mhol  Cormac  ocus  Cairbre  in 
bhreith  sin. 

Iar  sin  do  goiredh  in  fhiann  do  láthair  ocus  ro  hinnsedh  in 
bhreith  dóib  .  ocus  dorigned  sith  etorra  amlaid  sin.  conadh  í  sin 
bruiden  bee  na  hAlmaine  conice  sin. 

.  Fin  it . 


\Echtra  Thaidg  mheic  Chéin  in  so  sios] 

Fecht  naen  diam[búi  Tadg]  mac  Céin  meic  Aililla  óluim  f  [or 
cuairt]  rígdhamna  i  niarthar  Mu[man]  ocus  a  bhráithre  bunaid 
mar  ae[n]  ris  .i.  Airnelach  ocus  Eogan.  tri  chaegait  laech  bahed 
allion.  is  í  sin  uair  ocus  aimser  tháinic  Cathmann  mac  Tabairn 
.i.  ri  tire  fíráille  Freisen  in  fer  sin  .  ferann  sein  fhuil  i  comair 

Espáine  sairdhes  .  táinic  in  Cathmann  sin  foirenn  nói  long  lán- 
mhór  a  tírib  Freisen  for  uiginnecht  ocus  for  iarmoracht  in  mhara 
co  rabatar  ic  taiscelad  an  tire  .i.  iarthair  Muman  co  fuaradar 
baegal  an  tire  má  Beire  do  bhunadus  .  co  táncatar  i  tir  in  loinges 
cur  hairged  ocus  cur  hinnrad  an  tir  leo  .  ocus  ni  ro  airigset  lucht 
na  criche  iat  no  gur  iadsat  imá  duineghabáil  ocus  imá  bógabáil. 
gur  gabad  muinnter  Thaidg  uile  ann  sin  .  ocus  do  chóid  féin  ar 
éicin  uathaib  a  los  engnama  ocus  eisimil.  do  gabad  ann  tra  Liban 
ingen  Chonchobair  abratruaid  ben  Taidg  meic  Chéin  .  ocus  a  dhá 
bráthair  .i.  Airnelach  ocus  Eogan  .  ocus  rucait  i  nérnalaib  braide 
ocus  gabála  i  lámaib  ladrann  ocus  ar  iocht  allmarach  no  go  rán- 
catar  Espáin  ocus  cn'ocha  Freisen.  ocus  adaidh  Cathmann  mhnái 
Thaidg  ar  lebaid  ocus  ar  láimdhérgad  chuige  féin  .  ocus  adaidh 
a  dhá  bráthair  i  ndaeire  ocus  i  ndochraide  .i.  Eogan  ag  imchur 
coitchenn  tar  cael  uisce  do  bi  isin  tir  .  ocus  Airnelach  ac  buain 
chonnaid  ocus  ac  dénam  teined  do'n  tsluag  .  ocus  ni  tabartha  acht 
siol  eorna  ocus  uisce  criad  círdhub  dóib  dá  bfulang. 

Imthúsa  Taidg  innister  sunn  bodesta.  táinic  dobrón  ocus 
domenma  do  i  cinaid  a  bhráithrech  ocus  a  mhná  ocus  a  mhuinn- 
tire  do  bhreith  d'allmarchaib  uada.  térnádar  imorro  cethracha 
laech  dia  mhuintir  gan  oirrlech  do  na  hallmarchaib  .  ocus  ro 
marbsat  fer  gacha  fir  ocus  tucsat  éinfher  do  na  hallmarchaib  leo 
illáim  .  ocus  do  innis  sein  dóib  scéla  in  tire  as  a  táncus  chuca.  is 
í  comairle  ro  chinn  Tadg  ann  sin  curach  caem  comnart  chóic  ses 
fichet  do  buanchórugad  i  ndechadh  cethracha  daimsheiche  do 
dhoinnlethar  chruaid  choirtigthe.  ocus  do  órdaig  iar  sin  gach  ni 
ba  dior  do  trelmaib  a  curaig  ||  [do  sheolchrannaib  remaráirjde 
rómhóra  .  ocus  do  luamhair[edib  láineolacha  .  ocus  do  rámadaib] 
lethanbasacha .  ocus  do  shesaib  so[dhaingne  soshuidte  arn]a 
nionnsma  ina  ninadaib  .  [cor  ba  chomchjubaid  comdlúthta  in 
curach  sin. 

Ro  thré[ntairrngetar  ocus  ro  chuirjset  iar  sin  in  curach  go 
coimdichra  ar  [muir  .  arjaill  do  na  hairsedaib  i  nartrach  re  frestal 
na  tonn  tréntaidbsech  tromuaine  .  ocus  re  héirge  in  mhara  maigh- 
rig  mongruaid  i  móráirde  .  ocus  re  srothaib  rogharba  in  rabarta. 
ocus  ro  Honsat  a  curach  do  biadaib  ocus  do  lóintib  .  giamad  re 
hed  mbliadna  do  beidis  for  muir  co  raibe  a  bfulang  ag  na  féinn- 
edaib  do  dig  ocus  biad  ocus  bláithédach.  ocus  in  tan  ba  herlam 
na  hóic  atbert  Tadg  :  a  fhira  ar  sé  tabraid  bar  curach  ar  muir 

ocus  triallam  iarmoracht  ár  muinntire  atát  re  hathaid  inár  néc- 
mais  .  ocus  atbert  an  láidh: — 

C  uirid  bar  curach  amach  .  for  in  muir  nárd  nainbthenach  í 

for  srothaib  garba  lith  lem  .  for  adba  na  bfionnfhaeilenn 
R  ecmaid  a  les  triall  air  sin  .  tar  in  muir  nuair  nanaithnid  '• 

fó  dhiamair  gach  tire  de  .  for  iarraid  ár  muinntire 
T  ar  domgnas  Neptuin  anunn  .  go  crích  Freisen  atfedhumi 

ocus  mó  d'esbaid  dar  muir  .  seoch  in  espaid  tréuillig 
T  ioncaid  bar  rámada  rib  .  cuirid  uaib  bar  nairm  amlaid  '• 

suidid  for  sesaib  iar  sin  .  ocus  frestlaid  gach  nainbthin 
D  ogén  luamairecht  ládhaig  .  in  churaig  chaeim  chomrámhaigí 

d'fácbáil  iatha  Banba  bil .  a  fhiana  calma  cuirid 

Cuirit  iar  sin  a  curach  caem  coimretha  immach  forsin  naibéis 
nanbail  nemfoirchennaig  .  ocus  tar  tuile  na  dilenn  tréine  trom- 
aidble  .  co  nach  facatar  tir  ná  talam  rompa  ná  dá  néis  acht  léib- 
enn  na  haibéise  aidble.  ocus  atchualadar  impaib  iar  sin  coicedal 
na  nén  niomda  nanaithnid  .  ocus  tromthairm  in  trethain  trénad- 
bail  .  ocus  na  bradána  taidlecha  táirrghela  ic  léimnig  i  timchell 
in  churaig  immá  gcuairt  .  ocus  na  tarbróin  remardhonna  rómóra 
ina  ndegaidside  co  scoiltdis  in  raen  rámda  ruithenda  ocá  rólen- 
main  .  ocus  na  bleidmhiola  mora  muiride  ina  ndegaid  sein  .  cur 
ba  aenach  do  na  hócaib  ||  beith  acá  mídemain  ocus  acá  m[óir- 
dhécsain  le  hinganjtaige  a  ninnill  ocus  a  nórdaigthe  [ocus  a 
nécsamlachta  .  uair]  nár  gnáthaigset  ilpiasda  aidbl[e  aigénta  ná 
mórárrachta]  muiride  d'faicsin  co  sin.  bátar  [amlaid  oc  iomram 
fors]in  muir  fri  ré  fichet  lá  ocus  fichet  oidche  .  [ocus  ann  sin] 
adchonncatar  uathaib  tír  thaidbsenach  taebálainn  toghaide  .  ocus 
imrit  gach  ndírech  ina  dochum  nó  go  riachtadar  í.  ocus  tiagait 
uile  i  tír  ocus  tairrngid  a  curach  ann  .  ocus  fadóit  breoithe  .  ocus 
tecat  a  bfianlóinte  chuca  .  ocus  notasloinget  na  laeich  go  léitmech. 
ocus  dogniat  dérgada  dóib  forsin  feor  nálainn  nuainecda  .  ocus 
adagat  ina  suanaib  óthá  sin  co  solustráth  éirge  arna  mhárach. 
ocus  éirgios  Tadg  co  moch  arna  mhárach  ocus  téit  do  thaisdiul 
ocus  do  shúr  in  tire  .  ocus  do  chur  a  chuarta  dús  in  raibe  áitreb 
dhaeine  ná  ainmided  sin  innse.  adracht  Tadg  iar  sin  ocus  ro 
ghab  a  eirred  catha  uime  .  ocus  do  éirgetar  tríocha  laech  dá 
mhuintir  immaille  fris  fó  a  narmgaisced.  ocus  tiagat  rempa  ocus 
sirit  in  toilén  .  ocus  ní  uaradar  áitreb  dáine  idir  ann  acht  mad 
treoit  caerach  uile.  ocus  ba  díaisnéise  a  méid  .  ár  nibdar  luga 
ináit  eich  aidble  ocus  in  toiler)  uile  lán  dá  nolainn  .  ocus  fuaradar 

aentrét  dírecra  dermair  do  reithedaib  aidble  ann  .  ocus  bái 
aeinreithe  ann  ro  derrscaig  díob  uile.  nái  nadarca  fair  .  ocus  do 
ratside  turrac  tairptech  ar  na  tréinferaib  .  ocus  impóit  muinter 
Taidg  co  fraechda  fris  ocus  ferthar  gleo  etorra  .  ocus  brisis  an 
reithe  cúic  sgéith  dá  sciathaib  do'n  scainnir  sin.  tairrngios  Tadg 
iarum  in  gái  doimghabála  diubraicthe  ocus  tuc  urchar  aghmar 
do'n  reithe  co  rosmarb  .  ocus  eire  in  nónbair  ar  fhichit  do  bátar 
is  edh  búi  ann  re  imchur.  ocus  tucsat  leo  cusin  curach  ocus 
urlamaigid  ocus  inneonait  co  hathlam  gur  ba  biad  inchaithme  do 
na  hócaib  é.  ocus  tinólait  mór  do'n  olainn  ar  a  háille  ocus  ar  a 
hingantaige  ocus  ar  a  haidble  ocus  do  chuirset  isin  churach.  trí 
hoidche  do  bátar  isin  oilén  ocus  molt  gach  noidche  do  dhíolad 
na  deigfir.  ocus  fuaratar  cnáma  dímóra  dáine  ann  ocus  ní  fes 
dóibsium  cia  bás  ruc  iat  .  in  dáine  ro  ort .  nó  in  támh  ||  [nó  te]idm 
rostromdíthig  .  nó  in  iat  na  reitheda  [rojsmarb. 

Fácbait  iar  sin  in  toilén  sin  ocus  imrit  rempa  .  ocus  fogabat  dá 
oilén  ingnathacha  in  teolus  do  chuatar  ocus  loin  imda  ingantacha 
inntib.  araile  díob  i  méit  ilar  nó  chorr  ocus  siat  corcra  ocus  cinn 
uaine  orthaib  ocus  uige  gorma  glanchorcra  acu  ,  ocus  aduadar 
dáine  díobsom  ní  do  na  hugaib  sin  ocus  do  fhásad  celtchair 
clúim  i  cétóir  tré  gach  aen  no  ithed  .  ocus  in  tan  dognídís  fothra- 
cad  uisce  téiged  díob  i  cétóir  in  clúm  sin.  ocus  in  tallmarach 
bái  acu  is  é  tuc  in  teolus  sin  dóib  .  ár  ro  búiside  for  uidigecht  in 
mara  fecht  naill  in  chonair  do  chuatarsom. 

Imrid  rempa  iar  sin  fria  ré  caeicdigis  ar  mis  ocus  ni  fhuaradar 
tír  ná  talam  frisin  ré  sin  .  co  nebert  in  tallmarach  :  atám  ar  sé  ar 
merugad  mhara  .  ocus  rucad  sinn  i  naicéin  domain  diginn  na 
haibéise  aidble.  adracht  in  ghaeth  gharbglórach  iar  sin  .  ocus 
táinic  tairm  mhór  isin  muir  co  raibe  ina  tulchaib  tócbálacha  ocus 
ina  sléibtib  dímóra  doimthechta.  do  gab  egla  mór  muintir 
Taidg  meic  Chéin  re  faghbáil  na  ndoinenn  ocus  na  nderdan  .i.  in 
ní  nár  ghnáthaigset  d'fulang  ná  d'faghbáil  conuice  sin.  adaidh 
Tadhg  iar  sin  ag  grésacht  ocus  ag  griosad  a  mhuinntire  ocus 
asbert  friu  fritháilem  na  fairge  co  feramail  .  ocus  atbert : — 

E  irgid  a  óga  Muman  .  a  iarsma  na  nárdchuradí 

cosnaid  bar  mbethaid  uile  .  fái  trethnaib  in  tromthuile 

M  araid  re  hathaid  dá  néis  .  dúib  as  oirches  a  faisnéis  Í 
do  gach  aen  bios  i  ngábad  .  beodacht  orro  d'fuláram 

M  einic  térnus  mór  in  mod  .  sochaide  dá  mbí  i  ngábod  '• 
ocus  téit  éc  nech  aile  .  ge  biadh  céd  gá  ingaire 

Ocus  a  fhira  ar  sé  dénaid  calma  ocus  cosnaid  bar  mbethaid 
fria  tonnaib  na  haibéise  allmarda  atá  oc  éirge  fri  slesaib  an 
churaig  cucaib.  adracht  Tadg  a  aenar  forsin  dara  leith  do'n 
churach  ocus  a  mhuinnter  uile  isin  lcith  araill  ocus  is  é  Tadg  ba 
fhortaile  ar  na  féinnedaib  .  ocus  ro  shódad  a  aenar  in  curach 
forsna  nái  feraib  fichet  .  ocus  do  roiched  uaid  taescad  ocus  tirmu- 
gud  in  churaig  maille  fris  sin.  táinic  cóir  na  gaeithe  do  na 
hócaib  iar  sin  .  ocus  tócbat  a  seol  ocus  ba  lughaide  ro  linta  in 
curach  forra.  ocus  tic  féth  ||  forsin  fairge  ocus  do  islig  in  muir 
.  .  ghor  co  mbói  ina  finntéicle  álainn  airl  .  .  co  raibe  lon- 
ghaire  na  nén  nilarda  nanai[thnid]  impaib  do  gach  áird.  ocus 
dochiat  uathaib  iar  sin  samail  tire  taebáille  taitnemaige  ocus 
dogniat  subáchas  ocus  somenma  re  faicsin  an  tire  .  ocus  ro 
soichset  in  tir  ocus  fuaradar  innber  álainn  uchtuainecda  ann. 
ocus  grian  glantobrach  go  taithnem  aeinghel  arcait  .  ocus  bra- 
dána  baillbreca  bitháille  co  ndathaib  digraise  donnchorcra  orra. 
ocus  caillte  caema  cennchorcra  um  srothaib  taithnemacha  in  tire 
i  táncatar.  is  álainn  an  tirse  a  óca  ar  Tadg  .  ocus  mochen  dámad 
betha  bhunaid  beith  innti  .  ocus  atbert  Tadg  in  láidh: — 

A  lainn  in  tír  i  tánac  .  mochen  rí  dámad  dela  '• 

lim  ni  bud  ok  a  hiarraid  .  a  diamair  is  a  feda 
T  ir  coimtech  mar  thir  nime  .  ro  bud  toirthech  iarsuide  '• 

ní  fhedar  ór  ni  am  aithned  .  in  fil  ann  áitreb  duine 
D  ámad  dam  ro  bud  duthaig  .  ní  sheichénainn  nach  inbaid  '■ 

ac  dercad  ar  a  hénaib  .  is  ac  fégain  a  fidraid 
D  o  thréicfinn  talam  tairthech  .  idir  miol  ocus  duine  Í 

gidedh  sin  ro  bud  chuma  .  is  beith  sunna  iarsuide 
A  m  sanntach  ar  a  sirthin  .  in  daigthír  inamtáraill  í 

nocha  nfaca  a  macsamla  .  is  amra  ocus  is  álainn 

Is  álainn  ocus  is  toirthech  an  tírse  i  táncamar  ar  Tadg  .  ocus 
tiagam  i  tir  ar  sé  ocus  tócbaid  bar  curach  ocus  tirmaigid  é.  tiag- 
ait  rompa  ann  sin  fiche  laech  láidir  ocus  fácbait  fiche  eile  oc 
coimét  a  curaig.  ocus  gér  ba  mór  d'fuacht  ocus  d'ainmne  ocus  do 
dhoininn  ocus  do  dherdan  fuaradar  ni  raibe  saint  bhíd  ná  theined 
ar  na  trénferaib  iar  rochtain  in  tire  i  táncatar  .  ár  ba  lór  do  bhiud 
ocus  do  shásad  dóib  bolad  craeb  cumra  corcarghlan  na  criche 
sin.  tecait  rempa  iar  sin  ar  fut  na  coille  bu  choimnesa  dóib  ocus 
fuaradar  aballghort  co  nablaib  caema  cennchorcra .  ocus  co 
ndairghib  duillecha  datháille  .  ocus  go  collaib  cnóbhuide  crob- 
aingecha.   ingnad  lem  a  fhira  ar  Tadg  in  ní  dobeirim  dom  áidh. 

geimred  againne  inár  tír  féin  innosa  ocus  samrad  sunna  ||  [is]in 
tirse  ar  Tadhg.  ba  hanb[ail  áibnes  in  bai]le  irriachtadar  .  ocus 
fácbait  [é  ocus  fogabjat  fionnchoill  álainn  iar  [sin  ocus  b]a  mór 
febas  a  bolaid  ocus  a  [boltanais  ocus  cae]ra  corcra  cruinne  fuirre. 
ba  méidither  [cenn  fi]r  gach  caer  díob.  énlaith  álainn  édrocht  oc 
tomailt  na  gcaer  finemna.  ocus  ba  hécsamail  an  énlaith  búi  ann 
.i.  eoin  ghela  co  cennaib  corcra  ocus  co  nguilbnib  órda.  canait 
ceol  ocus  airphéited  oc  tomailt  na  gcaer.  ocus  ba  sirrechtach 
sainemail  in  ceol  sin  .  ár  no  choidéldáis  aes  othair  ocus  aes  ath- 
ghaeta  fris  .  conid  do  sin  ro  chan  Tadg  an  láidsi  síos: — 

B  inn  lem  menmain  mar  mhidim  .  faeide  in  cheoilse  dochluinim  '■ 

ní  sám  scarad  gé  scaraim  .  acht  anad  mar  a  bfuilim 
C  óicedal  ciuin  én  nidan  .  cáin  in  seel  fris  a  scarub  '■ 

do'n  cheol  chanait  gan  phudar  .  lem  do  bud  umal  anud 
N  ocho  dimiad  mo  ráithe  .  is  is  firian  in  frithe  '■ 

seol  roscadach  gach  ráithe  .  in  ceol  sostadach  sithe 
R  igda  in  rian  rathmar  ráidim  .  in  fhiann  athlam  is  áibinn  '■ 

suairc  in  ténlorg  én  álainn  .  ní  scélborb  amar  scáilim 
A  bla  cumra  for  conair  .  ocus  a  nabla  foraib  '■ 

romgab  foltnugad  subach  .  fá  boltnugad  a  mbolaid 
N  í  gluais  gaeth  ar  chrann  duille  .  im  a  bharr  maeth  comaille  '• 

imda  ann  mes  for  cranna  .  talla  for  cnes  na  caille 
A  cná  cosbuide  at  mára  .  for  na  sostuide  saera  í 

atát  na  congaib  cuana  .  ann  for  na  collaib  caema 
G  otha  a  hén  mar  atchluinim  .  as  trén  mothaigios  m'ainim  '• 

in  drem  dar  linn  dochluinim  .  lem  as  binn  is  as  raibinn 

Táncatar  rompa  iar  sin  co  mag  mor  mín  scoithsemrach  fó 
drúcht  mela  .  mag  coimréid  comárd  esein  gan  ísel  gan  árd  acht 
trí  cnuic  áille  airegda  ann  ocus  trí  dúin  díthoglaide  i  nimel  na 
cnoc  sin.  tiagaitsium  rompa  ar  fud  in  mhoige  mhínálainn  sin 
co  ráncatar  in  cnoc  ||  ba  choimnesa  dóib  .  ocus  fu[aratar  in  ingen] 
coirpgel  ann  ba  ferr  de  [mnáib  in  domain  ocus  :  mochen  do  thecht] 
rotfia  do  betha  ocus  do  bith[fritháilem  a  Thaidg  meic]  Chéin  or 
si.  in  cétna  duitsi  mad  dlig[er  uaim  .  ocus  cissi  do]  chomainm  a 
bhen  bhúilid  binnbriathr[ach  ar  sé]  .  ingen  Goithniad  ben  tSlánge 
meic  Dela  meic  Loith  misi  ar  si.  is  maith  ana  ráidi  a  rigan  ar 
Tadg  .  ocus  innis  uait  damsa  gach  gabáil  ro  gabastar  Eirinn  ocus 
gach  bérla  do  fhogain  do  gach  gabáil  ó  ré  Chesra  co  gabáil  mac 
Míled  ar  Eirinn.  am  eolach  dá  innisi  ar  an  ingen  .  ocus  adu- 
bratar  an  laid : — 

I    s  maith  ro  ráidi  a  ben  .  a  ingen  Gothniad  ghrinnghel  '• 
foda  d'aimseraib  dar  linn  .  ó  do  bhádais  in  Eirinn 

N  ímaráidi  in  focal  féig  .  a  meic  sochraid  trebairtréin  Í 

ní  búi  Eire  uirre  d'ainm  .  re  linn  Shláinge  gá  sírgairm 
A  m  aineolach  féin  rá  fes  .  a  rígan  chruthach  gan  ches  Í 

gnáithbérla  na  ngabal  ngrinn  .  cétna  tharla  for  Eirinn 
A  bhra  do  Chesair  ghlain  ghlé  .  gréc  do  Phartholón  féiné  í 

gréc  is  laitin  líth  co  ngail  .  ac  Neimed  cona  mhuinntir 
G  réc  laitin  bretnais  co  mblaid  .  ac  feraib  bolg  co  mborrfaid  í 

ocus  belgaid  bérla  binn  .  rosfognadh  dóib  mar  deirim 
G  ermáin  ac  tuathaib  dé  dron  .  laitin  gréc  gaeidelg  belgod  '■ 

cicluces  ainm  dénma  amach  .  do  bérla  na  fomarach 
B  érla  teibide  co  tenn  .  gaeidelg  sciamda  gá  scríbenn  í 

at  fine  gaeidil  co  daith  .  duit  a  Thaidg  curab  trénmaith 

Maith  atá  sin  a  ben  ar  Tadg  :  isat  fisid  fíreolach  ocus  innis 
dúinn  cia  in  dún  rígda  romór  so  thall  ar  imel  oirrtherach  in 
árdchnuic  ocus  in  múr  do  marmair  ghil  uime.  dún  na  rígraide  sin 
ar  an  ingen.  cia  rígrad  sin  ar  Tadg.  rígrad  Eirenn  ar  an  ingen  :  ó 
Eiremón  mac  Míled  go  Conn  cétchathach  .  is  é  Conn  do  chóid  fá 
dheired  ann.  cia  ainm  an  tírese  ar  Tadg.  inis  locha  a  sídaib  so  ar 
si .  ocus  dá  rig  atá  fuirre  .i.  Ruadrach  mac  Buidb  ocus  Dergcroiche 
mac  Buidb.  cia  atá  ||  [isin]  dún  mór  medónach  út  co  ndath  óir  fair, 
ní  misi  dogéna  a  fhaisnéis  ná  a  innisi  duit  ar  si .  acht  éirig  cusin 
cnoc  medónach  út  ocus  fogéba  a  fios  ann.  téit  in  ingen  uathaib 
iar  sin  co  dun  na  marmaire  gile.  tecaitsium  rompa  .i.  Tadg  cona 
muintir  nó  co  ráncatar  in  cnoc  medónach  .  ocus  fuaratar  rigan 
chaenchruthach  ann  ocus  tlacht  órda  uimpi.  marthain  duit  a 
Thaidg  ar  si.  a  chommáin  sin  uaim  duit  a  ingen  ar  Tadg.  cian 
ó  do  bái  i  tarrngaire  duit  tuidecht  in  turus  so  a  Thaidg  ar  si. 
cia  do  chomainm  a  ben  ar  Tadg.  Cesair  ingen  Betha  meic  Naei 
ráidter  friomsa  .  ocus  is  mé  céitben  do  riacht  Eirinn  ria  ndilinn 
ocus  triar  fer  immaille  friom  .i.  Bith  ocus  Fionntan  ocus  Ladra. 
ocus  ó  tháncamar  asin  chrich  nirchradaig  nanshodhaig  sin  atám- 
aid  i  mbethaid  shuthain  isin  tirse.  isat  ben  fhesach  fhireolach 
amlaid  sin  ar  Tadg.  am  eolachsa  ám  ar  Cesair  ar  gach  ndruing 
ocus  ar  gach  ndine  ro  ghab  Eirinn  cusandiu.  cia  ainm  na  hinn- 
sise  ar  Tadg.  fiarfaigid  iar  fios  sin  ar  in  ben.  ni  fhedar  ar  Tadg 
in  inann  scéla  latsa  ocus  lasin  ingin  ro  agaillsem  riam.  is  inann 
ón  ol  si :  inis  derglocha  ainm  na  hinnsise  .i.  loch  derg  atá  innti 
ocus  inis  ann  ocus  sonnach  óir  uile  ina  timchioll.  inis  Patmos  a 
hainm  .  ocus  is  innti  atát  na  huile  naeim  ocus  fíréin  rosfogain  do 
dia.  ocus  ni  facadar  súile  dáine  riam  iat  .  ár  ní  fétait  ár  ndercane 
taidbred  ná  tadall  forro  le  ruithne  na  diadachta  ocus  leisin  ima- 

calluim  fil  orro  ó  dhia  ocus  ó  na  ainglib  .  ocus  do  chan  an  ingen 
an  laid: — 

I    nis  locha  deirg  co  ndlús  .  lasna  rigaib  a  himthús  í 

inis  ináitreb  dia  dil  .  ní  fétait  dáine  a  deicsin 
F  irinne  ro  fogain  dóib  .  ó  do  scarsat  fri  hécóir  f 

is  imda  fer  saer  iar  sin  .  ocus  naem  san  innse  sin 
R  echt  aicnid  ra  búi  re  hedh  .  oc  in  dreim  atám  tuiremh ! 

ó  ré  dilinne  na  dtrét .  a  bfírinne  gá  coimét 
G  ach  ri  chongbus  in  recht  ran  .  doneoch  chreitios  Críost  comlání 

bud  chaem  a  taitnem  maile  .  a  naitreb  sin  innsese  || 

Fionnam  uait  a  ben  ar  Tadg  cia  fil  isin  d[ún]  atchiam  ocus 
in  múr  álainn  órda  uim[e].  ní  annsa  ar  an  ingen  :  gach  ri  ocus 
gach  oirrig  ocus  gach  fer  uasal  óirdnide  doneoch  ocá  raibe  ard- 
chomas  Eirenn  ó  ár  naimsirne  co  haimsir  mac  Miled  is  iat  atá 
isin  dún  út  .  idir  Pharrthalón  .  ocus  Neimid  .  ocus  feraib  bolg. 
ocus  tuathaib  dé  danann.  maith  sin  a  ben  ar  Tadg  :  at  fesach 
fireolach.  am  eolachsa  ám  ar  Cesair  senchas  in  domain  .  ár  is  é 
so  cethramad  parrthas  in  talman  do  shunnrad  .i.  inis  Daleb  i 
ndeiscert  in  talman  .  ocus  inis  Ercandra  i  tuaiscert  in  talman  .i. 
do'n  leith  i  tuaidh  do'n  oilén  dub  uiscide  .  ocus  parrthas  Adaim. 
ocus  in  tailén  atáithíse  in  cethramad  tír  i  náitrebait  síol  Adaim 
doneoch  atá  firénach  díob.  cia  bios  isin  dun  oiregda  atchiam 
ocus  in  múr  airgdide  uime.  ni  hedh  fil  ann  nach  fetar  ocus  ni 
aibér  frib  ar  an  ingen  .  acht  éirgid  gusin  cnoc  nálainn  út  ocus 
fogébthái  a  fhios  ann.  tiagait  rempa  co  ráncatar  in  tres  cnoc. 
ocus  fosad  fíorálainn  i  mullach  in  chnuic  ocus  lánama  mín  mac- 
aemda  co  nécusc  nálainn  nanaesda  impaib  ocus  siat  i  fosmullach 
in  chnuic.  pudralla  caema  co  foirnéim  óir  forro  .  tlachta  caema 
cudrama  do  édach  álainn  uainecda  impaib  a  ndis.  ocus  dar  le 
gach  nech  ba  aenathair  ocus  aenmáthair  ó  ar  chinnset .  ár  ni 
raibe  écsamlacht  écoisc  ná  inill  etorro.  slabrada  dergóir  imma 
mbraigdib  anios  ocus  muinceda  óir  foraib  anuas  .  is  ann  adubairt 
Tadg  :— 
C  aem  inad  atá  bar  codhnach  .  caem  dé  6  a  ndáilsebair .  cáin  cruthach 

bar  caemghnúise  .  gignithir  ó  déib  uaisle  adartha  .  a  degchlann  tsaer 

thaitnemach  .  na  ndé  cumachtach  caem 

Is  ann  ro  chansatsom : — 
F  ó  Tadg .  in  tuir  trén  .  fer  co  rath  .  scáilid  cloth  .  brúigid  cath  .  i  cró 
cruaid  .  curad   cain  .  breisim   búid  .  borb  a  brig  .  rathmar  rian  .  ri  co 
rath  .  maith  a  chiall .  mór  a  rath  .  détla  in  donn  .  garg  a  ghleo  .  trén 
an  triath  .  ní  fial  fó 

B  ennacht  foraib  ar  Tadhg  :  is  maith  bar  cacineiberta  ||  .  .  .  .  eis  .  is 
rathmar  bar  ngnáis  .  .  .  aeis .  is  suairc  bar  sellad  .  .  .  nad. 
is  laithmech  bar  ndliged  ...  at  saera  bar  sonarc  .  at  [lebra  bar 
n]dladfholt .  ná  am  léicid  gan  a[m]arc.    is  beirid  mo  bennacht 

Cia  do  chomainm  a  chaeimrigan  ar  Tadg .  ocus  can  do 
cheinél.  ní  annsa  ol  si :  Ueniusa  m'ainm  .  ocus  ingen  do 
Adam  mé  .  ár  ceithri  hingena  atám  isna  ceithrib  tirib  diamra 
dráidechta  do  innis  an  ingen  uachtarach  duit  .i.  Ueniusa  ocus 
Letiusa  ocus  Aliusa  ocus  Eleusa  ár  nanmanna  .  cionta  imarbais 
ár  máthar  tucad  orainn  gan  ár  mbeith  i  naeininad  .  ocus  is  aire 
tucad  sinn  isna  sosaidib  suarcasa  ar  ár  nóige  ocus  ar  ár  nionn- 
racus  do  choisecramar  do  dhia.  cia  in  gilla  óg  ilchrothachsa  it 
fharrad  ar  Tadg.  slonnadh  fadéisin  duit  ar  an  ingen  .  ár  atá 
innscne  ocus  urlabra  aige.  is  amlaid  búi  in  macaem  ocus  aball 
caem  cumra  co  ndath  óir  fair  ina  láim.  ocus  no  chaithed  tres  de 
ocus  ni  fa  lugaide  é  gach  a  caithed.  ocus  ba  hé  sin  biad  no 
imfhuilnged  iat  a  ndís  tré  bithu  .  ocus  ní  théiged  aes  ná  urchra 
air  ná  orrosom  iarna  chaitium.  fhregrus  in  macaem  Tadhg  con- 
debairt :  mac  do  Chunn  chétchathach  mise  ar  in  macaem.  in  tu 
Connla  ar  Tadg.  is  mé  imorro  ar  in  macaem  .  ocus  in  ingen 
ilchrothach  so  tuc  mé  conice  so.  is  cosmail  ocus  is  cubaid  ar 
Tadg.  tucassa  grád  carthanach  do  ar  an  ingen  .  ocus  tucas 
chugam  isin  chríchsi  é  .  ocus  is  é  ár  náibnes  ár  ndís  beith  oc 
silled  ocus  oc  sírdhécsain  araile  ocus  ní  dénmait  col  ná  corbad 
eile  acht  sin.  is  aebda  ocus  is  ait  sin  ar  Tadg  .  ocus  cia  fuil  isin 
dún  álainn  oiregda  út  atchiam  ocus  in  múr  airgdide  imme.  ni 
fhuil  én  nduine  ann  ar  an  ingen.  cid  ón  ar  Tadg.  i  comair  na 
rig  bfírén  ghébus  Eirinn  iar  creidium  atá  in  dun  soin  .  ocus  inne 
choimédus  é  nó  co  tisad  na  flaithe  fírénda  sin  inn  ar  an  ingen. 
ocus  a  anam  a  Thaidg  ar  si  fogébasa  inad  urdalta  ann.  cinnus 
on  ar  Tadg.  creit  in  coimde  uilechumachtach  ar  si  ocus  fogéba 
in  tech  út  co  fuigell  ||  mbrátha  ocus  fiaith  dé  [ina  diaid.  admaim] 
ocus  adraim  ocus  ailim  é  [ar  Tadg.  tiagjam  romainn  anosa 
ar  i[n  ingen  co  bfaicem  suijdechad  na  tegdaise  úd.  d[o  ragainn] 
dámad  ched  duin[n]  ar  Tadg.  is  ced  [ar  in  ingen.  táinjic  Tadg 
cona  muintir  roime  iar  sin  ocus  in  lánama  chédna  immaille  friu 
do  shaigid  in  dúin  ina  raibe  in  múr  marmaire  .  ocus  ni  mór  mad 
do  lúbad  rinn  an  fheoir  álainn  uaine  fo  bonnaib  mine  maeithgela 
na  lánaman  sin.    tecait  rompa  isin  sduaghdorus  stiallarchobrach 

cona  cennphartaib  óir  fhorloiscthe.  tecait  i  sraith  suairc  sreth- 
naide  arna  coimecar  do  mharmair  mhingil  is  si  gorm  glanchorcra 
co  rángadar  in  tech  adbal  oiregda  i  mbói  in  rigrad  rathmar  roál- 
ainn.  ba  shuairc  ocus  ba  sochartha  in  tech  sin.  úrlár  álainn  air- 
gidide  cona  cetra  doirrsib  dígraise  datháille  do'n  or  fhorloiscthe. 
lega  cristail  ocus  carmogail  arna  necar  ocus  arna  nórdugad  isin 
fraigid  fhírálainn  fionndruine  comba  comsolus  lá  ocus  agaid  ann 
le  taitnem  na  leg  logman  gabus  in  ingen  oc  innisi  suidigte  ocus 
tuarascbála  in  tige  dóib  ocus  adubairt  :  atámaid  airithe  ann  so  i 
comair  gach  rig  ocus  gach  cóicedaig  ocus  gach  cinedaig  in  Eirinn. 
ocus  do  chan  in  láidh: — 

E  ire  do  ronnad  i  cóic  .  la  cúic  macaib  ua  tribhóit  '■ 
suidechad  in  tire  atái  .  fó'n  ninnus  sin  ar  aenchái 
L  aechrad  Laigen  linmar  sluag  .  imon  tuir  óir  ní  dímbuan  í 

fá  Fhionn  ua  mBáiscne  mbladach .  fá'n  cur  cróda  comramach 
F  ir  Muman  is  mór  a  mblad  .  ar  in  slios  tall  co  trebarí 

im  Aengus  im  Chore  chuimnech  .  is  im  Lore  ua  laechLuigdech 
L  aechrad  Chonnacht  fá  garg  gail .  fá  Eochaid  mac  Muiredaigí 

isin  tulchain  tréin  trebair  .  gusin  mairgreit  méinemail 
C  etra  meic  dec  Néill  na  clann  .  ar  in  slios  tuaid  ní  chélamí 

ocus  medón  in  toige  .  do'n  dreim  álainn  foltbuide 
A  airrther  d'Ulltaib  emna  .  cusna  cathaib  coimferdaí 

cróda  in  fairenn  ar  gach  maig  .  fá  Chairell  mac  Muiredaig 
F  ine  Temrach  sosad  sluaig  .  idir  in[d]es  is  ituaid  í  || 
[bias]  ar  taeb  in  tige  thall  .  saer  in  fine  dá  tabram 
[A  t]  mór  na  slóig  sin  uile  .  nochar  gein  díob  én  nduineí 

lembud  haithrech  is  fíor  sin  .  beith  tré  thaithlech  istig  sin 
T  usa  ocus  each  chinnfios  uait  .  a  Thaidg  tháinic  in  tsaerchuairt  í 
beimítne  féin  sliocht  amne  .  sin  inadsa  it  fhiadnaise 

Déchaid  Tadg  uad  fiarlait  in  rígthige  rómóir  confacaid  dosab- 
all  díonmór  fó  bláth  ocus  fó  thorad  abaid.  crét  in  aballsa  thall 
ar  Tadg.  is  é  torad  na  habla  sin  ar  an  ingen  bus  biad  do'n  tsluag 
bias  isin  tig  seo  .  ocus  aball  d'ablaib  na  habla  sin  tuc  Connla 
chucamsa  .  ocus  do  raid  in  laid : — 

A  ball  fiona  for  a  lár  .  osasdar  sluag  Fódla  féig  • 

is  éided  is  sásad  slán  .  násad  nár  nach  tréiceb  féin 
R  athmar  in  crann  cumra  caem  .  sásad  clann  a  abla  óirí 

craeb  dhathglan  rén  cuibde  cáil .  renab  dáig  suirge  gach  slóig 
D  ecair  dul  uada  co  bráth  .  in  crann  buada  co  mbláth  caem  í 
nech  dá  nanann  fóna  bláth  .  ní  benann  rú  co  gnáth  gaetb 

Is  ann  sin  adubairt  an  ingen  re  Tadg  :  déne  oirisem  ocus  anadh 
ann  so  .  ocus  ní  hacamsa  atá  críoch  do  bethad  d'innisin  duit 
ocus  fogéba  nech  innisfios  duit  ar  si.    do  scarsat  in  lánama  sin 

friu  ann  sin  .  ocus  do  bi  do  thaitnemaige  in  tige  nach  tucadar 
duba  ná  dobrón  dá  náidh  d'éis  na  lánaman  sin  dá  fácbáil. 

Nír  chian  dóib  co  facadar  banntracht  álainn  ilchrothach  dá 
ninnsaigid  ocus  ingen  mhaisech  míndclbach  etorra  ba  saeire  ocus 
ba  sercaige  do  mnáib  domain  re  a  décsain.  ocus  ó  do  rócht  co 
láthair  adubairt  :  mochen  duit  a  Thaidg  ol  sí.  a  chommáin  sin 
uaim  duit  ar  Tadg  .  ocus  cia  thusa  a  ingen  ar  sé.  Clíodna  cheinn- 
fionn  ingen  Genainn  meic  Triuin  do  tuathaib  dé  Danann  .  lennán 
Chiabáin  chasmongaig  meic  Echach  airmdheirg.  ocus  atám  re 
hathaid  sin  innsese  .  ocus  is  uaim  shloinnter  tonn  Chlídna  i  crích- 
aib  Muman.  ocus  is  é  as  biad  ocus  as  betha  dúinn  torad  na  habla 
atchonnacais  ó  chianaib.  ba  háibnes  ocus  ba  hurgairdiugad  le 
Tadg  ocus  le  a  mhuintir  beith  oc  éistecht  re  hurlabra  na  hingine. 
is  a  haithle  sin  do  raid  Tadg  :  is  mithigh  dúinn  triall  ocus 
imthecht  ||  d'iarraid  ár  muinntire.  maith  linne  g[ach  fosad]  ocus 
gach  fuirech  bias  oraib  againn  ar  an  [ingen].  ocus  mar  do  bátar 
ar  na  briathraib  sin  confacad[ar]  tri  heoin  áille  tré  shlios  an  tige 
istech  chuca  . i.  én  gorm  co  cenn  corcra  .  ocus  én  corcra  co  cenn 
uaine  .  ocus  én  brec  condath  óir  for  a  chenn.  ocus  suidit  forsin 
abaill  nálainn  búi  ina  bfiadhnaise  .  ocus  caithit  aball  gacha  heoin 
ocus  canait  ceol  milis  múisicda  co  coidéldáis  othair  fris.  ragait 
latsa  na  heoin  út  ar  Clidna  .  ocus  bérait  eolus  duit  .  ocus  dogénat 
ceol  ocus  airfíted  dúib  .  ocus  ni  bia  duba  ná  dobrón  oraib  ar 
muir  ná  ar  tir  nó  co  róisdí  Eirinn.  ocus  beir  in  copán  álainn 
uainecda  so  lat  ar  Clidna  .  ocus  atáit  buada  imda.air  .  uair  gid 
uisce  dháilter  inn  bud  fíon  fó  chédóir.  cia  bhaile  i  ndernad  é  ar 
Tadg.  ni  annsa  ar  an  ingen  :  bleidmiol  do  chuir  in  muir  isin 
purtsa  i  táncabairse  .  ocus  ro  coscrad  againne  é  ocus  frith  i  medón 
a  chroide  in  cupán  sin  .  ocus  is  é  a  ainm  in  biasdain.  ocus  ná 
scaradh  do  lámsa  fris  .  ocus  biodh  ina  chomartha  acut  .  in  tan 
élóbhus  uait  fogéba  tu  bás  gar  dá  éise.  ocus  is  ann  fogeba  bás 
isin  ghlinn  fuil  ar  bhrú  na  Bóinne  .  ocus  fásfaid  in  talam  ann  sin 
ina  chnuc  adbul  ocus  is  é  ainm  bias  air  croide  eisse.  ocus  is  ann 
adhnaicfetsa  do  chorpsa  iarnatghuin  do  oss  allaid  anfosaid  artos- 
aig  .  ocus  notmuirbfit  allmaraig  iar  sin  ocus  ticfa  th'anam  lemsa 
conicce  so  ||  .  ocus  géba  corp  étrom  áierda  umat  iar  sin  .  ocus 
beimít  sunna  co  lá  in  mhesraigte.  ocus  beir  in  téidedsa  umat  ar 
an  ingen  .  ocus  gid  mor  do  chathaib  ocus  do  chomlannaib  chuir- 
fios  tu  bud  slán  dot  anmain  gé  créchtnaigter  do  chorp.   ocus  do 

ghabastar  Tadg  oc  céilebrad  do'n  ningin  ocus  dorónsat  in  laid 
etarra : — 

M  ithidh  dun  imthecht  co  humal  .  tar  in  linnmhuir  lethain  Í 

fácbam  in  crich  corcra  cubaid  .  tir  re  [ajndocra  dedail 
B  eith  at  ingnuis  dam  is  docair  .  ar  innmus  ná  ar  echaib  Í 

scarthain  risin  slog  saer  suthain  .  nachar  chlaen  re  clethaib 
A  Thaidg  shaeir  shubaig  a  Temraig  .  a  fhir  chubaid  chornaigi 

a  fhlaith  mhór  co  sostain  sebraig  .  lér  cosnad  gach  congail 
I    ré  déidenach  do  bethad  .  gléideired  do  thachair  '■ 

ragat  féin  a  chraeb  sheng  shuthain  .  ar  do  chenn  dom  chathraig 
A  chuilein  ghaiscid  nach  gléghann  .  ro  thaisdil  tír  tséimseng  Í 

a  fhir  delbda  as  lánmhaith  luadaill  .  uait  beidh  delbna  Eirenn 
G  einfidit  uait  in  drong  diona  .  in  slóg  lonn  bud  laemda' 

drem  nachat  fiarshlata  faena  .  na  Cianachta  caema 
B   ud  mor  do  fhlaithes  ria  chaithem  .  flaithes  ná  bud  fhrithiri 

bud  rathmar  gach  slógad  soithim  ||  .  do  mhóradh  as  mithid 

Triallait  rompa  iar  sin  as  in  tegdais  taidlig  taithnemaig  i 
rabatar  .  ocus  téit  inningen  leo  dia  nidlacad  nó  co  riachtadar  in 
port  ar  fácaibset  a  muinntir  ocus  a  curach.  ocus  feraid  in  ingen 
fírcháine  fáilte  frisin  ndreim  ro  búi  isin  purt  ac  coiméd  in  chur- 
aig  .  ocus  tucsatsom  comáin  a  fáilte  di.  ro  fiafraig  in  ingen  diob 
cia  fod  do  bátar  isin  tir.  dar  linn  ar  siat  ní  fhuilmíd  acht  aenlá 
innti.  atátháise  bliadain  chomlán  innti  ar  an  ingen  .  ocus  ni 
fhuarabair  biad  ná  dig  frisin  ré  sin  .  ocus  gid  fada  no  biadh  sib 
sunn  ni  biadh  fuacht  ná  íta  ná  ocaras  oraib.  moghenar  do  biadh 
do  gnáth  isin  bethaid  sin  ar  muinntir  Taidg.  is  mithid  dúinn  triall 
ocus  ascnam  d'fácbáil  an  tíretaitnemaigatám  ar  Tadg  .  gid  doilig 
ocus  gid  decrach  linn  imthecht.  ocus  asbert  in  ingen : — 
D  énaid  imthecht  beirid  lib  .  bennachtain  mbuain  mbithfáilid  Í 

solad  co  soirbe  bar  set  .  in  coimde  do  bar  coimét 
D  áib  a  dhrem  dhétla  dhámach  .  a  chomann  saer  soghrádach  Í 

ó  thárla  scarthain  dúinn  de  .  bar  marthain  is  bar  coimde 
I    nmain  in  curach  glan  glé  .  imthigis  muir  gan  mine  '■ 

inmain  in  lucht  as  lith  lem  .  fidraid  a  ucht  chum  Eirenn 
C  aem  in  curach  cubal  Taidg  .  maith  imthigios  gach  énaird  '• 

is  suairc  in  ghasrad  ghlan  ghlé  .  ro  taistil  tir  tarngairé 
I    nmain  lem  in  laech  lith  ngal  .  atchiu  thall  for  an  imram  '• 
imrid  é  uile  énar  .  in  duine  co  ndeigdénam 

Imrit  rompa  a  curach  caem  coimretha  tar  drumcla  na  haibéise 
anbhaile  .  ocus  do  gabsat  na  heoin  ac  cantain  chiuil  ocus  airfitid 
dóib.  ocus  gér  dhubach  dobrónach  iat  roime  iar  scarthain  risin 
tir  toirthig  as  a  táncatar  ro  fáiltnig  ocus  ro  áilgenaig  ||  airfited 
ocus  ilcheol  na  nén  niamda  nairbitnech  comtar  subaig  somen- 

mnaig  uile  iat  .  ocus  in  tan  ro  dercsat  dia  néis  ní  facatar  in  tir  as 
a  táncatar  ár  tucad  [dijcheltcair  dhiamair  dráidechta  tairrsi  fó 
chédóir. 

Seolait  rempa  iar  sain  ar  in  fairge  fria  ré  dhá  tráth  dec  ocus 
siat  i  suanaib  sírchodalta  nó  co  ráncatar  críocha  Freisen  .  ocus  ro 
rathaigset  iar  sin  cuan  ocus  calad  do  ghabáil  dóib  ocus  anait  na 
heoin  ina  tost,  ocus  do  éirgedar  na  hóic  ocus  do  chuatar  i  tir  ar 
tinnenus  .  ocus  do  ghabsat  ag  cumadh  a  comairle  cinnus  do 
ragdáis  ar  iarmoracht  a  mná  ocus  a  muinntire.  is  ann  sin  adub- 
airt  Tadg  :  raghatsa  m'aenar  ar  sé  do  shur  ocus  do  thaistel  in 
tire,  ocus  tucad  a  arm  ocus  a  éided  dá  innsaigid  .  ocus  do  imthig 
an  táirsid  gan  Oman  ocus  do  ghab  ac  siubal  in  tire  co  talchair  nó 
co  ráinic  gusin  ngabail  mara  do  bi  etorra  ocus  dúnad  in  rig. 
ocus  do  chóid  co  hor  in  chalaid  dá  chuartugad  .  ocus  dochonn- 
aic  in  curach  isin  chuan  ar  a  comair  .  ocus  do  iarrastar  Tadg  in 
tethar  do  imluchtad.  ocus  do  éirig  óglách  in  imluchtaid  ocus 
táinic  ina  agaid  ocus  do  ghabastar  ac  midhemain  in  mhiled. 
ocus  do  fháiltnig  a  aicned  re  hinnell  in  óclaeich  ocus  re  comrád 
in  churad  0  atchuala  a  urlabra.  ocus  do  imrestar  an  curach  co 
coimnertmar  chuige  ocus  do  chuaid  i  calad  i  cédóir  .  ocus  do 
aithin  Tadg  mar  atchonnaic  ar  in  cuan  é.  ocus  gid  é  Tadg  nir 
urusa  do  degaithne  ar  a  derbbráthair  .  dóig  ro  chlaechmhó  cruth 
ocus  delb  in  deglaeich  ó  mhogsainecht  in  mara  ocus  gan  aithne 
in  fhedma  sin  as  a  óige  aige.  ar  a  ái  sin  tra  do  aithnetar  craid- 
eda  na  curad  a  chéile  .  ocus  tucsat  póga  co  díchra  dúthrachtach  || 
dá  chéile  ocus  suidit  i  farrad  araile  ar  an  fheorainn  .  ocus  fia- 
fraigis  Tadg  scéla  Airnelaig  ocus  na  hingine  d'Eoghan  .  ocus 
dorónsat  an  laid  etorra: — 

S    céla  agut  a  Eogain  .  innis  co  daith  a  dheoraidi 
sloinn  a  fhir  co  mine  nglac  .  imthus  in  tire  i  tánac 

I    n  mair  Airnelach  met  ngluinn  .  degua  Oililla  óluim '. 
nó  in  tesda  Liban  mo  ben  .  in  rigan  ghasda  ghruaidgel 

I    s  é  Airnelach  co  fior  .  gilla  teined  in  tréinríg  Í 

is  agat  mhnái  a  Thaidg  na  tres  .  atá  in  dúnsa  co  diles 

A  tá  fós  do  ben  fá  bhuaid  .  ingen  an  fhir  abradruaid  Í 
nir  mhill  in  rí  gá  raba  .  a  hóige  ná  a  haentama 

I    s  é  dobeir  oirnn  a  fhir  .  beith  mar  tarn  sin  tir  thoirthigf 
grian  is  ésca  ó'n  coimde  chain  .  atát  oirnne  fá  anmain 

M  or  d'ulc  uaramar  dar  linn  .  ó  ro  fhácsamar  Eirinn  Í 
a  Thaidg  co  ngalaib  géra  .  ac  sin  duit  ár  móirscéla 

As  a  haithle  sin  do  ghab  Tadg  ac  aithfiarfaigid  seel  d'Eogan 

cinnus  do  bí  in  dúnad  fá  daingne  ocus  fá  deithide  .  nó  in  raibe 
lucht  fala  ná  fíochmairechta  gun  rig  nó  nech  do  choisén  a  chrích 
ris  nó  agá  raibe  innell  aimlesa  in  airdríg.  atáit  co  deimin  a  dheg- 
laeich  ar  Eogan  .  ocus  is  buadach  in  tráth  tháncabair  .  ocus  ní 
fada  ó  do  fóbradh  an  dúnadsa  d'innsaigid.  cia  dogénadh  in 
gníom  sin  ar  Tadg.  dá  mac  rig  róuaisle  atát  isin  tírse  .  ocus 
d'fuil  ocus  d'fialus  in  airdríg  iat  sein  .i.  Eochaid  airmderg  ocus 
Tuire  tortbuillech  dá  mac  bráthar  in  rig  Chathmainn  .  ocus  atáit 
re  bliadain  oc  foghail  ocus  ac  díbfeirg  ar  in  tírse.  ocus  do  bátar 
andé  ar  in  oirersa  .  ocus  rucad  mise  dá  nacallaim  ocus  do  fia- 
fraigse  scéla  in  dúnaidse  díom.  ocus  do  ghabsat  gum  ghuide  co 
gér  .  ocus  ag  cuimniugad  m'escáirdis  ocus  m'esanóra  frisin  ríg  || 
ocá  raba  i  ndaeire  ocus  i  ndochar  .  ocus  nír  chuiressa  díom  nach 
dingninn  a  ndubratar  .i.  brath  in  áirdríg  dá  escáirdib.  ocus  do 
chuadassa  dá  innisi  d'Airnelach  .  ocus  ro  ghabsam  aires  risna 
hócaib  sin  itús  na  hoidche  innocht  isin  inad  so  do  dul  d'innsaigid 
in  dúnaid  ocus  d'faghbáil  araig  ar  an  áirdríg.  ocus  do  innisemar 
do'n  rigain  in  run  sin  ocus  ro  fháiltig  a  haicned  uime  .  uair  nir 
charasdar  in  chaeimrigan  Cathmann  ocus  nir  chuir  do  chétghrád 
carthanachsa  ar  cúla.  ocus  ó  fuaramarne  inntinn  na  hingine  ocus 
ár  naicenta  i  naeininad  .  ocus  in  dámraid  dhíbfeirge  dhegshluaig 
.i.  bráithre  bunaid  in  rig  .  is  i  comair[le]  rochinnsem  innsaigid  in 
airdrig  innocht.  ocus  is  amlaid  as  dénta  duitse  anois  ó  atá  banais 
na  hingine  urlam  ocus  ó  tháinic  cenn  in  cháirde  ro  chuindig  ar 
Cathmann  .  éirig  i  mesc  do  mhuinntire  dá  mbrosdugad.  ocus 
ragatsa  ar  amus  in  fedha  út  airm  i  fuilit  dá  mac  rig  thire  Freisen 
.i.  Eochaid  airmderg  ocus  Tuire  tortbhuillech  .  ocus  innisfet  dóib 
do  thuarascbáilsiu  ocus  do  thuidecht  isin  tirse  do  dhigail  do 
mhná  ocus  do  mhuinntire  .  ocus  d'ár  mbreithne  as  in  ndáire  ocus 
as  in  ndochraite  atám  .  ocus  gellfat  n'ge  na  criche  seo  do  na 
curadaib.  ocus  adér  friu  tuidecht  urthosach  na  hoidchesea  at 
choinnese  chum  na  cathrach  dá  coiminnsaigid. 

Adubairt  Tadg  iarum  re  hEogan  na  comráidte  sin  do  chn'och- 
nugad  .  ocus  Airnelach  ocus  an  ingen  d'agallaim  ocus  techt  d'inn- 
isin  seel  do  féin.  ocus  do  innis  féin  ní  dá  aister  ocus  dá  uath- 
básaib  ocus  dá  ingantaib  d'Eogan  .  ocus  ro  scarsat  ré  a  chéile  co 
comaentadach  ann  sin. 

Imthúsa  Thaidg  ||  táinicsein  co  suntach  somenmach  do  shaigid 

a  mhuinntire  .  ocus  do  fháiltigetar  na  hóic  ac  faicsin  Taidg 
cusin  trácht  uair  do  ghab  ecla  ocus  imshniom  iat  im  a  fhad  do 
bí  ina  nécmais.  ocus  ro  fiarfaigset  scéla  in  tire  de  .  ocus  do 
ghahsom  co  subach  ocá  slonnad  ocus  do  innis  a  imthúsa  ó  thus 
co  deired  dóib.  ocus  ba  mór  lúdh  na  laechraide  do  na  scélaib 
sin  .  ocus  do  médaigset  a  menmanna  ótchualatar  Eogan  ocus 
Airnelach  do  mharthain  sin  chn'ch  ar  a  gcionn  .  ocus  do  raid 
Tadg  in  laid  : — 

M  aith  bar  turus  tar  muir  menn  .  a  ócu  innse  hEirenni 

mór  ningnad  fuair  sib  re  sel  .  co  ráncabair  tír  Freisen 
D  o  chuadas  turus  ága  .  uaib  a  ghasrad  ghlédána  '■ 

d'acallaim  Eogain  cen  ail  .  bráthair  ágmar  Airnelaig 
D  o  innis  scéla  doilge  .  as  teinn  lem  chraide  a  choimde  '■ 

a  mbeith  féin  i  ndaeire  de  .  ac  sluag  adbul  na  hinnse 
A  dhámbráthair  is  mo  ben  .  atáit  isin  dun  daingen  '• 

ac  rig  Freisen  ní  fo  lem  .  a  hócu  a  hinis  Eirenn 
M  adham  beosa  buan  in  fherg  .  a  bhuiden  ágmar  airmdergí 

dígélat  féin  ar  in  flaith  .  anderna  rium  gid  rómaith 

Dénaid  éirge  a  dhegmuinnter  ar  Tadg  .  ocus  tiagam  i  coinne 
na  curad  do  ghell  inár  comdáil.  ocus  do  éirgetar  in  bhuiden 
chróda  churad  sin  i  timchell  Taidg  dá  thrénchoimét  .  ocus  rán- 
catar  rómpa  do'n  ruathar  soin  gusin  calad  i  ndénad  Eogan  in 
timluchtad.  ocus  ba  hurthosach  oidche  do  na  hócaib  ann  sin. 
ocus  i  naeinfecht  do  Thadg  isin  trácht  ocus  d'Eochaid  airmderg 
ocus  do  Thuire  thortbuillech  do'n  táib  eile  ina  arrthaist.  ocus  do 
bátar  oc  acallaim  araile  tar  in  ngabail  mara  co  muinnterda  .  ocus 
ro  fhersat  na  freisenaig  fáilte  re  Tadg  cona  thréinferaib.  ocus 
mar  ||  do  bátar  ar  na  briathraib  sin  confhacatar  Eogan  ina  ethar 
dá  ninnsaigid  .  ocus  táinic  airm  i  mbói  Tadg  ocus  do  innis  scéla 
in  dúnaid  do  .  ocus  mar  do  acaill  Airnelach  ocus  in  ingen  ocus  na 
slóig  ar  suide  do  thochaithiumh  na  troimfhleide.  ocus  do  innis 
tegh  nóla  in  áirdríg  arna  ecar  ocus  maithe  thire  Freisen  co  fosaid 
oc  fledachad  ann  .  ocus  forcla  na  fuirece  arna  dháil  ar  na  deg- 
shlógaib  comdar  mescda  medarcháine.  ocus  adubairt  re  Tadg 
gur  ba  ham  innsaigte  na  hárdchathrach.  ocus  do  himluchtad  le 
hEogan  chum  a  chéile  na  curaid  co  rabadar  re  taeb  in  dúnaid. 
ocus  ó  rángadar  na  rígmacáim  sin  co  Tadg  dorónsat  a  cura  ocus 
a  muinnteras  fris  .  ocus  tucsat  a  láma  i  láim  Taidg  ar  in  tulach. 
ocus  tucsomh  ratha  tar  nach  ticthe  do  na  tréinferaib  im  rige 

thíre  Freisen  do  na  feraib  sin  dámad  iat  bud  coscarach  ó'n  chath- 
ugad.  ocus  do  b'é  lion  na  laechraide  ar  in  láthair  sin  secht  cét 
curad  arna  coimecar.    a  nimthúsa  conuice  sin.    || 

Imthúsa  in  allmaraig  do  bí  i  farrad  Thaidg  ar  in  turus  soin 
inneoch  ro  gabad  im  chenn  na  cédimresna  ag  na  curadaib  i 
niathaib  Eirenn.  is  é  rue  eolas  ocus  oirbert  do  Thadg  ar  in  turus 
sin  .  ocus  do  bisein  ar  in  láthair  ag  daingniugud  do  na  curadaib 
re  chéile  ocus  ní  tucsat  dá  núidh  feichem  ná  forchoimét  fair, 
ocus  táinic  báidh  ocus  connailbe  ina  chraide  odchualaid  innell 
oidheda  in  áirdr/g  gá  órdugad.  ||  [ocus  d'élaig  da]r  deired  na 
degbuidne  sin  [d'innsaigid  in]  dúnaid  co  deibidech  do  tha[bairt 
rabaid  do'n]  rig  rómpa  soin  ocus  táin[ic  cusin]  dúnad.  ocus  mar 
do  bi  ac  roch[tain  doruis  na  brujidne  dochonnaic  in  taeinfer 
[chuige]  .i.  Airnelach  mac  Céin  .  ocus  do  fiarfaig  scéla  de  creit  in 
deibedh  nó  in  deithnes  bái  fair,  mór  [a]  aba  ocus  a  adbar  dam. 
dóig  atá  Tadg  mac  Céin  cona  chuingedaib  a  hiathaib  Eirenn  do 
bar  ninnsaigid  do  dhigail  a  mhná  ocus  a  muintire  oraib  .  ocus  atá 
Tuire  tortbhuillech  ocus  Eochaid  airmderg  ina  fharrad  .  ocus 
romléic  thart  d'innsaigid  in  rig  le  rabad.  ó  atchualaid  Airnelach 
esein  ro  iadastar  a  dhá  láim  lebarghasda  má  ormnaib  in  allma- 
raig ocus  do  chuir  tar  dorus  in  dúnaid  amach  é  .  ocus  rue  lais  ar 
faithche  in  dúnaid  ocus  rosdichenn  co  degthapaid  an  danar.  do 
riacht  iar  sin  Tadg  cona  tréinferaib  ar  in  faitche  .  ocus  do  éirig 
Airnelach  ina  nagaid  ocus  do  toirbir  do  pógaib  iat  co  cáirdemail. 
ocus  ro  léicset  ar  amus  in  dúnaid  co  dighair  ocus  ráncatar  gan 
airiugad  inn  .  dóig  ní  raibe  dóirseoracht  air  fó'n  nam  sin.  ocus 
do  bhensat  re  cnes  na  bruidne  do'n  bhreisim  sin  .  ocus  tucsat 
gáirthe  groidbidgacha  i  timchell  na  tegdaise  .  ocus  do  chuirset 
teinnte  ocus  tennala  ina  taebaib. 

Imthúsa  slóig  na  bruidne.  ó  atchualatar  na  hilgáirthe  árda 
esmuinnterda  sin  do  éirgetar  co  hathlam  ocus  do  ghabsat  a 
nairm  ocus  a  nilfhaebair  dá  ninnsaigid.  ocus  is  amlaid  do  bátar 
slóig  in  dúnaid  fá  an  tráth  sin  ar  chaei  mheisce  ocus  mheraigte. 
ocus  is  iat  ba  huaisle  ocus  ba  hoiregda  do  bí  i  farrad  in  rig  in  tan 
sin  .i.  Illan[n]  áithesach  énmac  in  áirdríg  .  ocus  Conán  codaid- 
chenn  táisech  teglaig  in  tréinríg  .  ocus  dá  chét  dec  do  churadaib 
cn'che  Freisen  ina  farrad  .  ||  táncatar  iar  sin  [ocus  is  amlaid  fuairjset 
ina  imdaid  é  [ocus  a  chulaidh]  chatha  ocus  chomlainn  uime  .  [ocus 
tucatar  ruathar  dar]  dóirrsib  na  bruidne  [amach  gur  múchad]  na 

teinnte  leisna  tréin[feraib  ocus  co  tucadh]  ár  ocus  esbada  ar  na 
hócaib.  [nír  fuilnged]  eitir  ag  na  hEirennchaib  na  hainicne  ocus 
na  hcsbada  sin  ó  na  hallmarchaib  .  ocus  do  innsaigetar  aris 
dochum  na  bruidne  dá  baeglugad  ocus  ro  fregrait  co  hainmfn  ag 
na  hallmarchaib.  is  ann  sin  do  aithin  Tadg  dá  muintir  cródacht 
ocus  curatacht  do  dhénam  .  ocus  cinnemain  ar  each  isin  chaithir- 
gail.  ro  fregrad  ag  na  hEirennchaib  esein  ocus  do  gabsat  co  dúr 
ocus  co  dichra  ag  dithiugad  na  nallmarach.  is  ann  sin  dorála 
Eogan  coscarach  mac  Céin  ocus  Conan  codaitchenn  táisech  teg- 
laig  in  tréinríg  i  coinne  a  chéile  isin  chathugad  .  ocus  dorónsat 
comrac  nemfhuis  niata  naimdid.  is  ann  sin  táncatar  nónbar 
curad  do  lucht  chúlchoiméta  Chonáin  do'n  taeib  eile  d'Eogan  dá 
áirrlech  .  ocus  ba  hi  cn'och  a  cuinnscleo  adrochair  Conán  cona 
nónbar  laech  le  hEogan  co  hathlam  isin  imresain  .  ocus  gidh 
Eogan  ní  derna  acht  cenn  Conáin  do  chommáidium  ocus  ro 
thuitestar  isin  chosair  chró  chédna.  ó  atchonnaic  Illann  áithesach 
na  héchta  ocus  na  hesbada  sin  do  éirig  a  fherg  .  ocus  do  árdaig 
a  aicned  ótchonnaic  a  muinnter  do  mharbad  ocus  do  mhudugad. 
ocus  táinic  reime  do  chuartugad  in  chatha.  ocus  tarla  Tuire 
tortbhuillech  dá  innsaigid  ocus  do  chomraic  do  na  curadaib  i 
cédóir  isin  chathláthair  .  ocus  ba  choimtrén  in  comrac  uair  ro 
chomthuitset  na  curaid  isin  chliathad.  otchonnaic  Tadhg  ocus 
Eochaid  airmderg  na  héchta  sin  ocus  a  muinnter  bhunaid  do 
baeglugad  do  léicedar  fó  na  sluagaib  ocus  tucadar  ár  ocus  esbada 
aidble  orro  .  condrochratar  dá  chét  curad  leisna  caithmiledaib  || 
[do'n  chu]musc  sin.  ocus  nir  ansat  na  hallmaraig  [fris]na  hógaib 
isin  inad  sin  .  co  frith  baegal  na  bruidne  do'n  bhreisim  sin  .  co 
riacht  Tadg  cona  Eirennchaib  uime  co  himdaidh  in  rig  bhaile  i 
mbói.  ro  len  Eochaid  ocus  Airnelach  na  hallmaraig  ocus  ro 
ghabsat  gá  ndi'thiugad  ocus  gá  ndianmarbad  in  céin  ro  ansat  re 
hurlaide  do  na  hócaib.  ocus  ar  nimpódh  do  na  háirsedaib  fuar- 
adar  Tadg  ocus  Cathmann  ag  comthuarcain  a  chéile  ar  chertlár 
na  bruidne  .  ocus  tucastair  Cathmann  tríocha  troimchrécht  ar 
Tadg  isin  tres  sin  .  ocus  tucastar  Tadg  in  talam  uachtarach  air- 
sium  .i.  ro  scarasdar  comarba  in  chuirp  re  a  cholainn  .i.  in  cenn. 
ocus  do  chommáidh  cenn  ocus  coscar  Cathmainn  iar  sin. 

Otchuala  imorro  in  rigan  .i.  Liban  ingen  Chonchobairabrar.ru- 
aid  na  hilaige  ocus  na  héchta  sin  táinic  d'innsaigid  a  céile  gan 
cháirde  gan  choigill .  ocus  ro  ghab  ag  lúthgáir  ocus  ac  lainnige 

ima  lennán  .  ocus  do  ba  bhuide  faicsin  in  churad  do'n  chaeimrig- 
ain.  ocus  do  bátar  co  cenn  cian  caeicdigis  isin  cathraig  sin  .  ocus 
do  n'ogadh  Eochaid  airmdherg  do'n  dula  sin  ar  chríochaib  fior- 
áilne  Freisen.  ocus  tucsat  a  ngéill  ocus  a  mbraigde  do  Thadg. 
ocus  ro  gabastar  Tadg  láma  ar  a  mhuinntir  fá  imthecht  .  ocus  do 
raid  friu  innsaigid  in  mara  co  menmnach.  ocus  tuc  seoit  ocus 
ionnmusa  ocus  édála  as  in  cathraig  sin  .  ocus  tucastar  Liban  a 
bhainchéile  ocus  a  dhá  bráthair  .i.  Eogan  ocus  Airnelach.  ocus 
do  riacht  Eirinn  iar  mbuaid  ocus  coscar  .  ocus  do  raid  Tadg  in 
laid  ar  deired  in  sceoil: — 

M  ithig  dúinne  triall  d'ár  toig  .  a  mhuinntir  álainn  inmoin 

[ccetera  desiderantur\ 


Incipit  Bóroma. 

Airdri  ro  gab  for  Eirinn  .i.  Tuathal  techtmar  mac  Fiachach 
fionnfolaid  meic  Fergusa  finnfechtnaig  .  is  é  in  Tuathal  sain  ro 
gab  Eirinn  ar  éicin.  is  leis  ro  marbad  Ellim  mac  Conrach  i  cath 
Aichle  i  taeb  Temrach  .  ocus  ro  bris  cóic  catha  fichet  for  Ultaib. 
ocus  a  cóic  fichet  aile  for  Laigniu  .  ocus  a  cóic  dec  ar  fichit  for 
firu  Muman  .  ocus  a  cóic  fichet  for  Connachta.  i  ndi'gail  sain 
marbtha  a  athar  ocus  a  shenathar  sain  ro  marbsat  aithechtuatha 
Eirenn  .  ár  is  for  aithechtuathaib  Eirenn  ro  bris  Tuathal  techt- 
mar na  cathasa  uile.  condeisid  i  Temraig  iartain  ocus  condernad 
féis  Temrach  leis  .  co  táncatar  fir  Eirenn  chucai  feraib  mnáib 
sceo  macaib  ocus  ingenaib  .  ocus  co  tardsat  ráth  fris  na  nuile 
ndúl  ná  coiséntáis  ríge  nEirenn  fris  nach  fria  shíol  co  bráth.  it 
iat  so  rig  na  cóiced  bátar  ac  indféis  sin  .i.  Fergus  febail  rí  Ulad. 
Eogan  mac  Aililla  érann  rí  chóicid  Chonrái  .  Eogan  mac  Daire 
rí  chóicid  Echach  meic  Luchtai  .  Conrach  mac  Deirg  rí  Chonn- 
acht  .  Eocho  mac  Echach  doimlén  for  Laignib. 

Bátar  dana  dá  ingin  grádacha  la  Tuathal  .i.  Fithir  ocus 
Dáirine  a  nanmann.  cotarat  Eocho  mac  Echach  Doimlén  rí 
Laigen  inningen  ba  siniu  .i.  Fithir  .  ár  ní  ba  gnáth  sósar  d'féis  i 
fiadnaise  sinsir  in  tan  sin  in  Eirinn.  ||  dosrat  iarum  Eocho  a 
mnái  leis  co  ráith  imil  ilLaignib  .  dalta  dil  imorro  do  rig  Chonn- 

acht  indingen  sin  Tuathail.  atbertatar  imorro  Laigin  fris  :  is  ferr 
indingcn  ro  fhácbais  .  conid  iar  sain  do  chuaidsium  fó  thuaid 
aridise  co  Temraig  conerbairt  fri  Tuathal  :  marb  ar  sé  indingen 
rucassa  lem  ocus  bad  áil  lem  th'ingensa  aile  do  thabairt.  atrub- 
airt  Tuathal  :  dá  mbiadh  ar  sé  ingen  ar  chaecait  acum  dobertha 
duitsiu  co  tormaltá  ben  diob.  tucad  do  iar  sin  indingen  aile  .i. 
Dáirine  .  dalta  saide  dana  do  rig  Ulad  .  ocus  dosrat  leis  co  ráith 
imil  áit  imbái  indingen  aile  ar  a  ciunn.  amail  atchonnairc  imorro 
Fithir  Dáirine  atbail  Fithir  de  náire  fó  chétóir  .  amail  atchonn- 
aircside  éc  a  sethar  atbail  de  chumaid.  doringned  iar  sain  a  tan- 
ach  na  dá  ingen  .  conaprad  each  :  is  garb  in  tonachsa  .  conid  aire 
ráidter  garbthanach. 

Ránic  iarum  firinne  in  sceoil  sin  co  Temraig  co  Tuathal. 
rucad  fios  iartain  0  Thuathal  co  rig  Connacht  .i.  co  haite 
Fithirni  .  ocus  co  rig  Ulad  .i.  co  haite  Dáirine.  ro  thinólsatsaide 
a  sluagu  leo  co  áit  imbái  Tuathal  techtmar  .  ó  do  chomraic 
imorro  dóib  i  naeninud  atbert  Tuathal  :  is  mór  ar  sé  in  técht  do- 
ringne  rí  Laigen  bás  mo  darn  ingen  do  thuidecht  trina  cheilg.  is 
amlaid  ro  bói  cá  rád  is  doringne  laid : — 

F  ithir  ocus  Dáirine  .  dá  ingin  Tuathal  turaigi 

marb  Fithir  do  náirine  .  marb  Dáirine  dá  cumaid 
A  t  aidble  na  hécóra  .  atbeirim  ropa  déta  '■ 

at  troma  na  tuicthena  .  a  tabairt  í  ndáil  néca 
D  o  aenlamnad  ructhasom  .  dá  ingin  Tuathail  trétaig  Í 

at  tréna  na  tuicthena  .  innuair  aile  la  hécaib 
F  ithir  álainn  in  málla  .  ingen  airdrig  na  Temra  Í 

ro  b'i  a  tochmarc  dingbála  .  in  ben  do  rat  ri  Berba 
M  á  dorochair  Dáirine  .  ac  rig  Laigen  do  líonaibí 

atbiursa  ni  maigine  .  is  diomsa  tic  a  diogail 
M  á  ro  thuitset  m'ingenrad  .  ráidim  rib  ní  rád  clithe  '• 
dígéltar  ar  Laignechaib  .  ar  na  laechaib  alLife 

Issed  tra  ro  ráidset  Connachta  ná  gébtáis  ó  Laignib  cen  chath. 
issed  a  cétna  ro  ráidsetar  Ulaid.  atrubairt  imorro  ri  Eirenn  :  ni 
lainn  lemsa  ar  sé  cath  do  thabairt  do  Laignib  .  ocus  cid  ed  mad 
i  bar  comairlese  téiged  each  ina  chomair  chucu.  ba  hé  imorro 
allíon  uile  dá  mile  dec.  ro  gabsat  tra  coked  Connacht  rempu  dar 
Gualu  co  Nás  corragbaiset  longphort  ann.  atráchtatar  imorro 
sluaig  Temrach  im  rig  nEirenn  dar  Graifrenn  .  dar  Buaidgein. 
dar  Rige  .  dar  mag  Nuadat  co  Nás  .  conragbaiset  longphort  ann. 

Atráchtatar  dana  Ulaid  dar  Esa  .  dar  Odba  .  dar  Fithairt  .  dar 
Faendruim  co  Lethduma  || .  ocus  ro  gabsat  longphort  ann.   eeng- 

ait  imorro  Laigin  ina  ndáil  co  fersat  cath  fri  hUltu  co  torchair 
ann  Fergus  febail  ri  Ulad  ocus  borbraige  Ulad  ar  chena. 

Atráchtatar  na  sluaig  ar  chena  ocus  ro  loiscset  Nás  ocus  Ailinn. 
Maistin  ocus  Ráirinn  .  ocus  ro  múirsetar  báirc  mBresail.  báirc  side 
feda  nemchrionda  doringned  oc  Bresal  brathairchenn  .  oc  airdn'g 
in  domain,  fochengat  Laigin  ina  ndáil  .  nái  mile  allíon  Laigen. 
co  ro  chuirset  cath  oc  ráith  imil  frisanapar  in  garbthanach  indiu. 
ro  ferad  cath  fíochda  amnas  eturru  corráimid  for  Laignib  uair  ni 
ro  damad  fíor  comlainn  dóib.  ro  marbad  tra  Eocho  mac  Echach 
doimlén  ri  Laigen  sin  chath  sin  ocus  fiche  rig  maille  ris.  ó  thaite 
fhogmair  co  taite  samna  do  leith  Chuinn  ac  innriud  Laigen  con- 
dernsat  Laigin  síd  fá  deoid  ra  Tuathal  .i.  éraic  a  ingen  dó  .  ocus 
ro  fhácaib  n'ge  Laigen  oc  Ere  mac  Echach  doimlén.  issi  so 
imorro  innéraic  .i.  trí  chaecait  cét  bó  .  trí  chaecait  cét  muc  .  trí 
chaecait  cét  lennbhrat .  trí  chaecait  cét  slabrad  airgit  .  trí  chaec- 
ait cét  molt  .  trí  chaecait  cét  coire  uma  .  coire  mór  uma  i  téigtís 
dá  muic  dec  ocus  dá  ag  déc  i  tech  Temrach  féin  .  tríocha  bó 
fionn  óidherg  collaegaib  a  comdatha  ocus  co  nascaib  créduma. 
ocus  co  mbuairgib  créduma  .  ocus  conacóidib  créduma  fair  sin 
anuas.   is  de  sin  ro  cet: — 

T  uathal  techtmar  techta  in  talman  .  tictis  co  Tuathal  dia  thaig  £ 

deich  cét  do  chathaib  ro  chuibsig  .  cóic  achaid  Uisnig  ro  air 
I    s  é  Tuathal  tall  a  cinnu  .  de  na  cóicedaib  cen  chleith  Í 

is  é  dorinne  fhlesc  láma  .  tinne  dána  tána  eich 
D  á  ingin  ac  Tuathal  techtmar  .  cuma  cen  co  ructáis  lib  '• 

siniu  a  meic  inát  a  méra  .  giliu  inát  néla  do  nim 
F  ithir  is  Dáirine  donnghel  .  inniasat  dúib  immar  bias  '■ 

dá  ingin  ac  Tuathal  techtmar  .  ba  hole  duachad  debtha  in  dias 
F   ithir  fuair  tochmarc  i  Temraig  .  tennáil  tigi  Rosa  ruaid .' 

Eocho  mac  Echach  a  hAilinn  .  ba  trebthach  a  ainim  dual 
A  lainn  in  bhen  ben  mheic  Echach  .  ingen  Tuathail  tulcha  glaisi 

co  ro  bhris  a  céile  a  connail .  far  sub  sléibe  Chollain  chais 
G  eibidsium  reime  co  Temraig  .  taeibghel  truisten  nár  ba  thúrS 

anaid  si  thes  ar  mag  Mugna  .  buidiu  iná  mes  cumra  a  cul 
O  ro  siacht  in  fer  sain  Temraig  .  tiolach  ||  i  toimled  mid  Medb  Í 

innisid  a  mnái  do  moichég  .  ro  bái  for  droichsét  co  derb 
R  osfrecair  fiorflaith  fer  fuinid  .  atrubairt  ris  i  ráith  móir  £ 

rotfia  Dáirine  ní  daidbir  .  co  láimire  d'failgib  óir 
D  o  uc  leis  a  mnái  co  Maistin  .  maethnáidiu  temra  Dathi£ 

fuair  sidéic  a  siair  i  sláinte  .  do  chiiaid  fhir  na  báirce  í 
R  o  b'olc  lé  sárgud  a  sethar  .  im  a  céile  ni  ro  cheil  £ 

atbail  náidhenán  de  náire  .  cáigherán  oc  Sláine  sein 

M  ar  atbath  Dáirine  donnghel  .  do  décsain  ar  Fithir  finn  Í 

is  dia  cumaid  as  marb  Fithir  .  uch  ropo  fhritliir  in  rinn 
N  ostic  in  sruth  sain  ria  samain  .  sruth  mná  Ncchtain  cussin  neimi 

ro  bái  longphort  acu  in  Almain  .  co  taite  samraid  iar  sein 
S   irset  in  cóiced  im  Charman  .  ó  Charman  co  Comar  cas ' 

ní  hénairt  immar  dorigned  .  rue  éraic  a  ingen  as 
A  dbal  innéraic  rá  háirim  .  innisios  fer  brec  nach  beo  '• 

tri  chaecait  cét  bó  each  bliadna  .  ba  ghairit  lán  liamna  leo 
T  ri  chaecait  cét  slabrad  nargaid  .  álainn  ro  thaitnítís  thall  '• 

is  adbal  ocus  ní  saebghó  .  slabrad  cacha  aenbhó  ann 
T  ri  chaecait  cét  muc  no  méthtáis  .  immórchailltib  imbít  luin  í 

tri  chaecait  cét  moltrad  mongach  .  nocho  nolc  in  chongab  chruid 
T  rí  chaecait  cét  lennbhrat  Life  .  líogda  lethtáis  dar  a  lár  í 

tri  chaecait  cét  nanart  niomda  .  condath  nadarc  miorrda  mán 
T  rí  chaecait  cét  coire  numa  .  imbeirbthea  mid  maige  Mháin  í 

molt  rismbenad  ucht  aroile  .  ba  hé  lucht  in  choire  cháim 
C  oire  uma  díob  i  Temraig  .  dá  muic  déc  ann  síos  má  sech  í 

in  dá  muic  déc  nocho  díorad  .  issed  ro  líonad  a  leth 
C  ert  co  lion  na  muc  sain  d'aigib  .  ed  nostailled  aice  thall  '• 

is  de  sin  ba  lán  in  caire  .  do  cuirthea  ár  aige  ann 
O  ré  Tuathail  dóib  cá  tobuch  .  co  ré  Fionnachta  na  forc  í 

dá  fhichit  rig  do  chlaind  Tuathail .  rosben  a  bruachaib  brig  molt 

Dorochair  tra  Tuathal  iar  sain  indál  Araide  immónai  in  chatha 
la  Mál  mac  Rochraide  iar  forba  deich  mbliadan  ar  chét  .  ocus 
tríocha  bliadan  díob  dó  irríge  nEirenn.  ro  gab  iar  sain  Mál  mac 
Rochraide  rige  nEirenn  ocus  rue  inmboroma.  rosfuc  iar  sain 
Feidlimid  rechtaid  ó  Choin  chorb  ocus  ro  marbad  Cú  corb  la 
Feidlimid  i  cath.  rosfuc  dna  Conn  mac  Feidlimid  iar  niolchath- 
aib.  rosfuc  Conaire  cliamain  Cuinn.  ro  gab  tra  Art  n'ge  nEirenn 
ocus  bái  oc  iarraid  na  borama  ocus  nisfuair  cen  chatha.  rosfuc 
Cormac  mac  Airt.   rosfuc  Fergus  duibdédach  aenbliadain. 

Iar  sain  gabaid  Cairpre  lifechair  ocus  ro  bái  oc  tobuch  na 
borroma  for  Laignib.  issed  imorro  ro  raid  Bresal  bélach  mac 
Fiacha  baccid  nach  tibred  cen  chath.  doringned  iarum  léir- 
thinól  leithe  ||  Chuinn  la  Cairpre  lifechair  co  Cnámros  illaignib. 
ro  tinólait  dana  Laigin  conice  in  garbthonaig  ocus  ro  iarfaig 
Bresal  díob  :  cinnus  dobéram  in  cath  .  ocus  doringne  laid : — 

D  énaid  dun  bar  comairle  .  a  lucht  in  chóicid  chnedaig  í 
apraid  rinn  a  róLaigniu  .  in  sid  as  lib  no  in  debaid 

N  im  choimlion  in  chathasa  .  d'feraib  na  hEirenn  uile  '• 
atmaim  dúib  in  fathasa  .  nocho  cheilim  ar  dhuine 

S   óid  gái  ar  uathad  sochuide  .  ac  na  feraib  a  Fánait  '• 
is  snám  i  tuinn  rothuile  .  n'ge  neich  ocá  námait 

I    s  uainne  na  hécóra  .  is  sinn  ro  bhris  in  caemnai 

is  aire  isam  édána  .  ní  fes  nach  fhorm  bus  raena 
A  nas  fherr  dot  chomairlib  .  a  meic  Fhiachach  na  tána  '■ 

airisem  ri  róLaignib  .  fios  uait  co  Fionn  innága 
F  ianna  Finn  co  faebraige  .  tinóil  a  meic  na  flatha  '■ 

bit  acut  i  naenbaile  .  remut  féin  i  cenn  chatha 
F  ionn  fer  álainn  úirdnide  .  isat  iolarda  a  scéla  '■ 

dá  tóra  Fionn  almhaine  .  armshlaide  ar  sain  déna 

Tiagar  tra  uait  a  Bhresail  ar  maithe  in  chóicid  d'innsaigid 
Fhinn  meic  Chumaill.  ni  bad  nech  aile  ar  Bresal  acht  mé  féin 
ocus  bar  maithese  lem.  tánic  iarom  reime  fó  des  corrinn  deiscirt 
risanapar  rinn  Dubáin  ailithir  indiu  .  áit  israibe  Fionn  mac 
Cumaill.  ro  fóchtait  scéla  do  rig  Laigen  i  tig  rígfhéinneda 
Eirenn  .i.  Finn  meic  Chumaill.  ro  innis  iar  sin  in  ri  a  écomnarta 
ocus  ro  raid  :  ní  dúthchu  ar  sé  do'n  ti  thiocfad  do  dichur  in  chiosa 
dochraidse  de  chóiciud  Laigen  .  ocus  is  amlaid  ro  bái  cá  rád 
ocus  doringne  laid : — 

A  Fhinn  in  néirgi  ri  báig  .  in  bia  is  Laigin  d'aenláim  Í 

má  thici  éirig  ferchath  .  ra  primthuathaib  na  Temrach 
I    n  cualadais  in  cáin  truim  .  berair  uainn  illeth  Cuinn  Í 

tríocha  bó  is  nái  mile  .  do  buaib  caema  coimdine 
I    n  cualadaissiu  Laigin  .  do  thuitim  inaenmaigini 

no  in  cualadais  fhichit  riog  .  do  thuitim  trísin  míghníom 
O  r  memais  mo  chride  cain  .  acht  mani  díoglar  m'athairi 

mani  imriu  a  uabar  ard  .  ar  Choirpriu  life  lángharg 
M  airg  triallus  cen  luing  dar  ler  .  mairg  triall  a  hard  inisel  ■ 

mairg  baile  bios  ar  dá  raind  .  mairg  dobeir  sár  for  saerchlaind 
A  meic  Chumaill  aidble  glonn  .  geib  imut  is  imthigeomi 

beirid  bar  narmu  co  grinn  .  ocus  éirgid  a  fhiann  Fhinn 

Ro  éirig  iar  sin  Fionn  ocus  a  fhiann  maille  ris  .  ocus  ro  gabsat 
rompo  ocus  allám  chlé  ra  Berbai  corrinn  rois  bruic  ós  Berbai.  ro 
shuid  in  rígfhéinnid  for  drumain  uas  in  rus  .  atchonnaic  sluag 
sírechtach  séimide  ina  mbuidnib  suas  dochum  nime  ocus  anuas. 
cia  sluag  sút  bar  indfhiann.  aingil  sin  bar  Fionn  .i.  teglach  rig 
nime  ocus  talman  .  ocus  tailchinn  ticfat  ifus  áit  i  fuilet  na  hain- 
gil  út. 

Bátar  imorro  tri  derbchomdaltai  d'Fiunn  issin  baile  .i.  tri  meic  || 
Fhiacha  meic  Chonga  .  ba  hiat  a  nanmannsaide  .i.  Moiling  luath. 
Cellach  cael  .  ocus  Braen.  níor  ba  chian  dóib  ann  sin  co  facatar 
chucu  Moiling  luath.  ocá  fhaicsin  do  Fhiunn  is  ann  doringne  in 
laid  seo: — 

M  oiling  luath  Cellach  braen  bil  .  tri  meic  Fiacha  cosin  neim  í 

druim  ndubghlaise  i  fuilct  airm  .  ni  ba  uadaib  ainm  fair  sein 
D  o  ragat  sunna  dá  néis  .  bad  glan  a  séis  imon  ros  Í 

bad  chich  let  aingil  ó  dia .  ni  bad  bá  duille  for  dos 
B  rénainn  biorra  Brénainn  fáith  .  ni  ba  tláith  thicfait  in  ros  í 

do  raga  ina  ndiaid  do'n  ghlinn  .  Moiling  fáid  co  cétaib  cros 
D  ia  dom  dhitin  dia  dom  fhius  .  dia  dom  choimét  d'iplib  dos  '■ 

coragba  ra  hanmain  Fhinn  .  tairngirios  Moiling  sin  ros 
T  ellach  Brénainn  isin  druim  .  in  tellachsa  tellach  Finn  Í 

in  tres  tellach  as  dech  lem  .  tellach  as  fherr  teg  Moiling 

Iar  sain  iarfaigis  Moiling  luath  :  cid  má  táncabair  illé.  is  ann 
atbert  Fionn  :  rí  Laigin  tánic  d'accáine  a  imnid  ocus  a  fhoiréicne 
frinn  .i.  fir  Eirenn  im  Chairpre  lifechair  do  fhuacradh  chatha  fair 
nó  do  breith  na  bórrama  .  is  adlaic  linne  tochta  imbáig  Laigen. 
issed  imorro  ro  raid  Moiling  ra  Fionn  can  tocht  uathad  i  cenn 
rig  Eirenn  co  feraib  Eirenn  imme.  is  é  imorro  lion  ro  bói  Fionn 
ann  sin  cóic  cét  déc  n'gféinned  ocus  deichenbar  ar  fhichit  each 
rígfhéinneda  díobsaide.  ro  raid  imorro  Moiling  luath  ra  Fionn  : 
airis  acainne  innocht  ocus  fogéba  airigthe  imda  .  ced  fata  etir  na 
hinadaib  as  a  fuigbither  doberthar  inaenbhaile.  is  amlaid  ro  bái 
cá  acallaim  ocus  doringne  laid : — 

R  otfiasu  imbrocros  .  a  Fhinn  innágha 

mónainn  na  móna  .  saill  muice  slángha 
D  ercain  a  dithruib  .  staec  thuirc  na  tuinne 

eoin  airir  Lemna  .  iaich  Berba  bruinne 
F  ulacht  Chinn  tire  .  iasc  inbir  Fhéile 

feoil  daim  chnuic  Chláire  .  saill  bruic  a  Béire 
C  nái  alleitir  fhaelchon  .  a  fiodh  dá  ruba 

sméra  na  gréine  .  sléibe  dá  duma 
N  a  habla  áilne  .  a  fedaib  cua 

na  háirne  a  hEiblinn  .  fid  fáinghlinn  fua 
S   uba  a  sléib  Bairche  .  rotbia  co  háilgen 

láig  bheca  ar  bheraib  .  a  fedaib  cáibden 
C  óic  cét  déc  rígfer  .  atát  fót  riagail 

tríocha  fer  fáilid  .  each  áinfir  d'fiannaib 
P  ill  cuilcthe  clúime  .  dúib  cen  choll  ngeise 

brothracha  beca  .  lepa  each  deise 
L  epaid  ard  áibinn  .  rotfiasu  féine 

comól  ra  sláinte  .  fáilte  ra  féile 
A  iris  rit  mhuintir  .  a  mheic  na  flatha 

ni  maith  ri  uathad  .  oc  tabairt  chatha 
I    s  comrac  bidbad  .  sluag  Bregh  is  Berba 

atrochair  th'athair  .  ra  cathaib  Temra 
N  a  ceithri  chóicid  .  la  Coirpre  nuachar 

mairg  bios  ||  cen  bráthair  .  sóid  gái  for  uathad 

D  áirine  is  Fithirt  .  má  frith  mór  nimned 

is  milled  nága  .  dála  in  dá  ingen 
E  ocho  mac  Echach  .  co  cétaib  dethach 

ro  b'é  in  biodc  ruanaid  .  gniom  nuabair  nEchach 
T  ánic  ra  hEchaid  .  a  breith  co  huathad 

atrochair  Eochaid  .  sin  chath  ac  Tuathal 
R  ici  a  les  muintir  .  sin  maig  immárach 

dá  tí  in  Coirpre  .  bad  é  in  goirgne  glámach 
A  iris  ra  Laignib  .  ra  laechraid  mBerba 

há  digis  t'aenur  .  i  cenn  rig  Temra 
N  á  bit  it  écmais  .  t'fiann  álainn  amra 

nár  thuiti  i  tétnais  .  ac  riogaib  Banba 
F  ir  Eirenn  uile  .  atát  inaenmaig 

is  lór  do  chruaidneim  .  aiged  ra  faebraib 
F  ios  uait  co  Fiacha  .  co  fer  na  neime 

fios  uait  co  hAgruan  .  co  harmruad  neine 
F  ios  uait  co  Dicoll  .  co  druim  dá  chonar 
fios  uait  inAdar  .  co  Donn  mac  nDogar 
F  ios  uait  co  Cémán  .  co  crotaib  Aine 

fios  co  hAed  mbóinne  .  fios  uait  co  Sláinge 
I    s  ann  atá  Dubán  .  [dub]  ac  druim  Dáile 

do  maithib  na  féinne  .  Lugaid  is  gáine 
I    s  ann  atá  Idlann  .  indún  ós  leiter 

is  ann  atá  Garad  .  isin  ghlinn  i  Ceipten 
B  resal  ua  Báiscne  .  do  bráthair  féine 

Crimthann  ard  armruad  .  dithrabach  déine 
M  aelchruinn  a  cremchoill  .  Maelugra  innastair 

Flaitches  in  ghaiscid  .  is  Cuan  in  chascair 
I    nmain  éim  seiser  .  Garbdaire  Daelgus 

Miledán  Uargus  .  Ethladán  Aengus 
G  atal  a  gatlaig  .  Bran  ó  thul  tuinne 

Guaire  na  háibe  .  Dub  dáile  duinne 
F  erscar  is  Cara  .  tiocfait  dot  chabair 

Ferdomon  fuilech  .  Cellach  cinn  mhagair 
C  uana  ó  chreic  éiscne  .  Fer  uaine  a  hAidne 

Dubróit  dubdola  .  Fer  aba  a  hAilbe 
I    mchian  is  Ruadchú  .  Nertach  is  Lia 
triar  tenn  do  rat  roa  .  as  ferr  rotfia 

Ro  choiméirig  iar  sain  indfhiann  ocus  ro  léicsed  dá  conaib. 
dercais  in  rígféinnid  for  a  chonaib  ocus  for  a  shluag  ocus  is  ann 
atbert  :  is  conair  chuan  innocht  ros  mbroc  .  ocus  doringne  in 
laid  :— 

R  os  mbroc  indiu  is  conair  chuan  .  romuir  ruad  etir  dá  all  '■ 
cian  gairit  tiocfait  náim  ann  .  is  bad  teg  Moiling  a  ham 

B  aethláig  mera  nach  mín  céim  .  cailig  fheda  im  in  fiod  ngluairi 
giugrainn  gerga  cocrait  gáir  .  sám  ra  brocnait  beith  na  huaim 

U  anbach  tonn  tarclaim  ra  hor  .  condál  con  fá  chétaib  cuan  Í 

rosbia  tailchinn  dar  linn  lain  .  focherdfat  imme  ar  nuair 
G  áir  na  Gairbe  clithar  fid  .  maigre  ina  srib  ||  suas  do  ráithí 

allgaire  cuach  mellach  linn  .  eicet  cor  finn  foscad  tráid 
T  áidiu  grianach  géntar  leis  .  beith  ar  a  greis  bad  maith  lem  '■ 

cian  gairit  tiocfat  náim  inn  .  Moiling  ainm  in  ti  isa  chell 
•  A  r  cúl  ra  doithnen  nán  ndian  .  ár  naiged  ra  sliab  dá  raen  Í 

arráir  dúinn  i  sléib  dá  thorc  .  innocht  co  ros  mbroc  na  mbraen 
F  uinsid  anuad  6  dubnóin  duinn  .  dar  tuinn  sruthra  sáile  sing  Í 

i  fiad  feimin  i  fiod  crot .  fácaib  ros  mbroc  ná  bi  inn 
A  ibinn  lem  réclam  dhaim  dliéin  .  résin  féin  i  fiod  dá  dall  '■ 

ráimtén  tuinne  dar  táib  chuain  .  fogar  esa  uair  ra  hall 
I    lie  alle  dá  chét  naem  .  do  ria  do'n  raen  co  ros  mbroc  ■ 

sesca  bliadan  cheithre  chét .  co  tóirset  tailcinn  in  port 
N  í  bad  sinn  ón  n{  bad  sinn  .  dobéra  in  ciossa  co  grinn  '■ 

ni  bad  chath  is  ni  bad  chrech  .  ni  bad  nech  acht  mad  Moiling 
D  ofaeth  linn  on  dofaeth  linn  .  Fathaid  tualaing  comól  grinn  '■ 

indíogail  mheic  Bhresail  bháin  .  dofaethsat  flaithe  Fail  finn 
G  lórach  for  dubghlais  innocht .  feraid  folc  for  fiod  dá  brón  f 

nocho  ni  cheilios  a  tairm  .  sneigios  risin  Gairb  a  glór 
G  lór  na  gáithe  trésin  sin  .  mar  as  deoin  re  rig  na  mbreth  í 

in  tuisce  sios  ina  ráin  .  in  sáile  aníos  immasech 
S   nigid  snechta  do  cech  raen  .  d'innaib  craeb  a  caillid  chuan  Í 

atracht  snechta  d'fiannaib  Fail .  is  ard  gáir  in  mara  muad 
E  nghuba  esa  ra  hail .  fuaim  chroite  Brain  broscar  niad  ■ 

cáisecha  Duibdíothruib  déin  .  fodhordán  Céin  meic  dá  rian 
C  omnuall  na  nela  do'n  tuinn  .  esnad  daim  duinn  díograis  bann  • 

fodórd  féinne  ra  fuaim  sreb  .  éngháir  ra  gren  gníom  nad  gann 
B  ad  adba  chaingen  can  chacht .  bad  adba  aingel  mon  port  • 

adba  iath  adba  én  mbec  .  adba  lec  ngér  ros  na  mbroc 

Ro  gabsat  do  rígbruidin  Moiling  luaith  .  ro  cóirgit  cách  di'ob 
ar  miadaib  ocus  ar  honóirib  .  ro  cachainté  ceoil  cor  ba  chairche 
chiuil  uile  in  teg  sain  ó'n  chúil  co  araile. 

Batár  triar  óclách  i  fiadnaise  indféinneda  .  ba  sed  a  nanmann 
Miledán  .  ocus  Eithledán  .  ocus  Enán  na  huarboithe.  Enán  na 
huarboithe  immedón  eturru.    fís  Enáin  sunn  for  bóromai: — 

Ba  sed  atchonnairc  cléirich  ac  aiffriund  ina  fhiadnaise  co 
nétaigib  srebnaide  sróldai  impu  .  é  féin  eturru  ac  dénam  indaiff- 
rind  leo.  ba  hiat  cléirig  bátar  ann  Moiling  cona  muintir  iartain. 
ro  éirig  iar  sain  Enán  ocus  ro  fhég  imme  in  sluag  .  ocus  ba  || 
hiongnad  leis  in  sluag  atchonnairc  annsaide  .  ocus  doringne  laid 
ocus  ro  thiorchan  co  tiocfaitís  cléirig: — 

R  os  mbruic  baile  buiredach  .  ós  tuinn  Berba  bánghlaine. 
tailchinn  ina  tromdámaib  .  contrebfat  re  a  thaeb 


298  j8]  Boroma.  367 

bad  é  in  tinad  arduasal .  bad  cenn  uide  ailithrech. 
inaimsir  na  naem 
A  ille  uathmar  eidnénach  .  inad  na  nos  naltaide. 
rosbia  Brénainn  borrfadach  .  atchonnarc  im  shuan 
gáir  na  Gairbe  gainmige  .  ra  tul  tuinne  tulghuirme. 
glenn  oilénach  uar 
T  áidiu  corach  caimlinntech  .  fa  hur  cairrge  craebghlaise. 
doróiset  sunn  sochaide  .  dá  himthecht  ar  dia 
dá  chét  naem  conárghlaine  .  muinter  choimded  chumachtaig. 
Moiling  luam  na  firinne  .  cid  fota  daria 
A  tchuala  na  haiffrenna  .  atchonnarc  na  saltracha 
na  sreith  taeb  ra  taeb 
croimchinn  atachonnacsa  .  cona  crannaib  croimchenna. 
atchonnac  na  tailchenna  .  is  taidbsiu  na  naem 
M  oiling  luam  na  firinne  .  fáid  meic  Maire  mórghlonnaig. 
mise  for  a  chomairce  .  co  bráth  ó  indiu  immach 
beit  cléirig  na  comnaide  .  uas  altóirib  ainglide. 
do  raga  fer  foluaimnech  .  atuaid  ammaig  rath 
T  aige  arda  airerda  .  cruaide  ocus  comnarta, 
filet  sunn  innocht 
epscuip  ocus  áncharait .  uasail  ocus  ailethraig. 
dá  néis  irros  mbroc 

Tri  lá  ocus  tri  aidche  d'Fiunn  cona  fhéinn  ísindinud  sain  co 
torachtatar  fianna  Eirenn  as  cech  áird  chuice.  táncatar  uile  rempo 
iartain  co  ráith  imil  risanapar  in  garbthonach  indiu  .  is  ann  sin  ro 
iarfaig  in  rígféinnid  Fionn  mac  Cumaill  :  cáit  sunn  ar  sé  ropsat 
mairb  na  hingena  triasamberar  in  ciossa  a  Laignib.  ro  múined 
dó  iar  sain  in  tionad  ocus  deisid  Fionn  issindinud  sin  ocus  dorin- 
gne  laid: — 

M  or  in  gniom  doringned  sunn  .  má  fuaratar  fir  forlunn  '■ 

dá  ingin  rig  Temrach  tuaid  .  ropsat  mairb  ann  fri  aenuair 
E  ocho  mac  Echach  na  nath  .  ránic  reime  tech  Temrach  Í 

ropa  chliamain  ro  bái  than  .  do  rig  Themra  do  Thuathal 
D  á  ingin  oc  Tuathal  trén  .  Fithirt  is  Dáirine  a  tér  '■ 

Dáirine  is  Fithirt  cen  ail  .  dá  ingin  Tuathail  techtmair 
T  ucad  d'Eochaid  Fithirt  fhinn  .  i  Temraig  <5s  raenaib  rinn  '• 

ba  roga  nuachair  cen  ach  .  ingen  Tuathail  na  Temrach 
C   eisid  in  ri  ar  Fithirt  finn  .  ropa  ghníom  écóir  imghrinn  '• 

no  co  tuc  Dáirine  lais  .  anall  ó  Themraig  thaebglais 
M  ar  dorocht  Dáirine  donn  .  rop  adbal  in  tanforlonni 

marb  Fithirt  de  náire  de  .  marb  do  chumaid  Dáirine 
D  ognither  tanach  co  trén  .  i  tig  meic  Echach  doimléní 

d'ingenaib  in  rig  co  rath  .  conid  de  atá  garbthonach 
R  o  soich  Temraig  fios  in  sceoil  .  ropa  ghníom  áigsech  aichbeoil  Í 

triocha  ar  tri  caecdaib  ammaig  .  marba  do  mnáib  dá  cumaid  II 

E  irgit  sluaig  Ulad  innáig  .  ocus  anairdrí  d'aenláimí 

eirgit  sluaig  Temrach  na  tlacht .  ocus  sluaig  chóicid  Chonnacht 
C  onrach  mac  Deirg  ba  trén  smacht .  is  é  ropa  ri  Chonnacht  '• 

Fergus  febail  fáth  co  ngail .  is  é  ropa  ri  d'Ultaib 
D  alta  rig  Connacht  na  cath  .  rop  í  Fithirt  na  príomrath  Í 

dalta  rig  Ulad  na  nech  .  rop  í  Dáirine  doinnghel 
R  f  Temrach  dá  mile  dec  .  issed  tánic  sunn  ar  sét  Í 

sé  mile  d'Ultaib  cen  acht .  sé  mile  do  shluag  Chonnacht 
C  omraicit  i  Temraig  tréin  .  im  in  ngníom  náigsech  naichbéil  í 

dogniat  comairle  co  mblad  .  la  rig  Temra  la  Tuathal 
I    s  ferr  lemsa  iná  cath  .  atrubairt  ri  na  Temrach  Í 

ní  háil  dam  cath  co  cruaide  .  do  shluag  Berba  bratuaine 
A  dubairt  ri  na  Cruachna  .  a  haithesc  febda  fuachda  '• 

ni  bad  choma  acht  cath  mór  mer  .  gébat  ó  rígraid  Laigen 
A  trubairt  ri  na  hEmna  .  a  haithesc  fuachda  febda  ■ 

conná  gébad  acht  mad  cath  .  ó  Laignib  arna  bárach 
R  o  raid  ri  Temrach  .  aithesc  allata  imlán  í 

taet  each  uaib  ina  chomair  .  fó  Laignib  in  laechdolaid 
G  absat  sluaig  Ulad  ré  each  .  dar  Esa  dar  Odba  ngnáth  Í 

dar  Fithart  cusna  fonna  .  dar  faenlergaib  Faendroma 
R  o  gabsat  sluaig  na  Cruachna  .  dar  Gualu  ba  ghniom  fuachda  '■ 

ráncatar  Nás  lionaib  nath  ..sin  matain  arna  bárach 
R  o  gabsat  sluaig  na  Temra  .  dar  Graifrenn  ba  ghniom  febda  '• 

dar  mag  Muagenn  lith  nad  lac  .  dar  Rige  is  dar  mag  Nuadat 
C  engait  Laigin  ina  ndáil  .  fó  chomrepinn  fó  chombáigí 

cor  thuit  Fergus  fáth  nguba  .  ar  in  leirg  ós  lethduma 
I    nnister  do  rig  Themra  .  mar  dorochair  ri  Emna  '■ 

issed  atrubairt  ri  Breg  .  is  ascalt  rig  a  muinter 
L  oiscther  Nás  is  Ailenn  án  .  loiscther  Maistiu  mílib  dálí 

loiscther  Ráiriu  ba  ruad  d'fuil .  ocus  miiirther  bare  Bresuil 
G  absatar  na  sluaig  iar  sin  .  co  ráncatar  ráith  imil  ■ 

sluaig  na  Temrach  tolaib  tlacht .  ocus  sluaig  chóicid  Chonnacht 
C  engait  Laigin  ina  ndáil  .  dá  rig  Temrach  ba  trénbáig  Í 

co  ro  fhersatar  cath  cruaid  .  ra  ráith  nimil  anairthuaid 
T  inól  Laigen  lathar  nglé  .  cóic  mile  is  ceithri  mile  '■ 

cóic  mile  déc  mór  indnim  .  is  sé  mile  ina  naigid 
B  rister  ar  Laignib  nallong  .  uair  fuaratar  écomlonn  '■ 

marbthair  rig  Laigen  sin  chath  .  ocus  térnaid  ri  Temrach 
I    mpáid  ri  Temrach  fa  thuaid  .  co  riacht  Temraig  in  tromshluaig  '■ 

iar  marbad  in  fhichet  rig  .  rue  leis  éraic  cen  imshnim 
T  rícha  bó  atiat  finnfherga  .  bat  imlána  óidherga  '■ 

nói  mile  bó  do  rig  Breg  .  inéraic  a  dá  ingen 
A  trian  isin  Temair  truim  .  is  amlaid  rainnit  leith  Cuinn  f 

a  trian  in  Emain  cen  acht .  a  trian  i  Cruachain  chonnacht 
M  ór  de  rigaib  tiar  is  tair  .  rosteclaim  co  roich  Temraig.i 

in  tsechtmad  bliadain  ba  bhrón  .  is  ann  berair  incháin  mhór 

Bátar  iarom  indfiann  innaidche  sin  oc  in  garbthonaig.   ro  éirgi- 
set  immucha  arna  bárach  i   comdáil  rig  Laigen.   táncatar  tra 

tromlach  na  féinne  ocus  tromlach  cúicid  Gailian  ocus  tucsat  ||  a 
naigid  innaenfecht  for  leth  Cuinn  .  is  ann  bátarsaide  oc  Cnám- 
ros.  ro  cuired  cath  cruaid  combágach  comramach  eturru  leith 
for  leith.  ar  a  ái  sin  ni  ro  fhulangair  do  leith  Chuinn  co  ráimil 
form  ocus  co  ro  marbait  nái  mile  díob  im  thri  macu  Cairpre  life- 
chair  .i.  Eochaid  .  ocus  Eochaid  doimlén  .  ocus  Fiacha  roiptine 
dianebrad : — 

I    n  cath  ac  Cnámross  .  ní  chélam  coscrad  sithe 
im  thri  rigu  .  docherdatar  ann  trí  tri  mile 

Ni  rucad  tra  in  bórama  iar  sain  alLaignib  co  ro  marbait  in 
tricha  n'gingen  ocus  cét  ningen  im  each  naeningin  i  Temraig  la 
Dunlang  mac  Ennai  niad  .  diambái  in  chlaenferta  i  Temraig  .  co 
ro  athsnaidmed  in  bórama  doridise  for  Laignib.  is  mór  cath  tra 
ro  fhersat  Laigin  ó  shein  mán  mbórama  co  ro  gab  Laegaire  mac 
Néill  n'ge  nEirenn  .  ocus  ité  in  so  na  catha  sin  ocus  na  héchta  .i. 
cath  maige  Nuadat  ria  mBresal  mbélach  beus  cath  Chruachain 
chlaenta  ria  Labraid  for  Eochaid  muigmedóin.  dá  chath  dec  ro 
bris  Enna  for  Niall  náighiallach  .  marbad  dana  Néill  náigiallaig 
ac  muir  nicht  la  Eochaid  mac  Ennai. 

Gabaid  iar  sain  Laegaire  mac  Néill  n'ge  nEirenn  .  ocus  tinólais 
leth  Cuinn  leis  do  thobuch  na  bórama  ocus  tic  ar  sluagud  ilLaig- 
nib.  is  é  ba  ri  Laigen  in  tan  sin  Enna  ceinnselach  mac  Labrada 
meic  Bhresail  bhélaig.  tinólait  iarom  Laigin  im  Enna  ocus  doberat 
cath  do  Laegaire  .i.  cath  átha  dara  for  Berba.  máidid  ann  for 
Laegaire  ocus  marbthair  dergár  leithe  Chuinn  ann  .  ocus  tinó- 
laiter  a  cinn  co  ndernad  earn  diob  ar  brú  na  Berba  immaif 
Ailbe  .  irgabthair  dana  Laegaire  mac  Néill  féin  ann.  ro  ghel 
dana  ná  toibéchad  tri  bithu  in  mbórama  ocus  a  anacul.  do  rat 
iarum  ráthachas  na  ndúl  dar  a  chenn  ná  ticfad  dá  tobuch  tria 
bithu  ilLaignib.  ocus  issed  ón  ná  ro  chomaill.  uair  tháinicsium  i 
ciunn  dá  bliadan  colleith  co  ro  gab  bú  oc  sid  Nechtain  .  conid 
aire  sin  tucsat  na  dúile  dáil  báis  do  Laegairiu  i  taeb  Chaise  .i. 
talam  dá  shlucud  .  ocus  grian  dá  loscud  .  ocus  gaeth  do  dula 
uad  .  is  de  sin  ráidter: — 

A  tbath  Laegaire  mac  Néill  .  i  taeb  Chaise  glas  a  tír  í 
dúile  dé  darstánic  dáil .  rucsat  dáil  báis  forsin  ríg 

Ro  gab  Ailill  molt  mac  Daithí  ríge  nEirenn  iar  sain  ocus  toib- 
gid  in  mbórama.   itiat  so  dana  na  catha  ro  bhrisiset  Laigin  for 

2  B 

Ailill  molt  ocus  forsna  rigaib  aile  ro  gab  indegaid  Aililla  muilt 
co  Aed  mac  Ainmeirech  || .  cath  luachra  Breg  .  cath  dumai  Aichir. 
cath  Ocha  .  for  Ailill  molt  in  sin  .  isin  chath  dhéidenach  doroch- 
air  Ailill  molt  la  Crimthann  mac  Ennai.  cath  Grainne  .  cath 
Tortan  .  cath  droma  Ladgainn  .  cath  breg  Eile  .  cath  Fremann 
mídc  ré  Failge  rot  {nomen  illins  magni  regis)  mac  Catháir.  ocht 
catha  fichet  ré  mac  nDúnlaing  tré  bréithir  mBrígte.  cath  maige 
ochtair  for  Lugaid  mac  Laegaire  .  cath  droma  damaige  .  cath 
Dúin  másc  .  cath  Ocha  alachath  .  cath  Slaibre  .  cath  Chinn  sraithe. 
cath  Fionnabrach  ria  nAilill  mac  nDúnlaing  .  cath  ria  Coirpre 
illadach  .  cath  droma  Laegaire  ria  nAengus  ocus  Fergus  dá  mac 
Crimthainn  meic  Ennai  for  Diarmait  mac  Cerbaill.  cia  no  thoib- 
gitís  tra  na  rig  no  gheibtís  Themraig  in  mbóroma  is  sochaide 
díob  nach  beired  cen  chath. 

Gabaid  Aed  mac  Ainmeirech  ríge  nEirenn.  itiat  so  meic  Aeda 
.i.  Domnall  ocus  Maelcoba  cléirech  .  Gabrán  ocus  Cumascach. 
tánic  in  Cumascach  sin  d'acallaim  a  athar  ocus  issed  ro  ráide 
fris  :  bad  adlaic  damsa  saerchuairt  maccaemnachta  Eirenn  do 
dénam  ocus  biaid  ben  cech  rig  in  Eirinn  aidche  acum.  tánic 
iarum  Cumascach  reime  for  saerchuairt  na  hEirenn  co  tóracht 
dar  Ríge  anall  ar  amus  Laigen  .  ceithri  catha  a  lion,  is  é  ba  rí 
Laigen  in  tan  sin  Brandub  mac  Echach  meic  Muiredaig  meic 
Aengusa  brugaig  meic  Feidlimthe  meic  Ennai  cheinnselaig.  ro 
innised  iarum  do  Brandub  mac  rig  Eirenn  dá  innsaigid  ar  saerchu- 
airt .  atbert  Brandub  :  tiagar  ar  sé  inanaigid  ocus  apar  friu  co  ná 
filimse  ann  acht  do  chuadas  imBretnaib  do  thobuch  chiosa  ocus 
chána.  ocus  déntar  a  coinnmhed  ó  Bóinn  co  hlnneoin  ocus 
marbad  each  a  choinnim  .  ocus  ticed  Cumascach  féin  chucamsa  co 
trí  chét  mac  rig  imme  ocus  dobérsa  mo  mnái  dó  amail  do  ratsat 
rig  na  cóiced  ar  chena.  doringned  tra  in  coinnmed  .  ocus  do 
riacht  in  cethramad  cath  diob  co  tech  mBranduib  co  belach 
ndubthaire  risanapar  belach  Conghlais  indiu.  deisid  iarum  Cum- 
ascach for  erlainn  in  baile  .  táncas  dá  fhrestul  ocus  do  ratait  iat 
uile  inaentech. 

Isindló  sin  tánic  Maedóc  ua  Dunlaing  d'innsaigid  Branduib 
ocus  aisceda  leis  .i.  aél  .  ocus  coire  .  ocus  sciath  .  ocus  claidem. 
bái  acá  tespénad  do'n  rig  ocus  doringne  laid  mbic : — 

F  uilet  sunn  aisceda  rig  .  a  meic  Echach  cen  imsnim  '• 
aél  co  mbrannaib  braine  .  sciath  is  chlaidem  is  chaire 

I    n  taél  alius  in  bid  .  issed  as  chubaid  ra  hairdn'gi 

in  coire  do  bruith  na  nom  .  ro  órdaig  Crist  in  comgor  || 
I    n  sciath  ra  hucht  in  chatha  .  inaigid  na  nanflatha  '■ 

in  claideb  do  chlód  na  gcath  .  bid  acut  a  meic  Echach 
C  onnláid  cerd  Brígte  ní  chél  .  is  é  doringne  innaélí 

Grésach  doringne  in  caire  .  do  mac  Néill  do  Laegaire 
C  laideb  Crimthainn  sciath  Ennai .  is  uaimse  dorogébai  Í 

aél  meic  indéicis  Fhinn  .  coire  Dubthaig  ó  dhuiblinn 
D  o  rat  Laegaire  na  lenn  .  do  Dubthach  d'ollom  Eirenn  '■ 

do  rat  Dubthach  dian  a  ghal  .  d'Fiac  do  mac  a  shethar 
T  uc  Fiac  do  Dhúnlang  do'n  réim  .  do  rat  Dúnlang  é  d'Ailéill  '■ 

do  rat  Ailell  damsa  iar  suin  .  dosbiurtsa  duitsiu  a  Bhranduib 
M  aithe  na  cruid  beiri  lat  .  aél  is  choire  comnarti 

claideb  Crimthainn  arnat  chuir  .  sciath  Ennai  as  comderg  ra  fuil 
I    s  mise  Maedóc  nammed  .  tussu  Brandub  ri  Laigen  '■ 

mise  ac  crábud  's  ac  comaid  .  tussu  ac  éirge  ra  folaid 

Tiomnais  Maedóc  céilebrad  iartain  do  Bhrandub  ocus  dogni 
na  briathra  becasa: — 

M'  aél  trébenn  torcbálach  .  tucad  lem  do  Bhrandub  bhorbdálach  .  mo 
choire  dron  dergdualach  .  tucad  uaim  do  mac  Echach  ardbuadach. 
cét  tinne  ro  fhiala  .  talla  ann  frí  béim  naéla 

Imthigis  Maedóc  iartain.  ro  gab  dana  Brandub  étach  mogad 
imme  .  ocus  ro  ghairm  Aengus  mac  Airmedaig  rig  ua  Failge 
chuice  ocus  atbert  fris  :  éirgem  ar  sé  ocus  cuirem  in  coire  ut  for 
teinid  ocus  líonam  é  do  mucaib  ocus  do  martaib.  ro  tócbad  leo 
iarum  in  coire  for  teinid  ocus  ro  lionad  do  thorcaib  ocus  do 
martaib  é  .  ro  hatád  tore  trichemruad  móirtheined  imme  co  rom- 
berbastar. 

Ba  hann  sin  ro  raid  mac  rig  Eirenn  :  cáit  ar  sé  atá  ben  Bran- 
duib.  docuas  ar  cenn  na  n'gna  uad.  tánic  in  rígan  dá  acallaim 
ocus  ro  fher  fáilte  ri  mac  rig  Eirenn  :  tabair  ar  si  aiscid  damsa 
uait.  cia  aiscid  chonnaigi  ar  mac  rig  Eirenn.  ni  annsa  ar  si. 
dál  damsa  ar  si  cen  m'astúd  co  táir  dam  rainn  do'n  tsluag  ocus 
co  ro  chennagar  m'einech  uaidib.  do  ratad  éim  disi  innaiscid  sin. 
ocus  ro  imthig  reimpe  iar  sain  corránic  clithar  diamair  dúine 
Buichet  .  ocus  fácbais  in  mbaile  uile. 

Ba  hann  sin  tank  Glasdám  cáinte  meic  rig  Eirenn  cona  non- 
bur  cáinte  imme  d'iarraid  airigthe  forsna  luchtairib.  atbert 
Brandub  ris  :  in  tu  féin  dobéra  béim  naeoil  duit  nó  in  mise. 
issed  atbert  in  cáinte  :  tabairsiu  ar  sé.  do  rat  imorro  Brandub 
innaél  sin  choire  ocus  dobert  nái  naisle  d'aenbéimim  aníos. 
atnaid  in  cáinte  acá  fhégad  .  dar  bréithir  bar  in  cáinte  ní  tidnacul 

2  B  2 


372  Boroma.  [301 «;  47/Sz 

mogad  acht  tidnacul  rig  .  ocus  rue  leis  corice  in  tech  irraibe  mac 
in  rig  ocus  issed  a  cétna  ro  ráidside. 

Is  sin  tan  sin  atbert  Brandub  ra  Aengus  mac  nAirmedaig  : 
líontar  ar  sé  bara  acainn  ocus  berar  do  mac  rig  Eirenn.  doring- 
ned  tra  amlaid  sin  ocus  ro  thócbatar  na  dá  rig  form  in  bara  .i. 
Brandub  ocus  Aengus  ocus  dosberat  slaet  de  i  fiadnaise  rig 
Eirenn  .  ocus  táncatar  rempo  immach  ocus  ro  iadsatar  in  rig- 
chomlai  móir  in  rigthige  dar  a  néise  .  uair  bái  nert  nónbair  in 
each  fhiur  diob.  do  ratait  ceithre  teinte  iar  sain  sin  teg  .i.  teine 
cacha  slesa  .  ocus  is  ann  sin  ro  raid  Cumascach  :  cia  gabus  in  teg 
forainn.  mise  ar  Brandub.  ba  hann  sin  atrubairt  Glasdám  cáinte  : 
ná  déntar  mebal  fhormsa  ar  sé  .  uair  ro  chaithes  do  biad.  ní 
dingéntar  ar  Brandub  :  dring  risin  tech  ar  sé  ocus  ling  dar  féice 
in  tige  .  ocus  ling  dar  barr  na  lasrach  immach  ocus  bad  slán  duit 
uainne.  atchluini  sút  a  Chumascaig  ar  in  cáinte  .  geib  m'étachsa 
ímmut  ar  in  cáinte  ocus  éirc  immach.  ro  chuaid  iarum  Cumas- 
cach fó'n  innas  sain  immach  ocus  ro  brised  co  mór.  ro  gab  reime 
iartain  co  hanfann  co  mónaid  Cumascaig  i  ciunn  faitche  chille 
rannairech.  ba  hann  sin  dorála  chuice  Lóichine  lonn  sen  ua 
Lonáin  airchinnech  cille  rannairech  ocus  benais  a  chenn  de  iarna 
shlonnud  dó  .  ocus  rue  leis  in  cenn  co  hairm  imbái  Brandub  ocus 
ro  thespén  dó  in  cenn.  conid  aire  sin  do  ratad  sáire  do  chill 
rannairech. 

Is  sin  tan  sin  tánic  epscop  Aedáin  dá  ninnsaigid  .i.  epscop 
glinne  dá  loch  .  ba  mac  máthar  side  do  Aed  mac  Ainmeirech. 
issed  ro  raid  in  cléirech  :  at  mora  ar  sé  na  héchta  so  doringsid. 
cia  forsandigéltar  iat  ar  Brandub.  ro  recart  in  cléirech  :  is  cet  Horn 
ar  sé  cid  for  mac  mo  máthar  .i.  for  Aed  mac  Ainmeirech  .  ocus 
doringne  laid  :  guidim  coimdid  cumachtach  .  coimsid  cille  ran- 
nairech .  et  cetera  alibi  in  hoc  libro  scripsimus  .  || 

[G  uidim  coimdid  cumachtach  .  coimdid  cille  rannairech  Í 

ro  b'é  digal  Chumascaig  .  guin  Aeda  meic  Anmairech 
G  uin  Aeda  meic  Ainmeirech  .  atá  dúib'  i  tairngire  í 

rí  in  talman  do  thurchairthe  .  is  adbal  indainbtine 
T  ri  catha  meic  airdEchach  .  co  Aed  inna  urnaide  '• 

ticfa  uair  na  dergmaitne  .  is  bud  cruaid  in  comraicthe 
G  uin  Aeda  iar  nguin  Chumascaig  .  dogéntar  mar  áirmipise  Í 

sé  mile  mar  máidimse  .  scél  fire  issed  ráidimse 
B  ud  garb  gleo  na  cétáine  .  do  Themraig  na  torcraide  '■ 

ni  bud  suail  in  lechtlaige  .  bias  re  rigaib  Lorcmaige 

B  eitit  mná  can  muintera  .  beitit  fir  i  fuiledaib  '• 

beitit  meic  for  merugud  .  do  sceol  meic  meic  Muiredaig 
B  ud  chotach  bud  chomfosad  .  cé  beit  catha  coimdéine  '■ 

bud  chumtach  bud  chomraichne  .  ra  hUltaib  innershléibe 
I    si  seo  mo  chomairle  .  do  mac  Echach  ainbtenachi 

ná  bíodh  in  rí  róbladach  .  im  shíd  ra  mac  Ainmerach 
I    si  seo  mo  chomairle  .  mairg  nach  dogni  dormuine  ■ 

mairg  fhaemus  a  ainfine  .  mairg  mhorus  a  mhogduine 
D  ar  Scadarc  re  sciathbuidin  .  doria  mac  meic  Muiredaig • 

dar  Muintech  dar  Muinigin  .  dar  Dáimne  co  nduibfedaib 
D  ar  Etar  dar  ardchaillid  .  doria  forgla  ár  tionuailnei 

dar  ard  mBresta  mbladáibe  .  dar  ses  Sláine  sriobuaine 
D  ar  fé  cusna  fidlesaib  .  dar  romag  re  roshluagaib  Í 

doria  rena  rodhiormaib  .  bud  chomraicte  comhuabair 
B  eit  fir  ina  faenligi  .  re  mac  Echach  erbadaig  Í 

snigfid  fuil  dar  fidrengaib  .  suidfit  bruin  for  bernadaib 
A  tchiu  goa  gérghorma  .  ós  a  sluag  collíonmaire  Í 

atchiu  adbar  ármaige  .  ós  rennaib  a  riograide 
A  tchiu  chath  can  chuntabairt  .  atchiu  in  badb  cá  tharrngaire  '■ 

atchiu  adbar  iorgaile  .  ac  sluag  Berba  barrglaine 
A  tchiu  maidm  ar  mórshluagaib  .  nocho  lem  nach  duainmiobair  Í 

atchiu  braen  dar  sáirshlegaib  .  atchiu  Aed  in  uairiolaig 
A  tchiu  ár  ar  Eoganchaib  .  atchiu  lén  ar  Aidnechaib  '■ 

atchiu  leth  Cuinn  comchubaid  .  do  thuitim  re  Laignechaib 
A  tchiu  ár  inaenbaile  .  ar  leith  Chuinn  in  chomlongaid  '■ 

atchiu  chlaind  Néill  niamchoraig  .  is  a  naigthe  inaenchonair 
A  tchiu  mana  mórchatha  .  for  leith  Chuinn  co  comramaibi 

atchiu  degrig  ndagLaigen  .  do  dréim  dar  a  normanaib 
C  reitim  Isu  narchainglech  .  in  ruire  cá  ruibimseí 

rí  nime  ní  cheilimse  .  is  é  in  coimdiu  ghuidimse  || 

Issed  ro  raid  epscop  Aedáin  ra  Brandub  :  tiagar  uait  co 
hAilech  co  tech  Aeda  meic  Ainmeirech  ocus  innister  dó  a  mac 
do  marbad.  conid  ann  atbert  Brandub  :  cuirfiter  ar  sé  .  ocus 
doringne  laid : — 

T  iagar  techta  uainn  co  hAilech  .  co  rig  Eirenn  niorradach  Í 

inniset  do  rig  in  tochair  .  mar  dorochair  Cumascach 
R  op  i  in  choinnem  neimnech  námat .  mac  in  daigrig  deoradhaig  • 

issed  tánicside  ar  sét  .  trí  fichit  cét  d'Eoganchaib 
D  obeirthe  chuice  ina  lepaid  .  do  mac  rig  na  Samhuairei 

ben  cech  airdrig  fhuair  in  Eire  .  do  rig  Eirne  adhuaire 
T  éiged  Munchorach  is  Murchad  .  co  teg  Aeda  daigfledaigi 

téiged  Ciar  caille  is  Daelgus  .  is  Aengus  mac  Airmedaig 
I    nniset  ar  cholbu  Ailig  .  in  dáil  imma  tiagatsomi 

ocus  ná  léicetsom  sech  láim  .  in  mbáig  imma  tiagatsom 

Dollotar  iarum  na  techta  fo  thuaid  co  ráncatar  Ailech.    ro  iar- 

faig  rí  Eirenn  scéla  díob.  issamlaid  ||  ro  bái  in  ri  ocus  corn  ina 
láim  ac  ol  meda  .  issed  ro  ráidset  na  techta  :  na  scéla  filet  acainn 
ni  innisfem  iat  cen  log.  ac  seo  in  corn  so  dúib  bar  Aed  .  conid 
de  atá  corn  Laigen  in  Ailiuch.  ro  innisetar  a  scéla  iar  sain  :  ro 
marbad  ar  siat  do  macsu  ocus  ár  a  muintire  acainn.  atchual- 
amarne  chena  na  scéla  sin  ocus  ar  a  ái  roseisidse  imshlán  .  ocus 
dá  roisemne  in  bar  ndegaidse  ar  sé  adchichistí.  táncatar  na 
techta  rempo  atuaid  iar  sain  co  tórachtatar  bail  irraibe  Bran- 
dub,  ocus  ro  innisetar  dó  dál  rig  Eirenn  ilLaignib  do  digail  a 
meic. 

Do  ringned  tra  léirthionól  leithe  Chuinn  la  Aed  mac  Ainmeir- 
ech  ocus  táncatar  rempo  co  Rige.  ro  hinnised  do  Brandub  fir 
Eirenn  do  beith  ac  Rige.  is  ann  dana  bái  Brandub  in  tan  sin  i 
Scadairc  i  ndeisciurt  ua  Ceinnselaig  .  ocus  tánic  reime  fa  thuaid 
dar  Muintech  .  dar  Muinichin  .  dar  Dáimne  .  dar  Etar  .  dar  Ard- 
chaillid  .  dar  ard  mBresta  .  dar  Sláine  .  dar  Fé  .  i  mbelach  ndub- 
thaire  risanapar  belach  Conghlais  .  co  a  dún  féin. 

Is  ann  sin  tánic  epscop  Aedáin  d'innsaigid  Branduib.  scéla 
lat  a  chléirig  ar  Brandub.  leth  Cuinn  ac  baeth  eba  ac  dun  Buaice 
ar  epscop  Aedáin  :  ar  ngabáil  dúnaid  ocus  longphuirt  leo  ann. 
imthigsiu  a  chléirig  arsa  Brandub  do  innsaigid  meic  do  máthar 
.i.  co  Aed  mac  Ainmeirech  .  ocus  iarr  fosad  fair  dún  co  tóirset  ar 
slóig  chucuinn  ocus  fogéba  síd  nó  debaid  iar  sain,  ro  chuaid  in 
cléirech  reime  iar  sain  co  pupaill  rig  Eirenn  ocus  ro  ferad  fáilte 
fris.  ro  iarfaigit  scéla  de  .  issed  ro  raid  in  cléirech  Brandub  do 
beith  ac  ráith  Branduib  for  in  tSláine.  cid  má  tánacsu  ar  Aed. 
do  chuingid  fhosaid  fortsu  ra  síd  nó  ra  debaid  ar  in  cléirech.  ni 
fhuigbesiu  in  fosad  sin  ar  Aed  co  ro  benta  do  láim  do  na  tri 
ballaib  filet  acut  dá  ndeine  do  chlaind.  oclaigther  in  cléirech 
annsaide  ocus  atbert  :  máramfhitirse  dia  ar  sé  co  tuca  sodh  meic- 
thire  na  tri  baill  filet  acutsu  conice  in  tulaig  út  tall,  ocus  ba  fior 
ón  .  conid  de  sin  dogairther  tréball  ó  shein  illé. 

Ro  éirig  iar  sain  ri  Eirenn  ocus  ro  gab  recht  é  .  ocus  ro  éirgiset 
fir  Eirenn  ocus  táncatar  rempo  ocus  epscop  Aedáin  leo.  ráncatar 
iar  sain  co  belach  dúin  bolg  .  ro  iarfaig  in  ri :  cá  hainm  in  bel- 
aigse.  belach  dúin  bolg  sain,  ciata  builg  itir  ón  ar  in  ri.  builg 
lóin  fer  nEirenn  faicfiter  ann  innocht  ac  Laignechaib  ar  in  cléir- 
ech.  ráncatar  iar  sain  ||  conice  in  lie  .  ro  iarfaig  in  ri :  cá  hainm  na 
glaislice  móire  seo.    lee  chomairt  chnáma  sin  ar  in  cléirech.   cata 

cnáma  itir  ón  ar  in  ri.  uair  as  fuirri  brisfiter  do  chnámasu  ocus 
benfaider  do  chenn  diotsu  innocht  ar  in  cléirech.  ráncatar  rempo 
co  bernaid  na  sciath  :  cia  hainm  na  bernadsa  ar  in  ri.  berna  na 
sciath  sain  ar  in  cléirech.  cata  scéith  itir  ón  ar  in  rí.  scéith 
Chonaill  ocus  Eogain  faicebtair  ann  innocht. 

Luidset  fir  Eirenn  dar  in  mbernaid  sin  ocus  gabsatar  fir 
Eirenn  dúnad  ocus  longport  ann  sin.  gabais  epscop  Aedáin 
reime  co  dú  imbái  Brandub.  iarfacht  Brandub  scéla  dó  .  atbert  in 
cléirech  fir  Eirenn  do  ghabáil  longpuirt  ac  cill  Bélat  .  ocus  ro  raid 
ná  fuair  féin  honóir. 

Is  ann  atbert  Brandub  :  cáide  do  chomairle  dun  a  chléirig.  ní 
annsa  ar  epscop  Aedáin  :  tuimther  rígchaindell  rómór  acut  i  clud 
na  rátha  so  immuig  .  ocus  tabar  trí  chét  seisrech  ocus  dá  dam 
dec  in  each  sheisrig  .  ocus  curtar  cléib  gela  forthaib  ocus  ócláig 
imda  isna  cliabaib  sin  ocus  tuige  os  a  cennaib  .  ocus  biad  féin 
forsin  tuige  anuas.  tabraiter  chucut  tri  caecait  ech  ainriata  .  ocus 
cenglaiter  builg  ina  nerblaib  ocus  lionaiter  na  builg  sin  do  mion- 
chlochaib  do  chur  sceoin  for  gregaib  Eirenn.  biodh  in  chaindell 
mór  út  remut  ocus  in  n'gehoire  má  cenn  co  rois  medón  longpuirt 
fer  nEirenn  .  cuir  techta  innairet  sin  d'innsaigid  rig  Eirenn  ocus 
apar  ris  co  mberthar  biad  Laigen  dó  innocht. 

Doringned  in  chomairle  sin  la  Brandub  .  innairet  ro  bás  imme 
sin  atbert  Brandub  :  is  ferr  damsa  féin  ar  sé  dul  d'fégad  in  tsluaig 
ocus  tairsiu  liom  a  chléirig.   ragat  bar  in  cléirech. 

Tánic  iarsain  Brandub  sé  fichit  óclách  ocus  aenech  leo  .i.  ech  ac 
Brandub  .  ocus  luid  in  cléirech  ina  charput  leo  ótá  sin  co  ráncatar 
lethtáib  sída  Nechtain.  dercais  in  cléirech  uad  sios  for  in  long- 
port  ocus  atchonnairc  amail  elta  ilarda  each  datha  cen  ghluasacht 
ós  chiunn  in  longpuirt.  iarfaigis  in  cléirech  :  cata  elta  ilarda  ata- 
ciam.  meirgeda  fer  nEirenn  sin  ar  Brandub  ar  slataib  ocus  ar 
gáib  uas  bothaib  fer  nEirenn  .  conid  ann  atbert  in  cléirech  na 
rannusa: — 

A  tchiusa  na  meirgi  .  is  mana  catha 

mar  bit  eoin  ar  luamain  .  co  ndeilb  cacha  datha 
M  airg  tánic  a  turus  .  ua  Néill  as  a  taigib 

bad  ghnim  co  ngonaib  .  dothaeth  rigrad  Ailig 
N  ocho  nasa  a  náirim  .  gním  Laigen  ardunchaig 

dá  ro  thuit  dá  ndebthaib  .  Ailill  mór  mac  Criomthainn 
C  id  Crimthann  a  athair  .  re  taeb  Ennai  aignig 

nochor  ba  ghniom  dochair  .  dorochair  oc  Laignib 

N  ochor  b'asa  a  náirim  .  gním  Laigen  ard  amrai  || 

dar  chuirset  a  Temraig  .  Conn  cétchathach  calma 
M  airg  benus  ra  Brandub  .  borrfad  mara  romra 

ra  finscoith  na  Temra  .  ra  bile  nard  nOdba 
I    s  aice  dorochair  .  Finghin  flaith  na  Muman 

is  aice  dorochair  .  Maelmada  is  Maelmudach 
I    s  aice  dorochair  .  Irladach  mac  Cobthaig 

is  aice  dorochair  .  Flannacán  mac  Donnchaid 
D  obarficfa  imbárach  .  in  tairdri  gatbiusa 

bad  chomraicthe  flatha  .  d'fius  in  chatha  atchiusa 

Imthigis  epscop  Aedáin  uaidib  dá  chill  féin  .  confaca  iar  sain 
Brandub  in  sliab  lán  do  maccaemaib  ocus  is  iat  maccáime  bátar 
ann  maccáime  Ulad  im  Diarmait  mac  Aeda  róin.  táncatar  meic 
rig  Laigen  ocus  teglach  Branduib  ina  timchell  ocus  ro  gabait  ar 
braigtib  iat.  cia  sib  ar  siat.  macrad  Ulad  sinn  ar  siat  má  mac 
rig  Ulad.  ro  innised  sin  de  Ultaib.  ro  éirgiset  iar  sain  Ulaid  .i. 
secht  cét  ocus  secht  mile  a  lion  etir  laech  ocus  chléirech  .  ránc- 
atar  i  comfochraib  do  Bhrandub  ocus  ro  ráidsetar  :  cid  márag- 
bais  ár  macu  ar  siat.  do  ghait  bar  neceng  catha  diomsa  ar  Bran- 
dub. gétair  díotsu  co  bráth  bar  rí  Ulad  .  ocus  dogéntar  cró 
cotaig  ocus  aentad  etrainn  .  ocus  issed  son  ro  tairrngeired  tria 
aislingthe  Chonchobair  meic  Fhachtna  .  ocus  ro  innis  ri  Ulad  in 
taislingthe  ocus  atbert; — 

A  tchonnarc  aislingthe  ningnad  dá  mbá  im  shuan  Í 

in  fitir  nech  uaib  a  fhiodrad  sin  tsluag 
A  tchonnacas  dabaich  nglaine  co  néim  nóirí 

acum  ar  certlár  mo  thaige  oc  Brega  oc  Bóinn 
T  rian  na  dabcha  d'fuilib  dáine  ingnad  dál  Í 

ní  raibe  acht  aentrian  do  lemnacht  ar  a  lár 
T  rian  aile  ba  fion  foirclid  ingnad  lem  '■ 

dáine  cromchenna  rostimchell  dar  muir  menn 
L  aigin  uile  ciarsat  ile  linib  glonn  '• 

tucassa  dóib  sere  mo  chride  is  mo  chonn 

Atchonnairc  iarum  Conchobar  innaislingthe  sin  .  ocus  is  amlaid 
atchonnaic  Laigin  ocus  Ulaid  mán  dabaig  ocá  hól  ocus  :  ro  fetarsa 
ar  sé  is  é  in  cotach  ro  tairrngeired  ann  sin  .  uairis  í  indfuil  atches 
issin  dabaich  fuil  na  dá  cóiced  i  comrac  .  is  é  in  lemnacht  in 
chanóin  choimdeta  chanait  cléirig  na  dá  choiced  .  is  é  in  fion 
corp  Criost  ocus  a  fhuil  edprait  na  cléirig  .  ocus  bái  cá  míniugud 
amlaid  sin  ocus  doringne  laid : — 

D  énaid  dún  ár  cotach  .  rop  chotach  tri  bithu 
risna  fedaib  fina  .  risna  riga  alLifiu 

B  rigit  acá  choimét .  Maedóc  6  dun  inne 

Moiling  thes  na  táiden  .  Abbán  Cáimghen  glinne 

E  pscop  Sinchen  sochla  .  Mochalmóc  ó'n  chaba 
is  Mobiu  na  rográd  .  Comgall  Colmán  ela 

A  lucht  na  dá  chóiced  .  clothaige  in  bar  scélaib 
nárap  dáil  bus  sia  .  ra  táib  dia  dénaid  || 

Deisetar  náim  Laigen  ocus  Ulad  sin  tsléib  iar  sain  ocus 
dogniat  a  cotach  cen  taithmech  tria  bithu.  atbert  Brandub  iar 
sain  ri  rig  [Ulad]  deiliugud  longpuirt  ra  rig  Eirenn.  cinnas  ro 
fhétfamne  ón  bar  ri  Ulad.  ni  annsa  bar  Brandub  :  geibidse  long- 
port  ar  sé  bail  atá  longport  rig  Eirenn  .  dogéntar  debaid  rib  ocus 
ná  fuilngidse  i  ocus  deiligid  friu  amlaid.  dorignset  Ulaid  amail 
atbert  Brandub  friu.  atráchtatar  Conall  ocus  Eogan  chucu  ocus 
ro  marb  dá  cét  díob  résiu  tarnaic  a  netrain.  doslúiset  Ulaid  as 
saide  co  hinis  Ulad  ocus  ro  chlaidset  clad  impu  innti  dá  slegaib 
ocus  ro  chuirset  a  neochu  eturru  ocus  dhaingen  na  móna. 

Ro  impá  doridise  epscop  Aedáin  ar  amus  Branduib  ocus  issed 
ro  ráide  :  mór  ám  ar  sé  in  dimiad  tuc  mac  mo  máthar  damsa  .i. 
Aed  mac  Ainmeirech  .  ocus  digélaid  dia  fair  .  ocus  doringne  in 
rannsa: — 

L  usán  meic  Aeda  meic  Ainmeirech  .  faicebtair  ac  Laignib  in  liagmaire 
béraid  fiach  ciar  ar  uilinn  .  co  cill  cuilinn  siaramain 

Tuitfid  ó'ndfiach  é  for  faidche  chille  chuilinn  ocus  dogénat 
macrad  chille  chuilinn  liathróit  de  co  cenn  secht  mbliadan. 
doroiset  scol  cille  dara  ocus  gétaid  fer  diob  in  liathróit  sin  .  dog- 
énasaide  sprédaire  de  ocus  biaid  aice  co  cenn  secht  mbliadan  aile. 
doroiset  scol  cl[éirech]  mór  Maedóc  co  cill  dara  ocus  gétaid  fer 
diobsaide  in  sprédaire  sin  .  ocus  ni  fhaicimse  a  díol  ó  shein 
immach.  in  sliab  so  imorro  indernad  in  cotach  bud  shliab  in 
chotaig  a  ainm  0  shunn  immach  ocus  sliab  Nechtain  a  ainm 
conice  so.   imthigid  in  cléirech  iartain. 

Gabaid  imorro  Brandub  for  a  aeneoch  d'iarraid  chomlainn  ar 
feraib  Eirenn.  is  é  tánic  dá  innsaigid  ó  fheraib  Eirenn  Blát- 
ach  táisech  scuir  rig  Eirenn  ocus  ech  rig  Eirenn  fái.  amlaid 
imorro  bái  Blátach  is  é  neimnech  náintide  .  ni  theilged  urchor 
imroill.  ar  a  ái  sin  tra  ni  ro  ghaib  greim  dósom  sain  .  ár  dofuit 
la  Brandub  ocus  ro  ben  a  chenn  de  for  áth  blatachta  frisanapar 
áth  mblathcha  indiu. 

Luid  Brandub  iar  sain  aithle   in  choscair   sin  ocus  ech  rig 

Eirenn  leis.  tinólaiter  iar  sain  a  dhamrada  chuice  ocus  a  ghrega 
amail  ro  fhorchan  epscop  Aedáin.  is  ann  atbert  Brandub  :  in 
faghbaim  ar  sé  nech  no  digsed  do  brath  in  longpuirt  ocus  in  rig 
ocus  no  biadh  ann  ar  ár  ciunn  co  roismis  .  ocus  rosbia  coma  aire 
sin  .i.  rosbia  nem  ó  chléirchib  Laigen  dá  marbthair  .  dá  térna 
dana  rosbia  a  thuath  féin  saer  ocus  mo  chuibrennsa  féin  dó  ocus 
d'fiur  a  inaid.  tucait  cuir  ris  sin.  ragatsa  ann  ar  Ron  cerr  mac 
Dubánaig  meic  rig  ua  Mail  :  tabar  dana  ar  sé  fuil  láig  ocus  taes 
secail  dam  co  ro  cuimilter  dam  .  tabar  cochall  forcrach  ocus  tiag. 
doringned  amlaid  sin  corraibe  amail  each  lobar,  tucad  cos 
chrainn  dó.  ro  chuir  a  ghlún  ina  geibis.  luid  reime  fo'n  innas 
sain  ocus  claideb  aice  fó  a  étuch  co  dú  ||  irrabatar  maithe  Eirenn 
indorus  pupla  Aeda  meic  Ainmeirech.  ro  iarfaigit  scéla  de  ocus 
ba  sed  ro  ráide  a  thuidecht  ó  chill  Bhélat  :  do  chuadas  do  long- 
purt  Laigen  0  maitin  ocus  táncas  dar  m'eis  .  ocus  ro  loited  mo 
both  is  mo  bhró  is  mo  rua  mór  is  m'eclas.  fiche  liolgach  uaimse 
inanioc  sain  ar  ri  Eirenn  dia  térnúrsa  do'n  tsluagudsa  .  ocus  éirg 
innunn  sin  pupaill  ocus  inad  nónbair  duit  ann  ocus  dechmad 
mo  chuibrinnse  ocus  mirenna  in  teglaig  .  cid  dogniat  Laigin  ar 
in  rí.  atát  ac  irlamugud  bid  duitse  ocus  ni  fhuarabairse  riam 
biad  dámba  sáthchu  sib  .  atát  ac  bruth  a  muc  ocus  a  mart  ocus 
a  tinne.  mallacht  dá  chiunn  bar  ceinél  Eogain  ocus  Conaill.  dá 
shúil  churaid  i  ciunn  in  chlaim  atascim  ar  in  ri.  mairg  duitsiu  do 
menma  ra  ríge  nEirenn  mása  rem  shúilibse  geibios  ecla  thú.  ni 
hed  de  shodain  ar  in  ri :  tiagar  uainn  ar  chenn  Duib  dúin  rig 
Airgiall.  doriacht  iar  sain  Dub  duin.  atbert  ri  Eirenn  ris  :  éirg 
ar  ri  Eirenn  ocus  cath  Airgiall  lat  co  bun  Aife  fo  des  ocus  con  ice 
in  cruadabaill  .  ocus  dénaid  foraire  ann  ná  tucat  Laigin  amus 
longpuirt  forainn.  gabsat  rempo  amail  ro  fhorchongair  forro 
Aed. 

Is  ann  sin  atbert  Aed  mac  Ainmeirech  rá  ghilla  :  tuc  let 
cocholl  Choluim  chille  dam  co  raib  immum  innocht  corop  dion 
dam  é  for  Laignib  .  uair  ro  ghell  Coluim  cille  dósom  ná  mairfide 
é  as  a  chocholl. 

Fecht  aile  iarum  ro  iarfaig  Aed  do  Cholum  chille  :  cia  lion  a 
chléirig  ar  sé  doneoch  tharradais  féin  do  riogaib  ragus  dochum 
nime.  issed  ro  raid  Coluim  cille  :  is  deimin  ar  sé  nach  fetar  acht 
tri  rig  nammá  .i.  Daimin  dam  argait  ri  Airghiall  .  ocus  Ailill 
banda  ri  Connacht  .  ocus  Feradach  fionn  mac  Duach  de  chorco 

Laighde  rí  Osairge.  cia  maith  dorignsetsaide  for  Aed  sech  na 
riogaib  aile.  ni  annsa  ar  Coluim  cille  :  Daim  dam  argait  tra  ni 
dechaid  cléirech  fá  era  uaid  .  ocus  ní  ro  imdherg  cléirech  .  ocus 
ni  ro  chráid  chill  ná  neimed  .  ocus  ro  thidnaic  mór  do'n  choimdid. 
ro  chuaidsium  iarum  dochum  nime  ar  in  cennsa  sain  doringne  ri 
muinntir  in  choimded  .  ocus  atát  na  cléirig  ac  gabáil  a  écnarc- 
asom.  Ailill  banda  imorro  is  as  so  fóuairside  cennsa  in  choimded. 
cath  chúla  chonaire  ro  chuirseom  ra  clannaib  Fiachrach  corr- 
áimit  fairsium  sin  chath  sin  co  nerbairtsium  fria  araid  carpait  :  fég 
dúin  dar  th'ais  ocus  fionn  lat  in  mór  in  marbad  ocus  in  focus 
dúin  lucht  in  marbtha.  ro  fhég  in  tara  dar  a  ais  ocus  issed  ro 
raid  :  is  dofholochta  in  marbad  marbtair  do  muintersu  ar  sé.  ||  ni 
hé  a  naithber  féin  téit  fhorro  ar  sé  acht  aithber  m'uabairse  ocus 
m'ainfirinne  .  ocus  impá  dun  in  carpat  ina  naigid  ar  sé  .  uair  dá 
marbthar  mise  ar  fhuid  bud  tesarcan  do  shochaide.  ro  himpád 
in  carpat  iartain  inaigid  na  námat  .  ocus  dorigne  in  tAilill  dian- 
aithirge  iartain  ocus  dorochair  lá  naimtib.  fuair  dana  in  fer  sain 
cennsa  in  choimded  ar  Coluim  cille. 

Feradach  fionn  mac  Duach  imorro  ri  Osairge  fer  sanntach 
dichuibsech  atacomnaicside  .  ocus  cin  co  cluined  acht  mad  aens- 
crepul  óir  nó  airgit  ac  duine  ina  thir  dobeired  ar  éicin  chuice  féin 
co  cuired  i  cumtaigib  corn  ocus  crannóc  ocus  claideb  ocus  fidch- 
ell.  ro  gab  iarum  treblait  dofholochta  iartain  é  .  ro  tinóilit  chuice 
a  sheoit  co  mbátar  ina  thuilg  aice  féin.  táncatar  a  námait  (.i. 
clanda  Connla)  iartain  do  ghabáil  tige  fair  .  táncatar  imorro  a 
meic  chuiceseom  do  breith  na  set  leo.  ni  berthai  a  macu  ar  sé. 
uair  ro  chráidessa  sochaide  im  na  sétaib  sin  is  tol  Horn  ar  dia  mo 
chrád  féin  ifus  impu  ocus  a  mbreith  dom  dheoin  dom  náimtib 
uaim  ar  dáig  ná  romchráide  in  coimdiu  thall.  ro  imthigset  a 
meic  uadsom  iartain  .  ocus  ro  gab  féin  for  dianaithrige  ocus  fuair 
bás  ó  a  naimtib  ocus  fogheib  cennsa  in  choimded. 

Meise  féin  dana  ar  Aed  in  faghbaim  cennsa  in  choimded.  ni 
faghbasu  itir  ón  for  Coluim  cille.  a  chléirig  dana  ar  eiseom 
faghaib  ó'n  choimdid  dam  can  mo  choscur  do  breith  do  Laignib. 
is  doilig  liomsa  ón  bar  Coluim  cille  .  uair  díob  mo  máthair  ocus 
táncatar  Laigin  chucum  co  Durmag  ocus  ro  fhuaipretar  troscad 
form  co  tucainn  aiscid  meic  sethar  .  ocus  issed  chonnaigsetar 
fhorm  cen  choscor  do  breith  do  rig  echtrann  uaidib  .  ocus  ro 

ghellassa  dóibsium  ón.  acht  chena  ac  seo  mo  chocholl  duit  ocus 
ni  mairbfider  thu  as  diambé  immut. 

Is  é  sin  tra  in  cocholl  ro  iarr  Aed  for  a  ghilla  innuair  ut.  issed 
imorro  atbert  in  gilla  :  ro  fhácsam  ar  sé  ac  Ailiuch  in  cocholl 
sain,  atbert  dana  Aed  :  is  dóchaide  ar  sé  m'fácbáilse  innocht  la 
Laignib. 

Imthús  Branduib  sunna.  rosnglámaigit  leis  a  ghrega  ocus  a 
dhamrada  .  ocus  ro  chóraig  a  chatha  .  ocus  ro  imthig  reime  ra 
deim  na  haidche  co  cualatar  Airgialla  thsit  sait  ocus  broscar  in 
mórshluaig  .  ocus  ráimtén  na  grega  .  ocus  teinmnedach  na  dam- 
raide  fá  na  fénaib.  atráchtatar  Airgialla  fó  a  nidnaib  .  cia  so  bar 
Airgialla.  ni  annsa  .  gillanrad  Laigen  f<5  biud  do  rig  Eirenn. 
atráchtatar  Airgialla  suas  ocus  in  lám  dobeired  in  fer  suas  fog- 
eibed  mart  nó  muic  fó  a  láim.  ||  fíor  dóib  bar  ri  Airgiall  :  léicid 
sechaib  iat.  imthigem  diu  bar  Airgialla  :  ná  ro  der[maiter  ár  cuit] 
do'n  chomrainn  sin.  luidset  Airgialla  rempo  dá  mbothaib  long- 
puirt.  lotar  rempo  Laigin  co  cnoc  na  caindle  immedón  in  long- 
puirt  ocus  gatait  in  choire  di'n  chaindil.  cá  soillse  [sút]  atchiam 
bar  in  ri.  ni  annsa  bar  in  clam  :  in  biad  doriacht.  ro  éirig  in 
clam  ocus  ro  ben  a  chois  crainn  de  ocus  rosiacht  a  lám  a  chlaideb. 
ro  tairntea  a  naireda  do  na  damradaib  .  ocus  ro  léicthea  na 
graige  fó  scoraib  fer  nEirenn  co  ndechatar  i  fénscor  co  ro  bhrisi- 
set  botha  ocus  puiple  fer  nEirenn.  atráchtatar  Laigin  as  a  cliab- 
aib  amail  buinne  dilenn  do  aillib  .  inimdhornaib  a  claideb  .  i  cus- 
laigib  a  sciath  .  inataib  allúirech.  cia  so  bar  ceinél  Conaill  ocus 
Eogain.  lucht  taisbénta  in  bid  ar  in  clam,  indeo  ale  bar  each  : 
is  sochaide  iat.  ocus  ro  éirigset  Conall  ocus  Eogan  .  ocus  cid 
iatsaide  ropsat  láma  in  net  nathrach.  doringned  cró  sleg  ocus 
sciath  aco  má  rig  nEirenn  ocus  tucad  é  for  a  ech  ocus  rucsat  leo 
co  bernaid  na  sciath  .  fácbaiter  scéith  fer  nEirenn  ra  hucht  na 
bernad  sin.  beirid  Ron  cerr  muscul  ar  amus  rig  Eirenn  ocus 
marbais  nónbar  cá  innsaigid  .  ocus  tánic  Dub  dúin  ri  Airgiall 
eturru  ocus  comraicis  dó  ocus  do  Ron  cherr  ocus  tuitis  Dub  dúin 
leis.  beirid  Ron  cerr  doridise  muscul  ar  amus  rig  Eirenn  .  ocus 
tic  Fergus  mac  Flathrái  ri  tulcha  óc  eturru  ocus  tuitis  Fergus  la 
Ron  cerr.  beirid  Ron  cerr  iar  sain  muscul  ar  amus  in  rig  .  ocus 
geibis  a  chois  ocus  trascrais  chuice  é  dá  eoch  ocus  benaid  a  chenn 
de  for  in  lie  chommaig  chnám.  gabais  chuice  a  théig  ocus  dort[ais] 


305  a]  Boroma.  381 

a  mirenna  eisti  ocus  cuiris  in  cenn  innti  .  ocus  gabais  reime  fó 
láim  for  lergaib  in  tsléibe  ocus  anais  ann  co  maitin.  ro  lensat 
dana  Laigin  iartain  leth  Cuinn  ocus  cuirit  a  ndergár  .  luid  each 
arna  bárach  co  coscur  ocus  commáidib  conice  bail  irraibe  Bran- 
dub,  tic  dana  Ron  cerr  ocus  cuiris  cenn  Aeda  meic  Ainmeirech 
ina  fhiadnaise.  conid  cath  dúin  bolg  sin  forborama.  isin  chathsa 
ro  marbad  Bee  mac  Cuanach. 

Ro  thoibgiset  iarum  in  mborama  .i.  Colmán  n'mid  ocus  Aed 
uairidnach  .  Maelcoba  .  Suibne  menn  .  Domnall  mac  Aeda  .  Cell- 
ach  ocus  Conall  cael  dá  mac  Máilcóba  .  Bláthmac  ocus  Diarmait. 
gabais  iartain  mac  Bláthmaic  ríge  nEirenn  ocus  ní  thuc  in 
mborama  .  co  ro  tinólad  leis  tuaiscert  nEirenn  ocus  atnaig  can  a 
chain  ocus  ro  raid : — 

D  énaid  dúinn  bar  comairle  .  a  chenéil  Eogain  ||  [ailig]i 
[in  ragam]  fó  róLaignib  .  no  in  anfam  ac  ár  taigib 

T  abram  linn  ár  mbóramai  .  immandernad  in  debaidi 
tiagam  illeith  mór  Moga  .  na  sluaig  na  saiget  segair 
[D  énam]  sluaiged  sírbága  .  innised  each  dá  chéile'. 

[tab ram  ár  cojnairmchrechaib  .  for  róLaignib  condéine 

[Táncatar]  Conall  ocus  Eogan  is  Airgialla  .  fir  Breg  [ocus  Mide 
c]o  lerg  mná  fine,  lotar  Laigin  [ina  ciunn]  .  is  é  ba  ri  Laigen  in 
tan  sin  Faelán  m[ac  Colmáin  .  ocus  ro  chui]r[setar]  cath.  mem- 
ais  for  Sechnasach  ocus  cuirther  ár  leithe  Chuinn  .  fácthair  in 
boroma  ac  Laignib. 

Gabais  Cennfaelad  mac  [Crunnjmáil  ceithri  bliadna  co  torch- 
air  la  Finnachta.  gabais  Finnachta  fledach  mac  Dúnchada  iar 
sain  n'ge  nEirenn  fiche  mbliadan  .  ocus  beirid  in  mbóroma  fó  dí 
cen  fhresabrad.  in  tres  fecht  tánic  dá  tobuch  ro  éirgetar  Laigin 
ina  aigid.  dorónad  móirthinól  leithe  Chuinn  laissium  co  lathraig 
Muiredaig  i  cóicrích  Laigen  ocus  Mide.  ro  saig  a  fhios  sain  co 
Bran  mac  Conaill  .  tinóltair  laisside  Laigin  combátar  etir  laech 
ocus  chléirech  co  hAilinn.  ní  thánic .  dana  Moiling  leo  ocus 
tiagair  ar  a  chenn  Moiling  uaidib  .  ocus  is  ann  bói  Moling  in  tan 
sin  ac  ros  bruic  risanabar  teg  Moling  in  tan  so  .  uair  ó  thánic 
Moiling  ó  shruthair  Ghuaire  nochonfuair  inad  árais  nó  co  tór- 
acht  co  ros  mbruic  .  unde  Moiling  cecinit: — 

C   uice  seo  ro  dhálussa  .  is  ann  dogén  mo  thrátha  '■ 

ní  scér  risinnárussa  .  nó  co  tí  laithe  brátha 
I    s  ann  ro  bias  m'acarda  .  mo  tháidiu  ós  in  tuile ' 

ní  mór  mo  sháith  chotulta  .  cot  atach  a  mheic  Mhuire 

R  os  ncidnech  na  habnaire  .  ros  ndubghlaise  co  ndremna! 

druim  ndáile  druim  ndamgaire  .  ros  bruic  ar  brú  na  Berba 
M  é  Moiling  na  firinne  .  teg  Moiling  bias  ar  m'árusí 

do  deoin  rig  na  dilinne  .  is  chuice  seo  ro  dhálus 

Mar  doriacht  in  fios  sain  dochum  Moiling  ro  thinóil  a  muintir 
ocus  dorigne  in  laid : — 

I    nmain  triar  a  Christ  ghrinn  ghluair  .  ragus  lemsa  ar  chenn  in  bhuair  Í 

Forannán  Aed  mac  Senaig  .  is  Colmán  ó  chluain  chredail 
I    nmain  triar  ná  táraill  ces  .  do  ragat  lemsa  romles  Í 

Dubthach  Dubán  dichlis  brón  .  ocus  Cuan  ó  chl[ochán]  mór 
I    nmain  cóicer  comall  nath  .  Ailgenach  is  Fulartach : 

Momenóc  Milóc  na  mionn  .  ocus  Fionnbarr  rial  forfhionn 
I    nmain  cethrar  comall  nán  .  Elchomach  ocus  Aedán  Í 

Sarnatán  Colmnatán  cain  .  nocho  limsa  nach  inmain 

As  a  aithle  sin  gabais  Moiling  reime  co  hAilinn  áit  irrabatar 
Laigin  ocus  ro  ferad  fíorcháin  fáilte  acu  fri  Moling  .  ocus  deisid 
Moiling  for  láim  rig  Laigen. 

Isin  tan  sin  ro  raid  Bran  :  cá  comairle  dogénam  .i.  in  cath 
dobéram  do  leith  Chuinn  nó  in  ammuinigin  ár  naem  chena  rag- 
mait  d'iarraid  a  maithme  na  borama  .  ocus  más  ammuinigin  naem 
cia  do  naemaib  Laigen  ||  chuirfimid  d'iarraid  maithim  na  borama. 
ocus  is  amlaid  ro  bái  cá  rád  ocus  dorigne  in  laid : — 

T  iorchan  dúin  a  Thuathail  .  meic  Aililla  uathmair. 

cia  ghébus  Laigniu  alluathmaig  .  tacair  [cruai]d  tria  báig 
C   ia  do  naemaib  Laigen  .  fedaib  maigib  maigen. 

cia  naem  do'n  dreim  daigfer  .  diongbus  di  in  pláig 
I    nní  Brigit  buadach  .  nó  inné  Fiontan  sluagmar. 

nó  inné  Maedóc  ruarach  .  nó  Molaise  stuagmar. 
nó  inné     .... 
I    nné  Brénainn  gabra  .  nó  inné  Cainnech  [amra]. 

nó  inné  Lachtáin  láinghel  .  diongbus  ní  as  ár  cionn 
N  ó  inné  Fiac  temrach  .  no  Tigernach  trednach. 

nó  inné  Fiachra  fionn 
C  ia  do'n  chóiciur  cheoluch  .  a  haentelluch  treoruch. 

Dagán  epscop  Eogan  .  ocus  Abbán  áinghel. 
ocus  Cáimghen  cóir 
I    nné  Mochua  chluana  .  dolcáin  cosna  buadaib. 

cona  sheisiur  buaduch  .  bérus  uan  in  cios 
I    nné  Colum  tire  .  nó  inné  Báithín  brígach. 

nó  inné  Maedóc  ferna  .  febda  in  fer  cen  scíos 
I    nné  Ingall  cráibdech  .  nó  Itharnaisc  áilgen. 

nó  inné  epscop  Colmán  ,  nó  Comgán  in  ghlinn 
N  ó  inné  Berchán  rocháid  .  nó  Eimín  cen  fodháil. 

nó  Mochua  mac  Lonáin  .  nó  inné  Moiling 

N  ó  innirscartad  comlainn  .  nó  innaiged  ra  dodraing. 

ra  Finnachta  in  tsluaig 
N  ó  inné  cruas  ár  catha  .  má  tuitfet  meic  fhlatha. 

bérus  an  fior  uainn 
M  oiling  Iasar  daiged  .  tonn  lionta  na  nairer. 

dogéna  les  cáich 
I    s  é  in  torcda  trétaib  .  is  é  in  barr  uas  gécaib. 

mac  Failléin  in  fáidh 
I    s  é  in  sról  dar  sluagaib  .  is  é  in  long  ar  luamain. 

is  é  in  calainn  mios 
R  étlu  ruis  bhruic  bhuada  .  atchluinim  atchuala. 

bérus  uainn  in  cios 
I    s  é  in  tucht  fichtech  .  is  é  in  chaindel  chrithrech. 

is  uabar  in  rád 
I    s  é  Daniel  gáidel .  is  é  luam  na  táiden. 

ua  Dega  na  ndám 
E  ch  cacha  rig  ruirech  .  screpul  cacha  cuiled. 

uam  dom  Moiling 
U  inge  d'ór  each  aicme    .     .     innaicme. 

d'ú  Fheradaig  fhinn 
S    crepul  cacha  deoraid  .  nochon     .     .     ar. 

etir  thair  is  tiar 
C  aera  each  mná  cerna  .  samasc  cacha  selba. 

do  mac  Fhailléin  fhial 
R  agaid  mise  ria  .  corop  deoin  re  dia. 

co  ro  gabar  mo  dhuain 
I    in  bhórama  shaidbir  .  berar  uaib  for  Laignib. 

co  bráth  [nocho  mberthar]  .  nocho  nerthar  bad     .     . 
R  osiasa  tir  nAeda  .  nocho  nfaigiub  caemna. 

ac  iarraid  bar  cruid 
R  agatsa  bar  conair  .  [mo  shét]  corop  soraid. 

dar  toraib  each  tuir 

Is  ann  sain  atbert  Bran  airdchenn  ac  nertad  Moiling: — 

E  irig  a  Moiling  .  combuaid  chrábaid  ghrinn. 

déna  ní  as  les  linn  .  is  éirg  fa  thuaid 
N  árap  grian  tria  thech  .  nárap  dál  má  sech. 

corop  sochar  sluaig 
C  orop  rathmar  ciuin  .  nárap  é  in  lá  liuin.  || 
nárap  dígair  duairc  .  níratrágbus  ces. 

nírap  fes  na  cuairt 
M  echsa  is  m'eirred  gnáth  .  béra  uaim  re  each. 

co  tí  bráth  bad  buaid 
R  otfia  ros  cain  .  is  rotfia  dun  mBrain. 

rotfia  Gáisit  ghluair 
D  ot  mac  is  dot  ua  .  ríge  dóib  dorua. 

ni  cheilim  ar  chách 
I    n  a  tardais  dam  .  bad  móide  do  blad. 

no  co  tóra  in  bráth 

B  órroma  bar  mbuair  .  nocho  bérthar  uaib. 

a  Bhrain  airdchinn  áin 
C  éin  bérsa  for  nim  .  nísbérat  na  fir. 

do  chlannaib  Néill  náir 
D  ergfaide  bar  rinn  .  atbeir  rib  Moiling. 

bad  áigsech  bar  nord 
F  innachta  ro  faeth  .  immar  ro  thuit  Aed. 

imbelaig  dúin  bolg 
R  o  thuit  Faelchú  féig  .  ocus  Raen  mac  Néill. 

ro  fácsat  a  fadb 
D  o  faeth  Dáire  dian  .  Labrán  fionn  na  ngiall. 

i  cath  ruis  dá  charn 
N  á  fuirig  do  báig  .  acht  éirig  ra  dáil. 

do  bhriathar  bhláith  bhinn 
R  otfia  cocholl  sróill  .  bia  ar  mo  lethláim  lóir. 

is  éirig  a  Moiling 

Ro  éirig  Moiling  iartain  ocus  atbert  ra  tollchenn  chluana  ena 
risin  filid  tuidecht  leis  co  teg  rig  Eirenn  combad  é  no  gabad  in 
duain  molta  doringne  Moiling,  is  ann  ro  raid  Moiling  na  briath- 
rasa  oc  tennad  a  étaig: — 

I    nanmaim  na  trínóite  .  trínóit  cáta  nem 

athair  mac  is  spirut  náeb  .  is  araen  dom  reb 
I    nanmaim  a  dhaenachta  .  meic  in  choimded  cháid 

inanmaim  a  dhéachta  .  Isu  uasail  áin 
I    nanmaim  na  narchaingel .  atát  aice  ar  nim 

inanmaim  na  nardapstol  .  filet  má  ghnúis  ghil 
L  eis  comus  ár  mbethaigte  .  ra  coimsid  na  eland 

leis  comus  ár  marbthane  .  in  tan  tic  in  tam 

Gabsat  rompo  iartain  co  teg  Cobthaig  meic  Cholmáin  inúib 
Faeláin  ocus  ro  diurad  fled  forro  corbatar  daethanaig.  atbertatar 
a  chliar  risin  fer  ndána  :  is  bee  linne  ar  siat  beith  duitsiu  i  cléir 
chléirig.  massed  bar  in  file  fácbam  na  clércha  ocus  tiagam  rempo 
co  teg  rig  Eirenn.  ro  gabsat  rempo  iarum  co  teg  Finnachta. 
mar  ráncatar  ro  gab  in  fer  dána  duain  Moiling  ocus  atbert  issé 
doringne. 

Imthúsa  Moiling  .  ro  éirigside  arna  bárach  ocus  ni  frith  in 
chliar.  is  fior  ar  Moiling  :  élúd  ram  duainse  doringne  in  fer  dána 
ocus  recfaid  í  ra  rig  Eirenn.  ro  chuaid  Moiling  reime  immuinél 
fionnmhaige  risanapar  mag  nechain  indiu  .  immag  cláraig  suas  co 
ránic  collathrach  Muiredaig.  ro  éirgiset  maccáime  fer  nEirenn 
dóib  má  Doinnghilla  mac  Finnachta  iarna  turchlos  sin  dóib 
reime  .  dosbertatar  frois  .i.  do  fhótaib  do  chlochaib  ocus  do 
chepaib   conna      .      .      .      gabais    reime     ...     rig   ocus   ni 

fuair  .  .  .  ocus  ba  nár  leis.  [éfrgios  Colga]  mac  Maenaig 
meic  Dubánaig  [ocus  Diarmait  mac]  Colgan  reime  ocus  tócbus 
[Diarmait]  mac  Colgan  a  ghlún  reime  .  ocus  is  arm  ||  bátar 
for  uaithne  cherna  in  cholbai.  rosbennach  Moiling  iartain  in 
Colgain  sin  ocus  in  Diarmait  mac  Colgan.  dorála  agallam  iartain 
ar  amus  na  macraide  cétna  .  ocus  ro  diubairgset  innag  nail- 
aid  co  tarla  erchor  díob  i  tengaid  orcan  Doinnghillai  meic  Finn- 
achta  combo  marb  de  fó  chétóir  inosnaid  Moiling  .  co  tucad  gáir 
mór  ghubai  ann.  cá  guba  mór  so  bar  Finnachta.  do  macsu 
Doinnghilla  dorochair  ann  im  einechsa  ar  Moiling,  todúisc  in 
mac  a  chléirig  ar  Finnachta  ocus  rotfia  a  lóg.  ni  iarraim  ar 
Moiling  ar  mo  duain  ocus  ar  todiuscud  do  meic  ocus  ar  nem 
duit  féin  acht  cáirde  man  mborrama  colluan.  rotfiasu  sin  bar  in 
rí.  ro  éirig  Moiling  chuice  ocus  ro  naidm  in  trínóit  ocus  in 
cetharsoiscéla  coimdeta  fair  ocus  tairthis  baeth  naraig  fair, 
gabais  in  cléirech  a  duain : — 

F  innachta  a  huib  Néill .  amail  gréin  a  trácht  Í 

is  í  in  bare  uas  in  tuinn  .  is  í  in  tonn  uas  tracht 
I    s  é  in  cath  ar  tir  .  ar  ná  lámat  rig  a  ngres  Í 

is  é  rí  Temra  catiath  .  is  é  in  triath  dá  tic  alles 
I    s  é  in  tuile  glonn  ri  gail  .  is  é  in  tonn  immaig  's  amach ' 

is  é  ri  na  Temrach  tuaid  .  is  é  in  tiarn  cruaid  resin  cath 
I    s  é  cride  cherna  Chuinn  .  bile  Temrach  tinn  i  tinn  '■ 

is  é  in  Finnachta  nach  fann  .  is  é  in  crann  fingarta  finn 
A  tchuala  ra  senaib  sunn  .  ferr  molad  iná  each  mod  '■ 

ná  fitir  Finnachta  fial  .  co  nach  cian  mharus  in  crod 
T  éit  in  crod  a  seilb  each  áin  .  ac  siol  nAdaim  im  gharuairi 

baegal  each  nech  fó  nim  nár  .  téit  má  sech  in  saegal  suaill 
C  oirpre  is  Cormac  is  Art  .  Conn  ra  riced  rigleptha  '■ 

ciar  gabsat  Temair  co  tenn  .  dar  lem  is  ferr  Finnachta 

Mesu  a  chách  linn  do  dhál  ar  in  rí  bréc  do  rád  duit  .i.  in  duan 
doringne  Tollchenn  file  do  reic  duit.  atbert  Moiling  :  más  é 
doringne  éirgedh  ocus  geibedh  a  dhuain.  ro  éirig  in  fili  ocus  do 
chuaid  ina  chenn  ocus  issed  ro  raid : — 

D  ríbar  drábar  .  cerca  is  cábail 

lachain  odra  .  lodra  lomna  áraig 
C  locha  eore  .  datha  déine 

benna  Cuailnge  .  buaidre  céille 
C  iall  ar  esbaid  .  grian  ard  uismid 

gaeth  na  sidi .  Lin  lusmair 
M  oiling  luaimnech  .  luam  na  firbreth 

feidm  tenn  treorach  .  ac  deilb  firbreth 
2  C 

M  ise  romom  .  co  muir  mideng 

ticfa  thorom  .  grogoll  triball 
M  ise  imbárach  .  co  muir  milach 

d'es  ruaid  rámach  .  iar  nuaim  trilech 

Eirgid  in  fer  dána  iar  sain  ocus  beirid  side  dian  dasachtach  co 
tuinn  dúine  meic  Fhánat  allátuaid  d'es  ruaid  co  rosbáid  ann. 
mar  atchonnairc  Finnachta  sain  ro  gab  a  chois  fó'n  chléirech 
ocus  cen  a  oclugud  ris  ni  bad  mó  .  ocus  a  mac  do  thodiuscud  dó 
ocus  cech  ní  má  tánic  fogébad.  ro  éirig  Moiling  iartain  co  mbái 
ós  chionn  in  meic  .  ocus  ro  guid  in  coimdid  co  dichra  ||  co  ro  tho- 
dúisig  dia  fairsium  mac  Finnachta.    is  ann  atbert  Moiling: — 

C  riost  conic  mo  chrí  .  nachumthair  tríst  tré 

corop  glan  mo  ghleo  .  céin  beo  for  bithché 
D  oinngilla  co  ti  .  a  rí  catá  in  reo 

mad  cet  ra  mac  ndé  .  corop  é  in  mac  beo 
C   orop  é  in  mac  beo  .  mac  Finnachtai  in  tsluaig 

mac  beo  mac  in  mail .  ar  dáil  co  dia  luain 
C  ian  gairit  co  bráth  .  bud  é  in  guth  gnáth  grinn 

in  luansa  ra  luad  .  bid  é  luan  Moiling 
B  id  dál  fhota  í .  ni  bad  dál  tar  ais 

ni  luan  trátha  fois  .  acht  luan  brátha  brais 
E  irig  suas  co  héim  .  do  réir  choimded  cbáid 

a  Dhoinngilla  dhéin  .  nárap  léim  sech  láim 
A  r  dia  dogni  in  síd  .  nárap  díol  iar  scís 

isteg  atá  in  pháis  .  con  ná  dig  darís 
A  enmac  Muire  as  mó  .  uas  each  cuire  atchi 

coimde  nimi  núi  .  mo  choimge  is  mo  chri 

Tánic  tra  Moiling  reime  atuaid  d'innsaigid  Laigen  ar  maithim 
na  bórama.  ro  chuala  dana  Adamnán  in  seel  sain  .i.  maithem  na 
borama  do  Moiling  ocus  cáirde  do  thabairt  impe  co  luan.  tánic 
reime  co  dú  irraibe  Finnachta  .  ro  chuir  Adamnán  cléirech  dá 
muintir  ar  chenn  Finnachta  co  tísed  dá  acallaim.  is  ann  ro  búi 
Finnachta  oc  imbirt  fhidchilli.  tair  d'acallaim  Adamnáin  ar  in 
cléirech.  ni  rag  ar  Finnachta  co  táir  in  cluiche  seo.  tánic  in 
cléirech  co  Adamnán  ocus  ro  innis  dó  in  frecra  sin.  atbert 
Adamnán  :  imthigsiu  ar  sé  Adamnan  ocus  abair  frissium  géb- 
adsa  caecait  salm  innairet  .  ocus  atá  salm  sin  chaecait  sin  gétus 
rige  ar  a  chlaindsium  ocus  ar  a  úib  ocus  ar  fer  a  chomanma. 
tánic  in  cléirech  co  Finnachta  ocus  ro  innis  dó.  ni  thuc  Finn- 
achta dá  úid  sein  co  tarnaic  in  cluiche  sin  d'immirt.  tair  d'ac- 
allaim Adamnáin  ar  in  cléirech.  ni  rag  Finnachta  co  táir  in 
cluiche    seo.    ro    innis    in    cléirech    sin   do    Adamnán.    imthig 

doridisi  ar  Adamnán  ar  a  amus  ocus  apair  ris  gébatsa  caecait 
aile  sunna  .  ocus  atá  salm  innti  dobéra  gairde  saegail  dósom.  ro 
chuaid  in  cléirech  ocus  ro  innis  d'Finnachta  ocus  ni  tharat  Finn- 
achta  dá  úid  co  tarnic  dó  in  cluiche  sin.  ro  raid  in  cléirech  in 
tres  fecht  ra  Finnachta.  ni  rag  ar  Finnachta  co  táir  in  cluiche 
seo.  tánic  in  cléirech  co  Adamnán  ocus  ro  innis  dó.  innsaigsiu  é 
ar  Adamnán  ocus  abair  ris  gébatsa  caecait  innairet  sain  ocus  atá 
salm  innti  gétus  fairsium  cennsa  in  choimded  d'faghbáil.  ro 
chuaid  in  cléirech  ocus  ro  innis  d'Finnachta.  mar  atchuala  Finn- 
achta éside  ro  chuir  in  fidchill  co  trie  tinnesnach  uad  ocus  tánic 
reime  co  dú  irraibe  Adamnán.  cid  tuca  duit  a  Fhinnachtai  ar 
Adamnán  ná  tánacais  risin  cét  techtairib.  ni  annsa  ar  Finnachta  : 
in  ra  máidis  riomsa  ar  Finnachta  .i.  cen  nech  dom  chlaind  do 
ghabáil  rige  nEirenn  ocus  cen  fher  mo  chomanma  .  fóal  lemsa 
sain,  a  ni  dana  ro  ghellais  dam  ,i.  gairde  saegail  .  étrom  ||  dana 
Horn  sain,  dáig  ro  ghell  Moiling  nem  dam.  in  tres  ni  dana  ro 
ghellaissiu  dam  .i.  can  chennsa  in  choimded  d'faghbáil  ni  ro 
fhuilngessa  sain  do  chloistecht  can  tuidecht  fbt  guthsu.  is  dó 
doringne  dia  sin  uair  inni  ro  ghell  Moiling  do  ar  maithim  na 
borama  ni  ro  chetaig  do  Adamnán  a  imdiubairt  imme.  in  fior 
maithem  na  borama  duitsiu  co  dia  luain  ar  Adamnán.  is  fior  ar 
in  ri.  rotmelladsu  deside  bar  Adamnán  .  uair  luan  laithe  brátha 
atbert  in  cléirech.  mani  this  tairis  indiu  ni  ticfaider  co  bráth. 
roptar  carait  imorro  Adamnán  ocus  Finnachta  ó  ro  búi  Finnachta 
ina  rigdamna  ocus  Adamnán  ina  fhoglaintid  óc. 
Is  in  tan  sin  doringne  Adamnán  na  runnusa: — 

A  ndiu  cia  chenglaid  chuacha  .  in  ri  crinliath  cen  déta  '■ 

in  dál  do  maith  do  Moiling  .  deithfir  do'n  ching  nísnéta 
D  ámad  mise  Finnachta  .  in  Finnachta  flaith  Temrai 

co  bráth  nocho  tibérainn  .  ní  dingénainn  na  nderna 
C  ach  ri  nach  maithenn  a  chios  .  is  fata  bhit  a  scéla  Í 

mairg  do  rat  in  da.il  do  rat .  in  ti  as  lac  is  do  as  méla 
D  oarnachtar  do  ghaesa  .  is  ar  baesa  combine  Í 

mairg  ri  ro  maith  in  ciosa  .  a  Iosa  nemda  nime 
S   ochla  each  nech  ó  threbus  .  is  mairg  lenus  do  liathui 

fata  in  dálsa  má  cate  .  bad  fate  comma  fiachu 
D  amsam  rise  ruadus  chrú  .  ro  thairnfinn  mo  bídbadú  Í 

ro  thóicébainn  mo  dionngna  .  ropsat  iomda  m'írgalú 
R  optis  imda  m'irgala  .  mo  bretha  niptis  guacha  '■ 

roptis  flora  mo  dála  .  roptís  lána  mo  thuatha 
R  optis  imfhaicse  m'airde  .  roptis  daingne  mo  dhaingne  '■ 

in  dálsa  cia  mad  tecmaing  .  nocho  legfainn  re  Laigne 
2  C  2 

G  uidimse  itche  for  dia  .  nachontháir  bás  ná  bae  ul  '■ 

co  ro  thérna  indiu  Moiling  .  ni  thaeth  do  rinn  ná  d'faebur 
M  ac  Failléin  fer  dar  múru  .  ní  chlóifithcr  for  cúluí 

ro  fitir  rúnu  meic  dé  .  ro  fitir  mac  dé  a  rúnu 
T  ri  caecait  salm  each  dia  .  issed  geibius  ar  diai 

tri  caecait  bocht  seol  sairthe  .  isscd  biathus  each  naidche 
I    n  bile  buada  bisig  .  in  fisid  cosna  fesaibi 

long  lerda  fofhuair  fáilte  .  tonn  Berba  báirce  Bresail 
I    n  long  d'ór  as  lán  inne  .  in  clár  d'ór  ós  na  clannaí 

éicne  dubghlaise  duinne  .  fuaim  tuinne  tolg  fri  halla 

Iar  sain  atráchtatar  fir  Eirenn  i  ndiaid  Moiling  .  ocus  is  and  bói 
Moiling  ac  tórainn  inaid  muilinn  i  fornocht  conacatar  cucu  Finn- 
achta  co  feraib  Eirenn.    ótchonnaic  Moiling  iat  is  and  atbert: — 

A  mo  choimdiu  chumachtaich  .  dorigne  gach  rí  fó  nim  í 

a  rí  ro  fitir  each  run  .  co || 

F  innachta  ón  Finnachta  .  tarncatar  a  ríglepthaí 

mo  mallacht  is  mallacht  rig  nemda  .  for  rig  Temra  for  Finnachta 
F  innachta  ón  Finnachta  .  tarncatar  a  rigleptha  '■ 

a  rige  sech  each  ro  theirinn  .  ni  cheilim  for  Finnachta 
T  airnébtait  na  hanflaithe  .  tóicébdait  na  fingarta  '■ 

bennacht  ar  shiol  nDiarmata  .  mallacht  ar  siol  Finnachta 
A  deich  rue  in  mboroma  .  a  dá  fichit  fingarta  '• 

ó  Thuathal  thechtmar  na  ndine  .  no  co  rige  Finnachta 
M  ise  rue  in  mbórromai  .  do  Laignib  co  fulachtain  ■ 

ó  úib  Néill  can  nert  doilge  .  a  mo  choimdiu  chumachtaich 

Gabais  Moiling  reime  darsinnáth  anonn  ocus  benais  a  chloc 

ocus  cuiris  seen  fó  buaib  Laigen  co  riacht  each  bó  diob  a  dion 

ocus  a  daingen.   dorónsat  leth  Cuinn  cró  bodba  impu  .  is  and  sin 

atbert  Moiling:— 

C  orbar  cairrge  ar  dairge  donna  .  corbar  tonna  ar  ghlaislinne  '• 
corbar  clocthige  ós  chella  .  nirap  ella  aislinge 

Ránic  reime  Moiling  siar  conice  dú  itá  cros  Moiling  .  ro  shuid 
and  ocus  doringne  in  rann: — 

S  uidem  sunn  suide  nága  .  eirgem  ra  bága  buada  '■ 

cipé  bés  for  ghreis  Cholaim  .  ni  bia  a  cholainn  fó  chuana 

M  o  mallacht  ar  Finnachta  .  ocus  mallacht  rig  nime  '• 
ro  impá  form  Finnachta  .  ni  bad  airdide  a  fhine 

A  Bhrigit  chille  dara  .  a  meic  Tháil  ó  chill  chuilinn  ■ 
ocus  a  mheic  Mhuire  .  is  let  each  suide  shuidim 

Is  iar  sain  ro  raid  Moiling  :  ricfaide  a  les  cobair  and  so  i 
tráthsa.  ro  foillsiged  do  Mothairén  éside  ro  búi  inairiucht  rig 
Laigen.  is  aire  ar  sé  do  Moiling  i  tráthsa  .  ocus  dámad  maith 
risin  coimdid  ropad  maith  linne  ceo  do  chur  thairsiu.    tucad  in 

ceo  thairsiu  ocus  cia  thucad  ni  fhetatarsom  a  thabairt  .  ocus 
andar  leo  atchonncatar  a  námait  iat.  gabsat  rompo  co  háth  Laeg- 
aire  .  áit  irrucad  Labraid  loingsech  .  ba  hand  atbert  Moiling  :  cia 
fil  sin  baile  út  i  cluinem  in  cloc.  is  and  atbert  Colmnait  in 
chaillech  fris  :  monuar  tra  a  chléirig  .  andar  lem  is  uamain  rot- 
medhair  .  cell  usaille  sin  ar  in  chaillech.  atbert  Moiling  :  cá  broc 
bennchoprach  mór  sút  atchiam  i  cúil  na  cetharda.  cell  dara  sin 
ar  in  chaillech.   conid  and  doringne  Moiling  in  etarghuide  seo: — 

A  Bhrigit  bennach  ar  sét .  nachartáir  bét  ar  ár  cuairt  '■ 

a  chaillech  alLife  lán  .  co  rísem  slán  ár  tech  uait 
A  Bhrigit  bennach  ár  set  .  bí  féin  acár  nimchoimét  í 

cid  cian  cid  gairit  ár  techt  .  do  spirut  nár  comaitecht 
A  Bhrigit  réidig  mo  rót .  a  chaillech  óg  éimid  út  '■ 

tair  dár  cobair  co  fa  chét  .  corop  soraid  ár  sét  chút 
B  ladfhocal  ón  bladfocal  .  a  Christ  tair  dom  anacul  í 

a  Bhrigit  scar  os  mo  chionn  .  do  bhrat  fionn  dom  anacul 
A  meic  Tháil  ón  a  meic  Tháil  .  a  chléirig  úirdnide  áin  ■ 

a  Bhrigit  ||  ilLife  luirc  .  meic  uilc  ní  thíset  nár  ndáil 
A  Máilruain  ón  a  Máilruain  .  a  Michíl  árchaingil  uaigí 

nirbar  lobair  corbar  tréin  .  corop  éim  ár  cobair  uaib 
I    tche  thenn  on  itche  thenn  .  Mochua  chluana  dolcáin  lemí  • 

má  atá  Usaille  ina  chill .  taet  co  gcluc  binn  ar  ár  cenn 
B  eo  mo  rí  ón  beo  mo  rí  .  mairid  méraid  mac  dé  bhí  '■ 

ar  each  rámut  ar  bithché  .  ria  sluag  námat  conartí 
N  ert  dé  lenn  ón  nert  dé  lenn  .  ar  náragbaither  ár  nell  '■ 

a  Cháimgin  cháid  má  atái  it  ghlinn  .  ra  báig  Moiling  tócaib  cenn 
C  omgán  beo  ón  Comgán  beo  .  dom  anacul  ar  each  ngleo  í 

Molaise  co  cétaib  naem  .  ocus  Airnín  araen  leo 
L  estar  óir  ón  lestar  óir  .  Aed  mac  Eogain  chluana  móir  '■ 

imda  ríograd  imma  lecht  .  rop  líonmar  oc  techt  nár  tóir 
T  ipra  ghlain  ón  tipra  ghlain  .  Dílgedach  mac  Cairpre  chain  í 

do  maithib  domain  in  fer  .  mochen  a  chobair  indfir 
S    ruith  in  dám  ón  sruith  in  dám  .  Dagán  ocus  Báithín  bán  í 

dár  nanacul  ar  each  ngort  .  ná  hágam  olc  iná  hág 
E  pscop  Ith  ón  epscop  Ith  .  Cruad  ocus  Elcho  cen  chlith  í 

guidet  in  coimdid  fó  leith  .  dar  mbreith  sech  coibdin  sech  creich 
E  pscop  Ith  átha  fadat  .  sech  na  sluagu  nár  sagat  '■ 

immainn  acainn  ar  each  ngleo  .  epscop  Ith  dár  nimdeigleo 
A  dmuiniursa  Mothairén  .  a  chomairge  is  robalc  '■ 

romainse  cacha  trátha  .  epscop  naem  átha  fadat 
A  r  each  nolc  atágursa  .  bágursa  mac  nAengusa  Í 

áilim  Mothairén  in  breo  .  tabrad  ceo  darm  chaemusa 
A  chaillech  ó'n  chetharlocht  .  a  dinn  caillech  sonaide  Í 

a  Chrón  a  ingen  Shétnai  .  bennach  set  mo  chonaire 
A  Thacáin  a  ailithir  áin  .  fhuil  i  tír  ua  Crimthannáin  Í 

ní  thíset  námait  nár  ndáil .  ní  rabat  cár  nimgabáil 

C  Iuin  ár  nuall  ón  cluin  ár  nuall .  a  Mhenóc  ruis  muchnaig  muaid  Í 

a  Choluim  meic  Chathbaid  áin  .  a  Choluim  cháid  ó  chluain  uail 
I    n  buarsa  thucas  atuaid  .  slán  romfháicfe  slán  romfhuair  í 

a  Chelláin  a  chell  for  sléib  .  tair  fó  bhéim  in  bhennáin  bhuain 
M  aedóc  mín  ón  Maedóc  mín  .  ticed  dar  cech  saebrót  saerí 

Colum  cille  Comgall  cáid  .  Moiling  na  ndáil  más  í  a  chóir 
A  Mhunnu  réidig  mo  rót .  a  Abáin  caemaig  ár  set  '• 

a  Mhaedóc  dar  toraib  tuath  .  ná  hágamne  uath  ná  héc 
C  ros  dé  bí  ón  cros  dé  bí .  ra  bruinne  each  uile  fó  thrí  í 

uair  nach  ágamar  mac  ndé  .  cia  bé  ní  ágamar  ní 
A  trácht  immum  as  each  áird  .  atrácht  d'imdegail  mo  Iuirg  í 

ingen  Taláin  árd  a  grád  .  atrácht  do  lár  mhuige  luirg 
A  Cholmáin  shléibe  in  mhesa  .  atát  i  péin  mo  chosai 

a  epscuip  átha  fadat .  is  uair  charait  inosa 
A  rí  rún  ón  a  ri  run  .  a  naemPátraic  fhil  indún  '■ 

cépedh  leth  tiasam  ar  set .  rop  soraid  bés  each  raen  run 
T  air  dár  ndion  on  tair  dár  ndion  .  a  Mhuire  a  máthair  in  rig  Í 

a  émnat  a  fhidnat  án  .  a  cholmnat  bhán  is  a  bhrig 

.  Fin  it . 


\_Mionannala  sunna  .  mar  atd  6  rige  do  ghabdil  do  Shuibne 
mhenn  anuas  go  dti  bds  Conghaile  chinn  mhagair  .  i.  6 
aois  Chríost  sé  céd  a  cúig  dég  gusin  mbliadainsecht  gcéd 
a  deich.~\ 

A.D.  615  .  .  .  lá  dana  do  Shuibne  mhenn  ina  ghilla  óg 
ina  thig  féin  ro  búi  acá  rád  re  a  mhnái  :  is  ingnad  lem  ol  sé  a 
laighet  ro  gab  cinél  nEogain  tigernas  for  chách  innosa.  is  ed  ro 
raid  in  ben  [tré]  chinél  fochuitbeda  :  cid  duitsiu  ar  si  cen  chruas 
do  dénum  ocus  dul  rempu  do  chogud  for  each  ocus  coscar  do 
breith  co  meinic.   is  amlaid  sin  bias  ar  eisium. 

Tánaicsium  ar  sain  immach  ocus  sé  armtha  sin  matain  arna 
márach  .  ocus  dorála  óclách  do  lucht  in  tire  do  ocus  sé  armtha. 
ocus  doróine  comrac  fris  corro  ghiall  do  rinn  ghái  do.  ocus  is 
amlaid  sin  ro  thionóil  sluag  do  ar  éicin  ocus  ro  gab  Suibne  rige 
Eirenn. 

Is  rá  reside  ro  búi  cogad  itir  na  dá  Fhiachna  .1".  Fiachna  mac 
Demain  ocus  Fiacha  mac  Baetáin.   issí  máthair  in  Fhiachna  sin 

ro  raid  in  tan  tucad  máthair  í  ac  faicsin  di  in  mic  thire  ac  dulu 
fó  na  caeirib  ocus  acá  marbad  :  ro  bud  maith  Hum  or  si  mac  do 
gheinemain  uaim  ocus  uaitsiu  dobéradh  in  aradhain  út  for  do 
chinedhsa.  n(  thi  ar  in  saegal  in  mac  sin  ar  in  tathair.  cidedh 
tra  rug  si  Fiachna  iartain  ocus  tucad  for  altrum. 

Tánic  fecht  naen  ann  do  thig  a  athar  ocus  a  máthar  .  acht  nfr 
ba  hinmain  risin  nathair  é  ar  a  dhúire  ocus  ar  aicniud  a  máthar 
do  beith  aice.  beiridh  iarum  a  máthair  lé  hé  in  naracul  fó  leith 
ocus  fritháilter  ann  é  ocus  a  aite.  tic  in  mac  iar  sin  immach  ocus 
a  fhuigell  feola  ar  biur  ina  láim  do  maccaemaib  aile  .  ocus  issed 
thánaic  dochum  in  taige  n'gda  irraibe  a  athair.  mar  achonnaic  in 
tathair  é  chuige  ro  oslaic  do  choin  ghairc  ro  búi  aice  ocus  ro 
ghrés  fá  a  mhac  é.  is  isin  uair  chétna  tánaic  in  seig  chuige  ar  ti 
na  feola.  ro  fritháilsium  imorro  in  coin  ocus  in  seig.i.  do  rat 
buille  do'n  bhiur  cona  fheoil  i  craes  in  chon  co  ránaic  i  cride  in 
chon  .  ocus  ro  gab  di'n  láim  aile  in  seig.  ra  faicsin  imorro  dá 
máthair  in  chon  do'n  dara  leith  dá  mac  ocus  na  seige  di'n  leith 
aile  ro  biodc  .  ocus  is  é  méit  na  bíodca  co  ná  ro  choimpert  riam 
ina  broinn  ó  shin  illé. 

In  cocad  tra  rómhór  ro  búi  itir  na  dá  Fiachna  remráidte  ba  hé 
Fiachna  mac  Baetáin  ro  beiredh  coscar  do  ghrés  .  ocus  ní  namá 
no  beired  coscar  do  Fhiachna  mac  Demain  acht  ro  beired  coscar 
do  na  huilib  rigaib  no  thecmad  ris.  mac  do'n  Fhiachna  mac 
Baetáin  sin  in  Mongán  erdairc  .  cia  atberad  gúshenchaidi  comad 
mac  do  Mhanannán  é  ocus  condigsed  irrechtaib  imda  ni  creidte 
sin  [acht]  ro  b'fer  fesa  mhóir  in  Mongán  ocus  ro  ba  gér  gaeth 
glic  a  intlecht. 

Lá  tra  thánaic  in  Mongán  sin  ocus  a  máthair  ris  ocus  buidne 
mora  immaille  friu  ar  fut  trága  atchonnaic  in  máthair  cloich 
nálainn  co  ndathaib  imda  sin  tráig  .  ocus  ro  thócaib  in  chloich 
ocus  ro  thaisilb  do'n  mac.  in  chloch  sin  atchisiu  a  máthair  ar  in 
mac  is  di  muirbfidter  meise.  ro  biodc  in  máthair  co  mór  acá 
chloistecht  sin  ocus  dorigne  min  uile  do'n  chloich.  issed  ro  raid 
in  mac  :  is  dímáin  in  saethar  sin  a  máthair  .  uair  gé  doghnéis 
luaithred  di  ocus  cia  chuiri  fó  thalmain  is  di  muirbfidter  do 
macsa.  ro  chuaid  in  máthair  iar  sin  illuing  ocus  in  chloch  ina 
luaithred  immedón  indbhréite  ||  le  edh  radairc  issin  muir  co  ná 
faca  tír  ná  talam  uaithe  .  ocus  ro  chuir  isin  muir  in  brét  cona 
luaithred  inn. 

625.  I  ciunn  bliadan  imda  iartain  tra  táinic  coblach  mor  a  Bret- 
naib  corro  aircset  na  ferannu  comfochraibc  dóib  co  tánaic  Mon- 
gán  co  sluagaib  immaille  fris  co  tuc  maidm  forru  .  ocus  ro  cuirit 
ar  éicin  ina  longaib  iat.  ro  gab  imorro  aen  diob  cloich  assin 
tráig  ocus  do  rat  urchor  di  co  tarla  i  cenn  Mongáin  co  torchair. 
ocus  ba  hi  cloch  búi  ann  in  chloch  út  arna  cur  do  na  tonnaib 
rempu  conice  in  tráig  ocus  arna  dénum  do'n  luaithred  út  ro  búi 
issin  bréit.  tucad  iarum  aithne  ar  in  chloich  ocus  ba  marb  Mongán 
de  sin  .i.  i  naenmad  bliadain  dec  Shuibne  minn.  ocus  tuc  in 
Mongán  ria  néc  in  chloich  illáim  a  máthar  ocus  tuc  in  máthair 
aithne  fuirri.  ro  búi  dono  in  fer  ro  marb  eisium  ocus  lucht  a 
luinge  uile  for  cumus  ocus  ni  ro  léic  Mongán  duine  diob  do 
marbad  acht  allécon  as  .  acht  chena  ciarbo  mhór  in  coblach  ni 
ránic  diob  uile  gan  marbad  ocus  gan  bádad  dar  muir  soir  acht 
aen  duine  namá. 

Adubairt  dono  Mongán  ac  éc  ria  máthair  :  biatsa  beo  i  ceirt- 
chiunn  bhliadna  im  adnacul  ocus  oslaicse  in  adnacol.  ro  mellad 
dana  in  máthair  uair  ni  thuc  aithne  ar  in  mbissex  .  uair  ba  bhliad- 
ain  bhissexa  in  bhliadain  .  ocus  ní  issindló  chóir  thánaic.  in  ló 
thánic  imorro  fuair  tes  i  curp  a  meic  ocus  alius  teg  triana  thaeb 
ocus  fuil  ac  siledh  dar  a  srónaib  ocus  sé  ag  fuabairt  éirge  {siverum 
est),   bliadain  co  fuillium  iartain  dá  athair  ina  bethaid. 

626.  Fiachna  mac  Demain  imorro  arna  foruaisliugud  co  meinic 
ó  Fhiachna  mac  Baetáin  ro  fiarfaig  de  sochaide  .  ocus  ro  fiarfaig 
dono  co  sunnradach  do  bráthair  óc  dó  ro  búi  i  ndaltus  Chomgaill 
cid  fodera  a  foruaisliugud  in  mheince  seo  ocus  a  melacbtnugud 
ó  Fiachna  mhac  Bhaetáin.  issed  ro  fhrecair  dalta  Comgaill  :  in 
fetar  ar  sé  cia  uaib  as  deithitnecha  ar  a  ndein  Comgall  érnaidhte 
.i.  in  dar  muintir  a  athar  dogní  indúthrachtacha  indás  foirrne 
ocus  sinn  dá  fhaemad  co  dúthrachtach  chucainn.  is  fior  sain  ar 
in  ri .  ocus  ni  léigflther  dosum  in  fad  sain. 

Tánic  indri  fó  chétóir  co  sluag  mór  maille  ris  do  innsaigid 
Chomgaill  .  ocus  ro  fhiarfaig  do  Chomgull  cia  uainn  risnat  mó 
ghuidi  in  coimdid  a  chléirig  ol  sé.  guidim  foraib  maraen  or  Com- 
gall .i.  ar  chiniud  mo  athar  ocus  ar  chiniud  ro  fhaem  mé  co  duth- 
rachtach.  cia  uainn  dana  ar  in  ri  risnat  mó  dobeiri  dúthracht  do 
chride  at  érnaidhte.  re  ciniud  m'athar  ar  Comgall.  truag  truag 
sin  a  dhuine  náim  ar  sé  :  is  sochaide  d'ár  saerchlannaib  ne  ro  mar- 
bad ocus  ro  gabad  trit  sin  .  meise  féin  imorro  ar  sé  ro  bad  ferr 

mo  beith  marb  indás  a  mheince  tucad  méla  form  .  ocus  mása 
maith  lat  airchis  co  luath  díomsa  ocus  dom  chiniud  mhélacht- 
naighte  nó  beimít  inár  naimtib  duit.  issed  ro  ráid  Comgall  : 
fechtnaighte  isintsaegulsa  ifus  iarrai  nó  in  flaithes  nime  thall. 
issed  ro  raid  in  rí :  coscar  ar  sé  do  breith  dam  dom  naimtib  .  ocus 
a  maithis  ocus  a  faidb  d'faicsin  i  mbrait  agum  .  ocus  in  ri  rue  mo 
choscar  ||  co  meinic  anallana  a  marbad  lem  .  ocus  corob  ceol  oc 
fledaib  innisin  a  náir  ocus  a  marbtha  a  bélaib  bard. 

Ba  tuirsech  tra  Comgall  do'n  sgeol  sin  .  ocus  ro  gairmedh 
Fiachna  mac  Baetáin  chuige  ocus  issed  ro  raid  ris  :  cá  rogha 
bheirisiu  ar  sé  :  in  coscar  do  breith  mar  rucais  anallana  ocus 
nem  thall  do  ghait  fort .  nó  do  marbad  i  gcath  le  mac  nDemain 
ocus  do  beith  i  flaithes  nime  tria  bithu.  is  ferr  lium  arsa  Fiachna 
mac  Baetáin  saegal  gairit  acum  i  fus  ocus  beith  i  flaithius  nime 
tria  bithu.  ro  altaig  Comgall  a  buide  sin  re  dia.  ro  bui  dana 
druth  Fiachna  meic  Baetáin  oc  cloistecht  risin  comrád  sin  ocus  a 
chluas  risin  tech  .  ro  altaig  iartain  Comgall  comad  in  naenfecht 
foghabadsom  bás  ocus  a  tigerna  isin  chath  .  ocus  amail  búi  i 
comaentaidh  a  tigerna  ifus  isin  tsaegul  co  mbiadh  immaille  fris  i 
flaithius  nime.  ro  raid  Comgall  :  doghéna  dia  amlaid  .  ocus  amail 
atáisiu  ifus  ac  molad  do  thigerna  biasu  co  honórach  ac  cloistecht 
re  ceol  mbinn  muinntire  nime  ac  molad  mheic  Mhuire. 

Ro  thinóilset  tra  leth  for  leth  in  dá  Fiachna  0  a  nuilib  brigaib 
dochum  in  chatha  .  in  Fiachna  imorro  no  beiredh  buada  conice 
so  ro  foruaisliged  sin  chath  so  .  ocus  in  Fiachna  ro  cláitea  ann  is 
é  rue  in  coscar  .  ocus  ro  marbad  Fiacha  mac  Baetáin  ri  Ulad 
amlaid  sin  la  Fiachna  mac  nDemain.  m'r  bha  chian  imorro  iart- 
ain saegal  Fiachna  meic  Demain  .  uair  ro  thinóilsium  tinól  mór 
lais  in  Ultaib  ocus  ro  marbadsom  tria  inntledhaib  a  námat. 
innistir  imorro  co  mbiodh  fer  side  oc  acallaim  in  Fiachna  meic 
Demain  sin  .  acht  chena  ropo  deman  iar  fior  in  fer  side  sin.  ro 
fiarfaig  Fiachna  dá  deman  in  tan  táncatar  na  námaid  i  gcom- 
fochraib  do  :  cate  órd  in  tsluaigse  ocus  mo  órdsa  orse  Fiachna. 
issed  ro  raid  in  deman  :  cia  de  na  dá  fót  shalchasa  atchi  ar  in 
deman  .  beir  rogha  cá  fót  ar  a  dtuitfi  .  ár  is  ar  nechtar  diob 
fogabai  bás  amail  ro  airlestair  th'airledh.  conid  de  sin  atá  in 
senfhocal  airdirc  .i.  amail  ro  airlestair  a  deman  Fiachna.  ro 
marbad  iarum  amlaid  sin  Fiachna  mac  Demain. 

628.   Ro  marbad  tra  amlaid  Suibne  menn  la  Maelcoba  mac 

Fiacha  rí  Ulad  i  gciunn  chcithre  mbliadan  dec  (la  Conghal  claen 
mac  Scannláin  rochcr  ocus  ni  la  Maelcoba  mac  Fiachna). 

Domnall  mac  Aeda  mcic  Ainmirech  dono  ro  gab  rige  nEirenn 
i  ndegaid  Shuibne  .  a  scélasaide  imorro  ocus  a  imthechta  innister 
ar  cath  maige  rath  636.  inochtmad  bliadain  flatha  Domnaill  ro 
cuired  cath  maige  rath. 

643.  Conall  ocus  Cellach  dá  mac  Maeilecoba  ro  gabsat  rige 
nEirenn  iartain.  Diarmait  ocus  Blathmac  dá  mac  Aeda  sláine  ro 
gabsat  Eirinn  as  a  naithleside.  is  ina  naimsirside  ro  innarb  Scan- 
dlán  mór  rí  Osraide  corca  Laigde  co  comlán  de  chrich  Osraide. 

649.  Is  in  naimsir  na  rig  so  ro  marbad  Raigellach  mac  Fuat- 
ach  ri  Chonnacht  .i.  in  sexto  anno,  is  amlaid  imorro  ro  búi  in 
Raigellach  ocus  sé  sártholach  meblach  .  mac  bráthar  dono  aice 
ocus  cia  ro  ba  háil  do  a  marbad  ni  rue  fair  co  nderna  ||  a  thruag- 
ugud  féin  tria  nemchaithium  bid  .  uair  ni  chaithed  di  biud  acht 
mad  luaba  caerach  ocus  ro  raid  is  i  ngalar  ro  bui  .  ocus  ane  ba 
mórin  galar  irraibesium  .i.  in  format . i .  in  pian  as  mó  isin  tsaegul 
ifus  in  format  uair  as  é  iráilios  ar  in  mbráthair  in  bráthair  aile 
do  marbad. 

Ro  lion  imorro  re  caeile  in  Raigellach  amlaid  sin  triasin  format 
ocus  triasin  nemchaithium  bid  cor  ba  chomfocus  bás  do.  ro  chuir 
techtairi  d'innsaigid  a  bráthar  co  tísedh  dá  acallaim  amail  bad  ré 
néc.  in  bráthair  imorro  ni  dechaid  fó  chétóir  induair  ro  gairmedh 
uair  rop  aithnid  do  celga  a  shinnsir  bráthar  .  acht  ro  irnaidh  re 
tinól  sochaide  leis  .  ocus  is  amlaid  tánaic  istech  irraibe  Raigell- 
ach ocus  a  claidme  nocht  fó  a  coim  acá  shluag  ocus  siat  immá 
gcuairt  i  timchiull  a  tigerna. 

Raigellach  imorro  ciar  ba  himda  do  féin  de  sluag  ni  hinntib  ro 
thairisnig  acht  is  ina  chelgaib  féin  .  ocus  issed  ro  raid  :  uch  uch 
tra  ol  sé  is  mór  in  tolcus  ocus  in  tróighe  i  bfuilimse  in  tan  ná 
tabair  mo  bráthair  ocus  in  tí  dúthracur  do  ghabáil  rige  im  degaid 
ocus  as  mó  grád  Hum  do  dháinib  taeb  frium  nó  go  fuil  sluag  acá 
choimét.  amail  tra  atlóchursa  do  dia  do  beithsiu  dom  chiniud  féin 
ocus  do  beith  dingbála  do  gabáil  mo  flaithesa  im  degaid  .  acht 
méit  na  haingidechta  duit  sluag  lat  dot  choimét  forumsa  ocus 
mé  re  bruinne  báis  ar  ndula  as  mo  chuirp  ocus  mo  cholna.  ó  ro 
chuala  im  bráthair  óg  na  briathra  sin  táinic  a  chride  co  mór  fair 
ocus  ro  theilg  frosa  mora  do  déraib. 

Tánaic  arna  márach  ni  as  uaithe  dia  fhius.   tánaic  in  tres  lá  co 


59]  Mionannala.  395 

lánuaithed  .  ro  scinnset  imorro  muinnter  in  Raigellaig  fairsium 
ann  sin  ocus  ro  marbsat  é.  ro  éirig  Raigellach  iarum  amail  bad  i 
sláinte  .  acht  chena  is  ann  sin  nár  ba  shlánsom  eitir  ar  marbad  a 
bráthar  .  ocus  ro  gab  oc  fledugud  co  subach  forbfáilid. 

Mairenn  dana  ben  Ragallaig  ro  fiarfaig  dá  druid  uair  ro  ba 
reimfhisid  ar  todóchaide  é  :  in  fhechtnaige  mór  or  sí  i  fuil  Rag- 
allach  ar  tuitim  a  námat  uile  lais  ocus  ar  mbeith  i  sainmige  lán- 
móir  innosa.  ocus  is  aire  ro  fiarfaigsidi  ar  dáig  forfitir  co  fuig- 
bedh  Raigellach  a  aidhed  ó  námait  éicin  cen  co  fitir  cia  hé.  ro 
fhrecair  in  faith  ocus  issed  ro  raid  :  in  ri  ro  marb  a  bráithre  uile 
tiocfaidter  ó  a  chlainn  féin  ris  cen  co  sáilenn  .  ocus  tusa  féin 
imorro  tiocfaidter  ret  rath  colluath  ocus  bid  é  torad  do  bhronn 
tiocfus  riut.  issed  imorro  adubairt  Raigellach  riasi  in  chlann 
dobéradh  si  a  marbad  co  díchelta  arna  breith  fó  chétóir  co  ná 
tíosadh  in  timnedh  út  dóib  triana  claind. 

Nír  ba  chian  tra  iartain  corruc  Mairenn  ingen  .  ocus  adubairt 
rá  muicide  a  breith  leis  dá  marbad.  ótchonnaic  in  muicide  gnúis 
na  náiden  tánaic  a  cride  fuirri  ocus  ro  chuir  isin  téig  chétna  arís 
í  ocus  ro  idhnaic  co  dorus  mná  cráibdige  ro  búi  i  gcomfochraib 
do  .  ocus  ra  fácaib  ann  sin  í  ar  chrois  i  bfarrad  na  hecailse. 
tánaic  in  fhedb  chráibdech  immach  mochtráth  .  ocus  fuair  in 
téig  ar  beinn  na  croise  ocus  ro  fégh  crét  bhúi  innti.  ótchonnaic 
in  náidin  mbic  innti  ro  grádaig  fó  chétóir  i  ocus  ro  ail  co  heclasta  || 
í  .  ocus  ni  raibe  in  nEirinn  uile  bud  chaeime  atás.  ránaic  elú  a 
socraidechta  co  cluasa  Raigellaig  .  ocus  ro  chuir  Raigellach  techta 
uada  d'innsaigid  mhuime  na  hingene  do  chuinchid  na  hingene 
uirri  ocus  ni  thuc  in  mhuime  do  i.  rucad  chuigesium  ar  éicin 
iartain  í  as  in  neimiud  irraibe  .  ocus  ótchonnaic  in  rí  í  ro  róghrád- 
aig  ocus  ro  búi  a  ingen  féin  co  colach  aice.  ro  gab  dana  Mairenn 
ac  adéitchiugud  in  ghnima  sin  ocus  acá  ardarcugud  .  ocus  ro 
élaid  d'innsaigid  Dhiarmata  ruanada  rig  Eirenn  dar  Sionainn  ar 
snám  co  hailech  Muirinne  .  ocus  is  ó'n  Muirinn  fuair  in  tailech  a 
ainm. 

Ránaic  tra  fó  Eirinn  clú  induilcsiu.  ropo  tochrád  tra  do  naem- 
aib  Eirenn  sin.  tánaic  Féichín  fabhair  d'innsaigid  Raigellaig  dia 
chairiugud  .  ocus  táncatar  náim  imda  immaille  ris  co  ro  scaradh 
ocus  ni  derna  forru  uile  a  legun.  ocus  ro  throiscset  fair  .  uair  is  é 
so  met  in  ghráda  do  rat  di  dámad  táisecha  a  carpatsi  comad 
éicin  disi  a  hagaid  do  impód  frissium  .  dámad  tuisecha  a  charp- 

atsom  no  impádsom  a  agaid  fuirrisi  .  ar  dáig  imorro  ná  dernad 
ncch  aile  in  Eirinn  a  lethéitc  sin. 

643.  Ro  ghuidset  na  náim  co  faghbadsom  bás  siu  bad  bellt- 
aine  .  ocus  comad  ó  dhrochdáinib  ocus  comad  do  armaib  delóirib 
ocus  comad  i  gcuithe  shaluch  .  ocus  dorála  amlaid  sin  uile.  in 
nimorach  belltaine  imorro  dorála  agh  allaid  arna  lot  ocus  sé  ina 
rith  ina  chennsom  isin  innse  imbúi  Raigellach  ocus  sé  ac  coimét 
na  hinnse.  mar  atchonnaic  chuige  indagh  nallaid  ro  gab  a  ghái 
ocus  tuc  buille  de  isin  agh  ó'n  tslios  co  a  chéile  do  .  ro  chuaid  in 
tag  ar  snám  uad  .  ro  chuaidsium  in  nethar  i  ndegaid  indaighe. 
ro  chuaid  in  tag  sel  fata  o'n  loch  co  tárla  é  dochum  bachlach  ro 
bhátar  oc  buain  mónadh  .  ocus  ro  marbsat  indag  ocus  ra  rannsat 
eturru.  tánaic  in  rí  dá  ninnsaigid  ocus  doróine  bagar  mór  orra 
irroinn  in  aige  allaid  eturru  .  ocus  adubairt  riu  do  chur  uatha 
feola  indaige.  issed  imorro  ro  chinnset  na  bachlaig  acu  marbad 
indríg  Raigellaig  riasiu  dobértáis  dó  in  fheoil  ar  éicin  ocus  issed 
on  ro  chomaillset.  ro  ghabsat  leit  do  na  ruamaib  bátar  ina  lám- 
aib  ina  chenn  co  fargsat  cen  anmain  é  amail  ro  ghellsat  na  náim. 
ba  de  ro  chan  Muirenn  in  bhen  ro  búi  aicesium  .i.  muime  Diar- 
mata: — 

B  ái  uile  orba  Briuin  ba  rogellach  .  co  dé  domnaig  luide  do  aisnig 

each  dia  comarbus  .  iar  mbreith  indrig  do  baislic 
N  ochoncechar  do  mac  .  céin  nombeo  etir  laecha 

's  issed  laithi  sinsiti .  bruinne  rig  selga  saetha 

649.  I  sechtmad  bliadain  flatha  in  Diarmatasa  dorónad  tinól 
leo  d'innsaigid  Guaire  aidhne  arna  imcháined  co  mór  ó  Shinig 
chró  ar  mbreith  a  bó  do  Ghuaire  aidne  .  ocus  issed  atbeiredh  si 
fri  Diarmait  ruanaid  ac  tabairt  imchosáite  eturru  ocus  Guaire: — 

A  Dhiarmait  a  mallchobair  .  uamain  Guaire  fonfodair ' 

ár  it  anmann  cláite  cath  .  tair  chucainn  a  dhuinebath  || 
L  ec  do  Dhiarmait  ná  raid  fris  .  in  cath  ní  hórd  irradais  Í 

déna  coirm  dó  mar  atá  .  foidh  chuga  do  toidebá 
R  uanaid  asberti  co  se  .  frissium  ar  méit  a  áine  '■ 

indiu  is  lobrán  cen  áille  .  Diarmait  mac  Aeda  sláine 
T  ríocha  tinne  Hríocha  bó'.  fuirec  chiníl  Fhergusó  '■ 

icdai  dartaid  i  gciunn  gait .  inna  forreith  do  Diarmait 
B  et  fir  mhóir  ar  macáin  bhic  .  co  tí  ár  cobair  ó  Ghrip  Í 

bud  daim  riata  láig  ár  mbó  .  co  tí  cobair  Dhiarmató 

Ro  ic  ní  disi  in  chosáit  sin.   ránaic  Diarmaid  ruanaid  cona 

shluagaib  co  Sinainn  .  ro  búi  dana  tinól  mór  ac  Guaire  aidne 
ar  a  chiunn. 

Ro  chuir  dana  Guaire  Cuimín  fota  mac  Fiachna  comarba 
Brénainn  d'innsaigid  Diarmata  do  chuinncid  cháirde  cheitre  nuair 
fichet  fair  cen  tuidecht  tar  Sinainn  siar.  is  ann  imorro  dorála 
Diarmait  do  Chuimín  ar  in  cleith  oc  leith  na  Sinna  ocus  ro  ráid 
Cuimín  a  aithesc  fris.  ro  frecart  dono  Diarmait  co  subach  for- 
bfáilid  ocus  ro  ráid  :  ní  mór  na  cuingi  .  ocus  ciamad  nf  bud  mó 
chuindigfitheá  fogébthá.  másedh  dana  ar  Cuimín  impa  conice  in 
mbruach  alltarach.  atbeirimse  mo  bréithir  ám  a  chinn  ecna  ocus 
crábaid  Eirenn  ar  Diarmait  ná  rag  for  cúla  nó  co  faghar  síd  nó 
cath.  tair  dono  ar  Cuimene  conice  in  mbruach  aile.  toingim  do 
dhia  ar  Diarmait  dá  tecmaigtheása  ní  as  faite  sair  dam  ní  ticfainn 
dar  do  shárugud  fria  ré  na  cáirde  sin  chuingi. 

Bátar  a  ndís  ann  sin  co  matain  in  rí  ocus  in  cléirech  .  issed 
dana  do  raid  Cuimine  frissium  :  is  ingnad  lemsa  a  ri  do  chos- 
craigese  i  gcathaib  ocus  i  gcoimlengaib  ocus  uaitecht  ocus  éitche 
in  tsluaigse  atchim  acut  .  uair  cid  imda  in  sluagsa  is  rólia  in 
tsluaig  fuil  at  agaid  .  is  áilnc  dono  ocus  is  socraidhe  co  rómór. 
nach  fetradhaisse  a  chléirig  or  Diarmait  nach  ar  lion  na  cruth 
brister  cath  acht  amail  as  áil  ra  dia  .  ocus  dono  amail  atbeirise  ar 
sluaigne  do  beith  dodelb  nocha  niat  na  crotha  caema  bhrisios 
cath  acht  na  crideda  cruaide.  ocus  dana  ní  i  ndáinib  namá  sin 
acht  i  nanmannaib  aile  .  uair  cid  in  taenmhactire  marbaidh  ocus 
taifnidh  trét  imda  na  caerach  .  ocus  ní  namá  acht  taifnidh  na 
táinte  bó  ocus  marbaidh  ilimda  diob.  in  segh  dana  ocus  in  sebac 
taifnidh  na  heonu  cidat  mó  ocus  cidat  áilne  indátsom.  a  ri  ar 
Cuimín  cia  fáth  arandebartaisse  conid  mar  as  áil  ra  dia  brister 
cath.  cid  On  a  chléirig  .  nach  fior  conid  in  tí  acá  mbí  in  fhírinne 
bhrisios  ar  fer  na  bréice  nó  na  hainbfirinne  .  uair  Criost  amail 
atbertáise  is  uaitedh  ro  búi  in  nagaid  diabail  ocus  na  nludaidedh. 
ocus  cidedh  ar  a  ái  is  dosum  ro  ba  chalma  uair  as  aice  ro  búi  in 
fhirinne.  is  lór  damsa  diu  in  sluag  fuil  acum  in  nagaid  Chonn- 
acht  uair  as  iat  atá  ar  ainbfirinne. 

Ro  chomraicset  tra  Connacht  im  Ghuaire  ocus  Diarmait  ruan- 
aid  cona  shluag  ocus  ro  ferad  cath  cruaid  feochair  fiochda  eturru. 
ar  a  ái  tra  memaid  in  cath  for  Guaire  ocus  ro  marbad  ár  Conn- 
acht ann  ocus  ár  fer  Muman  .  im  in  dá  Chuan  tháncatar  na 
sochraide.   tré  bréithir  Cháimín  tra  ro  brisedh  in  cath  sin  for 

Guaire  .  uair  ro  búi  Cáimín  trí  tráth  ina  throscud  for  Ghuaire. 
diandebairt  Cáimín  :  mad  cóir  la  dia  in  tí  fil  ac  comthairisium 
friumsa  ||  ní  ro  thairissiu  fria  naimtiu  .  conid  ann  atbcrt  in  taingel 
re  Cáimín  in  so  .  condebairt: — 

I    n  cath  i  ninis  cheltra  .  fiche  lobar  fa  nerta  í 
is  é  in  lobar  bus  trén  .  is  é  in  trén  bus  techta 

Tánaic  dono  Guaire  ocus  tuc  a  óighréir  do  Cháimín  ocus  do 
slécht  do.  ní  fuil  festa  ar  Cáimín  a  chumang  dam  cen  buaid  do 
breith  dot  naimtib  díot  .  acht  chena  is  comluath  sin  ocus  dobérat 
do  réir  féin  duit  .  conid  an  ispert  Cáimín : — 

A  mbiat  faebra  fri  faebra  .  ocus  indna  fri  hindna 
bidat  aithrech  a  Ghuaire  .  cléirchen  fristarlais  tinne 

D  o  arbart  mac  dé  .  fri  hathlath  uaire 

cride  Guaire  fó  na  triuna  .  inna  triuna  fó  Guaire 

Ro  teich  dana  Guaire  aidne  as  in  chath  remráidte  iar  cur  áir  a 
muinntire  ocus  tánaic  a  aenar  co  mainistir  mbic  irraibe  aenbann- 
scal  cráibdech  .  ocus  ro  búi  in  bannscal  acá  fhiarfaigid  de  cuich 
é.  atbert  Guaire  ro  ba  fer  gráda  do  Ghuairiu  é.  is  truag  linn  ar 
si  in  rí  sin  as  mó  dérc  ocus  einech  in  nEirinn  do  beith  i  madh- 
maim  ria  naimtib  ocus  dergár  a  muinntire  do  chur  .  ocus  ro 
chuaid  in  bannscal  conice  in  sruth  comfochraib  ar  chenn  uisce 
dar  cosa  innaeighed  thánaic  dá  hinnsaigid.  atchonnairc  in  mbra- 
tán  mór  isinnuisce  ocus  nír  fhét  a  marbad  co  táinic  d'innsaigid 
innaeiged  bhúi  aici.  táinic  iarum  Guaire  immach  ocus  ro  bris 
góilmech  in  bratáin  co  trie  isinnuisce  .  ocus  tuc  leis  é  istech  ocus 
ro  irlamaig  é  ocus  rue  a  bhuide  ra  dia  beith  ar  aenbratán  ind- 
oidche  sin  ocus  co  mbátar  deich  mairt  aice  adaig  eile  .  ocus  do- 
róine  in  rann : — 

A  tlóchur  do  dia  an  étad  .  anocht  dom  féis  éinécad  ■ 
rombúise  adaig  aile  .  dombert  deich  mbú  mac  Maire 

Ro  airg  dana  Diarmait  a  haithle  in  madma  Connachtu  .  ocus 
do  rat  ic  a  bó  do'n  chaillig  ro  aer  é  .i.  do  Shinich  chró  .  conid  aire 
sin  ro  chan  Sinech  chró: — ■ 

C  ach  mac  tigern  timchraide  .  tathat  airle  limsa  de  '■ 

dothaet  deisel  in  broga  .  leis  fuigell  mo  ruanoda 
N  í  for  braigtib  dam  ná  bó  .  cláiter  colg  mo  ruanadó  Í 

is  for  rigaib  fochertfait  .  indiu  in  duibgen  lá  Diarmait 
G  uaire  mac  Colmáin  in  ri .  ro  chac  for  craeba  Aidní  Í 

ro  lá  bualta  mét  chinn  blió  .  ar  uaman  mo  ruanadhó 

O  ro  breca  braenán  cró  .  léine  dhenngorm  Diarmató  í 

errad  fir  chlóus  catha  .  ní  coimthig  cin  ildatha 
O  ro  breca  braenán  cró  .  bruinne  gabra  Diarmatóí 

uisce  asaneghar  Grib  .  ní  lusta  oc  in  sacairbic 
O  léicither  immásech  .  cranna  fianna  for  each  leth  '• 

ní  bad  ecmaing  casal  cró  .  for  crunn  a  durn  Diarmató 
O  ro  sernathar  gái  bic  .  i  tosuch  in  imairic  í 

is  iat  dias  céta  ric  .  a  ghabar  ocus  Diairmit 

Dorónad  ann  sin  comairle  ac  Guaire  ocus  ac  Connachta  in 
cathugud  beus  dogéntáis  .  nó  in  braigte  dobértáis  do  Diarmait 
ocus  Guaire  do  giallad  do  rinn  ghái  do  .  ocus  issíside  comairle 
dorónsatarsom.  táinic  iarum  Guaire  d'innsaigid  Dhiarmata  .  ro 
gab  dono  in  chaillech  na  runnu  remráidte  i  fiadnaise  Ghuaire  .  is 
ann  ro  raid  Guaire: — 

•  A  tnúu  ón  atnúu  .  don's  Sinech  comlúu  ■ 
nochusfuigéba  lá  biu  .  álabiu  comlúu 

Is  ann  ispert  si: — 

A  tnúu  ón  atnúu  .  ní  ric  Sinech  co  crúu  '■ 

ni  fil  occa  cá  imfochaid  .  cid  nach  cidfiter  núu 

Iar  sin  tra  ro  ghiall  Guaire  do  chinn  chloidim  do  Dhiarmait. 
is  é  in  giallad  sin  .i.  rinn  in  ghái  ||  nó  in  chloidim  do  thabairt  i 
mbél  itir  a  fhiaclaib  in  neich  no  ghiallus  ann  ocus  sé  faen. 

Induair  bhúi  Guaire  amlaid  sin  ispert  Diarmait  :  ro  fionnfamne 
innos  ar  sé  in  dar  dia  nó  in  dar  adbchlos  chena  dogni  Guaire 
inneinech  mór  so.  ro  iráil  ar  druth  dá  muinntir  ocus  ar  bhocht 
chlam  thruag  ni  d'iarraid  ar  Ghuaire.  ni  damsa  ar  in  clam,  do- 
beirt  a  delg  óir  do  .  ár  ní  raibe  innmus  aile  aice.  téit  uad  in 
bocht.  tic  fer  do  muinntir  Dhiarmata  i  ndegaid  in  boicht  ocus 
beirid  in  delg  uad  ocus  dobeir  do  Diarmait.  tic  in  bocht  aris  co 
Guaire  co  geránach  ocus  innisid  do  in  delg  do  breith  uad  .  ocus 
tic  cride  Guaire  fair  ocus  atnaid  a  chrios  co  nór  do'n  bocht  .  ocus 
imthigid  in  bocht.  tic  fer  do  muinntir  Dhiarmata  ina  degaid  ocus 
beirid  in  crios  uad  ocus  atnaid  do  Diarmait.  tic  in  bocht  doridise 
co  Guaire  ocus  Guaire  faen  ocus  rinn  cloidim  Dhiarmata  itir  a 
fhiaclaib  .  ocus  ótchonnairc  in  mbocht  co  tuirsech  ro  máid  sruth 
mór  dér  dar  a  ghruadaib.  ro  fiarfaig  Diarmait  desium  :  in  ar  a 
thróige  let  beith  fóm  chumachtainse  chii.  dobeirim  mo  bréithir 
ar  Guaire  nach  aire  acht  ar  thróige  lem  in  bocht  út.  is  ann  sin 
ro  raid  Diarmait  :  éirig  ar  sé  ocus  ní  bia  tu  fóm  chumachtaibse. 
uair  atá  tu  fó  smacht  rig  as  ferr  indúsa  .i.  fo  smacht  rig  nime 

ocus  talman  ocus  ni  bia  smacht  uaimsiu  fort .  acht  chena  ná 
hairg  dam  muintir  mo  máthar.  dorónsat  amlaid  síd  Diarmait 
ocus  Guaire  .  ocus  adubairt  Diarmait  rissium  :  tair  do  aenuch 
Thaillten  co  tucarsa  mo  thigernas  duit  i  bfiadnaise  fher  nEirenn. 
conad  amlaid  sin  ro  comallad  briathar  Cáimín. 

Téit  iarum  Guaire  do  aenuch  Thaillten  ocus  miach  mór  aircit 
lais  dá  fhodail  do  fheraib  Eirenn.  tuc  imorro  Diarmait  ar  feraib 
Eirenn  ná  ro  lámair  truag  ná  trén  díob  ní  dochuingid  for  Guaire 
issin  aenach.  ro  shuid  iarum  Guaire  for  laim  Dhiarmata  i  farrad 
rig  Eirenn  issinnaenach.  dá  lá  dó  amlaid  sin  .  in  tres  lá  is  ann 
adubairt  Guaire  fri  Diarmait  :  epscop  chucum  ar  sé  co  ndernar 
m'fáisitin  do  ocus  corromongthar.  can  on  ar  Diarmait.  bás  im 
chomfocus  ar  Guaire  .  can  as  tuicise  ón  ar  Diarmait.  ni  annsa  ol 
Guaire  :  fir  Eirenn  inaeninadh  ocus  cen  truag  diob  dom  atchuin- 
gid.  ni  thairmescfaidter  im  chách  a  fechtsa  ni  do  chuingid  fortsa 
or  Diarmait :  ac  so  miach  arcait  uaimse  duit.  ac  or  Guaire  :  atá 
arcat  co  lór  acum  féin. 

Atrácht  Guaire  iartain  ocus  ro  thairbir  do  chách  as  a  dhib 
lámaib  .  ocus  atberatsom  ro  ba  lethfota  in  dara  lám  dó  acá  síned 
ar  amus  na  mbocht  ó'n  uair  sin.  ocus  tuc  Diarmait  a  chenn  in 
nucht  Ghuaire  ocus  ro  ghabsat  fir  Eirenn  uile  do  aenchiunn  com- 
airle  Guaire  ó  shin  immach. 

Ba  rómór  tra  la  Connachta  einech  Guaire  ocus  ba  mór  leo  no 
thidnaicedh  do  chrud  dar  tir  immach.  ro  bátar  acá  rád  ra  Cáimin 
innse  celtra  tairmesc  in  tidnacail  sin  imbe.  atbert  Cáimín  :  ni 
thairmeisciubsa  imbe  .  acht  chena  guidimse  in  coimde  co  tí  dá 
shíol  nech  thinóilfios  ó  fheraib  Eirenn  immuig  na  tibrasum  imm- 
ach. ocus  issed  on  ro  comallad  .  uair  do  rat  mac  Lonán  ar  a 
dhán  ó  fheraib  Eirenn  ni  nach  lugha  iná  a  tuc  Guaire  immach. 

Is  é  in  Guaire  sin  ro  búi  lá  in  inis  cheltra  isindeclais  ocus 
Cuimin  fota  ocus  Cáimín  .  eclais  mór  ón  dorónad  la  Cáimín  dar 
éise  Choluim.  crét  dámad  maith  lat  allán  acut  |]  isindeclaissi  a 
Ghuaire  ol  Cuimin  fota.  ni  annsa  ol  Guaire  :  ro  bud  maith  lium 
allán  óir  ocus  aircit  acum  .  ocus  ni  dá  thaiscedh  acht  dá  tidnacul 
ar  m'  anmain  do  bochtaib  ocus  adailcnechaib  in  choimded.  ocus 
tusa  a  Chuimin  ol  Guaire  :  cid  diamad  maith  lat  allán  do  beith 
acut.  ro  bud  maith  lium  ol  Cuimin  a  lán  do  lebraib  do  beith 
acum  ocus  a  tuidecht  do  aes  léighinn  co  ro  forchantáis  in  cined 
daenda.   ocus  tusa  a  Cháimín  ol  iatsum  :  cid  diamad  maith  lat  a 

lán  ocut.  ní  annsa  .  ro  bud  maith  Hum  a  lán  do  shaeth  ocus  do 
ghalar  fám  churp  ol  Cáimín  co  ná  digsedh  cnáim  re  chéile  i 
talmain  díom. 

Dorigne  dia  amlaid  sin  .i.  do  rat  dia  in  saegal  co  himda  do 
Ghuaire  .  ocus  ba  shái  ecna  ocus  foirchetail  Cuimín.  acht  chena 
ní  raibe  rath  foirchetail  for  Chuimín  ó  ro  escain  Mochúta  lis 
móir  é  tria  foirchetal  a  muintire  féin  ina  fhiadnaise  isin  meithil 
co  mbátar  ina  test .  condebert  Mochúta  :  cid  mór  a  saethar  foir- 
chetail Chuimín  ar  sé  nírab  lia  indás  bó  mael  odar  i  mbuaile  na 
tibra  trít  foirchetal  ó'n  tsaegul.  Cáimín  imorro  ro  gab  teine  buirr 
é  ocus  ní  dechaid  cnáim  dia  chnámaib  rá  chéile  i  talmain. 

Aena  mac  ú  Laigse  comarba  Ciaráin  is  é  rop  anmchara  do 
Ghuaire.  ro  gabad  mac  baintrebthaige  la  Guaire  aidne  ina 
lubghurt  .  tic  in  baintrebthach  d'innsaigid  Aena  d'accáine  in 
imnid  sin  ris.  ní  fuil  acumsa  ar  Aena  ní  aile  duit  acht  geib  in 
rann  so  dó.  tánaic  in  chaillech  reimpi  co  Guaire  ocus  ro  ghab  in 
rann  do: — 

A  Ghuaire  in  imráidi  .  imghlasad  iar  nimbáini  '■ 

seis  duit  t'aenarán  cin  nech  .  in  núir  chille  meic  Duach 

A  mendocán  imráidim  .  ocus  dna  cáin  innláidim  '• 

cech  aen  [dar]ráinic  a  les  .  ni  dechaid  cin  domainches 
Is  é  mo  domainchessa  ar  si  m'aenmhacán  .  fogabasa  sin  dana 
or  Guaire  ocus  digéltair  sin  for  Aena.  ba  fior  son  .  ro  marb 
bachlach  do  muinntir  Chluana  ech  Aena  ocá  thafunn  as  a  ghort. 
ro  gabad  in  bachlach  oc  Aena  corro  naidmed  cét  mbó  ar  in 
mbachlach  i  nic  in  eich.  táinic  in  bachlach  ar  sin  co  Guaire  dá 
faighde.  gab  in  rannsa  do  Aena  ar  Guaire.  tánaic  in  bachlach 
reime  co  hAena  ocus  do  gab  in  rann  .i. 

D  o  mac  Laigse  ba  mór  gó  .  in  aenchenn  ar  in  cét  mbó  í 
in  mór  do  dul  ar  in  mbec  .  in  fubann  in  tsacairbec 

Is  fuba  imorro  ol  Aena  :  ni  iarrubsa  fortsa  acht  aenbhó.  ro  búi 
dana  a  leithéite  sin  co  meinic  itir  Aena  ocus  Ghuaire. 

665  .  Ba  marba  tra  na  rigse  .i.  Blathmac  ocus  Diarmait  i 
ndechmad  bliadain  a  flatha  .i.  Blathmac  do'n  buidechair  i  Cal- 
adh  truim  i  mBuaighnib  .  ba  marb  dana  Diarmait  isin  inud 
chétna  ocus  sé  sínte  re  crois  ina  shesam.  ac  faicsin  Laigen  dó 
chuice  dá  marbad  do  chuaid  a  ainim  as. 

671.    Sechnasach  mac  Blathmaic  imorro  as  a  naithle  ro  ghab 
rige  nEirenn  .  ocus  Dubhdúin  do  Chairbrib  ro  marb  i  bfill  Sech 
nasach. 

675.  Cennfaela  mac  Crunnmaeil  mcic  Blathmaic  ina  dhcgaid 
sin  ceithre  bliadna  .  corro  marbad  la  Finnachta  mac  Dúnchada 
meic  Aeda  sláine  in  Aircheltra  i  cath.  Finnachta  fledach  mac 
Dunchada  ro  gab  iar  sin  fichit  bliadan  co  torchair  la  Congalach 
ocus  la  hAed  mac  nDluthaig  i  ngrellaig  Dolluid. 

In  Finnachta  tra  ba  dhaidbir  do  chonáich  ar  tús  é  .  ocus  ro 
bui  ben  aice  ||  ocus  tegh.  ni  raibe  imorro  do  sheilb  aice  acht 
aendamh  ocus  aenbhó.  fecht  naen  dorála  rí  bfer  Rois  for  sechrán 
ocus  merugud  i  comfochraib  a  boithesium  .  ni  raibe  reimpi  riam 
adaig  ba  mesum  indás  in  adaig  sin  de  ghaillim  ocus  do  shnechta 
ocus  do  dorchataid  .  ocus  in  teg  dar  ba  háil  do'n  rig  cona  mhnái 
ocus  cona  muinntir  dola  ni  raibe  a  chumang  dóib  ra  méit  na 
dorchatad  ocus  na  doininne  rochtain  .  ocus  ba  hé  a  nimráidte 
tairisem  fó  bunaib  na  crann.  atchuala  dana  Finnachta  in  tim- 
rádhad  sin  .  uair  nir  bo  chian  uaidib  a  both  Fhinnachta  .  ocus 
tánaic  ar  a  chiunn  ar  in  sligid  ocus  issed  ro  raid  riu  bad  chóra 
dóib  tuidecht  dá  tig  boichtsium  indás  imtecht  na  hoidche  doirche 
ocus  met  na  doininne.  issed  ro  raid  in  ri  ocus  a  muinnter  :  is 
cóir  nanabra  .  is  maith  linn  a  rád  frinn.  táncatar  iarum  lais  dia 
thig  ocus  ro  ba  mó  met  in  tige  indás  a  shaidbre.  do  rat  imorro 
Finnachta  buille  i  cenn  a  dhaim  ocus  in  buille  aile  i  cenn  a  bó. 
ro  irlamaigset  imorro  muinter  in  rig  féin  co  trie  ocus  co  tinnes- 
nach  do  biur  ocus  do  choire  .  ocus  ro  chaithset  corbat  sáithich. 
ro  chotlaigset  ar  sin  co  tánaic  in  maiten. 

Ro  raid  ri  fer  Rois  rá  mhnái  féin  sin  maitin  :  ná  fetar  a  bhen 
or  sé  ciarbo  daidbir  anallana  in  tegsa  gurab  daidbre  innosa  ar 
marbad  a  aenbhó  dúinne.  is  fíor  tra  sin  ar  in  ben  ocus  is  cóir 
a  saidbriugud  uaimse  do  réir  mo  midemnaisse  .  ocus  cid  mór 
laighet  dobérasa  do'n  fhiur  dobérsa  in  cutruma  cétna  do'n  mnái. 
is  maith  nanabrai  ar  flaith  fer  Rois. 

Do  rat  tra  ri  fer  Rois  airge  lánmhóir  do  buaib  ocus  muca  || 
imda  ocus  cáirig  imda  cona  mbuachaillib  do  Fhinnachta.  do 
rat  dana  a  ben  do  mnái  Fhinnachta  in  cétna  do  buaib  ocus 
mucaib  ocus  cháirib  .  ocus  do  ratsat  dana  dóib  étaige  maithe. 
ocus  eich  derscnaigte  .-ocus  capaill  chalma  .  ocus  each  ni  ar 
chena  ráncatar  a  les  di'n  tsaegul. 

Nir  ba  chian  tra  iarum  in  uair  thánaic  in  Finnachta  marcshluag 
mór  do  thaig  shethar  do  arna  chuired  ó'n  tsiair  ocus  frithaigid 
aici  fair,  oc  tuidecht  dóib  ina  nimrim  is  ann  dorála  dóib  Adam- 

nán  ina  scolaide  oc  tuidecht  ar  fut  na  sliged  cétna  ocus  ballán 
lán  do  lomaim  ar  a  muin  .  ocus  oc  teiched  do  riasin  marcshluag 
di'n  tsligid  dorála  a  chos  fri  cloich  ocus  dorochair  corro  thuit  in 
ballán  dá  muin  ocus  co  nderna  brioscbhruar  de  .  ocus  ciarbo 
luath  do  na  hechaib  nir  bo  nemluaithe  do  Adamnán  cona  bhallán 
bhriste  fair  ocus  sé  dubach  dobrónach. 

Otchonnairc  Finnachta  é  ro  máid  a  fháitfedh  fair  ocus  ro  búi 
cá  rád  :  dogéna  sin  fáilid  díotsa  arís  ár  isim  comraithnechsa  fri 
each  nimnedh  ocus  díchumang  .  fogébasa  a  fhoglaintich  ar  sé 
coimdhídnad  uaimse.  ocus  ro  búi  dá  rád  re  hAdamnán  :  ná  bí  co 
dubach.  is  ed  ro  ráid  Adamnán  :  a  degduine  ar  sé  atá  a  dhamna 
ocum  .  uair  trí  meic  léiginn  maithe  atát  in  naentaig  ocus  atámne 
trí  gillai  oco  ocus  issed  bís  gilla  ar  timchell  ocainn  oc  iarair  neich 
do'n  chóiciur  aile  .  ocus  damsa  ránaic  indiu.  ro  chuaid  dana  in 
tirdhálta  ro  búi  acumsa  dóib  fó  lár  .  ocus  indni  is  doilgiu  in 
ballán  iasachta  do  bhrised  ocus  cin  a  íoc  acum.  ||  íocfatsa  in 
ballán  ar  Finnachta  .  ocus  tucsa  lat  in  triur  mac  léiginn  fuil  ar  do 
scáth  anocht  cin  biad  ocus  in  dá  gilla  conice  in  tech  dá  tiagam 
ocus  fogébat  biad  ocus  lionn  ann.  dorigned  samlaid  sin  .  tuc 
leis  Adamnán  na  cléirig  ocus  ro  cóirged  in  tech  lenna  .  a  leth  do 
chléirchib  ann  ocus  indleth  aile  do  laechaib. 

Aite  imorro  Adamnáin  ro  líonad  é  ó  rath  in  spirta  náim  ocus  ó 
spirut  fháistine  ocus  issed  ro  raid  :  bud  airdri  Eirenn  in  fer  dá 
tucad  in  fhledsa  innocht  .  ocus  bud  cenn  crábaid  ocus  ecna 
Eirenn  Adamnán  .  ocus  bud  é  anmchara  Finnachta  .  ocus  biaid 
Finnachta  i  bfechtnaige  móir  nó  corro  ailbéimnige  sé  do  Adam- 
nan. 

Nir  bo  chian  d'aimsir  iarum  co  tánaic  Finnachta  ocus  ri  fer  Rois 
a  chara  féin  leis  d'innsaigid  bráthar  a  athar  .i.  Chinnfaelad  d'iarr- 
aid  fherainn  fair  .  do  rat  dana  Cennfaelad  ardmaeraigecht  na 
Mide  uile  <5  Shionainn  co  fairrce  dó  .i.  ar  ceithre  tuathaib  fichet. 
ro  búi  Finnachta  fri  ré  naimsire  amlaid  sin  ocus  tánaic  dá  chom- 
airle  lá  ann  fria  charait  féin  .i.  fri  rig  fer  Rois  dá  fhiarfaigid  de 
créd  dogénad  uair  nir  bo  lór  lais  beus  beith  immara  bi.  do  rat- 
saide  dna  comairle  cruaid  cróda  do  ocus  issed  ro  raid  fris  :  nach 
roinnenn  slige  Asail  for  sé  Mide  for  dó.  dénasa  in  dara  leth  do'n 
Mide  combad  tairise  dúthrachtach  duit  i  .  ocus  mar  bus  tairise 
duit  in  leth  sin  déna  comdáil  frisindleth  aile  ocus  marb  a  ndeg- 
dáine  ocus  a  suinn  chathaigte  .  ocus  ní  namá  bias  rige  na  Mide 

ocut  acht  biaid  cid  rige  na  Tcmrach  beus  mad  áil  lat.  dorigne 
iarum  Finnachta  in  chomairle  sin  ocus  ro  fuacair  cath  iartain  for 
bráthair  a  athar  .i.  Ccnnfaelad.  ótchuala  ben  Chinnfaelad  sin 
ro  búi  ac  béim  ar  a  fer  immón  maeraigecht  do  rat  do'n  Finn- 
achta .  is  ann  ro  raid  in  ben  in  rann : — 

R  o  iadsat  im  Finnachta  .  fianna  iarthair  in  tire  Í 
ro  maelad  mór  a  choire  .  im  Chennfaelad  a  rige 
675.  Do  ratad  cath  co  cróda  iarum  itir  Fhinnachta  ocus  Chenn- 
faelad .  ocus  ro  marbad  Cennfaelad  ann  ocus  sochaide  immaille 
fris  .  ro   gab   iarum    Finnachta    airdríge   nEirenn   ra    ré   fichet 
mbliadan. 

Is  é  in  Finnachta  ro  maith  in  borama  do  Moiling  arna  tobach 
la  cethrachait  rig  remesium  anall  .i.  ó  Thuathal  techtmar  co  Finn- 
achta. tánaic  iarum  Moiling  ó  Laignib  uile  do  iarraid  maithme 
na  boraime  ri  lá  ocus  adaig  .  ocus  andar  lá  Finnachta  ba  haenlá 
ocus  aenadaig  .  ocus  ni  ba  hedh  ac  Moiling  acht  tria  bithu.  do 
rat  iarum  Finnachta  in  cáirde  sin  imorro  .  táinic  Moiling  reime 
immach  ocus  issed  ro  raid  :  tucais  cáirde  impi  tria  bithu.  ro 
thuic  dana  Finnachta  corro  mell  Moiling  é  .  ocus  atrubairt  fria 
muintir  :  éirgid  colluath  i  ndegaid  in  duine  náim  ocus  abraid  fris 
ná  tucassa  cáirde  acht  aenlá  co  naidche  do  .  uair  dar  lem  ar  sé 
ro  mell  in  duine  naem  mé  .  ár  ní  fuil  achtmad  lá  ocus  adaig  isin 
mbith  uile.  ó  ro  fitir  Moiling  imorro  co  ticfaidthea  ina  degaid  ro 
reth  co  trie  tinnesnach  co  ránaic  a  tech  ocus  ni  rucsat  itir 
muinter  in  rig  fair,  atberat  araile  co  rue  Moiling  duan  lais  do'n 
rig  .  ocus  is  fior  sin  imorro  conid  i  so  in  duan  .i.  || 
F  innachta  for  úib  Néill .  amail  gréin  i  tracht  '■ 

is  é  in  bare  uas  tuinn  .  is  é  in  tonn  uas  tracht 
I    s  é  in  cath  for  tir  .  ar  ná  lámat  rig  a  ngres  • 

is  é  ri  Temra  catiath  .  is  é  in  triath  dá  tic  alles 
I    s  é  in  tuile  glonn  fri  gail .  is  é  in  tonn  immaig  's  immach  '■ 

is  é  ri  na  Temrach  tuaid  .  is  é  in  tiarn  cruaid  résin  cath 
I    s  é  cride  cerna  Chuinn  .  bile  Temra  tinn  i  tinn  '• 

is  é  in  Finnachta  nach  fann  .  is  é  in  crann  fingharta  finn 
A  tchuala  ria  senaib  sunn  .  ferr  molad  iná  each  mod ' 

nach  fitir  Finnachta  fial  .  connach  cian  marus  in  crod 
T  éit  in  crod  a  seilb  each  áin  .  ac  siol  Adaim  im  gharuar  '■ 
baegal  each  nech  fó  nim  náir  .  téit  fá  sech  a  saegal  uad 
C  oirpre  is  Cormac  ocus  Art  .  Conn  ria  riched  ríglepthaí 
cia  ro  gabsat  Temair  tenn  .  dar  lem  is  ferr  Finnachta 
Ro  maithed  tra  in  borama  cidbé  mod  do  Moiling  .  ocus  ciarbo 
haithrech  la  Finnachta  nír  fhét  a  tobach  arís  ó  Laignib. 


63]  Mionannala.  405 

Atberat  araile  dana  is  do  chiunn  nime  ro  maith  Finnachta  in 
borama  et  hoc  verms  est.  uair  táinic  Adamnán  fó  chétóir  d'inn- 
saigid  Fhinnachta  dar  éis  Moiling  ocus  ro  chuir  cléirech  dia 
muintir  ar  chenn  Fhinnachta  co  tísedh  dia  acallaim.  is  ann  búi 
Finnachta  ac  imbirt  fhidchille.  tair  do  acallaim  Adamnáin  or  in 
cléirech.  ní  rag  ol  Finnachta  co  tair  in  cluichese.  tánaic  in 
cléirech  reime  co  dú  irraibe  Adamnán  ocus  ro  innis  do  frecra 
Finnachta.  éirgse  chuicesium  ar  Adamnán  ocus  abair  ris  co 
ngébatsa  caecait  salm  indairet  sin  .  ocus  atá  salm  isin  chaecait 
sin  ocus  iarrfatsa  ar  in  gcoimdid  sin  salm  sin  connach  géba  mac 
ná  ua  dósum  ná  fer  comanma  ríge  nEirenn  co  bráth.  ní  tarat 
dana  Finnachta  do  mod  sain  acht  ro  imbir  a  fidchill  co  rue  in 
cluiche.  tair  do  acallaim  Adamnáin  or  in  cléirech.  ní  ragh  or 
Finnachta  co  tair  in  cluichese.  ro  innis  in  cléirech  do  Adamnán. 
abairsiu  frissium  ar  Adamnán  gébatsa  caecait  ailesunn  .  ocus  atá 
salm  isin  chaecait  sin  ocus  iarfatsa  for  in  gcoimdid  isin  tsalm  sin 
gairde  shaegail  dosum.  do  innis  in  cléirech  sin  do  Finnachta.  ni 
tarat  Finnachta  dá  úid  acht  ro  imbir  a  chluiche  co  tarnacair  do 
ar  in  fidchill.  tair  do  acallaim  Adamnáin  or  in  cléirech.  ni  rag 
ar  Finnachta  co  tair  in  cluichese.  tánaic  in  cléirech  d'innsaigid 
Adamnáin  ocus  ro  innis  do  frecra  Finnachta.  éirgsiu  ar  Adamnán 
ar  amus  Finnachta  .  ocus  abair  fris  gébatsa  in  tres  caecait  ocus 
atá  salm  isin  chaecait  sin  ocus  cuindechsa  ar  in  coimdid  cin 
flaithes  nime  do  faghbáil  dósum.  ro  innis  in  cléirech  sin  do  Finn- 
achta. mar  atchuala  Finnachta  sin  ro  chuir  in  fidchill  uad  co  trie 
ocus  táinic  conice  bail  irraibe  Adamnán.  cid  dotuc  innosa  ar 
Adamnán  ocus  ná  tánacais  risin  céttechtairecht.  issed  fodera  ar 
Finnachta  :  in  tómaithem  dorónais  form  .i.  cin  mac  ná  ua  uaim 
ná  fer  mo  chomanma  do  ghabáil  ríge  Eirenn  ocus  gairde  shaeg- 
ail do  beith  ocum  .  étrom  forum  sin  .  do  gell  Moiling  nem  dam. 
ocus  ro  gellaisse  innosa  cin  chennsa  in  choimded  d'faghbáil  dam. 
is  uime  thánac  ocus  ni  fhuil  a  fhulangsaide  acumsa.  ||  in  fior  or 
Adamnán  in  borama  do  maithem  duit  lá  ocus  adaig  do  Moiling. 
is  fior  or  Finnachta.  ro  mellad  tu  ar  Adamnán  .  uair  is  .inann 
sin  ocus  a  maithem  tria  bithu.  ocus  is  amlaid  ro  búi  oc  tabairt 
achmasáin  do  .  ocus  ro  chan : — 

I    ndiu  cia  chenglaid  cuaca  .  in  ri  crinliath  cin  déta  '■ 

in  buar  do  maith  do  Moling  .  deithbir  do'n  ching  nisnéta 
D  ámad  meise  Finnachta  .  [is  comad  mé]  flaith  Temra  ■ 

co  bráth  nocha  tibérainn  .  's  ní  dingénainn  nanderna 

C  ach  ri  nach  maithenn  a  chios  .  is  fata  bit  a  scéla  '■ 

mairc  do  rat  in  dáil  do  rat  .  in  ti  as  lag  is  dó  as  méla 
D  oarnacair  do  ghaesa  .  is  ar  baesa  co  mbine  Í 

mairc  ri  ro  maith  in  ciossa  .  a  Iossa  nemda  nime 
S   ochla  each  nech  ó  threbus  .  is  mairc  Ienus  do  Hatha! 

fata  in  dálsa  mad  caide  .  is  faite  comad  fiacha 
D  ámsam  rise  ruadus  crú  .  ro  tairnfinn  mo  bídbada  í 

ro  thóicébainn  mo  diongna  .  ropsat  iomda  m'irgala 
R  optis  imda  m'irgala  .  mo  bretha  niptís  guachai 

roptis  fiora  mo  dála  .  roptís  lána  mo  tuatha 
R  optis  imfaicse  m'airde  .  roptis  daingne  mo  chaingne  Í 

in  dálsa  ciamad  tecmaing  .  nocha  lecfainn  re  Laigne 
G  uidimse  itche  for  dia  .  nachomtair  bás  ná  baegal  '■ 

co  ro  térna  indiu  Moiling  .  ni  taeth  do  rinn  ná  d'faebar 
M  ac  Failléin  fer  dar  múra  .  ní  chláidfiter  dar  cúla  '• 

ro  fhitir  rúna  meic  dé  .  ro  fhitir  mac  dé  a  rúna 
T  ri  caecait  salm  each  dia  .  issed  ghaibius  ar  dia  '• 

tri  caecait  bocht  seol  soirthe  .  issed  biathus  each  noidche 
I    n  bile  buada  bisig  .  in  fisid  cosna  fesaib  Í 

long  lerda  fofuair  fáilte  .  tonn  Berba  báirce  Bresail 
I    ndlong  óir  is  án  inne  .  in  clár  óir  ós  na  clanna  Í 

éicne  Dubghlaise  duinne  .  fuaim  tuinne  tonn  fri  halla 

695.  Ro  thairn  tra  Finnachta  a  chenn  in  nucht  Adamnáin 
ocus  dorigne  aithirge  i  fiadnaise  Adamnáin  .  ocus  ni  ro  ghat 
Adamnán  fair  in  ni  ro  gell  Moiling  do  ar  maithem  na  boraime  .1". 
flaithes  nime.  induair  tra  ro  bui  Finnachta  ocus  a  mac  Bresal 
ina  pupaill  is  ann  táncatar  a  bráithre  adbart  naigthe  do  J.  Aed 
mac  Dluthaig  ocus  Congalach  cin  airiugud  isin  phupáill  .  ocus  ro 
marbsat  Finnachta  ocus  a  mac  ocus  ro  ghatsat  a  cinn  ar  in  cléith 
díob.  Loingsech  mac  Aengusa  ro  ghab  ríge  nEirenn  i  ndegaid 
Fhinnachta  ra  ocht  mbliadnaib. 

697.  Ec  Moiling  i  cétbliadain  ríge  Loingsich  .  issin  bliadain 
chétna  cáin  Adamnáin  fó  Eirinn. 

699.  In  cethramad  bliadain  a  flaithesa  atches  na  trí  sciatha 
ocus  siat  ac  cathugud  anair  siar  amal  bud  tonna  mara  cenn  i 
cenn  .  sciath  glégel  .  ocus  sciath  condath  tinedh  .  ocus  sciath 
condath  fola.  issed  ro  tuicedh  as  sain  na  huilc  tháncatar  iartain 
.i.  innile  Eirenn  uile  dec  ||  acht  bee  .  ocus  ane  ní  in  Eirinn  namá 
sin  acht  issindEoraip  uile. 

700.  Issin  bliadain  ba  nesa  dana  .i.  i  cóicedh  bliadain  flatha 
Loingsich  ba  marba  ermór  dáine  Eirenn  .  ocus  gorta  direcra 
conithdis  na  dáine  ni  nach  adha  d'innisin. 

702.    I  sechtmad  bliadain  flatha  Loingsich  dorála  itir  Irgalach 

mac  Conaing  ocus  Adamnán  ar  sárugud  Adamnáin  do  Irgalach 
im  marbad  Néill  a  bráthar  ar  chomairce  Adamnáin.  issed  do- 
gníodh  Adamnán  troscad  each  noidcheocus  cin  chotlud  ocus  bad 
in  nuiscib  uaraib  do  thimdibe  shaegail  Irgalaig.  issed  imorro 
dogniodh  in  coraidh  esein  .i.  Irgalach  a  fhiarfaigid  do  Adamnán  : 
crét  dogénasu  innocht  a  chléirig.  ní  ba  háil  do  Adamnán  bréc 
do  ráda  .  ro  innisedh  dó  co  mbiadh  i  troscad  cin  chotlud  in  nuisce 
fhuar  co  maitin.  dogniodh  in  tlrgalach  na  cétna  .i.  dá  shaerad  ar 
escaine  Adamnáin.  issed  chena  ro  mell  Adamnán  eisium  .i.  ro 
búi  Adamnán  cá  rád  re  cléirech  dá  mhuintir  :  bísiu  innocht  im 
riochtsa  ocus  m'étachsaimmut  .  ocus  dá  tí  Irgalach  dá  fhiarfaigid 
díot  crét  dogéna  innocht  abairsiu  bad  fledugud  ocus  cotlad  dogéna 
ar  dáig  condernasom  na  cétna  .  uair  asa  re  hAdamnán  bréc  do 
rádha  dia  fiur  muintire  indás  do  féin. 

Tánaic  iarum  Irgalach  d'innsaigid  in  chléirig  sin  ocus  indar 
leis  ba  hé  Adamnán  búi  ann.  ro  fiarfaig  de  :  crét  dogénu  innocht 
a  chléirig  ar  Irgalach.  fledugud  ocus  cotlad  ar  in  cléirech.  dor- 
óine  dana  Irgalach  fledugud  ocus  cotlad  indadaig  sin  .  doróine 
dana  Adamnán  troscad  ocus  frithaire  ocus  beith  issin  abainn  co 
matain. 

In  tan  imorro  ro  búi  Irgalach  ina  chotlud  issed  atchonnairc 
Adamnán  do  beith  conice  a  brághait  issinnuisce  .  ocus  ro  bidg 
co  mór  tríd  sin  in  ti  Irgalach  as  a  chotlud  ocus  ro  innis  dá  mnái. 
in  bhen  imorro  ba  humal  inísil  í  do'n  choimdid  ocus  do  Adamnán 
uair  ba  torrach  í  ocus  ba  hecal  lé  a  eland  do  lot  tria  escaine 
Adamnáin  .  ocus  ro  biodh  co  meinic  ac  guide  Adamnáin  cen  a 
eland  d'escaine.  ro  éirig  Irgalach  iarum  mochtráth  arna  márach 
ocus  dorála  Adamnán  ina  agaid  ocus  issed  ro  raid  Adamnán 
fris  :  a  mic  mallachtnaig  ar  sé  ocus  a  dhuine  as  cródham  ocus  as 
mesam  dorigne  dia  .  biodh  a  fhios  acut  conid  gairit  corotscérthar 
ri  flaithes  ocus  raga  dochum  nifirn.  ótchuala  ben  Irgalaig  sin 
tánaic  ar  amus  Adamnáin  ocus  ro  luig  fó  a  chosaib  ocus  adrub- 
airt :  ná  hescain  damsa  in  gen  fil  im  broinn.  issed  ro  raid  Adam- 
nan  :  bad  ri  co  deimin  ar  sé  in  gen  fil  it  brú  .  ocus  bad  briste  a 
lethsúil  innosa  tria  escaine  a  athar.  ocus  is  amlaid  sin  dorála. 
rucad  in  mac  fó  chétóir  ocus  is  amlaid  ro  búi  ocus  sé  leth- 
chaech. 

702.    Isin    bliadain   ba  nesam  .i.   i  sechtmad  bliadain  flatha 
Irgalaig  ro  marbad  in  tlrgalach  sin  .  ocus  ro  choinfec  in  adaig 

riana  marbad  amail  ro  marbad.  tánaic  iarum  in  tlrgalach  in  lá 
ar  faicsin  indaislingthe  sin  ar  charraic  áird  immach  .  atchuala  in 
guth  árd  .i.  fó  na  ferannaib  comfhoicse  dáib  ar  sé  ocus  dóighid  || 
ocus  loiscid  ocus  airgid  iat.  atchonnairc  as  a  aithle  sin  na  sluaig 
ocus  na  sochaide  oc  innred  in  ferainn  .  ocus  tánaicsium  co  háird 
i  náird  ocus  inis  mac  Nesain  .  ocus  issinduair  sin  dorála  coblach 
bretnach  do  chur  i  purt  ann  ocus  anfadh  lánmór  dóib.  ro  chonn- 
aic  dana  milid  bretnach  diob  sin  aislinge  indadaig  reime  .i.  trét 
do  thorcaib  do  chrithugud  imme  ocus  in  tore  ba  móam  ann  do 
marbad  do  d'aenbuille  saighte.  ocus  issed  ón  ro  fiorad  .  uair  ba 
hé  Irgalach  in  tore  mór  sin  ocus  ba  hiat  a  sluag  pecach  mallacht- 
achsom  in  trét.  ó'n  milid  sin  imorro  ro  marbadsom  Irgalach 
induair  sin  d'aenbuille  saigte. 

703.  In  nochtmad  bliadain  flatha  in  Loingsich  remráidte 
dorónad  mórshluaiged  leis  i  Connachtaib  dá  narccain  ocus  dá 
ninnriud.  ro  bátar  dana  filid  Loingsich  ac  aerad  rig  Chonnacht 
.i.  Chellaig  mic  Ragallaig  .  ocus  bítís  cá  rád  nár  ba  chubaid  do 
shenríg  chriothánach  mar  Chellach  comtócbáil  nó  commórtus  ria 
ríg  nEirenn  .  ocus  cia  dognédh  ro  bud  fair  bud  maidm. 

Acht  chena  ní  hamlaid  sin  dorála  acht  a  chotarsna  .  uair 
ótchonnairc  in  Cellach  rí  Chonnacht  a  thír  ocus  a  thalam  cállot 
ocus  cá  harcain  ro  ghairm  chuice  in  dá  nDúnchad  .i.  Dúnchad 
muirisce  ocus  in  Dúnchad  aile  .  ocus  ro  chinn  reime  aice  combad 
iat  ro  biad  irríge  Chonnacht  dá  éise  féin.  ro  búi  féin  imorro  arna 
fothracad  ocus  ar  cur  ola  ocus  luibe  imda  fó  a  rígdae.  do  rat  fer 
do'n  dís  remthechtaig  .i.  in  dá  Dúnchad  dá  leith  deis  ocus  fer 
aile  dá  leith  chlí  .  ocus  ro  chóraig  Connachtu  imme  dochum  in 
chatha.  ro  ling  féin  iarum  .i.  Cellach  as  a  charput  immach  co 
fata  ocus  co  trie  .  ocus  do  chuala  each  brisclech  a  chnám  in 
tsenórach  ac  léim  as  a  charput  .  ocus  ro  raid  ar  sin  ó  ghuth  mór 
ac  léim  dochum  na  cath  co  máidmech  :  a  Chonnachta  ar  se  dit- 
nid  ocus  coimétaid  féin  sáire  .  uair  ní  sáire  ocus  ní  beoda  in 
cined  fuil  in  bar  nagaid  indáthái  .  ocus  ní  mó  dorónsat  do  maith 
cusindiu  ,  ocus  is  amlaid  ro  búi  cá  ráda  sin  ocus  a  guth  for  crith 
ocus  a  shúile  for  lasair. 

Do  ratsat  iarum  Connachta  dá  núid  sin  .  ocus  ro  gab  in  ri 
criothánach  sin  rempaib  i  gcenn  rig  Eirenn  .  ocus  ro  máidh 
rempu  iartain  ocus  ro  marbad  Loingsech  ri  Eirenn  ann  ocus 
dergár  a  muintire  imbe  .  ocus  a  tri  mic  ocus  dá   mac  Colgan. 

ocus  Dub  díberg  mac  Dúnghaile  .  ocus  Eochaid  lemna  .  ocus 
Fergus  forcraith  .  ocus  Conall  gabra.  i  quart  id  iuil  \sexta  hora 
diei  sabbati\  ro  cuiredh  in  cathsa  .i.  cath  Chorainn.  is  triasna 
rannaibse  imorro  ro  cuired  in  cath  .  Conall  menn  cecinit: — 

R  ombasa  adaig  i  gCorann  .  basa  uacht  basa  omann  í 

manbad  daghóca  lasmbá  .  i  Corann  mac  nDúnchadá 
D  ia  tí  Loingsech  do'n  Bhanna  .  cona  tríochait  cét  imme  í 

giallfaidh  cid  lebar  a  biach  .  Cellach  liath  locha  cimme 
T  escaid  Cellach  ceirtle  cruinn  .... 

cró  trí  rinne  bodb  moslinge  .  la  ríg  láimderg  locha  cimme 
B  a  uilg  thuilg  ón  ba  uilg  thuilg  .  matan  romba  oc  glais  chuilg  '• 

beothsa  luige  ann  do  chailg  .  airdríg  Eirenn  imme  chuird  || 

Ro  chuaid  iar  sin  Cellach  mac  Ragallaig  in  naithrige  do  eclais 
ocus  ro  fácaib  in  dá  Dúnchad  issin  ríge  -J-  705.  ba  marb  i  gciunn 
dá  bliadain  iartain  in  Cellach. 

704.  Fógartach  mac  Néill  ro  gab  arís  aenbliadain  ríge  nEir- 
enn  .i.  uair  ro  gab  arís  .  ocus  tánic  sluag  ilLaignib  ocus  do  ratsat 
Laigin  cath  do  .i.  cath  Chlaenta  .  ocus  ro  máid  fair  ocus  ro 
cuired  dergár  a  muinntire  im  Bodbchad  mac  nDiarmata  ruanaid 
lá  féile  Mártain. 

Issin  bliadain  sin  ro  faemsat  fir  Eirenn  aensmacht  ocus  aen- 
riagail  uile  ó  Adamnán  .  uair  fairenn  in  Eirinn  ac  aentaid  re 
Colum  cille  im  chéilebrad  na  case  ar  cethramain  déc  ésca  apriel 
ocus  im  berrad  Simoin  druad  .  fairenn  aile  ac  seichem  Pátraic  im 
chéilebrad  na  case  ar  cethramain  déc  ésca  apriel  ar  domnach  .  in 
tres  fairenn  imorro  ro  lensat  sligid  eturru  sin.  co  ro  buaidredh  in 
Eirinn  uile  trit  sin  re  reimhes  fata  ocus  co  tarat  dia  digla  mora 
for  feraib  Eirenn  trit  sin  .  co  tánaic  Adamnán  arna  innarbad  a 
habdaine  Ia  ar  ngabáil  do  féin  na  riagla  rómáinche  i  senab  Chant- 
abric  .  uair  is  seichem  Choluim  chille  ro  búi  for  tús  aice.  Bed 
innisis  sin  issin  stair  Béid.  issin  bliadain  sin  ba  marb  Adamnán 
féin  \ix.  kal.  Dec.~\. 

705.  Conghal  cennmagair  mac  Fergusafánat  ua  Domnaill  mic 
Aeda  mic  Ainmirech  ro  gab  rige  nEirenn  iartain. 

707  .  Dorónad  sluaiged  issin  bliadain  tánaiste  leis  i  Connacht- 
aib  corro  lose  ocus  corro  innrestair  co  mág  Muirisce.  dorónad 
dana  mórsluaiged  leis  issin  tres  bliadain  do  dílárugud  Laigen. 
ro  tinólad  iarum  sochraite  lánmór  leithe  Chuinn  lais  co  ráinic  in 
núib  Faeláin  .  ocus  ba  hé  fa  rig  Laigen  in  tan  sin  Faelán  .  ocus 
mar  atchualasaide  in  seel   sin  .i.  Congal   do  gabáil   longpuirt 

ina  thir  .  is  {  comairle  dorignc  techta  do  chur  dá  innsaigid  ocus 
innmus  imda  leo  dá  thabairt  do  Chongal  dar  cenn  sida  d'fagh- 
báil  uad.  ótchuala  imorro  Congal  sin  .i.  techta  rig  Laigen 
chuice  ocus  a  mbeith  ar  sligid  dá  innsaigid  doróinesium  innell 
celcach  fair  féin  ocus  for  a  bráthair  ocus  for  a  sluag.  uair  is 
bés  do  na  rigaib  cia  biadh  do  niurt  sluaig  aco  foruaisliugud  a 
námat  celca  ocus  airdhe  as  a  clóidet  a  námait  do  chumad  ocus  do 
chórugud  .  uair  is  cuma  leo  cid  tré  niurt  cid  tré  cheilc  foruais- 
ligid  a  námait.  amail  doróine  Congal  ceilc  sunna  .i.  atrubairt  re 
maithib  a  shluaigid  fácbáil  in  longpuirt  co  tráth  éirge  arna 
márach  ocus  can  beith  ar  chiunn  techta  Laigen  itir  issin  long- 
purt  .  ocus  aithig  ocus  dáine  dodelba  do  beith  ina  ninadaib  ocus 
iat  diétaig  immesium  sechnón  in  longpuirt  .  ocus  eisium  diétaig 
feisin.  ocus  ro  chuir  gilla  a  eich  féin  ar  in  tsligid  ar  chiunn  na 
techta  ||  ocus  ro  raid  risin  ngilla  :  deróilig  mise  amail  as  mó  ro 
fhétfa  .  ocus  maslaig  .  ocus  abair  ní  mé  féin  ar  imniud  ocus  ar 
tróige  .  co  tucat  Laigin  d'éislis  sinn  ocus  co  ná  dernat  ni  dinn. 
ocus  tánaic  in  gilla  ocus  dorigne  amail  asrubairt  Congal  fris. 

Congal  féin  imorro  mar  atchuala  na  techta  chuice  ro  gab  étach 
deróil  imme  ocus  ro  shuid  immesc  na  naithech  amail  bitis  iat  a 
degdáinesium  iat  .  ocus  tucad  ein'n  ceirce  chuice  ar  mbrissiud  a 
coise  .  ocus  ro  búi  ac  frithgnam  mór  ac  cengal  choise  indein'n. 
mar  atchonncatar  na  techta  sin  .i.  deróile  shuidigte  indrig  ocus 
éitche  in  tslóig  issed  ráidset  eturru  féin  :  ní  dénaimne  ni  di'n 
n'gsiu  nach  dá  sluag  .  mad  ár  ninnmus  imorro  nó  ár  naisceda  do 
thabairt  dó  ní  delb  dúinn  itir.  rucait  na  techta  ar  nacallaim 
Chongail  i  tech  saluch  ocus  tucad  muc  ina  fionna  dóib  do  biud. 
ocus  táncatar  rempaib  arna  márach  d'innsaigid  Laigen  ocus 
Faeláin  ocus  ro  innisetar  a  scéla  .  ocus  issed  ro  ráidset  nár  ba  ni 
Congal  ocus  a  sluag  .  ocus  nár  ba  ri .  ocus  nár  thabarta  bráigde 
ná  tigernus  dóib. 

Imthúsa  Congail  imorro  .  ar  nimthecht  na  techta  ro  tinóiled  a 
maithe  chuice  ocus  dorónsat  a  comairle.  ocus  issi  comairle  do- 
rónsat  dul  fó  Laignib  ocus  a  ndógh  ocus  alloscad  ocus  ammarbad. 
ocus  dorónsat  amlaid  sin  .i.  ro  loiscset  ocus  ro  aircset  mág 
Laigen  uile  ocus  ro  marbsat  dergár  dáine.  acht  chena  ni  ro 
thócaib  in  ri  cenn  dóib  .  uair  ni  tharat  dá  úidh  itir  iat  acht  is 
nemhni  dorigne  díob.  ar  dá  fáth  ón  .i.  ar  scélaib  na  techta 
ocus  ar  in  madmaim  do  rat  lá  féile  Mártain  reime  for  Fógartach. 

acht  chena  is  mó  ro  chreitsium  do  na  loisctib  atchonnaic  féin  iná 
dá  techtaib. 

Ro  búi  tra  Congal  fri  ré  lethbliadna  ac  dógh  ocus  ac  innriud 
Laigen  amlaid  sin  ocus  ní  tharat  Faelán  cath  ná  debaid  dóib. 
conid  aire  sin  chairig  Congal  co  mór  ríg  Laigen  .  connebairt: — 

C  id  dás  ón  cid  dás  in  rig  .  nad  aig  eochu  as  a  tír  í 
de  ghregaib  námat  is  lán  .  Life  laigen  la  Faelán 

Ocus  adubairt  dana : — 

C  éilebair  dam  a  Life  .  lór  ronanassa  it  ghnáis  '■ 

álainn  berrthán  filed  fort .  rob  slán  co  folt  a  dún  Náis 

R  o  berrad  Life  laigen  .  la  Congal  cantais  suirisc  '• 

ba  hinann  deimes  dirruisc  .  diamberrtha  ocus  mág  Muirisc 

Acht  chena  ro  búi  aenlaech  lángharc  lánbheoda  di  Laignib  in 
tan  sin  .i.  Cuan  fithise  a  ainm  .  ocus  no  marbadh  sé  sochaide  di 
mhuintir  Chongail  each  lái  ocus  dongonadh  sochaide  ocus  ticedh 
slán  ó  leith  Chuinn  uile  cen  guin  cen  forgam  ar  luaithe  a  eich. 
uair  cid  mór  d'echaib  maithe  no  léigthea  fria  ní  beirtis  fuirri. 

Lá  naen  ann  tánaic  Congal  do  acallaim  Chuain  fithise  ocus 
glenn  eturru  .  ocus  ro  raid  Congal  fris  :  cid  fodera  duit  in  ingreim 
ghaibi  dom  shluag.  issed  ro  raid  Cuan  :  is  fiarfaigid  dar  cubus 
ón  sain  ar  Cuan  .  uair  ra  fitir  tu  conid  dúr  in  ningreim  gheibi 
dom  shluag  ám.  issed  ro  raid  Cuan  conid  ar  in  ningreim  romóir 
dognisiu  ar  m'athardasa  atúsa  acat  ingreimsiu  .  ocus  dámad 
immar  mise  each  duit  ni  bud  maith  do  thurus  alLaignib.  is  fior 
ám  sin  ar  Congal  .  ocus  ni  braise  duit  a  rád  uair  atát  do  ghnima 
mar  atát  t'focail.  cid  tarn  cen  charatrad  do  dénam  ||  meise  ocus 
tusa  ar  Congal  .  ocus  ro  bud  charatrad  tarbach  dot  atharda  sin. 
acht  is  amlaid  sin  dogénainn  caratrad  frit  dá  crechtása  in  tech 
sin  friumsa  ar  a  dá  luach.  ná  habairse  sin  itir  a  ri  bar  Cuan  : 
dobeirim  mo  bréithir  ná  bia  in  techsa  ar  maithius  fó  nech  do 
leith  Chuinn  ac  ingreim  Laigen  ocus  meise  im  bethaid.  ar  do 
chubus  diu  frit  a  Chuain  ar  Congal  can  a  chinél  indeich  sin  .  ocus 
can  as  a  fuair  si  in  róluas  út  fil  innti.  dar  mo  chubus  ón  ar  Cuan 
is  láir  nach  rómaith  im  chaistialsa  féin  fosruc  í  .  ocus  is  ann  ro 
hailed  ocus  ro  lesaiged  im  ferannsa. 

Ro  scarsat  fói  sin  .i.  in  ri  ocus  Cuan  .  ocus  ro  ghairm  in  ri  a 
degmarcaig  féin  chuice  ocus  ro  raid  friu  :  lenaid  Cuan  indiu  ar  sé 
co  dorus  a  chaisteoill  féin  ocus  ni  bia  docair  diu  dáib  ar  sé  breith 

ar  indech  ucut  cona  marcach  itir  a  hingeilt  ocus  na  hcich  itir  ro 
hailcdh  Í.  ocus  dorignset  marcsluag  Congail  amail  adrubairt  friu. 
ocus  do  lensat  Cuan  co  ráncatar  bail  imbiodh  in  tech  for  ingeilt 
each  lái  ocus  bail  irrucad  í  .  ocus  ni  raibe  cch  bud  luaithe  conice 
sin  andás.  ocus  ro  ba  mór  in  fothram  ocus  in  talamchumscugud 
ro  búi  oc  echaib  leithe  Chuinn  ina  degaid  .  ocus  ro  búi  a  sliocht  i 
clochaib  ocus  i  talmain  re  ré  cian  re  drecma  na  hérma  .  co  raibe 
spunc  áiblech  teined  in  taer  dar  a  néise.  cid  tra  acht  rucad  ar 
Chuan  fithise  ann  sin  .  ocus  ni  ro  damad  fior  do  feraib  dó  .  acht 
dorónad  guin  galann  de  ocus  ro  marbad  ocus  ro  dichennad 
ocus  dorónad  a  iolach  commáidme.  ocus  táncatar  tar  a  nais  co 
mbuaid  ocus  coscur  ocus  cenn  Cuain  leo  ocus  a  ech  conice 
longport  in  rig  Congaile  .  ocus  ro  fersat  in  tsluaig  uile  gáir  com- 
máidme  im  chenn  Cuain  fhithise  .  unde  Congal  cecinit: — 

A  irpéite  na  hócasa  .  iar  ninnriud  indLifise 

álainn  fogar  ina  caithise  .  im  chenn  Chuain  fhithise 

Imthúsa  imorro  Laigen  .  ro  thinóilset  itir  laechu  ocus  chléirig 
in  néninad  .  ocus  nir  ba  maith  a  menma  ar  milliud  a  tire  ocus  ar 
marbad  Chuain  .  ocus  ro  bátar  cá  rád  nár  bud  urusa  dóib  cath  do 
thabairt  do  Chongal  ar  a  chruas  féin  ocus  ar  imat  a  sluag  .  ocus 
issed  ro  ráidset  co  tibérthai  sáire  a  chloinne  ocus  a  chiniuil  ó 
rígaib  Laigen  co  bráth  do'n  mhílid  no  muirbfedh  Congal  .  ocus 
co  tibérthai  nem  ó  na  cléirchib  do. 

Ro  gab  imorro  mílid  do  Laignib  dar  cenn  nime  ó  na  cléirchib 
do  ocus  sáire  dá  chinél  ó  na  rígaib  tuidecht  co  longport  Congaile 
do  marbad  Chongail  .  ocus  is  amlaid  tánaic  ocus  dá  gái  dímóra 
ina  láim  mar  bud  dá  reic  no  biadh.  induair  iarum  doriacht  tiugh 
in  tsluaig  do  fiarfaig  fer  diob  de  :  a  ócláig  ar  sé  in  náil  duit  ga 
di'ob  sin  do  reic.  is  áil  ar  sé  amail  mesfus  indrí  cechtar  de.  tán- 
catar  rempa  dar  na  buidne  ocus  dar  na  dóirseoireda  conice  bail  i 
mbui  in  ri  ocus  tuc  in  milid  buille  do  ghái  dímór  diob  ina  ucht 
do'n  rig.  ocus  ba  dímáin  ón  .  uair  do  búi  d'amainse  indn'g  co  raibe 
clár  cruaidiubair  comlethan  ||  re  a  ucht  co  ro  ben  re  a  smeich 
ocus  is  annsaide  dorála  in  gái  ocus  a  inar  sróill  dar  in  clár.  ocus 
issed  ro  raid  in  milid  laignech  ac  tabairt  in  buille  issin  rig  :  a  ri 
ar  sé  mes  dam  in  gáise.  issed  ro  raid  in  ri  ar  tabairt  in  fhorgaim 
inn  :  fég  lat  ar  sé  in  ferr  é  antás  in  clár  fuil  etrom  ocus  é. 

Ro  éirgetar  imorro  cúlchométaide  indrig  do  marbad  in  miled. 
conndebairt  in  ri :  suidid  ocus  ná  marbaid  etir  é  .  acht  ro  fiar- 

faig  de  :  cá  lóg  ar  sé  ra  gellsat  Laigin  duit  ar  thuidecht  dom 
marbadsa.  ro  gellsat  imorro  a  chléirich  nem  dam  .  ocus  ro  gellsat 
a  rig  sáire  dom  chinél  co  bráth.  biasu  ar  in  ri  acorn  chulchoim- 
étsa  ocus  bad  éicin  do  Laignib  na  comada  sin  do  thabairt  duitsiu. 

Ocus  is  ann  dorála  in  ri  induair  sin  fó  bun  darach  ocus  snechta 
mór  ann  ocus  mes  abaidh  fuirri  indam  sin.  ocus  ar  mbeith  do'n 
laech  laignech  ar  in  láthair  ro  gab  format  drong  do  na  miledaib 
immón  fedhmannus  do  ratad  dó  .  conndebairt  fer  do  mhuintir 
Chongail  :  is  ferr  dam  ar  sé  a  dherbad  in  chúlchoimétaide  tairise 
út  ac  rig  Eirenn.  diubraicfet  indaballsa  ar  amus  chinn  indn'g 
ocus  dá  tecmad  in  taball  i  cenn  indn'g  seochu  ni  luga  no  tecmad 
cloch  nó  crann  ina  chenn.  ro  diubraic  iarum  ar  amus  chinn  indn'g 
indaball  .  ro  fritháil  imorro  in  cúlchoimétaide  laignech  sin  co  ro 
roinn  innaball  ar  do  do  chlaidium  co  tarat  buille  do'n  fhiur  do 
diubraic  ina  chenn  co  ro  marb.  ro  impád  in  rí  dá  tig  iar  mbuaid 
choscair  ocus  iar  ndigail  a  senathar  for  Laignib. 

■f*  710.  Marb  Congal  iarum  i  ciunn  secht  mbliadan  do  thámh. 
et  cetera. 

,  Finit . 


\Iartaighe  na  hingine  colaighe  do  Ghrécaib~\ 

Bái  ri  amra  do  Ghrécaib  indúnud  fecht  and  .  dúnad  dana  lasna 
rigu  thair  do  ghrés  .  oc  ól  ocus  oc  tomailt  bite  na  rígna  i  foss. 
tic  fis  seel  do'n  rig  :  ordan  ocus  airechas  duit  a  ri .  rucad  ingen 
duit  aráir.  rop  sén  slán  or  in  ri :  bendacht  for  broind  roduc. 
ordan  duit  a  ri  ar  ócthigern  and  :  rucad  mac  damsa  aráir.  tabar 
indingen  dó  dana  or  in  ri .  bés  dóib  dana  do  ghrés  mac  berar 
inoenaidchi  fri  ingin  ernascar  cechtarnái  diarailiu  .  cid  marb 
nechtar  de  fó  chétóir  in  tí  mérus  and  dia  chongbáil  co  idan  do 
ghrés  cen  chomrac  ri  nech  aile.  arnascar  dana  do  mac  indócthi- 
gern  ingen  in  rig  .  ro  alt  trá  indingen  co  digrais  fri  legend  ocus 
gáis  ocus  eladain  comba  frie  no  bid  imchomarc  a  hathar  ocus  a 
chomairle.  inaracul  fó  leith  ón  .  ocus  ní  bui  nech  no  lámad  techt 
i  sodain  acht  nech  no  bid  ocá  timthirecht.  is  isi  dana  no  dáiled  || 
in  dáil  ndéidenaig  each  naidche  combad  chomman  ocus  cretair 

ciped  dosnccmad  ó'n  tráth  co  araile.  do  théiged  ina  maelassaib 
co  ngeibed  innescra  condáiled  isna  curnu  .  imdasóad  immach  iar 
sin.  roscarastar  si  didiu  gilla  caem  ro  bái  issin  tegluch  .  do  chui- 
redar  saide  fecht  and  cosna  ingena  isa  tech  .  ni  thudchaid  assa 
tig  comtar  carait  ocus  indingen.  fecht  and  ro  foi  in  gilla  lasin- 
ningin  isindaracul  .  dolluid  in  ri  do'n  dorus  .  oslaicid  or  in  ri. 
atraig  indingen  ocus  dobeir  in  colcaid  dar  in  gilla  .  gaibid  in  ri 
condeissid  forsin  cholcaid  .  deissid  si  dana  ina  fharrad  combátar 
inimacallaim  co  tráth  nóna.  luid  in  ri  immach  .  marb  in  fer  búi 
fó'n  cholcaid  .  ba  tor  do  na  ingenaib  a  ni  sin.  dolluid  dana  bach- 
lach  mór  do  dorus  tige  naningen  .  gairit  chucu  .  doberat  biad  dó  : 
beir  uan  in  faistin  ucut .  rotbia  a  log.  cengaltair  iarum  :  cuire  uait 
fó'n  all.  bid  ferrde  diandigiusa  let  or  sisi.  téit  si  leisseom  :  cuiri 
uait  fó'n  all.  ambúi  in  bachlach  oc  suide  dobeir  si  dí  láim  friu 
andís  condarala  fó'nnglend  .  bid  ferrde  dó  run  or  si.  maith  tra  ar 
in  tócthigern  :  is  mithig  indingen  do'n  macsa.  a  tabairt  dana  or 
in  ri :  atá  sunn  út  ingen  óc  álaind  condagcheniul  ocus  condaglé- 
gund.  dothaetsaide  dana  do  fhéis  lee.  cid  dogénsa  or  sisi  :  ro 
festar  formsa  mo  bét  ocus  nomloiscfider  fó  chétóir  .  déini  mo 
chobair  or  si  fria  séitchi  .i.  foi  lassin  fer  im  riochtsa  .  diacomair 
frit  iarum  condechasa  dar  th'éisi.  domratadsa  dana  do  fhiur  or 
siside.  doberam  comairli  dana  fair  sin  dorísi.  bertairseom  i  tech 
cucaiseom  .i.  tech  dorcha  connámonaicced  dóib  co  arna  bárach. 
léicthirseom  chucu  .  fochen  duit  or  si :  tair  cot  ócrígain  .  do  maith 
ocus  lith  dúib  ocus  maccaib  ocus  ingenaib.  fóid  sí'fó  leith  co 
comarnaic  indlánamain.  ó  ro  chotail  in  gilla  :  nomléicse  sinninad 
sin  or  si  a  fechtsa.  nithó  or  a  séitig  conaccara  each  in  fer  con- 
dránic  frim.  maith  or  sisi.  contolat.  luid  si  immach  condaig 
caindil  ocus  dosbeir  fó  dúpla  in  taige  co  ro  lassa  a  tech.  atraig 
in  gilla  do  thessarcain  in  tige.  uisce  assindiaenai  or  si  frisinnin- 
ailt.  luidside  dondiaenai  .  gaibid  si  inna  diaid  .  ó  ro  bái  indinailt 
oc  tairniud  forsinnuisciu  gaibid  si  a  dá  cois  co  ro  fhuirim  a  cend 
fó'n  uisciu  condaromarb  .  nistarlaic  suas.  riasiu  rised  si  rothess- 
airc  in  gilla.  catá  mo  inailtse  or  si :  monuar  mása  bádud  ro 
báided.  condaccatar  marb  .  feccaid  si  for  a  cóine.  cumma  lat  or 
in  gilla.  fóid  si  leisseom  iar  sin  .  téit  leis  dochum  a  thire.  marb 
a  hathairsi  iar  sin  .  ro  gab  airdri  aile  istir.  marb  dana  a  céilisi. 
mór  a  orddan  indrig  ro  gab  and  .  mór  ||  dana  a  horddansi  .  con- 
gaired  si  dana  do'n  rig  do  thabairt  ascada  di.   tánic  si  cosinrig. 

feraid  in  rí  fáilti  móir  frie  .  bid  for  tomaltaib  immaille  frisuide. 
in  fail  anmcharait  ocutsu  or  si.  fil  imorro  or  in  ri :  fer  amra.  bid 
é  bus  anmchara  damsa  or  sisi.  téit  si  didiu  do  gabáil  anmchairddi. 
carttair  each  immach  .  dobeir  si  a  coibsena  cen  fhorclith.  ó  ro 
chuala  in  fer  gráid  in  mbáis  do  dénam  di  ocus  in  delb  ró  chaem 
ro  fhecc  for  a  guide,  nithó  or  si  :  cid  andorónad  and  do  báis 
bés  ni  ro  phendsemmar  ind  .  noco  tuillfem  dana  fris.  ni  ro  lil  in 
cléirech  isna  coibsenaib  .  céilebraid  si  do'n  rig.  téit  in  ri  iar  sin 
do  acallaim  indanmcharat  .  adfet  do'n  rig  coibsena  na  caillige. 
ole  sin  or  in  ri.  congairther  in  ben  doridisi  do'n  rig.  maith  a  ben 
or  sé  :  in  dartais  do  choibsena.  tó  or  si.  in  rotguidsiu  in  cléirech. 
ni  ba  mé  asbéra.  ole  sin  or  in  ri  :  éirgg  ass  a  chléirig  or  sé  baile 
ná  clórsa  th'imrádud.  rucad  leis  in  ben  condernad  tech  ndarach 
di  for  comruc  teora  sliged  cen  dorus  ass  acht  seinistri  beca. 
forrácbad  si  and  sin.  dobeirtís  dóine  irescha  mirend  beca  di 
innund.  secht  mbliadna  di  fó'ndalt  sin  condernai  iachtlaind  cáil 
truaig  di.  adfiadar  do'n  rig  beith  di  imbethaid  beus  .  oslaicthir 
fuirri  corrucad  inucht  leis  corrabas  co  a  lessugud  cor  bo  hi  as 
móráilliu  ro  bái.  togai  do  rig  tra  or  in  ri  i  sin  condigis  chucai 
ocus  biasa  fót  anmcháirde.  domratassa  do  rig  or  sisi  .i.  do'n 
chomdid  .  ni  pa  ferr  in  ri  cosa  ragthar  and  .  noco  chloemchlód 
de  céin  bam  beo  .  disert  ocus  eclas  do  dénam  damsa  letsu.  do- 
gníth  ón  .  ro  l.inad  in  disert  do  buaib  ocus  damaib  ocus  echaib 
ocus  ór  ocus  argut.  tair  dot  dentu  trá  or  in  rí.  condig  cléirech 
remum  ind  .i.  anmchara.  coich  side  or  in  ri.  mo  anmchara  féin 
or  sisi  ronimderggas.  nóib  side  imorro  i  suidiu  aranderna  d'aith- 
rige  .  co  tudchaid  chuice.  bátar  didiu  inandisiurt  condeochatar 
dochum  nime  ocus  condéntáis  ferta  mora  erthu  .  conid  si  cathair 
addaig  as  dech  fil  la  grécu  in  chathair  ro  gabad  impu.  rop  é 
tra  iartaige  na  hingine  colaige  do  ghrécaib  in  sin. 

.  Fin  it . 

\Ni  d'iongantaib  aenaig  Taillten  in  so] 

Ferthair  oenach  Tailten  la  Diarmait  mac  Cerbaill .  Ciarán 
mac  intsaeir  a  anmchara  issindoenuch  ina  fharrad.  agtair  cluich- 
eda  ocus  ferthair  graifni  indoenaig.  tic  ben  do  saigid  a  fir  issind- 
oenuch ocus  atnaig  oc  liamain  a  fir  for  mnái  aile  .  ocus  ro  búi 
in  fer  oc  éiligud  in  gnima  sin.  gébatsa  a  luige  fó  láim  Chiaráin 
ar  in  ben.  dobeir  in  fer  a  luigi  fó  láim  Chiaráin  nár  bo  chintach 
issin  gním  ro  lí  a  ben  féin  ocus  ba  bréc  dó.  geibid  dana  cnoc 
aillsi  for  muineol  áit  imbái  lám  in  chléirig  fair  .  ocus  téit  a  chenn 
de  combói  i  fiadnaisi  fér  nEirenn  oc  imthecht  issindoenuch  is  é 
can  chenn  co  ro  mórad  ainm  dé  ocus  Ciaráin  issin  mírbail  sin. 

Rucad  in  díchennach  la  Ciarán  co  cluain  iar  sain  dia  lesugud 
airet  no  chinnfed  dia  a  bethu.  ocus  ro  bói  co  cenn  secht  mbliadan 
ina  bethaid  oc  na  manchaib  dar  éis  Chiaráin  .  co  tucad  ben 
chuice  fecht  ann  ocus  co  ro  aentadaig  fria  ocus  co  ro  toirrched  in 
ben  de  ocus  co  rue  mac  .  conid  é  sen  Sogain  imMide  ut  alii 
dicunt.  iar  comrac  dosom  imorro  frisin  mnái  atbath  fó  chétóir. 
co  ro  hadnacht  leisna  clérchu  i  ciunn  airtherach  imaire  Chomgaill 
áit  i  fail  cros  Chomgaill  indiu  .  co  fil  lee  ocus  lige  Ambacuc  and 
sin  i  cuimnigud  in  sceoil  do  chách.  id  ingnad  d'ingantaib  oenaig 
Tailten  in  sin. 

Ingnad  aile  in  so  beus  do  ingantaib  indoenaig  cétna  .i.  faicsin 
na  tri  long  ar  imram  issindáeor  uasa  ocus  fir  Eirenn  im  Domnall 
mac  Murchada  oc  ferthain  indoenaig. 

.  Finit . 

